
Everghetinosul a apărut cu osteneala Sfântului Nicodim 
Aghioritul într-o primă ediţie la Veneţia în 1783, după ce circulase 
în multe manuscrise de-a lungul secolelor. El a fost cel care i-a 
scris şi Prefaţa. Deşi nu se numeşte ca îngrijitor al ediţiei, este 
socotit de toţi ca fiind cel care a editat cartea. Deşi prima ediţie s-a 
tipărit într-un volum, ediţiile ulterioare au circulat în 4 volume. 
Lucrarea a fost tradusă între anii 1794 şi 1797 de către 
Ieromonahul Climent de la Slatina, într-o variantă care a circulat 
prin diverse copii-manuscrise. Tipărim aici textul volumelor I şi II, 
urmând apoi, cu ajutorul lui Dumnezeu, să dăm tiparului şi 
celelalte volume. Pentru o diortosire mai cu de-amănuntul a 
textului am folosit ediţia de la Athena 1992, care o reproduce fidel 
pe cea de la Veneţia dând şi o traducere în neogreacă a textului. 

Editura 


Adunarea 
graiurilor şi a învățăturilor celor de 
Dumnezeu grăite, a Purtătorilor de 
Dumnezeu Părinţi, din toată scrierea cea de 
Dumnezeu insuflată, adunată şi cuviincios şi 
prinosicios la iveală pusă, spre folosul 
celor ce vor citi, de Pavel, Preacuviosul 
Monah şi ctitor al Sfintei Mănăstiri 
a Preasfintei Născătoare de Dumnezeu 
ce se numeşte Everghetinos 


PREDOSLOVIE 


Despre viaţa Cuviosului Pavel Everghetinosul nu se ştiu decât 
foarte puţine!. În Prologul său la scrierea acestuia, Sfântul 
Nicodim nu pomeneşte decât că „a fost ctitor al cinstitei mănăstiri 
a Preasfintei  Născătoarei de Dumnezeu ce se numeşte 
«Everghetinos» [Binefăcătoarea]”, de unde şi numele autorului. 
Câteva date împrăştiate ici-colo însă ne vor ajuta să schiţăm în 
câteva cuvinte personalitatea lui. Sub numele lui („Facerea lui 
Pavel Monahul”), aflăm o rugăciune din paginile Ceaslovului, iar 
Tipiconul ctitoricesc şi liturgic al mănăstirii întemeiate de el oferă 
unele amănunte despre viaţa lui. In acesta din urmă, ucenicul său, 
Timotei, spune despre Pavel că a fost fiu al unei bogate familii din 
Constantinopol, care, aprins fiind de râvnă călugărească, a plecat 
din lume în luna iunie a anului 1049, întemeind la circa 3 km de 
cetatea lui Constantin, pe un pământ ce-l avea ca moştenire, o 
mănăstire în cinstea Maicii Domnului Binefăcătoarea. În anii ce au 
urmat, el a adunat câţiva fraţi pe care ulterior i-a călugărit, a 
clădit câteva chilii pentru aceştia, iar prin petrecerea sa, vestea 
sfinţeniei lui s-a răspândit repede, după moartea lui ucenicii 
cinstindu-l după cuviinţă. Ctitoria sa e continuată de ucenicul său, 
Timotei, care a zidit şi alte chilii, precum şi o biserică. Tipiconul a 
fost alcătuit de Timotei, ce s-a călăuzit şi după testamentul pe care 
i l-a lăsat Cuviosul Pavel; acest testament nu a mai ajuns până la 
noi. Tipiconul oferă amănunte despre organizarea mănăstirii, 
despre extinderea acesteia prin zidirea de chilii şi a unei biserici 
sub egumenia ucenicului său, despre rânduielile liturgice şi altele. 
Deşi originalul grecesc al acestuia nu ne-a fost accesibil, 
nădăjduim pentru viitor o traducere a acestuia dintr-o limbă 
modernă?. Tipiconul se inspira din cel al Studiţilor, al bisericii celei 


1 Pentru viaţa autorului, Tipiconul mănăstirii şi unele observaţii asupra 
cărţii, am folosit puţina bibliografie existentă: Gheorghe F. (pe atunci 
pseudonim al D-lui Academician Virgil Cândea): „Un dascăl icumenic 
uitat: Cuviosul Pavel Everghetinul. Ctitoria şi scrierile sale”, Mitropolia 
Olteniei 8 (1956), pp. 456-481; „Dictionaire de Spiritualite”, Tome V, 
Beauchesne, Paris, 1964, pp. 502-503. Elia Citterio, Nicodim Aghioritul, 
Personalitatea - opera - învăţătura ascetică şi mistică. Editura Deisis, 
Sibiu, 2001; „Byzantine monastic Foundation Documents”, A Complete 
Translation of the Surviving Founders, Typika and Testaments. Edited by 
John Thomas and Angela Constantinides Hero, Dumbarton Oaks, 2000, 
Vol. II, ch. 22, pp. 454-506, ch. Evergetis: Typikon of Timothy for the 
Monastery of the Mother of God FEvergetis (trans. Robert Jordan). 

2O scurtă descriere a acestuia după original face Virgil Cândea în 


mari din Constantinopol şi al mănăstirii din Muntele Olimp. 
Cuviosul Pavel a trecut la Domnul pe 16 aprilie 1054, tot întru 
această zi având şi zi de pomenire. 

Despre mănăstirea Maicii Domnului „Binefăcătoarea” avem 
date din documente ce merg numai până în veacul al XIV-lea. 
Împăratul Alexis al III-lea Anghelul îi dăruieşte pe la 1195 
Sfântului Sava, Patriahul Serbiei şi ctitorul mănăstirii Hilandar, 
câteva metocuri din Constantinopol, printre care şi cel al 
mănăstirii noastre. În tot acest răstimp, din alte documente, mai 
aflăm că mănăstirea primeşte numeroase danii ale evlavioşilor 
închinători: pământuri, bani şi altele. De aici înainte, faima 
autorului se răspândeşte mai mult prin scrierile sale, prin 
rugăciunea din Ceaslov de la Pavecerniţă către Maica Domnului, 
vestitul Everghetinos şi prin ctitoria sa închinată Maicii Domnului 
Binefăcătoarea (sau „Everghetissa”). 

Everghetinosul este o carte mare foarte din toate punctele de 
vedere. Cum se face că ea iese la lumină abia acum e un lucru mai 
presus de ştiinţa noastră. Cartea a avut cumva soarta Filocaliei: 
când traducătorul acesteia a avut ideea publicării ei, „distinşii” 
teologi de atunci s-au dat înapoi de la a pune umărul la traducerea 
ei, întorcându-se la „ţarinile” şi „boii” lor (cf. Luca 14), trebuind să 
treacă aproape jumătate de veac până la desăvârşirea ei prin 
sârguinţa unui singur om. Tot aşa şi acum, „ţarinile” sunt pline de 
lucrători care pretind a curăța mărăcini, a ara cu boii şi a semăna 
grâu pe care mărăcinii nu vor zăbovi a-l înăbuşi din nou, dar puţini 
sunt aceia care se îngrijesc să caute sămânță bună pentru care să 
se grijescă a o face roditoare prin voia Tatălui, cu împreună- 
lucrarea lui Hristos şi cu ploaia Duhului. Pentru FEverghetinos însă, 
a trebuit să treacă mai bine de două veacuri pentru a fi scos la 
lumină. 

Citind prologul Sfântului Nicodim Aghioritul la cartea de 
faţă*, un negrăit cutremur cuprinde pe cititorul evlavios; lectura 
lui cheamă la nenumărate alte lecturi, precum, de asemenea, 
lectura Everghetinosului stârneşte parcă Duhul Sfinţilor autori 
spre a ne sili la nenumărate lecturi ale lui. Este cutremurul ce l-a 
cuprins pe Sfântul Nicodim Aghioritul în faţa cugetării Sfinţilor 
Părinţi, îndemnându-l mai puţin la alcătuirea unui Prolog de detalii 
tehnice asupra vieţii autorului sau la observaţii critice la adresa 
operei, cât la slăvirea lui Dumnezeu întru Sfinţii Săi (cf. Ps. 150: 1; 
67: 36) sau prin lucrările acestora. Roadele acestei slăviri se 
regăsesc cu prisosinţă în Prologul său şi în lucrarea de editare a 


studiul citat. 
3 Pe acesta l-am publicat în Volumul II, chiar dacă în ediţia grecească 
el se află în Volumul I. 


cărţii. Ea a fost editată la Veneţia, în 1783, într-un volum imens in 
quarto, de peste 1100 de pagini, la numai un an după editarea 
Filocaliei. Astfel se face că Everghetinosul pare cumva o Filocalie 
aranjată tematic şi îmbogăţită cu alte şi alte texte, îndeosebi cu 
fragmente din Vieţile Sfinţilor. 

Toate manualele sau tratatele de morală - fie ele ortodoxe sau 
de alte confesiuni (adică eretice) -, toate încercările de 
sistematizare a vieţuirii ortodoxe (a celei creştine în general sau 
„morale”, cum în chip vag i se mai zice) după cugetul tradiţiei 
evanghelice şi/sau patristice nu pot egala vrednicia şi puterea 
Filocaliei şi a Everghetinosului (desigur, şi a celor de dinaintea lor, 
care au gătit cumva calea pentru acestea sau au inspirat alcătuirea 
altora: Patericul, Vieţile Sfinţilor, Limonariul etc.). Sistematizarea, 
dacă o putem numi aşa, pe care autorul o propune nu e una făcută 
pe principii abstracte: el nu vine cu scheme, definiţii 
atotcuprinzătoare, note de subsol, împărțiri ameţitoare etc., ci 
împleteşte în chip armonios învăţătura Bisericii şi pildele de 
sfinţenie care o întemeiază pe aceasta, aduce pilde şi învățături ce 
pot fi cunoscute numai printr-o nevoinţă ascetică trupească şi 
sufletească, şi mai puţin printr-o pricepere filologică sau demers 
„Ştiinţific”. 

Adeseori, apoftegmele, prin ideea pe care o cuprind, au un 
oarecare laconism, lucru ce îndeamnă cititorul la multă cugetare, 
la cunoaşterea prin „iscus” sau experienţă, în general, şi rugăciune 
a graiului părintesc. Antologia nu vrea totuşi, precum tratatele 
scolastice, să epuizeze o temă anume, nu vrea să ucidă cuvântul 
printr-o clarificare, printr-o încercare de a defini exact o idee sau o 
temă, ci lasă cititorul să adune ca o albină roadele cugetării 
Părinților şi să le urmeze în chip personal şi/sau ecclesial, lăsându- 
l deci a urma fie o cale sau un meşteşug al unui autor anume, fie a 
mai multor Părinţi, în chip amestecat. Prin mulţimea manualelor 
sau tratatelor asupra vieţii creştine, nu de puţine ori autorii au 
ucis sau ignorat Cuvântul din propriile suflete, încercând să-L. 
reducă la o definiţie sau concepţie anume, extinzând-şi astfel 
nefasta lucrare şi în sufletele celor ce vor fi citit. Să nu uităm că 
lucrarea se intitulează „Adunarea graiurilor şi a învățăturilor celor 
de Dumnezeu grăite...” - lucru întărit cu prisosinţă şi de Sfântul 
Nicodim în Prologul său - şi nu (sau mai puţin) de oameni. În 
schimb, în unele lucrări „teologice” de azi reiese literalmente mai 
mult numele autorului, personalitatea sa, osteneala editurii etc., 
iar eventuala înrâurire a lui Dumnezeu sau nădejdea autorilor în 
aceasta lipseşte adesea cu desăvârşire, totul părând că se atribuie 
ostenelii autorului sau  „teologului”. Aparentul laconism al 
Părinților nu e dovadă de relativism sau nepricepere, ci e un chip 


de slăvire şi cunoaştere a tainei vieţii creştine, a tainei negrăitei 
întâlniri dintre Dumnezeire şi omenitate, dintre om şi Dumnezeu. 
Ca şi în cazul Dumnezeieştei Scripturi, lucrarea are o arhitectură 
tainică, ce se descoperă numai cititorului ce se trezveşte prin 
nevoinţa minţii şi a trupului (desigur, şi prin călăuzirea unui 
duhovnic sau cunoscător, în general) spre înțelegerea 
dumnezeieştilor noime. În sprijinul descoperirii cât mai fidele a 
acestei arhitecturi tainice şi a graiului aparent laconic al Părinților 
adunaţi aici, am urmărit la rândul nostru o diortosire sau o redare 
cât mai aproape de litera şi duhul Părinților, de descoperirea 
cugetării lor în cugetul cititorului de azi. Cugetul, limba, formele 
de exprimare ale lumii actuale sunt mult diferite de cele ale 
Părinților: „omul recent”, cum a fost numit, îşi justifică patimile 
printr-o limbă proprie acestora; omul tradiţional, omul ce caută 
cugetarea şi Duhul Părinților caută să dobândească cât mai mult 
cugetul Părinților şi chipul în care ei s-au exprimat?. Strict vorbind, 
numai cei întrucâtva asemenea Sfinţilor Părinţi îi pot face cu 
adevărat cunoscuţi pe aceştia - fie prin traducere, fie printr-un alt 
chip al propovăduirii. O asemenea descoperire a acestora au făcut- 
o, cu deosebire, o bună parte din vechii traducători români, 
adevăraţi continuatori ai Sfintei Tradiţii a Părinților, printre 
aceştia, iată, şi Ieromonahul Clement de la mănăstirea Slatina, a 
cărui smerenie, arătată (şi) prin această tălmăcire, n-a mai 
îngăduit poate Proniei să ne descopere şi date despre viaţa lui’. 


* Nu întâmplător, o mulţime covârşitoare de temeni liturgici sau forme 
de exprimare în general au fost preluate în limba română din limbile 
greacă şi slavonă aproape literal, pe de o parte pentru neputinţa acesteia 
de a exprima deplin învăţătura Bisericii în general, iar pe de alta, pentru 
păstrarea, continuarea şi trăirea cât mai fidelă a Duhului celor de 
dinaintea lor. O adaptare la cugetul contemporan prin traduceri 
întemeiate - cel puţin! - pe parafrază (precum, aşa cum am arătat în 
note, este de pildă traducerea în neogreacă a Everghetinosului) nu poate 
fi decât însoţită de unele răstălmăciri ale cugetării Părinților, respectiv de 
răspândirea de duhuri străine acestora. 

5 De însemnat e şi faptul că, cel puţin pentru temenii fundamentali ai 
spiritualităţii sau asceticii şi misticii ortodoxe tradiţionale, tălmăcitorul 
pare să fi folosit şi Dicţionarul grec-român după alfabet, păstrat în 
manuscris la Academia Română (ms. rom. 1577) şi editat recent (Ediţie, 
introducere, studiu filologic şi glosar de Lia Brad Chisacof, Editura 
Academiei Române, Bucureşti, 2005, I-XLVI [introducere] + 1-390 
[dicţionar]), şi întocmit, precum afirmă editorul, în obştea mănăstirii 
Neamţ după Lexicoane greceşti anterioare mult mai voluminoase, unele 
rămase în manuscris, altele tipărite. Despre toate acestea se poate citi în 
studiul pomenit mai sus. O serie de termeni greceşti tălmăciţi în 
româneşte în FEverghetinos se află tălmăciţi întocmai în acest Dicţionar, 


Lucrarea nu este simplu doar o carte a cuiva, ci este „o 
adunare a graiurilor din toată scriptura [scrierea] cea de 
Dumnezeu insuflată”, cum o numeşte autorul, o adunare săvârşită, 
precum Filocalia, cu multă acribie şi frică de Dumnezeu, care 
conţine învăţătura şi viaţa sfântă a marilor scriitori şi trăitori ai 
Bisericii primului mileniu descoperită prin sfintele mâini ale 
Cuvioşilor Pavel Everghetinosul (sau Everghetinul) şi Nicodim 
Aghioritul. Alte colecţii sau scrieri ascetice îşi arată mai mult 
vrednicia prin bogăţia duhovnicească sau dimensiunea lor, prin 
viaţa sfântă şi stilul unor autori, mulţimea lor şi folosul pe care 
aceştia, împreună cu scrierile lor, l-au adus la un moment dat (şi 
pe care încă îl mai aduc). Insă autorul FEverghetinosului a încercat 
pe cât s-a putut să unifice toate aceste aspecte printr-o „adunare a 
graiurilor” din marile scrieri duhovniceşti ale întregului mileniu 
întâi, prezentându-le, cum în chip inspirat a zis domnul Virgil 
Cândea, în spirală, ca simbol al urcuşului duhovnicesce, folosit şi 
de alţi scriitori duhovniceşti, precum Sfântul Dionisie Areopagitul 
şi Sfântul Maxim Mărturisitorul, în al cărei centru stă Hristos, 
Sprijinitorul/Țiitorul, Mijlocitorul şi Scopul/Sensul/[inta oricărei 
nevoinţe. Toate căile arătate aici sunt linii călăuzitoare ce pornesc 
din acest Centru ca din nişte raze ale raţiunilor duhovniceşti şi 
proniatoare ce izvorăsc din El prin graiurile şi vieţile Părinților; 
dumnezeieştile graiuri adunate aici sunt deci tot atâtea actualizări 
prin nevoinţă ale cunoaşterii acestor raţiuni, acestea luând chip în 
vieţile şi scrierile adunate aici spre folosul nostru”. 


alţii însă n-au fost găsiţi, dovadă că tălmăcitorul a folosit şi alte 
instrumente. 
$ Deşi a pomenit de aceasta, el nu a dezvoltat ideea mai departe. 

u Mişcarea sufletului în spirala cunoaşterii/comuniunii duhovniceşti 
întru urmarea unei căi sau a unui model este descrisă cum nu se poate 
mai frumos de Sfântul Dionisie Areopagitul alături de alte două mişcări 
ale lui: în linie dreaptă şi circulară. El le descrie în două locuri din 
scrierea Despre Numirile Dumnezeieşti (cap. IV, 9, IX, 9, trad. rom. Pr. 
Prof. Dr. Dumitru Stăniloae; textul l-am revizuit însă după originalul 
grecesc). Iată cuvintele lui: „Sufletul se mişcă în spirală, în măsura în 
care se luminează pe sineşi prin dumnezeieştile cunoştinţe, nu în chip 
înţelegător şi unitar [ca în mişcarea circulară, n.n.], ci raţional şi 
desfăşurat [Gieoik6c = detaliat, prin rațiune discursivă, cuvânt cu 
cuvânt, proces ce presupune un răspuns, o reacţie, o experienţă], ca prin 
nişte lucrări amestecate şi schimbătoare”, loc pe care Sfântul Maxim îl 
tâlcuieşte astfel „...sufletul e raţional şi în desfăşurare, adică împărţit 
după cele împărţite şi învăţat prin participare. Mintea lui, coborând la 
raționamente, se împarte oarecum şi are nevoie de raţiunea desfăşurată 
prin modele ca să lucreze spre priceperea a ceea ce este inteligibil. Deci 
sufletul lucrează în mod amestecat şi prin schimbare atunci când şi 


Lucrarea se remarcă deci atât prin bogăţia, cât şi prin 
sistematizarea unei covârşitoare „adunări” a nectarului Părinților, 
totul „spre folosul celor ce vor citi”. Cărţi precum Scara Sfântului 
loan Sinaitul sau Cuvintele Sfântului Isaac Sirul au adus o 
oarecare sistematizare a urcuşului ascetic, dar nu fără a sugera şi 
o oarecare inversare a treptelor sau o îmbinare a lor; ele însă sunt 
scrieri ce exprimă îndeosebi chipul personal de trăire a lui Hristos 
sau o asceză conformă unui context dat, chiar dacă autorii n-au 
fost străini de experienţa înaintaşilor, folosindu-se din plin şi de 
aceştia. Oricum, o comparaţie sau o ierarhizare valorică a cărţilor 
de acest fel comportă unele primejdii: a le compara poate însemna 
a pune cumva o scriere într-o lumină mai bună decât alta, or 
ierarhia sau ierarhizarea în Ortodoxie, sau mai degrabă în 
sfinţenie şi roadele acesteia în general, este una funcţională, iar 
vrednicia unui autor sau a unei cărţi anume o ştie cel mai bine 


înţelege. Aceasta e propriu sufletului şi când e condus din afară spre cele 
înalte, căci urcă de la cele străine”. Mișcarea circulară însă urmează 
atunci când sufletul e slobod de mişcarea în spirală, conform treptei la 
care a ajuns putând trece de la cea în spirală la cea circulară, sau chiar 
alternând cele două stări: „Mişcarea sufletului este circulară ca intrare în 
el însuşi de la cele din afară [prin care se mişca circular] şi ca adunare în 
ele însele a puterilor lui înţelegătoare, ca adunare ce-i dăruieşte 
sufletului, ca într-un cerc, nerătăcirea, întorcându-l şi adunându-l de la 
cele din afară, întâi în el însuşi, apoi, ca pe unul ce a devenit unitar, 
unindu-l cu puterile ce se unesc în chip unitar şi astfel conducându-l spre 
frumosul şi binele care e mai presus de toate cele ce sunt şi e unul şi 
acelaşi şi fără început şi fără sfârşit”. E de cugetat aici că, mişcându-se 
circular, sufletul de fapt se mişcă în jurul unui punct central sau centru, 
care e Hristos. În sfârşit, mișcarea în linie dreaptă vrea să le depăşească 
pe celelalte, ea este ca un avânt al credinţei sufletului, care, după 
mişcarea în spirală, ajungând apoi la mişcarea circulară, merge sau se 
înalţă cu nădejde în Dumnezeu, fără a şti, precum Avraam, unde merge, 
Dumnezeu fiindu-i Arătător sau Proniator al căii pe care el s-a angajat: 
„LMişcarea în linie dreaptă are loc atunci când] sufletul, neintrând în sine 
[prin mişcarea în spirală] şi nemişcându-se printr-o înţelegere unitară - 
căci aceasta este, precum am spus, în cerc/circulară -, ci, mişcându-se 
spre cele din jurul său şi dinspre cele din afară, se înalţă ca din nişte 
simboluri variate şi înmulţite spre vederile [Oewpiao, redat în trad. rom. 
prin „intuiţii”] simple şi unite”. Iată dar trei mişcări ce pot fi foarte bine 
întemeiate în lucrarea lor de urmarea căilor sau pricinilor propuse aici de 
egumenul Pavel. Accentul pus în lucrare pe mişcarea în spirală nu 
exclude desigur şi pe celelalte două, ba şi dimpotrivă, cea în spirală nu s- 
ar putea împlini cu adevărat fără celelalte, fără a fi urmată oarecum 
alternativ cu celelalte. Pentru mişcarea în spirală să se urmărească mai 
cu seamă primele pricini ale cărţii: scăparea de deznădejde —> facerea 
binelui—> pocăinţa —> chipurile/treptele acesteia etc. 


Dumnezeu, noi cunoscând-o doar prin roadele pe care Acesta le-a 
făcut cunoscute şi nouă. Înrâurirea duhovnicească a cărţii de faţă 
în general sau de-a lungul timpului este peste putinţa noastră a o 
socoti, căci FEverghetinosul a circulat în nenumărate manuscrise 
încă de scrierea lui în veacul al unsprezecelea, arătându-se cumva 
ca o Filocalie înainte de vreme, iar publicarea lui de Sfântul 
Nicodim Aghioritul (Veneţia, 1783) a exercitat o influenţă imensă 
asupra spiritualităţii greceşti „moderne” în general’. 

Pentru a se feri de o oarecare „originalitate” ce putea stârni 


5 Ediţii: Veneţia, 1783, XXXVI + 1098 p. in 4°; Constantinopol, 1861; 
Athena, 1900 (3 vol.), 1901 (3 vol.), 1957-1958 (2 vol.), 1983-1985 (4 vol., 
text original + traducerea neogreacă.), 1993 (4 vol.), ultima fiind folosită 
pentru diortosirea prezentei ediţii. O traducere engleză, planificată în 
paisprezece volume de mici dimensiuni, este pe rol încă din 1988, din 
care până astăzi au apărut nouă, ultimul în 2005 (The Everghetinos. A 
complete text, translated hy Bishop Chrysostomos with Hieromonk 
Auxentios, John Petropoulos, Gregory Telepneff and Hieromonk 
Ambrosios, CENTER FOR TRADITIONALIST ORTHODOX STUDIES, 
ETNA, CALIFORNIA, 1988, 1991, 1998, 1999, 2000, 2002, 2005); în 
sfârşit, o altă traducere este în pregătire la Queens College, Belfast, de 
către un colectiv ce plănuieşte o ediţie critică a lucrării. Însă 
manuscrisele sau copiile greceşti ale lucrării - circa 40! - s-au răspândit 
în multe biblioteci din Apus şi din Răsărit încă din veacul al XII-lea, ele 
păstrându-se în marile biblioteci din Paris, Moscova, Athena, în 
mănăstirile din Ierusalim, în Muntele Sinai şi în altele, lista, descrierea 
lor, modul cum au circulat şi diferenţele dintre ele putând fi pricină de 
alcătuire a unei lucrări întregi, însă o astfel de lucrare, respectiv o ediţie 
aşa-zis critică a lucrării, n-a fost până azi alcătuită. Scopul nostru însă a 
fost asemănător celui al egumenului Pavel: întocmirea sau îngrijirea cât 
mai cu de-amănuntul a unui text concret pentru folosul duhovnicesc al 
celor care vor citi, şi mai puţin pentru iscodirea izvoarelor sale şi a altor 
aspecte; acest scop îl afirmă de altfel şi titlul; pe acesta am vrut să-l 
sporim şi prin îngrijirea textului din punct de vedere filologic (prin note 
de subsol şi paranteze explicative) sau „critic”, urmărind a facilita 
accesul cititorului de azi la un text ce nu de puţine ori pune probleme de 
înţelegere, text destinat iniţial cu deosebire celor ancorati în tainele unei 
tradiţii patristice sănătoase, şi mai puţin celor „ai lumii”. Prin note am 
încercat să urmăm obiceiul patristic al adăugării de scolii întru 
limpezirea sau îmbunătăţirea unor texte ce necesită alte dezvoltări, 
nuanţări etc., cu deosebire pentru cititorii de mai târziu, nefamiliarizaţi 
cu textele vechi sau cu modul cumva diferit al unui scriitor de a scrie 
despre un lucru sau altul. Pentru diortosire însă, n-am urmat traducerea 
neogreacă a cărţii, ci numai originalul din greaca veche, din traducerea 
neogreacă dând doar unele variante textuale la note, acolo unde textul 
era greu inteligibil. O mare mâhnire îl cuprinde astăzi pe cititorul 
căutător de folos duhovnicesc în scrierile Părinților atunci când 
descoperă că în unele „traduceri” nu mai transpare personalitatea 


oarecare reacţii contrare sau suspiciuni, autorul îşi întemeiază 
Pricinile pe mărturiile Părinților, prin viaţa şi scrierile lor, pe care 
arareori, „discret”, acolo unde a fost nevoie de o plinire sau alta, 
le-a însoţit de scurte adăugiri sau comentarii sub formă de 
apoftegme în textele autorilor citați; pe unele dintre ele, atunci 
când s-au vădit cu uşurinţă, le-am remarcat în note, ele nefiind 
întotdeauna lesne de observat. Titlurile celor 200 de pricini 
rânduite în 4 cărţi îi aparţin autorului. Acestea nu au fost 
nicidecum aşezate fără o ordine bine chibzuită. Ca unul care a fost 
egumenul unei mănăstiri, călăuză duhovnicească a multor monahi, 
el a întocmit cartea ca pe un îndreptar practic pentru cei de sub 
povăţuirea sa şi pentru alţii asemenea lor, întocmit după scrierile 
Sfinţilor Părinţi, trecut prin experienţa nevoinţei personale şi 
aşezat după nevoile duhovniceşti ale mănăstirilor în general. S-a 
zis că între pricinile cărţii există o strânsă legătură, un fir lăuntric 
ce dă o unitate întregii scrieri, că toate textele patristice sunt 
trecute prin propria viziune a egumenului Pavel despre călăuzirea 
duhovnicească. S-ar putea spune că originalitatea fiecărui autor 
cuprins în lucrare se împlineşte în chip minunat în originalitatea 
cu care el a alcătuit cartea. Lucrarea se arată ca o întâlnire 
duhovnicească sau o sinaxă a Părinților Bisericii - şi a celei de 
Apus, şi a celei de Răsărit”. Să nu uităm că autorul a trăit într-o 
perioadă (numită de unii „teologi” ai vremurilor noastre „post- 
patristică”) în care, din diferite pricini, bogata moştenire 
scriitoricească şi de trăire a marilor Părinţi ai primului mileniu nu 
se bucura de atenţia cuvenită, nu mai era primită la adevărata 
valoare; aşadar, aceasta trebuia reactualizată, continuată sau 


vechilor autori, ci „muşchii” filologiei cărturarilor şi fariseilor 
contemporani, aşezaţi confortabil pe crucea „talentului” scriitoricesc, 
care întunecă lumina sfintelor învățături cu desişul aparatelor critice, din 
care, odată intraţi, cu greu se mai poate ieşi, şi nu fără sminteala 
adiacentă, dobândită uneori şi din răstălmăcirile prezentate ca „traduceri 
riguroase”, făcute după ultimele (socotite cele mai bune!) meşteşuguri 
cărturăreşti. 

? Să avem în vedere că autorul a adunat poate cele mai bune mărturii 
ale vieților şi învățăturilor marilor Sfinţi din Apus (mai exact, cele din 
sfera monahală, pe cât i-au fost accesibile traducerile greceşti ale 
acestora - puţine de altfel - ale lucrărilor citate), şi că el a trecut la 
Domnul, parcă nu întâmplător, în anul 1054, anul Schismei dintre cele 
două părţi ale Creştinătăţii. Dar oare Marea Schismă nu s-a datorat lipsei 
unei oarecare sinaxe sau întâlniri duhovniceşti, cum am zis mai sus, 
întemeiate pe mărturia sfântă a Tradiţiei celor două părţi, aşa cum, am 
putea presupune, a dorit şi Egumenul Pavel prin cartea sa? Oricum, o 
astfel de dorinţă, dacă a existat, nu s-a împlinit, iar pricinile Schismei 
sunt astăzi bine-cunoscute. 


adusă în atenţie prin scrisul şi viaţa unora care puteau să o 
continue printr-o lucrare duhovnicească sau alta. Nume sfinte, 
precum Sfinţii loan Damaschin, Teofilact al Bulgariei, Eftimie 
Zigaben, Simeon Noul Teolog, Grigorie Palama şi mulţi alţii ce n- 
au încetat nici până astăzi să se nască duhovniceşte din viaţa şi 
scrierile celor de dinaintea lor, au luat plugul predaniei lăsate de 
Hristos şi Sfinţii Săi; acest plug, ei l-au dus mai departe, aducând 
prin scrisul şi viaţa lor roade ce hrănesc şi azi generaţii de 
creştini. Din această adevărată „Livadă duhovnicească a 
Părinților” (cum e numit de pildă Limonariul/), plină de mireasmă 
duhovnicească, ce a rodit, iată, până la noi, ei s-au folosit din plin: 
ca pe nişte seminţe sau ca pe un altoi, ei au luat învăţăturile celor 
de dinainte şi le-au lucrat cu multă osârdie, făcând să crească alţi 
şi alţi copaci plini de roade duhovniceşti. 

Nu se cunoaşte pricina pentru care autorul nu a inclus şi 
texte din alţi mari Părinţi ai primului mileniu”, însă, pentru scopul 
său, autorul a găsit cu prisosinţă texte din colecţii precum 


' Nu avem de pildă texte din Sfinţii loan Scărarul, Simeon Noul _ 
Teolog, loan Gură de Aur, Avva Dorothei, Grigorie al Nyssei şi alţii. În 
schimb, texte din aceştia s-au găsit în Tipiconul mănăstirii, texte care se 
citeau liturgic sau la osebitele sinaxe ale monahilor, ceea ce arată că 
Pavel Monahul şi cei de sub el nu erau familiarizați doar cu autorii din 
Everghetinos. 


Patericul", Lavsaiconul!?, Menolo-ghionul (Vieţile Sfinţilor) alcătuit 
de Sfântul Simeon Metafrastul (cca. t 960)'*%, Așezămintele 
Sfinţilor Apostoli sau Constitutiile Apostolice şi alte texte inedite 
din Vieţile Sfinţilor, altele decât cele din antologia Sfântului 
Simeon  Metafrastul, apoi din Pandectele Cuviosului Antioh 
Pandectul, din Convorbirile lui loan Cassian, Scrisorile Cuvioşilor 
Varsanufie şi loan din Gaza, din Suta lui Diadoh, Cuvintele Sfinţilor 
Efrem Sirul, Isaac Sirul şi Isaia Pustnicul, din Capetele Cuvioşilor 
Marcu Ascetul, Maxim Mărturisitorul, Dialogurile Sfântului 


11 Patericul este citat în Everghetinos aproape în întregime. S-a 
observat de asemenea că Patericul (în varianta ediţiei de la Neamţ, 1844) 
cuprinde la rândul lui fragmente din FEverghetinos, care de-a lungul 
veacurilor au fost adăugate de copişti sau de traducătorii români. De 
însemnat e şi faptul că unele citate din Pateric nu se regăsesc în ediţiile 
moderne („critice”) în limba greacă ale Patericului sau în alte limbi 
moderne, ci numai în ediţia românească; de asemenea, nu toate citatele 
din Pateric - în forma în care l-a avut egumenul Pavel în vremea sa - se 
regăsesc în ediţia românească, iar adeseori, acolo unde se găsesc, nu au 
aceeaşi formă, iar uneori nici acelaşi sens. Ediţia de la Râmnic 1930 a 
Patericului s-a diortosit după o ediţie din 1905, diortosită la rândul ei de 
Episcopul Antim Petrescu după prima versiune de la Neamţ, fără a avea 
vreun original grecesc la îndemână; în sfârşit, ediţia de Alba Iulia, 
apărută în mai multe ediţii după anii 1990, a urmat-o pe cea de la 
Râmnic. Ediţia aceasta şi cea anterioară au fost diortosite cu amatorism, 
ele fiind pentru aceasta precare din mai multe puncte de vedere (de 
pildă, în cea de la Alba Iulia nu este pomenit nici măcar traducătorul sau 
ostenitorii primei ediţii, este foarte puţin actualizată ortografic, adesea în 
chip hazardat, este folosită în chip nemăsurat parafraza, ajungându-se 
adesea la răstălmăciri; prin comparaţie cu originalul grecesc şi 
fragmentele din Everghetinos, se observă mai multe omisiuni). Pentru a 
nu îngreuia textul, în notele pe care le-am dat, am scos în evidenţă numai 
câteva din aceste diferenţe, lucrul necesitând un studiu extins. 

"2 Uneori, extrasele din Lavsaicon (Istoria Lausiacă a lui Palladie) nu se 
potrivesc cu versiunile din ultimele veacuri, aşa cum sunt traduse în 
română (Bucureşti, 1760, reeditat la Editura Episcopiei Alba Iulia, 1994; 
Bucureşti, 1993, trad. de Pr. Prof. Dr. Dumitru Stăniloae, E.I.B.M.B.O.R.; 
de notat că aceste două versiuni diferă în chip semnificativ) sau în alte 
limbi, ba chiar şi din versiunea grecească ce a ajuns până la noi, care stă 
la baza traducerilor în limbile moderne, lucrarea circulând în trecut cu 
adăugiri din Pateric, Istoria monahilor din Egipt (390-394), atribuită lui 
Timotei Alexandrinul (ed. rom. trad. de Arh. Dr. Ioasaf Popa, Editura 
„România Creştină”, Bucureşti, 1998), din Limonariu şi din altele; aşadar, 
la o simplă comparaţie, se poate observa că unele fragmente adunate din 
Lavsaicon în Everghetinos prezintă diferenţe semnificative faţă de ediţiile 
moderne ale Lavsaiconului. 

13 Majoritatea fragmentelor din Vieţile Sfinţilor adunate aici sunt 
semnificativ diferite de cele ale ediţiei de la Neamţ, care are la bază 


Grigorie Dialogul, scurte texte din Sfinţii Vasilie cel Mare, din 
Anastasie Sinaitul, din Istoria iubitoare de Dumnezeu a lui 
Teodorit, Amfilohie din Iconiu, Sfântul Nil Ascetul sau texte scrise 
de el însuşi'. 

Cele 4 cărţi ale lucrării s-ar putea prezenta, tematic, astfel: 

Prima carte e destinată începătorilor, având ca principii 
generale: tămăduirea deznădejdii, pomenirea morţii şi a judecății, 
nădejdea în bunătăţile cele viitoare, despărţirea de trup, păcatul şi 
pocăinţa. Apoi sfaturi premergătoare intrării în stadionul 
nevoinţei: înstrăinarea, frica lui Dumnezeu, lepădarea, chipul 
intrării şi primirii în mănăstire, însoţirea cu cei îmbunătăţiţi, 
ascultarea, descoperirea gândurilor sau a conştiinţei bătrânilor 
celor cu dreaptă-socoteală, primejdiile întâlnirii cu cei din afară şi 
împătimirea de cele ale lumii, uşurinţa şi greutatea dobândirii 
faptei bune, războiul cu dracii, schima (veşmântul) monahală, de 
ce nu trebuie părăsită mănăstirea, a nu grăi-împotrivă, purtarea 
faţă de ceilalţi, smerita cugetare, smerenia, tăierea voii. 

A doua carte se apleacă asupra rânduielilor vieţii în 
comunitate: munca, grija pentru cele din mănăstire, slujbele, orele 
sau vremile de rugăciune, psalmodierea, primejdiile iubirii de sine, 
grija pentru trup şi măsurile nevoinţei, masa, chipul şederii la 
masă şi postul, evitarea necurăţiei (curviei), cinstea fecioriei, 
mânia, plânsul, râsul, suferirea cu răbdare a nedreptăţilor, vremea 
vorbirii şi vremea tăcerii, păzirea de minciună, jurământul, 
clevetirea, chipurile purtării frăţeşti. 

A treia carte tratează despre aşezarea lăuntrică a călugărului 
şi manifestarea acesteia în relaţiile cu ceilalţi: să nu judecăm, să 
nu smintim şi să nu ne smintim, făţărnicia, vicleşugul, pizma, 


izvoare târzii, în ciuda unor asemănări dintre ele, pe care, atunci când a 
fost nevoie, le-am remarcat în note. 

14 S-a remarcat de asemenea de către cercetători că unele fragmente 
din Everghetinos (ale autorilor numiţi şi astăzi „filocalici”) nu se regăsesc 
în Filocalie, fie pentru că au fost luate din scrieri (din care unele au ajuns 
până la noi) nepublicate în Filocalie, fie din scrieri neaflate în operele 
adunate în Filocalie, atâtea câte s-au păstrat până azi. În plus, scrierile 
Sfinţilor Cuvioşi Antioh Pandectul, Efrem Sirul, Isaac Sirul, Varsanufie şi 
Ioan din Gaza, Anastasie Sinaitul, pentru a-i cita doar pe cei mai des 
folosiţi, nu se regăsesc în Filocalia de la Veneţia, unele dintre ele fiind 
adăugate mai târziu în Filocalia în traducere românească şi în cea 
slavonească. În sfârşit, din scrierile Sfântului Ioan Cassian doar o mică 
parte se regăseşte în Filocalie, iar o parte oarecare, remarcă dl. acad. 
Virgil Cândea, nu se regăseşte nici în traducerile moderne ale operelor 
Sfântului loan Cassian, aşa cum acestea au ajuns până la noi în latină, 
poate doar în traducerile greceşti, din care nu toate s-au păstrat, ci care 
oricum au redat doar într-o formă prescurtată originalul latin. 


batjocura, conştiinţa („marele dar al lui Dumnezeu”), akedia, 
tristeţea, purtarea în pricină de boală, chipul tăinuirii bunătăţilor 
(virtuţilor), hula, prieteşugurile primejdioase, mândria, plăcerea de 
sine, trebuinţa ajutorului dumnezeiesc în pocăință şi sporirea în 
viaţa de fii ai lui Dumnezeu (în înfiere), care nu se datorează 
eforturilor proprii, ci harului lui Dumnezeu, despre ispite, despre 
harisme, dragostea este cea mai mare dintre bunătăţi, lăsarea 
nevoinţei pentru primirea unui oaspete, milostenia care se cuvine 
monahului, iconomisirea banilor şi a altor lucruri. 

Cartea a patra se apleacă asupra chipurilor sporirii sau 
desăvârşirii în viaţa duhovnicească: o primă parte (primele 26 de 
capitole) vorbeşte despre osebite căi ale desăvârşirii: sărăcia, 
bunăvoința în milostenie, neiubirea de arginţi, dragostea care ne 
apropie de Dumnezeu, liniştea (isihia), paza minţii, lupta cu 
moartea duhovnicească, rugăciunea neîncetată (foloasele şi 
împrejurările prielnice ei), harul şi rugăciunea sunt cele ce unesc 
pe om cu Dumnezeu, trebuinţa, folosul, primejdiile citirii 
Scripturilor şi împlinirea celor citite, şi că acestea luminează 
mintea, fuga de eretici şi învăţătura lor, neluarea-aminte la vise, 
netemerea de draci şi de lucrurile lor, nepătimirea, teologhisirea 
(cuvântarea de Dumnezeu), înțelepciunea şi cunoaşterea 
duhovnicească, părtăşia minții la har şi lucrarea ei în vederea 
duhovnicească, preoția şi vrednicia ei, rânduiala sfintei 
împărtăşiri, folosul sfintelor slujbe, chipul îngropării trupurilor, 
osebite sfaturi către dascăli, duhovnici şi păstori şi despre 
îndatoririle lor, mai vârtos asupra alungării deznădejdii din 
sufletele ucenicilor, temă prezentă şi la începutul cărții întâi, 
reluată aici din perspectiva duhovnicului sau păstorului. 

Precum mărturiseau şi alții care au încercat o împărţire a 
cărţilor, şi cea făcută mai sus e departe de a ne face cunoscut firul 
lăuntric sau duhul după care s-a călăuzit autorul. Faptul că, prin 
prezenţa ei în nenumărate manuscrise sau codici, lucrarea a avut 
atâta căutare, folosind generaţii întregi de creştini, cu deosebire 
monahi, arată covârşitorul ei folos în viaţa creştină, constituind 
până astăzi, alături de Filocalie, Proloage, Vieţile Sfinţilor şi de 
alte câteva, cărţile de temelie ale spiritualităţii ortodoxe în 
general. 

Prin urmare, precum spunea şi Cuviosul Paisie Aghioritul (t 
1994), „prin FEverghetinos putem cunoaşte pe deplin Duhul 
Sfinţilor Părinţi”, chipurile vieţuirii şi conglăsuirea învățăturilor 
lor, mulţimea cugetărilor şi a vieților adunate într-o unime 
duhovnicească; şi nu întâmplător zice pe deplin, pentru că 
Everghetinosul (spre deosebire de altele, pentru care e necesară o 
osteneală suplimentară pentru a cunoaşte cu de-amănuntul duhul 


lor), prin împărţirea tematică pe care o propune, scoate la lumină 
toate treptele sau aspectele vieţii duhovniceşti în chip sistematic, 
sau în spirală, precum s-a zis. Scrierea de faţă nu e atât mărturie a 
vieţii şi învățăturilor unor sfinţi dintr-o anumită epocă, cât 
mărturie despre adevărata viaţă creştină în Biserică, despre 
adevărata viaţă cu Dumnezeu, despre chipurile îndreptării sau 
dobândirii unei astfel de vieţi. Cuvintele Sfinţilor, cel puţin în ceea 
ce au ele esenţial, trebuie mai puţin primite spre o oarecare 
actualizare în vieţile noastre sau în viaţa Bisericii, ci, prin evlavia 
faţă ele şi/sau rugăciunea către Dumnezeu Cel slăvit în viaţa lor, 
ele trebuie lăsate a fi lucrătoare în viaţa noastră, a celor ce ne 
sârguim să le citim cu bună-cinstire, prin Duhul care le 
însufleţeşte. Intoarcerea înapoi la cuvintele şi viaţa Sfinţilor Părinţi 
înseamnă întoarcerea către Evanghelie, către viaţa cu Hristos; 
această întoarcere e una cu sporirea în viaţa duhovnicească; nu 
este o fugă din istorie, ci o împlinire a ei, este adevărata 
dezvoltare a omului în istorie, atât către Hristos Cel de acum două 
mii de ani, cât şi către Hristos Care vine, Cel ce este Acelaşi din 
veac şi până în veac (cf. I Cor. 16: 22; Evr. 13: 8) şi Care nu vine 
pentru cei ce şi L-au închipuit după o tradiţie sau alta, ci pentru 
cei ce [Îl aşteaptă precum Sfinţii Părinţi. 

Filosofia, ştiinţa, morala (chiar cea „religioasă” uneori) vieţii 
de azi, prin reprezentanţii ei, încearcă să ne convingă că cultura şi 
civilizaţia lumii contemporane e mult superioară celei clasice din 
multe puncte de vedere şi că, prin ea, ne îndreptăm spre o viaţă 
mai „bună”. Filosofia Fverghetinosului, ca filosofie integrală sau 
program al vieţuirii creştine, este opusul acestei direcţii de 
gândire. Ea propune transcenderea evanghelică a vieți, 
îndreptarea către o viaţă mai bună din punct de vedere 
duhovnicesc şi mai puţin, sau deloc, materialicesc. În concluzie, 
am putea spune că, pe cât ni se propune de către civilizaţia 
materialistă de azi să avansăm materialiceşte, să fim mai eficienţi 
pentru o viaţă mai „bună” - ce presupune, pentru noi, eliminarea 
treptată de modului de gândire patristic/evanghelic -, pe atât - ba 
cu mult mai vârtos! - ni se cuvine să sporim duhovniceşte în 
Hristos, Cel ce vine, spre Hristos ce vine întru Împărăţia Sa 
dumnezeiesc-omenească, şi nu spre hristoşii mincinoşi ce ne 
vorbesc de o societate menită a fi „mult superioară” oricărei alta 
de dinainte şi care cer ascultare necondiționată. 

Dacă despre propovăduirea Evangheliei prin Apostoli şi cei de 
după ei Psalmistul David zicea că în tot pământul a ieşit vestirea 
lor şi la marginile lumii cuvintele lor (Ps. 18. 4), nădăjduim şi noi 
ca şi aceste smerite osteneli ale editării acestor „scripturi de 
Dumnezeu insuflate” (precum le numeşte autorul), aranjate (ca şi 


Evangheliile) în patru cărţi, să rodească (ca şi acelea) şi ele în cele 
patru colţuri ale lumii sau până Ja marginile ei, spre folosul şi slava 
Bisericii lui Hristos. Amin. 

Ştefan Voronca 


ÎNCEPUTUL CĂRŢII ÎNTÂI 


A LUI EVERGHETINOS 


PRICINA ÎNTÂI 


Că nu se cuvine să se deznădăjduiască cineva pe sine vreodată, 
măcar şi multe de ar greşi, ci prin pocăință să nădăjduiască 
mântuirea. 


I. A Sfântului Palladie 


Cuviosul Părintele nostru Ioan cel din Licopole!, despre care 
alt capitol ne arată mai luminat cele despre el, adică cel despre 
fuga de vorbirea femeilor, ne-a povestit nouă aceasta: 

1. „Era, zice, un tânăr oarecare într-o cetate, păcătuind foarte 
multe şi cumplite, care, cu voia lui Dumnezeu, umilindu-se spre 
păcatele lui cele multe, a ajuns la morminte şi, încuindu-se pe 
sineşi într-unul din acestea, îşi tânguia viaţa sa cea mai dinainte: 
zăcând cu faţa în jos, dese suspine înălța dintru adâncul inimii. 

Şi, petrecând o săptămână întru aceasta, au stat asupra lui 
noaptea dracii care mai-nainte îi vătămau viaţa lui, strigând şi 
zicând: «Unde este spurcatul acela care întru neastâmpărări din 
destul umblând, acum, nouă, fără de vreme întreg-înţelept de 
năprasnă şi bun s-a arătat; acum când, deşi încă e în stare, el 
voieşte să fie creştin; ce bine mai aşteaptă el să-i fie lui, după ce s- 
a umplut de răutăţile noastre? Nu vrei să te scoli degrabă de 
acolo? Nu vrei să ieşi cu noi spre cele obişnuite? Te aşteaptă 
curvele şi cârciumarii; nu ieşi ca să te îndulceşti de poftele tale? 
Orice altă nădejde fiind stinsă, veni-va ţie judecata, celui ce te 
ucizi în felul acesta. Şi ce te grăbeşti către muncă, ticălosule? De 
ce te priceşti aşa degrabă să-ţi aduci asupră-ţi izbândire? Toată 
fărădelegea o ai iscusit; te-ai făcut vinovat nouă tuturor, şi aşa, ca 
un rob, cutezi să fugi? Nu răspunzi? Nu încuviinţezi? Nu ieşi 
împreună cu noi?» 

Iar după ce acela, în plâns petrecând, nimic nu răspundea, şi 
nici cu auzul nu lua aminte, aceia ca cei ce nimic nu isprăviseră, 


1 După unii, acesta pare să se fi născut pe la 305 şi a murit după 40 de 
ani de sihăstrie. Licopole e o cetate pe partea apuseană a Nilului, în 
Egiptul de Sus. Azi se numeşte Asiut. Viaţa lui a fost povestită în osebite 
feluri. Nu de puţin folos e să se vadă cum diferitele variante se 
completează una pe alta, fiecare aducându-şi contribuţia specifică. 
Despre el, să se vadă şi Vol. II, Pricina XIX, 1; Lavsaiconul, 35 (în cele 
două ediţii româneşti [vezi despre ele în Prefaţă, Vol. I]. Informaţiile 
despre viaţa lui de asemenea diferă şi, într-un fel, se întregesc reciproc; 
Istoria monahilor din Egipt, atribuită lui Timotei Alexandrinul, ed. cit., pp. 
2652, unde avem, pare-se, cele mai multe detalii despre el; din nefericire 
însă, traducerea e adesea precară. 


luându-l pe dânsul, cumplit l-au muncit: şi, tot trupul lui strujindu-l 
cu muncirile, s-au dus lăsându-l jumătate mort; iar el, iarăşi 
suspinând întru neslăbită pocăință, petrecea nemişcat. 

Şi căutându-l ai lui şi aflându-l, şi aflând de pricina primejdiei, 
l-au poftit pe dânsul să se întoarcă acasă, dar el n-a primit. 

Şi iarăşi, în noaptea ce a urmat, venind demonii asupră-i, i-au 
adus munci mult mai rele decât cele dintâi; iar dacă rudeniile 
iarăşi s-au apropiat ca să-l mute pe dânsul de acolo, el însă nu s-a 
supus, zicând: «Mai bine să mor decât să cad întru 
neastâmpărarea cea dintâi»; întru a treia noapte puţin de nu l-au 
scos pe el diavolii din viaţă, căzând asupră-i cu munci fără de milă. 

lar dacă l-au văzut pe dânsul neslăbind, depărtându-se, 
strigau, grăind: «Ai biruit, ai biruit!». lar de aici înainte n-a mai 
avut parte de ceva cumplit de acest fel, ci curat s-a iscusit întru 
bunătăţi până la sfârşitul vieţii lui: în morminte locuind şi lângă 
Dumnezeu făcându-se cinstit întru puteri şi întru arătarea 
minunilor”. 


II.Din viaţa Sfintei Singlitichia 


Zicea Sfânta Singlitichia că se cuvine a lăuda sufletele cele 
leneşe şi trândave şi amorţite întru sporirea binelui, încă şi către 
deznădăjduire lesnicioase, căci, cu adevărat, de vor arăta chiar şi 
numai puţină bunătate, se cuvine a ne minuna şi a le mări pe 
dânsele; iar greşelile cele iuți şi prea mari, prea mici şi de nimic să 
le numim; că Diavolul, pe toate vrând să le răzvrătească spre a 
noastră pierzare, întru cei adică nevoitori se ispiteşte să ascundă 
păcatele şi întru uitarea acestora să-i aducă, ca să facă mândrie 
întru dânşii, iar sufletelor celor de curând venite în viaţa de 
nevoinţă şi neîntărite, cu adăugire să le pună păcatele înaintea 
ochilor, arvunindu-le lor deznădăjduirea. 

Deci pe sufletele astfel clătite se cuvine să le mângâiem într- 
un chip ca acesta: a le aduce lor aminte de neasemuita împreună- 
pătimire? a lui Dumnezeu şi bunătate, şi de aceea că Domnul 
nostru este Multmilostiv şi Milosârd şi Îndelung-răbdător, şi Se 
pocăieşte* de răutăţile oamenilor. 

2 ovunaeiao, tradus în manuscris prin „milostivire”. Împreună- 
pătimire poate fi numită şi milostivirea şi invers, căci nu poţi a te 
milostivi de cineva dacă nu mai întâi suferi cumva cu el, te întristezi, 
suspini cu/pentru el, de unde poţi apoi a-i da un oarecare ajutor printr-un 
cuvânt sau o lucrare. Aşa înţelegem deci şi împreună-pătimirea lui 
Dumnezeu cu noi. 

3 weravovv de la petavoéw = lit. a-şi schimba mintea; a se răzgândi, a 
se schimba (pentru sine sau pentru altcineva, cf. şi Iona 3: 9); afirmaţii ca 


A le aduce lor mărturii din dumnezeieştile scrieri: cum au 
arătat acestea nesfârşita Lui milostivire spre cei ce au greşit şi s- 
au pocăit, şi a zice că, deşi Raav era curvă, s-a mântuit prin 
credinţă; Pavel era prigonitor, dar s-a făcut vasul alegerii; tâlharul 
fura şi ucidea, dar, cu un cuvânt, uşa Raiului întâi a deschis-o; încă 
şi de Matei, de vameş, de fiul cel curvar şi de cele asemenea 
acestora cu de-amănuntul a zice, şi prin acestea a le chema înapoi 
pe dânsele din deznădăjduire. 

Iar acele sufletele prinse de mândrie a le tămădui din mai 
mari pilde: căci şi lucrătorii de pământ, acolo unde vor vedea sadul 
mic şi slab, îl adapă cu îndestulare şi de grijă multă îl învrednicesc 
spre a creşte şi a se întări, iar dacă vor vedea odraslă în sad mai- 
nainte de vreme, curăţă pe cele prisosite, ca nu degrabă să se 
usuce; încă şi doctorii, pe unii din bolnavi îi hrănesc cu îndestulare 
şi-i îndeamnă a se plimba, iar pe alţii cu flămânzirea în multă 
vreme legându-i, neieşiţi îi păzesc. 


III. A Sfântului Palladie 


Inştiinţatu-m-am despre Moise Arapul [Etiopianul], care era 
vestit întru părinţii cei din Schit, că, mai-nainte de a se face 
călugăr, era slugă la un cetăţean; iar acest stăpân al său, pentru 
multa lui îndărătnicie şi pentru obiceiul lui cel ucigaş şi sălbatic, l- 
a lepădat pe dânsul; iar el, ducându-se, s-a făcut tâlhar; şi, pentru 
covârşirea puterii lui, s-a făcut povaţă [căpetenie] celorlalţi tâlhari. 

Printre celelalte lucruri tâlhăreşti ale lui, se povestesc şi 
acestea: că avea pizmă pe un păstor care l-a oprit pe dânsul prin 
câinii turmei, mergând el noaptea la oarecare tâlhării; pe care 
păstor, căuta să-l ucidă, pentru care lucru cu sârguire cerceta 
unde petrece cu oile. 

Iar dacă a aflat că este de cealaltă parte a Nilului, Moise a 
trecut atunci râul, care atunci se lăţise ca la un semnt: dezbrăcând 
hainele cu care era îmbrăcat şi punându-le pe cap şi sabia luând-o 
în gură, s-a aruncat pe sineşi în râu şi, înotând, a trecut; iar 


acestea sunt traduse adesea greşit prin „lui Dumnezeu îi pare rău 
pentru...”, neînţelegându-se după cuviinţă chipul în care Dumnezeu 
priveşte păcatele oamenilor şi doreşte întoarcerea lor. Cine a înţeles 
Taina Crucii şi sensul pătimirilor lui Hristos ca om pentru om va înţelege 
şi cum S-a pocăit şi Se pocăieşte Hristos- Dumnezeu până la sfârşitul 
veacului. 

4 Expresie ce arată revărsarea Nilului, ridicarea nivelului de apă, 
fluxul. Măsura în semne este des întâlnită în Everghetinos. Nu se ştie 
exact cât măsura. Unii comentatori au zis că era o măsură comună, ce 
indica o distanţă socotită „mare”, asemănătoare kilometrului de azi. 


păstorul, văzându-l de departe înotând, a fugit şi s-a ascuns. 

lar Moise, nedobândind pe păstor, şi-a întors mânia spre 
turmă, şi, înjunghiind patru berbeci dintre cei mai frumoşi, i-a 
legat şir şi a înotat iarăşi trecând Nilul; venind în oarecare ocol, a 
jupuit berbecii şi, foc aprinzând, a mâncat carnea care era mai 
bună, iar pielea a vândut-o pe un vin bun din Sain şi, bând 
optsprezece măsuri”, a mers cincizeci de stadii spre locul unde îşi 
aveau locul tâlharii. 

Acesta, târziu oarecând, din oarecare primejdie umilindu-se şi 
viaţa cea mai dinainte urând, s-a apropiat de viaţa călugărească şi, 
luând chilie în Schit, desăvârşită nevoinţă a arătat. 

Se povesteşte că încă de la începutul lepădării sale, atunci 
când şi-a luat chilie, au venit asupra lui patru tâlhari, neştiind că 
acesta este Moise [vestitul tâlhar]; pe care, prinzându-i acela şi 
legându-i, i-a pus pe umerii săi ca pe un sac plin de paie, şi i-a 
adus la fraţi la biserică, zicând: „De vreme ce nu-mi este cu putinţă 
a nedreptăţi pe cineva, pentru că i-am aflat pe aceştia venind 
asupra mea, ce porunciţi pentru ei?” Iar fraţii, dezlegându-i, i-au 
slobozit. 

Iar ei, necunoscând pe Moise, şi văzând pocăinţa lui, nici ei n- 
au voit să se mai întoarcă în viaţa cea mai dinainte; ci, lepădându- 
se de lume prin pilda lui Moise, s-au făcut călugări iscusiţi. 

După aceasta, Moise a arătat acelaşi fel de nevoinţă, despre 
care nevoinţă şi într-altele s-a scris; şi aşa cu tărie către demoni s- 
a luptat şi întrebuinţând toată petrecerea asprimii, împreună cu 
Părinţii cei mari şi desăvârşiţi s-a numărat, şi preot s-a făcut, şi 
întru cele prea mari daruri ale Duhului strălucind, aşa s-a săvârşit, 
lăsând şaptezeci de ucenici. 


IV. Din Pateric 


1. Intrebatu-s-a Avva Mios de un ostaş: „Oare Dumnezeu 
primeşte pocăinţa?” Iar el, după ce l-a învăţat pe dânsul întru 
multe cuvinte, a zis: „lubitule, spune-mi, de se va sfâşia haina ta 
cea ostăşească, o lepezi afară?” Răspuns-a acela: „Nu, ci o cos pe 
dânsa, şi iarăşi umblu cu ea”. Zis-a lui bătrânul: „Dacă tu cruţi 
haina ta, oare Dumnezeu nu va cruța plăsmuirea Sa?” 

2. Un frate a întrebat pe Avva Pimen, zicând: „Am făcut păcat 
mare şi voiesc să mă pocăiesc trei ani”. Zis-a bătrânul: „Mult este”. 
Iar cei de faţă au zis: „Până la patruzeci de zile?” Şi iarăşi a zis: 
„Mult este; că eu zic că, dacă din toată inima se va pocăi omul şi 
nu va mai adăuga la păcatul său, şi în trei zile îl primeşte pe el 


5 În jur de şase litre de vin. Sain era o cetate a Egiptului. 


Dumnezeu”. 

3. Altul iarăşi l-a întrebat pe dânsul, zicând: „De va cădea 
omul în vreo greşeală şi se va întoarce, îi va ierta lui Dumnezeu?” 
Şi i-a răspuns lui bătrânul: „Dumnezeu, Cel ce a poruncit 
oamenilor să facă aceasta, au nu El mai vârtos va face? Că [doar 
El] a poruncit lui Petru să ierte celor ce greşesc şi se pocăiesc 
până de şaptezeci de ori câte şapte. 

4. Altul iarăşi l-a întrebat pe dânsul, zicând: „Ce este pocăinţa 
păcatului?” Şi a zis bătrânul: „A nu-l mai face de aici înainte pe 
dânsul; că pentru aceasta s-au numit drepţii fără prihană, pentru 
că au părăsit păcatele şi s-au făcut drepţi”. 

5. Un frate a întrebat pe Avva Sisoe, zicând: „Ce voi face, 
Avvo, că am căzut?” Zis-a bătrânul: „Scoală-te iarăşi”. Zis-a fratele: 
„M-am sculat şi iarăşi am căzut”. Răspuns-a bătrânul: „Scoală-te 
iarăşi”. Iar fratele a zis: „Până când?” Iar bătrânul a zis: „Până la 
moarte, cum te va afla, sau întru cel bun, sau în cădere, că întru ce 
se află omul, întru aceea se şi duce”. 

6. Un frate oarecare şedea într-o chilie din Egipt, întru multă 
smerenie petrecând; şi avea o soră care curvea în cetate, şi multor 
sufletele le pricinuia pierzare; şi de multe ori supărându-l bătrânii, 
au putut în cele din urmă să-l plece pe frate ca să meargă la dânsa, 
doar-doar, cumva sfătuind-o, va opri păcatul cel ce se făcea într- 
însa. 

lar dacă a ajuns la locul acela, văzându-l oarecine din 
cunoscuţi, alergând înainte, a vestit surorii lui, zicând: „lată, 
fratele tău la uşă!” lar ea, tulburându-se cu inima în cele 
dinăuntru, părăsind pe ibovnicii cărora le slujea, a sărit cu capul 
gol spre întâmpinarea fratelui, şi ispitindu-se ea să se îmbrăţişeze 
cu dânsul, a zis fratele său: „Buna mea soră, fie-ţi milă de sufletul 
tău, căci mulţi pier prin tine, şi oare cum vei putea suferi veşnica 
şi amara muncă?” 

Iar ea, îngrijată făcându-se, a zis lui: „Oare poate fi mie acum 
mântuire?” Răspuns-a fratele: „De voieşti, este mântuire”. Iar ea, 
aruncându-se pe sine la picioarele fratelui, îl ruga pe dânsul ca să 
o ia pe dânsa la pustie împreună cu dânsul”. Iar el a zis ei: „Puneti 
ceva pe cap şi urmează-mi”. lar ea a zis: „Să mergem, că mai de 
folos îmi este mie să umblu eu cu necuviinţă în capul gol decât a 
intra în prăvălia fărădelegii”. 

lar pe când mergeau, o sfătuia pe dânsa fratele cele către 
pocăință; şi văzând pe oarecare venind întru întâmpinarea lor, a 
zis către dânsa: „De vreme ce nu toţi ştiu că-mi eşti soră, dă-te 
puţin în lături din cale până când vor trece cei ce vin, ca să nu 
pricinuim sminteală”. lar ea s-a abătut la oarecare depărtare de 
drum. 


După aceasta a zis către dânsa: „Să mergem pe calea noastră, 
soro”. Iar ea nu i-a răspuns lui; şi abătându-se către dânsa, a aflat- 
o moartă; şi a văzut şi urmele picioarelor ei însângerate, că era 
desculţă; iar dacă fratele a vestit bătrânilor întâmplarea, se 
întrebau între sineşi despre aceasta. Dar s-a descoperit unuia din 
bătrâni întâmplarea despre dânsa, şi zicea că: „De vreme ce de 
nimic trupesc nu s-a grijit, ba şi pe al său trup l-a disprețuit, 
nesuspinând de atâta durere a rănii din călătorie, pentru aceasta i 
s-a primit pocăinţa ei”. 


V. A Sfântului Amfilohie, despre a nu ne deznădăjdui 


1. Un frate oarecare, biruindu-se de curvie, se afla săvârşind 
în toate zilele păcatul; însă în toate zilele cu lacrimi şi cu rugăciuni 
îmblânzea pe Stăpânul său; şi aşa făcând, amăgindu-se cu cea 
prearea obişnuinţă, păcatul îl săvârşea. 

Apoi iarăşi, după ce săvârşea păcatul, în biserică se ducea şi, 
văzând cinstitul şi închinatul chip al Domnului nostru lisus Hristos, 
se arunca pe sineşi înaintea Lui cu multe lacrimi, zicând: 
„Miluieşte-mă, Doamne, şi ridică de la mine această ispită 
vicleană, căci cumplit mă strâmtorez, şi mă răneşte cu 
amărăciunea dulceţilor; că nu am faţă, Stăpâne, a căuta şi a vedea 
chipul Tău cel Sfânt şi vederea feţei Tale cea mai luminată decât 
soarele, ca inima mea îndulcindu-se să se veselească”. 

Acestea zicând şi ieşind din biserică, iarăşi cădea în noroi; 
dar însă nu se deznădăjduia de a sa mântuire, ci din păcat 
împotrivă întorcându-se în biserică, asemenea striga către 
Iubitorul de oameni Dumnezeu şi Domnul, zicând: „Pe tine, 
Doamne, chezaş Te pun de acum că nu voi mai face păcatul acesta, 
numai, Bunule, iartă-mi cele ce dintru început şi până acum am 
greşit Ţie”. 

Iar după ce făcea aceste înfricoşătoare făgăduinţe, iarăşi se 
afla întru păcatul său cel rău; şi era văzând preadulcea iubire de 
oameni a lui Dumnezeu şi nemărginita bunătate suferind în toate 
zilele şi răbdând neîndreptata şi reaua călcare de lege şi 
nemulţumire a fratelui, şi din mulţimea milei căuta pe a lui 
pocăință şi neîntoarsă întoarcere; că nu un an a făcut aceasta sau 
doi, sau trei, ci zece ani, încă şi mai mult. 

Vedeţi, fraţilor, pe cea nemăsurată suferire [răbdare] şi 
nemărginită iubire a lui Dumnezeu? Cum în toate zilele rabdă şi Se 
milostiveşte, suferind cumplitele noastre fărădelegi şi păcate? Că 
de aceea trebuie să se înfricoşeze cineva şi să se minuneze de 
bogatele îndurări ale lui Dumnezeu: că, pocăindu-se [fratele] şi 
făgăduindu-se a nu mai face altă dată păcatul, se afla mincinos. 


Într-una din zile, pe când făcea acestea, lucrând păcatul, 
fratele veni alergând în biserică, tânguind-se şi suspinând şi 
jelindu-se. Şi silind milostivirile* lui Dumnezeu ca să Se 
milostivească de dânsul ca să scape din noroiul neastâmpărării, 
iată, pe când ruga pe lubitorul de oameni Dumnezeu, văzând 
începătorul răutăţii şi stricătorul sufletelor noastre, Diavolul, că 
nimic nu foloseşte, ci, cele ce el prin păcat împreună le coase, 
fratele prin pocăință le desface, obrăznicindu-se, se arătă lui în 
vederea ochilor, căutând la faţa lui şi strigând aşa către cinstita 
icoană a Domnului nostru lisus Hristos: „O, ce este mie şi [ie, 
lisuse Hristoase? Milostivirea Ta cea nemărginită biruieşte şi mă 
bagă în pământ, pentru a primi Tu pe acest curvar neastâmpărat, 
care Te minte pe Tine în toate zilele, defăimând stăpânirea Ta; 
deci, pentru ce nu-l arzi pe dânsul, ci îndelung-rabzi şi suferi? Că 
Tu vei judeca pe curvari şi pe curve şi pe toţi păcătoşii îi vei 
pierde! Cu adevărat, nu eşti Judecător drept, ci, unde i se pare 
stăpânirii Tale, abaţi judecata şi treci cu vederea; iar pe mine, 
pentru o mică încălcare a înălţării, de sus din ceruri m-ai aruncat 
jos; iar acesta, mincinos fiind şi curvar şi neastâmpărat, doar 
fiindcă zace înaintea feţei Tale, lesne îi dăruieşti Tu blândeţea Ta. 
Pentru ce dar Te numesc pe Tine Judecător preadrept, că, precum 
văd, şi Tu cauţi la faţă pentru multa bunătate, dar dreptatea o treci 
cu vederea?” lar acestea le zicea Diavolul, iuţit fiind de multa 
amărăciune, şi pară de foc înfuningenată ieşea din nările lui. 

Acestea zicând, a tăcut; şi s-a făcut glas ca din altar: „Balaure 
preaviclene şi pierzătorule, nu te-ai săturat întru vicleana ta 
socoteală că lumea ai înghiţit-o? Chiar şi pe cel ce se apropie la 
negrăita milă a milostivirii Mele te sârguieşti a-l hrăni şi pe dânsul 
a-l înghiţi? Ai atâtea greşeli încât să le pui şi să le cumpăneşti 
împotrivă către cinstitul Sânge pe care pe Cruce L-am vărsat? lată, 
junghierea Mea şi moartea i-au iertat fărădelegile. lar tu adică, 
când la păcat vine, nu-l goneşti pe dânsul, ci-l primeşti cu bucurie, 
şi nu te întorci dinspre dânsul, nici nu-l opreşti, nădăjduind a-l 
dobândi pe el. lar Eu, Cel ce atât sunt de milostiv şi iubitor de 
oameni, Cel ce am poruncit Verhovnicului şi Apostolului Meu a 
ierta de şaptezeci de ori câte şapte celor ce cad în păcate în 
fiecare zi, oare-l voi lăsa, oare nu-l voi milui? Aşa, de vreme ce ştiu 
că aleargă către Mine, nu Mă voi întoarce dinspre dânsul până ce 
nu-l voi moşteni, că Eu pentru păcătoşi M-am răstignit, şi 
preacuratele Mele mâini pentru dânsul le-am întins; că din cei ce 
vor vrea să se scape către Mine şi să se mântuiască, dinspre 
niciunul nu Mă voi întoarce, nici nu-l voi izgoni, măcar de mii de 


€ Lit.: iubirile de oameni. 


ori de ar greşi în zi; şi, de mii de ori de ar veni către Mine, nu va 
ieşi mâhnit, căci n-am venit să chem pe cei drepţi ci pe cei păcătoşi 
la pocăință”. 

Şi cum s-a făcut acest glas, Diavolul stătu tremurând şi 
neputând a fugi, şi iarăşi s-a făcut glas, zicând: „Ascultă, 
înşelătorule, pentru cele ce zici că sunt nedrept. Că Eu spre toţi 
sunt drept: că întru ceea ce aflu pe cineva întru aceea îl judec. 
Deci iată, pe acesta l-am aflat până acum în pocăință, şi întru 
întoarcere înaintea picioarele Mele zăcând, şi biruitor al tău 
[împotriva ta] arătându-se; deci îl voi lua pe el şi voi mântui 
sufletul lui, ca cel ce nu s-a deznădăjduit de mântuirea sa. Iar tu 
priveşte cinstea lui şi crapă de pizma ta şi te ruşinează. 

Şi şezând fratele pe faţa-şi înaintea Icoanei Mântuitorului, 
mângâindu-se, şi-a dat duhul; şi îndată urgie ca de foc venind din 
cer, a căzut pe Satana şi l-a mâncat pe el. Deci, să ne învăţăm de 
aici, fraţilor, de nemăsurata milostivire şi iubire de oameni a lui 
Dumnezeu, şi de ce fel de Stăpân bun avem, şi niciodată să nu ne 
deznădăjduim sau să ne lenevim de mântuirea noastră. 

2. Altul iarăşi, pocăindu-se, se liniştea; dar s-a întâmplat ca, 
pe piatră îndată căzând el, să i se rănească picioarele; şi atât de 
mult sânge se vărsa din rană şi atât de tare slăbise, încât mai că-şi 
dădea sufletul. Şi au venit diavolii vrând să ia sufletul lui, şi au zis 
îngerii către dânşii: „Luaţi aminte la piatră şi vedeţi sângele lui pe 
care l-a vărsat pentru Domnul”. Şi, aceasta zicând îngerii, s-a 
izbăvit sufletul lui”. 

3. Unui frate, şezând în păcate, i s-a arătat Satana şi i-a zis: 
„Nu eşti creştin”. Iar fratele i-a răspuns lui: „Orice aş fi, până 
acum înaintea ta merg”. lar Satana i-a zis iarăşi: „Zic ţie: în muncă 
vei merge!” Şi a zis fratele: „Nu eşti tu judecătorul meu, nici 
Dumnezeul meu”. Şi aşa, nimic isprăvind Satana, s-a depărtat; iar 
fratele s-a pocăit lui Dumnezeu în curăţie; şi iscusit s-a făcut. 

4. Un frate, fiind stăpânit de mâhnire, a întrebat pe un 


7 Dumnezeu trimite sau îngăduie necazuri şi boli oamenilor, mai vârtos 
în preajma morţii (unele chiar pricinuitoare de moarte), pentru iertarea 
acelor păcate de care n-au putut să se pocăiască; totuşi, aceasta nu eo 
pricină de lepădare sau slăbire a duhului umilit întru jertfa cu care 
trebuie să ne înfăţişăm la judecată, ci dimpotrivă. Toate aceste necazuri 
şi boli, mai vârtos cele ale bătrâneţii, sunt de asemenea şi o plată mai 
mică sau mai mare pentru păcatul strămoşesc, care, în ciuda venirii lui 
Hristos şi a puterii dată de El oamenilor, a lăsat urme ale stricăciunii 
(precarităţii, coruptibilităţii): îmbătrânirea, boala, osebitele neputinţe 
omeneşti şi moartea, dar şi suspinul făpturii supuse prin om stricăciunii 
(cf. Rom. 8: 20 ş.u.). 


bătrân, zicând: „Ce voi face? Că gândurile mă sfătuiesc, zicând: 
«Degeaba te-ai lepădat de lume, nu poţi să te mântuieşti»”. Şi a 
răspuns bătrânul: „Măcar deşi nu vom putea intra în pământul 
făgăduinţei, mai de folos este să ne lăsăm oasele noastre să cadă 
în pustie, decât să ne întoarcem în Egipt”. 

5. Un alt frate l-a întrebat pe acelaşi bătrân, zicând: „Părinte, 
ce înseamnă prorocul când zice: Nu este mântuire lui întru 
Dumnezeul lui (Ps. 3: 3)?” Iar bătrânul i-a răspuns aşa: „Inseamnă 
gândurile deznădăjduirii, cele ce de la draci i se pun înainte celui 
ce a păcătuit, şi îi zic: «De aici nu este mântuire ţie întru 
Dumnezeul tău». Şi aşa se apucă să-l surpe pe el întru 
deznădăjduire; pe care gânduri se cuvine a le lupta, zicând: 
Domnul este scăparea mea şi el va scoate din lat picioarele mele 
(Ps. 17: 3; 24: 15)”. 

6. Povestit-a oarecare din Părinţi că era în Tesalonic o 
mănăstioară de fecioare; iar una dintr-însele, prin lucrarea 
vrăjmaşului de obşte, ieşind din mănăstire, a căzut în curvie; şi a 
petrecut aşa curvind vreme destulă; apoi, cu ajutorul lubitorului de 
oameni Dumnezeu căindu-se, s-a întors în obştea ei; unde căzând 
înaintea porţii, s-a sfârşit. 

Şi s-a descoperit unuia dintre sfinţi moartea ei; şi a văzut pe 
Sfinţii îngeri venind să ia sufletul ei, şi pe draci urmându-le 
acestora, şi vorbă făcându-se între dânşii, Sfinţii îngeri ziceau: „În 
pocăință a venit”. Iar diavolii grăiau împotrivă: „Nouă ne slujeşte 
de multă vreme, şi a noastră este; cum, dar, ziceţi voi despre ea, 
care nici măcar n-a ajuns în obşte, că s-a pocăit?” 

Şi au zis îngerii: „Că de când a văzut Dumnezeu punerea’ ei 
plecată spre aceasta, a primit pocăinţa ei; şi aşa, prin scopul pe 
care şi-l pusese, ea era stăpână a pocăinţei; însă al vieţii, era 
Stăpânul tuturor”, şi întru aceasta ruşinându-se demonii, s-au 
depărtat”. Iar cel ce a văzut descoperirea a povestit-o şi celor de 
faţă”. 

7. Zis-a Avva Alonie: „Că de va voi omul, de dimineaţa până 


* mp60eo1c = scopul, hotărârea, voinţa, chipul sau aşezarea cugetării. 


” Nu ea era stăpâna vieţii, nici dracii, nici chiar Îngerii, ci numai 
Stăpânul tuturor. De aceea, nimeni nu poate socoti şi judeca cele ale 
vieţii decât Stăpânul a toate. A noastră e pocăinţa (adică schimbarea 
minţii către ceva mai presus de noi - viaţa cu covârşire, viaţa din belşug 
[cf. Ioan 10: 10] şi iubirea acesteia), şi nu viaţa, iar dacă zicem totuşi că e 
şi viaţa, o zicem nu de ca şi cum am fi câştigat-o de undeva prin oarece 
meşteşug, ci pentru că am primit-o în dar, iar acest dar al bunătăţii lui 
Dumnezeu nu îndeamnă la altceva decât la pocăință (cf. Rom. 2: 4). 
Aşadar, pocăinţa nu este doar lepădarea de sine şi de păcate, ci şi 
sporirea neîncetată către ceva mai bun, mai plin de viaţă şi de bunătate. 


seara, vine la măsură dumnezeiască”. 

8. Întrebat-a un frate pe Avva Moise, zicând: „Că iată, omul 
bate sluga sa pentru greşeala ce a făcut. Ce va zice, dar, sluga?” 
Răspuns-a bătrânul: „De este sluga bună, va zice: «Miluieşte-mă, 
că am greşit!” Zis-a fratele: „Nu mai zici nimic altceva?” Şi 
bătrânul: „Nimic. Că de câte ori va pune vina la sine, zicând 
«greşit-am», îndată domnul ei se va milostivi spre dânsul”. 

9. Zis-a un frate către Avva Pimen: „De se întâmplă să cad cu 
cădere jalnică, mă roade gândul şi mă mustră pentru pricina 
căderii”. Zis-a bătrânul: „Dacă în ceasul în care va cădea omul va 
zice «greşit-am», îndată încetează”. 

10. Unei tinere oarecare pe nume Taisia i s-au săvârşit 
născătorii şi a rămas orfană; iar ea, făcându-şi casa primitoare de 
străini cu cuvântul!” Părinților de la Schit, a petrecut vreme 
îndestulă primindu-i pe aceştia şi mângâindu-i. lar dacă a cheltuit 
ce avea, a început să se lipsească; şi lipindu-se de dânsa nişte 
oameni răi şi răzvrătiți, au abătut-o pe ea de la scopul cel bun; iar 
de aici înainte a început să petreacă rău, ajungând chiar şi la a 
curvi. 

lar auzind Părinţii, mult s-au mâhnit; şi chemând pe Avva 
Ioan Colovul, au zis către dânsul: „Auzit-am despre cutare soră că 
petrece rău, ea care, pe cât putea, arăta dragoste către noi; deci şi 
noi acum să-i ajutăm ei, ca cei ce putem; deci osteneşte-te către 
dânsa, şi, după înţelepciunea ce ţi-a dat-o Dumnezeu, iconomiseşte 
cele pentru dânsa”. 

Şi a venit bătrânul către dânsa, şi a zis babei de la poartă: 
„Du-mă către stăpâna ta”. Iar ea l-a izgonit pe dânsul, zicând: „Voi 
dintru început aţi mâncat cele ale ei, iar acum ea e săracă”. Şi a 
zis bătrânul: „Da, aşa e, dar eu foarte m-am folosit”. Şi suindu-se 
baba, i-a spus ei cele despre bătrân. Şi auzind tânăra, a zis: „Aceşti 
călugări pururea trec pe lângă Marea Roşie şi află mărgăritare”. Şi 
împodobindu-se pe sine, a şezut pe pat şi i-a zis portăriţei: „Adu-l 
pe dânsul la mine”. 

Şi intrând Avva loan, a şezut aproape de dânsa, şi căutând la 
faţa ei, a zis către ea: „Pentru ce ai osândit pe lisus venind întru 
aceasta?” Iar ea, auzind, a amortit toată. Iar bătrânul, plecându-şi 
capul, a început a plânge foarte. Iar ea i-a zis lui: „Avva, pentru ce 
plângi?” Iar el, ridicându-se, iarăşi s-a plecat şi a zis: „Vezi că 
Satana se joacă!! în faţa ta, iar eu să nu plâng?” Zis-a lui fecioara: 
„Este pocăință, Avvo?” Iar bătrânul a zis: „Este”. Iar ea a zis: „la- 


1 Expresie dificilă: „cu cuvântul” redă pe Aoyw (dativ). Trad. neogr. 
redă àoyw prin yápıv pesemne vrând să spună că ea îşi oferea casa 
cu voia şi binecuvântarea părinţilor. 

1 mailer = dănţuieşte, cântă; batjocoreşte. 


mă unde voieşti”. Iar el a zis: „Să mergem”. Iar ea îndată s-a sculat 
şi a urmat lui. Şi luând aminte bătrânul că nimic nu rânduieşte 
pentru casa ei, s-a minunat. lar când s-au apropiat de pustie, i-a 
apucat seara, şi făcând bătrânul un mic căpătâi pentru dânsa, l-a 
însemnat cu sfânta cruce şi a zis către ea: „Dormi aici”. Şi făcându- 
şi şi el rugăciunile lui, s-a culcat şi el. Iar deşteptându-se la miezul 
nopţii, a văzut o cale luminată, din cer întărită până la dânsa, şi a 
văzut pe îngerii lui Dumnezeu suind sufletul ei. 

Şi sculându-se a mers către dânsa şi a îmboldit-o cu piciorul; 
iar dacă a cunoscut că era moartă, s-a aruncat pe sine cu faţa la 
pământ rugându-se lui Dumnezeu, şi s-a auzit glas, zicând: „Un 
ceas al pocăinţei ei s-a primit mai mult decât pocăinţa acelor mulţi 
care zăbovesc şi nu arată fierbinţeala pocăinţei”. 


VI. Despre Fericitul Pavel cel Simplu, care era ucenicul 
Sfântului Antonie 


1. Povestit-au Părinţii un lucru ca acesta: că venind oarecând 
în mănăstire Pavel cel Simplu pentru cercetarea şi folosul fraţilor, 
după ce s-a închinat lor, s-a dus cu dânşii în biserică pentru a 
săvârşi slujba; şi, stând înaintea uşilor bisericii, lua aminte la 
fiecare dintre ei, ca să vadă cu ce fel de suflet intră, căci avea şi 
acest har de la Dumnezeu: a vedea adică pe fiecare ce fel este cu 
sufletul, precum şi noi ne vedem unii pe alţii pe dinafară; şi-i vedea 
pe toţi cu faţa luminată şi cu obrazul vesel, şi pe care îngerul cuiva 
îl vedea bucurându-se spre acela, se bucura şi el şi mulțumea lui 
Dumnezeu. 

Văzu apoi pe oarecare intrând negru la faţă şi întunecat în tot 
trupul, şi diavolii ţinându-l pe acesta din amândouă părţile, şi, 
printr-un căpăstru pe care-l puseseră în jurul lui, îl trăgeau către 
dânşii, iar pe îngerul lui îl văzu urmând de departe trist şi 
posomorât. 

Acestea văzându-le bătrânul, a lăcrimat şi, bătându-şi pieptul 
cu mâna, a şezut înaintea bisericii, plângând foarte pe fratele ce i 
se arătase astfel; iar fraţii, văzând schimbarea cea de năprasnă a 
bătrânului şi acea plângere jalnică şi dureroasă, apropiindu-se, îl 
întrebau voind să ştie pricina, rugându-l totodată să intre cu dânşii 
la slujbă; iar el, scuturându-se de dânşii, şedea afară, tare 
tânguindu-l pe fratele; iar slobozindu-se ei de la slujbă şi ieşind, 
lua aminte Pavel la fiecare, voind a şti în ce fel se află atunci când 
ies. 

Şi l-a văzut pe bărbatul acela care la intrare i s-a arătat cu 
faţa neagră şi întunecat, care şi tot trupul îl avea înconjurat de 
draci; dar acum l-a văzut cu faţa luminată şi cu trupul alb, şi pe 


draci adică urmând de departe, iar pe sfântul înger petrecând 
aproape de dânsul şi bucurându-se foarte spre dânsul. Acestea, 
dar, în chip neaşteptat văzându-le Pavel, a sărit cu uimire şi, 
bucurându-se, striga, binecuvântând pe Domnul şi, zicând: „O, 
negrăită iubirea de oameni a Stăpânului nostru şi bunătatea Lui!” 
Şi, alergând, s-a suit pe o treaptă oarecare mai înaltă şi a strigat, 
zicând: „Veniţi şi vedeţi lucrurile lui Dumnezeu! Cât sunt de 
înfricoşătoare şi pline de toată mirarea!” 

Şi s-au adunat toţi cu sârguinţă, auzind cele zise. Şi a povestit 
Cuviosul Pavel cele ce a văzut atunci când intra fratele, şi iarăşi 
cele când ieşea; apoi a poftit şi pe acel bărbat să spună tuturor de 
acea schimbare atât de mare. Iar el, fără de sfială, povestea cele 
despre sine, zicând: „Eu sunt om păcătos, şi până acum am trăit în 
curvie. lar acum, intrând în sfânta biserică a lui Dumnezeu, am 
auzit pe Prorocul Isaia grăind, ba mai vârtos pe Dumnezeu grăind 
printr-însul:  Spălaţi-vă şi curaţi vă faceţi. Alungaţi afară 
vicleşugurile din inimile voastre şi dinaintea ochilor Mei. Invăţaţi- 
vă a face binele. Și de vor fi păcatele voastre ca purpura, ca 
zăpada le voi albi. Și, de veţi voi şi Mă veti asculta pe Mine, veţi 
mânca bunătăţile pământului (Is. 1: 16-19). 

Acestea auzindu-le eu, umilindu-mă şi suspinând dintr-adânc, 
am zis către Dumnezeu: «Stăpâne, Doamne Dumnezeule, Cel ce ai 
venit în lume să mântuieşti pe cei păcătoşi, cele ce acum le-ai 
făgăduit prin Prorocul Tău le împlineşte şi întru mine, păcătosul şi 
nevrednicul. Că iată, Iți dau [ie cuvânt, cunoscătorului de inimi 
Dumnezeu, că mă lepăd de toată fărădelegea şi fapta spurcată, 
cărora le-am slujit, şi nu voi mai adăuga către acestea, de Tine 
fiind ajutorat, ci [ie voi sluji din toată puterea, lubitorului de 
oameni şi Stăpânului nostru». Şi întru aceste aşezăminte ieşind din 
biserică, am judecat ca şi cu lucrurile să plinesc acestea prin harul 
cel de sus”. 

2. Zis-a un bătrân: „Precum  cositorul  [tinicheaua], 
înnegrindu-se, apoi iarăşi poate să strălucească, tot aşa şi cei 
credincioşi, măcar de se înnegresc de păcate, iarăşi pot să 
strălucească prin pocăință, pentru care pricină poate şi credinţa s- 
a asemănat cositorului”. 


VII. A Sfântului Efrem 


Ia aminte, frate, că cu cei ce se nevoiesc în multe feluri bate 
vrăjmaşul război; şi mai-nainte de a se săvârşi fărădelegea, foarte 
o micşorează vrăjmaşul pe aceasta în ochii lor; dar mai vârtos cu 
pofta îndulcirii trupeşti, pe care atât de mult o micşorează pe ea 
înainte de a se face - arătându-i-o fratelui foarte pe scurt -, încât 


aceasta să nu se deosebească cu nimic de un pahar de apă ce s-ar 
vărsa pe pământ; iar după ce se va fi lucrat fărădelegea, foarte 
înalţă vicleanul fărădelegea înaintea celui ce a păcătuit, ridicând 
înaintea lui nenumărate valuri de gânduri, ca, cufundând gândul 
fratelui, să-l pogoare pe dânsul întru adâncul deznădăjduirii. 

Deci, iubitule, aceste măiestrii ale vrăjmaşului ştiindu-le de 
mai-nainte, ia aminte să te amăgeşti de dânsul şi să păcătuieşti, iar 
de te-ai şi prins în vreo cădere, să nu rămâi într-însa, 
deznădăjduindu-te de a ta mântuire, ci, sculându-te, întoarce-te 
către Domnul Dumnezeul tău, şi milostiv va fi ţie, că Stăpânul 
nostru este îndurat şi milostiv, îndelung-răbdător şi mult-milostiv, 
şi nu se întoarce dinspre cei ce cu adevărat se pocăiesc, ci cu 
lesnire şi cu bucurie îi primeşte pe dânşii. 

Deci, atunci când îţi zice ţie vrăjmaşul „ai pierit, nu mai poţi 
să te mântuieşti”, zi către dânsul: „Eu Dumnezeu am, milostiv şi 
îndelung-răbdător, nu mă deznădăjduiesc de a mea mântuire”. Că 
Cel ce ne-a poruncit nouă a ierta aproapelui de şaptezeci de ori 
câte şapte, cu mult mai vârtos va ierta păcatele celui ce cu tot 
sufletul se întoarce către Dânsul, şi aşa, cu harul lui Dumnezeu, se 
va depărta de la tine războiul. 


VIII. A lui Avva Isaia. 


Dacă te-ai lepădat de lume şi te-ai dat pe sineţi lui Dumnezeu 
a te pocăi, nu lăsa gândul tău să te necăjească pentru păcatele tale 
cele dinainte, zicându-ţi că nu ţi se vor ierta; nici, iarăşi, nu 
defăima poruncile Domnului, socotind că nu ţi-a iertat nici 
păcatele de mai-nainte. Trezveşte-te, frate, către duhul ce aduce 
întristare omului, că multe sunt cursele lui, până când te va face 
neputernic. 

Că întristarea cea după Dumnezeu este bucurie întru a te 
vedea pe sineţi stând Întru voia lui Dumnezeu. lar cel ce-ţi zice ţie 
„unde vei putea fugi, că nu ai pocăinţă?”, acesta este al [gândul] 
vrăjmaşului, până ce va face pe om să dezlege înfrânarea; iar 
întristarea după Dumnezeu nu se pune greu asupra omului, ci îi 
zice lui: „Nu te teme, vino iarăşi”. Că ştie că este om neputincios, 
şi aşa îl împuterniceşte pe el. 

Inimă pricepută să ai spre gândurile tale, şi se vor uşura de la 
tine; că, pe cei ce se tem de dânsele, îi face a se slăbănogi de 
greutatea lor. Puterea celor ce voiesc să câştige fapte bune este 
aceasta: ca, de vor cădea, să nu se împuţineze cu sufletul, ci iarăşi 
să ia aminte. Aceasta este bunătatea lui Dumnezeu: că, în orice 
ceas în care se va întoarce omul din păcatele lui, Dumnezeu îl 
primeşte cu bucurie, şi nu-i socoteşte lui păcatele cele de dinainte, 


precum este scris şi despre fiul cel curvar: că, lăsând hrana 
porcilor, adică gândurile lui cele trupeşti, s-a întors către Părintele 
său în smerenie. Pentru aceasta, dar, şi Părintele său l-a primit, 
poruncind a i se da lui îndată podoaba curăţiei şi arvuna înfierii pe 
care o dăruieşte Duhul Sfânt; că Stăpânul nostru este milostiv şi 
voieşte ca omul să se întoarcă, precum a zis: Amin, amin, zic vouă: 
Bucurie se face în cer pentru un păcătos care se pocăieşte (Luca 
15: 7). 

Deci, fraţilor, întrucât avem atât de multă milă de la El şi 
bogăţie de îndurări, să ne întoarcem cu toată inima către Dânsul, 
şi El ne va primi cu iubire de oameni, şi aşa ne va face părtaşi 
vieţii celei de veci. Deci, întorcându-te, ţine-ţi inima ta şi să nu te 
leneveşti, zicând: „Că nu pot, om păcătos fiind, să păzesc toate 
faptele bune”. Sau: „Nu cere Dumnezeu pocăinţa aceasta de la 
mine”. 

Dar când omul se va întoarce către Dumnezeu părăsind 
păcatele sale, îndată de iznoavă îl naşte pe dânsul pocăinţa, şi ca 
unui prunc îi dă lui lapte din sfintele ei ţâţe, şi-l hrăneşte pe dânsul 
ca o maică iubitoare de fii. Căci şi pruncul, atât cât stă la sânurile 
maicii sale, în tot ceasul îl păzeşte pe el de tot răul; iar atunci când 
plânge, îndată îi dă lui din ţâţa ei şi-l bate uşor peste faţă, după 
puterea lui, înfricoşându-l pe dânsul ca să primească cu frică 
laptele ei şi să nu-şi îndârjească inima. lar dacă plânge, se 
milostiveşte spre el, că din pântecele şi din trupul ei este; şi-l 
mângâie, îl sărută şi-l încălzeşte până ce va primi ţâţa ei. 

Şi de i se va arăta pruncului aur şi argint şi mărgăritare sau 
orice alt lucru al lumii, el ia aminte la dânsele, dar, la sânurile 
maicii fiind, pe toate le trece cu vederea, ca aşa să se 
împărtăşească de ţâţa ei. Iar tatăl nu se ceartă cu dânsul pentru ce 
adică nu lucrează, sau nu merge la război asupra vrăjmaşilor lui, 
că ştie că este mic şi nu poate; picioare adică are, dar nu poate sta 
pe dânsele; mâini are, şi nu poate ţine armele. Şi aşa părinţii lui 
îndelung-rabdă spre dânsul până când va creşte. 

Crescând puţin şi făcându-se copil, de va voi să se lupte cu 
altul, iar acela îl va trânti jos, tatăl lui nu se mânie pe dânsul, 
ştiind că încă este copil; iar când se face bărbat, atunci se arată şi 
sârguinţa lui: vrăjmăşind pe vrăjmaşii tatălui său, tatăl îi 
încredinţează atunci cele ale sale, căci este fiul lui. Iar după ce 
după atâtea osteneli prin care părinţii lui s-au ostenit pentru 
dânsul, crescând, se va face pierzător, şi va uri pe părinţii lui, şi nu 
va asculta de blagorodia!? lor, şi se va împrieteni cu vrăjmaşii lor, 

12 evvyeveia = nobilitatea, neamul bun, naşterea dintr-o spiţă bună. 


Această „blagorodie” i s-a dat primului om, ca unuia ce s-a înrudit cu 
Dumnezeu, ca unuia care a fost făcut după chipul Lui. 


ei îşi iau milostivirea lor de la dânsul şi îl scot din casa lor, 
nedându-i nicio moştenire. 

Deci şi noi, fraţilor, să ne grijim de noi înşine a petrece întru 
acoperământul pocăinţei, şi să primim lapte din sfintele ei ţâţe, ca 
să ni se îmbie spre hrană; şi să purtăm jugul ei, al celeia ce 
pedepseşte, până când de iznoavă ne vom naşte de sus întru voia 
lui Dumnezeu, ajungând întru bărbat desăvârşit, în măsura vârstei 
plinirii lui Hristos. 


IX. A lui Avva Marcu 


Tot păcatul nepocăit este păcat spre moarte”. Nimeni nu este 
aşa bun şi îndurat ca Dumnezeu; iar celui ce nu se pocăieşte, nici 
El nu-i iartă. Mulţi ne întristăm spre păcate, iar pricinile lor le 
primim. 


X. Din Pateric 


1. Un frate ce locuia în mănăstire, de multe ori, din lucrarea 
Diavolului, cădea în curvie; şi petrecea silindu-se pe sineşi a nu 
părăsi călugăria; şi făcându-şi mica lui slujbă, ruga pe Dumnezeu 
cu suspine, zicând: „Doamne, ori de voiesc, ori de nu voiesc, 
mântuieşte-mă; că eu, ca om, spurcăciunea păcatului poftesc, dar 
Tu, ca un Dumnezeu şi Atotputernic, poţi a mă opri. Că, dacă vei 
milui pe cel drept, nu este nimic mare, iar de vei mântui pe cel 
curat, nu este nimic vrednic de minunare, că vrednici sunt a 
dobândi a Ta bunătate; ci spre mine, Stăpâne, minunează milele 
Tale şi arată neasemuita Ta iubire de oameni întru aceasta, că 
săracul Tie s-a lăsat (cf. Ps. 9: 38), adică cel sărac de toate 
bunătăţile”. 

Şi acestea şi asemenea acestora fratele cu lacrimi le zicea în 
toate zilele, fie de se întâmpla lui a cădea sau nu. 

Odată, căzând noaptea în obişnuitul lui păcat, s-a sculat 
îndată şi a început canonul; iar Diavolul, uimindu-se de nădejdea 
lui şi de neruşinarea!“ lui cea către Dumnezeu, arătându-se stând 
lângă dânsul, în vederea ochilor săi, îi zicea: „Ticăloase, cum nu te 


13 Iată o frumoasă definiţie a păcatului de moarte sau împotriva 
Duhului Sfânt, despre care s-a vorbit în Evanghelii şi în multe alte cărţi. 
Păcatul de moarte este deci stăruința în păcate şi refuzul de a le 
mărturisi sau a ne pocăi pentru ele. 

14 Adică nu se ruşina de păcatul lui, nu-l „ascundea”, ci-l arăta deschis 
lui Dumnezeu, desigur, nu ca o laudă, ci ca pe o privelişte jalnică, de 
care, deşi se ruşina în felul lui, grăia despre ea lui Dumnezeu, ca o 
mărturisire a păcatelor. 


ruşinezi a sta înaintea lui Dumnezeu? Sau cum poţi cu totul a numi 
numele lui Dumnezeu? Şi cum, neruşinându-te, a şi cânta 
îndrăzneşti?” Răspuns-a fratele: „Chilia aceasta fierbinte" este: un 
ciocan dai, şi altul primeşti. Deci voi lupta până la moarte, cu tine 
luptându-mă, oriunde aş ajunge în ziua cea de pe urmă. lată, deci, 
cu jurământ te încredinţez şi, îndrăznind întru nemărginita 
bunătate a lui Dumnezeu, zic: «Juru-mă pe Cel ce a venit să cheme 
pe păcătoşi la pocăință şi a-i mântui, nu voi înceta asupra ta 
rugându-mă lui Dumnezeu, până când şi tu vei înceta a mă lupta 
pe mine, şi să vedem, dar, cine va birui: tu sau Dumnezeu». 

Acestea auzindu-le Diavolul, a zis către dânsul: „Cu adevărat, 
de aici înainte nu te voi mai lupta pe tine, ca nu cumva prin 
răbdarea ta să-ţi solesc ţie cunună”. Şi de atunci s-a dus de la 
dânsul luptătorul; iar fratele, venind întru străpungere, de aici 
înainte îşi plângea de-a pururea păcatele sale. Şi îi zicea lui gândul 
de multe ori: „Că bine plângi!” Iar el aducea împotriva gândului: 
„Anatema binelui acesta! Că Dumnezeu nu voieşte ca cineva să-şi 
piardă sufletul în vreun lucru al necinstirii, iar apoi să şadă să-l 
plângă pe dânsul [socotind] de-l va mântui sau nu”. 

2. Era un frate oarecare în Schit cu Avva Pafnutie; şi era 
luptat spre curvie şi zicea: „De nu voi lua zece femei, nu voi plini 
pofta mea”. Iar bătrânul îl ruga, zicând: „Nu, fiule, că este război 
al dracilor”. Iar el nu s-a supus şi s-a dus în Egipt şi şi-a luat 
femeie. Iar după o vreme, a fost că bătrânul s-a suit în Egipt şi s-a 
întâmplat să treacă pe lângă dânsul, acesta purtând o coşniţă cu 
vase de lut; iar bătrânul nu l-a cunoscut pe el. lar el a zis 
bătrânului: „Eu sunt cutare ucenic al tău”. Şi văzându-l bătrânul 
întru necinstirea aceea, a plâns şi a zis: „Cum de ai lăsat cinstea în 
care erai şi ai venit în necinstea aceasta? Luat-ai zece femei, 
precum ziceai?” lar el, greu-suspinând şi lăcrimând, a zis: 
„Ferească Dumnezeu, una am luat, părinte, şi mă ticăloşesc cum o 
voi sătura de pâine”. Zis-a bătrânul: „Vino iarăşi cu noi”. lar ela 
zis: „Este pocăință, Avvo?” Şi i-a răspuns bătrânul: „Este”. Şi 
îndată, părăsind toate, a urmat bătrânului. Şi intrând în Schit, din 
cercare s-a făcut monah iscusit. 

3. Un frate a întrebat pe un stareţ, zicând: „De se va întâmpla 
ca cineva să cadă în ispită din oareşicare lucrare a Diavolului, 
adică în curvie, ce se întâmplă cu cei ce s-au smintit?” Şi a povestit 
bătrânul, zicând: „Un diacon era vestit în obştea din Egipt; iar un 
cetăţean, fiind izgonit de dregător, a venit cu toată casa lui în 
obşte; şi, din ispita Diavolului, diaconul a căzut în curvie cu o 
femeie a celor ce veniseră cu cetăţeanul, şi, cunoscându-se lucrul, 


15 Lit.: topitorie, făurărie. 


s-a făcut tuturor de ruşine. Iar el, ducându-se către un stareţ iubit 
al lui, i-a vestit lui întâmplarea. Şi avea bătrânul mai înăuntrul 
chiliei sale o ascunzătoare oarecare, pe care o ştia şi diaconul. Şi 1- 
a rugat pe dânsul să intre acolo şi să se îngroape, cum se zice, de 
viu, ceea ce se s-a şi făcut, nefiind ştiut decât de stareţ, iar el s-a 
plecat. 

Deci intrând diaconul în acel întuneric, s-a pocăit către 
Dumnezeu din toată inima, plângând păcatul de-a pururea, de 
nimic altceva împărtăşindu-se, fără numai de pâine şi apă, pe care 
i-o dădea stareţul din vreme în vreme. Apoi, trecând câtăva vreme, 
apa râului n-a mai crescut după obicei. Şi toţi, făcând Litie, şi cu 
deadinsul rugându-se lui Dumnezeu, s-a descoperit unuia dintre 
sfinţi că, de nu va veni cutare diacon, care e ascuns la cutare 
monah, apa râului nu va creşte. lar cel ce a primit răspunsul a 
povestit tuturor cele făcute cunoscute lui de la Dumnezeu. Şi 
auzind cei de faţă, s-au minunat şi, venind, l-au scos pe dânsul din 
locul în care era ascuns. Şi l-au silit a se ruga; şi cum s-a rugat, 
îndată au crescut apele. Iar cei ce s-au smintit mai-nainte, acum cu 
mult mai vârtos s-au folosit pentru pocăinţa lui, şi au preaslăvit pe 
Dumnezeu”. 

4. Un frate a fost luptat de dracul curviei; şi s-a întâmplat ca, 
trecând prin oarecare sat al Egiptului, să vadă o femeie frumoasă 
care era fiică a popilor Elinilor; şi văzând-o, s-a rănit spre dânsa. 
Şi, apropiindu-se, a zis tatălui ei: „Dă-mi-o pe dânsa de femeie”. Iar 
el, răspunzând, a zis lui: „Nu pot să ţi-o dau, dacă nu mai întâi mă 
voi învăţa de la dumnezeul meu”. Şi mergând către dracul, l-a 
întrebat pe el, zicând: „lată, un călugăr a venit poftind fata mea. 
Da-voi oare pe dânsa lui?” Şi a răspuns dracul: „Intreabă-l de se va 
lepăda de Dumnezeul lui, şi de Botez, şi de făgăduinţa 
călugărească”. Şi întorcându-se popa dracilor către fratele, a zis 
către dânsul: „Te lepezi de Dumnezeul tău, şi de Botez, şi de 
făgăduinţa călugărească?” Iar el s-a făgăduit. Şi îndată a văzut 
ieşind din gura lui un porumbel şi zburând în cer. 

Şi s-a dus popa către dracul şi i-a zis lui: „lată, s-a făgăduit”. 
Atunci i-a zis lui dracul: „Nu-i da lui fata spre a-i fi femeie, căci 
Dumnezeul lui nu se depărtează de dânsul, ci încă îi ajută Lui”. Şi 
venind iarăşi spurcatul popă, i-a zis fratelui: „Nu pot să ţi-o dau, că 
Dumnezeul tău încă este cu tine şi încă îţi ajută ţie”. 

Şi, auzind fratele, s-a umilit, şi a zis întru sineşi: „Dacă de 
atâtea bunătăţi m-am învrednicit de la Dumnezeu pentru singură 
bunătatea Lui - iar eu ticălosul şi păcătosul m-am lepădat de 
Dânsul, şi de Botez, şi de făgăduinţa călugărească, iar El îmi ajută 
şi încă nu Se depărtează de la mine, chiar lepădându-mă eu în 
acest fel - oare nu sunt dator a alerga către Dânsul, îndrăznind în 


nemărginita Lui bunătate?” Deci, venind întru sineşi, a venit în 
pustie; şi, ducându-se la un stareţ, i-a povestit lui lucrul. 

Şi i-a zis lui stareţul: „Şezi cu mine în peşteră şi posteşte trei 
săptămâni câte două zile şi întru a treia mănâncă, şi eu voi ruga pe 
Dumnezeu pentru tine”. Şi l-a durut pe stareţ pentru fratele, şi a 
rugat pe Dumnezeu, zicând: „Doamne, dăruieşte-mi mie sufletul 
acesta şi primeşte pocăinţa lui”. 

Şi l-a ascultat Dumnezeu. Şi împlinindu-se o săptămână, a 
venit stareţul către fratele şi l-a întrebat pe dânsul, zicând: „Văzut- 
ai ceva?” Iar el a răspuns: „Da, am văzut un porumbel, sus, întru 
înălţimea cerului, în dreptul capului meu”. Şi i-a zis stareţul: „Ia 
aminte de sineţi şi roagă pe Dumnezeu întins!6,. Şi, zicând aceasta, 
s-a dus. 

Şi, trecând şi a doua săptămână, a venit iarăşi stareţul către 
fratele şi l-a întrebat pe el, zicând: „Văzut-ai ceva?” Iar el a zis: 
„Am văzut porumbelul aproape de capul meu”. Şi poruncindu-i lui 
stareţul iarăşi a se trezvi şi a se ruga, s-a dus de la dânsul. Apoi, 
împlinindu-se a treia săptămână, venind stareţul către dânsul, a 
zis: „Nu cumva ai văzut mai mult?” lar el a răspuns: „Am văzut 
porumbelul că a venit şi a şezut deasupra capului meu, şi am întins 
mâna ca să-l apuc, iar el a intrat în gura mea”. Şi auzind stareţul, a 
mulţumit lui Dumnezeu şi a zis fratelui: „lată, Dumnezeu a primit 
pocăinţa ta. De aici ia minte de sineţi”. Iar el a zis: „lată, de acum 
voi fi cu tine, Avvo, şi până în sfârşit nu mă voi despărţi”. Şi au 
petrecut de aici înainte stareţul cu fratele nedespărţiţi. 

5. Un frate a întrebat pe un stareţ, zicând: „Avvo, îmi zice 
gândul că, dacă călugărul care va zăbovi în călugărie va cădea în 
ispită, adică în curvie, cu anevoie şi cu multă osteneală se ridică, 
ca cel ce din sporire a venit în micşorare. Iar cel ce acum a venit 
din lume, ca cel ce [abia] pune început, nu suferă atâta pagubă”. 
Şi, răspunzând stareţul, a zis: „Călugărul ce cade în ispită este 
asemenea cu casa căzută, pe care, dacă zidarul se va trezvi cu 
gândul, va voi să o ridice iarăşi şi află multe materii gata [spre 
lucru], adică săpăturile temeliilor, pietrele, lemnele şi aşa poate 
mai cu lesnire şi mai degrabă să o ridice pe dânsa - pentru 
lesnicioasa aflare a materiilor - decât cel ce nici nu a săpat; şi aşa 
se pune temelia şi cele trebuincioase, netrebuind să le câştige pe 
acestea de undeva, ci la adunarea materiilor şi la zidire acum întru 
nădejde începând, socoteşte cum de ar şi săvârşi cumva. 

Tot această pildă e potrivită şi călugărului, cel ce, iată, întru 
călugăreasca lucrare a zăbovit; şi pentru cel nou-începător, care 
de asemenea voieşte să se păzească. Căci călugărul, de va cădea, 


16 Cu întindere de suflet, stăruitor. 


şi se întoarce, află mult ajutor din obiceiul lucrurilor întru care s-a 
nevoit: adică din cugetare, din cântarea psalmilor, din rucodelie şi 
din cealaltă lucrare călugărească, pe care fără greutate a o săvârşi 
i-a făcut lui obişnuinţa vremii şi a lucrării. Pentru aceasta şi casa 
cea căzută a sufletului lui în scurt timp o poate zidi. lar noul- 
începător, pe cele mai-nainte zise obişnuindu-le şi învăţându-le, de 
va cădea, se scoală mai cu zăbavă, ca cel ce abia acum împreună şi 
materiile le câştigă, şi zidirea o face”. 

6. Un episcop era într-o cetate; şi, bolnăvindu-se el, s-a 
deznădăjduit de a mai trăi; şi era în cetatea aceea o mănăstire de 
femei; şi, înştiinţându-se egumeniţa că episcopul va să moară, 
luând cu sineşi două surori, a mers să-l cerceteze pe el. Şi, şezând 
ea şi vorbind cu episcopul, una din uceniţele ei, stând mai aproape, 
s-a atins de piciorul episcopului, vrând să ştie cum se află; iar el, 
de pipăire fiind luptat, a rugat pe egumeniţă, zicând: „Nu mai am 
pe nimeni iscusit a-mi sluji mie. De voieşti, lasă-mi-o pe aceasta să- 
mi slujească mie”. lar egumeniţa, nimic socotind rău, a lăsat pe 
soră să-i slujească episcopului. lar el, slujindu-se de dânsa, şi 
împuternicit fiind de Diavolul, a căzut cu dânsa, iar călugăriţa a 
luat în pântece. Apoi, dacă mărimea pântecelui vestea tuturor 
celor ce o vedeau zămislirea ei, clericii au prins-o pe dânsa şi i-au 
zis: „Spune-ne nouă, cine te-a îngreuiat?” Iar ea nu mărturisea. 

Atunci a zis episcopul: „Lăsaţi-o pe dânsa, că eu sunt cel ce 
am făcut păcatul acesta”. Şi sculându-se din boală a intrat în 
biserică şi a pus omoforul său pe sfântul prestol [jertfelnic]; şi, 
ieşind, a luat un toiag în mâna lui şi a început să meargă la vreo 
mănăstire unde să nu-l cunoască nimeni cine a fost. Şi, ducându-se 
el într-un loc, egumenului obştii aceleia, fiind văzător, i s-a 
descoperit că episcopul vine în mănăstire. Şi, chemând pe portar, 
i-a poruncit lui, zicând: „la aminte, frate, că aici vine un episcop; 
întâmpină-l, dar, precum se cuvine”. lar portarul, aşteptând cu 
bucurie şi socotind cum că cu vreo lectică sau cu cine ştie ce alai 
va veni episcopul, de îndată ce l-a văzut singur şi pe jos, n-a 
înţeles, nici nu i-a deschis până ce mai întâi n-a spus proestosului. 

Iar acesta, cum a auzit, a ieşit de îndată întru întâmpinarea 
lui. Şi, întâmpinându-l, i s-a închinat lui, zicând: „Bine ai venit, chir 
episcope!”!” Iar el, umilindu-se pentru că a fost cunoscut de cei ce 
cu totul nu-l cunosc pe dânsul, a voit să fugă la altă mănăstire. Iar 
egumenul i-a zis: „Oriunde vei merge, eu cu tine merg, şi voi face 
cunoscute cele ale tale”. Şi, rugându-l, l-a dus în mănăstire şi, 


17 lată cum un episcop, în ciuda păcatului său, este totuşi cinstit ca 


episcop! lar dacă unii socotesc că fac bine scoțând la iveală păcatele 
clericilor, să ia seama la statura duhovnicească a egumenului şi abia 
atunci să grăiască ceva despre alţii. 


pocăindu-se din toată inima şi mare nevoinţă din inimă pentru 
fapta bună arătând, s-a dus în pace către Domnul, ieşirea lui fiind 
preaslăvită de Dumnezeu cu multe semne şi minuni. 


PRICINA A DOUA 


Că se cuvine ca în vremea aceasta de faţă a face binele, şi nu a-l 
amâna pentru cea viitoare, şi că după moarte nu este îndreptare. 


I. Din Pateric 


1. Un frate a întrebat pe Avva Pimen, zicând: „Avvo, erau doi 
oameni, unul era călugăr şi unul mirean. Călugărul s-a gândit de 
cu seară ca dimineaţa să lepede călugăria, iar mireanul s-a gândit 
să se facă călugăr; dar amândoi au murit în noaptea aceea şi n-au 
ajuns a săvârşi ce şi-au pus în gând. Oare ce se va socoti lor?” Şi a 
zis stareţul: „Călugărul a murit călugăr şi mireanul a murit mirean, 
căci s-au dus întru ceea ce s-au aflat”. 

2. Zis-a un stareţ: „Acest glas strigă către om până la suflarea 
cea mai de pe urmă: «Astăzi întoarce-te!»” 

3. Zis-a un stareţ: „Neamul acesta nu caută pe «astăzi», ci pe 
«mâine»”. 

4. Se zicea despre un stareţ că atunci când îi ziceau lui 
gândurile „lasă pe mâine, şi mâine te vei pocăi”, el le răspundea 
împotrivă, zicând: „Ba nu, ci astăzi mă voi pocăi, şi mâine va fi voia 
lui Dumnezeu”. 

5. Zis-a un stareţ: „Toată răutatea, nesăvârşindu-se, nu este 
răutate; şi toată dreptatea, nesăvârşindu-se, nu este dreptate”. 


II.A Sfântului Efrem 


1. Fraţilor, vremea pocăinţei este ceea ce stă de faţă; deci 
fericit este cel ce nicidecum nu a căzut în mreaja vrăjmaşului; iar 
dacă cineva, şi căzând, a rupt mreaja şi, sărind, a scăpat de la 
dânsul, întrucât este în viaţa aceasta, şi acesta este fericit: că, încă 
trăind în trup, a putut scăpa de război, precum peştele a scăpat 
din năvod; căci peştele, în apă fiind, dacă va fi vânat, rupe mreaja 
şi se sloboade fugind în adânc, şi aşa se va mântui; iar de se va 
trage la uscat, nu-i va fi lui de niciun ajutor. 

Aşa şi noi, întrucât suntem în viaţa aceasta, am luat stăpânire 
şi putere de la Dumnezeu a rupe legăturile voilor vrăjmaşului şi a 
lepăda sarcina păcatelor prin pocăință şi a ne mântui întru 
Împărăţia Cerurilor; iar de ne va cuprinde cumva acea poruncă 
înfricoşătoare, şi sufletul va ieşi din trup, iar trupul se va băga în 

18 Altfel spus: Degeaba ai gând rău sau bun, dacă nu-l pui în lucrare 
prin grai sau faptă. Oricum, starea aceasta ambiguă, oarecum de mijloc, 
nu e plăcută nici lui Dumnezeu, nici dracilor; e poate una cu a fi căldicel, 
precum zice Apocalipsa. 


mormânt, nu mai putem a ne ajuta nouă înşine; precum şi peştele, 
trăgându-se afară din apă sau încuindu-se într-un vas. 

2. Frate, să nu zici „astăzi păcătuiesc, şi mâine mă voi pocăi”, 
că nu te vei afla fără primejdie, căci grija pentru mâine e numai a 
Domnului. 


III. A lui Avva Isaac 


Cel ce cu nădejdea pocăinţei alunecă şi a doua oară, acesta 
umblă cu vicleşug înaintea lui Dumnezeu; acestuia fără de veste îi 
va veni moartea şi vremea nădejdii lui nu-i va ajunge. 


19 Momentul de faţă e hotărâtor pentru cel următor, sau astăzi pentru 
mâine. Dacă nu ne pocăim acum, primejdia va fi asupra noastră, şi 
Domnul nu se va griji de noi. Dacă ne pocăim acum sau astăzi, pentru 
cele ce urmează grija va fi a lui Dumnezeu, nu a noastră; precum şi 
invers, dacă nu ne îngrijim acum de noi pocăindu-ne, se va „griji” apoi de 
noi vrăjmaşul cu toate ispitele şi primejdiile lui. 


PRICINA A TREIA 
Despre cum se cuvine a ne pocăi. 
I. A lui Avva Marcu 


1. Lepădând durerea şi necinstirea, ne te făgădui să te 
pocăieşti prin alte fapte bune, că slavă deşartă este, iar nedurerea 
are fire a sluji păcatului şi prin cele de-a dreapta. Dacă cineva va 
cădea în vreun păcat, şi nu se va întrista după măsura greşelii, cu 
lesnire iarăşi întru aceleaşi mreje va cădea. 


II. A lui Avva Isaac Sirul 


1. Intru cele ce ai pierdut bunătatea, întru aceleaşi iarăşi 
câştig-o pe dânsa. Eşti dator aur lui Dumnezeu? Nu primeşte de la 
tine mărgăritare; adică, ai pierdut întreaga înţelepciune? Nu 
primeşte Dumnezeu de la tine milostenie, tu petrecând în curvie; 
pentru că sfinţirea trupului voieşte de la tine. De vreme ce ai 
călcat porunca, de pizmă fiind biruit, de ce te lupţi cu somnul 
priveghind şi de post cu totul te-ai lipit? Niciun folos nu-ţi va fi ţie 
din aceasta către acea patimă. Că fiecare boală, şi de la suflet, şi 
de la trup, cu potrivitele sale doctorii se tămăduieşte. 

2. Doi fraţi după trup s-au lepădat de lume?%, din care unul, 
şezând în Muntele Eleonului?!, într-o zi, foarte cu umilinţă 
înfocându-se la inimă, s-a pogorât în sfânta cetate. Şi, mergând, 
la dregător, a povestit lui păcatele sale, zicând lui: „Munceşte-mă 
după lege”. Iar dregătorul, minunându-se, s-a îndoit întru sineşi şi 
a zis fratelui: „Cu adevărat, omule, pentru că tu de sineţi ai 
mărturisit, nu îndrăznesc să te judec pe tine mai-nainte de 
Dumnezeu; că poate ţi-a şi iertat ţie”. Şi, ducându-se fratele, şi-a 
pus fiare în picioare şi în grumaji, şi s-a încuiat pe sine în chilie. Iar 
dacă cineva venea vreodată şi întreba, zicând: „Cine ţi-a pus, 
părinte, astfel de fiare grele?” El răspundea: „Dregătorul”. 

Cu o zi mai-nainte de săvârşirea lui, stând îngerul înaintea lui, 
îndată fiarele au căzut de la dânsul. Apoi, a doua zi, venind cel ce-i 
slujea lui şi întrebându-l cine i-a dezlegat fiarele de la dânsul, 
fratele a răspuns aşa: „Cel ce a dezlegat păcatele mele. Că s-a 
arătat mie ieri, zicând: «lată, pentru răbdarea ta, s-au dezlegat ţie 
păcatele tale». Şi s-a atins cu degetul lui de fiare şi îndată au căzut 
de la mine”. Şi, acestea zicând fratele, numaidecât a adormit. 


2 De aici se dau Apoftegme din Pateric. 
21 Sau: Măslinilor. 
22 Ierusalimul. 


3. Un alt frate şedea deosebi într-una din chiliile mănăstirii 
Monidia şi se ruga rugăciunea aceasta de-a pururea către 
Dumnezeu: „Doamne, nu am frica Ta, şi, pentru aceasta, trimite-mi 
trăsnet, sau altă muncă, sau boală, sau drac, ca măcar aşa să vină 
întru frică împietritul meu suflet”. Apoi, iarăşi rugându-se, zicea 
iarăşi: „Ştiu că multe am greşit Ţie, Stăpâne, şi nenumărate sunt 
greşelile mele; pentru aceasta nici nu îndrăznesc a zice ca să mă 
ierţi, ci, de e cu putinţă, pentru îndurările Tale, iartă-mă, iar de nu- 
i cu putinţă, pedepseşte-mă aici, iar acolo să nu mă munceşti; iar 
dacă şi aceasta este cu neputinţă, răsplăteşte-mi aici parte din 
muncă, iar acolo lucrează munca mai uşor. Numai începe acum a 
mă pedepsi, însă cu milă, şi nu cu mânia Ta, Stăpâne”. 

Deci aşa într-un an întreg pocăindu-se, şi aceasta cu lacrimi 
fierbinţi şi din tot sufletul rugându-se, în post, în priveghere şi 
întru cealaltă rea-pătimire, trupul şi sufletul său cheltuindu-l şi 
sfărâmându-l, şezând el într-o zi jos şi tânguindu-se după obicei şi 
cu scârbă jelindu-se, din multa mâhniciune i-a venit lui dormitare 
şi a adormit. 

Şi iată, a stat lângă dânsul Hristos, zicând cu glas lin: „Ce ai, 
omule? De ce plângi aşa?” Iar el, cunoscând Cine este, a răspuns 
cu cutremur: „Că am căzut, Doamne!” Zis-a lui Cel ce S-a arătat: 
„Scoală-te, dar!” 

Iar el, sculându-se, plângea foarte. Şi Cel ce i S-a arătat i-a zis 
iarăşi, aşijderea cu blândeţe şi cu glas lin: „De ce plângi, omule? 
De ce te întristezi?” Răspuns-a fratele: „Nu voieşti, Doamne, ca să 
plâng şi să mă întristez eu, cel ce cu atâtea Te-am scârbit şi care 
de atâtea bunătăţi m-am îndulcit de la Tine?” Iar El, tinzând iarăşi 
mâna Sa, a pus-o pe capul fratelui şi i-a zis lui: „De aici nu te mai 
întrista, că, de vreme ce tu pentru Mine te-ai scârbit [pentru 
păcatele tale], eu nu Mă voi mai scârbi asupra Ta. Că dacă Eu Mi- 
am dat sângele Meu pentru Tine, cu atât mai vârtos îţi voi da ţie 
iertăciune, şi la tot sufletul curat ce se va pocăi”. Şi venindu-şi 
fratele întru sineşi de la vedenie, a aflat inima lui plină de toată 
bucuria, şi aşa s-a încredinţat că Dumnezeu a făcut milă cu dânsul. 
Şi totdeauna a petrecut în multă smerenie, mulţumind lui 
Dumnezeu. 


23 Scârba (Avnn) despre care se vorbeşte e durerea trupească şi 
sufletească, mâhniciunea, ce-şi poate avea osebite pricini. Mila de care 
fratele s-a bucurat de la Dumnezeu i-a venit din mila pe care a avut-o 
pentru sufletul şi trupul lui cele spurcate de păcat, de care el atât de tare 
s-a scârbit, încât a socotit că, pentru un suflet şi trup bolnav, orice altă 
mângâiere lumească ar spori boala şi suferinţa lui, drept care, precum 
zicea şi Sfântul Isaac mai-nainte, a socotit că are trebuinţă de o doftorie 
pe măsură, pe măsura bolii sale - lipsa fricii lui Dumnezeu -, care e una 


4. Zis-a un stareţ: „De vei cădea în păcat şi te vei întoarce 
dintr-însul, şi vei începe în scârbă şi în pocăință, vezi să nu încetezi 
întristându-te şi suspinând către Domnul până în ziua morţii tale, 
altminteri în aceeaşi groapă vei cădea; că întristarea cea după 
Dumnezeu este frică a sufletului, care nu-l lasă pe dânsul să cadă”. 

5. Spunea Avva Daniil despre Avva Arsenie: „Că apa în care 
muia smicelele nu o schimba decât numai o dată în an, şi, 
împuţindu-se ea, el numai puţin îi mai adăuga. Şi aşa împletea 
şirul până la ceasul al şaselea. Iar neschimbându-se apa, se făcea 
putoare. Şi l-au rugat bătrânii care veneau: „De ce nu schimbi apa 
smicelelor, şi suferi o putoare ca aceasta?” Şi le-a răspuns lor 
stareţul: „In locul tămâierilor şi al mirurilor cu care m-am îndulcit 
în lume, eu trebuie să sufăr o putoare ca aceasta”. Aşa şi noi?, 
prin cele potrivnice să ne sârguim a tămădui cele potrivnice, iar 
dulceţile cu care ne-am îndulcit, prin potrivnice rele-pătimiri 
ucigându-le, întru cunoştinţă să ne nevoim. 

6. Zis-a Avva Teodor al Fermei: „Că omul, stând întru 
pocăință”, nu este legat întru poruncă; adică cel ce se pocăieşte 
cu adevărat, dacă voieşte a face şi peste poruncă, nimic nu-l 
opreşte pe dânsul; iar, zicând «poruncă», nu zic doar de una, ci de 
toată porunca pe care Duhul a pus-o în Biserică [căci nu a pus 
numai una]; întocmai este şi dacă a luat în chip osebit vreo 
poruncă de la părintele?*. 


din cele mai cumplite; aceasta e una cu nesimţirea prezenţei Lui celei 
covârşitoare. Lipsa acestei frici se datoreşte îndulcirii nemăsurate de cele 
ale lumii, care desparte sufletul de dulceaţa şi prezenţa lui Dumnezeu 
care aduce multă frică şi cutremur dimpreună cu îndemnul la slăvirea şi 
lauda Lui (cf. şi Ps. 2: 11). De notat că de această scârbă s-a vorbit şi în 
Noul Legământ (cf. loan 16: 20, 21, 22; Rom. 9: 2; II Cor. 2: 1, 7; Evr. 12: 
11). 

24 Precum ziceam şi undeva în Volumul II, Pavel Monahul 
(Everghetinosul) intervine uneori pe lângă texte, îmbogăţindu-le sau 
trăgând o concluzie acolo unde e de cuviinţă. Iată aici un alt loc unde, 
alături de zisa din Pateric, el adaugă o concluzie sau întăreşte cele zise. 
Vom nota de aici şi celelalte adăugiri ale lui, acolo unde le vom găsi. Ele 
se vădesc atât prin aceea că textul ales din Sfinţii Părinţi nu se regăseşte 
ca atare în opera din care a fost luat (care şi ea s-a păstrat până azi), 
adică se află fără adăugirea lui Pavel, cât şi din construcţia stilistică a 
textului. 

25 Trad. neogr. redă în chip interpretativ: „Că omul, dacă împlineşte un 
canon al pocăinţei...”. 

26 Se pare că aici porunca şi canonul sunt echivalate, ambele fiind 
oarecum două feţe ale aceleiaşi monede - pocăinţa. Cel ce se pocăieşte 
cu adevărat, adică se află în ascultare statornică faţă de un părinte, 
acesta - sau mai curând Duhul care îi însufleţeşte pe amândoi - îl face 


Doi fraţi, luptaţi fiind de Diavolul, s-au dus şi şi-au luat femei; 
apoi au zis unul către altul: „Ce am dobândit oare lepădând chipul 
îngeresc şi venind întru necurăţia aceasta, pentru care pricină vom 
şi merge în veşnicul foc şi în nesfârşitele munci? Deci, să ne 
întoarcem iarăşi la pustie şi să ne pocăim. Şi, ducându-se, au rugat 
pe Părinţi să le dea lor porunci, mărturisind cele ce au lucrat. Deci 
au poruncit Părinţii să fie închişi ei un an şi să li se dea 
amândurora deopotrivă pâine şi apă; căci fraţii erau deopotrivă şi 
la chip”. 

Iar dacă s-a plinit vremea pocăinţei, au ieşit; şi i-au văzut pe 
ei Părinţii: şi unul adică era galben, posomorât şi topit [de 
nevoinţă], iar altul, luminat şi înflorit; şi s-au mirat Părinţii cum, de 
aceeaşi hrană deopotrivă împărtăşindu-se amândoi şi închişi fiind 
amândoi, aşa, la faţă, unul de altul foarte mult se deosebesc. Şi l- 
au întrebat pe cel posomorât, zicând: „Ce îndeletnicire era aceea 
cu care cu gândurile te îndeletniceai, şezând în chilie?” Iar el a zis: 
„Răutăţile pe care le-am făcut şi munca întru care eram a merge 
socotind de-a pururea, de frică osul meu s-a lipit de carnea mea 
(cf. Ps. 101: 6)”. Şi l-au întrebat şi pe celălalt despre ce gândea în 
chilie, şi el a răspuns: „Mulţumeam lui Dumnezeu că nu m-a lăsat 
să mor în păcat, ci m-a scos din spurcăciunea lumii şi din muncă, şi 
m-a adus la această vieţuire îngerească; şi, pomenind pe 
Dumnezeu, mă veseleam”. Şi au zis bătrânii că pocăinţa 
amândurora este către Dumnezeu. 


slobod a împlini orice poruncă evanghelicească, căci el are deja pe Duhul 
Cel ce le-a pus în Biserică, Care nu a pus doar o poruncă, ci mai multe. În 
schimb, cei ce sunt la începutul pocăinţei nu au atâta dreaptă-socoteală 
încât să ştie şi să îndrăznească să împlinească orice poruncă, putând uşor 
cădea în slava deşartă sau într-o râvnă fără cunoştinţă. 

2! Erau adică gemeni. 


PRICINA A PATRA 


Că celor neputincioşi cuviincios lucru este câte puţin 
a intra în lucrările pocăinţei. 


I. Din Pateric 


1. Un frate, căzând în ispită, adică în păcat, de necaz şi-a 
pierdut canonul călugăresc; şi, vrând a pune început, era oprit de 
mâhnirea sa; şi zicea întru sineşi: „Când oare mă voi afla pe sinemi 
precum eram odată?” Şi, împuţinându-se [la suflet], nu putea să 
înceapă lucrul călugăresc. Şi, venind către un stareţ, i-a povestit 
lui cele despre sineşi. Şi, auzind stareţul necazul lui, i-a povestit lui 
o pildă ca aceasta, zicând: „Un om avea o țarină, iar din lenevirea 
lui, aceasta s-a înţelenit şi s-a umplut de pălămidă şi de rădăcini; 
dar mai pe urmă i s-a părut că ar trebui să o curețe pe dânsa. Şi a 
zis fiului său: «Mergi de curăţă tarina». Şi, ducându-se fiul să o 
curețe, văzând mulţimea mărăcinilor, s-a împuţinat, zicând întru 
sine: «Când, dar, voi smulge toate acestea şi voi curăța cele de 
aici?» Şi, culcându-se, a adormit. lar deşteptându-se, şi iarăşi 
privind la mulţimea mărăcinilor şi lenevindu-se, a rămas zăcând. Şi 
aşa, uneori dormind, alteori întorcându-se aici şi acolo, ca uşa pe 
ţâţânile ei, căci, precum zice Scriptura, precum uşa se întoarce la 
țâțână, tot aşa şi leneşul la patul lui; ascunzând leneşul mâna în 
sânul lui, nu poate să o ducă la gură (Pilde 26: 14-15), şi aşa, nu 
puţine zile a cheltuit degeaba. lar după toate acestea, a venit şi 
tatăl lui ca să vadă ce a făcut, şi l-a aflat pe dânsul că nimic n-a 
lucrat, şi i-a zis lui: «De ce n-ai lucrat nimic până acum?» lar el a 
zis: «Taică, cum am venit să lucrez, văzând mulţimea pălămidelor 
şi a mărăcinilor, m-am cuprins de scârbă, şi, de necaz, m-am culcat 
şi am adormit, şi pentru aceasta n-am lucrat nimic». Şi i-a zis tatăl 
lui: «Fiule, deopotrivă cu latul aşternutului tău fă în fiecare zi, şi 
aşa sporeşte lucrul tău şi nu te împuţina». Iar tânărul a făcut aşa. 
Şi în puţină vreme a curăţat țarina. 

„Deci aşa şi tu, frate, câte puţin lucrează, şi nu te împuţina, şi 
Dumnezeu cu harul Lui iarăşi te va aşeza întru rânduiala ta cea din 
început”. Şi, auzind fratele şi şezând cu răbdare, făcea precum l-a 
învăţat stareţul, şi cu harul lui Dumnezeu a aflat odihnă. 


PRICINA A CINCEA 


Că se cuvine pururea a ne aduce aminte de moarte şi de judecata 
ce va să fie; că cei ce pururea pe acestea nu le aşteaptă şi nu le 
socotesc, de oameni cu lesnire se prind”. 


I. Din viaţa Sfântului Antonie 


1. Zis-a Sfântul Antonie către ucenicii săi: „Că spre a nu ne 
împuţina noi şi a nu slăbi în nevoinţă, bine este a cugeta pururea 
graiul Apostolului, acela adică: Mor în toate zilele (| Cor. 15: 31). 
Căci dacă şi noi vom trăi de ca şi cum am muri în fiecare zi, nu 
vom păcătui. lar ceea ce se zice este într-acest fel: ca, sculându-ne 
în fiecare zi, să nu gândim că vom ajunge până seara; şi iarăşi, 
vrând a dormi, să socotim că nu ne vom scula; căci, după fire, viaţa 
noastră este nearătată?, măsurându-se în fiecare zi de Pronie. 

Aşa aflându-ne, nici nu vom păcătui, nici poftă de ceva nu 
vom avea, nici nu ne vom mânia asupra cuiva, nici nu vom 
învistieri ceva pe pământ; căci, ca unii care aşteptăm să murim în 
fiecare zi, ne vom lipsi de câştiguri şi toate tuturor le vom ierta; 
dar nici de pofta femeiască, nici de altă dulceaţă spurcată nu vom 
voi să ne îndulcim, ci ca de la ceea ce trece ne vom întoarce, 
nevoindu-ne pururea şi mai-nainte văzând ziua judecății; că 
pururea frica cea mai mare de chinul muncilor risipeşte 
dezmierdarea dulceţii şi pe sufletul ce s-a plecat [spre păcat] îl 
ridică. 


II.Din viaţa Sfântului loan cel Milostiv 


1. Marele Ioan, Patriarhul Bisericii din Alexandria, pentru ca 
pomenirea morţii să se pecetluiască întru adâncul cugetului său şi 
ca, de-a pururea stând lângă sine, să o aibă înaintea ochilor, ce a 
făcut? A poruncit să i se zidească luişi mormânt, dar să nu-l 
sfârşească, ci să-l facă numai pe jumătate. Apoi, cei rânduiţi la 
lucru în vremea unui praznic slăvit, stând ei înaintea celor ce vor fi 
de faţă, să zică întru arătare: „Mormântul tău până astăzi e 
nesăvârşit, stăpâne; deci porunceşte să fie desăvârşit, că nearătat 
este ceasul în care va veni furul, adică moartea”. 


III. Din Pateric 
23 GAloxovTal , de oameni adică se biruiesc, sau le cad în mâna 


acestora pentru o pricină sau alta. 
2 &6nAov = ascunsă, tainică; necunoscută, nesigură. 


1. Zis-a Avva Agathon: „Se cuvine ca călugărul în tot ceasul 
să ia aminte la judecata lui Dumnezeu”. 

2. Era un pustnic în părţile Iordanului care se nevoia de mulţi 
ani; acesta, de Dumnezeu fiind acoperit, asuprelile vrăjmaşului nu 
le primea; şi, pe scurt, era neluptat. Pentru aceasta, pentru toţi cei 
ce veneau la dânsul pentru folos el defăima pe Satana şi îl ocăra, 
zicând: „Cumplit este, şi nu poate nimic către nevoitori, de nu va 
afla spurcaţi asemenea lui, robiţi de-a pururea păcatului, pe care-i 
slăbănogeşte”. Iar acestea le zicea fără a simţi harul cel de sus%, 
care nu îngăduia Satanei a-l asupri. 

Şi apropiindu-se sfârşitul lui după îngăduinţa lui Dumnezeu, 
se arată lui Diavolul în vederea ochilor şi zice către dânsul: „Ce am 
eu cu tine, Avvo? Pentru ce mă ocărăşti? Au te-am supărat cu 
ceva?” Iar el, scuipându-l, aceleaşi graiuri le unelti asupra lui: 
„Mergi înapoia mea, Satano, că nimic nu poţi către robii lui 
Hristos!” lar el a răspuns: „Aşa, aşa! Alţi patruzeci de ani să 
trăieşti, şi în niciun ceas în atâţia ani nu-ţi voi pune piedică!” Şi, 
zicând acestea, s-a făcut nevăzut. lar călugărul a început îndată a 
bate război cu gândurile, şi zicea către sineşi: „Am atâţia ani de 
când mă chinui aici, şi Dumnezeu voieşte să trăiesc încă alţi 
patruzeci de ani? Deci, mă voi duce în lume şi voi vedea pe cei de 
aproape ai mei şi voi fi împreună cu dânşii câţiva ani; şi apoi iarăşi 
mă voi întoarce şi mă voi ţine de nevoinţa mea”. 

Deci, precum i s-au părut lui acestea, a purces a le plini cu 
lucrul; şi, ieşind din chilie, se ţinea de cale; şi, neducându-se el 
prea departe, lubitorul de oameni Dumnezeu miluindu-l pe dânsul 
şi nevrând a i se pierde ostenelile lui, a trimis pe îngerul Lui spre 
ajutor; şi, întâmpinându-l îngerul, a zis către dânsul: „Unde mergi, 
Avvo?” Iar el a zis: „În cetate”. Iar îngerul a zis către dânsul: 
„Intoarce-te la chilia ta, şi nimic nu-ţi va fi ţie, şi de Satana nu vei 
batjocorit”. Iar el, venind întru sineşi, s-a întors la chilia lui şi, 
făcându-se trei zile, s-a săvârşit. 

3. Zis-a un stareţ: „Atunci când lucrez, pogor fusul şi pun 
moartea în faţa ochilor mei înainte de a-l ridica pe el”. A zis 
acelaşi: „Omul, având înaintea ochilor lui moartea în tot ceasul, 
biruieşte împuţinarea de suflet”. 

4. Zis-a un stareţ: „Intru tot lucrul ce-l vei face, zi 
întotdeauna: «De mă va cerceta acum Dumnezeu, ce va fi?» Şi vezi 
ce-ţi răspunde gândul; şi de te va osândi pe tine pentru lucrul de 


3 Trad. neogr redă prin parafrază: „Şi zicea acestea cu încredințare, 
ca unul care nu cunoştea acest har dumnezeiesc. Monahul primeşte apoi 
o ispită ceva mai puternică de la Satana, pesemne din pricina unei 
oarecare păreri de sine sau slavă deşartă (mai vârtos şi pentru că i se 
apropia sfârşitul). 


care te-ai apucat, lepădă-l de la tine şi ia altul, ca să te bizui pe 
împlinirea aceluia; că lucrătorul trebuie a fi întotdeauna gata a 
merge în calea sa: măcar la lucrul mâinilor tale de vei şedea, 
măcar în cale de vei merge, măcar de vei mânca, aceasta zi-o 
totdeauna întru sineţi: «Că dacă acum ne va chema Dumnezeu, ce 
se va face?» Şi vezi ce-ţi răspunde conştiinţa ta, şi grăbeşte a face 
ce-ţi va zice ţie. 

Şi de voieşti a afla dacă s-a făcut milă cu tine, întreabă 
conştiinţa ta, şi să nu încetezi făcând aceasta, până când se va 
adeveri inima ta, şi conştiinţa ta va spune ţie: «Credem că, pentru 
îndurările Lui, Dumnezeu va face milă cu noi». Şi ia aminte cu 
inima ta ca nu cumva din îndoire să zici cuvântul, că, de se va îndoi 
credinţa ta până la un fir de păr, departe de tine este mila”. 

5. Vrând Avva Arsenie a se săvârşi, iată, când era ceasul, l-au 
văzut fraţii plângând şi i-au zis lui: „Şi tu te temi, Părinte?” Iar el 
le-a zis: „Frica pe care o am eu este întru adevăr, şi, de când m-am 
făcut călugăr, nu s-a depărtat niciodată de la mine”. Şi, aceasta 
zicând, a adormit. 


IV. A Sfântului Efrem 


Frate, aşteaptă în fiecare zi ieşirea ta. Şi aşa te găteşte către 
călătoria aceea, că în ceasul în care nu te aştepţi va veni porunca 
aceea, şi vai celui ce se va afla negătit. Iar de eşti tânăr, vrăjmaşul 
îţi pune de multe ori în gând, zicând: „Eşti încă tânăr, îndulceşte-te 
de plăcerile tale, şi la bătrâneţe te vei pocăi; că pe câţi ştii tu care, 
de plăcerile acestea de aici îndulcindu-se, iar apoi pocăindu-se, nu 
au dobândit şi bunătăţile cereşti? Şi oare tu ce voieşti dintr- 
această vârstă? Să-ţi chinui trupul? Nu cumva vei cădea şi în vreo 
boală?” 

Iar tu, împotrivă stând, zi-i vrăjmaşului: „O, prigonitorule al 
sufletelor şi luptătorule, încetează a pune în gând unele ca 
acestea; că dacă mă va apuca moartea la tinereţe şi a îmbătrâni nu 
voi ajunge, ce voi răspunde înaintea Stăpânului Hristos? Că văd 
mulţi tineri murind şi mulţi bătrâni trăind, că în chip nearătat s-a 
aşezat oamenilor hotarul morţii. Deci, de mă voi prinde de moarte, 
pot a zice atunci Judecătorului că: «Deşi m-am prins, încă sunt 
tânăr, şi deci sloboade-mă ca să mă pocăiesc»? Nicidecum! lată şi 
alt chip prin care Domnul slăveşte pe cei ce din tinereţe li slujesc 
Lui până la bătrâneţe. Că a zis către Ieremia Prorocul: Adusu-Mi- 
am aminte de mila tinereţilor tale; şi de dragostea săvârșirii tale, 
pentru că tu urmai Sfântului lui Israil (ler. 2: 2). lar pe cel ce a 
urmat din tinereţe până la bătrâneţe gândului înşelăciunii, 
prorocul l-a mustrat, zicând: Tânăr fiind tu, vechiule de zile rele, 


acum au venit păcatele tale pe care le-ai făcut mai-nainte (Suzana 
1: 52). Pentru aceasta şi Duhul Sfânt fericeşte pe cei ce din 
tinereţe ridică jugul lui Hristos, zicând: Bine este omului atunci 
când va ridica jugul din tinerețile lui (Plâng. lui ler. 3: 27). De 
aceea, depărtează-te de la mine, lucrătorule al fărădelegii şi 
sfătuitorule viclean. Domnul Dumnezeu să strice măiestriile tale şi 
pe mine din vrăjmăşirile tale să mă scoată cu puterea şi harul său”. 

Deci, iubitule, să ai în minte pururea ziua şi noaptea sfârşitul 
tău: când vei şedea pe rogojina ta trăgând spre moarte - vai, vai, 
ce frică şi ce cutremur cuprinde atunci sufletul într-acel ceas, şi 
mai vârtos dacă va avea conştiinţa lui osândindu-l. Dar dacă a 
făcut ceva bun în viaţa aceasta, adică de a răbdat necaz şi ocară 
pentru Domnul şi a făcut cele plăcute înaintea Lui, cu bucurie 
multă se suie în ceruri, de Sfinţii îngeri povăţuindu-se; că precum 
lucrătorul ostenicioaselor lucrări aşteaptă toată ziua cel de-al 
doisprezecelea ceas, ca, după osteneală, primindu-şi plata sa, să se 
odihnească, tot aşa şi sufletele drepţilor aşteaptă ziua aceea. Iar în 
ceasul acela, păcătoşii cu frică şi cu cutremur mult se cuprind: că 
precum un osândit, prinzându-se de slujitori şi ducându-se la 
divan, se teme şi se clatină din toate părţile, socotind chinurile pe 
care va să le pătimească, tot aşa şi sufletele nedrepţilor cumplit 
tremură privind în ceasul acela la nesfârşita muncă a focului celui 
veşnic şi la celelalte chinuri nesfârşite şi netrecute; măcar de va 
zice către cei ce-l silesc a merge „lasă-mă puţin ca să mă 
pocăiesc”, nu va avea pe Cel care să-l asculte; încă mai vârtos îi 
răspunde lui: „Când aveai vreme, nu te-ai pocăit, iar acum te 
făgăduieşti a te pocăi? Când tuturor era deschis stadionul, nu te-ai 
nevoit, iar acum, după ce s-au închis toate uşile, voieşti să te 
nevoieşti? A trecut vremea nevoinţei, nu ai auzit pe Domnul, 
zicând: Privegheați, că nu ştiţi nici ziua, nici ceasul! (Matei 25: 
13)? Acestea şi altele ca acestea ştiind, iubitule, nevoieşte-te până 
când ai vreme şi făclia sufletului tău nestinsă o păzeşte pururea cu 
lucrarea bunătăţilor, ca, venind Mirele, să fii gata a intra împreună 
cu Dânsul în cămara cea cerească, împreună cu celelalte suflete 
ale fecioarelor celor ce cu vrednicie au vieţuit Lui. 


V. A lui Avva Isaia 


Sunt trei lucruri pe care omul le câştigă cu anevoie, iar 
acestea sunt cele care păzesc faptele bune: plânsul, tânguirea 
pentru păcatele proprii şi a avea moartea înaintea ochilor - că tot 
cel ce gândeşte în toate zilele şi zice întru sine „că numai astăzi voi 
mai fi în lume”, niciodată nu va greşi spre Dumnezeu; iar tot cel ce 
aşteaptă să trăiască multă vreme, cu multe păcate se va împletici. 


Dar celui ce se găteşte a da seamă lui Dumnezeu pentru toate 
lucrurile sale, Dumnezeu Se grijeşte a curăța de păcat toată calea 
lui. Iar cel ce defăimează şi zice „cine ştie când voi ajunge acolo?” 
nemerniceşte [călătoreşte] în răutăţi. 

Mai-nainte de a face vreun lucru în fiecare zi, adu-ţi aminte 
unde eşti şi unde vei merge când vei ieşi din trup, şi să nu te 
leneveşti de sufletul tău în nicio zi. 

la aminte de sineţi, ca de-a pururea să pomeneşti şi să ai 
înaintea ochilor tăi moartea şi veşnicele munci şi pe cei ce se 
muncesc şi se chinuiesc acolo, şi socoteşte-te pe sineţi ca unul 
dintr-aceia mai vârtos decât unul dintre cei vii. 

Vai nouă, că, vrând a ne muta de pe pământul în care 
nemernicim, ne facem griji de mulţi ani pentru lucrurile cele 
pământeşti şi stricăcioase şi în vremea neiertatei noastre duceri de 
aici nu ne învrednicim de stăpânirea niciunui lucru [din cele de 
care ne-am îngrijit]. Vai nouă, că pentru toată fapta cea dintru 
viaţa pământească şi pentru tot cuvântul deşert şi relele şi 
necuratele pomeniri şi aduceri aminte ale sufletului vom suferi 
întrebare la înfricoşătorul Judecător, dar noi, arătându-ne chipurile 
ca nişte nevinovaţi“! în toată vremea vieţii noastre, ne aflăm fără 
de grijă de sufletele noastre. Pentru aceasta, acolo ne aşteaptă 
focul cel nestins al Gheenei şi întunericul cel din afară, şi viermele 
cel neadormit, şi plângerea şi scrâşnirea dinţilor, şi veşnica ruşine 
cea înaintea a toată zidirea celei de jos şi a celei de sus. Vai nouă, 
că dacă nici înţepăturile purecilor, păduchilor, lindinilor, muştelor, 
ţânţarilor şi ale albinelor nu le răbdăm - iar gânditul balaur, 
muşcându-ne pe noi în toate zilele, şi ca într-o sorbitură 
înghiţindu-ne, şi cu  boldurile cele veninoase ale morţii 
străpungându-ne, noi de nimic nu ne grijim, nici a fugi de dânsul 
nu voim -, cum dar vom putea suferi înfricoşatele şi nesfârşitele 
munci? 


VI. Din Pateric 


1. Zis-a Avva Evagrie: „Pururea adu-ţi aminte de judecata ta 
cea viitoare; şi să nu uiţi de ieşirea ta; şi nu va fi greşeală 
sufletului tău”. 

2. Zis-a un stareţ: „Şezând în chilie, adu-ţi aminte şi 
pomeneşte ziua morţii tale; vezi murirea*? trupului; socoteşte 


31 &pevOvvor. Termenul se referă la un lucru sau o persoană aşezaţi 
nepotrivit, ori într-un chip nefavorabil pentru ei. Textul se regăseşte şi în 
Filocalia românească, Vol. XII, cap. XXIX, 4, loc în care termenul nostru e 
redat foarte liber aşa: „lipsiţi de răspundere”. 

32? Caracterul muritor al... 


durerea cea întru despărţirea sufletului; defăimează deşertăciunea 
cea din lumea aceasta; adu-ţi aminte de muncile cele din iad, 
gândeşte-te la chipul în care sunt acum sufletele acolo; în ce fel de 
tăcere amară, sau în cel fel cumplit suspină, în ce frică mare şi 
cutremur rabdă ele pururea durerea cea neîncetată, şi muncile 
nesuferite ce le aşteaptă pe ele. Pe lângă acestea, închipuie-ţi întru 
sineţi Ziua Invierii şi starea înaintea scaunului lui Hristos, încă şi 
divanul acela înfricoşat şi spăimântător, întru care pe păcătoşi îi va 
acoperi cu ruşine veşnică înaintea lui Dumnezeu şi a îngerilor, şi a 
tuturor oamenilor celor din început până în sfârşit; apoi, ruşinea e 
moştenită [urmată] de nesuferitele şi nesfârşitele munci, focul cel 
nestins al Gheenei, viermele cel neadormit, scrâşnirea dinţilor, 
întunericul cel mai din afară, tartarul şi celelalte munci 
nenumărate ce sunt păstrate unora ca aceştia. 

Iar drepţii vor străluci mai mult decât lumina soarelui, şi vor 
fi în veci împărăţind împreună cu Hristos, şi de negrăita slavă 
împreună cu Dânsul se vor împărtăşi, vor cânta cântare de biruinţă 
împreună cu cetele cereşti şi se vor îndulci totdeauna de acea 
fericită petrecere şi de bunătăţile cele din ceruri, nemaifiind vreo 
lipsire sau încetare a acelei bucurii şi veselii negrăite - că au fugit, 
zice, de acolo, toată durerea, întristarea şi suspinul (Is. 51: 11) -, 
ci, veselie veşnică având şi prăznuire neîncetată şi cele mai presus 
de minte bunătăţi întru neprimejduirea [siguranţa] de aici le vor 
ţine nestricate. 

La acestea gândeşte-te totdeauna; întru acestea cugetă 
neîncetat; şi sârguieşte-te să scapi de relele cele dintâi, cele 
păstrate păcătoşilor, iar bunătăţile cele ce urmează - cele gătite 
drepţilor - să le dobândeşti; încă şi de gândurile cele rele vei scăpa 
dacă vei avea mintea îndeletnicindu-se întru acestea. 

3. Zis-a Avva Ilie: „Eu de trei lucruri mă tem pururea: când se 
va despărţi sufletul meu de trup, când voi întâmpina pe Dumnezeu 
şi ce hotărâre va să iasă asupra mea”. 

4. Zis-a un stareţ: „De va fi fiind cu putinţă întru venirea lui 
Hristos după Inviere a ieşi iarăşi sufletele oamenilor din trupuri, 
toată lumea ar muri de frică, de groază şi de uimire; căci cum ar 
suferi a vedea cineva cerurile despicându-se, şi pe Dumnezeu 
arătându-Se cu urgie şi cu mânie, şi pe nenumăratele cete ale 
îngerilor împreună cu Dânsul pogorându-se, şi toate omenirea 
adunată împreună? De aceea, acestea pururea gândindu-le, aşa să 
trăim, ca unii ce vom sta înaintea Unui Judecător ca Acesta şi la un 
divan înfricoşător şi vom da răspuns pentru cele din viaţă”. 

Un frate sârguitor a venit dintr-un pământ străin şi a petrecut 
singur într-o chilie mică în muntele Sinai; şi cum a venit ziua cea 
dintâi, a aflat un lemn mic scris de fratele cel ce a petrecut 


oarecând acolo, ce zicea aşa: „Eu, Moise, de faţă sunt şi 
mărturisesc lui Teodor”. Şi, luându-l la el, îl punea în toate zilele 
înaintea ochilor şi, ca şi când cel ce a scris era de faţă, îl întreba: 
„Oare unde eşti, omule, că zici că «de faţă sunt şi mărturisesc»? În 
ce lume eşti? Unde este mâna care a scris aceasta?” Şi aşa făcând 
toată ziua, şi de moarte aducându-şi aminte, petrecea tânguindu- 
se. Ca rucodelie el a avea scrierea; şi pentru aceasta obişnuia să ia 
de la fraţi hârtie şi poruncă pentru scriere; însă el a murit 
neapucând să scrie nimic pe hârtiile lor fără numai aceasta: 
„lertaţi-mă, domnii mei şi fraţi, că am avut puţin lucru de făcut cu 
oarecare, şi de aceea n-am avut vreme să vă scriu şi vouă”. 

5. Un stareţ a venit la unul din părinţi ce şedea în Raith, şi i-a 
zis lui: „Avvo, când trimit undeva pe fratele ce este cu mine la 
slujbă, mă necăjesc, şi mai vârtos atunci când zăboveşte”. 
Răspuns-a acela: „Eu, când trimit pe slujitorul meu pentru vreo 
trebuinţă, stau aproape de uşă şi privesc, iar când zice mie gândul 
«oare când va veni fratele?», zic şi eu gândului «apoi de va apuca 
înainte alt frate a veni să mă ia către Domnul, adică îngerul, ce voi 
face?» Şi aşa şed în toate zilele, căutând la uşă, îngrijindu-mă şi 
plângându-mi păcatele şi, zicând: «Oare care frate apucă înainte şi 
vine, cel de jos sau cel de sus?”” Şi, umilindu-se bătrânul, s-a dus; 
şi de atunci înainte ţinea lucrarea aceluia. 

6. Un stareţ şedea în Raith şi avea o lucrare ca aceasta: 
Şezând pururea în chilia sa, îngrijat* căutând la pământ şi capul 
totdeauna clătinându-l, zicea cu suspin: „Oare ce va fi?” Şi zăbovea 
puţin. Şi iarăşi zicea acel cuvânt, făcând asemenea. Încă lucra şi 
împletitură, şi aşa a săvârşit toate zilele vieţii sale, îngrijindu-se 
pentru ieşirea sa. 


33 ovvvovc = mohorât, adâncit în gânduri 


PRICINA A ŞASEA 


Că neasemuită este veselia ce este în ceruri şi slava cea învistierită 
sfinţilor; pentru aceasta trebuie ca de aceasta a dori cu toată 
inima; şi că nimic din cele ce sunt sau se fac de noi nu sunt 
vrednice de acestea. 


I. Din viaţa Sfintei Singlitichia 


Zicea Fericita Singlitichia: „Că aici, pe pământ, suntem ca 
întru al doilea pântece de maică: că, precum în pântecele maicii nu 
aveam o astfel de viaţă, nici de astfel de bucate tari de care ne 
îndulcim aici nu aveam parte, încă nici nu puteam a lucra precum 
acum, aici, căci şi de lumina soarelui şi de toată cealaltă strălucire 
eram despărțiți, şi de multe alte lucruri veselitoare de aici eram 
lipsiţi, tot aşa şi întru această lume fiind, de mari oarecare şi 
minunate lucruri din Împărăţia Cerurilor ne lipsim; deci, de vreme 
ce iscusul [cercarea] celor de aici din destul l-am luat, de aici 
înainte de cele de acolo să dorim; hrănile cele de aici le-am ispitit, 
pe cele dumnezeieşti să le gustăm, de lumina cea de aici ne-am 
îndulcit, pe Soarele dreptăţii să-L dorim, pe Ierusalimul cel de sus 
ca pe o patrie a noastră şi maică a-l vedea să dorim, cealaltă viaţă 
către nădejdile cele de acolo să o vieţuim, ca şi pe bunătăţile cele 
veşnice să le dobândim. 

Că, precum pruncii cei din pântece săvârşindu-se, din cea mai 
mică hrană şi viaţă ies de aici către cea mai mare hrănire, tot aşa 
şi drepţii, din petrecerea cea din lume sporind, întru petrecerea 
cea de sus se mută, după cea scrisă: Mergând din putere în putere 
(Ps. 83: 8); iar păcătoşii, precum pruncii care mor în pântece, din 
întuneric se dau întunericului: că, pe pământ fiind, şi cu 
împătimirea de cele pământeşti ca întru întuneric petrec, odată 
sfârşindu-se, se trag în locurile de jos, mai pâcloase ale tartarului. 
Deci, în viaţă ne naştem de trei ori: odată din sânurile maicilor, şi 
din pământ în pământ venim, iar prin celelalte două, de la pământ 
în ceruri ne mutăm: dintru acestea adică, una este din har, cea 
prin Dumnezeiescul Botez, pe care, cu adevărat, o numim şi a doua 
naştere, iar cealaltă ni se face nouă din pocăință şi din ostenelile 
cele bune, întru care şi stăm. 


II.Din Pateric 


1. Zis-a un stareţ: „Nu te minuna [mira] dacă, om fiind, vei 


3 Deci sunt trei naşteri: din pântece, din Botez, şi cea de pe pământ 
spre cer, prin pocăință. 


putea să te faci înger; că îngerească slavă ne stă înainte; iar 
aceasta o făgăduieşte dătătorul de nevoinţă* celor ce se nevoiesc”. 
N 2. Zis-a Avva lperechie: „Fie cugetarea ta totdeauna în 
Împărăţia Cerurilor, şi degrabă o vei moşteni pe dânsa”. 

3. Pe oarecare din bătrâni fraţii îl rugau a înceta din 
ostenelile cele mari, iar el a răspuns lor: „Zic vouă, fiilor, că 
Avraam, văzând covârşitoarele daruri, are să se căiască că nu s-a 
nevoit mai mult”. 


III. A Sfântului Efrem 


Fraţilor, mare şi necuprinsă este slava cea învistierită 
sfinţilor, iar cea a vieţii acesteia trece ca floarea şi ca verdeaţa 
buruienii degrabă cade; că mulţi tirani şi împărați au stăpânit nu 
puţine oraşe şi cetăţi, iar după puţin s-au făcut de ca şi cum n-ar fi 
fost; câţi împărați au stăpânit neamuri multe, ridicându-şi lor 
icoane şi stâlpi, cugetând ca prin acestea să se facă vestiți după 
moarte; şi au venit alţii şi au răsturnat icoanele şi au sfărâmat 
chipurile cioplite; iar unora chiar şi feţele ştergându-le*, şi le-au 
întipărit pe ale lor; încă şi lucrurile acestora s-au stricat de alţii. 

Iar alţii şi-au gătit şi morminte slăvite, părându-le că printr- 
acestea şi-au întărit loruşi nume veşnic, scriind deasupra 
mormintelor propriile însuşiri; şi a venit alt neam şi mormintele s- 
au făcut sub stăpânirea lor; şi voind ei a curăța mormintele după 
cuviinţă, ca pe nişte pietricele au mutat oasele acelora. Şi cu ce 
oare i-a folosit pe dânşii mormântul cel de mult preţ sau cula*? 
Deci toate lucrurile deşertăciunii întru nimic se sfârşesc. 

Iar cei slăviţi întru Dumnezeu nu sunt aşa; căci lor li s-a gătit 
viaţă veşnică şi nestricată; că, precum lumina soarelui, a lunii şi a 
stelelor de la zidirea lor nici până acum nu s-au umbrit, nici nu s- 
au schimbat întru vechime, ci pururea întineresc şi luminează şi 
stau în puterea lor şi luminează în vârtutea hotarului pus de 
Ziditor, pe care El l-a hotărât din început pentru a stăpâni ziua şi 
noaptea, tot aşa şi celor ce-l. iubesc pe Dânsul le-a hotărât 


55 &ywvoBErnc = lit., în lipsa unui echivalent mai exact, ar fi fost redat 
prin agonotet. Termenul a fost folosit în Antichitate pentru a-l numi pe cel 
ce prezida sau judeca jocurile sau întrecerile sportive, care putea fi de 
asemenea, şi antrenor. 

36 mepieA06vrec = defăimându-le, înlăturându-le de pe diferite 
suporturi. 

37 Cula este un turn circular, eventual boltit, zidit spre apărare sau 
pentru păstrarea vistieriei; beci boltit, subterană. Sfântul vorbeşte poate 
de catacombele sau grotele unde erau înmormântați conducătorii de 
seamă. 


Împărăţia Cerurilor şi bucurie nedezlegată. 

Şi precum în acestea arătate aici este nemincinos, tot aşa 
adică şi întru cele gândite cu mintea; iar când va voi Ziditorul, 
acestea vor trece, iar slavei sfinţilor nu va fi sfârşit. De aceea, să 
ne rugăm a face roade vrednice de pocăință, ca nu încuindu-ne în 
afara acelei bucurii să fim trimişi în întunericul cel veşnic, unde 
este durerea cea nesuferită. Intră dar, de ţi se pare, în căscioara ta 
şi închide uşile şi ferestrele şi astupă toate razele, şi şezi înăuntru, 
şi vei cunoaşte ce fel de durere are întunericul; şi dacă aici, fără de 
chin şi muncă şezând, aşa de mult te doare - măcar că putere ai ca 
după puţin să ieşi -, oare câtă muncă socoteşti că are întunericul 
acela cel mai din afară, unde este plânsul şi scrâşnirea dinţilor şi 
focul cel nestins muncind veşnic pe cei ce odată într-însul vor fi 
trimişi? Încă să gândim şi cel fel de ruşine ne va cuprinde mai- 
nainte de muncă, când vom vedea adică pe sfinţi îmbrăcaţi cu acea 
prealuminată şi negrăită podoabă pe care şi-au gătit-o loruşi prin 
lucrurile cele bune; iar pe noi înşine nu numai că ne vom vedea goi 
de slava cea în chipul fulgerului, ci şi înnegriţi şi pâcloşi şi plini de 
împuţiciune, precum pe înşine ne-am gătit de aici prin lucrurile 
întunericului şi ale ospeţelor şi ale răsfăţării; să plângem, dar, 
înaintea Domnului Dumnezeului nostru, ca să aflăm îndurări de la 
Dânsul. 

Nevoinţa noastră nu este pentru bani - pe care, de-i va 
păgubi cineva, poate şi alţii să câştige în locul lor; primejdia ne 
este pentru suflet, pe care, de-l vom pierde, nu-l vom mai putea 
dobândi vreodată, după cea scrisă: Ce va folosi omului lumea 
toată, dacă sufletul său şi-l va păgubi? Sau ce va da omul în schimb 
pentru sufletul său (Matei 16: 24, 26). Dar să socotim şi aceea că, 
precum ostaşii cei din lume, daruri jalnice3 luând de la împăratul 
cel pământesc, cu râvnă pentru dânsul până la moarte se 
primejduiesc, cu atât mai vârtos noi, cei ce am primit o astfel de 
făgăduinţă, suntem datori a nu ne slăbănogi din lucrul dreptăţii, ca 
şi de judecata ceea ce va să fie să ne mântuim şi neasemuitele 
bunătăţi să le dobândim. Să ne aducem încă aminte şi de aceasta: 
că dacă arşiţa soarelui şi tăria frigurilor nu le putem suferi, cum 
vor suferi oare arderea focului cel veşnic? A celui ce de-a pururea 
arde şi nu mistuie? 

Şi, de voieşti, iubitule, cearcă de aici şi te învaţă despre acea 
nesuferită muncă din focul acesta de faţă: aprinzând lumânarea, 
pune vârful degetului în pară, şi, de vei putea purta durerea, poate 
că şi focul cel de acolo îl vei putea suferi; iar dacă durerile 
acestuia mic nu poţi să le suferi, ce vom face când tot trupul 


3 Fără cine ştie ce valoare. 


împreună cu sufletul se va băga în acel foc înfricoşător şi nestins? 
IV. A lui Avva Isaia 


Socoteşte cinstea pe care au luat-o toţi sfinţii, şi râvna lor te 
va trage puţin câte puţin; adu-ţi aminte iarăşi de ruşinea [ocara] 
pe care au câştigat-o păcătoşii, şi gândul acesta te va păzi pe tine 
de cele rele. 


V. A Sfântului Maxim 


Dacă Dumnezeu, Cuvântul lui Dumnezeu-Tatăl, pentru aceea 
S-a făcut Om şi Fiul al Omului, ca să facă dumnezei şi fii ai lui 
Dumnezeu pe oameni, să credem că vom ajunge acolo unde este 
Însuşi Hristos, Cel mai presus de toate cerurile, Capul a tot trupul, 
Care ca şi noi şi pentru noi făcându-Se ca Înainte-Mergător către 
Tatăl - căci în adunarea dumnezeilor, adică a celor ce se 
mântuiesc, Dumnezeu va sta împărțind vredniciile fericirii de 
acolo, nemaifiind vreo depărtare de loc între El şi cei vrednici. Unii 
zic că Împărăţia Cerurilor este petrecerea în ceruri a celor 
vrednici, iar alţii, aşezarea deopotrivă cu îngerii a celor ce se 
mântuiesc, iar alţii, însuşi chipul frumuseţii dumnezeieşti, al celor 
ce poartă icoana Celui ceresc. Însă, pe cât mi se pare mie, toate 
aceste trei păreri se conglăsuiesc cu adevărul, că tuturor după 
măsura ce este întru ei, adică, după felul şi mărimea dreptăţii celei 
dintru dânşii, se dă darul ce va să fie. 


PRICINA A ŞAPTEA 


Că, de multe ori, sufletele celor îmbunătățiţi, la moarte, cu 
oarecare dumnezeiască umbrire mângâindu-se, aşa din trup se 
desjugă. 


I. A lui Grigorie Dialogul 


1. În oraşul Nursia era un preot; acesta îşi păştea biserica cea 
încredinţată lui cu prea mare frică către Dumnezeu. Din vremea 
hirotoniei lui însă, pe cea împreună-vieţuitoare cu sine* o iubea ca 
pe soră a sa, iar de apropierea acesteia temându-se ca de un 
vrăjmaş, nu a lăsat-o niciodată în niciun fel a se apropia de el, 
tăind în chip desăvârşit prieteşugul împărtăşirii către dânsa; căci, 
alături de toate bunătăţile, sfinţii bărbaţi au şi această osebire: că 
pot adică nu numai de cele necuviincioase totdeauna a fi departe, 
ci de multe ori şi pe cele cuviincioase pot să le taie de la dânşii; 
drept aceea, şi acest bărbat, ca nu cumva în vreo greşeală să se 
prindă printr-însa, nu primea a se sluji de dânsa nici întru cele de 
nevoie. 

Deci aşa petrecându-şi viaţa, şi întru adânci bătrâneţi 
ajungând, cu aprindere de friguri prea grele fiind cuprins într-al 
patruzecilea an al hirotoniei sale, a ajuns întru cea de pe urmă 
răsuflare. Şi văzând soţia lui că toate mădularele s-au omorât, şi de 
aici de moarte s-a apropiat, punând lin auzul spre nările lui, se 
sârguia să cunoască de încă este întru dânsul suflare de viaţă, pe 
care lucru cunoscându-l acela, măcar că într-însul mai era doar 
suflare subţire - iar mai vârtos cu darul Duhului încălzindu-se - 
câtă suflare a strânge pentru a grăi, [cu atâta] a grăit, zicând: 
„Depărtează-te de la mine, femeie, că focul încă trăieşte şi ridică 
paiele”. Iar depărtându-se aceea, şi puterea trupului lui crescând, 
cu mare veselie a început a zice şi a striga: „Bine aţi venit, domnii 
mei, bine aţi venit, domnii mei! Pe nevrednicul vostru rob l-aţi 
învrednicit cu venirea? Vin, mulţumesc, mulţumesc!” 

lar cunoscuţii lui care se aflau acolo, auzind adeseori acest 
cuvânt al dânsului, l-au întrebat, zicând: „Ce-ţi este ţie aceasta?” 
Către care acela a răspuns, minunându-se: „Nu vedeţi pe 
Dumnezeieştii Apostoli adunaţi aici? Nu vedeţi pe Fericiţii Petru şi 
Pavel, pe cei dintâi ai Apostolilor?” Către care iarăşi închinându- 
se, a zis: „Vin! Iată, vin!” Şi întru aceste graiuri şi-a dat sufletul 
său. Deci, într-adevăr, pe Apostoli i-a văzut, cărora şi urmându-le a 
mărturisit. 


3 E vorba pesemne de o femeie-în-casă, sau ajutor pentru episcop, 
precum este şi azi. 


Drept aceea, arătat este că şi acestea cu iubirea de oameni a 
lui Dumnezeu se întâmplă întru cei drepţi: ca, întru moarte fiind, 
oareşicare vedenii ale sfinţilor să vadă, ca astfel întru hotărârea 
morții să nu se teamă de muncă, ci aşa pentru a li se arăta în 
gândul lor cel mai dinăuntru cu cine vor fi părtaşi, ca şi din 
legătura trupului fără de durere şi fără de frică să se sloboadă“. 

2. Incă şi despre Prob, episcopul cetăţii Reati“, m-am 
înştiinţat cum că toată aceeaşi s-a făcut?; că, apropiindu-se 
sfârşitul, grea boală l-a apucat pe dânsul; iar tatăl aceluia, pe 
nume Maxim, trimițând solii prin împrejurimi, a chemat doctori, 
ca, de vor putea face ceva bolnavului, să-i ajute. Şi adunându-se 
mulţi doctori şi strângerea bolnavului văzând şi pipăind, au vestit 
că moartea lui va veni în scurt timp; şi, păşind ceasul, iată, sosi şi 
vremea prânzului, iar episcopul cel bolnav nu se îngrijea atât 
pentru odihna lui, cât pentru a acelora, drept care şi pe doctorii 
aceia i-a rugat ca împreună cu bătrânul lui tată să se suie în 
foişoarele episcopiei şi de hrană să se împărtăşească. Şi s-au suit 
cu toţii ca să prânzească, lăsând acolo un copil de bună treabă ca 
să stea lângă dânsul, care copil trăieşte încă şi până acum. 

Şi stând copilul lângă patul celui ce zăcea, a văzut de 
năprasnă pe oarecare bărbaţi îmbrăcaţi cu podoabe albe, care, 
intrând la dânsul, cu lumina strălucirii feţei lor covârşeau 
strălucirea hainelor. Deci, spăimântându-se copilul de fulgerul 
strălucirii lor, a început să strige: „Cine sunt aceia?” Iar episcopul 
Prob, tulburându-se de glasul copilului şi văzându-i pe bărbaţi 
intrând, i-a cunoscut de îndată; şi tot de bucurie umplându-se, pe 
copilul ce striga îl mângâia, zicând: „Nu te teme, nu te teme! Căci 
au venit la mine Sfântul Juvenalie şi Sfântul Elefterie Mucenicii”. 
Iar acela, nerăbdând strălucirea vederii acelora, ieşind în fugă, a 
vestit tatălui său şi doctorilor cele văzute, care, pogorându-se 
degrabă, au aflat pe episcop răposat. Drept aceea, arătat lucru 
este de aici că aceia l-au primit pe el alături de ei, a căror vedere 
copilul nu a putut-o răbda. 

3. Încă de nevoie este a face cunoscut şi aceasta: aceea că, de 
multe ori, sufletele celor aleşi ieşind din trup, cântare se aude în 
ceruri; ca, ascultând-o pe aceasta cu dulceaţă, sufletele să nu 
simtă despărțirea de trup şi să nu sufere din pricina ei. 

Iar voind să zic de unele ca acestea, îmi aduc aminte cum că 
le-am povestit şi în omiliile la Evanghelie. Că în uliţa ce ajunge 


+9 Sublinierea de aici şi cele următoare îmi aparţin. Locurile subliniate 
sunt arătate cumva de autor ca nişte subcapitole. 

11 Reate (Rieti) este un vechi oraş al provinciei Valeria din Italia, 
aproape de Roma. 

42 Adică ca şi în cazul episcopului de mai-nainte. 


până la biserica Sfântului Clement era un oarecare zăcând pe cale 
cu numele Servulos, pe care nu se poate să nu-l cunoşti şi tu%. 
Deci acesta, deşi în lucrurile vieţii era sărac, întru bunătăţi era 
foarte bogat, iar trupul lui de multă vreme era slăbănogit de boală; 
că, de când l-am cunoscut, până la sfârşitul vieţii lui, slăbănog a 
zăcut. lar să stea cu totul drept sau întins în pat nu putea, şi nici 
măcar mâna sau piciorul nu putea să le mute. Pe lângă acesta însă 
stăteau spre îngrijire maica sa şi fratele său, iar dacă lua ceva de 
milostenie, pe aceasta prin mâinile maică-sii şi ale fratelui său 
iarăşi spre milostenie o da; deşi slovele nicidecum nu le ştia, 
cărţile Sfintelor Scripturi îşi cumpăra. Şi primind el spre sălăşluire 
pe oarecare bărbaţi cucernici, nu cu mică osteneală îi făcea pe 
aceştia să-i citească înaintea sa. Aşadar, că pe cât îi era lui cu 
putinţă şi de folos, a învăţat Sfânta Scriptură pe de rost“, măcar 
că slovele nicidecum nu le cunoştea; şi cu mulţumire toată durerea 
o suferea, şi întru lauda lui Dumnezeu ziua şi noaptea se 
îndeletnicea. 

lar dacă a venit vremea ca de aici să ia răsplătirea faptei 
răbdării lui, aceea a fost încetarea durerii din mădularele lui; iar 
când s-a apropiat de moarte, s-a cunoscut pe sine“; iar pe bărbaţii 
pe care-i primise spre sălăşluire i-a rugat să se scoale şi, împreună 
cu dânsul, pentru răbdarea sufletului său, să cânte cântare lui 
Dumnezeu. lar când împreună cu dânşii cânta şi cel ce era să se 
săvârşească, de năprasnă i-a oprit pe aceia de la cântare şi cu 
strigare mare zicea: „Lăceţi! Au doară nu auziţi cum glăsuiesc 
laude în ceruri? Deci la alte laude să luăm aminte.” Iar când pe 
acestea înăuntrul urechilor sfântului lui suflet le auzea, s-a 
dezlegat din legăturile trupului; şi ieşind acesta [sufletul], s-a făcut 
atât de multă mireasmă de mir în locul acela, încât toţi cei ce 
stăteau acolo nu se mai săturau de aceasta. Iar din aceasta se face 
arătat că laudele cele din ceruri au primit sufletul acela. Iar la 
lucrul acesta a fost acolo un călugăr de-al nostru; acesta şi până 
acum trăind, cu lacrimi şi acum mărturiseşte, zicând: „Că până ce 
s-a dat trupul lui spre îngropare, nu s-a depărtat din nările lui 
dulceaţa miresmei aceleia”. 

4. Încă şi o femeie, Redempta cu numele, în sfânta călugărie 
fiind, locuia în această cetate a Romei; iar aceasta avea două 
uceniţe, din care una se chema Romilla; toate trei petreceau într-o 


43 Să ne amintim din Volumul II că toate cuvintele Sfântului Grigorie 
sunt consemnate în forma dialogului, el adresându-se unui anume Petru. 

4 Deşi pare de necrezut, £xuâ&Beoto înseamnă învățare pe de rost sau 
cunoaştere desăvârşită. Totuşi, poate, dacă literalmente nu ştia Scriptura 
chiar pe de rost, totuşi ideea e că o cunoştea cumva cu desăvârşire. 

4 Si-a cunoscut vremea morţii. 


căscioară, cu bunele obiceiuri fiind împodobite, iar cu viaţa 
aceasta vremelnică petrecând întru lipsă; iar Romilla, în vieţuirea 
cea prea mare a îndreptării, pe cea împreună uceniţă cu sine o 
covârşea: că era o minunată răbdătoare, o desăvârşită 
ascultătoare, cu de-amănuntul păzitoare a gurii sale, iscusită spre 
tăcere şi stăruitoare în rugăciune. 

lar pentru că oamenii pe unii îi socotesc aproape de 
desăvârşire, înaintea Ziditorului însă au oarece lucru nedesăvărşit; 
că precum peceţile ce nu sunt gravate desăvârşit, adeseori, văzute 
fiind de cei ce necunoscători, aceştia le laudă de ca şi cum ar fi 
desăvârşite, iar meşterul, deşi le aude a fi lăudate, cu toate 
acestea el nu încetează a le rade, ciocăni şi înfrumuseţa. Astfel s-a 
făcut şi Romilla de la Meşterul a toate: căci căzând aceasta în 
boală trupească, pe care doctorii o numesc slăbănogire, zăcând 
vreme de mulţi ani nemişcată în pat, nu se putea mişca în niciun 
chip; însă durerile acesteia n-au putut trage gândul ei spre 
nerăbdare, ci mai vârtos s-au făcut adăugire a puterii ei celei 
duhovniceşti: că atât de mult s-a făcut osârdnică întru rugăciune, 
pe cât era de neputincioasă întru lucrurile cele trupeşti. 

Într-o noapte, chemându-le pe dăscăliţa ei şi pe cea împreună 
cu sine uceniţă - iată, şi miezul nopţii făcându-se -, a văzut, iată, 
cum de năprasnă din cer s-a trimis lumină şi tot locul chiliei 
aceleia l-a umplut, şi atât de mare era fulgerul luminii aceleia, 
încât inimile celor ce stăteau acolo cu frică mare le-a umplut, iar 
mădularele lor au încremenit, precum au povestit mai pe urmă 
acelea. Deci, uimite stând ele, glas mare s-a auzit, de ca şi cum 
venea mulţime mare, şi uşile chiliei se trânteau de înghesuiala 
celor ce intrau, iar de covârşitoarea frică şi de fulgerul acelei 
lumini nu puteau vedea pe nimeni, căci ochii lor erau îngreuiaţi de 
frică, iar de strălucirea unei lumini aşa de mari se întunecau. lar 
luminii aceleia îi urma o minunată mireasmă de mir, căci dacă o 
lumină ca aceea speria acele suflete, acea mireasmă minunată mai 
vârtos le mângâia. 

lar pentru că nu puteau suferi strălucirea luminii, Romilla, 
văzând pe dăscăliţa ei stând înainte şi tremurând, o mângâia cu 
glas lin, zicând: „Nu te teme, maică, că nu mori acum”. Şi, zicând 
ea de mai multe ori aceasta, puţin câte puţin lumina aceea s-a 
strâns de tot până s-a depărtat, iar mireasma a rămas înăuntru. 
Dar trecând şi a doua, şi a treia zi, mirosul acelei miresme 
deşertate acolo petrecea tot aşa. Iar în a patra noapte, chemând pe 
dăscăliţa ei, cerea a i se da împreună-călător Stăpânescul Trup; şi 
de năprasnă, în uliţă, înaintea uşilor chiliei, au stat două cete de 
cântăreţi, şi, precum spunea dăscăliţa ei împreună cu uceniţa, în 
cântarea psalmodiei se cunoşteau glasurile a două firi: bărbaţi şi 


femei cântând din amândouă părţile (ca din nişte strane). lar când 
era să se săvârşească această cerească slavoslovie înaintea chiliei, 
acel suflet s-a dezlegat din legăturile trupului şi în ceruri suindu- 
se, pe cât de mult se suiau cetele celor ce cântau întru cele mai 
înalte, pe atât de sus se auzea şi cântarea, până când, de aici, şi 
glasul cântării şi mirosul miresmei, depărtându-se, s-au dus”. 

5. Iar de multe ori, pentru mângâierea sufletului care iese, se 
arătă însuşi începătorul vieţii şi Răsplătitorul vieţii şi al faptelor 
noastre. Şi îmi amintesc că aceasta am zis-o şi într-alt loc, anume 
despre Tarsila, mătuşa mea; că aceasta, între două nepoate ale ei 
(după frate), cu toată puterea întru neîncetată rugăciune răbda: 
întru singurătate petrecând şi întru înălţimea înfrânării, întru 
sfințire foarte a crescut; iar prin vedenie i s-a arătat Felix, 
strămoşul meu, care fusese Patriarh al Bisericii acelei cetăţi 
[Roma], lar acesta i-a arătat sălaşul veşnicei străluciri, zicând: 
„Vino, că aici, în sălaşul luminii, te aştept!” Iar venindu-i ei asupră 
fierbinţeală, s-a apropiat de moarte; şi, precum este obiceiul de a 
muri al bărbaţilor şi al femeilor de bun neam, a veni adică mulţi 
spre mângâierea rudeniilor lor, în ceasul ieşirii stăteau în jurul 
patului ei mulţi bărbaţi şi femei. 

Şi, de năprasnă, ceea ce şedea în sus privind a văzut pe lisus 
venind, şi, cu prea mare râvnă a sufletului, celor ce stăteau 
împrejurul ei, cu strigare le zicea: „Depărtaţi-vă, depărtaţi-vă, vine 
lisus!” Şi, întru luarea-aminte la Cel către Care privea, sfântul ei 
suflet a ieşit din trup; şi o astfel de mireasmă bine-mirositoare a 
minunatei miresme s-a vărsat acolo, încât tuturor celor ce se aflau 
acolo le era limpede că acolo nu venise altul decât Incepătorul 
miresmei. lar după obiceiul ce se săvârşeşte la cei morţi, 
dezbrăcând trupul ei spre a-l spăla, au aflat la genunchii şi la 
coatele ei o piele aspră, precum cea a cămilei, de întinsa ei 
rugăciune şi de metanii până şi trupul cel mort mărturisind despre 
ce lucra duhul ei încă trăind ea. 

6. Încă şi o tânără fecioară pe nume Musa, precum mi-a 
povestit Prov, fratele ei, bărbat cucernic, a văzut noaptea în 
vedenie pe Născătoarea de Dumnezeu şi Pururea Fecioara Maria, 
care i-a arătat ei pe femeile cele de o vârstă cu dânsa, cu care 
aceea nu îndrăznea a se amesteca pe sine. Şi a întrebat 
Născătoarea de Dumnezeu de voieşte să fie împreună cu ele şi să 
se rânduiască împreună cu ceata ei. lar ea, zicând cum că foarte 
voieşte, îndată Născătoarea de Dumnezeu i-a dat poruncă ca de 
aici înainte nimic copilăresc sau deşert să nu facă, ba şi de râs şi 
de joc să se înfrâneze, făcându-i cunoscut cu de-amănuntul că la 
fecioarele pe care le-a văzut în ceata ei va veni în ziua a treizecea. 

Iar de atunci, fecioara s-a schimbat din toate obişnuinţele, şi 


toată copilăreasca ei uşurime din toată puterea a ridicat-o de la 
dânsa; iar născătorii ei, aşa deodată schimbată văzând-o, 
minunându-se, o întrebau pe dânsa de pricina schimbării, iar ea le- 
a răspuns, zicându-le ceea ce-i poruncise Născătoarea de 
Dumnezeu, pe care o văzuse noaptea, vestindu-le lor şi în ce zi va 
să meargă în ceata ei. Şi, iată, în ziua a douăzeci şi cincea, a fost 
cuprinsă de fierbinţeală, iar întru cea de-a treizecea, când ceasul 
ieşirii ei s-a apropiat, a văzut iarăşi pe Născătoarea de Dumnezeu 
venind către dânsa, împreună cu fecioarele cu care i se arătase 
mai-nainte, şi chemând-o pe ea, aceasta le-a răspuns cu glas blând 
şi cu vederea plecată: „lată, Doamnă, vin! lată, Doamnă, vin!” Şi 
întru aceste glasuri şi-a dat duhul, care, din fierbinţeala trupului ei 
ieşind, a locuit cu fecioarele. 

7. M-am  înştiinţat încă şi de ceea ce s-a făcut la 
Preacucernicul Părinte Ştefan; care era bărbat fără de răutate, ce 
nu căuta câştigul şi care întru rugăciune se îndeletnicea 
totdeauna; despre acesta voi arăta mai întâi un lucru osebit, ca 
dintru acesta şi pe celelalte ale lui să le poţi înţelege. Odată, 
secerând grâul pe care îl semănase, l-a dus în arie [şopron]; şi în 
tot anul, împreună cu ucenicii săi, nu avea nimic altceva spre 
hrană decât grâul acela. Iar un om, de Diavolul fiind lucrat, văzând 
grâul zăcând în arie, foc aprinzând, l-a ars; iar altul, văzând ceea 
ce s-a făcut, i-a vestit robului lui Dumnezeu, adăugând şi acestea: 
„Vai, vai, părinte Ştefane, ce ţi s-a întâmplat!” Iar el, cu faţă 
liniştită şi cu ochi netulburat, i-a răspuns, zicând: „Vai ce i s-a 
întâmplat celui ce a făcut aceasta! Că mie ce mi s-a întâmplat?” 
Înţeleg dar din aceasta la ce înălţime a puterii şi treaptă era întărit 
gândul acestuia: că, pe cel pe care-l avea spre hrană în tot anul 
pierzându-l, aşa fără de grijă a rămas şi netulburat, şi mai vârtos 
pentru acela ce a făcut păcatul l-a durut decât pentru paguba pe 
care a pătimit-o el. 

Şi, apropiindu-se el de moarte, mulţi au fost cei ce s-au 
adunat acolo, ca acel sfânt suflet, din trup ieşind, sufletele lor să le 
pună lângă al său. Şi stând ei împrejurul patului lui, unii i-au văzut 
pe îngeri intrând, iar să zică ceva nicidecum n-au putut, iar alţii n- 
au văzut nimic, dar cu altă frică s-au prins la suflete. Dar şi cei ce 
au văzut, şi cei ce n-au văzut, temându-se foarte, au fugit, 
neputând rămâne acolo. Şi ieşind acel sfânt suflet, s-a arătat 
luminat cine erau cei care l-au primit, a cărui ieşire nimeni din 
muritori n-a putut să o sufere. 

8. Peste acestea, să-ţi fie ţie cunoscută şi aceasta: că nu 
totdeauna întru ieşirea sufletului se arată vrednicia acestuia, ci 
după moarte negreşit se arată. Drept aceea şi Sfinţii Mucenici 
multă cruzime au răbdat de la necredincioşi, dar care prin oasele 


lor cele moarte, prin semne şi minuni, în toate zilele au strălucit; 
iar uneori şi altminteri: mai-nainte de sfârşit temându-se unii, 
Atotputernicul Dumnezeu împrăştie gândul lor cu descoperiri, ca 
ajungând la moarte să nu se teamă de nimic. 

Iată, un frate ce petrecea împreună cu mine în mănăstire, pe 
nume Antonie, întru plânsul cel din toate zilele şi întru nelipsitele 
lacrimi se nevoia a dobândi bucuria cea învistierită în moştenirea 
cea cerească; cu mult dor şi în multă vreme cugetând la sfinţitele 
cuvinte, nu căuta într-însele cunoştinţa graiurilor, ci plângerea cu 
străpungere [umilință], ca, printr-acestea trezvind gândul lui, 
părăsind cele pământeşti, în patria cea cerească prin vedere 
ridicată să se facă. 

Deci acestuia prin vederea nopţii s-a zis aşa: „lată, să fii gata, 
că Domnul a poruncit ca să te muţi!” Iar acela, zicând că nu are 
gata cele trebuincioase spre a se muta, a auzit îndată răspuns, 
zicându-i: „Dacă ceea ce zici este pentru păcatele tale, iată, s-au 
iertat ţie”. Iar auzind el acestea, întru mare frică şi temere era. Iar 
în cealaltă noapte i s-au zis aceleaşi cuvinte. Iar după cinci zile, cu 
fierbinţeală fiind cuprins, toţi fraţii plângând şi rugându-se, a 
călătorit întru bucurie către Domnul. 

9. Şi alt frate dintr-aceeaşi mănăstire, Merul cu numele, în 
multe lacrimi şi milostenie petrecea, iar rugăciunea nu lipsea 
niciodată din gura lui, fără decât în ceasul hranei şi al somnului. 
Deci s-a arătat lui prin vedenia nopţii cum o cunună de flori albe se 
pogora din cer; care [frate], după puţin, cu boală trupească fiind 
ţinut, cu multă negrijă şi în alinarea sufletului s-a săvârşit. lar 
după patruzeci de ani, aproape de mormântul unde a fost îngropat, 
Petru, care acum este întâistătător al aceleiaşi mănăstiri, a voit a- 
şi face luişi mormânt; şi, ostenindu-se el acolo, precum a povestit, 
atâta mireasmă bine-mirositoare s-a suit din mormântul său, de ca 
şi când acolo ar fi fost adunate felurite flori mirositoare. Drept 
aceea, s-a făcut arătat că adevărat a fost ceea ce a văzut prin 
vedenia nopţii. 


II.Din viaţa Sfântului Savva 


Trăia odată un bătrân, ce se trăgea din Bethania, pe nume 
Antim, care, după multe osteneli, după Dumnezeu împodobindu-şi 
viaţa, se afla de acea parte a râului către răsărituri, unde îşi zidise 
chilie în preajma turnului întemeiat de Fericitul Savva, şi, 
săvârşind acolo al treizecilea an, fiind cuprins aproape de sfârşit 
de oarecare boală, bătrânul zăcea acum pe patul durerii. Văzându-l 
deci aşa minunatul Savva, slăbit de boală şi de bătrâneţi 
îndelungate, îl poftea să se mute către una din chiliile bisericii, 


căci aşa ar fi putut fraţii să-l cerceteze şi să-l slujească fără 
osteneală. Cu acestea, dar, îl poftea pe el, dar el nu suferea, că 
„îndrăznea“ la Dumnezeu”, zicea el, să se săvârşească acolo unde 
a şi pus început de a locuit. 

Apoi, sculându-se Savva noaptea, mai-nainte de adunarea 
Utreniei, i se părea că aude o glăsuire ca de cântăreţi mulţi, dar 
socotind că se săvârşeau obişnuitele cântări ale Utreniei, se 
nedumerea întru sineşi cum se făcea că nu după obicei, ci afară de 
obicei se săvârşea Utrenia. Deci mergând degrabă la biserică, şi 
bine-încuiate aflând uşile, s-a întors înapoi şi iarăşi i se părea că 
aude glasurile auzite mai-nainte cântându-se cu multă dulceaţă. 
lar cântarea era aşa: Trece-voi în locul cortului celui minunat, 
până la casa lui Dumnezeu, în strigăt de bucurie şi în mărturisirea 
glasului ce prăznuieşte (cf. Ps. 41: 4-5; 42: 4). 

Înţelegând deci de unde este glasul acestor minunate cântări, 
deşteaptă îndată şi porunceşte celui rânduit cu lovirea toacei să 
cheme pe fraţi; şi deodată adunându-se ei, luând Savva cu sineşi 
pe oarecare fraţi, au ajuns cu tămâieri şi făclii la chilia bătrânului, 
căci cântarea de acolo se auzea. Şi, intrând înăuntrul chiliei, n-a 
aflat pe nimeni altul decât pe bătrân, şi pe acesta, iată, săvârşit; pe 
care şi îmbrăţişându-l cu evlavie, şi câte de lege zise săvârşind, 
trupul cel sfinţit l-a dat îngropării. 


III. Din viaţa Sfântului Daniil Stâlpnicul 


Se povesteşte despre Sfântul Daniil Stâlpnicul cum că, cu trei 
zile înainte de sfârşitul lui, s-au adunat către dânsul toţi sfinţii cei 
din veac: Prorocii, Apostolii, Mucenicii şi toţi Sfinţii, ca să-l 
întâmpine pe dânsul; încă şi oarecare puteri cereşti, care, 
prieteneşte îmbrăţişându-l pe marele, îl îndemnau să săvârşească 
dumnezeiasca jertfă, pe care s-a şi arătat săvârşind-o. Şi însuşi 
împărtăşindu-se de preacuratele Taine, a dat după cuviinţă şi 
acelora. Şi iată, fiind el la cele de pe urmă răsuflări şi mulţi fiind 
cei ce s-au adunat, un bărbat, fiind stăpânit de dracul, s-a apropiat 
de stâlp, care prin venirea sfinţilor cea către cuviosul, strigând pe 
faţă, îi numea pe aceştia pe nume, pomenind şi de îngerii ce se 
adunaseră acolo; apoi a adăugat că pe când ziua va avea ceasul al 
treilea, Daniil se va duce către Domnul, iar necuratul duh, de 
Dumnezeu fiind mişcat, se va izgoni din locuirea cea îndelungată; 
şi iată acestea amândouă s-au şi făcut la vreme. 


IV. Din Pateric 


46 Bă&ppetv; altfel spus: avea încredere în Dumnezeu. 


Se spunea despre Avva Sisoe că atunci când era să se 
săvârşească, chemând pe Părinţi alături de el, faţa lui strălucea ca 
focul, şi a zis către dânşii: „lată, a venit Avva Antonie!” Iar după 
puţin a zis: „lată, a venit ceata Prorocilor!” Şi iarăşi faţa lui mai 
mult s-a luminat. Şi a zis iarăşi: „lată, a venit ceata Apostolilor!” Şi 
încă lumina feţei lui s-a îndoit. Iar el, de ca şi cum grăia cu 
oarecine, s-au rugat lui Părinţii, zicând: „Cu cine vorbeşti, 
Părinte?” Iar el a zis: „lată, au venit îngerii ca să mă ia! Şi mă rog 
ca să mă lase să mă pocăiesc puţin”. Şi i-au zis lui Părinţii: „Nu ai 
trebuinţă a te pocăi, Părinte!” Şi a zis lor: „Cu adevărat, nu mă ştiu 
pe sinemi să fi pus început”. Şi aşa aflară toţi că era desăvârşit. Şi 
iarăşi deodată faţa lui s-a făcut ca soarele, şi s-au spăimântat toţi, 
iar el a zis lor: „Vedeţi? Domnul a venit, zicând: «Aduceţi-Mi pe 
vasul pustiei!»” Şi îndată şi-a dat duhul; şi s-a făcut ca un fulger, şi 
casa s-a umplut de mireasmă. 


PRICINA A OPIA 


Despre cei ce lipsesc din trup şi iarăşi se întorc, că după 
oareşicare iconomie Dumnezeiască se face aceasta; şi că păcătoşii 
de multe ori, încă suflâna, 
văd pedepsele cele din iad, şi de draci se cutremură, şi aşa se 
despart de trup. 


I. A Sfântului Grigorie Dialogul 


Intrebarea lui Petru 

1. Ce este aceasta pe care mulţi pătimesc, care, ca printr-o 
înşelăciune, sunt traşi din trup? Şi, până la vreme neînsufleţiţi 
făcându-se, iarăşi se întorc? 

Răspunsul Sfântului Grigorie 

Aceasta, Petre, dacă vei înţelege bine, nu este înşelare, ci 
învăţătură; că milostivirea lui Dumnezeu, pentru prea marele dar 
al milei, face aceasta iconomiceşte, ca mulţi după ieşire iarăşi în 
trup să se întoarcă, pentru ca văzând muncile iadului, - de care 
auziseră şi în care credeau, mai vârtos să se teamă. 

2. Un călugăr oarecare pe nume Petru, lipindu-se de un 
călugăr bătrân ce locuia într-un loc pustiu şi stufos numit Evvasa”, 
s-a înştiinţat de acest povăţuitor că, mai-nainte de a locui în pustie, 
venindu-i boală, a murit; şi îndată iarăşi înapoi dându-se [sufletul 
lui], zicea că a văzut muncile iadului şi nenumăratele locuri ale 
focului, adeverind cum că văzuse şi pe oarecare puternici ai lumii 
ce stăteau spânzurați într-aceeaşi pară de foc; iar dacă şi el fusese 
adus pentru a fi aruncat acolo, zicea că de năprasnă s-a arătat un 
înger strălucind, care l-a ţinut pe acesta ca să nu mai fie aruncat 
acolo, şi i-a zis acestuia: „Du-te în calea ta, luând de aici încolo 
aminte de sineţi la cum vei trăi!” 

Iar după glasul acestuia, încălzindu-se câte puţin mădularele 
acestuia, şi deşteptându-se din somnul morţii celei veşnice, a 
povestit toate cele ce s-au făcut cu dânsul. Iar pe urmă, pentru că 
a văzut muncile cele din iad şi s-a spăimântat, într-atâtea postiri şi 
privegheri s-a dat pe sineşi, încât şi limba o lăsa fără vorbă, pentru 
el grăind petrecerea lui. Aşadar, moartea lui s-a lucrat cu 
preaminunata Pronie a lui Dumnezeu. lar fiindcă inima omenească 
este [adesea] în grea asprime [învârtoşare], iar arătarea muncilor 
poate cândva să o întoarcă prin pocăință, la unii, dimpotrivă, se 
poate face spre mai multă osândă: aceştia, chiar şi după ce au 
văzut acele înfricoşătoare munci, întorcându-se în viaţa de acum, 


+ După unii, Evvasa (EPfaod) pare a fi una cu Ibiza, o insulă din 
Arhipelagul Balearelor, din Marea Mediterană, ce aparţine Spaniei. 


iarăşi aşijderea au rămas neîndreptaţi, nemairămânându-le niciun 
răspuns. 


II.Al aceluiaşi Sfânt Grigorie Dialogul, către acelaşi 
diacon Petru 


Că de multe ori, sufletele, în trupuri fiind, văd oarecare munci 
de la duhurile răutății, unele spre zidirea lor, iar altele spre zidirea 
celor ce aud. 


1. Un copil oarecare, pe nume Teodor, era foarte neaşezat; iar 
fratele lui, fiind călugăr, de nevoie mai vârtos decât de voie, a 
urmat viaţa în mănăstire; şi foarte nesupus fiind, dacă cineva îi 
spunea ceva bun spre mântuirea sa, nu numai că nu făcea, dar nici 
cu auzul nu voia să audă şi nici nu suferea să vină vreodată în 
portul (schima) sfintei petreceri (adică să se călugărească). Dar 
fiind el lovit în coapsă de boala ciumeit* şi venind în ceasul de pe 
urmă, s-au adunat toţi fraţii lângă dânsul; iar dacă l-au văzut 
stingându-se - că trupul lui deja se răcise şi murise din mai toate 
părţile, în pieptul lui rămânând doar puţină căldură de viaţă -, 
făceau în chip osebit rugăciune pentru dânsul, rugându-se 
Iubitorului de oameni Dumnezeu a-i fi lui milostiv întru ieşire. Iar 
rugându-se fraţii, acela a început de năprasnă a striga cu mare 
glas şi a tăia astfel rugăciunile fraţilor, zicând: „Depărtaţi-vă de la 
mine, depărtaţi-vă, că, iată, m-am dat spre mâncare balaurului, 
care, pentru starea voastră de faţă, nu poate a mă mânca. Că, iată, 
capul meu l-a îmbucat în gura lui. Deci daţi loc ca nu mai mult să 
mă osândească, ci ce are să facă să facă mai degrabă, căci dacă m- 
am dat lui aici spre mâncare, de ce zăboviţi ca să fiu ţinut aici?” 
Iar fraţii i-au zis lui: „Frate, fă-ţi semnul cinstitei şi de viaţă 
făcătoarei cruci peste tine!” lar acela cu prea mare strigare a 
răspuns, zicând: „Cu adevărat, aş vrea, dar nu pot, căci sunt 
îngreuiat de balele balaurului acesta!” 

Şi auzind fraţii aceasta, au căzut cu toţii la pământ, rugând-se 
cu lacrimi pentru izbăvirea lui cu mai multă osârdie şi fierbinţeală; 
petrecând ei dar întru rugăciune, bolnavul a strigat cu glas mare: 
„Dau mulţumire lui Dumnezeu că, iată, balaurul cel ce mă luase 
spre mâncare a fugit, pentru rugăciunile voastre, şi n-a putut să 
mai stea aici. lar acum rugaţi-vă pentru păcatele mele, că sunt 
gata a mă întoarce şi desăvârşit a părăsi viaţa cea mirenească.” Şi, 
dobândind îndată putere de viaţă, s-a întors apoi cu toată inima 
către Dumnezeu şi, astfel, pentru bătaia cu care se pedepsise din 
destul, [a ajuns de] şi-a schimbat socoteala“*, şi aşa a ieşit din trup. 

2. lar aceasta, muncirea cea după moarte adică, spre folosul 


48 Mai exact, ciumă bubonică. 
49 s 
yvon. 


său a văzut-o; iar alţii, precum am zis, încă suflând, pentru a 
noastră zidire, văzând muncile cele de la duhurile cele necurate, le 
spun de îndată celorlalţi şi îndată işi dau duhul. lată şi un bărbat 
oarecare, pe nume Hrisaorie, era foarte vestit după cele ale lumii 
acesteia, şi cu cât prisosea în bogăţie, cu atât se îmbogăţea întru 
patimi: îngâmfându-se întru mândrie - se supunea voilor trupului, 
cu  sârguinţă nevoindu-se spre a grămădi bogăţie -, cu 
scumpătatea se ardea peste măsură. Dar binevoind Dumnezeu a 
pune sfârşit mulţimii răutăţilor lui, l-a lăsat să cadă într-o boală 
purtătoare de moarte. 

Şi venind ceasul morţii, iar el având ochii deschişi, a văzut 
înfricoşătoarele şi întunecatele duhuri stând înaintea lui şi 
trăgându-l cu sila spre a-l duce în cuptoarele iadului. Iar el a 
început a tremura şi a se îngălbeni şi, peste tot trecându-l sudorile, 
a strigat cu glas mare şi a cerut o încetare hotărâtă, iar către fiul 
său, pe nume Maxim - pe care eu, ajungând mai pe urmă călugăr, 
şi pe acela l-am cunoscut de călugăr -, zicea: „Aleargă, Maxime, că 
eu niciodată nu ţi-am făcut rău, întru credinţa ta mă primeşte”. 

Iar Maxim, tulburat şi plângând, a venit lângă el, urmându-l 
pe el şi ceilalţi ai casei; dar aceştia nu vedeau duhurile viclene ce-l 
sileau foarte pe acesta, venirea acestora pricepând-o prin 
mărturisirea aceluia şi prin chinul pătimirilor lui: că de frică şi de 
vederea lor se întorcea pe sine în pat încoace şi-ncolo, iar uneori, 
şi pe partea stângă zăcând, îi vedea pe aceia stând înaintea lui, a 
căror vedere nu o putea suferi, iar alteori, spre perete întorcându- 
se, şi acolo îi vedea pe dânşii de faţă şi, aşa strâmtorându-se, a 
început a striga cu mare glas aşa: „Măcar până dimineaţă să 
înceteze! Măcar până dimineaţă să înceteze!” Iar într-aceste 
glasuri a ieşit din trup. Deci, dintr-aceasta se arată luminat că nu 
pentru sineşi, ci pentru noi a văzut aceasta, ca, învăţându-ne noi 
acestea, să ne temem şi să ne îndreptăm. Că ce l-a folosit pe acela 
vederea duhurilor celor rele mai-nainte de moarte şi a cere 
curmarea lor, pe care şi cerând-o, nu a dobândit-o? 

3. Încă şi Atanasie, care era preot la noi, mi-a povestit că în 
Iconiu, de unde se trăgea şi el, este o mănăstire ce se numeşte a 
„Galatenilor”, întru care oarecare călugăr de toţi era socotit a fi 
întru prea mari petreceri şi deprinderi şi cinstit; dar, precum s-a 
arătat în sfârşit, era departe de ceea ce se arăta: că pe sineşi se 
arăta că posteşte împreună cu fraţii, iar pe ascuns de aceştia 
mânca. 

Şi, venind boală asupră-i, a ajuns întru cele de pe urmă ale 
vieţii; şi, cunoscându-se pe sine apropiat de sfârşit, i-a chemat la 
sine pe toţi fraţii din mănăstire, iar ei s-au adunat cu osârdie, 
aşteptând să audă oarece lucru mare şi dorit de la un bărbat 


îmbunătăţit ca acesta care se săvârşea. lar acela, plângând şi 
tremurând, a zis către dânşii: „Voi credeţi că am postit împreună 
cu voi, iar eu mâncam pe ascuns, iar acum m-am dat spre mâncare 
balaurului, care picioarele şi genunchii mei cu coada lui le-a legat, 
iar capul lui, înăuntrul gurii mele băgându-l, duhul meu sugându-l 
îl smulge”. Acestea zicând, îndată a murit, neîngăduindu-i-se ca 
prin pocăință să se poată izbăvi de balaurul acela. Deci se arată 
luminat şi întru aceasta că numai spre folosul nostru, al celor ce 
auzim aceasta, s-a arătat aceasta, căci el, deşi l-a făcut cunoscut 
pe vrăjmaşul căruia i s-a dat, nu a putut scăpa de el. 


III. Din povestirea călătoriilor Sfântului Apostol Toma 


Toma, Marele Apostol, de Domnul fiind pus în slujba 
neguţătorului Ambani ca rob desăvârşit în meşteşugul teslăriei, şi 
împreună cu dânsul în India ajungând, a fost adus către împăratul 
şi, despre iscusinţă fiind întrebat, a adeverit că este desăvârşit în 
meşteşugul teslăriei, povestind prea multe despre dânsa. Şi, cu 
adevărat, mult-iscusit la aceasta se arăta celor ce-l auzeau prin 
cuvintele lui, pentru care şi bani prea mulţi de la împăratul i s-au 
încredinţat, ca să-i zidească lui palate în oareşicare loc. Iar el, 
luând banii cei mulţi, i-a dat celor în nevoi. Deci, după oarecare 
vreme, împăratul a trimis ca să cerceteze cele zidite şi s-a 
înştiinţat de la trimişi că Toma nu s-a atins nicidecum de zidiri, nici 
de începutul lor, iar banii încredinţaţi lui i-a risipit pe toţi la săraci. 
Îndată aprinzându-se de mânie, a poruncit ca numaidecât să-l 
aducă înapoi pe Apostol legat de mâini, însă acesta a stat de faţă 
mai degrabă decât cuvântul. lar împăratul a zis către Toma: 
„Ziditu-mi-ai palatul?” Iar el a zis cu multă veselie: „Da”. lar 
împăratul: „Să merg şi să-l văd”. Iar Apostolul: „Nu-ţi este cu 
putinţă să-l vezi în veacul de acum; dar după mutarea de aici îl vei 
vedea şi te vei îndulci de el, căci a se închipui cineva vrednic să-l 
dobândească şi să-l îmbrăţişeze în veacul de acum, aceasta 
socoteşte-o amăgire, împărate Gundafor” (căci aşa se numea). 

Iar atunci, fără lucruri şi fără nimic împrejur aflându-l pe 
Toma, şi, de aici, deznădăjduindu-se de darea înapoi a banilor, 
deopotrivă cu greutatea mâniei, i-a izvodit şi moartea: a-l dezgoli 
de piele şi a-l trimite focului. Dar Cel ce pe toate le face şi le 
preface după voia Sa îl atinge cu rană de moarte pe Gad, fratele lui 
Gundafor, împăratul. lar acest Gad, rănindu-se mai mult decât 
fratele său, împăratul, cu mâhniciunea nedobândirii palatelor, 
însuşi se turba asupră-i, ca asupra unui batjocoritor, şi cu fratele 
său se pricea către grăbirea morţii aceluia, însă moartea acestuia 
[a lui Gad] s-a făcut dezlegare apostoleştei morţi [ce o plănuise 
Gundafor]: că, uimind pe acesta cu mărimea aceluia, pentru 
îngroparea aceluia [a lui Toma] nu se mai îndeletnicea; dar cum şi 
întru aceasta face minuni Dumnezeu, Cel ce nu voieşte moartea 
păcătosului, ci să se întoarcă şi să fie viu, luând atunci îngerii 
sufletul lui Gad, i-au arătat veşnicele locaşuri ale celor ce se 
mântuiesc. Şi era unul care le întrecea pe celelalte cu frumuseţea 
şi cu mărimea şi cu covârşitoarea slavă, iar el se ruga celor ce-l 
purtau să-l pună să locuiască într-una din cele mai mici chilii ale 
acestuia; iar ei nu voiau să-l asculte, zicând că sunt ale lui 
Gundafor, fratele său, pe care i le-a zidit Toma străinul. lar el, 


auzind aceasta, mai fierbinte se ruga să-l lase pe dânsul să meargă 
şi să le cumpere de la fratele său. Iar Cel ce pe cele de aici le-a 
binevoit, Acela cu al Cărui Duh toate se poartă, a întors iarăşi în 
trup sufletul acelui om, pentru ca, pe lângă izbăvirea Apostolului, 
să dăruiască prin învierea lui [a lui Gad] mântuire multor suflete. 

Deci îmbrăcând [Gundafor] trupul cel fără suflare a lui Gad cu 
cele de îngropare, s-a făcut cunoscut îngropătorilor insuflat de 
năprasnă, care, şi spăimântându-se, au alergat de au vestit 
împăratului Gundafor ceea ce s-a făcut. Şi, minunându-se, a venit 
şi a stat de faţă lângă fratele său. Iar el - o, minune! buzele cele 
închise cu moartea ca din somn desfăcându-le, se ruga lui, zicând: 
„Te poftesc, frate, să-mi vinzi palatul pe care-l ai în ceruri, cel pe 
care ţi l-a zidit creştinul Toma”. 

Ridicându-şi împăratul mintea la cele zise de dânsul şi 
înțelegând cum că Toma ar fi Apostol al lui Dumnezeu şi cum că 
Cel propovăduit de dânsul, Acela este Dumnezeu adevărat şi 
iubitor de oameni, s-a luminat şi el cu raza credinţei şi a răspuns 
către fratele lui: „Mi-e peste putinţă, frate, să-ţi dau acea avere, al 
cărei câştig iarăşi nu este cu lesnirea a-l afla, ci mă rog ca mai 
vârtos eu însuşi să-l dobândesc; însă eu pe acel meşter ţi-l voi da - 
care prin Dumnezeiasca Pronie încă se află viu -, nădăjduind că-ţi 
va lucra şi ţie asemenea”. Şi a pus îndată înaintea lui pe Toma, 
scoţându-l din temniţă şi din legături, şi amândoi mai-nainte de toţi 
au căzut înaintea Marelui rugându-se să le ierte lor fărădelegea 
cea întru necunoştinţă şi să le vestească şi lor pe Dumnezeul Cel 
necunoscut şi poruncile Lui, ca, de aici înainte trăind, să poată 
dobândi nevăzutele şi veşnicele bunătăţi, a căror icoane şi 
preînchipuiri Gad s-a învrednicit a le vedea. 

Acestea  auzindu-le Apostolul, şi de adâncul Proniei 
spăimântându-se, şi lui Dumnezeu după cuviinţă mulţumindu-l, s-a 
rugat apoi peste dânşii şi i-a făcut catehumeni, botezându-i în 
numele Tatălui şi al Fiului şi al Sfântului Duh; încă şi pe ceilalţi 
hinduşi, dintru aceasta crezând ei, a botezat aici nenumărate 
mulţimi. 


IV. Din Pateric 


Un stareţ oarecare a mers odinioară într-o cetate ca să-şi 
vândă vasele; şi s-a întâmplat de a şezut la poarta unui bogat ce 
trăgea să moară. Deci, şezând el, lua aminte; şi a văzut pe 
oarecare bărbaţi negri cu chip înfricoşător călare pe cai, şi aceia 
negri, având dobe de foc în mâinile lor. Şi, ajungând la poartă, au 
pus caii să stea afară, iar ei au intrat; şi, văzându-i pe dânşii 
bolnavul, a strigat cu mare glas: „Doamne, miluieşte-mă şi-mi 


ajută!” Iar aceia i-au zis lui: „Acum, când a apus soarele, ţi-ai adus 
aminte de Dumnezeu? Pentru ce, luminând ziua, nu L-ai căutat pe 
El? Acum nu mai este ţie nădejde de mântuire, nici mângâiere”. Şi 
aşa, cu sila smulgându-i sufletul, s-au dus. 


V. A Sfântului Efrem 


Fraţilor, mare frică este în ceasul morţii; căci în ceasul 
despărțirii sufletului de trup, stau lângă el toate lucrurile pe care 
le-a făcut în noapte şi în zi, şi bune, şi rele; iar îngerii se grăbesc 
sârguindu-se a-l împinge afară din trup; deci sufletul celui păcătos, 
văzând lucrurile sale, se teme să iasă, iar silit fiind de îngeri şi 
tremurând pentru lucrurile sale, zice către dânşii: „Daţi-mi loc un 
ceas ca să ies!” Iar către suflet răspund toate lucrurile şi zic: „Tu 
eşti cel ce ne-ai lucrat pe noi, deci mergem cu tine către 
Dumnezeu”. Şi aşa tremurând sufletul şi tânguindu-se, se desparte 
de trup şi se duce să stea înaintea nemuritorului Împărat. 


VI. Din Pateric 


Povestit-a un stareţ acestea: „Un frate, vrând să se ducă la 
călugărie, era oprit de mama sa. Iar el nu înceta să stăruie către 
scopul lui, zicând: «Voiesc să-mi mântuiesc sufletul». Şi dacă mult 
sârguindu-se, n-a putut să-l oprească pe el, mama i-a dat voie să se 
ducă. Iar el, ducându-se şi făcându-se călugăr, şi-a cheltuit viaţa sa 
întru lenevire. lar mama lui a murit. După o vreme însă, 
îmbolnăvindu-se şi el de boală grea, trăgea să moară cu moarte 
îngrozitoare, şi, ca întru leşinare făcându-se, a ieşit din trup şi s-a 
răpit la judecată; şi a aflat pe mama lui alături de cei osândiţi, 
adică cu cei ce se muncesc. lar aceea, dacă l-a văzut mirându-se, a 
zis: „Fiule, au şi tu te-ai osândit în locul acesta? Şi unde sunt 
cuvintele pe care le ziceai, «că voiesc să-mi mântuiesc sufletul»?” 
Iar el, foarte ruşinându-se de cele ce le-a auzit, stătea mâhnit, 
neavând ce răspunde către dânsa. Apoi a auzit glas, zicând: „Luaţi- 
l pe acesta de aici!” Şi îndată întorcându-se întru sine din uimire, 
povestea celor de faţă toate câte a văzut şi a auzit, şi slavă mare 
înălța lui Dumnezeu, Celui ce caută în tot chipul mântuirea 
păcătoşilor. 

Iar când s-a însănătoşit de boală, închizându-se pe sine, şedea 
grijindu-se de mântuirea sa, pocăindu-se şi plângând pentru cele 
ce a lucrat mai-nainte întru lenevirea sa. Şi atât de mare era 
străpungerea [umilinţa] lui întru lacrimi, încât cei ce-l vedeau îl 
rugau să mai slăbească puţin [nevoința], ca nu cumva să 
pătimească şi vreo vătămare oarecare din nemăsurarea plânsului, 


iar el nu voia să se mângâie, zicând: „Dacă dosădirea maicii mele 
n-am putut suferi, cum voi răbda ruşinea din ziua judecății înaintea 
lui Hristos, a Sfinţilor îngeri şi a toată făptura?” 

Să luăm aminte şi noi, fraţilor5, a petrece şi a ne nevoi şi 
după făgăduinţa şi socotinţa rudeniilor noastre după trup şi a 
celorlalţi oameni, de care ne-am depărtat cu mărturisire pentru 
plăcerea cea către Dumnezeu; iar dacă vom trăi într-alt fel - care 
lucru să nu fie! -, cum vom răbda ruşinea de la înfricoşătoarea 
Judecată? Nu numai înaintea a toată făptura cea de sus şi a celei 
de jos, ci şi înaintea celor care înainte erau ai noştri sau cunoscuţi 
de-ai noştri, de care am fugit ca să ne apropiem de Dumnezeu? lar 
dacă atunci ne vom osândi împreună cu dânşii, pe lângă toate 
relele noastre [care ne pârăsc], îi vom avea pârâşi şi dosăditori şi 
pe aceştia; iar pierzând singliticul*!, precum zicea oarecare din 
sfinţi, nici [viaţa] cea călugărească nu am îndreptat-o, pentru care 
am ieşit din lume”?. 


5 De aici ne grăieşte autorul, Pavel Monahul. 

51 Viaţa ca senator, rangul de senator. Avem aici o ironie însoţită de o 
metaforă. Nu întâmplător trad. neogr. redă termenul prin „desfătările 
vieţii din lume”. 

52 Sfântul citat mai-nainte e Sfântul Vasile cel Mare. Apoftegma din 
care citează Pavel se află în Pateric, la Avva Cassian, Cap. 7, loc în care 
trad. rom. a Patericului nu o redă fidel pe cea grecească . 


PRICINA A NOUA 


Arătare despre locul unde se duc sufletele celor 
ce se sfârșesc şi cum sunt după despărțire. 


I. Din viaţa Sfântului Pavel Thebeul 


Intorcându-se Sfântul Antonie către Sfântul Pavel Thebeul şi 
aducând lui veşmântul Sfântului Atanasie, precum i se poruncise a 
i se aduce de acela, iată, nu departe de peşteră fiind, la al treilea 
ceas a văzut pe cale - cu ochii cu care văd cei ce se învrednicesc a 
vedea unele ca acestea - cetele îngerilor, adunarea Apostolilor, 
danţurile Prorocilor, rânduiala [tagma] Mucenicilor, iar în mijlocul 
lor era sufletul lui Pavel, care biruia strălucirea zăpezii, luminând 
mai mult decât dânsa, cu multă veselie suindu-se la ceruri. 


II.Din viaţa Sfântului Pahomie 


Marelui Pahomie - ce petrecea într-una din mănăstirile lui - i 
s-a vestit că un frate din Mănăstirea Hinoboschionilor, în boală 
zăcând şi la mare strâmtorare fiind, cerea să dobândească 
binecuvântare de la dânsul; acestea auzindu-le omul lui 
Dumnezeu, sculându-se, mergea către dânsul şi, apropiindu-se ca 
la două-trei stadii de locul unde era fratele cel bolnav, a auzit glas 
sfinţit şi minunat cântându-se în văzduh şi, privind, a văzut sufletul 
fratelui ducându-se pe drum luminat de îngeri cântători spre 
fericita viaţă, iar fraţii care îi urmau lui nici glas nu simțeau, nici 
altceva nu vedeau, ci numai pe dânsul văzându-l privind către 
răsărituri, au zis către el: „Te-ai oprit, Părinte?” Iar el a zis către 
dânşii: „Alergăm în zadar, că de atunci privesc la dânsul cum e dus 
în viaţa veşnică”. Şi rugându-l să le spună lor cum a văzut [că se 
afla] sufletul, le-a povestit lor toate câte erau cu putinţă a fi 
povestite. Iar unii dintre ei, mergând mai repede la mănăstire, au 
cercetat mai cu deadinsul de ceasul în care a adormit fratele şi au 
cunoscut că era acelaşi cu cel în care Părintele l-a văzut suindu-se 
cu slavă la ceruri. 


III. Din Pateric 


Povestit-a un stareţ: „Era o fecioară oarecare bătrână, foarte 
sporită întru frica lui Dumnezeu, şi care, întrebată fiind de mine 
despre pricina depărtării sale de lume, a povestit, zicând: «Mie, o, 
minunatule, tata îmi era blând şi liniştit cu obiceiul, iar cu trupul 
era neputincios şi bolnăvicios, încât cea mai mare parte a vieţii lui 


a petrecut-o lipit de pat. Şi trăia cu atâta neiscodire de sine, încât 
arareori venea în vorbă cu cineva. lar de se întâmpla să fie 
sănătos, se îndeletnicea lucrând cu răbdare la munca pământului, 
de unde ne aducea şi roade; şi avea atât de multă tăcere, încât 
celor ce nu-l ştiau li se părea că este mut. 

Încă şi mamă având, aceasta era cu totul împotriva tatălui: că 
iscodea şi cele din afara ţării, şi aşa cu multă limbuţie uneltea 
către toţi, încât niciodată nu o puteai vedea pe dânsa măcar cât de 
puţin tăcând, uneori ba certându-se şi pricindu-se, iar alteori, 
zicând cele deşarte şi fără de ruşine; încă şi multă vreme petrecea 
la beţia vinului cu bărbaţi neastâmpăraţi; şi era precum o curvă 
mult-cheltuitoare, şi rău-iconomisea cele dinăuntru ale casei, încât 
averile, măcar că nu puţine erau, nu era cu putinţă să ne ajungă, 
că îi erau încredințate de tatăl meu cele ale casei. Astfel trăind 
aceasta, n-a fost nicio boală trupească care să o întunece vreodată 
şi nici vreo durere întâmplătoare n-a simţit în toată viaţa ei, ci 
trupul ei îl avea zdravăn şi sănătos. 

Şi s-a întâmplat ca tatăl meu să moară doborât de bolile cele 
îndelungate. Şi îndată s-a tulburat văzduhul, şi tunete şi fulgere 
deseori se făceau, şi atât de multă şi necurmată ploaie se pogora, 
încât n-am putut ieşi deloc din căscioară vreme de trei zile, întru 
care şi tatăl meu zăcea neîngropat. lar oamenii satului, văzând 
aceasta, aduceau nenumărate clevetiri asupra mortului, zicând: 
«lată ce fel de răutate a fost acesta între noi, care, deşi se afla 
împreună cu noi, se tăinuia de noi! Căci, cu adevărat, vrăjmaş al 
lui Dumnezeu a fost unul ca acesta, pentru aceasta nici nu-i este 
îngăduit a se îngropa». Dar noi, ca nu cumva trupul să se dezlege 
înăuntru şi aşa neintrată să ne facă nouă casa, scoţându-l pe 
dânsul, măcar că ploua, cum am putut, l-am dat pe dânsul 
îngropării. lar maica mea, mai multă slobozenie luând, mai fără de 
ruşine uneltea neastâmpărarea; şi, pe scurt, făcând casa 
curvăsărie, cu cele de-a pururea desfătări îşi cheltuia avuţia, încât, 
după atâtea prădăciuni, începurăm să ne lipsească aproape toate. 
lar după multă vreme, abia venindu-i ei moartea, a dobândit o 
grijire atât de mare, încât se părea că şi văzduhul ajută la 
îngroparea ei. 

Deci, după îngroparea maicii mele, trecând eu de vârsta 
copilărească şi poftele ridicându-se acum spre urmarea 
desfătărilor, într-o seară mi-a venit un cuget: «Oare ce viaţă voi 
alege?» Şi ziceam întru sine-mi: «Oare voi alege viaţa tatălui meu, 
trăind în blândeţe, cinste şi întreagă-înţelepciune? Dar acela, 
petrecând aşa, n-a dobândit niciun bine, ci totdeauna cu boli şi cu 

necazuri topindu-se, aşa s-a dus de aici, nici măcar de îngropare ca 
ceilalţi oameni neavând parte. Deci, dacă o astfel de petrecere 
plăcea lui Dumnezeu, pentru ce a pătimit atâtea rele? Dar viaţa 
maicii mele cum era? Oare nu petrecea pururea în benchetuiri şi în 
dezmierdări, şi în sănătate şi fără rea pătimire a petrecut viaţa? 
Aşa trebuie să trăiesc şi eu, că mai bine este a da crezare ochilor 
mei decât cuvintelor altora». 

Deci, cum mi s-a părut mie, ticăloasei, a urma urmelor maicii 
mele, iată, m-a apucat noaptea şi, în somn cufundându-mă, mi-a 
stat înainte un bărbat oarecare, mare la trup şi înfricoşător la 
vedere; şi mânios pe mine, şi sălbatic căutând spre mine, mă 
întreba cu glas aspru, zicând: «Spune-mi mie care sunt gândurile 
inimii tale?» Iar eu, tremurând toată, nu îndrăzneam nici că caut la 
dânsul. Iar acela, folosind glas aspru, zicea: «Vesteşte-mi care sunt 
cele părute ţie?» Iar dacă m-am văzut slăbănogită cu totul de frică 
şi ieşită din minţi, el mi-a adus aminte de toate câte am cugetat în 
mintea mea. lar eu, puţin putând a mă întări pe sinemi şi pentru că 
nu puteam tăgădui, m-am întors spre rugăciune şi mă rugam să mă 
învrednicesc de iertare. Iar el, luându-mă de mână, zicea: «Vino de 
vezi pe mama ta şi pe tatăl tău, iar după acestea, a cărui viaţă vei 
voi, pe aceea alege-o ţie». 

Deci, scoţându-mă din trup, m-a dus într-un câmp oareşicare 
al Raiului, unde erau fel de fel de copaci plini de roade, a căror 
frumuseţe biruiesc putinţa povestirii. Acolo dar umblând eu 
împreună cu dânsul, m-a întâmpinat tatăl meu, şi, îmbrăţişându- 
mă, mă săruta, numindu-mă fiică dorită. Şi, îmbrăţişându-l şi eu, 
mă rugam a fi împreună cu dânsul. Iar el a zis: «Acum nu este cu 
putinţă a fi aceasta; dar, dacă vei urma urmelor mele, nu după 
mult timp vei veni aici». lar eu, pe când încă mă rugam a fi 
împreună cu dânsul, trăgându-mă îngerul de mână, a zis: «Vino de 
vezi şi pe mama ta, ca să cunoşti din lucruri către care viaţă 
socoteşti că-ţi este de folos a te abate». Şi luându-mă întru-un loc 
oarecare foarte întunecat, plin de scrâşnire şi de tulburare, mi-a 
arătat un cuptor de foc arzând ce vâlvâia cumplit şi pe oarecare 
înfricoşaţi stând înaintea cuptorului; iar eu, privind în cuptor, am 
văzut înăuntru pe maica mea cufundată până la grumaz în foc şi 
mulţime de viermi de pretutindeni muncind-o, iar ea, de atâta 
durere, scrâşnea şi clănţănea din dinţi; şi, văzând-mă pe mine, mă 
striga cu plângere, zicând: «Vai mie, fiica mea, de nesuferitele 
dureri! Vai mie de nesuferitele munci! Amar mie, ticăloasei! Că, 
pentru puţină dulceaţă, ce fel de munci mi-am solit mie! Amar mie, 
nenorocitei, că în locul dulceţilor celor vremelnice mă muncesc 
veşnic! Ci miluieşte-mă, fiică, pe mine, maica ta, pe cea aşa arsă şi 
mâncată! Adu-ţi aminte de hrana pe care o ai câştigat de la mine şi 


mă miluieşte, şi-mi dă mână de mă scoate de aici!» lar eu, 
lepădându-mă de acei cumpliţi ce stăteau înainte şi nici îndrăznind 
să mă apropii, aceea iarăşi striga cu lacrimi: «Nu trece cu vederea 
pe cea care se chinuie atât de cumplit în Gheena focului, pe cea 
mâncată de viermele cel neadormit». lar eu, durându-mă sufletul 
pentru dânsa, am întins mâna ca să o trag pe dânsa; dar, 
atingându-se puţin focul de mână, durându-mă foarte, am început 
a mă văieta şi a suspina cu plângere. Iar cei din casă, sculându-se 
din pricina vaietelor şi aprinzând focul, au alergat către mine şi mă 
întrebau de pricina plângerii. 

lar eu, venindu-mi întru sine-mi, cele ce am văzut le-am 
povestit lor; şi, de aici, am început a râvni viaţa tatălui meu, şi aşa 
mă rog a dobândi aceasta şi părţii celor împreună cu dânsul a mă 
face, din înseşi lucrurile adeverindu-mă cu darul lui Dumnezeu ce 
fel de cinste şi slavă sunt învistierite celor ce aleg a vieţui cu bună 
şi dreaptă credinţă; şi iarăşi, ce fel de munci aşteaptă pe cei ce cu 
îndulcirile patimilor îşi cheltuiesc viaţa. 


IV. A Sfântului Grigorie Dialogul 


1. Benedict, omul lui Dumnezeu, stând într-o zi în chilia sa, 
ridicând în văzduh ochii săi, a văzut sufletul cuvioasei lui surori ca 
un porumbel strălucind ridicându-se la cer; şi, umplându-se de 
duhovnicească veselie, a mulţumit mult lui Dumnezeu; apoi a vestit 
sfârşitul ei fraţilor celor ce erau cu el, pe care i-a şi trimis de 
îndată ca pe cinstitul şi curatul ei trup să-l aducă în mănăstire; 
căci locul unde se nevoia fecioara aceasta nu era departe de locul 
mănăstirii cuviosului; deci, mergând fraţii şi aflând-o pe dânsa 
răposată, au adus sfântul ei trup şi l-au îngropat la mormântul pe 
care şi-l gătise luişi dumnezeiescul Benedict; căci cei a căror minte 
era împreunată întru Duhul Sfânt Cel dintru dânşii în timpul vieţii, 
nici de preasfintele trupuri nu s-au despărţit. 

2. Încă şi altădată, acest om al lui Dumnezeu, stând într-o 
noapte şi rugându-se Preaputernicului Dumnezeu, căutând în sus, 
iată, fără de veste vede arătându-se o revărsare de lumină ce a 
făcut să se risipească tot întunericul nopţii, iar văzduhul se lumina 
aşa de tare, încât strălucea mai mult decât lumina zilei; şi încă altă 
taină, plină de minune a urmat în ceasul vedeniei aceleia, precum 
a povestit pe urmă cuviosul acesta. „Că am văzut, zice, şi iată, 
toată lumea, ca sub o rază de soare se adunase”; şi luând aminte la 
această strălucire cerească, a văzut sufletul lui Ghermano, episcop 
de Capua“, ca o sferă de foc înălțându-se de îngeri în ceruri. Şi, 
trimițând a doua zi solie în cetatea acestui bărbat drept, s-a 

înştiinţat că săvârşirea Sfântului Ghermano a fost în aceeaşi vreme 
în care văzuse şi el ieşirea sufletului lui către cer. 


Petru 


Şi cum se poate să se adune toată lumea sub o rază de soare 
mai-nainte de Învierea cea de obşte, şi cum este cu putinţă a se 
vedea toată lumea de către un singur om? 


Grigorie 


la aminte cu deadinsul, Petre, la ceea ce zic: sufletului celui 
ce vede pe Ziditorul, toată lumea îi pare strâmtă; căci însăşi 
vederea dumnezeieştei lumini se face prin sălăşluirea acesteia 
înăuntru în minte, şi atât de mult se suie, se lărgeşte şi se întinde 
mintea de dânsa către Dumnezeu, încât se face mai presus de 
toată făptura, şi, aşa făcându-se acolo şi atât de lărgită văzându-se 
pe sine, cunoaşte cât de mică este făptura pe care mintea, întru 
smerirea trupului fiind, nu o putea cuprinde sau vedea. Deci cum 
nu e lucru minunat dacă şi acest bărbat, întru lumina lui 
Dumnezeu fiind şi de Dânsul fiind aşa de înălţat şi lărgit, pe toată 
lumea ca şi când ar fi fost adunată înaintea lui a văzut-o? Nu e aşa 
de minunat că înainte-i a stat cerul şi pământul pe cât este aceea 
că mintea lui, cu acea lumină gândită către Dumnezeu fiind răpit şi 
înălţat, a văzut cu lesnire întru Dânsul toate cele arătate; că 
fiecare din cele ce sunt, în lăuntrul lui Dumnezeu sunt. De aceea, 
într-acea lumină ce i-a luminat ochii cei din afară, lumina cea 
dinăuntru i-a luminat ochii lui cei gânditori, prin care lumină şi 
sufletul, întru cele înalte hrănindu-se, i s-au arătat lui şi cât de 
strâmte sunt toate părţile cele mai de jos. 


Petru 
Aşa este; precum zici, aşa socotesc şi eu. 
Grigorie 


In vremea în care acest pururea-pomenit bărbat voia să iasă 
din această viaţă şi a merge către Dumnezeu, apucând înainte, a 
vestit ziua sfârşitului său şi celor împreună cu dânsul ucenici, şi 
celor de departe, dar şi cum că se va face şi oarecare semn prin 
care vor cunoaşte când se va despărţi de trup. Deci, mai-nainte cu 
şase zile de cuvioasa lui adormire, a poruncit a i se deschide 


mormântul lui. Şi numaidecât căzând într-o fierbinţeală*, timp de 
şase zile trupul lui n-a încetat să ardă; iar în a şasea zi a poruncit 
ucenicilor lui ca să-l ridice pe dânsul şi să-l ducă în casa de 
rugăciune. Şi ducându-se acolo, şi de Preacuratele Taine 
împărtăşindu-se, în mijlocul ucenicilor stând şi de dânşii purtându- 
se şi întărindu-se, a înălţat mâinile la cer şi, aşa, privind în sus şi 
rugându-se, şi-a dat sfântul suflet. Iar într-acel ceas, unor doi fraţi 
- unul adică care se liniştea în chilia sa, iar altul locuind departe - 
li s-a arătat o vedenie asemănătoare. Văzut-au aşadar fiecare, iată, 
o cale oarecare minunată, întinsă de la chilia cuviosului până la cer 
către răsărituri, şi era aşternută cu oarecare haine minunate 
numai de mătase, şi pe dânsa nişte bărbaţi minunati ţinând făclii, 
care suiau păşind apăsat, iar un alt bărbat ce purta haine albe, 
luminat şi acela, îi întreba de ştiu a cui este calea aceasta la care 
luând aminte se minunează. lar ei, zicând că nu ştiu, cel ce li s-a 
arătat le-a zis lor: „Aceasta este calea pe care iubitul lui Dumnezeu 
Benedict se suie la cer”. Şi venindu-şi întru sine fiecare din cei ce 
au văzut, s-au înştiinţat de săvârşirea sfântului bărbat de ca şi cum 
ar fi fost de faţă şi l-ar fi văzut pe dânsul săvârşit. 


V. Din Pateric 


1. Povestea Avva Macarie Egipteanul unele ca acestea: 
„Umblând odată prin pustie, am aflat o căpăţână de om zăcând jos 
şi, mişcând-o pe dânsa cu toiagul de finic, am auzit glas dintr-însa 
şi i-am zis ei: «Tu cine eşti?» lar aceea a zis: «Eu eram arhiereu al 
idolilor şi al elinilor ce petreceau în locul acela, iar tu eşti 
Purtătorul de Duh Macarie. Deci să ştii că în orice ceas te 
milostiveşti de cei din muncă şi te rogi pentru ei, aceia se mângâie 
puţin». lÎntrebat-a bătrânul: «Care este mângâierea şi care 
munca?» Răspuns-a căpăţână: «Pe cât este de departe cerul de 
pământ, atât este şi focul de sub noi [de întins], din picioare până 
la cap stând noi în mijlocul focului, şi nu este cu putinţă să vadă 
cineva pe altul faţă către faţă, ci faţa fiecăruia este lipită de dosul 
celuilalt. Pentru aceasta, atunci când te rogi pentru noi, unul poate 
vedea din parte faţa altuia, şi aceasta este mângâierea». 

lar auzind bătrânul, şi greu suspinând şi plângând, a zis: 
«Amar zilei întru care s-a născut omul, adică păcătosul. Că 
acestuia i-ar fi fost mai bine dacă nu s-ar fi născut, precum a zis 
Domnul despre Iuda». Şi a zis iarăşi bătrânul către căpăţână: 
«Este vreo altă muncă mai rea?» lar ea a răspuns: «O muncă mai 
mare este dedesubtul nostru». Zis-a bătrânul: «Şi cine este acolo?» 
lar ea a zis: «Noi, ca cei ce n-am ştiut pe Dumnezeu, măcar că 

puţin şi tot ne miluim, iar cei ce au cunoscut pe Dumnezeu şi s-au 
lepădat de Dânsul sunt dedesubtul nostru şi se muncesc mai rău». 
Şi luând bătrânul căpăţâna, a îngropat-o pe ea şi a trecut mai 
departe. 

Să auzim,“ dar, şi să ne temem noi, cei ce ne întâlnim cu 
povestirea [de faţă], că de vreme ce cei ce se leapădă de 
Dumnezeu se muncesc mai rău decât necredincioşii, să ne sârguim 
să nu ne lepădăm de El cu lucrurile întunericului, ca aşa să putem 
scăpa de această muncă cumplită. Lepădător de Dumnezeu este nu 
numai cel [ce se leapădă de El] cu cuvântul şi cu lucrul, ci şi cel ce 
cu faptele cele fărădelege se leapădă, chiar dacă, deşi pare că 
mărturiseşte cu cuvântul credinţă în El, unul ca acesta se va vădi 
[ca nelegiuit]; iar martor este Apostolul care zice: Pe Dumnezeu 
mărturisesc a-L şti, iar cu faptele se leapădă (Tit 1: 16). 

2. Dar şi Iacov, fratele lui Dumnezeu, zice: De i se pare cuiva 
că e cucernic, adică credincios, neînfrânând limba lui, ci înşelând 
inima lui, acestuia în deşert îi este credinţa (lac. 1: 26). Căci 
credinţa fără fapte este moartă (2: 26), şi are cuvântul [raţiunea] 
arătat întemeiatlă] pe dreptate”; că şi Dumnezeu zice prin 
Prorocul: Vai celor prin care numele Meu se huleşte întru 
neamuri! (Is. 52: 5; Rom. 5: 24). Deci dacă noi, poporul lui 
Dumnezeu şi moştenirea cea sfântă, cu unele ca acestea fiind 
numiţi prin faptele necinstirii pe Dumnezeu Îl ocărâm şi facem ca 
bunul nume cel numit asupra noastră să fie hulit de necredincioşi 
prin cele ce le lucrăm, cum nu este cu dreptate ca pe noi, cei ce 
suntem pricinile hulei acesteia şi a ocării, a ne munci mai greu 
decât necredincioşii? Şi altfel: Și cel ce ştie voia Dumnezeului său, 
precum zice Însuşi Mântuitorul, Dreptul şi Neamăgitul Judecător, 
şi nu o va face, mult se va bate, iar cel ce nu ştie şi nu face, puțin 
se va bate (Luca 12: 47-48). 

Pentru aceasta să ne spăimântăm, fraţilor, şi să ne nevoim 
după puterea noastră cea dată de la Dumnezeu, şi mai vârtos 
credincioşi din fapte să ne arătăm; şi pe toate să le facem întru 
slava lui Dumnezeu, ca şi prin noi, de la oamenii cei ce văd [faptele 
noastre], Cel Preaslăvit să se slăvească. 

3. Şezând odată Avva Siluan cu fraţii, s-a făcut întru uimire 
[extaz] şi a căzut pe faţă; apoi, după puţin sculându-se, plângea, 
iar fraţii îl rugau pe dânsul, zicând: „Spune-ne nouă, părinte, ce 
ai?” Iar el tăcea şi plângea. Iar dacă mai vârtos l-au silit, a zis: „Eu 
la judecată m-am răpit, şi am văzut pe mulţi dintre călugări 
ducându-se în muncă, şi pe mulţi dintre mireni ducându-se întru 

Împărăţie”. Pentru aceasta şi plângea de-a pururea bătrânul, şi 
niciodată nu voia să iasă din chilia lui; iar de se şi întâmpla să iasă, 
silit fiind de vreo treabă, îşi acoperea faţa cu culionul. 


PRICINA A ZECEA 


Despre aceea că sufletul, după ieşire, primeşte o înfricoşătoare 
judecată, pe care suflet, duhurile cele rele, întâmpinându-l pe 
dânsul, îi opresc suirea pe cale. 


I. Din Viaţa Marelui Antonie 


1. Vrând odinioară Sfântul Antonie să mănânce, sculându-se 
ca să se roage în ceasul al nouălea, s-a simţit pe sineşi răpit cu 
cugetul; şi, ce e mai preaslăvit, stând, se vedea pe sineşi de ca şi 
cum era în afară de sineşi şi prin văzduh povăţuindu-se de 
oarecare; apoi văzu nişte amari oarecare şi cumpliţi stând în 
văzduh şi vrând a-l opri pe dânsul ca să nu treacă, iar cei ce-l 
povăţuiau pe dânsul erau certaţi de aceia, care ziceau cum că lor 
le este dator. Şi vrând să facă socoteală de la naştere, cei ce-l 
povăţuiau pe Antonie s-au oprit şi le-au zis celorlalţi: „Cele ale 
naşterii le-a şters Domnul; iar de când s-a făcut călugăr şi s-a 
făgăduit lui Dumnezeu, de atunci se poate face socoteală”. Şi 
pârându-l ei şi nedovedind [nimic], el s-a făcut slobod şi neoprită i 
s-a făcut lui calea şi, deodată, s-a văzut venind către sineşi şi 
stând; şi era iarăşi Antonie întreg. Iar atunci, uitând el a mânca, a 
petrecut cealaltă parte a zilei şi toată noaptea suspinând şi 
rugându-se - căci se minuna socotind către câţi ne va fi nouă a 
lupta şi prin câte osteneli va să treacă cineva văzduhul; şi 
pomenea cum că aceasta este cea zisă de Apostolul Pavel:...după 
începătorul stăpânirii văzduhului (Ef. 2: 2); căci vrăjmaşul [numai] 
întru aceasta are stăpânire: întru a se lupta şi a se ispiti să 
oprească pe cei ce vor să treacă. Pentru aceasta şi mai vârtos 
îndemna: Luaţi toate armele lui Dumnezeu ca să puteţi sta 
împotrivă în ziua cea rea (Ef. 6: 13), ca, neavând vrăjmaşul nimic 
rău a zice despre noi, aşa să se ruşineze. 

2. După acestea, s-a făcut odată lui întrebare, de la oarecare 
care intraseră la dânsul, despre petrecerea sufletului şi despre ce 
loc va fi sufletului după ieşirea de aici; iar în noaptea următoare l-a 
chemat pe dânsul oarecine de sus, zicând: „Antonie, sculându-te, 
ieşi şi vezi!” Şi ieşind - că ştia de cine trebuie să asculte - şi 
privind, a văzut pe oarecine lung, urât şi înfricoşător, stând şi 
ajungând până la nori, şi pe oarecare suindu-se de ca şi cum 
zburau, iar acela îşi întindea mâinile, iar unii erau opriţi de dânsul, 
iar alţii, zburând mai presus şi trecând, fără grijă petreceau de 
aici. Spre unii ca aceia acel urât scrâşnea din dinţi, iar spre cei ce 
cădeau se bucura, şi îndată s-a făcut glas către Antonie: „Inţelege 
ce vezi!” Şi îndată, deschizându-se lui cugetul, a înţeles cum că 


este trecerea sufletelor, iar acel lung care stătea este Diavolul ce 
pizmuieşte credincioşilor, care pe cei vinovaţi [datori] lui îi ţine şi-i 
opreşte a trece, iar pe cei ce nu s-au plecat lui nu-i putea ţine, 
aceia suindu-se mai presus. Aceasta văzând iarăşi, şi oarecum 
pomenire făcându-şi, mai vârtos se nevoia a spori întru cele 
dinainte. 


II.Din Pateric 


1. Odinioară, doi fraţi s-au tocmit şi s-au făcut călugări; şi, 
dacă au sporit, au socotit între dânşii să zidească două chilii, 
departe una de alta; şi aşa fiecare s-a dus de sineşi singur pentru 
liniştire; şi au trecut mulţi ani şi ei nu s-au văzut unul cu altul, 
pentru că niciunul nu ieşea din chilia sa. Şi s-a întâmplat ca unul 
dintr-înşii să se îmbolnăvească; şi au venit Părinţii ca să-l 
cerceteze pe el, şi uneori era în uimire, iar alteori se deştepta. Şi 
îl întrebau pe dânsul, zicând: „Ce ai văzut?” Iar el a zis: „Am văzut 
îngeri ai lui Dumnezeu venind, care m-au luat pe mine şi pe fratele 
meu şi ne-au dus în cer, şi ne-au întâmpinat pe noi puterile cele 
potrivnice, şi erau mulţimi nenumărate şi înfricoşătoare la chip şi, 
ostenindu-se, n-au putut asupra noastră. Şi a fost că, dacă am 
trecut noi, au început să zică: „Mare îndrăzneală este curăţia!” Şi, 
acestea zicând fratele, a adormit. Şi, văzând părinţii, au trimis un 
frate ca să spună fratelui său că a adormit. Şi, mergând, l-au aflat 
şi pe dânsul adormit, şi s-au minunat, slăvind pe Dumnezeu. 


III. A lui Avva Isaia 


Iubite frate, cei ce fac lucrurile acestei lumi pieritoare, dacă 
sporesc într-însele sau câştigă, nu socotesc“ ostenelile pe care le- 
au suferit, ci se bucură pentru sporirea pe care au avut-o la urmă. 
Deci câtă bucurie socoteşti că se va face în sufletul celui ce a 
început după Dumnezeu şi a săvârşit lucrul Lui? Că întru ieşirea 
sa, înseşi lucrurile lui vor merge înaintea lui, şi îngerii se vor 
bucura cu dânsul când îl vor vedea izbăvit de stăpânirile 
întunericului. Căci atunci când sufletul iese din trup, cu dânsul 
merg îngerii, iar atunci, întru întâmpinarea lui, ies toate puterile 
întunericului, vrând a-l opri pe el şi cercând de are ceva dintr-ale 
lor întru dânsul; iar atunci nu îngerii sunt cei ce bat război cu 
dânsele, ci lucrurile pe care le-a făcut, acelea îl vor înconjura şi-l 
vor păzi de acele puteri ca să nu se atingă de el. Şi, de vor birui 
lucrurile lui, înaintea lui vor cânta îngerii până ce va întâmpina pe 
Dumnezeu întru veselie. Într-acel ceas el uită toate lucrurile lumii 
acesteia şi de toată osteneala sa. 

Deci fericit este acela întru care nu se va afla nimic din cele 
ale boierilor întunericului, că bucuria şi cinstea, şi odihna lui sunt 
mai presus de orice măsură; să facem, dar, puterea noastră în 
lacrimi înaintea lui Dumnezeu, poate aşa ne va milui pe noi 


58 Cădea în extaz. 
5 Trec cu vederea. 


bunătatea lui Dumnezeu şi ne va trimite ajutor, prin care vom 
putea face acelea ce biruiesc pe boierii răutăţii, pe cei ce ne 
întâmpină pe noi. Să purtăm de grijă întru posomorârea inimii şi să 
ne câştigăm dorirea spre Dumnezeu întru simplitate, Care ne va 
mântui pe noi din mâinile vicleanului atunci când va ieşi acolo 
întru întâmpinarea noastră. Să iubim a iubi pe săraci, ca să ne 
mântuiască pe noi de iubirea de argint, când va ieşi întru 
întâmpinarea noastră. Să iubim a avea pace cu toţi, şi cu mici, şi 
cu mari, că ne va păzi pe noi de urâciune. Să câştigăm îndelungă- 
răbdare întru toate, care ne va păzi pe noi de împuţinare, când va 
ieşi întru întâmpinarea noastră. 

Să iubim pe toţi fraţii noştri, pe niciunul urând sau răsplătind 
cuiva cu rău, care lucru ne va păzi pe noi de râvna cea rea“, când 
va ieşi întru întâmpinarea noastră. Să iubim smerita cugetare, 
întru toate suferind cuvântul aproapelui, măcar de ne va vătăma 
pe noi sau ne va ocări, care [lucrare] ne va păzi pe noi de mândrie, 
când va ieşi întru întâmpinarea noastră. Să căutăm cinstirea 
aproapelui, negrăind pe nimeni de rău sau defăimând, care ne va 
păzi pe noi de clevetire, când va ieşi întru întâmpinarea noastră. 
Să trecem cu vederea trebuinţa de lume şi cinstirea ei, ca să ne 
mântuim de pizmă, când va ieşi întru întâmpinarea noastră. Să 
învăţăm limba întru cugetarea lui Dumnezeu, în dreptate şi 
rugăciune, ca să ne păzească pe noi de minciună, când va ieşi întru 
întâmpinarea noastră. Că acestea toate ţin sufletul atunci când 
iese din trup, iar faptele bune ajută lui, de le va fi câştigat pe ele. 
Deci care înţelept nu va voi a-şi da sufletul său la moarte ca să se 
izbăvească de acestea toate? Să facem, dar, puterea noastrăf!, şi 
puterea Domnului nostru lisus Hristos mare este spre a ajuta 
smereniei noastre, că ştie că omul este ticălos, şi, până este în 
trup, îi dă lui pocăință până la suflarea cea mai de pe urmă“. 


IV. Din Pateric 


1. Zicea Fericitul Teofil Arhiepiscopul: „Fraţilor, ce fel de 
frică şi de nevoie şi de cutremur suferă sufletul atunci când se 


© De zelotism, de râvna nesocotită pentru ceva. 

1 .putincioasă întru nevoinţă spre a isprăvi acestea. 

62 Îngerii răi şi cei buni îşi vor recunoaşte cumva lucrarea lor în 
isprăvile sau agoniseala sufletului ce se înalţă la cer şi aşa, fiecare înger 
îşi va revendica partea lui sau „cele ale lor", cum zice Avva Isaia. Această 
agoniseală a noastră (precum untdelemnul fecioarelor din pilda din 
Evanghelie) se va vădi prin lumina sau focul lui Dumnezeu, căci omul, în 
greutatea trupului fiind, nu le poate socoti şi conştientiza pe toate la 
adevărata vrednicie (cf. şi 1 Cor. 3: 8-15). 


desparte de trup, sau după despărţire: că vin către dânsul toate 
începătoriile şi puterile întunericului şi îi aduc lui toate păcatele 
cele întru ştiinţă şi cele întru neştiinţă, de la naştere până în 
ceasul lui cel mai de pe urmă întru care s-a despărţit de trup, şi 
stau pârându-l cumplit. Dar înaintea feţei potrivnicilor stau şi 
sfintele puteri, aducând cele împotrivă, dacă sufletul va fi lucrat 
oareşicare lucruri bune. Deci ce fel de cutremur şi nevoie ţi se 
pare a avea atunci acesta într-o cercetare înfricoşătoare ca aceasta 
şi întru neamăgită cercetare fiind ţinut în mijloc? Nu este cu 
putinţă a povesti cu cuvântul sau a înţelege cu cugetul frica aceea 
ce cuprinde atunci sufletul până va ieşi hotărârea şi se va izbăvi de 
cei ce-l opresc pe dânsul. Acela, dar, este ceasul nevoii lui, până ce 
judecata va lua hotărâre de la dreptul Judecător. 

Deci, de se va da lui izbăvire“, îndată vrăjmaşii se risipesc şi 
îngerii răpesc sufletul de la ei şi fără opreală se duce întru acea 
negrăită bucurie şi slavă întru care se va aşeza; iar dacă va fi trăit 
întru lenevire, se va afla nevrednic de izbăvire şi va auzi acel glas 
înfricoşător:  «Ridică-se necredinciosul, ca să nu vadă slava 
Domnului!» Atunci îl ajunge pe dânsul ziua mâniei, ziua necazului, 
a durerii celei nesfârşite; că, pogorându-se întru întunericul cel 
mai din afară al iadului şi în focul cel veşnic osândindu-se, într- 
însul în vecii netrecuţi va fi muncindu-se. Unde este atunci lauda şi 
nălucirea lumii? Unde este slava deşartă şi răsfăţarea, şi 
îndulcirea de nestatornicia vieţii acesteia? Unde, banii? Unde, 
neamul bun? Unde, tatăl sau mama, fraţii, surorile sau prietenii? 
Cine-l va putea scoate dintru acestea pe sufletul cel ars de foc şi 
muncit de alte cumplite munci nepovestite?” 


©& Lit.: slobozenie, libertate. 
54 Ce se va alege de toate închipuirile, născocirile lumii? 


PRICINA A UNSPREZECEA 
Că cei asemenea cu cei asemenea se rânduiesc după moarte 
I. A Sfântului Grigorie Dialogul 


1. Despre cei aleşi în Evanghelie se zice aşa: În casa Tatălui 
Meu multe locașuri sunt (loan 14: 2). Că dacă toţi drepţii întru 
acea veşnică fericire în chip asemănător ar fi luat cele ale 
răsplătirii, ar fi fost numai un locaş, şi nu multe. Deci ele sunt 
multe, întru care, şi după vrednicie împărţiţi fiind pentru dreptatea 
lor, de obşte se vor bucura, iar aceasta, adică că toţi sunt împărţiţi 
în multele locaşuri, o arată prin cei ce au luat un dinar (cf. Matei 
20: 10), iar fericirea pe care toţi o iau acolo este una, numai 
potrivirea răsplătirii este schimbată, după felurimea lucrurilor cu 
care au câştigat-o. lar despre păcătoşi, arătând Domnul ziua 
judecății, a zis: Atunci voi zice secerătorilor: Adunați întâi 
neghinele şi le legaţi pe ele snopi pentru a se arde (Matei 13: 30). 
Deci secerătorii îngeri pe cei asemenea păcătoşi cu cei asemenea 
îi adună împreună spre munci: ca mândrii [să fie] cu mândrii, 
curvarii cu curvarii, iubitorii de argint cu iubitorii de argint, 
mincinoşii cu mincinoşii, pizmaşii cu pizmaşii, necredincioşii cu 
necredincioşii, [şi aşa toţi] să se ardă în locurile muncilor, de 
îngeri aruncându-se. 


Petru 


2. Cum se înţelege aceasta, rogu-te: că în vremile cele mai de 
pe urmă atâtea se vor arăta despre suflete câte mai-nainte erau 
ascunse? Oare nu, cu adevărat, lumea ce va să fie ni se va arăta ca 
să o vedem prin descoperiri luminoase? 


Grigorie 


Aşa este, precum ai socotit: că pe cât de mult se apropie 
sfârşitul lumii acesteia, pe atât venirea cea viitoare prin semne 
luminate se cunoaşte, de vreme ce în lumea aceasta de acum 
gândurile unii altora nicidecum nu le vedem, iar în cea viitoare pe 
toate ale noastre în inimi unii altora le vedem; iar lumea aceasta se 
aseamănă cu noaptea, iar cea viitoare cu ziua. 

Deci precum noaptea, sfârşindu-se, ziua începe a lumina, iar 
mai-nainte de răsăritul soarelui întunericul se amestecă oarecum 
cu lumina până când întunericul nopţii va trece desăvârşit, iar 
lumina zilei următoare cu totul se va fi întors, tot aşa şi sfârşitul 


lumii acesteia de acum: cu răsărirea celei viitoare, iată, 
amestecându-se, din lucrurile cele întunecate ale acesteia, cu 
amestecarea celor duhovniceşti, pe cineva lesne îl poate lumina. 
Aşadar, înţelegem multe din lumea aceea, însă nu le cunoaştem pe 
toate desăvârşit, ci, cu o rază oarecare a minţii, pe acestea le 
vedem precum [le vedem pe cele de aici] mai-nainte de răsăritul 
soarelui. 


II.Din viaţa Sfântului Eftimie 


1. lată, adormind Cuviosul Părintele nostru, iar nevoitorul şi 
mult-pătimitorul lui trup cu laudele cele de cuviinţă în mormântul 
cel de mult-preţ punându-se, Dometie, ucenicul Marelui şi Marele 
cu adevărat, ca cel ce era şi următor cu de-amănuntul vieţii lui, 
slujind sfântului de peste cincizeci de ani, nu s-a depărtat deloc, ci 
petrecea lângă mormânt, de atunci şi până în a şasea zi a 
adormirii, judecând că nu este lui cu putinţă a trăi de aici înainte, 
nici această lumină neputând-o suferi cu totul fără vederea lui. Iar 
sosind a şaptea zi, s-a arătat lui noaptea Eftimie, luminat la faţă: 
„Vino, zicea, de te îndulceşte de slava cea gătită ţie! Că, iată, zice, 
ne-a dăruit Dumnezeu a ne fi [unul altuia] de obşte şi de aici şi 
împreună-petrecerea”. Venind Dometie la slujba bisericii, a vestit 
acestea fraţilor şi, aşa întru bucurie, şi el, întru nădejdea 
bunătăţilor ce vor să fie, a părăsit viaţa. 


III. A lui Avva Isaac 


1. Mântuitorul numeşte multele lăcașuri ale Părintelui 
măsurile cugetărilor celor ce petrec în latura aceea; grăiesc adică 
de deosebirea întru care se desfată cu cugetarea, căci a grăit nu 
de deosebirile locurilor, ci de rânduiala“ cea multă a darurilor. Că 
precum fiecare dintre noi, de soarele cel simţit, după curăţia 
puterii celei văzătoare se desfată, acela nedespărţindu-se în multe 
lumini, ci tuturor deopotrivă luminând, tot aşa şi în veacul ce va să 
fie, drepţii toţi petrec într-o latură; iar fiecare, după măsura 
curăţiei sale, [atât] strălucirea soarelui celui înţelegător, [cât] şi 
veselia o va trage şi o va avea întru sineşi, pe cât adică este cu 
putinţă a încăpea şi a primi. 


IV. A Sfântului Grigorie Dialogul 


Petru 


6 Felurimea, treptele. 


Socotesc, cinstite stăpâne, că, de vreme ce neamul omenesc 
este supus de multe şi nenumărate patimi, cea mai mare parte a 
Ierusalimului ceresc se va umple de prunci. 


Grigorie 


Nu putem să nu credem că toţi pruncii cei botezați şi care 
mor întru pruncie se vor duce în Împărăţia Cerurilor, însă nu se 
cuvine a crede că vor intra într-însa şi toţi cei ce încep să 
vorbească; că mulţi dintre prunci, dacă se vor creşte rău de către 
născătorii lor, aceştia din urmă le vor închide intrarea în Împărăţia 
Cerurilor. Iată şi în cetatea aceasta, acum trei ani, un bărbat ce 
era cunoscut de toţi avea un copil de cinci ani, pe care, foarte 
iubindu-l el, îl creştea fără a-l pedepsi trupeşte. Drept care, acel 
copil, când oareşicum o pomenire a intrat în sufletul lui, a 
dobândit obicei - de care a şi grăi este cu primejdie - de a huli 
mărirea lui Dumnezeu. 

Acel copil, fiind lovit acum trei ani de acel mare omor şi 
căzând bolnav“, a venit spre moarte. lar pe când tatăl îl ţinea la 
sânul lui - precum mărturisesc cei ce au fost acolo de faţă -, 
văzând copilul venind către dânsul duhurile vicleşugului, 
tremurând tot şi ochii închizându-i, a început să strige: 
„Izbândeşte-mi, tată, izbândeşte-mi!” Şi, strigând glasurile 
acestea, pleca faţa pe sânul tatălui său, vrând să se ascundă. Şi, 
văzându-l tatăl său tremurând aşa, l-a întrebat ce vede, iar copilul 
a răspuns, zicând: „Au venit oameni negri, vrând să mă ia”. Şi, 
zicând aceasta, îndată a hulit numele măririi lui Dumnezeu, şi întru 
acestea şi-a dat sufletul său. Că spre a arăta Preaputernicul 
Dumnezeu lumii pentru care greşeală s-a dat unor slujitori ca 
aceştia, a îngăduit să moară cu acest păcat, pe care tatăl său, pe 
când trăia, n-a făcut nimic ca să-l oprească. Pe acest copil însă, 
dumnezeiasca milostivire, pe care nu l-a suferit a huli, cu dreapta 
judecată şi murind l-a slobozit a huli, ca aşa tatăl său să cunoască 
păcatul acestuia, căci, lenevindu-se el de sufletul micului său fiu, a 
crescut nu mic păcătos, ci mare, pe care l-a dat ca hrană gheenei 
focului 


V. Din Pateric 
T Ziceau stareții: „Pedepsiţi pe copii, fraților, ca să nu vă 
6&6 Trad. neogr. adaugă aici „atunci când cineva l-a împiedicat pe cale”. 
© Vorbeşte de marea ciumă care a devastat Roma la începutul anilor 


590, timp în care Sfântul Grigorie a fost ales papă la moartea papei 
Pelagiu al II-lea. 


pedepsească ei pe voi”. 


PRICINA A DOUĂSPREZECEA 


Despre aceea că se cuvine născătorilor iubitori de Dumnezeu a se 
bucura şi a mulţumi pentru ispitele fiilor lor pentru Domnul; încă şi 
a îndemna pe copiii lor spre nevoinţele şi primejdiile cele pentru 
fapta bună. 


I. Din povestirea uciderii Sfinţilor Părinţi celor din 
Sinai şi Raith“ 


[...] Înştiinţându-se mama tânărului acela - pe care, într- 
altele“, cuvântul l-a făcut vestit şi cunoscut pentru mărimea lui de 
suflet - că aşa împotriva barbarilor vitejeşte s-a nevoit, şi chiar 
întru chilia în care sihăstrea s-a junghiat, şi a primit acele răni 
nenumărate fără măcar a ieşi din chilie sau haina călugărească a o 
dezbrăca, şi că nu s-a supus barbarilor nici atunci când aceia s-au 
făgăduit că nu-l vor omori dacă va face ceva din acestea, ci aşa 
bărbăteşte împotriva barbarilor a stat, şi moartea vitejeşte a 
răbdat, de acestea dar, zic, înştiinţându-se mama sa, cu fapta a 
arătat şi ea înrudirea cea către dânsul, arătându-se maică bună şi 
adevărată a aceluia: îndată haină luminată împrejur punându-şi şi 
portul tot spre chip veselitor schimbându-şi, şi-a întins mâinile 
către cer şi a slobozit către Mântuitorul Hristos nişte glasuri ca 
acestea: „Ţie, Stăpâne, Ţi l-am dat pe tânărul şi el mi s-a mântuit şi 
acum, şi în veac; Ţie i l-am încredinţat pe tânăr şi Păzitor al 
acestuia pe Tine Te-am pus, şi mi s-a păzit întreg cu adevărat şi 
nerănit; căci nu gândesc cum că a murit sau că şi-a sfârşit viaţa, ci 
socotesc că a scăpat de ispita a tot păcatul, nu că s-a rănit trupul şi 
amar sfârşit a răbdat, ci că sufletul curat şi fără prihană l-a adus 


58 Despre uciderea aceasta se povesteşte şi în Vieţile Sfinţilor (14 
Ianuarie) deşi fragmentul de faţă nu se găseşte acolo. 
© Într-alte povestiri despre mucenicia lui sau alte vieţi de sfinţi. 


acolo, şi duhul neîntinat întru ale Tale mâini l-a pus. 

Eu dăruiri” judec junghierile; eu rănile le socotesc cununi. O, 
şi mai multe de ar fi încăput trupul tău, fătul meu, ca mai multe să- 
ti fie plăţile! De aici mie plăţile purtării pântecelui mi-ai răsplătit; 
de aici răsplătirile durerilor mi-ai dat; de aici cinstele aplecării 
[alăptării] mi-ai întins. Ce dar? Nu mă vei lua oare şi durerilor 
împreună-împărţitoare? Mă pun, dar, şi eu părtaşă cu tine la 
nevoinţele tale. Nevoitu-te-ai? Şi eu întru nevoinţă mă îndulcesc. 
Stătut-ai împotriva mâniei celei barbare? Eu stau împotriva tiraniei 
firii. Tu de moarte n-ai băgat de seamă? lar eu mai presus de 
rărunchi”! cuget. Tu durerea junghierii ai suferit-o cu răbdare? lar 
eu, strujindu-mi-se cele dinăuntru, sufăr muncirea. Deopotrivă şi 
numaidecât ale tale sunt ale mele. Tu cu amărăciunea durerii 
biruieşti? Eu cu lungimea vremii covârşesc. Măcar că ţie foarte 
dureroasă şi într-un ceas cu adevărat s-a făcut moartea, eu lungă 
durere trag şi blând pe aceasta o port, fiind încredinţată că trăiesc 
lângă Dumnezeu viaţă nestricată, crezând că, nu după mult timp, 
te voi avea acolo ajutor bătrâneţilor, când, într-un chip oarecare, 


7 Bpafeia = premii, cununi, răsplătiri. 

"1 onàáyyvov. Termenul este redat în manuscris prin „milostivire”, 
termen care nu redă sensul literal al cuvântului. Deşi va fi folosit şi mai 
departe în Everghetinos, precum aici, el va fi redat mai mult cu sensul de 
„afecţiune”. Cu sensul de milostivire, milosârdie, mângâiere, iubire, 
afecţiune îl aflăm de pildă în Noul Testament la Luca 1: 78, Filip. 1: 8; 2: 
1; II Cor. 7: 15 etc.. Sensul său literal - măruntaie, rărunchi, viscere şi 
cele ce presupun acestea (cf. Fapte 1: 18; II Macab. 9: 5,6; IV Macab. 10: 
8 etc.) - nu diferă totuşi prea mult de cel figurat, pomenit mai sus, acesta 
din urmă fiind cumva o expresie a primului, şi aceasta pentru că, în 
Antichitate, părţile dinăuntrul trupului slujeau drept referinţe sau 
corespondențe pentru aspectele psihologice (de ex., inima), ca părţi adică 
sau locuri ale emoţiilor sau simţămintelor. În vremurile mai noi, începând 
mai cu seamă cu Noul Testament, sensul literal al termenului s-a redus la 
inimă, ca expresie sau simbol al lucrărilor şi trăirilor trupeşti şi sufleteşti. 
Însă în cărţile cu conţinut ascetic s-a avut adesea în vedere toate 
sensurile lui, şi aceasta pe măsura complexităţii acestei vieţi. Mama 
Cuviosului Mucenic de faţă cugeta, deci, în nevoinţa ei spre cele cereşti, 
mai presus de cele stricăcioase ale trupului şi sufletului, lepădându-se 
adică - după Sfântul Apostol Pavel - de cugetarea la cele ale cărnii (Rom. 
8: 5), slăbite de păcat şi aplecate spre cele stricăcioase ale lumii, care 
cugetare voieşte la rândul ei spre această aplecare a robi şi mintea, 
făcând-o prin „moliciunea” ei să cugete la cele proprii ei. Dar aceea că 
trupul sau carnea pleacă omul spre astfel de cugetări e din pricina 
socotinţei sau alegerii slobode a omului care n-a cugetat să asculte 
porunca lui Dumnezeu, ci cele ale cărnii şi ale minţii iubitoare de sine, a 
refuzat adică puterea luminii harului Său care întărea firea şi a ales cele 
ce-i satisfăceau egoismul sau iubirea trupească de sine. 


vasul acesta de lut mi se va sfărâma şi către veacul cel de acolo voi 
merge. 

Punând eu acest fel de nevoitor lângă Dumnezeu şi fericită 
întru maici stând, fericită iarăşi sunt eu: că îndrăznesc cu adevărat 
a mă lăuda, că de aici în Hristos te-ai dezlegat şi, veşnic lângă 
Acela fiind, te-ai împărtăşit desfătării celei negrăite. 


II.Din viaţa Sfântului Clement, Episcopul Ancirei şi 
Mucenicul”? 


Incă de când Sfântul Clement era foarte mic, tatăl său s-a 
săvârşit; iar maica sa, aşa făcându-se pustie de bărbat şi nădejdile 
spre copil numai către Dumnezeu punându-le, aşa oarecum stătea 
lipită cu iubire de osteneală, încât se făcuse toate lui: şi maică, şi 
povăţuitor, şi tată. Deci, într-acest fel fiind Clement, şi de maica 
cea iubitoare de fii bine hrănindu-se şi crescându-se, simțind ea că 
s-a apropiat de sfârşit, îmbrăţişându-l pe copil cu multă blândeţe şi 
dragoste - ca pe unul care nici zece ani nu împlinise încă -, se ruga 
a-l face pe dânsul nu mai vârtos diadoh [moştenitor] al bogăției 
sale, cât moştenitor al vistieriilor celor din ceruri. 

Cu prea dulci sărutări plecându-se către dânsul, zicea unele 
ca acestea: „Fiul meu, fiule preaiubite, fiule, mai-nainte până a 
vedea pe Tatăl tău, ai văzut sirimania”, iar de mamă eşti bogat de 
Dumnezeu; folosindu-mă eu de bogăţia sirimaniei, eu adică te-am 
născut trupeşte, iar Hristos te-a născut prin Duhul; cunoaşte deci 
pe Tatăl tău; să nu faci deşert numele de fiu al Lui; slujeşte numai 
lui Hristos singur; fii nădăjduindu-te spre Hristos; Acesta este cu 
adevărat Nemurirea, Acesta, Mântuirea, Acesta, Care din cer 
pentru noi S-a pogorât şi împreună cu Sineşi ne-a înălţat şi pe noi 
şi ne-a făcut fii ai Săi şi dumnezei. Deci cel ce este supus sub Acest 
Stăpân va birui toate cele cumplite, surpând nu numai pe tiranii şi 
împărații cei ce cinstesc pe idoli, ci ruşinând şi pe demonii cei 
cinstiţi de dânşii, ca şi pe începătorul lor şi înainte-stătătorul lor, 
pe Diavolul. 

Apoi, printre cuvinte umplând ochii de lacrimi, şi harul 
umplând de vedenie dumnezeiască, cele ce voia să i se întâmple 
lui, proroceşte le povestea şi zicea: „Rogu-mă ţie, fiule preaiubite, 
rogu-mă ţie, un dar să-mi dai în locul tuturor, fiindcă vreme 


72 Sfântul e prăznuit de Biserică la 23 Ianuarie. În Vieţile Sfintilor 
editate la noi avem acest fragment într-o formă destul de schimbată şi 
prescurtată. 

73 Lit.: „orfania”. „Orfania” e acelaşi lucru cu „sirimania”, ce vine de la 
„siriman”, termen care a dat pe actualul „sărman”, adică copilul fără tată 
sau mamă. 


cumplită ne-a stat înainte şi prigoana păgânătăţii suflă cumplit, şi 
ştiu că şi tu vei fi dus, precum zice Stăpânul, înaintea împăraţilor 
şi a ighemonilor pentru Dânsul. Această cinste să-mi faci, o, fiule: 
să stai vitejeşte pentru Dânsul şi neclintită până în sfârşit să-mi 
păzeşti mărturisirea; şi mă nădăjduiesc către Hristosul meu, 
Partea mea, că şi pe capul tău va înflori degrabă cunună 
mucenicească. 

Deci găteşte-te pe sineţi şi către bărbăţie zădărăşte sufletul, 
ca nu cumva negătat către nevoinţă să-ţi prinzi sufletul, că nu 
pentru proşti”, nici pentru cele proaste este lupta, ci către cei 
împotrivă-luptători, către însuşi vicleanul şi către ostaşii aceluia şi 
către slujitorii lui, sau adică pentru viaţa veşnică şi cinstea aceea, 
sau pentru nesuferita ruşine şi muncă. De aceea, sau de cele bune 
îndeamnă-te, sau de cele cumplite spăimântează-te. 

Urât este, o, fiule, ca ostaşii adică pentru cel împreună rob şi 
muritor împărat să voiască a muri, iar noi, pentru Nemuritorul 
Împărat, asemenea cu aceia a nu răbda moartea; măcar că ei nimic 
vrednic nu iau de la acela pentru o moarte ca aceasta. Că ce dar 
este deopotrivă cumpănit cu viaţa? Sau ce simţire de cele date 
este după moarte? lar dacă pentru Stăpânul Cel de obşte al 
tuturor, Hristos, vei muri, în locul vieţii vremelnice, vei dobândi 
nemurire, în locul desfătării şi al măririi şi al bogăției celei 
curgătoare, te vei desfăta de fericirea cea veşnică. Şi ce e dacă 
acum nu vom muri? Au nu după puţin vom muri şi vom plăti 
tuturor datoria cea de obşte? Şi încă şi altfel: sfârşitul cel pentru 
Hristos nu e cu cuviinţă a-l socoti a fi moartea, că pururea, prin 
nădejdea cea bună a celor viitoare, această simţire va pieri. 

Iar mai-nainte de toate, o, fiule, acelea se cuvine a socoti: 
cum Însuşi Făcătorul a toată făptura şi Ziditorul neamului nostru 
S-a făcut om pentru noi şi, venind pe pământ, cu oamenii împreună 
a petrecut. Dar de ce să nu o zic şi pe cea mai mare? Că şi pentru 
noi, robii cei nemulţumitori, Stăpânul a toate la moarte a fost 
osândit, şi a fost pălmuit, iar după puţin a murit. Şi acestea toate 
El le-a pătimit pentru noi şi pentru mântuirea noastră, ca să se 
dezlege tirania păcatului, ca să se strice osândirea cea de mai- 
nainte, ca iarăşi să se deschidă porţile cerului. 

Deci, cum nu este lucru neiertat, o, fiule, ca El, pentru noi, cei 
ce am îndrăznit a face cele netămăduite, şi mai vârtos Stăpân fiind 
El, să pătimească unele ca acestea, iar noi să nu suferim nici 
măcar puţin pentru Dânsul? Acestea, o, fătul meu, socoteşte-le şi 
nimic să nu te despartă pe tine de dragostea lui Hristos: nici 
îngrozirile ighemonilor, nici muncirile, nici fricile acestor împărați 

vremelnici, a căror mânie cade degrabă împreună cu sprânceana, 
iar focul se stinge şi sabia rugineşte, ci mai vârtos să te mângâie 
bunătăţile cele gătite mucenicilor, şi însuşi cerul, şi această plată a 
muceniciei ce-ţi stă înainte”. 

Acestea în toate zilele sfătuind maica pe dânsul, avea cu 
adevărat într-însa Duhul înţelepciunii grăind printr-însa; încă şi 
tânărul, acum, aflat încă înainte de vârsta bătrâneţilor, avea 
priceperea acestora, însă |ncă mai avea trebuinţă de mai adâncă 
sfătuire. 

Iar la sfârşit i-a adăugat lui: „Cu acestea, pentru hrană”, mie, 
maicii tale, îmi răsplăteşte, fiule; aceasta să-mi fie plata pentru 
durerile cele spre tine, preadulce fiule, ca eu, maica ta, după 
Pavel, să mă mântuiesc prin naşterea de fii, şi întru mădularele 
copilului să mă slăvesc; că iată, o, fiule, acum mă duc (căci se 
simţea pe sine pierind), iar puterea harului şi această lumină 
simţitoare nu-mi va mai lumina mie dimineaţa, căci tu îmi eşti 
lumină întru Hristos şi viaţă, şi mă rog ţie, inimii” mele, să nu faci 
deşarte nădejdile cele spre tine. 

Odinioară, o femeie evreică a adus spre mucenicie şapte fii, şi 
într-acele şapte trupuri s-a nevoit; iar tu singur îmi vei ajunge spre 
slavă; şi fericită între maici voi fi eu că prin tine voi fi slăvită. Iată, 
mă duc înaintea ta, fătul meu, mă duc trupeşte de aici, şi de doriţii 
tăi ochi mă despart astăzi, iar de mă voi săvârşi, sufletul meu să-l 
socoteşti pururea atârnat de sufletul tău, cu care cu îndrăzneală 
mă voi închina scaunului lui Hristos, lăudându-mă întru ostenelile 
tale; întru arsurile tale împodobindu-mă şi făcându-mă părtaşă cu 
tine dăruirilor celor de mult-preţ şi bucuriei. 

Acestea zicea maica către copilul ei; şi toate mădularele 
aceluia le săruta, zicând: „Fericită iarăşi sunt, că mădulare de 
mucenic sărut, mădulare ce vor să aducă jertfă lui Hristos”. Şi aşa 
pe dânsul sărutându-l şi dulce vorbind, fericită cu adevărat odihnă 
s-a odihnit: duhul adică dând lui Dumnezeu, iar trupul în prea 
dulcile mâini ale copilul său. 

Iar el, ca un fiu iubitor de maică, stând până în sfârşit cu 
maica cea iubitoare de fii, trupul adică l-a dat pământului, iar el şi- 
a ales viaţă călugărească; şi îndată s-a plecat mai întâi spre 
poruncile maicii sale, adică a se lepăda de lume pentru Hristos, 
pentru Care mai pe urmă şi de viaţă a voit adică a se lepăda. lar de 
atunci, în toată viaţa sa, pentru hrană folosea doar nişte seminţe, 
aducându-şi aminte pururea de acei trei tineri ale căror trupuri, 
întărindu-le postul, le-a făcut necuprinse de focul patimilor şi de 


75 rpogpeia = sau pentru laptele ce l-ai supt de la mine. 
76 Din nou onàáyyvov, despre care am vorbit ceva mai-nainte. 


văpaia cuptorului celui simţit [văpaia aprinderii simţurilor]. 
III. Din viaţa Sfântului Alipie” 


1. Marele Alipie, cu dorul cel către Dumnezeu înfocându-şi 
inima, şi cântărind cu socoteală cele ce le-ar putea face în viaţa 
aceasta pentru a fi împreună cu Cel Dorit totdeauna, şi cu toată 
mintea pe Dânsul a-L vedea şi curat a se uni, a socotit să se lepede 
de toate, şi s-a dus oareunde departe de prieteni, de rudenii, de 
cunoscuţi şi de însăşi ceea ce l-a născut pentru a alege bunătatea 
liniştii. Şi încredinţând lucrul acesta numai maicii sale, a zis: „O, 
maică, m-a cuprins dor fierbinte spre a mă duce spre răsărit, unde 
mulţi, alegând viaţă liniştită, au trăit cu iubire de Dumnezeu; către 
această cale, dar, să mă petreci, dăruindu-mi rugăciunile tale”. 

Acestea auzindu-le ea, n-a pătimit nimic femeiesc, nepunând 
înainte nici văduvia, nici singurătatea, nici lipsirea de un fiu aşa de 
bun - lucru nesuferit maicilor - , nici altceva dintr-acestea grăind 
sau făcând spre moleşirea alegerii celei slobode a iubitului său 
(căci, cu adevărat, aceea nu iubea folosul ei, ci mai vârtos pe cel al 
fiului ei), şi, ridicându-şi în sus ochii şi mâinile, cugetul tot spre 
rugăciune l-a strâns: „Du-te, fiul meu, du-te acolo unde Duhul Cel 
poruncitor te va îndrepta. Că iată, Dumnezeu, Căruia îi viem, 
Căruia I te şi pui înainte, El să trimită pe îngerul tău înaintea feţei 
tale şi să te povăţuiască după voia Sa - trimită ţie ajutor din cel 
sfânt, şi din Sion să te sprijine pe tine (Ps. 19: 3) -, să te îmbrace 
în zaua dreptăţii şi coiful mântuirii să-ţi pună ţie, strălucească-ţi ca 
amiaza dreptatea lucrurilor tale, că mai mult decât pe părinţi, mai 
mult decât patria, pe Stăpânul L-ai iubit”. 

Maică cu adevărat era aceea unui fiu ca acesta, şi, pentru 
aceasta, socotind fapta bună mai mare decât firea, nimic nevrednic 
n-a putut face sau grăi. 

Apoi, după rugăciune, copilul grumazul maicii cuprinzându-l, 
şi maica pe copil cu dorul îmbrăţişându-l, lacrimi fierbinţi picând 
unul pe altul şi sărutându-se, s-au despărţit unul de altul: maica 
spre casă, iar tânărul, de călătoria cea dorită apucându-se. După 
multe zile, însă după cum era de aşteptat, depărtarea acestuia s-a 
făcut mai vădită, iar mâhniciunea i-a cuprins pe toţi. Insă 
întâistătătorul bisericii nici câtuşi de puţin lenevindu-se din pricina 
celor auzite, a purces la a trimite după el, căutându-l în Evhaita”, 


77 Sfântul Alipie e prăznuit de Biserică la 26 noiembrie. 

78 Evhaita e o veche şi mică cetate din Asia Mică, ce avea şi rang de 
Mitropolie. Ea este şi locul natal al Sfântului şi Marelui Mucenic Teodor 
Stratilat, de care se zice mai apoi. Astăzi ea se află pe teritoriul Turciei, 
cu numele de Metzit-Uzu. 


acum când se sfârşise praznicul Mucenicului Teodor; şi plecându-l 
pe el cu rugăciunea şi cu lacrimile, l-a făcut a se întoarce în patria 
sa; încă şi vestire dumnezeiască în vis a auzit, poruncindu-i a nu se 
mâhni întru nimic, chiar dacă nu-şi va ajunge scopul: „Că acolo, 
zicea cel ce s-a arătat, sunt sfintele locuri, unde, iubind omul pe 
Dumnezeu, îşi alege a vieţui creştineşte”. 

Şi aşa, cu bunăvoirea lui Hristos, pe pământul şi locul natal, 
iarăşi acel dulce rod al aceluia înapoi s-a dat. lar dacă s-a întors, 
suindu-se pe unul din munţii de la miazăzi de cetate şi închizându- 
se pe sine mai întâi într-o căscioară oarecare, către nevoinţele cele 
pustniceşti s-a pedepsit; şi petrecând aşa câtăva vreme, şi din 
destul întru ostenelile faptei bune iscusindu-se, cercându-se pe 
sine întru cea smerită şi de pe pământ locuinţă, cel de-a pururea 
poftitor de cele mai înalte şi dumnezeieşti se dorea acum de una 
mai-înaltă”?. 

Şi văzând la căpătâiul unuia din mormintele de acolo un stâlp 
mic, l-a înconjurat pe acesta cu câteva scânduri, după care şi-a 
cuprins trupul întru acesta şi aşa se întrecea pe sine întru 
schimbările cele potrivnice ale văzduhului, iar spre aceasta nu 
mică ajutătoare o avea pe mamă-sa, care nicidecum nu se 
depărtase de dânsul. Odinioară, pentru acea petrecere îngerească, 
duhurile viclene ale văzduhului au început să-l pizmuiască: şi, 
rânduindu-se pe ele întru oaste, atâtea pietre au azvârlit asupra 
lui, încât, din pricina zvârliturilor, scândurile cele dimprejur cu 
care era cuprins au început să se desfacă, începând a pătimi 
sfărâmare din alcătuirile lor. Iar una din pietrele acestea (şi mare 
era aceea) a lovit umărul sfântului, cărui i-a şi pricinuit rană mare. 
Iar el, vrând a arăta că rănile cele de la ei le socoteşte săgeți ale 
pruncilor, după rugăciunea de dimineaţă, luând o teslă de la 
mamă-sa, a desfăcut tot acoperământul şi l-a surpat la pământ, ca 
aşa să facă zadarnice azvârliturile pietrelor8. lar mamă-sa, dacă a 
simţit sunetul scândurilor, şi pe acestea sfărâmate le-a văzut la 
pământ, cu dreapta lovindu-şi fruntea, zicea: „Ce este aceasta, 
fiule? Pentru ce ai răsturnat această mică adăpostire? Cum vei 
răbda vremea iernii? Cum vei răbda potopurile cele mari ale 
ploilor de vară? Cum vei răbda razele cele din vremea secerişului 
ce ard deopotrivă cu focul?” La care acestea, Cuviosul a răspuns: 
„Dar ce? Nu vom tremura oare, ca acolo să ne încălzim? Nu vom 
răbda arşiţa zilei, ca să scăpăm de munca focului cel veşnic? Şi, pe 


79 Adică voia să se mute din casa cea de pe pământ către „casa” cea de 
sus - stâlpul. 

5 Din context pare să se înţeleagă că el a stricat doar scândurile ce 
împrejmuiau şi acopereau stâlpul, nu şi stâlpul ca atare, pe care încă voia 
să locuiască. 


lângă aceasta, şi plată vrednică de lucrare să luăm?” Acestea şi 
altele asemenea acestora zicând, a plecat pe maica sa ca să-l 
îngăduie, adică scândurile să nu-l mai îndemne să le lepede, ba 
chiar şi haina a o îmbrăca, că deşi foarte era într-însa iubirea de 
fii, acum nu mai ştia să miluiască pe fecior, ci-l vedea ca pătimind 
în acel loc pentru Hristos prin lepădarea de fire, ca aşa mai mult 
să cinstească pe Dumnezeu decât pe cel născut mai întâi. 

Şi cu adevărat se putea vedea privelişte de maică iubitoare de 
fiu, şi fiu veselindu-se de maică iubitoare de Dumnezeu, apoi şi 
Dumnezeu de dânşii cu apropiere proslăvit. Că cine nu putea să nu 
binecuvânteze rodul cinstei aceleia? Şi iarăşi, cine nu fericea 
rădăcina unuia ca acesta? Că pe lângă alte bunătăţi pe care le 
avea, petrecea şi împreună cu fiul, precum am zis, slujind 
trebuinţelor lui, înfigând lângă stâlp coliba, de la toate cele 
veselitoare din viaţă luându-şi ziua bună ca într-un rai şedea şi se 
desfăta, şi cu mâinile sale se ostenea la cele de trebuinţă, şi 
totdeauna de milostenie şi de săraci purtând de grijă. Drept aceea 
şi oarecine odinioară, trei galbeni cu chip de blagoslovenie dându- 
i, cu voia feciorului s-a dus în cetate pentru cheltuială ca să 
cumpere cele de nevoie. 

Şi făcând aceasta, când s-a întors spre jurămintele faţă de 

săraci, milostivindu-se, a dat [acestora] tot; iar dacă a văzut-o pe 
dânsa sfântul neavând nimic în mâini, a zis: „Unde sunt, mamă, 
cele ce le-ai cumpărat, cele ce ne trebuie aici spre folos?” Iar ea a 
zis: „La Dumnezeu, fiule, şi la săraci; dar şi la noi, precum cred; 
căci n-am judecat ca pe un lucru de cuviinţă ca jurămintele faţă de 
săraci să le socotesc mai mici decât hrana noastră, ci, mai vârtos 
pe Dumnezeul Cel viu jurându-mă, am crezut mai vârtos că şi noi, 
prin rugăciunile acelora, milă vom câştiga”. Spre acestea iată a 
blagoslovit dumnezeiescul bărbat pe maica sa, ca un fiul al aceleia, 
iar lucrul ce s-a făcut l-a primit cu dulceaţă. 
2. Incă şi minunata Sofia, pe ale sale fete, Pistis, Elpida şi 
Agapi, şi mai-nainte de mucenicie cu cuvinte îndemnătoare şi 
iubitoare de Dumnezeu către nevoinţă şi către moarte le-a întărit; 
încă şi însăşi mucenicia, de faţă fiind, şi pe fiecare văzându-le 
pătimind, cu cuvinte mângâietoare îndrăzneţe le făcea, până ce le- 
a văzut pe toate săvârşite şi foarte veselindu-se; iar multumind lui 
Dumnezeu, după trei zile s-a alăturat şi ea fiicelor, fiind pusă lângă 
trupurile acelora, astfel făcându-se, împreună cu dânsele, 
moştenitoare a slavei celei cereşti. 


IV. Din Mucenicia Sfinţilor Patruzeci de Mucenici 


Sfinţii Patruzeci de Mucenici, săvârşindu-se pe stadionul 


nevoinţei, şi, după starea cea de toată noaptea în iezer şi după 
răbdarea cea de diamant către ger, fiind traşi către dimineaţă la 
ţărmuri pentru a li se sfărâma cu beldiile fluierele picioarelor, pe 
când pătimeau ei, mama unuia dintre ei petrecea lângă dânşii, 
privindu-l pe feciorul său, mai ales şi pentru că acesta era mai 
tânăr la vârstă decât toţi; şi se temea ca nu cumva tinereţea şi 
iubirea de viaţă să facă frică întru dânsul şi nevrednic să se afle de 
cinstea şi rânduiala ostăşească. Deci stătea uitându-se, şi, precum 
putea, şi cu chipul, şi cu vederea punea într-însul îndrăzneală, 
mâinile întinzându-le către dânsul şi zicând: „Fiul meu preadulce, 
fiu al Tatălui ceresc, puţin rabdă, ca desăvârşit să te faci; nu te 
spăimânta de munci, că, iată, lângă tine stă Hristos ajutător; nimic 
nesuferit, nimic dureros nu te va întâmpina; toate acelea au trecut, 
pe toate acestea cu a ta vitejie le-ai biruit; după aceasta, [vei afla] 
bucurie, dulceaţă, răsuflare şi veselie, de care te vei împărtăşi 
împărăţind cu Hristos, şi solitor mie, celeia ce te-am născut, către 
Dânsul te vei face”. 

Deci zdrobindu-li-se sfinţilor fluierele picioarelor, şi-au dat 
sufletele la Dumnezeu; iar ostaşii, aducând care, au pus într-însele 
sfinţitele trupuri ale sfinţilor, pe care le-au adus la gura râului 
vecinilor. Iar pe tânărul acela al cărui nume era Meliton, suflând 
încă viforul, l-au părăsit, lăsându-l aşa, cu nădejdea că va trăi, pe 
care, maica sa, trecând cu vederea slăbiciunea femeiască şi uitând 
de milostivirile*! cele de maică, văzându-l lăsat aşa singur, această 
privelişte a socotit-o a fi mai vârtos ca o moarte a sa şi a fiului său; 
şi ridicându-l pe umerii ei, urma carelor cu mărime de suflet. Apoi, 
pe când i se părea că arată mai degrabă ca un mort şi stins, l-a 
aflat pe dânsul că trăieşte. 

Deci, de vreme ce era astfel purtat de dânsa, şi-a dat duhul, 
iar atunci, de griji dezlegându-se mama sa, de o mare oarece şi 
foarte dulce [simţire] pentru sfârşitul fiului său săltând, l-a adus 
până la locurile unde erau sfinţii, punând trupul cel mort al fiului 
ei cel preaiubit deasupra, şi aşa cu ceilalţi l-a numărat, ca nici 
acest trup să fie lipsit de celelalte trupuri, al cărui suflet se silea cu 
sufletele acelora să se numere. lar slujitorii potrivnicului 
[ighemon], aprinzând un foc mare, au ars trupurile sfinţilor şi, 
pizmuind ei pe Creştini, au luat oasele lor şi le-au slobozit într-un 
râu. lar acelea, cu adevărat, cu dumnezeiască Pronie s-au adunat 
aproape de o râpă, iar scoţându-se ele cu mâinile Creştinilor, s-a 
dăruit nouă astfel bogăţie nefurată. 


81 Afecţiunea. 


PRICINA A TREISPREZECEA 


Despre aceea că se cuvine ca cei ce se leapădă de lume să se 
înstrăineze, şi care este străinătatea cea cu socoteală, şi folosul cel 
din aceasta, şi care locuri sunt îndemânatice [potrivite] spre 
nevoinţă. 


I. Din Pateric 


1. Zis-a Avva Iacov: „Decât să te faci primitor de străini, mai 
mare este să te faci străin spre Dumnezeu”. 

2. Intrebata-a odinioară Avva Longhin pe Avva Luchion şi i-a 
zis lui: „Sufletul meu pofteşte a se înstrăina”. Răspuns-a stareţul: 
„De nu vei ţine limba ta, nu eşti străin, oriunde vei merge; deci şi 
aici ţine-ţi limba ta, şi aşa eşti străin”. 

3. Zis-a un stareţ: „De va şti călugărul vreun loc având 
sporire, dar pentru lipsa celor ale trupului nu se va duce acolo, 
unul ca acesta nu crede că este Dumnezeu”. 

4. Un frate a întrebat pe un stareţ, zicând: „Cum se poate, 
părinte, ca neamul nostru să nu poată ţine nevoinţa Părinților?” Şi 
a răspuns bătrânul: „Pentru că nu iubeşte pe Dumnezeu, nici nu 
fuge de oameni, nici nu urăşte materia lumii. Căci omul ce fuge de 
oameni şi de materii, de la sineşi îi vin lui străpungerea şi 
nevoinţa. Că precum cel ce voieşte să stingă focul cel aprins în 
țarina sa, de nu va apuca mai-nainte să taie materia cea dinaintea 
focului, nu-l va putea stinge. Tot aşa şi omul: de nu va merge în 
locul unde cu osteneală şi însăşi pâinea sa o va afla, nu poate să 
câştige nevoinţă; căci sufletul, de nu va vedea, nu va pofiti 
degrabă”. 

5. Un frate a întrebat pe Avva Sisoe, zicând: „Ce este 
înstrăinarea, Părinte?” Şi a răspuns bătrânul: „A tăcea; şi a nu 
avea vreun lucru® oriunde merge străinul. Aceasta este adevărata 
străinătate”. 

6. Un frate a întrebat pe un stareţ, zicând: „Care este lucrul 
înstrăinării?” 

Şi a zis bătrânul: „Văzut-am un frate străin care se afla la 
biserică, şi s-a întâmplat să se facă agapă, şi a şezut la masă cu 
fraţii ca să mănânce. lar unul a zis: «Cine l-a lăsat pe acesta?» Şi i- 
a zis lui: «Scoală, du-te afară!» Şi, sculându-se, a ieşit. Iar alţii, 
scârbindu-se de ceea ce s-a făcut, s-au sculat şi l-au adus înăuntru. 
Iar după aceasta l-au întrebat pe dânsul: «Oare ce era în inima ta 
când te-au scos şi te-au băgat?» Iar el a zis: «Am pus în inima mea: 
deopotrivă cu câinele sunt, care, atunci când e gonit, se duce, iar 


82 al său sau de făcut. 


când e chemat, vine»”. 

7. Povestit-a oarecine din părinţi că erau doi fraţi care se 
învecinau cu dânsul: unul străin şi altul de-al locului; iar străinul 
era puţin [la suflet] şi lenevos, iar cel de loc era sârguitor foarte. Şi 
s-a întâmplat de a adormit mai întâi cel străin, iar bătrânul, fiind 
văzător, a văzut mulţime de îngeri povăţuind sufletul lui; iar dacă a 
ajuns la cer şi era aproape de a intra, s-a făcut cercare pentru 
dânsul şi a venit glas de sus, zicând: „Arătat este că era puţin 
lenevos, dar, pentru înstrăinarea lui, deschideţi-i lui”. Şi a adormit 
şi cel de loc, iar la vremea morţii lui a venit tot neamul lui; iar 
bătrânul a văzut că nu era niciun înger şi s-a minunat şi a căzut pe 
faţă înaintea lui Dumnezeu, zicând: „Doamne, cum s-a făcut că 
străinul, lenevos fiind, o astfel de slavă a câştigat, iar acesta, cu 
osârdie fiind, de nimic de acest fel nu s-a învrednicit?” Şi i-a venit 
lui glas, zicând: „Când i-a venit lui a adormi, a deschis ochii şi a 
văzut neamul lui plângând, şi s-a mângâiat cu sufletul lui, iar 
străinul, deşi era lenevos, n-a văzut pe nimeni dintr-ai săi şi, 
suspinând, a plâns, iar Dumnezeu l-a mângâiat pe dânsul”. 


II.A lui Avva Isaia 


De te vei înstrăina pentru Dumnezeu, să nu voieşti să te 
amesteci pe sineţi cu cei de loc, nici cuvântul tău să-l amesteci cu 
dânşii, căci pentru aceasta mai de folos ti-ar fi fost să fii cu 
rudeniile tale după trup. De vei lua chilie într-un loc pe care-l 
cunoşti, să nu-ţi îngădui mulţi prieteni, ci numai unul, pentru 
pricinile neputinței sau ale bolii; şi să nu pierzi puterea străinătăţii 
tale. De vei merge să locuieşti într-un loc, să nu-ţi voieşti a-ţi lua 
tie degrabă chilie spre locuinţă, până când nu vei deprinde 
petrecerea [felul de vieţuire al] locului, ca cu cumva să-ţi fie ţie 
acolo sminteală: fie pentru grija ce ţi-o dă, fie pentru odihnă, fie 
pentru slavă, sau pentru sminteala prietenilor tăi. Că, de vei fi 
înţelept, le vei pricepe pe toate în puţine zile, şi [cele spre] 
moartea ta, şi [cele spre] viaţa ta. 


Deci, mai-nainte de toate, întâia nevoinţă este cea a 
străinătăţii, mai ales dacă, deosebi [singur] fugind, vei părăsi pe 
ale tale şi te vei duce într-alt loc, ducând cu tine credinţă 
desăvârşită şi nădejde şi inimă întărită împotriva voilor tale. Iar 
făcând aceasta, demonii te vor înconjura cu multe înconjurări, 
îngrozindu-te prin ispite, sărăcie aspră şi boli cumplite, punându-ţi 
în gând că, dacă vei cădea în acestea, te vei prăpădi, neavând pe 
nimeni care să te grijească sau care să te cunoască. Şi aşa 
bunătatea lui Dumnezeu te va ispiti ca să se arate osârdia şi 


dragostea cea către Dânsul. Iar de vei rămâne singur în chilie, îţi 
vor semăna [dracii adică] în gând şi alte gânduri [de acum] mai 
grele, precum frica, zicând: „Nu străinătatea singură mântuieşte 
pe om, ci şi păzirea poruncilor”. Încă aducându-ţi ţie pomenire de 
cei din lume ce sunt aproape şi de cei ai tăi după trup, vor zice: 
„Ce dar? Nu sunt şi aceştia robi ai lui Dumnezeu?” Apoi îţi pun în 
gând şi cele despre greaua amestecare a aerului*, şi de greutatea 
trupului, şi altele ca acestea pun în inimă, aducându-te întru 
împuţinare de suflet. Dar dacă în inimă vor fi dragostea şi 
nădejdea, răutatea lor nu va lucra: căci atunci se arată dorul tău 
către Dumnezeu - de-l. iubeşti pe El mai mult decât odihna 
trupului. Că nu în zadar te-ai înstrăinat, ci ca să te găteşti pe sineţi 
şi să te îndeletniceşti a bate război împotriva vrăjmaşilor, şi să ştii 
cum să trânteşti pe fiecare la vremea lui, până când te vei izbăvi 
de dânşii. 


Ai părăsit toată materia văzută, trezveşte-te dinspre dracul 
întristării, ca nu cumva, din pricina sărăciei celei mari sau pentru 
necazuri, să nu poţi veni spre mari fapte bune, care sunt: a nu te 
număra pe sineţi, a suferi ocara, a nu te numit pe sineţi întru 
toată petrecerea lumii acesteia. Că dacă te vei nevoi să le câştigi 
pe acestea, acestea îţi vor găti ţie cununile sufletului. Că nu numai 
cei ce s-au lepădat de lume şi sărăcesc întru cea văzută& sunt 
săraci, ci cei ce sărăcesc dinspre toată răutatea şi însetează de 
pomenirea lui Dumnezeu; nici, de asemenea, cei ce au necazul cel 
văzut câştigă nepătimirea, ci cei ce se grijesc pentru omul cel 
dinăuntru şi voile lor le taie - aceştia, dar, vor lua cununa 
bunătăţilor. 


Încă înţelege şi pe cei ce te tulbură pe tine, şi vezi din care 
pricină te tulbură, că de multe ori îţi aduc împuţinare de suflet: ca 
să-ţi alegi vreun loc fără vreo pricină, ca apoi, căindu-te, să şezi în 
acelaşi; şi aceasta o fac ca mintea să se facă risipită şi deşartă. Dar 
cei ce cunosc vicleşugul lor petrec netulburaţi, multumind 
Domnului pentru locul în care le-a dat lor a răbda. Că răbdarea şi 
îndelungă-răbdarea şi dragostea fac pe om mulţumitor în 
ostenelile şi trudele sale, iar iubirea odihnei caută loc întru care să 
se slăvească, iar din slava multora, simţurile se slăbănogesc, de 


83 Zice poate despre intemperii sau de arşiţă şi atmosfera pe care 
acestea o creează. 

8 A nu te arăta cu niscai merite, isprăvi sau vorbiri mai ceva decât ale 
altora. 

55 În înfăţişare, în cele din afară, din lumea în care petreci, cu care te 
îndeletniceşti. 


unde de nevoie îi silniceşte pe ei şi robimea patimilor, iar prin 
saţiu şi risipirea minţii pierd înfrânarea cea lăuntrică8€. 


III. A Sfântului Diadoh 


Dacă aşezarea sufletului nu se va fi făcut nemişcată către 
văzduhul cel de aici, nu va pofti să se despartă de trup. Căci toate 
simţirile trupului se împotrivesc credinţei, de vreme ce ele se fac 
[se pleacă mai mult] spre lucrurile cele de faţă, iar aceasta 
vesteşte bogăţia bunătăţilor celor ce vor să fie. Deci, se cuvine ca 
cel ce se înstrăinează şi se nevoieşte să nu-şi aducă aminte 
vreodată de oarecare copaci cu ramuri bune şi umbroşi, sau de 
izvoare bine-curgătoare, sau de grădini de multe feluri, sau case 
bine-împodobite, sau şi despre petrecerile cu rudeniile, şi a nu 
pomeni nici chiar de praznicele cele de mult-preţ şi de vremea 
când s-ar întâmpla ele, ci să se folosească numai de cele de nevoie 
cu toată mulţumirea, iar viaţa să o socotească ca o cale străină, 
pustie de toată aşezarea spre îndulcirea trupească. Că numai aşa, 
strâmtorând cugetul nostru, pe el îl vom întoarce cu totul pe urma 
vieţii veşnice. Că vederea şi gustul şi celelalte simţiri - atunci când 
le folosim pe dânsele peste măsură - împrăştie** pomenirea inimii. 
Iar aceasta ne-o spune Eva cea dintâi: că, până ce nu s-a uitat ea 
[poftind] la copacul poruncii, îşi aducea aminte cu osârdie de 
dumnezeiasca poruncă; iar pentru că încă era acoperită cu aripile 
dumnezeiescului dor, pentru aceasta nu cunoştea goliciunea ei. lar 
pentru că s-a uitat cu dulceaţă la lemn, s-a şi atins de dânsul cu 
multă poftă, şi, de aici, din lemnul lui, cu oarecare dulceaţă 
lucrătoare a gustat; şi aşa de îndată s-a aplecat cu îndulcire, ca o 
goală ce era, către trupeasca împleticire [împreunare] şi, 
împreunând cu patima toată pofta ei, întru îndulcirea acestora de 
acum s-a dat, amestecând - pentru pricina părelnicei dulceţi a 
rodului - întru sminteala% ei şi pe Adam. Drept aceea, de aici 
înainte mintea omenească cu anevoie a mai putut pomeni pe 


86 Slăbănogirea simţurilor pricinuită de odihna nemăsurată a trupului 
şi înfumurarea din slava sau laudele altora aruncă pe om în mreaja 
tuturor patimilor, care află într-însul loc prielnic de lucrare. 
Reprezentative sunt saţietatea şi risipirea minţii, care îl aruncă pe om în 
prăpastia pierzării prin nimicirea înfrânării de la cele nefireşti. 

8&7 Trad. lit. O traducere foarte liberă a acestui text mai dificil găsim în 
Filocalie (Vol. 1, Diadoh al Foticeei, Cap 52): „Sufletul nu va dori să se 
despartă de trup, până nu-şi va pierde orice plăcere pentru lumea de 
aici”. 

88 6acpopovot = jefuieşte, duce dintr-un loc într-altul, sfărâmă. 

59 nraiouaTi = eşec, pas greşit, nenorocire, înfrângere. 


Dumnezeu sau poruncile Lui. Deci noi, întru adâncul inimii noastre 
pururea privind cu neîncetata pomenire a lui Dumnezeu, viaţa 
aceasta iubitoare de amăgire ca nişte lipsiţi de vedere să 
petrecem. Căci lucrare osebită a filosofiei duhovniceşti este a păzi 
de-a pururea neînaripat dorul vederii. Aceasta încă şi mult- 
iscusitul Iov ne învaţă pe noi, zicând: Jar inima mea n-a urmat 
ochiului meu (lov 31: 7); iar aceasta nu este altceva decât arătare 
şi pricină a înfrânării celei desăvârşite. 


IV. A lui Avva Isaac 


Lumea se aseamănă cu o curvă, care cu pofta frumuseţii ei 
trage pe cei ce o văd spre dragostea eişi; iar cel ce este ţinut în 
parte de dragostea ei şi [este] împleticit nu poate să se izbăvească 
din mâinile ei până când nu-l va dezbrăca pe el de viaţa lui; iar 
când îl va goli pe el de toate, îl scoate pe dânsul din casa ei în ziua 
morţii; iar atunci omul o va cunoaşte că a fost rătăcitoare şi 
amăgitoare. lar dacă cineva voieşte să iasă din lumea aceasta, 
voind să vadă împleticirile*” ei, să se facă departe de dânsa, şi 
atunci va fi putincios a vedea urâciunea ei. 


V. Din Pateric 


1. Era în Schitopole un ostaş oarecare care făcuse multe rele 
şi în tot chipul întinase trupul său; iar umilindu-se el de la 
Dumnezeu, s-a lepădat de lume; şi, zidindu-şi lui chilie într-un loc 
pustiu, şedea grijindu-se de suflet şi de mântuirea sa. Iar aflând 
unii din cunoscuţii lui, au început să-i trimită pâine şi finice, 
făcându-l fără lipsă la toată trebuinţa lui. Iar dacă s-a văzut pe sine 
întru odihnă, nimic lipsindu-i, a zis întru sineşi: „Cu adevărat, o 
odihnă ca aceasta ne scoate pe noi din odihna cea de acolo; iar eu 
nu sunt vrednic de aceasta”. Deci, părăsind chilia sa, s-a depărtat, 
zicând: „Să mergem, suflete, întru necaz; că pâinea mea este [se 
cuvine a fi] hrana dobitoacelor, adică iarba cea potrivită 
dobitoacelor, ca celui ce am lucrat lucrurile dobitoacelor”. 


2. Întrebat-a cineva: „În ce chip poate omul tăia obişnuinţele 
cele dintâi, ca să se obişnuiască pe sineşi în viaţa cea lipsită şi 
sihăstrească?” Răspuns: „Nu e cu putinţă să trăiască trupul afară 
de trebuinţa sa, dar, pe cât este cu putinţă, mintea îl poate ţine pe 
dânsul departe de desfătare şi moliciune, atunci când şi departe va 
fi de cele ce pricinuiesc moliciunea, de vreme ce, atunci când vede 
pricinile răsfăţării şi ale slăbănogirii, se deşteaptă într-însul pofta 


% Încurcăturile, sucelile. 


cea înfocată; şi aşa, fie iarăşi se întoarce într-însele, fie primeşte 
nevoinţă mare de război. Pentru aceasta şi Izbăvitorul nostru, celui 
ce voieşte a-l urma, i-a poruncit întâi a goli şi a lepăda de la sineşi 
pricinile slăbănogirii”!, şi aşa să-l urmeze Lui; încă şi Însuşi Acela, 
când a început să bată război cu Diavolul, în pustie, pe uscat l-a 
biruit pe el. 


3. Încă şi Pavel, atunci când luăm crucea lui Hristos, ne 
îndeamnă să ieşim din cetate, zicând: Să ieşim împreună cu 
Hristos şi să luăm ocara Lui, că în afara cetăţii a pătimit (Evr. 13: 
13). Că, prin despărţirea omului de lume şi de ai săi, degrabă uită 
şi de obişnuinţa cea de mai-nainte şi nu se va osteni multă vreme 
întru pomenirea acestora. Iar întru nevoinţa aceasta ajută mult şi 
aceea de a avea aşezarea chiliei călugărului întru sărăcie şi lipsă, 
ca aşa chilia lui să fie deşartă şi nelucrătoare de toate cele ce 
mişcă  într-însul pofta odihnei; căci atunci când pricinile 
slăbănogirii sunt departe de om, nu se va primejdui într-un război 
îndoit: nici întru cel din afară, nici întru cel dinăuntru, adică întru 
cel prin simţiri şi întru cel prin gânduri. 


Şi aşa, mai mult biruieşte omul cel ce se află departe pe cele 
către dulceaţă decât cel ce are pofta zădărându-l; căci omul are 
război în fiecare din mădularele trupului; pentru aceasta, dator 
este să se păzească pe sine şi a micşora astfel războiul cel asupra 
sa. 


4. Zis-a Avva Pimen: „Se cuvine a fugi de cele trupeşti, adică 
de materiile cele ce zădărăsc patimile, căci, atunci când omul va fi 
aproape de războiul trupesc, se aseamănă cu bărbatul ce stă 
deasupra unei gropi prea adânci, asupra căruia, când voieşte a 
năvăli vrăjmaşul, cu lesnire îl trage în groapă; iar dacă cineva va fi 
departe de cele trupeşti, va fi asemenea bărbatului ce stă departe 
de groapă, care, deşi vrăjmaşul, prinzându-l, îl va trage să-l arunce 
în groapă, se poate împotrivi acestuia, încă fiind el tras, încă şi 
ajutorul lui Dumnezeu poate cere, Care, şi degrabă stând lângă 
dânsul, îl răpeşte pe om din mâinile vrăjmaşului”. 


5. Povestit-a oarecine că trei iubitori de osteneală s-au făcut 
prieteni şi şi-au ales vieţi deosebite: şi unul dintr-înşii a ales a 
împăca pe cei învrăjbiţi, după cea zisă: Fericiţi făcătorii de pace, 
iar altul a cerceta pe cei bolnavi, iar altul s-a dus în pustie să se 
liniştească şi să se nevoiască cu Părinţii. Deci cel dintâi, foarte 


9% Zice poate de Matei 16: 24. 


ostenindu-se pentru desele vrajbe ale oamenilor şi neputând a 
împăciui pe toţi, obosind, veni către cel ce slujea bolnavilor şi l-a 
aflat pe dânsul împuţinat şi neputând a săvârşi porunca. lar 
tocmindu-se amândoi, s-au dus către sihastru, vrând a se învăţa 
dacă a dobândit ceva din nevoinţa cea din liniştire. Şi, văzându-l pe 
dânsul, au povestit lui mai întâi cele despre dânşii, cum adică, 
nenumărate necazuri răbdând fiecare din ei, n-au putut duce la 
bun sfârşit lucrul ce şi l-au pus înainte. Apoi l-au rugat şi pe acela 
să le spună lor ce a câştigat din linişte. Iar el a pus apă în pahar şi 
a zis către ei: „Luaţi aminte la apă (şi era tulbure)”. Iar după ce au 
mai stat puţin, a zis către dânşii: „Luaţi acum aminte la apă”. Iar 
acum era aşezată. Şi, dacă au luat aminte şi au văzut în apă ca 
într-o oglindă feţele lor, a zis către dânşii: „Aşa este şi cel ce 
petrece în mijlocul oamenilor, din pricina tulburării nu-şi poate 
vedea păcatele sale, iar când se va face departe de lume, ducându- 
se întru loc pustiu ca acesta, şi se va linişti cu simţurile, atunci 
vede neajunsurile” sale; şi, dacă voieşte, cu împreună-lucrarea 
harului lui Dumnezeu pe sine se îndreaptă. 


6. Zis-a un stareţ: „Precum în drumul cel mare, adică pe calea 
cea bătută şi adeseori călcată, nu se iveşte nimic verde, nici nu 
răsare ceva, chiar de ai şi semăna - ci numai întru cel necălcat şi 
nebătătorit -, tot aşa şi pentru noi, până când suntem în mijlocul 
materiilor lumii, surpându-se mintea de grijile cele din afară şi 
deseori călcându-se, nu poate să cunoască patimile cele ascunse 
într-însa; iar atunci când, departe făcându-se de risipire şi de griji, 
se va linişti, atunci vede patimile cele ce răsar şi se arată în ea, 
care mai-nainte erau ascunse de dânsa, înăuntrul ei fiind, măcar că 
întru dânsele de-a pururea umbla şi petrecea”. 


7. Un frate a întrebat pe un stareţ, zicând: „Bine este, Avvo, a 
locui în pustie?” Şi a răspuns bătrânul: „Fiii lui Israil, atunci când 
au încetat din grija cea din Egipt şi au locuit în corturi, atunci au 
cunoscut ei cum se cuvine a se teme de Dumnezeu. Încă şi 
corăbiile, până când se înviforează în luciul mării, nelucrătoare 
petrec, iar după ce vin la liman, atunci fac negustoria. Aşa şi omul, 
de nu va ieşi din tulburare, ca să rabde într-un loc liniştit, nu va 
lua niciodată cunoştinţa adevărului”. Intrebat-a fratele iarăşi: „Şi 
ce va face, părinte, cineva pentru a lua darul faptelor bune?” Şi a 
răspuns bătrânul: „Dacă cineva voieşte să înveţe meşteşugul, lasă 
toată grija, şi întru dânsul singur se îndeletniceşte, şi petrece 
lângă dascăl, smerindu-se şi ticăloşindu-se pe sine, şi aşa învaţă 


2 EAarropara = defectele, lipsurile. 


meşteşugul. Tot aşa şi călugărul, de nu va lăsa toată îndeletnicirea 
omenească, socotindu-se pe sine mai rău decât tot omul, dându-se 
pe sine fără cârtire* la un dascăl duhovnicesc, nu va câştiga 
nicidecum fapta bună”. 


8. Povestit-a un bătrân: „Atunci când eram mai tânăr, aveam, 
zice, un stareţ care iubea să se ducă în cele mai îndepărtate 
pustietăţi şi acolo să se liniştească. Şi i-a zis lui într-o zi: «Pentru 
ce, Avvo, fugi totdeauna în pustietăţi? Că mi se pare că cel ce 
petrece aproape de lume, şi văzând, trece cu vederea pentru 
Dumnezeu, are plată mai mare decât cel ce nu vede nicidecum». Şi 
mi-a răspuns bătrânul: «Crede-mă, fiule, că până când nu va veni 
omul la măsura lui Moise, şi, pe scurt, să se facă fiu al lui 
Dumnezeu, nu se foloseşte din lume. Iar eu încă sunt fiu al lui 
Adam: precum tatăl meu, de văd rodul păcatului, îndată îl poftesc, 
pe care îl iau, îl mănânc şi mor. Pentru aceasta fugeau şi Părinţii 
noştri în pustie, întru care, neaflând materiile patimilor, cu lesnire 
le-au ucis pe acestea”. 


9. Zis-a Avva Tithoi: „Străinătatea este a-şi ţine omul gura sa 
în orice loc s-ar afla”. 


VI. A Sfântului Efrem 


Lucrul cel bine-canonisit [măsurat] este liman liniştit, iar la 
cei ce nu este călăuzire, aceia cad precum frunzele". 


% În manuscris: „cu prostime”, ce redă pe &ppovtoTrepov, fără gânduri 
(iscoditoare, de bănuială), fără griji, slobod de acestea; nebuneşte. 

9 Sfârşit destul de neobişnuit - sau, ca să zicem cumva ca şi autorul, 
plin de lucruri străine şi afară de lume - pentru această pricină dedicată 
înstrăinării. Cu alte cuvinte, înstrăinarea (ba şi rămânerea într-o obşte 
monahală sau în lume) se face în chip măsurat, cu dreaptă-socoteală, sub 
o călăuzire (xvBepvnoic) duhovnicească, şi astfel înstrăinarea se face 
liman liniştit celor ce o îmbrăţişează şi prin depărtarea de lume, şi cumva 
în lume, printr-o înstrăinare a minţii prin tăcere şi cugetare la cele 
dumnezeieşti, precum zice şi Avva Tithoi la punctul 9 şi cum zic şi alţii 
mai-nainte de el. Iar unde nu este călăuzire, cei ce se vor fi dorit după o 
oarecare înstrăinare (cf. şi I loan 2: 15) vor cădea ca frunzele, de unde şi 
peisajul „tomnatic” care s-a aşternut ca şi frunzele, cuprinzând tot mai 
mult „anul” mântuirii duhovniceşti (cf. şi Luca 4: 19) al Bisericii. 


PRICINA A PAISPREZECEA 


De unde se face frica lui Dumnezeu şi dragostea în om întru 
început, şi spre cât este cu datorie*. 


I. Din Pateric 


1. Un frate a întrebat pe Avva Evprepie, zicând: „Cum vine 
frica lui Dumnezeu întru început în suflet?” Şi a răspuns bătrânul: 
„De va alege omul smerenia şi necâştigarea, degrabă vine într- 
însul frica lui Dumnezeu”. 

2. Zis-a Avva lacov: „Precum făclia luminează în loc 
întunecos, tot aşa şi frica lui Dumnezeu, atunci când va veni în 
inima omului, îl luminează pe acesta şi-l învaţă toate faptele bune 
şi poruncile lui Dumnezeu”. 

3. Un frate a întrebat pe un stareţ, zicând: „ Cum vine frica 
lui Dumnezeu în suflet?” Şi a zis bătrânul: „De va alege omul 
smerenia, şi neagoniseala, şi a nu judeca, şi întru tot lucrul a 
mustra sufletul său, ca să-şi aducă aminte că trebuie să întâmpine 
pe Dumnezeu, [atunci] îi vine lui frica lui Dumnezeu”. 

4. 


% Trad. neogr. adaugă „...a ne teme şi a iubi pe Dumnezeu”. 


PRICINA A CINCISPREZECEA 


Că cei ce se leapădă de lume, de nevoie este a nu se amesteca cu 
rudeniile cele după trup sau cu patimă către dânşii a se afla. 


I. A lui Palladie 


1. Un oarecare Pior, de neam egiptean, tânăr cu vârsta, 
lepădându-se de lume, a ieşit din casa părintească, pentru 
covârşirea dumnezeiescului dor, şi a făcut făgăduinţă lui 
Dumnezeu să nu mai vadă pe cineva dintre ai săi. lar după 
cincizeci de ani, sora acestuia, bătrână fiind şi înştiinţându-se de la 
oarecine că fratele său trăieşte, simţea că-şi va ieşi din minţi dacă 
nu va apuca să-l vadă pe acesta; dar neputând merge în pustie, a 
rugat pe episcopul de acolo să scrie părinţilor celor din pustie ca 
să-l trimită pe dânsul şi să-l vadă. Şi, silă multă punându-se lui, 
ascultând de părinţi, a luat cu sine pe încă unul şi s-a dus; şi, 
ajungând la casa unde era sora lui, a vestit aşa: „Fratele tău, Pior, 
a venit”. Şi simțind că soru-sa iese către dânsul, închizându-şi 
ochii, a strigat către ea: „Soro cutare, eu sunt fratele tău, eu sunt 
Pior, fratele tău; uită-te şi vezi cât voieşti”. Şi, încredinţându-se 
aceea, a proslăvit pe Dumnezeu. Şi, multe făcând ea, nu l-a putut 
pleca pe dânsul să intre în casă; şi, făcând rugăciune în prag, s-a 
dus iarăşi în pustie. 

2. Vestitu-s-a odinioară Fericitului  Evagrie Diaconul 
săvârşirea părintelui său; şi a zis celui ce i-a vestit: „Incetează de a 
huli, că tatăl meu e nemuritor”. 


II.Din viaţa Sfântului Pahomie 


1. Auzind sora cea după trup a Cuviosului despre viaţa lui cea 
îmbunătăţită, a venit la mănăstire poftind a-l vedea pe acesta. Şi, 
aflând Marele de venirea ei, a trimis pe portar ca să-i zică ei: „lată, 
ai auzit despre mine că trăiesc, deci du-te, şi să nu te mâhneşti că 
nu te voi vedea. Iar de voieşti şi tu să râvneşti acestei vieţi a mea, 
spre a afla noi milă de la Domnul, socoteşte întru sine şi, de-ţi este 
ţie plăcut, îţi vor face fraţii o chilie ca să te poţi linişti de sine; şi 
poate Domnul va chema şi pe altele prin tine. Că nicio altă odihnă 
nu are omul pe pământ decât a face bunătate şi a plăcea lui 
Dumnezeu”. Primind ea acest răspuns, a lăcrimat şi, 
străpungându-se [la inimă], a dat inima ei spre mântuire. 

Şi, aflând Pahomie de râvna ei şi proslăvind pe Dumnezeu, a 
ridicat pe cei mai cucernici dintre fraţi ca să-i facă ei undeva mai 
departe de mănăstire o sihăstrie. lar nevoindu-se aceasta după 


Dumnezeu, s-au adunat şi altele, arătându-le ea toate căile cele 
către mântuire. lar pe oarecare Petru, foarte bătrân cu vârsta şi 
cucernic, l-a rânduit spre a le cerceta pe ele; încă şi canoane 
scriind, le-a trimis lor, ca, după dânsele purtându-se, să se ţină de 
viaţa cea după Dumnezeu. 

Încă şi maica lui Teodor (ce şi el era sub dânsul, pe care 
foarte îl iubea Pahomie, văzând ascultarea lui cea mare şi 
minunată şi nevoinţă lui strălucind), căutându-l pretutindenea şi 
aflând că petrece acolo, a ajuns la mănăstire aducând scrisori de la 
episcopi care porunceau să-i dea [spre vedere] pe fiul ei; şi, 
găzduind ea la mănăstirea de femei, a trimis scrisorile lui Pahomie, 
rugându-se să poruncească să poată vedea pe fiul ei. 

Şi, chemând el atunci pe Teodor, i-a zis lui: „Ai auzit, dar, 
fiule, că maica ta a venit aici, vrând să te vadă pe tine; iată, ne-a 
adus nouă şi scrisoare de la episcopi; deci du-te şi o întâmpină pe 
ea, mai vârtos pentru bărbaţii cei sfinţi care ne-au scris nouă”. Zis- 
a lui Teodor: „Incredinţează-mă pe mine, părinte, că, dacă o voi 
vedea pe ea, după atâta cunoştinţă, nu mi se va face mie cuvânt de 
la Domnul în ziua aceea, pentru că, după ce am părăsit-o, iarăşi 
spre poticneala fraţilor vorbesc cu ea. Că dacă fiii lui Levi cei mai- 
nainte de har, pe părinţii şi fraţii lor nu i-au cunoscut%*, ca 
dreptăţile lui Dumnezeu să le păzească, cu mult mai vârtos eu, cel 
ce m-am învrednicit de atât, sunt dator a nu cinsti mai întâi decât 
dragostea lui Dumnezeu pe născători sau rudenii; că zice Domnul: 
Cel ce iubeşte pe tatăl său sau pe mama sa mai mult decât pe Mine 
nu este vrednic de Mine (Matei 10: 37)”. Zis-a lui Pahomie: „Dacă 
ai cercat, fiule, că nu-ţi este de folos, eu nu te silesc; iar aceasta 
este a celor ce desăvârşit s-au lepădat de lume şi cu totul s-au 
lepădat de sineşi. Zic adică că se cuvine ca călugării să fugă de 
vorbele cele mireneşti nefolositoare, iar pe cei ce sunt mădulare 
ale lui Hristos şi slujesc Lui cu totul, pe aceştia pe toţi deopotrivă 
să-i iubească. lar dacă cineva este ţinut de oareşicare pătimire şi 
zice «că sunt trupul meu, şi îi iubesc», să ia aminte la ce zice 
Scriptura: De ce se biruieşte cineva, de aceea se şi robeşte (II Pt. 
2: 18)”. 

Deci nevrând el să se arate maicii sale, şi ea la rândul ei a 
socotit să rămână în mănăstire lângă cele întru Hristos fecioare, 
socotind că, „de va voi Dumnezeu, îl voi vedea poate cu fraţii, şi 
sufletul meu îl voi câştiga pentru dânsul”. Aşadar, o astfel de 
asprime după Dumnezeu, ce se face întru slava lui Dumnezeu, 
ajunge pricinuitoare de folos celor ce se întâmplă [pe la 
mănăstire], deşi, pentru puţin, pare a fi întristăcioasă. 


% L-au neglijat. 


III. Din viaţa Sfântului Simeon Stâlpnicul 


Trecând douăzeci şi şapte de ani de când s-a lepădat de legile 
firii şi de toate cele din lume, acest mai presus de lume bărbat, 
Marele Simeon, purtând încă mamă-sa focul firesc al inimii 
iubitoare de fii şi neputând cu niciun chip să stingă para, s-a dus la 
acest în trup şi fără de trup fiu - căci aşa ne sileşte cuvântul a-l 
numi -, poftind ea şi faţa fiului a o avea, şi cuvântul lui a-l auzi, de 
care fusese lipsită de atâta vreme. Iar el, aflând de venirea maică- 
sii, priveşte dar cum a păzit şi cinstea maică-sii, şi nedezlegata 
poruncă a legii celei mari: că n-a primit venirea, ci a trimis [solie] 
către dânsa, zicând: „De ţi se pare, o, maică, că s-ar cuveni mai 
degrabă vederea noastră, în veacul cel de acolo să o învistierim şi 
dacă cu adevărat plăcută lui Dumnezeu va fi viaţa noastră, [să ştii 
că] după ducerea cea de aici în Hristos unul pe altul ne vom vedea 
mai îndeaproape şi mai cunoscuţi ne vom face”. 

Acestea dar i-a trimis el maicii şi a sfătuit-o; iar de vreme ce 
para care ardea pe sufletul ei nu a lăsat-o să [şi] simtă cele zise, ea 
petrecea mai departe punând înainte dorul vederii, drept care el i- 
a vestit a doua oară, zicând: „Eu, maică, socoteam mai vârtos că 
vei primi şi tu cele ce ne sunt de folos de obşte, nouă fiecăruia, şi 
nu te vei sili aşa spre vorbire, dar, de vreme ce le văzui pe toate 
mai prejos decât dorul tău, iată, de aici înainte se cuvine a ne 
linişti, iar după puţin te voi vedea; căci aşa s-a părut lui 
Dumnezeu”. lar mamă-sa, ca pe o preadulce şi vrednică de dorit 
primind făgăduinţa, sufletul ei se ridică de la dânsa, şi cu nădejdile 
se bucura şi se veselea, şi toată era a vremii viitoare, şi, pe scurt 
[fie zis], i se părea de ca şi cum îl vedea pe fiul ei de faţă, şi-l 
cuprindea şi îmbrăţişa, şi glasul lui îl auzea. Iar întrucât acestea 
erau astfel, aceea şi-a întors de îndată viaţa” şi sufletul l-a dat lui 
Dumnezeu, fericită, cu adevărat, pentru viaţă şi cu mult mai 
fierbinte fericită pentru sfârşit, că unui fiu ca acesta a fost maică şi 
că l-a lăsat ajuns întru fapta bună. Deci a poruncit dumnezeiescul 
Simeon ca trupul ei cel mort să fie adus înăuntrul mandrei (adică 


7 kataotpéos, sau: „şi-a răsturnat”, adică a întors prin moarte viaţa 


trupului acolo de unde a venit. Expresia desemnează deci moartea vieţii 
trupului (Bioc-ul) dar nu şi a vieţii sufletului (Çwń, adică viaţa în har cu 
Dumnezeu) sau sufletul însuşi, pe care, se zice mai departe, l-a dat lui 
Dumnezeu. În acest sens, Părinţii mai vorbesc şi de o întoarcere sau 
răsucire a sufletului în sus, în spirală, către Dumnezeu, astfel încât să nu 
se facă una cu viaţa trupului sau să-i urmeze acesteia spre cele 
stricăcioase, răsucindu-se adică într-o spirală ce se învârte întru cele mai 
de jos. 


al staulului*, că aşa se chema ocolul stâlpului); căci stâlpul era 
împrejmuit de pretutindenea cu un zid, ca aşa să nu facă vreo 
intrare femeilor. Deci aducându-se maica sa la dânsul, moartă 
fiind, a văzut-o pe ea după făgăduinţă şi, spre dânsa rugându-se, 
acolo oareunde lângă stâlp a îngropat-o. Aşa şi maicii cinste i-a 
dat, şi stăpâneasca poruncă nu numai că a împlinit-o, ci şi, cu ale 
sale sporiri, şi crescând-o s-a arătat”. 


IV. Din Pateric 


1. Un frate, străin fiind de loc, a întrebat pe un stareţ, zicând: 
„Voiesc să mă duc întru ale mele”. Şi i-a zis lui bătrânul: „Aceasta 
să cunoşti, frate, că, venind din oraşul tău în cele de aici, Îl aveai 
pe Domnul povăţuindu-te, iar de te vei întoarce, nu-L vei mai avea 
pe dânsul”1%. 

2. Un frate, sârguindu-se spre cetate, cerea rugăciune de la 
un stareţ, iar bătrânul a zis către dânsul: „Nu te sârgui spre 
cetate, ci sârguieşte-te a fugi de cetate, şi te vei mântui”. 

3. Un frate cucernic foarte avea o mamă săracă; şi, făcându- 
se o foamete mare, luând pâine, a mers să ducă maică-sii; şi, iată, 
s-a făcut glas către dânsul, zicând: „Tu porţi grijă de mamă-ta, sau 
Eu să port?” Şi, socotind fratele puterea glasului, s-a aruncat pe 
sineşi cu faţa la pământ, rugându-se şi zicând: „Tu, Doamne, 


% Despre sensul cuvintelor mandră sau staul, am scris în Volumul II, 
la Pricina XIX, 3. De altfel, paranteza din text confirmă şi cele scrise de 
noi. 

99 pokona; sau: „îmbunătăţită s-a arătat făcând-o”, adică a împlinit 
cumva două porunci deodată: a rămas, pe de-o parte, departe de maica sa 
pentru Domnul, iar pe de alta a reuşit să fie într-o comuniune de iubire 
fără a se depărta de Domnul. Vedem aşadar de aici şi din celelalte vieţi 
de mai-nainte cum în viaţa pustnicilor acribia faţă de poruncile 
evanghelice şi rânduielile monahale legate de aşezarea departe de lume 
era îmbinată foarte bine cu iconomia, dar aceasta numai după Dumnezeu, 
sau, cum zice Sfântul Simeon mai-nainte, numai în vârtutea faptului că 
„că aşa s-a părut lui Dumnezeu”. 

1% Se socoteşte de obşte că cel odată ajuns în călugărie, de se va 
întoarce în cele ale sale, adică în lume, nu va mai dobândi, ca mirean, 
nădejde de mântuire. Pentru aceasta există şi acea perioadă de un an sau 
mai mulţi de probă, în care viitorul monah e doar frate de mănăstire, în 
care timp el se poate întoarce oricând în lume fără nicio piedică, dar, 
odată rasoforit sau călugărit, de se întoarce în lume, se socoteşte că nu 
mai află nădejde de mântuire decât dacă se întoarce din nou la mănăstire. 
După cunoştinţele pe care le avem din literatura ascetică, nu ştim să fi 
fost cineva care s-a mântuit sau a sporit cumva în Dumnezeu, în lume 
fiind, după ce mai-nainte a fost călugăr. 


poartă grijă de noi”. Şi, sculându-se, s-a întors în chilia sa. lar a 
treia zi a venit maica sa către el, zicând: „Cutare călugăr mi-a dat 
puţin grâu; ia-l şi fă-ne nouă câteva pâinişoare ca să ne hrănim”. 
lar auzind fratele acestea, a proslăvit pe Dumnezeu şi, bine- 
nădăjduit făcându-se, sporea cu harul lui Dumnezeu întru toată 
fapta bună. 

4. Un călugăr ce locuia într-un schit avea un fiu într-un sat; şi, 
pârât fiind fiul la stăpânire, l-a prins un ostaş şi l-a dus; şi, venind 
mama fiului său la călugăr, l-a rugat prin cineva ca să scrie către 
dregător şi să-l roage să-l sloboadă pe fecior. Şi a zis călugărul 
către cel trimis: „Şi dacă acesta se va slobozi, oare nu vor prinde 
pe altul în locul lui?” Şi acela a răspuns: „Da”. Şi a zis bătrânul: „Şi 
ce folos îmi este dacă voi pune bucurie în inima maicii lui şi, luând 
mâhnirea ei, o voi pune în inima altei femei?” 

5. Tot acel stareţ era lucrând multă rucodelie şi-şi oprea 
numai cât îi ajungea spre trebuinţa sa, iar cealaltă parte o dădea 
săracilor; şi, făcându-se foamete, maica a trimis pe fiul său 
rugându-l să le dea câteva pâinişoare. lar auzind bătrânul, a zis 
fiului său: „Mai sunt şi alţii în acel loc ce au trebuinţă ca şi voi?” 
Răspuns-a acela: „Da, sunt mulţi”. Iar bătrânul, închizând uşa în 
faţa lui şi lăcrimând, a zis: „Du-te, fiul meu, Cel ce poartă grija 
acelora, şi a voastră o va purta”. Iar un frate, fiind de faţă atunci, 
acolo, şi văzând ceea ce a făcut stareţul, l-a întrebat pe dânsul, 
zicând: „Acum nu ai suferit cu gândul, pe fiul tău aşa întorcându-l 
deşert?” Şi a zis bătrânul: „Dacă nu se va sili omul pe sineşi în 
fiecare lucru, plată nu va avea!” 

6. Era un călugăr oarecare ce avea un frate mirean sărac şi 
orice lucra, îi dădea lui; şi, pe cât îi dădea lui, cel ce lua sărăcea şi 
mai mult. Şi, ducându-se călugărul, a vestit unui stareţ lucrul; şi i-a 
zis lui bătrânul: „De voieşti, ascultă-mă: să nu-i mai dai; ci zi-i lui: 
«Frate, când aveam, îţi dădeam ţie, deci şi tu, ce vei câştiga din 
cele ce vei lucra, adu-mi şi mie», şi orice va aduce, ia de la dânsul 
şi, unde ştii că e vreun străin sau bătrân sărac, dă-le pe acelea, şi 
te roagă ca să facă rugăciune pentru dânsul”. Şi, ducându-se 
fratele, a făcut întocmai; iar când a venit fratele său mirean, i-a 
grăit lui despre graiurile bătrânului, şi, auzind acela, s-a dus 
mâhnit. Însă, în chiar ziua cea dintâi, luând din osteneala sa câteva 
verdeţuri, le-a adus călugărului; iar el, luându-le pe acelea, le-a dat 
bătrânilor şi i-a rugat pe ei să se roage pentru dânsul; şi, 
blagoslovindu-se, s-a întors la casa sa. 

Iar după puţin, a venit iarăşi către călugăr şi a adus verdeţuri 
şi trei pâini; şi, luându-le călugărul şi pe acelea, a făcut ca mai- 
nainte; şi, blagoslovindu-se mireanul de la bătrâni, s-a dus. Apoi a 
venit a treia oară şi a adus multe bunătăţi, şi vin, şi peşte; şi, 


văzând călugărul, s-a minunat; şi a chemat pe săraci şi i-a odihnit. 
Şi a zis mireanului: „Nu cumva ai trebuinţă de puţină pâine?” Iar 
el a zis: „Nu, doamne. Că şi când luam de la tine ceva, ceva ca un 
foc intra în casa mea şi prăpădea şi acel puţin pe care-l aveam. lar 
de când nu mai iau de la tine, Dumnezeu mă blagosloveşte”. Şi, 
ducându-se fratele, [călugărul] a vestit bătrânului toate cele 
întâmplate, şi i-a zis lui bătrânul: „Au nu ştii că lucrul călugărului 
este foc, şi oriunde ar intra, arde? Şi mai vârtos aceasta este ceea 
ce-l foloseşte pe dânsul: a face milostenie din osteneala sa şi a lua 
rugăciune de la sfinţi, şi aşa se blagosloveşte” 11. 

7. Venit-a odinioară mama Sfântului Marcu, ucenicul Avvei 
Siluan, ca să-l vadă pe dânsul, şi avea mult alai; şi a ieşit bătrânul 
[Avva Siluan] către dânsa, şi i-a zis lui: „Avvo, zi-i fiului meu să 
iasă, ca să-l văd”. Şi, intrând bătrânul, i-a zis lui: „leşi, ca să te 
vadă mama ta”. Şi era îmbrăcat cu fotă (chenotarion) şi murdar de 
la bucătărie. Şi, ieşind pentru ascultare, şi-a închis ochii săi şi le-a 
zis lor: „Mântuiţi-vă!%”. El însă nu i-a văzut pe dânşii, iar maica sa 
nu l-a cunoscut pe el. Şi a trimis iarăşi către bătrânul, zicând: 
„Avvo, trimite-mi pe fiul meu ca să-l văd!” Şi, chemând bătrânul, i- 
a zis: „Nu ţi-am zis să ieşi ca să te vadă mama ta?” Răspuns-a 
acela: „Am ieşit după cuvântul tău, Avvo, şi am zis lor «mântuiţi- 
vă!»; însă, rogu-te, nu-mi zice să ies încă o dată, ca să nu mă fac 
neascultător”. Şi ieşind bătrânul, a zis ei: „Acela este, cel ce v-a 
întâmpinat pe voi şi a zis «mântuiţi-vă!»; şi, mângâind-o pe dânsa, 
a slobozit-o. 

8. Mers-au odinioară bătrâni mulţi la Avva Pimen şi, iată, 
venise şi oarecine din rudeniile Avvei Pimen, având pe copilul său 
cu sine, a cărui faţă, prin lucrarea Satanei, se întorsese înapoi; şi 
văzând tatăl copilului mulţimea părinţilor, luând copilul afară de 


101 Tată cum, uneori, mai de folos este, chiar sărac fiind, să faci milă cu 
cineva, decât să iei milă de la altul, şi aşa, mai multă blagoslovenie vei 
avea, chiar încă din viaţa aceasta. De luat aminte e şi lucrarea bătrânului 
de la punctul 5, ce-i drept mai greu de înţeles pentru mulţi. Poate că 
gândul lui s-ar putea reda şi aşa: „Cum să faci oare mai multă milă cu cei 
ai tăi, când mai sunt încă mulţi alţii în aceleaşi nevoi? Au nu toţi suntem 
fraţi înaintea lui Dumnezeu (cf. Fapte 17: 28; I Ioan 3: 16; Evr. 2: 11 etc.), 
şi oare e mai mare rudenia după trup (de familie) decât cea după duh, ce 
o avem cu toţi oamenii?” Un răspuns dă şi Mântuitorul Hristos: Jubeşte 
pe aproapele tău ca pe tine însuţi! 

102 oweinre. Deşi pare o zicere simplă şi aparent uşor de înţeles, ea 
este de fapt un salut, precum „bucură-te”, sau „bucuraţi-vă”, sau „fii 
binecuvântat”, pe care le întâlnim şi în Scriptură. În manuscris e redat 
„mântuitu-v-aţi”, care, deşi la prima vedere pare o întrebare, urarea nu 
este urmată de semnul întrebării. Mai exact s-ar putea reda poate prin „o, 
de v-aţi mântui!” 


mănăstire, şedea plângând. Şi s-a întâmplat să iasă un bătrân şi, 
văzându-l pe dânsul plângând, a zis: „Omule, de ce plângi?” Iar el 
a zis: „Sunt rudenie a Avvei Pimen şi, iată, copilului meu i s-a 
întâmplat ispita aceasta. Şi, vrând a-l duce pe dânsul la bătrânul, 
m-am temut că nu va voi să ne vadă pe noi, iar acum, de va afla că 
suntem aici, va trimite şi ne va izgoni pe noi, iar eu, văzând 
venirea voastră, am îndrăznit să venim. Deci, precum voieşti, Avvo, 
miluieşte-mă, şi ia copilul înăuntru şi rugaţi-vă pentru dânsul”. Şi, 
luându-l bătrânul, a intrat şi a lucrat înţelepţeşte: că nu îndată l-a 
dus pe dânsul la Avva Pimen, ci, începând de la fraţii cei mai mici, 
zicea: „Insemnaţi copilul cu semnul cinstitei cruci”. Şi, făcând toţi 
pe rând, îl însemnară pe el. lar mai pe urmă l-a dus şi la Avva 
Pimen, iar el nu voia să se apropie de dânsul. Iar ei l-au rugat pe 
dânsul, zicând: „Precum au făcut toţi, aşa fă şi tu, Părinte!” Şi, 
suspinând,  sculându-se, s-a rugat, zicând: „Dumnezeule, 
tămăduieşte zidirea Ta, ca să nu fie stăpânită de vrăjmaşul!” Şi, 
însemnându-l îndată, l-a tămăduit, şi l-a dat tatălui său sănătos. 


V. A lui Avva Isaia 


Dacă te-ai depărtat de rudeniile tale cele după trup şi voieşti 
să te faci străin pentru Dumnezeu, şezând în chilie, să nu laşi 
dulceaţa lor!% să intre în inima ta, milostivindu-te!% cumva de tatăl 
sau maica ta, sau pomenind în inima ta de frate sau de soră şi de 
milostivirea [afecțiunea] fiilor, sau de voia femeii, sau de cele ce le- 
ai lăsat, ci adu-ţi aminte de ieşirea ta şi de nevoia [greutatea] 
morţii, că niciunul dintr-înşii nu-ţi va ajuta atunci. Şi pentru ce, 
dar, n-ai voi să-i părăseşti pe dânşii pentru fapta bună? 

De ţi se va face nevoie să mergi în satul tău pentru vreun 
lucru, păzeşte-te pe sine dinspre rudeniile tale cele după trup: să 
nu ai adică îndrăzneală către ele, nici să te amesteci pe sine cu 
cuvintele lor. 


VI. Din Pateric 


Povestit-a oarecine din părinţi despre Avva Pimen şi despre 
fraţii lui care locuiau în Egipt; că, poftind mama lor să-i vadă, nu 
putea. Deci a pândit, iar când mergeau ei la biserică, i-a 
întâmpinat pe dânşii, iar ei, văzând-o pe ea, s-au întors şi au închis 
uşa de la faţa ei. Iar ea, dacă stătea în afara uşii, striga cu mare 
plângere şi cu jale, zicând: „Voiesc să văd pe voi, fiii mei cei 


1093 Altfel spus: dulcele dor către ei. 
104 Despre milostivire (onAyrvoo) şi modul cum s-a înţeles ea, vezi 
nota de la Pricina XII, 1. 


iubiţi!” Deci fiind ei înăuntru şi auzind-o pe dânsa, a zis Avva Anuv 
către Avva Pimen: „Ce să facem bătrânei acesteia de lângă uşă 
care plânge?” Şi, ducându-se Avva Pimen şi stând aproape de uşă, 
a zis ei: „Ce strigi aşa, bătrână?” Iar ea, auzind glasul lui, striga 
mult mai vârtos, plângând şi zicând: „Voiesc să vă văd, fiilor! Că ce 
este de vă voi vedea? Au nu sunt eu maica voastră? Au nu sunt eu 
care v-am aplecat [alăptat] pe voi? Acum toată sunt căruntă, deci 
miluiţi bătrâneţile mele. Lăsaţi-mă numai puţin să vă văd pe voi şi 
să potolesc măcar puţin pârjolul inimii mele, că foarte mă ard cu 
dorul vostru, mai vârtos acum, când am auzit glasul tău, fiule!” Zis- 
a ei Avva Pimen: „Aici voieşti să ne vezi pe noi sau în lumea cea de 
acolo?” Răspuns-a aceea: „Şi, dacă nu vă voi vedea pe voi aici, 
vedea-vă-voi oare în lumea cea de acolo?” Iar el a zis ei: „Dacă te 
vei sili a nu ne vedea pe noi aici, ne vei vedea acolo”. Iar aceea, 
cum a auzit aceasta, s-a dus bucurându-se şi a zis: „Dacă urmează 
să vă văd pe voi acolo, nu voiesc să vă văd aici”. 


VII. A Sfântului Grigorie Dialogul 


Un călugăr oarecare din mănăstirea Sfântului Benedict era 
supărat de dracul mâhniciunii [akediei] cu risipirea gândurilor, şi 
nu voia nicidecum să umble în predania cea cu de-amănuntul a 
canonului; iar omul lui Dumnezeu [Sfântul Benedict] nu lipsea 
niciodată să-l înveţe şi nici să-l pedepsească nu se dădea înapoi, iar 
acela nu numai că nu voia cu niciun chip să asculte sfătuirea 
Părintelui, ci şi cerea cu neruşinare Părintelui să-l lase să meargă 
la părinţii săi. 

Într-o zi, supărându-se foarte Sfântul Părinte de rugăminţile 
lui, i-a poruncit cu mânie să se ducă din mănăstire. Iar el, ieşind 
din mănăstire pentru a merge la născătorii lui, a aflat înainte-i pe 
cale un balaur” foarte mare, ce avea gura deschisă, voind a-l 
înghiţi pe el. Iar fratele a început a tremura şi de frică a căuta 
scăpare încolo şi-ncoace şi cu prea mari glasuri a striga: „Alergaţi, 
alergaţi! Că balaurul acesta voieşte să mă mănânce!” Şi, alergând 
fraţii, n-au văzut niciun balaur, iar pe fratele, aflându-l tremurând 
şi căutând cu mâna ajutor, l-au luat şi l-au întors în mănăstire. Şi 
îndată a făgăduit că nu va mai ieşi din mănăstire de voia sa, nici nu 
se va mai depărta până la moarte. Şi aşa întru această făgăduinţă 
a petrecut până la sfârşit, îngrădit fiind cu rugăciunile Sfântului 
Părinte, nemaivăzând de aici încolo pe balaurul acela stând 
înainte. 


1095 6p&kovTa = şarpe mare sau un monstru oarecare asemănător 
şarpelui sau altor reptile. 


PRICINA A ŞAISPREZECEA 


Despre aceea că nu se cuvine a iubi pe ceilalți fraţi deopotrivă cu 
rudeniile cele trupeşti, ci numai dacă şi aceia urmează aceeaşi 
vieţuire, iar dacă pe cea potrivnică, se cuvine să ne întoarcem 

dinspre dânşii ca de nişte vătămători. 


I. Din viaţa Sfântului Pahomie 


La mulţi ani după lepădarea de lume a lui Teodor, care era 
ucenic al Sfântului Pahomie, şi încă foarte unul sârguitor, a venit 
la mănăstire şi Pafnutie, fratele lui Teodor, cerând şi el să se facă 
călugăr; dar, nevrând Teodor ca să-l aibă acolo ca pe fratele lui 
(căci se dezbrăcase cu totul de omul cel vechi), Pafnutie petrecea 
mâhnit foarte şi plângând. Însă aflând Marele, a zis lui: „Bun este 
pogorământul către unii ca aceştia [ce sunt] întru început, frate; 
căci, aşa precum unui copac de curând sădit îi trebuie multă 
grijire, tot aşa şi celui ce începe călugăria, până când se va 
înrădăcina şi el cu harul Domnului şi se va întări prin credinţă”. 
Acestea auzindu-le Teodor, s-a supus Părintelui, întărind pe fratele 
în toate, după cea poruncită lui; căci pricepuse toate cele zise. 


II.Din viaţa Sfântului Ioanichie 


Fiica unuia dintre singlitici [senatori] era bolnavă, şi la 
mădulare era slăbănogită, dar bine-credincioasă şi cinstind cele 
creştineşti. Iar cumnatul dinspre soră al Sfântului se turba şi se 
nebunea cumplit asupra sfintelor icoane ale lui Hristos. Dar, 
ajutând Fericitul, a izbăvit-o pe ea de boala cea cumplită cu 
rugăciunea şi cu semnul crucii; iar pe el, de vreme ce, învăţându-l, 
nu era cu putinţă a-l pleca ca să se depărteze de cumplita nebunie, 
s-a pornit spre pedeapsă; şi, trecând cu vederea legăturile de 
neam şi uitând, pentru buna-credinţă, de sângele său, a orbit prin 
rugăciune ochii acestuia. Vedem dar cum râvna cinstirii de 
Dumnezeu se laudă şi [întru biruinţa] asupra firii, iar dorul cel 
adevărat către Dumnezeu e mai puternic şi decât nevoia cea către 
rudenie: că pe aceea, deşi după neam nu-i era apropiată, pentru că 
cinstea pe Dumnezeul Creştinilor, a izbăvit-o de pătimiri, iar pe 
acela, măcar că îi era cumnat, pentru că se lupta cu 
dumnezeieştile icoane, l-a lipsit de vedere, şi, ca să aibă pedeapsa 
ochilor nevăzuţi, pe cei văzuţi cu bună-dreptate i-a judecati. 


1% Trad. neogr. dă o interesantă parafrază: „...iar cu pedeapsa orbirii i- 
a arătat lui cât de drept pot vedea ochii sufletului”. 


III. Din Pateric 


Un oareşicare om cucernic şi iubitor al vieţii celei după 
Dumnezeu, Carion cu numele, auzind şi minunându-se de fericita 
viaţă a celor din Schit, aprinzându-se cu dragoste de aceasta, a 
venit singur de sineşi în Schit; acesta, având şi un fiu după trup, l-a 
luat pe dânsul cu sine şi îl creştea pe el acolo, ştiind toţi că era fiul 
lui după trup, iar numele lui era Zaharia. lar dacă a ajuns în 
floarea vârstei şi a început a sminti pe mulţi dintre fraţi, nu mică 
cârtire s-a făcut între dânşii din pricina lui. Şi auzind Avva Carion, 
a zis copilului său: „Zaharia, scoală ca să mergem de aici, că 
cârtesc părinţii”. Zis-a lui copilul: „Avvo, toţi cei de aici ştiu că eu 
sunt fiul tău, iar dacă vom merge în alt loc, să nu zici că eu sunt 
fiul tău”. Şi a zis lui bătrânul: „Scoală, ca să mergem în 
Thebaida!%””. Şi s-au dus acolo; şi, luându-şi chilie, dacă au şezut 
câteva zile, şi acolo aceeaşi cârtire s-a făcut din pricina copilului. 
Şi a zis iarăşi Avva Carion: „Scoală, ca să mergem iarăşi în Schit”. 
Şi, ducându-se, n-au trecut multe zile şi iarăşi s-a făcut cârtire din 
pricina lui. 

Atunci, copilul Zaharia, venind la iezerul Nitriei şi 
dezbrăcându-se, s-a pogorât în el, cufundându-se pe sineşi până la 
nas; şi, răbdând, pe cât putea, destule ceasuri, şi-a netrebnicit 
trupul său şi s-a făcut ca un bubos [lepros]. Şi, ieşind, şi-a îmbrăcat 
hainele sale şi s-a dus câtre tatăl său; iar el abia dacă l-a cunoscut. 
Şi, ducându-se după obicei la Sfânta Împărtăşanie, s-a descoperit 
[cu vedenie] Sfântului Isidor, preotul Schitului, ceea ce a făcut. Şi 
văzându-l pe dânsul şi minunându-se, a zis: „Copilul Zaharia, în 
duminica trecută a venit şi s-a împărtăşit ca un om, iar acum s-a 
făcut înger”. 


107 Thebaida (numită aşa de la vechea cetate Theba) se numeşte 
Egiptul de Sus, loc în care, în vechime, împărații îşi aveau scaunul sau 
reşedinţa. Acesta includea cetăţile Luxor şi Karnak. 


PRICINA A ŞAPTESPREZECEA 


Că cel ce se leapădă de lume se cuvine să se lepede de toate, şi 
despre cum se cuvine a iconomisi partea sa, şi cum că celor din 
obşte agoniseala cea deosebită [tâinuită] e vădit pierzare la 
sufletului]. 


I. A Sfântului Varsanufie 


Un frate a întrebat pe un bătrân, zicând: „De vreme ce rudele 
mele îmi sunt datoare cu o mică socoteală [ceva bani], pe care eu 
voiesc să o dau săracilor, iar aceia nu par că vor să mi-o dea, ce voi 
face?” Şi a răspuns bătrânul: „De nu vei tăia gândul cel trupesc, şi 
aşa să iei puţintică îndrăzneală către Dumnezeu, vei cădea în 
plăcerea omenească”. 


II.Din Pateric 


1. Un frate, lepădându-se de lume şi împărțind averile sale 
săracilor, oprind puţin pentru sine, a mers la Avva Antonie, cerând 
să se facă călugăr. Iar el, aflând că acesta a oprit câte ceva dintr- 
ale sale, i-a zis lui: „De voieşti să te faci călugăr, du-te în cutare sat 
şi cumpără carne; şi, dezbrăcând hainele tale, pune carnea 
împrejurul trupului tău cel gol, şi aşa vino aici”. Şi făcând aşa 
fratele, pe când se întorcea el - precum s-a zis: cu trupul gol 
purtând carnea pe umăr -, câinii şi păsările, poftind carnea, îi 
sfâşiau trupul lui. Deci aşa întorcându-se el către bătrânul şi trupul 
său zgâriat arătându-l, a zis către dânsul Marele Antonie: „...Tot 
aşa şi cei ce voiesc să se lepede de lume, de voiesc să aibă bani, 
luptându-se cu dracii, sunt sfâşia ţi de aceştia”. 

2. Zicea Avva Isidor: „Cumplitul şi întru tot îndrăzneţul dor al 
iubirii de bani, necunoscând saţiul, împinge mai apoi sufletul cel 
prins de el spre săvârşirea răutăţilor. Deci, la început, mai vârtos 
pe el să-l gonim, că de va apuca să pună stăpânire pe oarecine, pe 
urmă va fi nebiruit”. 

3. Un om oarecare, vrând a se lepăda de lume, a venit către 
un stareţ mare şi i-a zis lui: „Voiesc să mă fac călugăr”. Răspuns-a 
bătrânul: „De voieşti, du-te de te leapădă de toate ale lumii şi, 
venind, şezi în chilia ta”. Şi, ducându-se, a dat cele ce avea, oprind 
la sine o sută de monede. Şi a venit către bătrân, şi i-a zis lui 
bătrânul: „Nu poţi să te faci călugăr”. lar el i-a zis: „Ba pot”. 
Răspuns-a bătrânul: „Du-te şi şezi în chilia ta”. Deci s-a dus şi a 
şezut; şi, şezând el aşa, i-au zis gândurile: „Uşa este veche, drept 
care este trebuinţă de a fi schimbată”. Şi, venind, a zis bătrânului: 


„Părinte, gândurile îmi zic că uşa este veche şi trebuie schimbată”. 
Zis-a lui bătrânul: „Nu te-ai lepădat; du-te de te leapădă, şi atunci, 
venind, şezi aici”. Iar el, ducându-se, a dat nouăzeci de monede şi, 
întorcându-se, a zis bătrânului: „lată, m-am lepădat”. Şi poruncind 
bătrânul, ducându-se, s-a aşezat în chilie. Iar după ce s-a aşezat, i- 
au zis lui iarăşi gândurile: „Toate sunt vechi pe aici, şi locul este 
pustiu, şi vine leul şi mă mănâncă”. Şi, ducându-se către bătrânul, 
i-au zis lui gândurile, iar bătrânul a zis lui: „Tu zi gândurilor: «Eu 
aştept ca toate să vină asupra mea: să cadă chilia şi leul să vină şi 
să mă mănânce, ca mai degrabă să mă izbăvesc». Acestea, dar, zi 
gândurilor, şi du-te de şezi în chilie şi te roagă lui Dumnezeu 
adeseori, de nimic spăimântându-te sau îngrijindu-te”. Şi, făcând 
aşa, fratele s-a odihnit!%8. 

4. Un tânăr oarecare căuta să se lepede de lume; şi, de multe 
ori pornindu-se el şi ieşind din cetate spre a se duce în mănăstire, 
gândurile îl întorceau înapoi, împleticindu-l cu oarecare griji şi 
lucruri ce se păreau de nevoie; căci era şi bogat. Intr-o zi, 
pornindu-se el aşijderea şi ieşind, dacă l-au înconjurat din nou 
gândurile, multă negură ridicând asupră-i - pricini oarecare părut 
de nevoie întinzându-i, ca iarăşi să-l întoarcă pe el înapoi -, acela 
de cum a simţit războiul şi sila gândurilor, neavând ce să facă, s-a 
dezbrăcat de năprasnă de hainele ce le purta şi, lepădându-le, 
alerga gol, voind a se duce către una din mănăstiri. lar unui bătrân 
- spre care tânărul îşi făcea şi pornirea - Dumnezeu i-a descoperit, 
zicând: „Scoală şi primeşte pe nevoitorul meu”. Şi, sculându-se 
bătrânul, a ieşit şi l-a întâmpinat pe dânsul. Şi, aflând de lucru, s-a 
minunat; şi, primindu-l pe dânsul, îndată l-a învrednicit schimei. 
Iar când venea cineva să-l întrebe pe bătrân despre gânduri, dacă 
întreba pentru osebite alte oarecare, însuşi răspundea, iar dacă 
despre lepădare, îl trimitea către acela, zicând: „Intrebaţi pe 
fratele”. 

5. Era un oarecare călugăr bolnav; şi l-a primit pe el părintele 
din chinovie, şi l-a odihnit pe el ca pe unul care nu avea cele de 
trebuinţă, şi zicea şi fraţilor celor de sub dânsul: „Siliţi-vă pe înşivă 
puţin, ca să odihnim pe bolnav!” Iar cel bolnav avea o ulcică plină 
cu aur; şi, săpând sub aşternutul sub care zăcea, a ascuns-o pe ea. 
Iar nu după mult timp, s-a întâmplat de a murit; şi, murind, n-a 
mărturisit nimic despre aur. Iar dacă l-au îngropat pe el, a zis Avva 
către fraţi: „Ridicaţi aşternutul acesta de aici”. Iar ei, răsturnându- 


1% Banii şi celelalte materii de care se ataşează omul îi dau acestuia 
nesiguranţă, indiferent de mulţimea sau puţinătatea lor. Bătrânul 
îndeamnă deci la lipsa temerii şi a grijii pentru cele din jur, şi la aflarea 
fricii lui Dumnezeu, care aduce sufletului odihnă de tirania gândurilor 
mincinoase. 


l, au aflat dedesubtul lui aurul îngropat, că era vădit din săpătura 
locului, şi l-au dat pe el Avvei; iar el, văzând aurul şi aflând cum a 
fost găsit, a zis: „Pentru că nici când a trăit, nici când a murit nu a 
mărturisit despre el, el avându-şi nădejdea în el, eu nu mă ating de 
el. Mergeţi şi-l îngropaţi împreună cu el”. Deci s-au dus şi au pus 
aurul în mormânt; şi, cum s-au întors, iată, au văzut foc 
pogorându-se din cer şi căzând pe mormânt, şi a petrecut multe 
zile nestins, până când a mistuit şi pietrele, şi ţărâna, şi toate cele 
din mormânt. Şi toţi cei ce vedeau se spăimântau şi se mirau. 
PRICINA A OPISPREZECEA 


Că se cuvine ca cel ce voieşte să se mântuiască să vâneze [caute] 
vorbirile celor îmbunătăţiţi, ca cele ce sunt folositoare foarte, şi a 
întreba pe dânşii şi a învăţa de la ei cele de mântuire cu mare 
poftă şi cu dor fierbinte. 


I. Din Pateric 


1. Zis-a Avva Palladie: „Se cuvine ca sufletul cel ce se 
nevoieşte după Dumnezeu, sau să se înveţe cele ce nu ştie prin 
credinţă, sau să înveţe pe alţii înţelepţeşte cele ce a cunoscut, iar 
dacă nu voieşte pe niciuna din cele două, boleşte cu nebunie; căci 
începutul  depărtării de Dumnezeu! este lipsa învăţăturii 
cuvântului şi nepoftirea acestuia'!0, de care cuvânt, de-a pururea 
flămând este sufletul iubitorului de Dumnezeu”. 

2. Un frate a întrebat pe un stareţ, zicând: „Avva, iată, îi rog 
pe bătrâni, şi ei îmi spun mie despre sufletul meu, şi întru nimic nu 
mă ţin din cuvintele lor; deci, la ce să-i mai rog, dacă nu fac nimic? 
Căci sunt cu totul necurăţie”. Şi erau acolo două vase deşarte, şi i- 
a zis lui bătrânul: „Du-te de adu unul din vase, pune untdelemn în 
el, astupă-l şi apoi mută-l, punându-l la locul lui”. Şi a făcut fratele 
aşa o dată, şi de două ori. Şi, deşertând untdelemnul, a pus vasul 
în locul unde era mai-nainte, apoi i-a zis lui bătrânul: „Adu-le acum 
pe amândouă împreună, şi vezi care este mai curat”. Zis-a fratele: 
„Cel în care am pus untdelemn”. Răspuns-a bătrânul: „Tot aşa este 
şi sufletul: că măcar, deşi nu ţine nimic din cele ce întreabă, care 
lucru [totuşi] nu mi se pare, se curăţă însă mai mult decât cel ce 
nicidecum nu întreabă”. 

3. Zis-a Avva Palladie: „Mai mult decât o fereastră bine- 
luminată se cuvine a vâna vorbirile bărbaţilor celor cuvioşi, ca, 
printr-acestea, precum într-o carte scrisă frumos, cineva să poată 
vedea şi inima sa şi, prin alăturare [contrast], să cunoască 


10 Lit.: apostaziei. 
110 Lit.: anorexia cuvântului. 


lenevirea sau sârguinţa sa; că multe din cele văzute sunt la cei 
îmbunătăţiţi, cele ce mărturisesc curăţia sufletului lor, şi floarea 
feţelor ceea ce înfloreşte împreună cu vieţuirea şi neîmpodobirea 
hainei, lipsa slavei deşarte în obicei, lipsa îngâmfării în cuvinte, 
simplitatea noimelor şi cucernicia năravurilor [obiceiurilor], cele 
ce [adică] pe cei ce iau aminte mult îi folosesc şi în sufletele lor 
pun închipuiri!!! neschimbate ale faptei bune. 

4. Un frate a întrebat pe un bătrân, zicând: „Bine este a 
merge la bătrâni sau a ne linişti?” Şi a răspuns bătrânul: „A merge 
la bătrâni este canon al Părinților celor vechi”. 

5. Venit-a odinioară un frate la Avva Ioan Colovul, seara, şi se 
sârguia să se ducă. Dar, începând el a grăi cu bătrânul pentru 
folos, s-a făcut dimineaţă şi n-a cunoscut; şi a ieşit bătrânul 
petrecându-l pe el, şi au petrecut grăind până la al şaselea ceas; şi 
l-a adus pe el bătrânul înăuntru; şi, gustând ceva, s-a dus aşa. 

6. Povestit-a Avva Cassian despre un stareţ ce şedea în pustie 
că s-a rugat el lui Dumnezeu ca să-i dăruiască ca, atunci când se 
va porni vorbă duhovnicească, niciodată să nu dormiteze. lar dacă 
cineva ar aduce cuvinte de clevetire şi de vorbă deşartă, să se 
cufunde în somn, ca nu cumva auzurile lui să guste o otravă ca 
aceasta!!?; şi ceea ce a cerut, aceea i-a şi dat lui Dumnezeu. Şi 
zicea aceasta pentru că Diavolul este sârguitor al cuvântării 
deşarte şi vrăjmaş a toată învăţătura duhovnicească. Şi adeverea 
cuvântul cu o pildă ca aceasta: „Odinioară, grăind eu pentru folos 
pentru nişte fraţi oarecare, cu atâta greutate de somn s-au 
cuprins, încât nici genele lor n-au putut să le mişte. Apoi, vrând eu 
a arăta lucrarea cea arătată a dracului, am adus în mijloc cuvânt 
de grăire în deşert, spre care, veseli făcându-se ei, îndată s-au 
trezit. Şi, suspinând, am zis: «lată, fraţilor, cât am vorbit eu despre 
lucrurile cele cereşti, ochii voştri ai tuturor erau ţinuţi de somn, 
iar când a curs cuvântul deşert, toţi cu sârguinţă v-aţi trezvit. Deci, 
rogu-mă, fraţilor, să cunoaşteţi lucrarea vicleanului drac şi luaţi 
aminte de sine, păzindu-vă de dormitare, atunci când faceţi sau 
auziţi ceva duhovnicesc”. 

7. Dusu-s-a odinioară Avva Pimen, pe când era mai tânăr, 
către un stareţ, ca să-l întrebe trei gânduri; iar dacă a venit către 
bătrân, a uitat unul şi a întrebat numai despre cele două şi, auzind 
cuvântul, s-a întors în chilia sa; şi, cum a pus mâna ca să deschidă 
cu cheia, şi-a adus aminte de gândul pe care-l uitase; şi a lăsat 
cheia şi s-a întors către bătrânul; şi, văzându-l bătrânul pe el, a zis: 
„Te-ai grăbit să vii, frate”. Iar el i-a povestit lui, zicând: „Atunci 


"1 +Vnovc = întipăriri, imagini, pilde, forme, exemple. 


112 Prin urmare, vorba deşartă este şi ea o otravă primejdioasă! 


când am pus mâna mea ca să iau cheia, mi-am adus aminte de 
gândul pe care-l căutam, şi n-am deschis, ci m-am întors îndată, iar 
lungimea drumului era mare foarte”. Şi i-a zis lui bătrânul: „Pimen, 
îngeresc păstor!'**, numele tău se va vesti în tot pământul 
Egiptului”. 

8. Trei Părinţi aveau obicei a merge în tot anul la Fericitul 
Antonie; doi dintre ei îl întrebau despre gânduri şi mântuirea 
sufletului, iar unul tăcea totdeauna, nimic întrebând. Deci, de 
multe ori venind, şi aşa fratele acela era tăcând şi nimic întrebând, 
i-a zis lui Avva Antonie: „lată, ai atâta vreme de când vii aici, şi 
nimic nu întrebi”. Iar acela, răspunzând, a zis lui: „Imi ajunge mie 
numai să te văd, Părinte”. j 

9. Zicea Avva Pafnutie: „In toate zilele vieții bătrânilor 
mergeam la dânşii de două ori pe lună, având chilia departe de 
dânşii cu douăsprezece mile; şi toate gândurile le ziceam lor, iar ei 
nu-mi ziceau nimic altceva fără numai aceasta: «In care loc vei 
merge, să nu te numeri pe sineţi, şi vei fi odihnit»”. 

10. Povestit-a oarecine despre un stareţ că a făcut 
şaptezeci de săptămâni mâncând o dată pe săptămână; şi se ruga 
pentru un grai al Scripturii, şi nu i-a descoperit lui Dumnezeu; şi a 
zis întru sineşi: „lată, atâta osteneală am făcut, şi n-am isprăvit 
nimic; mă voi duce către fratele meu şi-l voi întreba pe el”. Şi cum 
a închis uşa ca să meargă, iată, s-a trimis la el îngerul Domnului, 
zicând: „Cele şaptezeci de săptămâni pe care le-ai postit nu s-au 
apropiat de Dumnezeu, iar când te-ai smerit pe sine a ieşi către 
fratele tău, am fost eu trimis ca să-ţi vestesc cuvântul”. Şi, 
adeverindu-l pe el despre cuvântul pe care-l căuta, s-a dus. 


II.A Sfântului Marcu 


Omul sfătuieşte pe aproapele precum ştie; iar Dumnezeu 
lucrează întru cel ce aude, după cum acela a crezut. 

Bărbatul  îndelung-răbdător mult este întru pricepere; 
aşijderea şi cel ce pune urechea sa la cuvintele înţelepciunii. 

Nu te da înapoi de la a învăţa, măcar foarte priceput de ai fi; 
căci iconomia lui Dumnezeu este mai folositoare decât priceperea 
noastră. 

Celui ce voieşte a ridica crucea şi a urma lui Hristos i se 
cuvine ca, înaintea îndeletnicirii cu vreo cunoştinţă sau învăţătură, 
să se sârguiască prin cea necurmată întru dânsul cercare a 
gândurilor, şi prin multa grijire cea pentru mântuire, şi prin 
întrebarea robilor lui Dumnezeu, a celor ce sunt de o minte şi de 
un suflet, a celor ce se nevoiesc într-aceeaşi nevoinţă; ca nu 


113 În greceşte, Pimen înseamnă păstor. 


cumva, necunoscând unde şi cum umblă, întru întuneric, fără 
lumina făcliei să călătorească. Căci, călătorind cu rânduială de 
sine, fără cunoştinţa evanghelicească şi fără dreapta-socoteală şi 
fără povăţuirea cuiva, mult se poticneşte şi în multe gropi şi curse 
ale vicleanului cade, mult se rătăceşte, mult se osteneşte şi în 
multe primejdii cade, şi nu ştie ce sfârşit va dobândi. 

Că mulţi, deşi prin multe osteneli şi nevoinţe au trecut, şi rea- 
pătimire şi multe trude au răbdat pentru Dumnezeu, însă prin 
rânduiala de sine  [idioritmia] şi nedreapta socoteală şi 
neîndeletnicirea cu folosul de la aproapele, mulţimea ostenelilor 
lor netrebnice şi deşarte le-au făcut. Pentru aceasta, de este cu 
putinţă, se cuvine să fii împreună şi adeseori a te sârgui şi a te 
nevoi să vorbeşti cu bărbaţi cunoscători. Căci, dacă nu ai făclia 
adevăratei cunoştinţe, călătorind împreună cu cel ce o are, nu vei 
umbla întru întuneric, nu te vei primejdui în curse şi în laţuri şi nu 
vei cădea în fiarele cele înţelegătoare ce se pasc întru întuneric, 
care pe cei ce umblă întru dânsul fără gânditoarea făclie a 
dumnezeiescului cuvânt, îi hrăpesc şi îi strică. 


III. A lui Avva Isaac Sirul 


Întru tot lucrul socoteşte-te pe sineţi a fi lipsit de învăţătură, 
şi în toată viaţa ta te vei arăta înţelept. 


IV. A Sfântului Maxim 


Precum născătorii trupurilor au patimă!!1 către cei născuţi 
dintr-înşii, tot aşa şi mintea stă fireşte lipită la cuvintele sale. Şi 
precum cei mai pătimaşi dintre aceia, privesc la copiii lor ca pe cei 
mai blânzi şi mai frumoşi dintre toţi - tot aşa şi nebunii privesc la 
cuvintele lor: măcar că sunt decât toate mai rele, decât toate i se 
par unei ţelepte. Iar înţeleptului, nu aşa [i se par] cuvintele sale, 
ci, atunci când i se pare că se vesteşte cum că sunt bune şi 
adevărate, atunci mai vârtos nu crede judecății sale, ci pune pe alţi 
înţelepţi drept judecători ai cuvintelor şi gândurilor sale - ca nu 
cumva să fi alergat sau încă să alerge în deşert - şi de la dânşii 
primeşte adeverirea. 


V. Din Pateric 


1. Zis-a un stareţ: „Cel ce intră în fierbătoarea de mir, măcar 
nimic de nu va cumpăra, tot se împărtăşeşte de mireasmă; tot aşa 


114 Aici în sensul de „suferă pentru” sau „sunt legaţi afectiv de”. 


şi cel ce merge la stareţ, de va voi să lucreze, îi arată lui calea 
smereniei şi se face lui zid întru năvălirile dracilor”. 

2. Mers-a un frate către Avva Filica, având cu sine mireni, şi l- 
au rugat pe el să le spună lor cuvânt, iar bătrânul tăcea. Şi, mult 
rugându-l ei, a zis lor bătrânul: „Cuvânt voiţi să auziţi?” Iar ei au 
zis: „Da, Avvo”. Iar el a zis lor: „Acum nu este cuvânt: căci atunci 
când întrebau fraţii pe bătrâni şi făceau cele ce le ziceau lor 
bătrânii, Dumnezeu dădea cuvânt, pentru folosul celor ce întrebau. 
Iar acum, de vreme ce întreabă, dar nu fac cele ce aud, a ridicat 
Dumnezeu darul de la bătrâni, şi nu află ce să grăiască, căci nu 
este cel ce lucrează”. Şi, auzind, au oftat şi au zis: „Roagă-te 
pentru noi, Avva”. 


VI. A Sfântului Efrem 


Nu te lepăda de sfătuirea sfinţilor bărbaţi, măcar de ai fi 
cunoscător; că şi aceasta este rod al cunoştinţei. 


VII. A lui Avva Isaac 


Nu căuta a lua sfat de la cineva ce nu este întru petrecerea!!5 
ta, măcar foarte înţelept de ar fi; ci mai vârtos vesteşte cele ale 
tale prostului ce este întru iscusul'!€ lucrurilor, decât filosofului în 
cuvânt ce vorbeşte din cercetare, fără iscusul lucrurilor. lar 
iscusul este aceea a nu intra cineva şi a iscodi oarecare părţi ale 
lucrurilor, neluând încă întru sineşi cunoştinţă din lucrare, ci a 
simţi cu lucrul folosul sau paguba lor prin a zăbovi într-însele. 
Căci, de multe ori, lucrul se arată având pagubă, iar înăuntrul lui 
se arată având ascuns mare folos; iar la cel împotrivă aşijderea: 
altădată se arată cumva plin de folos, iar înăuntru este plin de 
pagubă; pentru aceasta, din mulţimea oamenilor nu puţini s-au 
păgubit din lucrurile ce se arată aducătoare de câştig. Deci pe 
acela să-l ai sfătuitor: care cu iscusul ştie firile şi puterile 
lucrurilor şi care ştie a le deosebi pe acestea fără greşeală, care 
slobozenia întâi spre sineşi temeinic a chivernisit-o, acesta dar 
care este cel mai vrednic de crezut, pe care slobozenie cu 
socotinţă o dă şi altora. 


115 §taywyń, sau care e străin/necunoscător de cele ale vieţii tale. 
16 Experimentarea, (în)cercarea. 


PRICINA A NOUĂSPREZECEA 


Că supunerea este [un lucru] de nevoie; şi care este folosul 
acesteia, şi cum se îndreptează [dobândeşte]. 


I. Din viaţa Sfântului Teodosie Chinoviarhul'"” 


Sfântul Teodosie, ajungând la o vârstă înţelepţească, 
zămislind dor de viaţă filosoficească!:$, plecând din ţara sa, a venit 
la Ierusalim. Şi, închinându-se celor sfinte cu sfinţenia cuvenită, 
era întorcând gândul întru sineşi: oare cum să înceapă a filosofa şi 
pe care cărări din cele două să o aleagă - pe cea foarte singuratică 
şi neamestecată [cu grijile lumeşti] sau pe cea împreună cu alţi 
cucernici deopotrivă la scop cu dânsul? Însă, precum era atunci, n- 
a cercat a se linişti deosebi, judecându-l ca pe un lucru fără temei, 
neiscusit fiind el a se lupta singur de sineşi cu duhurile 
vicleşugului. „Că dacă din cei din lume care se ostăşesc, zicea, 
nimeni din cei ce s-ar lupta de sine n-ar ieşi nebiruit la vitejie, nici 
cineva cu neştiinţa prisosit, care să fie adică cu totul nedeprins şi 
neînvăţat în războaie, care îndată din şanţ în mijlocul vrăjmaşilor 
pe sineşi să se împingă, eu, având mâinile încă neînvăţate spre 
oştire, nici degetele la război (cf. Ps. 143: 1), nici cu putere de sus 
fiind îmbrăcat, şi mai vârtos pentru că luptarea aceasta este mult 
mai primejdioasă şi plină de alunecări şi curse, cum oare mă voi 
putea oşti împotriva începătoriilor, stăpânirilor, către ţiitorii lumii 
acestui veac întunecat, către duhurile vicleşugului? Lipseşte doar 
ca mai întâi să mă fac ucenic la Părinţii cei sfinţi, la cei ce s-au 
iscusit întru aceste [fapte] bune, şi aşa să mă deprind din destul 
dintr-înşii de cele către înţelegătorii vrăjmaşi, iar apoi să secer la 
vreme şi roadele cele ce răsar din linişte”. 


Acestea prea înţelepţeşte socotindu-le (căci la el avea, alături 
de altele, pricepere adâncă!'!%), îndată către cercarea celor ce cu 
osteneală fac cugetarea [lucrului] celui bun s-a dus, ştiind că 
deprinderea şi învăţătura din pătimire este mai temeinică. Deci 
aducându-se pe sineşi lui Loghin, fericitului bătrân, care era mult 
deosebit de părinţii cei din vremea lui, s-a dat aceluia, împărțind 
hrana şi făcându-se locuitor cu dânsul; şi, foarte îndulcindu-se 
întru obiceiurile aceluia, era pentru aceasta cu totul altoit lui, şi, 
precum zice şi dumnezeiescul David (cf. Ps. 62: 8), se lipise cu 


117 De aici este numit şi „începătorul vieţii de obşte”. Este prăznuit de 
Biserică la 11 ianuarie. 

18 Trad. lit. În context: „călugărească”. 

19 Lit.: „cu acribie”. 


sufletul de el. Şi bine se zice aceasta de cei vechi: că acela care stă 
alături de altul se aseamănă cu el, îndulcindu-se de acela, şi, de 
aici, astfel se şi crede a fi. 


II. Din Pateric 


1. Zis-a Avva Antonie: „Ascultarea cu înfrânare supune 
fiarele”. 

2. Zis-a Avva Pimen: „A întrebat oarecine odinioară pe Avva 
Paisie, zicând: «Ce voi face sufletului meu, că nesimţitor este şi nu 
se teme de Dumnezeu?» Şi i-a răspuns lui bătrânul: «Du-te de te 
lipeşte de omul ce se teme de Dumnezeu; şi întru apropierea ta de 
acela te vei învăţa şi tu de la dânsul să te temi de Dumnezeu»”. 

3. Zis-a Avva Isaia către cei ce încep şi se supun la Sfinţii 
Părinţii: „Cea dintâi vopsea nu se şterge, precum la porfiră; şi 
precum mlădiţele cele tinere cu lesnire se întorc şi se pleacă, tot 
aşa şi noi, începători fiind întru supunere”. 

4. Zis-a Avva Moise către oarecare frate: „Vino, frate, întru 
ascultarea adevărului, acolo unde este smerenia, unde este tăria, 
unde este bucuria, unde este răbdarea, unde este îndelungă- 
răbdarea, unde este iubirea de frăţie, unde este umilinţa, unde 
este dragostea. Că cel ce are ascultare bună este plin de toate 
poruncile Domnului”. 

5. Mers-au odată patru schitioţi la Marele Pamvo şi fiecare a 
vestit fapta bună a celuilalt. Unul avea post mult, unul era 
neagonisitor, unul a câştigat multă dragoste, iar al patrulea era 
sub ascultarea unui bătrân de douăzeci şi doi de ani. Şi a răspuns 
lor Avva Pamvo: „Zic vouă că bunătatea [virtutea] celui de-al 
patrulea este mai mare decât cea a celorlalţi. Că fiecare din voi, 
orice bunătate de aţi câştigat, cu voia voastră aţi ţinut-o, iar 
acesta, voia sa tăind-o, voia altuia o face, şi, pentru aceasta, mai 
mare decât voi este. Căci unii ca aceştia [precum al patrulea] sunt 
mărturisitori: dacă se vor păzi aşa până în sfârşit”. 

6. Zis-a Avva Ruf: „Cel ce şade întru spunerea unui Părinte 
duhovnicesc are plată mai mare decât cel ce se depărtează în 
pustie singur de sine”. 

7. Zicea acelaşi: „Că a povestit unul din Părinţi, zicând: «M- 
am răpit şi am văzut în cer patru cete: în cea dintâi era omul 
bolnav care mulţumeşte lui Dumnezeu, în a doua, iubitorul de 
străini, care primea şi slujea pe fraţi, în a treia, cel ce petrece în 
pustie şi nu vede pe nimeni, iar în patra, cel ce şade întru 
supunerea părintelui său şi se supune lui întru toate pentru 
Domnul. Iar cel pentru ascultare purta lanţ de aur şi haină albă în 
chipul norului, acela avea mai multă slavă decât ceilalţi. Iar eu, de 


cum am văzut acestea, i-am zis celui ce mă povâăţuia: Cum acest 
mai mic are mai multă slavă decât ceilalţi? Iar el mi-a răspuns, 
zicând: De vreme ce iubitorul de străini şi pustnicul întru a lor voie 
şi-au ales fapta bună, ascultătorul, toate voile sale părăsindu-le, 
atârnă de Dumnezeu şi de părintele său, şi pentru aceasta este mai 
proslăvit decât aceia”. 

8. Zis-a Avva Iperehie: „Ascultarea este chezăşia călugărului; 
cel ce a câştigat-o pe aceasta va fi ascultat de Dumnezeu şi cu 
îndrăzneală va sta lângă Cel ce S-a răstignit; că şi Domnul Cel ce 
S-a răstignit S-a făcut ascultător până la moarte”. 

9. Doi fraţi după trup au venit ca să locuiască într-o 
mănăstire; unul din ei era postitor, iar celălalt îşi alesese 
ascultarea, căruia orice îi zicea părintele, fără de îndoire făcea: că- 
i zicea lui de multe ori „mănâncă de dimineaţă”, şi mânca, şi iarăşi, 
„să nu mănânci până diseară”, şi nu mânca, şi la altele aşijderea, 
orice îi poruncea, împlinea cu bucurie. Şi pentru ascultarea lui era 
slăvit de toţi din mănăstire. Dar pizmuind fratele lui, postitorul, a 
zis întru sine: „Voi ispiti pe el [ca să văd] de are ascultare”. Şi, 
venind către părintele, i-a zis: „Trimite cu mine pe fratele, ca să 
mergem la oarecare trebuinţă”. Şi l-a slobozit Avva pe el. Şi dacă 
au venit la râu, unde erau o mulţime mare de crocodili, a zis 
postitorul către fratele: „Pogoară-te în râu şi treci”. Şi s-a pogorât; 
şi au venit crocodilii şi-i lingeau trupul lui şi nu l-au vătămat. Şi, 
văzând postitorul, i-a zis lui: „leşi din râu”. Şi a ieşit nevătămat. Şi, 
călătorind ei, au aflat un trup lepădat pe cale, şi a zis postitorul: 
„De am avea o vechitură, am pune peste el”. Răspuns-a fratele: 
„Mai vârtos să ne rugăm, cumva poate va învia”. Şi au stat la 
rugăciune şi, rugându-se ei, a înviat mortul, şi se lăuda postitorul, 
zicând: „Pentru postirea mea a înviat mortul”. Dar Dumnezeu a 
descoperit toate părintelui mănăstirii. Şi, dacă s-au întors, a zis 
Avva către postitor: „Fiindcă aşa ai ispitit pe fratele tău la râu, 
iată, pentru ascultarea lui a înviat mortul”. 

10. Zis-a Avva Pimen: „Nu te număra pe sineţi, ci te lipeşte de 
cel ce petrece bine”. 


III. A lui Avva Marcu 


Cel ce este sub păcat nu poate să biruiască singur voia 
trupească, pentru că zădărârea o are neîncetat zăcând întru 
patimi. 

Pătimaş fiind [cineva], se cuvine a se ruga şi a se supune, căci 
a bate război cu deprinderile cele de mai-nainte e cu putinţă 
[numai] prin ajutor. 

Cel ce se luptă împotriva voii cu supunerea şi cu rugăciunea 


este  nevoitor  bine-meşteşugos, arătând în chip luminat 
gânditoarea luptă prin depărtarea de cele simţite. 


IV. A Sfântului Diadoh 


Ascultarea s-a cunoscut a fi întâia bunătate dintre toate 
faptele bune cele începătoare pe care cineva trebuie să o aibă, ca 
una care leapădă părerea de sineşi astfel născând nouă smerita 
cugetare. Drept aceea, celor ce o suferă pe ea cu dulceaţă, ea li se 
face uşă a dragostei către Dumnezeu. Pe aceasta lepădând-o 
Adam, a alunecat în adâncul tartarului; pe aceasta îndrăgind-o 
Domnul, întru cuvântul [pricina] iconomiei [mântuirii], a ascultat 
de Părintele Său până la Cruce şi la moarte - iar întru acestea nu 
S-a făcut întru nimic mai prejos decât măreţia Lui -, ca, dezlegând 
prin ascultarea Sa vina neascultării omeneşti, să întoarcă întru 
fericita şi veşnica viaţă pe cei ce trăiesc cu ascultare. Deci se 
cuvine ca mai întâi pentru aceasta să ne sârguim noi, cei ce am 
primit asupră-ne lupta împotriva părerii de sine a [îngâmfării] 
diavolului; căci aceasta ne va arăta nouă (celor ce ne apropiem) în 
chip nerătăcit toate cărările faptelor bune. 


V. A lui Avva Cassian 


Prin nicio altă neajungere nu pogoară Diavolul pe om aşa de 
mult în prăpastia pierzării precum prin a-l pleca pe el să nu 
primească a-şi pune în rânduială viaţa sa prin învăţătura şi tipicul 
Părinților, şi aşa a urma voii sale. Că cel ce umblă cu a sa 
socoteală şi judecată, niciodată nu va călători temeinic, ci în multe 
se va poticni şi se va rătăci, şi peste primejdii multe şi cumplite va 
da, că cel ce călătoreşte întru întuneric de-a pururea va suferi. 

Încă se cuvine nouă să ne învăţăm şi aceasta, şi din 
meşteşugurile şi ştiinţele cele omeneşti să luăm pildă: că, dacă pe 
acelea şi cu mâinile de le pipăim, de la înşine nu putem a le 
îndrepta [învăţa], ci avem pentru aceasta trebuinţă de cel ce ne 
învaţă bine şi ne arată fiecare lucru, cum nu-i nebunie şi 
nepricepere a socoti că meşteşugul cel duhovnicesc - cel decât 
toate meşteşugurile şi ştiinţele mai anevoie şi mai ostenicios - îl 
putem îndrepta fără dascăl? Care [meşteşug] nu este numai 
trupesc şi văzut - precum celelalte meşteşuguri cu care se 
îndeletniceşte cineva numai împrejurul celor trupeşti -, ci şi 
ascuns, şi nevăzut, ca cel ce numai către suflet priveşte şi numai 
un scop ca acesta are, ca pe dânsul să-l facă [cu] chip 
dumnezeiesc; iar neizbutirea în acest meşteşug face nu numai 
pagubă vremelnică, ci pricinuieşte şi pierzarea sufletului, moarte 


veşnică şi muncă. 
VI. A Sfântului Maxim 


Dumnezeu-Cuvântul lui Dumnezeu şi Tatăl Se află tainic în 
fiecare din poruncile Sale; iar Dumnezeu şi Părintele nedespărţit 
este de Cuvântul Său, fiind cu totul într-însul în chip firesc [după 
fire]. Deci cel ce primeşte dumnezeiasca poruncă, şi o face pe ea, 
primeşte pe Cuvântul lui Dumnezeu Cel dintru dânsa; pe Care, cel 
ce L-a primit prin porunci, L-a primit printr-lnsul şi pe Tatăl, Cel 
ce este după fire împreună cu Dânsul, încă şi pe Duhul Cel ce este 
în chip firesc întru Dânsul, că zice: Amin zic vouă: Că cel ce-L 
primeşte pe Cel pe care-L voi trimite, pe Mine Mă primeşte; iar cel 
ce Mă primeşte pe Mine, primeşte pe Cel ce M-a trimis pe Mine 
(loan 13: 20). Deci cel ce primeşte porunca, şi o face pe ea, o are 
tainic primită pe Sfânta Treime”. 


VII. Din Pateric 


1. Zis-a Avva Iosif Thebeul: „Trei lucruri sunt cinstite înaintea 
Domnului: când omul este bolnav şi i se adaugă lui ispite, şi le 
primeşte pe ele cu mulţumire; al doilea: când cineva face toate 
lucrurile lui curate înaintea lui Dumnezeu, neavând nimic 
omenesc; iar al treilea: când cineva şade întru supunerea unui 


120 La prima vedere cuvântul Sfântului Maxim nu pare a fi zis despre 
ascultare, nepomenind de termen ca atare. Socotind şi cele zise mai- 
nainte şi unindu-le cumva cu cele ale Sfântului Maxim, am putea spune 
că Sfântul Maxim arată ce înseamnă sau ce presupune ascultarea după 
Dumnezeu. Citatul de la Ioan a fost tâlcuit de alţi Sfinţi Părinţi şi ca o 
referire la chipul trimiterii şi primirii Apostolilor şi a celorlalţi de după ei 
- preoţi, episcopi etc. Prin urmare, cel ce primeşte pe cei uniţi cu 
Dumnezeu, pe fiii Lui după har, fie ei clerici sau nu, şi ascultă de ei - ca 
de unii ce sunt cu totul ai lui Hristos - ascultă şi primesc tainic (şi) pe 
Sfânta Treime, ale Cărei porunci le-au împlinit (şi) prin cei trimişi de 
Aceasta. Dacă totuşi sunt şi unii care pretind ascultare în numele Bisericii 
sau a lui Dumnezeu de la alţii, şi care nu sunt cu totul ai lui Hristos, 
lucrând tainele Lui în chip făţarnic şi în alte scopuri, dar care totuşi 
folosesc cumva pe aceia de la care pretind ascultare, iar aceia îi ascultă, 
aceasta este o excepţie sau o iconomie deosebită îngăduită de Dumnezeu, 
care întăreşte şi confirmă de fapt acribia de care s-a vorbit mai-nainte; iar 
atunci când tainele acelora, propovăduirea lor, continuă să fie lucrate în 
chipul pomenit mai sus, sau chiar prin abatere de la credinţă, ajungând 
obicei de sine stătător sau chiar „binecuvântat”, atunci nu se mai poate 
crede într-o iconomie a lui Dumnezeu de dragul unora, ci de o înşelare de 
care se cuprind tot mai mulţi (cu deosebire cei din cler), în chip ierarhic. 


părinte duhovnicesc şi se leapădă de toate voile sale; iar aceasta 
are o cunună mai mult”. 

2. Zis-a un stareţ: „Purtându-ţi păcatele tale, fii ca cămila: 
urmând legat celui ce ştie calea lui Dumnezeu”. 

3. Un frate a întrebat pe un stareţ, zicând: „Fac în chilia mea 
toate cele ce se cuvin, şi nu aflu mângâiere de la Dumnezeu”. Şi i-a 
răspuns lui stareţul: „Aceasta ţi se întâmplă ţie pentru că te 
sfărâmi fără socoteală şi voieşti ca voia ta să sporească”. Zis-a 
fratele către stareţ: „Dar ce porunceşti să fac, părinte?” Zis-a lui 
bătrânul: „Du-te şi te lipeşte de omul ce se teme de Dumnezeu, şi 
smereşte-te pe sineţi dându-i lui voia ta, şi atunci vei afla 
mângâiere de la Dumnezeu”. 


VIII. A Sfântului Efrem 


Pentru a nu voi noi a răbda mic necaz pentru Domnul, cădem 
fără voie în multe şi rele necazuri; şi, pentru că nu voim să ne 
părăsim voia pentru Domnul, înşine ne solim nouă pagubă 
sufletească şi pierzare; şi pentru că nu voim să suferim întru 
supunere şi să ne facem defăimare pentru Domnul, pe înşine ne 
lipsim de mângâierea drepţilor; şi pentru că nu ne plecăm sfătuirii 
celor ce ne pun lege pentru Domnul, ne facem pe înşine bucurie 
viclenilor draci; iar pentru că nu primim pedeapsă cu toiag, ne va 
moşteni pe noi cuptorul focului nestins, unde nu este mângâiere. 


IX. A lui Avva Marcu 


Nu te face ucenic al celui ce se laudă pe sine, ca nu în locul 
smereniei să te înveţi mândria. 


PRICINA A DOUĂZECEA 


Că nu se cuvine ca cineva să creadă luişi, ci din sfătuirea Părinților 
să se împărtăşească în toate, şi pe cele ascunse ale inimii curat a 
le mărturisi, fără a ascunde ceva. 


I. A lui Palladie 


1. Era un oarecare Iron, Alexandrin de neam, ce locuia 
aproape de mine, tânăr, isteţ, ascuţit la minte, curat cu viaţa în 
chip covârşitor, subţire la buna-petrecere, încât mulţi din cei 
obişnuiţi ai lui ziceau cum că de multe ori mănâncă o dată la trei 
luni, îndestulându-se numai cu împărtăşania sau cu vreo buruiană 
sălbatică pe care ar fi găsit-o. Pe acesta l-am cunoscut şi eu 
mergând împreună cu Fericitul Albin la Schit, care era departe de 
noi, ca la patruzeci de stadii; şi, întru acestea călătorind noi, 
mâncam şi beam de două ori, iar acela nicidecum gustând, mergea 
pe jos, recitând pe de rost psalmi, pe cel mare [Ps. 118] şi pe 
ceilalţi cincisprezece, Trimiterea către Evrei, Isaia, parte din 
Ieremia  Prorocul, Evanghelistul Luca şi Parimiile [Pildele]; 
mergând noi cu acesta, a-l ajunge nu puteam. Acesta, după mari 
osteneli vitejeşti şi sudori, cu îngâmfarea nebuniei ridicându-se sus 
întru înălţime, de acolo înaintea tuturor cu jalnică cădere s-a 
surpat, şi asupra Sfinţilor Părinţi s-a ridicat cu slavă deşartă, şi 
zicea: „Cei ce se pleacă învăţăturii voastre se amăgesc; că nu se 
cuvine a avea alţi învăţători afară de singur Hristos; că Însuşi 
Mântuitorul a zis: Să nu vă chemați pe voi învăţători pe pământ 
(Matei 23: 10)”. 

Ca şi cel mai-nainte scris Oualis!2!, s-a întunecat atât de mult 
la minte, încât a căzut cu pierzătoarea mândrie de sus în jos, iar 
mai pe urmă a trebuit să fie pus în fiare, căci nici de 
Dumnezeieştile Taine nu voia să se apropie. În sfârşit, ca de un foc 
mare de dracul fiind gonit, prin Dumnezeiasca Pronie s-a pogorât 
în Alexandria, ca să scoată un cui, cum se zice, cu un alt cui. 

Şi aşa a căzut în nebăgare de seamă! mergând la hipodrom, 
şi petrecându-şi cealaltă vreme în cârciumi; în sfârşit, şi de pofta 
femeiască cuprinzându-se, se sfătuia să păcătuiască către oarecare 
actriţă, adeseori vorbind cu ea cele spre rana sa!%. Şi, întru unele 


121 Despre Oualis s-a vorbit mai-nainte în Istoria Lausiacă, carte din 
care citează autorul. Aşijderea şi acesta căzuse în multă mândrie: 
închizându-se în chilia sa, refuza să iasă ca să primească Sfintele Taine. 

122 Indiferenţă, negrijă. 

123 eAkoc. Propriu-zis despre rana sa pricinuită de bube (mai exact: 
abces) la mădularele de sub pântece, se scrie după aceasta. Traducerea 


ca acestea fiind, i s-au făcut lui după o oarecare iconomie bube la 
mădulare, şi în şase luni atât a bolnăvit, încât părţile cele de ruşine 
i-au putrezit şi au căzut de la sine. Insă însănătoşindu-se mai pe 
urmă şi întru simţire venind, s-a întors fără aceste mădulare; şi, 
venind întru pomenirea  cereştii petreceri întru pricepere 
dumnezeiască, a mărturisit Părinților toate cele întâmplate lui, dar 
nemaiajungând a lucra iarăşi petrecerea cea mai-nainte, după 
puţine zile a adormit. 

2. Un altul, pe nume Ptolemeu, viaţă de fapte bune anevoie 
de povestit iscusind la început, a locuit dincolo de Schit, într-un loc 
ce se cheamă Scara, întru care, pentru că era departe de apă la 
optsprezece stadii, niciunul din călugări n-a putut locui. lar acela 
tinea vase de lut şi burete, adunând în vase rouă care se pogora în 
decembrie şi ianuarie; şi, aşa punând-o în vase de lut, i-a ajuns lui 
timp de cincisprezece ani; iar în toată această vreme n-a vorbit 
deloc cu nimeni. Deci înstrăinându-se de folosul cel învăţătoresc 
[de la dascăli] şi de vorbirea Sfinţilor Părinţi, ca şi de deasa 
împărtăşire cu Sfintele Taine ale lui Hristos, atât s-a nebunit 
abătându-se din calea cea dreaptă, încât a căzut în eresul cel fără 
de Dumnezeu, vrăjmaşul punându-i acestuia în minte să zică că 
lucrurile nu au nicio fiinţă, că toate sunt simple şi lumea se poartă 
de sineşi. 

Apoi, intrând cu totul în sufletul lui, zicea!2%: „Acestea, dar, 
astfel fiind, ce te împilezi pe sineţi aşa în deşert, că ce te va folosi 
pe tine, nefiind răsplătire? Şi ce plată ti-ar ajunge ţie pentru atâtea 
osteneli? Sau cine este cel ce îţi răsplăteşte ţie? Şi care este 
judecata cu care îngrozeşte Scripturile, toate fiind fără Pronie?” 

Cu aceste gânduri sataniceşti fiind stăpânit ticălosul 
Ptolemeu, depărtându-se de pustnicie, se povesteşte despre el că 
umbla cu capul pe sus!%, ieşit din minţile cele după fire până în 
ziua de astăzi, rătăcea prin Egipt, dându-se pe sine îndrăcirii 
pântecelui şi beţiei, nevorbind nicidecum cu nimeni şi înconjurând 
aşa mut târgul, se arăta pe sine jalnică privelişte şi vrednică de 
plâns creştinilor spre batjocura celor ce nu cunosc viaţa noastră 
[creştinească]. Şi o atât de mare şi netămăduită primejdie l-a ajuns 
pe ticălosul Ptolemeu din părerea cea dobitocească [iraţională], 
încât se socotea pe sine că are o cunoştinţă mai presus de toţi 
Sfinţii Părinţi, nevorbind [de fapt] niciodată cu dânşii, ca prin 
învăţătura acestora să se povăţuiască, ci, nepovăţuit aflându-se, în 


neogreacă redă £ikoc prin n&oc (patimă, suferinţă), termen care ne face 
să credem că el vorbea cu actriţa mai degrabă despre patimile în care se 
complăcea. 

124 Îi sugera. 

cel mai dedesubt fund al morţii a căzut; căci cei ce nu au 
povăţuire, aceia cad ca frunzele. 


II. Din viaţa Sfântului Savva 


Odinioară, Cuviosul Părintele nostru Savva, precum se 
obişnuise, în vremea postului ducându-se în pustie şi petrecând 
acolo, un oarecare din ucenicii săi, lacov, de neam ierusalimit şi 
obraznic cu  năravul, uneltind o socoteală  mojicească!%, 
întovărăşind încă şi pe alţi călugări asemenea cu el la mojicie, s-a 
apucat a-şi alcătui lângă lacul ce se cheamă Eptastomon o lavră a 
sa, zidind chilii şi rânduind casă de rugăciune, gătind şi celelalte 
câte îi sunt de folos lavrei. 

Dar, mâniindu-se fraţii şi nelăsând a spori mai mult zidirea, 
acela, pe lângă nedreptatea lucrului, a adăugat şi minciună, zicând 
că acestea se fac după voia Părintelui Savva; care, auzindu-se de 
călugări, aceştia s-au depărtat şi nu l-au mai oprit pe el de la 
zidire, însă nu s-au putut izbăvi de mâhnire, văzându-l cu ochii lor 
pe el că tăia nu mică parte din lavră; însă, socotind că Iacov 
grăieşte adevărat, tăceau, aşteptând întoarcerea Părintelui lor. 

lar după plinirea postului, întorcându-se către lavră şi 
dumnezeiescul Savva şi cuprinzând cu vederea cele făcute, a 
chemat îndată pe lacov, pe care l-a sfătuit părinteşte să se 
depărteze de ceea ce s-a apucat, căci nu este nici după Dumnezeu, 
nici după voia fraţilor, şi chiar şi lui îi este foarte cu greşeală, ai 
se încredința adică sufletele altora, mai-nainte de a se învăţa bine 
pe sineşi. Şi aşa dumnezeiescul Părinte mai întâi l-a sfătuit cu 
blândeţe şi părinteşte, dar, de vreme ce vedea pe Iacov 
împotrivindu-se şi nicidecum supunându-se, schimbându-şi puţin 
din obişnuita blândeţe, a zis: „Eu, o, fiule, socotesc a fi ţie de folos 
ceea ce te-am sfătuit eu, dar de vreme ce tu nu te supui, vezi ca nu 
cumva cu vreo mare vătămare să te înveţi a-ţi fi ţie de folos 
aceea!%”. 

Acestea zicându-le, se îndrepta spre turn; iar lacov îndată 
începu a pătimi de tremurare a trupului, numaidecât fiind cuprins 
de mare fierbinţeală, apoi, căzând la pat, şapte luni de-a rândul s-a 
chinuit şi s-a strâmtorat cu o boală ca aceasta; iar în tot acest 
răstimp, stingându-se toată nădejdea lui pentru viaţă, şi-a adus 
aminte de nesupunerea pe care a arătat-o odinioară către Savva şi 
îndată întins s-a rugat către cei de faţă ca să-l ridice pe el pe pat 

îngâmfare. 
127 Vezi ca nu cumva din părutul folos al acestei lucrări ale tale să 
primeşti spre învăţătură o mare vătămare. 


precum era şi, ducându-l, să-l pună lângă sfinţitele picioare ale 
Marelui Savva, „ca să mă ierte, zicea, de neascultare, şi nu aşa, 
neiertat către dânsul fiind eu, să-mi sfârşesc viaţa”. 

Aceasta, dar, făcându-se, şi pe pat zăcând fiind adus Iacov, 
blând către dânsul căutând cu adevărat blândul şi milostivul, i-a 
zis: „Cunoscut-ai, zice, frate, care este rodul obrăzniciei? Te-ai 
învăţat îndestul? Ai învăţat care sunt începerile neascultării şi 
nesupunerii?” Iar el, abia putând-şi desface buzele (că din pricina 
bolii i se ferecaseră şi acelea), a zis într-un târziu: „lartă-mă pe 
mine, cinstite Părinte, pe mine, care durerea cea de pe urmă o 
duc”. Iar acela îndată a zis: „Dumnezeu, frate, să te ierte”. Şi, 
zicând aşa, i-a atins mâna, iar mâna aceluia s-a făcut în putere; şi, 
o, minune, îndată s-a sculat, apoi i-a dat şi din Preacuratele şi 
sfintele Taine, iar acelei Dumnezeieşti hrane i-a urmat hrana 
trupească, şi aşa se hrănea şi se întărea. Şi, însănătoşindu-se, se 
arăta tuturor mai presus de fire, sculându-se din pat mai cu lesnire 
decât cei ce sunt sănătoşi. Apoi şi-a dat luişi o certare ca aceasta: 
să nu se mai întoarcă către acele zidiri noi. Iar venind lucrul întru 
auzurile lui Ilie Patriarhul, nu i s-a părut de suferit a lăsa pe 
acestea să petreacă mai mult, ci, trimițând de îndată, le-a surpat 
pe toate din temelie, peste care a pus şi foc. 

Însă dumnezeiescul Savva, vrând a-l arăta pe Iacov fiu al 
ascultării, i-a dat lui în mână slujirea străinilor ce veneau la lavră. 
Deci s-a întâmplat odată că, pe când fierbea bob - ca un nedeprins 
cu totul şi neiscusit fiind către acestea -, l-a gătit aşa de prisosit şi 
peste trebuinţă, încât din el rămânea şi pentru a treia zi. Iar el, 
atât din bob cât era peste trebuinţă l-a aruncat ca pe o lepădătură 
lângă pârâul de lângă lavră, care lucru n-a fost tăinuit nicidecum 
de Sfântul Savva, că zice: Ochii înțeleptului în capul lui (Eccl. 2: 
14). Deci s-a dus îndată pe ascuns şi pe bobul cel vărsat adunându- 
l, l-a întins puţin la soare, pe care apoi l-a strâns iarăşi. 

Apoi, trecând la mijloc o vreme oarecare, a chemat la ospăț 
numai pe Iacov; şi gătind bine foarte acel bob - pe care el, cu puţin 
mai-nainte aruncându-l lângă pârâu, l-a lăsat acolo -, mâncare 
dulce i-a pus lui înainte. Iar pe când mâncau, dumnezeiescul Savva 
a început a ispiti pe Iacov, zicând: „lartă-mă, frate, că poate nu 
după cum mi-a fost voia te-am mângâiat cu bucatele, de vreme ce 
nu ştiu nici iscusul gătirilor şi al dresurilor”. Iar el, zicând că 
foarte s-a îndulcit de dânsele şi cum că este multă vreme de când 
nu s-a mai îndulcit cu o astfel de mâncare, luând prilej Marele 
Savva, i-a zis: „Să ştii, fiule, că acel bob este, pe care tu, cu puţin 
mai-nainte, ca pe un netrebnic l-ai slobozit lângă pârâu. lar acum 
este ţie vreme a socoti că celui ce nu-i este cu putinţă a iconomisi 
nicio oală de legume - ca să fie deopotrivă cu trebuinţa şi să nu 


treacă de aceasta -, nici îndestulat nu va fi spre a putea bine- 
povăţui starea-înainte a fraţilor. Drept aceea, nu este nepotrivit a 
aduce spre mărturie şi zicerea apostolească: Dacă casa sa nu ştie a 
o chivernisi, cum va şti acesta a chivernisi Biserica lui Dumnezeu? 
(I Tim. 3: 5). Acestea şi altele ca acestea vorbindu-i lui Iacov, pe 
de-o parte a îndreptat părinteşte iconomia, iar pe de alta a mustrat 
pe cea mai-nainte obrăznicie a aceluia; şi, întărindu-l ca nu cumva 
iarăşi să fie prins într-o patimă ca aceasta, l-a slobozit pe bărbat cu 
rugăciunea şi cu blagoslovenia. 

Iar în vremea mai de pe urmă, liniştindu-se Iacov în chilie, s-a 
supărat cumplit de gândurile cele necuvioase ale trupului; şi mare 
furtună a poftei era împrejurul lui; dar stând vitejeşte nu puţină 
vreme împotriva acestora, privind apoi spre noianul ispitelor şi 
părându-i-se cum că furtuna ispitelor nu se va opri niciodată (iar 
acest lucru cu adevărat a fost [gând] al vicleanului şi al 
amestecării aceluia şi a năvălirii vrăjmaşilor), întunecându-se la 
minte, încă venind şi întru uitarea pravilelor, smulgând cuțitul, şi-a 
tăiat mădularele cele născătoare de copii, cu rău pe răul acela mai 
vârtos rău tămăduindu-l'?; apoi, nesuferind durerea şi curgerea 
sângelui, îi striga pe cei de aproape, chemând pe cei ce puteau ca 
să-l ajute. 

Şi alergând ei şi văzând această voită grozăvie a sa, cu 
meşteşuguri doctoriceşti precum puteau îi ajutau şi durerea o 
opreau. Dar lucrul a mers şi până la Sfântul Savva; şi, tămăduindu- 
se Iacov de durere, l-a scos pe dânsul din lavră ca pe un vrăjmaş 
de sineşi ce cu a sa mână şi-a făcut rău. Pentru aceasta, oarecare 
iute căinţă intrând în Iacov, rănea amar sufletul lui: lacrimi 
fierbinţi îl făceau a vărsa şi cu amar dintru adânc a suspina, şi cu 
totul jalnică era priveliştea aceea, încât pe cei de acolo ce-l vedeau 
îi îndemna spre milostivire. 

Deci, aşa aflându-se, s-a apropiat către Fericitul Teodosie, 
căruia i-a vestit acele cumplite războaie ale trupului, vrăjmăşia cea 
spre sine spunându-i şi pe înstrăinarea din lavră tânguind-o. Deci, 
miluindu-l acela pe dânsul, s-a dus cu dânsul la Fericitul Savva şi s- 
a făcut lui rugător ca să ierte pe fratele, ca pe dânsul cu cele 
cuviincioase canonisiri [epitimii] iarăşi în lavră să-l primească. 

Iar Savva, spre rugăminţile prietenului său îmblânzindu-se, 
mult foarte spre aceasta ajutându-i lui şi ale sale îndurări, a primit 
pe lacov, căruia i-a pus încă şi alte porunci: ca cu niciunul din 
lavră să nu se împărtăşească, nici de cuvânt, nici de vedere. Şi 
deci avea iarăşi pe Iacov liniştindu-se în chilie şi arătând multă 


128 Afirmaţie ironică. Scăpând adică în chip rău de un rău, a făcut un 
rău şi mai mare. 


pocăință, rugându-se întins lui Dumnezeu, până când de sus i s-a 
iertat lui vina, iar în ce fel, se va spune îndată. 

I s-a părut! odată acestui dumnezeiesc Savva că vede un 
oarecare bărbat luminat şi, dulce rază de lumină de pretutindenea 
slobozind, stătea aproape de el, iar înaintea picioarelor lui Iacov 
arăta spre un mort lepădat, iar Iacov, rugându-se pentru mort lui 
Dumnezeu, s-a auzit apoi un glas de sus, zicând: „lacove, auzitu-s-a 
rugăciunea ta, atinge-te, dar, de mort şi va învia”. Apoi, atingându- 
se Iacov, precum i s-a poruncit, mortul a înviat. lar acel bărbat 
luminat, uitându-se către Savva şi ce voieşte vedenia degrabă 
tâlcuindu-i, a ieşit îndată din chilie şi, chemând pe Iacov, i-a 
poruncit ca de aici înainte să se apropie de dumnezeiasca slujbă. 
Deci, apropiindu-se acela la biserică şi cu fraţii de cea după 
Hristos sărutare împărtăşindu-se, s-a pogorât apoi şi către 
Fericitul Teodosie, şi pe acela aşijderea în Hristos sărutându-l, a 
şaptea zi după vedenie, dintru această viaţă bucurându-se s-a dus. 


III. Din Pateric 


1. Mers-am odinioară la oarecine din Părinţi şi l-am întrebat 
pe el, zicând: „De va avea cineva vreun gând, şi se vede pe sineşi 
[deja] biruit, şi, de multe ori citind cele ce au zis Părinţii despre un 
gând ca aceasta, se ispiteşte a-l îndrepta pe acesta, dar nu poate 
cu niciun chip, ce este mai bine: a vesti gândul oarecăruia din 
Părinţi sau a se sârgui a face cele ce a citit, îndestulându-se cu a 
sa conştiinţă?” Răspuns-a bătrânul: „Dator este a vesti la un om 
ce-l poate folosi pe el, şi a nu îndrăzni de sine, că nu poate cineva 
să-şi ajute luişi, mai vârtos atunci când de patimi este împilat. Că 
mie, zice, tânăr fiind, una ca aceasta mi s-a întâmplat: Aveam 
patimă sufletească şi mă biruiam întru dânsa; dar, auzind de Avva 
Zinon că pe mulţi, aşa având, i-a tămăduit, am voit să mă duc şi să- 
i vestesc lui, iar Satana mă împiedica, punându-mi în gând: «Că de 
vreme ce ştii ce eşti dator a face, fă precum citeşti. Şi dar ce mergi 
să osteneşti pe bătrânul?» Deci, când mă sârguiam a merge şi a 
vesti lui, războiul se uşura de la mine prin meşteşugul vicleanului 
care-l uşura tocmai ca să nu mă duc, iar dacă mă supuneam a nu 
merge, iarăşi de patimi mă stăpâneam, şi aceasta multă vreme mi- 
a meşteşugit-o mie vrăjmaşul, nelăsându-mă a mă mărturisi 
bătrânului. Încă de multe ori am şi mers la bătrânul vrând a-i 
spune lui cugetul, şi vrăjmaşul nu mă lăsa, aducând ruşine în inima 
mea şi zicând: «Că de vreme ce ştii cum trebuie să te tămăduieşti 

ceva în urma unei în urma unei încredinţări, luări la cunoştinţă sau 
vedenii. 


pe sineţi, ce trebuinţă este să mai spui şi altcuiva? Că doar nu te 
leneveşti pe sineţi, ştiind doar ce au zis Părinţii». 

Acestea îmi punea deci în gând potrivnicul, ca să nu arăt 
patima la doctor şi să mă tămăduiesc; iar bătrânul cunoştea cum 
că am gânduri, dar nu mă vădea, aşteptând ca eu să le mărturisesc 
pe ele; şi mă învăţa despre dreapta vieţuire, iar apoi mă slobozea. 
lar mai pe urmă, plângând eu, am zis întru sinemi: «Până când, 
ticăloase suflete, nu voieşti a te tămădui? Alţii de departe vin la 
stareţul şi se tămăduiesc, iar tu nu te ruşinezi, aflându-te aproape 
de doctor şi nemărturisindu-te?» Deci, înfierbântându-mă cu inima, 
m-am sculat şi am zis întru sinemi că, ducându-mă la bătrânul, de 
nu voi afla acolo pe cineva, voi cunoaşte că este voia lui Dumnezeu 
ca să-i vestesc lui gândul. Şi, ducându-mă eu, n-am aflat pe nimeni. 
Iar stareţul, după obicei învăţându-mă despre mântuirea sufletului 
şi cum se curăţă cineva de gândurile cele spurcate, eu, de vreme 
ce m-am ruşinat şi nu i-am descoperit lui nimic, vrând eu a mă 
duce, sculându-se el, a făcut rugăciune şi mă petrecea, mergând 
înaintea mea până la uşa cea din afară. Iar eu, muncindu-mă de 
gânduri - a spune sau a nu spune bătrânului -, mergând încetişor- 
încetişor înapoi, iar acela întorcându-se şi văzându-mă muncit de 
gânduri, mă bate în piept şi-mi zice: «Ce ai? Şi eu sunt om». lar 
aceasta zicând, mi s-a părut că mi s-a deschis inima şi am căzut pe 
faţă la picioarele lui, zicând: «Miluieşte-mă!» Iar stareţul mi-a zis: 
«Ce ai?» Răspuns-am eu: «Nu ştii ce am?» Răspuns-a acela: «Se 
cuvine ca tu să spui aceasta». 

Iar atunci am spus lui cu ruşine cu de-amănuntul patima mea. 
Şi el mi-a zis: «Pentru ce mai demult te-ai ruşinat a-mi spune? Nu 
sunt şi eu om? Vrei însă să-ţi spun totuşi ceea ce ştiu? Nu ai oare 
trei ani de când vii aici având aceste gânduri şi nemărturisindu-le 
pe ele?» Iar eu mărturisind şi căzând iarăşi şi rugându-mă şi 
zicând lui: «Miluieşte-mă pentru Domnul», mi-a zis: «Du-te şi nu te 
lenevi de rugăciunea ta şi să nu cleveteşti pe nimeni. Deci 
ducându-mă în chilia mea şi nelenevindu-mă de rugăciunea mea, 
cu darul lui Hristos şi rugăciunea bătrânului, nu m-am mai supărat 
de patima aceea. lar după un an mi-a venit un gând ca acesta: 
«Oare nu pentru mine Dumnezeu a făcut mila Sa, şi nu pentru 
stareţul?» Şi, cugetând aceasta, m-am dus să-l ispitesc pe el; şi, 
luându-l pe el deosebi, i-am făcut metanie şi i-am zis: rog pe 
iubirea ta de Dumnezeu!'%, părinte, roagă-te pentru mine pentru 
gândul acela de care ţi-am vestit odinioară. Iar el m-a lăsat să zac 
lângă picioarele lui; şi, tăcând puţin, mi-a zis: «Scoală, ai 
credinţă!» Iar eu, auzind, de ruşine voiam să mă înghită pământul. 

Şi, sculându-mă, nu puteam să privesc şi să-l văd pe bătrânul; şi m- 
am întors la chilie, minunându-mă şi înspăimântându-mă”. 

2. Zis-a un stareţ: „Cine se face nebun pentru Domnul, îl 
întelepteşte pe el Domnul”, 

3. Intrebat-a un frate pe oarecare din stareţi: „Cum de nu 
sunt lăsat a fi slobod cu bătrânii despre gândurile mele?” Şi a 
răspuns bătrânul: „Pentru nimic nu se bucură vrăjmaşul aşa de 
mult precum pentru cei ce nu-şi arată gândurile lor”. 

4. Zis-a Avva Antonie: „Am văzut călugări căzând după multe 
osteneli, şi venind întru ieşirea din minţi pentru nădejdea cea spre 
lucrul lor, şi pentru a amăgi pe cel ce a zis: Întreabă pe tatăl tău, 
şi-ţi va vesti ţie; pe cei bătrâni ai tăi, şi-ţi vor spune ţie (Deut. 32: 
p”. an 

5. Zis-a iarăşi: „De este cu putință, şi câţi paşi pune călugărul 
sau câte picături bea în chilia lui, dator este a mărturisi bătrânilor 
şi a întreba, ca nu cumva să greşească întru dânsele. Că un frate, 
fiind sub un părinte, a aflat un loc depărtat şi liniştit în pustietate, 
şi ruga pe părintele său, zicând: «Blagosloveşte-mă să locuiesc 
întru dânsul, şi nădăjduiesc întru Dumnezeu şi întru rugăciunile 
tale că mă voi osteni foarte». Şi nu l-a lăsat stareţul său, zicând: 
«Cu adevărat, ştiu că te vei osteni mult, dar tocmai pentru că nu ai 
stareţ îndrăzneşti spre lucrul tău, cum să placi adică lui 
Dumnezeu; iar de vei îndrăzni cu totul [să socoteşti] că lucru 
călugăresc faci, pierzi osteneala ta şi-ţi pierzi minţile»”. 

6. Zis-a Avva Moise: „Monahul, sub părinte duhovnicesc fiind, 
dar neavând ascultare şi smerenie, de posteşte de sineşi sau face 
altceva, având pentru aceasta părere bună despre sine, unul ca 
acesta nu va câştiga nicio faptă bună, nici nu ştie ce este 
monahul”. 

7. Spus-a Avva Pimen: „Zicea Avva Theona că, măcar de va 
câştiga cineva fapta bună de la sineşi, Dumnezeu nu-i va da lui har 
ca fapta bună să rămână după dânsul; căci ştie că nu este 
credincios întru lucrul său; iar de va merge către prietenul său, 
atunci (darul) va rămâne întru dânsul”. 

8. Zis-a un stareţ: „De te supără pe tine gândurile spurcate, 
nu le ascunde pe ele, ci spune-le pe ele îndată duhovnicescului tău 
părinte şi le vădeşte; că atâta vreme cât omul va ascunde 
gândurile sale, pe atât se vor înmulţi şi vor lua putere. Că precum 
şarpele, dacă iese din culcuşul său, fuge îndată, tot aşa şi gândul 
cel viclean, arătat fiind, îndată piere; şi precum viermele în lemn, 


'31 În context, nebunia sugerată aici pare a fi cea a ascultării 
necondiționate, care urmează şi acele sfaturi care în aparenţă par 

aşa gândul cel rău strică inima. Cel ce arată gândurile sale, îndată 
se tămăduieşte, iar cel ce le ascunde, cu mândria boleşte”. 

9. Avva Macarie, locuind în pustie, sihăstrea singur întru 
dânsa; şi era în josul lui o altă pustie, întru care locuiau mai mulţi 
fraţi. Deci într-o zi, stând afară din chilia sa, a văzut pe Satana 
trecând pe cale în chip de om, şi purta un fel de stihar de in cu 
găuri şi de fiecare gaură era spânzurată o tigvuliţă; şi, 
cunoscându-l pe dânsul bătrânul, a zis: „Unde merge marele?” Iar 
el a zis: „Mă duc să aduc aminte fraţilor!*?. Şi a zis bătrânul: „Şi 
pentru ce-ţi trebuie tigvuliţele acestea?” Iar acela a zis: „Aduc 
gustări fraţilor”. lar bătrânul: „Şi acestea toate?” lar acela a 
răspuns: „Da, dacă cuiva nu-i place una, îi dau alta, iar dacă nici 
aceasta, îi dau alta. Şi, cu adevărat, dintr-acestea toate, măcar una 
tot îi va plăcea”. Şi, acestea zicând, s-a dus. 

Iar bătrânul a rămas pândind căile până când se va întoarce 
acela. Iar dacă l-a văzut pe dânsul bătrânul a zis: „Mântuieşte- 
te”133. Iar el a zis: „Unde este cu putinţă a mă mântui?” Zis-a lui 
bătrânul: „Pentru ce?” Răspuns-a acela: „Pentru că toţi mi s-au 
făcut sălbatici şi niciunul nu mă suferă”. Şi a zis bătrânul: „Dar n- 
ai niciun prieten acolo?” Iar el a zis: „Da, acolo am numai un frate, 
şi numai el mi s-a supus; iar când mă vede, se întoarce ca o 
vârtelniţă”. Întrebat-a bătrânul: „Şi cum se cheamă fratele?” 
Răspuns-a acela: „Theopempt”. Şi, acestea zicând, s-a dus. Şi 
sculându-se bătrânul, a mers către fraţi, iar ei, cunoscându-l cum 
că vine, luând stâlpări de finic, au ieşit întru întâmpinarea lui. Şi 
fiecare se gătea spre primirea bătrânului, gândind că poate va 
găzdui la dânsul. Iar el cerceta întru dânşii cine ar putea fi cel pe 
nume Theopempt; şi, aflând, a intrat în chilia lui; şi l-a primit 
fratele bucurându-se. Deci făcând ei rugăciune şi şezând, a zis 
bătrânul către fratele: „Cum sunt cele ale tale, frate?” Iar el a zis: 
„Cu rugăciunile tale, bine”. Şi a zis bătrânul: „Nu te luptă 
gândurile?” Răspuns-a fratele: „Până acum mă aflu bine (că se sfia 
să spună)”. Şi i-a zis lui bătrânul: „lată, eu de atâţia ani postesc şi 
mă cinstesc de toţi, şi pe mine, bătrânul, mă supără duhul curviei”. 
Iar el a zis: „Crede-mă, Avva, şi pe mine”. Şi bătrânul pricinuia 
cum că şi alte gânduri, până când l-a făcut pe dânsul să 
mărturisească. Apoi a zis lui: „Cum posteşti, frate?” Iar el a zis: 
„Până la ceasul al nouălea”. Şi a zis bătrânul: „Posteşte până seara 
şi te nevoieşte, şi citeşte din Evanghelie şi din osebiţi psalmi, şi de 
se va sui întru tine gând, să nu iei aminte nicidecum jos, ci 


132 În Patericul egiptean (Slova M, 3) la această expresie avem o 
scolie: „Adică să-i zădărască”. 

133 Pentru acest chip de a saluta, vezi nota de la Pricina a 
cincisprezecea IV, 7. 


totdeauna sus; şi-l vesteşte pe dânsul la bărbaţi duhovniceşti, şi 
îndată Domnul îţi va ajuta”. Şi, îndreptând!*4 bătrânul pe fratele, s- 
a întors întru chilia sa. 

Şi, pândind drumurile, a văzut pe acel drac, aşijderea 
îmbrăcat, şi i-a zis lui: „Unde mergi iarăşi?” Iar el a răspuns: „Să le 
aduc aminte fraţilor”. Şi s-a dus, iar stareţul, aşteptând şi veghind, 
cum l-a văzut pe dânsul întorcându-se iarăşi, i-a zis lui: „Cum se 
află fraţii?” Iar el a zis: „Rău”. Şi bătrânul: „Pentru ce?” Iar el a 
zis: „Sălbatici sunt toţi, şi ce e cu mult mai rău e că, şi pe cel pe 
care-l aveam prieten ascultându-mă, şi acela, nu ştiu de unde, s-a 
răzvrătit, şi nu mi se mai supune, şi s-a făcut mai sălbatic decât 
toţi; şi m-am jurat să nu mai calc o vreme pe acolo”. Şi, acestea 
zicând, s-a dus. lar Sfântul a intrat în chilia lui, multumind lui 
Dumnezeu pentru mântuirea fratelui. 


IV. A Sfântului Efrem 


Frate, ia aminte de sineţi, ca nu cumva să fie grai viclean în 
inima ta, iar de te vei învoi cu un gând ca acesta, să nu-l ascunzi 
de părintele tău duhovnicesc; că aşa a pătimit oarecine din cei de 
demult: luând din afierosire şi ascunzând în cortul său. Aşijderea şi 
Ghiezi, sluga Prorocului Elisei, nu s-a ascuns nici de Dumnezeu, 
nici de oameni: că, pe ascuns făcând răutate, întru arătare şi-a luat 
plata: unul adică fiind ucis de tot poporul cu toată casa sa (cf. lisus 
Navi 6: 18; 7: 1-26), iar altul a moştenit lepra împreună cu 
seminţia lui până în veac (II Imp. 5: 20-27). Că nemincinos e cel ce 
a zis: Dumnezeu nu Se lasă batjocorit şi ceea ce seamănă cineva, 
aceea şi seceră (Gal. 6: 7). 


V. A lui Avva Isaac 


Frate, de vei greşi în vreun lucru, să nu minţi din pricina 
ruşinii, ci fă metanie, zicând: „lartă-mă”, şi greşeala trece. Să nu 
fie una în gura ta şi alta în inima ta, că Dumnezeu nu se lasă 
batjocorit, ci pe toate le vede - şi pe cele ascunse, şi pe cele 


134 În manuscris avem „tiposind”, iar în Patericul egiptean „şi punându- 
l la cale bătrânul” (...). Verbul însă e rvnowoao de la rvnow = a forma, 
modela; a închipui pe cineva după un model/tipar. De luat aminte şi 
chipul în care vrăjmaşul priveşte smerenia fraţilor: sălbăticie, răutate, 
răzvrătire, adică, pe scurt, ofensivă, „dobândire de teren” de către 
monahi pe câmpul de luptă al inimii întru care se aşază slava lui 
Dumnezeu spre risipirea „aducerilor-aminte” de la vrăjmaş, adică a 
sugestiilor pe care el le aduce, pornind de la lucruri şi gânduri după care 
monahul se poate împătimi. 


arătate. Deci tot gândul, şi tot necazul, şi toată voia ta, şi toată 
bănuiala să nu le ascunzi, ci vesteşte cu slobozenie stareţului tău; 
şi ce vei auzi de la dânsul, sârguieşte-te să faci cu credinţă, şi aşa 
se va uşura războiul de la tine; că duhurile cele rele nu au bucurie 
fără numai în omul ce face gândurile sale, fie ele bune sau rele. 

Dă inima ta spre ascultarea Părinților, şi harul lui Dumnezeu 
va locui întru tine. Nu fi lângă sineţi înţelept, ca să nu cazi în mâna 
vrăjmaşilor tăi. A tăcea întru a nu spune gândurile te face pe tine 
cum că cauţi cinstea lumii şi slava ei cea urâtă; iar cel ce 
îndrăzneşte a mărturisi gândurile sale înaintea Părinților săi le 
goneşte pe ele de la sineşi. Impărtăşeşte-te de-a pururea din sfatul 
Părinților tăi, şi vei face toată vremea ta întru odihnă. 


VI. A lui Avva Cassian 


1. Semn al adevăratei smerenii este a descoperi Părinților nu 
numai ce facem, ci şi ceea ce gândim. Că această lucrare găteşte 
pe călugăr a merge fără poticneală pe calea cea dreaptă. Că cu 
neputinţă este ca cel ce îşi rânduieşte viaţa sa prin judecata şi 
socoteala celor mai bătrâni să cadă în amăgirea dracilor. Încă şi 
într-alt chip: că însăşi aceasta, a arăta adică şi a descoperi 
Părinților pomenirile cele rele, le veştejeşte pe acestea şi mai slabe 
le face. Că precum şarpele, din gaură întunecoasă ieşind la lumină, 
se sârguieşte a unelti fugă şi a se ascunde, tot aşa şi gândurile cele 
rele se arată prin curata mărturisire şi spovedanie. 

2. Una ca aceasta mi-a povestit şi Avva Serapion despre 
sineşi, zicând: „Când eram mai tânăr şi petreceam cu stareţul meu, 
după ce mâncam, sculându-mă de la masă, furam, prin lucrarea 
Diavolului, câte un posmag, pe care îl mâncam pe ascuns de 
stareţul meu. Deci, dacă am stăruit întru aceasta, făcând-o multă 
vreme, stăpânit fiind, nu mă puteam opri pe sine: conştiinţa nu mă 
mai odihnea, iar bătrânului mă ruşinam a-i spune. 

Şi s-a întâmplat după iconomia lubitorului de oameni 
Dumnezeu ca să vină la stareţ oarecare fraţi pentru folos, care l-au 
întrebat despre gândurile lor. Şi a răspuns stareţul: «Nimic nu 
vatămă mai mult pe călugăr şi veseleşte pe draci precum 
ascunderea gândurilor de Părinţii duhovniceşti». Apoi le-a grăit lor 
şi despre înfrânare. Iar eu, cele grăite auzindu-le şi întru sinemi 
venind, am gândit că Dumnezeu a descoperit stareţului greşelile 
mele; şi, umilindu-mă, am început să plâng. Şi am scos posmagul 
din sânul meu, pe care eram obişnuit a-l fura, şi, aruncându-mă pe 
sinemi la pământ, ceream iertare pentru greşelile cele ce s-au 
făcut de mine şi rugăciune de întărire pentru cele ce vor veni de 
aici înainte. Şi a zis stareţul: «O, fiule, mărturisirea ta, chiar şi 


tăcând eu, te-a izbăvit pe tine; şi pe dracul cel ce te rănea până 
acum prin tăcere, mărturisind tu cele despre tine, l-ai junghiat; de 
acum nu va mai avea loc întru tine, căci l-ai scos din inima ta la 
arătare». Şi încă nu sfârşise stareţul grăind, şi iată, lucrarea 
Diavolului s-a arătat ca o făclie ieşind din sânul meu şi umplând 
casa de putoare, încât cei de faţă au socotit că acolo arde multă 
pucioasă. Atunci a zis stareţul: «lată arătarea cuvintelor mele şi a 
izbăvirii tale, pe care Domnul a făcut-o cunoscută în chip simţit 
prin semnul ce s-a făcut». Deci, de atunci, aşa s-a depărtat de la 
mine patima îndrăcirii pântecelui şi acea poftă diavolească, încât 
nici în minte nu-mi mai venea”. 

3. Ne învăţăm, dar, din cele zise că nu este altă cale de 
mântuire fără decât a vesti gândurile la Părinţi şi a nu defăima 
predania strămoşilor: că şi ei, nu pornind de la sineşi, ci de la 
Dumnezeu şi din Scripturile cele de Dumnezeu insuflate au lăsat 
celor mai de pe urmă a întreba pe cei ce au călătorit mai-nainte. Şi 
este cu putinţă adică şi din multe altele ce se găsesc în Scripturile 
cele de Dumnezeu insuflate a ne învăţa, şi mai vârtos din istoria 
cea despre Samuil Prorocul (cf. I Samuil 3: 1-14), care, din pruncie 
fiind dăruit lui Dumnezeu de maica sa şi învrednicindu-se de 
Dumnezeieşti vorbiri, n-a crezut gândului său, ci, o dată, şi de 
două ori fiind chemat de Dumnezeu, a alergat către bătrânul Eli şi, 
cu învăţătura acestuia îndreptându-se'3%, s-a canonisit despre cum 
trebuie a răspunde lui Dumnezeu; Care Dumnezeu, pe cel ce l-a 
hotărât vrednic de Sine prin chemarea Sa, pe acela voieşte să-l 
povăţuiască prin îndreptarea şi învăţătura bătrânului, încât prin 
aceasta să fie călăuzit spre smerenie. 

4. Încă şi pe Pavel, chemându-l Hristos prin Sine şi mai multe 
vorbindu-i, deşi de îndată putea să-i deschidă ochii lui şi calea 
desăvârşirii să i-o facă cunoscută, l-a trimis către Anania, 
poruncindu-i să înveţe de la dânsul calea adevărului, zicând: Mergi 
în cetate, şi acolo ţi se va spune ce se cade să faci (Fapte 9: 6), 
printr-acestea învăţându-ne pe noi să urmăm povăţuirii celor ce au 
călătorit mai-nainte pe cale. lar aceasta şi însuşi Apostolul 
învăţându-se, a plinit-o apoi cu lucrurile lui, precum despre sineşi, 
scriind, zicea: Că m-am suit în Ierusalim ca să văd pe Petru şi pe 
Iacov, cărora le-am spus Evanghelia pe care o propovăduiesc, ca 
nu cumva să fi alergat în deşert şi încă alerg (Gal. 2: 2). O, minune, 
vasul alegerii, cel ce s-a ridicat până la cerul al treilea şi a auzit de 
la Dumnezeu graiuri negrăite, cel ce darul Duhului îl avea 
împreună cu sine călător şi cuvântul învăţăturii îl adeverea prin 


155 Pentru verbul de aici, vezi nota a treia de la cap. III, 9 din Pricina de 
faţă. 


semnele ce urmau, acesta mărturiseşte că are trebuinţă de 
sfătuirea Apostolilor celor mai-nainte decât dânsul! 

Cine, dar, va fi aşa de fudul şi mândru, care, auzind acestea, 
să nu se îngrozească, şi aşa să se teamă ca de gheena focului şi de 
veşnica muncă, şi să mai umble vreodată în a sa socoteală? Că 
nimănui nu descoperă Dumnezeu calea desăvârşirii, decât celor ce 
se vor povăţui spre dânsa prin Părinţii cei duhovniceşti, precum 
porunceşte şi prin prorocul, zicând: Întreabă pe tatăl tău, şi-ţi va 
vesti ție, pe cei mai bătrâni ai tăi, şi-ţi vor spune tie (Deut. 32: 7). 


VII. De la Avva Varsanufie 


1. Un frate a întrebat pe stareţul, zicând: „Am fost trimis în 
sfânta cetate pentru un răspuns al obştii, şi m-am pogorât la 
Iordan ca să mă rog, necerând pentru aceasta de la stareţul 
blagoslovenie. Oare am făcut bine sau nu?” Răspuns-a stareţul: 
„Nu eşti dator a merge undeva fără blagoslovenie, că cele ce se fac 
cu gândul propriu, măcar bune de se par a fi, nu plac lui 
Dumnezeu; ia spre păzire porunca stareţului ce te-a trimis, aceasta 
este şi rugăciune, şi mângâie pe Dumnezeu, pe Cel ce a zis: N-am 
venit să fac voia Mea, ci voia Tatălui, Cel ce M-a trimis (loan 6: 
36)”. Zis-a fratele: „De mă voi duce departe şi voi uita să întreb pe 
Avva unde sunt dator a găzdui, ce voi face?” Răspuns-a bătrânul: 
„Trebuie să iei aminte la lucrurile ce te întâmpină, şi aşa, spre 
folosul sufletului, a face după putinţă; însă de ca şi cum ai călca 
porunca, şi nu ca şi cum ai face bine, căci îndrăzneşti să faci ceva 
fără a lua voie; şi aşa se încredinţează stareţul tău pentru a te ierta 
pe tine”. 

2. Întrebat-a iarăşi fratele: „Ce este cunoștința mincinoasă 
(cf. I Tim. 6: 20)?” Răspuns-a stareţul: „Mincinoasa cunoştinţă este 
a crede gândului tău, adică că aşa este lucrul cutare; şi oricine 
voieşte să se izbăvească de dânsa, să nu creadă niciodată gândului 
său, părându-i-se a judeca bine, ci să zică către sine: «Eu de draci 
mă batjocoresc, ca să cred gândului că am cunoştinţă adevărată şi 
să nu întreb pe cei mai bătrâni, ca dintru aceasta şi într-altele să 
mă aduc cu capul în jos»”!®, Deci stareţul a zis adevărul; că de la 
Dumnezeu grăieşte, şi nu se batjocoreşte nicidecum de draci, iar 
gândul meu este batjocură şi amăgire. 


VIII. Din Pateric 


1. Un frate ce de multă vreme era luptat de dracul curviei, 
mult ostenind, n-a putut însă a se izbăvi de dânsul. Intr-o zi, 


135 Să ajung şi la alte căderi. 


simțindu-se pe sineşi aşijderea supărat de patimă şi aflându-se 
printre alţi călugări, s-a hotărât să lupte, ca să iasă biruitor din 
vătămarea ce o aducea Diavolul, rugându-i pe fraţi să se roage 
pentru el, ca aşa să afle o oarecare izbăvire de patimă. Şi deci, 
trecând cu vederea toată ruşinea, s-a dezgolit pe sineşi înaintea 
tuturor fraţilor şi a vădit lucrarea Satanei, zicând: „Rugaţi-vă 
pentru mine, părinţi şi fraţi, că, iată, paisprezece ani am de când 
sunt luptat aşa”. Şi îndată s-a depărtat de la dânsul războiul, 
pentru smerenia pe care a arătat-o. 

2. Alt frate aşijderea a fost luptat de curvie, şi se nevoia 
întinzând osteneala, şi se păzea ca gândul să nu i se învoiască cu 
pofta; iar dacă războiul n-a încetat, venind la biserică, l-a arătat pe 
acesta la toată mulţimea. Şi s-a dat poruncă de la preoţi, şi toţi s- 
au ostenit pentru dânsul, o săptămână rugându-se lui Dumnezeu; 
şi s-a izbăvit fratele de război. 

3. Alt frate a fost luptat spre curvie; şi, sculându-se noaptea, 
s-a dus la un bătrân şi a mărturisit lui gândul; iar bătrânul îl 
mângâia pe dânsul cu cuvinte duhovniceşti. Şi folosindu-se fratele, 
s-a întors în chilia sa. Şi îndată războiul s-a pornit iarăşi asupra lui; 
iar el, neîndoindu-se, s-a dus iarăşi către bătrânul; şi, mângâindu- 
se de la dânsul, aşijderea s-a întors. Şi iarăşi, precum era supărat, 
se întorcea către stareţ, de nimic îndoindu-se; iar bătrânul îl 
primea pe el cu osârdie. Şi, întărindu-l cu sfătuiri şi cu mângâieri, 
îl primenea, poruncindu-i a nu slăbi, ci de-a pururea, ori de câte ori 
va fi luptat, să vină către dânsul şi vătămarea Diavolului să o 
vădească: „Că nimic, zice, nu-l izgoneşte pe el aşa de mult precum 
vădirea şi curata mărturisire cu smerenie şi cu credinţă”. Şi, multă 
vreme făcându-se aceasta, Dumnezeu, văzând răbdarea fratelui şi 
suferirea [îngăduinţa] bătrânului, a izgonit războiul de la fratele. 


PRICINA A DOUĂZECI ŞI UNA 


Despre aceea că celor cu dreaptă-socoteală dintre Părinţi ni se 
cuvine a spune gândurile, şi nu celor ce ajung să creadă (loruşi); şi 
cum că se cuvine a mărturisi şi a întreba; şi cu cel fel de credinţă a 

primi răspunsurile Părinților; şi cum că prin aceasta se 
ajutorează!“. 


I. Din Pateric 


1. Doi fraţi, locuind deosebi, au mers unul la altul; şi a zis 
unul către celălalt: „Voiesc să mă duc la Avva Zinon şi să-i spun lui 
oarece gând”. Zis-a şi celălalt: „Şi eu voiesc aceeaşi”. Şi s-au dus 
amândoi împreună. Şi, luându-l fiecare deosebi, i-au vestit 
gândurile lor. Şi unul adică, vestind, a căzut la bătrânul, rugându-l 
pe dânsul cu multe lacrimi să se roage pentru dânsul, şi stareţul i- 
a zis lui: „Du-te, şi nu te vinde pe sineţi, şi nu cleveti pe nimeni, şi 
nu te lenevi de rugăciunea ta”. Şi, ducându-se fratele, s-a 
tămăduit. Iar celălalt, spunând gândul său bătrânului, a adăugat 
cu slăbănogire [în grai] şi cu lenevire, zicând: „Roagă-te pentru 
mine”. Şi n-a cerut cu osteneală [deadinsul]. lar după o vreme, s-a 
întâmplat lor să meargă unul la altul; şi a zis unul către celălalt: 
„Atunci când ai mers la bătrânul, i-ai vestit lui gândul pe care voiai 
a-l spune lui?” Iar el a zis: „Da”. Intrebat-a acela: „Oare te-ai 
folosit vestind lui?” Răspuns-a fratele: „Da, cu rugăciunile 
bătrânului, m-a tămăduit Dumnezeu”. Iar el a zis: „Eu, măcar că i- 
am vestit, n-am simţit tămăduire”. Zis-a lui cel ce s-a folosit: „Şi 
cum ai rugat pe bătrânul?” Răspuns-a acela: „I-am zis lui: «Roagă- 
te pentru mine, că am cutare gând””. Iar el a zis: „Eu, atunci când 
i-am vestit lui, am udat picioarele lui cu lacrimi, rugându-l pe 
dânsul să se roage pentru mine, şi, prin rugăciunile lui, m-a 
tămăduit Dumnezeu”. 

Şi acestea ni le-a povestit nouă bătrânul, învăţându-ne că 
dator este cel ce roagă pe cineva din Părinţi despre gânduri să-l 
roage cu durere şi din toată inima, ca pe Dumnezeu, şi atunci va 
dobândi; iar cel ce cu lenevire vesteşte, sau ispitind, nu numai că 
nu se foloseşte, dar se şi osândeşte. 

2. Zis-a un stareţ: „Că oarecine, odinioară, alunecând în 
greşeală grea, umilindu-se spre pocăință, s-a dus a-i vesti unuia 
din bătrâni, căruia nu i-a spus fapta, ci numai gândul: «Mi s-a suit 
mie un gând de acest fel: am oare mântuire?» Răspuns-a acela, 


137 ovvepyveiv. Propoziţie relativ eliptică. Altfel spus: „Şi despre faptul 


că prin aceasta (adică prin credinţă) împreună-lucrează (spre Dumnezeu 
- şi Părinţii, şi cei ce se mărturisesc lor). 


neiscusit fiind a deosebi: «Ai pierdut sufletul tău». Şi, auzind 
fratele aceasta, a zis: «Dacă am pierdut sufletul meu, mă voi duce 
în lume». 

Şi, ducându-se [de la bătrânul], a gândit să meargă şi la Avva 
Siluan, care avea multă dreaptă-socoteală, ca să-i vestească şi lui 
gândul acela. Şi, venind către dânsul, nu i-a spus nici lui fapta, ci 
numai gândul, precum şi la celălalt bătrân. lar Părintele, 
deschizându-şi gura sa, a început a-i spune lui din Scriptură: că nu 
este osândă cu totul!* celor ce numai gândesc. Iar auzind fratele, 
şi luând putere în suflet, şi bine-nădăjduit făcându-se, i-a vestit lui 
şi fapta, iar stareţul, înştiinţându-se şi de faptă, ca un bun doctor, 
a pus oblojeli pe sufletul lui din Dumnezeieştile Scripturi, arătând 
că este pocăință celor ce întru cunoştinţă se întorc către 
Dumnezeu. 

lar după aceasta, mergând stareţul meu către acest 
duhovnicesc Părinte, i-a povestit lui despre fratele şi a zis: «lată, 
cel ce se deznădăjduise de sine şi voia să meargă în lume, ca o stea 
luminoasă este în mijlocul fraţilor». Iar acestea le-am zis ca să ştim 
că nu mică primejdie este a spune cineva gândurile la bărbaţi fără 
dreaptă socoteală”!%. 


II. A Sfântului Efrem 
De-ţi va vesti ţie cineva gândurile sale, ia aminte, frate, ca nu 


138 n&vroc. Altfel spus: „Nu este sigur că cei ce au nu mai gândul 


(păcatului) se vor şi osândi”. Sau: „E cu putinţă ca cei ce au doar gândul 
(spre păcat) să nu se osândească”. Zicerea nu se află ca atare în 
Scriptură, ci pare mai degrabă o parafrază. 

159 Iată deci că Mărturisirea gândurilor şi a păcatelor (precum şi 
celelalte Sfinte Taine) şi dobândirea iertării de la Dumnezeu şi a folosului 
sau doctoriei întru vindecarea patimilor şi a alungării gândurilor nu se 
face întotdeauna „automat”, indiferent de starea duhovnicească a 
preotului sau a fiului duhovnicesc. Din alte istorioare ştim că uneori, mai 
mult pentru râvna celui ce se mărturiseşte decât pentru virtutea 
preotului, iartă şi vindecă Dumnezeu pe cel ce se mărturiseşte, dar 
aceasta este o iconomie deosebită a lui Dumnezeu. În cele din urmă 
duhovnicul este cel ce naşte duhovniceşte (cf. şi Filim. 1: 10; 1 Cor. 4: 15 
etc.) pe cel care vine la el; chiar dacă primul face aceasta mai puţin sau 
deloc din puterea lui (cf. 1 Cor. 15: 10), el este cel trimis de Hristos în 
numele Lui spre a face aceasta, drept care nu ar putea decât să zică 
cumva ca şi Apostolul Pavel (cf. I Cor. 9: 16): „Vai mie dacă nu voi naşte 
în Hristos pe cel ostenit şi împovărat, care a venit la mine spre pocăință”. 
Sfântul Efrem oferă însă în cuvântul următor o cale de a ieşi din ispitele, 
tulburările şi lipsurile ce le-ar putea avea o mărturisire curată după 
Dumnezeu. 


cumva, spunând acela, să nu fii şi tu supărat de acele gânduri; şi, 
mai vârtos, dacă şi mai neputincios este ochiul minţii tale, eşti 
asemenea cârmaciului aflat în furtună mare. De aceea se cuvine ţie 
ca, auzind începerile celor ce se grăiesc, dintr-acestea pe cele 
următoare să le socoteşti, şi aşa să mângâi pe cel necăjit, fie din 
cele ce le-am primit mai-nainte de la Sfinţii Bărbaţi, fie din cele 
ispitite de noi; că nu este voia Domnului ca unul să cadă prin altul; 
că El voieşte ca toţi să se mântuiască; încă şi tu, omule, nu la tot 
omul să-ţi descoperi gândurile, ci la cei pe care i-ai cercat că sunt 
duhovniceşti, neluând aminte la schimă [port] sau la cărunteţe. Că 
mulţi, după glasul Apostolului, au chipul blagocestiei, iar de 
puterea ei se leapădă (cf. II Tim. 3: 5); încă şi Mântuitorul a zis: 
Păziţi-vă de prorocii cei mincinoşi, care vin către voi întru 
îmbrăcăminte de oi, iar pe dinăuntru sunt lupi răpitori; din roadele 
lor să-i cunoaşteţi pe dânşii (Matei 7: 15). 

Deci se cuvine să nu luăm aminte la chipul cel din afară, că 
multe sunt pândirile vrăjmaşului, ci a privi la cugetul fiecăruia; şi 
întru care vei afla roadele Duhului, să nu ascunzi de la dânşii 
gândurile tale, ca nu cumva, aflând vrăjmaşul [vreun] unghi!%0, să 
se încuibeze întru tine şi, câte puţin, întru pierzare să te tragă. 

Şi ia aminte, frate, ca nu cumva, auzind neajunsurile fratelui, 
să-l defăimezi pe el în inima ta, ca pe cel ce a făcut unele ca 
acestea, ci mai vârtos minunează-te de schimbarea fratelui şi de 
mărturisirea lui cea fără de ruşine; că a descoperi cineva de 
bunăvoie greşelile sale la bărbaţi duhovniceşti este semn al 
îndreptării vieţii şi a fricii lui Dumnezeu, al smeritei cugetări şi a 
credinţei. 

Deci se cuvine ca mai vârtos de aceasta să te minunezi de 
fratele şi a-l mângâia pe dânsul cu toată smerita cugetare, precum 
este scris: Păzindu-te pe sineți, ca să nu cazi şi tu în ispită (Gal. 6: 
1). Zice încă şi Dumnezeu prin Prorocul lezechiil: Și tu, fiul al 
omului, zi către fiii poporului tău: dreptatea dreptului nu-l va 
izbăvi pe el în ziua în care va rătăci, şi fărădelegea călcătorului de 
lege nu-i va face rău lui în ziua în care se va întoarce din 
fărădelegea lui (lez. 33: 12). 


III. A lui Avva Isaia 


De întrebi un stareţ de vreun gând, de ştii că este credincios 


140 Vreo pricină de ispită, o slăbiciune, o uşă de intrare. Orice dovadă 
de necredinţă în puterea de a ierta a lui Dumnezeu prin duhovnic 
presupune o depărtare a lui Dumnezeu de om sau o întoarcere a acestuia 
dinspre ajutorul Lui, lucru care creează o breşă în zidul nostru de 
apărare împotriva vrăjmaşului. 


a păzi cuvântul tău, dezgoleşte-i lui gândul cu slobozenie, iar de 
va grăi cineva despre gânduri din cele ce te luptă pe tine, să nu 
voieşti să-l asculţi pe dânsul, ca să nu ţi se facă ţie războaie. Dacă 
fratele îţi va încredința ţie, ca unui vrednic de încredere, 
neajunsurile lui, să nu spui aceasta înaintea cuiva, că moarte a ta 
estet“, De întrebi pe bătrânul despre gândurile tale, să întrebi nu 
după ce ai făcut [fapta cea după gânduri], ci spune [degrabă] ceea 
ce te luptă pe tine acum, şi nu fi făţarnic, zicând unele în loc de 
altele, sau că altul a făcut, ci spune adevărul, şi te găteşte pe 
sineţi, ca orice-ţi va zice ţie să faci, de vreme ce, altminteri, pe tine 
singur te batjocoreşti, şi nu pe bătrânii pe care-i întrebi. 

Şi când întrebi pe bătrâni despre război, să nu asculţi [de] 
gândurile cele ce-ţi grăiesc ţie dinăuntru mai mult decât de cele 
ale bătrânilor, ci te roagă lui Dumnezeu, zicând: „Fă cu mine milă 
şi, ceea ce voieşti, dă Părinților mei, ca să-mi spună mie!%”. Şi 
orice îţi vor spune ţie Părinţii, fă cu credinţă, şi te va odihni pe tine 
Dumnezeu. Dacă eşti neputincios şi cazi întru patimi, păzeşte-te pe 
sine a nu lăsa pe cineva să-ţi spună ţie patimile gândurilor lui, ca 
unui credincios, că pierzare este sufletului tău acest lucru. Să nu 
descoperi înaintea tuturor gândurile tale, ca să nu dai sminteală 
Părinților, ca darul lui Dumnezeu să te acopere pe tine!%. 


IV. A lui Avva Cassian 


Înconjurând pe Sfinţii Părinţi cei de la Schit, am mers şi la 
Avva Moise, bărbat înalt cu fapta bună şi înţelept la cele 


141 La această zicere ce pare mai puţin lesne de înţeles, în pasajul 
echivalent din Filocalie (Vol. 12, Cap. IV, 1: „De auzi de vreo scădere a 
fratelui tău, să nu-i spui bătrânului despre cine e vorba, căci aceasta este 
moarte”), găsim o scolie ca aceasta (nota 63): „De mărturiseşti bătrânului 
(duhovnicului) tău scăderea aflată a unui frate, să nu-i spui numele 
fratelui”. 

142 În primele secole, ba chiar şi până astăzi în unele mănăstiri, 
mărturisirea gândurilor se făcea - după tipicul fiecărei mănăstiri sau 
după învoiala dintre călugări - nu numai în faţa unui bătrân (duhovnic), 
ci, după nevoie, şi altora, deşi se socoteşte că fiecare avea la bază un 
duhovnic al lui. Ce deosebea această practică de chipul spovedaniei de 
astăzi, înţeleasă ulterior ca Sfântă Taină între cele şapte Taine, este o 
altă temă încă necercetată îndestul până azi, mai ales într-un context în 
care împărţirea în şapte Taine a apărut datorită scolasticii de mai târziu, 
când s-a accentuat mai mult caracterul juridic al Tainelor. 

143 Pesemne un îndemn către părinţii care primesc mărturisirile altora: 
prin urmare, neputinţa (&o0evec) de care zice mai sus - prin care preotul, 
socotind-o ca pe o virtute, nădăjduieşte să mărturisească pe cineva - e 
una cu pierzarea sufletului. 


Dumnezeieşti; şi, apropiindu-ne noi, după alte oarecare vorbe de 
suflet folositoare, l-am întrebat pe dânsul despre ce se cuvine a 
face pentru mărturisirea gândurilor, zicând că acestea se fac 
pricină de ruşine şi de sfială vătămătoare de suflet: aceea adică că, 
de multe ori, oarecare din Părinţi, ascultând gândurile fraţilor, nu 
numai că nu i-au tămăduit pe dânşii, ci şi, osândindu-i, i-au adus în 
deznădăjduire, care lucru şi noi înşine am cunoscut că s-a 
întâmplat în părţile Siriei. 

Că un frate oarecare i-a spus unuia din părinţii de acolo 
gândurile sale cu toată simplitatea şi adevărul, dezgolind fără 
ruşine cele ascunse ale inimii sale; iar el, îndată ce a auzit, a 
început să se mânie şi să se pornească asupra fratelui, prihănindu- 
] pe dânsul pentru nişte pomeniri rele ca acestea, încât dintru 
aceasta, mulţi auzind, se ruşinează a-şi vesti gândurilor lor 
bătrânilor. 

lar Avva Moise, răspunzând, ne-a zis nouă: „Bine este, o, 
fiilor, a nu ascunde gândurile de Părinţi, ci slobod şi curat a 
mărturisi, şi nu judecății proprii a urma, ci a ne supune fără de 
îndoială cercării acelora, însă nu se cuvine a încredința cele 
ascunse ale inimii oricui s-ar întâmpla, ci bătrânilor celor 
duhovniceşti şi cu dreaptă-socoteală, şi de mulţi mărturisiţi [ca 
atare], nu celor cărunţi numai de vreme; că mulţi, către singură 
vârsta şi către chipul cel din afară privind şi pe ale sale gânduri 
spunând, în loc de [a primi] tămăduire întru deznădăjduire au 
căzut. 

Era un oarecare frate foarte sârguitor, care, cumplit fiind 
supărat de dracul curviei, a venit către un bătrân oarecare, căruia 
i-a vestit gândurile sale. Iar acela, cum a auzit, neiscusit fiind, s-a 
mâniat şi ticălos îl numea pe fratele, judecându-l pe dânsul 
nevrednic de schima călugărească pentru că primeşte nişte 
gânduri ca acestea. Acestea auzind fratele, s-a deznădăjduit şi, 
părăsind locul său, s-a îndreptat spre lume; dar, prin 
Dumnezeiasca Pronie, l-a întâmpinat pe dânsul Avva Apollo, cel 
prea-iscusit între stareţi; şi, văzându-l pe dânsul tulburat şi 
posomorât foarte, îl întreba, zicând: «Care este pricina 
posomorârii tale?» Iar el, din multa scârbă a inimii, nu răspundea. 
Apoi, dacă bătrânul n-a încetat rugându-l pe dânsul a-i vesti lui 
pricina acestei scârbe prea mari, a povestit cele de sine, zicând: 
«Gândurile curviei mă supără; şi mergând eu, am vestit cutărui 
bătrân, iar după cuvântul lui, nu este mie nădejde de mântuire. 
Deci, deznădăjduindu-mă de mine, mă duc în lume». 

Acestea auzind părintele Apollo, mult îl ruga şi-l sfătuia pe 
dânsul, zicând: «Nu te mira, fiule, nici nu te deznădăjdui, că eu, 
întru vârstă şi bătrâneţe ca aceasta, foarte mă supăr de nişte 


gânduri ca acestea. Deci nu te slăbănogi pentru o înfocare ca 
aceasta, care se tămăduieşte nu atât cu sârguinţa omenească, cât 
cu iubirea de oameni a lui Hristos; dăruieşte-mi mie numai ziua de 
astăzi şi întoarce-te la chilia ta». Şi fratele a făcut aşa; şi, 
aşezându-l pe dânsul Avva Apollo la chilia lui, s-a dus la acel 
bătrân ce l-a deznădăjduit pe fratele. Şi, stând în afara chiliei lui, 
s-a rugat lui Dumnezeu cu lacrimi, zicând: «Doamne, Cel ce toate 
le faci spre folos, şi ispitele le laşi a se aduce asupra noastră spre 
folosire, Însuţi mă ascultă pe mine şi întoarce războiul fratelui spre 
acest bătrân, ca prin cercare să se înveţe la bătrâneţe ceea ce în 
lungă vreme nu s-a învăţat: că se cuvine a pătimi împreună cu cei 
luptaţi». Şi cum a sfârşit rugăciunea, a văzut un arap stând 
aproape de chilie şi slobozind săgeți asupra bătrânului; iar 
bătrânul, sărind îndată ca dintr-o beţie, se întorcea ici şi acolo; şi 
neputând a aştepta mult, a ieşit din chilie pe aceeaşi cale pe care 
şi tânărul s-a dus spre lume. Iar văzându-l Avva Apollo pe dânsul 
aşa ducându-se şi pricepând ceea ce s-a făcut, prin altă cale 
întrecându-l pe dânsul, l-a întâmpinat, zicând: «Unde te duci? Care 
este pricina unei tulburări ca aceasta ce te ţine pe tine?» Iar el, 
simțind că s-au cunoscut cele ale lui sfântului, de ruşine nu 
răspundea nimic. _ 

Şi a zis Avva Apollo: «Intoarce-te la chilia ta, iar de aici, 
cunoscând neputinţa ta, să te socoteşti pe tine sau necunoscut de 
Diavolul, sau nebăgat în seamă de el, pentru că nu te-ai învrednicit 
de lupta cu el, că asupreala lui n-ai suferit-o nicio zi, iar aceasta ţi 
s-a întâmplat din pricină că, primind pe fratele cel luptat de 
vrăjmaşul de obşte, în loc să-l îndemni spre nevoinţă, l-ai adus în 
deznădăjduire, nesocotind acea înţeleaptă poruncă ce zice: Scapă 
pe cei târâţi la moarte, şi nu înceta să răscumperi pe cei duşi la 
junghiere (Prov. 24: 11), ba nici pilda Mântuitorului care zice: 
Trestia zdrobită să nu o frângi; şi inul fumegând nu-l stinge (Matei 
12: 20). Căci nimeni n-ar putea suferi uneltirile vrăjmaşului, şi nici 
a stinge înfocata înfierbântare a firii, de n-ar întări harul lui 
Dumnezeu slăbiciunea omenească. Deci, după ce s-a împlinit 
această iconomie mântuitoare pentru noi, cu rugăciuni de obşte 
să-L. rugăm pe Dumnezeu ca să depărteze biciul cel lăsat asupra 
ta; căci El face durerea, şi iarăşi aşază, El răneşte şi mâinile Lui 
tămăduiesc, El smereşte şi El înalţă, omoară şi viază, pogoară în 
iad şi ridică (| Imp. 2: 6-7)». 

Acestea zicând şi rugându-se, îndată de război pe dânsul l-a 
izbăvit, îndemnându-l să ceară de la Dumnezeu a i se da lui limbă 
de învăţătură, ca să cunoască când se cuvine a zice cuvânt. Deci, 
din cele zise, ne învăţăm că nu se află vreo altă cale de mântuire 
mai temeinică fără decât a mărturisi fiecare gândurile sale la 


Părinţii cei ce au dreaptă-socoteală, şi de la aceia a se canonisi 
spre fapta bună, şi a nu urma voii şi socotelii!** sale; iar dacă 
cineva s-ar întâlni cu vreun bătrân mai simplu şi mai puţin iscusit, 
pentru aceasta nu se cuvine să nu-şi mărturisească gândurile [şi] 
Părinților mai iscusiţi, sau a ascunde gândurile şi a nu le mărturisi 
din pricina celor mai slabi şi mai neiscusiţi, agonisind astfel 
necredinţă şi de toţi deopotrivă fugind, ci, precum pe doctorii cei 
trupeşti, mai întâi a cerca pe cel ce învaţă, şi atunci a-i arăta rănile 
sufleteşti, şi a nu grăi împotriva tămăduirilor lui, ci a le primi pe 
acestea cu mulţumire, măcar că întru vremea de faţă aduc 
mâhnire şi suferinţă”. 


V. Dintr-ale Sfântului Varsanufie 


Un frate a întrebat pe stareţul, zicând: 

1. „Pe cine se cuvine a întreba despre gânduri, şi oare se 
cuvine tot pentru aceleaşi [gânduri] a întreba şi pe altul?” 

Şi a răspuns stareţul: 

„Se cuvine a întreba pe cel spre care ai credinţă şi despre 
care ai aflat cum că poate purta gândurile, şi aşa se cuvine a crede 
lui ca lui Dumnezeu. lar a întreba pe altul de acelaşi gând este 
necredinţă şi ispitire. Căci dacă crezi că Dumnezeu a grăit întru 
sfântul Lui, ce trebuinţă mai este a ispiti pe Dumnezeu de acelaşi 
şi a întreba pe altul?”145 

2. Zis-a fratele: 

„Dacă pentru gândul ce face necaz, răspunsul se va da şi 
necazul va stărui, ce se cuvine a socoti sau lucra?” 

Răspuns-a bătrânul: 

„De va stărui gândul, necăjind pe cel ce a întrebat după 
răspunsul acelui părinte, nu stăruie în zadar, ci arătat este cum că 
cel ce a auzit, nici curat, nici cu sârguinţă nu a făcut cea poruncită 
lui; drept care dator este a îndrepta greşeala şi a face ceea ce i s-a 
poruncit, că Dumnezeu, Cel ce grăieşte întru Sfinţii Săi, nu minte”. 

3. Zis-a fratele: „Oare pe acelaşi se cuvine a-l întreba pentru 
acelaşi sau nu? Că ştiu, Părinte, că odinioară, întrebând eu pe un 
stareţ pentru un gând oarecare, mi s-a zis de dânsul să nu fac 
cutare lucru. lar după aceasta, iarăşi l-am întrebat pe acelaşi 
pentru aceleaşi, şi mi-a zis să fac cutare lucru pe care mai-nainte 
mi-a poruncit să nu-l fac; şi cum este aceasta?” 

Şi a răspuns stareţul: 


144 kpıtnpíw = criteriilor, mai exact: propriului chip de a deosebi 
lucrurile. 
145 Tată pe scurt cum se alege un duhovnic! 


„Judecăţile lui Dumnezeu sunt adânc mult. Însă cunoaşte că, 
după inima celui ce întreabă, Dumnezeu pune uneori în gura celui 
ce-i grăieşte lui [a celui ce întreabă]: sau spre ispitirea celui ce 
aude, sau pentru că inima lui s-a schimbat şi [pentru aceasta] s-a 
învrednicit a auzi în alt fel; adică unii se schimbă întru acelaşi 
lucru, iar Dumnezeu grăieşte într-alt fel întru sfântul Lui pentru 
dânşii; precum prin Isaia a grăit către împăratul lezechia, că, după 
ce i-a zis lui: Rânduieşte cele pentru tine, că vei muri (Is. 38: 1), 
inima împăratului s-a schimbat şi s-a mâhnit. Şi iarăşi prin acelaşi 
Isaia i-a zis lui: lată, a adăugat Dumnezeu la viaţa ta alţi 
cincisprezece ani (Is. 38: 5). Deci, dacă ar fi grăit printr-altul, 
lucrul ar fi avut sminteală, văzând că sfinţii grăiesc în chip felurit. 
Şi iarăşi, după inima Ninivitenilor, a grăit către Iona şi a zis: După 
trei zile voi nimici cetatea (lona 3: 4). lar când inima lor s-a 
schimbat spre pocăință, Dumnezeu a arătat marea Lui iubire de 
oameni şi a lăsat cetatea, căci s-a schimbat spre bine. Pentru 
aceasta, dar, nu trebuie ca cineva să schimbe pe sfântul cel 
întrebat, ci pe acelaşi iarăşi să-l întrebe, căci, dacă vreodată se 
iveşte trebuinţa ca Dumnezeu să schimbe răspunsul, pricină 
făcându-se, să o facă prin acelaşi, ca să nu se afle sminteală”. 

4. Zis-a fratele: 

„Deci, dacă luând sfat de la părinte pentru vreun lucru, voi 
veni întru dânsul şi voi afla că nu mă potrivesc cu dânsul după 
răspunsul bătrânului, ce mi se cuvine a socoti sau a face într-o 
greutate ca aceasta?” 

Răspuns-a stareţul: 

„Acest răspuns se apropie de cel dintâi. Cum? Ascultă. Ai luat 
răspuns pentru vreun lucru: că adică fă cutare, şi ai aflat 
potrivnicie? Întâi adică eşti dator a te cerca pe sineţi, de nu cumva 
inima ta s-a îndulcit în lucru, şi nu l-ai lăsat pe tot lui Dumnezeu, 
şi, pentru aceasta, Dumnezeu nu a îngăduit ca lucrul să se facă 
după răspunsul bătrânului; şi, de vei afla, cunoaşte că din tine este 
pricina, drept care nu trebuie să pui aceasta pe seama răspunsului 
bătrânului, ci pe tine să te prihăneşti. Că Elisei, nădăjduindu-se, a 
trimis pe ucenicul său ca să scoale pe mort, şi acesta nu s-a sculat, 
iar pricina nu e de la cel ce l-a trimis, ci de la trimis, căci 
altminteri cum se face că el l-a sculat pe dânsul mai pe urmă? (cf. 
IV Împ. 4: 29-35). 

Deci dator eşti ca mai întâi să faci după puterea ta ca să te 
păzeşti a se face după răspuns; iar de se va întâmpla ca lucrul să 
nu se facă după sârguinţa ta, să ştii că s-a făcut schimbare într-una 
din părţi: sau tu îndulcindu-te de lucru, precum ţi-am zis mai- 
nainte, sau însuşi lucrul sau felul în care ai [priveşti] lucrul s-a 
schimbat; şi, pentru aceasta, şi Dumnezeu schimbă cele ale 


răspunsului, precum la lezechia şi la Niniviteni. Deci atunci, de nu 
este aproape de trupul tău cel pe care l-ai întrebat ca iarăşi să-l 
întrebi pe dânsul, roagă-te lui Dumnezeu, numind pe acel stareţ şi 
zicând: «Dumnezeule al cutăruia, nu mă lăsa să mă rătăcesc din 
voia Ta şi din răspunsul robului tău, ci vesteşte-mi ce să fac». Şi ce 
te va vesti pe tine, aceea fă, crezând că Dumnezeu a grăit ţie prin 
sfântul şi te-a povăţuit, şi văzând că cu adevărat schimbare 
oarecare s-a făcut, şi pentru dânsa Dumnezeu a schimbat 
răspunsul”. 

5. Zis-a fratele: 

„De câte ori se cuvine, stăpâne al meu, a mă ruga ca să se 
vestească gândul meu pentru aceasta?” 

Răspuns-a bătrânul: 

„Când nu poţi întreba pe bătrânul, de trei ori trebuie a te 
ruga pentru tot lucrul; iar după aceasta trebuie să priveşti unde se 
pleacă inima - măcar şi până la un fir de păr - şi apoi a face 
aceasta; că vestirea de la Dumnezeu este, şi, cu adevărat, se arată 
inimii”. 

6. Zis-a fratele: 

„A mă ruga de trei ori se cuvine a o face în osebite vremi sau 
în acelaşi ceas? Că de multe ori se întâmplă ca lucrul să nu aibă 
zăbavă”. 

Răspuns-a stareţul: 

„ De ai odihnă [slobozenie] de vreme, te poţi ruga în răstimp 
de trei zile, iar dacă te zoreşte, ca în ceasul vânzării Mântuitorului, 
şi e greu de îndurat, ia-L. pe Hristos ca chip, că El, mergând de trei 
ori, acelaşi cuvânt a zis rugându-Se (cf. Matei 26: 44), iar la vedere 
n-a fost ascultat, de vreme ce trebuia să împlinească iconomia; iar 
din aceasta ne învaţă ca să nu ne scârbim când ne rugăm, sau dacă 
nu suntem ascultați în acea vreme, că El, mai mult decât noi, ştie 
ce este de folos; numai noi să nu ne depărtăm de mulţumire şi aşa 
ne mântuim”. 

7. Zis-a fratele: 

„Şi dacă după rugăciune va zăbovi a veni vestirea, ce trebuie 
să fac? Dacă încă şi dintru a mea pricină este, şi aceasta se 
ascunde de mine, de unde o voi cunoaşte?” 

Răspuns-a stareţul: 

„Dacă după a treia rugăciune nu-ţi va veni ţie vestire, 
cunoaşte că din tine este pricina; măcar că nu ţi se arată ţie 
greşeala, prihăneşte-te pe sineţi, şi aşa te va milui Dumnezeu”. 

8. Zis-a fratele: 

„Dar întrebând cineva pe Părinţi, şi primind răspunsurile, 
oare pe toate în chip nestrămutat este dator a le săvârşi?” 


Răspuns-a stareţul: 

„Nu pe toate, ci pe cele date lui după poruncă; că adică 
sfătuirea este îndemnare afară de nevoie'%*6, arătând omului calea 
cea dreaptă, iar porunca se pune ca un jug ce fără cârtire cere 
purtarea şi lucrarea lui”. 

9. Zis-a fratele: 

„Mi-ai spus, Părinte, despre osebirea dintre poruncă şi 
sfătuirea cea după Dumnezeu; lămureşte-mi acum şi semnele 
deosebitoare ale fiecăreia, cum se cunosc şi care este puterea 
fiecăreia dintr-însele?” 

Răspuns-a stareţul: 

„Dacă tu te apropii de vreun Părinte duhovnicesc şi-l întrebi 
de vreun lucru, nu ca şi cum vrând a lua poruncă, ci a auzi răspuns 
după Dumnezeu, şi ţi se spune ce trebuie să faci, fără îndoială că 
eşti dator a o păzi şi pe aceasta; iar de vei voi să faci aceasta şi eşti 
încercat de un necaz, să nu te tulburi, că pentru folosul tău se 
face. Iar de nu vei voi să faci ceea ce ai auzit, să nu te arăţi ca unul 
ce ai călcat porunca, căci nu ai luat [sfătuirea] ca pe o poruncă, ci 
să socoteşti că ai trecut cu vederea ceea ce îţi era de folos, şi 
pentru aceasta să te osândeşti pe sineţi. Deci se cuvine să crezi că 
toate cele ce ies din gura sfinţilor sunt spre folosul celor ce le aud, 
de aceea, tot aşa trebuie să socoteşti şi atunci când, neîntrebând 
tu, stareţul îţi zice ceva de la sineţi, pornindu-se de gândul cel 
după Dumnezeu, precum s-a întâmplat şi odinioară: că oarecare 
din fraţi căuta să intre în cetate, iar un bătrân i-a zis lui de la 
sineşi: «Dacă vei intra, vei cădea în curvie». Şi, neascultând el, a 
intrat şi a căzut. Iar de întrebi în chip deosebit despre un lucru, 
vrând a lua poruncă, dator eşti să pui metanie şi să rogi ca să ţi se 
dea poruncă; iar după ce ţi-a dat-o, iarăşi să faci metanie, ca cel ce 
ţi-a dat-o să te blagoslovească, zicându-i lui: «Blagosloveşte-mă, 
Părinte, pentru porunca ce mi-ai dat-o, şi roagă-te ca să o păzesc». 

Şi cunoaşte, frate, că cel ce dă porunca nu face aceasta în 
deşert, ci te ajută cu cererea şi cu rugăciunile, ca să o poţi păzi. 
lar dacă printr-o răpire!“ nu-i vei face metanie, să nu socoteşti 
porunca deşartă (căci ea oricum este tare |vrednică spre a fi 
lucrată]), căci tu ai primit-o fără a o lucra şi împlini desăvârşit pe 
dânsa. lar de vei putea, nu te lenevi ca să te întorci şi să pui 
metania şi să ceri blagoslovenia. lar de nu poţi aceasta, socoteşte- 


146 Fragmentul e luat din răspunsul dat întrebării cu numărul 368, 
după numărul ei din Filocalie (Vol. XI). În varianta de acolo, expresia 
aceasta ceva mai greu de înţeles este redată aşa: „Sfatul este o 
îndrumare care nu obligă”. 

147 E o uitare produsă de cel rău prin ispitirea cu alt gând în acel 
moment (cf. Filocalia XI, nota 526). 


te pe sineţi ca pe unul ce ai primit porunca cu o lipsă”. 

10. Zis-a fratele: 

„Dacă eu întreb ca să primesc o poruncă, iar bătrânul nu are 
ca scop să-mi dea vreo poruncă, ci doar o sfătuire, sau dacă, 
dimpotrivă, eu nu cer, dar el îmi dă o poruncă, o voi socoti oare ca 
poruncă, pe care trebuie să o păzesc numaidecât? Şi, de vreme ce 
sunt şi canoane bisericeşti, şi graiuri ale Părinților ce se află în 
scris, oare cu adevărat şi pe acelea ca pe o poruncă trebuie să le 
păzim?” 

Răspuns-a stareţul: 

„Dacă, întrebat fiind bătrânul, nu a avut ca scop să-ţi dea 
poruncă, nu ţi se va socoti ţie întru poruncă, chiar dacă tu ai cerut 
aceasta. lar dacă el a socotit să-ţi dea ţie poruncă, deşi tu nu ai 
cerut aceasta, poruncă este, şi este trebuinţă de a o păzi. Încă şi 
aceea se cuvine a o primi ca pe o poruncă: atunci când oarecare 
canoane  dogmaticeşti!t hotărăsc ceva, sau răspunsuri ale 
Părinților care hotărăsc ceva, dar nu trebuie simplu a le primi, ci, 
prin întrebarea Părinților şi a bătrânilor, să te adevereşti în gândul 
tău; că nu poţi înţelege întotdeauna drept puterea graiurilor, şi, 
pentru aceasta, trebuie să întrebi pe bătrâni, şi a te pleca mai 
degrabă răspunsului lor şi a păzi în chip nestrămutat cele auzite, 
cu ajutorul lubitorului de oameni Dumnezeu şi cu rugăciunile 
sfinţilor. Amin”. 

11. Zis-a fratele: 

„Dar dacă, căzând în ispită, voi călca porunca, ce voi face?” 

Răspuns-a stareţul: 

„Dacă, luând poruncă de la cineva din sfinţi, o vei călca pe 
dânsa, să nu te tulburi, nici să te deznădăjduieşti întru a o strica 
pe dânsa, ci adu-ţi aminte de cel ce zice: Dreptul, de cade şi de 
şapte ori în zi, se ridică (Prov. 24: 16), şi de Domnul, Care a zis lui 
Petru: De şaptezeci de ori câte şapte să ierţi fratelui tău (Matei 18: 
22). Deci dacă oamenilor li s-a poruncit a ierta aşa, cu atât mai 
vârtos Însuşi va face aceasta, bogat fiind întru milă şi întru 
îndurări, Care pe toate le biruieşte cu covârşire; Care prin 
prorocul în toate zilele strigă: Întoarceţți-vă către Mine, şi Mă voi 
întoarce către voi; că milosârd sunt, şi nu voiesc moartea 
păcătosului (loil 2: 13; Zah. 1: 3) şi celelalte. Dar ia seama ca nu 
cumva, auzind că porunca se zădărniceşte [strică] prin călcare, dar 
şi că iarăşi se arată lucrătoare prin pocăință, să te trândăveşti şi să 
vii întru lenevire, că greu [împovărător] este lucrul acesta; dar nici 
spre lucrurile ce par mici să nu defăimezi porunca, şi, chiar de se 
va face oarecare lenevire |[nesocotire] într-însele, sârguieşte-te a o 


148 E vorba de canoane ale osebitor Părinţi sau ale Sinoadelor. 


îndrepta [împlini], ştiind că din nesocotirea celor mici se ajunge la 
mari greşeli”. 

12. Zis-a fratele: 

„Mă sfătuieşte gândul a nu întreba pe sfinţi, ca nu cumva, 
primind răspuns şi defăimându-l pentru neputinţa mea, să 
greşesc”. 

Răspuns-a stareţul: 

„Acest gând este prea cumplit şi pierzător, deci nu-l suferi pe 
dânsul; că dacă cineva, învăţându-l'*, va greşi, se osândeşte cu 
totul pe sineşi; iar dacă, neînvăţându-se, va păcătui, nu se 
osândeşte niciodată, dar patimile lui rămân netămăduite. Pentru 
aceasta pune Diavolul în gând unele ca acestea cuiva, spre a 
rămâne ele netămăduite. Deci tu, atunci când te va sfătui gândul 
că nu poţi împlini răspunsul [sfatul, porunca] bătrânului din 
pricina neputinței, atunci întreabă aşa: «De vreme ce aceasta 
voiesc să fac, spune-mi, Părinte, ce-mi este de folos? Că adică, 
măcar de-mi vei spune, nu pot să fac şi să păzesc cea zisă [de tine], 
dar pentru aceasta voiesc să ştiu, ca să mă osândesc pe sinemi că 
trec cu vederea folosul». Iar aceasta îţi va fi ţie smerenie. Domnul 
să lumineze inima ta a auzi şi a păzi, cu rugăciunile sfinţilor. 
Amin” 150, 

13. Întrebat-a fratele: 

„Spune-mi, Părinte, atunci când mă îngreunez de gânduri şi 
rog pe bătrâni a se ruga pentru mine şi ascult cele zise de dânşii, 
îndată se odihneşte sufletul meu. Cum să înţeleg aceasta?” 

Răspuns-a stareţul: 

„Atunci când se înviforeşte corabia de valuri, de are cârmaci, 


149 na0wv. Adică: aflând despre el (ca sfat sau poruncă de la stareţ) şi 


primindu-l pentru a-l împlini. 

150 Tată un răspuns deosebit de delicat şi plin de învăţăminte pentru 
mulţi care disperă din pricină că nu pot împlini sfătuirile şi poruncile 
Părinților. O traducere mai liberă, sau mai degrabă o parafrază, găsim în 
Filocalia citată: „Când deci gândul îţi şopteşte că nu poţi împlini 
răspunsul din slăbiciune, întreabă aşa: «Spune-mi, Părinte, ce-mi este de 
folos? Căci ştiu că, dacă-mi spui, nu pot să păzesc ceea ce-mi spui. Dar 
voiesc să întreb chiar şi numai pentru ca să mă dispreţuiesc pe mine că 
am trecut cu vederea ceea ce îmi este de folos». Iar prin aceasta câştigi 
măcar smerenia”. La care răspuns găsim o frumoasă scolie la nota 530: 
„E mai bine să afli ce eşti dator să faci, chiar dacă ştii că nu vei putea 
face. Dar să-ţi fie neîmplinirea poruncii nu din dispreţuirea ei, ci din reala 
ta neputinţă. Căci însuşi chinul de a şti ce trebuie să faci, dar nu poţi 
face, e o continuă smerire şi întreţine în tine o luptă continuă de a te 
ridica încet-încet peste neputinţa ta. E mai bun chinul mustrării de sine 
pentru ce nu poţi face decât nepăsarea insensibilă. E şi acesta un mijloc 
de sensibilizare şi umanizare”. 


acesta, prin înţelepciunea cea dată lui de la Dumnezeu, mântuieşte 
corabia, şi cel din corabie [călătorul] se veseleşte, mântuindu-se 
corabia. Incă şi pe bolnav, nu îl veseleşte atât pomenirea 
doctorului, cât mai vârtos iscusirea lui. Şi oare pe cel ce se 
primejduieşte pe cale de tâlharii cei ce vin asupra lui, nu-l 
întăreşte glasul paznicilor, şi mai vârtos venirea lor? Deci dacă 
acestea sunt aşa, câtă veselie şi întărire poate da răspunsul 
Părinților celui ce ascultă! Aceasta mai vârtos atunci când este 
amestecată cu întinsă rugăciune către Dumnezeu, Care a zis: 
Rugaţi-vă unii pentru alţii, ca să vă vindecaţi (lac. 5: 16). lar atunci 
când îşi fac ca a loruşi [însuşesc] patima'*! mădularelor [fiilor] lor, 
vor striga către lisus, către Stăpânul lor, zicând cu preadulci 
lacrimi: Învăţătorule, mântuieşte-ne, că pierim! (Luca 8: 24). 

Deci dacă mult poate rugăciunea dreptului care se face, 
precum este scris (cf. Iac. 5: 16), să nu ne lenevim a ruga pe drepţi 
ca să se roage pentru noi; măcar că noi suntem nevrednici, Bunul 
Stăpân primeşte faţa robilor Săi (cf. şi Filip. 2: 6-8), precum, iată, 
de multe ori a şi făcut, şi ne miluieşte pe noi. Că zice: Voia celor ce 
se tem de El o va face (Ps. 144: 19) şi celelalte. De multe ori, frate, 
când tâlharii aud glasul celor mai tari, fug, tot aşa şi tâlharii cei 
gândiţi, când aud răspunsurile şi glasurile celor mai tari întru 
puterea Duhului - a celor ce au auzit de la Stăpânul şi Inainte- 
stătătorul lor lisus îndrăzniți, că Eu am biruit lumea (loan 16: 33), 
şi iarăşi, dau vouă putere ca să călcaţi peste şerpi şi peste scorpii 
şi peste toată puterea vrăjmaşului şi nimic nu vă va vătăma pe voi 
(Luca 10: 19) -, fug cu cutremur, ruşinându-se. Deci să rugăm pe 
sfinţi!” ca să se roage pentru noi, şi aşa ne facem pe înşine ai lor 
[familiari], că mare folos este dintru aceasta”. 


VI. Din Pateric 


1. Zis-a Avva Pimen: „Către cel spre care inima nu se 
încredinţează deplin'5, nu încredința lui conştiinţa ta”. 

2. Un frate, căzând în păcate mari, a mers la Avva Lot, şi, 
strâmtorându-se, se tulbura: intrând şi ieşind, nu putea să şadă. Şi 
i-a zis lui bătrânul: „Ce ai, frate?” Iar el a zis: „Am făcut păcat 
mare, şi nu pot să-l spun”. lar stareţul a zis către dânsul: 
„Mărturiseşte-l mie, şi eu îl iau asupra mea”. Atunci fratele, 
punându-se pe sine la pământ, a zis: „Am căzut în curvie, şi am 

151 n&doc = suferinţa, nenorocirea etc. Aici se aplică I Cor. 12: 26. 

152 Am văzut şi mai-nainte că duhovnicii sunt numiţi (şi) sfinţi... 

153 mânpopopeiran de la nânpopoptvw. Altfel spus: „spre care nu se 
împlineşte, nu are vestire că este de încredere”. Iată unul din criteriile 
alegerii unui duhovnic. 


jertfiti5+ ca să dobândesc lucrul”. Iar stareţul, dându-i lui mâna şi 
ridicându-l, a zis către dânsul: „Indrăzneşte, că este pocăință. Du- 
te de şezi în peşteră şi posteşte câte două zile, şi eu [iată] port cu 
tine jumătate de păcat”. Şi ducându-se fratele şi făcând precum i-a 
poruncit lui stareţul, trecând trei săptămâni, bătrânul s-a înştiinţat 
că Dumnezeu a primit rugăciunea lui şi pocăinţa fratelui şi i-a 
iertat lui greşeala. Şi, chemându-l, i-a vestit lui mila lui Dumnezeu, 
şi a rămas fratele supunându-se bătrânului până la moartea lui. 

3. Venit-a odinioară un frate la Avva Pimen şi i-a zis lui: „Ce 
voi face, Părinte, că mă necăjesc dinspre curvie? Şi, iată, m-am dus 
la Avva Ivistion şi mi-a zis: «Nu trebuie să o laşi pe dânsa să 
zăbovească întru tine»”. Şi i-a răspuns lui Avva Pimen: „Faptele lui 
Avva Ivistion sunt sus împreună cu îngerii, şi se ascunde de dânsul 
că eu şi tu suntem în curvie. lar tu să ştii că, de va ţine călugărul 
pântecele, limba şi înstrăinarea, îndrăzneşte, că nu moare”1%. 

4. Un frate oarecare ce era supărat de curvie, a mers către un 
stareţ mare; şi, vestindu-i lui gândul său, îl ruga pe stareţ ca să se 
roage pentru el. Iar stareţul s-a rugat pentru el lui Dumnezeu. Şi, 
întorcându-se fratele, iarăşi a fost supărat, şi iarăşi a venit către 
stareţul. Şi, mărturisind aşijderea, îl ruga pe el ca să se roage 
pentru dânsul, iar el s-a făgăduit. Şi ruga pe Dumnezeu, zicând: 
„Doamne, descoperă-mi mie aşezarea fratelui acestuia; şi de unde 
este lucrarea aceasta. Că Te-am rugat, şi el n-a aflat odihnă!” Şi a 
descoperit Dumnezeu cele despre fratele: şi l-a văzut pe dânsul 
şezând, şi duhul curviei aproape de dânsul; şi îngerul Domnului 
stătea [acolo], trimis fiind spre ajutor, care se şi mânia spre 
fratele: că nu se arunca pe sineşi către Dumnezeu, adică că nu se 
nevoia prin rugăciune împotriva gândurilor, ci, îndulcindu-se cu 
gândurile, toată mintea sa o vindea lucrării aceleia. Deci a 
cunoscut stareţul că pricina este de la fratele. Şi i-a vestit lui, 
zicând: „Tu eşti pricina pentru care nu se depărtează războiul: că 
te învoieşti şi te îndulceşti cu gândurile”. Apoi l-a învăţat pe dânsul 
cum că se cuvine a sta împotriva gândurilor, prin rugăciune 
izgonindu-le pe dânsele. Şi, trezvindu-se fratele prin rugăciunile şi 

154 2Ovoa (de la 0vvw) sau: am ucis. În Patericul egiptean, la Avva Lot, 
2, se redă prin „am jefuit”. Verbul e luat din terminologia liturgică în 
general - iudaică, creştină şi păgână. Nu ştim în cazul nostru la ce se 
referă exact, dar putem presupune că fratele s-a dus fie la vreo capişte 
păgână, unde, în schimbul unei jertfe, a căzut în curvie cu oarecare 
preotese de acolo, precum, de pildă, erau riturile de la templele romane, 
fie a jefuit pe cineva. 

155 Trad. lit. În Patericul egiptean: „Să îndrăzneşti că nu moare”. Altfel 
spus: „Îndrăzneşte la Dumnezeu, căci, pentru că ai ţinut cele zise, El te 
va mântui, şi crede că un călugăr ca acesta nu va muri”. 


învăţătura stareţului, a aflat odihnă. 

5. Un frate, luptându-se spre curvie, a mers la un stareţ; şi l-a 
rugat pe el să se roage pentru dânsul ca să se uşureze războiul de 
la dânsul; iar el s-a făgăduit; şi s-a rugat stareţul pentru fratele 
şapte zile. Iar a şaptea zi a întrebat pe fratele, zicând: „Cum se 
află, frate, războiul?” Şi a răspuns acela: „Rău, n-am simţit nicio 
uşurare”. Şi s-a mirat stareţul; şi a rugat pe Dumnezeu să-i 
descopere lui pentru care pricină nu s-a uşurat fratele; şi s-a arătat 
lui Satana noaptea şi a zis: „Crede-mă, bătrâne, că, din ziua cea 
dintâi de când ai început a te ruga lui Dumnezeu, eu m-am 
depărtat de la dânsul, dar el are un osebit drac al său, şi osebit 
război din lăcomia gâtului şi a pântecelui lui; că eu nu am treabă la 
războiul lui, ci însuşi pe sineşi se luptă mâncând şi bând şi 
dormind mult, adică până la săturare sau şi peste săturare”15. 

6. Un frate a întrebat pe un stareţ, zicând: „De-mi va veni 
necaz, şi nu voi avea pe cineva căruia să-i vestesc cu încredințare, 
ce să fac?” Şi a răspuns stareţul: „Cred lui Dumnezeu că-ţi trimite 
harul Său şi-ţi ajută ţie dacă într-adevăr te vei ruga Lui”. Că era în 


155 Apoftegma se află în Patericul egiptean (Despre curvie, 23). Deşi 
textul nu prezintă probleme de traducere, e de mirare cum se poate ca 
Satana (pesemne Diavolul însuşi, căpetenia celorlalţi draci), deşi la urmă 
zice că prin rugăciunea bătrânului el s-a depărtat de la fratele şi că 
acesta suferă numai din pricina lăcomiei sale, mai-nainte a zis că are un 
drac (6ainova) osebit al lui, sau propriu. Poate că 6aipova e folosit aici 
cu unul din sensurile lui secundare: soartă (rea sau bună) sau destin 
propriu, sens cu care era folosit în filosofia păgână. Adică fratele şi-a ales 
lăcomia, socotind-o proprie sieşi, ca pe o soartă de care vrea să se 
îndulcească neîncetat. După unii Părinţi, se pare că omul poate păcătui - 
într-o primă „etapă” - şi fără „şoptirea” Satanei: însă dacă el este îngrădit 
sufleteşte de zidul smereniei lui Hristos, vrăjmaşul nu poate cunoaşte 
niciun fel de gând de-al său, nicio pricină şi chip de săvârşire a virtuţii; 
precum în iconomia mântuirii adusă Hristos: în care pricină, de ar fi ştiut 
Satana gândurile Lui, sau iconomia ce avea să săvârşească cu omul, nu ar 
fi pus pe Iudei ca să-L ucidă. Pe măsură ce dăm loc Satanei a intra prin 
mândrie, slavă deşartă sau părerea noastră de sine prin spărtura pe care 
acestea le aduc în zidul cetăţii sufletului zidit prin smerenie, atunci se 
poate spune că suntem sub stăpânirea vrăjmaşului. Poate că curvia de 
care s-a scris nu a fost o urmare a mândriei sau părerii de sine, ci a 
akediei, care akedie e adusă, după Părinţi, de un drac osebit. Pe scurt, 
akedia aduce o stare de lehamite sau plictiseală în care sufletul se simte 
lipsit de orice poftă către vreo lucrare, păcatul fiind deocamdată în 
iconomie Dumnezeiască. Ea se poate face păcat printr-o lucrare 
iraţională, precum curvia, prin care sufletul încearcă să scape de această 
angoasă, dacă am putea-o numit aşa, sau „înghesuire”, cum ziceau cei 
vechi. 


Schit un nevoitor oarecare, care, auzind de oarece lucruri şi 
primind gânduri, şi neputând să le vestească pe dânsele pentru că 
nu avea încredințare despre nimeni, şi-a gătit cojocul ca să plece. 
Şi, iată, s-a arătat harul lui Dumnezeu ca o fecioară care l-a 
mângâiat pe dânsul, zicând: „Nicăieri să nu te duci, ci şezi aici cu 
mine; şi să ştii că, din cele ce ai auzit, niciun rău nu s-a făcut”. lar 
el, supunându-se, a şezut; şi îndată s-a tămăduit inima lui. 


VII. A Sfântului Varsanufie 


Un frate a întrebat pe un bătrân: „Oare pentru toate 
gândurile care răsar în inimă trebuie a întreba pe bătrâni?” Şi a 
răspuns bătrânul: „Nu trebuie a întreba pentru toate gândurile ce 
răsar, căci unele sunt trecătoare; ci pentru cele ce rămân şi bat 
război; că precum un om, de mulţi fiind ocărât, îi dispreţuieşte şi 
nu-i bagă în seamă, aşa se face fără de grijă, dar de se va porni 
cineva împotriva lui sau se va sfădi cu el, atunci se plânge 
dregătorului; adică, apropiindu-se de dregător, îl pârăşte pe cel ce 
s-a sfădit cu el; tot aşa este şi la gânduri: pe cele ce ne luptă sau se 
zăbovesc, se cuvine să le mărturisim la bătrâni”. Zis-a fratele: „Dar 
de unde mi se întâmplă ca, după întrebare, să stărui a osândi pe 
alţii?” Şi a răspuns stareţul: „A osândi pe alţii şi după întrebare ţi 
se întâmplă ţie pentru aceea că îndreptăţirea n-a murit de la tine; 
osândeşte-te pe sineţi, şi osândirea altora se va duce de la tine”. 


PRICINA A DOUĂZECI ŞI DOUA 


Că se cuvine a ne abate de la vorbirile oamenilor ce nu iau aminte 
şi de la gâlcevi, şi cum că celui ce voieşte a se mântui de nevoie îi 
este înstrăinarea cea dinspre mireni. 


I. A lui Palladie, către Laus Paharnicul!'” 


Fugi pe cât îţi este în putere de vorbele bărbaţilor care nu au 
niciun folos, şi a celor ce-şi împodobesc în chip necuviincios pielea, 
chiar şi monahi de vor fi, necum mireni, a celor ce vatămă cu 
făţărnicia pe cei cu care se întâlnesc, măcar de se vor părea că 
sunt întru cărunteţea capului şi întru zbârciturile obrazului şi 
trăiesc mulţi ani, că, măcar că cu inimic nu te vei vătăma de la 
dânşii pentru nobilitatea năravurilor tale, aceea! însă ce se pare 
[acum] prea mică te va vătăma pe tine; şi, slăbănogindu-te la cuget 
din pricina lor, te vei înălța, luându-i în râs pe aceştia; care lucru 
îţi va fi ţie vătămare, întru mândrie căzând tu. 


II. A lui Grigorie Dialogul 


Un diacon oarecare, locuind în părţile Nursiei, a venit către 
omul lui Dumnezeu Florentie pustnicul (care trăia retras în isihie), 
ca să se dea pe sineşi rugăciunilor aceluia. Şi a aflat diaconul în 
afara chiliei aceluia o mulţime nenumărată de şerpi cuprinzând 
aproape tot locul acela. Şi, înspăimântându-se de aceasta, a 
strigat, zicând: „Roagă-te, robule al lui Dumnezeu!” Şi era atunci 
cer senin. Şi, ieşind Florentie, văzând mulţimea nenumărată de 
şerpi, ridicându-şi ochii şi mâinile la cer, se ruga lui Dumnezeu ca 
să ridice precum ştie pierzarea aceea. Şi, de îndată ce a început să 
se roage, cerul a tunat, iar tunetul a omorât toţi şerpii aceia. Iar 
Florentie, văzându-i pe toţi morţi, a zis: „lată, Doamne, pe aceştia 
i-ai omorât, dar cine să-i ridice de aici?” Şi, îndată cu cuvântul lui, 
atât de multe păsări au venit, pe cât de mulţi şerpi erau, pe care, şi 
ridicându-i, i-au aruncat departe, iar locul l-au curăţat cu totul. 


Petru 


Câtă putere şi dreptate avea bărbatul acesta, încât 
Atotputernicul Dumnezeu să fie atât de aproape de cererea lui? 


Grigorie 


157 Despre Laus, a se vedea Pricina a douăzeci şi patra din Vol. II. 
158 Vorba, sminteala etc. 


La Cel singur curat şi fără de răutate, mult poate, Petre, şi 
curăţia, şi nerăutatea inimii omeneşti; căci slugile Lui, din cele 
pământeşti fiind despărțite, nu ştiu să zică ceva deşert; căci nici 
minţii nu-i îngăduie a se risipi prin graiuri; drept aceea, şi gata pe 
Dumnezeu îl află ascultându-i pe dânşii mai mult decât pe alţii, 
pentru că se sârguiesc pe cât le este cu putinţă să se asemene Lui 
la curăţie şi la nerâutate; iar noi, cu tulburările poporului fiind 
amestecați, adeseori cuvinte deşarte grăim, încă de multe şi 
vătămătoare, şi, cu cât apropiem gura noastră de lume, cu atât o 
depărtăm pe ea de Atotputernicul Dumnezeu. Deci mult ne ducem 
în jos, căci cu lesnire în vorbă cu mirenii ne împreunăm; care lucru 
bine l-a zis şi Isaia după ce L-a văzut pe Impăratul şi Domnul 
Savaoth, pe sineşi ticăloşindu-se: O, ticălosul de mine, căci m-am 
străpuns de durere, că necurat sunt, şi necurate buze am (Is. 6: 3). 

Iar de unde are buzele necurate, arată adăugând: Locuiesc în 
mijloc de popor ce are buze necurate; că îl durea de necurăţia 
buzelor sale, iar de unde i se trage aceasta a arătat atunci când a 
mărturisit că locuieşte în mijlocul unui popor ce are buze 
necurate; căci cu neputinţă este ca din limba mirenilor mintea să 
nu se întineze; căci, cu cât ne pogorâm cu dânşii cumva întru 
oarecare vorbe, pe atât ne obişnuim a vorbi cu ei vorbă care nouă 
ne este necuviincioasă. Şi, de aici, cu dulceaţă pe aceasta ţinând-o, 
nu mai voim să ne întoarcem dintr-însa, căci ne biruieşte pe noi cu 
sila obiceiului. De aici se şi întâmplă ca din cele deşarte să 
ajungem la cele vătămătoare, şi din graiurile cele uşoare în cele 
grele. lar din această pricină, gura, pe cât se întină de deşarta 
vorbire, nu se mai aude la Dumnezeu întru cerere, precum este 
scris: Cel ce întoarce urechea sa a nu asculta legea, rugăciunea lui 
este lepădată (Pilde 28: 9). 

Şi de ce să ne mirăm dacă, cerând ceva de la Domnul, suntem 
auziţi mai târziu, când şi noi din partea noastră întârziem a asculta 
porunca Domnului sau nu-i dăm nicio atenţie? Deci nu e de mirare 
dacă Florentie a fost auzit degrabă în rugăciunea lui, ca unul care 
la rândul lui degrabă a ascultat poruncile Domnului. 


III. Din viaţa Sfântului Antonie”? 


Sfântul Antonie iubea foarte petrecerea cea din munte. 
Odată, pătimind silā de la cei ce aveau trebuinţă şi stratilatul!60 
prin mulţi poftindu-l pe dânsul a se pogori, venind el şi vorbind 
puţine, dar îndestulate spre mântuire şi pentru cei ce aveau 
trebuinţă, s-a sârguit apoi spre munte. Iar strategul, poftindu-l pe 


159 Viaţa lui a fost scrisă, precum se ştie, de Sfântul Atanasie cel Mare. 
15 Comandantul de oşti, generalul. 


dânsul ca să zăbovească, zicea cum că nu poate să se zăbovească 
cu dânşii, dar l-a plecat, zicând o pildă frumoasă ca aceasta: 
„Precum peştii, zăbovind la uscat, mor, tot aşa şi călugării, 
zăbovind cu voi, şi la voi petrecând, se slăbănogesc. Deci trebuie 
ca, precum peştele în mare, tot aşa şi noi în munte să ne sârguim, 
ca nu cumva, zăbovind, să uităm de păzirea cea dinăuntru”. 


IV. Din Pateric 


1. Un frate, sârguindu-se spre cetate, cerea de la un stareţ 
blagoslovenie; iar stareţul a zis către dânsul: „Nu te sârgui spre 
cetate, ci sârguieşte-te a fugi de cetate, şi te vei mântui”. 

2. Auzit-a Avva loan Colovul, la seceră fiind, pe un frate 
grăind aproapelui cu mânie: „O, şi tu!” Şi, lăsând secerişul, a fugit. 

3. Povestit-au ucenicii lui Avva Evloghie: „Atunci când ne 
trimitea pe noi stareţul în Alexandria spre a vinde lucrul mâinilor, 
ne dădea nouă poruncă ca să nu zăbovim mai mult de trei zile. «lar 
dacă veţi zăbovi mai mult de trei zile, zicea, nevinovat sunt eu de 
păcatul vostru». Iar noi îl întrebam pe dânsul: «Dar cum călugării, 
în cetăţi şi în sate cu mirenii ziua şi noaptea petrecând, nu se 
vatămă?» lar el a zis: «Credeţi-mă, fiilor, că eu, de când m-am 
făcut monah, am făcut [până acum] treizeci şi opt de ani fără a ieşi 
din Schit; iar după aceasta m-am dus în Alexandria, la Papa 
[Episcopul] Eusebie, împreună cu Avva Daniil pentru oarecare 
trebuinţă, şi intrând noi în cetate, am văzut mulţi monahi. Şi 
vedeam pe unii dintr-înşii de corbi loviți peste obraz, iar pe alţii 
femei goale îmbrăţişându-i pe ei şi la urechea lor vorbind, iar pe 
alţii, goi fiind ei, de copiii de parte bărbătească scoşii fiind, erau 
mânjiţi cu baligă de om, iar pe oarecare i-am văzut ţinând cutite şi 
trupuri de oameni tăind şi dând monahilor de mâncare. Şi aşa am 
cunoscut că fiecare monah, în orice patimă greşea, acest fel de 
draci avea care ca roiul îi urma şi-i vorbea în cuget. Deci, pentru 
aceasta, fraţilor, nu voiesc ca voi să zăboviţi vreodată în cetate, ca 
nu de nişte gânduri ca acestea... ba mai vârtos de draci să fiţi 
supăraţi»”. 


V. A Sfântului Efrem 


Fraţilor, cunoaşteţi că, venind la mănăstire, de lume ne-am 
lepădat şi de toate împătimirile ei; deci, de aici, ce este nouă, celor 
ce am murit lumii şi lucrurilor vieţii şi tulburărilor ei, că iar întru 
acestea ne tragem? Despre hrană e cuvântul, nu pentru răsfăţare; 
mâinile ne ajung spre slujirea trupului, căci Domnul ne ajută nouă. 
Să fugim, dar, de lume şi de cele ce sunt în lume, şi nici a ne 


apropia de dânsa să nu suferim, ca nu cumva de făgăduinţă să ne 
lepădăm, că zice: Nimeni, ostaş fiind, nu se amestecă cu lucrurile 
vieții, ca să fie plăcut voievodului (II Tim. 2: 4). Şi iarăşi zice: 
Noaptea şi ziua lucrând, spre a nu îngreuia pe cineva (II Tes. 3: 8). 

Că dacă şezând şi liniştindu-ne în chilie, nu putem a sta 
vitejeşte împotriva gândurilor patimilor şi împotriva umbrei 
lucrurilor, cum oare mai vârtos nu vom fi lesne războiţi, dacă pe 
noi înşine ne vom arunca în tabăra celor de alt chip? Iar dacă, 
după porunca egumenului, de cetate sau de sat te vei apropia, de 
se va face cea poruncită ţie cu frica lui Dumnezeu, nevinovat eşti. 
Căci sunt unii care, cu pricina ascultării, vor a săvârşi şi poftele lor 
cele după omul cel vechi; dar tu vezi ca un înţelept: nu, în loc de 
aur şi de argint, să aduci tină sau noroi, în loc de ascultare, să 
lucrezi neascultare. 

Că ce s-au folosit cei ce împreună cu lisus fiul lui Navi şi 
Haleb, trimişi fiind a iscodi pământul, n-au păzit adevărul, 
întorcându-se adică şi spunând minciuni, şi aşa întorcând inimile 
fiilor lui Israil de la Domnul? Că şi aceştia nu ascultare, ci mai 
vârtos neascultare au lucrat; pentru aceasta au pierit şi ei 
împreună cu poporul. Deci şi tu, trimiţându-te în slujbă, cu frica lui 
Dumnezeu fă ceea ce ţi s-a poruncit, având în cuget că Dumnezeu 
priveşte lucrurile tale, şi să nu adaugi sau să scazi, şi să faci ceva 
după voia ta, ci lucrează-le pe toate privind la scopul şi voia celui 
ce a poruncit, şi atunci vei avea mare şi covârşitoare plată pentru 
slujbă. Şi să ştii, frate, că cel ce iubeşte vorbirile mirenilor, lumea 
încă nu a urât-o. Că, precum cel ce zădărăşte focul ridică văpaie, 
tot aşa şi vorbirile mirenilor deşteaptă patimile în inima 
monahului. 


VI. A lui Antioh Pandectuli! 


Bun lucru cu adevărat este, frate, a ne abate dinspre vorbirile 


161 Despre Antioh Pandectul se ştiu foarte puţine. Monah învăţat 
trăitor la Mănăstirea Sfântului Savva, în vremea când Starețul Toma 
conducea mănăstirea. Scrierile lui (Pandecte scripturae divinitus 
inspiratae, păstrate în PG 89, 1415-1850 şi în alte ediţii ulterioare), 
Pandectele [rezumate, culegeri, digeste, enciclopedii sau comentarii, cum 
au fost numite de unii şi de alţii], cum au fost numite pe scurt, în număr 
de 130, reflectă spiritualitatea Lavrei Sfântului Savva, ce era pe atunci un 
mare centru cultural de scriere şi copiere de manuscrise. Ele au fost 
scrise pe la anul 620, la cererea monahului Eustatie, refugiat în Ancira 
[astăzi Ankara] Galatiei din pricina invaziei persane din Ţara Sfântă în 
anul 614. Acesta ceruse de fapt o copie a Bibliei într-un format mic, ca să 
o poată purta mai uşor dintr-un loc într-altul. Scrierile lui au fost foarte 
răspândite în mediul monahal. 


cele deşarte ale mirenilor şi de vătămarea cea de la dânşii departe 
pe sinene a ne duce. Căci [ei] grăiesc pe cele ale veacului acestuia, 
iar pe acestea primindu-le mintea la sineşi, se slăbănogeşte şi se 
strică din lucrarea cea duhovnicească şi slăbeşte către întinderea 
[măsura] nevoinţei. Iar după ce ei se duc, ea se îngreuiază pentru 
rămăşiţa canonului. Şi pentru aceasta căutau cei nevoitori 
pustietăţile, ca, afară de acestea [cele ale veacului acestuia] 
făcându-se, fără de opreală să vorbească cu Dumnezeu. Că, 
precum o fecioară ce este păzită înăuntru e dorită de cei de afară, 
iar dacă va ieşi, nu place tuturor, ba şi de mulţi se prihăneşte, tot 
aşa şi monahul, departe de oameni fiind, luişi şi lui Dumnezeu se 
va îndeletnici şi neieşit va fi la popor; acesta va fi cinstit la 
Dumnezeu şi la îngeri, ba mai vârtos şi la oameni. Iar de se va 
pogori din înalta vedere şi petrecere şi se va împletici cu lucrurile 
şi vorbele vieţii, neplăcut lui Dumnezeu şi oamenilor lesne 
defăimat se va face. 

Deci, de folos ne este nouă a ne depărta noi de mireni, şi a ne 
depărta cu totul de vorbele lor cele de suflet vătămătoare, şi a ne 
încuia în chilie, şi aşa a ne mântui - ca o căprioară [izbăvită] din 
cursă şi ca o pasăre din laţ; căci, cu adevărat, ca nişte curse şi 
lațuri sunt celor ce vor să se mântuiască vorbirile celor din lume, 
şi nefolositoare, şi mult-cuvântătoare'*?, care lipsesc mintea, 
depărtând-o de îndeletnicirea cu voia şi vorba cea dulce a lui 
Dumnezeu, făcând-o a se îndeletnici întru deşertăciunea lor. 

Deci, ce împărtăşire este nouă celor din afara lumii şi a 
lucrurilor celor ce sunt în lume, încât şi pentru dânsele să voim a 
ne înştiinţa? Căci călugărul care s-a lepădat de lume şi a pus 
grumazul său sub jugul cel dulce al Domnului, de aici nu el este cel 
ce se mai stăpâneşte pe sineşi, ci se sârguieşte a tăia pururea fără 
întoarcere brazdele cele ce înmulţesc dumnezeiescul grâu în văile 
smeritei cugetări, cele îmbătate din ploaia cerescului şi de viaţă 
dătătorul Duh, cu ale Cărui picături, odată ce răsar înțelegerile, 
sufletul se veseleşte. Deci cel ce voieşte a vieţui cu linişte şi de-a 
pururea cu nerisipită minte a vorbi cu Dumnezeu, dator este ca 
nici cu mulţi a vorbi, nici ieşiri dese a face. 

Iar de se va face vreodată trebuinţă şi de vorbire cu Părinţi 
duhovniceşti sau cu fraţi împreună-nevoitori sau cu alţi călugări ce 
au trebuinţă de folos, cu cuviinţă [îngăduit] este lui a vorbi; căci o 
vorbire ca aceasta se socoteşte teologhisire, şi, cu adevărat, ori va 
folosi, ori se va folosi. Iar dacă vreodată vor veni la noi şi mireni 
pentru folosul sufletului, prin puţine cuvinte cu sare dumnezeiască 
să facem către dânşii vorbă şi apoi să le dăm drumul; căci mai 


162 Izvorâtoare de poliloghii deşarte. 


mult se vor zidi într-o cuvântare scurtă şi duhovnicească, decât 
într-o mirenească lungă-cuvântare. Incă mai vârtos şi prin 
rugăciune să le ajutăm lor şi cu lucrul să-i învăţăm fapta bună: că 
bun lucru este şi prin cuvinte a-i folosi pe cei ce întreabă, dar cu 
mult mai bine este prin fapta bună [virtute] şi prin rugăciune a 
ajuta lor. 


VII. A lui Avva Isaia 


Zis-a Avva Isaia: „De-ţi va spune ţie cineva cuvinte 
nefolositoare, să nu voieşte să le asculţi pe ele, ca să nu ucizi 
sufletul tău; dar să nu ruşinezi faţa celui ce ţi-a spus, spre a nu-l 
scârbi pe dânsul, zicând: «Nu le primesc în inimă». Să nu spui 
aceasta, că nu eşti mai presus de cel întâi zidit, pe care Dumnezeu 
l-a zidit cu mâna Sa, pe care nu l-a folosit vorba cea rea. Deci fugi, 
şi să nu voieşti să auzi; dar vezi ca nu cumva, deşi fugind cu 
trupul, să voieşti a cunoaşte cele grăite. Căci dacă auzi chiar şi un 
cuvinţel, dracii nu vor lăsa pe cea pe care ai auzit-o, ci vor omori 
sufletul tău. Fugi, fugi cu totul!” 


VIII. A Sfântului Marcu 


Să nu voieşti a auzi răutăţile străine; că într-o voie ca aceasta 
se scriu şi chipurile [trăsăturile] vicleşugurilor. De-ţi intră în 
ureche cuvintele relelor, asupra ta te mânie, şi nu asupra celui ce 
a grăit; că a auzului celui rău, rău este şi solul!65. 


IX. A lui Avva Isaac 


Fugi de cei iubitori de agoniseală, ca şi de a agonisi; 
depărtează-te pe sineţi de cei ce se răsfaţă, ca şi de răsfăţare. Fugi 
de cei neastâmpăraţi, ca şi de neastâmpărare. lar dacă simpla 
pomenire a celor zise tulbură cugetul, cu mult mai vârtos tulbură 
vederea şi petrecerea cea împreună cu dânşii. Apropie-te de cei 
drepţi, şi printr-înşii te vei apropia de Dumnezeu. Petrece 
împreună cu cei ce au smerenie, şi te vei deprinde cu purtarea lor. 
Că dacă singură vederea celor pomeniţi este folositoare, cu atât 
mai vârtos învăţătura gurii lor. 


X. Din Pateric 


163 Trad. lit. În Filocalie (Despre legea duhovnicească, 153) avem aşa: 
„Căci dacă urechea e rea, rău e şi cel care o poartă”. 


1. Venit-au odinioară şapte fraţi din Alexandria către Avva 
Macarie ca să-l ispitească pe dânsul, şi au zis: „Spune-ne nouă, 
Părinte, cum să ne mântuim?” lar stareţul, suspinând, a zis: „O, 
fraţilor, fiecare din noi ştie cum să se mântuiască, dar nu voim să 
ne mântuim”. lar ei au zis către dânsul: „Foarte mult voim să ne 
mântuim, dar nu ne lasă gândurile cele rele. Deci ce să facem?” Iar 
bătrânul le-a răspuns lor: „Dacă sunteţi monahi, ce căutaţi cu 
mirenii? Sau de ce vă apropiaţi de locul unde sunt mirenii? Cei ce 
s-au lepădat de lume şi poartă sfânta schimă, trăind în mijlocul 
mirenilor, se înşală. Că deşartă este toată osteneala lor şi departe 
sunt de frica lui Dumnezeu. Căci de la mireni nu câştigă nimic 
altceva decât odihnă trupească. lar unde este odihnă trupească, 
acolo nu poate locui frica lui Dumnezeu, şi mai vârtos în monah. 

Că monahul pentru aceea se numeşte monah: pentru că ziua 
şi noaptea vorbeşte cu Dumnezeu, şi numai pe ale Lui şi le 
închipuie, neavând nimic pe pământ. lar monahul cel ce petrece cu 
mirenii, sau care petrece cu dânşii mai mult de o zi, sau cel mult 
două, şi aceasta pentru trebuinţa cea de nevoie, şi pentru că nu 
poate trăi altfel - adică pentru a vinde rucodelia sa şi a cumpăra 
cele de trebuinţa sa -, trebuie să se întoarcă cu sârguinţă 
[degrabă], iar apoi să se pocăiască curat lui Dumnezeu pentru 
acea zi sau acele două zile pe care le-a petrecut în lume pentru 
nevoia firii. 

Deci cel ce nu face aşa, ci merge adesea la mireni - nesilindu- 
l vreo nevoie, sau zăboveşte în zadar cu ei -, nu este cu adevărat 
monah, nici nu se va folosi vreodată, ci din petrecerea cea cu 
mirenii mai vârtos va câştiga necazuri ca acestea: la început, când 
se apropie de ei, îşi înfrânează limba, posteşte şi se smereşte pe 
sineşi până se va face cunoscut, şi aşa va ieşi veste despre el cum 
că cutare călugăr este robul lui Dumnezeu; şi îndată pune Satana 
în gândul mirenilor ca să-i aducă lui toată trebuinta: şi de vin, şi de 
untdelemn, şi de aur, şi de tot felul, zicând despre dânsul: 
«Sfântul, Sfântul». Iar el, auzind aceea - sfântul, smeritul! -, se 
îngâmfă şi începe a şedea cu dânşii mâncând şi bând şi odihnindu- 
se, şi, la cântarea de psalmi sculându-se, înalţă glasul său, ca să 
zică mirenii că cutare călugăr cântă şi priveghează, ca să-l laude 
pe el, şi aşa din laude mai mult se ridică şi se înalţă, iar atunci 
desăvârşit se duce de la dânsul smerenia. 

Iar de atunci, de-i va zice cineva lui vreun cuvânt aspru, el 
răspunde şi mai aspru, şi astfel, mânia ajutorându-se de slava 
deşartă, creşte întru el. Încă şi pofta mai cu tărie se aprinde întru 
el: văzând adeseori femeiuşti şi copii şi auzind cuvinte femeieşti; 
pentru aceasta şi preacurveşte în toate zilele şi nu simte - că se 
zice: Tot cel ce caută spre femeie şi pofteşte, iată, a preacurvit cu 


dânsa în inima lui (Matei 5: 28). 

Apoi se apucă să strângă cele de trebuinţă pentru un an 
pentru sineşi şi pentru cei ce vin; apoi le îndoieşte pe acestea, ca 
spre mai multă odihnă a celor ce vin; şi, de aici, adună aur şi 
argint şi înainte nu mai încetează a adăuga la răutăţile lui, până 
când dracii desăvârşit îşi vor râde de dânsul: depărtându-l pe el de 
la Dumnezeu şi întru pierzarea iubirii de argint prăpăstuindu-l; că 
rădăcina tuturor răutăţilor este iubirea de argint, precum a zis 
Apostolul (cf. II Tim. 6: 10); şi, pe cât este de departe cerul de 
pământ, atât este de departe călugărul cel iubitor de argint de 
slava lui Dumnezeu; şi nu este vreo răutate mai presus de răutatea 
călugărului iubitor de argint. 

Călugărul ce vorbeşte vorbe mireneşti are cu adevărat 
trebuinţă de multe rugăciuni ale Sfinţilor Părinţi, măcar puţin de 
vor putea să-l folosească, că cel ce pe sineşi se vâră în moarte, 
cine-l va ajuta? Să-l auzim pe Apostolul Ioan, zicând: Nu iubiți 
lumea, nici cele din lume! De iubeşte cineva lumea, nu este 
dragostea lui Dumnezeu într-însul (I loan 2: 15), şi pe Iacov, 
fratele lui Dumnezeu, zicând: Oricare vrea să fie prieten al lumii se 
face vrăjmaş al lui Dumnezeu, căci prietenia lumii e vrăjmăşie spre 
Dumnezeu (lac. 4: 4). 

Deci, să fugim, fraţilor, de lume, precum fuge cineva de 
şarpe; că cel muşcat de şarpe, sau moare, sau abia se 
însănătoşează; mai folositor este nouă a avea un singur război, şi 
nu multe şi nenumărate. Spuneţi-mi, fraţilor, Părinţii noştri unde 
au câştigat faptele bune? In lume sau în pustie? E limpede că în 
pustia cea necălcată de mireni. lar noi, dacă suntem în lume, cum 
vom câştiga fapta bună? Că de nu vom flămânzi, de nu vom 
însetoşa, de nu vom tremura, de nu ne vom face departe de 
materiile lumii şi de nu vom muri tuturor voilor trupului, cum oare 
vom trăi cu sufletul? Cum vom dobândi Împărăţia Cerurilor? Căci, 
dacă ostaşul nu va bate război şi nu va birui, nu se învredniceşte 
de cinste; iar noi, mâncând şi bând, şi în mijlocul mirenilor 
aflându-ne, între care eram şi mai-nainte, cum dar ne vom 
învrednici Împărăției Cerurilor? 

Călugărul ce are aur sau argint sau alte materii nu va crede 
că Dumnezeu îl poate hrăni pe el - Cel ce şi fiarele şi chiţii cei din 
mare îi hrăneşte; şi dacă [socotim că] pâine nu ne poate da, nici 
Împărăţia Cerurilor [socotim că] nu poate să ne-o dea. Drept care, 
la ce să ne mai ostenim? Spuneţi-mi, fraţilor? Oare îngerii din cer 
grămădesc aur şi argint sau slava lui Dumnezeu? Dar noi, pentru 
ce ne-am depărtat de lume, ca bani şi materii iarăşi să adunăm? 
Sau ca îngeri să ne facem? Sau nu ştiţi că ceata cea căzută din cer 
din călugări se împlineşte? Căci aceasta o arată şi schima noastră, 


de toţi îngerească numindu-se”. 

2. Un frate a întrebat pe Avva Pimen, zicând: „Ce voi face cu 
nefolositoarele mele prieteşuguri pe care le am?” Şi a răspuns 
stareţul: „Este vreun om horăind [trăgând] să moară care să ia 
aminte la prieteşugurile lumii acesteia? [Deci] nu te apropia, nici 
nu te atinge de dânsele, şi de la sineşi se vor înstrăina”. 

3. Zis-a un stareţ: „Cel ce a greşit lui Dumnezeu, dator este să 
se despartă pe sineşi de tot prieteşugul omenesc, până când se va 
încredința că s-a făcut prieten al lui Dumnezeu. Căci dragostea 
oamenilor ne opreşte pe noi de la dragostea lui Dumnezeu”. 

4. Zis-a un stareţ: „Precum cineva, după ce a murit într-o 
cetate, nu mai aude nici glasul celor de acolo, nici cele ce se fac 
acolo nu le mai simte, ci se mută într-alt loc unde glasurile şi 
strigările cetăţii nu mai ajung, tot aşa şi călugărul, de se va lepăda 
de lume şi către viaţa monahicească se va muta pe sineşi, dator 
este să se facă mort dinspre toată împătimirea lumii şi departe să 
se facă de grija şi truda deşartei şi de suflet stricătoarei vieţi. Iar 
dacă, şi după ce s-a lepădat, nu va ieşi din patria sa, ci stă în 
mijlocul tulburărilor celor mai dinainte, unul ca acesta se 
aseamănă unui mort ce zace în casă şi s-a împuţit, de care fug toţi 
cei ce-l miros”. 

5. Acelaşi a zis: „Precum cărnurile nesărate, pentru aceea că 
nu au sare, putrezesc şi se fac împuţite - încât toţi cei de aproape 
îşi întorc feţele lor înapoi din pricina putorii şi a viermilor care se 
nasc şi se încuibează, târându-se şi mâncând într-însele -, de se va 
pune însă în ele sare, iar viermii se prăpădesc şi putoarea 
încetează - căci pierzătoare către amândouă este firea sării -, tot 
aşa şi călugărul cel ce se dă pe sineşi la grijile cele pământeşti şi la 
risipirile cele din afară, care nu se linişteşte în mănăstirea sa şi nu 
se întăreşte în frica lui Dumnezeu pentru a nu se slăbănogi cu 
lenevirea, care nu se aspreşte pe sineşi cu cugetarea la moarte şi 
la muncile cele de acolo şi inima sa nu o întăreşte cu rugăciunea şi 
cu privegherea prin care se face sare duhovnicească, unul ca 
acesta  putrezeşte,  umplându-se de multa împuţiciune a 
necuratelor şi viclenelor gânduri, încât se întoarce de la el faţa lui 
Dumnezeu şi a îngerilor, a celor ce urăsc necurăţia unui suflet ca 
acesta, care astfel se fac departe de dânsul; şi, de aici, se 
încuibează într-însul gândiţii viermi, adică puterile întunericului - 
cele ce pururea se îndulcesc în nişte putori ca acestea, şi care 
umblă şi se pasc întru dânsul, făcându-şi lor mâncare din 
împuţiciunea necuratelor gânduri şi a faptelor, prin care ticălosul 
suflet se strică şi intră în pierzare. 

lar dacă călugărul va simţi o vătămare ca aceasta, iar 
gândurile cele din afară le va lepăda, şi lui Dumnezeu cu totul I se 


va pune înainte şi întru Dânsul desăvârşit va nădăjdui, şi toată 
grija şi îndeletnicirea sa o va întoarce spre plăcerea Lui, atunci, nu 
după multă vreme, Dumnezeu îi va trimite lui sarea cea 
duhovnicească, adică pe Bunul şi lubitorul de oameni Duh, Care şi 
venind, toate patimile şi dracii cei dintru dânsele care printr-însele 
lucrează îndată se prăpădesc şi ca fumul pier”. 


XI. A Sfântului Efrem 


Frate, nu te sui pe tina noroiului, iar de la bărbaţii care umblă 
întru nefrică depărtează-te pe sineţi; pasăre pe păsări cheamă 
întru închisoare [colivie]; iar cel ce este cuprins de păcate, pe 
mulţi alţii îi îndeamnă întru adâncurile răutăţilor. Leapădă-te, 
frate, de cei ce nu iubesc lucrul şi nu vor să se liniştească. Fugi de 
cei ce iubesc ospeţele şi zic: „Eu voi face astăzi şi tu, mâine”. Că 
de te vei învoi cu cuvintele acestea, nu vei săvârşi viaţă 
îmbunătăţită, ci te vei face locaş a toată patima; urmează pe cei ce 
trăiesc cu duhul şi umblă în calea cea strâmtă şi necăjicioasă, ca 
să ajungi în viaţa cea veşnică. 


PRICINA A DOUĂZECI ŞI TREIA 


Că se cuvine a ne depărta de toți cei ce ne vatămă, măcar de vor fi 
prieteni sau vom avea oarece nevoie de ei. 


I. Din Pateric 


1. Zis-a Avva Agathon: „De-mi va fi cineva prea foarte iubit, şi 
mă pogoară în lucru de stricăciune!*, îl tai pe el de la mine”. 

2. Zis-a un stareţ: „Trebuie să fugim de toţi cei ce lucrează 
fărădelegea, fie ei prieteni ori rudenii, măcar de vor avea şi 
dregătoria împăraţilor sau a preoţilor. Căci fuga de cei ce lucrează 
fărădelegea ne dăruieşte nouă iubirea'* şi îndrăzneala faţă de 
Dumnezeu”. 

3. Acelaşi a zis: „Nu e de folos a ne lipi de cei fără de lege, 
nici în biserică, nici în târg, nici în sfat, nici în alt lucru oarecare, 
ci se cuvine ca desăvârşit să ne depărtăm de împărtăşirea lor. Că 
tot călcătorul de lege este vrednic de îngreţoşare [din partea 
celorlalţi], şi de a fi părtaş al muncii celei veşnice”. 

4. Zis-a un stareţ: „Să nu locuieşti în locul unde vezi că cineva 
are pizmă asupra ta, iar de nu [vei face aşa], nu vei spori”. 

5. Un frate a întrebat pe un stareţ, zicând: „De mă va sminti 
vreun frate, voieşti să-i fac lui metanie?” Şi a răspuns stareţul: 
„Fă-i metanie şi apoi taie-te pe sineţi de la acela. Căci aveam 
zicând pe Avva Arsenie: «Cu toţi să ai dragoste, dar de toţi te 
depărtează»”. 


II. A Sfântului Efrem 


1. Fraţilor, se cuvine a lua aminte la sfătuirea cea rea; că 
precum doi oarecare luminat împodobiţi [îmbrăcaţi], de vor merge 
înainte prin târg, iar unul dintr-înşii, neluând aminte, se va poticni 
şi va cădea în tină şi aşa desăvârşit va netrebnici luminata 
podoabă - iar de aici, mişcat fiind de pizmă, se sârguieşte ca şi pe 
aproapele să-l surpe în noroi, ca nu numai el singur să fie urât - tot 
aşa şi acum cu cei mulţi, din fapta bună căzând, se nevoiesc să 
împiedice şi pe alţii, ca să nu fie ei singuri întru urâciune. lar 
pentru aceasta grăiesc smerit şi răspund dulce, ca, câte puţin 
smulgându-i din curăţie pe cei ce-i ascultă pe ei, întru aceeaşi 
groapă să-i pogoare; şi nu se ruşinează făcând cele rele, ci şi pe 


164 Lit.: „în micşorime”, adică „mă pogoară în jos, făcându-mă mic şi 
neputincios cu sufletul” sau „mă pogoară în jos, abătându-mă de la 
lucrarea mea”. 

165 pia = apropierea, prietenia, familiaritatea. 


aproapele îl îndeamnă, zicând: „Pentru ce te îngreţoşezi de noi, că 
[doar] suntem păcătoşi? Nu ştii că lucrul acesta este căzut şi 
sculat?” 166 

Acestea, şi ca acestea grăind, nu se ruşinează. Pentru ce? 
Pentru că ei adică, căzând, nu vor să se scoale, precum am zis, ci 
sunt [trăiesc] spre sminteala celor mulţi, spre căderea şi stricarea 
lor, şi sunt ca o râmă în undiţa Diavolului, ce încă se sârguiesc a 
înşela sufletele cele neîntărite şi întru aceeaşi pierzare a le trage. 
Pentru aceasta, iubitule, păzeşte-te dinspre unii ca aceştia, ca să 
nu te tragă cu cuvintele lor cele moi şi focului celui veşnic 
împreună cu dânşii să te trimită. 

2. Odinioară, un frate îl sfătuia pe alt frate după Dumnezeu; 
şi trecând altul [pe acolo], a zis cel ce sfătuia către cel ce trecea: 
„lată, rog pe fratele, şi nu vrea să mă asculte”. Iar el a răspuns: 
„Este dator să te asculte. Ilartă-mă, dar de la tine şi ceva rău de ar 
auzi cineva şi ar face, pricină de bucurie este”. Iar el a zis: „Nu e 
aşa; ci de nu va cunoaşte că este după Dumnezeu, să nu mă 
asculte, şi nu numai pe mine, ci pe niciun proroc, dacă cumva va 
sfătui afară de voia lui Dumnezeu. Că zice Apostolul: Măcar noi, 
sau îngerul din cer de va vesti vouă altceva în afara de ceea ce ați 
luat, anatema să fie! (Gal. 1: 8-9). Că cine erau cei ce s-au sculat 
asupra Suzanei în Babilon? Nu bătrânii? Şi nu numai bătrânii, ci şi 
povăţuitorii, şi judecătorii poporului. Dar pentru că nu luau aminte 
de sine, sub ce fel de sfârşit au căzut? Iar dregătoria lor nu i-a 
folosit pe ei”. 

Trezveşte-te, frate!%, şi ia aminte de sineşi, că multe sunt 
meşteşugirile vrăjmaşului. Că de va vedea potrivnicul pe un frate 
osârduitor întru lucrul lui Dumnezeu, ridică pe alt frate din cei 
leneşi asupra lui, ca să-l surpe pe dânsul fără dreptate şi 
dobitoceşte, ca doar-doar în mânie şi în pomenirea de rău să-l bage 
pe fratele cel nevoitor, şi aşa să-i împiedice lui drumul faptei bune 
şi să-l facă a cădea în răutate. Iar de-l va vedea pe dânsul cu 
îndelungă-răbdare răbdând supărarea şi rugându-se pentru cel ce-i 
face strâmbătate, se ispiteşte ca prin alt chip să-l surpe pe acesta. 
Şi se apucă să-l facă a se împrieteni cu cineva din cei neluători- 
aminte şi leneşi, ca printr-un prieteşug ca acesta, făcând tulbure 
gândul lui, să toarne întru dânsul dulce-pătimirea, şi aşa câte puţin 
să-l bage întru nebăgare de seamă!'; dar cel ce se teme de 
Dumnezeu nu va iubi niciodată nimic, fără numai înţelepciunea cea 


1% Trad. lit. Pare a fi o expresie idiomatică. Traducerea neogreacă 
încearcă o parafrază sau o interpretare: „Nu ştii că viaţa este cu susul în 
jos [ncoe-ofikw]?” Aceeaşi filosofie a căderii e valabilă şi pentru demoni. 

1% Iarăşi pare a fi cuvântul autorului. 

16 avapwpia = apatie, răceală, indiferenţă, nepăsare. 


de sus, că scris este: Înţelepciunea cea de sus, întâi este curată, 
apoi împăciuitoare (lac. 3: 17) şi celelalte. 


III. A lui Avva Isaia 


Zis-a Avva Isaia: „De voieşti a urma Domnului nostru lisus 
Hristos, şi pe omul tău cel vechi a-l spânzura [răstigni] împreună 
cu dânsul, trebuie să tai de la sineţi pe cei ce te trag pe tine de la 
cruce şi a te găti pe sineşi spre a suferi defăimare şi spre a odihni 
inima celor ce te-au întărâtat”. 


IV. A lui Avva Isaac 


Prietenul nebun şi nepriceput este vistierie a pagubei, iar 
vorba celor pricepuţi este izvor dulce; şederea cu cei nepricepuţi 
este sfărâmare a inimii; mai bine este a locui cu fiarele decât cu 
cei ce petrec rău; mai bine şezi cu vulturii decât cu lacomul şi 
nesăţiosul; fă-te mai bine prieten ucigaşului decât iubitorului de 
pricire; grăieşte mai bine cu porcul decât cu îndrăcitul cu 
pântecele; mai bună este troaca porcilor decât gura mincinoasă şi 
nesăţioasă; şezi mai bine între buboşi decât între mândri. 


PRICINA A DOUĂZECI ŞI PATRA 


Se cuvine ca cel ce s-a lepădat de lume să nu se amestece 
nicidecum cu iconomiile lumești, chiar de se vor părea că au ceva 
binecuvântat, ci să dea loc Dumnezeieştei Pronii şi în unele ca 
acestea. 


I. Din viaţa Sfântului Arsenie 


Venit-au odinioară la Schit oarecare din boierii cei mari din 
Roma, aducând diata” uneia din rudeniile lui Arsenie. Pe aceasta 
luând-o bătrânul în mâini, voia să o rupă; şi ar fi rupt-o, de n-ar fi 
căzut boierul la picioarele lui pentru a-i opri vrerea, zicându-i că 
aceasta [ruperea] s-ar face primejdie pentru cel ce a adus-o. Şi, 
dând Arsenie diata înapoi, a zis: „Eu mai-nainte de aceea am 
murit, şi nu mai sunt cu cei vii”. 


II. Din Pateric 


1. Zis-a un stareţ: „Deşi aici s-au ostenit sfinţii, iată, au luat o 
parte din odihnă”. lar aceasta o zicea pentru aceea că ei erau 
slobozi de grijile lumii. 

2. Zis-a Avva Alonie: „De nu va zice omul în inima sa «numai 
eu singur şi Dumnezeu suntem în lumea aceasta», nu va avea 
odihnă”. 

3. Zis-a un stareţ: „Călugărul care, după ce s-a lepădat de 
lume, iarăşi se dă pe sine în ticăloasa grijă a lumii acesteia, şi întru 
a da şi a lua, este asemenea săracului ce nu are de niciunele, care 
e lipsit până şi de hrana cea de nevoie, şi care, neaflând cum să se 
hrănească şi cum să se îmbrace, din multa trândăvie se dă 
somnului, iar în vis se vede pe sine bogat, dezbrăcat de hainele 
cele ponosite şi îmbrăcat cu haine luminate, iar deşteptându-se, 
află sărăcia cea dintâi. Tot aşa şi călugărul cel ce nu se trezveşte şi 
care cheltuieşte în griji zilele sale, batjocorindu-se de gânduri şi 
mistuit1% de dracii cei ce îşi bat joc de dânsul şi care îi pun în gând 
că grija şi truda lui este pentru Dumnezeu, şi pentru aceasta va 
avea plată. Iar în ceasul despărțirii sufletului de trup se va afla pe 
sineşi neavut şi sărac şi lipsit de toată bunătatea; şi atunci va 
pricepe de câte bunătăţi dătătoare este trezvia şi luarea-a-minte la 
sine şi de câte munci solitoare este grija vieţii”. 

4. Prins-a odinioară dregătorul oraşului pe oarecine din satul 
lui Avva Pimen; şi au venit toţi rugându-l pe bătrânul să meargă şi 


kk 


Testament 
169 Lit.: cheltuit; fig. mistuit, nimicit (de la vb. 5anaváw). 


să-l scoată pe el. Iar el a zis: „Lăsaţi-mă trei zile, şi după acestea 
voi veni”. Deci s-a rugat bătrânul către Domnul, zicând: „Doamne, 
nu-mi da harul acesta, de vreme ce după aceasta nu mă vor lăsa să 
şed cu pace în locul acesta”. Iar după trei zile a venit către boier, 
şi-l ruga pe dânsul pentru acel om. Iar boierul a zis către dânsul: 
„Pentru un tâlhar te rogi, Avva?” Iar bătrânul s-a bucurat, că nu i-a 
făcut hatârul acesta!”0. 


III. A lui Avva Isaia 


Frate, cunoaşte că omul nu poate spori după Dumnezeu dacă 
nu se va face fără de grijă dinspre toate ale veacului acestuia; că 
două materii sunt care cuprind sufletul: una adică din afară - care 
se grijeşte de lucrarea lumii acesteia pentru odihna trupului; iar 
alta dinăuntru, a patimilor - care opreşte faptele bune. Dar sufletul 
nu va vedea pe cea dinăuntru, adică pe cea a patimilor, de nu se va 
izbăvi pe cea din afară. Pentru aceasta auzi-L. pe Dumnezeu: Tot 
cel ce nu se lepădă de toată voia sa nu poate fi ucenicul Meu (Luca 
14: 33). Deci materia cea din afară din voinţă bate război, iar cea 
dinăuntru, din cea din afară. Deci, ştiind Stăpânul nostru cum că 
voinţa este ceea ce le stăpâneşte pe amândouă, a poruncit ca 
aceasta să fie tăiată, de vreme ce, atâta vreme cât sufletul se 
sârguieşte către cele din afară, mintea se omoară, şi, de aici, 
patimile cele dinăuntru lucrează fără opreală lucrurile lor. 

Deci, dacă sufletul va tăia toate voile sale, va uri toată 
lucrarea şi grija lumii acesteia; iar atunci mintea se ridică şi stă 
până va lepăda patimile din casa sa, luând aminte fără încetare la 
sufletul ei, pe care-l păzeşte a nu se întoarce înapoi spre cei ce-l 
nedreptăţesc pe el. Căci sufletul este asemenea femeii tinere ce 
are bărbat, care, atunci când bărbatul ei se duce în străinătate, 
fără frică şi fără ruşine se face, nepurtând de grijă cu sârguinţă de 
cele din casa ei; iar dacă bărbatul va veni la casa lui, îndată 
temându-se, se depărtează de cele ce le făcea, sârguindu-se a face 
cele după voinţa bărbatului; dar încă şi el, odată întors în casa lui, 
poartă de grijă de toate câte are trebuinţă, iar sufletul îl păzeşte 
fără încetare, până când va naşte cu dânsul şi-i va creşte pe fiii lui. 

Iar de aici, amândoi se fac o inimă, şi sufletul se supune 
minţii!”!, şi mintea se face cap al lui, precum este scris în Apostol: 


170 Lit.: „că n-a primit har de la dânsul”. 

171 Precum femeia se supune sau trebuie să se supună bărbatului, tot 
aşa şi sufletul (care în gr. e de gen feminin) minţii (care în gr. e de gen 
masculin), dar unei minţi condusă de rațiune sau raţionale ce cugetă 
întru Rațiunea sau Cuvântul lui Dumnezeu, căci numai cugetând raţional 
întru înfrânarea afectelor şi/sau a patimilor putem supune sufletul cu 


Bărbatul este cap femeii (| Cor. 11: 3). Deci cuvântul acesta este 
pentru cei ce s-au învrednicit să se facă una în Domnul, ce nu au 
încă dezbinare între ei, precum a învăţat şi Domnul în Evanghelie, 
zicând: Dacă doi dintre voi se vor tocmi pentru vreun lucru, orice 
vor cere li se va face lor (Matei 18: 19). 

Deci Domnul îi voieşte pe ai Săi a fi sănătoşi [întru slobozirea] 
dinspre materia cea văzută, şi despre cea ascunsă în suflet, şi 
dinspre toate cele pe care El, întrupându-Se, le-a stricat în trupul 
Lui, precum şi Însuşi a zis: Petreceţi întru Mine, şi Eu întru voi 
(loan 15: 4). Că întâi ne voieşte a petrece într-Insul prin faptă, în 
care pricină El petrece întru noi prin curăţie, adică prin vedere. 
Deci cu neputinţă este ca sufletul să intre întru odihna lui 
Dumnezeu, neavând icoana Împăratului [întipărită întru sine]; că 
nici cumpănitorul'”? nu cumpăneşte lucruri fără folos, nici 
împăratul nu pune astfel de lucruri în vistieria sa. Tot aşa este şi 
sufletul: de nu va avea icoana Marelui Împărat lisus, îngerii nu se 
vor bucura împreună cu el, ci va fi lepădat, Domnul, zicându-i aşa: 
„Cum ai intrat aici neavând icoana Mea, adică dragostea, precum 
am zis?” Căci este cu neputinţă ca, împărțindu-se sufletul, 
dragostea să fie cu noi: căutând adică pe Dumnezeu şi iubind cele 
ale lumii; că, precum pasărea nu poate zbura cu o aripă, nici 
atunci când are ceva spânzurat de ea, tot aşa şi sufletul nu poate 
spori după Dumnezeu, legat fiind întru ceva dintr-ale lumii. 

Deci, cei ce iubesc pe Dumnezeu din toată inima, nimic din 
cele ale lumii nu-i poate despărţi de dragostea Lui, după cuvântul 
Apostolului ce zice: Cine ne va despărţi pe noi de dragostea lui 
Hristos?  Necazul, strâmtorarea, prigoana, sau foamea, sau 
golătatea, sau primejdia, sau sabia? Căci încredințat sunt că nici 
moartea, nici viaţa, nici îngerii, nici puterile cele de acum, nici cele 
viitoare, nici altă zidire oarecare nu va putea să ne despartă pe noi 
de dragostea lui Hristos (Rom. 8: 35-39). 

2.  Zis-a acelaşi: „Nu voiesc a cere sfat sau cuvânt al vremii 
acesteia, nici să încredinţezi celui ce te întreabă pe tine; ci să ai 
adesea auzurile tale către cei ce grăiesc întru tine, adică către 
gânduri, şi roagă pe Dumnezeu ca să-ţi dea ţie a cunoaşte de care 
dintr-însele trebuie să asculţi; că cei ce se îndeletnicesc în cele 


toate lucrările lui, văzute şi nevăzute, inteligibile şi sensibile, lucrări 
guvernate deci de voinţă gnomică sau minte (ca parte socotitoare, sau 
însăşi socotinţa, cum e numită de Părinţi), ce nu poate hotărî decât prin 
rațiune şi afectivitate (cf. adică tendinţelor generale ale omului) - dar 
numai printr-o rațiune pătrunsă sau ordonată de raţiunile (A6yo) lui 
Hristos şi înrâurirea Duhului Sfânt, cu ajutorul Cărora ne putem înfrâna 
de obşte prin nevoinţă tendinţele iraționale ale sufletului şi trupului. 
172 Bijutierul sau alt lucrător al metalelor. 


deşarte uită de lupta cea împotriva Diavolului”. 
IV. A lui Avva Marcu 


Nimeni, zice, ostaş fiind, nu se amestecă cu lucrurile vieţii (II 
Tim. 2: 4); căci cel ce cu amestecare voieşte a birui patimile este 
asemenea cu cel ce stinge pârjolul cu paie. Când va afla Diavolul 
pe om îndeletnicindu-se întru cele trupeşti afară de nevoie, mai 
întâi răpeşte de la dânsul dobânzile cunoştinţei, apoi ca pe un cap 
îi taie şi nădejdea cea întru Dumnezeu. 


V. A Sfântului Diadoh 


Sufletul care nu s-a izbăvit de grijile cele mirenegşti, nici pe 
Dumnezeu nu va iubi curat, nici de Diavolul nu se va îngreţoşa 
precum se cuvine; căci are grija vieţii drept acoperământ 
împovărător. Drept aceea, mintea nu poate cunoaşte într-unele ca 
acestea județul"? ei, ca astfel de la sineşi să cerce hotărârile 
judecății; deci prin toate e bună depărtarea de lume. Foarte puţini 
pot cunoaşte cu de-amănuntul greşelile lor, şi numai cei cărora 
mintea nu li se răpeşte niciodată de la pomenirea lui Dumnezeu. 
Că în ce chip ochii noştri cei trupeşti, atunci când sunt sănătoşi, pe 
toate le pot vedea, până şi pe țânțari sau altceva de felul ţânţarilor 
ce zboară în văzduh, când sunt acoperiţi cu albeaţă sau cu urdori, 
chiar de ar trece prin faţa lor ceva mare, nu-l văd decât umbros, 
iar dacă e ceva mic, nu-l pot vedea deloc cu vederea, tot aşa şi cu 
sufletul, de va simţi prin rugăciune orbirea ceea ce i se întâmplă 
lui din iubirea lumii, şi pe greşelile lui cele foarte mici ca pe nişte 
foarte mari socotindu-le, neîncetat lacrimi peste lacrimi va vărsa 
întru multă mulţumire. Căci drepții, zice, se vor mărturisi numelui 
Tău (Ps. 140: 14), iar de va rămâne în aşezarea lumii, chiar de ar 
săvârşi vreo ucidere sau altă faptă vrednică de muncă, o priveşte 
liniştit, fără supărare, iar de vor fi alte greşeli, nu numai că nu le 
dă vreo însemnătate, ci, de multe ori, pe oarecare dintr-însele le 
socoteşte ca pe nişte îndreptări [isprăvi]. Pentru aceasta ticălosul 
nu se va ruşina nici să le apere cu fierbinţeală, nici să se laude 
întru ele, fără a simţi astfel [mustrare în cuget], 


175 Ouxaoripiov = lit. curtea judecătorească; fig. judecata sau puterea 
ei de judecată. În Filocalie (Vol. 1, Diadoh al Foticeei, Cuvânt ascetic, 18) 
avem redat mai liber: „Mintea nu-şi poate cunoaşte dreptul de judecată 
asupra acestor fel de lucruri”. Frumoasă şi plină de adevăr metaforă 
pentru minte, privită, cum am mai zis, de Părinţi ca parte socotitoare sau 
hotărâtoare a sufletului. 


VI. Dintr-ale Sfântului Varsanufie 


Un frate a întrebat pe stareţul, zicând: „De voi auzi despre 
cineva că este într-o luptă mare sau în boală, şi simt de ca şi cum 
aş pătimi împreună cu dânsul, spune-mi, Părinte, împreună- 
pătimirea aceasta este bună sau este de la draci, care vor să nu mă 
îndeletnicesc cu grija păcatelor mele? Apoi, sunt oare dator a-l 
pomeni în rugăciunile mele? Şi cum îl pot eu ajuta, care mă aflu în 
păcate şi primejdii mai mari decât el? Şi ce să fac dacă fratele mă 
va ruga pentru aceasta? Sau dacă îmi va cere să-i spun unuia din 
Părinţi? Oare rugăciunea pentru aproapele nu-l deprinde întru 
dragoste şi pe cel pătimaş?” 

Răspuns-a stareţul: 

„Nimeni nu trebuie să-şi lase mortul său şi să meargă să-l 
plângă pe altul, precum au zis Părinţii celor mai tineri; căci a 
pătimi împreună cu aproapele este numai a celor desăvârşiţi; iar a 
pătimi cel tânăr împreună cu aproapele este amăgire a dracilor, 
căci fără pricepere judecă oamenii şi lucrurile, şi nu cu negreşită 
dreaptă-socoteală!”1, pentru care fapt, de multe ori, şi cele bune şi 
folositoare se arată acestuia ca rele şi nefolositoare. Deci de folos 
îi este lui a fi fără de grijă dinspre toate cele din afară; şi, de se va 
face cumva pomenire inimii lui de cel ce este bolnav sau care 
pătimeşte ceva de întristare, sau de la alţii va auzi despre el, să 
zică: «Dumnezeu să ne miluiască - şi pe mine, şi pe dânsul». Iar de 
la sineşi să nu zică cuiva dintre Părinţi să se roage pentru dânsul, 
că aceasta este una cu a se folosi de stăpânirea sa!”. 

Iar de voieşte, să aducă doar aminte [să pomenească simplu], 
zicând bătrânului: «Cutare se necăjeşte». Iar auzind bătrânul, se 
va ruga pentru cel neputincios cu duhul. Iar de-ţi va zice ţie cineva 
să zici pentru dânsul stareţului, spune-i cuvântul poruncii ce ţi s-a 
zis, adică: «Roagă-te, Părinte, pentru cutare». lar de-ţi va zice 
cineva să te rogi pentru dânsul, aşijderea pentru cuvântul 
poruncii, rugându-te, zi aşa: «Doamne, iartă-ne pe noi», sau: 


174 Prin urmare, lucru de căpetenie a celor desăvârşiţi (în context: 
părintele duhovnicesc) este a pătimi împreună cu aproapele (cel ce i se 
mărturiseşte sau cel în nevoie, în general). Am putea spune de aici că 
părintele duhovnicesc, dacă nu arată împreună-pătimire cu fiul său 
duhovnicesc (adică dovada desăvârşirii sale) sau cu aproapele în general, 
nu se poate îndreptăţi arătându-se ca un sfătuitor şi duhovnic adevărat, 
cu un cuvânt greu în faţa creştinului, ci ca unul care mijloceşte mai mult 
sau mai puţin personal o Taină a Bisericii sau a lui Dumnezeu, adică o 
Taină pe care nu o trăieşte plenar. 

175 efovoia = autoritatea, puterea (de judecată, de a hotărî etc.). 


«Dumnezeu să ne acopere pe noi în lucrul acesta»!%. Iar a pătimi 
împreună cu cineva ca pentru dragostea lui Dumnezeu, e ceva pe 
care nu l-ai atins, adică nu ai venit în măsura aceasta. Iar când te 
va supăra gândul pentru ceva, atunci întreabă, şi te învaţă ce ţi se 
cuvine să faci”. 


VII. Din Pateric 


1. Un frate a zic către Avva Cronie: „Spune-mi, Părinte, un 
grai: cum să mă mântuiesc?” Şi a răspuns stareţul: „Când a venit 
Elisei către sumaniteanca (cf. IV Imp. 4), a aflat-o pe dânsa 
neavând lucru cu cineva; şi, pentru aceasta, a zămislit prin venirea 
lui Elisei”. Zis-a fratele: „Ce este graiul acesta?” Zis-a stareţul: 
„Sufletul, de se va trezvi şi se va strânge pe sineşi din griji, şi va 
părăsi voile sale, atunci vine Duhul lui Dumnezeu, iar de aici poate 
să nască, de vreme ce este sterp”. 

2. Venit-a dregătorul oraşului ca să vadă pe Avva Pimen, iar 
stareţul n-a primit să-l vadă; iar el [pentru a-l face să-l primească] 
a prins pe fiul surorii sale cu pricină de tâlhărie şi l-a pus în 
temniţă, zicând: „De va veni stareţul ca să se roage pentru dânsul, 
eu îl voi slobozi pe el”. Şi a venit sora lui la uşă, iar el nu i-a 
deschis, şi nici răspuns nu i-a dat. Iar ea îl ocăra pe dânsul, zicând: 
„Inimă de aramă, miluieşte-mă, că unul-născut îmi este”. Iar el, 
trimițând, a zis ei: „Pimen n-a născut niciodată fii”. Şi aşa, nimic 
isprăvind femeia, s-a dus. Şi auzind dregătorul, a trimis către 
bătrânul, zicând: „Măcar cu cuvântul porunceşte, şi-l voi slobozi pe 
el”. Iar stareţul a trimis înapoi acestea: „Cercetează cele despre 
dânsul după lege, şi, de este vrednic de moarte, să moară, iar de 
nu este, fă precum voieşti”. 


VIII. A Sfântului Efrem 


1. Monahul care se împleticeşte cu lucrurile vieţii, şi întoarce 
gândul său întru grija celor din lume, este asemenea cu cel ce se 
taie pe sine. 

2. Monahul care, după ce s-a lepădat şi s-a făcut monah, 
caută moştenirea părinţilor celor după trup va cădea în ispite; iar 
cel ce caută pe Domnul se va mântui. Să nu zici: „Dacă voi 


16 La aceste delicate îndemnuri, în textul echivalent din Filocalie (Vol. 
cit. nota 497) se dă următoarea scolie: „Nu te ruga numai pentru celălalt, 
ca şi când ai fi într-o poziţie superioară şi n-ai avea şi tu nevoie de 
rugăciune, ci roagă-te şi pentru el, şi pentru tine, socotindu-te împreună 
păcătos cu el. Aceasta nu e o grijă egoistă de tine, ci o eliberare de slavă 
deşartă”. 


îmbătrâni, de unde mă voi hrăni?” Căci nouă nu ni s-a îngăduit a 
ne îngriji pentru ziua de mâine, iar tu te îngrijeşti de bătrâneţe 
încă de pe acum? Să căutăm Împărăţia lui Dumnezeu şi dreptatea, 
şi acestea toate se vor adăuga nouă (cf. Matei 16: 15-34), că 
nemincinos este Cel ce S-a făgăduit [că ni le va da]. Iar dacă nu le 
vom căuta mai întâi pe acestea, e limpede că nu pentru acestea ne 
nevoim. Deci aruncă spre Domnul grija ta, şi El te va hrăni (Ps. 54: 
23). Iar dacă va spori ceva în mâinile tale, poartă de grijă de acel 
lucru, căci vei da seama Celui ce a făcut sporirea. 


IX. Din cele ale Avvei Varsanufie 


Un frate ce se liniştea în obşte a întrebat pe stareţul, zicând: 
„O văduvă ce a suferit strâmbătate a trimis către mine, rugându-se 
să scriu judecătorului ca să-i ajute ei. Pentru aceasta am două 
gânduri: unul îmi zice că am venit aici ca să mor lumii, iar altul îmi 
zice că, de nu vei scrie aceluia, calci porunca care porunceşte a 
ajuta celor ce au trebuinţă; spune-mi, Părinte, ce să fac?” 

Şi a răspuns stareţul: „De ai fi fost mort şi ar fi venit văduva 
ce are strâmbătate, i-ai fi ajutat ei? Nicidecum! Şi altfel: dacă-i vei 
ajuta acesteia, va veni iarăşi alta, şi pentru aceasta vei călca 
porunca: căci mortul nu se îngrijeşte de ceva dintr-unele ca 
acestea. Şi măcar de vor cârti asupra ta, aceasta nu te va vătăma 
întru nimic”. 


PRICINA A DOUĂZECI ŞI CINCEA 


Că răutatea este [se face] cu lesnire, şi mulţi sunt cei ce o aleg pe 
aceasta, mai vârtos acum; şi că bunătatea este ostenicioasă, şi 
puțini sunt cei ce o urmează pe aceasta; pe care şi trebuie a-i 

râvni, iar la cei mulţi a nu lua aminte. 


I. Din Pateric 


1. Venit-a odinioară oarecine din fraţi către Avva Teodor al 
Fermei şi i-a zis lui: „lată, cutare frate s-a întors în lume”. Şi a 
răspuns bătrânul: „Te miri de aceasta? Nu te mira, ci mai vârtos te 
minunează de vei auzi de cineva care a putut scăpa din gura 
vrăjmaşului”. 

2. Zis-a un stareţ: „Mai bine este a locui cu trei care se tem 
de Domnul, decât cu milioane care nu au frica lui Dumnezeu. Că în 
zilele cele de pe urmă, dintr-o sută ce vor locui în obşti 
[mănăstireşti], foarte puţini vor fi care se mântuiesc; şi nu ştiu 
dacă se vor afla măcar cincizeci, căci toţi se vor schimba, iubind 
mesele şi îmbuibarea pântecelui şi iubirea de stăpânire şi iubirea 
de arginţi; deci mulți sunt cei chemați, dar puţini aleşi (Matei 22: 
1417, 1 


177 Dacă vom socoti că această prorocire s-a împlinit (şi se tot 
împlineşte) în vremurile mai noi, atunci am putea îndrăzni să respingem 
aşa zisul „aspect dinamic” al tradiției aşa cum îl propovăduiesc astăzi unii 
clerici sau teologi, care resping foarte multe învățături şi practici mai 
vechi ale Bisericii, afirmând că astăzi trebuie să continuăm mai mult 
duhul (oare la ce se referă când zic „duhul”?) vechilor Părinţi şi mai puţin 
sau deloc forma, ca una care e nepotrivită în bună măsură zilelor noastre. 
E adevărat că Duhul Sfânt, în lucrarea Sa duhovnicească prin Hristos în 
duhul credincioşilor în iconomia Sfintei Treimi (sau, pe scurt, duhul 
Sfintei Tradiţii), lucrează desigur după măsura şi chipul fiecărei epoci, 
precum şi oamenii, cele ale lor, dar virtuțile nu se dobândesc după 
mintea fiecăruia sau cu meşteşuguri izvodite de oricine şi oricum, ci 
dobândirea lor necesită o cale sau metodă ce nu se schimbă niciodată în 
elementele ei de bază. De pildă, smerenia, sau iubirea aproapelui, sau 
postul, sau rugăciunea au trăsăturile lor specifice, definite foarte clar în 
Scripturi şi la Părinţi, precum vedem cu prisosinţă şi în Everghetinos. De 
exemplu: postul, după Părinţi, nu e post dacă nu se mănâncă pe 
nesăturate; mărturisirea presupune dreaptă-socoteală din partea 
duhovnicului şi mai puţin împlinirea unei rânduieli, smerenia nu e 
smerenie dacă cel ce o doreşte nu se socoteşte mai jos decât toţi, 
rugăciunea nu e rugăciune dacă nu e din inimă zdrobită, nu e rugăciune 
dacă e alcătuită doar din vocabular şi frazeologie a minţii, rugăciunea nu 
e rugăciune dacă nu cuprinde toate lucrările vieţii, transformându-le în 
lucrări spre slava lui Dumnezeu, dogma nu se poate face cunoscută ca 


3. Acelaşi a zis: „De vei şedea într-un loc şi vei vedea pe 
oarecare având mângâiere [trupească], nu lua aminte la dânşii, iar 
de este altul sărac, care nici pâine nu are, la dânsul ia aminte, şi te 
vei odihni”. 

4. Rugat-a Avva Pimen pe Avva Macarie cu multe lacrimi, 
zicând: „Spune-mi un grai: cum să mă mântuiesc?” Şi, răspunzând 
stareţul, i-a zis lui: „Lucrul pe care îl cauţi acum s-a dus de la 
călugări”. 

5. Povestit-a Avva loan că s-a făcut oarecare din stareţi în 
uimire şi a văzut: „Şi, iată, erau trei monahi ce stăteau de cealaltă 
parte a mării, şi s-a făcut glas dinspre cealaltă parte a mării, 
zicând: «Luaţi aripi de foc şi veniţi către mine». Iar doi dintre ei au 
luat şi au zburat în cealaltă parte, iar unul a rămas, şi plângea 
foarte şi striga; iar mai pe urmă i s-au dat şi lui aripi, însă nu de 
foc, ci slabe şi neputincioase, cu care, iată, deşi căzuse adesea, 
cufundându-se şi sculându-se, a venit de cealaltă parte. Tot aşa şi 
neamul acesta, deşi ia aripi, nu sunt de foc, ci cu totul slabe şi 
neputincioase”. 

6. Sfinţii Părinţi au prorocit despre neamul cel de pe urmă şi 
au zis, nedumerindu-se unii către alţii: „Ce am lucrat noi?” Şi, 
răspunzând unul dintr-înşii, Avva Ishirion, care era mare, a zis: 
„Noi poruncile Domnului am făcut”. Iar ei au zis: „Dar cei de după 
noi ce vor face?” Iar bătrânul a zis: „Vor veni întru jumătate din 
lucrul nostru”. Şi iar au întrebat Părinţii: „Dar cei de după dânşii 
oare ce vor lucra?” lar el a zis: „Cei ai neamului aceluia nu vor 
avea nicicum de lucru: căci le vor veni lor ispite şi, cei ce se vor 
afla iscusiţi, aceia mai mari decât noi şi decât Părinţii noştri vor 
fi” 178, 


atare ca lucru dumnezeiesc dacă nu e trăită în lucrare de cel ce o afirmă, 
altminteri cel ce o propovăduieşte e un mincinos, căruia i se pare doar că 
crede dogmele adevărului, drept care nu se poate numi ortodox sau 
drept-slăvitor, ci rău şi pseudo-slăvitor; toate acestea şi altele ca acestea 
alcătuiesc sau sunt parte a vieţii în Hristos, care viaţă cere a iubi pe 
aproapele până în sfârşit (loan 13: 1), adică a face toate cele în putinţă 
pentru folosul şi mântuirea lui, împărtăşindu-i şi lui sfinţenia lui Hristos, 
şi mai puţin „frazeologie biblică şi patristică”. Totuşi separarea între 
vremurile vechi, „mai bune”, şi cele noi, de lepădare (precum zice Avva 
Macarie la punctul 4 sau Avva Ioan la punctul 5), e cumva umbrită sau 
relativizată de perspectiva eschatologică sau de modul duhovnicesc 
personal de privire a vieţii, dar care separare, dintr-o perspectivă mai 
realistă sau istorică (precum arată Avva Ishirion mai jos), nu e totuşi 
anulată. Cine citeşte să înţeleagă! 

178 Deşi zice că nu vor avea nicidecum de lucru, zice totuşi că le vor 
veni ispite, care ispite oare n-ar putea fi tot atâtea pricini de lucru? Dar 
„lucrul” la care se referă socotim că este „facerea” sau lucrarea 


II. A Sfântului Efrem 


Iubitule, când pe cei mai vechi în schimă îi vei vedea 
lenevindu-se, ia aminte şi te întăreşte pe sineţi, ca nu cumva, pe 
aceştia râvnindu-i, pe aceeaşi cale cu dânşii să umbli şi tu, şi 
împreună cu dânşii să moşteneşti veşnica muncă; sau, iarăşi, 
înfrânător făcându-te, să nu te înalţi deasupra lor şi să cazi în 
înalta cugetare, căci aşa te vei face sub mâna vrăjmaşului; ci ia 
aminte de sineţi şi păzeşte sufletul tău foarte, că nici noi nu ne 
îndreptăm sau ne osândim din lucrurile altora, ci, atunci când ne 
vom aduce goi şi împilaţi [legaţi] înaintea Judecătorului, fiecare va 
da seama pentru sineşi şi sarcina sa o va purta. Pentru aceasta, 
bine este a lua aminte de sine de-a pururea, şi a urma pe cei ce 
după Dumnezeu au petrecut, şi a privi către aceia, şi a te asemăna 
pe sineţi lor. 

Iar celor ce defăimează mântuirea lor şi iau aminte doar la 
schima lor cea din afară, nu râvni, ca să nu te asemeni ostaşului 
celui prins de potrivnici care adică are pecetea împăratului, dar 
slujeşte vrăjmaşilor acestuia; că nemincinos este Cel ce a zis: Amin 
zic vouă: Tot cel ce face păcatul este rob păcatului (loan 8: 34). Că 
schima se aseamănă cu frunzele, iar lucrul cu rodul. Deci nu lua 
aminte la schima cea din afară şi să-i râvneşti pe dânşii, zicând 
întru sineţi că nu eşti mai rău decât unii ca aceştia ce cad în 
patimi, ci ia aminte la cea zisă: Că în casă mare nu sunt numai 
vase de aur şi de argint, ci şi de lemn şi de lut; şi unele adică sunt 
de cinste, iar altele de necinste (Il Tim. 2: 20). Deci, dacă nu vei 
asculta de Domnul, săvârşind lucrurile păcatului, vei fi vas de 
necinste, iar de vei face lucrurile Domnului, vei fi vas ales, cinstit, 
sfinţit, de bună treabă Stăpânului, gătit spre tot lucrul bun. 

Ilubeşte sobornicia [însoţirea] cea bună, iar de sobornicia cea 
rea te depărtează, căci nici vrăjitorii, nici tâlharii, nici săpătorii de 
morminte nu s-au născut aşa, ci au învăţat acestea de la oamenii 
cei stricaţi la minte de Satana. Că Dumnezeu le-a făcut pe toate 
bune foarte. Să nu te veselească băile, băuturile, adunările din 


poruncilor Domnului, de care a zis mai sus că le-au împlinit ei. Prin 
urmare, cei de pe urmă nu vor avea deloc de lucru, adică nu poruncile 
Domnului vor fi temelia vieţii creştine - acestea fiind relativizate sau 
socotite neobligatorii de către unii din cei ce le răspândesc sau socotesc 
că le împlinesc -, în care porunci e ascuns Domnul, precum zicea Sfântul 
Maxim Mărturisitorul. Însă pentru cei ce vor dori să le împlinească, 
săvârşirea lor va fi pesemne condiţionată de biruirea unor ispite sau de 
scăparea de ele. Despre felul acestor ispite însă, au vorbit alţi Părinţi din 
Everghetinos (a se vedea de pildă Pricina a unsprezecea din Vol. II şi alte 
locuri). 


piaţă şi răsfăţarea [luxul], ca să nu cazi în primejdii de nesuferit. 
Adu-ţi aminte de strânsorile [chinurile] păcătoşilor, temându-te ca 
nu cumva, nu după mult timp, să fii şi tu socotit împreună cu aceia. 
N-ai intrat niciodată în casa plângerii, şi, văzând tânguirea şi 
plânsul, nu te-ai silit să ieşi afară din casă? Deci de aici, din cele 
vremelnice, se cuvine a asemăna pe cele veşnice. Că zice: Dă 
pricină înţeleptului, şi mai înțelept va fi (Pilde 9: 9). Să ai 
nerăutatea în primirea poruncilor lui Dumnezeu, iar vicleşugul, în 
gonirea măiestriilor Diavolului şi a spre a tăia vorbele cele 
vătămătoare, ca omul tău cel dinăuntru să se liniştească. 

Nu petrece împreună cu îngânătorii şi cu făcătorii de 
râsuri!”*, ca să nu strice înțelegerile tale, căci, pe cei ce îi ascultă, 
cuvintele lor îi vatămă mai mult decât otrava aspidelor; pe cei 
bătrâni îi găteşte a face cele ale tinerilor, iar pe cei tineri îi trag 
întru lucrarea fărădelegii. Iar dacă eşti în obşte şi vezi pe oarecare 
fraţi umblând fără de rânduială şi grăind cele ce nu plac lui 
Dumnezeu, tu nu lua aminte la dânşii sau la cuvintele lor, ci să-L ai 
pe Dumnezeu înaintea ochilor, după cea scrisă: Văzut-am pe 
Domnul înaintea mea pururea, că de-a dreapta mea este ca să nu 
mă clatin (Ps. 15: 8), şi să nu-ţi pui înaintea ta vicleşugul şi să zici 
în inima ta: „Dacă bătrânii aceştia, şi zăbovind de atât timp în 
mănăstire şi nevoindu-se, rău petrec, ce va fi cu mine, tânăr 
fiind?”, ci ascultă pe Domnul, zicând: Mulţi sunt chemaţi, dar 
puţini aleşi (Matei 22: 14), şi iarăşi: Oare puțini sunt cei ce se 
mântuiesc? (Luca 13: 23). 

Deci fii şi tu dintre cei aleşi şi puţini, şi nu din cei mulţi şi 
pieritori. Că cei ce fac vicleşugul, sau în obşte, sau în alt loc, aceia 
sunt fiii vicleşugului, care se aseamănă cu neghinele ce sunt în 
mijlocul grâului. Deci tu fă-te grâu, ca să te aduni în jitniţele 
Domnului şi să nu fii ars ca o neghină cu focul nestins. Încă 
socoteşte că dreptul Lot locuia în Sodoma, dar nu s-a tras cu 
iubirea de dulceaţă a acelora şi cu neastâmpărarea, şi pentru 
aceasta s-a şi mântuit, precum este scris: Căci cu vederea şi cu 
auzul locuind dreptul între dânşii, din zi în zi sufletul cel drept se 
muncea de nelegiuitele lucruri (II Pt. 2: 8). Apoi adaugă: Stie 
Domnul cum să izbăvească din ispite pe cei bine-credincioşi, iar pe 
cei nedrepți îi păstrează spre munci în ziua judecății (II Pt. 2: 9) şi 
celelalte. 

Deci acesta, lucrând cu unii ca aceştia, n-a pierit împreună cu 
dânşii. lar Ghiezi slujea Prorocului Elisei, dar a păcătuit. Aşijderea 
şi Samuil, petrecea lângă Eli şi cu fiii lui vieţuia, dar pierind aceia, 
acesta s-a mântuit (I Imp. IV: 1-22), că iubea pe Domnul întru 


179 Mimii şi comedianţii. 


adevăr şi nu urma căile celor fără de lege. Iar Iuda, deşi urma 
Domnului şi umbla împreună cu Ucenicii, L-a dat pe Dânsul în 
mâinile celor fără de lege. 

Aşadar, trebuie ca fiecare dintre noi a lua aminte de sine. Iar 
dacă locuim împreună cu drepţii, privind la dânşii, să vieţuim şi noi 
drept, având aproape pildele faptelor bune; iar dacă locuim cu 
păcătoşii, să ne sârguim a nu râvni lucrurilor acelora, ci mai vârtos 
a le da lor pricini de mântuire prin buna noastră petrecere. Iar de 
va zice cineva: „Sunt neputincios şi împuţinat, şi de oamenii cei 
neluători-aminte cu lesnire spre cele rele mă trag în jos”, acesta să 
ia aminte la Dumnezeieştile Scripturi şi să râvnească viaţa Sfinţilor 
Părinţi, şi aşa va fi bine-iscusit şi la Dumnezeu, şi la oameni. Încă 
să meargă şi la oamenii cei temători de Dumnezeu care mângâie 
sufletele, şi să primească cu dorire toate cele zise de aceia, şi aşa 
să le arate întru lucruri, şi apoi degrabă va rodi. Că zice Scriptura: 
Întreabă pe tatăl tău, şi-ţi va vesti ţie; şi pe cei mai bătrâni decât 
tine, şi-ţi vor spune ţie ce se cuvine să ştii (Deut. 32: 7). 

Că cel ce este în obşte şi se leneveşte de mântuirea sa şi face 
lucrurile cele potrivnice va avea parte de muncă mai grea, nu 
numai pentru sineşi, ci şi pentru sufletele cele ce pier printr-însul, 
făcându-se lor chip de lenevire şi de răutate. Şi iarăşi: cel ce se 
sârguieşte la fapte bune şi poartă grijă de mântuirea sa, de mare 
slavă se va învrednici în ceruri; căci s-a dat pe sine fraţilor săi chip 
de viaţă îmbunătăţită şi a ridicat osârdia celor mai lenevoşi spre 
lucrarea poruncilor prin a sa sârguinţă. Că, precum întru lovirea 
războiului, cel ce se nevoieşte în linia întâi şi taie în două oastea 
potrivnicilor, mai mult decât alţii se cinsteşte, tot aşa şi la 
Dumnezeu, mai mult se va slăvi cel ce se trezveşte întru lucrul 
Domnului, dând multora pildă de folos. 


III. A lui Antioh Pandectul 


Precum viespea mănâncă ostenelile albinelor, tot aşa şi 
fratele lenevos netrebniceşte averea cea îmbunătăţită a soborului 
[frăţimii]; şi, precum ostaşul fricos slăbeşte mâinile războinicilor, 
tot aşa şi monahul lenevos slăbănogeşte osârdia fraţilor, şi pentru 
aceasta şi mare muncă de la Dumnezeu va lua. Deci mai bine este, 
iubiţilor, a locui cu puţini ce plac lui Dumnezeu, decât cu mulţi 
care defăimează poruncile lui Dumnezeu. Că, unde este frica lui 
Dumnezeu, acolo este şi dragostea şi unirea, şi Dumnezeu 
locuieşte în mijlocul lor; iar unde nu este frica lui Dumnezeu, acolo 
este cearta şi pizma, şi unde este pizma, acolo se făleşte şi 
vicleanul. 

Deci lucru de căpetenie este a petrece mai bine cu cei puţini 


şi buni, decât cu mulţime de netrebnici, precum ne-au învăţat pe 
noi Dumnezeieştile Scripturi, că zice scriitorul de Paremii [Pilde]: 
Nu pofti mulțime de netrebnici, de nu este frica lui Dumnezeu cu 
dânşii (Sirah. 16: 1: 2). Că mai bun este un drept decât o mie de 
păcătoşi, căci în adunarea păcătoşilor se va aprinde foc (Sirah 16: 
6). Zice încă şi altul: Nu pofti mulțime netrebnică, iar de se vor 
înmulţi, nu te veseli cu dânşii. De nu este frica Domnului cu ei, să 
nu te încredinţezi vieţii lor, că vei suspina cu plângere fără vreme. 
Că mai bun este un drept făcând voia Domnului decât a avea fii 
necurați; căci dintr-unul priceput se va alcătui (umple) o cetate 
(Sirah 16: 1-4). 


IV. A lui Avva Marcu 


Când vei vedea pe doi răi având dragoste unul către altul, 
cunoaşte că unul altuia ajută întru voie!%. Cel înalt cu cugetul şi 
cel plin de slavă deşartă cu plăcere se tocmesc unul pe altul; că cel 
dintâi adică, ca o slugă plecându-se, laudă pe cel plin de slavă 
deşartă, iar celălalt măreşte pe cel înalt cu cugetul, de care te 
depărtează cât mai departe, ca să nu te împărtăşeşti de vătămarea 
lor. 


V. Din Pateric 


1. Un frate a întrebat pe un stareţ, zicând: „De voi vedea pe 
cineva din cei din jurul meu întorcându-se în lume, cum să fac să 
nu mă smintesc?” Şi a răspuns bătrânul: „Cugetă la câinii care 
vânează iepuri: că, precum acolo, dacă unul dintre câini va vedea 
pe iepure, îl goneşte, neoprindu-se până când îl va ajunge, iar 
ceilalţi, nu pe iepure, ci numai pe câinele ce îl gonesc văzându-l, 
aleargă şi ei până la un loc; iar mai pe urmă, luând aminte, se 
întorc înapoi, cel ce a văzut iepurele şi l-a gonit nu se opreşte din 
drum până când nu-l va ajunge; iar privind la cei ce s-au întors, nu- 
i pasă nici de prăpăstii, nici de desişuri, nici nu se teme că se va 
împiedica de ceva dintr-însele, ci se ţine pururea numai de scopul 
drumului, privind numai spre cel gonit de dânsul; tot aşa şi cel ce- 
L caută pe Stăpânul lisus şi se sileşte să Il ajungă, la cruce 
neîncetat luând aminte, le trece cu vederea pe toate, şi aşa trece 
peste smintelile ce-l întâmpină, până când Il va ajunge pe Cel 
Răstignit, pe Cel Viu Care rămâne în veci. 


VI. A Sfântului Efrem 


180 Adică întru voia lor cea rea. 


Pe fraţii mai lenevoşi, vrăjmaşul se sileşte a-i întrarma 
împotriva celor mai sârguitori; dar, de vor lua aminte, cei mai 
sârguitori prin cei mai lenevoşi vor afla câştig, purtând neputinţele 
lor pentru Domnul. Cel ce face milă aproapelui va afla milă de la 
Domnul; căci nemilostivă e judecata celui ce n-a făcut milă. Să nu 
intri cu fratele tău la păcat, ci, de vei putea, sârguieşte-te a-l izbăvi 
şi pe el dintr-însul, ca sufletul nostru să trăiască în Domnul. Fie 
frica lui Dumnezeu înaintea ochilor tăi totdeauna, şi păcatul nu te 
va stăpâni. 


PRICINA A DOUĂZECI ŞI ŞASEA 


Că pe cei ce se apropie de viaţa călugărească se cuvine a-i primi 
cu multă cercare; căci, de cele mai multe ori, cei primiţi cu 
cercare, aceia se fac şi iscusiţi; şi despre ce se cuvine a porunci 
lor. 


I. Din viaţa Sfântului Pahomie 


Incă tânăr fiind Sfântul Pahomie, şi cu dragostea lui 
Dumnezeu înfocându-se la inimă, avea râvnă a se face călugăr; 
vestindu-se lui despre un sihastru pe nume Palamon ce locuia 
deosebi [singur], a venit către dânsul, vrând a locui împreună cu 
el; ajungând la chilia lui care era aproape de pustie, a început să 
bată în uşă, iar acela, deschizând puţin, a zis către dânsul: „Ce 
voieşti, şi pe cine cauţi?” (Că bătrânul, pentru că se nevoia de 
multă vreme, se făcuse foarte aspru.) Şi, răspunzând Pahomie, a 
zis lui: „Dumnezeu m-a trimis la tine ca să mă faci monah”. Zis-a 
lui bătrânul: „Nu poţi să te faci monah; că nu mic este lucrul 
monahului. Pentru aceasta, şi mulţi venind aici, obosind, n-au 
răbdat”. Zis-a lui Pahomie: „Nu toate socotelile oamenilor sunt 
deopotrivă. Primeşte-mă, şi vremea îţi va vesti ţie”. Zis-a către el 
bătrânul: „i-am spus că nu poţi. Du-te în altă parte şi te nevoieşte 
câtăva vreme, apoi vino şi te voi primi. Că eu, petrecând aici, aspră 
nevoinţă am, şi de nimic altceva prin harul lui Dumnezeu nu mă 
împărtăşesc fără numai de pâine şi sare, iar de vin şi de untdelemn 
mă îndepărtez cu totul, şi priveghez jumătate de noapte petrecând 
în rugăciuni şi în citirea cuvintelor lui Dumnezeu; iar uneori şi 
toată noaptea”. 

Acestea auzindu-le Pahomie şi ruşinându-se de asprimea 
cuvintelor, a pus în suflet ca pe toată osteneala vitejeşte a o răbda. 
Zis-a către dânsul: „Cred Domnului că-mi va da putere şi răbdare 
atât cât să mă învrednicesc prin cuvioasele tale rugăciuni aici a mă 
desăvârşi”. Atunci, cu ochii văzători înțelegând Sfântul Palamon 
credinţa şi osârdia lui Pahomie pentru a se mântui, deschizând 
uşa, l-a primit pe dânsul în schima călugărească. Şi de atunci 
înainte petreceau împreună, nevoindu-se şi îndeletnicindu-se în 
rugăciuni. lar lucrul lor era a împleti funii şi a ţese saci. Şi, 
lucrând, se osteneau după Apostolul: nu pentru odihnă, nici pentru 
adunarea banilor, ci spre hrănirea săracilor. Şi, văzând Palamon 
ascultarea lui Pahomie întru toate şi sporirea nevoinţei, se bucura 
foarte şi slăvea pe Dumnezeu. 


II. Din aceeaşi viaţă 


Adeseori, rugăciunea lui Pahomie era pentru ca să se facă 
spre dânsul voia lui Dumnezeu; şi iată că, după câtăva vreme, tot 
aceeaşi rugându-se el, s-a arătat lui îngerul Domnului, zicând: 
„Voia lui Dumnezeu este aceea a sluji Lui şi a împăca neamul 
omenesc cu Dumnezeu”. Şi, zicând aceasta de trei ori, s-a dus de 
la dânsul. Deci, multumind Pahomie şi încredinţându-se de vedenia 
ce s-a făcut iarăşi cu dânsul, a început să primească pe cei ce din 
pocăință se apropiau de Dumnezeu; iar schima călugărească cu 
multă ispitire le-o dădea lor, oprindu-i pe ei de la [împătimirea de] 
cele din viaţă, sporindu-i astfel puţin câte puţin întru nevoinţă. 


III. Din viaţa Cuvioasei Teodora 


Preafericita între femei Teodora, judecând să se lepede de 
lume şi de cele din lume, şi cu preaînţelepte izvodiri a amăgi pe 
înşelătorul [Diavolul], s-a îmbrăcat cu port bărbătesc - ca astfel să 
nu fie aflată de bărbatul său, ce sigur va voi apoi să o caute pe 
dânsa cu sârguinţă - şi a venit la o obşte de bărbaţi, ce era la 
optsprezece semne! de Alexandria. Şi încă în afara porţii fiind ea, 
se ruga să fie primită şi să se facă din numărul celor ce se 
nevoiesc. lar ei au zis că nu o vor primi - măcar că nu o socoteau 
femeie, ci bărbat - de nu mai întâi va petrece toată noaptea fără 
acoperământ deasupra capului şi aşa să dea fraţilor [o dovadă de] 
cercare [a] răbdării. lar ea nu numai că a primit cu plăcere cea 
zisă - deşi ştia că noaptea năpădesc fiare multe, din pricina 
pustietăţii şi multei sălbăticii a locului -, ci şi cu lucrul a adus la 
împlinire cea poruncită. Şi aşa a petrecut noaptea, aşteptând la 
poartă. Pentru aceasta şi Cel ce a îmblânzit lui Daniil oarecând 
cruzimea leilor, Acelaşi, văzând pe cuvioasa în cel fel de înălţime a 
faptei bune se va sui, a păzit-o neprinsă de fiare, care lucru şi 
călugării cu iscusul aflându-l, au socotit lucru iubit de Dumnezeu 
[ca ea] să fie cu aceştia. 

Şi fiind primită înăuntru cu bucurie de proestosul mănăstirii, 
vorbea cu dânsa deosebi, întrebând-o cine este şi pentru care 
pricină a venit către călugărie. Şi-i zicea: „Nu cumva ai venit 
îngreuiată de împrumuturi de bani, sau de uciderea cuiva, sau 
pentru a nu hrăni copiii lipsiţi de hrană, şi pentru aceasta ai 
lepădat portul mirenesc?” Teodora a zis: „Pentru nimic dintre 
acestea, o, Părinte, ci numai pentru a mă linişti de tulburarea 
mirenească şi a-mi plânge păcatele”. Şi a întrebat-o Marele: „Cum 
te cheamă?” Iar viteaza: „Teodor îmi este numele”. Iar el a zis: „Să 
nu socoteşti, frate Teodore, că petrecerea de aici îţi va fi în afara 


181 Nu se ştie exact cât măsura un semn, dar se socoteşte că era o 
măsură relativ echivalentă kilometrului de azi. 


ostenelilor; iar de voieşti a intra sub jugul ascultării, să ştii că vei 
sluji trebuinţelor tuturor fraţilor, şi nu numai celor din mănăstire - 
adică sârguindu-te la saduri şi la verdeţuri, şi la cărarea apei 
slujind şi fără lenevire adăpând -, ci încă slujind şi la cele din afara 
mănăstirii. lar când treaba ar chema şi mergerea spre cetate, să 
nu cârteşti şi să zici că aceasta îţi va fi pricină de împuţinare către 
ostenelile cele pustniceşti, ci aşa mai vârtos în post şi rugăciune 
fără încetare ţi se cuvine a stărui: a cânta după obicei, în toate 
zilele, şi slavoslovia de dimineaţă [Utrenia], şi cea de seară 
[Vecernia]; pe lângă acestea, şi din cele ce se cheamă Ceasuri să 
nu laşi pe niciunul; a te osteni încă şi la plecarea genunchilor, şi 
aşa a trudi [chinui] trupul, pentru a te împotrivi pândirilor!* celor 
de acolo ale războinicilor [draci]”. 

Deci, pe acestea punându-le Fericita în urechi şi socotindu-le 
ca pe o răsfăţare a sufletului, s-a făgăduit cu multă râvnă a face 
acestea. Şi aşa s-a făcut împreună rânduită în buna ceată a 
călugărilor. Şi, de vreme ce toate făgăduinţele cele călugăreşti 


182 emfoviăc = comploturilor, planurilor de distrugere. Pentru chipul 
cum dracii luptă pe om prin trup, a se vedea şi Pricina a cincisprezecea, 
III, şi nota 108 din Volumul II. Omul nu are alte arme împotriva 
vrăjmaşului decât trupul său, sau pe el însuşi, trup şi suflet, pe care 
trebuie să le lucreze conştient că prin puterea sau harul lui Dumnezeu va 
birui şi nu datorită îndemânării, puterii sau priceperii proprii. Prin 
urmare, după cuvântul de mai sus, el trebuie să izgonească pândirile 
dracilor şi lucrarea pusă la cale de aici în trupul omului. Îndulcirea 
trupească şi sufletească din cele ale lumii [cu măsură sau fără măsură] se 
face automat pricină de punere în lucrare a „pândirilor” drăceşti, care, 
văzând că omul încă e nedesăvârşit în slava şi cunoaşterea lui Dumnezeu, 
îl face să încline din mândrie şi lenevire spre cele lumești şi trupeşti (ca 
oarecând spre rodul pomului cunoaşterii, care era plăcut ochilor la 
vedere şi frumos spre a fi cunoscut [karavonoau, adică de a fi cercat, 
cântărit, gustat sau obţinut în ciuda sau spre sfidarea poruncii lui 
Dumnezeu; Fac. 3: 6]). Printr-o asemenea îndulcire, omul poate lesne 
nesocoti că toate (inclusiv el) sunt ale lui Dumnezeu şi că orice ar face în 
afara voii Sale e una cu a face altceva, adică a face jocul planurilor sau 
pândirilor vrăjmaşului. Omul desăvârşit prin Hristos, superior primului 
om, nu mai este ispitit sau chinuit ca odinioară de şoptirile şarpelui decât 
dacă va lăsa jugul sau plugul lui Hristos - care e smerenia (cf. Luca 9: 62; 
Matei 11: 29-30) - şi va privi înapoi sau în jos, spre gândurile care zic că 
poţi face şi gândi ceva (şi) fără Dumnezeu. Dar slăbiciunea adusă de 
păcat sau stricăciunea ce o pricinuieşte în trup şi suflet, ce se lucrează 
atât de profund în lume, a făcut ca acest har al smereniei să nu poată fi 
tinut fără încetare de nimeni în viaţa aceasta, drept care toate virtuțile 
Duhului (sau dobândite prin Acesta) ni se pot face, după Apostolul Pavel 
(cf. Ef. 1: 14) numai arvună sau pârgă spre moştenirea vieţii veşnice, spre 
lauda slavei Sale. 


voia să le ţină în chip nemincinos, de la toate cugetele cele trupeşti 
luându-şi ziua bună, îndată s-a dat pe sineşi către osteneli, 
nepunând înaintea slujbei nicio trândăvire sau pricinuire!8. 

Şi aşa a răbdat opt ani la adăparea sadurilor şi a verdeţurilor, 
la cele ce dădeau trebuinţa celor din mănăstire, în toate zilele 
măcinând grâul, frământând coca, nelipsind niciodată a face pâine 
şi a fierbe verdeţurile, de la care lucru şi cei ce se sârguiau a 
omori trupul se dădeau adesea înapoi. Niciodată n-a lipsit de la 
săvârşirea pravilei din biserică, ea mai vârtos în aceasta arătându- 
şi în sufletul ei iubirea lui Dumnezeu!'84. 

Dar având o astfel de povară şi alegând o viaţă atât de 
ostenicioasă, gândul greşelilor ce o apucaseră mai înainte-vreme 
nu o slăbea pe dânsa nicidecum ca să se liniştească: după căderea 
nopţii - după slujbele de toată ziua, când de somn şi de măsurata 
odihnă trebuia să se împărtăşească -, ea îşi bătea pieptul şi 
sufletul şi-l mişca spre lacrimi, zicând: „lartă-mi, Doamne, păcatul 
care a pierdut podoaba curăţiei mele”. Incă de cele mai multe ori 
şi cumpărarea şi aducerea cu mâinile a untdelemnului, a grâului şi 
a altor [lucruri] de nevoie pentru mănăstire, tot această cuvioasă 
le făcea, şi, pe scurt a zice, nu era vreo slujbă cu osteneală întru 
care Teodora să nu se arate mai cu osârdie decât toţi ceilalţi. 


IV. Din viaţa Sfintei Melania Romana!“ 


În Ierusalim, pe Muntele Măslinilor, Sfânta Melania a aşezat 
o viaţă de obşte ce număra peste nouăzeci de fecioare, peste care 
a pus o povăţuitoare ce pe toate celelalte le întrecea cu cuvântul şi 
cu năravul. Aceasta le era fecioarelor ca o slujnică, iubindu-le pe 
acestea ca o maică, cu multă smerită cugetare sfătuindu-le pe 
acestea [cu] cele de mântuire. Şi zicea către dânsele despre 
ascultare şi despre schimbarea vechilor obiceiuri cu cele noi: cum 
că în cele lumeşti aceasta [ascultarea] mai vârtos este ceea ce le 
tine pe toate în rânduială, iar pe împărat adică împărat îl arată, iar 
pe poporul cel ascultător îl arată ascultător; iar dacă s-ar strica 
aceasta, s-ar strica şi rânduiala şi, împreună cu numirile!%, s-ar 
tulbura şi lucrurile. Încă adăuga şi o pildă ca aceasta: 

„Odinioară, cineva a venit la un stareţ mare, sârguindu-se a 
se face ucenic al aceluia, iar acela, arătându-i înainte de toate în 
ce fel se cuvine să fie ucenicul, i-a poruncit ca să se ducă la un idol 


183 Pretext spre evitarea ascultărilor sau a ostenelilor cerute de slujbă. 

184 E uimitor cum, în ciuda atâtor ascultări, avea timp şi de pravila din 
biserică, lucru extrem de rar astăzi în multe obşti călugăreşti. 

185 Prăznuirea ei se face de Biserică la 31 decembrie. 

186 Aici: ierarhia, numirile ce le au fiecare în cetate: împărat, slugi etc. 


ce se afla pe acolo prin apropiere şi să-l lovească pe acela cu 
piciorul cât va putea de mult. Iar pentru că tânărul a ascultat, 
bătrânul l-a întrebat dacă idolul, aşa bătut fiind lovit cu piciorul, a 
zis ceva împotrivă sau dacă a arătat vreo scârbă. Iar el, zicând că 
nimic de acest fel nu s-a făcut, bătrânul i-a poruncit să-l bată iarăşi 
şi să-i adauge şi ocări. lar dacă aceasta s-a făcut de trei ori, iar 
idolul era tot idol neînsufleţit şi fără glas, bătrânul a zis aşa: «Dacă 
şi tu poţi suferi acestea fără a zice ceva împotrivă, precum acest 
idol care prin toate a fost ocărât, îndrăzneşte şi intră, şi de 
învăţătura cea de la noi împărtăşeşte-te, iar de nu, nu te apuca de 
petrecerea cea cu noi»”. 


V. A lui Palladie 


Povestitu-mi-a mie Cronie, ucenicul Marelui Antonie, despre 
Pavel, cel zis „cel simplu”, despre covârşitoarea lui nerăutate şi 
simplitate a năravului său, şi mi-a spus mie, zicând: 

„Un oarecare pe nume Pavel, om mojic [ţăran] şi lucrător de 
pământ, şi-a luat o femeie frumoasă, dar cu nărav rău la socoteală, 
şi care, stricându-se de altul, de multă vreme se tăinuia de el, iar, 
acesta, pentru simplitatea vieţii lui şi pentru nebănuirea răului!%, 
n-a băgat seamă de lucru. Deci odată, întorcându-se Pavel de la 
țarină şi intrând fără de veste în casă, o află pe aceasta 
preacurvind. Şi, zâmbind spre a râde, a zis către dânşii: «Bine, 
bine; chiar nu-mi pasă. Pe lisus, că eu nu voi mai trăi cu dânsa. Du- 
te, tine-o pe dânsa şi pe copiii ei, iar eu mă duc şi mă fac călugăr». 
Şi, nezicând nimic nimănui, a trecut de cele opt mănăstiri!% şi s-a 
dus către Fericitul Antonie şi a bătut la uşă. 

leşind Marele, l-a întrebat pe dânsul: «Ce voieşti?» Şi i-a zis 
lui Pavel: «Voiesc să mă fac monah». Şi a răspuns lui Antonie: «Un 
om bătrân de şaizeci de ani nu se poate face monah aici; mai bine 
du-te şi lucrează în sat şi trăieşte viaţa lucrând şi mulţumind lui 
Dumnezeu, că nu poţi să rabzi necazurile pustiei». Zis-a bătrânul: 
«Orice mă vei învăţa să fac, aici voi face». Zis-a Antonie: «i-am zis 
că eşti bătrân şi nu poţi să te faci călugăr. Dacă voieşti să te faci 
monah, du-te într-o obşte cu mai mulţi fraţi, care pot ajuta 
neputinței tale. Că eu şed aici mâncând o dată la cinci zile, şi 
aceasta încă rămânând flămând şi nesăturându-mă». Cu acestea şi 
alte graiuri ca acestea îl izgonea el pe Pavel, iar dacă el nu 
suferea, Antonie a intrat în peşteră şi, închizând uşa, n-a ieşit 


187 Pentru necercetarea unui posibil rău al celor din jur. 

18 uóvaç. Unii editori ai Lavsaiconului lui Paladie, de unde e luat 
fragmentul, zic că aici nu e vorba de mănăstiri, ci de anumite popasuri 
sau locuri de odihnă. 


pentru dânsul de acolo vreme de trei zile; iar el, lângă uşă şezând, 
aştepta. 

lar a patra zi, de oarecare trebuinţă fiind silit Antonie, 
deschizând uşa, a ieşit. Şi, văzându-l pe dânsul, i-a zis: «Du-te de 
aici, bătrânule, de ce mă superi? Nu poţi să rămâi aici». Zis-a lui 
Pavel: «Cu neputinţă este să mă duc într-altă parte ca să mor, 
decât aici». Şi, uitându-se Antonie împrejurul lui şi văzând că nu 
are cele de hrană, nici pâine, nici apă, nici altceva, şi, iată, are 
patru zile de când aşteaptă, şi temându-se ca nu cumva să moară 
şi astfel să-şi întineze sufletul pentru nemilostivirea faţă de bătrân, 
l-a primit pe dânsul. Şi udând smicele de finic, i-a zis lui: 
«Impleteşte şir [funii], precum mă vezi pe mine că fac». 

Şi a împletit bătrânul până la ceasul al nouălea cu multă 
osteneală cincisprezece stânjeni. Şi văzând Antonie împletitura, nu 
i-a plăcut. Şi, apropiindu-se de dânsul, i-a zis: „Rău ai împletit, 
despleteşte-o şi împleteşte-o din nou”. (lar aceasta i-a zis-o lui 
după ce, şi bătrân fiind, postise până în a patra zi, precum am zis, 
ispitind răbdarea lui.) Iar el a despletit şi iarăşi a împletit cu 
anevoie aceleaşi smicele, căci se făcuseră zbârcite [şubrede] după 
prima împletire. Şi văzând Antonie că bătrânul nu a cârtit 
împuţinându-se cu sufletul, şi câtuşi de puţin nu s-a schimbat, şi 
nici faţa lui nu şi-a întors, s-a umilit spre dânsul. Şi, apunând 
soarele, a zis către dânsul: «Părinţele!**, vrei să mănânci o bucată 
de pâine?» Zis-a lui Pavel: «Precum ţi se pare, Avva». lar aceasta a 
plecat şi mai mult pe Antonie spre milostivire, că adică nu s-a 
grăbit a alerga spre vestirea hranei, ci a lăsa lui stăpânirea 
[puterea de a hotărî]. Deci a zis către dânsul: «Pune masa». Iar el 
a ascultat. Apoi Antonie a adus către dânsul patru posmagi de câte 
şase unghii!% fiecare, iar luişi şi-a udat unul, iar aceluia câte trei. 
După aceasta a citit un psalm pe care-l ştia Antonie, pe care, 
cântându-l de douăsprezece ori, tot de atâtea ori s-a şi rugat, ca şi 
întru aceasta să-l ispitească pe Pavel. Iar el cu osârdie împreună 
cu acesta se ruga. lar după rugăciune, făcându-se seara târziu, s-a 
aşezat să mănânce,. 

Şi, mâncând Marele Antonie un posmag, nu s-a mai atins de 
altul; iar bătrânul, mâncând încetişor, încă mai avea din posmagul 
pe care-l începuse, iar Antonie îl aştepta ca să sfârşească. Iar după 
ce a isprăvit, i-a zis lui: «Mănâncă, părinţele, şi alt posmag». Iar 

189 nanniac, diminutiv de la nă&nnac (părinte). Deşi e folosit şi pentru a 
numi pe Patriarhul Alexandriei, el se poate folosi şi la episcopul Romei, 
precum aflăm şi din unele apoftegme din Pateric (nota trad. neogr.). 
Atunci când e folosit cu un singur n - deşi nu întotdeauna -, el se referă 
la episcopul Romei. 

1% O unghie avea 32 de grame. 


Pavel i-a zis lui: «Dacă tu vei mânca, voi mânca şi eu; iar dacă tu 
nu vei mânca, nici eu nu mănânc». Zis-a Antonie: «Mie mi-ajun-ge, 
căci sunt călugăr». Apoi s-au sculat şi, făcând Antonie 
douăsprezece rugăciuni şi doisprezece psalmi, s-a rugat şi el 
împreună. Apoi a dormit puţin până la miezul nopţii. Şi, sculându- 
se, au început a cânta până la ziuă. lar dacă a văzut Antonie că 
bătrânul cu osârdie îi urma lui întru toate, i-a zis lui: «Iată, frate, 
de poţi trăi aşa în toate zilele, rămâi cu mine». lar Pavel a zis: «De 
ai şi altceva ca să-mi arăţi, nu ştiu, însă acestea pe care le-am 
văzut că le faci, le fac şi eu cu lesnire». Deci, încredinţându-se 
Marele spre dânsul că întru toate este un suflet foarte desăvârşit, 
neprefăcut fiind şi simplu, după câteva luni, ajutând harul lui 
Dumnezeu, Antonie i-a făcut chilie ca la trei sau patru semne 
depărtare de chilia lui. Şi i-a zis lui: «lată, puterea lui Dumnezeu 
lucrând cu tine, te făcuşi monah, deci, de aici înainte petrece 
singur aici, ca şi ispitire de la draci să ai». Deci, locuind Pavel cel 
Simplu un an, s-a învrednicit de darul izgonirii dracilor şi a tot 
felul de boli, îndreptând desăvârşit virtutea nevoinţei. 

Într-o zi, s-a adus Marelui Antonie un tânăr oarecare ce avea 
un drac începătoresc!*!, care hulea până şi cerul. Luând aminte 
Antonie la tânăr, a zis celor ce l-au adus: «Nu este al meu lucrul 
acesta, că încă nu m-am învrednicit de darul izgonirii unei astfel de 
tagme drăceşti; darul acesta este al lui Pavel cel Simplu». Şi, 
ducându-se Antonie la acela împreună cu aceia, i-a zis lui: «Avvă 
Pavel, scoate pe dracul din om, ca sănătos să se ducă întru ale sale 
şi să slăvească pe Domnul». Zis-a lui Pavel: «Dar de ce nu o faci 
tu?» Răspuns-a Antonie: «Nu mă îndeletnicesc cu aceasta, am alt 
lucru». Şi, lăsând Antonie acolo pe fecior, s-a întors la chilia sa. 

Deci, sculându-se Pavel şi rugându-se, a strigat pe dracul şi a 
zis: «Avva Antonie a zis ieşi din om, ca acesta să slăvească pe 
Domnul». lar dracul cu hulă a strigat: «Nu ies, bătrâne mâncăcios 
şi bârfitor». Şi, luând Pavel cojocul lui, îl bătea pe dânsul peste 
spate, zicând: «leşi, a zis Avva Antonie». Iar dracul ocăra şi pe 
Antonie, şi pe Pavel, zicând: «Mult-mâncăcioşilor, împietriţilor, 
nesăţioşilor, cei ce niciodată nu vă îndestulaţi cu cele ale voastre, 
ce împărtăşire aveţi cu noi? De ce ne tiranisiţi?» Într-un sfârşit, 
Pavel a zis către el: «Nu ieşi? lată, mă duc de te spun lui Hristos, şi 
vai de tine pentru ce-ţi va face!» Sălbaticul diavol l-a grăit de rău 
chiar şi pe Domnul, strigând: «Nu ies!» 

Spre aceasta mâniindu-se simplul Pavel, a ieşit din chilia sa, 
deşi era la amiază târziu (iar zăduful cel din Egipt, mai vârtos cel 


11 Un drac ce stăpâneşte peste alţi draci, precum avem împărţite şi 
cetele îngerilor lui Dumnezeu: Începătorii, Stăpânii şi celelalte. 


din acele locuri, se aseamănă poate numai cu cuptorul 
Babilonului). Deci, stând pe o piatră ca un stâlp, se ruga aşa, 
zicând: «Tu vezi, Iisuse Hristoase, Cel ce Te-ai răstignit în zilele lui 
Pilat din Pont, că nu mă voi pogori de pe piatra aceasta, nici nu voi 
mânca, nici nu voi bea până ce nu voi muri, de nu mă vei asculta şi 
nu vei scoate pe drac din om, făcând-l slobod pe dânsul de acest 
duh necurat!» 

Şi încă grăind el aceste cuvinte, a strigat dracul de jos, 
dinaintea chiliei: «Mă duc, mă duc, ies. Cu silă şi tiranisire mă 
izgonesc. Mă depărtez de om, şi nu mă mai apropii. lar unde mă 
voi duce, nu ştiu». Şi îndată a ieşit necuratul drac. Şi, prefăcându- 
se într-un balaur mare ca de şaptezeci de coţi!*?, s-a dus târându- 
se spre Marea Roşie”. 

Acesta este lucrul smeritului şi simplului Pavel, prin care 
Dumnezeu a arătat de ce fel de cinste şi slavă se învrednicesc cei 
neprefăcuţi şi smeriţi; că, pe dracul pe care nici Marele Antonie nu 
l-a putut scoate, Pavel în puţină vreme pe acesta prin simplitate şi 
prin cuget măsurat l-a izgonit; iar aceasta numai după un an de 
nevoinţă, în care s-a împlinit cea zisă de Sfântul Duh: Spre cine voi 
căuta, zice Domnul, fără decât numai spre cel smerit şi liniştit şi 
care se cutremură de cuvintele Mele? (Is. 66: 2). Este obişnuit ca 
pe acele duhuri mai de jos ale vicleşugului să le scoată oamenii 
mai începători cu credinţa, iar pe cele mai începătoreşti 
[stăpânitoare] să fie izgonite de bărbaţii mai smeriţi. 


VI. A lui Palladie 


Rugăciunea cea deasă a Sfântului Pahomie era ca să se facă 
voia lui Dumnezeu spre dânsul; şi iată că, după câtăva vreme, 
priveghind el şi aceeaşi rugăciune rugându-se, i s-a arătat lui 
îngerul Domnului, zicând: „Voia lui Dumnezeu este a sluji Lui şi a 
împăca neamul omenesc cu Dumnezeu. Deci, de aici înainte, 
primeşte cu tine pe cei ce se apropie de Dumnezeu cu pocăință, şi, 
după regula pe care ţi-o dau, aşa legiuieşte lor”. Şi, zicând acestea, 
i-a dat lui o tablă de aramă întru care erau scrise acestea: „Să 
îngădui fiecărui monah să mănânce şi să bea după putere; şi să nu 
opreşti nici postul, nici mâncarea. Sarcinile cele grele 
încredinţează-le celor mai tari şi care mănâncă, iar cele mai 
uşoare, celor mai postitori şi mai slabi. Fă şi chilii de multe feluri 
în aceeaşi mănăstire; iar într-o chilie să petreacă trei. lar 
mâncarea tuturor să fie într-o singură casă. lar de dormit să nu 
doarmă culcaţi, ci să-şi facă jilţuri puţin întinse [înclinate puţin pe 
spate], şi, punându-şi într-însele aşternuturile lor, aşa să doarmă. 


1% Un cot avea 53 de cm. 


Iar de vor veni străini dintr-o altă mănăstire cu alt obicei, să nu 
mănânce împreună cu aceştia, nici să bea, nici să intre în 
mănăstire împreună cu aceştia, afară dacă nu va fi găsit afară pe 
cale. Iar pe cel ce va veni să petreacă împreună cu dânşii, de nu va 
fi împlinit trei ani în nevoinţă, să nu-l primeşti, ci, lucrurile cele 
mai grele făcând în trei ani, aşa să intre în stadion [arenă]. Şi să 
poarte  camilafcă'*%, nu păroasă, precum copiii, şi să se 
pecetluiască cu cruci roşii; iar atunci când vor mânca, să-şi 
acopere capul cu ele, ca nu frate pe frate să vadă mestecând. Nu 
este slobod a grăi mâncând, nici afară de strachină şi de masă sau 
într-alt loc să ia aminte cu ochiul”. 

Încă le-a mai rânduit să facă douăsprezece rugăciuni peste zi, 
seara, asemenea, douăsprezece, şi în privegheri, douăsprezece, iar 
la ceasul al nouălea, trei, iar la fiecare rugăciune să cânte un 
psalm. 

Însă  împotrivă-grăind Pahomie îngerului şi, zicând că 
rugăciunile sunt puţine, îngerul a zis către dânsul: „Am rânduit 
aceste rugăciuni astfel încât să ajungă tuturor, iar cei mai mici să 
nu se scârbească [îngreuieze]; însă cei desăvârşiţi nu au trebuinţă 
de vreo dare a legii, că, de sineşi în chilii fiind, şi-au închinat toată 
viaţa lor vederii lui Dumnezeu, iar acestora [celor mai mici] le-am 
dat lege ca unora ce nu au mintea bine-cunoscătoare, ca, măcar ca 
nişte slugi ce nu iau aminte cu frica Stăpânului, împlinindu-şi 
pravila în chilii, să se afle cu îndrăzneală!%”. 

Acestea rânduindu-le îngerul, şi plinindu-şi slujba, s-a dus. 
Tipicul acesta e ţinut de şapte mănăstiri, ce numără şapte mii de 
bărbaţi care lucrează felurite meşteşuguri; dintr-acestea se 
chivernisesc ei şi mănăstirea de femei de cea parte a Nilului, unde 
trăiesc patru sute de surori; de multe ori, din prisosinţă dau şi 
săracilor, şi celor din închisori. 


VII. A Sfântului Efrem 


Frate, de voieşti a te face monah, întâi socoteşte în gândul 
tău că de acum te-ai mutat din viaţa aceasta, iar lumea aceasta şi 
slava ei socoteşte-o ca pe o colibă părăsită; că dacă nu te vei găti 
astfel pe sineţi, nu poţi să vieţuieşti precum se cuvine călugărilor 
şi să biruieşti patimile şi poftele cele lumeşti, care pogoară pe 
oameni întru pierzare. Că nemincinos e Cel ce zice: Că oricine 


1% Sau culion. Un fel de glugă, am zice noi. 

dispoziţie, stare). Orice fel de nevoinţă, fie a celor desăvârşiţi, fie a celor 

voieşte sã-Mi urmeze Mie, să se lepede de sineşi, să-şi ia crucea sa 
şi să vină după Mine. Că cel ce voieşte să-şi afle sufletul său îl va 
pierde pe el; iar cel ce îl va pierde pentru mine, afla-l-va pe el 
(Matei 16: 24-25). Şi să mai ştii că cel ce se apropie de Domnul, 
acestuia i se va întâmpla unele ca acestea: ispite, necazuri, 
osteneală, mâhniciune, golătate, strâmtorare, defăimare şi cele ce 
sunt ca acestea; că întru acestea se cearcă răbdarea omului şi se 
arată dorul ce-l are către Dumnezeu. Deci cel ce se dă pe sineşi cu 
toată inima ocârmuirii stareţului după Dumnezeu biruieşte întru 
toate acestea; căci numai sloboda şi desăvârşita alegere a 
voinței o cere Dumnezeu de la noi, şi numai El ne dă nouă 
vârtute şi ne dăruieşte biruinţă, precum este scris: Apărător este 
tuturor celor ce nădăjduiesc spre Dânsul (Ps. 17: 31). 

Deci ţi-am spus acestea de mai-nainte, ca nu cumva, intrând 
[în viaţa călugărească] şi peste acestea dând, căindu-te, să zici: 
„N-am ştiu că mi se vor întâmpla unele ca acestea”. Căci, iată, cele 
ce ţi se vor întâmpla se făcură ţie cunoscute de mai-nainte, ca şi tu 
de mai-nainte să-ţi găteşti gândul. Căci a pune temelie nu este 
osteneală, ci a săvârşi zidirea; căci, pe cât de mult se înalţă 
zidirea, pe atât de multă osteneală dă celui ce o zideşte, până la 
săvârşirea lucrului. Ascultă ce zice mântuitorul glas: Este oare 
cineva dintre voi care, voind să zidească turn, să nu şadă mai- 
nainte şi să numere cheltuiala ce o va face spre săvârşirea lui? Ca 
nu cumva, punând el temelia şi neputând a săvârşi, toţi cei ce-l vor 
vedea să înceapă a-l batjocori pe el, zicând: Acest om a început a 
zidi şi n-a putut să săvârşească (Luca 14: 28-30). Războiul ostaşilor 
este scurt, iar al călugărului, până la ducerea lui către Domnul. 

Din această pricină se cuvine a începe lucrul cu toată 
sârguinţa şi răbdarea şi trezvirea. Că de te vei apuca, iubitule, să 
junghii un leu, apucă-l vârtos, ca nu cumva să sfărâme oasele tale 
ca pe un vas de lut; iar de te vei arunca pe sineţi în mare, să nu te 
împuţinezi până ce nu vei ieşi la uscat, ca să nu te pogori în adânc 
ca o piatră. Deci, înaintea uşilor fiind şi primind întrebare, să nu 
zici: „Toate voi răbda”, iar mâine să te lepezi cu lucrurile. Că 
îngerii lui Dumnezeu stau împrejur şi aud toate cele ce ies din 
buzele tale. Vezi, iubitule, că nimeni nu te sileşte, ci de voie şi 
adevărat te făgăduieşti, iar de aici înainte să nu tăgăduieşti 
făgăduinţele tale cele către Dumnezeu, că El va pierde pe toți cei 
ce grăiesc minciuna (Ps. 5: 7). 

Iubitule, dacă vei pune început bun, şi bătrâneţile tale le vei 
sfârşi cu plăcere, vei fi ca un luminător, luminând pe toţi pe calea 
Domnului. Deci pune temelie tare, ca lucrul să se suie la înălţime. 


1% Oeheiav np60eow. 


Iar dacă de la părerile înalte'* ale deşertăciunii vieţii din lume ai 
venit la călugărie, păzeşte-te pe sineţi de dracul înaltei cugetări, ca 
să nu te stăpâneşti de dânsul şi să te pogori în pierzare. Dar de vei 
avea supunere în Domnul şi cu mâinile tale lucrezi cele bune, 
aceasta nu-ţi va fie ţie pricină de ruşine; că această puţină 
strâmtorare şi necaz pe care le rabzi pentru Domnul se vor face ţie 
solitor spre viaţă veşnică. Şi ce încă să mai zic? Că, precum cel ce 
schimbă o drahmă pentru zece mii de talanţi de aur, aşa este toată 
strâmtorarea vieţii călugăreşti către slava ceea ce se va descoperi 
celor ce se nevoiesc şi ostenesc. Deci mici [lucruri] dai, şi mari 
primeşti înapoi. 

Iar de te vei da de stareţul vreunui frate ca să fii sub mâna 
lui, să nu zici în cugetul tău: „Eu sunt fecior de mari şi luminaţi 
părinţi, iar acesta este din părinţi neştiuţi, proşti şi cerşetori, sau 
poate se trage din robie, acesta nu ştie filosofia cea din lume, eu 
ştiind-o pe aceasta, şi deci, dar, cum mă pot eu supune acestuia? 
Că ocară îmi este de voi face aceasta”. Nu gândi unele ca acestea, 
iubitule, că nu cu pricepere ai socotit pentru aceasta; că cel ce 
socoteşte unele ca acestea, încă nu s-a dezbrăcat de omul cel 
vechi, de cel ce se strică după poftele înşelăciunii. Iar noi, iubitule, 
ca unii ce suntem daţi de Dumnezeu fraţilor celor de un suflet 
întru slujire, să răbdăm, ca să ne învrednicim slobozeniei drepţilor, 
gândind la Stăpânul tuturor, Care, bogat fiind, a sărăcit pentru 
noi, ca noi să ne îmbogăţim cu sărăcia Aceluia (cf. II Cor. 8: 9); El 
a fost numit Samarinean şi îndrăcit ca să îndrepte nebunia 
noastră. Deci pune cerbicea fără ruşine sub jugul cel bun al 
Acestuia, ca să afli odihnă sufletului tău; iar pentru aceasta, 
ascultă o pildă: Doi atleți au venit ca să se lupte cu cei împotrivă- 
luptători [adversarii lor], dintre care unul era îmbrăcat cu podoabă 
luminată, iar celălalt cu una săracă; şi, dezbrăcând amândoi cele 
ce le purtau, au intrat goi în stadion. Deci, cel ce a dezbrăcat haina 
cea luminată o va putea oare aduce pe aceasta în vremea nevoinţei 
spre ajutor împotriva potrivnicului, sau, mai vârtos, pe aceea 
lepădând-o, ca pe una ce nu ajută întru nimic spre nevoinţă, pe 
bărbăţie şi pe meşteşug împreună cu vârtutea le va arata 
împotriva atletului? Tot aşa şi tu, nu socoti cele ce le-ai lăsat - că 
fiecare a lăsat cele ce avea, şi de omul cel vechi s-a dezbrăcat, ca 
cu omul cel nou să se îmbrace -, ci te apucă de smerita cugetare, 
ştiind că gol întru nevoinţă ai intrat, precum şi ceilalţi Împreună- 
nevoitori [atleți], că scris este: Cele inalte la oameni urâciune sunt 
la Dumnezeu (Luca 16: 15); şi nici pentru lumeasca înţelepciunea 
să nu te înalţi, că zice: Înţelepciunea lumii nebunie este la 


1% Undinyewo = prejudecățile, pripelile, bănuielile. 


Dumnezeu (| Cor. 3: 19). Şi iarăşi: Cel dintre voi ce voieşte să fie 
înțelept în veacul acesta să se facă nebun, ca [aşa] să fie înţelept (| 
Cor. 3: 18). 

Deci uită petrecerea cea de mai-nainte, ca şi iertarea 
păcatelor celor dinainte cu îndrăzneală să o ceri de la Dumnezeu. 
Iar după ce te-ai lepădat de cele vechi şi ţi-ai smerit gândul, adună 
bogăţie prin slujirea şi aducerea de roadă către fraţi. Şi, de vei 
curăța curţile de gunoi, sârguieşte-te a curăța şi poftele cele 
lumeşti de la omul cel dinăuntru; iar de cureţi cenuşa bucătăriei, 
adu-ţi aminte de prorocul care zice: Cenuşă ca pe pâine am 
mâncat, şi băutura mea cu plângere am amestecat-o (Ps. 101: 10). 

Văzând focul acesta stricăcios, socoteşte şi văpaia cea 
veşnică, pe ceea ce va să mănânce pe păcătoşi, şi lăcrimează 
pentru cele ce ai păcătuit; şi orice faci, cu smerită cugetare şi cu 
bună socoteală fă şi prea mare folos vei avea, şi harul lui 
Dumnezeu îl vei trage spre sineţi. Că zice: Domnul le stă împotrivă 
celor mândri, iar celor smeriţi le dă har (Pilde 3: 34). lar de te 
osteneşti mult, socoteşte pe cei din surghiun, în ocne şi în amară 
robie, şi te supune stareţului tău în Domnul, că nu după om este 
slujirea pe care o rabzi pentru Domnul. Cine, dar, necinstit fiind 
sau ostenindu-se pentru împăratul, au nu socoteşte ocara cinste şi 
osteneala odihnă? Iar dacă nu alegem de voia noastră necinste şi 
osteneală a răbda pentru Domnul, pentru ce am mai ieşit din 
lume? 

Iubitule, cine e vrednic şi fericit să pătimească pentru El? 
Deci, orice rabzi pentru Domnul, să ştii că mici faci, şi mari iei 
înapoi. De răbdare, dar, avem trebuinţă, ca, făcând voia lui 
Dumnezeu, să dobândim făgăduinţa. Că zice: Cel ce va răbda până 
în sfârşit, acesta se va mântui (Matei 24: 13). 

lar dacă cel ce le-a lăsat pe cele luminate astfel trebuie a 
cugeta smerit, cu atât mai vârtos cei ce au venit dintr-o viaţă 
ticăloasă şi ostenicioasă la viaţa călugărească se cuvine a se 
micşora pe eişi şi niciodată a cugeta înalt: măcar de se vor cinsti 
mai mult decât alţii, ei să arate toată blândeţea şi smerita 
cugetare, pomenind şi socotind de-a pururea facerile de bine ale 
Domnului, adică din care strâmtorare a veacului acestuia i-a smuls 
pe dânşii, ca să nu se risipească cu mintea şi, uitând necinstea lor 
cea de mai-nainte, să se îngâmfe şi să audă, ca nişte nemulţumitori 
către Făcătorul de bine, cea zisă în Psalmi: Omul, în cinste fiind, n- 
a priceput, alăturatu-s-a dobitoacelor celor necuvântătoare şi s-a 
asemănat lor (Ps. 48: 20). 

De aceea, iubiţilor, să slujim Domnului cu multă smerită 
cugetare în toate zilele noastre, Celui ce scoală de la pământ pe 
cel sărac şi din gunoi ridică pe cel lipsit, ca şi după sfârşit să ne 


învrednicească pe noi slavei celor blânzi şi smeriţi. Pentru că scris 
este: Domnul va răsplăti cu prisosinţă celor ce fac mândrie (Ps. 30: 
24). 


VIII. A lui Avva Cassian 


In toate obştile cele din Egipt şi din tot Răsăritul se păzesc 
aceste tipice [rânduieli] canonice: cel ce vine la obşte şi voieşte să 
se facă călugăr nu se va primi înăuntru în mănăstire de nu va arăta 
oarecare dovadă şi cercare de dorul cel către Dumnezeu, de 
smerenie, de stăruinţă şi de îndelungă-răbdare. Deci, odată ispitit 
prin acestea, se va face primit la fraţi, de unde se învaţă că nu 
trebuie să aibă nimic învistierit din averea lui. Aşadar, fiecare se 
goleşte de avuţia lui cea dintâi până într-acolo încât nu i se 
îngăduie a mai purta nici îmbrăcămintea cu care a venit la 
mănăstire, ci, toţi fraţii, adunaţi fiind, iar el fiind adus în mijloc, se 
dezbracă de hainele sale, iar prin mâinile stareţului se îmbracă cu 
hainele mănăstirii, astfel încât prin această rânduială să cunoască 
că de toate lucrurile cele lumeşti, de fală şi de îngâmfare 
dezgolindu-se, s-a îmbrăcat în sărăcia lui Hristos şi că fără de 
ruşine se poate număra şi potrivi pe sineşi împreună cu trupul 
frăţimii. 

lar hainele pe care le-a dezbrăcat, luându-le iconomul 
mănăstirii, le păstrează vreme îndelungată, punându-le deosebi, 
până când podoaba sporirii, a petrecerii şi a răbdării o va arăta 
prin multe ispite. lar dacă îl vor afla pe dânsul putincios întru 
răbdarea acestora, întru sârguinţă şi întru înfocata fierbinţeală 
întru care a început a petrece, îl vor număra împreună cu ceilalţi; 
iar dacă vor afla într-însul oareşice neajungere de cârteală sau 
greşeală cât de mică de neascultare, dezbrăcându-l pe acesta de 
cele ale mănăstirii cu care a fost îmbrăcat, îmbrăcându-l cu 
hainele mireneşti, îl gonesc din obşte. Această rânduială a acribiei 
[stricteţe] nu e pentru cel ce simplu se gândeşte la depărtarea de 
mănăstire, ci pentru cel ce nu petrece după toate cele ce le-a 
făgăduit în mărturisirea sa, pe acesta deci îl îmbracă în haină 
mirenească şi îl sloboade din mănăstire. 

Iar când cel primit întru aceasta - despre care am zis că va fi 
ispitit cu multă cercare - se va arăta fără prihană, acestuia nu i se 
va îngădui să se amestece degrabă cu soborul fraţilor, ci va fi dat 
celui rânduit a avea grija străinilor, poruncindu-i-se a face slujba 
sa cu toată sârguinţă. lar după ce fără de prihană va sluji un an 
întreg străinilor, alcătuindu-se [învoindu-se] prin aceasta către 
smerenie şi îndelungă-răbdare, de aici se va număra împreună cu 
soborul fraţilor. Iar cel rânduit pentru această grijă îl învaţă pe 


dânsul, pe cel ce s-a făcut astfel ucenic, pe care cale, începând, va 
putea să ajungă la desăvârşirea faptei bune. Întâi îl învaţă să-şi 
biruie plăcerile sale, poruncindu-i a face cele împotriva voilor lui. 
Căci altfel, zic Părinţii, nu poate cineva a-şi înfrâna plăcerile sale - 
sau mânia a birui, sau scârba, sau a câştiga smerenia, sau simplu 
împreună cu frăţimea a se desăvârşi în viaţa de obşte - de nu mai 
întâi prin ascultare îşi va omori voile sale. 

Sporind cu aceste reguli şi învățături pe cel ce s-a făcut 
ucenic, iarăşi, pe rând, îl învaţă să nu-şi ascundă gândurile sale, ci, 
de îndată ce-i vor veni, să le descopere pe acestea părintelui său şi 
cu niciun chip să nu-şi creadă inimii sale în judecarea!” acestora, 
ci, aceea de a cunoaşte de sunt bune sau rele să o încredinţeze 
judecării părintelui său. Aşadar, atâta supunere se păzeşte la 
dânşii, încât nimeni nu îndrăzneşte ceva în afara voii stareţului, 
nici măcar a ieşi din chilia unde şade. Şi aşa, pe cele poruncite, se 
sârguiesc a le săvârşi de ca şi cum le-ar primi de la Dumnezeu. 

Şi, şezând în chilii, iau aminte cu toată sârguinţa la lucru, la 
citiri şi la rugăciuni, iar de ar auzi pe cineva bătând în uşa chiliei 
lor, chemându-i afară la slujbă sau la alt lucru, de îndată le lasă pe 
toate şi spre cea poruncită pornesc cu toată sârguinţa, râvnind la 
virtutea ascultării, pe care o cinstesc ca pe un lucru mai mântuitor 
decât celelalte, adică şi decât citirea, şi decât liniştirea în chilie, şi 
decât toate celelalte fapte bune, pe care le socotesc mai prejos 
decât aceea. Pe lângă acestea, este de prisos a zice că nimeni 
dintre dânşii nu are altceva afară de mantie [tunică], de dulamă 
[pelerină], de încălţăminte, de cojoc şi de rogojină, socotindu-se o 
ruşine să se zică la dânşii „cartea mea” sau „condeiul meu”, 
„tăbliţa mea [de scris]” şi altele ca acestea. 

Şi fiecare dintre ei, atât cât câştigă într-o zi din sudoarea 
lucrului său, pe toate le adună mănăstirii, atât cât le ajunge nu 
numai lor, ci şi pentru slujirea străinilor şi spre ajutorarea 
săracilor. Şi, aşa ostenindu-se, nu se îngâmfă, nu se mândresc şi 
nici nu se află cineva dintre ei care să ceară de pe urma lucrului şi 
sudorii sale mai multă odihnă decât îi este de trebuinţă; nici nu-şi 
opreşte vreo avere din vreun lucru oarecare, ci se are pe sine 
nemernic [călător] şi străin de toată lumea; chiar de are o oarecare 
stăpânire asupra unui lucru pământesc, se socoteşte slujitor şi rob 
al fraţilor. Iar de va sfărâma cineva vreun vas sau va pierde vreun 
lucru, acela mărturiseşte stareţului greşeala lenevirii sale şi, aşa 
pocăindu-se, ia iertăciune. 

Tot cel ce este chemat la vreun lucru sau la pravila bisericii, 
de va ajunge cu zăbavă [întârziere], sau răspunde cu asprime ori 


197 Lit. : discernerea. 


cu obrăznicie, sau face ascultarea cea poruncită cu cârtire ori mai 
cu lenevire, sau cinsteşte citirea din cărţi mai mult decât lucrul şi 
ascultarea, şi astfel cele poruncite lui le va săvârşi mai cu zăbavă, 
sau, slobozindu-se pravila bisericii!*%, nu va alerga degrabă spre 
lucrul său, sau va vorbi cu cineva afară de trebuinţa cea de nevoie, 
sau va apuca mâna altuia cu îndrăzneală,-sau ceva din cele 
asemenea acestora va greşi, se va spune unei certări ca acestea: 
adunându-se fraţii la pravila bisericii, aruncându-se pe sineşi la 
pământ, cere iertăciune pentru greşeala sa. Iar de se va afla cineva 
făcând greşeli mai groase [grave], precum disprețul, împotrivă- 
grăirea cu mândrie, ieşirea din mănăstire fără blagoslovenia 
stareţului, vorbirea cu femeile sau cu cineva din afara obştii, 
mânia, cearta, vrăjmăşia, pomenirea de rău, iubirea de argint - 
care este lepra sufletului -, dobândirea vreunui lucru afară de ceea 
ce dă stareţul, hrănirea fără blagoslovenie, ce se face adică ca un 
furtişag, şi cele asemenea acestora, nu se vor pune sub certarea 
[epitimia] de care s-a zis, ci sub una mai grea şi mai mare, iar de 
nu se va îndrepta, se scoate din mănăstire. Şi slujba!’ o săvârşesc 
cu atâta smerită cugetare şi sârguinţă, încât o astfel de ascultare 
nici chiar celui mai aspru stăpân nu-i arată vreunul din robii săi. 


IX. Din Canoanele Apostolilor” 


Cei ce se apropie pentru prima dată de Taina Creştinătăţii?e! 
să se aducă de diaconi către episcop sau către preoţi şi să 
cerceteze  pricinile pentru care s-au apropiat de cuvântul 
Domnului; iar cei ce i-au adus să-i cerce cu de-amănuntul şi să 
mărturisească cele despre dânşii. Încă şi năravul şi viaţa lor, şi de 
sunt robi ori slobozi; şi, de va fi cineva rob, să fie întrebat stăpânul 
său, ca să-l mărturisească pe el**%, iar de nu, să se lepede [să nu fie 
primit], până se va arăta pe sineşi vrednic de stăpânul?% său. 


1% Zit.: sinaxa, adunarea, „bisericii” fiind adăugat. Astăzi, în 
mănăstirile greceşti, prin sinaxă se înţelege şi adunarea fraţilor într-un 
loc deosebi de biserică pentru osebite scopuri, în special de ordin 
duhovnicesc. În cazul de faţă, e posibil ca Sfântul Ioan Cassian să se 
refere la locurile de adunare de pe lângă biserică sau la pravila din 
biserică. 

1% Zit.: diaconia, adică, precum se pare, orice fel de lucrare din 
mănăstire: în biserică sau în afara ei. 

2% Acestea sunt numite astăzi şi Constituţiile apostolice. O notă a 
editorilor greci zice aici că, deşi textul se referă la primirea idolatrilor la 
Creştinism, acesta se referă implicit şi la monahul care intră în chinovie. 

201 evoefeiac = evlaviei, cucerniciei, bunei-cinstiri. 

202 Pesemne legat de vrednicia sau caracterul lui. 

2% Trad. neogr. înţelege prin stăpân (6eon6rn) pe episcop. 


PRICINA A DOUĂZECI ŞI ŞAPTEA 


Că şi lepădările de lume cele primejdioase" nu sunt de lepădat cu 
totul; şi cum că pe tot cel ce vine la obşte şi cere cu fierbinţeală a 
locui împreună cu fraţii, nu se cuvine ca de îndată să-l izgonim, 
mai-nainte adică de a cunoaşte cu deadinsul cele despre el şi a-l 
cerca şi ispiti după cele scrise; iar de va stărui în voinţa sa şi după 
ispitire, se cuvine a-l primi, dar numai dacă lucrului acesta 
[cercării şi primirii] nu-i va urma ceva oprit de dumnezeieştile legi. 


I. A lui Palladie 


Un tânăr oarecare pe nume Macarie, ca de optsprezece ani, 
jucându-se cu cei de o vârstă cu el, a săvârşit fără de voie o 
ucidere; şi, temându-se, a fugit în pustie; şi într-atâta frică de 
Dumnezeu şi de oameni a ajuns, încât a petrecut trei ani întregi în 
pustie fără acoperământ, fără a simţi [asprimea acestei petreceri]; 
iar pământul acela de acolo este cu desăvârşire uscat?%. Iar după 
aceasta, şi-a zidit în pustia aceasta o chilie; şi, trăind într-însa alţi 
douăzeci şi cinci de ani, s-a învrednicit de darul de a trăi în 
singurătate şi de a scuipa desăvârşit asupra dracilor?%. 

Deci eu cu acesta multă vreme fiind, am aflat de la dânsul 
cele despre el, precum şi pricina depărtării de lume. Într-o zi i-am 
cerut să-mi spună cum se află gândul lui despre păcatul uciderii. 
Iar el a zis că atât de departe este de întristarea pentru dânsul, 
încât şi mulţumeşte pentru pricina uciderii. „Că mi se făcu mie, 
zicea, uciderea cea fără de voie pricină de mântuire”. Şi aducea şi 
mărturie din Scriptură, zicând despre Moise: „Că şi acela, de n-ar 
fi fost frica pentru uciderea cea din Egipt prin care a scăpat de 
Faraon fugind la Madianiţi şi la Muntele Sinai, nu s-ar fi 
învrednicit stăpâneştei vederi a lui Dumnezeu, şi de atâtea daruri, 
şi de descoperirea cuvintelor Duhului”. Deci arătat este dintr- 
aceasta cum că se întâmplă ca uneori cineva, şi cu gând fără de 
voie apropiindu-se de bunătate, să se învrednicească de prea mare 
sporire spre dânsa. 


II. A Sfântului Efrem 


20% neptorarikai, mai exact, cele făcute în anumite circumstanţe, care 


pot sau nu pune în primejdie pe cel ce se leapădă sau pe alţii. 

2% E vorba de Egiptul de sus, unde plouă foarte rar, dar şi când plouă, 
pământul n-are parte de apă suficientă. Conform unor observaţii 
contemporane, a fost o perioadă când n-a căzut nici măcar o picătură 
timp de şaptesprezece ani (nota trad. neogr.). 

2% xanTvew, adică de a-i dispreţui şi alunga. 


De va veni vreun frate în obşte dintr-o primejdie2”, să se 
păzească pe sineşi, ca nu cumva, dintr-o binecuvântată arătare?%, 
să fie stăpânit de vrăjmaşul; căci îi pune lui în gând şi-i zice: „De 
ce voieşti să te osteneşti întru faptele bune şi să te ticăloşeşti, 
nefiind pentru tine nicio răsplătire? Ce, au doar din a ta hotărâre 
ai venit în călugărie? Că de nu ţi s-ar fi întâmplat ţie acel lucru, şi 
din pricina nevoii te-ai făcut călugăr, nu ai fi voit a face aceasta de 
la sineţi. Deci, de ce să te nevoieşti acum în zadar, că Dumnezeu 
nu-ţi mulţumeşte pentru aceasta?” Aşadar, acestea şi altele ca 
acestea pune vrăjmaşul în gândul fratelui, vrând a-l surpa pe 
dânsul întru deznădăjduire; dar, de nu se va trezi fratele, socotind 
facerea de bine a Domnului, şi de nu va sta vârtos întru credinţă, 
se dă pe sineşi deznădăjduirii, orbindu-se la minte, şi aşa începe a 
petrece în lenevire, fără de frică şi în toată nepăsarea, ajungând 
întru cea desăvârşită pierzare. 

Deci nu se cuvine să se supună vrăjmaşului celui ce pune în 
gând unele ca acestea, ci mai vârtos se cuvine să se ostenească 
întru faptele bune, aducându-şi aminte de facerile de bine ale 
Domnului, şi a zice către sine: „Suflete, mulţi prin multe postiri şi 
milostenii s-au învrednicit a veni într-o petrecere ca aceasta, iar 
eu, întru lenevire petrecând toată vremea vieţii mele, m-am 
învrednicit prin bunătatea lui Dumnezeu a venit într-o astfel de 
rânduială, a unei vieţi cinstite şi fără de grijă, nesocotindu-mi mie 
Iubitorul de oameni Stăpân multele şi nenumăratele mele păcate. 
Deci şi noi, suflete, să ne sârguim a face lucruri vrednice de 
pocăință, ca nu îndoit să fim munciţi: ca unii adică ce şi de harul 
lui Dumnezeu ne-am lepădat, şi făgăduinţa călugărească nu am 
păzito”. Şi-ţi voi povesti ţie, suflete, o pildă pentru aceasta, ca mai 
multă osârdie să ai şi să nu se îndoiască gândul tău. 

Un bogat oarecare era într-un oraş; acesta şi-a cumpărat luişi 
moşie de cealaltă parte a râului, şi îndată s-a dus; dar înainte să 
plece, chemând pe robii săi, le-a împărţit lor moşia şi le-a zis: 
„Fiecare dintre voi să se ducă în partea lui şi să lucreze într-însa, 
până când, venind, voi vedea lucrul fiecăruia dintre voi”. Iar unii 
dintre ei, aflându-se recunoscători şi iubitori faţă de stăpân, au 
ascultat de cele ce le-a rânduit stăpânul lor şi s-au dus să lucreze, 
iar alţii, neascultători fiind şi grei la cerbice, au răspuns împotrivă 
stăpânului lor, zicând: „Noi nu vom asculta glasul tău, şi nu vom 
trece râul, şi în moşia ta nu ne vom osteni”. Cu toate acestea, 
domnul lor nu s-a mâniat, ci a poruncit slugilor sale să gătească 
băutură; şi, îmbătând pe robii cei neascultători, a poruncit altor 


207 Vezi nota de la titlul Pricinii. Ca o continuare: „...şi nu dintr-o 
hotărâre anterioară de a se face monah”. 
2% Din gânduri sau prilejuri ce în aparenţă sunt promițătoare. 


slugi să-i ridice pe dânşii şi să-i treacă râul şi să pună pe fiecare în 
partea ce i se dăduse de la dânsul, iar ei au făcut precum li s-a 
poruncit şi au adus pe robi în părţile lor. 

Iar unul dintr-înşii, trezindu-se din beţie şi aflându-se pe sine 
zăcând de cealaltă parte a râului în partea pe care i-o dăduse 
domnul lui, s-a minunat de aceasta şi a zis întru sineşi: „Dacă aşa 
de mult m-a iubit pe mine stăpânul meu, şi, chiar nesupunându-mă 
eu, el nu s-a mâniat, ci a suferit cu îndelungă-răbdare, şi acest 
mare şi silnic [iute] râu m-a trecut ca prin vis fără osteneală şi în 
partea mea m-a pus, şi eu, dar, mă voi osteni cu sârguinţă în moşia 
lui, pomenind răbdarea şi bunătatea lui şi facerile de bine ce le-a 
făcut cu mine”. Şi a început robul acesta să lucreze cu aşa 
sârguinţă, că i-a întrecut şi pe ceilalţi robi care au început mai- 
nainte. 

Apoi, deşteptându-se şi al doilea rob, aflându-se pe sine 
zăcând de cealaltă parte a râului în moşia domnului său, viclean 
fiind şi leneş, a zis întru sine: „lată, acest râu mare şi silnic m-a 
trecut ca prin vis, iar eu voi lăsa înţelenită țarina lui, şi apoi voi 
vedea ce va face”. Şi iarăşi culcându-se, a adormit; şi, dormind el, 
s-au suit mărăcinii şi buruienile sălbatice şi l-au acoperit pe el. 

lar după multă vreme, a venit domnul robilor acelora ca să 
cerceteze lucrul fiecăruia; şi, văzând lucrul celor ce au început de 
mai-nainte, i-a blagoslovit pe dânşii. Şi venind şi către robul pe 
care el l-a trecut râul ca prin vis, văzând lucrarea lui cea bună, s-a 
veselit cu dânsul şi l-a blagoslovit pe el. Apoi a venit şi către robul 
cel leneş ca să vadă lucrul lui; şi l-a aflat domnul pe el acoperit 
peste tot cu mărăcini; şi, strigându-l pe dânsul cu îngrozire, i-a zis 
lui: „Robule viclean şi leneş, pentru ce ai lăsat țarina mea 
înţelenită, au nu ştii că te-am trecut râul ca prin vis şi te-am pus în 
partea pe care ţi-am împărţit-o ţie, şi nu te-am pomenit de rău 
pentru nesupunerea ta cea de mai-nainte? Nu ţi se cuvenea şi ţie 
să urmezi celui împreună-rob cu tine, pe care ca şi pe tine l-am 
trecut râul?” Iar el a tăcut şi niciun răspuns n-a aflat. Atunci 
domnul lor a făcut după fapta fiecăruia. 

Deci cunoaşte cum că bogatul este Hristos, iar credinţa, 
moşia, iar îmbătarea, acesteia şi amăgirea ei; iar robii cei osârdnici 
sunt cei ce pentru dragostea lui Dumnezeu s-au lepădat de viaţă; 
iar cel trezit din beţie este bărbatul cel iubitor de plăcere, care, 
făcându-i-se şi lui primejdie, a venit la viaţa călugărească şi a 
lucrat voia lui Dumnezeu; iar omul cel leneş este cel care şi el, din 
primejdie şi nevoie la călugărie a venit, dar s-a lepădat de darul 
Domnului şi s-a lenevit de a sa mântuire?%. Pe lângă acestea, 


2% unde se pomeneşte de acelaşi termen (nepíotaow). De luat aminte 


socoteşte şi pe Saul, care, luând cărţi de la arhierei, mergea în 
Damasc ca să lege pe cei ce cred în Domnul; dar cel ce a ieşit a 
răsturna credinţa, acelaşi s-a aflat propovăduitor al ei; că multe 
sunt îndurările Domnului spre toţi cei ce-L cheamă pe El întru 
adevăr. 


III. Din Pateric 


Un tânăr oarecare, vrând să se lepede de lume, s-a dus în 
pustie; şi, văzând un turn, adică o chilie zidită în chipul turnului, a 
zis întru sineşi: „Pe cel pe care-l voi afla în turn, aceluia îi voi sluji 
până la moarte. Şi, ajungând acolo, a bătut la uşă, şi, ieşind un 
călugăr bătrân, i-a zis lui: „Ce voieşti?” „Pentru blagoslovenie am 
venit”. Şi, primindu-l pe dânsul bătrânul şi odihnindu-l, i-a zis lui: 
„Nu ai treabă nicăieri?” Iar el i-a zis lui: „Nu, ci voiesc să petrec 
aici”. Şi, auzind acela, l-a lăsat pe el. Şi era bătrânul căzând în 
curvie, şi avea pe femeia lui cu el. Iar fratele a zis: „De ai femeie, 
ori soră, nu ştiu, însă eu voi sluji vouă până la moarte”. 

Apoi, trecând vreme din destul, şi fără de judecare întru toate 
slujind fratele, aceia au zis întru eişi: „Nu ne ajunge nouă 
greutatea [păcatului] pe care o purtăm, oare să mai dăm seama şi 
pentru acest suflet? Să ne ducem, dar, din cele de aici şi să lăsăm 
lui chilia”. Apoi, luând câte ceva din cele ce aveau, au zis fratelui: 
„Noi ne ducem la rugăciune, tu păzeşte chilia”. lar dacă s-au 
îndepărtat puţin, fratele a cunoscut sfatul lor şi s-a dus fuga către 
dânşii, iar ei, văzându-l pe dânsul, s-au tulburat şi au zis: „Până 
când ne vei osândi pe noi? Ia chilia, şezi şi ia aminte de sineţi”. Iar 
el a zis: „Eu n-am venit pentru chilie, ci ca să slujesc vouă”. Şi, 
auzind ei, s-au umilit şi au început a se pocăi lui Dumnezeu: şi 
femeia s-a dus într-o mănăstire, iar bătrânul s-a întors în chilia sa; 
şi aşa, prin răbdarea fratelui, s-au mântuit amândoi. 

Vezi cum bătrânul, duhovnicesc fiind?!®, nu cunoştea legea 
Duhului, măcar deşi pătimea alunecare ca un om? Pentru aceasta 
şi pe fratele ce s-a apropiat nu l-a gonit desăvârşit: măcar că nu 
voia să primească a locui împreună cu altul, după ce l-a lepădat 


asemănarea credinţei cu moşia (de fapt, lumea întreagă). Cu alte cuvinte, 
lumea, cu toate „primejdiile” ei, a fost şi este făcută de Dumnezeu ca 
pricină de credinţă pentru oameni, ca ei să lucreze cu nădejdea primirii 
platei de la Dumnezeu, sau, dimpotrivă, lumea poate fi „refăcută” de 
oameni ca pricină de beţie şi „odihnă” şi scăldare în râul ei cel silnic, ce 
se arată cu valurile bogăției şi amăgirii, care uită, cum se zice, că „nu 
sunt pe moşia lor”, măcar că nici nu au vreuna a lor. 

210 Trad. lit. Trad. neogr. redă în schimb prin „care nu gândea drept”. 
De aici se pare că începe cuvântul lui Pavel Monahul. 


puţin, dacă l-a văzut pe dânsul că nu suferea să se depărteze, chiar 
nevrând, l-a primit, ca pe unul ce de la Dumnezeu era pornit spre 
aceasta, temându-se să nu greşească spre Dumnezeu, Cel ce l-a 
pornit pe acesta, Care a şi zis: Pe cel ce vine la Mine nu-l voi 
scoate afară (loan 6: 37). Aşijderea şi răbdând fratele vreme din 
destul şi slujindu-i lui fără a aduce pricini, pentru aceasta nu 
îndrăznea a aduce vreo pricină de a-l izgoni, alegând mai vârtos să 
se ridice din chilie decât a-l goni fără dreptate pe cel ce din 
Dumnezeiasca Pronie a venit spre a petrece, Care şi încredințare a 
făcut întru dânsul [spre aceasta]. Să se păzească, dar, şi la noi 
această lege fără schimbare. 


IV. A Sfântului Efrem 


Nu defăima pe bătrâni, de vor voi să vină în osteneala vieţii 
călugăreşti; căci Domnul, pe cei din al unsprezecelea ceas nu i-a 
lepădat (cf. Matei 20: 6); că nu ştii dacă nu cumva cutare bătrân va 
fi vas ales. 


PRICINA A DOUĂZECI ŞI OPTA 


Despre cum se cuvine a începe nevoinţa (călugărească), şi că cei 
ce încep au trebuinţă de răbdare şi de silẹ", pentru că fapta bună 
la început pare a fi aspră, din pricina patimilor şi a deprinderilor, 

iar mai pe urmă se află neted”; şi cum că începutul temeinic 
prea mult foloseşte; şi cum că cu neputinţă este a urma lui Hristos 
şi a îndrepta vreo faptă bună cel ce mai-nainte nu s-a gătit pe 
sineşi spre moarte. 


I. Din viaţa Sfintei Singlitichia 


Zice Fericita Singlitichia: „Că multă este nevoinţa celor ce se 
apropie de Dumnezeu: întâi e osteneală, apoi e bucurie 
nepovestită. Că aşa cum cei ce vor să aprindă foc, mai întâi adică 
se afumă şi lăcrimează, iar după aceasta împlinesc ceea ce 
urmăreau, tot aşa şi noi, de voim a ne aprinde nouă dumnezeiescul 
foc, cu lacrimi şi cu osteneală să ne ispitim a face aceasta. Că zice 
Domnul: Foc am venit să arunc pe pământ, şi ce voiesc, dacă acum 
s-a aprins pe pământ? (Luca 12: 49); unii adică, din pricina 
împuţinării, s-au ostenit puţin suferind fumul, iar focul nu l-au 
aprins, şi s-au îndepărtat degrabă - n-au stăruit îndelung şi n-au 
răbdat până în sfârşit. 


II. Din Pateric 


1. Întrebat a fost un stareţ: „Pentru ce adeseori mă 
împuţinez?” Şi a răspuns: „Pentru că încă n-ai văzut soarele întru 
sineţi”. 

2. Zis-a un stareţ: „A se sili cineva pe sine întru toate, aceasta 
este calea lui Dumnezeu”. 

3. Acelaşi a zis: „Cel ce se sileşte pe sineşi pentru Dumnezeu 
este asemenea omului ce mărturiseşte (credinţa) [mărturisitorul]”. 

4. Întrebat-au fraţii pe oarecine din Părinţi, zicând: „Cum de 
nu aleargă sufletul întru făgăduinţele lui Dumnezeu pe care le-a 
făgăduit în Scripturi, ci se abate la cele necurate?” Şi a răspuns 
bătrânul: „Eu zic că din pricină că nu a gustat din cele de sus, şi 
pentru aceasta spre cele necurate pofteşte”. 

5. Un frate a întrebat pe Avva Pimen, zicând: „Trupul meu a 


211 Bia - forţă, tărie cu care nevoitorii (faorai, sau cei ce se silesc) se 
silesc (fiaomăfopou) spre Împărăţia lui Dumnezeu (cf. Matei 11: 12; 
Luca 16: 16). 

212 Uşor de dobândit. 


slăbit, dar patimile mele n-au slăbit”2*3. Şi a răspuns bătrânul: 
„Rădăcini de spini sunt patimile. Şi precum cel ce caută a smulge 
unele ca acestea îşi răneşte mâinile, tot aşa şi celui ce voieşte a 
dezrădăcina patimile, îi trebuie multe sudori şi osteneală”. 

6. Zis-a Avva Iosif lui Avva Lot: „Nu poţi să te faci călugăr de 
nu te faci tot ca un foc învăpăiat, de nu defăimezi cinstea şi odihna 
şi nu tai voile inimii, şi aşa să te sârguieşti a păzi toate poruncile 
lui Dumnezeu”. 


III. A lui Avva Isaia 


Frate, să nu te leneveşti în vreo osteneală, ca să nu răsară 
întru tine lucrările vrăjmaşului; că aşa cum o casă din afara cetăţii 
se face loc puturos, tot aşa şi sufletul unui nou-începător leneş i se 
face acestuia locuinţă a toată patima necinstită. 


IV. A lui Avva Marcu 


Tot cel botezat pravoslavniceşte [ortodox] a luat în chip tainic 
tot harul; dar de aici, el îl adevereşte prin lucrarea poruncilor?!4. 
Porunca lui Hristos, împlinindu-se după conştiinţă, adică după 
scop, dăruieşte mângâierea, după măsura durerilor inimii?!5. 


V. A Sfântului Diadoh 


Calea faptei bune li se arată celor ce încep a îndrăgi cinstirea 
de Dumnezeu aspră foarte şi cu totul posomorâtă, nu pentru că 
aceea ar fi astfel, ci pentru că, încă din pântece, firea omenească 
petrece împreună cu lărgimea dulceţilor, iar celor ce au putut să 
treacă de mijlocul ei li se arată dulce foarte şi desfătată; căci, 
astfel, obiceiul cel rău, fiind supus celui bun prin împreună- 
lucrarea bunătăţii, piere împreună cu pomenirea dobitoceştilor 
plăceri. Drept aceea, de aici, sufletul umblă cu dulceaţă pe toate 
cărările faptelor bune. Pentru aceasta, Domnul, aducându-ne pe 
noi pe calea mântuirii, zice: Strâmtă şi necăjicioasă este calea ce 
duce în Împărăţie şi puţini sunt cei ce intră printr-însa (Matei 7: 
14). Iar celor ce cu multă osârdie vor să se apropie de păzirea 
sfintelor Sale porunci, El le zice: Jugul Meu este bun, şi povara 


215 Avem aici o întrebare în chip de afirmaţie. 

214 În Filocalie (Despre cei ce-și închipuie că se îndreaptă din fapte, 
cap. 67 ) e tradus mai liber: „...dar el (harul) lucrează în ei pe măsura 
împlinirii poruncilor”. 

215 Trad. neogr. extinde puţin: după măsura durerilor pe care inima le 
cheltuieşte în împlinirea poruncilor. 


Mea este uşoară (Matei 11: 30). 

Deci, la începutul nevoinţei, se cuvine să lucrăm sfintele Lui 
porunci cu oarecare voie silită, ca, văzând bunul Dumnezeu scopul 
şi osteneala noastră şi cum că cu plăcere foarte alegem a sluji 
slăvitelor Lui voi, gata spre ajutor să ne trimită sfânta Lui voie. Şi 
de atunci, dar, este gătită voia noastră de Domnul, încât cu multă 
bucurie să lucrăm noi neîncetat binele; căci atunci cu adevărat 
vom simţi că Dumnezeu este Cel care lucrează întru noi şi pe a voi, 
şi pe a lucra pentru buna-voinţă. 


VI. A lui Avva Isaac 


Fericiţi cei ce-şi încing mijlocul lor cu răbdarea şi cu 
nădejdea, şi se aruncă pe eişi în marea necazurilor în simplitate şi 
în chip necercător pentru dragostea cea către Dumnezeu, şi care 
nu se tem de valurile ce se ridică într-însa, nespăimântându-se nici 
de învăluirea ei, nici de tulburarea ei, căci degrabă scapă către 
limanul Împărăției, şi se odihnesc în lăcaşurile celor ce bine s-au 
nevoit, şi se bucură întru veselia nădejdii lor. Cei ce aleargă cu 
nădejde nu privesc către strâmbătura şi asprimea căii şi nici nu se 
întorc de la ea, nici nu petrec cercând şi întrebându-se pentru 
aceasta; ci, atunci când vor fi trecut calea săvârşind-o cu bine, 
socotind atunci întru dânşii întortocherile şi asprimile cele dintr- 
însa, aduc mulţumită lui Dumnezeu pentru cum, neştiind ei, i-a 
izbăvit pe ei dintr-atât de multe şi mari lucruri cumplite. 

Iar cei ce cugetă multe gânduri şi voiesc a fi înţelepţi foarte 
întru eişi, dându-se pe sineşi gândurilor întortocheate, şi care mai 
întâi s-au cuprins amăgindu-se cu temere, şi care voiesc a vedea 
de mai-nainte pricinile cele vătămătoare, cei mai mulţi dintr- 
aceştia rămân totdeauna şezând înaintea uşilor caselor lor. Şi 
adevărat zice Scriptura despre unii ca aceştia: Leneşul, 
trimițându-se pe cale, va zice: Leu este în cale, şi ucigaş pe 
drumuri (Pilde 22: 13). Precum au zis şi aceia: Am văzut fii de 
uriaşi, şi erau înaintea lor ca şi lăcustele (Num. 13: 33). Aceştia 
sunt cei ce în vremea sfârşitului lor se află neroditori, cei ce 
pururea voiesc a fi înţelepţi, dar a pune început nu voiesc cu niciun 
chip. 

la seama să nu ţi se facă ţie multa înţelepciune alunecare şi 
cursă înaintea feţei tale, ci, spre Dumnezeu îndrăznind, apucă 
întru cea dintâi fierbinţeală şi aşa pune început căii celei stropite 
de sânge, nefăcând nicidecum grijă de trup, şi nu te marghioli cu 
multe, ca să nu te afli gol de cunoştinţa lui Dumnezeu; că şi 
plugarul care se teme şi aşteaptă vânturile nu va semăna niciodată 
(cf. Eccl 11: 4); mai bună este moartea pentru Dumnezeu decât 


viaţa cu ruşine şi cu lenevire. 

Deci când voieşti a pune început în lucrul lui Dumnezeu, întâi 
fă tocmeală?2!€ între tine şi între Dumnezeu cum că nu vei mai trăi 
întru această viaţă şi cum mai întâi te-ai gătit spre moarte şi că te- 
ai deznădăjduit cu totul de viaţa aceasta de aici; aceasta, dar, să o 
ai în cugetul tău, şi aşa vei putea, cu împreună-lucrarea lui 
Dumnezeu, să te nevoieşti şi să biruieşti. Căci nădejdea vieţii 
acesteia slăbănogeşte cugetul şi nu lasă pe om să sporească întru 
ceva bun; iar tu nu întru îndoire de suflet, adică întru slăbănogire, 
să te apropii de lucrarea lucrului celui bun, ca să nu se facă 
zadarnică osteneala ta şi grea lucrarea plugăriei tale; ci în 
bărbăţie şi întru credinţă neîndoită începe binele, ştiind că milostiv 
este Domnul, şi celor ce-L caută pe Dânsul ajutător gata Se află şi 
dătător de plată mult-dăruitor se face, dând harul Lui nu după 
lucrarea noastră, ci după râvna şi credinţa sufletelor noastre. Căci 
El este Cel ce zice: Precum ai crezut, fie ţie (Matei 8: 13). 

Deci cel ce voieşte a veni pe urma Lui, să se lepede de sineşi, 
după cuvântul Lui (Matei 16: 24), şi aşa, luându-şi crucea, va putea 
să-l urmeze; că Crucea aceea arată: a fi gata adică spre tot necazul 
şi reaua-pătimire şi chiar spre moarte. Că precum cel gătit a se 
răstigni ia în gândul lui grija morţii, şi aşa iese ca un om ce nu-şi 
mai aduce aminte că are parte de viaţă în veacul acesta, tot aşa şi 
cel ce voieşte a împlini cea zisă: „Că cel ce voieşte, zice Domnul, a 
trăi în lumea aceasta se va pierde pe sineşi din viaţa cea 
adevărată, iar cel ce pierde sufletul său în cugetul său pentru 
dorul Meu2'”, acesta fără prihană şi nevătămat îl păzeşte spre viaţa 
veşnică”. 

Deci de aici găteşte sufletul tău spre stingerea desăvârşită 
din această viaţă, şi-ţi voi da ţie, zice Domnul, viaţă veşnică, 
precum M-am făgăduit ţie, şi întru această viaţă îţi voi arăta cu 
lucrul făgăduinţa Mea şi adeverirea bunătăţilor ce vor să fie, că 
arvunele acestora de aici le vei lua. Deci, dacă nu vei defăima mai 
întâi viaţa cea de acum, nu vei afla viaţa cea veşnică; iar când vei 
intra în nevoinţă cu această gătire, atunci toate cele ce se păreau 
dureroase şi necăjicioase întru nimic le vei socoti. Şi într-alt fel: nu 
poate cineva să rabde necazurile de nu va uri mai întâi viaţa 
aceasta pentru dorirea vieţii ce va să fie. 

Intrebare 

Cel ce a lepădat de la sine toată grija cea din afară, aşa 
gătindu-se a intra în nevoinţă, de unde trebuie să înceapă lupta 
împotriva păcatului? 


216 Aşezământ, făgăduinţă, legământ (61a0iknv). 
27 Trad. neogr. parafrazează astfel: „...cel ce socoteşte, din dorul 
pentru Mine, a-şi jertfi sufletul său...”. 


Răspuns 

Temelia a toată fapta bună este postul şi privegherea; că 
acestea, cu dreaptă socoteală făcându-se, lucrează împreună cu 
omul spre tot binele; iar începutul tuturor celor rele este odihna 
pântecelui şi moleşeala somnului, care aprind pofta curviei şi 
tâmpesc mintea, şi groasă de-a pururea şi întunecată o arată; 
precum ochilor sănătoşi le urmează poftirea luminii, tot aşa 
poftirea rugăciunii urmează postului ce se face cu dreaptă- 
socoteală; căci atunci când cineva începe să poftească, dintru 
aceasta mintea se deşteaptă spre poftirea vorbirii lui Dumnezeu; 
încă şi trupul cel postit şi neîngreuiat cu saţiul nu va suferi a dormi 
toată noaptea în aşternutul său, ci cu osârdie se scoală la slujba lui 
Dumnezeu. 

Deci, întrucât pecetea postului se pune pe trupul omului, 
gândul lui cugetă întru umilinţă [străpungere], iar inima lui 
izvorăşte rugăciune, şi posomorârea zace pe faţa lui, iar gândurile 
cele urâte se fac departe de dânsul, şi aşa se face vrăjmaş poftelor 
celor rele şi vorbelor celor deşarte. Cale mare spre tot binele este 
postul, iar cel ce se leneveşte dinspre dânsul, toate faptele bune le 
scurtează; pentru aceasta a şi fost pusă firii noastre spre păzire 
porunca cea dintru început, iar de acolo a căzut începutul 
plăsmuirii noastre. 

Deci, de unde dintru început s-a făcut căderea, de acolo iarăşi 
nevoitorii prin păzirea legii înfrânării se nevoiesc să se scoale întru 
frica lui Dumnezeu spre a face toate poruncile; încă şi Izbăvitorul 
neamului omenesc lupta cea către Diavolul de aici a început-o. 
Căci după Botez L-a scos pe El Duhul în pustie şi a postit patruzeci 
de zile şi patruzeci de nopţi. 

Aşijderea şi toţi cei ce ies a merge pe urmele Lui, pe această 
temelie trebuie să pună început zidirii lor celei după Dumnezeu. 
Că dacă Cel ce a pus Legea mântuirii posteşte, cine din cei ce 
voiesc a păzi Legea nu are trebuinţă de post? Că până atunci 
neamul omenesc n-a cunoscut biruinţa, nici Diavolul n-a gustat 
vreodată biruirea sa dinspre firea noastră, ci întru această armă i-a 
slăbit puterea cea dintâi. 

Iar Domnul nostru, începătorul biruinţei celei asupra lui, a 
pus prima cunună a biruinţei pe capul firii noastre [omului]. Iar de 
atunci, ori de câte ori potrivnicul va vedea această armă asupra 
cuiva dintre oameni, îndată se teme, venind întru pomenirea 
biruinţei Sale, a celei prin care de Mântuitorul s-a biruit în pustie, 
iar cu această armă dată nouă de Povăţuitorul mântuirii noastre, 
puterea lui slăbeşte; care şi prea tare este împotriva săgeţilor 
trimise de vrăjmaşul; încă şi îndrăznire nu puţină înăuntru ne dă 
nouă întru nevoinţă; căci pe cât se trudeşte trupul şi pătimeşte în 


vremea când pe om îl înconjoară pâlcul dracilor, pe atât se umple 
inima lui de îndrăznire şi de bună-cutezare, dintru care pricină şi 
mai vitejeşte stă împotriva celor ce se oştesc împotrivă, şi mai 
bărbăteşte şi mai cu îndrăzneală se luptă cu dânşii, cu râvna cea 
împotriva lor neîncetat înfocându-se; şi nu încetează, nici a se 
linişti nu suferă, până când până în sfârşit de la sineşi nu-i va 
izgoni şi pierde pe dânşii prin ajutorul cel de sus şi prin lucrarea 
celorlalte porunci. 

Încă râvnitorul Ilie, când a râvnit pentru Legea lui Dumnezeu, 
întru acest lucru al postului petrecea: că acesta face pomenire 
[aminteşte] celui ce îl ţine de poruncile Duhului, el este mijlocitor 
între Legea cea veche şi harul dat nouă de Hristos215; iar cel ce se 
leneveşte întru acesta şi întru celelalte lucruri ale nevoinţelor este 
slab şi neputincios, şi aşa arată vrăjmaşului semn vădit al 
slăbănogirii sale celei sufleteşti: căci, în vremea când se leneveşte 
despre post, vădeşte şi că gol intră întru nevoinţă, pentru aceasta 
şi cu îndrăzneală năpădeşte războinicul asupra lui, şi fără de nicio 
osteneală, ca pe unul ce este gol şi fricos, îl biruieşte pe dânsul şi 
degrabă îl ucide, toate mădularele omului de-a gata primind 
săgețile cele slobozite de potrivnicul, tocmai pentru că nu s-au 
îngrădit cu această armă tare a postului, pe care de la Stăpânul 
nostru o am luat. 


VII. Din Pateric 


1. Zis-a Avva Zosima că harul lui Dumnezeu urmează 
totdeauna înainte-voirii noastre?!*, iar prin har ni se îndreaptă 
nouă tot binele; însă noi nu căutăm a pune început spre ce este 
bun, nici nu arătăm o înainte-voire mare şi sârguincioasă pentru a 
trage spre ajutor harul lui Dumnezeu, iar de ni se va părea 
vreodată că arătăm voinţă, tâmpă şi proastă o arătăm pe aceasta, 
nevrednică fiind spre a dobândi ceva de la Dumnezeu. Au nu ştim 
că toate ale noastre se află ca şi la sămânță, şi la rodire? Că 
precum plugarul seamănă pământul său şi aşteaptă mila lui 


218 „Moise a primit tablele legii, scrise în muntele Sinai, postind, iar 
Mântuitorul tuturor a început să binevestească Legea Harului după 
postul de patruzeci de zile în pustie. De aceea, postul este mijlocitorul 
Legii Vechi şi al harului. Căci fiecare din acestea ni s-a dat, premergând 
şi mijlocind postul. Postul subţiază firea cărnii şi întăreşte duhul în om şi 
prin aceasta omul intră în legătură cu Dumnezeu, Care este Duh. Sau 
postul face străveziu pe om pentru lumea Duhului şi bun mijlocitor” (cf. 
nota 545 din Filocalie, Vol. X, Sfântul Isaac Sirul, p. 434). 

219 Pentru înţelesul termenului npoaipeoic, să se vadă nota de la 
Pricina a doua, XI, 1, din Volumul II. 


Dumnezeu, iar de aici Dumnezeu trimite harul său prin ploaie la 
bună-vreme şi vânturi îndemânatice [favorabile] - răsărind, 
crescând şi săvârşind seminţele cele aruncate de lucrătorul de 
pământ, şi din puţine, multe a dobândi îl găteşte pe dânsul -, tot 
aşa şi noi, dacă vom semăna bogată înainte-voire şi mărime de 
suflet spre cele bune, după măsura şi harul lui Dumnezeu ce le 
vom afla, vom putea de aici fără silă şi osteneală a îndrepta toate 
bunătăţile; căci şi la meşteşuguri vedem făcându-se aceasta: că cel 
ce se apropie de oarecare meşteşug ca să-l înveţe, la început se 
osteneşte, se poticneşte şi de multe ori îl şi strică, însă nu se 
supără, nici nu se deznădăjduieşte, ci iarăşi se apucă. Şi de câte 
ori strică ceva, de atâtea ori caută îndreptare, arătând meşterului 
voirea sa. Căci dacă se supără şi se dă în lături nu va învăţa nimic, 
iar greşind, şi de multe ori îndreptându-se de meşter, şi aşa 
stăruind, şi întru osteneală şi întru răbdare lucrând, încet-încet se 
face întru deprinderea meşteşugului, iar de aici înainte cu odihnă 
săvârşeşte lucrurile sale, ca astfel să şi trăiască din ele. 

Aşa trebuie să fie şi cel ce vrea să se apuce de vreo faptă 
bună: încă dintru început se cuvine să arate vitejie şi mare înainte- 
voire, apoi, întru răbdare să se ţină de lucrarea [lucrului] celui bun 
şi să se roage lui Dumnezeu pentru ajutor şi apărare, 
neîmpuţinându-se întru căderi sau  deznădăjduindu-se şi 
depărtându-se, că aşa nu va putea niciodată să îndrepte ceva bun, 
ci să se ridice pe sine ori de câte ori se întâmplă să cadă şi să 
aştepte mila lui Dumnezeu. 

Aceasta e şi ceea ce a zis Avva Moise: „Puterea celor ce 
voiesc să câştige faptele bune aceasta este: că, de va cădea, să nu 
se împuţineze cu sufletul, ci iarăşi să se îngrijească. Deci şi noi, 
făcând puterea noastră întru lucrarea faptelor bune şi pe Domnul 
aşteptându-L, arătându-l lui înainte-voire cu mărime de suflet şi de 
la Dânsul cerând ajutor; şi aşa, cu adevărat, va face cu noi mila Sa 
şi ne va da nouă din belşug din harul Său prin care cu lesnire şi 
fără osteneală vom fi îndreptând tot binele”. 

2. Era un oarecare călugăr tânăr pe care, cum începea să-şi 
facă pravila, îl apuca tremurarea şi frigurile, iar capul îl supăra cu 
durere iute. lar el zicea către sineşi: „lată, sunt bolnav, şi poate voi 
muri după puţin, deci să fac pravila, până nu mor”. Şi cu gândul 
acesta se silea pe sine şi îşi făcea slujba sa; iar după ce înceta 
rugăciunea, încetau şi frigurile, şi durerea de cap. Şi iarăşi venea 
ceasul pravilei; iar el, la scopul cel zis luând aminte, se silea să 
facă slujba sa; şi aşa, nu după multă vreme, cu ajutorul lui 
Dumnezeu, s-a izbăvit de război. 

3. Mers-a oarecine din bătrâni la Avva Achila; şi l-a văzut pe 
dânsul lepădând sânge din gura lui, şi l-a întrebat pe dânsul: „Ce 


este aceasta?” Şi a răspuns: „Este un cuvânt al unui frate ce m-a 
mâhnit, şi m-am nevoit să nu-l spun; şi am rugat pe Dumnezeu să 
se ridice de la mine??, şi cuvântul s-a făcut sânge în gura mea, şi l- 
am scuipat pe el şi m-am odihnit, şi aşa am uitat de mâhnire”. 

4. Flămânzit-a oarecine din fraţi de dimineaţă; şi bătea război 
cu gândul ca să nu mănânce până nu se va face ceasul al treilea"; 
şi, stând de faţă ceasul al treilea, iarăşi s-a nevoit a nu mânca până 
la ceasul al şaselea. Iar dacă a ajuns la ceasul al şaselea, a udat 
posmag şi a zis gândului: „Să aşteptăm până la ceasul al nouălea”. 
Şi, făcându-se ceasul al nouălea, a început să facă rugăciune şi a 
văzut lucrarea dracului ca un fum din rucodelie ieşind; şi, suindu- 
se în văzduh, îndată a încetat foamea de la dânsul. 

5. Nevoitu-s-a un stareţ ca să nu bea apă până la patruzeci de 
zile; iar dacă se făcea zăduf şi se supăra foarte de sete, spăla cofa, 
o umplea de apă şi o punea înaintea lui. Şi, întrebat fiind de un 
frate oarecare pentru ce face aceasta, a răspuns: „Ca prin aceasta 
eu mai mult să mă ostenesc: văzând apa şi negustând din ea, mai 
multă plată să iau de la Dumnezeu”. 

6. Zis-a un stareţ: „Pentru aceasta nu sporim, nici nu ştim 
măsurile noastre, pentru că nu avem răbdare în lucrul pe care-l 
începem, ci vrem fără osteneală a câştiga fapta bună; pentru 
aceasta suntem şi schimbăcioşi şi spulberaţi?*?, din loc în loc 
mutându-ne cu lesnire, socotind că vom afla un loc unde nu este 
diavol”. 

7. Acelaşi a zis: „Călugărul, dacă în puţine zile se osteneşte, 
iar apoi se slăbănogeşte, şi iarăşi se osteneşte, şi iarăşi se 
leneveşte, unul ca acesta nici nu face, nici nu câştigă răbdare”. 


VIII. A Sfântului Efrem 


Iubite, din tinerețile tale alege învăţătura şi până la bătrâneţe 
vei afla pricepere (Sirah 6: 19); din tinereţe seamănă țarina ta şi 
poartă grijă de dânsa, ca nu cumva să răsară mărăcinii şi să 
crească într-însa; fă rod bun întru tine, şi dă slavă celui ce îţi dă ţie 
vârtute. 


IX. A lui Avva Isaac 


220 Trad. neogr. adaugă aici „războiul”. Fratele pare să fi fost muncit de 
cuvântul aspru al unui frate, care cuvânt, rămânând într-însul, îl chinuia 
ca să-l judece sau să-l mustre pe fratele ce l-a mâhnit. 

221 Ora 9 dimineaţa. De aici s-ar înţelege că la ora nouă îşi termina 
slujba de dimineaţă - fie de la chilie, fie de la biserică. 

222 Lesne bătuţi de vânturile patimilor. 


1. Temelia tuturor bunătăţilor şi întoarcerea sufletului din 
robia vrăjmaşului şi calea care duce spre viaţă stau în acestea 
două: să te aduni pe tine într-un loc şi să posteşti neîncetat, adică 
a te canonişi pe tine înţelepţeşte şi cu pricepere într-un loc liniştit 
întru înfrânarea pântecelui, având ca necurmată îndeletnicire 
cugetarea la Dumnezeu. Cel ce le va ţine pe acestea două, întru 
[nevoinţă, sfinţenie] mare va spori, iar de aici va îndrepta toate 
faptele bune. 

2. Omul fricos arată că boleşte de două boli: de împuţinarea 
credinţei şi de iubirea de trup; iar cel ce le dispreţuieşte pe 
acestea arătat este că lui Dumnezeu crede din tot sufletul şi pe 
cele viitoare le aşteaptă. Indrăzneala inimii şi dispreţuirea 
primejdiilor se face dintr-una din acestea două: sau din asprimea 
[învârtoşarea] inimii, sau din multa credinţă în Dumnezeu; asprimii 
inimii îi urmează mândria, iar credinţei, smerenia inimii?33. 


23 Altfel spus: Inima poate îndrăzni la Dumnezeu din multă credinţă 
şi smerenie şi aşa se poate întări întru dispreţuirea primejdiilor prin 
desăvârşita nădejde în ajutorul lui Dumnezeu. Îndrăzneala inimii însă 
poate fi pricinuită şi de învârtoşarea acesteia, care poate dispreţui 
primejdiile nu din multa credinţă urmată sau însoţită de smerenia inimii, 
ci din multa mândrie, din credinţa în propriile puteri. 


PRICINA A DOUĂZECI ŞI NOUA 


Că, celui ce se nevoieşte, şi dracii cu tărie i se împotrivesc şi-i dau 
război; iar de cei ce se lenevesc, ca de unii ce sunt în mâna lor, nu 
le pasă; şi cum că cei ce voiesc binele, ajutor află pe Dumnezeu, 
Cel ce şi războaiele le sloboade spre folos. 


I. Din Pateric 


1. Povestit-a oarecine din Părinţi despre un călugăr iubitor de 
osteneală care, deşi lua aminte de sineşi, s-a întâmplat a se lenevi 
puţin; iar în vremea când se lenevea, osândindu-se pe sineşi, a zis: 
„Suflete, până când te leneveşti de mântuirea ta şi nu te temi de 
judecata lui Dumnezeu, care, de te va apuca întru lenevirea 
aceasta, te va da veşnicelor munci?” Acestea zicând, se deştepta 
pe sineşi întru lucrul lui Dumnezeu. Într-o zi, făcându-şi pravila sa, 
au venit dracii şi-l tulburau pe el, iar el a zis către ei: „Până când 
mă tot necăjiţi? Nu v-ajunge vremea lenevirii celei trecute?” Zis-au 
lui dracii: „Când erai întru lenevire, şi noi eram întru lenevire de 
tine. lar dacă te-ai sculat asupra noastră, şi noi ne-am sculat 
asupra ta”. Acestea auzindu-le, se deştepta pe sine întru lucrul lui 
Dumnezeu şi sporea cu darul lui Hristos. 

2. Povestit-a oarecine din stareţi că un frate, petrecând 
odinioară în Egipt, mergea pe cale şi, apucându-l seara, din pricina 
frigului a intrat într-un mormânt ca să doarmă, şi a trezit doi draci. 
Şi au zis unul către altul: „Vezi ce fel de îndrăzneală are călugărul 
acesta, că şi în mormânt doarme? Haidem, dar, să-l scuturăm pe 
el”. Şi a răspuns celălalt: „De ce să-l scuturăm pe el? Acesta e al 
nostru, făcând voile noastre: mâncând şi bând şi clevetind, şi de 
pravilă lenevindu-se. Mai bine să-i dăm pace acestuia şi să mergem 
să necăjim pe cei ce ne necăjesc pe noi prin rugăciune şi prin 
cealaltă nevoinţă călugărească, bătând război cu noi ziua şi 
noaptea”. 

3. Zis-a un stareţ: „De vei voi, o, omule, a trăi în Legea lui 
Dumnezeu, vei afla sprijinitor pe Dătătorul de Lege; iar de nu vei 
vrea să asculţi poruncile, vei afla pe Diavolul ajutându-ţi ţie la 
cădere”. Zis-a iarăşi: „Dă voire şi iei putere”. 


II. A Sfântului Efrem 


Cuvine-se ca fratele pururea a se îngriji să-şi păzească inima 
sa şi simţirile; căci în mare război suntem întru această viaţă şi 
vrăjmaşul mai vârtos se turbează asupra celor ce se nevoiesc, şi 
înconjură, după cea scrisă, căutând pe cine să înghită (I Pt. 5: 8); 


împotriva căruia se cuvine a sta vârtos, chemând pe Cel de Sus în 
ajutor. Iar cel ce este în pace cu patimile cum va bate război cu 
dânsele, rob pe sine vânzându-se dulceţilor şi cu toată dragostea 
biruri împlinind tiranului? Pentru că, unde este vrajbă, acolo este 
şi război şi, unde este război, acolo este şi nevoinţă şi, unde este 
nevoinţă, acolo sunt şi cununile. 

Deci, de voieşte cineva a se izbăvi de amara robie, să ridice 
război împotriva vrăjmaşului; că aşa şi sfinţii, biruindu-l pe dânsul, 
bunătăţilor celor cereşti s-au învrednicit. Dar cineva poate zice: 
„Deci, dacă acolo unde este vrajba asupra patimilor, acolo războiul 
are fire să se facă, precum ai zis, cum de vedem pe iubitorii de 
plăceri, care, deşi sunt luptaţi foarte de patimile de necinste, nu 
sunt în stare să se pocăiască?” Către unul ca acesta aş zice aşa: 
„Nu mi se pare, iubitule, că războiul acesta este după fapta bună şi 
după starea împotriva vrăjmaşului, ci mai vârtos patimă a 
pătimaşei robii şi a iubirii de plăceri. Pentru aceasta, unii ca 
aceştia nici cu voirea [hotărârea] nu s-au pus împotriva 
vrăjmaşului. Pentru că cei ce bat război nu au nicio învoire unii cu 
alţii; iar cei ce s-au dat pe sineşi voilor vrăjmaşului şi s-au vândut 
plăcerilor, cum oare se poate pomeni de război în pricina lor? Iar 
deşi sunt şi luptaţi, nu sunt aşa de ca şi cum ar fi întăriţi în fapta 
bună şi pe vrăjmaş necăjindu-l, ci din strâmtorarea?* pricinuită de 
cel ce-i îndeamnă spre fărădelege, şi ca ei să-şi împlinească 
obişnuitele biruri, şi ca să nu răsufle câtuşi de puţin din lucrarea 
cărămidăriei celor prea de ruşine pofte, cărora cu a loruşi voire s- 
au dat pe sineşi, că zice: Cel căruia cineva i se pleacă, aceluia i se 
dă şi rob (II Pt. 2: 192%). Căci unii ca aceştia nu numai că nu sunt 
duşi cu sila, nevrând ei, ci şi plăţi dau, pentru ca voia celui ce i-a 
rătăcit pe ei să o săvârşească; pentru aceasta, şi răutatea 
împlinind-o, nu arată nicio căinţă sau înfrânare, nicio întărire?26 
pentru a nu cădea iarăşi. 

lar celor ce se nevoiesc, războiul nu este aşa: pentru că, 

224 &nopia = greutatea, dificultatea (unei persoane, a unui drum, 
probleme etc.); lipsa. Pe lângă prilejuirea plăcerilor pătimaşe, vrăjmaşul 
pricinuieşte în fel şi chip şi oarecare strâmtorări şi/sau lipsuri pentru ca 
cel odată căzut în acestea să se întoarcă iarăşi şi să caute plăcerile sau 
dulceţile (cum le numeau cei vechi) spre scăparea de suferinţa adusă de 
strâmtorări. Pentru cei ce se prind într-un astfel de hău sau cerc vicios, 
chinul „dureros” al plăcerilor nu va avea sfârşit: adâncul plăcerii îi va 
arunca pe aceştia în adâncul durerii, şi invers, căci, după Psalmist, adânc 
pe adânc cheamă (Ps. 42: 7). 

225 După altă variantă (Biblia 1688): Pentru că oricine, de ce s-a biruit, 
spre aceasta s-a şi robit. 

226 copăza = aici: precauţie, măsură. 


luptaţi fiind, împotrivă se luptă; atunci când se ard [spre împlinirea 
unei patimi], se înfrânează; necăjiţi fiind, rabdă; şi însăşi materia 
fiind de faţă, se întorc dinspre dânsa pentru frica Domnului; iar 
dacă cineva dintre ei se împiedică, îndată se scoală. Căci cei prinşi 
de barbari şi care s-au făcut sub mână tirănească, câţi întru 
năravurile celor ce i-au robit pe dânşii se bucură, aceştia şi fără 
legături şi păzire lângă vrăjmaşi petrec bucuroşi, şi bat război 
pentru dânşii, şi iscoade împotriva celor de un neam cu ei se fac. 

lar câţi se mâhnesc pentru robia în care au căzut şi întru 
obiceiurile barbarilor nu se amestecă, nici în nelegiuita lor 
petrecere, ci se silesc a fugi de la dânşii, pândind vreme întru care 
să fugă către ai lor, aceştia vor dobândi pe cea dintâi slobozenie a 
lor, chemând în ajutor şi pe cei de-un neam cu ei, aceştia dar, 
odată scăpaţi de la vrăjmaşi, îndată se află potrivnici ai lor bătând 
război pentru cei de-un neam cu ei, şi îndată împreună cu aceştia îi 
biruiesc. Deci, câţi voiesc a se izbăvi de amara robie a vrăjmaşului 
datori sunt a se împotrivi voilor lui şi a ridica război vădit asupra 
acestuia, zicând către dânsul cu aşezarea inimii graiurile tinerilor: 
Cunoscut să-ţi fie ţie, diavole, că noi glasul tău nu-l vom mai 
asculta, nici dulceţților tale nu vom sluji (Dan. 3: 18). 

Dar întru nevoinţă trebuie să chemăm şi dumnezeiescul 
ajutor, zicând împreună cu cei trei tineri: Doamne, pe Tine Te 
urmăm acum cu toată inima şi de Tine ne temem, Doamne, şi 
căutăm fața Ta; să nu ne ruşinezi pe noi, ci fă cu noi după 
blândeţile Tale, şi după mulțimea milei Tale scoate-ne pe noi după 
minunile Tale; şi dă slavă numelui Tău, Doamne; şi să se ruşineze 
toți cei ce arată robilor Tăi rele; şi să se ruşineze de toată puterea 
Ta, şi tăria lor să se sfărâme, şi să cunoască că Tu eşti Domnul, 
singurul Dumnezeu, şi slăvit peste toată lumea (Cântarea celor trei 
tineri 17-21). Şi măcar prea turbat de s-ar face tiranul şi ar arde 
cuptorul dulceţilor de şapte ori sau îndoit, cei ce nădăjduiesc spre 
Domnul să îndrăznească, căci cuptorul în rouă se va preface, iar 
tiranul de care odinioară se temeau, de aici înainte se va 
cutremura şi de umbra lor, pentru ajutorul ce se face de sus. 


III. A lui Avva Isaac Sirul 


Când vei voi să faci început lucrării celei bune, întâi găteşte- 
te către ispitele ce vor să vină spre tine; căci este în obiceiul 
vrăjmaşului ca, atunci când vede pe cineva ce cu fierbinte credinţă 
începe viaţa cea bună, să-l întâmpine pe el cu înfricoşate feluri de 
ispite, ca, de aici speriindu-se, din cea bună înainte-voire să se 
depărteze. Dar Dumnezeu îngăduie să fii ispitit astfel ca prin 
stăruinţă să baţi la uşa Lui, şi prin frica celor necăjicioase să se 


semene pomenirea Lui în cugetul tău; şi aşa apropiindu-te de El 
prin rugăciuni, inima ta să se sfinţească cu cea de-a pururea 
pomenire a Lui; şi, rugându-te tu, El va auzi, şi vei înţelege că 
Dumnezeu este Cel ce te scoate pe tine; şi vei simţi pe Cel ce te-a 
plăsmuit pe tine că te întăreşte şi te păzeşte. Că acoperământul şi 
Pronia lui Dumnezeu înconjoară pe toţi oamenii, dar nu se vede 
decât de cei ce s-au curăţat pe eişi de păcat şi fără curmare întru 
Dumnezeu au cugetarea; iar Pronia şi ajutorul lui Dumnezeu se 
arată mai vârtos acestora atunci când vor intra în ispită mare 
pentru adevăr; şi atunci lucrător foarte îl vor simţi pe acesta 
[ajutorul] cu simţirea minţii. 

Oarecari însă l-au văzut pe acesta şi cu ochi trupeşti, 
cunoscându-l după măsura ispitelor; şi, cunoscând ajutorul, de aici 
s-au sculat întru bărbăţie, precum ne învăţăm de la Iacov, de la 
lisus al lui Navi, de la cei trei tineri, de la Petru Apostolul şi de la 
ceilalţi sfinţi care s-au nevoit pentru Hristos: cărora în vederea 
ochilor li se arăta nu chip omenesc, îndrăzneţi făcându-i şi gătindu- 
i către blagocestie. Incă [ne învăţăm] şi de la Părinţii care au locuit 
pustia şi pe draci i-au gonit dintr-însa şi sălăşluire a îngerilor au 
săvârşit-o, care adeseori erau cercetaţi de sfinţii îngeri, care în 
multe feluri îi sprijineau pe dânşii, ajutându-le şi întărindu-i întru 
toate, care şi din ispite îi izbăveau, din cele ce le veneau asupră-le 
de la sălbăticia dracilor. Dar încă nici până acum nu se depărtează 
de oameni ajutorul lui Dumnezeu: de la cei adică ce cu totul s-au 
dat pe sineşi spre plăcerea Lui, ci aproape este de toţi cei ce-L 
cheamă pe Dânsul. 


IV. A Sfântului Maxim 


Pentru cinci pricini zice-se că suntem sloboziţi de Domnul a fi 
luptaţi de draci: prima pricină, zice-se, este ca, războindu-ne de ei 
şi împotrivă-războindu-i, să venim întru dreapta-socoteală a virtuţii 
şi a răutăţii??”, iar a doua, ca, prin război şi osteneală câştigând 
virtutea, întărită şi necăzută să o avem, iar a treia, ca, sporind 
întru virtute, să nu cugetăm înalt, ci să ne învăţăm a cugeta 
smerit, iar a patra, ca, după ce am gustat din răutate, cu ură 
desăvârşită să o urâm, iar a cincea, cea mai presus de toate, 
făcându-ne nepătimaşi, să nu uităm de neputinţa noastră, nici 
puterea Celui ce ne-a ajutat. 


V. Din Pateric 


1. Un frate, bântuindu-se de dracul, s-a dus către un stareţ 


227 Să putem face adică deosebire clară între ele. 


oarecare şi i-a vestit lui ispitele pe care le răbda; şi i-a zis lui 
stareţul: „Frate, să nu te spăimânteze ispitele cele ce ţi se 
întâmplă ţie; că, pe cât văd vrăjmaşii sufletul suindu-se şi atingând 
pe Dumnezeu, pe atât se fac mai cumpliţi, topindu-se de pizmă; 
dar cu neputinţă este ca Dumnezeu să nu fie de faţă, şi îngerii Lui 
în vremea când se ispiteşte omul, şi să nu-i întindă mână de ajutor. 
Deci tu să nu încetezi pururea către Dânsul a ridica ochii şi cu 
smerenie a-L chema pe Dânsul spre ajutor, încă şi împreună luând 
în cuget întru ispită nebiruita Lui putere, neputinţa noastră şi 
cruzimea  vrăjmaşului, şi aşa degrabă câştigi ajutorul lui 
Dumnezeu. 

2. Un frate a întrebat pe un stareţ, zicând: „Cum trăitorii din 
lume, de post lenevindu-se şi de rugăciune nepurtând grijă, de 
privegheri depărtându-se, de toată hrana săturându-se, după toate 
poftele lor făcând întru a da şi a lua [negustorie], mâncându-se 
unii pe alţii, cheltuind mare parte din zi cu făgăduinţe [jurăminte] 
mincinoase, cum se face dar că aceştia nu cad, nici nu zic «am 
greşit», nici nu se osebesc pe sineşi? de la Sfânta Împărtăşire? Iar 
noi, călugării, la posturi, la privegheri şi la culcări pe jos şi la 
uscate mâncăruri de-a pururea fiind pironiţi, şi de toată odihna 
trupească lipsiţi, plângem şi ne tânguim şi zicem «am greşit» şi 
«suntem vinovaţi Gheenei»?” Iar bătrânul, după ce a oftat puţin, a 
zis: „Bine ai zis, frate, cum că mirenii nu cad; căci, odată căzând 
cu cădere vestită şi cumplită, nu se mai pot scula; dar ei nici nu au 
de unde să cadă, petrecând, din multa necunoştinţă, întru cea 
dintâi cădere, neştiind nici măcar că au căzut. Dar ce grijă este 
Diavolului să se lupte cu cei ce zac jos? lar călugării, arătat 
oştindu-se împotriva vrăjmaşului, de-a pururea se luptă cu dânsul; 
iar pentru aceasta uneori biruiesc, iar alteori se biruiesc; şi nu 
încetează căzând şi sculându-se: necăjind şi necăjindu-se, lovind şi 
lovindu-se, până când îl vor birui pe dânsul cu harul lui Dumnezeu 
şi neputernic pe el întru dânşii şi slab îl vor face. Căci, atunci când 
în chip desăvârşit se vor fi împăciuit cu Dumnezeu, îndulcindu-se 
de-a pururea înăuntru de blândeţea Lui şi de bucurie, atunci dar se 
vor odihni”. 

3. Zis-a Avva Pimen către Avva loan Colovul că a rugat pe 
Dumnezeu şi s-au ridicat patimile de la el, şi s-a făcut fără de grijă; 
şi, ducându-se, a spus unui stareţ, zicând: „Mă văd pe sineşi 
odihnit şi niciun război având”. Şi i-a zis lui stareţul: „Du-te şi 
roagă pe Dumnezeu ca să-ţi vină ţie război, căci sufletul prin 
războaie sporeşte”. Şi s-a rugat, şi i-a venit lui război, şi nu s-a mai 
rugat ca să-l ridice pe el de la dânsul, ci zicea: „Doamne, dă-mi 


228 Sau „nu se dau înapoi de la... ”. 


răbdare întru războaie”. 

4. Zis-a Avva Coprie: „Fericit cel ce rabdă osteneala cu 
mulţumită”. Acelaşi, bolnav fiind de multă vreme, zăcea pe pat, şi 
aşa mulțumea şi-şi tăia voia sa. 

5. Zis-a un stareţ: „Un frate se bântuia de nouă ani de un 
gând, şi, din evlavie, se judeca pe sine, zicând «am pierdut sufletul 
meu», socotindu-se pe sineşi pricină a bântuielii. lar mai pe urmă, 
îngreuindu-se şi deznădăjduindu-se de ca şi cum nu s-a folosit 
pentru mântuirea sa, a zis: «De vreme ce am pierit, mă duc în 
lume». Şi pe când se pornea să se ducă, i-a venit lui glas pe cale, 
zicând: «Cei nouă ani întru care ai fost bântuit ti-au gătit (solit) ţie 
cunună; pentru aceea, întoarce-te la locul tău şi te voi uşura de 
gânduri». Şi, întorcându-se fratele, a aflat odihnă. De unde ne 
învăţăm că războaiele ne solesc cununi”. 

6. Zis-a un stareţ: „La începutul lepădării călugărilor, diavolii 
nu sunt sloboziţi a bântui silniceşte pe om, ca nu, speriindu-se şi 
spăimântându-se de lucru, îndată să se întoarcă în lume; iar când 
prin vreme şi lucru va spori călugărul, atunci sunt lăsate asupra lui 
războaiele trupeştilor pofte şi ale celorlalte îndulciri, încă poate şi 
ale mâniei şi ale urii şi ale altor patimi. Iar atunci nevoie are omul 
de a se smeri şi a plânge: pe sine însuşi osândindu-se şi 
prihănindu-se, şi aşa prin ispite se învaţă îndelunga-răbdare, 
iscusinţa şi dreapta-socoteală, iar de aici aleargă către Dumnezeu 
cu lacrimi. lar unii, tulburându-se din pricina lucrului şi de 
nesuferită mâhniciune îngreuindu-se cu totul, s-au pogorât întru 
adâncul deznădăjduirii, şi cu inima iarăşi în lume s-a întors, iar 
alţii şi cu trupul. Iar noi, fraţilor, niciodată să nu ne deznădăjduim 
sau să ne împuţinăm, ci vitejeşte şi cu îndelungă-răbdare să 
răbdăm ispitele, mulţumind lui Dumnezeu pentru toate cele ce ni 
se întâmplă nouă. Căci mulţumirea cea către Dumnezeu dezleagă 
toate măiestriile vrăjmaşului. 

Că aşa cum cel ce are mâinile unse cu smoală (de corăbii) nu 
le poate curăța altfel decât prin untdelemn (de măsline), tot aşa şi 
noi, întinându-ne de păcat, prin mila şi iubirea de oameni a 
Mântuitorului nostru lisus Hristos iarăşi ne curăţăm. Deci, către 
Dânsul întru toată ispita să ne apropiem şi ajutorul cel de la 
Dânsul cu întindere să-l cerem, mulţumind pentru toate; şi aşa 
vom vedea pe vrăjmaşul biruit cu lesnire şi slab şi neputernic făcut 
către noi”. 

7. Zis-a un stareţ: „Dacă rele făcând noi, Dumnezeu ne iartă 
îndelung, răbdând faţă de noi, nu cu mult mai vârtos ne va ajuta de 
vom vrea să facem cele bune?” 


VI. A Sfântului Efrem 


Cel ce voieşte să placă lui Dumnezeu şi prin credinţă să se 
facă moştenitor al Lui şi fiu al lui Dumnezeu născut din Duhul 
Sfânt să se numească, înainte de toate, să se apuce de răbdare şi 
de îndelungă-răbdare, şi aşa nevoile şi necazurile cele ce-l 
întâmpină, vitejeşte şi cu mulţumire să le sufere, fie ele boli 
trupeşti, patimi, ocări, defăimări de la oameni sau felurite războaie 
nevăzute aduse asupra sufletului de duhurile vicleşugului, de la 
cele adică ce voiesc a-l aduce pe acesta la slăbănogire şi la 
împuţinare şi a nu-l lăsa să intre în viaţă [cu Hristos/călugărească]. 
Însă Dumnezeu lasă cu iconomisire ca fiecare să se lămurească în 
felurite ispite, ca cei ce din tot sufletul Il iubesc pe El arătaţi să se 
facă, dacă pe toate cele aduse asupră-le de la vicleanul vitejeşte şi 
cu mulţumite le rabdă, şi de nădejdea cea către Dânsul şi de 
credinţă nu se depărtează, ci totdeauna pe izbăvirea de cele 
mâhnicioase prin har întru credinţă şi întru răbdare multă o 
aşteaptă. Astfel, prin aceasta vor putea suferi toată ispita şi 
dobândi făgăduinţa, vrednici Împărăției făcându-se şi ei, ca cei ce 
au mers pe urmele sfinţilor celor din veac şi a Domnului Însuşi, şi 
care cu dânşii s-au făcut părtaşi nu numai pătimirilor Lui, ci şi 
slavei. 

Că socoteşte şi vezi cum din început Părinţii, adică Patriarhii, 
Prorocii, Apostolii şi Mucenicii, prin calea necazurilor şi a ispitelor 
trecând, şi pe toate cele anevoie cu stăruinţă şi cu bucurie 
răbdându-le pentru nădejdea cea aşteptată a dării de plată, aşa au 
putut plăcea lui Dumnezeu, precum zice şi Scriptura: Fiule, dacă 
te-ai apropiat să slujeşti Domnului, găteşte-ţi sufletul tău spre 
ispită, îndreaptă-ţi inima ta şi stăruie, adică priveşte spre 
Dumnezeu şi cu nădejdea cea întru Dânsul întăreşte-ţi vinele 
(Sirah 2: 1-2). Încă şi Apostolul: Dar de sunteți fără de certare, 
căreia toți s-au făcut părtaşi, iată dar că sunteţi feciori din curvie, 
şi nu fii (Evr. 12: 8). Iar în altă parte zice: „Pe toate cele aduse 
asupra ta, pe toate ca pe nişte bune primeşte-le, ştiind că nimic nu 
se face fără Dumnezeu”2*. lar Domnul fericeşte pe cei ce se 
nevoiesc pentru Dânsul şi cumplite foarte pătimesc: sau în chip 
arătat de la oameni, sau într-ascuns de la duhurile răutăţii, cele ce 
împotrivă se nevoiesc, precum s-a zis, către sufletul cel ce iubeşte 
pe Dumnezeu, care felurite necazuri aduc asupră-i spre a-i opri 
acestuia intrarea în viaţă, a celui ce alunecă în împuţinare şi în 
deznădejde. Deci ispitele osebesc sufletele cele ce iubesc pe 
Dumnezeu de cele ce nu iubesc, arătând care suflete sunt vrednice 
şi care nevrednice de Dânsul. 

Deci, mai-nainte de toate, tot sufletul ce voieşte să se facă 


22 Referinţă neidentificată. 


plăcut înaintea lui Dumnezeu trebuie să ţină vitejeşte răbdarea şi 
nădejdea; şi aşa va putea răbda şi trece de toată ridicarea asupră 
şi bântuiala vicleanului. Că Dumnezeu nu va lăsa pe sufletul ce 
nădăjduieşte într-insul şi-L aşteaptă, să fie astfel ispitit până într- 
acolo încât, îngreuindu-se peste ceea ce poate, să vină întru 
deznădăjduire. Nici, iarăşi, vicleanul nu bântuie şi necăjeşte 
sufletul pe cât voieşte, ci, atât cât îi este îngăduit lui de Dumnezeu 
- că ştie Plăsmuitorul nostru cât trebuie a intra sufletul nostru în 
ispitire şi în lămurire -, pe atât îl sloboade. 

Că dacă olarul care plăsmuieşte vasele ştie cât trebuie să le 
lase în foc - că, de nu vor trece prin foc, nu se vor face 
trebuincioase oamenilor - şi nu le lasă în cuptor mai multă vreme 
decât trebuie, ca nu cumva, arzându-se foarte, să se strice, nici 
iarăşi, în lipsă fiind, să le scoată, ca nu asemenea lesne-sfărâmate 
şi netrebnice să fie; încă şi celor de sub jug, nu tuturor deopotrivă, 
ci după puterea fiecărui dobitoc punem sarcina; iarăşi, corabia are 
oarecare semne prin care arată până unde, primind povara, fără 
vătămare va putea naviga. 

Deci, dacă întru cele arătate şi stricăcioase Dumnezeu a dat 
oamenilor atâta cunoştinţă şi socoteală, ca fără de greşeală să le 
ocârmuiască [lucreze] pe ele, nu cu mult mai vârtos Dătătorul 
înţelepciunii şi al priceperii ştie de câte şi de ce fel de ispitiri au 
trebuinţă sufletele cele ce voiesc a-l plăcea Lui, ca bine- 
trebuincioase şi îndemânatice către Împărăţia Cerurilor să se 
facă? Că precum în felul cânepii nu este de bună-treabă a se face 
dintr-însa într-alt chip porturi [haine] subţiri, de nu mult se va 
meliţa?%, şi pe cât se căzneşte şi se aspreşte, pe atât mai curată şi 
mai îndemânatică [spre porturi] se face, tot aşa şi sufletul cel 
iubitor de Dumnezeu, întru multe ispite şi necazuri fiind cerc[etlat, 
răbdând vitejeşte, se subţiază şi mai curat şi mai de treabă se face 
întru lucrarea cea duhovnicească, iar la sfârşit, după ce a intrat cu 
bucurie în Împărăţia Cerurilor, va fi moştenitor al chemării celei 
cereşti a bunătăţilor în vecii cei netrecuţi. 


230 Meliţa este o unealtă primitivă din lemn, numită şi frângător sau 
zdrobitor, prevăzută cu cuțite sau cu aripi de lemn dispuse circular pe un 
cilindru. Cu ea se zdrobesc tulpinile de in şi cânepă pentru a se alege 
fuiorul. 


PRICINA A TREIZECEA 


Că nu se cuvine a da vina pe draci în toate cele ce greşim, ci pe noi 
înşine, pentru că pe cei ce iau aminte, mare fiind ajutorul cel de la 
Dumnezeu, dracii nu-i pot vătăma; şi cum că Dumnezeu sloboade 
războaie după puterea oamenilor. 


I. Din Pateric 


1. Zis-a Avva Antonie: „Dumnezeu nu lasă războaiele asupra 
neamului acestuia ca asupra celor de demult, că ştie că 
neputincios este şi nu suferă”*". 

2. Intrebat-a Avraam, ucenicul lui Avva Agathon, pe Avva 
Pimen, zicând: „Ce să fac, că foarte mă luptă dracii?” Şi a răspuns 
stareţul: „Pe tine te luptă dracii? Atâta vreme cât facem voile 
noastre, ei nu se luptă cu noi, că voile noastre s-au făcut draci, şi 
acestea sunt cele ce ne necăjesc pe noi, ca să le împlinim pe ele. 
Iar de voieşti a şti cu cine s-au luptat dracii, află că cu Moise şi cu 
cei asemenea”. 

3. Un frate a întrebat pe Avva Pamvo: „Pentru ce mă opresc 
pe mine dracii a face bine aproapelui?” Şi i-a răspuns stareţul: „Nu 
zice aşa, iar de nu, faci mincinos pe Dumnezeu, ci mai vârtos zi: 
«Nicidecum nu voiesc să fac milă». Că, înainte-apucând, a zis 
Dumnezeu: Datu-v-am vouă putere a călca peste şerpi şi peste 
scorpii şi peste toată puterea vrăjmaşului (Luca 10: 19)%2”. 

4. Un frate a întrebat pe Avva Sisoe: „Ce voi face pentru 
patimi şi pentru draci?” Şi a zis stareţul: „Fiecare din noi se 


231 Din alte apoftegme aflăm că uneori, lipsa războiului duhovnicesc 
îngăduit de Dumnezeu pentru sporirea nevoitorului era pricină de 
încetare a sporirii acestuia, astfel că unii monahi cereau de la Dumnezeu 
să nu ia războiul de la ei sau să-l aducă înapoi. O îndepărtare desăvârşită 
a războiului duhovnicesc din viaţa creştinilor în general - precum se 
întâmplă adesea azi - e una cu părăsirea noastră de Dumnezeu şi lăsarea 
la mâna Satanei, care, precum se zicea undeva mai-nainte, şi el la rândul 
lui renunţă la războiul cel asupra noastră, socotindu-ne deja pierduţi în 
prăpastia lenevirii, akediei şi a altor patimi subţiri ca acestea, prin care 
ne mişcăm ca un ceas mecanic întors periodic de acesta, ori de câte ori 
este nevoie. 

252 Fratele pare, deci, să fi fost oprit de la a face bine aproapelui de 
lipsa milei, de inima împietrită de patimi. Avva Pamvo zice încă că 
Dumnezeu, din mila Lui faţă de oameni a dat şi acestora din puterea Sa 
pentru a călca peste lucrarea vrăjmaşului, făcând prin aceasta şi bine 
aproapelui, iar aceea că, chipurile, nu putem face bine aproapelui nu e 
(sau e mai puţin) de la draci, ci de la necredinţa în puterea dată de 
Dumnezeu, în neluarea-aminte faţă de darul Lui. 


ispiteşte de pofta sa”. 

5. Zis-a Sfânta Singlitichia: „Pe cât sporesc nevoitorii, pe atât 
mai tari se fac cei cu care se luptă”. 

6. Odinioară, luptat foarte a fost Avva Moise spre curvie; şi, 
nemaiputând şedea în chilie, s-a dus şi a vestit lui Avva Isidor; iar 
bătrânul l-a rugat să se întoarcă în chilia sa, iar el n-a primit, 
zicând: „Nu mai pot, Avva”. Şi, luându-l pe dânsul cu sine, l-a suit 
pe casă şi i-a zis lui: „la aminte spre apus!” Şi, luând aminte, a 
văzut mulţime de draci, şi erau tulburaţi, gâlcevindu-se ca să dea 
război. Şi i-a zis lui iarăşi Avva Isidor: „Priveşte şi către răsărit”. 
Şi, căutând, a văzut nenumărate mulţimi de sfinţi îngeri slăviţi. Şi 
i-a zis lui bătrânul: „lată, aceştia sunt trimişi sfinţilor de Domnul 
spre ajutor, iar cei de la apus sunt cei ce bat război cu dânşii, şi 
vezi, dar, că cei ai noştri sunt mai mulţi; pentru aceasta, smereşte- 
te şi nu te mai teme”. Şi aşa, mulţumind Avva Moise lui Dumnezeu, 
a luat îndrăzneală şi s-a întors în chilia sa. 

7. Zis-a un stareţ: „La începutul lepădării călugărului diavolii 
nu sunt sloboziţi a bântui silniceşte pe om, ca nu speriindu-se şi 
înspăimântându-se spre aceasta, îndată se întoarcă în lume. Iar 
când prin vreme şi lucru va spori, atunci se ating de dânsul 
războaiele trupeştilor pofte şi dulceţi, iar scârbindu-se, nevoie are 
a se smeri şi a plânge, şi pe sineşi a se osândi şi a se prihăni 
pentru cele ce a greşit şi greşeşte. Şi aşa, prin ispitele acestea se 
învaţă răbdarea, iscusinţa şi dreapta socoteală. Şi de aici aleargă 
către Dumnezeu cu lacrimi, iar El va dezlega toate măiestriile 
vrăjmaşului, şi puţin câte puţin îl aduce pe el întru odihnă. Unii 
însă, împuţinându-se, fie s-au omorât pe eişi, fie s-au întors în 
lume, fiind înghiţiţi de mâhniciune. 


II. A lui Avva Cassian 


Zis-a Avva Serin că nu toţi dracii pun deodată toate patimile 
în gândul oamenilor, ci fiecare dintre patimi are osebite şi hotărâte 
duhuri care le pun pe acestea în gând. Unele duhuri întru 
necurăţie şi întru întinăciunile dulceţilor şi întru împuţiciuni se 
veselesc, altele, întru huliri, altele se bucură întru iuţime şi turbare 
[nebunie], altele, întru slava deşartă, iar altele, întru mândrie, şi 
fiecare din aceste duhuri adeseori iubeşte a pune gând ceea ce 
vede că primeşte şi sufletul cu dulceaţă. 

Şi nu pe toţi deopotrivă îi supără, nici tuturor în acelaşi fel le 
seamănă răutatea lor, ci în chip schimbat, după îndemânările 
vremilor?53, a feţelor şi a locurilor, şi aşa se ajută unii pe alţii, sau 
dau loc altora, nepăzind prea mult potriveala şi rânduiala între ei - 


233 Circumstanţial, după prilejurile oferite de vremi. 


că zice: Câuta-vei la cei răi pricepere şi nu vei găsi; că vrăjmaşii 
noştri sunt neînțelegători (Is. 56: 11; Deut. 32: 31). Insă spre 
războiul cel împotriva noastră puţină îngăduială tot dau unii altora, 
dând loc şi vremilor, şi locurilor, precum s-a zis. Că nimeni nu 
poate deodată să fie batjocorit de slava deşartă şi de pofta curviei 
a se înfoca, nici de mândrie a se umfla, nici de îmbuibarea 
pântecelui a se smeri?%, nici cu râsurile şi hohotele pruncilor a se 
desfăta, şi aşa, deodată, a se zădări cu boldurile iuţimii; ci de 
nevoie este ca fiecare dintre duhuri să-şi păzească rânduiala sa şi 
aşa să-l biruiască pe om, iar când acesta se va face biruit, altui 
duh, mai cumplit, îi lasă luptarea. 

Încă trebuie să ştim şi aceasta: că nu toţi dracii au aceeaşi 
sălbăticie sau aceeaşi vârtute, ci osebită le este lor, împreună cu 
lucrarea, şi puterea, şi osebirea poftirii. Căci, cu nevoitorii lui 
Hristos cei ce încep fapta bună, dar încă sunt slabi, şi duhurile ce-i 
luptă sunt mai slabe, dar când acestea din urmă se biruiesc, după 
treaptă de-a pururea mai mari luptători le urmează acestora. Căci, 
dacă nu s-ar fi făcut nevoia luptei după măsura puterii omeneşti, 
nimeni dintre nevoitori n-ar fi putut răbda cumplita sălbăticie a 
atât de multor războinici ca aceştia, şi nici pândirilor celor cu 
vicleşug nu ar fi putut omul a le sta împotrivă de n-ar fi şezut 
înaintea nevoinţei acestora lubitorul de oameni, Mijlocitorul şi 
Dătătorul de nevoinţă?* şi Judecătorul Hristos, potrivind luptările 
cu puterea noastră, şi oprind pornirile cele covârşitoare ale 
vrăjmaşului, şi înapoi întorcându-le, şi nelăsându-ne pe noi, după 
cea scrisă - a fi ispitiţi peste puterea noastră (| Cor. 10: 13) -, ci 
punând împreună cu ispita şi margine, ca să putem suferi. 

Această luptă şi înşişi dracii nu fără de osteneală şi durere 
credem că o săvârşesc, căci şi aceştia au oarecare grijă şi mâhnire, 
mai vârtos când se lovesc în luptă cu oarecare bărbaţi mari şi 
răbdători. La acestea mărturiseşte şi Apostolul, zicând: Nu ne este 
nouă lupta către sânge şi către trup, ci către Începătoriile, către 
Stăpâniile (Ef. 6: 12) şi celelalte. Şi iarăşi: Așa lovesc, nu ca bătând 
văzduhul (| Cor. 9: 26). Şi în alt loc: Nevoinţa cea bună m-am 
nevoit (II Tim. 4: 7). lar unde este nevoinţă şi luptă şi ceartă, de 
nevoie este să se facă în amândouă părţile şi grijă, şi osteneală, şi 
durere. Şi, precum noi ne bucurăm atunci când îi biruim pe dânşii, 
iar biruindu-ne, ne mâhnim, tot aşa pătimesc?% şi aceia. Iar spre 


234 Aici în sensul negativ al termenului, adică a ajunge într-o oarecare 
stare de jos, bolnăvicioasă, precară, în urma îmbuibării. 

235 Pentru sensul exact al acestei numiri, vezi nota de la Pricina a şasea 
11,1. 

23 Sau: „tot aşa experiază şi aceia”. La Sfinţii Părinţi, şi bucuria, şi 
mâhniciunea sunt pătimiri, dar fiecare e experiată (pătimită) în felul ei. 


cele ce, mult trudindu-se, nu vor putea asupra noastră, ci biruiţi 
vor fi, ruşinea biruirii care ne aştepta pe noi se întoarce la dânşii, 
ca să se plinească cea scrisă: Intoarce-se-va durerea lui pe patul 
lui (Ps. 7: 16) şi iarăşi: Cursa pe care a ascuns-o să-l prindă pe el 
(Ps. 34: 8). 

Pe acestea toate ştiindu-le şi Prorocul David, şi nevăzutul 
război cu ochii cei dinăuntru privindu-l, şi ştiind că vrăjmaşii se 
bucură pentru căderea noastră, zice către Dumnezeu: Luminează 
ochii mei, ca nu cumva să adorm întru moarte, ca nu cumva să zică 
vrăjmaşul meu «întăritu-m-am asupra lui». Cei ce mă necăjesc se 
vor bucura de mă voi clătina (Ps. 12: 3-4). Şi iarăşi: Să nu se 
bucure de mine cei ce mă vrăjmăşesc pe mine cu nedreptate; nici 
să zică în inimile lor: bine, bine e sufletului nostru! Nici să zică: 
înghiţitu-l-am pe dânsul (Ps. 34: 22, 28). Încă şi de ruşinea lor de 
care, atunci când sunt biruiţi, se ruşinează, vorbind către 
Dumnezeu, cânta: Să se ruşineze şi să se înfrunte cei ce caută cele 
rele mie (Ps. 34: 6). Incă şi leremia: O, de s-ar ruşina vrăjmaşii 
mei, iar eu să nu mă ruşinez. Adu peste dânşii urgia mâniei Tale, şi 
îndată cu sfărâmare sfarâmă-i pe ei (ler. 17: 18); şi, cu adevărat, 
atunci când vor fi biruiţi de noi, dracii îndoit se vor sfărâma. O 
dată adică pentru că oamenii, după ce odată au avut sfinţenie, au 
pierdut-o, iar a doua pentru aceea că, deşi sunt duhuri, de cei 
trupeşti şi pământeşti se biruiesc. 


III. A Sfântului Maxim 


Unii zic că răul n-ar fi fost [dintru-nceput] întru cele ce sunt, 
de n-ar fi fost altă putere oarecare care să ne tragă pe noi spre 
dânsul; iar aceasta nu este alta decât lenevirea?*” lucrărilor celor 
după fire ale minţii. Pentru aceasta, cei ce au sârguinţă întru 
acestea pururea fac cele bune, iar pe cele rele niciodată. Deci, de 
voieşti, dă brânci lenevirii şi izgoneşte răutatea, care e o greşită 
socotire a noimelor, căreia îi urmează reaua-întrebuinţare a 
lucrurilor. Lucrarea firească a părţii celei cuvântătoare [raţionale] 
din noi este aceea ca ea se supună raţiunii Dumnezeieşti, şi aşa să 
fie stăpânind asupra părţii iraționale cei dintru noi. Să se 


2337 &peeia = negrija, neglijarea. Se întăreşte aceea că omul poate 
cădea în ispită şi fără şoptirea vrăjmaşului. Lenevirea, zice apoi, 
slobozeşte răutatea, în general, care e o socotire greşită a noimelor sau a 
raţiunilor/sensurilor lăsate de Dumnezeu omului şi făpturii de obşte, 
căreia îi urmează, ca o consecinţă, reaua-întrebuinţare a lucrurilor. S-ar 
putea cugeta că drumul de la lenevire la răutate e asfaltat şi împodobit cu 
felurite înlesniri de către vrăjmaş, care ne rătăceşte pe acesta precum 
voieşte. 


păzească, dar, în toate această rânduială, şi aşa nici răul nu va fi în 
cele ce sunt, nici vreo putere care să-l tragă spre rău nu va fi. 


IV. Din Pateric 


1. Se zicea despre Avva Isaia că a luat odată un sac şi s-a dus 
la arie şi a zis lucrătorului de pământ: „Dă-mi grâu”. Iar el i-a zis 
lui: „Seceraşi şi tu ceva, Avva?” Zis-a bătrânul: „Ba”. Zis-a 
plugarul: „Dar cum vrei tu să iei grâu fără să fi secerat?” Răspuns- 
a stareţul: „Deci, dacă cineva nu seceră, nu va lua plată?” Zis-a 
plugarul: „Nu”. Şi aşa s-a dus stareţul; iar fraţii, văzând ce a făcut, 
i-au făcut lui metanii, rugându-l să le spună pentru ce a făcut 
aceasta. Şi le-a răspuns lor bătrânul: „Spre pildă am făcut aceasta: 
că, dacă cineva nu va lucra, nu ia plată de la Dumnezeu”. 

2. Un bătrân oarecare şedea în pustie; acesta avea chilia la 
douăsprezece mile depărtare de apă. Şi, ducându-se într-o zi ca să 
ia apă, s-a împuţinat şi a zis: „Ce trebuinţă este de atâta osteneală? 
Voi veni şi voi petrece aproape de apă”. Şi, zicând aceasta întru 
sineşi, a simţit pe oarecine urmându-i; şi, întorcându-se, a văzut pe 
cel ce-i urma numărând paşii lui. Şi l-a întrebat pe el bătrânul, 
zicând: „Cine eşti?” Iar el i-a zis: „Sunt îngerul Domnului, şi am 
fost trimis să număr paşii tăi şi a-ţi da ţie plata”. Şi, auzind 
bătrânul aceasta, bine-însufleţindu-se, se făcu mai osârdnic şi, de 
aici, se retrase încă cinci mile mai înăuntrul pustiei, fiind acum la 
şaptesprezece mile depărtare de apă”. 

3. Se spunea despre Avva Herimon cel din Schit că peştera lui 
era la patruzeci de mile depărtare de biserică, iar apa şi lunca de 
unde afla smicele era la douăsprezece. Dar, dintru atâta osteneală 
pentru aflarea rucodeliei sale şi a apei, stareţul nu s-a împuţinat, şi 
nici spre a veni duminica la biserică, precum este obiceiul. 


PRICINA A TREIZECI ŞI UNA 


Se cuvine ca cel ce se apropie de nevoinţa călugărească, după ce 
din destul se va iscusi spre faptele bune, atunci să se îmbrace cu 
hainele călugăreşti; şi că schima cinstită este, de suflet-folositoare 
şi de mântuire. 


I. Din viaţa Sfântului Ioanichie 


Când Minunatul Ioanichie se afla în cel de-al doisprezecelea 
an al locuirii sale în pustie, i s-a descoperit lui de sus ca să se 
depărteze de acolo şi să vină şi să se sălăşluiască în mănăstioara 
[schitul] ce se cheamă Fristi, şi încă să se îmbrace cu hainele 
călugăreşti (că deşi se dăduse şi mai-nainte nevoinţelor celor mari 
ale călugăreştei schime, cu toate acestea, ele erau numai [simple] 
deprinderi?*). Şi, venind vara, a mers la mănăstioara de care s-a 
zis, unde cele descoperite lui le-a încredinţat lui Ştefan, egumenul 
călugărilor celor dintr-însa. lar a doua zi, fără a se îngriji de 
altceva, îi citeşte acestuia moliftele cele obişnuite şi sfintele 
grăiri2%, după care îl îmbracă în rasa călugărească. Deci cel ce 
călugăreşte trăia şi mai-nainte de schimă, îmbrăcându-se cu o 
astfel de schimă a călugărilor, de la nevoinţele cele dinainte s-a 
gătit pe sineşi către unele mai mari, dându-se pe sine într-o 
petrecere şi mai aspră. 


II. Din viaţa Cuviosului Alipie 


Vestea despre Marele Alipie l-a făcut pe acesta atât de 
cunoscut pretutindenea, încât, pentru aceasta, multe suflete a 
chemat la pocăință, nu numai de bărbaţi, ci şi de femei. lar de 
vreme ce aceştia nu se puteau lesne număra, a ridicat două case 
aflate la o oarecare depărtare una de alta, întru care erau 
despărțite trupurile amânduror firilor (deşi nu se poate zice că şi 
duhurile), dând canon şi poruncă cuvioaselor ca să nu se arate 
niciodată feţelor bărbăteşti, nici să le privească vreodată. Iar ele 
atât de mult s-au îngrijit de porunca aceasta, încât, chiar de multe 
ori şi dându-se voie de cuviosul după oareşicare întâmplare sau 
deznădăjduire de viaţă?“ ca să se arate celor ce le-au născut după 
trup, ele n-au primit, vrând astfel să arate că porunca cea 
părintească [a cuviosului] este mai mare decât cea firească [dorul 


238 Tit. : exerciţii, nevoinţe pregătitoare. 

23 iepoloviao. Vorbeşte poate de ierurgii, osebite rugăciuni sau sfaturi 
duhovniceşti. Trad. neogr. redă prin „rânduielile tunderii”. 

24 Trad. neogr. redă această expresie (&n6yvwo'c) prin „moarte”. 


pentru părinţii lor]. 

Cu acestea se sălăşluia şi maica cuviosului; aceasta urma 
acelaşi canon cu celelalte, iar de împărtăşirea de schimă nu se 
pleca, măcar că era minunată după fapta bună, precum în altele 
[alte scrieri] a arătat cuvântul; şi, deşi feciorul ei de multe ori o 
ruga, ea era neascultătoare, zicând că în mănăstire slujirea e tot 
una cu călugăria. Dar un oarecare vis dumnezeiesc de îndată a 
făcut-o pe aceasta plecată, încât de aici a făcut şi rugăciune 
fierbinte către fecior. 

Că i s-a părut că aude în somn o viersuire oarecare a acestor 
sfinte femei ce cântau; apoi a simţit cu duhul că voieşte a alerga în 
casa unde aceste femei cântau ca într-o horă, voind şi ea să se facă 
una dintre ele. Dar cel căruia i se încredinţase poarta nu i-a 
îngăduit să intre, zicându-i că ei, care nu se împărtăşise de aceeaşi 
schimă cu ele, nu-i este cu putinţă să se alăture slujitoarelor lui 
Dumnezeu. Ruşinându-se ea de acelea şi tulburându-se, somnul i s- 
a risipit; şi, îndată apropiindu-se de sfântul, i-a povestit lui 
vedenia, şi tare se ruga să dobândească lucrul pe care mai-nainte 
cu multă împotrivire îl oprea; iar de aici înainte se făcu şi ea 
părtaşă schimei celorlalte, cu care de mult se asemăna în chipul 
vieţii şi al nevoinţei; aceasta şi multe seminţe ale dreptăţii 
semănând, acum din roadele cele nestricăcioase se îndulceşte. 


III. Din Pateric 


1. Zis-a un stareţ: „Credeţi-mi mie, fraţilor, celui ce grăiesc, 
că pe cât de mare laudă şi slavă este unui împărat ce se leapădă de 
lume şi se face monah, pe atât de mare ruşine este unui monah 
care-şi lepădă schima şi se face împărat; pentru că cele gândite 
sunt mai cinstite decât cele simţite”. 

2. Un stareţ mare s-a făcut mare văzător cu duhul [cu multă 
dreaptă-socoteală] şi a adeverit aşa: „Puterea pe care am văzut-o 
stând la Luminare [Botez], pe aceeaşi am văzut-o şi la îmbrăcarea 
monahului care-şi lua schima”. 


IV. A Sfântului Efrem 


Frate, nu te împuţina în vremea în care petreci până vei lua 
schima; că unora vrăjmaşul le pune poftă necuvântătoare de a se 
învrednici de schimă afară de vreme; dar tu, iubitule, ca cel ce te 
sârguieşti a plăcea lui Dumnezeu, îndelung-rabdă şi ascultă pe 
Apostolul grăind: Deşi poti să fii slobod, mai mult te supune (| Cor. 
7: 21). Priveşte încă şi la neamurile cele de demult, că toţi sfinţii 
prin îndelungă-răbdare şi stăruinţă au dobândit făgăduinţele, şi 


aşa mângâie-te pe sineţi în fiecare zi, ca împreună-moştenitor cu 
dânşii să te afli în Impărăţia Cerurilor. 

Socoteşte, dar, şi pe Patriarhul Iacov: au n-a slujit el 
paisprezece ani lui Laban Sirianul pentru Rahila în Mesopotamia, 
suferind arşiţa zilei şi gerul nopţii? Aşijderea şi Iosif cel iubit: au n- 
a slujit destui ani în pământ străin? Că scris este: Și era Iosif de 
şaptesprezece ani păscând oile cu fraţii săi (Fac. 37: 1). Apoi zice: 
Și era Iosif de treizeci de ani când a stat înaintea lui Faraon (Fac. 
41: 46). Şi Moise, robul lui Dumnezeu, patruzeci de ani a 
nemernicit în pământul lui Madiam, iar fiii lui Israil după patruzeci 
de ani au intrat în Pământul Făgăduinţei; şi, mai-nainte de aceştia, 
vezi-l pe Avraam şi socoteşte după câţi ani a câştigat făgăduinţa; 
încă şi toţi sfinţii, îndelung-răbdând, au câştigat făgăduinţele. Deci 
şi tu aşteaptă întru smerenie pe Domnul, şi la vreme bine-primită 
te va înălța, şi va scoate ca lumina dreptatea ta, şi judecata ta ca 
amiază-zi. 

Iar de te-ai învrednicit sfântului veşmânt călugăresc, nu te 
înălța deasupra celor ce rămân pentru anul viitor, căci fapta bună 
este aceea a nu i se părea cuiva că este cel dintâi [înaintea altora], 
ci a răbda până în sfârşit. Deci, luând schima, să nu zici întru sineţi 
„acum m-am izbăvit de păcate”, ci mai vârtos mai mult te 
osteneşte întru faptele bune, ca nu cumva să te păgubeşti mult pe 
sineţi. Că până acum, de multe ori, din dorirea schimei celei mari, 
nu te-ai lenevit de mântuirea ta; până acum în bolta cea mai din 
afară ai fost, iar acum ai intrat în bolta cea mai dinăuntru. 

De acum se va arăta cu de-amănuntul de care cale doreşti: de 
cea largă, care duce la pierzare, sau de cea strâmtă şi 
necăjicioasă, ce duce în viaţa veşnică. Deci nu te lenevi de sineţi, 
ca să nu pierzi şi cele pentru care te-ai ostenit; niciodată să nu 
voieşti a ieşi din chilie fără mantie, măcar de-ar fi şi un lucru ce te- 
ar pune pe mare grabă, ci, pe aceasta punând-o în jurul tău, aşa să 
ieşi, că podoabă îţi dă ţie; căci ruşine este călugărului a umbla ca 
un tânăr oarecare cu dulama goală şi cu tunica, că scris este: 
Încinge-te şi pune încălţămintea ta, şi îmbracă haina ta, şi vino 
după mine (Fapte 12: 8). 


V. A lui Avva Isaia 


Până ce Domnul nostru lisus Hristos n-a tămăduit toate 
patimile omului pentru care a venit, nu S-a suit pe Cruce; căci, 
până să vină Domnul în trup, omul era orb şi mut, slăbănog, surd, 
lepros şi şchiop şi omorât întru/de toate cele din afara firii. lar 
când a făcut milă şi a venit pentru noi, a ridicat pe cel mort şi a 
făcut pe cel şchiop să umble, pe cel orb a vedea, pe cel mut a grăi 


şi pe surd a auzi, şi aşa a sculat pe om nou, slobod de toată 
neputinţa; şi atunci S-a suit pe Cruce. Şi a spânzurat cu sine doi 
tâlhari: cel de-a dreapta Îl slăvea pe Dânsul şi-L. ruga, zicând: 
Pomeneşte-mă, Doamne, întru Împărăţia Ta (Luca 23: 42), iar cel 
de-a stânga Īl hulea pe Dânsul, cuvântul [Scripturii] arătând că, 
până ce se va trezvi el din lenevire2!, vrăjmăşia este cu el. 

lar dacă Domnul nostru lisus Hristos îl va fi ridicat din 
lenevirea lui şi îi va fi dat lui a vedea şi drept a socoti toate, atunci 
ar fi putut să se suie pe Cruce*%?; dar vrăjmăşia petrece hulind cu 
graiuri grele, nădăjduind ca mintea să se slăbănogească şi să 
lepede osteneala şi, astfel, să se întoarcă iarăşi în lenevire. Aceasta 
este, dar, tâlcuirea despre cei doi tâlhari pe care Domnul i-a 
despărţit din prietenia unuia faţă de altul, din care unul Il ocăra pe 
Dânsul, aşteptând să vadă, precum am zis, dacă-L va putea 
depărta de nădejde, iar altul a petrecut rugându-l. până ce a auzit: 
„Astăzi vei fi cu Mine în rai, mâncând din pomul vieţii”. 


VI. Din Pateric 


Zis-a Avva Dioscor: „Fraţilor, cu harul lui Dumnezeu am luat 
sfânta schimă şi, iată, de atâta vreme o purtăm; deci să ne sârguim 
a ne afla cu îmbrăcăminte de nuntă şi la ceasul de nevoie. Că, dacă 
vom purta îmbrăcămintea noastră cea cerească, nu ne vom arăta 
goi; iar de ne vom arăta nepurtând-o pe dânsa, ce vom face, 
fraţilor? Cu adevărat, vom auzi şi noi acel glas, zicând: Scoateți-i 
pe aceştia întru întunericul cel mai din afară. Acolo va fi plângerea 
şi scrâşnirea dinţilor (Matei 25: 30). Vai pentru căinţa ce ni se va 
face acolo, vai pentru ruşinea şi nesuferita scârbă ce ne va fi nouă 
când vom vedea pe Părinţii noştri răpiți întru Împărăţia Cerurilor, 
iar pe înşine scoşi de îngerii cei muncitori întru întunericul cel mai 
din afară şi în focul cel veşnic”. 


21 Despre lenevire, vezi nota de la Pricina a treizecea, III. 
24 Trad. neogr dezvoltă ideea, redând prin „crucea tăgăduirii/jertfirii 
de sine (avTanapvnoew0)”. 


PRICINA A TREIZECI ŞI DOUA 


Se cuvine ca cel credincios să arate viaţă cuviincioasă schimei 
sale; iar cel ce nu petrece după schimă nu este credincios; şi că nu 
din vreme, ci din nărav se însuşesc cărunteţele cele după 
Dumnezeu. 


I. Din viaţa Sfintei Singlitichia 


Zice Sfânta Singlitichia: „Vindecarea sufletului trebuie făcută 
nu numai pe deasupra, ci acesta trebuie împodobit peste tot, luând 
mai vârtos aminte de adânc. Am tuns perii capului? Să tundem 
împreună cu dânşii şi boldurile cele din capul cel gândit, adică din 
suflet; că părul nostru era podoaba din viaţa lumească, cinstele, 
slavele, agoniselile de avuţii, hainele cele luminate, mergerile la 
baie, săturările de pântece şi celelalte închipuiri ale lumii şi 
îndulciri; iar noi ne-am hotărât ca pe acestea să le lepădăm prin 
tunderea părului. 

Deci să nu mai facem ceva dintr-însele, ca nu cumva şi celor 
ce ne văd să ne facem pricini de sminteală; că, atâta vreme cât în 
curţile lucrurilor mireneşti fiarele acestea sălbatice se acopereau, 
li se părea că se pot ascunde, dar acum, că au rămas deşarte, sunt 
arătate tuturor spre vedere. Pentru aceasta, acum, în călugăr sau 
în călugăriţă pot fi vădite şi cele mai mici greşeli. Că precum într-o 
casă curată jivina ce intră, măcar că prea mică este, se vădeşte 
limpede tuturor, tot aşa şi la noi, şi cea mai mică greşeală se face 
cunoscută tuturor. lar la mireni, ca în nişte peşteri necurăţate, şi 
cele mari din cele veninoase, încuibându-se, se ascund, 
acoperindu-se sub materia cea multă. 

Deci şi noi de-a pururea trebuie să curăţăm casa sufletului 
nostru, şi să pândim împrejur, ca nu cumva din jivinele cele 
stricătoare de suflet să intre pe alături în cămările cele gânditoare, 
în care se cuvine a tămâia cu tămâie sfântă, adică cu rugăciune. 
Că precum jigăniile cele veninoase se izgonesc de mirosul 
doctoriilor celor iuți, tot aşa rugăciunea şi postul izgonesc gândul 
cel spurcat afară de fire. Ne-am dat pe noi surghiunului, adică ne- 
am făcut afară de hotarul mirenilor. Deci, de la cei de unde ne-am 
scos, pe cele ale lor să nu le mai căutăm: acolo aveam slavă, aici, 
ocările; acolo, îndestulare de hrană; aici, până şi lipsă de pâine; în 
lume, cei ce greşesc, şi nevrând, sunt băgaţi în temniţă, iar noi 
înşine, pentru păcatele noastre, să ne închidem?*, ca hotărârea 
cea de bunăvoie a socotelii noastre să ne izbăvească pe noi de 
munca ce va să fie. 


243 În pocăință. 


II. Din Pateric 


1. Intrebat a fost un stareţ: „Cum se cuvine a fi călugărul?” Şi 
a zis: „Dacă, după socotinţa mea, singur către Singur, adică de va 
privi către singur Dumnezeu”. 

2. Tot acelaşi, întrebat fiind: „Ce se cuvine a face călugărul?” 
A răspuns: „Lucrarea a tot binele, depărtarea de tot răul”. 

3. Acelaşi a zis că este ruşinos ca un călugăr, odată ce s-a 
lepădat de toate lucrurile şi s-a înstrăinat de lume pentru 
Dumnezeu, după toate acestea să se ducă în iad. 


III. A Sfântului Efrem 


Pe călugăr nu-l alcătuieşte [face] tunderea şi îmbrăcămintea, 
ci dorul cel ceresc şi petrecerea cea cerească; că întru acestea se 
cunoaşte călugărul. Aşijderea şi pe bărbatul mirean, nu părul şi 
haina îl arată, ci năravul, şi a căsca gura către poftele cele 
mireneşti şi materialnice; că întru acestea se aşază sufletul 
necurat. Dacă te-ai lepădat de lume, sârguieşte-te la lucrul tău, ca 
pe mărgăritarul cel căutat să-l afli; căci mulţi s-au lepădat de lume 
şi s-au depărtat de ea; unii au părăsit ostăşia, alţii au risipit 
bogăţiile, iar pe urmă, purtându-se după voile lor, au căzut; că nu 
este lucru mai cumplit decât ca cineva să fie prins în voia sa, şi aşa 
să umble întru a sa pricepere. 

Deci acestora li s-a părut că s-au dat în lături din lucrurile 
vieţii, [intrând] prin poarta cea împărătească sau din faţă, dar prin 
fereastră ei se află înăuntrul [lumii]; căci şi fiii lui Israil, după ce 
au ieşit din cuptorul cel de fier, adică din Egipt, şi după ce s-au 
mântuit prin Marea Roşie şi s-au săturat de atât de multe şi mari 
daruri de la Dumnezeu, purtându-se cu voia lor, s-au înecat pe 
uscat. Şi dintr-atâta mulţime a celor numărați, adică din şase sute 
de mii2%, numai doi s-au mântuit în pământul făgăduinţei: Caleb şi 
lisus al lui Navi, cei ce n-au amărât cuvântul Domnului şi sfatul 
Celui Preaînalt cu cuviinţă l-au păzit. Precum nu este cu putinţă a 
dobândi cu bani învăţătura cărţii sau a cumpăra vreun meşteşug 
fără osteneală, tot aşa nu este cu putinţă a se face cineva călugăr 
fără de sârguinţă şi întinsă răbdare. 

Deci trezveşte-te, frate, ca un bun ostaş şi nu te lenevi de 
darul cel dat ţie, ca nu cumva pentru două să fii muncit: ca cel ce 
şi pe oameni ai scârbit, adică pe părinţii cei trupeşti, şi lui 
Dumnezeu nu l-ai plăcut; ci nevoieşte-te ca şi cei ce te văd să 
slăvească pe Dumnezeu pentru buna ta petrecere. Că scris este: 


24425K Israilitenii au părăsit Egiptul în 60 de grupuri a câte zece mii 
fiecare, fără a se pune la socoteală şi femeile, şi copiii (nota trad. neogr). 


Cei ce se tem de Tine mă vor vedea şi se vor bucura (Ps. 118: 74), 
şi iarăşi: Pace multă este celor ce iubesc Legea Ta şi nu este lor 
sminteală (Ps. 118: 165). Că, dacă ai părăsit lumea, şi părinţii cei 
trupeşti, şi rudeniile, şi prietenii, şi ţara, şi bogăţia, pentru 
Domnul, ce folos îţi este ţie dacă şi aici, venind să te mântuieşti, pe 
cele potrivnice le faci? Astfel, dar, păcătuieşti înaintea Domnului, 
şi în zadar porţi cu tine numele de călugăr, iar oamenii ce te 
fericesc, cei cunoscuţi ai tăi de odinioară, îţi vor zice: „Fericit este 
cutare, că a urât lumea aceasta, slava şi amăgirea ei, şi nu se mai 
îngrijeşte de ceva pământesc, că s-a dus şi s-a făcut călugăr”. Şi, 
iată, tu, aici, necălugăreşte petreci. 

Să socotim dar ce fel de ruşine ne va cuprinde pe noi dacă cei 
ce ne fericesc pe noi acum vor merge înaintea noastră în Împărăţia 
Cerurilor şi dacă cei ce se închină nouă acum şi zic „rugaţi-vă 
pentru noi, păcătoşii, robi ai lui Hristos”, aceia se vor afla întru 
lărgime, iar noi în strâmtorări pentru greşelile noastre; că nu vom 
fi judecaţi deopotrivă cu aceia. Că zice: Celui ce i s-a încredințat 
mult, mult i se va cere, şi cel ce ştie voia Domnului său şi nu o va 
face se va bate mult (Luca 12: 47-47). 

Pentru aceasta, iubitule, să ne trezvim, rogu-te, până când 
avem vreme, că, iată, stadionul s-a deschis tuturor, iar Dătătorul 
de nevoinţă zice prin Apostolul: Aşa alergați, ca să apucaţi darul; şi 
tot cel ce se nevoieşte se înfrânează în toate (I Cor. 9: 24-25), şi 
iarăşi: Nimeni, ostaş fiind, nu se amestecă cu lucrurile vieții, ca să 
fie plăcut voievodului. Şi, de se va lupta cineva, nu se încununează 
de nu se va lupta după lege (II Tim. 2: 4-5). Cunoaşte, frate, că cel 
ce voieşte să se facă călugăr, şi nu suferă ocară, defăimare şi 
pagubă, nu poate să se facă călugăr. 

Iubite frate, dacă, lepădându-te de lume, te vei face călugăr, 
trezveşte-te, că multe sunt meşteşugirile vrăjmaşului; ca nu 
cumva, aflând loc întru tine prin lenevire, să-ţi pună în gând unele 
ca acestea şi să te abată din calea cea dreaptă, zicând: „lată, te-ai 
despărţit pe sineţi de oameni şi ai şezut în chilie. Ce, dar? Au nu şi 
fiarele se liniştesc în vizuinile lor?” Dar tu ceartă-l pe el şi-i zi: „Să 
te strice pe tine Domnul, diavole, că pe omul pe care l-a făcut după 
chipul Său şi spre asemănare tu l-ai asemănat cu fiarele cele 
necuvântătoare. Şi oare până când nu încetezi, vrăjmaşule al 
adevărului şi potrivnice al neamului nostru, răsturnând căile 
Domnului cele drepte?” 

Ascultă dar, urâtorule de bine, deosebirea călugărilor de 
mireni: cel ce voieşte să se facă călugăr, întâi se lepădă de lume, 
apoi şi de voile sale, şi îşi ia crucea sa şi-l urmează Mântuitorului 
nostru Hristos; nu se priceşte, nu blestemă, nu se jură, nu grăieşte 
de rău, nu cugetă cuvinte mincinoase prin bârfelnica filosofie; se 


înfrânează, nu benchetuieşte, are prieteni pe cei ce slujesc 
asemenea cu dânsul lui Dumnezeu, iar ca vrăjmaş nu are pe 
niciunul din oameni, ci numai pe tine singur, diavole; nu necăjeşte 
pe nimeni, nu face strâmbătate, ci, mai vârtos făcându-i-se 
strâmbătate, suferă cu mulţumită şi întru nerăutate sporeşte. Nu 
se turbează spre a aduna bogăţie: căci cum e cu putinţă ca celcea 
risipit şi ceea ce avea, şi sărăcia de bunăvoie a ales-o, să fie 
covârşit de aceasta, mai vârtos când acum pe aceasta [sărăcia] o 
are ca laudă şi slavă? Nu neguţătoreşte, nu poartă grijă de casă 
sau de cum va plăcea femeii; nu se îngrijeşte de cum va băga la 
oştire pe fiii săi, sau de fiică, cum o va da la bărbat; nu este legat 
cu risipirile minți, ci se îndeletniceşte cu slobozenie de 
mântuirea sa. 

Nu caută slavă de la oameni, nu se îngâmfă, ci mai vârtos 
smerit cugetă, şi bun şi blând este către toţi oamenii; cântă cântări 
bisericeşti?46, şi nu lumeşti; se roagă, dar nu se risipeşte cu mintea; 
în loc de fluiere, şi de timpane, şi de muzici, se foloseşte de 
rugăciune şi de cântarea de psalmi; în loc de a râde, plânge şi 
lăcrimează, întru cea mai dinăuntru cămară a casei, şi sufletului 
cerând iertare pentru păcate, şi se roagă nu numai pentru sineşi, 
ci şi pentru toată lumea. Nu merge la privelişti deşarte, ci la 
bărbaţi sfinţi. Mâinile nu le întinde la table2*, la ceea ce [adică] 
pustieşte casele şi sufletele celor ce se bucură de unele ca acestea, 
ci în lucrul cel după Dumnezeu şi întru citirea Dumnezeieştilor 
Scripturi. Fără de grijă este dinspre părinţii cei trupeşti şi dinspre 
rudenii şi toate lucrurile cele lumeşti. Pururea pomeneşte de 
judecata ce va să fie şi de făgăduinţele Mântuitorului, şi întru 
pomenirea aceasta se înfierbântă?% cea dinăuntru, şi aşa face de 
fuge scârba şi mâhnirea [akedia]; de vine boală trupească, se 
bucură, căci aproape este cununa. 

Socotind amărăciunea veşnicelor munci ce aşteaptă pe cei 
pătimaşi, stă împotriva tuturor dulceţilor trupeşti; ocărât fiind, 
grăieşte de bine; hulit, mângâie; pârât, îndelung-rabdă; chinuit, 
suferă, aducându-şi aminte de patimile Mântuitorului. Acestea şi 
mai multe şi mai mari decât acestea sunt lucrurile adevăratului 
călugăr; şi cum tu, urâtorule de oameni şi urâtorule de bine, 
asemeni o viaţă ca aceasta cu cea mirenească? Deci, depărtează-te 
de la mine, vicleanule; Domnul îţi porunceşte prin mine, păcătosul, 
ca eu să cerc poruncile Dumnezeului meu. 


245 Sau distracţiile, adică cele ce-l distrag de la scop. 

246  Parafrază pentru ăia (psalmodiază). 

21 Táßànv; un fel de joc cu zaruri sau cu alte piese. 

248 Trad. neogr. plineşte aici adăugând „lumea lui”. Poate mai 
degrabă ar fi „omul lui cel dinăuntru”, precum avem şi la Ef. 3: 16. 


Aşa, iubitule, te împotriveşte celui ce-ţi pune ţie în gând unele 
ca acestea, şi va fugi de la tine cu împreună-lucrarea harului. 


IV. A lui Avva Isaia 


Amar nouă, că trupului nostru celui spurcat întru necurăţii, 
cei iubitori de Hristos dintre oameni i se închină şi îl sărută, iar noi 
suntem morminte văruite, puţind cu purtătorul de moarte păcat. 
Amar nouă, că nebuni suntem şi nepricepuţi, că laudele sfinţilor, şi 
nu lucrurile lor le iubim şi le răpim; şi, întinând pururea sufletele 
noastre cu gânduri spurcate, vrem să fim socotiți sfinţi şi cu 
numirile acelora să fim cinstiţi. 


V. A lui Avva Marcu 


Să ştii, frate, că cel ce nu s-a dat pe sineşi desăvârşit crucii în 
cuget de smerenie şi de defăimare, şi nu s-a aruncat pe sineşi spre 
a se călca, defăima, lua în râs, batjocori şi nedreptăţi de toţi, şi pe 
acestea toate nu cu bucurie le-a răbdat pentru Domnul, 
neîndreptăţindu-se nicidecum pentru cele omeneşti: pentru slavă, 
cinste, laudă sau dulceaţă a hranei, sau a băuturii, sau a 
îmbrăcămintei, acesta nu se poate face călugăr adevărat. 

Deci, nişte nevoinţe, plăţi şi cununi ca acestea zăcându-ne 
înainte, până când ne vom lăsa batjocoriţi de făţarnica evlavie, 
slujind Domnului cu prefăcătorie, într-un fel părând oamenilor şi în 
alt fel arătându-ne Celui ce cunoaşte cele ascunse? Că sfinţi 
socotindu-ne de mulţi, încă ne aflăm sălbatici cu obiceiul, având 
închipuire [formă] de adevărată pravoslavie [bună-cinstire], 
înaintea lui Dumnezeu nu avem puterea ei (cf. II Tim. 3: 5); astfel 
întărindu-ne întru cea părută dreptate a omului din afară şi întru 
isteţimile cele văzute vrând a plăcea oamenilor, vânăm cinstele şi 
laudele cele de la dânşii, iar petrecerea cea după conştiinţă cu 
totul necunoscând-o. Feciorelnici şi curati fiind socotiți de mulţi, 
iar lângă Cel ce ia aminte cele ascunse, întru necurăţiile 
gândurilor celor curveşti dinăuntru suntem întinaţi şi cu lucrările 
patimilor suntem înnoroiţi. Aşadar, pentru făţărnicita noastră 
nevoinţă, încă şi pentru laudele oamenilor cădem cu faţa în sus? 
şi ne orbim la minte. 

Dar veni-va cu adevărat Cel ce descoperă cele ascunse ale 
întunericului, Judecătorul Cel neamăgit, Care va vădi sfătuirile 
inimii (cf. I Cor. 4: 5), Care va ridica forma cea din afară, iar pe 
adevărul cel dinăuntru arătat îl va face; Care pe cei ce aşa cu 
făţărnicie trăiesc înaintea adunării celei de sus a sfinţilor şi a toată 
oştirea îngerească îi va vădi şi, tare ruşinându-i, întru întunericul 
cel mai din afară îi va trimite, ca şi pe cele cinci fecioare nebune 
(căci ele, deşi au păzit fecioria cea din afară a trupului, n-au fost 
pentru aceasta nicidecum învinuite: deşi aveau puţin untdelemn în 
vase - adică erau împărtăşite din oarecare fapte bune şi îndreptări 
din cele din afară -, făcliile lor au fost aprinse doar până la o 
vreme), care, pentru lenevire, necunoştinţă şi trândăvire, grijă n- 
au făcut şi pâlcul patimilor cel ascuns înăuntru nu l-au curăţat, iar 
înțelegerilor lor se stricau de lucrările cele potrivnice, încât se 
învoiau cu ele prin gânduri; pentru aceea au ajuns şi la un sfârşit 


249  bmmvobphevot = cădem pe spate, ne răsturnăm, ajungem în 


negrijă, leneşi, ne „relaxăm”. 


ca acesta, adică la a se lipsi de bucuria Mirelui şi a se încuia afară 
de cămara cea cerească. 

Deci acestea socotindu-le, cercându-le şi ispitindu-le, să 
cunoaştem în ce suntem, ca, atât cât avem vreme de pocăință, să 
ne îndreptăm pe sinene, ca lucrurile noastre cele bune, curat fiind 
săvârşite şi cu cuget trupesc neamestecate, cerescului Arhiereu 
Hristos bine-primite să se facă, şi nu lepădate ca o jertfă cu 
prihană. 


VI. A lui Avva Cassian 


Din sfătuirea Cuviosului Părinte Pinufrie, pe care a făcut-o 
către un oarecare slujitor 

Frate, cunoscut-ai oare câtă vreme ai făcut înaintea porţilor 
până ce ai fost primit abia astăzi? Cunoaşte, dar, că pentru aceasta 
am zăbovit a te primi pe tine: nu pentru că nu dorim mântuirea ta 
şi celor ce se întorc spre Hristos, ci ca nu cumva, obrăzniceşte?% şi 
la întâmplare [fără luare-aminte] primindu-te, să suferim de la 
Dumnezeu judecată pentru uşurimea şi lesniciunea cu care te 
primim, iar pe tine să te facem vinovat de şi mai grea muncă: căci 
dacă acum vei fi fost primit obrăzniceşte, iar tu nu te vei fi învăţat 
cu greul şi acribia făgăduinţei (călugăreşti), după acestea te-ai fi 
arătat trândav şi molatic. Că precum celor ce slujesc cu credinţă 
Stăpânului, slavă şi cinste li s-a pregătit pentru viitor, tot aşa prea 
grele chinuiri se gătesc celor ce cu încropire şi cu trândăvie se 
apropie de această vieţuire. Că, după Scriptură, mai bine este a nu 
făgădui, decât a făgădui şi a nu da, şi iarăşi este zis: Blestemat e 
cel ce face lucrul Domnului cu lenevire (ler. 31: 10). Pentru 
aceasta, înainte de toate, dator eşti a te învăţa pricina lepădării, 
că, dacă pe aceasta o vei înţelege, vei putea cunoaşte şi ce se 
cuvine să faci. 

Deci cunoaşte că din ziua de astăzi dator eşti a muri şi a te 
răstigni lumii, şi lumea ţie, după Apostolul (cf. Gal. 6: 14); şi 
învaţă-te cu de-amănuntul care este puterea răstignirii, de vreme 
ce de aici înainte tu nu mai trăieşti, ci Acela trăieşte, Care S-a 
răstignit pentru tine. Deci într-acest chip şi formă întru care S-a 
răstignit pentru noi, aşijderea de nevoie este ca şi noi să petrecem 
astfel în viaţa aceasta, precum se roagă fericitul David, cu frica lui 
Dumnezeu rugându-se a se pătrunde cărnurile lui (Ps. 118: 120). 

Că precum cel ce are trupul pironit pe lemn, nemişcat este 
către orice lucrare pe care ar voi-o, tot aşa şi cel ce are cugetul 
său pironit pe frica cea dumnezeiască este nemişcat către orice 


250 Cu nonşalanţă, fără o pregătire sau ceremonie. 


voie trupească?!; şi precum cel ce este pironit pe cruce nu mai 
gândeşte cele de aici, nici cu voile sale nu se alcătuieşte 
[consimte], acela nu se tulbură cu pofta, nici cu pofta câştigului nu 
se chinuieşte, nici cu mândria nu se îngâmfă, nici cu iubirea de 
pricire, nici cu pizma nu se aprinde, nu-l doare pentru necinstirile 
de faţă, ocările cele trecute nu le mai socoteşte (căci aşteaptă ca, 
nu după mult timp, să se depărteze de lume prin cruce), aşa deci, 
cel ce curat [sincer] se lepădă de lume, şi pe Dumnezeiasca frică 
ca pe cruce este pironit, şi mutarea cea din viaţa aceasta în fiecare 
zi o aşteaptă, nemişcate şi nelucrătoare are toate poftirile şi 
aşezările trupeşti2*2. 

Deci păzeşte-te, ca nu cândva dintru acestea să pofteşti, din 
cele de care te-ai lepădat depărtându-te de lume; că, după 
cuvântul Stăpânului, cel ce pune mâna pe plug şi se întoarce 
înapoi nu este bine-potrivit pentru Împărăţia Cerurilor (Luca 9: 
62); şi cel ce din înalta petrecere se pogoară către lucrurile cele 
proaste şi pământeşti ale lumii acesteia, iarăşi se face potrivnic 
poruncii lui Hristos, făcându-se ca unul care se pogoară din pod 
încercând să ia ceva din casă. 

Păzeşte-te, dar, ca nu cumva mândria pe care acum începi a o 
călca prin fierbinţeala smereniei să o ridici iarăşi asupră-ţi - [ca, 
de pildă, atunci] când, învățând Psaltirea sau ceva dintr-ale 
Scripturii, să te arăţi, după glasul Apostolului, că pe cele ce le-ai 
surpat iarăşi le zideşti, făcându-te pe sineţi călcător de lege (cf. 


Gal. 2: 18) - , ci mai vârtos, precum ai început şi ai mărturisit 
smerenia înaintea lui Dumnezeu şi a îngerilor, aşa până în sfârşit 
păzeşte-o. 


Aşijderea şi răbdarea pe care ai arătat-o ca să fii primit în 
mănăstire în multe zile înaintea porţilor aşteptând şi cu lacrimi 
rugându-te, sârguieşte-te şi pe aceasta a o spori, căci, cu adevărat, 
ticălos lucru este acela ca, dator fiind tu în fiecare zi a adăuga 
lângă căldura cea dintâi şi spre desăvârşire a te sui, să te 


2351 Zit.: carnală. Despre acest fel de voie am mai scris şi în altă parte. 
Deci lepădarea monahului stă în pironirea pe cruce a voilor dobitoceşti 
sau iraționale ale cărnii, şi nu a celor ale trupului. Care e deosebirea 
dintre ele? Pe scurt, omul ce cugetă raţional, ce urmează rânduiala 
firească lăsată de Dumnezeu în făpturi, e omul cu trup firesc, adică 
precum l-a făcut Dumnezeu să fie, iar cel ce cugetă irațional, adică 
împotriva rânduielii raţionale lăsate de Dumnezeu în făpturi, urmând 
mişcărilor oarbe, iraționale, legilor inflexibile ale naturii care îl duc spre 
nebunie, slăbiciuni, boli şi moarte, acela e numai carne ce nu gândeşte la 
ceva superior lui, ci numai la ceva inferior, la lucruri ce-şi au finalitatea 
numai pe pământ. 

252 Acelaşi termen ca şi în nota anterioară. 


împuţinezi de dânsa şi către cele de jos iarăşi să te întorci. Căci nu 
cel ce începe [lucrul] cel bun este fericit, ci cel ce până în sfârşit 
petrece întru acesta; pentru că şarpele ce se târăşte pe pământ, 
călcâiul nostru de-a pururea îl păzeşte, adică ieşirea noastră din 
viaţă pururea cu vicleşug o pândeşte; şi până la sfârşitul vieţii 
noastre stăruie ca să ne împiedice pe noi; şi, pentru aceasta, a 
începe bine nu va folosi la nimic, nici începutul lepădării şi 
fierbinţeala, de nu se va face aşijderea şi sfârşitul deopotrivă cu 
începutul; încă şi smerenia lui Hristos, pe care acum înaintea Lui 
ai făgăduit-o, nu într-alt fel va fi adeverită, de nu o vei arăta pe 
aceasta până în sfârşit. 

Deci, după Scriptură, dacă te-ai apropiat de slujirea lui 
Dumnezeu, găteşte inima ta nu către răsuflări [odihne] şi veselii, ci 
către ispite şi necazuri, că prin multe necazuri se cuvine nouă a 
intra în Împărăţia Cerurilor; că strâmtă şi necăjicioasă este calea 
care duce în viaţă, şi puţini sunt cei ce o află pe dânsa (cf. Matei 7: 
14). Deci ia aminte la cei puţini şi buni, şi din pilda lor canoniseşte- 
ţi lrânduieşte-ţi] viaţa ta; să nu iei aminte la cei trândavi şi 
nebăgători de seamă, măcar şi mulţi de vor fi. Că zice: Mulţi sunt 
chemați, dar puţini aleşi (Matei 22: 14), şi mică este turma căreia 
Tatăl a binevoit a-i da Împărăţia (Luca 12: 32); nu socoti a fi păcat 
mic tăgăduirea desăvârşirii, iar apoi urmarea celor trândavi şi 
leneşi. 


VII. A lui Avva Isaac 


Călugăr este cel ce şade afară de lume, pururea rugându-se 
lui Dumnezeu a dobândi bunătăţile cele viitoare; bogăţia 
călugărului este mângâierea ceea ce se face din plâns şi bucuria 
cea din credinţă ce străluceşte în cămara sufletului; plângător este 
cel ce în toate zilele vieţii sale petrece în foame şi în sete pentru 
nădejdea bunătăţilor celor învistierite; pentru că cel ce pentru 
Dumnezeu flămânzeşte, pe acesta Dumnezeu îl îmbată cu 
mângâierea Sa; şi cel ce pentru Dânsul gol petrece, El îl îmbracă 
cu podoaba nestricăciunii şi a slavei. 

În toate lucrurile, înfăţişările şi mişcările sale, călugărul se 
cuvine a fi pildă de folos tuturor celor ce-l văd pe dânsul; căci, mai- 
nainte de toate, se cuvine a dispreţui toate cele văzute, a avea 
desăvârşită neagonisire, negrijă de trup, postire înaltă [aspră] şi 
îndelungată,  întreagă-feciorie?5%, petrecere în linişte, bună- 
rânduială şi păzire în simţiri, înstrăinare de toată pricirea şi mânia, 
scurtime în cuvinte, necunoştinţă de pomenirea de rău, simplitate 
cu dreaptă-socoteală, dispreţuirea vieţii acesteia de aici, dorirea 

de cea viitoare, fuga de lume şi de cei din lume, ba mai vârtos de 
toţi cei din afară [din afara mănăstirii], şi a nu voi să fii cunoscut 
de dânşii, nici a te lega pe sineţi în prieteşugul şi însoţirea 
vreunuia din aceştia, nici a cerca sau a primi cumva a auzi despre 
lucrurile lor; a nu iubi cinstea, nici a te bucura de daruri, ci a avea 
liniştit locul locuinţei şi necunoscut celor mulţi, şi neîncetat a 
stărui în rugăciuni, a griji de-a pururea şi a cugeta despre latura 
cea adevărată şi fericită; a avea faţa posomorâtă şi încreţită?* şi a 
lăcrima de-a pururea noaptea şi ziua. 

Acestea sunt faptele bune ale călugărului sau, pe scurt fie zis, 
cele ce-i mărturisesc lui murirea cea desăvârşită faţă de lume şi 
apropierea de Dumnezeu. Deci cel ce se sârguieşte pentru viaţa sa, 
să cerce cu de-amănuntul de nu cumva îi lipseşte lui ceva din cele 
enumerate; iar de se va afla pe sine sărac de vreuna din acestea, 
să ştie că numele de călugăr încă nu desăvârşit i se cuvine lui. Iar 
când pe toate cele zise le va câştiga, atunci i se va da lui şi 
cunoştinţa celorlalte - de care încă n-am pomenit; şi aşa, când 
celorlalţi oameni le va fi pricină de slavoslovia cea spre Dumnezeu, 
atunci, mai-nainte până ce va ieşi din această viaţă, îşi va fi gătit 
[deja] loc de odihnă sufletului său. 


VIII. A Sfântului Maxim 


1. Lume numeşte Scriptura lucrurile cele materialnice; iar 
lumeşti (mireni) sunt cei ce-şi îndeletnicesc mintea întru acestea, 
către care şi zice mai cu înfruntare: Nu iubiți lumea, nici cele din 
lume, căci tot ce-i în lume - pofta cărnii, amăgirea ochilor şi fudulia 
[trufia] vieţii - nu sunt de la Dumnezeu, ci sunt din lume (| loan 2: 
15-16) şi celelalte. 

2. Călugăr este cel ce şi-a despărţit mintea de lucrurile cele 
lumeşti şi de materii, iar prin înfrânare, dragoste, cântarea de 
psalmi şi rugăciune stăruie lângă Dumnezeu. 

3. Nimeni să nu te amăgească pe tine, călugăre, zicând că 
este cu putinţă să te mântuieşti slujind [în acelaşi timp] dulceţii şi 
slavei deşarte. 

4. Sporirile mirenilor sunt căderile călugărilor, iar sporirile 
călugărilor sunt căderile mirenilor. Adică sporirile mirenilor sunt 
bogăţia şi slava, stăpânirea şi odihna şi încărnoşarea trupului, 
belşugul de fii şi cele următoare acestora, întru care, venind 
călugărul, piere de îndată. lar sporirile călugărului sunt 
neagoniseala, lipsa slavei, lipsa puterii, înfrânarea, reaua-pătimire 
şi cele următoare acestora, întru care, fără voia lui de ar veni 
iubitorul de lume [mireanul], socoteşte a fi cădere mare, iar de aici 


254 Brăzdată adică de semnele mâhniciunii. 


se primejduieşte, de multe ori cugetând a-şi face şi spânzurare, 
precum unii au şi făcut. 

5. Cel ce s-a lepădat de lucruri, adică de femeie, de bani şi de 
celelalte, pe omul cel din afară l-a făcut călugăr, însă nu încă şi pe 
cel dinăuntru; iar cel ce s-a lepădat de cugetele cele pătimaşe faţă 
de acestea, zidind pe omul cel dinăuntru, care este mintea, şi pe 
omul cel din afară, cu lesnire îl va face călugăr. 

6. Oare cine este cel din neamul acesta care să se fi izbăvit de 
cugetele pătimaşe şi care de-a pururea s-a învrednicit de curata şi 
nematerialnica rugăciune? Acesta este semnul călugărului celui 
dinăuntru. 

7. Multe patimi sunt ascunse în sufletele noastre, dar ele se 
vădesc atunci când se ivesc lucrurile. 


IX. Din Pateric 


1. Zicea Avva Ioan Chilix, egumenul Raithului?5, fraţilor celor 
de sub dânsul: „Fiilor, precum am fugit de lume, să fugim şi de 
poftele trupului, că cel ce fuge de acestea, acela este cu adevărat 
călugăr. 

Deci, să privim la Părinţii noştri cei de demult, la cel fel de 
petrecere aspră şi linişte au şezut aici, şi să le urmăm lor, şi să nu 
spurcăm locul acesta pe care aceia l-au curăţat de draci şi l-au 
sfinţit. Să ne învăţăm că locul acesta al nevoitorilor?5€ este, şi nu al 


*% Sau: Ioan Cilicianul. Raith este locul în care, precum scrie în cartea 
Ieşirii, erau douăsprezece izvoare de apă şi şaptesprezece palmieri. În 
perioada bizantină, locul se chema Elana, iar astăzi turcii îl numesc Raith 
sau Arabs-El-Tor. Este partea stâncoasă a Arabiei, ce se învecinează cu 
cea bogată, situată la circa 95 km de Muntele Sinai. Precum se ştie, în 
Raith au fost ucişi mulţi călugări isihaşti de către Vlemi (nota trad. 
neogr). 

25 Tit.: asceţilor. Tălmăcitorul a redat áoxntóç (ascet, practicant a 
ceva, exersat, deprins în ceva; dar şi: împodobit, înfrumusețat) peste tot 
prin „postnic”, termen prost înţeles astăzi de mulţi, care îl redau prin 
„pustnic” sau „postitor”. El este întrucâtva sinonim cu &ywvLoTAc 
(nevoitor) - de unde şi &yuwvilouai (a se nevoi, lupta etc. pentru a câştiga 
un premiu sau pe Dumnezeu). Mai nuanţat: ascetul este şi nevoitor în 
măsura în care e deprins şi pregătit pentru luptă sau nevoinţă, şi, invers, 
nevoitorul este şi ascet în măsura în care în vârtutea pregătirii lui sau a 
ascezei poate lupta în „stadionul virtuţilor”, cum, de pildă, numeşte o 
cântare nevoinţa Postului Mare. Un alt termen sinonim cu &oKknToc este 
YoUDAOTIKOCG, de la yvpváw (a se antrena/ osteni în/cu exerciţii sportive 
sau de altă factură, a practica un meşteşug etc.), folosit şi de Apostolul 
Pavel (cf. I Tim. 4: 7; Evr. 5: 14; 12: 11); în sfârşit, &OAnric (atlet, 
concurent, cel ce luptă pentru un premiu) e folosit în Scriptură pentru a 


negustorilor, şi aşa, cu vrednicie, să ne sârguim a petrece. 

Încă şi aceasta să cunoaşteţi: că, dacă veţi voi să urmaţi 
Părinților şi să păziţi poruncile lui Dumnezeu, El va trimite harul 
Său şi va păzi locul acesta; căci şi noi, poruncile Domnului şi 
poruncile Părinților păzindu-le, am stat în locul acesta, părându-ni- 
se că ei sunt cu noi şi după ducerea lor din viaţă, privind toate cele 
ale noastre. Faceţi, dar, şi voi aşa, şi vă veţi mântui de toate relele. 

2. Spunea oarecine din stareţi, theban de neam: „Eu am fost 
fiu de popă elinesc; şi, copil fiind, dacă am văzut pe tatăl meu 
intrând după obicei în idolie (biserica idolească) ca să se 
săvârşească jertfa, am intrat după dânsul şi am văzut pe Satana 
şezând şi toată oastea lui şezând împrejurul lui; şi, iată, unul din 
boierii lui, trecând în mijloc, i s-a închinat lui, iar el a zis către 
dânsul: «Tu de unde vii?» Iar acela a răspuns: «Am fost în cutare 
oraş şi am ridicat sfezi şi multă vărsare de sânge am făcut, şi am 
venit ca să-ţi vestesc». Şi a zis Diavolul: «În câtă vreme ai făcut 
aceasta?» Iar el a zis: «In treizeci de zile». Şi, auzind Satana, a 
poruncit să fie bătut, zicând: «În toată această vreme numai atât ai 
făcut?» Aşijderea şi altul, trecând, a zis: «Eu am fost pe mare, şi 
am ridicat vânturi, şi am răsturnat corăbii şi pe mulţi oameni am 
ucis, şi am venit ca să-ţi spun ţie». Şi l-a întrebat şi pe acela în câtă 
vreme a făcut aceasta, şi, aflând că în douăzeci de zile, aşijderea 
ca şi pe cel de dinainte a poruncit a fi bătut, căci într-atâta vreme 
n-a mai făcut şi altceva. Apoi s-a apropiat altul care, zicând despre 
o nuntă ce s-a făcut într-o cetate, a povestit cum a făcut gâlceavă 
între cei de acolo, lucrând multă vărsare de sânge, şi chiar mirelui 
şi miresei le-a gătit moartea; şi zise că un lucru ca acesta l-a 
săvârşit în zece zile. Şi găsindu-i, precum celor dintâi, şi acestuia 
pricină cum că a zăbovit, l-a dat spre bătaie. lar după aceştia a 
trecut altul în mijloc, şi l-a întrebat Diavolul: «De unde vii şi tu?» 

Iar el a zis: «Am fost în pustie, iată, de patruzeci de ani bat 
război cu un călugăr, şi în noaptea aceasta l-am surpat în curvie». 
Iar acela, cum a auzit aceasta, îndată sculându-se, l-a sărutat pe el, 


arăta mucenicia (cf. IV Macab. 6: 10; 17: 15, 16), iar mai târziu atât 
pentru mucenicie, cât şi pentru nevoinţă monahală. Acest antrenament al 
atletului sau nevoitorului, dar şi lupta propriu-zisă, presupunea cel mai 
adesea goliciunea trupului, lipsa hainelor. Această practică îi dădea 
luptătorului mai mult lesnire în luptă şi mai multe şanse de biruinţă. 
Hainele nevoitorului au fost tâlcuite de Părinţii din Filocalie ca „cele ale 
lumii”, de care călugărul, odată intrat în stadionul virtuţilor, trebuie să se 
lepede, altminteri împătimirea de acestea îi făcea împiedicare în luptă şi 
implicit îi aducea biruinţă din partea vrăjmaşului (vezi de pildă în 
Filocalie, Vol. 1, Nil Ascetul, Cuvânt Acetic, cap 64, şi studiul introductiv 
la scrierile lui). 


şi, luând cununa pe care o purta, a pus-o pe capul lui; apoi i-au 
adus jilţul, pe care l-au pus aproape de dânsul, şi, făcându-l să 
şadă, i-a mulţumit şi i-a zis: « Făcând aceasta, mare lucru ai 
săvârşit!» 

Şi văzând eu, zice stareţul, ceea ce se făcuse, şi văzând cât de 
mare este tagma călugărilor şi cât de înfricoşată cea a dracilor, am 
ieşit, cu bunăvoirea lui Dumnezeu [din idolie], şi m-am făcut 
călugăr”. 


X. A Sfântului Efrem 


Fraţilor, vremea pe care am petrecut-o în viaţa călugărească 
o numărăm, dar lenevirea pe care am făcut-o, necunoscând-o, ne 
îngâmfăm; lauda bărbatului nu este numai vremea, ci sporirea cea 
după Dumnezeu, iar sporirea nu e [una cu] cărunteţele, ci a 
câştiga viaţă îmbunătăţită. 

Apucă-te, călugăre, de viaţa cea veşnică, întru care te-ai şi 
chemat şi ai mărturisit mărturisirea cea bună înaintea a multe 
mărturii, adică înaintea a toată zidirea cea de sus şi cea de jos; că 
încă puţin mai este, şi cel ce este să vină va veni, şi nu va zăbovi 
(cf. Is. 26: 20; Avacum 2: 3). Dar ce este călugărul, şi cu cine se 
aseamănă? Călugărul este asemenea bărbatului ce cade din 
înălţime, care, aflând o funie spânzurată la înălţime, se prinde de 
ea şi stă agăţat, şi strigă către Domnul ca să-i ajute, ştiind că, dacă 
va slăbi şi va slobozi amândouă mâinile, va cădea şi se va omori. 

Iubiţi fraţi, purtând schimă îngerească, să nu ne întrecem cu 
Diavolul, ci, pe cât este cu putinţă, să râvnim viaţa îngerească; 
căci cu datorie este ca năravul, şi faptele [bune] să urmeze 
schimei; căci, fără de fapte, schima nu este nimic. Deci, oare 
îngerii din cer petrec în ceartă şi-n pizmuire, precum vedem 
făcându-se acum între noi, călugării? 

Să ne sârguim, fraţilor, a nu ne face poticnire şi sminteală 
celor din afară; să nu fie hulită din pricina noastră schima cea 
bună, ci mai vârtos de bine să se vestească. Oare ce vom răspunde 
Judecătorului întru înfricoşatul ceas al cercetării, dacă aşa ne 
lenevim de a noastră mântuire? Că ce trebuia El să ne facă nouă şi 
nu ne-a făcut? Ce-l vom răspunde? Cum că n-am văzut pe Însuşi 
Dumnezeu-Cuvântul smerit în chip de rob (Filip. 2: 7), ca şi noi 
smeriţi să ne facem? Sau cum că n-am văzut faţa Lui cea 
necuprinsă cu mintea scuipată, ca şi noi, ocărându-ne sau loviti 
fiind, să nu ne slăbănogim? Sau cum că n-am văzut sfintele Lui 


2357 Trad. neogr.: „Să nu luptăm de partea lui”. 


spate date spre bătăi, ca şi noi să ne supunem după toate 
egumenilor noştri şi tuturor călugărilor? Sau cum că n-am văzut 
faţa Lui ceea ce caută spre pământ şi-l face pe el de se cutremură 
(Ps. 103: 32) pălmuită, ca şi noi, defăimaţi fiind, să suferim şi să nu 
ne facem ca fiarele? Sau cum că nu L-am auzit pe Dânsul zicând că 
Eu de la Mine nimic nu fac, şi iarăşi, n-am venit ca să fac voia Mea, 
ci voia Tatălui Care M-a trimis (loan 5: 30-31), ca şi noi să nu fim 
obraznici şi de-sine-stăpânitori? Şi iarăşi: Nu L-am auzit pe Dânsul 
oarecum zicând „Eu nu sunt nesupus, nici nu Mă împotrivesc”, şi 
n-am venit să Mi se slujească, ci ca Eu să slujesc (Marcu 10: 45), şi 
învăţaţi-vă de la Mine, că sunt blând şi smerit cu inima (Matei 11: 
29), şi multe altele ca acestea zicând, ca şi noi să ne nevoim să fim 
astfel? Că nu este cu putinţă a spori şi a ne mântui într-alt fel, fără 
decât a urma Domnului întru toate. Deci, rogu-vă pe voi, fraţilor, 
turma cea aleasă a lui Hristos, să ne trezvim până când avem 
vreme şi după cum ne este schima să vieţuim, ca mai pe urmă să 
dobândim şi vrednicia îngerească. 


PRICINA A TREIZECI ŞI TREIA 


Că se cuvine ca cel credincios, pe cele de la părintele lui 
duhovnicesc, a le primi cu osârdie, ca pe unele ce sunt de folos, 
măcar de vor fi întristăcioase şi dureroase; căci pentru scopul lui 
se dau şi mila lui Dumnezeu, şi necazurile. 


I. A Sfântului Grigorie Dialogul 


1. Cel ce, după Sfântul Onorat, a luat stăpânirea mănăstirii, 
într-o zi, asupra robului lui Dumnezeu Libertin, cu prea grea mânie 
s-a aprins, încât şi-a pus şi mâinile pe dânsul; dar, neaflând băț cu 
care să-l bată, luând un scaun, l-a bătut cu acesta peste faţă şi 
peste cap şi tot negru şi umflat l-a făcut. Deci foarte tare fiind 
bătut Libertin, ducându-se pe patul său, se liniştea. Pentru ziua 
care urma însă, i se dăduse să facă un lucru oarecare la mănăstire. 
A doua zi, plinindu-se laudele cele de dimineaţă, Libertin s-a dus la 
patul egumenului căruia cu toată smerenia i-a cerut blagoslovenie. 

Deşi egumenul cunoştea că pentru covârşirea bunătăţilor lui, 
Libertin se cinstea şi se iubea de toţi, a socotit că pentru ocara cei 
se adusese asupră-i, acum va voi să se despartă de mănăstire; 
pentru aceasta l-a şi întrebat unde voieşte să se ducă. Şi, 
răspunzând, el a zis: „Este un lucru al mănăstirii, părinte, pe care 
nu-l pot lăsa, că ieri am hotărât cum că astăzi mă voi afla acolo [la 
lucru]”. Atunci, înțelegând egumenul asprimea vieţuirii sale, 
smerita cugetare şi blândeţea lui Libertin, a suspinat dintru 
adâncul inimii şi, sculându-se din pat, a apucat picioarele lui 
Libertin şi aşa s-a mărturisit pe sineşi greşit că unui bărbat mare 
ca acesta a cutezat a-i aduce o aşa de prea crudă chinuire; dar 
împotrivă şi Libertin pe pământ aşternându-se şi la picioarele 
aceluia tăvălindu-se, zicea că ceea ce se făcuse nu era din greşeala 
[vina] aceluia, ci a lui, socotind că pătimirile sale erau vrednice de 
greşeala sa. Iar dintru aceasta egumenul s-a întors către prea 
mare blândeţe, şi aşa smerita cugetare a ucenicului se făcu 
părintelui povăţuitoare către fapta bună. 

După ce a fost slobozit, s-a dus la lucrul cel rânduit, iar mulţi 
din cunoscutii lui, bărbaţi de neam bun şi cinstiţi, văzându-l pe 
dânsul aşa aflându-se - cu faţa neagră şi umflată -, îl întrebau de 
unde i s-a întâmplat lui aceasta. Către care el răspundea: „Ieri, 
spre seară, din pricina păcatelor mele, poticnindu-mă de un scaun, 
am pătimit aceasta”. Şi, aşa, dreptul acesta nici mânia părintelui 
nu a vădit-o, nici sub păcatul minciunii nu a căzut. 

Deci, pe această putere a răbdării, Petre, o cred a fi cu mult 
mai mare decât minunile şi semnele pe care le-a făcut acest mare 


bărbat. 
II. Din viaţa Sfântului Pahomie 


Marele Pahomie, încă tânăr fiind, şi supunându-se Sfântului 
Palamon, întru toate asculta de dascălul său, fără de îndoire şi cu 
osârdie, şi îi urma lui cu smerită inimă întru acele mari şi peste 
fire petreceri aspre. Pe lângă alte rele-pătimiri la care se supunea, 
adesea el era trimis desculţ să aducă lemne din munte; iar pentru 
că mergea desculţ, picioarele îl dureau foarte şi ghimpii îl înţepau, 
dar el răbda, bucurându-se, aducându-şi aminte de piroanele cele 
din mâinile şi picioarele Mântuitorului nostru, cele ce s-au înfipt 
într-insul pe Cruce. 


III. Din viaţa Sfântului Antonie cel Nou, cel din vremea 
luptătorilor împotriva icoanelor |[iconomabhilor] 


Acest Cuvios Părinte Antonie, din dregătorie boierească 
apropiindu-se de vieţuirea cea călugărească, şi nevoindu-se întru 
linişte cu nevoinţe peste fire vreme îndelungată, s-a apucat 
odinioară a citi dumnezeiasca scară a faptelor bune?%; la sfârşitul 
cuvântului despre ascultare află pe dascăl zicând aşa: „Cel ce, 
şezând în linişte, a cunoscut neputinţa sa, iar apoi s-a vândut pe 
sineşi ascultării mutându-se într-alt loc, acesta, după ce mai-nainte 
a fost orb, de acum fără osteneală priveşte către Hristos”. Deci 
acest grai întorcându-l în cuget, zicea întru sineşi: „După atâtea 
osteneli şi trude ale nevoinţei, oare încă sunt orb? Şi oare când ne 
vom sârgui să vedem?” Şi lăsând de aici singurătatea şi viaţa cea 
depărtată de lume, se dădu pe sineşi stadionului vieţii de obşte. 

Pentru aceasta, se duse în vestita obşte din Chios, în 
eparhia?” Bitiniei, unde a petrecut câteva zile în primitoarea de 
străini?% ca unul din săraci, nezicând nimănui nimic; iar fiindcă în 
fiecare zi se hrănea cu săracii, nesuferind a mânca pâinea în dar, 
se suia în muntele din apropiere, de unde aduna o sarcină cu 
lemne de foc, pe care, ducând-o pe umerii săi, o punea lângă 
poartă; pe acest lucru văzându-l cel rânduit la grija străinilor, i-a 
zis lui: „Ce faci, Avva? Mănăstirea nu are trebuinţă de osteneala 
ta. Cei ce vin aici mănâncă la agapă, mulţumind lui Dumnezeu”. 
Zis-a Antonie către dânsul: „Şi eu am cunoscut aceasta, dar, de 
vreme ce nu sufăr a şedea în zadar, fac de voia mea aceasta şi mă 
odihnesc”. Iar petrecând el la poartă în acest chip şi nimic zicând, 


25 Cunoscuta Scară a Raiului, a Sfântului loan Sinaitul sau Scărarul. 
259 Districtul, provincia. 
2% Trad. lit. Un fel de arhondaric, precum îi zicem astăzi. 


primitorul de străini a zis egumenului cele despre dânsul. Iar 
acesta era vestitul Ignatie, care şi mănăstirea cu ale sale osteneli a 
zidit-o întru Domnul. _ 

Şi a zis egumenul către primitorul de străini: „Intreabă-l pe 
dânsul ce caută aşteptând la poartă”. Şi, întrebat fiind Antonie de 
fratele, a zis: „Străin sunt în acestea de aici, dar, cu ajutorul lui 
Dumnezeu, voiesc să locuiesc cu voi pentru folos”. De acestea 
înştiinţându-se egumenul, a poruncit să intre şi, cunoscându-l pe 
dânsul cine era (căci auzise de vieţuirea lui cea înaltă), i-a zis lui: 
„De ce te-ai ostenit către noi, Avva?” Zis-a lui Antonie: „Ca să mă 
fac ca unul din voi în fapta bună, cu lipsă spre aceasta aflându-mă 
până acum”. 

Zis-a către dânsul proestosul: „Vieţuind de atâţia ani pentru 
sineţi şi lui Dumnezeu, nu poţi să te faci ucenic?%; că mulţi, 
întărindu-se întru a lor voie, de orice faptă s-au apucat, au şi 
îndreptat-o - zic adică: postul, înfrânarea, necâştigarea, reaua- 
pătimire a trupului -, dar, pentru lipsa smeritei cugetări, legea cea 
obştească?*? cercându-i de multe ori, i-a arătat nelămuriţi chiar şi 
în bunătăţile cele în care li se păreau a fi”. Zis-a Antonie: „Aceasta 
învăţându-mă şi eu din învăţătura cea de Dumnezeu insuflată a 
Părinților, cum că nu mai sunt adică pe calea faptei bune, 
aducându-mă pe sine, mă dădui vouă spre slujire, ca prin voi să 
pun început în Hristos de viaţa cea cu meşteşug bine-îndreptată la 
voi”. 

După ce a zis acestea, primit fiind Antonie, i s-a poruncit de 
egumenul ca mai întâi să facă slujirea bisericii, ca una ce era prea 
grea şi de toţi socotită o povară. Şi, rămânând câtăva vreme în 
slujba aceasta şi neîndestulându-se de truda ce i se făcea lui de 
aici, apropiindu-se, i-a zis proestosului: „Eu pentru osteneală mai 
multă am venit aici, iar slujba pe care ai rânduit-o pentru mine 
este uşoară”. 

Acestea auzindu-le egumenul, l-a dat pe dânsul monahului ce 
era întâi la lucrul viilor, ca să le taie împreună cu ceilalţi fraţi. Dar, 
neiscusit fiind către o lucrare ca aceasta, în multe locuri îşi vătăma 
degetele, de unde greu îi era către meşteşugul acesta. Însă, 
petrecând toată vremea tăiatului, cu osârdie prea tare ostenindu- 
se, îşi continua lucrul şi în vremea săpatului. Şi, iată, roadele 
pârguindu-se, i s-a încredinţat lui păzirea acestora. 

Venind odată oarecare din fraţi, ori pentru că erau mai leneşi, 
ori pentru a-l cerca, cereau să ia struguri, către care el zicea: 
„lertaţi-mă, fraţilor, că nu mi s-a dat voie să fac aceasta. Iată, viile 


261 VNOTAKTIK60 = lit. ascultător, supus. 
262 Rânduiala chinoviilor. 


înaintea voastră sunt, şi, de voiţi, luaţi-vă singuri, iar de veţi lua, 
nevoie îmi zace asupră-mă ca să vestesc egumenului (căci Avva 
Antonie, ca şi toţi ceilalţi, obişnuia a-şi vesti gândurile 
proestosului)”. 

Acestea auzindu-le fraţii, s-au depărtat deşerţi. Iată încă şi în 
ce fel erau cele ce le grăia către sine: că, şezând la amiază în 
colibă şi adunând păduchii de pe haină, zicea gândurilor sale: „Pe 
când eram eu la linişte [în pustie], voi îmi ziceaţi: «Cu nimic nu te 
foloseşti trudindu-te aici», fără de plată socotind petrecerea mea 
din singurătate. Acum m-aţi adus aici şi, vrând să mă depărtaţi de 
viaţa fraţilor, îmi fericiţi ostenelile de dinainte». Acestea cu lacrimi 
întru durerile inimii gândindu-le de multe ori şi către sineşi 
zicându-le, a fost înţeles de oarecare bătrân duhovnicesc, de care 
se şi mângâia cu cuvinte ale iubirii de frăţie, şi aşa suferea Antonie 
ispitele pentru darea de plată ce va să fie. 

lar după ce a trecut vremea culesului, l-au dat a sluji la 
trapezărie, unde şi aici se întâmpla să se ostenească mai mult: că 
până la al treilea ceas din noapte?% era covârşit întru primirea 
celor ce intrau şi ieşeau, de la care adesea era spălat cu necinstiri, 
lucru care aici nu de puţine ori se întâmpla. Şi nevoindu-se el 
vreme din destul în nişte slujiri ca acestea, hainele şi încălţămintea 
lui s-au sfărâmat. Acestea i se dăduseră lui să le poarte la 
rugămintea Episcopului Pavel, căci, mai-nainte de aceasta, în toată 
vremea nevoinţei celei pustniceşti era cu picioarele goale. 

Deci, precum am zis, sfărâmându-se acestea, şi iarna stând de 
faţă, îngheţa din pricina gerului, egumenul încă zăbovind cu 
ispitire a-i da lui cea de nevoie acoperire a trupului, [aceasta 
făcându-se] pentru folosul celor nerăbdători şi pentru a lua el mai 
multă plată. De aici şi picioarele lui, pentru multa mergere pe 
marmură, umflare şi rupere suferind, nu puţină durere îi făcea lui. 
Iar văzând fraţii multa lui silă şi nevoie, unii îi aruncau piei de 
oaie, iar alţii îi dădeau încălţăminte, dintru care nimic primind 
nevoitorul, privea la judecata proestosului, zicând fraţilor: 
„Părintele nostru cunoaşte cele ce-mi trebuie pentru lipsa mea, lui, 
dar, îi voi lăsa purtarea de grijă cea pentru mine, până când 
Dumnezeu îl va înştiinţa pe dânsul pentru smerenia mea”. 

Întru acestea trecând şi iarna, iar primăvara fiind urmată de 
vară, el încă a rămas a se chinui fără purtare de grijă; şi, biruindu- 
se de înconjurarea gândurilor celor dinăuntru şi de lipsa celor din 
afară, se apropie de îndemnătorul de nevoinţă?6, căruia îi zise: 
„Stăpâne, dacă mănăstirea nu-i îndestulată ca să-mi dea cele de 


26 După ora bizantină, al treilea ceas din noapte era cel socotit la trei 
ceasuri după apusul soarelui. 
2% TwpuvaoT1) = instructorul, cel iscusit întru îndemnarea altora. 


trebuinţă, dă-mi voie ca prin prieteni să-mi fac trebuinţa mea”. Iar 
acel dumnezeiesc păstor, prinzându-l pe Antonie întru ceea ce 
voia, zise către dânsul: „Toată casa [regiunea] e hrănită în Hristos, 
şi pe tine nu te poate îmbrăca şi încălţa? Auzitam de demult 
despre tine că eşti nevoitor şi răbdător în primejdiile cele trupegşti; 
iar acum, nimic din cele ce am auzit n-am văzut întru tine; toate 
avuţiile tale cele din lume le-ai lăsat pentru Dumnezeu şi întru 
osteneli şi sărăcie te dăduşi, bine-liniştindu-te în pustie vreme de 
mulţi ani şi nevoile trupului răbdându-le. Iar dacă acum ai venit 
către noi, oare nu te-ai făcut împuţinat cu sufletul şi nerăbdător în 
aceste mici nevoinţe, căutând odihne, ca unul din cei mai leneşi, şi 
neprivind cu adevărat la darea de plată cea mare a lui Hristos?” Şi, 
aşa umilindu-l, fără de răspuns l-a lăsat a se duce. 

Deci nişte arsuri ca acestea primind atletul lui Hristos 
Antonie, a rămas răbdând întru cele după Dumnezeu necăjicioase, 
în toate zilele cu lacrimi pe sineşi peste tot udându-se şi cu 
înfrânarea trupului în multe feluri curăţându-se; căci i se îngăduise 
lui de păstor a se nevoi precum voia, ca astfel să nu i se pară că a 
venit înapoi din petrecerea lui cea din linişte. Drept care, nici pe 
pat n-a primit a se culca, ci, întins puţin pe spate pe un scaun pe 
care şi-l făcuse, se împărtăşea de somn, iar mai-nainte de ceasul 
tocii, iarăşi sculându-se, se ruga şi stihuri cuvânta, şi aşa întru cele 
bune ale sufletului se răsfăţa pe sineşi. 

Iar de vreme ce, pentru multa lui răbdare, Antonie s-a judecat 
ca iscusit (cercat) de Părinte şi de fraţi, cei dintre fraţi care erau 
lucrători de pământ îl luau cu ei şi, dându-i cazmaua în mână, îi 
porunceau a dezrădăcina şi a tăia desişurile şi mărăcinii, şi, aşa, 
asudat, cu osteneala şi tăiat tot făcându-se, cu cele ascunse buze 
ale inimii zicea către Dumnezeu: Vezi, Doamne, smerenia mea şi 
osteneala mea şi lasă toate păcatele mele (Ps. 24: 18). Odată, într- 
o noapte, vede în somn un bărbat oarecare slăvit ţinând o 
cumpănă; în partea dreaptă părea că ţine păcatele lui cele din 
tinereţe, iar în cea stângă, cazmaua ostenelilor lui cele după 
Dumnezeu, care, şi lovind cu greutatea ei, a risipit toate chipurile 
greşelilor lui. Şi, răspunzând acel bărbat, a zis lui Antonie: „lată, 
Domnul Dumnezeu a primit ostenelile tale şi a iertat păcatele 
tale”. 

După toate acestea, văzând proestosul răbdarea lui cea de 
atâta vreme, şi cum că cu îndestulare s-a înfocat cu nevoinţele cele 
înfocate ale supunerii, şi cum că de aici a pus gândul său spre a 
răbda pentru Dumnezeu cu mărime de suflet orice i s-ar fi adus 
asupră-i, chemându-l deosebi, i-a zis lui: „Dumnezeu să-ţi dea ţie 
plată, părinte, pentru sufletele cele folosite întru venirea ta către 
noi şi întru vieţuirea ta cea după Dumnezeu, că niciodată nu s-au 


făcut aşa de buni fraţii cei de sub mine precum întru venirea ta cea 
de Dumnezeu trimisă şi desăvârşită ascultare. Şi, scoțând, îi dărui 
lui haină şi încălţăminte şi altele asemenea acestora. Şi, de atunci, 
era ca şi ceilalţi dintre fraţi, având cele trebuincioase trupului, şi 
orice vedea egumenul că-i lipseşte, pe ascuns îi punea în patul lui, 
pe care, întorcându-se Antonie, găsea lucrul acolo. 


IV. Din Pateric 


1. Zis-a Avva Arsenie către Avva Alexandru: „Când vei fi 
despicat smicelele tale, vino să guşti cu mine ceva; iar de vor veni 
străini, mănâncă cu dânşii”. lar Avva Alexandru lucra încet şi 
moale; şi, venind vremea, el încă mai avea smicele. Şi, văzând 
Arsenie că a zăbovit, a mâncat, socotind că negreşit are străini; iar 
dacă s-a făcut seară, a venit Avva Alexandru şi, văzându-l bătrânul, 
a zis: „Ai avut străini?” Răspuns-a acela: „Ba”. Şi bătrânul l-a 
întrebat iarăşi: „Cum de n-ai venit la vreme?” Iar el a zis: „Fiindcă 
mi-ai zis «când vei fi despicat smicelele tale, atunci vino», păzind 
cuvântul tău, n-am venit [la vreme], că [abia] acum am plinit”. Şi 
auzind bătrânul de subţirătatea?% lui, a zis către el: „Mai degrabă 
fă dezlegare, ca şi pravila să-ţi faci, şi din apă să te împărtăşeşti, 
iar de nu, trupul tău degrabă se va bolnăvi”. 

2. Mers-a Avva Avraam la Avva Ari şi, şezând ei, a venit un 
frate către stareţ şi i-a zis lui: „Spune-mi, ce să fac ca să mă 
mântuiesc?” Iar el i-a zis lui: „Du-te de fă anul acesta?%, mâncând 
numai seara pâine şi sare, iar după aceasta, vino iarăşi şi-ţi voi 
grăi”. Şi, ducându-se, a făcut întocmai; şi, împlinindu-se anul, a 
venit fratele iarăşi către bătrânul, şi s-a întâmplat ca iarăşi să fie 
Avva Avraam acolo. Şi iar a zis stareţul fratelui: „Du-te de posteşte 
şi în acest an, mâncând la două zile”. Şi, dacă s-a dus fratele, a zis 
Avva Avraam lui Avva Ari: „Pentru ce, atunci când vorbeşti cu 
ceilalţi fraţi, le pui un jug uşor, iar fratelui acestuia îi pui o sarcină 
grea?” Răspuns-a bătrânul: „Fraţii, precum vin căutând, aşa le zic, 
iar acesta este lucrător şi pentru Dumnezeu vine să audă, şi orice 
voi zice lui, el cu sârguinţă face. Pentru aceasta şi eu [la rândul 
meu] îi grăiesc lui cuvântul lui Dumnezeu”2%. 

3. Povestitu-s-a despre Avva loan Colovul că, ducându-se el la 
un bătrân theban din Schit?%, a şezut cu el în pustie; şi, luând 


2% Lit.: acribia. 

266 Trad. neogr.: „Du-te de şezi un an în chilie”. 

267 Indirect, apoftegma e o minunată tâlcuire a Psalmului 20: 4 (19: 5 în 
Septuaginta): Dea ţie Domnul după inima ta şi sfatul (hotărârea, planul) 
tău să-l plinească. 

268 Adică la un bătrân ce locuia în Thebaida Egiptului de Sus (nota trad. 


stareţul lui un lemn uscat, l-a sădit şi i-a zis lui: „Adapă-l pe acesta 
în fiecare zi cu o cană de apă, până când va face rod”. Iar apa era 
departe de dânşii, încât cineva, ca să o aducă la timp, trebuia să 
pornească de cu seară, ca apoi să o aducă de dimineaţă. lar după 
trei ani, lemnul a răsărit şi a dat rod de nuci. Şi, luând bătrânul 
rodul acestuia, l-a dus în biserică, zicând fraţilor: „Luaţi de 
mâncaţi rodul ascultării”. 

4. Venit-a oarecine din thebani la Avva Sisoe, vrând a se face 
călugăr; şi l-a întrebat bătrânul pe dânsul dacă are pe cineva în 
lume, iar el a zis: „Am un fiu”. Şi i-a zis lui bătrânul: „Du-te de-l 
aruncă în râu, şi atunci te vei face călugăr”. Deci, dacă s-a dus să-l 
arunce, bătrânul a trimis pe un frate dinapoia lui, ca, de se va 
porni a face aceasta, să-l oprească. Deci cum s-a pornit a arunca 
pe fiul său, l-a oprit fratele, alergând spre dânsul; iar el zicea către 
fratele: „Lasă-mă! Că Avva mi-a zis să-l arunc”. Iar fratele a zis: 
„Dar el iarăşi a zis «nu-l arunca»”. Şi, lăsându-l, a venit la 
bătrânul, şi aşa se făcu călugăr iscusit. Asemenea este şi 
povestirea lui Patermuthie, pe care a povestit-o Sfântul Cassian. 

5. Povestit-a oarecine din Părinţi despre un scolastic din 
Theopolis?% care stăruia la un zăvorât2”, pe care-l ruga să-l 
primească şi să-l facă călugăr. Şi i-a zis bătrânul: „Du-te de vinde 
averile tale şi le dă săracilor, după porunca lui Dumnezeu, şi 
atunci, venind, te voi primi”. lar acela, ducându-se şi făcând 
precum i s-a poruncit, s-a întors; şi iarăşi i-a zis lui bătrânul: „Şi 
această poruncă ai a o păzi: să nu grăieşti”. Iar el s-a făgăduit. Şi 
aşa a făcut cinci ani şi n-a grăit. lar cei ce-l cunoşteau au început 
să-l slăvească. Şi, aflând bătrânul de aceasta, i-a zis lui: „Aici nu te 
foloseşti, drept aceea te voi trimite în viaţa de obşte în Egipt”. Şi l- 
a trimis. lar ducându-se el, nu i-a spus să grăiască sau să nu 
grăiască; iar el, păzind porunca, a petrecut negrăind. lar stareţul 
care l-a primit pe dânsul, vrând a-l ispiti prin cercare de este cu 
adevărat mut, l-a trimis pe dânsul cu o sarcină întru puhoirea2! 
râului, ca astfel, întorcându-se, să se vadă silit să zică că n-a putut 
trece. Iar el, ducându-se la râu, a plecat genunchii şi, iată, a venit 
un crocodil, şi l-a purtat pe el, şi l-a dus de ceea parte. Iar stareţul 


neogr). 

26 „Cetatea lui Dumnezeu”. Alt nume al Antiohiei, numit aşa după 
reconstrucţia cetăţii de către Justinian. Aceasta a fost devastată de perşi 
în 540 (nota trad. neogr.). 

270 Zăvorâţii erau acei monahi care se închideau în chiliile lor, de unde 
nu mai ieşeau niciodată. Aceştia primeau hrană printr-o ferestruică (nota 
trad. neogr.). 

271 În acea vreme, Nilul - căci despre el e vorba - era pe cale să se 
reverse (nota trad. neogr.). 


a trimis un frate în urma lui ca să vadă ce face, care, văzând ceea 
ce s-a făcut, întorcându-se, a zis stareţului şi fraţilor; şi, auzind 
toţi, s-au spăimântat. lar după câtăva vreme, s-a întâmplat ca el să 
treacă din viaţă; şi trimițând stareţul către zăvorâtul care-l 
trimisese, i-a zis lui: „Deşi cel pe care l-ai trimis era mut, el era 
înger al lui Dumnezeu”. Dar mai pe urmă zăvorâtul i-a răspuns: 
„Nu era mut din fire, ci, păzind porunca pe care din început i-am 
dat-o lui, pentru aceasta a petrecut mut”. Şi, auzind, s-au minunat 
şi au slăvit pe Dumnezeu. 

6. Un stareţ avea un ucenic pe care-l cumpărase de undeva, 
care avea desăvârşită ascultare. Într-o zi, i-a zis lui stareţul: „Du-te 
de aprinde bine cuptorul şi, luând cartea cea de citit în adunare??, 
aruncă-o în cuptor”. lar el, ducându-se, a făcut fără să se 
îndoiască; şi, aruncată fiind cartea, cuptorul s-a stins. 

7. Ziceau stareţii: „Dacă va avea cineva credinţă către cineva 
şi se va da pe sine spre supunerea faţă de el, nu va avea trebuinţă 
a lua aminte la poruncile lui Dumnezeu, ci voile sale le va lăsa 
părintelui său, şi vină nu va avea la Dumnezeu; că nimic altceva nu 
caută Dumnezeu de la nou-începători ca supărarea?* cea prin 
ascultare. 

8. Un frate, ducându-se din Schit la seceriş, a mers la un 
stareţ mare şi i-a zis lui: „Acum, că mă duc la seceriş, ce să fac?” 
Zis-a lui stareţul: „Şi de-ţi voi spune, te vei pleca?” Răspuns-a 
fratele: „Da, te voi asculta”. Zis-a lui stareţul: „Dacă te pleci mie, 
lasă-te de secerişul acesta şi, întorcându-te, intră în chilia ta, şi, 
făcând cincizeci de zile, seara mănâncă pâine uscată cu sare, iar 
după aceasta, vino şi-ţi voi vesti ce trebuie să faci”. 

Iar fratele, ducându-se şi făcând precum i s-a poruncit, după 
cincizeci de zile a venit iarăşi la stareţul. Iar acesta, văzând că este 
lucrător, i-a spus lui cum se cuvine să şadă în chilie. Şi s-a pus pe 
sine cu faţa la pământ trei zile plângând înaintea lui Dumnezeu. 
Apoi îi ziceau lui gândurile: „Inălţatu-te-ai, mare te făcuşi!” Iar el 
aducea înainte-i greşelile sale, zicând: „Şi unde sunt toate greşelile 
mele?” Şi apoi le număra pe ele. Şi îi ziceau lui iarăşi gândurile 
altfel: „Multe păcate ai făcut, şi nu poţi să te mântuieşti!” Dar 
împotrivă aducea şi el, zicând: „Dar [totuşi] fac mici slujbe la 
Dumnezeu, şi cred întru negrăita Lui bunătate că va face milă cu 
mine”. Şi aşa, în multă vreme fiind el luptat, luptând el, mai pe 


272 Sinaxă. Precum am mai zis, sinaxa este locul de adunare al 
călugărilor pentru osebite pricini, cu deosebire cele duhovniceşti. Astăzi, 
aceste întâlniri, dacă încă mai au loc, se concentrează mai mult pe cele 
ale iconomiei mănăstireşti, sau pe „cele lumeşti”, excepţie făcând Sfântul 
Munte şi alte locuri cu tradiţie mai veche. 

275 oxvAuuv, dar şi „osteneala”. 


urmă au fost biruite şi duhurile, care, simţitoreşte stând de faţă, i- 
au zis lui: „Iulburatu-ne-am de tine” „De ce?”, le-a zis el lor. „Dacă 
te înălţăm pe tine, alergi la smerenie, iar dacă te smerim, te aduci 
la înălţime”. Şi, certate fiind de dânsul, se făcură nevăzute. 

9. Un om trăitor în lume, având trei copii, lăsându-i pe ei în 
cetate, s-a dus la mănăstire; şi, petrecând trei ani în mănăstire, a 
început a se supăra de gânduri, care băgau într-însul pomenire şi 
dor de copiii lui, şi se mâhnea foarte pentru dânşii; iar egumenului 
nu-i vestise de la început că are fii. Deci văzându-l pe el Avva 
posomorât, i-a zis lui: „Ce ai, că eşti posomorât?” Şi a povestit 
Avvei: „Am trei copii în cetate, şi voiesc să-i aduc pe ei în 
mănăstire”. Şi părintele i-a dat voie. 

Şi, ducându-se fratele, a aflat că doi dintre ei au răposat, iar 
unul încă trăia. Şi, luându-l pe dânsul, s-a întors la mănăstire, şi, 
căutând pe egumen, l-a aflat în pitărie, şi l-a adus la dânsul pe 
copil; iar Avva, luând copilul, îl îmbrăţişa şi-l săruta. Şi i-a zis 
tatălui lui: „Îl iubeşti?” Răspuns-a: „Da”. Şi a zis Avva: „a-l, dar, şi- 
l bagă în cuptorul care arde”. Şi, îndată luând acela pe copil cu 
mâinile sale, l-a aruncat în cuptor, şi îndată văpaia s-a făcut ca 
roua, şi n-a ars copilul; iar tatăl lui a dobândit o slavă precum cea 
a Patriarhului Avraam. 

10. Zis-a un stareţ: „Drept început al învățăturilor Sale, 
Mântuitorul a avut necazul şi strâmtorarea; iar cel ce fuge de 
început a fugit de cunoştinţa lui Dumnezeu; că, precum buchile2+ 
dau început învăţăturii copiilor pentru a şti [apoi] filosofia, tot aşa 
şi călugărul, întru osteneli şi necazuri având ascultare, se face 
împreună-moştenitor lui Dumnezeu şi fiu al lui Dumnezeu”. 

11. Auzind Avva Pimen despre Avva Nistero cum că, tânăr 
fiind, şedea în obşte, a poftit să-l vadă, şi a arătat stareţului lui 
dorinţa sa, rugându-l să-l trimită pe el acolo. Şi, venind el cu 
iconomul mănăstirii, l-a întrebat pe el bătrânul: „Avvo Nistero, de 
unde ai câştigat bunătatea aceasta? Căci de se întâmplă vreodată 
necaz în obşte, tu nu grăieşti nimic, nici nu mijloceşti?” Şi, mult 
fiind silit fratele de bătrânul, a zis: „lartă-mă, Avva, dar când am 
intrat întâia oară în obşte, am zis gândului meu: «Tu şi măgarul 
una sunteţi». Deci precum măgarul este bătut şi nu grăieşte, este 
ocărât şi nu răspunde nimic, tot aşa şi tu; precum zice şi 
Psalmistul: Dobitoc m-am făcut la Tine, şi eu pururea cu Tine (Ps. 
72: 22)”. 

12. Zis-a Avva Pimen: „Omul, lucrând cu aproapele, trebuie să 
fie ca un stâlp de piatră: ocărându-se, să nu se mânie, slăvindu-se, 
să nu se înalțe”. 


274 Gramaticile, abecedarele. 


13. Se spunea despre Avva Ioan cel Mic Thebeul, ucenicul 
Avvei Amoi, că, doisprezece ani slujind stareţului, care era bolnav, 
a şezut într-o râpă, iar bătrânul îl dosădea adesea. Şi, mult 
ostenindu-se loan cu dânsul, acesta nu i-a zis niciodată 
„Mântuieşte-te!” Iar când stareţul avea să se săvârşească, şezând 
bătrânii, l-a apucat de mână şi i-a zis lui: „Mântuieşte-te! 
Mântuieşte-te! Mântuieşte-te!” Şi l-a dat pe dânsul bătrânilor, 
zicând: „Acesta înger este, şi nu om”. 

14. Oarecine din Părinţi a rugat pe Dumnezeu ca să-l 
încredinţeze în ce măsură a ajuns; şi i-a descoperit lui Dumnezeu: 
„In cutare obşte este un frate mai bun decât tine”. Şi, sculându-se 
bătrânul, s-a dus în obşte; şi auzind egumenul, l-a întâmpinat cu 
bucurie, că era mare şi vestit. Şi le-a zis lor bătrânul: „Vreau să 
văd pe toţi fraţii şi să-i întâlnesc”. Şi, poruncind egumenul, au 
venit toţi fraţii. lar cel pentru care bătrânul s-a încredinţat nu 
venise. Şi le-a zis: „Mai este vreun frate?” Iar ei au zis: „Da, dar 
este prostănac?” şi se îndeletniceşte în grădină”. Zis-a bătrânul: 
„Chemaţi-l”. Şi ei l-au chemat. 

Şi a fost că, cum l-a văzut pe el bătrânul, sculându-se, l-a 
întâmpinat; şi, luându-l deosebi, l-a întrebat: „Care este lucrarea 
ta? Vesteşte-mi!” Iar el, răspunzând, a zis: „Prostănac sunt”. Şi, 
mult fiind rugat de bătrân, a zis către el: „Egumenul a băgat în 
chilia mea boul de la moară, şi în toate zilele îmi rupe sforile 
rogojinii la care lucrez. Şi, iată, de treizeci de ani rabd aceasta, şi 
niciodată n-am lăsat gândul meu să aibă ceva asupra stareţului 
meu, nici pe bou nu l-am bătut vreodată, ci, îndelung-răbdând, 
iarăşi împleteam sforile, multumind lui Dumnezeu”. Şi, auzind 
stareţul, s-a minunat, că dintr-aceasta a cunoscut şi cealaltă 
lucrare a lui. 


V. A Sfântului Efrem 


De vei şedea, frate, întru supunerea Părinților, întru aceasta 
se va arăta neclătinarea credinţei: nu întru a te mângâia pe tine şi 
a auzi tu cuvinte îmbietoare şi blânde, ci atunci când, dosădit fiind 
şi bătut, vei răbda; căci şi fiara, momindu-se, se domesticeşte şi se 
îmblânzeşte. De cumva şi vas al alegerii voieşti să te faci, nu te 
amări către cel ce te pedepseşte, ci întru toate te supune cu 
blândeţe învățătorului tău, precum Însuşi Domnul, întrupându-Se, 
întru smerenie Se supunea: întâi Maicii, şi apoi celui socotit tată, 
precum ne învaţă Evanghelistul, zicând: Şi era supunându-Se lor 
(Luca 2: 51). lar adevăratului Părinte ceresc ascultător S-a făcut 
până la moarte, şi chiar moarte pe Cruce (Filip. 2: 8), după glasul 


275 Lit.: „Este ca unul care se clatină, instabil”. 


Apostolului. 

Deci primeşte cu mulţumită necazurile ce-ţi vin asupră şi 
pedepsirile cele de la proestos, că zice: Cine este fiul acela pe care 
să nu-l pedepsească tatăl său? Jar dacă fără de pedeapsă sunteți, 
căreia i s-au făcut părtaşi toți sfinţii, sunteţi feciori din curvie, şi 
nu fii (Evr. 12: 8). Ai fost bătut? Bucură-te întru aceasta şi 
îndreaptă-ţi greşeala. Ai fost bătut pe nedrept? Mai mare este 
plata. Că şi Apostolii, vestind mântuirea lumii, în fiecare cetate 
erau bătuţi ca nişte tâlhari; şi nu se mâniau, nici nu se supărau, ci 
se bucurau că s-au învrednicit a se necinsti pentru numele lui 
Hristos. 

Dar poate va zice cineva din cei mai leneşi: „După atâtea 
osteneli câte m-am ostenit în mănăstire, mă mâhnesc pentru că mi 
s-a întâmplat aceasta”. Către care aş zice: „Aceasta te mâhneşte, 
robule al Domnului? Cunoaşte de aici că, după atâţia ani şi multe 
osteneli de care zici, încă n-ai biruit patimile”. Că, dacă i se pare 
cuiva că este ceva, nimic fiind, pe sine se amăgeşte. Că, precum 
cârmaciul, în vremea viforului, se vădeşte în cel fel este la 
meşteşug, tot aşa şi călugărul, în vremea necinstirii şi a îmboldirii, 
fie se arată că le suferă pe acestea cu bucurie, ca şi cum ar 
dobândi prea mult, ori se necăjeşte şi se mâhneşte pentru dânsele 
[ca de unele ce nu i se cuvin]. Că cel ce se laudă şi zice „am atâţia 
ani în viaţa călugărească”, iar lucrarea făgăduinţei nu o arată, nici 
că a îndreptat năravurile cinstitei vieţi, acesta poartă uneltele 
meşteşugului pe care nu l-a învăţat. 

Îmbătrânit-ai în schimă? Ca un iscusit într-o viaţă ca aceasta 
fă-te pildă celor tineri şi neiscusiţi; miră-se astfel şi ceilalţi de 
răbdarea şi nerăutatea ta. Bucură-Se şi Duhul Sfânt Cel ce 
locuieşte întru tine, pentru stăruința ta cea mare. Dar mai vârtos a 
mulţumi se cuvine ţie, că toate le pătimeşti spre folosul tău. 

Că socotesc cum că cel ce a primit asupră-şi starea înaintea 
[povăţuirea] ta nu se bucură spre prihana [nedesăvârşirea] ta, ca 
unul care va da seamă pentru tine la Domnul, ci bucuria lui este 
dacă te va pune desăvârşit înaintea Domnului; pentru aceea, dator 
eşti cu mulţumită a răbda toate cele de la dânsul, măcar dureroase 
vor fi, ca cel ce te doctoriceşti şi nu te munceşti. Iar dacă mic 
necaz şi ispită nu suferi pentru Domnul, cum o vei suferi pe cea 
mare? Şi dacă ocară sau palmă sau rană nu primeşti, cum vei 
purta crucea pe care te-ai făgăduit a o purta de la început? Şi dacă 
crucea nu o porţi, cum te vei face moştenitor al slavei cereşti 
împreună cu cei ce zic: Acestea toate au venit peste noi, şi nu Te- 
am uitat, şi n-am făcut nedreptate întru aşezământul Tău (Ps. 43: 
19). Şi iarăşi, pentru Tine ne omorâm toată ziua. Socotitu-ne-am ca 
nişte oi spre junghiere (Ps. 43: 24). 


Iubite frate, am uitat oare cele ce le-a pătimit pentru noi 
Stăpânul nostru al tuturor? Ocărâtu-S-a, defăima-tu-S-a, auzit-a 
drac ai, şi nu S-a mâniat, pălmui-tu-S-a, lovitu-S-a cu pumnii, 
batjocoritu-S-a, pe Cruce S-a pironit, oţet cu fiere a gustat, cu 
sulița în coastă S-a împuns, acestea toate le-a răbdat pentru a 
noastră mântuire, şi noi pentru Dânsul nu suferim nici puţină 
ocară? Cum dar ne vom întâlni cu Dânsul în Ziua Judecăţii? Şi ce 
fel de răspuns vom afla când, pe lângă alte faceri de bine care a 
făcut cu noi, ne va aduce nouă înainte şi acestea, şi oareşicare 
greutate în cumpănă va cere? Deci să ne trezvim, iubitule, dintr- 
atâta slăbănogire (moliciune) şi, luând inimă vitează şi vârtoasă, să 
zicem şi noi cu Apostolul că nu numai a ne lega sau a ne bate 
pentru Hristos suntem gata, ci şi a muri gata suntem (cf. Fapte 21: 
13), că dacă împreună-pătimim, negreşit că şi împreună ne vom 
proslăvi şi împreună-moştenitori cu Dânsul vom fi în Impărăţie (cf. 
Rom. 8: 17). 


PRICINA A TREIZECI ŞI PATRA 


Că se cuvine ca până la moarte a ne supune celor întru Domnul 
egumeni, şi a-i iubi pe dânşii, şi a ne teme de ei. 


I. A lui Grigorie Dialogul 


Odinioară, liniştindu-se Sfântul Benedict în chilia sa, Plachid, 
ucenicul lui, s-a dus la gârla ce se numeşte Lacos, precum e 
numită de cei de loc, ca să ia apă. Însă vasul cu care voia să scoată 
apă, căzând din mâna sa, se trăgea de curgerea [curentul] apei; 
vrând el să apuce vasul din apă, a alunecat şi a căzut în apă, iar 
pornirea cea iute a apei l-a tras până la o aruncătură de arc. Însă 
omul lui Dumnezeu, liniştindu-se, precum s-a zis, în chilia sa, a 
cunoscut întâmplarea, şi, chemând pe ucenicul său Mavru, a zis 
către dânsul: „Du-te, Mavre, grăbeşte-te, că fratele Plachid a căzut 
în gârlă, iar curgerea apelor l-a târât departe”. 

Deci auzind Mavru porunca Părintelui, alergând, s-a dus şi, 
ajungând la locul cu pricina, a văzut pe Plachid dus departe de 
locul cu pricina. 

Cu toate acestea, cu neîndoită credinţă îndrăznind întru 
rugăciunile Părintelui, s-a suit pe apă, pe care mergea alergând ca 
pe uscat, până ce l-a ajuns pe Plachid ce era dus de apă; şi, 
apucându-l de părul capului, l-a tras din apă, aşijderea umblând 
până când a ajuns la uscat. Iar atunci, venindu-şi Mavru întru sine, 
şi cunoscând cum că pe deasupra apei a alergat, şi cum că 
negreşit cu neputinţă îi era lui aceasta de nu l-ar fi întărit pe el 
rugăciunile purtătorului de semne?” Părinte, minunându-se, s-a 
cutremurat de ceea ce s-a făcut şi, întorcându-se către Părintele 
său, i-a vestit lui dumnezeiasca minune ce s-a săvârşit. 

Iar sfântul nu asupra sa, ci asupra ascultării aceluia a scris-o 
[atribuit-o]; iar Mavru zicea că porunca sfântului a făcut aceasta; 
că zicea că puterea întru care era când s-a suit pe apă nu era a lui. 
Şi, luând aminte monahul Plachid la cea de-Dumnezeu-următoare 
smerenie a acestora şi la prea iubita lor pricire2”, a zis: „Eu, 
atunci când mă trăgeam din adâncul apei, vedeam deasupra 
capului meu cojocul stareţului meu, de unde am înţeles că dânsul 
este cel ce mă scotea din apă”. 


II. Din viaţa Sfântului Teodosie Chinoviarhul 


275 Altă numire pentru cel ce face cele ale lui Hristos; făcător de 
minuni sau arătător de semnele lui Hristos în viaţa sa (cf. şi loan 2: 18; 4: 
48). 

271 La prieteneasca lor dispută. 


Ştiind Marele Teodosie cum că celor ce după Dumnezeu au 
ales a vieţui, nimic altceva nu le-ar putea ajuta la câştigarea faptei 
bune precum pomenirea morţii, ce a făcut? A poruncit ucenicilor 
lui ca să-i gătească mormânt?”?, ca împreună cu aceasta adică să li 
se facă pomenire şi de sfârşitul lor, căci şi acesta se cheamă 
mormânt, şi aşa mai vârtos înspăimântați să-i facă pe ei şi să-i 
îndemne ca mai ostenicios să lucreze fapta bună; încă şi murind, 
să nu-i primească pe ei mormântul înainte de a vedea şi ceva din 
cele viitoare în chip tainic vestindu-li-se lor de mai-nainte. lar dacă 
s-a gătit mormântul, el se aşeză deasupra lui, iar ucenicii 
împrejurul lui. Iar el, cu ochiul cel iute al cugetului văzând ceea ce 
va să se facă, glumind oareşicum, zicea uitându-se la dânşii: „lată, 
mormântul este gata, dar oare cine este din voi care să-l 
înnoiască27%?” 

Astfel a amestecat Teodosie hazul cuvântului cu dulceaţa a 
ceea ce urma să vadă. lar oarecare Vasilie, preot cu vrednicia, iar 
cu râvna către cele bune luminat păzind părinteştile însuşiri, iar 
celui ce l-a născut duhovniceşte - precum părinţii cei trupeşti celor 
născuţi dintr-înşii - cu nimic mai prejos arătându-se întru 
asemănarea cea din fapta bună, ştiind şi că nu în zadar s-a zis de 
dascăl cuvântul, apucând întâi între toţi cuvântul, gata şi osârdnic 
pentru alegerea morţii s-a făcut, de ca şi cum înainte-i ar zăcea un 
lucru nu vrednic de lepădat, ci plin de câştig şi folositor. Deci 
îndată în genunchi plecându-se şi faţa de pământ răzimând-o, 
zicea: „Blagosloveşte-mă, Părinte, şi eu voi fi cel dintâi înnoitor al 
acestui mormânt”. 

Deci unul adică a cerut, iar celălalt a dat, iar mormântul l-a 
luat pe dânsul: căci a poruncit egumenul să se facă toate pentru 
dânsul, precum este legea la morţi: de trei zile, de nouă şi, la rând, 
de patruzeci de zile. 

Şi, iată, luând sfârşit şi cele patruzeci de zile, Vasilie nu s-a 
prins nici de fierbinţeală, nici capul sau altceva din părţile trupului 
nu l-a durut, ci, adormind cu un oarecare somn moale şi prea 
dulce, s-a dus către Domnul, astfel luând el plata ascultării şi a 
osârdiei de a se muta către cele de acolo, pe aceea adică ca să fie 
cel dintâi dintre fraţi care să se arate la Dumnezeu şi a se 
încununa (care plată este semn sigur al celor ce nu cu dulceaţă se 


278 Tao (lit. mormânt) înseamnă şi memorial, rit funerar, pomenire, 
aducere-aminte; de aici asemănarea lui cu uvnueiov, care înseamnă 
literal pomenire, amintire (nota ed. gr.). Sfântul pare că profită de jocul 
de cuvinte şi dă o lecţie ucenicilor: pomenirea morţii e una cu viaţa 
înţeleasă ca mormânt prin care murim cu Hristos întru Învierea cea de 
obşte. 

279 Inaugureze. 


află către cele de aici). 

Deci trecând patruzeci de zile, la cântările cele de seară, între 
ceata ucenicilor se vedea stând şi cântând şi acest dumnezeiesc 
Vasilie, auzindu-se şi văzându-se numai de Marele Teodosie, dintre 
ceilalţi nimeni auzindu-i glasul, nici chipul văzându-i-l, numai un 
oarecare Aetie - şi el bărbat păşind pe urma dascălului său şi 
ucenic al lui Teodosie, ca unul care nu numai ştia a povesti cele ale 
aceluia, ci mai vârtos voia să le şi urmeze -, care însă doar glasul i- 
l auzea, fără a-i vedea şi chipul. Şi l-a întrebat pe învăţător de aude 
cumva glasul celui săvârşit, iar el a zis că-l aude şi-l vede şi că, de 
ar voi, i l-ar arăta şi lui în vremea în care s-ar arăta. 

Iar pe când sosea noaptea, iar pravila încă se făcea, omul lui 
Dumnezeu iarăşi îl vedea cu deadinsul pe Vasilie, care cu cei ce 
stăteau şi cântau împreună stătea şi cânta, arătându-l cu degetul 
lui Aetie, în aceeaşi vreme rostind şi o rugăciune către Dumnezeu: 
„Deschide, Doamne, şi ochii acestuia, ca să vadă această mare 
minune a lucrurilor Tale celor mari!” lar el, îndată văzând şi 
cunoscându-l, şi din dragoste alergând spre a-l cuprinde, Vasilie 
nu numai că s-a făcut neprins, ci îndată s-a făcut nevăzut de ochii 
lui, zicând însă întru auz: „Mântuiţi-vă, o, Părinților şi fraţilor, 
mântuiţi-vă; iar pe mine de acum înainte nu mă veţi mai vedea”. 
Astfel că cea zisă de Hristos în Evanghelie: Cel ce crede în Mine, 
Chiar de va muri, va fi viu (loan 11: 25) s-a arătat preacredincioasă 
şi adevărată. 


III. Din viaţa Cuvioasei Teodora 


Aproape de mănăstirea în care se nevoia Fericita Teodora era 
un iezer; încuibându-se într-acest iezer un crocodil, pe oricine pe 
care l-ar fi întâlnit mergând pe lângă iezer, fie om sau dobitoc, mai 
mic sau mai mare, pe acela îl mânca. Deci aşa de înfricoşătoare 
stătea celor de loc răutatea, încât Grigorie, eparhul?% cetăţii 
Alexandria, a pus ostaşi în locul acela ca să oprească pe cei ce 
călătoreau pe acea cale. 

Ştiind egumenul mănăstirii în cel fel era viaţa Teodorei, 
căreia puţin îi mai lipsea ca să se întreacă şi cu înşişi îngerii, şi 
cum că nu e cu putinţă să nu fie împărtăşită şi de dumnezeiescul 
har, a chemat-o pe dânsa şi i-a zis: „Fiule (căci sfânta petrecea în 
mănăstire ca un bărbat), ia vasul de apă şi du-te de ne adu apă din 
iezerul cel de aici”. Iar ea, ştiind îndemnul apostolesc ca să ne 
supunem mai marilor noştri (cf. Evr. 13: 17), a pornit a împlini cea 
poruncită. Deşi mulţi au sfătuit-o să nu se apropie de locul acela 
pentru a nu fi omorâtă de fiară, aceea a îndrăznit credinţei celei 


28 Dregător, prefect. 


întru Dumnezeu şi, lucrul ascultării isprăvindu-l, care mai vârtos 
viaţă pricinuia, şi nu moarte, scăpând îndată de toţi cei ce o 
opreau, s-a dus la iezer. Şi - o, preaslăvite lucrurile Tale, Doamne! 
- se vedea purtată deasupra fiarei, şi, scoțând apă şi vasul 
umplându-l, iarăşi se vedea de toţi purtându-se de fiară şi dându-se 
uscatului. Şi aşa, aceea a scăpat la pământ fără a pătimi ceva, iar 
fiara, fiind certată de dânsa, şi-a luat judecata pentru cele ce a 
cutezat a face până atunci: care şi de îndată căzând, pe loc a 
murit. 

Iar lucrul s-a făcut degrabă cunoscut şi altora, că cei ce au 
văzut aceasta cu ochii lor au voit să o dăruiască şi altora, şi 
mulţumeau lui Dumnezeu pentru minunea care s-a făcut prin 
Sfânta Teodora. 


IV. Din Pateric 


1. Zis-a Avva Isidor: „Se cuvine ca cei uceniciţi pe adevărații 
învăţători să-i iubească ca pe nişte părinţi şi să se teamă de ei ca 
de nişte dregători şi nici pentru dragoste a dezlega frica, nici 
pentru frică a înnegri dragostea”. 

2. Se spunea despre Avva loan, ucenicul Avvei Pavel, că avea 
mare ascultare; şi erau într-un loc nişte morminte, iar acolo locuia 
o hienă; iar stareţul a văzut în locul acela cepe sălbatice, şi i-a zis 
lui loan să meargă şi să le aducă pe ele. Iar el a zis: „Şi ce voi face, 
Avva, cu hiena?” Iar stareţul, cu haz grăind, a zis: „De va veni 
asupra ta, leag-o şi o adu încoace”. 

Deci s-a dus fratele seara acolo; şi, iată, a venit hiena asupra 
lui; iar el, după cuvântul bătrânului, s-a repezit să o apuce, iar 
hiena a fugit, iar loan, gonind-o, zicea: „Starețul meu mi-a zis să te 
leg”. Şi, apucând-o pe dânsa, a legat-o. lar bătrânul stătea 
necăjindu-se şi aşteptându-l pe dânsul. Şi iată, a venit având hiena 
legată; şi, văzând stareţul, s-a minunat; şi, vrând a-l smeri pe 
dânsul, l-a lovit, zicând: „Nebunule, câine nebun?! mi-ai adus 
aici?” Şi, dezlegând-o bătrânul, a lăsat-o să se ducă. 

3. Fericitul Serid, având obşte în Thanata, avea un prieten 
oarecare egiptean ce locuia în Ascalon, care avea un ucenic. 
Odinioară, iarnă fiind, bătrânul a trimis pe ucenicul său la Avva 
Serid cu scrisori ca să-i aducă lui piele pentru hârtii?%; şi, venind 
ucenicul la obşte, s-a întâmplat să se facă ploaie multă, încât şi 


281 Mai exact, „corcitură”. Pare a fi o ironie dublată de un joc de 
cuvinte. 

2% oxvrăin. De fapt, un cilindru dintr-un material oarecare pe care se 
înfăşura pergamentul sau papirusul. 


râul Thiathon?% a crescut în toată puhoirea lui [inundând peste 
tot]. După ce tânărul a dat scrisorile, a cerut hârtiile ca să se ducă, 
iar Avva i-a zis lui: „Vezi ploaia? Unde vrei să te duci acum?” 
Răspuns-a tânărul: „Poruncă am, şi nu pot să rămân”. Iar dacă el 
stăruia supărându-l, i-a dat hârtiile; şi, luând blagoslovenie de la 
Avva, s-a dus. Şi a zis Avva către noi: „Duceţi-vă pe urma lui şi 
vedeţi ce face la râu”. 

Şi noi l-am urmat; şi era împreună cu noi şi Avva Dorothei28; 
şi am văzut că, de îndată ce a ajuns la râu, şi-a dezbrăcat hainele 
sale, şi-a învelit hârtiile într-însele şi, legându-le deasupra pe capul 
său, s-a întors către noi şi a zis: „Rugaţi-vă pentru mine”. Şi s-a 
aruncat pe sine în râul acela întru care abia ne puteam uita. Noi, 
aşteptând ca negreşit să se primejduiască, el petrecea luptându-se 
şi împotrivindu-se curgerii apei; şi departe oareunde târât fiind, a 
trecut de cea parte a râului; şi, îmbrăcând hainele sale şi făcându- 
ne de acolo metanie, se ducea alergând către stareţul său. 


2% Un râu mic din Palestina (nota ed. neogr). 
284 Despre Avva Dorothei, să se vadă Filocalia, Vol. 9. 


PRICINA A TREIZECI ŞI CINCEA 


Că se cuvine întru simplitate a ne supune celor întru Domnul 
egumeni, şi judecăţile lor ca de la Dumnezeu fără iscodire a le 
primi, şi a nu le cerceta pe ele sau a le îndrepta, chiar dacă uneori 
nu par a fi folositoare. 


I. A lui Grigorie Dialogul 


Preacucernicul episcop Fortunat l-a izbăvit prin rugăciunea 
sa pe un om oarecare de muncirea dracului. lar duhul viclean cel 
izgonit din om - iată, de aici ziua fiind spre seară închipuindu-se 
întru străin, înconjura cetatea, strigând aşa şi zicând: „O, ce făcu 
Fortunat Episcopul? lată, om străin a scos din chilia sa. Caut, dar, 
un loc unde să mă odihnesc, iar în cetatea lui nu aflu loc”. 

Acest glas auzindu-l un bărbat ce şedea la foc cu femeia şi 
copilul său, l-a chemat pe dânsul şi, întrebându-l ce i-a făcut lui 
episcopul, l-a primit pe el în casa sa, poruncindu-i a şedea lângă 
foc împreună cu dânşii. Deci şezând şi vorbind unii cu alţii, intrând 
duhul viclean în copilul său, l-a aruncat în foc şi îndată l-a omorât. 
lar atunci a cunoscut nenorocitul acela pe cine adică a scos 
episcopul, şi pe cine a primit el, şi din lucruri s-a învăţat a nu se 
socoti pe sineşi mai bun decât episcopul şi mai iubitor de oameni. 


II. Din viaţa Sfântului Eftimie 


În Lavra Cuviosului Părintelui nostru Eftimie era un frate 
oarecare de neam asiatic pe nume Auxentie, aflându-se iscusit la 
slujba catârilor. Indemnat fiind acesta de Dometian, iconomul 
mănăstirii, să intre sub slujba aceasta, se zăbovea şi nu asculta. lar 
lucrul fiind de nevoie şi de trebuinţă, luând iconomul cu sineşi pe 
loan şi pe Chirion preoţii, iarăşi poftea pe Auxentie să intre sub 
slujbă; iar de vreme ce şi aşa era neascultător, iată, venind 
sâmbăta, când se putea întâlni cu Marele, iconomul a adus aminte 
Sfântului toate cele despre Auxentie, iar acela, îndată trimițând, a 
chemat îndată pe fratele, pe care l-a sfătuit a asculta şi a nu fi 
nesupus şi neplecat, purtându-se întru singură voia sa, şi să nu 
lepede slujba cea trebuitoare de obşte fraţilor. 

Iar el, nici de rugăminte, nici de o faţă ca aceasta sfiindu-se, 
lepădându-se la arătare, găsea felurite pricini pentru a-şi arăta 
stăpână voia sa: o dată, cum că este străin de loc şi limba acestuia 
nu o pricepe; a doua, din pricina bântuielilor trupului şi a 
feluritelor meşteşugiri ale vicleanului, „ca nu cumva, zicea, afară 
de ochii voştri aflându-mă, să mă împiedice şi lucru al răutăţii sale 


să mă arate; iar pe lângă acestea, ca nu cumva cu griji şi tulburări 
obişnuindu-mă, să rămân de aici înainte neînduplecat şi nepotrivit 
către linişte [isihie] şi liniştirea sufletului”. Unele ca acestea 
zicând şi vătămarea sufletului - ca pe una ce părea îndestulată 
spre milostivirea Sfântului - punând-o înainte, Marele Eftimie zise 
iarăşi: „Dar ne vom ruga lui Dumnezeu, fiule, ca să nu te arăţi 
robit în niciuna din cele vătămătoare ascultării; căci al lui 
Dumnezeu este glasul Care zice: N-am venit ca să Mi se slujească, 
ci ca să slujesc (Matei 20: 28) şi nu fac voia Mea, ci voia Celui ce 
M-a trimis, a Tatălui (loan 5: 30). 

Către acestea însă, mai vârtos învârtoşându-se Auxentie, şi 
nicidecum supunându-se, cu mai multă asprime purtându-se şi 
dumnezeiescul Eftimie cu el, i-a zis: „O, fiule, ceea ce nouă şi ţie 
însuţi ni se părea a fi de folos, noi te-am sfătuit, iar tu, petrecând 
tot întru aceeaşi nesupunere, numaidecât vei cunoaşte care este 
rodul nesupunerii”. Încă nu luaseră sfârşit cele spuse de Marele, 
că ticălosul Auxentie, începând să tremure, nu ştiu de unde, în tot 
trupul, a căzut pe pământ, făcându-se astfel pentru nenorocirea sa 
ca un vrednic de plâns. lar cei de faţă dintre fraţi, rupându-şi 
sufletele pentru dânsul, aşa nemiluit aflându-se el, se rugau lui 
Eftimie şi se cucereau ca să-i ajute celui ce zăcea, care pentru 
neascultare a păţit o amară cădere ca aceasta. Iar el, către cel aşa 
neplecat şi neascultător gata era a asculta; pe care şi apucând-l de 
mâini, a sculat pe Auxentie încă tremurând el - care mai prin toate 
mădularele suferea munciri -, apoi, ca pe o doctorie însemnând 
peste el semnul crucii, dezlegă omului pătimirea şi sănătos îndată 
arătându-l pe dânsul. 

Îndreptându-se  Auxentie şi venind întru pomenirea 
neascultării, încă pricepând şi patima cea căzută peste dânsul, şi 
nu necunoscând că lucrul era singur al neascultării, încă mai mare 
judecată i se cerea de la conştiinţă, căință oarecare intrând într- 
însul cumplită; de aici a şi căzut la Eftimie, cerând atât iertăciune 
pentru cele făcute până atunci, cât şi întărire pentru cele viitoare. 
Iar el îndată i-a iertat lui (că cum ar putea sufletul ce abia s-a 
abătut spre iuțime să nu voiască a alerga spre milostivire?), şi pe 
cea? viitoare prin rugăciune întărindu-i-o, acela cu dulceaţă şi cu 
osârdie a luat asupră-şi slujba catârilor. Şi aşa pedeapsa Domnului, 
ca să zicem după Dumnezeiasca Scriptură, deschide urechile şi 
mintea cu deadinsul o adaugă (sporeşte); şi cel ce, mai-nainte de a 
se smeri, prin nesupunere a greşit, după smerenia cea din 
pedeapsă, gata către ascultare s-a cunoscut. 

III. Din povestirea călătoriilor Sfântului Apostol Petru, 
cea istorisită de Sfântul Clement 


Petru, verhovnicul Apostolilor, iată, când voind să lipsească 
din viaţă, într-o zi, strângându-se toţi fraţii în Roma, apucând-mă 
de mână pe mine, Clement, şi stând în mijlocul bisericii, a zis: 
„Ascultaţi-mă, fiilor şi fraţilor, sfârşitul drumului meu este 
aproape, iar pe acest Clement vi-l hirotonisesc vouă astăzi episcop, 
căruia îi încredinţez şi scaunul propovăduirii mele, şi din 
stăpânirea mea îi dau a lega şi a dezlega; că va lega ceea ce se 
cuvine a lega şi va dezlega cu adevărat ceea ce se cuvine a 
dezlega, ca unul ce ştie bine canoanele Bisericii. 

Deci pe dânsul să-l ascultați, ştiind că cel ce pe şezătorul 
înainte al adevărului [episcopul] îl întristează, lui Hristos greşeşte, 
şi pe Dumnezeu, Părintele a toate Îl întărâtă, pentru care pricină 
acela nu va trăi. Iar voi, cinstea şi supunerea datorată părintelui 
vostru niciodată să nu lipsiţi a o da; că aşa şi voi, păscându-vă, 
bine vă veţi afla, iar acesta păstor adevărat va fi, şi nu năimit, 
purtând turmei de grijă; iar ceea ce am zis voi zice iarăşi: că cel ce 
pe păstorul şi dascălul îl va mâhni întru cele după Dumnezeu, pe 
Duhul lui Dumnezeu Il întristează, al Cărui scaun şi loc îl ţine 
acesta; iar cel ce se lepădă de cuvintele lui, de Hristos se leapădă, 
şi călcător de lege se află. 


IV. Din Pateric 


1. Povestit-a oarecine din bătrâni cum Sfântul Vasilie, venind 
la o obşte, după cuvenita învăţătură, a zis egumenului: „Ai aici 
vreun frate având ascultare?” Iar el a zis lui: „Toţi sunt slugile tale 
şi se sârguiesc a se mântui, stăpâne”. Iarăşi a zis Sfântul: „Ai oare 
pe cineva într-adevăr având ascultare?” Iar el i-a adus lui un frate, 
pe care Sfântul Vasile l-a rânduit slujitor la prânz. Iar după ce au 
mâncat, fratele a dat Sfântului să se spele. Şi, spălându-se, i-a zis 
lui Sfântul: „Vino, că şi eu îţi voi da ţie să te speli”. Iar el a primit 
sfatul, Sfântul turnându-i apa. Apoi iar i-a zis lui Sfântul Vasilie: 
„Când voi intra în altar, adu-mi aminte ca să te hirotonisesc 
diacon”. lar el, fără de îndoială, a ascultat şi întru aceasta. Şi 
hirotonisindu-l Sfântul pe dânsul preot, pentru ascultarea lui, l-a 
luat cu sine şi în episcopie. 

2. Se spunea despre Avva Siluan că avea un ucenic pe nume 
Marcu; şi era având ascultare mare; iar acesta era scriitor?8; iar 
stareţul îl iubea foarte pentru ascultarea lui; şi avea şi alţi 
unsprezece ucenici, care se necăjeau pentru că pe acela îl iubea 


2% Lit.: caligraf. 


mai mult decât pe dânşii. lar ei au spus despre aceasta stareţilor. 
Iar într-o zi, stareţii au vestit aceasta către Avva Siluan, iar pentru 
cuvântul ucenicilor săi aceştia i-au băgat vină; iar el, luându-i pe 
dânşii, au ieşit; şi, trecând pe la chiliile fraţilor, bătea la fiecare 
uşă, zicând: „Frate cutare, vino că îmi trebuieşti”. Şi niciunul dintr- 
înşii n-a urmat lui de îndată. 

Şi, mergând ei, cum au ajuns la chilia lui Marcu, a bătut şi 
acolo asemenea, zicând: „Marcu...”. Iar el, auzind glasul stareţului 
său, îndată a sărit afară. Şi trimiţându-l pe dânsul la slujbă, a zis 
stareţilor: „Unde sunt fraţii, Părinților?” Şi venind în chilia lui 
Marcu, şi pipăind rucodelia lui, a aflat că el apucase să scrie „to”, 
dar cum l-a strigat pe dânsul stareţul, n-a mai întors trestia ca să 
săvârşească, ci a lăsat-o pe jumătate; şi, scoţând-o, a arătat-o 
stareţilor. Iar ei i-au zis lui: „Cu adevărat, pe cel pe care tu îl 
iubeşti, Avva, şi noi îl iubim, că şi Dumnezeu îl iubeşte pe dânsul”. 

3. Se zicea iarăşi despre Avva Siluan că odată, pe când umbla 
cu bătrânii în Schit, vrând a arăta el ascultarea ucenicului său, 
pentru care îl şi iubea pe dânsul, văzând un porc sălbatic [mistreţ] 
mic, i-a zis lui: „Fiule, vezi acel bivolaş?” Răspuns-a lui fratele: 
„Da, Părinte”. Şi iarăşi bătrânul: „Vezi şi de câte palme sunt 
coarnele lui?” Şi a zis: „Da, Părinte”. Şi s-au minunat stareţii de 
răspunsul lui, şi s-au folosit întru ascultarea lui. 

4. Se spunea despre Avva Moi că avea ucenic pe Avva Sain, 
căruia dacă-i zicea lui stareţul, ispitindu-l, „du-te şi fură”, pentru 
ascultare, mergea şi fura de la fraţi, multumind Domnului spre 
toate; iar stareţul, luându-le pe acelea, iarăşi le dădea pe ascuns 
fraţilor. 

5. Povestit-a un stareţ, zicând: „M-am dus la Avva Sisoe, care 
locuia în Clisma; şi l-am rugat să-mi spună cuvânt. lar el a zis: 
«lartă-mă, om mojic sunt»*%. Dar m-am dus la Avva Or şi la Avva 
Athre; şi Avva Or era în boală de optsprezece ani; şi le-am făcut lor 
metanie ca să-mi spună cuvânt. Şi a zis Avva Or: «Ce să-ţi spun? 
Du-te, şi ceea ce vezi [de cuviinţă], aceea fă; Dumnezeu este 
[Dumnezeu] numai al celui ce se sileşte pe sine întru toate». Avva 
Or şi Avva Athre nu erau din acelaşi hotar, dar pace multă s-a 
făcut întru dânşii, până au ieşit din trup; că mare era ascultarea lui 
Avva Athre şi smerită cugetarea lui Avva Or. Şi am făcut puţine 
zile acolo, pândind petrecerea lor; şi, printre multele lucruri 
minunate pe care le-am văzut, voi povesti-o şi pe aceasta. 

Le-a adus lor oarecine un peştişor şi a voit Avva Athre să-l 
facă pe el bătrânului; iar pe când îl tăia cu cutitul, l-a chemat pe el 
Avva Or. lar el a lăsat cuțitul în mijlocul peştelui fără a tăia şi 

cealaltă parte. Şi m-am minunat de mare lui ascultare, că n-a zis 
„aşteaptă până ce voi tăia peştişorul”. Şi i-am zis lui: „Avva Athre, 
unde ai învăţata această ascultare?” Şi mi-a zis: „Nu este a mea, ci 
a stareţului; iar de voieşti, vino de vezi ascultarea lui”. După ce a 
fiert peştişorul, l-a netrebnicit pe el în chip voit şi l-a pus înaintea 
stareţului, care l-a mâncat fără a grăi ceva. Şi i-a zis Avva Athre: 
„Bun este, Avva?” Şi a răspuns: „Bun este foarte”. Apoi i-a adus lui 
alt peştişor, foarte bine gătit. Şi, mâncând bătrânul, a zis: „L-am 
netrebnicit pe dânsul, Părinte”. „Da, l-ai netrebnicit puţin”, 
răspunse Avva Or. lar după aceasta mi-a zis mie Avva Athre: 
„Văzuşi dar că ascultarea a starețului este?” Şi am ieşit de la 
dânşii, şi orice am văzut, am păzit după putere. 


V. A Sfântului Efrem 


Un frate a întrebat pe un bătrân, zicând: „Starețul m-a 
rânduit să merg la pitărie să fac pâine fraţilor; iar argaţii, deşi sunt 
mireni, grăiesc cele ce nu trebuie, iar eu nu mă folosesc auzind 
acestea; ce să fac?” Iar el i-a răspuns lui, zicând: „Ai văzut 
mulţimea copiilor ce învăţă carte unii lângă alţii, şi fiecare citeşte 
din tabla sa, şi nu din a altuia, ştiind că aceea o va da dascălului 
său, şi nu pe a altuia? Deci şi tu, ia aminte de sineţi şi de 
cugetarea inimii tale. lar de te biruieşti de patimi, vesteşte 
stareţului, şi ce-ţi va zice, aceea fă; că el mai mult decât tine ştie 
folosul tău”. 


VI. A lui Avva Isaia 


De te vei trimite de stareţul între străini pentru vreun lucru, 
zi-i lui: „Unde voieşti să merg? De ce ai trebuinţă?” Şi orice-ţi va 
zice, aceea fă, nimic adăugând sau scăzând. Să nu faci lucru 
făcător de bine săracului, de nu-l vei fi întrebat mai întâi pe 
stareţul; iar de vei face fără dânsul, într-ascuns, vei greşi. 


VII. De la Sfântul Varsanufie 


Un frate a întrebat pe un stareţ, zicând: „Se cuvine ca numai 
în cele bune, sau şi întru cele de mijloc, a ne tăia voia, sau numai 
întru cele ce se par a ajunge călcare de porunca lui Dumnezeu? Iar 
dacă porunca [de la stareţ] e peste aşezarea mea, oare trebuie să 
mă lepăd, ca nu cumva mai târziu să-mi aducă scârbă şi 
tulburare?” 

Şi a răspuns stareţul: „Frate, cel ce voieşte a fi călugăr nu 
trebuie să aibă voie în vreun lucru. lar aceasta învăţând-o Domnul, 


a-zis: Am venit în lume nu ca să fac voia Mea, ci voia Celui ce M-a 
trimis (loan 6: 38). Căci cel ce voieşte să facă aceasta, iar aceea să 
n-o facă, sau se arată pe sineşi mai priceput decât cel ce-i 
porunceşte, acela e batjocorit de draci. Dar amândouă sunt rele şi 
drăceşti, căci întru toate eşti dator să asculţi: că stareţul tău care 
porunceşte, acesta ridică judecata asupra sa, ca celui ce i se va 
cere seama pentru tine; iar dacă cea poruncită ţi se va părea grea, 
întreabă-l pe dânsul şi lasă lucrul la socoteala lui. 

Iar dacă cei ce poruncesc vor fi fraţii, şi vezi sau socoteşti că 
lucrul are vătămare sau este peste puterea ta, întreabă iarăşi pe 
stareţul, şi cele ce-ţi va zice, acelea le fă. Iar dacă vei voi ca nu 
numai lucrurile, ci şi pe oameni să-i deosebeşti, necazuri îţi tragi 
asupră-ţi. lar unde ţi se pare că lucrul este bun, acolo arată 
ascultare fraţilor. Iar unde gândul se îndoieşte, sau este peste 
puterea ta, sau unde este vătămare, spune stareţului tău, şi ce va 
socoti, aceea fă; că el ştie ce face şi cum să se îngrijească de 
sufletul tău, şi aşa odihneşte-te, crezând că orice-ţi zice ţie este 
după Dumnezeu, iar tot ce este după Dumnezeu este folositor, şi 
scârbă şi tulburare nu aduce; că din bunătatea inimii nu iese răul; 
că tot pomul bun roade bune face (Matei 17: 7)”. 

Zis-a fratele: „Ce este a tăia voia?” 

Răspuns-a stareţul: „A tăia voia este sporire după Dumnezeu; 
iar aceasta înseamnă să-ţi tai voia întru cele ce se par bune, şi să o 
faci pe cea a sfinţilor, iar de cele rele, de la sineţi să fugi, ca de 
cele ce sunt fără de cale”. 


PRICINA A TREIZECI ŞI ŞASEA 


Care este osânda neascultării şi a cârtirii către cei întru Domnul 
învăţători; şi că se cade ca creştinul nicidecum a grăi împotrivă 
sau în cuvânt a se îndreptăţi, ci întru toate a sta împotriva voii 
sale, şi aşa a iubi mustrarea şi a nu o uri. 


I. A lui Antioh Pandectul 


Fraţilor, nu se cuvine sa cârtim în lucru binecuvântat, sau 
chiar părut nebinecuvântat, ci bine-plecaţi a fi după toate şi 
mulţumitori către Dumnezeu, şi către cei ce ne poruncesc nouă 
după Dumnezeu; iar de cârtim întru ceva, ne vom face asemenea 
cu pierzătorii şi cu nemulţumitorii jidovi, care au cârtit asupra 
slugii lui Dumnezeu, precum este scris: Și era poporul cârtind spre 
Moise. Şi a zis Moise: nu asupra noastră este cârtirea voastră, ci 
asupra lui Dumnezeu (leş. 16: 2, 8), care pentru cârtirea lor au şi 
căzut în pustie. 

Încă şi nepoţii lor, părinteasca nemulţumire şi ne-plecare cu 
deadinsul păzind-o, s-au pornit uneori şi asupra ucenicilor 
Domnului, zicând: Pentru ce mâncaţi şi beţi împreună cu 
păcătoşii? (Luca 5: 30), iar alteori au cârtit şi asupra 
Mântuitorului, pentru că a zis: Fu sunt Pâinea Care se pogoară din 
cer (loan 6: 51), către care a zis Domnul: Nimeni nu poate veni 
către Mine, de nu-l va trage pe el Domnul, Care M-a trimis pe 
Mine (loan 6: 44) - atunci adică când află pe unul ca acesta lesne 
plecat şi recunoscător, şi nu cârtitor. Aşijderea au zis şi lucrătorii 
cei dintâi ce cârteau asupra Stăpânului din pricina celor de pe 
urmă ce au fost chemaţi în al nouălea ceas: „Intocmai cu noi i-ai 
făcut” şi celelalte, către care Domnul a răspuns: Prietene, nu-ți fac 
strâmbătate; nu cu un dinar te-ai tocmit cu mine? Ia-ţi, dar, ce e al 
tău şi du-te în calea ta (Matei 20: 1-15). Unde îl trimite pe dânsul? 
E limpede că acolo unde sunt cei ai părţii celei de-a stânga, în 
focul cel veşnic, cel gătit Diavolului şi îngerilor lui (cf. Matei 25: 
41). Aceasta e arătată şi de pricina cea din urmă, prin care-i 
numeşte vicleni şi pizmăreţi pentru cele ce zic: Ochiul tâu este rău, 
pentru că eu sunt bun? (Matei 20: 15). 


II. A lui Avva Marcu 


Cel ce în ascuns amestecă întru poruncă voia sa, preacurvar 
este, precum s-a arătat la înţelepciunea lui Solomon (cf. Pilde 6: 
32), iar pentru lipsă de minte, dureri şi necinstiri suferă. 


Precum potrivnică este adunarea la un loc a apei şi a focului, 
aşa se împotriveşte smereniei îndreptăţirea în cuvinte. 

De voieşti a te mântui, iubeşte cuvânt adevărat, şi niciodată 
prosteşte (ca un mojic) să te întorci dinspre măsură. Cuvânt 
adevărat a schimbat pui de năpârci, cărora le-a arătat cum să fugă 
de mânia ce va să vină. 

Cel ce primeşte cuvintele adevărului primeşte pe Dumnezeu- 
Cuvântul. Că zice Domnul: Cel ce vă primeşte pe voi pe Mine Mă 
primeşte (Matei 10: 40). 

Slăbănog slobozit prin pod (acoperiş) este păcătosul cel 
mustrat de cei credincioşi după Dumnezeu (cf. şi Marcu 2: 4 ş.u.), 
care pentru credinţa acelora a luat iertare. Cel ce urăşte 
mustrarea este arătat că cu toată aşezarea zace în patimă; iar cel 
ce o iubeşte este purtat după deprindere. 

Precum cei ce înoată pe mare, cu dulceaţă rabdă arşiţa 
soarelui, tot aşa şi cei ce urăsc răutatea iubesc mustrarea; căci 
precum soarele e potrivnic vânturilor, tot aşa şi mustrarea e 
potrivnică patimilor. 

Cel ce nu se pedepseşte cu sfătuirile şi poruncile Scripturii va 
fi mânat de biciul calului şi boldul asinului (cf. Pilde 26: 3); iar 
dacă şi pe acestea le va lepăda, cu frâu şi cu zăbală i se vor 
strânge fălcile (cf. Ps. 31: 9)2%. 


III. A Sfântului Maxim 


Precum păcatul este lucrare a neascultării, tot aşa lucrare a 
ascultării este virtutea; şi precum neascultării îi urmează călcarea 
poruncilor şi despărţirea de Cel ce a poruncit, tot aşa ascultării îi 
urmează păzirea poruncilor şi unirea cea nedespărţită prin 
dragoste cu Cel ce a poruncit. lar cel ce a călcat prin neascultare 


2% Kară npoAnww, trad. lit., sau „după ceea ce a ales, dobândit sau 
prins”. Sensul pare a fi acela că cel ce iubeşte mustrarea se va purta cu 
ea întru deprinderea credinţei în iertarea Domnului de care s-a zis mai- 
nainte, respectiv în puterea de a suferi mustrarea altora şi cea de sine cu 
nădejde în Dumnezeu. Trad. neogr.: „...cel ce iubeşte mustrarea 
vieţuieşte raţional”. În Filocalie (Vol. 1, Despre Legea duhovnicească, cap 
151): „...iar cel ce o iubeşte [mustrarea adică] va lupta şi cu obişnuinţa”. 

2% Prin frâu şi zăbală Sfinţii Părinţi au înţeles pedepsele şi ispitele cu 
care se frământă omul, prin care creşte şi se apropie de Dumnezeu; 
acestea se dau oamenilor ce se aseamănă cu dobitoacele, care, ca şi 
acelea, au nevoie de frâu şi zăbală, adică de pedagogia dumnezeiască 
arătată în osebite rele-pătimiri prin care trece omul. Acestea, comparativ 
cu părăsirea de către Dumnezeu, sunt totuşi şi o binecuvântare pentru 
om. Prin fălci însă, ca sinecdocă, Părinţii au înţeles omul întreg, adică 
prin parte, întregul. 


porunca şi a lucrat păcatul s-a despărţit pe sineşi de unirea prin 
dragoste cu Cel ce a poruncit. 


PRICINA A TREIZECI ŞI ŞAPTEA 


Că nu se cade a osândi pe învăţător, măcar de ar face lucruri 
potrivnice celor pe care le învaţă; căci mulți ucenici, la dascăli 
lenevoşi încredințându-se, neosândindu-i pe dânşii, ci întru 
Domnul supunându-se, s-au mântuit, iar de multe ori şi pricină de 
mântuire se făcură învăţătorilor lor. 


I. Din Pateric 


1. Era un sihastru oarecare cu multă dreaptă-socoteală; şi 
voia să rămână la Chilii, dar încă nu aflase una; iar alt bătrân, 
aflând despre sihastru şi având mai departe o chilie deşartă, l-a 
rugat să şadă în chilia aceea până se va afla alta; iar el, ducându- 
se, a şezut într-însa. lar unii din cei ai locului veneau la dânsul ca 
la un străin, aducând ce putea fiecare, iar el, primindu-i, îi 
mângâia pe dânşii. Iar bătrânul care îi dăduse chilia a început a-l 
pizmui, a-l grăi de rău şi a zice: „Eu am atâţia ani de când cu multă 
nevoinţă stau aici, şi nimeni nu vine la mine, iar această lipitură?%, 
puţine zile are, şi iată câţi vin la dânsul!” Şi i-a zis ucenicului său: 
„Du-te şi zi-i lui «du-te de aici, că am trebuinţă de chilie»”. 

lar ucenicul, venind la dânsul, i-a zis: „Starețul meu te 
întreabă cum te afli?” Iar el a zis: „Să se roage pentru mine, că se 
îngreuiază stomacul meu”. Şi, întorcându-se către cel ce l-a trimis, 
a zis: „Bătrânul zice: «lată, văd altă chilie, şi mă voi duce la ea»”. 
Iar după două zile îi zice iarăşi ucenicului: „Du-te de-i zi lui: «Dacă 
nu te vei duce, voi veni cu băţul şi te voi scoate»”. Iar fratele, 
ducându-se iar, a zis sihastrului: „Starețul meu a auzit că eşti 
bolnav şi s-a întristat, şi m-a trimis ca să te cercetez”. Răspuns-a 
acela: „Zi-i lui: «Prin rugăciunile tale, bine-mi este»”. Deci a venit 
la stareţul său şi i-a zis: „Până duminică ies, cu vrerea lui 
Dumnezeu”. 

Iar dacă a venit duminica şi sihastrul n-a ieşit din chilie, luând 
bătrânul băţul, s-a dus să-l bată şi să-l gonească. Mergând el, i-a 
zis lui ucenicul lui: „Să merg eu înainte, ca nu cumva să se afle 
cineva acolo şi să se smintească”, iar el i-a dat voie. Şi, mergând 
fratele înainte, i-a zis sihastrului: „Starețul meu vine să te mângâie 
şi să te ia în chilie”. Iar acela, cum a auzit dragostea bătrânului, a 
ieşit întru întâmpinarea lui şi i-a făcut lui metanie de departe, 
zicând: „Eu vin la sfinţia ta, nu te osteni, părinte!” 

Iar văzând Dumnezeu lucrarea mai bună a tânărului, a umilit 
pe stareţul lui, care, lepădând toiagul, alerga spre sărutarea lui. Şi 
l-a sărutat pe dânsul şi l-a dus în chilie, de ca şi cum n-auzise nimic 


2% Acest impostor. 


din cele ce zisese el. Şi i-a zis ucenicului: „Nu i-ai zis nimic din cele 
ce ţi-am zis ţie?” Iar el a zis: „Nu”. Şi aceasta auzind bătrânul, 
foarte s-a bucurat şi a cunoscut că a vrăjmaşului era pizma; şi 
atunci a odihnit pe sihastru. lar după aceasta, a căzut la ucenicul 
lui, zicând: „Tu să-mi fii mie acum părinte, iar eu ucenicul tău; căci 
prin lucrarea ta sufletele amândurora s-au mântuit”2*1. 

2. Povestit-a oarecine din stareţi că era un bătrân oarecare 
beţiv, şi lucra câte o rogojină pe zi pe care o vindea în sat, după 
care bea preţul ei. lar mai pe urmă a venit un frate la dânsul care 
a petrecut cu dânsul, şi lucra şi el o rogojină în toată ziua, pe care 
şi pe aceea o lua bătrânul şi bea preţul amândurora, iar fratelui îi 
aduce seara puţină pâine. Şi, făcând el aceasta timp de trei ani, 
fratele nu i-a grăit nimic. lar după aceasta a zis şi fratele întru 
sineşi: „lată, gol sunt, şi pâinea mea cu lipsă o mănânc; deci, 
sculându-mă, mă voi duce de aici”. Şi iarăşi gândea întru sineşi, 
zicând: „Unde să mă duc? Voi şedea iarăşi; că eu de obşte lui 
Dumnezeu şed”. Şi îndată s-a arătat lui îngerul, zicând: 
„Nicidecum să nu te duci, că vin mâine la tine”. 

lar a doua zi a rugat fratele pe bătrânul, zicând: „Părinte, 
nicidecum să nu te duci astăzi undeva, că acum îmi vin cei ce mă 
vor lua”. lar dacă a venit ceasul în care bătrânul trebuia să se 
ducă, a zis lui: „Au zăbovit, fiule, nu mai vin astăzi”. Iar el a zis: 
„Nu, părinte, negreşit vin”. Şi, încă grăind cu bătrânul, a adormit. 
Şi, văzând bătrânul, a început a plânge, zicând: „Vai mie, fiule, că 
în mulţi ani sunt de când trăiesc în lenevire, iar tu în puţină vreme 
sufletul ţi l-ai mântuit întru răbdare”. Şi de atunci s-a înţelepţit şi 
el, şi iscusit s-a făcut. 


II. A Sfântului Efrem 


Fraţilor, se cuvine ca cei ce sunt ucenici să nu fie nicidecum 
neascultători sau împotrivă-grăitori către cei întru Domnul 
învăţători, ci toată smerita cugetare a o arăta înaintea lui 
Dumnezeu şi a oamenilor. lar de se va întâmpla ca învățătorul cu 
cuvântul să propovăduiască fapta bună, iar de lucrare a se cam 
lenevi, să nu dăm, din această pricină, încăpere Satanei spre 
surparea sufletului nostru, ci să ne aducem aminte de Cel ce a zis: 
Pe scaunul lui Moise au şezut cărturarii şi fariseii; deci toate câte 
vă vor zice vouă a face, faceți, iar după lucrurile lor să nu faceți, că 
ei zic şi nu fac (Matei 23: 2-3). 

Încă şi Apostolul Petru porunceşte, zicând: Nu numai celor 


291 lată cum neascultarea poate uneori da naştere la odihnă şi 
înţelegere între fraţi! Precum s-a mai zis de atâtea ori în Everghetinos, 
ascultarea e în cele din urmă după Dumnezeu, şi mai puţin după om. 


buni şi blânzi să ne supunem, ci şi celor aspri, că aceasta este har 
[plăcut] la Dumnezeu: dacă pentru ştiinţa lui Dumnezeu rabdă 
cineva scârbă, pătimind fără dreptate. Că ce laudă este dacă, 
greşind şi pedepsindu-vă, veţi răbda? Dar dacă bine făcând şi 
pătimind veţi răbda, aceasta este har înaintea lui Dumnezeu. Că 
spre aceasta v-aţi chemat, pentru că şi Hristos a pătimit pentru 
noi, nouă lăsându-ne pildă, ca să urmaţi urmelor Lui, Care păcat 
nu a făcut, nici s-a aflat vicleşug în gura Lui, Care ocărându-Se, 
împotrivă nu a ocărât, pătimind, nu a îngrozit, ci Se lăsa Celui ce 
judecă cu dreptate (I Pt. 2: 18-23). Să aveţi, fraţilor, şi pilda 
smeritei cugetări a Prorocului Samuil, că nu s-a înălţat cu inima 
asupra lui Eli preotul: măcar că atâtea şi atâtea a auzit de la 
Dumnezeu despre el, se smerea sub mâna lui (cf. I Imp. 3: 1-21). 

Deci să ne facem ai [vrednici] mântuirii noastre, iubiţilor, 
gata fiind spre metanie pentru tot lucrul pe care-l auzim, mai 
vârtos de la stătătorul-înainte cel întru Domnul. Că precum apa 
stinge focul, tot aşa metania |plecăciunea, pocăinţa] curată stinge 
mânia şi iuţimea o întoarce. Să te plece pe tine căpetenia celor 
cincizeci din vremea lui Ilie, care, prin smerita cugetare 
îmblânzind pe prorocul, s-a izbăvit de mânie alături de cei ai lui (IV 
imp. 9: 15). Aveţi dar, iubiţilor, ascultare în toate după Domnul 
către înainte-stătătorul, şi păziţi cuvintele lui până în sfârşit, şi să 
nu treceţi vreodată cu vederea graiul gurii lui, şi va fi cu voi Cel ce 
a zis: Unde sunt doi sau trei adunaţi în numele Meu, acolo sunt şi 
Eu în mijlocul lor (Matei 18: 20). Iubiţilor, de se vor face egumenii 
noştri aspri către noi - care, o, să nu fie! -, noi întru bună 
conştiinţă să le slujim lor ca Domnului, şi nu ca oamenilor, ştiind 
că de la Domnul vom lua plata. 


III. Din Pateric 


Era un bătrân oarecare locuind în chiliile ce se zic 
„pustniceşti” din afara Alexandriei; şi era bătrânul foarte ţâfnos şi 
puţin cu sufletul. Şi auzind despre dânsul un frate mai tânăr, aşază 
legământ cu Dumnezeu, zicând: „Doamne, pentru toate cele 
lumeşti pe care le-am făcut, mă duc ca să petrec cu bătrânul, şi-i 
voi sluji şi-l voi odihni pe dânsul”. Şi îl ocăra bătrânul ca pe un 
câine în toate zilele. Iar văzând Dumnezeu smerenia şi ascultarea 
fratelui, i-a arătat lui după şase ani de supunere sub bătrânul, în 
somn, pe oarecine ţinând o hârtie mare, a cărui jumătate era 
ştearsă, iar cealaltă era scrisă. Şi arătând fratelui hârtia, îi zicea: 
„lată, jumătate din datoria ta a şters-o Stăpânul Dumnezeu, 
nevoieşte-te şi pentru celelalte”. 

Şi era alt stareţ duhovnicesc locuind aproape de dânsul, care 


cunoştea cele despre fratele; şi negreşit auzea cum se mânia şi 
cum îl necăjea bătrânul pe fratele fără dreptate, şi cum fratele îi 
făcea metanie, iar bătrânul nu făcea pace cu dânsul. Iar când acest 
duhovnicesc stareţ se întâlnea cu fratele, îl întreba pe el: „Ce este, 
fiule? Cum ai trecut ziua? Oare am câştigat ceva? Oare am şters 
ceva de pe hârtie?” Iar dacă se întâmpla să treacă vreo zi fără să 
fie ocărât, sau bătut, sau gonit de bătrânul, se ducea către 
stareţul, vecinul său, seara, şi zicea plângând: „Vai mie, Avva, că 
rea îmi fuse ziua de astăzi, că n-am câştigat nimic, ci întru odihnă 
am trecut!” lar după alţi şase ani, a răposat fratele. Şi adeverea 
acest duhovnicesc stareţ: „L-am văzut pe dânsul cu mucenicii fiind, 
şi cu îndrăznire multă pentru stareţul său rugând pe Dumnezeu şi 
zicând: «Doamne, precum pe mine m-ai miluit prin acela, 
miluieşte-l şi pe el pentru îndurările Tale cele multe, pentru [prin] 
mine, robul Tău!”” Iar după patruzeci de zile l-a luat către sineşi şi 
pe stareţul său în locul odihnei. lată, dar, ce îndrăzneală 
dobândesc cei ce pentru Dumnezeu rabdă necazuri. 


PRICINA A TREIZECI ŞI OPIA 


Pentru că cei ce iau aminte de sineşi şi la Pronia lui Dumnezeu, 
harul de multe ori şi prin mojici şi necunoscători îi învaţă cele 
cuviincioase, şi cum că cei smerit cugetători nu se leapădă a învăţa 
nici de la oricine peste care se întâmplă a da. 


I. Din viaţa Sfântului Efrem 


Marele Efrem, de-a pururea  îndeletnicindu-se întru 
Dumnezeieştile vedenii, şi cu mintea Ziua Judecăţii neîncetat 
privind-o şi plângând neîncetat, se depărta şi el, precum Psalmistul 
(Ps. 54: 8), fugind de toată tulburarea vieţii, şi de toată furtuna şi 
valul dându-se în lături; şi prin pustie sălăşluindu-se, şi loc după 
loc schimbând, pentru zidirea şi folosul sufletelor - ca cel ce şi de 
Dumnezeiescul Duh se mişca - a lăsat odinioară pământul care l-a 
născut - după cum dumnezeiescul Avraam, şi acestuia poruncindu- 
i-se - şi s-a dus în cetatea Edessei?%?, o dată adică ca să ajungă a se 
închina la Sfintele Moaşte şi la locurile cele dintru dânsa, iar a 
doua pentru vorbirea cu vreun bărbat din cei cuvântăreţi 
[învăţaţi], ca din rodul cunoştinţei lui să se împărtăşească, care 
lucru îl şi cerea de la Dumnezeu, zicând aşa: „Iisuse Hristoase, 
Stăpâne şi Doamne al tuturor, învredniceşte-mă ca, intrând în 
cetatea Edessa, cu un bărbat ca acesta să mă întâlnesc, care să fie 
îndestulat a-mi vorbi mie cele spre zidirea şi folosul sufletului”. 

Aşa rugându-se, de vreme ce era lângă intrările cetăţii şi pe 
poartă intra, era îngrijat şi luător-aminte, pândind şi îngrijindu-se 
de cum s-ar putea apropia de un bărbat ca acesta, ce să-l întrebe 
pe dânsul şi de ce fel de folos să se îndulcească. Aşadar, cu 
îngrijarea păşind, deodată l-a întâmpinat o femeie, iar aceea era 
curvă; iar lucrul acesta era negreşit al lui Dumnezeu - al Celui ce, 
de multe ori, tainic şi negrăit prin cele potrivnice cele de folos le 
iconomiseşte. Deci aşa Sfinţitul Efrem, afară de toată nădejdea [în 
chip neaşteptat] întâlnindu-se cu curva, stătea uimit şi întins [cu 
ochii aţintiţi] către dânsa uitându-se, slăbind şi pătimind întru sine 
la suflet cum că nu după rugăciune, ci mai vârtos cu totul 
împotrivă s-a întâmplat cererea. Iar ea, aşa uitându-se şi privindu- 
l, mai iute iarăşi pe dânsul punea ochiul. 

Iar de vreme ce aşa până la aproape un ceas unul la altul se 


2% Edessa era o cetate a Mesopotamiei, în care Sfântul Efrem a 
întemeiat o şcoală teologică în anul 353. Această cetate a fost condusă 
anterior de împăratul Avgar, cel ce a cerut şi a primit Icoana nefăcută de 
mână a Domnului (Sfântul „Mandilion” [Sfânta Mahramă]) (nota trad. 
neogr.) 


uitau, vrând Marele pe dânsa a o înfrunta şi întru sfiala cea 
cuviincioasă femeilor a o aduce, a zis: „Dar ce? Au nu te ruşinezi, 
femeie, aşa cu ochi înfipţi uitându-te la noi?” Iar aceea a zis: „Dar 
mie aşa îmi este cu cuviinţă a privi către tine, căci din tine şi dintr- 
a ta coastă sunt luată, iar tu nu către noi [femeile, curvele], ci mai 
vârtos către pământ se cuvine a te uita, dintru care te-ai şi luat”. 
Acestea afară de toată nădejdea [aşteptarea] auzindu-le Efrem, 
mult îi mulțumea femeii pentru folosul adus, şi lui Dumnezeu 
fierbinte Íi înălța mulţumiri, Celui ce de multe ori mai mult folos 
poate să aducă prin cele afară de nădejde decât prin nădejde. 


II. Din viaţa Cuviosului Pahomie 


1. Înţelegând Marele Pahomie priceperea întru toate a lui 
Teodor, ucenicul său - care, deşi tânăr era, nu precum cei tineri 
avea cugetarea, şi pe alţii mai slabi în nevoinţă îi îndemna -, foarte 
se bucura de dânsul. Toţi cei ai mănăstirii aveau obiceiul ca în 
fiecare seară, într-un loc anume al mănăstirii adunându-se, să 
asculte învăţătura Marelui; iar strângându-se odată toţi spre 
aceasta, a poruncit lui Teodor - tânăr fiind el, precum s-a zis, şi 
trecând încă de douăzeci de ani - să grăiască fraţilor cuvântul lui 
Dumnezeu?*%; iar el, îndată şi fără de nicio grăire-împotrivă sau 
neascultare, deschizându-şi gura sa, le-a grăit lor multe [cuvinte] 
îndemnătoare spre folos. 


Iar unii din bătrânii cei mai vechi, văzând ceea ce se făcu, n- 
au voit să-l asculte pe dânsul, zicând unii către alţii: „De vreme ce 
nou-începătorul acesta ne învaţă pe noi, nu-l vom asculta”. Şi, 
părăsind adunarea, s-au dus fiecare la chilia sa. lar după ce s-a 
plinit învăţătura, trimițând Marele, i-a chemat pe dânşii. Şi, venind 
ei către dânsul, i-a întrebat, zicând: „Pentru care pricină, lăsând 
auzirea, v-aţi dus în chiliile voastre?” Iar ei au zis: „Dar [cum se 
face că] pe un copil l-ai pus învăţător la atâţia bătrâni care de 
multă vreme trăiesc în mănăstire?” 


Acestea auzind Marele, a oftat tare şi, mult posomorându-se, 
a zis către dânşii: „Ştiţi de unde a intrat începătura răutăţilor din 
lume?” Au zis ei: „De unde?” Zis-a lor: „Din mândrie, prin care şi 
luceafărul cel ce răsărea de dimineaţă a căzut din cer şi s-a 


2% Precum am mai zis într-o altă notă, călugării din vechime (iar 
astăzi, numai în unele mănăstiri, cu deosebire în cele din Grecia) se 
adunau într-un loc, sau făceau sinaxă, pentru a grăi cele duhovniceşti, 
dar şi alte lucruri. Lucru de mare plâns este că aceasta nu se mai 
întâmplă şi astăzi în toate mănăstirile. 


sfărâmat pe pământ; aşijderea prin aceasta a căzut şi 
Nabucodonosor, împăratul Babilonului, care apoi a locuit 
împreună cu fiarele. Sau n-aţi auzit cea scrisă: Că urâciune este la 
Dumnezeu tot cel înalt cu inima (Pilde 16: 5) şi că cel ce pe sine se 
înalță, acela se va smeri, iar cel ce se smereşte, acela se va înălța 
(Matei 23: 12)? Deci, necunoscând acestea, v-aţi prădat de 
Diavolul, toată bunătatea voastră pierzând-o. Că maică şi începere 
a tuturor răutăţilor este mândria; căci nu pe Teodor lăsându-l v-aţi 
dus, ci, de cuvântul lui Dumnezeu fugind, de Duhul Sfânt v-aţi 
despărţit, iar acum cu adevărat de toată jalea sunteţi vrednici! 
Cum n-aţi priceput că Satana era cel ce vă ajuta vouă a veni întru 
aceasta? 

O, mare minune! Dumnezeu S-a smerit pe Sineşi făcându-Se 
ascultător până la moarte pentru noi (Filip. 2: 8), iar noi, smeriţi2* 
fiind după fire, ne îngâmfăm; Cel din fire înalt şi mare foarte prin 
smerenie lumea a ocrotit-o2%, putând şi numai cu vederea pe toate 
a le arde, iar noi, cei ce pământ suntem şi cenuşă, şi orice altceva 
mai de nimic decât acestea, ne îngâmfăm, necunoscând că dintru 
aceasta ne trimitem pe înşine întru cele mai de jos ale pământului. 
Au nu m-aţi văzut pe mine cu multă luare-aminte ascultând? Că zic 
vouă că eu m-am folosit foarte ascultându-l pe dânsul; căci nu ca 
ispitindu-vă pe voi i-am poruncit lui a grăi vouă, ci aşteptând ca şi 
însumi să mă folosesc. 

Dar cu mult mai vârtos vouă vi se cuvine a asculta cu smerită 
cugetare de dânsul! Întru adevăr zic că eu, cel în Domnul părintele 
vostru, ca neştiindu-mi dreapta sau stânga, aşa îl ascultam pe 
dânsul. Deci înaintea lui Dumnezeu vă zic vouă: că de nu prea 
mare pocăință pentru greşeala aceasta veţi arăta pentru a vi se 
ierta vouă greşeala, întru pierzare veţi fi, iar din pricina acestei 
prea rele începeri ce s-a făcut întru voi, nu veţi înceta până când 
nu veţi ajunge întru cea mai de pe urmă hotărâre a osândirii”. 

Cu aceste cuvinte - din destul strepezind [cauterizând] rana 
mândriei -, cu măsură îi mângâia, tămăduindu-le boala, căci era şi 
aspru când trebuia, şi bun când vremea o cerea, mustrând şi 
pornind spre bunătate pe cei ce greşesc. 

2. Altădată, intrând Cuviosul, a şezut la locul ţesătorilor de 
rogojini; şi, venind un copil rânduit spre slujba săptămânii, a văzut 
pe Marele lucrând şi i-a zis lui: „Nu suci aşa fâşia; rău lucrezi. 
Avva Teodor ţese într-alt chip”. Iar el, sculându-se, i-a zis lui: „Dar 
învaţă-mă, fiule, meşteşugul”. Şi, învăţându-l iarăşi, a şezut cu 
bucurie multă, scârbind şi întru aceasta duhul mândriei. Căci de 


2% În sensul de „ca unii de jos”, „mici”, „precari”. 
2% nepienoiuioaro = dobândit, păstrat, ţinut în neprimejduire. 


ar fi avut cuget trupesc, nu s-ar fi plecat, ci l-ar fi certat ca pe unul 
ce grăia peste măsura sa. 


III. Din viaţa Sfântului Arsenie 


1. Marele Arsenie, deşi mare era la cunoştinţă - şi la cea din 
afară zic, şi la cea a noastră [creştinească] - şi pe toţi, precum se 
zicea, cei de atunci cu învăţătura şi cu fapta bună îi covârşea - 
pentru care şi înaintea multora s-a cinstit pentru a învăţa pe copiii 
împăratului Teodosie, pe Onorie şi pe Arcadie însă, chiar într-acest 
fel fiind, şi în schit multă vreme nevoindu-se, şi prin bogăţia 
smereniei Dumnezeiasca cunoştinţă mai mult la sineşi luând-o, nici 
pe cei mai mojicoşi [puţin învăţaţi], nu se ruşina a-i întreba şi 
fiecare folos cu putinţă de la dânşii a-l dobândi. Odată, văzând-l pe 
dânsul oarecine întrebând pe un călugăr egiptean pentru gânduri, 
şi răspunsuri de la dânsul luând, întru minune hotărând ceea ce a 
văzut, îl întrebă de pricină, iar el [Arsenie] a răspuns: „Din 
învăţătură adică din destul m-am împărtăşit, nu tăgăduiesc, însă 
mărturisesc că alfavita [abecedarul] acestui mojic încă nu l-am 
învăţat”, prin acest răspuns însemnând pe cea după Dumnezeu 
faptă şi cunoştinţă. 

2. Altădată, aproape de râu venind minunatul Arsenie şi vrând 
a trece cu luntrea, o femeie arăpoaică s-a apucat de cojocul lui, iar 
el, cumplit şi iute certând-o pe dânsa, aceea a zis: „Dacă monah 
eşti, Arsenie, du-te în munte”. Care grai nu fără de folos i s-a părut 
a fi lui Arsenie. 


IV. Din Pateric 


1. Odinioară, Avva Antonie a primit scrisoare de la împăratul 
Constantin ca să vină la Țarigrad [Constantinopol], şi socotea ce va 
face. Şi a zis către ucenicul său Pavel: „Datori suntem să mergem”. 
Iar el i-a zis lui: „De vei merge, Antonie te vei chema, iar de nu vei 
merge, Avva Antonie”. Şi l-a ascultat pe dânsul şi nu s-a dus. 

2. Un frate l-a întrebat odată pe un monah mic, adică de 
vârstă mică, despre folosul vorbirii. lar el a răspuns: „Dacă 
cuvintele vorbirii sunt pălăvrăgeală, fereşte-te de ele, dacă sunt de 
folos, foloseşte-te de pricină şi vorbeşte; dar oricât de folositoare 
ar fi, nu vorbi multă vreme, ci fii iute şi rupe vorbirea, şi aşa vei 
avea odihnă”. 

3. Zis-a Avva Olimpie: „S-a pogorât odată un popă elin în 
Schit şi a venit în chilia mea şi a dormit; şi, văzând petrecerea 
călugărească, mi-a zis mie: „Aşa petrecând, nimic nu vedeţi de la 
Dumnezeul vostru?” Şi i-am zis: „Nu”. „Noi, zis-a acela, când 


slujim dumnezeului nostru, nimic nu ascunde de noi, ci ne 
descoperă nouă tainele sale, şi voi, atâtea privegheri făcând, 
liniştiri şi postiri, zici că nimic nu vedeţi? Dar aceea că nimic nu 
vedeţi, e negreşit pentru că aveţi gânduri rele în inimile voastre, şi 
acelea vă despart pe voi de Dumnezeul vostru, şi pentru aceasta 
nu vă descoperă vouă tainele Sale”. După aceasta, m-am dus şi am 
vestit bătrânilor graiurile popii celui elin. Iar ei s-au minunat şi au 
zis: „Aşa este; că gândurile cele necurate despart pe om de 
Dumnezeu”. 

4. Zicea Avva Macarie: „Când eram mai tânăr, foarte 
mâhnindu-mă în chilie?%, am ieşit în pustie, zicând gândului meu: 
«Pe oricine voi întâlni, voi întreba pentru folos». Şi am aflat pe un 
copil păscând vacile, şi i-am zis lui: «Ce să fac, copile, că mi-e 
foame?» Răspunsu-mi-a acela: «Dar mănâncă!» Şi i-am zis: «Am 
mâncat, dar iar mi-e foame». Zisu-mi-a mie copilaşul: «Dar 
mănâncă iar!» lar eu i-am zis lui: «De multe ori am mâncat, şi iar 
mi-e foame». Iar atunci mi-a zis: «Avva, doar nu eşti asin, nu? Că 
[văd că] totdeauna vrei să mănânci!» Şi, folosindu-mă, m-am dus”. 

5. Zis-a un bătrân: „Mai mult voiesc a mă învăţa decât a 
învăţa”. 

6. Zis-a Avva Macarie către Avva Zaharia: „Spune-mi, ce este 
lucrul călugărului?” Răspuns-a lui Zaharia: „Pe mine mă întrebi, 
Părinte?” Zis-a Avva Macarie: „Mă vestesc spre tine, fiule Zaharie, 
că este cineva îmboldindu-mă pe mine a te întreba pe tine”. Zis-a 
lui Zaharia: „După mine, Părinte, pe sine a se sili întru toate, 
acesta este lucrul călugărului” 2%”. 


2% Tit.: „cuprins foarte de akedie eram”. 

297 Acest îndemn, pe care-l găsim şi în alte locuri din Pateric, e unul 
care ar putea alunga presupusele deosebiri, chipurile foarte însemnate, 
dintre monahi şi mireni. Silirea întru toate e poruncă (cf. şi Matei 11: 12) 
pentru toţi. Căci dacă Dumnezeu ne-a îmbogăţit deplin întru toate, în tot 
cuvântul şi în toată cunoştinţa (1 Cor. 1: 5), şi noi trebuie să ne silim întru 
toate cu toată puterea dată de Dumnezeu cu care noi suntem datori să ne 
silim - indiferent de măsura sau lucrarea deosebită a unuia sau altuia - Ja 
ce este bine, spre zidire (Rom. 15: 2). 


PRICINA A TREIZECI ŞI NOUA 


Se cuvine credinciosul să nu se bizuie pe sine, ci a crede că prin 
duhovnicescul său părinte se mântuieşte şi se împuterniceşte spre 
toată bunătatea, şi aşa a se sârgui la rugăciunile sale, că mult pot. 


I. A lui Grigorie Dialogul 


Libertin, ucenicul dreptului Onorat, despre care şi într-alte 
capete s-a scris, care şi egumenia lui Onorat a moştenit-o, după 
porunca egumenului său a plecat din mănăstire pentru o treabă 
oarecare; iar pentru dorul ce-l avea pentru cel întru sfinţi Onorat, 
oriunde Libertin se ducea vreodată, s-a obişnuit să poarte în sânul 
său papucul învățătorului său. Ducându-se el în Ravenna?%, s-a 
întâmplat să dea peste o femeie ce ducea trupul fiului ei cel 
săvârşit; văzându-l aceasta pe Libertin, şi crezând că este rob al lui 
Dumnezeu, cu dorul fiului ei - al celui ce se sfârşise - îmbătându- 
se, a apucat de frâu calul lui şi cu jurăminte zicea că nicidecum nu- 
l] va lăsa să se ducă de nu va învia pe fiul ei. lar acela, iscus 
neavând pentru o minune ca aceasta, s-a mirat de jurământul 
cererii ei. Pentru aceasta, pentru covârşirea-smeritei cugetări, voia 
să se abată de la femeie; dar pentru că femeia nu-l slăbea, s-a 
biruit de milostivire. Pogorându-se de pe cal şi plecând genunchii, 
şi mâinile la cer întinzându-le, şi scoțând din sânul său papucul pe 
care-l ducea, l-a pus pe pieptul copilului celui mort. Şi, rugându-se 
el, sufletul copilului s-a întors în trup şi îndată a înviat. Şi 
apucându-l de mână, l-a dat mamei care îl plângea; iar după 
aceasta s-a dus în calea lui. 


Petru 


Deci ce zicem că este aceasta? Sfinţenia lui Onorat a făcut cu 
putinţă o minune ca aceasta sau cererea lui Libertin? 


Grigorie 


Întru arătarea unei minuni ca aceasta, împreună cu credinţa 
femeii s-a arătat şi puterea amândurora, şi pentru aceasta mi se 
pare mie că a putut Libertin să facă aceasta; căci nu atât cu 
puterea dascălului, cât mai vârtos cu puterea sa a crezut că o va 


2% Ravenna este un oraş în Italia cu deschidere la Marea Adriatică, 
care în vremea lui Onorie a devenit capitala Imperiului Roman de Apus. 
În 539, împăratul Justinian a ocupat-o prin Velisarie, generalul său, iar de 
atunci, aici s-au construit importante edificii bizantine (nota trad. neogr.). 


face, dar cu papucul dascălului pe care l-a pus pe pieptul mortului, 
socotind adică că aceasta va putea împlini ceea ce el a cerut; că şi 
Elisei, ducând cojocul dascălului său şi venind la Iordan, a lovit cu 
el o dată, dar apa nicidecum nu s-a despărţit, dar de îndată ce a zis 
„unde este Dumnezeul lui Ilie?” şi iarăşi râul lovindu-l cu cojocul 
dascălului, atunci a făcut drum prin mijlocul apelor (cf. IV Imp. 2: 
14). Pricepi, Petre, cât poate smerita cugetare întru puterile 
[minunile] care se fac? Căci atunci a putut să facă o putere la fel 
ca şi dascălul său, când a scăpat [alergat cu gândul] către acela, şi 
numele aceluia cu credinţă l-a chemat. 


II. Din viaţa Sfântului Grigorie Făcătorul de Minuni 


Odinioară, Marele Grigorie, cu cei ce erau împreună cu 
dânsul după obicei lui Dumnezeu rugându-se în munte?%, de 
năprasnă, de frică şi tulburare cu totul umplându-se, arătat era 
celor de faţă cum că el se minuna şi se spăimânta prin oarecare 
vedenie, iar cu auzul lua aminte de ca şi cum un sunet ar fi trecut 
către dânsul; şi, trecând vreme nu puţină, în care el petrecu în 
mijloc nemişcat şi neplecat, apoi, ca şi cum spre bine părând că se 
preface vedenia care zăcea înainte, s-a întors iarăşi întru cea 
[petrecerea] obişnuită, şi a lăudat pe Dumnezeu cu luminat glas, 
grăind cuvânt de mulţumire şi de biruinţă: Binecuvântat este 
Dumnezeu, Care nu ne-a dat pe noi spre mâncare dinţilor lor (Ps. 
123: 6). 

Iar cei dimprejurul lor, întru minune [minunare] aflându-se şi 
poftindu-l a-i înştiinţa ce fel de minune ar fi aceasta ce se făcu în 
ochii lui, Sfântul, precum se zice, le-a spus acestea: „Am văzut cum 
cu mare cădere a căzut Satana lovit de un tânăr, Troadie cu 
numele, care, adus fiind de muncitori la necredinciosul dregător, 
după multe chinuri cu cununa muceniciei s-a încununat”. 

Spăimântându-se de auzire, ucenicul care era împreună cu 
Sfântul - pe care, de curând crezând, acesta l-a aşezat diacon al 
Dumnezeieştilor Taine - nicidecum cutezând a nu da crezare celor 
spuse, socotea deopotrivă că e mai presus de puterea omenească 
ca pe cele ce erau departe, în cetate (niciun om vestindu-i 
deosebi), de ca şi cum ar fi de faţă, lângă lucruri, să le spună celor 
de faţă, cele ce adică se fac acolo; pentru aceasta rugător se făcu 
dascălului său a i se da voie ca cu ochii să vadă cele lucrate, şi a 
nu se opri de dânsul a ajunge la locurile acelea unde se făcuse 


2% Atunci când era prigonit de idolatri, dumnezeiescul Grigorie, 
împreună cu ucenicul şi diaconul său pomenit aici, se refugia pe acest 
munte aflat în apropierea Neocezareei; aceasta era o cetate din 
Capadocia, Asia Mică, pe ţărmul Mării Negre (nota trad. neogr.). 


minunea3%. 

lar el zicând că înfricoşat lucru este a merge în mijlocul 
ucigaşilor şi primejdios întru a pătimi ceva din ispita potrivnicului, 
diaconul zicea că îndrăzneşte la ajutorul rugăciunilor lui, grăind 
acest glas către dânsul: „Tu pune-mă înaintea lui Dumnezeu, şi aşa 
nicio frică dinspre vrăjmaş nu se va atinge de mine”. Iar el, ca pe 
un împreună-călător pe ajutorul lui Dumnezeu prin rugăciune 
trimiţându-l, diaconul, nădăjduit fiind, a pornit pe cale, 
neîntorcându-se către niciunul dintre ei. 

Seara, ajungând înăuntrul cetăţii şi ostenit fiind de călătorie, 
a socotit lucru de nevoie ca prin baie să tămăduiască osteneala. 
Locul acela era stăpânit de un drac oarecare ucigaş de oameni ce 
se încuiba în baie, a cărui putere făcătoare de stricăciune se făcea 
lucrătoare întru întuneric asupra celor ce se apropiau. Pentru 
aceasta, nepăşită şi nelucrătoare [închisă] era baia aceea după 
apusurile soarelui; lângă aceasta stând diaconul, poftea pe rândaş 
[îngrijitor] să-i deschidă intrarea şi a nu-l lipsi de mângâierea cea 
din baie. 

Acela însă a mărturisit că nimeni din cei ce îndrăznesc asupra 
apei în acea vreme nu iese pe picioarele sale, ci pe toţi, după ce se 
înserează, îi stăpâneşte dracul, şi că nu puţini din necunoştinţă au 
pătimit [răni] netămăduite, care, în loc de cea nădăjduită răsuflare, 
le-au urmat plânsuri, tânguiri şi morminte. Acestea şi unele ca 
aceste povestind, acela cu nimic mai vârtos nu slăbea din poftire, 
ci sta în tot chipul silindu-l pe dânsul ca să fie primit înăuntru. lar 
el, ca să nu se primejduiască cu necunoştinţa străinului, a luat 
ceva câştig de la dânsul, căruia şi dându-i cheia, s-a dus în calea 
lui. 

Dezgolindu-se diaconul şi intrând înăuntru, năpădiri în multe 
chipuri de frici şi spaime se făceau de la drac, arătându-se tot felul 
de năluciri înfocate şi fumegoase cu firea; acestea se făceau în 
formă de oameni şi de fiare înaintea ochilor, în auzuri sunându-i, la 
năduf apropiindu-se şi împrejurul trupului vărsându-se, iar el, 
însemnarea înainte punând-o (însemnare cu sfânta cruce) şi 
numele lui Hristos chemându-L, a trecut de cea dintâi încăpere 
fără a pătimi ceva. 

Iar intrând în cea mai dinăuntru încăpere, cu mai înfricoşate 
vedenii se întâlnea, dracul făcându-şi lucrarea mult mai 
înfricoşată; deodată, i se păru că încăperea se clătina de un 
cutremur, faţa [podeaua] încăperii părea că se rupe de jos, iar o 
văpaie de foc se arăta zvârlind din apă scântei. Iar el iarăşi, cu 


3% Cu alte cuvinte: Cred, Doamne, ajută necredinței mele (Marcu 9: 
24). 


aceeaşi armă şi însemnare, cu al lui Hristos nume şi cu ajutorul 
rugăciunilor dascălului său, pe cele înfricoşate din cele arătate şi 
făcute lui de îndată le-a risipit. Iar îmbăindu-se el şi grăbindu-se 
către ieşire, dracul i se punea iarăşi în cale-i, ţinându-i acum uşa; 
dar el şi pe aceasta o oprise a se dezlega [distruge] tot prin 
aceeaşi putere - uşa dând loc însemnării. lar de vreme ce de la 
mintea lui se dădură toate în lături, dracul a strigat către dânsul 
cu glas omenesc [zicându-i] că nu luişi să-şi socotească puterea 
aceea prin care a scăpat de pierzare; căci glasul celui ce l-a pus pe 
dânsul înaintea Păzitorului, acela i-a dăruit nepătimirea [biruirea 
înfricoşărilor]s*!. 

Deci astfel mântuindu-se, precum s-a zis, spaimă mare a dat 
păzitorilor locului, cum unul adică din cei ce au îndrăznit a intra în 
apă după ceasul acela să se arate printre cei vii. lar după cea 
povestit acestora cele despre sine şi în ce chip şi-a făcut cunoscute 
vitejiile mucenicilor celor din cetate - în ce chip le-a povestit 
Marele petrecând în pustie - adăugând şi minunile cele despre 
dânsul - prin cele ce a văzut, prin cele ce a auzit şi prin cele ce 
prin iscusul său a cunoscut puterea credinţei Marelui pe care 
dracul o a mărturisit - a alergat iarăşi către dascălul său, lăsând 
celor din vremea sa şi celor de după aceştia păzire de obşte?” prin 
care cineva prin cei sfinţiţi se poate pune înaintea lui Dumnezeu; 


301 La acest pasaj din urmă, mai dificil, trad. neogr. parafrazează astfel: 
„Căci acest glas este cel ce în vârtutea căruia a putut scăpa de 
nenorociri, glasul celui ce-l încredinţase pe el păzirii Celui care numai El 
poate cu adevărat să ne păzească (adică al lui Dumnezeu)”. Despre un 
drac care locuia într-o baie se scrie şi în Vol. II, în care baie cel care-l 
biruieşte pe drac este Sfântul Apostol Ioan. Astăzi dracii nu trebuie să se 
mai ostenească să-şi găsească locuri înspăimântătoare, acestea fiind 
orchestrate în chip fidel de ucenicii lor - creatorii de „media” -, care 
ostenitori nu par să mai înfricoşeze pe aşa de mulţi precum dracul în 
vremea Sfântului Grigorie, căci „nălucirile” şi „vedeniile” lucrate de ei s- 
au făcut acum şi pricină de îndulcire multor doritori împătimiţi de „băi” 
mentale (şi nu numai) de „imagini”. Atunci unii mureau de frică sau se 
îmbolnăveau, acum moartea sufletului a devenit distracţie şi boala o 
însuşire firească. Unde oare vom găsi un „munte” de scăpare precum 
Sfântul Grigorie, unde un dascăl ca acesta, cu rugăciunile căruia să 
izbândim prin toate înfricoşările „mediei”? Tu eşti scăparea mea şi 
izbăvitorul meu, de cine mă voi teme, de cine mă voi înfricoşa? Tu eşti 
scăparea mea din necazul ce mă cuprinde, bucuria mea; izbăveşte-mă de 
cei ce m-au înconjurat!, zicea şi încă zice prin gurile unora dumnezeiescul 
Psalmist. 

302 pvAaKTIprov = sau: mijloace de pază, pentru ferirea de primejdii. 
Zice poate de osebite cuvinte sau sfaturi de întărire, ce s-au statornicit 
pentru viitor. 


iar acum este*% la toată Biserica, dar mai vârtos un glas ca acesta 
este pomenire a ajutorului cel făcut atunci bărbatului de către 
Grigorie. 


III. Din Pateric 


1. Zicea Avva Daniil: „M-a chemat Avva Arsenie şi mi-a zis: 
«Odihneşte pe aproapele tău, ca, atunci când se va duce către 
Domnul, să se roage ţie şi bine ţie ţi se va face». 

2. Un frate a venit de la Schit la Avva Ammun şi i-a zis lui: 
„Mă trimite părintele meu spre slujire [undeva departe], şi mă tem 
de curvie”. Zis-a lui bătrânul: „In orice ceas îţi va veni ţie ispita, zi 
aşa: «Dumnezeul puterilor, cu rugăciunile părintelui meu, 
izbăveşte-mă! »” Deci într-una din zile, o fecioară a încuiat uşa în 
urma lui’, iar el a zis cu glas mare: „Dumnezeule, cu rugăciunile 
părintelui meu, izbăveşte-mă!” Şi - o, minune! - îndată s-a aflat pe 
calea Schitului. 

3. Un stareţ avea un slujitor locuind în sat. Şi s-a întâmplat 
odată ca slujitorul să zăbovească şi să nu vină după obicei, 
stareţului lipsindu-i cele de trebuinţă. Şi încă mai zăbovind el, 
trebuinţele i-au lipsit cu totul, mai ales rucodelia pe care o lucra în 
chilie. Şi aşa se strâmtora, neavând nici ce lucra, nici cele de 
hrană. Şi a zis ucenicului său: „Vrei să te duci în sat?” Iar el a zis: 
„Precum voieşti, aşa voi face”. Căci şi fratele se temea de sat, din 
pricina smintelii. lar ca să nu se facă neascultător de părintele său, 
a primit să se ducă. Şi i-a zis lui stareţul: „Du-te, şi cred în 
Dumnezeul Părinților mei că te va acoperi de toată ispita”. Şi, 
făcând rugăciune, l-a trimis. 

Şi venind fratele în sat, şi aflând casa slujitorului, stând lângă 
uşă, a bătut; şi s-a întâmplat ca atunci slujitorul şi toţi cei din casa 
lui să fie duşi la o pomenire afară din sat, rămânând numai o fiică a 
sa, care, cum a bătut fratele, i-a deschis. Şi văzându-l pe dânsul şi 
aflând ce voieşte, îl îndemna şi-l trăgea ca să intre înăuntru, iar el 
nu primea, iar ea, mult silindu-se, a biruit, şi aşa l-a tras pe dânsul 
către sineşi. Iar el, dacă s-a cunoscut pe sineşi cuprins de gânduri, 
suspinând dintru adânc, a zis către Dumnezeu: „Doamne, pentru 
rugăciunile Părintelui meu, mântuieşte-mă în ceasul acesta!” Şi, 
zicând aceasta, s-a aflat îndată la râu mergând în munte, şi aşa s-a 
dus înapoi nevătămat către Părintele său. 

4. Bântuitu-s-a odinioară de un demon Avraam, ucenicul Avvei 


3% Trad. neogr. adaugă: „lar această tradiţie este...”, deşi mai departe 
se zice că e vorba de un „glas”. Prin urmare, aici se vorbeşte de „glasul 
tradiţiei”. 

Sisoe; iar stareţul său a văzut că a căzut; şi, sculându-se, a întins 
mâinile sale la cer şi s-a rugat către Dumnezeu, zicând: 
„Dumnezeule, Mântuitorul nostru, Cel ce nu voieşti moartea 
păcătosului, până când se va întoarce ca să trăiască, mântuieşte pe 
robul tău, Avraam, şi-l izbăveşte pe dânsul de ispita demonului!”, 
şi îndată s-a tămăduit. 

5. Trimis-a oarecine din bătrâni pe ucenicul său ca să scoată 
apă; şi era puţul departe de chilia lor; şi el uitase să ia funie; şi, 
venind la puț, a cunoscut că nu a adus funie; şi, făcând rugăciune 
către Dumnezeu - o, minune! -, îndată apa a suit; şi, umplând 
fratele vasul, apa s-a aşezat iarăşi la locul său. 


IV. De la Sfântul Varsanufie 


Un frate a întrebat pe stareţul, zicând: „Când am voie 
slobodă3% de la sfinţi şi mi se întâmplă a merge pe drum tâlhăresc 
pentru oarecare trebuinţă de nevoie sau blagocestivă, cum trebuie, 
Părinte, a trece drumul? Oare fără cercetare îndrăznind în voia cea 
slobodă, sau în ce chip? Iar de mă voi întâlni în chip neaşteptat cu 
tâlharii, cum trebuie să mă aflu cu gândul pentru sine şi pentru 
lucrurile ce sunt cu mine? Şi de mi se va întâmpla mie a nu zice 
[mai-nainte] Avvei despre tâlhari, oare trebuie să mă întorc şi să-i 
zic lui?” 

Răspuns-a stareţul: „Dacă vom ajunge a lua voie slobodă de la 
cineva dintre sfinţi, datori suntem a îndrăzni, căci, cu adevărat, 


3% napă&Beo1c. În acea perioadă, termenul avea printre monahi sensul 
pe care-l au evioyia (binecuvântare) sau évtoàń (poruncă), sau 
încuviinţare, aşa cum sunt înţelese acestea de monahii de azi. După ce 
monahul primeşte o binecuvântare sau poruncă pentru a face ceva, i se 
face semnul crucii pe cap, el sărută mâna stareţului său, şi, după caz - 
precum aici -, stareţul face o rugăciune pentru el pentru ca lucrul 
încredinţat lui să fie săvârşit cum se cuvine, iar el să fie ferit de osebite 
piedici sau primejdii (nota trad. neogr.). Termenul e tradus în manuscris 
literal prin „punere înainte”, variantă prin care a fost tradus şi m1p60eo1c; 
el ca atare, după un prim sens, înseamnă „juxtapunere”, „alăturare”; în 
cele ale lumii a fost folosit însă pentru „punerea înainte” a cinei sau a 
farfuriei, deci oferirea de hrană, dar şi pentru oferirea, darea, punerea- 
înainte a unui sfat, a unei sugestii. Noi am ales o variantă de mijloc, „voie 
slobodă”, încercând să îmbinăm atât sensul teologic, cât şi cel practic, 
căci atât binecuvântarea stareţului, cât şi urmarea acesteia de către 
ucenic se face prin alegere liberă - prin robia faţă de adevărul 
dumnezeiesc al acestei lucrări, după pilda ascultării lui Hristos - ce face 
din cel ce ascultă un om slobozit de patimi şi ascultător slobod după 
Dumnezeu al voii sau poruncii stareţului. După caz însă, din raţiuni 
stilistice, am redat şi prin binecuvântare, poruncă sau ascultare. 


avem ajutorul lui Dumnezeu. Căci, precum în cele ale lumii, de va 
da cineva casa sa unuia din cei mari, nu puţin se îngrijeşte de ea, 
pentru cinstea celui ce i-a dat-o, cu atât mai vârtos la Dumnezeu se 
săvârşeşte porunca sfinţilor ca să păzească pe cel pus înaintea Lui 
de dânşii. Că zice Scriptura despre Dumnezeu: Voia celor ce se 
tem de El o va face, şi rugăciunea acelora o ascultă, şi îi 
mântuieşte pe dânşii (Ps. 144: 19). 

Deci întru tot chipul şi lucrul datori suntem a avea desăvârşit 
voia slobodă a sfinţilor spre ajutorul şi mântuirea sufletului. Iar 
dacă o luăm pe aceasta şi aflăm trudă şi necaz, şi în cale sau în 
lucruri după îngăduinţa lui Dumnezeu vom cădea în ispită, să nu 
ne împuţinăm, nici să socotim neputincioşi pe cei ce ne-au pus pe 
noi înainte şi aşa să ne smintim întru dânşii, căci astfel porunca ce 
am primit-o ni se va face nouă pierzare sufletului, ba şi rană 
trupului. Dar să ne aducem aminte că şi dumnezeiescul Apostol, 
puternic fiind şi cu desăvârşire sfânt, a căzut în multe [lucruri] 
întristăcioase, dar întru toate acestea se lăuda, zicând: Multe 
primejdii am răbdat, şi din toate acestea m-a izbăvit Domnul (cf. II 
Cor. 11: 24-33), şi multe sunt necazurile drepţilor, dar din toate 
acestea îi va izbăvi pe ei Domnul (Ps. 33: 19), şi prin multe scârbe 
se cuvine nouă a intra întru Împărăţia Cerurilor (Fapte 14: 22; cf. 
II Cor. 6: 1-10). Şi iarăşi: Bărbatul neispitit, neiscusit şi nelămurit 
este (lac. 1: 12). Şi să avem în minte că tot lucrul bun, fără de 
necaz nu se săvârşeşte, căci are potrivnică pizma Diavolului. 

Iar de se va întâmpla a trece noi fără de necaz, să nu cugetăm 
înalt, socotind că, vrednici fiind, ne-am mântuit de necaz, ci să 
socotim că, ştiind Dumnezeu neputinţa noastră - cum că 
neputincioşi ne aflăm a suferi necaz -, prin ascultarea cea dată de 
sfinţi ne-a acoperit pe noi de necaz; iar pentru cei ce rabdă în 
necaz sau în ispită, scris este: Fericit cel ce va răbda ispită, că 
iscusit se face şi celelalte (lac. 1: 12). 

Dar ia seama, ca nu cumva, având voia cea slobodă a sfinţilor, 
cu lenevire să se facă drumul tău; că dator eşti ca, de vei auzi ceva 
în cale, sau pentru vreun lucru potrivnic, să te păzeşti pe sineţi şi 
să faci tot ce-ţi stă în putinţă să nu cazi în primejdia lucrului, şi, 
rugându-te lui Dumnezeu şi pomenind binecuvântarea sfinţilor, 
sârguieşte fie cu alţii să treci acea cale primejdioasă, fie să întrebi 
în cel fel poţi fără primejdie a trece pe aceeaşi cale sau pe alta. Iar 
dacă chiar având pricină de lucru blagocestiv sau voieşti să mergi 
către Sfinţi Părinţi, vei auzi de tâlhari sau de alte primejdii în cale, 
nu ca îndrăznind numai blagocestivului tău scop să te bagi pe 
sineţi a trece acea cale, ci şi cu păzire*%, cu care, pe cât poţi, 

păzeşte-te pe sineţi, ca şi întru aceasta să scapi de primejdia 
înaltei-cugetări; că nu se cuvine ca cineva să se bage de voie pe 
sineşi în ispită, ci, pe ceea ce vine după îngăduinţa lui Dumnezeu, 
[e destul ca] prin mulţumire a o răbda. Căci, iată, aflăm şi de 
oarecare din Sfinţii Părinţi care, vrând a se duce spre cercetarea 
altor Sfinţi ce locuiau întru cele mai dinăuntru ale pustiului, auzind 
de tâlhari şi de alte necazuri, au mai zăbovit [pentru o vreme] a se 
duce; iar aceasta spre smerenie ne este nouă. 

Dacă ştii sau ai auzit mai-nainte despre un drum cum că are 
necaz, întreabă pe stareţul «ce socoteşti să fac?», şi ce-ţi va zice, 
aceea fă. Iar dacă din pricina uitării nu-i vei zice lui, ci, luând voie 
slobodă, te vei duce, şi-ţi vei aduce aminte pe drum că a urmat 
uitare şi nu i-ai zis lui, nu trebuie să te mai întorci, ci te roagă lui 
Dumnezeu, zicând: «Stăpâne, iartă mie şi lenevirii mele; dar 
pentru voia slobodă a Sfântului Tău, şi pentru bunătatea îndurării 
Tale, povăţuieşte-mă după voia Ta şi mă mântuieşte, şi mă păzeşte 
de tot răul şi lucrul viclean»”. 


V. Din Pateric 


1. Un ucenic al unui mare stareţ, luptat fiind de curvie, s-a 
dus în lume şi s-a logodit; iar stareţul, mâhnindu-se, se ruga lui 
Dumnezeu, zicând: „Doamne Iisuse Hristoase, nu lăsa pe robul Tău 
să se spurce”. Deci, dacă s-a culcat fratele cu femeia, şi-a dat 
duhul nespurcându-se. 

2. Un stareţ oarecare era în Thebaida şezând într-o peşteră şi 
avea un ucenic iscusit; şi avea stareţul obicei ca în fiecare seară 
să-l sfătuiască pe dânsul cele de folos, iar după sfătuire făcea 
rugăciune şi-l slobozea să doarmă. Şi s-a întâmplat odată că 
oarecare mireni evlavioşi, ştiind de multa nevoinţă a stareţului, au 
venit la dânsul pentru a-i face mângâiere. Iar după ce s-au dus ei, 
iarăşi după obicei a şezut stareţul seara învăţându-l pe fratele; şi 
vorbind cu el, bătrânul s-a adâncit în somn; iar fratele petrecea 
aproape, până se va fi deşteptat stareţul şi-i va face lui rugăciune. 

Deci mult şezând el şi stareţul nedeşteptându-se, s-a supărat 
de gânduri, dar tot nu s-a dus; şi aşijderea până la şapte ori 
supărându-se, stând împotrivă, nu s-a dus. Şi, iată, noaptea 
adâncindu-se, s-a deşteptat stareţul şi, văzând-l pe dânsul şezând, 
a zis; „Nu te-ai dus până acum?” Şi a zis: „Nu; că nu m-ai slobozit, 
Avva”. Şi a zis stareţul: „Pentru ce nu m-ai deşteptat?” Răspuns-a 
fratele: „N-am cutezat a te îmboldi, ca să nu tresalţi”. Deci, 
sculându-se, au făcut Utrenia, iar după Utrenie a slobozit stareţul 
pe fratele, şi stareţul a şezut de sineşi. Şi s-a făcut întru uimire: şi 
iată oarecine îi arăta lui un loc slăvit, şi un jilt preastrălucit într- 


însul, iar deasupra jilţului, şapte cununi strălucind. lar el a 
întrebat pe cel ce-i arăta lui, zicând: „Ale cui sunt acestea?” Şi i-a 
răspuns lui acela: „Ale ucenicului tău, şi locul adică, şi jilţul i le-a 
dăruit lui Dumnezeu pentru ascultarea lui; iar acele şapte cununi 
le-a luat în noaptea aceasta”. 

Deci, venindu-şi în sine stareţul, a chemat pe fratele şi i-a zis 
lui: „Spune-mi, ce ai făcut în noaptea aceasta?” Iar el a zis: „lartă- 
mă, Avva, nimic n-am făcut”. lar bătrânul, socotind că, smerit 
cugetând el, nu mărturiseşte, i-a zis lui: „Nu te voi lăsa de nu-mi 
vei spune ce ai făcut sau ce ai gândit în noaptea aceasta”. Iar 
fratele, neştiind că ar fi făcut ceva, se nedumerea ce să spună. Şi a 
zis către părintele său: „Avva, nimic n-am făcut, fără decât numai 
aceasta: că, supărat fiind de şapte ori ca să mă duc fără slobozirea 
ta, nu m-am dus”. Iar stareţul, aceasta auzind, a înţeles că de câte 
ori s-a luptat împotriva gândului, de atâtea ori s-a încununat de 
Dumnezeu; iar fratelui nu i-a grăit nimic din cele ce le-a văzut. lar 
pentru folos, a povestit acestea la bărbaţi duhovniceşti, ca să ne 
învăţăm că, pentru mici osteneli, cununi luminate ne dăruieşte 
Dumnezeu; încă ca să ne învăţăm cu sârguinţă a căuta rugăciunile 
Părinților şi a nu cuteza a face ceva, sau a ne despărţi cumva de 
dânşii fără de a lor blagoslovenie*” şi voie slobodă. 


VI. A Sfântului Efrem 


Cu toată puterea ta cinsteşte pe părintele tău, şi nu zadarnice 
să faci rânduielile aceluia ce întru Domnul te-a născut; căci cu un 
chip ca acesta viclenii draci niciodată nu vor putea asupra ta, că 
scris este: Cel ce cinsteşte pe tatăl său, veseli-se-va de fii, şi în ziua 
rugăciunii lui auzit va fi. Cel ce slăveşte pe tatăl său, îndelungate- 
şi va face zilele, şi în ziua sfârşitului său va afla har. În cuvânt şi în 
lucru cinsteşte pe părintele tău, ca să-ţi vină ţie blagoslovenie de 
la dânsul. Nu te slăvi întru necinstea părintelui tău, căci slava ta 
nu e necinstea părintelui tău; căci slava omului este din cinstea 
tatălui său (Sirah 3: 3-12). 

De vei şedea cu un stareţ mare, nu povesti numai faptele lui 
bune, ci şi viaţa lui o urmează; că aceasta îţi este ţie de folos; şi nu 
numai din cuvinte, ci şi din lucruri arată apropierea ta către 
dânsul. 

307 evAoyia. Aici se face totuşi o deosebire între blagoslovenie şi voia 
slobodă (punerea-înainte), de care am scris în nota anterioară. Voia 
slobodă pare a fi deci, în comparaţie cu binecuvântarea, încuviințarea sau 
ascultarea ce o dă stareţul cuiva pentru a o împlini, iar binecuvântarea ar 
fi scurta rugăciune şi semnul crucii pe care le face asupra ucenicului, de 
care am zis în nota de dinainte. 


PRICINA A PATRUZECEA 


Că nu se cuvine cu lesnire să se mute cineva sau a se duce din 
mănăstirea în care a făgăduit lui Dumnezeu a se sfârşi; căci 
Părinţii nici din chilie nu se mutau cu lesnire, întru care pricină nu 
puțin folos au aflat. 


I. A lui Palladie 


1. Un oarecare Nathanail era în Muntele Nitriei; acesta, atâta 
răbdare a avut în chilie, încât nu s-a mişcat din aşezarea pe care a 
pus-o întru sineşi pentru pricina în care a fost batjocorit mai-nainte 
de dracul. Căci în chilie şezând el mai-nainte vreme, s-a simţit 
cuprins de mâhniciune [akedie]; şi, ducându-se de acolo, altă chilie 
a zidit, ducându-se mai aproape de sat. Şi, pe când locuia într-însa, 
după trei sau patru luni, a auzit sunete venind de afară, din 
noapte, de la oarecine ce ţinea o dobă din piele de bou, precum 
aveau lucrătorii’; iar acela avea chip de ostaş zdrenţăros. Şi, 
făcând acela zgomot din destul, îndrăznind fericitul Nathanail, i-a 
zis: „Cine eşti tu, care faci unele ca acestea în chilia mea?” Iar el a 
răspuns: „Eu sunt cel ce te-am gonit din chilia ta cea dinainte, şi 
acum am venit să te izgonesc şi din aceasta”. 

Deci, cunoscând fericitul că s-a batjocorit de dracul, s-a întors 
iarăşi în chilia cea dintâi; şi, plinind întru dânsa treizeci şi şapte de 
ani, n-a păşit peste hotar, aşa împotrivindu-se dracului care atâtea 
i-a arătat lui ca să-l silească a ieşi din chilie câte nu se pot povesti; 
iar el a stat într-însa până la sfârşit şi într-însa a adormit*%. 

2. Supărat-au odată pe Marele Macarie Alexandrinul 
gândurile slavei deşarte, ispitindu-se a-l scoate pe acesta din 
chilie; acestea-l sfătuiau, [chipurile] pentru iconomia harului, să 
meargă la Roma pentru pricina facerii de bine a celor bolnavi de 
acolo; căci harul Domnului lucra desăvârşit într-însul asupra 
duhurilor. Şi dacă în multe supărându-l, el n-a ascultat, mai cu 
iuțime s-au apropiat de dânsul ca să-l gonească. Deci, căzând 
sfântul pe pragul chiliei sale şi picioarele întinzându-le, le-a lăsat 
afară, zicând aşa către dracii slavei deşarte: „De puteţi, trageţi-mă 
târâş, dracilor, că eu cu picioarele în altă parte nu mă duc. Deci, 
de veţi putea să mă duceţi aşa, unde ziceţi voi, acolo voi merge”. 
Jurându-se lor - că aşa voi fi, zicea, până seara: de nu mă veţi 
mişca, nu vă voi asculta - şi petrecând nemişcat, s-a sculat, seara 
fiind de acum adâncă. 


308 Trad. lit. Precum aveau adică cei ce băteau la oarecare sărbători. 
3% Din „cele câte nu se pot povesti”, câteva care s-au păstrat sunt 
povestite în Istoria Lausiacă (EIBMBOR, Bucureşti, 1993, cap. 16). 


Şi, făcându-se noapte, iarăşi mai cumplit îl supărau. Şi, 
sculându-se sfântul şi luând o coşniţă ca de două obroace*, a 
umplut-o pe aceasta cu nisip, pe care punând-o pe umărul său, se 
mişca prin pustie. Pe drum, cu acesta s-a întâlnit Theosevie, 
domnul [guvernatorul] Antiohiei, care i-a zis lui: „Ce duci, Avva, 
lasă-mi mie sarcina, şi nu te trudi singur”. lar el a zis: „Irudesc pe 
cel ce mă trudeşte pe mine, că, odihnit fiind, acela mă sfătuieşte 
spre călătorie”. Şi, mult umblând, după ce aproape şi-a zdrobit 
trupul, a intrat în chilie. 

3. Întru mâhnire [akedie] foarte petrecând, m-am apropiat 
odată de Sfântul Marcu şi i-am zis lui: „Ce să fac, că mă necăjesc 
gândurile, zicând «nimic nu faci, du-te de aici»?” Răspunsu-mi-a 
mie Preasfântul Marcu:: „Zi-le şi tu lor: «Păzesc pereţii pentru 
Hristos»”. 


II. Din viaţa Sfântului Eftimie 


In lavra Marelui Eftimie, doi fraţi oarecare, Maron şi 
Climatie, obosind din pricina hranei şi a asprei petreceri celei din 
lavră, au pus făgăduinţă unul către altul ca să fugă pe ascuns de 
acolo în vreme de noapte. Acestea, dar, vorbeau ei între ei şi le 
meşteşugeau; dar Cel ce descoperă cele adânci celor care s-au 
afierosit Lui, Care prin Isaia grăieşte: Nu-ţi va fi tie soarele spre 
lumină de zi, nici răsăritul lunii nu-ţi va fi ţie lumină de noapte, ci 
Domnul va fi ţie lumină veşnică (Is. 60: 19), Acesta arătată şi pe 
aceasta o face plăcutului Său, şi o face într-acest fel: 

Că, liniştindu-se odată acest mare şi minunat Eftimie, i se 
descoperi lui că lui Maron şi Climatie cel viclean le puse frâu?” - 
pe care el îi vedea de ca şi cum ar fost înaintea ochilor sfântului - 
şi într-o cursă prea cumplită îi trăgea. lar el, pricepând îndată 
reaua pândire, chemă îndată pe fraţi, pe Maron şi pe Climatie, 
îndemnându-i, sfătuindu-i, rugându-i şi învăţându-i pe dânşii, 
vorbindu-le, lungi cuvinte despre răbdare întinzându-le şi că în tot 
lucrul trebuinţă este întotdeauna de multă păzire şi îngrădire; apoi 
şi pe Adam aducându-le lor spre pildă, pe Adam, dar şi pe lov: pe 
unul adică care a lepădat porunca în Rai, iar pe celălalt în gunoi 
arătând tot chipul faptei bune; nelăsând de-o parte niciunele ca 
acestea: că adică călugărului i se cuvine a fi neprimitor de 

31%p66.oc, măsură pentru lichide (sau chiar fructe uscate sau cereale) 
egală cu 8,75 litri. 

311 În Istoria Lausiacă (ed. cit. 17), deşi întâlnirea de faţă nu e relatată, 
aflăm că e vorba de Sfântul Marcu Ascetul, autorul unor capete din 
Filocalie. 

gândurile vicleanului - fie că acela ar băga scârbă, ori urâciune, 
ori mâhnire [akedie], ori mutare într-altă parte -, cu deosebire la 
începerile acestora, care slăbesc cugetul, ci a le izgoni pe ele şi 
brânci a le da cu toată mâna [puterea], ca nu cumva, pe ascuns 
împiedicându-ne pe noi3'5, cădere vrednică de lacrimi să ne 
pricinuiască. 

Iar dacă cineva ar voi [de] aici a îndrepta fapta bună şi nu va 
putea, să nu socotească că, dacă se va muta într-altă parte, mai 
lesne va îndrepta pe cea sârguită, căci nu de la firea locului, ci de 
la a noastră voie slobodă este lucrarea celor bune. Aşadar, 
mutarea este cu totul potrivnică călugărilor,  neîncordaţi 
[slăbănogiţi] şi neroditori de bunătăţi putând a-i face pe dânşii, de 
vreme ce nici pe sad, de l-am mutat adesea dintr-un loc într-altul, 
nu e cu putinţă a-l face să rodească; iar pentru mai multa 
încredințare a celor zise, le-a povestit lor şi vieţile unora din 
stareţii din Egipt. 

Şi zicea că era un frate oarecare egiptean şezând într-o viaţă 
de obşte, care, adeseori întru mânie surpându-se, se sălbăticea şi 
se tulbura, iar gura lui de amărăciune şi de iuţime se umplea. Intr- 
o zi, apucând-l pe dânsul oareşicare căinţă, socotea că, din pricina 
mâniei şi pentru lesnirea cu care se iuţea, el bătea astfel război cu 
sineşi, iar dacă ajungea vreodată să facă ceva bun, se primejduia 
imediat spre a-l pierde, drept care s-a încredinţat că e mai bine să 
părăsească obştea şi singur, adică de sineşi, cu linişte să trăiască, 
gândind că mult i-ar ajuta astfel pustia pentru alinare şi 
netulburare; căci socotea că, dacă nu va fi nimeni către care să se 
mânie şi asupra căruia să-şi verse iuţimea, negreşit că acel cumplit 
foc prea iute şi învăpăiat al iuţimii se va stinge încetişor, iar de aici 
înainte blând îşi va fi şi plin de toată alinarea şi liniştirea. 

Acestea socotindu-le acela, se povesteşte că, sculându-se în 
aceeaşi zi din obşte, singur de sineşi în linişte s-a dus să petreacă. 
Odată, pentru o trebuinţă oarecare umplând paharul cu apă şi 
vrând a-l pune puţin jos, prin meşteşugul vicleanului, acesta s-a 
răsturnat - şi nu o dată, nici de două ori, ci trei ori la rând s-a făcut 
aceasta -, iar fratele s-a mâniat şi, de covârşirea iuţimii umplându- 
se, a luat paharul (ce era de lut) şi l-a trântit jos, sfărmându-l în 
bucăţi, stârnind vrăjmaşului un râs mai înfocat ca niciodată. 

Către acestea a râs şi Climatie, înfocându-se de hazul 
povestirii; iar luând aminte dumnezeiescul Eftimie, a zis: „Cu 
adevărat, frate, de un drac viclean ca acestea te-ai biruit şi tu; mai 
vârtos pentru că râzi fără de ruşine şi cu multă obrăznicie, în loc 


313 Adică atunci când avem cugetul slăbit, fără trezvie, sau când am 
primit începăturile gândurilor, sau simpla iscodire, sau curiozitate faţă de 
ele. 


de a te tângui şi a te durea aşteptând pe cea de acolo [de la 
Dumnezeu] mângâiere. Căci adevărat este Cel ce ne va judeca 
atunci, fericiţi numindu-i pe cei ce acum fierbinte plâng, că aceia, 
zice, se vor mângâia (Matei 5: 4), şi ticăloşi pe cei ce râd şi nu iau 
aminte de eişi. Şi altfel încă, pedepsire arătată este şi pentru acel 
monah care grăieşte fără măsură şi care se porneşte [aţâţă] din 
orice s-ar întâmpla, sau încă a şi îndrăzni; căci Părinţii numesc 
îndrăzneala maică a tuturor patimilor”. Aşadar, cu acestea 
certându-l el pe Climatie, a intrat în cea mai dinăuntru chilie, iar 
pe acela, judecata îndată l-a ajuns, că, în brânci pe pământ căzând, 
cu cutremur se clătina şi cu înfiorare era cuprins. 

Iar văzând Dometian aşa zăcând pe Climatie, şi deopotrivă de 
blândeţea şi de asprimea lui Eftimie minunându-se - cum prea bine 
amestecate erau ele la dânsul -, împreună încă şi de pătimirea lui 
Climatie  îndurerându-se, adună pe oarecare dintre Părinţi, 
împreună cu care făcu rugăminte către sfântul pentru Climatie, iar 
împreună cu aceştia îl aduseră către Eftimie şi pe Maron. Iar el, de 
la sineşi [de fel] blând fiind, şi de solia acelora nefiind străin, 
merse împreună cu dânşii către Climatie care încă zăcea; şi cu 
semnul crucii îi stinse înfiorarea, oprind îndată şi cutremurul, 
astfel că Climatie primi desăvârşit izbăvirea de pătimire, căruia i-a 
şi zis: „la aminte de sineţi de aici înainte şi nu defăima învăţătura 
Părinților, nici sfătuirea, ci fă-te cu totul ochi, în felul în care auzim 
şi despre heruvimi, de pretutindeni [din fiecare unghi] cercându-te 
pe sineţi, ca cel ce în mijlocul curselor de-a pururea păşeşti”. Cu 
unele ca acestea sfătuind şi îndemnând pe Climatie, şi cu pilda cea 
despre dânsul îngrădindu-i [întărindu-i] pe ceilalţi, slobozi pe 
bărbat în pace. 


III. Din viaţa Sfintei Singlitichia 


Zice Fericita Singlitichia: „În obşte fiind, să nu schimbi locul, 
că te vei vătăma foarte. Că precum pasărea, sculându-se de pe 
ouă, le săvârşeşte pe acestea reci şi neroditoare, tot aşa şi 
monahia sau monahul, de se vor muta din loc în loc, se răcesc 
dinspre credinţă şi se omoară”. 


IV. Din viaţa Sfintei Teodora 


Mănăstirea întru care se nevoia Sfânta Teodora arătându-se 
ca un [cu înfăţişare de] bărbat, aflându-se odinioară întru lipsa 
grâului, i se porunceşte fericitei de către egumenul ca, luând 
cămilele, să se ducă în cetate, de unde să le cumpere grâu; şi i s-a 
mai poruncit ei şi aceasta: de s-ar întâmpla să nu fie cu putinţă a 


se întoarce înainte de înserare, să găzduiască în mănăstirea lui 
Enat, loc în care să odihnească şi cămilele. Deci, întorcându-se ea 
din cetate, de vreme ce, iată, vedea soarele lângă apus, după 
poruncă s-a dus la mănăstirea lui Enat, unde a cerut ca să i se dea 
loc ei şi cămilelor spre odihnă; şi, făcându-se lucrul, s-a odihnit şi 
ea lângă picioarele cămilelor. 

De aici, vicleanul, zădărând-o pe o tânără fecioară oarecare - 
ce zăbovea acolo cu pricina rudeniei cu oarecare dintre monahi - 
cu stârnirea neastâmpărării - care, din cele ce le vedea, pe fericita 
o socotea de bărbat -, chemând-o să doarmă cu ea, lepădă astfel 
toată ruşinea feţei şi a sufletului; iar dacă o vedea că aceasta nu 
ascultă, alegând mai vârtos culcarea pe pământ gol lângă cămile, 
aceea, neputând stinge strechea [nebunia poftei], se dădu pe sineşi 
unuia din cei ce dormeau pe acolo, călător fiind şi acela, ce era în 
trecere pe la mănăstire şi găzduia peste noapte. 

Acolo deci lucrând acela fărădelegea [cu tânăra], a plecat 
îndată dis-de-dimineaţă de la mănăstire, aşijderea şi cuvioasa 
ducându-se către mănăstirea ei. Trecând oarecare vreme, iată se 
vădi cum pântecele fetei se îngroşa; iar cercetată fiind ea de 
rudenii ca să spună de unde îi este, aceasta a zis aşa: „Călugărul 
Teodor, al mănăstirii Octokedekatului, acela s-a stricat împreună 
cu dânsa”. Călugării crezură îndată cele zise de ea - căci vrăjmaşul 
care gătea ispite fericitei, acelaşi a învăţat-o şi pe fata aceasta să 
zică unele ca acestea, iar pe aceia să creadă. 

După toate acestea, venind aceştia în mănăstirea în care 
sfânta se nevoia, ziceau cu strigare şi cu tulburare: „Teodor, cel 
făcut de voi călugăr, nu s-a înfiorat ca să nu facă o urâciune ca 
aceasta!” Deci întru întrebare de la egumenul venind sfânta - de a 
făcut o faptă urâtă ca aceasta -, ea a zis către dânsul că nu are 
vreun lucru vrednic de vină. Aceia s-au întors apoi către 
mănăstirea lor. lar după ce s-a născut şi pruncul ieşind la lumină, 
luându-l pe acesta şi ducându-l în mijlocul mănăstirii unde 
petrecea sfânta, l-au lepădat acolo. 

Ce s-a întâmplat însă de aici înainte? Se credea de obşte că 
Teodora este tatăl pruncului, iar ea primi cu tăcere hotărârea lor 
cea spre osândă; drept care a fost surghiunită afară din mănăstire 
împreună cu pruncul. Şi aşa, silită fiind să hrănească un prunc ca 
acesta, se făcu doica lui: pe acesta îl hrănea cu lapte de la oi, iar 
cerând lână de la păstori, îi făcea acestuia cele de îmbrăcare. Dar 
care suflet ar fi putut primi o atât de grea năpăstuire ca aceasta? 
Şi care, chiar maică fiind, nu s-ar fi supărat din pricina unei 
osândiri grele ca aceasta? 

Iată, trecură şapte ani de când firea unei viteze ca aceasta se 
ticăloşea - o, ochii lui Dumnezeu, care pe toate le vedeţi! -, 


minţindu-se despre ea cu clevetire deşartă, şi afară din mănăstire 
fiind lepădată, petrecea de ca şi cum lucrul cel urât l-a făcut de 
voia ei, şi că iarăşi cu ruşine voia să-l acopere pe acesta. Dar, 
alături de altele [necazuri etc.], cu ce fel de hrană se hrănea! Căci 
hrana îi erau buruienile sălbatice din câmp, iar băutura era din 
iezer, pe care o scotea precum putea, de nu mai vârtos cea a 
lacrimilor, care de-a pururea curgeau din ochii ei, încât întru 
dânsa se împlineau cele ale psalmului: Şi băutura mea cu plângere 
am amestecat-o (Ps. 101: 10). 

Deci aşa fiind trupul ei şi negrijit aflându-se, unghiile îi erau 
lungi, asemănându-se ghearelor celor mai sălbatice dintre 
vieţuitoare; părul îi era mârşav şi aspru, asemenea desişurilor 
sălbatice; iar faţa, cu lovirea cea nemijlocită a soarelui lovindu-se, 
cu totul arzându-se, iată, se înnegrise ca a unui arap; genele i s-au 
schimbat3!1 din cea întinsă nevoie a privegherii. Însă chiar şi cu o 
povară ca aceasta ducând război, era lovită nu numai cu zăpezile 
cele din văzduh, ci şi cu ispitele cele din acesta, nesuferind chiar şi 
aşa a se depărta câtuşi de puţin de mănăstire, ci a petrecut aşa 
mai departe, făcându-şi o colibă în apropierea porţii, stăruind, 
după prorocul, mai vârtos a şedea lepădată în afara ei (cf. Ps. 83: 
11). Dar cine ar putea spune cu de-amănuntul câte alte ispite i-a 
adus ei vrăjmaşul acolo, măcar că pe dânsa n-au putut-o birui? 

Odinioară, întru bărbatul ei prefăcându-se vicleanul, a 
înconjurat-o pe dânsa cu momeli în chipul cuvintelor drăgăstoase, 
rugând-o să se întoarcă la casa sa, iar aceea cu semnul crucii şi 
rugăciunea nevăzut l-a făcut. Altădată îi nălucea toate fiarele 
pustiei venind asupra sa şi, iarăşi aceea rugându-se, ca fumul se 
risipeau. 

Altădată i-a adus asupră-i în chip părelnic şi gloată de 
bărbaţi, lovituri cumplite dându-i prin aceia, încât din pricina 
rănilor se făcu pe jumătate moartă. Iar uneori îi arăta ei şi vedenii 
de multe feluri: nălucire de mult aur şi de mâncare, dar întru 
niciuna n-a putut muia învârtoşarea ei, ci, văzând din acestea 
neluptarea şi nebiruirea ei*!5, Cel ce era lăudat a pierde pământul 
şi marea (cf. Fac. 7: 4, 23) a socotit să depărteze războiul de la 
dânsa. 

Că, trecând cei şapte ani, călugării Lavrei Enat se făcură 
rugători egumenului mănăstirii pentru a primi iarăşi pe sfânta şi a 
o număra pe ea cu cealaltă ceată a călugărilor, „căci, ziceau «ei, 
stăruind şapte ani pe lângă poarta mănăstirii, destulă răsplătire îşi 
luase”. Adăugau însă că şi din dumnezeiască arătare li s-a 

descoperit cum că, iată, i s-a iertat păcatul lui Teodor. La 
rugămintea acestora, egumenul a dezlegat-o pe aceasta din 
nedreapta osândire, poruncind ca aceasta să petreacă neieşind în 
cea mai dinăuntru chilie şi nicio slujire de la mănăstire să i se dea. 

Doi ani au trecut după aceea, aşa petrecând întru mai mare 
înfrânare şi întru mai întinse rugăciuni, se făcu o secetă cumplită, 
încât în puţurile din obşte nu se putea vedea nicio urmă de 
umezeală; astfel că egumenul, din cele ce auzise şi văzuse 
adeverindu-se că fericita se învrednicise de darul tămăduirilor, 
trimise să o cheme pe aceasta, poruncindu-i a pogori vasul în put 
pentru a scoate apă. lar ea, deprinsă fiind a se pleca cuvintelor 
părintelui ei, nimic iscodind, deloc zăbovind, făcu cea poruncită şi 
îndată plin de apă a adus vasul de lut, dintru care pricină şi toate 
celelalte puțuri se vedeau pline de apă. 

După trecerea a câteva zile, luând copilul şi încuindu-se pe 
sineşi după înserare, începu vreme de toată noaptea să-l înveţe pe 
acesta cele preadesăvârşite, iar întru nişte sfaturi ca acestea cu 
dulceaţă duhul în mâinile lui Dumnezeu şi-a pus. Cei ce se 
întâmplau a trece pe aproape, aflând de ceea ce se făcuse, au 
vestit egumenului, care, după ce a auzit acestea, a spus călugărilor 
celor de sub dânsul visul pe care îl văzuse. 

„Mi se părea, zicea, că văd doi bărbaţi ridicându-mă sus la o 
înălţime peste putinţă de măsurat; şi, iată, eram văzut de îngeri, şi 
glas în auzurile mele îmi răsuna, «vezi, zicea, ce fel de bunătăţi se 
gătiră miresei Mele, Teodora». Incă mi se arăta şi un pat străjuit 
de un înger, şi o cămară cu o frumuseţe nepovestită; şi mult 
silindu-mi priceperea a afla ce este cu acea cămară, şi cine este 
cea căreia i se gătiră acestea, şi, pentru aceasta, pe cei mă duceau 
întrebându-i, îndată horă de proroci, de apostoli, de mucenici şi de 
alţi drepţi se vedea, iar hora avea în mijloc o femeie înflorit 
îmbrăcată şi plină de Dumnezeiască slavă, care, după ce a intrat în 
cămară, se vedea cum se aşază pe pat. 

lar cei ce mă duceau au zis că aceasta este Avva Teodor, 
asupra căruia s-a minţit cu vina curviei, care mai vârtos a suferit a 
se ticăloşi lepădată vreme de şapte ani din mănăstire, şi aşa a se 
socoti tată a copilului cel străin, şi hrana aceluia şi creşterea 
asupră-i a o primi, decât a se face cunoscută pe sine cine este cu 
adevărat [că este adică femeie], ca astfel să se izbăvească pe sine 
de ruşine şi de reaua-pătimire. «Pentru aceasta şi de o lumină ca 
aceasta pe care o vezi s-a învrednicit». Acestea văzându-le, somnul 
m-a lăsat şi spre tânguirea păcatele mele m-am pornit”. 

Acestea povestindu-le, îndată, precum se afla, a ajuns la chilia 
cuviosului împreună cu călugării; şi, intrând, pe cea cu adevărat 
vie o văd moartă; şi aproape stând, acopereau cu lacrimi sfinţitul 


trup. lar egumenul, trimițând, a chemat şi pe călugării Enatului, 
cărora le puse înainte unele părţi ale sfinţitului trup: „Vedeţi, le 
zicea lor, această prea nouă vedere, ce fel de fire [femeiască adică] 
cu ce fel de amăgire l-a înşelat pe boierul întunericului!” Cum era 
şi firesc, priveliştea îi uimi pe toţi; apoi şi frică multă îi cuprinse pe 
dânşii, socotind ce fel de osteneli sunt datori să facă cei ce sunt 
ţinuţi cu patimi trupeşti; iar frica a fost urmată de lacrimi. Către 
seară, când abia izbutiseră să înceteze din tânguiri, cu psalmi şi cu 
laude pe acel mult-pătimitor şi sfinţit trup încuviinţându-l, l-au 
îngropat. 


V. Din Pateric 


1. Zis-a un stareţ: „În locul în care este cineva, de va cerca a 
face ceva bun şi nu va putea, să nu socotească că-l poate face pe el 
într-altă parte”. 

2. Zis-a Maica [Amma] Teodora: „Era un oarecare monah, 
care, de mulţimea ispitelor, a zis către sineşi «du-te de aici»; şi, 
cum şi-a pus sandalele, vede un om care-şi pune şi el sandalele lui 
şi zicând lui: «Au nu pentru mine ieşi? Iată, eu înaintea ta merg 
oriunde vei merge!» lar aceasta era demonul care-l bântuia pe 
dânsul”. 


VI. A Sfântului Efrem 


1. Voiesc să vă fac vouă pomenire, fraţilor, de cei ce se apucă 
de cele peste măsură şi cad în primejdii nescăpate, care nu iau 
aminte la Scriptura care zice: Să nu cugeți afară de ceea ce se 
cuvine a cugeta, ci a cugeta spre a fi cu mintea întreagă (Rom. 12: 
3). Şi iarăşi într-alt loc: Nu fi drept peste măsură, şi nu te arăta 
prea înţelept, ca nu cândva să te uimeşti (Eccl. 7: 17). 

Căci s-a întâmplat în zilele acestea ca oarecare fraţi, 
părăsindu-şi chiliile lor, să se dea pe eişi în pământ neumblat, 
neroditor şi fără de apă; care, şi mult fiind sfătuiţi de părinţi şi de 
fraţi, nu s-au plecat şi au zis: „Ne ducem să ne facem păstori3!%”. 
Iar dacă au ajuns în prea uscata pustietate, atunci, îngrădindu-se 
de pământul cel neumblat şi nicio mângâiere aflând, au început a 
se îngreuia foarte; şi, încercând să se întoarcă în pământurile cele 
locuite, n-au putut ajunge, că, de sete, de foame şi de arşiţă 
stingându-se, zăceau abia răsuflând şi pe ale lor suflete jeluindu-le; 
însă prin oarecare iconomie dumnezeiască, călătorind oarecare 
prin pustie, i-au aflat pe unii dintr-înşii aşa trăgând să moară, care, 
şi punându-i pe dobitoacele lor, i-au dus în pământ locuit, de unde 


316 În trad. neogr. avem „ne ducem să trăim ca şi oile” 


au început din destul să se bolnăvească, abia acum prin cercare 
învăţându-se că nu trebuie să umble în voile lor; iar ceilalţi care n- 
au fost aflaţi au murit zăcând acolo, trupurile lor făcându-se hrană 
păsărilor şi fiarelor. 

Încă şi mulţi alţii, cu obrăznicia gândurilor purtându-se, 
cumplite primejdii şi-au atras în juru-le, aşijderea ducându-se în 
pământ neroditor şi fără de apă; ba şi cei care se ridică din lume, 
ce nu vor să se supună [celor mai mari], nici suferind a sluji celor 
de un suflet cu ei, aşijderea în aceeaşi primejdie cad; alţii încă 
nealegând să lucreze cu mâinile lor, alţii cu semeţia gândurilor, ca 
şi cum pentru dorul liniştii şi al desăvârşirii în fapte bune, măsurile 
deloc nu le cunosc; alţii cu slava deşartă îngâmfându-se şi laudele 
cele de la oameni vânându-le - ca unii care deja se închipuie 
sihaştri -, iar ostenelile cele următoare nesocotindu-le, şi aceştia 
toţi, gândurilor lor crezând, cumplit s-au primejduit. 

Deci nu trebuie, fraţilor, să fim duşi de voile noastre, ci mai 
vârtos să ne smerim aproapelui întru dragostea lui Dumnezeu, aşa 
fiecare cunoscându-şi măsurile sale. Dar poate că, trecând cineva, 
va zice: „Dar cum găsim nişte Părinţi care lucrează această faptă 
bună?” Să ia aminte la aceasta: Părinţii nu făceau nimic fără 
cercare-împrejur şi la întâmplare; deci, prin pilda lor, fiecare să 
cugete înţelept. 

2. Se istoriseşte despre Avva Macarie că zicea aşa: „Şezând 
eu, zicea, în chilia mea cea din Schit, m-au supărat gândurile, 
zicând: «Du-te înăuntrul pustiei şi vezi ce vei putea acolo». Şi aşa 
am petrecut cinci ani bătând război cu gândul, zicând «nu cumva 
de la draci este?»” Vezi priceperea Cuviosului bărbat? Nu cumva 
tras a fost îndată? Nu cumva a alergat? Nu cumva a primit 
gândurile? Nu, ci a petrecut cercând, postind, priveghind şi 
rugându-se, ca nu cumva de la draci să fie. lar nouă, de ne vine 
gând, neţinuţi suntem şi ne sălbăticim; şi nu numai că nu cercăm 
dureros! rugându-ne, ci nici de alţii fiind sfătuiţi nu ne 
înduplecăm, drept aceea ne şi înrobim de cel împotrivitor 
[Diavolul]. 

„Apoi, zice, dacă gândul a stăruit, am ieşit în pustie, unde am 
aflat iezer de apă şi ostrov în mijlocul lui, şi au venit dobitoacele 
pustiului ca să bea apă din el; şi am văzut în mijlocul lor doi 
oameni goi; apoi, după ce am grăit câte ceva cu ei, am zis către 
dânşii: „Cum pot să mă fac monah?” „Dacă nu se va lepăda cineva 
de toate ale lumii, nu poate să se facă călugăr”, au zis ei. lar eu am 
zis către ei: „Eu neputincios sunt, şi nu pot ca voi”. Şi mi-au zis 
aceia: „Dacă nu poţi ca noi, şezi în chiliuţă şi plângi păcatele tale”. 

O, smerenie a dumnezeiescului bărbat, o, înţelepciune a 
îmbunătăţitului suflet! Cel ce într-atât de multe şi într-atât de mari 
vitejii a sporit nu s-a judecat pe sine vrednic lucrului, iar noi, nimic 
fiind, şi poate că a ne osteni putem, cu semeţia şi cu plăcerea de 
sineşi"? purtaţi fiind, ne apucăm de cele peste măsură, astfel 
ispitind pe Dumnezeu, care lucru înfricoşat este. Şi vai de omul 
care se nădăjduieşte spre a sa putere, nevoinţă sau pricepere, şi 
nu spre Dumnezeu; că de la Dânsul singur vine stăpânirea şi 
puterea. 

3. Să citim şi din viaţa Avvei Antonie şi-l vom afla şi pe dânsul 
numai din dumnezeiasca descoperire pe toate făcându-le. Au oare 
nu şi el şedea în mănăstire? Au nu se folosea de îmbrăcăminte? Au 
nu mânca pâine? Au nu cu ale sale mâini lucra? Au nu avea şi 
ucenici, care şi după moarte trupul lui l-au învelit şi l-au îngropat? 
Dar toţi Părinţii, afară numai de puţini, o petrecere ca aceasta au 
urmat, a căror viaţă să o râvnim şi noi, şi în calea cea 
împărătească şi de mijloc să umblăm, neabătându-ne nici întru 
cele de-a dreapta, nici întru cele de-a stânga. 

4. Se cuvine deci ca fiecare să săvârşească lucrul pe care l-a 
început a-l face cu toată smerita cugetare şi răbdarea; iar aceea a 
fi nestatornic, nu numai cu obiceiurile, ci şi cu gândurile, şi a 
umbla încoace şi-ncolo, din loc în loc şi din lucru în lucru cu 
socotinţa, face ca roadele să fie necoapte, dacă, într-adevăr, va 
putea rodi cineva unele ca acestea. Căci vicleanul nu aceleaşi 
asupreli aduce la fiecare, ci, pe cel pe care-l vede îndemânatic 
[gata] spre a fi luptat întru ceva3'%, întru acela îi şi pune gânduri 
prin îndreptăţiris?. Iar celui ce şade în obşte îi năluceşte spre a se 
găti către pustie - mare fiind locul de petrecere în acele locuri 
uscate -, sfătuind a fugi din aceasta către pustie, ca de o secetoasă 
şi lipsită de mângâiere, ce nu are câtuşi de puţină pogorâre către 
cei mai neputincioşi. Acestea, dar, le mişcă în mintea nevoitorului, 
ca fără încetare să-l facă a începe zidirea turnului, iar apoi, 
trândăvindu-se?!, să zică: „Mai vârtos voi zidi un foişor!” Apoi, 
puţin lucrând, să zică iarăşi: „Mai bine ar fi să zidesc chilie”. Şi, 
înjumătăţindu-se lucrul, să se îngreuieze şi către aceea şi să o lase 
pe jumătate zidită. Cu adevărat fără niciun folos se osteneşte şi de 
nicio treabă. Tot aşa şi călugărul, nerăbdând într-un loc, nu poate 
da roadă desăvârşită întru pricepere duhovnicească. 

318 avrapeokeia = suficiența de sine, independenţa. 

5. Încă şi alte gânduri le bagă vrăjmaşul celor din obşte, 
zicând către fiecare: „Ce faci aici mai mult decât oarecând în 
lume? Căci şi acolo lucrai şi  mişcai dobitoacele cele 
necuvântătoare. Şi ce dreptate este în??? a lucra şi a mânca? lată 
că prin mâncare se ridică asupră-ţi şi războiul curviei”. Şi iarăşi: 
„Dacă vei mânca, cum vei putea să suferi osteneala? Ci mai vârtos 
vino întru cea mai dinăuntru pustie şi te mântuieşte; că al 
Domnului este pământul şi plinirea lui (Ps. 23: 1); numai un cuţitaş 
mic ia cu tine, cu care să smulgi buruienile şi să mănânci, precum 
fugeau şi călugării cei de demult, care au şi plăcut lui Dumnezeu. 
Că ce trebuinţă ai să şezi aici, unde sunt sminteli şi clevetiri şi alte 
lucruri pe care nu trebuie a le mai spune? Deci, dacă vei ieşi, de 
acestea toate te vei izbăvi; şi, de nu voieşti a te duce întru cea mai 
dinăuntru pustie, du-te într-alt loc, unde nu sunt sminteli; că doar 
nu-ţi lipseşte ţie loc, că pe cine a părăsit Dumnezeu vreodată, ca şi 
pe tine să te părăsească, şi mai vârtos pe unul căutând bunătatea? 
Şi acolo alt meşteşug vei afla, dintru care vei lua plată cu 
prisosinţă, ca şi săracului să dai din ostenelile tale”. 

Gânduri ca acestea, din cele de-a dreapta, bagă, dar, 
vicleanul fratelui, ca, părându-i-se lui că într-o mai mare sporire se 
va trage, să se învoiască cu ele; şi aşa, despărţindu-se de obşte şi 
de acoperământul şi păzirea stareţului, ca mieluşel rătăcit din 
turmă să se facă lupului mâncare gata. Iar dacă se va duce întru 
cea mai dinăuntru pustie, întâi îl va necăji foamea, apoi şi dracii 
mai mult îl tulbură cu frica, lucruri înfricoşate şi închipuiri multe 
în cuget arătându-i lui. Atunci va începe fratele a se căi şi a zice 
întru sineşi: „Bine şedeam cu fraţii mei. Care demon m-a amăgit ca 
să ies în această înfricoşată pustie unde locuiesc fiare multe şi 
cumplite? Dar ce voi face ticălosul de mine, de voi cădea şi în 
mâna barbarilor? Nu cumva voi cădea şi între tâlhari, nu cumva 
mă va întâlni vreo fiară? Dar şi demoni mulţi se află în locurile 
acestea, că pustia este locul lor; şi oare cum voi putea singur a 
locui în pustia aceasta, unde duhurile necurate se mişcă fără 
încetare, mai ales că de fel m-am obişnuit a locui cu mai mulţi 
fraţi? Căci, cu adevărat, de nu se va trezvi cel ce locuieşte deosebi 
în pustie, poate şi minţile să şi le piardă, precum şi mulţi oarecare 
au şi pătimit aceasta. Dar ce dreptate [folos] este dacă şi de 
moarte rea voi muri în pustia aceasta?” 

Aşadar, luptându-se fratele cu nişte gânduri ca acestea, dacă 
este cu adevărat priceput, se întoarce în obştea sa, trecând cu 
vederea toată ruşinea pe care dracii i-o pun lui în gând, zicând: 
„De te vei întoarce între fraţi, aceia te vor socoti ca pe un 


322 Ce virtuţi poţi lua din.... 


netrebnic, care nimic nu poate răbda, ca pe un ostaş ce fuge din 
război”. Dar fratele nu trebuie să se plece unora ca aceştia, ci mai 
vârtos împotrivă să zică lor: „Nu va fi aşa, dracilor vicleni, ci mai 
vârtos mă vor primi ca pe un nevoitor iscusit şi ca pe unul ce am 
plinit cea zisă de Apostol: Pe toate ispitindu-le, zice, ţineţi ce e bun 
(I Tesal. 5: 21). Şi, iată, amândouă cerându-le, am aflat că bine 
este a locui fraţii împreună (Ps. 132: 1), precum este scris: Frate 
pe frate ajutându-se, este ca o cetate tare şi înaltă (Pilde 18: 19), şi 
aşa, întorcându-se el, îl primesc pe el proestosul şi fraţii cu 
bucurie, pe temeiul celui ce a zis: Sprijiniţi pe cei neputincioşi (| 
Tesal. 5: 14). 

Iar dacă, ruşinându-se, nu se va întoarce în obştea sa, în lume 
poate că se va întoarce, plecându-se dracilor celor ce zic: „Şi 
acolo, de vei voi să te temi de Dumnezeu, te mântuieşti. Ce, ţi se 
pare că numai cei din pustie se mântuiesc?” Acestea i le bagă 
vrăjmaşul, vrând a-l întoarce spre a sa borâtură (cf. II Pt. 2: 22). 

Acestea, dar, se petrec celor ce li se întâmplă să se despartă 
de obşte ca să se ducă în pustie; iar dacă mergând, şi-ar lua chilie 
aproape de bătrâni, bătrânii îi vor ajuta lui întru Domnul, aducând 
lui pe cât poate mâna lor. Iar el, şezând în chilie, zice de aici întru 
sineşi: „Datori suntem a lucra, ca să aflăm hrană”. 

Apoi, ca unul care voieşte să rămână deosebi, începe să se 
frământe pentru felurite lucruri: că, precum celui ce s-a obişnuit a 
locui deosebi, obştea i se pare a fi ceva cu anevoie de suferit, tot 
aşa şi celui obişnuit în obşte singurătatea îi face multă şi 
nesuferită scârbă. Şi de ispite şi frământări fiind înghesuit, începe 
a se căi şi a zice: „lată, pururea mă risipesc cu mintea şi nici 
pentru puţina mea pravilă nu aflu vreme ca să o fac de atâtea griji 
şi de gândurile cele dintr-însele, iar cu lucrul [de mână] de-a 
pururea bat război; iar când eram în obşte, de acestea toate slobod 
eram, iar toată grija îmi era la pravilă şi la puţina rucodelie. Deci, 
acum, ce voi face eu, ticălosul? Că pentru păcatele mele mi s-au 
întâmplat acestea; că, de aş fi ascultat sfatul părintelui, nu aş fi 
căzut într-atât de multe şi mari necazuri care acum mă 
strâmtorează. Cu adevărat, nimic nu e mai de pierzare precum 
neascultarea; că aceasta e şi cea care l-a scos pe Adam din Rai şi 
pe mine din obşte”. 

Şi aşa căindu-se fratele, sau în obşte se va întoarce, sau, 
întorcându-se în lume, va pieri acolo. 

Iar dacă, întorcându-se în obşte şi primit fiind, iarăşi va fi 
luptat de gând din pricina smintelilor şi clevetirilor, să zică întru 
sineşi: Pune, Doamne, uşă gurii mele (Ps. 140: 3) şi întoarce ochii 
mei ca să nu vadă deşertăciunea (Ps. 118: 37). Cu acestea vei birui 
pe amândouă: clevetirea adică prin tăcere, iar sminteala prin 


păzirea ochilor. Că dacă nu le vom birui pe acestea, oriunde vom 
merge, ducem întru sinene pe cei ce ne războiesc pe noi. 

6. Altui frate vicleanul alt gând îi vâră, vrând a-l răpi pe 
dânsul din mănăstire, căruia îi zice: „lată, netovărăşia şi lenevirea 
s-a cunoscut tuturor fraţilor, de aceea nu mai poţi locui în locul 
acesta; că, măcar deşi doreşti bunătatea, oamenii cu care locuieşti 
sunt tot aceiaşi care te ştiu în ce fel erai şi mai-înainte; deci du-te 
în altă parte, unde nu eşti cunoscut, şi pune început acolo, şi aşa 
vei plăcea şi lui Dumnezeu, şi oamenilor. 

Ascultă, dar, iubite, pentru ocara oamenilor fugi tu de 
părintele şi de fraţii cu care te-ai tocmit [făcând făgăduinţă] 
înaintea lui Dumnezeu? De ce nu-ţi aduci aminte de prorocul, care 
zice: Ocară a aşteptat sufletul meu şi ticăloşie, şi pentru Tine am 
răbdat ocară, şi ruşinea a acoperit obrazul meu (Ps. 68: 20), că vei 
suferi şi tu cu bucurie necinstirea şi defăimarea? Că fericiți, zice, 
veți fi voi când vă vor ocări şi vă vor prigoni şi celelalte (Matei 5: 
11). Că ocara cea pentru Domnul foarte ajută spre curăţarea 
păcatelor. Şi să te încredinţeze pe tine şi prorocul, care zice: Că 
întru smerenia noastră ne-a pomenit pe noi Domnul, şi ne-a izbăvit 
pe noi de vrăjmaşii noştri (Ps. 135: 23-24). 

Şi altfel: tu fă bine şi vei vedea că Domnul tămăduieşte 
[întoarce] conştiinţa fraţilor tăi spre tine. Petrece deci acolo unde 
te apucă potrivnicul şi, acolo sculându-te, războieşte-l pe dânsul, 
ca celor ce li s-au cunoscut neajunsurile tale, aceloraşi să se arate 
şi isprăvile tale, şi întru aceasta vei dobândi slavă mare de la 
Domnul nostru lisus Hristos, Cel ce a zis: Şi vor fi cei dintâi pe 
urmă, şi cei de pe urmă dintâi (Matei 19: 30). Că după ce haina 
cea murdară se va spăla, nu se va mai pune alături de cele 
murdare; iar dacă cineva din zavistie sau dintr-o râvnă nesocotită 
va numi pe cea curată murdară, nu va fi crezut, că vederea 
[înfăţişarea] hainei îl va vădi pe dânsul, că zice: Spăla-mă-vei, şi 
mai vârtos decât zăpada mă voi albi (Ps. 50: 7). 

7. lar de multe ori şi celui ce a îmbătrânit în obşte îi pune 
vrăjmaşul gând de depărtare, zicând: „lată, atâţia ani ai în 
mănăstire slujind lui Hristos, iar acum îmbătrâneşti şi nu mai poţi 
suferi canoanele obştii, şi nici putere de a mai face ceva nu mai ai, 
că trupul s-a făcut slab, iar de aici înainte vei fi defăimat şi de cei 
mici, şi de cei mari; de aceea, pentru bătrâneţe, ai nevoie de 
odihnă. 

Deci ieşi de aici şi, şezând într-un loc, linişteşte-te, şi 
Dumnezeu va trimite hrana Sa din dragoste** sau prin alte 
mijloace. Căci care nevoie îţi zace asupră, ca, şi ticăloşindu-te, să 

fii ocărât pentru mâncarea ta? Şi ce este şi cu mâncarea ta, că aşa 
în fiecare zi te ticăloşeşti ca un rob rău (cf. Matei 24: 48) şi suferi 
a te supune celor mai mici decât tine?” 

Acestea şi altele ca acestea îi bagă vicleanul bătrânului şi 
nerăbdător îl arată la bătrâneţile lui. lar dacă bătrânul este uşor 
cu gândul, se va răsturna îndată, şi e mişcat de dânsul ca gătejul 
[din foc] de vânt, iar dacă bătrânul este desăvârşit cu gândul, îl 
biruieşte pe dânsul, zicând: „Nu-mi vei batjocori bătrâneţile, 
Diavole; că, dacă în tinereţile mele am suferit ostenelile mele cu 
răbdare, cu mult mai vârtos acum le voi suferi, că vremea 
dezlegării mele a sosit ca să fiu eu împreună cu Hristos; că cel ce a 
îmbătrânit nu mai aşteaptă nimic altceva decât să se dezlege din 
viaţă; dar încă şi celor mai tineri nu mă voi face pildă de lenevire, 
ci mai vârtos de răbdare. Căci dacă blagocestivul bătrân Eleazar, 
cu nişte munci ca acestea fiind înconjurat şi la mădulare ars peste 
tot, nu şi-a schimbat gândul, ci pildă de răbdare se făcu celor tineri 
- care şi către acela uitându-se, vitejeşte şi ei au disprețuit muncile 
tiranilor -, cu mult mai vârtos eu, cel ce niciuna dintre acestea nu 
pătimesc, pentru mica osteneală şi prea mica defăimare, nu voiesc 
a fi celor mai tineri începătură de depărtare, ci mai vârtos de 
răbdare şi de suferire; căci eu mă socotesc pe sinemi că sunt rob al 
celui pe care Domnul l-a pus proestos al mănăstirii întru care şi 
locuiesc, înaintea căruia m-a pus Domnul şi pe mine, şi sunt de 
sine stăpânitor pentru a putea să mă depărtez. Dar pentru ce şi 
pentru puţina mea rucodelie mă necăjiţi [gânduri ale vicleanului]? 
Că dacă mirenii, pentru cele stricăcioase, nu numai zilele, ci şi 
nopţile cu iubire de osteneală lucrează şi sunt împresuraţi de grija 
femeilor şi a fiilor, a casei şi a chiriei, şi rabdă, cu mult mai vârtos 
eu în această puţină osteneală cu bucurie voi suferi, ca cel ce m- 
am izbăvit de toate acelea cu harul lui Hristos; că jugul Lui e bun, 
şi sarcina uşoară este (cf. Matei 11: 30); pentru aceasta abateţi-vă 
de la mine, şi voi cerca poruncile Dumnezeului meu (Ps. 118: 
115)”. Şi aşa, cu împreună-lucrarea harului petrecând întru a sa 
socotinţă şi săvârşindu-se într-acel loc în care a îmbătrânit, 
dobândeşte neveştejită cunună. 


VII. A Sfântului Maxim 


1. Cel fără de minte, care se robeşte de patimi, când de mânie 
mişcându-se se tulbură, se grăbeşte ca fără de socoteală să fugă 
de fraţi; şi iarăşi, când de poftă se înfierbântă*4, căindu-se, iarăşi 
alergând merge spre întâmpinarea lor; iar cel priceput împotriva 
amândurora se pune: căci adică în pricina mâniei, tăind pricinile 

tulburării, se izbăveşte pe sineşi de scârba cea către fraţi, iar 
pentru pricina poftei, de iuţimea cea necuvântătoare şi de 
întâlnirile fără folos se înfrânează. 

2. În vremea ispitelor, nu părăsi mănăstirea ta, ci suferă 
vitejeşte valurile gândurilor, şi mai vârtos ale scârbei şi ale 
mâhniciunii [akediei]; căci astfel, prin iconomia lui Dumnezeu prin 
necazuri lămurindu-te, vei avea tare nădejdea cea întru Dumnezeu; 
iar de o vei lăsa (mănăstirea adică), neiscusit şi fără bărbăţie şi 
nestatornic te vei afla. 

Încă nu are dragoste desăvârşită, nici cunoştinţa 
Dumnezeieştei Pronii întru adânc, cel ce în vreme de ispită nu 
rabdă îndelung pentru cele ce se întâmplă în mănăstire, ci se taie 
pe sineşi de la dragostea fraţilor celor duhovniceşti. 

Scopul Dumnezeieştei Pronii este aceea adică ca pe cei ce de 
răutate în multe feluri sunt dezbinaţi, prin dreapta-credinţă şi prin 
duhovniceasca dragoste, să-i facă una, căci pentru aceasta a 
pătimit Mântuitorul, ca pe fiii lui Dumnezeu cei risipiţi să-i adune 
întru una (cf. şi loan 11: 52). 

3. Deci cel ce nu cunoaşte nici nu poartă cele ale supărării, 
nici nu suferă pe cele de întristare, nici nu rabdă cele dureroase, 
afară de Dumnezeiasca dragoste şi de Pronie umblă. Dacă 
dragostea îndelung rabdă şi este făcătoare de bine (cf. şi 1 Cor. 13: 
4), cel ce se împuţinează cu sufletul pentru cele de întristare ce i 
se întâmplă, şi pentru aceasta face vicleşug împotriva celor ce l-au 
scârbit, şi din dragostea cea către dânşii pe sineşi se taie, cum 
oare să nu cadă de la scopul Dumnezeieştei Pronii? 

4. Întâmplatu-ţi-s-a ţie ispită de la fratele şi scârba întru 
urâciune [ură] te-a adus? Nu te birui de urâciune, ci biruieşte 
urâciunea întru dragoste, pe care o vei birui într-un chip ca acesta: 
rugându-te pentru dânsul curat lui Dumnezeu şi primind răspunsul 
[apologia] lui, sau şi însuşi prin aceasta pe dânsul tămăduindu-l, şi 
pe sineşi pricinuitor [al scârbei etc.] socotindu-te şi îndelung 
răbdând, până va trece norul. Indelung-răbdător este cel ce 
aşteaptă sfârşitul ispitei şi lauda?” inimii aşteaptă. 

5. Bărbatul îndelung-răbdător mare este întru pricepere 
(Pilde 14: 29); că pe toate cele ce i se întâmplă către sfârşit 
[împlinire] le aduce, şi pe acela aşteptându-l, suferă cele de 
întristare, iar sfârşitul este viaţa veşnică, după Apostolul: Şi 
aceasta este viața cea veşnică, ca să Te cunoască pe Tine Unul 
Adevăratul Dumnezeu şi pe Cel pe Care L-ai trimis, pe Domnul 
lisus Hristos (loan 17: 3). Pe fratele ce-l socoteai ieri duhovnicesc 
şi îmbunătăţit, nu-l judeca azi de rău şi viclean pentru urâciunea 

care se face astăzi întru tine din meşteşugirea celui viclean, ci, 
prin îndelung răbdătoarea dragoste, socotind bunătăţile cele de 
ieri, urâciunea cea de astăzi leapăd-o din suflet. 

6. Pe cel pe care ieri îl lăudai ca pe un bun şi îl propovăduiai 
ca pe un îmbunătăţit, nu-l grăi astăzi de rău, ca pe un rău şi 
viclean, pentru a ta prefacere dintru dragoste în urâciune, făcând 
din defăimarea fratelui pricină de îndreptăţire a viclenei urâciuni 
celei dintru tine, ci rămâi întru aceleaşi laude, măcar deşi încă eşti 
ţinut de scârbă, şi aşa lesne te vei întoarce la mântuitoarea 
dragoste. Nu pe cea obişnuită laudă a fratelui, pentru scârba cea 
ascunsă întru tine către dânsul, întru întâlnirea cu ceilalţi fraţi să o 
spurci, împreună-amestecând în cuvinte pe furiş şi defăimarea, ci 
curat foloseşte lauda întru întâlniri, şi curat pentru dânsul ca 
pentru sineţi roagă-te, şi aşa de pierzătoarea urâciune prea 
degrabă te vei izbăvi; măcar fratele, poate ispitindu-se, petrece 
grăindu-te de rău, dar încai tu să nu te scoţi afară din aşezământul 
[starea] dragostei, pe acelaşi drac suferindu-l să te supere în 
gând;...şi, aşa, nu vei ieşi dintru aceasta: dacă, ocărându-te, vei 
binecuvânta, dacă, pândit cu gânduri rele, vei fi de-binevoitor; 
aceasta este calea filosofiei celei după Hristos, şi cel ce nu 
călătoreşte pe aceasta nu se va sălăşlui împreună cu Dânsul. 

7. Să nu îmboldeşti pe fratele prin cuvinte cu ghicituri, ca nu, 
pe cele asemenea de la dânsul împotrivă-primindu-le, aşezământul 
dragostei de la amândoi să-l izgoneşti, ci, cu îndrăzneală, 
prieteneşte mergi şi mustră-l pe dânsul, ca, pe pricinile scârbei 
dezlegându-le, de tulburare şi de scârbă pe amândoi să izbăveşti. 

Să nu zici „urăsc pe fratele” în vreme ce dinspre pomenirea 
lui te întorci, ci ascultă pe Moise, care zice: Să nu urăşti pe fratele 
tău în gândul tău; cu mustrare să mustri pe fratele tău, şi nu vei 
lua pentru dânsul păcat (Lev. 19: 17). 

Nu pomeni în vreme de pace cele ce în vremea scârbei s-au 
grăit de fratele, ori de faţă de se vor fi grăit cele întristăcioase, ori 
către altul despre tine, iar după aceasta le-ai auzit şi tu, ca nu 
cumva, stăruind în cugetele pomenirii de rău, la pierzătoare ură a 
fratelui tău să te întorci. 

8. Nu poate sufletul cuvântător [raţional], către om nutrind 
urâciune, cu Dumnezeu, Dătătorul poruncilor, să se împace. Că 
zice: De nu veți lăsa oamenilor greşelile lor, nici Tatăl vostru Cel 
ceresc nu va lăsa vouă greşelile voastre (Matei 6: 15); iar dacă 
acela nu voieşte să se împace, încai tu păzeşte-te pe sineţi de 
urâciune, rugându-te pentru dânsul curat şi negrăindu-l de rău 
către cineva. 

9. Pacea Sfinţilor îngeri cu aceste două aşezământuri [stări] 
este ţinută: cu cea către Dumnezeu şi cu cea unii către alţii 


dragoste; asemenea şi tuturor celor din veac sfinţi. Şi preafrumos 
s-a zis de Mântuitorul nostru: Că întru aceste două porunci atârnă 
toată Legea şi prorocii (Matei 22: 40). 

Nu socoti ca pe nişte voitori de bine pe cei ce-ţi aduc ţie 
cuvinte care lucrează întru tine scârbă şi urâciune către fratele, 
măcar de s-ar părea că şi adeverează, ci ca dinspre nişte 
omorâtori, dinspre unii ca aceştia întoarce-te, ca şi pe aceia de la 
grăirea de rău să-i opreşti şi pe al tău suflet de răutate să-l 
izbăveşti. 

Cearcă conştiinţa cu tot de-amănuntul, ca nu cumva din 
pricina ta să nu se împace fratele, şi nu o amăgi pe aceasta, căci 
cunoaşte cele ascunse ale tale şi te va pâri în vremea ieşirii, încă şi 
în vremea rugăciunii îţi face ţie pomenire. 

10. Nu fi lesnicios spre lepădarea dragostei duhovniceşti, 
pentru că altă cale a mântuirii nu s-a lăsat oamenilor. 

la aminte ca nu cumva răutatea care te desparte pe tine de 
fratele, nu întru fratele, ci întru tine să se afle; şi sârguieşte-te a te 
împăca cu dânsul, ca nu din porunca dragostei să cazi. Nu defăima 
porunca dragostei, că printr-însa te faci fiu al lui Dumnezeu, pe 
care, lepădând-o, fiu al Gheenei te vei afla. 

11. Nu te face plăcut sieţi*?€, şi nu vei fi urâtor de frate; nu fi 
iubitor de sineţi, şi vei fi iubitor de Dumnezeu. După ce ai ales a 
vieţui împreună cu fraţii cei duhovniceşti, înaintea uşilor de voile 
tale să te lepezi, pentru că nu într-alt chip vei putea trăi în pace 
nici cu Dumnezeu, nici cu cei cu care vieţuieşti împreună. 

12. Al celui ce încă iubeşte slava deşartă, sau la ceva din 
lucrurile cele materialnice este dat cu împătimire, însuşire de 
căpetenie este să se mâhnească pe oameni pentru cele vremelnice, 
sau a-i pomeni de rău*%”, sau a avea ură către dânşii, sau 
gândurilor celor de ruşine a robi; însă sufletului celui iubitor de 
Dumnezeu acestea toate îi sunt străine. 


VIII. Din Pateric 


1. Un frate oarecare, într-o viaţă de obşte şezând, se supăra 
de gândurile mutării. Într-o zi, luând hârtie şi şezând, a scris pe 
hârtie toate pricinile pentru care i-au zis lui gândurile să se mute 
din obşte; iar după ce le-a enumerat pe toate, a scris mai pe urmă, 
întrebându-se pe sineşi: „Le poţi răbda pe toate?” Apoi, de ca şi 
cum aducea împotrivă şi răspundea, a scris: „Da, întru numele lui 
Iisus Hristos, Fiul lui Dumnezeu, voi răbda!” Şi, învăluind hârtia, a 

legat-o la brâul său. 

Deci, când se pornea vreuna din acele pricini pentru care se 
lupta şi mai-nainte când năvăleau spre dânsul gândurile mutării, 
acela, alergând deosebi, lua hârtia şi o citea şi, aflând aceea, adică 
„Intru numele lui lisus Hristos, Fiul lui Dumnezeu, voi răbda”, 
zicea către sineşi: „Vezi, ticăloase, că nu omului, ci lui Dumnezeu 
te-ai făgăduit”, şi îndată se odihnea. Şi aşa pururea făcând fratele, 
ori de câte ori se întâmpla vreo tulburare dintr-o pricină sau alta, 
netulburat petrecea. 

Deci ceilalţi fraţi, înțelegând ceea ce făcea fratele, cum, citind 
hârtia, aşa petrecea, de multe ori şi ei, tulburându-se prin 
meşteşugirea vicleanului, spre zavistia şi ura fratelui s-au pornit; 
şi, venind la egumenul, ziceau că fratele este fermecător, iar în 
brâul lui este fermecătoria lui, şi pentru aceasta nu puteau petrece 
cu dânsul: „Deci, ziceau ei, sau pe dânsul, sau pe noi, slobozeşte- 
ne de aici”. Iar el, nefiind străin de pândirea vrăjmaşului - că ştia 
smerenia şi evlavia fratelui -, le-a zis lor: „Duceţi-vă de vă rugaţi, 
şi mă rog şi eu, şi după trei zile voi zice vouă răspunsul”. Noaptea 
dormind fratele, venind egumenul încetişor, a dezlegat brâul lui şi, 
citind hârtia, l-a încins iarăşi pe dânsul şi s-a dus. Iar cele trei zile 
trecând, s-au apropiat şi fraţii şi Avva ca să se înştiinţeze de 
răspuns. lar el, chemând pe fratele, a zis: „Pentru ce sminteşti pe 
fraţi?” Iar el, îndată jos punându-se pe sineşi, a zis: „Greşit-am, 
iartă-mă, şi vă rugaţi pentru mine”. Şi a zis Avva către fraţi: „Ce- 
aţi zis despre fratele acesta?” 

Şi, răspunzând, au zis: „Că fermecător este, şi fermecătoria 
lui în brâul lui este”. Şi zice egumenul: „Scoateţi, dar, fermecătoria 
lui”. Iar ei s-au repezit să dezlege brâul lui, dar fratele nu-i lăsa. Şi 
a zis egumenul: „Tăiaţi-l!” Şi l-au tăiat; şi au aflat într-însul hârtia, 
şi egumenul a dat-o unuia dintre diaconi, poruncind să stea la loc 
înalt şi să o citească, ca şi vicleanul mai mult să se ruşineze, cel ce 
a semănat o diavolie ca aceasta. 

Iar cum s-a citit hârtia, iar mai pe urmă că „...întru numele lui 
Hristos voi răbda”, auzind fraţii, de ruşine nu mai ştiau ce să facă; 
şi au făcut egumenului metanie, zicând: „Greşit-am!” Iar el a zis 
lor: „Nu mie să-mi faceţi metanie, ci lui Dumnezeu şi fratelui 
asupra căruia aţi minţit, ca să vă ierte”. Iar ei au făcut aşa. Şi a zis 
lui egumenul: „Să ne rugăm lui Dumnezeu ca să-i ierte pe dânşii”. 
Şi s-au rugat pentru ei. 

2. Zis-a un stareţ: „Cei ce de demult nu degrabă se mutau din 
locul lor de nu se va fi întâmplat lor ceva din aceste trei lucruri: 
adică dacă cineva va fi avut vecin scârbit asupra lui din zavistie, 
adică cu pomenire de rău, şi, deşi toate făcând către mângâierea 
lui, n-ar fi putut să-l schimbe pe dânsul, sau dacă, venind mulţi la 


dânsul, i-ar fi oferit felurite lucruri, pe care, trebuind el să le 
primească, l-ar fi slăvit pe dânsul cu prisosinţă, sau de se va fi 
întâmplat să cadă în ispită de curvie, aproape locuind femei. Deci, 
dacă s-ar fi întâmplat unul din aceste lucruri, şi el s-ar fi mutat, 
mutarea n-ar fi fost lipsită de socoteală. 

3. Ziceau Părinţii: „De ţi se va întâmpla ţie ispită în locul în 
care locuieşti, nu părăsi locul în vremea ispitei, iar de nu, oriunde 
te vei duce, vei afla înaintea ta pe cea de care fugi; rabdă, dar, 
până ce trece ispita, ca nu cumva depărtarea ta să se facă pricină 
de sminteală. Şi mai vârtos nu în vremea păcii, ca nu cumva 
despărţirea ta să pricinuiască necaz celor ce locuiesc locul”. 

4. Zis-a un stareţ: „Precum pomul, adeseori sădindu-se, a rodi 
nu poate, tot aşa şi călugărul, mutându-se din loc în loc, nu poate 
săvârşi bunătatea”. 

5. Un frate şezând într-o obşte, supărându-se de gândurile 
mutării, a povestit stareţului. Iar el a zis către dânsul: „Du-te de 
şezi în chilia ta, dând trupul tău drept zălog peretelui chiliei tale, şi 
să nu ieşi cu trupul de acolo, iar gândul lasă-l să gândească ce 
voieşte”. 

6. Zis-a un stareţ: „Chilia călugărului este cuptorul 
Babilonului, unde cei trei coconi [tineri] l-au aflat pe Fiul lui 
Dumnezeu; este şi stâlpul de nor de unde Dumnezeu a grăit lui 
Moise ”3%8. 

7. Un frate a petrecut nouă ani luptat fiind a ieşi din obşte şi 
în fiecare zi îşi gătea cojocul său ca să iasă. lar dacă se făcea 
seară, zicea întru sine: „Mâine mă duc de aici”. lar dimineaţa zicea 
gândului: „Să ne silim pe înşine a răbda şi astăzi pentru Domnul”. 
Şi, dacă s-a luptat nouă ani aşa făcând, a uşurat Dumnezeu toată 
ispita de la dânsul. 


IX. A Sfântului Efrem 


Să nu zici, călugăre: „Aici e strâmtorare şi război, iar mai 
încolo odihnă şi negrijă”. Spune, de ştii, cine este cel ce ne luptă? 
Au nu vrăjmaşul nostru, Diavolul? Auzi, dar, ce zice la lov că a zis 
Domnul Diavolului: De unde vii tu ? Şi a zis Diavolul înaintea 
Domnului: Străbătând cea de sub cer şi umblând peste tot, iată, de 
faţă sunt (lov 2: 2). Deci cunoaşte că, oriunde vei merge, cerul este 
mai înalt decât tine; şi nu este loc întru toată lumea cea de sub cer 
necălcat de vrăjmaşul cel de obşte; deci rămâi în locul întru care 
te-ai chemat, şi stai împotriva Diavolului, şi va fugi de la tine, şi 
apropie-te de Dumnezeu, şi El Se va apropia de tine. Vai sufletului 

întru care va intra necredinţa, netemerea, necunoştinţa, nebunia şi 
neruşinarea, că parte a vulpii va fi (cf. Ps. 62: 10). 

Fericit e sufletul întru care locuieşte frica şi evlavia. Celui ce 
nu-i place a sluji unui stăpân, va fi slujitorul multora; şi cel ce nu 
suferă a se supune unui egumen se va supune multora, în felurite 
locuri. Scris este: Pricină caută bărbatul care voieşte să se 
despartă de prieteni, şi în toată vremea ocărât va fi (Pilde 18: 1). 
Tot aşa şi călugărul, despărţindu-se de mănăstire, pune drept 
pricină pe egumen şi pe fraţi, dar de ocara cea de la Dumnezeu şi 
de la oamenii pricepuţi niciodată nu va scăpa. 

Pentru unul ca acesta iarăşi zice Scriptura: Este o cale care 
oamenilor li se pare dreaptă, dar sfârşiturile merg în fundul iadului 
(Pilde 14: 12). Şi iarăşi zice: De căi ca aceasta se va sătura cel 
învârtoşat cu inima (Pilde 14: 14). De se va întâmpla ca mănăstirea 
întru care locuieşti să se strâmtoreze întru trebuinţele trupului, să 
nu părăseşti locul, căci atunci vei afla dobândă multă într-însul. 
Necuvioşilor nu le va plăcea de egumenul cuvios, nici dreptului tot 
ce e nedrept. 


PRICINA A PATRUZECI ŞI UNA 
Că celor nedeprinşi a fi singuri, a locui singuri e lucru primejdios. 
I. Din Pateric 


1. Un frate, depărtându-se de lume şi luând schima, s-a 
încuiat pe sineşi, zicând: „Sihastru sunt”. Şi auzind bătrânii, au 
venit de l-au scos pe dânsul şi l-au făcut să înconjoare chiliile 
călugărilor, să facă metanie şi să zică: „lertaţi-mă, că nu sunt 
sihastru, ci nou-începător”. 

2. Intrebat a fost un stareţ: „Cum poate omul a locui 
deosebi?” Şi a răspuns: „Atletul, de nu-şi va obişnui mâinile cu 
mulţi**, nu poate învăţa meşteşugul biruinţei, ca astfel să poată 
lupta singur cu cel potrivnic lui. lar călugărul, de nu se va pedepsi 
împreună cu fraţii ca să se înveţe meşteşugul gândurilor, nu poate 
locui în singurătate, nici a sta împotriva gândurilor”. 

3. Zis-a Avva Teodor: „Mulţi în vremea aceasta au ales 
odihna, înainte de a le-o da lor Dumnezeu”. 


II. A lui Avva Isaia 


Zis-a Avva Isaia: „De va voi mintea a se sui pe cruce mai- 
nainte până nu va fi încetat slăbănogirea simţirilor, mânia lui 
Dumnezeu va veni peste dânsa pentru că a încercat lucru peste 
măsura sa, netămăduind adică simţirile sale. Că de n-ar fi tămăduit 
de mai-nainte Domnul nostru lisus Hristos toate patimile omului 
pentru care a venit, nu S-ar fi suit pe Cruce. Că zice mai-nainte de 
a Se răstigni: Ducându-vă, vestiți lui Ioan cele ce aţi văzut: orbii 
văd, şchiopii umblă, leproşii se curăţă, morţii se scoală şi săracilor 
li se binevesteşte; şi fericit este care nu se va sminti întru Mine 
(Matei 11: 4-6). lar aceea că Ioan a botezat pe Domnul nostru lisus 
Hristos arată că cel ce se apropie să slujească lui Dumnezeu 
trebuie ca mai întâi să-şi mărturisească faptele sale. Că zice: Se 
potezau de Ioan, mărturisindu-şi păcatele lor (Marcu 1: 5). Multe 
alte semne a făcut Domnul lisus, dar prin cele arătate aici ne 
învăţăm acestea: 

Orbii iarăşi văd: cel ce ia aminte la nădejdea lumii acesteia 
orb este; iar dacă, părăsind-o pe dânsa, iarăşi va privi către 
nădejdea cea aşteptată, unul ca acesta va vedea iarăşi. lar că 
şchiopii umblă, aceasta arată că cel ce pofteşte pe Dumnezeu, dar 
iubeşte şi cugetele inimii celei de carne, şchiop este; iar de le va 
părăsi pe dânsele şi va iubi pe Dumnezeu din toată inima sa, acela 

umblă. Iar prin aceea că surzii aud ne învăţăm că cel ce este întru 
risipirea minţii surd este, prin robime şi uitare; iar dacă se va 
îndeletnici întru cunoştinţă, acela a auzit. Iar aceea că leproşii se 
curăţă, aceasta înseamnă că - precum este scris în Legea lui 
Moise: Necuratul să nu intre în casa Domnului (Deut. 23: 1-3) - 
lepros este tot cel ce are vrăjmăşie către aproapele, sau ură, sau 
râvnă [pizmă, invidie], sau clevetire; iar de le va părăsi pe acestea, 
acela s-a curăţat. 

Deci, dacă iarăşi va vedea orbul, şchiopul va umbla, surdul va 
auzi şi leprosul se va curăța, omul care a murit prin acestea în 
vremea  lenevirii3%, acum, înviază, se înnoieşte şi de aici 
binevesteşte simţirilor sale celor ce au sărăcit de sfinţitele 
bunătăţi [virtuţi] că iarăşi au văzut, iarăşi au umblat, iarăşi au 
auzit şi s-au curăţat. Aceasta dar e mărturisirea pe care o ai dat 
stareţului tău: întru toată reaua-pătimire şi smerita cugetare a 
vieţui. Că scris este despre Ioan: Imbrăcămintea lui era de păr de 
cămilă şi celelalte (Matei 3: 4), prin care se arăta reaua-pătimire 
care e cea dintâi care curăţă pe om, de atunci putându-se el 
îndeletnici spre a veni spre cruce. 

Căci crucea este semn al nemuririi ce va să fie, ca una care 
înainte de toate închide gurile fariseilor şi saducheilor; că fariseul 
este tip al vicleşugului, al făţărniciei şi al slavei deşarte, iar 
saducheul, al necredinţei şi al lipsei de nădejde, ale căror guri au 
fost astupate, după cea scrisă: Jar din ceasul acela nimeni nu mai 
cuteza a-L întreba. Apoi a trimis pe Petru şi pe loan ca să gătească 
Pastile (Luca 20: 40; 22: 8), cuvântul arătând că, de se vedea 
mintea pe sineşi nestăpânită de ceva, atunci se găteşte spre 
nemurire, aducându-şi simţirile sale întru una şi făcându-le pe 
dânsele un trup, hrănindu-le pe dânsele şi împărtăşindu-se ele 
dintr-însa fără de saţiu. 

Apoi, Scriptura zice că lisus S-a rugat, zicând: De este cu 
putinţă, treacă de la mine paharul acesta în ceasul acesta (Matei 
26: 39): al nostru este cuvântul - că, de va voi mintea a se sui pe 
cruce, de multă rugăciune are trebuinţă şi de multe lacrimi, şi a se 
supune în tot ceasul înaintea lui Dumnezeu, cerând ajutor de la 
bunătatea lui Dumnezeu, ca să fie întărind-o şi păzind-o pe dânsa 
întru viaţă nouă, sfântă şi nebiruită. Pentru că mare primejdie este 
în ceasul crucii: căci, rugându-se cineva, are trebuinţă de Petru, de 
Iacov şi de loan, adică de credinţă sănătoasă [Petru], de nădejde 
bărbătească [lacov] şi de dragoste desăvârşită [loan], ca printr- 
acestea să tragă asupră-şi harul cel de sus şi aşa să se poată sui pe 
cruce. Acestea toate se făcură Stăpânului nostru Hristos, Care 


330 Ape?etao = negrijii, ignoranței (precum am întărit şi în altă parte). 


chip nouă Se făcu întru toate, precum a zis Apostolul (I Pt. 2: 21), 
ca noi să cunoaştem puterea învierii Lui şi împărtăşirea de 
pătimirile Lui, doar cumva închipuindu-ne cu moartea Lui, să 
ajungem întru a doua înviere din morţi. Iar fierea pe care a gustat- 
o pentru noi ne este nouă închipuire [tip] spre pierderea cu totul a 
poftei celei rele ce este întru noi, spre a îngrădi gurile noastre şi a 
nu lăsa poftele să iasă din trup şi a se împlini; iar prin oţetul pe 
care l-a gustat pentru noi ne învăţăm să stingem toată obrăznicia 
şi tulburarea deşartă, iar prin scuiparea cu care a fost scuipat ne 
învăţăm a şterge toată plăcerea omenească şi toată slava lumii 
acesteia; iar prin cununa de spini ne învăţăm învinuirea şi 
batjocura ce ni se aduce în tot ceasul, răbdând ocările fără 
tulburare. 

Trestia cu care băteau capul lui pentru mântuirea noastră 
este o pildă pentru noi, ca totdeauna având coiful smeritei cugetări 
să umbrim toată mândria vrăjmaşului. lar aceea de a fi bătut cu 
vine înainte de a Se răstigni ne este nouă chip pentru a nu băga de 
seamă toată ocara omenească şi disprețul; iar prin împărţirea 
hainelor Lui şi a petrece El netulburat, ne învăţăm să trecem cu 
vederea cele ale lumii acesteia spre a ne sui pe cruce; iar aceea că 
era al şaselea ceas când El S-a răstignit, ne este nouă chip spre a 
ne împuternici împotriva a toată trândăvia [akedia] şi împuţinarea 
de suflet, până când va muri păcatul, după cea scrisă: Că prin 
Cruce a omorât întru Sineşi vrăjmăşia (Ef. 2: 16). 

lar aceea când în ceasul al nouălea lisus a strigat cu glas 
mare şi a zis Eli, Eli Lama Sabahtani ne învaţă pe noi ca - după 
răbdarea necazului pentru patimi până când se vor stinge - să 
îndrăznim de aici întru smerita cugetare şi să strigăm către 
Dumnezeu. lar din aceea adică a-Şi da duhul întru apusul soarelui 
ne învăţăm că, de se va izbăvi mintea din toată nădejdea celor 
văzute ale lumii acesteia, va fi semn că a murit păcatul în om; 
atunci se despică şi catapeteasma; adică după izbăvirea minţii, 
ceea ce stă“! între ea şi Dumnezeu piere. De aici, pietrele se 
despică şi mormintele se deschid, cuvântul arătând că, dacă se va 
face întru noi acea moarte, toată greutatea şi orbirea şi cele ce zac 
peste suflet vor pieri, şi simţirile cele moarte şi roditoare de 
moarte se însănătoşesc şi viază nebiruite. Iar a-L. înveli pe Dânsul 
în giulgiu curat şi a-L unge cu aromate arată sfinţenia minţii, care 
după moartea aceea o învăluie pe aceasta şi arată nemurirea care 
o odihneşte pe dânsa. Iar aceea adică că L-a pus pe Dânsul în 
mormânt nou, întru care nimeni n-a fost pus, şi au prăvălit o piatră 
mare peste uşă arată că, de se va izbăvi mintea de toate acestea şi 


331 Intervalul, piedica. 


se va sâmbetiza3%?, este într-un veac nou, cugetând la cele noi şi 
nestricăcioase. De aici înainte, unde e stârvul, acolo se adună şi 
vulturii (Matei 24: 28). Incă se scrie că a înviat întru slava Tatălui 
Său şi S-a suit în ceruri, şi a stat de-a dreapta slavei întru cele de 
sus (Evr. 1: 3), pe care chip, dându-l şi nouă Apostolul, zice: Dacă 
v-aţi sculat împreună cu Hristos, pe cele de sus căutaţi-le, unde 
Hristos este şezând de-a dreapta lui Dumnezeu; cugetaţi deci cele 
de sus, şi nu cele de jos, căci aţi murit (Col. 3: 1-3). Şi puternic 
este numele Lui cel sfânt a ajuta neputinței noastre, astfel ca, după 
măsura sărăciei noastre [duhovniceşti], să părăsim păcatele 
noastre şi să aflăm milă cu cei vrednici de El. Amin. 


III. A lui Avva Marcu 


Este o lucrare a harului necunoscută  pruncului 
[începătorului] şi este alta a răutăţii ce se aseamănă adevărului. Şi 
bine este a nu cugeta unele ca acestea, din pricina înşelăciunii; 
nici, iarăşi, a le anatematisi, din pricina adevărului**, ci pe toate 
prin nădejde a le aduce lui Dumnezeu, că El ştie folosul 
amândurora3%. 


IV. A lui Avva Cassian 


Cei ce sunt împreună cu fraţii, pentru că nu pot răbda 
războiul cel din patimi, aceştia caută pustia şi singurătatea, 


332 Sabatiza sau odihni. 

353 Trad. neogr.: „din pricina necunoaşterii adevărului”. 

334 Deşi scurt, acest text este plin de bogăţie duhovnicească. S-ar putea 
spune că aici se cere, pe de o parte, multă credinţă şi nădejde în cuvântul 
lui Dumnezeu cel arătat prin ascultarea faţă de un părinte, iar pe de alta 
în lucrarea duhovnicească pe care o urmează începătorul din ascultare 
faţă de părintele său sau de alţi părinţi care l-au sfătuit sau îl pot sfătui. 
Primejdia de care trebuie să se ferească este înşelarea şi răutatea; 
acestea cuprind pe începător fie din cugetarea discursivă, iscoditoare, 
lipsită de credinţă faţă de cele ce le lucrează sau chiar faţă la Dumnezeu 
şi părintele său duhovnicesc. Avva Marcu cere apoi ca toate (ispitele 
adică) să fie aduse cu nădejde la Dumnezeu, pentru a rândui El folosul 
sau vrednicia amândurora. Acestea două sunt cugetarea îndrăzneață la 
lucrarea cea necunoscută sau tainică a harului şi cugetarea plină de 
bănuială la o posibilă lucrare a răutăţii ce voieşte să se asemene 
adevărului. Ambele sunt ispite pe care puţini dintre începători le pot 
înţelege şi birui, drept pentru care Avva Marcu propune aducerea lor la 
Dumnezeu cu nădejde, adică prin rugăciune, prin căutarea voii Sale şi a 
altor părinţi mai sporiţi, şi prin toate celelalte osteneli. 


socotind că acolo, nefiind niciunul mişcându-le pe dânsele şi 
zădărându-le, acestea se vor birui cu lesnire; aceştia, dar, să 
cunoască că se batjocoresc de draci sau şi de mândrie foarte sunt 
ţinuţi; căci, pentru a nu voi să se osândească pe sineşi şi a-şi 
atribui asupră-le pricinile patimilor, dau vina pe fraţi şi fără 
socoteală voiesc a fugi de dânşii, şi pentru aceea nenumăratele lor 
boli şi le păstrează netămăduite. Căci atâtea patimi netămăduite 
câte vor duce în pustie, pe acestea prin singurătate numai le 
acoperă, însă nu le şterg; căci, pentru cei ce nu s-au izbăvit de 
patimi, depărtarea nu numai că păstrează  nedescoperite 
neajunsurile, ci ştie să le şi acopere pe dânsele, ca aşa cei ce le au 
pe dânsele să ajungă nici să nu le mai simtă, nici a cunoaşte de aici 
înainte de ce patimi se biruiesc. 

Ba mai mult, [gândurile cele rele] le pun lor în gând nălucire 
a faptei bune şi cum că ei au îndreptat îndelunga-răbdare şi 
smerenia şi celelalte fapte bune, dar numai până când nu este de 
faţă cel ce le-ar putea întărâta. Iar de se va întâmpla vreodată vreo 
pricină mişcându-i pe aceştia şi zădărându-i, îndată patimile cele 
învistierite într-înşii şi mai-nainte ascunse, ca nişte cai fără de 
frâie sărind de pe locurile lor, iute foarte şi în chip sălbatic pe 
călugăraşul lor spre pierzare îl târăsc, ca unele ce din lunga 
liniştire şi îndeletnicire sunt hrănite şi îngrăşate. Pentru că 
patimile cele dintru noi mai mult se sălbăticesc de vor fi odihnite 
dinspre [slobozite de] petrecerea cea cu oamenii; ba chiar şi acea 
mică împuţinare a [sălbăticiei] lor, pe care din împreună- 
petrecerea cea cu fraţii au împuţinat-o, este de asemenea pierdută 
în singurătate, iar atunci când cel ce îi întărâtă pe dânşii este de 
faţă, ele mai mult se întăresc şi se împuternicesc asupra noastră 
decât mai-nainte*5. 


335 Această nevoinţă făţarnică e prezentă şi în viaţa mirenilor, căci şi 
aceştia obişnuiesc să-şi acopere patimile (cu deosebire tristeţile, 
necazurile, frustrările şi cele ce vin de aici: mânia, viclenia, curvia şi 
altele): refugiindu-se în „singurătatea” sau „pustia” amăgirii comunicării 
şi a distracţiei prin mijloacele „media”, aruncându-se pe eişi în hăul fără 
de sfârşit al imaginii virtuale întru „isihia” adormirii patimilor sau a 
conştiinţei, şi a indiferenţei ce le lucrează pe acestea, iar de aici, odată 
sporite şi îngrăşate întru amăgirea vindecării lor, odată ce sunt frustrati 
de lucrarea acestora sau împărtăşirea de roadele lor, devin mult mai 
sălbatici ca mai-nainte. O a doua formă de fugă în „pustie” spre „liniştire” 
e cea a unora care, dobândind niscai mângâieri prin oarecare osteneli 
duhovniceşti, devin refractari până şi la cele mai fireşti relaţii dintre 
oameni, tremurând de frica ispitelor ce i-ar putea munci prin aceştia, 
ajungând să se despartă de lume ca de o împărăție a Diavolului, şi nu ca 
de o pricină de sporire în credinţă, precum zicea Sfântul Efrem mai- 
nainte. Bine îndeamnă şi Domnul, nu zicând „Indepărtează ispitele de la 


Că precum fiarele cele veninoase, în pustie şi întru ale lor 
culcuşuri liniştindu-se, atunci îşi arată turbarea lor - când apucă 
adică pe cineva care se apropie -, tot aşa şi oamenii cei pătimaşi, 
cei ce nu cu aşezământul bunătăţii, ci cu sila pustietăţii se 
liniştesc, atunci borăsc veninul sufletului - când apucă pe cineva 
din cei ce se apropie. 


V. De la Sfântul Varsanufie 


Un frate a întrebat pe stareţul, zicând: „Gândul îmi zice că 
«liniştea este mai de nevoie decât toate şi este de mare folos 
sufletului tău»; oare bine zice?” 

Răspuns-a stareţul: „Liniştea nu este altceva decât a aduna 
inima dinspre dare şi luare şi dinspre plăcerea cea spre oameni şi 
dinspre celelalte lucrări asemenea. Deci şi tu, nu da nici nu lua cu 
cineva din cei din afară, şi aşa, înstrăinându-i de la tine, te 
linişteşti. Că zis-a Domnul: Milă voiesc, iar nu jertfă (Matei 9: 13). 
Deci odată ce ştii că mila este mai mult decât jertfa, spre milă 
pleacă inima ta; căci pricinuirea [pretextul] liniştii poate aduce pe 
cineva întru înalta cugetare înainte ca acesta să se câştige pe 
sineşi, adică înainte să se facă fără prihană. Căci atunci când 
cineva poartă crucea, atunci se poate linişti. Deci, dacă te vei 
milostivi, vei afla ajutor, iar dacă te vei întinde peste măsura ta, 
cunoaşte că vei pierde şi ceea ce ai câştigat. Deci nici în afară, nici 
înăuntru3, ci pe mijloc mergi, pricepând voia lui Dumnezeu, că 
zilele rele sunt (Ef. 5: 16)”. 

Zis-a fratele: „Lămureşte-mi, Părinte, ce este ceea ce ai zis, 
«nici afară, nici înăuntru a merge, ci pe mijloc»? Oare nu ar trebui 
ca şi pe oarecare zile să le osebesc liniştii, iar pe altele oarecare, 
grijilor?” 

Zis-a bătrânul: „A nu îndrăzni întru linişte, nici a dispreţui 
cele ce ne răspândesc, aceasta este calea cea de mijloc care nu 
cade; dar întru linişte se cuvine a avea smerenia, iar întru 
răspândire, trezvirea, iar pentru a ne aduna gândurile nu este 
hotar, nici ceasuri, şi cu atât mai vârtos zile, ci se cuvine a face 
după cele ce ne vin asupră-ne. Încă se cuvine a pătimi împreună cu 
cei din obşte, căci cel ce face aceasta, porunca Apostolului o 
împlineşte; adică, dacă cineva se necăjeşte (cf. Rom. 8: 17; 1 Cor. 
12: 26), să se necăjească şi el împreună cu dânsul, ca să-l mângâie 
şi să-l îmbuneze; că aceasta este împreună-pătimirea. Şi bine este 
a pătimi împreună cu cei neputincioşi şi a ajuta slujbelor lor. Că, 
dacă doctorul care se îngrijeşte de neputincios are plată, cu atât 


noi”, ci şi nu ne duce pe noi [nu ne lăsa să cădem] în ispită. 

mai vârtos cel ce întru toate pătimeşte împreună cu alţii după 
puterea sa. lar dacă cineva nu întru toate, ci numai întru unele 
pătimeşte cu aproapele, iar întru altele nu, chiar şi întru acelea 
întru care pătimeşte, el îşi împlineşte voia sa [şi nu pe a lui 
Dumnezeul]*%”. Şi mai cunoaşte şi aceasta: că, pe cât se pogoară 
omul întru smerenie, pe atât sporeşte. Deci a petrece tu acum în 
chilie, nelucrător te face pe tine [lucrul, şederea], că te faci pe tine 
ferit de necazuri; iar întru a fi tu fără de grijă mai-nainte de vreme, 
vrăjmaşul cel de obşte îţi găteşte ţie tulburare înaintea odihnei, ca 
să te facă să zici «o, de nu m-aş fi născut!””. 

Zis-a fratele: „Dar gândul îmi zice mie că, de mă voi duce 
undeva şi mă voi linişti, vin întru linişte desăvârşită; că dator 
[vinovat] sunt cu multe păcate, şi voiesc să mă izbăvesc de ele; iar 
pentru că sunt cu oamenii, şi nu pot veni în plângere şi umilinţă, 
gândul îmi zice că, atât cât sunt cu oamenii, nu le pot câştiga pe 
acestea. Deci fă milă cu neputinţa mea, Părinte, şi spune-mi cum 
să mă mântuiesc de aceste gânduri rele!” 

Răspuns-a stareţul: „Frate, omul cel dator, de nu va da mai 
întâi datoria înapoi, măcar de se va duce în cetate, ori în sat, dator 
este, şi nu are slobozenie a şedea în odihnă. lar de se va osteni, 
mai întâi trebuie să treacă prin ruşinea oamenilor, şi atunci, de 
oriunde va putea, plăteşte datoria şi se izbăveşte. Iar izbăvindu-se, 
atunci cu încredere şi multă îndrăzneală poate umbla printre 
oameni şi a şedea unde voieşte. 

Deci, de se va osteni omul după puterea sa a suferi ocări, 
sudalme, necinstiri şi pagube pentru păcatele cele făcute de 
dânsul, smerenie şi osteneală se învaţă, şi aşa se vor ierta lui 
păcatele, după cea scrisă: Vezi smerenia mea şi osteneala mea şi 
lasă toate păcatele mele (Ps. 24: 18). Şi sileşte-te să înţelegi câte 
ocări şi defăimări a răbdat Stăpânul nostru Hristos mai-nainte de 
Cruce, şi numai după acestea s-a suit pe Cruce3! Tot aşa nimeni 
nu poate veni în linişte desăvârşită şi roditoare şi întru sfânta 
odihnă a desăvârşirii, de nu mai-nainte va pătimi cu Hristos şi va 


337 La această zicere aflăm în Filocalie (Vol. 11, nota 472) o frumoasă 
scolie: „La cel ce n-a lepădat în toate egoismul, acesta îi e prezent într-o 
anumită măsură în toate celelalte. Chiar şi în ceea ce pare că a lepădat 
egoismul, cine ştie ce interes îl face să sufere cu altul într-un anumit caz, 
sau moment? Poate se gândeşte că va suferi şi el de ceea ce suferă acela. 
În mila suferitoare pentru altul e o depăşire palpitantă de sine. Se trece 
iarăşi de graniţa proprie, de graniţa în care suntem închişi, în Dumnezeu 
cel transcendent care nu e închis în Sine, ci e plin de o iubire desăvârşită 
pentru creaturile Sale. Acela nu mai e reţinut de niciun egoism, de nicio 
limită”. 

suferi toate pătimirile Lui, aducându-şi aminte de Apostolul ce 
zice: Să pătimim împreună cu Dânsul, ca şi împreună cu Dânsul să 
ne preaslăvim (Rom. 8: 17). 

Deci să nu te rătăceşti, că, afară de aceasta, altă cale de 
mântuire nu este. Iar pentru plâns: de nu te vei nevoi, cu oamenii 
fiind, a nu lua către cineva dintr-înşii îndrăzneală, plânsul şi 
străpungerea nu vin. Dacă pentru aceste îndreptări vei fugi de 
fraţi, cunoaşte că de nevoinţă şi de stadie fugi. Deci nevoieşte-te 
împreună cu oamenii a birui îndrăzneala cea către dânşii, căci într- 
alt fel nu vei putea birui îndrăzneala cea către dânşii şi nu vei 
putea câştiga plânsul sau străpungerea, că zice Apostolul: Că, dacă 
va pătimi cineva, de nu va fi muncit după Lege, nu se va încununa 
(II Tim. 2: 5). Fă după puterea ta, frate, şi îţi ajută ţie Dumnezeu, 
şi să nu uiţi, precum am zis, întru toate a păzi smerenia şi 
ascultarea şi supunerea, şi te vei mântui întru Domnul. 


VI. Din Pateric 


1. Zis-a un stareţ: „E cu putinţă ca omul, chiar şi o sută de ani 
şezând în chilie, să nu se înveţe cum trebuie să şadă în chilie”. ' 

2. Un stareţ a avut un ucenic, nu puţini ani bine împlinind 
ascultarea; acesta, nefiind încă desăvârşit, poftea să se liniştească. 
Într-o zi, apropiindu-se de stareţ, i-a făcut lui metanie, zicând: „Fă- 
mă, Părinte, ca să fiu singuratic, adică a locui deosebi”. Şi a zis 
stareţul: „Caută loc potrivit, şi să facem chilie”. Iar el, ducându-se 
cale ca de o milă, a aflat loc şi, venind, a vestit stareţului; şi au 
făcut chilie. Şi a zis stareţul fratelui: „lată ceea ce ai cerut; şezi 
dar în chilie; şi, când vei avea trebuinţă: mănâncă, bea, dormi, 
numai din chilia ta să nu ieşi până sâmbătă, iar atunci vino la 
mine”, şi, acestea poruncindu-i lui, s-a dus. 

Iar fratele a făcut după poruncă două zile, iar a treia zi, 
mâhnindu-se [cuprins de akedie], a zis către sineşi: „Ce e aceasta 
ce mi-a făcu mie stareţul?” Şi, sculându-se, a cântat mulţi psalmi şi 
a mâncat după apusul soarelui; şi, rugându-se, s-a dus să doarmă 
pe rogojina sa. Şi a văzut un arap [etiopian] zăcând şi scrâşnind cu 
dinţii asupra lui, şi de îndată a fugit părăsind chilia şi ducându-se 
la stareţul lui, şi, bătând în uşă, a zis: „Avva, miluieşte-mă şi îmi 
deschide”. Iar stareţul nu i-a deschis lui până dimineaţă. lar 
dimineaţă l-a aflat pe dânsul rugându-se şi zicând cu lacrimi: 
„Miluieşte-mă, rogu-mă ţie, şi primeşte-mă să petrec aproape de 
tine, că arap sălbatic scrâşnind asupra mea cu dinţii am văzut 
zăcând pe rogojina mea când m-am dus să dorm, şi nu mai pot să 
locuiesc acolo”. Iar stareţul, milostivindu-se, l-a băgat pe dânsul 
înăuntru şi i-a pus lui tipic după putere pentru urmarea vieţii celei 


singuratice [adică monahiceşti]; şi, puţin câte puţin, s-a făcut 
monah iscusit. 

3. Un frate oarecare, şezând în chilie, se tulbura de 
singurătate; şi, ducându-se la Avva Teodor al Fermei, i-a vestit lui 
cele ce a pătimit. Şi a zis stareţul: „Du-te, smereşte-ţi gândul tău şi 
petrece împreună cu alţii”. lar el a făcut aşa. Şi după puţin, 
întorcându-se la stareţul, a zis: „Nici cu oamenii nu mă odihnesc”. 
Şi i-a zis lui stareţul: „Dacă nici singur nu te odihneşti, nici cu 
oameni petrecând, pentru ce ai ieşit să te faci călugăr? Au nu ca să 
suferi necazuri? Spune-mi, dar, câţi ani ai în călugărie?” Şi a 
răspuns: „Opt”. Zis-a stareţul: „Cu adevărat, frate, eu am şaptezeci 
de ani de călugărie şi niciodată n-am aflat desăvârşit odihnă, în 
nicio zi, şi tu în opt ani voieşti odihnă desăvârşită?” Şi întărindu-se 
fratele de stareţul, s-a dus. 

4. Se spunea despre Avva Teodor şi despre Avva Luchie, ai 
mănăstirii  Enatului din Alexandria, că, supărându-se de 
gândurile mutării vreme de cincizeci de ani, le amăgeau pe ele, 
zicând: „După iarna aceasta ne vom muta de aici”. Atunci iarăşi, 
venind vara, ziceau: „După vara aceasta ne ducem”. Şi aşa, cu 
zăbovirile înşelând gândurile, au petrecut pe loc până la sfârşit. 


VII. A lui Avva Isaac 


Frate, nimeni nu poate birui patimile fără fapte bune simţite, 
adică trupeşti şi văzute; aşijderea şi răspândirea minţii nu este cu 
putinţă să o biruim într-alt fel fără decât prin îndeletnicirea de 
cunoştinţa cea duhovnicească sau a altei griji după Dumnezeu; 
căci mintea noastră uşoară este, şi, de nu se va lega în oareşicare 
cugetare3%, nu va înceta din răspândire. Că, dacă nu va birui mai- 
nainte pe vrăjmaşi, cum va fi în pace? Şi, dacă pacea nu va 
împărăţi întru dânsul, cum poate să afle şi să priceapă cele 
învistierite înăuntrul păcii? Căci patimile sunt perete pentru cele 
ascunse ale sufletului; iar dacă acestea nu vor fi cele ce vor cădea 
mai întâi prin fapte arătate*!, cele dinăuntru ale lor nu se vor vădi. 
Că cine ar putea, în afara zidului fiind, să petreacă cu cei dincolo 
de acesta? De asemenea, nimeni nu poate vedea soarele prin 
pâclă, nici virtuțile sufletului, încă zăcând deasupra ceața 


3 Enat era numele unei mănăstirii din Egipt, care a primit acest 
nume din pricina distanţei la care se afla de Alexandria - nouă semne. 
Despre această mănăstire s-a vorbit şi mai-nainte, în viaţa Sfintei Teodora 
(nota trad. neogr.). 

patimilor. 

Roagă-te lui Dumnezeu să-ţi de ţie a simţi dorirea şi poftirea 
duhului; iar când îţi va veni ţie această simţire, atunci, cu 
adevărat, poţi să te depărtezi de lume şi lumea se va depărta de 
tine, adică de împătimirea de cele materialnice. Însă întru sudoare 
a binevoit Domnul Cel înţelept a căuta şi afla pâinea aceasta; şi 
aceasta cu folos: ca nu mai-nainte de vreme, împărtăşindu-ne 
dintr-însa, să ni se facă nouă nemistuire*? şi să murim. Deci 
faptele bune unele din altele se nasc; iar dacă, grăbindu-te, nu te 
vei apuca a câştiga mai întâi maicile, şi te vei sili a lua pe fiice, 
acestea, de nu le vei lepăda îndată de la tine, se vor face sufletului 
tău ca nişte năpârci. 


VIII. A lui Avva Varsanufie 


Un frate oarecare, şezând în linişte şi citind în Paterice că 
„dator este cel ce cu adevărat voieşte a se mântui mai întâi cu 
oamenii a suferi ocări, defăimări şi necinstiri, şi, simplu, mai întâi 
simţirile sale a le îndrepta, şi aşa a se izbăvi de războiul cel printr- 
însele, şi abia atunci a veni spre liniştea cea desăvârşită - precum 
şi Domnul nostru lisus Hristos a făcut: necinstindu-Se mai întâi şi 
defăimându-Se - şi aşa să vină spre Cruce, care este murire a 
cărnii şi a patimilor şi odihnă desăvârşită şi sfântă”, a zis către 
sineşi: „Eu, ticălosul, n-am făcut niciuna din acestea, ci, din 
neputinţa mea smintind pe toţi, m-am depărtat de oameni. Deci 
oare dator sunt ca iarăşi să vin în mijlocul oamenilor, şi, ajutând 
Dumnezeu, precum au zis şi Părinţii, voi intra în linişte, ca nu 
cumva zadarnică să se facă osteneala mea?” Şi le-a vestit pe 
acestea bătrânului. 

Iar el i-a răspuns lui aşa: „Bine au zis Părinţii, şi într-alt fel nu 
este, ci, de vreme ce se fac multe pricinuiri [pretexte] întru care 
omul socoteşte că face bine, şi încă altele prin care socoteşte că se 
poate vătăma, trebuie să se păzească bine pe sineşi. lar de ai ajuns 
a şedea singur, şi vei veni în mijlocul oamenilor, îţi vei naşte ţie 
slava deşartă; dar poate că nu-ţi este potrivit în lume a şedea, căci, 
de vei stărui cu gândul acolo, se fac două rele. Dar dacă te vei 
prihăni pe sineşi, ca cel ce nu ai făcut cea cu datorie pentru 
drumul crucii, zicând «întru necunoştinţă am şezut deosebi», ştie 
prihănirea aceasta, prin ocara şi necinstea ce ţi le aduce, să aducă 
pe cel ce o primeşte pe ea cu adevărat la măsura crucii”. 

PRICINA A PATRUZECI ŞI DOUA 


Că nu se cuvine a grăi împotrivă cu pricire, nici întru cele ce par a 
fi bune, ci a ne supune aproapelui, pentru Dumnezeu, în toate. 


I. Din viaţa Cuviosului Simeon Stâlpnicul 


Atunci când Simeon şi-a izvodit cu mintea petrecerea lui cea 
nouă pe stâlp, iar vestea despre dânsul se răspândi pretutindeni, 
de acest nou-arătat şi străin lucru, dumnezeieştii Părinţi ce locuiau 
în pustie spăimântându-se, au trimis pe oarecare către dânsul; 
acestora ei le-au poruncit să-l certe pe dânsul pentru această 
străină izvodire şi să-l înveţe să umble pe cărarea cea bătută şi 
obişnuită sfinţilor, şi să nu o dispreţuiască, pe care o ceată atât de 
mare de fericiţi călătorind, către ceruri s-au suit şi în corturile cele 
veşnice au intrat. Apoi, temându-se ca nu cumva izvodirea să fie 
plăcută lui Dumnezeu, iar ei să socotească lucrul omeneşte, au 
poruncit celor trimişi şi aceasta: cum că, de ar vedea pe bărbat 
părăsind voia sa şi depărtându-se de pe stâlp şi pogorându-se de 
acolo pentru ascultarea de ei, să-l oprească de îndată şi să-i 
poruncească să rămână statornic în scopul ce şi l-a ales. 

Căci aşa s-ar fi convins că acolo se arată Dumnezeiasca 
iconomie şi că nu trebuiau să se îndoiască pentru cele viitoare: 
cum că cu bun-sfârşit va împlini un început ca acesta; iar dacă 
greu arătându-se ar fi fost şi nici puţin n-ar fi suferit sfătuirea - şi 
aşa, simplu şi fără socoteală urmează voilor sale -, arătat e cum că 
departe de smerita cugetare este, în care pricină cine ar fi zis că 
nu vicleanul era cel ce i-a băgat lui nişte gânduri ca acestea? 
Pentru aceasta le-a poruncit ca, de s-ar afla aşa, şi jos să-l tragă pe 
dânsul şi chiar fără de voie să-l pogoare de pe stâlp. 

Dar solii l-au aflat pe Simeon ca pe un părinte al ascultării şi 
al smeritei cugetări, aceştia adică, chiar din însăşi vederea lui şi de 
întâia grăire, de sfială către dânsul s-au umilit, încât nici a mai 
privi nu puteau; însă, pentru porunca Părinților celor ce i-au trimis 
şi pentru însăşi această bunătate a slujirii [ce li s-a încredinţat], i- 
au spus aceluia cu de-amănuntul toate cele zise de aceia. Iar el, 
blândul cu adevărat şi smeritul cu inima, certarea suferind-o, n-a 
grăit împotrivă, nu s-a mâniat, n-a luat în batjocură această 
certare, nimic, nici mic, nici mare n-a grăit, ci, cu foarte lină şi de 
jos căutare, lui Dumnezeu dând mulţumire şi Părinților, pentru 
grija cea pentru dânsul mărturisind har*%, nelenevindu-se de 
nimic, s-a apucat a se pogori de pe stâlp. Iar ei, oprindu-l îndată, i- 
au descoperit socoteala Părinților, rugându-l să rămână statornic 

în starea cea de pe stâlp; şi, urându-i lui Simeon sfârşit bun şi 
odihnă adevărată pentru desele lui osteneli, s-au dus. 


II. Din Pateric 


1. Zis-a Avva Pimen: „Voia omului este zid de aramă între 
dânsul şi Dumnezeu şi piatră ce loveşte împotrivă. Deci, de o va 
părăsi omul pe aceasta, va zice şi el: Intru Dumnezeul meu voi 
trece zidul (Ps. 17: 29). Dar, dacă cu voia se va amesteca şi 
îndreptăţirea [de sine], mult se va osteni3% omul”. 

2. Zis-a un stareţ: „Pricirea vinde pe om iuţimii, iar iuţimea îl 
vinde pe dânsul orbirii, iar orbirea îl face pe el să lucreze tot răul”. 

3. Întrebat a fost Avva Ammona: „Care este calea cea strâmtă 
şi necăjicioasă?” Şi, răspunzând, a zis: „Calea cea strâmtă şi 
necăjicioasă este a sili omul gândurile sale şi a tăia pentru 
Dumnezeu voile sale. Şi este şi aceasta: /ată, noi am lăsat toate şi 
am urmat [ie (Matei 19: 27)”. 

4. Povestit-a Avva Ioan că Avva Anuv şi Avva Pimen, împreună 
cu alţi cinci, erau fraţi după trup şi au locuit întâi în Schit; apoi, 
dacă Schitul s-a pustiit de mazichi3%5, întâi s-au dus într-un loc ce 
se chema Teremuthin, întru care era o capişte, întru care au locuit 
puţin, până s-au socotit unde trebuie să se ducă. Şi a zis Avva 
Anuv, care era cel dintâi dintre ceilalţi, către Avva Pimen: „Fă 
dragoste tu şi fraţii tăi, şi fiecare dintre noi să se liniştească de 
sineşi, şi să nu ne întâlnim unii cu alţii în săptămâna aceasta”. 
Răspuns-a Avva Pimen: „Precum voieşti, aşa vom face”. Şi au făcut 
aşa. 

Şi era acolo un idol de piatră, şi în fiecare dimineaţă Avva 
Anuv împroşca cu pietre faţa idolului, iar seara îi zicea lui „iartă- 
mă”. Şi a făcut aşa toată săptămâna. lar sâmbătă s-au întâlnit unii 
cu alţii. Şi a zis Avva Pimen lui Avva Anuv: „le-am văzut pe tine, 
Avva, în această săptămână împroşcând cu pietre faţa idolului, iar 
după aceasta făcând lui metanie. Spune-mi, aşa face un 
credincios?” Răspuns-a bătrânul: „Aceasta pentru voi am făcut-o: 
că pe când m-ati văzut pe mine împroşcând faţa idolului, aţi văzut 
cumva dacă a grăit s-au s-a mâniat?” Răspuns-a Avva Pimen: „Nu”. 
„Şi iarăşi, când i-am făcut lui metanie, au oare s-a tulburat şi a zis 


344 Sau: „De multe rele-pătimiri va avea parte”. 

345 Mazichii erau un popor barbar care locuia la vest de Râul Triton în 
Libia. Unii socotesc, urmându-l pe Herodot, că aceştia sunt unii şi aceiaşi 
cu mezii. Aceştia îşi lăsau partea dreaptă a capului netunsă, iar pe cea 
stângă o rădeau, iar trupurile şi le vopseau. Pretindeau că sunt urmaşii 
troienilor, care s-au risipit după ocuparea cetăţii Troia de către greci 
(nota trad. neogr.). 


«nu te iert»?” Zis-a acela: „Nu”. Şi a zis stareţul: „Deci şi voi, 
fraţilor, de voiţi ca să petrecem unii cu alţii, să ne facem ca idolul 
acesta, care, de se va ocări sau se va slăvi, nu se tulbură; iar de nu 
voiţi să se facă aşa, iată, la această capişte sunt patru porţi, fiecare 
din voi, unde voieşte, acolo să se ducă”. Şi cum au auzit fraţii, s-au 
aruncat pe sineşi jos, zicând lui: „Precum voieşti, Părinte, vom 
face, şi vom asculta precum ne zici nouă”. 

Zis-a Avva Pimen: „Am petrecut unii alături de alţii toată 
vremea noastră, lucrând după cuvântul bătrânului pe care ni l-a zis 
nouă; şi pe unul l-a făcut iconom, şi, orice ne punea înainte, 
mâncam, şi cu neputinţă era a zice cineva din noi «adune nouă 
altceva», sau «nu voim a mânca aceasta», şi aşa toată vremea 
noastră o treceam în odihnă şi pace”. 

5. Zis-a Avva Alonie: „De nu m-aş fi răsturnat cu totul, nu m- 
aş fi putut zidi pe sinemi, adică de nu aş fi părăsit tot ce mi se 
părea mie bun [venind] din a mea voie, nu aş fi putut câştiga 
faptele bune”. 

6. Intrebat a fost Avva Pimen de un frate: „Cum sunt dator a 
fi în locul în care locuiesc?” Şi a răspuns: „Să ai cuget de nemernic 
[străin]: oriunde vei merge, să nu cauţi a avea cuvântul tău înainte, 
şi te vei odihni”. 

7. Zis-a iarăşi: „Nu împlini voia ta; de nevoie este mai vârtos a 
te smeri înaintea fratelui tău”. 

8. Un frate a întrebat pe un stareţ, zicând: „Ce să fac?” 
Răspuns-a lui stareţul: „Du-te şi te apropie de cel ce zice «ce 
voiesc eu?» Şi vei avea odihnă, adică urmează pe cel ce nu voieşte 
voia sa, şi zice «eu nu voiesc nimic», şi te odihneşti”. 

9. Zis-a oarecine din Părinţi o pildă pentru smerita cugetare, 
că au zis cedrii către trestii: „Cum voi, slabe fiind şi neputincioase, 
iarna nu vă frângeţi, iar noi, atât de mari fiind, ne zdrobim, iar 
uneori ne şi dezrădăcinăm?” Şi au răspuns trestiile, zicând: „Noi, 
atunci când vine iarna şi suflă vânturile, ne plecăm cu vânturile 
încoace şi-ncolo, şi pentru aceasta nu ne frângem, iar voi, stând 
împotriva vânturilor, vă primejduiţi”. Şi zicea stareţul: „Se cuvine 
ca să ne dăm la o parte atunci când se face cuvânt de ocară, şi a 
da loc iuţimii [până va trece], şi a nu ne împotrivi, ca [nu cumva] 
să cădem în gânduri, în cuvinte şi în lucruri fără de cale”. 

10. Doi bătrâni erau de ani mulţi şezând unul cu altul şi 
niciodată n-au făcut vreo ceartă; şi a zis unul către celălalt: „Să 
facem şi noi o ceartă precum oamenii”. Iar celălalt, răspunzând, a 
zis: „Nu ştiu cum se face cearta”. Zis-a acela: „lată, voi pune o 
cărămijoară în mijloc şi voi zice că este a mea, iar tu să zici că nu, 
că este a mea, iar de aici se face începutul”. Deci a pus în mijloc 
cărămijoara şi a zis celuilalt: „A mea este”. Iar celălalt a zis: „Ba 


nu, ci a mea este”. Şi zice celălalt: „Dacă este a ta, ia-o şi te du”. Şi 
s-au despărţit, neputând a se prici unul cu celălalt. 


III. A Sfântului Efrem 


De vei locui cu fraţi: să nu voieşti a porunci lor, ci mai vârtos 
[voieşte] a fi chip lor întru cele bune, ascultându-i pe dânşii întru 
cele ce-ţi zic ţie. Iar dacă, trebuinţă fiind, vei grăi, zi ce vrei să zici, 
ca unul care sfătuieşte cu smerenie. lar dacă alt frate va zice ceva 
împotriva celor grăite de tine, să nu te porneşti cu mintea, ci lasă 
voia ta pentru dragoste şi pace, şi, cu blândeţe, zi-i aşa celui ce-ţi 
zice ţie împotrivă: „Eu, blagoslovitule, ca un mojic am grăit şi eu, 
socotind aşa, deci mă iartă, că necunoscând am grăit; şi fie precum 
ziseşi tu”. Şi întru aceasta diavolul cel ce alcătuieşte tulburări se 
va întoarce înapoi deşert şi ruşinat. Deci aceea a te prici şi a-ţi 
impune voia ta ridică tulburări şi mânie anevoie vindecată; iar 
mânia, zice, în şanurile necredincioşilor se odihneşte (Eccl. 7: 10). 
Şi iarăşi zice: Pornirea mâniei lui, [se face] căderea lui (Sirah 1: 
22). Pentru aceea şi Apostolul porunceşte, zicând: Și robului 
Domnului nu i se cade să se sfădească (II Tim. 2: 24). 


IV. A lui Antioh Pandectul 


Omul gâlcevitor nu numai cu ai săi nu se împăciuieşte 
vreodată, ci nici cu cei străini. Că vrând pe gâlcevitorul său gând 
a-l adeveri [cu vorba sau cu lucrul], de-a pururea izvodeşte 
vicleşuguri, şi adeseori se întărâtă şi pe alţii îi tulbură, şi 
posomorât se află tuturor. Că scris este la Facere: Că a luat Isav 
femei de la cei de alt neam, şi erau gâlcevitoare cu Isaac şi cu 
Rebeca. Şi a zis Rebeca lui Isaac: Mi-am urât viaţa mea pentru 
fiicele fiilor lui Het (Fac. 24: 34-35; 27-46), cuvântul arătând că a 
se  gâlcevi se potriveşte celor fără de Dumnezeu, şi nu 
credincioşilor şi blagocestivilor. Că cei cu adevărat Creştini şi 
Ucenici ai lui Hristos pe al loruşi Stăpân şi Învățător Îl urmează, 
despre Care scris este: Nu Se va prici, nici nu va striga, nici nu va 
auzi cineva în ulite glasul Său (Is. 42: 2). Unii ca aceştia nu se 
ispitesc a dezlega niciun lucru cu gâlceavă şi cu pricire, ci prin 
răbdare, rugăciune şi prin ascultare şi nădejdea cea de o 
socoteală*; niciodată nu pun cuvântul lor ca să stea înainte sau 
îndrăznind întru voia lor, precum şi Domnul a zis: Am venit nu ca 
să fac voia Mea, ci voia Celui ce M-a trimis pe Mine, a Tatălui 
(loan 6: 38-39). 


346 Ce se îndreaptă adică numai spre Dumnezeu. 


V. A lui Avva Isaia 


De vei locui cu frate, şi vei voi să se facă lucru, iar fratele cu 
care locuieşti nu voieşte a se face acela, sloboade lui voia ta, ca să 
nu se facă pricire şi să se scârbească. Şi fii către fratele ca un 
nemernic; să nu-i porunceşti în vreun lucru şi să nu voieşti a-i fi lui 
cap. De-ţi va rândui ţie un lucru pe care nu-l voieşti, luptă-te cu 
voia ta până când vei face cea rânduită, ca să nu-l necăjeşti pe 
dânsul şi să nu pierzi neîndrăzneala şi pacea împreună-locuirii cu 
el. Deci, de-ţi va zice ţie „fierbe-mi ceva”, zi-i lui „ce voieşti să 
fac?”, şi dacă te va face întru stăpânire [a lucrului de făcut], zi-i lui 
„orice voieşti”, şi ceea ce se află fă cu frica lui Dumnezeu. 

Dacă [întrebare despre un] cuvânt al Scripturii va veni în 
mijlocul vostru, cel ce cunoaşte cuvântul [şi-i ştie înţelesul] să lase 
voia lui în urma fratelui său şi să odihnească pe fratele întru 
bucurie; căci cuvântul ce i se cere acesta este: a te smeri pe sineţi 
fratelui tău37. Deci cel ce ia aminte la judecata divanului înaintea 
căruia va sta, face tot ce-i stă în putere ca în acel înfricoşat ceas să 
nu i se astupe atunci gura lui [de către Judecător/ mustrarea 
cugetului], neaflând niciun răspuns de zis3%%. 

De veţi vrea să ieşiţi la vreun lucru mic, să bage de seamă 
unul de altul, şi să nu lase singur pe fratele pătimind cu conştiinţa 
în chilie, ci să zică cu dragoste: „Vrei să mergem?” Şi de va vedea 
pe fratele său neodihnit în ceasul acela, sau cu trupul neputincios, 
să nu se pricească, zicând că „acum trebuie să ieşim”, ci să amâne 
lucrul şi să se ducă în chilia sa pentru dragostea ce o are către el; 
păziţi-vă, dar, a nu sta împotriva fratelui întru ceva, ca să nu-l 
necăjiţi pe dânsul. 

De veţi locui unii cu alţii şi lucraţi vreo rucodelie - ori 
înăuntru, ori în afară -, iar fratele tău te va chema, să nu zici 
„Ingăduie, ca să isprăvesc acest puţin lucru ce-l mai am”, ci îndată 
ascultă. De vei locui cu cineva sau vei nemernici, şi vei lua de la 
dânsul poruncă, păzeşte-te, pentru Dumnezeu, a nu fi nebăgător 
de seamă [dispreţuitor], şi nici într-ascuns, nici la arătare nu 


37 La această zicere plină de adâncime, în Filocalie (Vol. 12, nota 93) 
găsim o frumoasă scolie: „Dacă cunoşti înţelesul unui cuvânt din 
Scriptură, de care se vorbeşte, dar îl cunoaşte şi altul, lasă-l pe el să-l 
spună. Căci cuvântul cel mai bun pe care îl poţi spune cu această ocazie 
este smerenia ta. Din smerenie se arată cel mai bine că ai înţeles toate 
cuvintele Scripturii”. 

348 În Filocalie avem aşa: „Cel ce gândeşte la judecata dinaintea 
Scaunului dumnezeiesc, în faţa căruia va să se înfăţişeze, să facă tot ce 
poate ca să nu greşească gura lui, căci altfel nu va afla răspuns bun în 
acel înfricoşător ceas” (Filocalia, Vol. 12, Cuvântul V, 2 ). 


dezlega porunca. 

De vei locui cu părintele tău sau cu fratele tău, să nu te afli 
având prieteşug cu cineva într-ascuns, nevrând să ştie şi fraţii ce 
sunt cu tine, pentru că şi pe tine te pierzi, şi pe acela. In ce chip se 
supune dobitocul omului, tot aşa de dator este şi omul să se 
supună aproapelui, pentru Dumnezeu; şi precum dobitocul nu are 
o voie a sa, nici cunoştinţă, tot aşa şi eu sunt dator a face nu numai 
cu cel ce este cu mine, ci şi cu cel potrivnic mie, slobozind 
cunoştinţa mea celui necunoscător şi voia mea celui nepriceput, şi 
atunci mă voi cunoaşte pe sinemi şi voi pricepe ce mă vatămă pe 
mine. lar cel ce se nădăjduieşte spre dreptatea sa şi se ţine de voia 
sa nu poate scăpa de vrăjmaşi, nici a se odihni, nici a vedea de ce 
se silniceşte; iar dacă va ieşi din trup, mult se va osteni pentru a 
afla milă. 

Deci şi tu, frate, nu fi certăreţ, ca să nu locuiască vreun rău 
întru tine, nici nu te socoti pe tine priceput, ca să nu cazi în 
mâinile vrăjmaşilor tăi. Obişnuieşte-ţi limba ta a zice „iartă-mă”, şi 
smerenia va veni spre tine. A slobozi voia ta aproapelui e semn că 
mintea vede virtuțile; iar dacă impui voia ta aproapelui, e semn ce 
arată necunoştinţă. 

Deci îngrijeşte-te, iubitule, a slobozi voia ta aproapelui întru 
toate, căci a-ţi impune voia ta e pierzare a tuturor bunătăţilor. Iar 
cel ce are gânduri întinse întru dreptate, acela îşi taie voia sa întru 
blândeţe, temându-se de iubirea de sfadă ca de un balaur; căci 
aceasta surpă toată zidirea şi face sufletul a se întuneca şi a nu 
vedea ceva din lumina bunătăţilor. Această patimă blestemată se 
amestecă pe sine cu bunătăţile, până când le va pierde pe acestea. 

Domnul nostru lisus, arătându-ne nouă că, de nu va tăia omul 
această patimă de necinste, nu va spori după Dumnezeu, nu S-a 
suit pe Cruce până ce mai întâi nu a lepădat pe Iuda din mijlocul 
Ucenicilor; acesteia îi urmează toate răutăţile; şi toate câte le 
urăşte Dumnezeu locuiesc în sufletul iubitorului de sfadă. Deci a 
tăia voia ta e una cu împăcarea bunătăţilor unele cu altele, făcând 
netulburată partea  stăpânitoare (mintea). Aceasta caută 
Dumnezeu de la om mai mult decât toate bunătăţile, a ne smeri pe 
sinene şi a ne supune aproapelui întru toate. Iar cele ce nasc sfada 
sunt acestea: multa cuvântare, a preface cuvintele după plăcerea 
fiecăruia, îndrăzneala, îndoirea limbii [duplicitatea], impunerea 
propriului cuvânt; acestea, dar, nasc pricirea, iar sufletul ce le are 
pe acestea este locuinţă a tuturor patimilor. 


VI. A lui Avva Marcu 


Nu ispiti a dezlega lucru sucit sau vreo întrebare din 


Scriptură prin sfadă, ci prin cele ce porunceşte legea 
duhovnicească: prin răbdare şi prin rugăciune şi prin nădejdea cea 
de un cugets*%. 


VII. Din Pateric 


1. Se zicea despre Avva Pimen că, chemat fiind spre a mânca 
afară de voia lui, se ducea lăcrimând, ca să nu se facă neascultător 
de fratele său şi să-l scârbească. Iar frate zic pe cel ce locuia cu 
dânsul, adică Avva Anuv sau altcineva din ceilalţi cu care locuia 
împreună. 

2. Un frate a întrebat pe Avva Pimen, zicând: „Cum trebuie să 
fie cei din obşte?” Şi a răspuns stareţul: „Cel ce şade în obşte 
dator este pe toţi ca pe unul să-i privească şi a-şi păzi gura şi ochii 
săi, şi aşa se odihneşte”. 


34 Pentru uovoiovioTrov £ini6oc, în Filocalie (Vol. 1, Despre legea 
duhovnicească, 12) avem: „Nădejdea care numai la un lucru se 
gândeşte”. 


PRICINA A PATRUZECI ŞI TREIA 


Toate cele ce se fac, cu dreptatea lui Dumnezeu se fac; pentru 
aceea se cuvine ca credinciosul să urmeze Proniei, şi a nu căuta 
voia sa, ci pe cea a lui Dumnezeu; că cel ce aşa pe toate le face şi 
le primeşte, acela se odihneşte. 


I. Din Pateric 


1. De te vei bolnăvi, şi vei cere un lucru de la cineva spre 
trebuinţa ta, şi nu-ţi va da ţie, nu te necâji asupra lui, ci zi că, „de 
aş fi fost vrednic a lua, ar fi vestit Dumnezeu fratelui pentru a-mi 
da mie dragoste (pomană)”. 

2. Zis-a iarăşi: „Dacă vei fi oprit la dragoste şi te vor pune 
în locul cel mai de jos, să nu cârtească gândul tău, ci zi că «nici 
aici nu eram vrednic»; şi cunoaşte aceasta: că niciun necaz nu vine 
omului fără decât numai [îngăduit] de sus de la Dumnezeu, spre 
cercare sau pentru păcatele tale, iar cel ce nu crede aşa nu crede 
că Dumnezeu este Judecător drept”. 

3. Povestit-a un stareţ oarecare că odinioară, adunându-se 
Părinţii pentru folos, sculându-se unul dintr-înşii şi luând pernuţa 
ce era pe scaunul său, a pus-o deasupra, pe umerii săi; şi, ţinând-o 
cu amândouă mâinile, a stat în mijlocul tuturor, căutând spre 
răsărit. Şi s-a rugat, zicând: „Dumnezeule, miluieşte-mă!” Şi-şi 
răspundea luişi, zicând: „De voieşti să te miluiesc, pune jos ceea ce 
ţii, şi aşa te voi milui. Zis-am ţie: pune jos ceea ce ţii, şi te voi 
milui”, şi aceasta de multe ori făcând, a şezut. Şi i-au zis lui 
Părinţii: „Spune-ne nouă, ce este ceea ce ai făcut?” Şi a răspuns 
lor: „Pernuţa pe care o tineam pe umerii mei este voia mea; şi 
rugam pe Dumnezeu ca împreună cu dânsa să mă miluiască. Şi mi- 
a zis mie: «Lasă ceea ce porţi, şi te voi milui””. „Deci şi noi, zicea, 
de voim să fim miluiţi de Dumnezeu, să lăsăm voile noastre şi să 
dobândim milă”. 


II. A lui Avva Isaia 


Frate, de ţi se va întâmpla ţie vreun lucru, ori în cuvânt, ori în 
cuget, nu căuta cu niciun chip a ta voie, nici a ta odihnă, ci 
sârguieşte-te a cerca voia lui Dumnezeu cu de-amănuntul şi 

350 áyánnp, sau agapă; adică tot ceea ce presupune primirea unui 
oaspete - masă, loc de odihnă etc. Agape erau numite şi întâlnirile 
primilor creştini, la care se punea o masă simplă, pentru toţi (nota trad. 
neogr.). Precum s-a văzut, traducătorul a adăugat mai sus o paranteză, 
dând şi varianta „pomană”. 


desăvârşit a o face pe aceasta, chiar de se pare că ar avea 
osteneală, crezând din toată inima că aceasta este ceea ce 
foloseşte mai mult decât toată priceperea omenească; căci 
porunca Lui viaţă veşnică este şi cei ce o caută pe dânsa nu se vor 
lipsi de tot binele. 


III. A lui Avva Marcu 


Unii numesc pricepuți’! pe cei ce cunosc lucrurile cele 
simţite; însă pricepuţi sunt cei ce pot stăpâni voile lor. 

Cel ce nu împacă? cu Dumnezeu voia lui se împiedică în 
izvodirile sale şi sub mâna potrivnicilor se face. 

Când voieşti să dezlegi lucru împleticit, caută pentru dânsul 
ceea ce place lui Dumnezeu, şi dezlegarea lui o vei afla folositoare. 

Întru lucrurile în care binevoieşte Dumnezeu, într-acestea şi 
toată făptura slujeşte; iar întru cele dinspre care El Se întoarce 
înapoi, aşijderea şi făptura se împotriveşte. 

Cel ce se împotriveşte întâmplărilor celor întristăcioase* nu 
ştie că se ceartă cu cele poruncite de Dumnezeu, iar cel ce le 
primeşte pe ele în cunoştinţă adevărată, acesta, după Scriptură, 
aşteaptă pe lrabdă pentru] Domnul (cf. Ps. 39: 1). 

Ispită venind, nu căuta pricina sau prin cine a venit, ci cum 
pe dânsa cu mulţumită şi fără pomenire de rău o vei răbda. 


IV. A Sfântul Diadoh 


Toţi oamenii după icoana [chipul] lui Dumnezeu sunt, iar 
după asemănarea Lui sunt numai aceia ce prin multă dragoste pe a 
loruşi slobozenie au robit-o lui Dumnezeu; căci atunci când nu 
suntem ai noştri înşine, atunci suntem cu Cel ce, Luişi, pe noi cu El 


551 Svakpirikovo = lit: cei ce sunt pricepuţi în a face deosebiri corecte 
între lucruri, care au dreaptă-socoteală. Prin urmare, priceperea în alte 
lucruri sau domenii, cunoaşterea lor, e o pseudo-pricepere, care de sine 
nu foloseşte în final la nimic. 

35 Verbul ovvaii&oow e ceva mai bogat. Altfel spus: „Cel ce nu-şi 
asociază/nunteşte/nu-şi leagă/nu-şi supune voia sa cu [voia lui] 
Dumnezeu...”. Vedem, dar, că comuniunea dintre om şi Dumnezeu, între 
voia noastră şi voia Lui, e (şi) o nuntă, iar nunta e însoţită de învoire, de 
înţelegere, de supunere în primul rând faţă de Mire. Alţi Sfinţi Părinţi 
adaugă la aceasta că uneori, prin faptele noastre bune, noi Îl „obligăm” 
cumva pe Dumnezeu să ne arate mila Sa, să ne iubească, şi nu în 
vârtutea unui contract, ci prin mişcarea Lui, pe care o săvârşim prin 
faptele noastre bune sau de iubire în general, aşa cum şi Dumnezeu a fost 
Cel dintâi Care ne-a mişcat şi ne-a iubit pe noi (cf. I loan 4: 10 ş.u.) 

353 Sau „circumstanţelor/condiţiilor nefavorabile”. 


prin dragoste ne-a împăcat. 
V. Din Pateric 


Zis-a Avva Isidor: „Priceperea sfinţilor aceasta este: a 
cunoaşte voia lui Dumnezeu, că pe toate le biruieşte omul întru 
ascultarea adevărului, că icoană şi asemănare a lui Dumnezeu 
este. Decât toate patimile, mai cumplită este aceea de a urma 
cineva inimii sale, adică a se pleca voii sale, şi nu Legii lui 
Dumnezeu. Această patimă se arată la început omului părând a 
avea o odihnă oarecare, iar mai pe urmă i se preface lui spre 
plângere, ca unuia ce nu a cunoscut?! taina Dumnezeieştei 
Iconomii şi care n-a aflat calea lui Dumnezeu ca să umble într- 
însa55, 


354 &yvOnoavTt, sau „care a nesocotit/ignorat...”. 

355 Urmarea voilor proprii ne duce în final spre necazuri, suferinţe şi 
plângere, căci astfel ne depărtăm de acoperământul lui Dumnezeu. Cea 
mai mare plângere va fi la sfârşitul acestui veac, ca o „împlinire” a 
tuturor plângerilor, când toate răutăţile izvorâte din urmarea voilor 
noastre vor ajunge într-o fundătură a dezamăgirii, non-sensului, iar 
plângerea aceasta va continua întru toţi vecii, întru întunericul cel mai 
din afară (cf. Matei 8: 12). 


PRICINA A PATRUZECI ŞI PATRA 


Că smerita cugetare cu totul neprădată de draci este, şi care este 
naşterea smeritei cugetări şi puterea ei; şi cum că mai presus 
decât toate faptele bune este smerenia, şi singură degrabă poate 
mântui pe om. 


I. Din viaţa Sfântului Pahomie 


Un oarecare bărbat pe nume Silvan, venind dintre măscărici 
[actori], s-a apropiat de mănăstirea Sfântului Pahomie, voind a se 
lepăda de lume; şi, vestindu-se despre dânsul cuviosului, 
chemându-l, a zis către dânsul: „Vezi, frate, că de osteneală este 
trebuinţă, de suflet trezvitor şi de gând curat pentru a putea, cu 
harul lui Dumnezeu, a sta împotriva celui ce te necăjeşte, mai 
vârtos pentru obiceiul cel de mai-nainte care te împinge spre rău”. 
Şi, făgăduindu-se a le face pe toate după învăţătura lui, Marele 
Pahomie l-a primit. Acest Silvan, în multă vreme nevoindu-se, a 
început iarăşi a se lenevi de mântuirea sa şi a se trage spre 
răsfăţare şi a fi tras de glumiri; încă a început cu toată slobozenia 
a cânta printre fraţi şi graiuri precum cele din priveliştile cele 
necinstite35. Pe acesta chemându-l sfântul, după al douăzecilea an 
al călugăriei, a poruncit a fi dezbrăcat înaintea fraţilor de schima 
călugărească şi, luându-şi hainele mireneşti, să fie scos din 
mănăstire. 

_ Tar el, căzând la picioarele Sfântului Stareţ, îl ruga, zicând: 
„Incă o dată iartă-mă, Părinte, şi cred întru Stăpânul Cel ce 
mântuieşte pe cei neputincioşi cum că mă vei avea pocăindu-mă 
pentru cele ce în lenevire le-am petrecut, şi vei simţi schimbarea 
sufletului meu, şi vei mulţumi lui Dumnezeu”. lar Marele, 
răspunzând, a zis către dânsul: „Ştii bine cu câte te-am suferit, 
cum de multe ori am fost silit a-ţi da şi bătăi, ceea ce niciodată 
către niciun alt om nu am arătat, ci numai spre tine am fost silit a 
o face, durându-mă la suflet mai mult decât pe tine la trup, pentru 
pătimirea cea pentru tine5”; că pentru nimic altceva n-am făcut 
aceasta, ci numai pentru mântuirea ta, ca măcar aşa să te pot 
îndrepta din greşeli. 

Deci, dacă atâtea sfătuiri ai primit, iar a veni spre mai bine n- 
ai voit şi, nici cu bătăi fiind căznit, n-ai ales ce e de folos, cum pot 
eu a lăsa un mădular bolnav să se sălăşluiască împreună cu turma 


356 BvpeMKk6c, din cele ce se cântau în teatrele de atunci, ce nu erau 
lipsite şi de felurite pricini de alunecare în curvie sau în alte îndulciri. 

357 ovun&Beiao; mai exact: „pentru cele ce am pătimit sufleteşte 
împreună cu tine”. 


lui Hristos, ca nu cumva râia unuia, la toţi întinzându-se (lăţindu- 
se), nu mică parte a frăţimii să vatăme?” Deci aşa socotind 
Părintele, acela mai mult rugămintea întinzând-o şi adeverind cum 
că de aici înainte se va îndrepta pe sineşi, Pahomie cerea de la 
dânsul chezăşuiri, ca astfel să nu rămână el iarăşi întru acelea. 

Iar Petronie, bărbat sfânt şi minunat, învoindu-se a-l primi 
asupră-şi pe dânsul pentru cele ce se făgăduia, l-a iertat pe dânsul 
fericitul; şi, făcând rugăciune, l-a dat lui Petronie. lar el, 
dobândind iertare, aşa de mult s-a smerit, încât a ajuns să se facă 
chip multora, şi mai vârtos la toată frăţimea, după fapta bună a 
blagocestiei, şi mai ales întru cele după Dumnezeu lacrimi, încât 
de multe ori mânca şi din curgerea lacrimilor, care ca un râu se 
revărsau, încât el nici nu se mai putea opri, acestea amestecându- 
se şi cu însăşi cea de nevoie hrană, aşa împlinindu-se spre dânsul 
acel cuvinţel davidicesc: Cenuşă ca pâinea am mâncat şi băutura 
mea cu plângere am amestecat-o (Ps. 101: 9). 

Şi, zicându-i lui fraţii „nu face aceasta înaintea străinilor sau 
a altora”, el adeverea, zicând: „De multe ori, vrând a mă opri, mai 
vârtos pentru această pricină, nicidecum n-am putut”. Iar ei iarăşi 
zicând că plângerea să o facă atunci când stă singur deosebi, din 
străpungere, iar la masă, mâncând, să se oprească, „că, ziceau ei, 
sufletul poate şi fără cele din afară lacrimi totdeauna întru 
umilinţă a fi”. Şi, silindu-se ei a afla pentru ce se udă aşa cu lacrimi 
- pentru aceasta şi încercând să-l oprească precum puteau din ele, 
„că mulţi dintre noi, ziceau, se ruşinează căutând la tine şi nici să 
mănânce nu pot”, acela zicea către dânşii: „Nu voiţi, fraţilor, ca să 
plâng, văzând pe sfinţi slujindu-mi mie, cărora şi praful picioarelor 
[la] mare [preț] îmi este mie, şi de care eu nicidecum nu sunt 
vrednic? Deci nu sunt oare dator a plânge, spuneti-mi? 

Sunt eu, un măscărici, vrednic să fiu slujit de bărbaţi sfinţi ca 
aceştia? Plâng, dar, fraţilor, temându-mă în toate zilele, ca nu 
cumva, ca Dathan şi ca Abiron cei spurcaţi, să fiu înghiţit, cei ce s- 
au apucat cu viclene voiri şi cu necurate mâini a tămâia în cele 
sfinte, că, şi atâta cunoştinţă primind eu, mă lenevesc de 
mântuirea sufletului. Pentru aceea nu mă ruşinez de aceasta, căci 
ştiu păcatele mele cele multe; pentru aceea, şi însuşi sufletul de l- 
aş da, nimic străin socotesc că aş face”. 

Aşadar, acesta, aşa  hbine-nevoindu-se în multă vreme, 
mărturisea pentru dânsul Marele înaintea tuturor, zicând: „lată, 
fraţilor, mărturisesc înaintea lui Dumnezeu că, de când s-a făcut 
obştea aceasta, dintre toţi fraţii care locuiesc împreună cu mine, 
pe niciunul nu-l ştiu să-mi fi urmat, afară de unul”. Iar auzind 
aceasta fraţii, unii socoteau că acesta este Teodor, iar alţii 
Petronie, iar alţii Orsision. Deci întrebând Teodor pentru cine zice, 


Marele nu voia să spună. lar el, iarăşi mai vârtos întrebându-l, şi 
alţi mari fraţi de asemenea rugându-se a se înştiinţa cine ar putea 
fi acesta, Marele a răspuns, zicând: „De aş fi ştiut că cel despre 
care vreau să spun s-ar mândri de ar fi lăudat vreodată, nu l-aş fi 
făcut cunoscut pe unul ca acesta; dar, de vreme ce cu harul lui 
Hristos ştiu că, lăudat fiind, mai vârtos se smereşte pe sineşi, 
pentru aceasta, ca să urmaţi şi voi năravului acestuia, fără de frică 
înaintea voastră a tuturor îl voi ferici pe dânsul. 

Pentru că tu, o, Teodore, şi câţi sunt ca tine în mănăstire 
nevoindu-se legând pe Diavolul, ca pe o vrabie sub picioarele 
voastre l-aţi pus şi în toate zilele prin harul lui Hristos îl călcaţi ca 
pe nişte ţărână, voi, dar, de vă veţi lenevi pe înşivă, sculându-se 
Diavolul de sub picioarele voastre de unde zace, se va ridica 
asupra voastră. 

Iar fratele Silvan, cel ce cu puţină vreme înainte era să se 
scoată de noi din mănăstire pentru lenevirea lui, acesta, acum, 
desăvârşit l-a robit (răpus) pe vrăjmaşul, pe care l-a stins cu 
covârşirea smeritei cugetării sale până într-acolo încât a nu se mai 
arăta acesta la dânsul, desăvârşit biruindu-l pe el; dar şi voi, ca cei 
ce aveţi lucrările dreptăţii, îndrăzniţi spre cele ce, iată, aţi făcut 
până acum, iar acesta, pe cât se nevoia, pe atât pe sineşi se arăta 
mai necercat [începător], din tot sufletul său netrebnic pe sineşi 
socotindu-se a fi; pentru aceasta, şi lăcrimarea lesnicioasă o are, 
dintru aceea cu lesnire putând a se defăima pe sineşi şi a socoti ca 
nimic îndreptările cele făcute de dânsul; căci nimic nu taie aşa de 
bine vinele Diavolului ca smerita cugetare, ceea ce se face din tot 
sufletul cu putere lucrătoare”. 

Deci, aşa nevoindu-se încă opt ani, pe lângă cei douăzeci de 
mai-nainte, drumul şi l-a săvârşit, mărturisit fiind de Cuviosul, care 
şi despre ieşirea lui spunea că a văzut mulţime mare de îngeri 
care, sufletul lui luându-l şi către cer alergând, pe acesta ca pe o 
jertfă aleasă l-au adus lui Hristos. 


II. Din viaţa Sfintei Singlitichia 


Zicea Fericita Singlitichia că aşa este de mare smerita 
cugetare, încât Diavolul, deşi mai pe toate virtuțile le poate 
urmas, despre aceasta nu ştie nicidecum ce este. Pentru aceasta, 
şi Apostolul Pavel, ştiind întărirea şi necăderea ce o aduce aceasta, 
ne porunceşte nouă să ne împodobim pe dinăuntru cu aceasta, ca 
una care nu poate fi smulsă, ca printr-însa să putem cuprinde şi 
strânge toate celelalte virtuţi şi fapte bune. Că precum cu 
neputinţă este ca o corabie să fie făcută fără de piroane, tot aşa cu 


358 Sau, mai degrabă, „făţărind a le urma”. 


neputinţă este ca un om să se mântuiască fără smerita cugetare. 
Vezi cuvântarea de laudă a celor trei tineri? Cum de alte fapte 
bune nu au pomenit foarte, iar pe cei smeriţi împreună cu cei ce 
laudă i-a numărat, nezicând ceva de cei feciorelnici sau de cei 
neagonisitori? Incă şi Domnul, iconomia cea către noi plinind-o, 
întru aceasta S-a îmbrăcat, că zice: Invăţaţi-vă de la Mine, că sunt 
blând şi smerit cu inima, şi veţi afla odihnă sufletelor voastre 
(Matei 11: 29). Deci început şi sfârşit al bunătăţilor tale să-ţi fie ţie 
smerita cugetare. 


III. Din Pateric 


1. Povestit-a oarecine dintre Părinţi că era un bătrân 
ostenitor la Chilii purtând rogojină. Acesta a mers odată la Avva 
Ammona; iar văzându-l pe el stareţul purtând rogojină, a zis: 
„Aceasta cu nimic nu te foloseşte”. Şi a întrebat acela pe stareţul: 
„Părinte, mă supără trei gânduri: unul, adică, ca într-un noian să 
mă duc în pustii, sau să mă duc în pământ străin, unde nu mă 
cunoaşte nimeni, sau să mă închid pe sinemi în chilie şi cu nimeni 
niciodată să mă întâlnesc şi la două zile să mănânc. Deci pe care 
dintr-însele să-l urmez?” Răspuns-a Avva Ammona: „Niciunul din 
cele trei nu te foloseşte să-l faci, ci mai vârtos, de mă asculţi, şezi 
în chilia ta şi mănâncă câte puţin în fiecare zi, şi să ai de-a pururea 
cuvântul vameşului în inima ta’, şi poţi să te mântuieşti”. 

2. Un frate a mers în Muntele Fermei, la un stareţ mare, şi i-a 
zis lui: „Avva, ce voi face, că piere sufletul meu?” 

Zis-a lui stareţul: „Pentru ce, fiule?” 

Răspuns-a fratele: „Când eram în lume, cu adevărat mult 
posteam şi privegheam, şi multă străpungere şi fierbinţeală era 
întru mine, iar acum nicidecum ceva bun nu văd întru mine”. 

Zis-a lui stareţul: „Crede-mă, fiule, că atâtea câte ai făcut 
când erai în lume spre slava deşartă şi lauda oamenilor osârdnic 
făcându-te le făceai, şi neprimite erau înaintea lui Dumnezeu; şi, 
pentru aceasta, nici Satana nu te lupta pe tine, că nu-i păsa lui a 


39 Cf. Luca 18: 13. Cuvântul acesta - alături de multe altele - a 
ajuns (s-a concretizat, zicem noi) mai târziu, într-o formă mai adevărată, 
adică în lumina Noului Legământ, vestita rugăciune a lui lisus. Vameşul a 
dobândit îndreptarea prin milă, care „îndreptare” odinioară venea mai 
mult prin Lege, care era una exterioară, lucrând doar prin trupul cel 
vândut păcatului, cum zice Apostolul, neputând îndrepta pe nimeni cu 
adevărat, pentru învârtoşarea iudeilor (cf. Gal. 2: 16); cu Mântuitorul 
Hristos însă îndreptarea vine prin milă, şi nu din împlinirea unei legi 
oarecare, din credinţa lucrătoare prin iubire, şi nu din eforturile împlinirii 
unor prescripţii. 


tăia osârdia ta, de vreme ce niciun folos nu aveai din aceasta. Iar 
acum, văzându-te că te-ai făcut ostaş al lui Hristos şi ai ieşit 
asupra lui, de aici s-a întrarmat şi el asupra ta. Însă un psalm pe 
care-l zici acum cu umilinţă e mult mai plăcut lui Dumnezeu decât 
acei mii pe care-i ziceai în lume. lar acum mai cu plăcere primeşte 
Dumnezeu puţina postire decât săptămânile pe care le posteai în 
lume”. 

Zis-a lui fratele: „Dar acum nu postesc deloc, şi toate 
bunătăţile pe care le aveam în lume acum s-au ridicat de la mine”. 

La care stareţul a zis: „Frate, îţi ajung ţie acestea pe care le 
ai, numai rabdă, şi vei fi bun”. 

Dar fratele, stăruind şi zicând „Avva, piere sufletul meu!”, a 
zis lui stareţul: „Crede-mă, frate, că nu voiam să-ţi spun, ca să nu 
se vatăme gândul tău, însă văzându-te pe tine adus de Satana în 
trândăvie, zic ţie că însăşi aceasta - a te socoti pe tine că atunci 
când erai în lume bine erai şi petreceai - mândrie este; căci şi 
fariseul, socotindu-le, a pierdut toate bunătăţile câte făcea; iar 
acum, iarăşi, a te socoti pe tine că nimica bun nu faci, îţi ajunge 
ţie, frate, spre mântuire, că smerenie este. Aşa s-a îndreptat pe 
sineşi vameşul, nimic bun făcând; căci lui Dumnezeu mai vârtos îi 
place omul păcătos şi lenevos, cu zdrobită inimă şi cu smerenie, 
decât cel ce face multe bunătăţi şi crede sieşi că face ceva bun”. 

Şi, folosindu-se mult fratele, a făcut metanie stareţului, 
zicând: „Avva, astăzi s-a mântuit** sufletul meu prin tine”. 

3. Zicea Avva Epifanie: „Canaaneanca strigă şi a fost auzită 
(cf. Matei 15: 22). Cea căreia îi curgea sânge tace şi se fericeşte 
(cf. Marcu 5: 25-33). Vameşul nu deschide gura şi este auzit. 
Fariseul strigă şi se osândeşte (cf. Luca 18)”. 

4. Întrebat a fost Avva Longhin: „Care bunătate este mai 
mare decât toate celelalte?” Şi a zis: „Socotesc că precum mânia 
este mai mare decât toate patimile, încât şi din cer a putut lepăda 
pe oarecare, tot aşa şi smerita cugetare este mai mare decât toate 
bunătăţile, căci chiar şi din adâncuri poate scoate pe om, măcar că 
este ca dracul de păcătos. Pentru aceea şi Domnul mai-nainte de 
toate fericeşte pe cei săraci cu duhul (cf. Matei 5: 3)”. 

5. Zis-a Avva Sarmatie: „Mai mult îl voiesc pe omul care a 
greşit, dacă ştie că a greşit şi se pocăieşte, decât pe omul care nu 
a greşit şi se închipuie pe sine de ca şi cum ar face dreptate3t!”. 

6. Era un episcop oarecare într-o cetate, şi, după lucrarea 
Satanei, a căzut în curvie; apoi, făcându-se adunare în biserică şi 
nimeni cunoscând ceva despre păcatul lui, de sineşi a mărturisit 


360 £ow0n. lată cum adevărata cunoştinţă, gândul, sfatul cel bun al 


altuia e lucrător în sufletul care ascultă de acesta! 
361 Că este adică îmbunătăţit cu virtuţi. 


înaintea poporului, zicând: „Eu am căzut în curvie”. Şi a pus 
omoforul său pe jertfelnic, zicând: „Nu mai pot să vă fiu vouă 
episcop”. Şi a strigat tot poporul cu plângere, zicând: „Păcatul 
acesta asupra noastră, numai să rămâi în episcopie”. Iar el a zis: 
„De voiţi ca eu să petrec în episcopie, ceea ce voi zice vouă, aceea 
faceţi”. Şi, poruncind a se închide uşile bisericii, s-a aruncat pe 
sineşi la o uşă cu faţa în jos şi a zis: „Nu are parte cu Dumnezeu 
cel care, ieşind, nu mă va călca”. Şi au făcut după cuvântul lui; şi, 
călcându-l pe dânsul, ieşeau; şi ieşind cel de pe urmă, se făcu glas 
din ceruri, zicând: „Pentru multa lui smerenie, i-am iertat lui 
păcatul”. 

7. Zis-a un bătrân: „Voiesc [mai degrabă] biruire cu smerită 
cugetare decât biruinţă cu mândrie”. 

8. Zis-a un bătrân: „Smerenia de multe ori şi fără osteneală a 
mântuit pe mulţi; şi pe aceasta o mărturiseşte vameşul şi fiul cel 
curvar [risipitor], numai mici graiuri zicând şi s-au mântuit”. 

9. Zicea un bătrân că Părinţii au intrat înăuntru [-l Împărăției] 
cu asprimea, iar noi, de vom putea prin bunătate, vom intra prin 
smerita cugetare. 

10. Zis-a Avva Isaia: „Mai-nainte de toate, trebuinţă este de a 
avea smerita cugetare, gata fiind de-a pururea la orice fel de 
cuvânt pe care-l auzim sau lucru să zicem «iartă-mă!»; că prin 
smerita cugetare se surpă toate cele ale potrivnicului”. 

PRICINA A PATRUZECI ŞI CINCEA 


Că osebit lucru al celui ce cugetă-smerit este a se prihăni pe 
sineşi, şi a se defăima, şi a socoti ca nimic bunătăţile cele făcute de 
sine; şi care sunt însuşirile smeritei cugetări şi care sunt roadele. 


I. Din Pateric 


1. Zis-a Avva Antonie: „Am văzut toate mrejele Diavolului 
întinse pe pământ şi, suspinând, am zis: «Oare cine le poate trece 
pe acestea?» Şi am auzit un glas, zicându-mi: „Smerita cugetare”. 

2. Acelaşi a zis lui Avva Pimen: „Aceasta este lucrarea omului: 
ca greşeala sa să o pună înaintea lui Dumnezeu şi să aştepte ispită 
până la cea de pe urmă răsuflare”. 

3. Ridicatu-s-au odinioară asupra lui Arsenie demonii în chilie, 
necăjindu-l pe el; iar venind cei ce-i slujeau lui şi stând în afara 
chiliei, l-au auzit pe el strigând către Dumnezeu şi zicând: 
„Dumnezeule, nu mă părăsi, că nimic bun n-am făcut înaintea ta, ci 
dă-mi după bunătatea Ta să pun început”. 

4. Un frate a mers la Avva Ammona şi i-a zis lui: „Avva, spune- 
mi un cuvânt”. Şi, petrecând la dânsul şapte zile, n-a auzit nimic de 


la stareţul. Apoi, pe când se ducea, petrecându-l pe el stareţul, a 
zis: „Păcatele mele se făcură până acum perete între mine şi 
Dumnezeu”. 

5. Zis-a Avva Daniil că era în Babilon o fiică a unui boier ce 
avea drac; şi avea tatăl ei un călugăr prieten, pe care l-a şi chemat 
spre ajutorul fiicei sale. Iar acela a zis: „Nimeni nu poate tămădui 
pe fiica ta, fără numai sihaştrii pe care îi ştiu; iar de-i voi ruga pe 
dânşii, nu vor suferi a face aceasta, pentru smerita cugetare. Dar 
mai vârtos aceasta să facem: când vor veni în târg ca să-şi vândă 
lucrurile lor, prefaceţi-vă de ca şi cum aţi vrea să cumpăraţi ceva 
din ele şi chemaţi-i ca să-şi ia preţul lor; şi, venind ei, rugaţi-i ca să 
facă rugăciune. Şi cred că se va tămădui fiica ta”. 

Deci, ieşind în târg, au aflat pe un ucenic al unui bătrân care 
îşi vindea lucrurile lui; şi, luându-l pe dânsul împreună cu 
coşniţele, l-au dus în casa boierului, ca să ia preţul lor. Şi, cum a 
intrat monahul în casă, l-a întâmpinat pe dânsul îndrăcita şi i-a dat 
o palmă, iar el îndată a întors şi celălalt obraz, după porunca 
Domnului (cf. Matei 5: 39). Şi, muncit fiind dracul, a strigat, 
zicând: „O, silă, porunca lui lisus mă scoate”, şi îndată a ieşit din 
femeie. Şi era aceea sănătoasă şi întreagă la minte. Şi s-a vestit 
aceasta la bătrâni, şi au slăvit pe Dumnezeu, şi au zis: „Nimic nu 
surpă aşa de mult mândria Diavolului precum smerenia poruncii 
lui Hristos”. 

6. Zis-a Avva Carion: „Multe osteneli am făcut, mai mult decât 
fiul meu, Zaharia, dar n-am ajuns la măsura lui, pentru smerenia şi 
tăcerea lui”. 

7. Odinioară, şezând acest Avvă Zaharia în Schit, a venit întru 
vedenie; şi, sculându-se, a vestit-o stareţului său, lui Carion; iar 
bătrânul, lucrător**? fiind, nu avea cunoştinţă de acestea [de 
vedenii]. Şi, sculându-se, l-a bătut, zicând: „De la draci este”. Iar 
stăruind vedenia, sculându-se Avva Zaharia în noapte, s-a dus la 
Avva Pimen şi i-a vestit lui lucrul, şi cum ard cele dinăuntru ale lui. 
Şi, cunoscând stareţul că de la Dumnezeu este, i-a zis lui: „Du-te la 
cutare bătrân, şi, ce-ţi va zice ţie, ţine”. Deci s-a dus la acel bătrân. 
Iar el, mai-nainte să apuce a-l întreba ceva, a apucat şi i-a spus lui 
toate, şi cum că vedenia aceasta de la Dumnezeu este, şi „du-te, 
zice, de te supune Tatălui tău”. 

8. Către acest Zaharia a zis odată Avva Moise: „Spune-mi, ce 
să fac?” Şi, auzind acela, s-a aruncat pe sine la picioarele lui, 
zicând: „Tu mă întrebi, Părinte?” Zis-a lui stareţul: „Crede-mă, 
fiule Zaharia, că am văzut pe Duhul Sfânt pogorând spre tine, şi 
dintru aceasta silit sunt a te întreba pe tine”. Şi, luând Zaharia 


362 npaKTIK6c = în context: lucrător al virtuţilor trupeşti sau din afară. 


culionul din capul său, l-a pus sub picioare şi, călcându-l, a zis: „De 
nu se va zdrobi aşa omul, nu poate să fie călugăr”. 

9. Povestit-a Avva Pimen: „Pe când era Avva Zaharia a se 
săvârşi, l-a întrebat Avva Moise: «Ce vezi?» Iar el a zis: «Nu-i mai 
bine a tăcea, Părinte?» Şi a zis: «Da, fiule, taci». Şi în ceasul morţii 
lui era şi Avva Isidor, care, căutând la cer, a zis: «Veseleşte-te, fiul 
meu, Zaharia, că s-au deschis ţie porţile Impărăţiei Cerurilor»”. 

10. Zis-a Avva Evagrie: „Inceputul mântuirii omului este a se 
osândi pe sineşi”. 

11. Aflat-a Avva Teodor vreme îndemânatică cu fraţii, şi, pe 
când mâncau ei, au luat paharele în tăcere, şi nu ziceau „iartă- 
mã”; şi a zis Avva Teodor: „Au pierdut călugării bunul lor 
neams prin a nu zice «iartă-mă»”. 

12. Pe acelaşi l-a întrebat un frate, zicând: „Voiesc a împlini 
poruncile”. Răspuns-a lui stareţul: „Odinioară a zis şi Avva Theona 
«voiesc a împlini gândul meu cu Dumnezeu»; şi, ducându-se în 
pitărie, a făcut pâini; şi, cerând săracii, le-a dat pâinile. Şi iarăşi, 
cerând alţii, a dat coşniţele şi haina cea de pe dedesubt pe care o 
purta; şi a intrat în chilie încingându-şi haina cea de deasupra 
(mantia). Şi iarăşi se mustra pe sineşi, zicând: «N-am plinit 
porunca lui Dumnezeu»”. 

13. Un frate a zis lui Avva Teodor: „Spune-mi mie un grai, că 
pier”. Şi cu osteneală i-a răspuns lui: „Eu mă primejduiesc [de 
moarte]; [aşa că] ce am să-ţi spun ţie?” 

14. Fericitul Teofil Arhiepiscopul a mers odată în Muntele 
Nitriei; şi a venit stareţul muntelui la dânsul, şi i-a zis lui 
Arhiepiscopul: „Ce-ai aflat mai mult în calea aceasta, Părinte?” Şi a 
răspuns stareţul: „A se prihăni şi a se mustra omul pe sine 
totdeauna”. Zis-a Arhiepiscopul: „Altă cale nu este decât aceasta”. 

15. Acelaşi Arhiepiscop, venind odată în Schit, s-au adunat 
fraţii, şi a zis către Avva Pamvo: „Zi un cuvânt către Papa, ca să 
se folosească”. Şi a răspuns bătrânul: „Dacă nu se foloseşte întru 
tăcerea mea, nici în cuvântul meu nu se va folosi”. 

16. Zicea Maica Teodora: „Nici nevoinţa, nici reaua-pătimire, 
nici felurite alte osteneli nu mântuiesc, fără decât numai adevărata 
smerită cugetare. lată, era un sihastru ce izgonea draci şi i-a 
cercetat pe dânşii, întrebând: «Pentru care pricină ieşiţi? Pentru 
postire?» Şi ei ziceau: «Noi nici nu mâncăm, nici nu bem». «Întru 
priveghere?» Şi ei ziceau: «Noi nicidecum nu dormim». «Intru 

sihăstrie?» Şi au răspuns: «Noi în pustie petrecem». Şi, stăruind 
bătrânul în întrebări, le-a zis: «Dar întru ce ieşiţi?» lar ei au 
mărturisit, zicând: «Nimic altceva nu ne biruieşte pe noi fără 
numai smerita cugetare””. 

17. Zis-a Avva loan Colovul: „Smerita cugetare şi frica lui 
Dumnezeu sunt mai presus de toate bunătăţile”. 

18. Zis-a iarăşi: „Cine a vândut pe Iosif?” Şi a răspuns un 
frate, zicând: „Fraţii lui”. Zis-a lor stareţul: „Ba nu, ci smerenia lui 
l-a vândut pe el; că putea, atunci când îl vindeau, să zică că «frate 
al lor sunt» şi să se împotrivească, ci, tăcând, cu smerenie pe 
sineşi s-a vândut; şi smerenia l-a aşezat pe dânsul povăţuitor în 
Egipt”. 

19. Zis-a iarăşi: „Pe sarcina cea uşoară lăsând-o, adică pe 
sinene a ne prihăni, pe cea grea am ridicat-o, anume a ne 
îndreptăţi pe sinene”. 

20. Zis-a oarecine din Părinţi despre dânsul: „Avva Ioan, prin 
smerenia lui, a atârnat tot Schitul de degetul cel mic al lui”. 

21. Zis-a Avva loan Thebeul: „Dator este călugărul mai-nainte 
de toate a îndrepta [câştiga] smerita cugetare. Că aceasta este 
întâia poruncă a Mântuitorului, Care zice: Fericiţi cei săraci cu 
duhul că acelora este Impărăţia Cerurilor (Matei 5: 3)”. 

22. Zis-a Avva Pimen despre Avva Isidor că împletea un snop 
de smicele în fiecare noapte. Şi îl rugau pe dânsul fraţii, zicând: 
„Odihneşte-te pe sineţi puţin, că, iată, ai îmbătrânit”. lar el 
răspundea lor: „De vor şi arde pe Isidor, şi cenuşa lui în văzduh să 
o risipească, niciun har [odihnă, mulţumire] nu-mi este mie; că Fiul 
lui Dumnezeu pentru noi a venit în lume”. 

23. Acelaşi aşijderea a zis despre Avva Isidor: „Atunci când îi 
ziceau lui gândurile «mare om eşti», zicea către dânsele: «Au 
doară sunt precum Avva Antonie?» Sau: «M-am făcut cu totul ca 
Avva Pamvo sau ca ceilalţi Părinţi ce au plăcut lui Dumnezeu?» 
Acestea zicând, se odihnea, acelea dându-se în lături. Când iarăşi 
vrăjmaşii îl făceau pe dânsul a se împuţina cu sufletul, zicându-i 
«după toate acestea vei fi aruncat în muncă», el zicea acelora 
«măcar în muncă de voi fi aruncat, pe voi vă voi afla dedesubtul 
acelora»”. 

24. Zice Avva Longhin: „Precum mortul nu simte ceva, nici nu 
judecă pe cineva, tot aşa şi cel smerit cugetător nu poate judeca 
vreun om, măcar de l-ar vedea pe el închinându-se idolilor”. 

25. Zis-a Avva Matoi: „Pe cât de mult se apropie omul de 
Dumnezeu, pe atât se vede pe sine mai păcătos. Căci şi Prorocul 
Isaia, atunci când L-a văzut pe Dumnezeu, ticălos şi necurat s-a 
numit pe sineşi (cf. Is. 6: 5)”. 

26. Acelaşi zicea: „Când eram mai tânăr, gândeam despre 


mine că poate lucrez ceva bun; iar acum, dacă am îmbătrânit, văd 
că n-am niciun lucru bun”. 

27. Întrebat-a pe acesta un oarecare frate, zicând: „Cum se 
făcea că cei din Schit făceau mai mult decât [zice] porunca, iubind 
pe vrăjmaşii lor mai mult decât pe sine?” Şi a zis stareţul: „Eu 
până acum nici pe cel ce mă iubeşte pe mine nu-l iubesc ca pe 
sinemi”. 

28. Zis-a Avva Iacov: „M-am dus la Avva Matoi; şi, ajungând, 
i-am zis lui: «Voiesc să mă duc la Chilii». Şi mi-a zis mie bătrânul: 
«Închină-te, de la mine, lui Avva Ioan», Am mers deci la Avva 
Ioan şi i-am zis: «Se închină ţie Avva Matoi». Şi a zis stareţul: 
«lată, Avva Matoi e cu adevărat bărbat ierusalimitean întru care 
vicleşug nu este (cf. Ioan 1: 47)». Şi, împlinind-se anul, m-am dus 
iarăşi la Avva Matoi şi i-am spus lui închinăciunea lui Avva loan. 
lar bătrânul a zis: «Dar eu nu sunt vrednic de închinăciunea 
stareţului; însă să ştii aceasta: când vei auzi pe un bătrân lăudând 
pe aproapele mai mult decât pe sine, acela în mare măsură a 
ajuns; că aceasta este desăvârşirea: ca cineva pe aproapele său să- 
l slăvească mai mult decât pe sineşi»”. 

29. Intrebat-a un frate pe Avva Matoi, zicând: „Spune-mi un 
grai”. lar el a zis: „Du-te, roagă-te lui Dumnezeu ca să-ţi dea ţie 
plângere în inima ta şi smerenie; şi ia aminte totdeauna la păcatele 
tale; şi nu judeca pe alţii, ci fii dedesubtul tuturor; şi taie 
îndrăzneala de la sineţi; şi ţine-ţi limba şi pântecele tău. Şi dacă 
cineva va grăi pentru vreun lucru sau altul, să nu te priceşti cu 
dânsul: dacă bine zice, zi-i «da», iar dacă rău, zi-i «tu ştii cum 
grăieşti», şi nu te prici cu dânsul pentru cele ce a grăit; şi aceasta 
este smerenia”. 

30. Zis-a Avva Xantie: „Câinele mai presus decât mine este; 
pentru că şi dragoste are, iar la judecată nu va merge”. 

31. Un frate a întrebat pe Avva Alonie, zicând: „Ce este 
defăimarea de sine?” Şi a zis bătrânul: „Aceea a fi dedesubtul celor 
necuvântătoare şi a şti [recunoaşte] că neosândite sunt [pentru 
ceea ce fac]”. 

32. Zis-a Avva Pimen: „De se va prihăni omul pe sine, rabdă 
pretutindenea”. 

33. Acelaşi a zis: „De va ajunge omul întru graiul Apostolului 
ce zice că toate sunt curate celor curați (Lit 1: 15), se vede pe 
sineşi mai jos decât toată făptura”. Şi i-a zis lui un frate: „Cum pot 
să mă socotesc pe sinemi mai jos decât tot ucigaşul?” Zis-a 
stareţul: „De va ajunge omul întru graiul acesta şi va vedea om 
ucigând, va zice că acesta numai acest păcat a făcut, dar eu ucid în 


366 Salută-l din partea mea pe Avva loan. 


toate zilele”. 

34. Intrebat-a acelaşi frate pentru acelaşi grai pe Avva Anuv, 
spunând şi ce a zis Avva Pimen; şi i-a zis lui Avva Anuv: „Bine a zis, 
aşa este: că, de va ajunge omul la graiul acesta şi va vedea 
lipsurile fratelui său, face dreptatea sa a le înghiţi pe dânsele”. Zis- 
a fratele: „Care este dreptatea sa?” Şi a răspuns stareţul: „A se 
prihăni pe sineşi, că cel ce se prihăneşte pe sineşi, drept face pe 
aproapele, iar această dreptate ascunde neajunsurile 
aproapelui”3%. 

35. Se spunea despre Avva Pimen că niciodată nu voia să 
pună cuvântul său peste cuvântul altui bătrân, ci mai vârtos întru 
toate îl lăuda pe acesta. Şi spunea că, dacă veneau oarecare la el, 


367 Adâncimea acestei ziceri pare ceva mai luminată prin parafraza 
traducerii neogreceşti: „Dacă va ajunge cineva la măsura acestui grai [al 
Apostolului], pe măsură ce află curăţia şi vede păcatele fratelui, ajunge, 
prin tăria virtuţii sale, să le înghită pe acestea (adică să le treacă cu 
vederea). (...) Că cel ce se prihăneşte pe sineşi îl îndreptează pe 
aproapele său, iar această dreptate ascunde lipsurile aproapelui”. „Drept 
face pe aproapele” este redat aici prin vil îndreptează pe aproapele său”. 
De luat aminte că în greceşte „face pe” sau „îndreptează” nu există, ele 
fiind adăugate de traducător; literal s-ar traduce prin „drept aproapele”. 
Într-adevăr, cel drept poate ajunge să-l îndrepteze pe aproapele său prin 
prihănirea de sine şi curăţia sa, dar ideea cuviosului pare a fi aici alta: 
acest aparent laconism ar putea fi dezlegat astfel: „Cel ce se prihăneşte 
pe sineşi îl priveşte pe aproapele său ca pe un drept, îl vede aflat în 
lumina dreptăţii sale”. Dacă totuşi „realmente”, cum se zice, aproapele 
este păcătos prin faptele lui vădite multora, covârşitoarea păcătoşenie 
şi/sau neputinţă cunoscută de om îl face pe acesta incapabil de a mai 
socoti şi păcatele altora, lumina dreptăţii lui Dumnezeu pe care el o 
cunoaşte din/prin nimicnicia sa covârşeşte orice fel de întuneric din 
afară, astfel că, precum zice şi Avva la urmă, aceasta „ascunde” 
neajunsurile aproapelui, le acoperă. În întuneric putem zări uneori, 
undeva în depărtare, o lumină, dar, în lumină aflaţi, nu mai putem vedea 
undeva vreun întuneric, totul fiind luminat. Cunoaşterea nimicniciei 
proprii în faţa lui Dumnezeu, sau în cumpănă cu dreptatea Acestuia, îl 
face pe om să-şi dea seama că toate cele ce le face şi crede prin el însuşi 
sunt nimic, şi că toate sunt ale lui Dumnezeu, şi că datorită Lui şi prin 
puterea Lui se întâmplă toate; de aici, omul, prin conştientizarea 
nevredniciei sau nimicniciei sale, le vede pe toate în lumina lui 
Dumnezeu, ca ale Lui, şi deci ca sfinte şi drepte, ca daruri de la El pentru 
care el n-a făcut nimic, iar dacă a făcut ceva, aceasta nu şi-o poate atribui 
sieşi, căci toate au fost şi sunt în cele din urmă făcute cu putinţă prin 
puterea lui Dumnezeu, şi că noi suntem doar iconomi ai tainelor Lui. Este 
exact ca în fragmentul de mai-nainte, din viaţa Sfântul Pahomie: fratele 
Silvan îi vedea pe toţi ca sfinţi care-i slujeau şi de aceea el nu putea decât 
să plângă fără nicio ruşine sau teamă. 


întâi îi trimitea la Avva Anuv, că acela era mai mare cu anii. lar 
Avva Anuv le zicea la rândul lui: „Duceţi-vă la fratele meu, Pimen, 
că el are darul cuvântului”. Iar de se întâmpla vreodată să şadă 
Avva Anuv cu Avva Pimen, nicidecum nu grăia Avva Pimen de faţă 
fiind el. 

36. Zis-a Avva Pimen că a zis Fericitul Avvă Antonie: „Silnicia 
cea mare a omului este să pună asupra sa greşeala sa înaintea 
Domnului şi să aştepte ispite până la răsuflarea cea mai de pe 
urmă”. 

37. Zis-a iarăşi: „Cu suspine au intrat toate faptele bune în 
casa aceasta, fără numai una, iar afară de aceasta, cu osteneală va 
sta omul”. Şi l-au întrebat pe dânsul: „Care este aceasta?” Şi a zis: 
„Ca omul să se prihănească pe sine”. 

38. Zis-a iarăşi: „De-şi va păzi omul rânduiala, nu se tulbură; 
că pentru aceasta cădem mulţi în ispite: că nu păzim rânduiala şi 
numele nostru; am auzit din Scriptură despre Abigail că a zis lui 
David întru mine este păcatul, şi el a auzit-o şi a iubit-o pe dânsa 
(cf. I Imp. 25: 24). Deci Abigail stă pentru [simbolizează] faţa 
sufletului, iar David pe cea Dumnezeirii. Deci, dacă sufletul se va 
prihăni pe sineşi înaintea Domnului, îl iubeşte pe dânsul Domnul”. 

39. Zis-a Avva Pimen: „Eu zic că în locul unde se va pune 
Satana, acolo voi fi pus şi eu”. 

40. Zis-a iarăşi: „Omul de-a pururea are trebuinţă de smerita 
cugetare şi de frica lui Dumnezeu precum de suflarea care iese din 
nara lui”. 

41. Zis-a iarăşi: „A se arunca omul înaintea lui Dumnezeu, şi a 
nu se număra pe sineşi, şi a pune înapoia sa voia sa, acestea sunt 
unelte ale sufletului”. 

42. Un frate a întrebat pe dânsul, zicând: „Avva, la ce trebuie 
să iau aminte şezând în chilie?” Zis-a lui stareţul: „Eu până acum 
sunt în adâncul noroiului până la grumaji şi, povară ţinând în jurul 
gâtului, către Dumnezeu strig: «Miluieşte-mă»”. 

43. Zis-a iarăşi: „De va veni la mine vreun frate şi te vei vedea 
pe sineţi nimic folosindu-te întru intrarea lui, cearcă în cugetul tău 
şi află în ce fel era gândul pe care îl aveai mai-nainte de intrarea 
lui; şi atunci vei cunoaşte pricina nefolosirii, şi cum tu eşti cel ce ai 
dat-o [izvodit-o] pe aceasta. Şi, dacă vei face aceasta cu smerită 
cugetare, neprihănit vei fi dinspre aproapele, adică nu pe acela, ci 
pe sineţi te vei prihăni şi aşa îţi vei purta neajunsurile tale. Căci 
dacă cu evlavie îşi va face omul şederea sa, nu va greşi, că 
Dumnezeu înaintea lui este. Şi, precum văd eu, dintru această 
şedere câştigă omul frica lui Dumnezeu”. 

44. Zis-a iarăşi: „Şezând bătrânii odinioară şi mâncând, la 
slujire stătea Avva Alonie; şi l-au lăudat bătrânii pe dânsul, iar el 


nicidecum n-a răspuns. Şi i-a zis lui oarecine deosebi: «Pentru ce 
n-ai răspuns bătrânilor ce te lăudau?» Iar el a zis: «De aş fi 
răspuns lor, mă aflam primind lauda»”. 

45. Zis-a iarăşi: „Pământul în care ne-a poruncit Dumnezeu a 
face jertfă, acesta este smerenia”. 

46. Zis-a Avva Sisoe: „Cel ce ţine [suferă] nebăgarea în seamă 
întru cunoştinţă împlineşte toată Scriptura”. 

47. Mers-a un frate oarecare la Avva Sisoe, în muntele lui 
Avva Antonie; şi, vorbind ei, a zis fratele către stareţul: „Părinte, 
încă n-ai ajuns până acum la măsurile lui Avva Antonie?” Şi i-a 
răspuns stareţul: „De aş fi avut măcar unul din gândurile Avvei 
Antonie, mă făceam cu totul ca focul”. 

48. Un frate l-a întrebat pe dânsul, zicând: „Avva, văd că 
pomenirea lui Dumnezeu petrece lângă mine”. Zis-a stareţul: „Nu 
este lucru mare a petrece gândul tău cu Dumnezeu, ci mare este a 
te vedea pe sine dedesubtul a toată făptura; pentru aceasta, dar, şi 
osteneala trupească povăţuieşte spre smerita cugetare”. 

49. Zis-a Avva Sisoe către un frate oarecare: „Cum te afli?” 
Iar el a zis: „Zilele le cheltuiesc, Părinte”. Şi a zis stareţul: „Dacă 
aş fi să cheltuiesc şi eu o zi, aş mulţumi, adică, de aş împlini o zi 
fără a adăuga la păcatele mele, aş mulţumi”. 

50. Trei bătrâni s-au dus la Avva Sisoe, după ce s-au vestit 
despre dânsul [că este mare etc.]. Şi i-a zis lui cel dintâi: „Părinte, 
cum pot să mă mântuiesc de râul cel de foc?” Iar el nu a răspuns 
lui. Zis-a şi al doilea: „Părinte, cum pot să mă mântuiesc de 
scrâşnirea dinţilor şi de viermele cel neadormit?” Şi nici lui nu i-a 
răspuns. Zis-a şi al treilea: „Părinte, ce să fac, că pomenirea 
întunericului celui mai din afară nu mă lasă să răsuflu?” Atunci a 
zis lor stareţul: „Eu de niciuna din acestea nu fac pomenire, ci 
nădăjduiesc că, lubitor de îndurare fiind Dumnezeu, face cu mine 
milă”. Şi, auzind aceia, s-au mâhnit şi s-au pornit să se ducă; iar el, 
nevrând a-i slobozi pe dânşii mâhniţi, le-a zis lor: „Fericiţi sunteţi 
voi, fraţilor, că v-am râvnit vouă: că, dacă o aducere-aminte ca 
aceasta stăpâneşte mintea voastră pururea, cu neputinţă este a 
greşi voi. Dar eu, învârtoşatul la inimă, ce voi face, căci n-am fost 
nici măcar slobod a şti că este chin pentru oameni? Şi aşa, dintru 
aceasta, în tot ceasul păcătuiesc”. Şi, făcându-i metanie toţi 
bătrânii, au zis: „Precum am auzit [despre el că este mare], aşa am 
şi văzut”. 

51. Zis-a Avva Sisoe: „Calea care duce către smerita cugetare 
este înfrânarea şi a se ruga omul pururea către Dumnezeu şi a se 
nevoi a fi dedesubtul a tot omul”. 

52. Zis-a iarăşi: „Scris este despre idoli: Gură au şi nu 
grăiesc, ochi au şi nu văd, urechi au şi nu aud (Ps. 113: 5-6). Deci 


aşa este dator a fi călugărul; şi, precum idolii sunt urâciune, tot 
aşa şi el să se socotească pe sine urâciune”. A 

53. Un frate a întrebat pe Avva Cronie, zicând: „În ce chip 
vine omul întru smerita cugetare?” Răspuns-a lui stareţul: „Prin 
frica lui Dumnezeu”. Zis-a fratele: „Şi prin care lucru vine în frica 
lui Dumnezeu?” Zis-a stareţul: „După ştiinţa mea, prin strângerea 
[retragerea] din tot lucrul şi prin darea pe sineşi întru osteneală 
trupească şi, pe cât are putere, prin a-şi aduce aminte de ieşirea 
cea din trup şi de judecata lui Dumnezeu”. 

54. Trecând odinioară din luncă la chilia sa, Avva Macarie 
ducea smicele; şi, iată, l-a întâmpinat pe dânsul Diavolul pe cale cu 
o seceră. Şi cum a vrut să-l lovească pe el, dar n-a putut, i-a zis lui: 
„Multă silă am dinspre tine, Macarie, că nu pot asupra ta. lată, 
orice faci, şi eu fac: tu posteşti, şi eu postesc, tu priveghezi, eu 
nicidecum nu dorm; însă este una întru care mă biruieşti”. Zis-a lui 
Avva Macarie: „Care este aceasta?” Iar el a zis: „Smerenia ta, şi 
pentru aceasta nu pot asupra ta”. 

55. Zis-a Avva lIperehie: „Pom de viaţă ridicat la înălţime este 
smerita cugetare”. 

56. Zis-a un bătrân: „Cel ce are smerenie, acela smereşte pe 
draci, iar cel ce n-are smerenie se batjocoreşte de aceştia”. 

57. Zis-a iarăşi: „Nu numai smerit cuvântă, ci şi smerit 
cugetăs; că a te înălța întru lucrurile cele după Dumnezeu este cu 
neputinţă fără de smerita cugetare”. 

58. Unui mare sihastru care a zis „Pentru ce mă lupţi, 
Satana?”, acesta i-a răspuns, zicând: „Tu eşti cel care mă lupţi, 
prin smerita cugetare”. 

59. Ziceau bătrânii: „Cunună este călugărului smerita 
cugetare”. 

60. Intrebat a fost un stareț: „Când câştigă sufletul 
smerenie?” Şi a răspuns: „Când de ale sale răutăţi se îngrijeşte”. 

61. Zis-a un stareţ: „Precum pământul niciodată nu cade jos, 
tot aşa şi cel ce se smereşte pe sine”. 

62. Erau doi fraţi după trup care locuiau împreună; iar 
Diavolul s-a apucat să-i despartă. Aprinzând cel mai mic sfeşnicul, 
iată, din lucrarea diavolului, acesta s-a răsturnat; iar fratele cel 
mai mare l-a bătut pe acesta cu mânie. lar el a făcut metanie, 
zicând: „Rabdă-îndelung, frate, şi-l voi aprinde din nou”, şi îndată a 
ieşit puterea Domnului şi a prăpădit puterea dracului. Acesta s-a 
dus apoi la boierul său - care locuia într-o capişte idolească - şi i-a 
zis ceea ce s-a făcut. 


368 Nu-ţi arăta smerenia numai în cuvinte, pe dinafară, ci şi în cuget, 
adică lăuntric, prin trăire. 


Şi, dacă a auzit popa elinilor ce a povestit dracul acesta, 
osândindu-şi popa înşelăciunea în care se afla, s-a botezat şi s-a 
făcut călugăr. Şi a ţinut acesta smerenia încă de la început, zicând: 
„Smerenia risipeşte toată puterea vrăjmaşului, precum însumi de 
la acela am auzit, zicând că, «dacă fac tulburare între călugări, iar 
unul din aceia se întoarce şi face metanie, îndată toată puterea 
mea se strică»”. 

63. Zis-a un stareţ: „Smerenia nu se mânie, nici nu întărâtă 
pe cineva”. 

64. Întrebat a fost un stareţ: „Pentru ce ne luptăm aşa de 
draci?” Şi a răspuns: „Pentru că lepădăm armele noastre, zic adică 
necinstea  [suferirea necinstei] şi smerenia, neagoniseala şi 
răbdarea”. 

65. Intrebat a fost un stareţ: „Ce este smerenia?” Şi a 
răspuns: „De va greşi fratele tău şi-i vei ierta lui mai-nainte de a se 
pocăi el ţie”. 

66. Se spunea despre Avva Sisoe că a slăbit; şi, şezând 
bătrânii lângă dânsul şi întrebându-l „Ce vezi?”, le-a zis lor: „Văd 
pe oarecare venind spre mine şi îi rog pe dânşii ca să mă lase puţin 
să mă pocăiesc”. Şi i-a zis lui unul din stareţi: „Şi, dacă te vor lăsa, 
poţi acum să fii de vreo treabă la pocăință?” Şi a zis stareţul: „Deşi 
nu pot să fac [pocăință], voi suspina însă puţin peste sufletul meu, 
şi îmi va ajunge mie”. 

67. Venit-au odinioară oarecare în Thebaida, către oarecare 
bătrân, aducând un îndrăcit, ca să-l tămăduiască pe dânsul; iar 
stareţul, mult fiind rugat, a zis dracului: „leşi din plăsmuirea lui 
Dumnezeu?” Răspuns-a demonul: „les; dar să întreb un grai: 
spune-mi care sunt caprele şi care sunt mieluşeii?” Zis-a stareţul: 
„Căpriţele sunt eu, iar pe mieluşei îi ştie Dumnezeu”. Şi, auzind 
demonul, a strigat cu glas mare: „lată, pentru smerenia ta ies”, şi 
a ieşit întru acel ceas. 

68. Ziceau bătrânii: „Când nu ne luptăm*”, atunci se cuvine 
mai vârtos a ne smeri; că Dumnezeu, ştiind neputinţa noastră, ne 
acoperă pe noi; iar de ne vom lăuda, ridică de la noi 
acoperământul Său şi pierim. 

69. Un frate a întrebat pe un stareţ, zicând: „Ce este sporirea 
cea după Dumnezeu a omului?” Şi a răspuns stareţul: „Sporirea 
omului este smerenia; şi pe cât se pogoară cineva întru smerenie, 
pe atât se suie întru sporire”. 

70. Zis-a un stareţ: „De vei zice cândva «iartă-mă!», 
smerindu-te pe sineţi, arzi pe draci”. 


369 S-a făcut neputincios din pricina vreunei boli. 
370 Sau „când nu suntem luptaţi de draci”. 


71. De nu va pune plugarul acoperământ pe ochii dobitocului 
său, acesta se va întoarce şi va mânca plata sa (roadele sale). Tot 
aşa şi noi: după iconomia lui Dumnezeu luăm acoperăminte, ca aşa 
să nu vedem pe cele bune pe care le lucrăm şi să ne fericim pe 
înşine, şi pentru aceasta să pierdem plata noastră. Pentru aceea ne 
lăsăm [de Dumnezeu] a avea uneori gânduri [necurate] în minte şi 
numai pe ele le vedem, ca pe înşine să ne osândim; şi acestea ni se 
fac nouă acoperăminte întinate ale micii noastre bunătăţi; căci, 
atunci când se va prihăni omul pe sineşi, nu-şi va pierde plata sa”. 

72. Întrebat a fost un stareţ: „Ce este smerenia?” Şi, 
răspunzând, a zis: „Smerenia este lucru mare şi dumnezeiesc; iar 
calea smereniei sunt ostenelile cele trupeşti şi a se avea omul pe 
sine păcătos şi dedesubtul tuturor”. Şi a zis fratele care a întrebat: 
„Ce este aceea adică dedesubtul tuturor?” Şi a zis stareţul: „A nu 
lua aminte la păcate străine, ci totdeauna la ale sale, şi a se ruga 
lui Dumnezeu fără încetare”. 

73. Un frate oarecare era într-o obşte, şi toate greutăţile 
fraţilor le purta asupra sa, şi ajungea să se învinuiască pe sine 
până şi de curvie, zicând „eu am făcut”. lar oarecare din fraţi, 
necunoscând fapta lui, a început a cârti asupra lui, zicând: „Vedeţi 
câte rele face acesta, şi nimic nu lucrează”. lar egumenul, 
cunoscând fapta lui, zicea fraţilor: „Voiesc mai degrabă o rogojină 
de-a lui făcută cu smerenie, decât toate ale voastre cu mândrie. Iar 
de voiţi, vă voi încredința pe voi [de adevăr] de la Dumnezeu”. Deci 
a poruncit să se aprindă foc şi să se aducă câte trei rogojini ale lor 
şi una a fratelui şi să se arunce toate în foc. Iar după ce au fost 
aruncate, îndată toate acelea au ars, numai a fratelui a rămas. Şi, 
văzându-l pe el cei ce mai-nainte îl învinuiau, s-au temut şi i-au 
făcut metanie, şi de aici înainte l-au cinstit pe dânsul ca pe un 
Părinte. 

74. Un călugăr, rană luând de la oarecine, i-a făcut metanie 
celui ce l-a rănit. 

75. Povestit-a un stareţ că erau doi mireni; şi, învoindu-se ei, 
au ieşit şi s-au făcut monahi; şi, purtându-se cu râvnă, însă fără a 
avea cunoştinţă, s-au scopit pe eişi pentru Împărăţia Cerurilor, 
socotind că plinesc astfel acel glas evanghelicesc. Iar aflând 
Arhiepiscopul, i-a despărţit pe dânşii de Cuminecătură. lar ei, 
părându-li-se că bine au făcut, s-au mâniat asupra lui. Şi s-au dus 
la Arhiepiscopul Ierusalimului şi i-au vestit ceea ce s-a făcut; dar şi 
acela i-a despărţit pe dânşii. Apoi, ducându-se către cel al 
Antiohiei, şi acela aşijderea. Apoi către Papa al Romei, ca cel ce 
covârşeşte*”!, şi de la dânsul pe cele asemenea le-a auzit. 


371 În primele secole ale Creştinătăţii, Arhiepiscopul Romei era privit 


Deci, nedumerindu-se, au zis unul către altul: „Aceştia se 
învoiesc unii cu alţii în hotărâri, căci se adună în Soboare; dar să 
mergem la Sfântul lui Dumnezeu Epifanie, Episcopul Ciprului, şi 
acela ne va adeveri pe noi, că proroc este, şi nu judecă după faţa 
omului”. După ce au mers şi s-au apropiat de cetate, s-a descoperit 
sfântului cele despre dânşii; şi, trimițând întru întâmpinarea lor, 
le-a zis „nici să nu intraţi în cetatea aceasta”. Atunci, venindu-şi 
întru sine, au zis: „Cu adevărat, noi am greşit; şi de-am socoti că 
aceştia fără dreptate ne-au despărţit, au doară şi acesta, care e 
proroc? lată, Dumnezeu i-a descoperit lui cele despre noi”. Şi aşa 
s-au osândit foarte pe eişi. Iar văzând Dumnezeu că s-a smerit 
inima lor şi mărturisesc greşeala, i-a vestit Sfântului Epifanie 
despre aceasta, care, de sineşi trimițând, i-a chemat pe dânşii. Şi, 
mângâindu-i, i-a primit la împărtăşire, scriind şi Arhiepiscopului de 
Alexandria „primeşte pe fiii tăi, căci s-au pocăit cu adevărat”. De 
aici trăgea stareţul că aceasta este doctoria omului şi aceasta o 
voieşte Dumnezeu: ca să pună omul greşeala sa asupra sa înaintea 
lui Dumnezeu, şi aşa harul îi va vesti pe oameni despre aceasta. 

76. Era un frate la Chilii; care întru atâta smerenie a venit, 
încât se ruga aceasta totdeauna: „Doamne, trimite-mi un trăsnet, 
căci, sănătos fiind, nu ascult de Tine”. 

77. Zis-a un stareţ: „De se va osteni omul de-a pururea a 
mustra, a certa şi a defăima într-ascuns sufletul său, îl pleacă pe 
dânsul [să socotească] cum că mai necinstit decât câinii şi decât 
fiarele este; că acelea n-au întărâtat pe Cel ce le-a făcut pe 
dânsele, nici la Judecată nu vor merge. Deci, cu mult mai bine este 
a nu învia la Judecată, decât a învia şi veşnic a mă munci”. 

78. Un frate a mers la un stareţ şi l-a întrebat pe dânsul: 
„Cum te afli, Părinte?” Şi a răspuns stareţul: „Rău”. Zis-a lui 
fratele: „Pentru ce, Avva?” Zis-a stareţul: „lată, optsprezece ani 
am înaintea lui Dumnezeu stând şi în toate zilele blestemându-mă 
pe mine, zic blestemaţi sunt cei ce se abat de la poruncile Tale (Ps. 
118: 21)”. Şi, aceasta auzind fratele, a ieşit foarte folosindu-se 
întru smerenia bătrânului. 

79. Zis-a un stareţ: „De şezi în pustie liniştindu-te, nu avea 
întru sineţi de ca şi cum mare ceva faci, ci mai vârtos socoteşte-te 
pe sineţi ca un câine surghiunit din gloată şi legat, pentru că 
muşcă şi sare asupra oamenilor”. 


ca primul între egali, adică între ceilalţi Arhiepiscopi, ca unul ce era 
Arhiepiscopul Bisericii Romei, capitala Imperiului Roman, a unei Biserici 
întemeiate de Apostolul Petru. Doar mai târziu, prevalându-se de aceste 
prerogative, popii au dorit să devină seniori ori superiori ai celorlalţi 
Patriarhi şi astfel să câştige putere lumească asupra tuturor Bisericilor şi 
Creştinilor (nota trad. neogr ). 


80. Zis-a un stareţ: „De vei locui în pustie, şi vei vedea că 
Dumnezeu poartă grijă de tine, să nu se înalțe inima ta, că astfel 
va lua Dumnezeu ajutorul de la tine, ci mai vârtos zi: «Pentru 
împuţinarea mea de suflet şi neputinţă face Dumnezeu milă cu 
mine, ca să rabd şi să nu mă mâhnesc [să nu fiu cuprins de 
akedie]”. 

81. Zis-a un stareţ: „De vei auzi petrecerile cele mari ale 
Sfinţilor Părinţi, şi, înfierbântându-te, vei voi a ale urma, apucă-te 
şi tu chemând numele Domnului, ca să te întărească în lucrul pe 
care l-ai ales; şi, dacă cu ajutorul lui Dumnezeu vei săvârşi, 
mulţumeşte Celui ce te-a ajutat, iar de nu vei putea săvârşi, 
cunoaşteţi neputerea şi neputinţa ta şi, osândindu-te pe sineţi, 
smereşte gândul tău până în ziua morţii, avându-te pe tine 
neîndestulat [nepriceput], sărac şi nerăbdător, şi mustrând pe al 
tău suflet totdeauna, ca cel ce a început şi n-a săvârşit, şi aşa te 
poţi mântui”. 

82. Venit-a oarecând Avva Macarie Egipteanul, de la Schit în 
Muntele Nitriei, la pomenirea lui Avva Pamvo, şi i-au zis lui 
bătrânii: „Zi un grai fraţilor, Părinte” Iar el a zis: „Eu încă nu sunt 
monah, dar am văzut monahi. Că, şezând eu odată în chilie la 
Schit, m-au supărat gândurile, zicând: «Du-te în pustie şi vezi ce 
vei putea acolo»; şi am petrecut luptându-mă cu gândul cinci ani, 
nedumerindu-mă de nu cumva de la draci este. 

Dar fiindcă gândul a stăruit, m-am dus în pustie şi am aflat 
acolo heleşteu de apă, iar în mijlocul lui era un ostrov; şi au venit 
fiarele pustiei ca să bea dintr-însul; şi am văzut în mijlocul lor doi 
oameni goi, şi s-a înfiorat trupul meu, că am crezut că sunt duhuri; 
iar ei, dacă m-au văzut aşa înfiorat, au grăit către mine: «Nu te 
teme, şi noi suntem oameni». Şi am zis lor: «De unde sunteţi şi 
cum aţi venit în pustia aceasta?» lar ei au zis: «Dintr-o obşte 
suntem, dar am făcut tocmeală şi am venit aici; şi, iată, sunt 
patruzeci de ani [de când am venit aici], şi unul din noi este 
Egiptean, iar altul Libian; spune-ne, dar, cum se află lumea? Vine 
apa la vremea sa? Are lumea belşug îndestulat?» Iar eu am zis: 
«Da, însă spuneti-mi, cum pot să mă fac monah?» Şi mi-au zis: «De 
nu se va lepăda cineva de toate ale lumii, nu poate să se facă 
monah». Şi am zis lor: «Eu neputincios sunt, şi nu pot să fiu ca 
voi». Şi aceia mi-au zis: «Dacă nu poţi ca noi, şezi în chilia ta şi 
plângi păcatele tale». Şi i-am întrebat pe dânşii: «Când se face 
iarnă, nu degeraţi? Şi iarăşi, întru arşiţă nu vă pârjoliţi trupurile 
voastre?» Şi ei au zis: «Dumnezeu ne ajută nouă şi ne-a făcut 
iconomia aceasta: nici iarna nu degerăm, nici arşiţa nu ne 


vatămă»*2. 

Pentru aceasta am zis vouă, continuă stareţul, că încă nu sunt 
monah, dar am văzut monahi. lertaţi-mă, fraţilor”. 

83. Rugându-se odată Avva Antonie în chilia sa, i-a venit lui 
glas, zicându-i: „Antonie, încă n-ai ajuns la măsura cutărui curelar 
din Alexandria”. Deci, sculându-se bătrânul de dimineaţă şi luând 
toiagul cel de finic, s-a dus către dânsul. Şi, intrând şi heretisindu-l 
[dându-i bineţe], a şezut împreună cu dânsul şi i-a zis lui: „Spune- 
mi, frate, faptele tale”. Iar el a zis: „Nu mă ştiu pe mine, Avva, că 
am făcut ceva bun, fără numai că, atunci când mă scol dimineaţa 
pentru a şedea la meşteşugul meu, zic întru sinemi «că toată 
cetatea aceasta, de la mic până la mare, intră întru Impărăţie 
pentru dreptăţile lor şi numai eu singur voi moşteni munca pentru 
păcatele mele; iar seara mai-nainte de a adormi zic acelaşi 
cuvânt”. Şi, auzind bătrânul, a zis: „Într-adevăr, ca un argintar 
şezând în casă cu odihnă, Împărăţia ai moştenit, iar eu, fără de 
socoteală fiind, toată vremea mea în pustie locuind, nu am ajuns la 
măsura ta”. 

la aminte, cel ce citeşti, nu fără de dreaptă-socoteală şi 
simplu să înţelegi povestirea aceasta şi, în loc de a te folosi, să te 
vatămi: pe o lucrare ca aceasta a mireanului - care şi fără de 
osteneală era - să o cinsteşti mai mult decât toată ostenicioasa 
vieţuire a povăţuitorului şi vârfului Părinților, a celui ce după a sa 
osteneală şi plăţile le-a luat, precum zice Apostolul (cf. I Cor. 3: 8), 
şi cel mai proslăvit la Dumnezeu decât toţi Părinţii, şi ridicat întru 
acelaşi loc în care este Dumnezeu, precum oarecăruia dintre sfinţi 
i s-a descoperit. 

Căci dacă pentru singur acel blagocestiv gând trebuie mai 
mult pe curelar a cinsti decât pe stâlpul cel de foc ce luminează 
lumea - precum despre dânsul a zis oarecine din sfinţi -, pentru ce 
nu s-a pus şi curelarul spre urmare înaintea tuturor? De ce nu mai 
vârtos să ne asemănăm aceluia, sârguindu-ne a-i urma ca unui mai 
ales, dacă, cu adevărat, lesnicioasă este şi urmarea? Şi pentru ce, 
lăsându-l pe acesta [pe curelar] de-o parte, noi, călugării, să nu 
privim, ca către un întâi-închipuit*4, la viaţa minunatului Antonie, 
şi după dânsa să ne grăbim a ne închipui? Şi mai vârtos că, 
asemănarea după dânsa fiind aşa de ostenicioasă, de puţini cu 
desăvârşire este îndreptată? Dar mi se pare că nici de puţini. 


372 E bine ştiut că în regiunile toride, în timpul lunilor de vară cu 
deosebire, căldura este atât de mare, încât în timpul zilei aproape totul 
este pârjolit, în schimb, în timpul nopţii, un frig cumplit cuprinde toată 
regiunea (nota trad. neogr.) 

373 De aici începe cuvântul lui Pavel monahul. 

374 Lit.: arhetip. 


Deci, arătat este că Dumnezeu, Cel ce pururea smereşte pe ai 
Săi şi-i primeşte, după cea scrisă (cf. Pilde 3: 12), Care şi lui Pavel 
i-a dat un bold trupului ca să nu se înalțe prin covârşirea 
descoperirilor, Acesta şi pe Marele Antonie, pe cel plin de 
îndreptări şi de darurile Duhului, pe cel ce a sa măsură căuta a 
cunoaşte, şi pe dânsul, zic, ca pe un om, cu smerenia întărindu-l 
Iubitorul de oameni Dumnezeu, a zis că n-a ajuns la măsura 
curelarului, nu minţind - să nu fie! -, ci adeverind, şi ceea ce era 
adevărat grăind. Şi de care măsură zice? Aceasta adică a faptelor 
bune, pe care a avut-o curelarul, nimic mare pentru sineşi 
închipuindu-şi, ca unul ce ducea viaţă mojicească şi mirenească şi 
de conştiinţă de multe ori se osândea. Pentru aceasta şi priceput 
fiind omul, era de sine bine-cunoscător*%, şi pe toţi întru simţirea 
inimii drepţi şi vrednici de Impărăţie îi socotea a fi; neluând astfel 
aminte la răutăţi străine, numai pe sineşi se osândea, socotindu-se 
moştenitor al veşnicelor munci. 

Dar vrednic adică este bărbatul de laude şi de slăviri, că, 
mojic şi mirean fiind, o înţelepciune ca aceasta avea; pentru 
aceasta însă nu şi decât Marele Antonie mai înalt, ci numai întru 
aceasta îl întrecea pe dânsul: adică întru a se avea pe sine decât 
toţi oamenii mai păcătos. Că Marele Antonie, deşi smerit cugetător 
era şi, prin lucrarea Duhului Sfânt, nimic vrednic nu socotea că 
lucrează, avea însă conştiinţa sa făcându-i pomenire de 
îndreptările şi darurile ce le câştiga, pe care ştia că mulţi le 
lăsaseră în urmă; şi pentru aceasta nu se putea socoti pe sineşi, 
precum curelarul, mai păcătos decât toţi oamenii, măcar că foarte 
a se osândi şi el pe sineşi se sârguia. Deci cu aceasta îl biruia pe el 
curelarul. Pentru aceasta şi Dumnezeu i-a zis şi pe al Său fiu spre 
mai mare smerită cugetare l-a adus. Aceasta să-ţi fie ţie de 
dreaptă-socoteală şi altor sfinţi, la câţi într-acest fel li s-a 
descoperit sau li s-a grăit de la Dumnezeu. 


II. A Sfântului Efrem 


1. Inceperea rodirii e în floare, iar începerea smeritei 
cugetări este în supunerea întru Domnul; cel ce a câştigat-o pe 
aceasta, ascultător este, plecat, blând, dând cinste şi celor mici, şi 
celor mari şi crede că va lua de la Dumnezeu drept plată viaţa cea 
veşnică. 

2. Un frate oarecare a zis: „Aceasta am cerut-o de la Domnul: 
ca, atunci când fratele meu îmi va zice să fac un lucru, să zic 
gândului «acesta este Domnul tău, ascultă-L. pe Dânsul». Iar dacă 


375 Al celor rele cu deosebire, sau al măsurii la care era, precum o 
socotea el în smerenia sa. 


şi alt frate va zice şi el, «acesta este fratele Domnului tău, ascultă-l 
pe dânsul», şi, dacă şi un copil îmi va porunci ceva, să zic «ascultă 
pe fiul Domnului tău»”. Şi, aşa împotrivindu-se gândurilor străine, 
face toate fără tulburare, ajutându-i lui harul, pentru că avea 
smerenie. 


III. A lui Avva Isaia 


1. Cel ce are smerită cugetare, nu are limbă a grăi către 
cineva ce se leneveşte sau către altul nebăgător de seamă; nici nu 
are ochi spre a lua aminte la neajunsurile altora; nici urechi pentru 
a auzi cele ce nu folosesc sufletul lui; şi nu are cu nimeni vreun 
lucru, afară numai de păcatele sale, ci către toţi oamenii este 
împăciuitor, pentru porunca lui Dumnezeu şi pentru prieteşug. Că 
de ar posti cineva şase zile de-a rândul şi de s-ar da întru mari 
osteneli afară de calea aceasta, toate ostenelile lui deşarte sunt. 

2. Frate, obişnuieşte-ţi limba ta a zice „iartă!”, şi smerenia va 
veni spre tine; iubeşte smerenia, şi ea te va acoperi de păcatele 
tale. 

3. Nu te mâhni [lăsa cuprins de akedie] în vreo osteneală 
oarecare; că osteneala, sărăcia, străinătatea, reaua-pătimire şi 
tăcerea nasc pe smerenie, iar smerenia iartă tot păcatul. Şi mai 
cunoaşte aceasta: că, pe cât se leneveşte omul de sine, gândeşte în 
inima sa că este prieten al lui Dumnezeu; iar dacă se izbăveşte de 
patimi, se ruşinează a ridica ochii săi la cer înaintea lui Dumnezeu; 
că atunci adică se vede pe sine depărtat de Dumnezeu. 

4. Un om avea doi robi; şi i-a trimis pe aceştia în țarina sa ca 
să secere fiecare câte şapte prăjini pe zi*€, în toate zilele; şi unul 
din ei şi-a cheltuit toată puterea lui pentru a împlini cea poruncită 
de domnul său, dar, pentru că lucrul era peste puterea lui, nu a 
ajuns a împlini; iar altul, trândăvindu-se [cuprins de akedie], a zis 
întru sineşi: „Cine poate face atât lucru în fiecare zi?” Şi, 
dispreţuind lucrul, nu s-a îngrijit, ci a adormit, dormind vreme de 
un ceas, iar un altul petrecându-l căscând şi întorcându-se ca uşa 
pe ţâţâna ei; şi aşa a cheltuit întru deşertăciune toată lungimea 
zilei. Iar ajungând amândoi seara, au mers către domnul lor; şi, 
cercetându-i acesta pe dânşii şi cunoscând lucrul celui sârguitor, 
deşi nu a împlinit cea poruncită, a primit totuşi sârguinţa lui şi l-a 
cinstit; iar pe cel lenevos ca pe un nebăgător de seamă l-a lepădat 
din casa sa. Deci şi noi să nu ne temem în nicio osteneală sau 
necaz, ci să ne ostenim din toată puterea noastră şi din tot sufletul 


376 Prăjina era odinioară o unitate de măsură egală cu 180-210 metri 
pătraţi. 


lucrând întru smerenie, şi cred că aşa ne primeşte cu sfinţii Lui cei 
ce mult foarte s-au ostenit. 

5. Aceea adică a nu vătăma conştiinţa aproapelui naşte 
smerita cugetare; smerenia naşte dreapta-socoteală, iar dreapta- 
socoteală strică toate patimile, despărţindu-le unele de altele. Deci 
cu neputinţă este ţie a veni întru dreapta-socoteală de nu mai întâi 
vei face plugăria ei. Pentru aceasta, de folos este mai întâi a afla 
liniştirea de cele străine, care naşte nevoinţa, iar aceasta naşte 
plângerea, plângerea naşte frica lui Dumnezeu, frica naşte 
smerenia, smerenia naşte dreapta-socoteală, care naşte înainte- 
vederea; iar înainte-vederea naşte dragostea, iar dragostea face 
sufletul nebolnav şi nepătimaş. Aşadar, atunci cunoaşte omul că 
este departe de Dumnezeu, după acestea toate*”. 

6. Aceea adică a crede că lui Dumnezeu nu-l place osteneala 
ta găteşte ajutorul lui Dumnezeu spre a te păzi pe tine. Că cel ce 
şi-a dat inima sa în blagocestie şi adevăr nu poate cugeta că a 
plăcut lui Dumnezeu. Căci atâta vreme cât îl mustră conştiinţa 
pentru oarecare din cele afară de fire, străin este de slobozenie. 
Iar atâta vreme cât este cel ce mustră [conştiinţa], este şi cel ce 
pârăşte [păcatul]; şi atâta vreme cât este pâra, nu este slobozenie. 


IV. A lui Avva Marcu 


Precum celui ce se pocăieşte străin îi este a cugeta înalt, tot 
aşa şi celui ce păcătuieşte îi este cu neputinţă a cugeta înalt. 

Smerita cugetare nu este osândirea conştiinţei [proprii], ci 
har al lui Dumnezeu şi cunoştinţă a împreună-pătimirii [Lui cu 
oamenii]. Dacă de smerita cugetare ne-am fi grijit, n-am mai fi avut 
nevoie de pedeapsă. 

Toate cele rele şi cumplite ce ni se întâmplă nouă, pentru 
înălţarea noastră se întâmplă; căci dacă şi Apostolului i s-a dat un 
înger al Satanei ca să-l bată peste obraz pentru a nu se înălța (cf. 
II Cor. 12: 7-9), cu atât mai vârtos nouă, celor înălţaţi, însuşi 
Satana se va da nouă pentru a ne călca pe noi până când ne vom 
smeri. 

Strămoşii noştri case stăpâneau, şi bogății ţineau, şi femei 
aveau, şi de fii purtau de grijă, şi cu Dumnezeu vorbeau, pentru 
nesăţioasa lor smerită cugetare; iar noi, de lume ne-am despărţit, 
şi bogăţia am defăimat-o, şi casele le-am lăsat, şi ni se pare că 
stăruim aproape [suntem legaţi] de Dumnezeu, dar de draci ne-am 
batjocorit, pentru înălţarea noastră. Cel ce se înalţă nu se cunoaşte 


377 Departe nu în sens de depărtat din pricina patimilor, ci departe ca 
unul care îşi vede neputinţa sa şi slava lui Dumnezeu. 


pe sine, căci, de s-ar fi cunoscut pe sine, pe a sa nepricepere şi 
neputinţă, nu s-ar fi înălţat. Iar cel ce pe sine nu se cunoaşte, cum 
poate cunoaşte pe Dumnezeu? Că, dacă pe a sa nepricepere cu 
care trăieşte împreună, a o pricepe n-a putut, cum va putea 
pricepe înţelepciunea lui Dumnezeu, de care străin şi departe 
este? 

Că cel ce cunoaşte pe Dumnezeu oglindeşte mărimea Lui şi se 
netrebniceşte pe sine, precum Fericitul Iov, şi zice: Până acum la 
auz Te-am auzit pe Tine, iar acum ochiul meu Te-a văzut pe Tine. 
Pentru aceea m-am netrebnicit pe sinemi şi m-am topit; şi mă 
socotesc pe sinemi pământ şi cenuşă (lov 42: 5-6). Deci cei ce 
urmează lui lov, aceştia văd pe Dumnezeu, şi cei ce Il văd, aceştia 
Îl şi cunosc pe Dânsul. Deci şi noi, de voim a-L. vedea pe Dânsul, să 
ne netrebnicim pe înşine şi smerit să cugetăm, ca nu numai din 
împotrivire pe Dânsul să-L vedem, ci şi avându-L întru noi locuind 
şi odihnindu-Se, să ne desfătăm de Dânsul. Căci, astfel, nebunia 
noastră întru înţelepciunea Lui se va înţelepţi, şi neputinţa noastră 
întru puterea Lui se va împuternici, întărindu-ne pe noi în Domnul 
nostru lisus Hristos, Cel ce ne-a învrednicit pe noi de darul acesta. 


V. A Sfântului Diadoh 


Lucru anevoie de câştigat este smerita cugetare; că, pe cât de 
mare este, pe atât de multe sunt ostenelile prin care se îndreaptă. 
La cei părtaşi sfintei cunoştinţe ea vine în două chipuri: când 
nevoitorul blagocestiei se află la mijlocul duhovnicescului iscus, 
acesta are un cuget oarecum mai smerit, fie din pricina neputinței 
trupului, fie a celor ce fără de vreme vrăjmăşesc celor ce se 
îngrijesc de urmarea dreptăţii, fie a gândurilor viclene; apoi, când 
este întru simţire multă şi întru adeverire, mintea de la har se va 
lumina, atunci sufletul are smerita cugetare ca pe o [însuşire] 
firească; iar umplându-se de dumnezeiescul har, nu mai se poate 
înălța întru umflarea slavei-deşarte, măcar şi neîncetat de ar lucra 
poruncile Dumnezeieşti, ci mai smerit pe sineşi - mai vârtos prin 
împărtăşirea de Dumnezeiasca blândeţe*”? - se socoteşte. 

Cea dintâi smerită cugetare are într-însa de multe ori 
întristare şi mâhnire, iar cea din urmă cuprinde în ea bucurie 
îndoită de o înţeleaptă sfială. Drept aceea, prima se află, precum 
bine am zis, la cei ce se află în mijlocul nevoinţelor**, iar a doua se 
trimite celor ce se apropie de desăvârşire. Cea dintâi se întristează 
atunci când este lipsită de bunele-întâmplări [fericirea lumească], 


378 Emeikeilao = bunătate, cinste, bunăvoință. 
379 Mai exact: la mijlocul duhovnicescului iscus, precum a zis mai- 
nainte. 


iar a doua, măcar toate împărăţiile lumii de i le-ar aduce ei cineva, 
nici nu se miră, nici săgețile prea cumplite ale păcatului nu le 
simte; căci, duhovnicească cu totul fiind, nu cunoaşte cu niciun 
chip trupeştile dări [slava lumii]. Pentru aceasta, nevoitorul printr- 
aceasta în tot chipul trebuie să treacă, şi apoi a veni către cealaltă. 
Căci de nu printr-aceea, cu aducerea-asupră a pedepsitoarelor 
pătimiri, pe de-sine-stăpânirea noastră harul înainte nu ar netezi-o 
prin ispite; adică, fără a ne sili, nu ne-ar dărui nouă bogăţia cea 
mare a acesteia [a smeritei cugetări], 


VI. A Sfântului Maxim 


Smerita cugetare este rugăciunea deasă cu lacrimi şi cu 
osteneli; că aceasta, pe Dumnezeu de-a pururea întru ajutor 
chemându-L, nu-l lasă pe om a îndrăzni neînţelepţeşte întru a sa 
putere şi filosofie, nici asupra altuia a se înălța, care acestea sunt 
boli cumplite ale patimii mândriei. 


VII. A lui Avva Isaac 


Omul, odată ajungând a cunoaşte măsura neputinței sale, a 
ajuns a cunoaşte desăvârşirea smeritei cugetări şi a cunoştinţei lui 
Dumnezeu; pentru aceasta, şi către mulţumire pururea mişcându- 
se, se îmbogăţeşte totdeauna întru dumnezeieştile dăruiri. Gura 
totdeauna mulţumind, blagoslovenie primeşte de la Dumnezeu; iar 
inima, întru mulţumire petrecând, pururea primeşte o creştere a 
harului. Înainte de har merge smerenia, precum şi înainte de ispită 
aleargă mândria. 


PRICINA A PATRUZECI ŞI ŞASEA 
Despre ce dobândă avem de pe urma prihănirii de sine. 
I. Din Pateric 


1. Povestit-a Fericitul Zosima, zicând: „Oarecând am şezut 
puţin în Lavra Avvei Gherasim, şi aveam acolo un frate iubit. Într-o 
zi, şezând noi şi vorbind pentru folos, a căzut pomenire pentru un 
grai al Avvei Pimen, anume că «cel ce se prihăneşte pe sineşi află 
întru toate odihnă», aşijderea şi de graiul pe care l-a zis stareţul 
Muntelui Nitriei, că, întrebat fiind «ce altceva mai mult ai aflat în 
calea aceasta, Părinte?», a răspuns, zicând că «a se mustra omul 
pe sine şi a se prihăni pe sineşi totdeauna», grai pe care l-a 
mărturisit [întărit] şi cel ce a întrebat, zicând «altă cale nu este, 
decât aceasta». 

Deci, dacă ne-am adus aminte de acestea, ziceam unii către 
alţii, minunându-ne de câtă putere au cuvintele sfinţilor! Cu 
adevărat, orice grăiau, din iscus şi din adevăr grăiau, precum a zis 
şi Marele Antonie, şi pentru aceasta puternice sunt, de vreme ce 
din lucrarea lor s-au grăit, precum porunceşte şi un oarecare 
înţelept: «Fie ca cuvintele tale să se adeverească din viaţa ta». 
Acestea, dar, împreună vorbindu-le noi unii către alţii, a zis acela 
[fratele cel iubit lui]: «Şi eu am avut iscus al acestor cuvinte şi al 
odihnei celei făcute din lucrarea lor». 

Odinioară, am avut în această lavră un diacon ce-mi era 
prieten adevărat; acesta, nu ştiu de unde, a pus asupra mea o 
bănuială pentru un lucru ce-i aducea lui întristare. Şi, de aici, a 
început a se purta cu mine fără de cuviinţă. Şi-mi zicea mie că 
«cutare lucru ai făcut şi pentru aceasta mă scârbesc de tine». Iar 
eu, neştiindu-mă pe mine să fi făcut ceva de acest fel, că am făcut 
adică precum zicea el, îl adeveream pe dânsul, zicându-i că n-am 
nicio cunoştinţă despre acest lucru; iar acela nu se încredința, ci 
zicea: «Iartă-mă, dar nu mă pot încredința». Deci, ducându-mă eu 
în chilia mea, mă cercam pe sinemi mai cu de-amănuntul de am 
făcut ceva de acest fel, şi nu aflam. După aceasta, îl văd pe dânsul 
ţinând sfântul potir şi dându-l fraţilor; am luat pricină de aici şi l- 
am încredinţat pe dânsul, zicând că «nu mă ştiu pe mine făcând 
ceea ce zici», şi nici aşa nu s-a încredinţat. 

Şi iarăşi adunându-mă întru sinemi, şi aducându-mi aminte de 
cuvintele acestea ale Sfinţilor Părinţi, şi crezând lor curat, am 
întors puţin gândul meu şi am zis către mine: «Diaconul curat mă 
iubeşte şi, din dragoste pornindu-se, mi-a îndrăznit mie cu ceea ce 
avea inima lui pentru mine, ca să mă trezvesc şi să nu mai fac de 


aici înainte. Însă, ticăloase suflete, de vreme ce zici că nu ai făcut 
lucrul acesta, adu-ţi aminte de alte răutăţi pe care le-ai făcut, de 
care acum nu-ţi mai aduci aminte, şi încredinţează-te că, precum 
cele de ieri şi deunăzi făcute de tine nu ţi le aduci aminte, tot aşa 
şi aceasta făcând-o, ai uitat-o». Deci, din gândul acesta am pus aşa 
în inima mea: cum că întru adevăr am făcut aceasta, dar am uitat, 
precum pe cele dinainte. Apoi am început a mulţumi lui Dumnezeu 
şi diaconului, că printr-însul m-am învrednicit a cunoaşte greşeala 
mea şi a mă pocăi pentru dânsa. 

Deci, sculându-mă cu nişte gânduri ca acestea, m-am dus 
către chilia diaconului ca să-i fac lui metanie, să-i cer iertăciune şi 
să-i mulţumesc. Şi, stând lângă uşă, am bătut; iar el, deschizând şi 
văzându-mă, îndată el a fost cel dintâi care mi-a făcut metanie, 
zicându-mi: «lartă-mă, că, punând asupra ta lucrul acela, de draci 
m-am batjocorit; că, cu adevărat, m-a încredinţat Dumnezeu că nu 
ai nimic cu acela, nici nu ştii ceva despre el». Şi cum am început şi 
eu a răspunde şi a-l adeveri pe dânsul, acela m-a tăiat [oprit] şi mi- 
a zis că nu este de trebuinţă. 

Deci, de aici, socotea Fericitul Zosima şi zicea: „lată aici 
adevărata smerenie, cum a plecat inima celui ce o dorea pe dânsa! 
Una adică, ca nu numai să nu se smintească întru diacon (pentru 
că l-a bănuit pe dânsul de ceea ce nu ştia şi s-a scârbit asupră-i 
fără vreun temei), iar alta, că n-a primit adeveririle cele de la 
dânsul, care erau în aşa fel încât putea pleca şi un vrăjmaş, necum 
şi pe un prieten adevărat. Aşadar, nu numai pentru acestea nu s-a 
smintit, precum am zis, ci şi asupra sa a pus greşeala pe care nu a 
făcut-o, socotind mai credincios cuvântul aceluia decât al inimii 
sale; şi nu numai aceasta, ci şi a se pocăi lui s-a apucat, căruia îi 
mulțumea pentru că printr-însul s-a izbăvit de greşeala pe care cu 
desăvârşire nu o cunoştea. 

Vezi ce poate smerenia, adică prihănirea de sine? Pe ce 
trepte ale sporirii suie pe cel ce o ţine? Deci, dacă şi noi am primi 
aşa - să rânduim adică inima noastră întru gândurile smeritei 
cugetări -, nu ar mai afla vrăjmaşul putere a semăna întru noi 
seminţele cele rele; dar, de vreme ce ne află pe noi pustii de tot 
gândul cel bun, încă şi zădărându-ne pe înşine spre răutate, pentru 
aceasta, luând el pricină de la noi, adaugă şi de la el [seminţele] 
cele rele, prefăcându-ne din oameni în draci. Lucrul aceluia este a 
tulbura pe oameni, şi a-i tulbura totdeauna, precum dimpotrivă se 
întâmplă la fapta bună: că, de va vedea Domnul un suflet însetat 
de mântuire şi care se sârguieşte sau voieşte să se sârguiască a 
lucra gânduri bune, şi lăudată înainte-voire [alegere slobodă] 
arătând, îi dă lui harul cel de la Sine, prin care în puţină vreme 
întru prea mare sporire se va sui, precum este scris: Că, celor ce 


voiesc bunătatea, împreună-lucrează şi Dumnezeu bine (Rom. 8: 
28)”. 


PRICINA A PATRUZECI ŞI ŞAPTEA 


Că nu se cuvine a căuta cinste şi a dori locurile dintâi*%; că cele ce 
la oameni sunt cinstite, la Dumnezeu sunt nesuferite. 


I. A Sfântului Efrem 


Frate, de ce te amăgeşti lucrându-te de Diavolul a păşi peste 
trepte întru care nu te vei folosi, adunânduc-ţi ţie cinste împrejur? 
Ascultă pe Apostolul ce zice: Nu cel ce pe sine se laudă este 
iscusit, ci pe care Domnul îl laudă (II Cor. 10: 18). lar Domnul zice: 
Cum puteţi crede, slavă de la oameni luând, iar pe slava cea de la 
Dumnezeu necăutând-o? (loan 5: 44). Vino-ţi, dar, întru sine, 
iubitule, şi socoteşte pentru care pricină te-ai lepădat de viaţa cea 
deşartă, de Diavolul şi de trufia lui, şi încetează a mai cugeta cele 
mireneşti! Nu ştii că, de vei defăima pe aproapele tău, lucrezi 
păcatul iubirii de sine şi al slavei deşarte? Socoteşte cum că, iată, 
te-ai cinstit mai vârtos decât fratele tău şi ai stat înaintea lui prin 
sfadă şi iubire de sine, şi prin a nu voia te smeri fratelui tău, oare 
această slavă-deşartă te va pune pe tine lângă Dumnezeu, şi mai 
cinstit te va face şi acolo [în cer]? Nicidecum, că Însuşi a zis: Cel 
ce voieşte a fi mare întru voi, să fie slujitorul vostru; şi cel ce 
voieşte a fi cel dintâi dintre voi, să vă fie vouă slugă (Matei 20: 26- 
27), 

Vezi, dar, frate, nu cumva vrând să fii mai întâi decât fratele, 
acolo, în veacul cel viitor, mai mic să te afli şi să auzi ce a auzit 
bogatul acela trufaş, arzându-se în focul nestins: Adu-ţi aminte că 
ai luat bunătăţile tale în viaţa ta (Luca 16: 25). Că scris este: Cele 
înalte la oameni, urâciune sunt la Dumnezeu (Luca 16: 15). Deci şi 
tu, frate, socoteşte că ai murit lumii, şi viaţa ta se va ascunde 
împreună cu Hristos întru Dumnezeu (cf. Col. 3: 3), atunci Se va 
arăta Hristos, viața voastră, atunci şi voi vă veţi arăta întru slavă 
(Col. 3: 4). Iar acum, nu iubi slava oamenilor, că nu petrece cu tine 
în veac, după cel ce a zis: Tot trupul iarbă; şi toată slava omului ca 
floarea ierbii (1 Pt. 1: 24). 

Leapădă, dar, iubitule, jugul vrăjmaşului şi trufia lui, şi 
supune ceafa ta sub dulcele jug al Stăpânului, că Ela zis: Tot cel 
ce pe sine se smereşte, se va înălța, iar cel ce pe sine se înalță se 
va smeri (Luca 14: 11). Şi într-alt loc: Domnul celor mândri le stă 
împotrivă, iar celor smeriţi le dă har (| Pt. 5: 5). 

Deci, să ne temem, iubitule, ca nu cândva şi pentru noi să 
zică că „ai iubit slava oamenilor mai mult decât slava lui 
Dumnezeu”. Şi să ne smerim pe sine tuturor pentru Domnul, ca şi 


380 Privilegii. 


cea de aici odihnă şi cea de acolo să o dobândim, că Ela zis: 
Învăţaţi-vă de la Mine, că blând sunt şi smerit cu inima, şi veţi afla 
odihnă sufletelor voastre (Matei 11: 29). Incă şi aceasta cunoaşte- 
o, iubitule: că în viaţa mirenească cel bine-grăitor este lăudat, iar 
în cea călugărească, cel ce iubeşte liniştea şi tăcerea, mare este la 
Dumnezeu. Iarăşi: în cea mirenească cel ce se îngrijeşte de 
(înfrumuseţează) trupul său şi se schimbă în haine, slavă 
omenească are, iar cel [aflat] întru făgăduinţa aceasta 
[călugărească], care nu bagă de seamă acestea, ci ia aminte numai 
la cea de trebuinţă nevoie a trupului - după cel ce a zis: Având 
haine şi acoperăminte, cu acestea ne vom îndestula (| Tim. 6: 8) -, 
unul ca acesta îşi agoniseşte slavă în ceruri. Iarăşi întru acea viaţă 
[mirenească], cel ce se făleşte întru puterea trupului sau spre 
bogăţie, mare se pare a fi la oameni, iar întru cea de la noi 
petrecere [călugărească], cel ce iubeşte smerenia şi alege pe cele 
proaste, în adevăr înalt este şi ales, precum este scris: Pe cele 
nebune ale lumii le-a ales Dumnezeu, ca pe cei înţelepţi să-i 
ruşineze; şi pe cele slabe ale lumii le-a ales Dumnezeu, ca să 
ruşineze pe cele tari, şi pe cele nu de neam şi defăimate le-a ales 
Dumnezeu, şi pe cele ce nu sunt, ca pe cele ce sunt să le strice, ca 
să nu se laude tot trupul înaintea lui Dumnezeu (| Cor. 1: 27-29). 
Deci şi noi să iubim cele plăcute Domnului nostru, ca nişte slugi de 
treabă şi recunoscătoare, şi să nu ne sârguim a plăcea oamenilor, 
că zice: Dacă oamenilor aş fi plăcut, n-aş mai fi slugă a lui Hristos 
(Gal. 1: 10), căci toată lumea întru răutate zace, precum se zice 
într-alt loc (cf. I Ioan 5: 19). 


PRICINA A PATRUZECI ŞI OPTA 


Că smerit a cuvânta fără de vreme sau fără măsură nu e folositor, 
ba şi vătămător este; şi ce trebuie a face către cei ce ne laudă, şi 
că, pe cel ce ia aminte, laudele nu-l vatămă cu nimic. 


I. Din Pateric 


1. Un frate a mers la Avva Serapion; şi îl îndemna stareţul pe 
dânsul a face rugăciune, după obicei; iar el nu s-a plecat, numindu- 
se pe sine păcătos şi nevrednic de schima călugărească; şi a voit 
stareţul ca să-i spele şi picioarele lui, dar fratele n-a suferit, 
stăruind în acele cuvinte; apoi, punând masă, l-a făcut pe acesta să 
şadă, şi, şezând şi stareţul, a început să mănânce împreună cu 
dânsul. În vreme ce mâncau, stareţul începu să-l sfătuiască, 
zicând: „Fiule, de voieşti să te foloseşti, aşteaptă [rabdă] în chilia 
ta şi ia aminte la tine şi la rucodelia ta; că nu-ţi aduce ţie atât folos 
ieşirea cât îţi aduce şederea”. 

Iar el, auzind pe bătrânul zicând acestea, s-a amărât şi şi-a 
schimbat faţa, însă nu cât să nu se poată ascunde de bătrânul. 
Deci i-a zis lui bătrânul: „Până acum ziceai că «păcătos sunt» şi te 
grăiai de rău pe sineţi şi nevrednic de a trăi te judecai, iar eu, deşi 
cu dragoste ţi-am făcut pomenires!, cum se face că te-ai sălbăticit 
atât? Deci, de voieşti a fi smerit, pe cele aduse de la alţii asupră-ţi 
învaţă-te vitejeşte a le suferi, şi nu stărui în graiuri deşarte”. 
Acestea auzindu-le fratele, s-a pocăit [i-a făcut metanie] stareţului 
şi, foarte folosindu-se, s-a dus. 


II. De la Sfântul Varsanufie 


Un frate a întrebat pe stareţul: „Ce să facă cel ce voieşte a se 
linişti pentru numele ce i se face asupra lui*?, ca nu cumva ceea ce 
se spune în afara lui să ajungă să-l vatăme? Precum au zis Părinţii: 
„Vai omului aceluia al cărui nume este mai mare decât lucrul lui”. 
Şi a răspuns stareţul: „A avea cineva nume sau slavă mai mare 
decât lucrarea lui nu-l vatămă întru nimic pe cel ce nu se 
îndulceşte sau nu se învoieşte cu cele zise, precum şi la cel ce este 
clevetit pentru ucidere, care în adevăr nu a făcut nimic de acest 
fel. Dar unul ca acesta dator este să socotească: „Oamenii socotesc 
una şi alta despre mine, pentru că nu mă ştiu cine sunt”. 


381 Te-am sfătuit, ţi-am slujit. 

382 Pentru bârfele răspândite pe seama lui sau pentru faptele sale rele 
sau bune pentru care i s-a dus vestea peste tot. 

383 On6Anwyw; în manuscris, pentru lipsa unui posibil echivalent, este 


PRICINA A PATRUZECI ŞI NOUA 


Despre cum se cuvine şi până unde trebuie a folosi cineva 
acoperământul trupului, şi de ce fel trebuie să fie aceasta; şi cum 
Părinții şi întru îmbrăcăminte iubeau ticăloşirea**, pe care întru 

toate cel credincios se cuvine a urma. 


I. Din viaţa Sfântului loan Milostivul 


Cine ar putea spune cu de-amănuntul săraca petrecere a 
minunatului loan Patriarhul, puţinătatea hranei, prostimea şi 
măsurarea cea pentru haină şi aşternut? Căci, alături de altele, 
nici de această virtute nu se lenevea, [mergând] până într-acolo, 
încât nici dintru acestea nu avea mai mult decât locuitorii de rând 
ai cetăţii. Odată, unul dintre aceştia, cunoscut al sfântului, aflând 
de cum se afla acesta, a cumpărat un palton cu treizeci şi şase de 
galbeni, pe care l-a trimis fericitului, prea mult rugându-se lui a 
nu-l lepăda, ci cu acesta a se înveli. 

Deci, pentru buna-credinţă a bărbatului şi pentru sârguinţa şi 
înfocarea doririi, sfântul s-a învoit la aceasta şi l-a primit. Însă 
toată noaptea nu a încetat ticăloşindu-se pe sine - precum au spus 
mai pe urmă cei apropiaţi ai lui -, zicând: „Şi cine nu ar osândi pe 
smeritul loan? Dacă mie îmi este cu putinţă a mă acoperi cu 
acoperământ de treizeci şi şase de galbeni, iar fraţii mei cei după 
Hristos, vai, sub cer stau îngheţând de ger şi ticăloşindu-se, 
neputând a dobândi nici măcar un petec mic şi ieftin, dintru care 
cei mai mulţi deşerţi cu pântecele şi necinaţi s-au culcat, care şi de 
firimiturile cele ce cad de la masa mea - vai mie! - au dorit, 
precum săracul Lazăr? Vai, vai, câţi străini şi nemernici au sosit 
acum în această cetate, care n-au unde să-şi plece capul, 
flămânzind, însetând, şi care zac în mijlocul târgului! Iar eu întru 
toate felurile de bunătăţi ale bunei-pătimiri [zac] şi, pe lângă alte 
răsfăţări, de acum mă acopăr şi cu acest acoperământ de mult 
preţ. Ce dar aştept să aud în acea Zi? Ce altceva decât că «ai luat 
bunătăţile tale în viaţa ta, iar săracii cele rele, pentru aceasta ei 
adică se mângâie, iar tu, după vrednicie, te chinuieşti» (cf. şi Luca 
16: 25). Dar binecuvântat este Domnul, că smeritul loan nu se va 


redat chiar termenul grecesc. Cu alte cuvinte: oamenii au prejudecăţi, fac 
presupuneri, trag concluzii, se pripesc, zicând despre mine cuvinte de 
laudă sau de clevetire pentru că nu mă cunosc cu adevărat. 

384 evreleia. A alege adică cele socotite simple, proaste, nebune sau 
cele ce nu sunt, cum le numeşte Sfântul Pavel, citat de Sfântul Efrem mai 
sus. Însă acestea sunt aşa în ochii celor lumești, nu însă şi ai celor ai lui 
Hristos, care le socotesc slavă a lor. 


mai acoperi cu acest acoperământ, ci cu preţul acestuia se vor 
îmbrăca săracii!” 

Deci, îndată ce s-a luminat, a trimis paltonul în târg ca să se 
vândă; pe care, văzându-l cel ce i-l adusese, iarăşi l-a cumpărat şi 
iarăşi i l-a adus. Iar el, deşi l-a primit, l-a trimis iarăşi în târg; şi 
dacă de două ori, ba şi de mai multe ori s-a făcut aceasta, Marele a 
trimis cuvânt celui ce îl aducea: „Să vedem, zicea, care din noi doi 
va obosi primul: eu pe dânsul vânzându-l, ori tu, cumpărându-l şi 
aducându-l?” Căci bărbatul era din cei foarte bogaţi, pentru care 
pricină Marele Ioan dinadins voia să câştige bani de la acela, ca de 
la el să curgă la săraci. 


II. Din viaţa Sfântului Arsenie 


Marele Arsenie se lipsea aşa de mult de cele ale lumii, încât 
le socotea pe toate ca nimic, şi nici să le vadă nu suferea; ci, mai 
vârtos, împotrivă măsurând şi împotrivă punând cele luminoase ale 
vieţii lui celei dintâi de la palat, şi hainelor cu care el se îmbrăca 
acolo, folosea ca îmbrăcăminte haine foarte proaste, atât cât cu 
nimic să nu se deosebească de un ţăran sărac, care poartă haine 
rupte şi putrede; dar pe el aceste haine sărace şi lepădate mai 
mult îl veseleau, şi întru acestea se împodobea, ca unul ce voia să- 
şi păzească podoaba cea dinăuntru şi nearătată, mai vârtos adică 
sufletul său a-l împodobi decât trupul. 


III. Din Pateric 


1. Un frate a întrebat pe un stareţ, zicând: „Bine este a avea 
două cămăşi?” „Păstrează două cămăşi, a răspuns bătrânul, dar nu 
să nu ai răutate care întină tot trupul şi sufletul, că sufletul nu are 
trebuinţă de răutate, iar trupul are trebuinţă de acoperăminte. 
Deci să avem cele trebuincioase, şi cu acestea să ne îndestulăm, 
precum este scris (cf. I Tim. 6: 8)”. 


IV. A lui Avva Isaia 


Vezi să nu laşi trupul tău urât la vedere şi neînfrumuseţat, şi 
aşa să te fure slava-deşartă; iar de eşti mai tânăr, lasă-l pe el întru 
toată neînfrumusetarea, că de folos îţi este ţie. Văzând ceva de-al 
fratelui tău, să nu-l pofteşti, ori haină, ori brâu, ori culion, şi să nu- 
ţi împlineşti pofta ta făcând-ţi ţie după asemănarea lui; ba şi carte 
de-ţi vei face ţie, să nu o înfrumuseţezi sau să o împodobeşti, că 
patimă este aceasta. Podoaba trupului este prăpădire a sufletului; 
iar a purta grijă de trupuri, după frica lui Dumnezeu, bine este. 


V. A lui Avva Isaac 


Dintre îmbrăcăminţile tale, iubeşte pe cele sărace, ca să 
defăimezi pomenirile cele ce răsar întru tine, zic adică pe înalta 
cugetare; căci cel ce iubeşte scliviseala*% nu poate câştiga 
pomeniri smerite; că inima cu chipurile cele din afară se 
închipuieşte. 


3% Eleganta, hainele luxoase etc. 


VI. Din Pateric 


1. Zicea Avva Isaac către fraţi: 

„Părinţii noştri şi Avva Pamvo purtau numai vechituri mult 
cârpite; iar acum voi purtaţi haine de mult preţ..., duceţi-vă de aici, 
că aţi pustiit cele de aici!” Iar când voia să se ducă la seceriş, le 
zicea lor: „Nu vă mai dau porunci, că nu le păziţi”. 

2. Acelaşi a zis: „Zicea Avva Pamvo că o haină ca aceasta este 
dator a purta monahul, una adică pe care, lepădând-o în afara 
chiliei şi lăsând-o trei zile, nu o va lua nimeni, pentru netrebnicia 


-v 


ei”. 
VII. A Sfântului Efrem 


Cel ce împodobeşte hainele sale vatămă sufletul său; că 
marele preţ al hainelor prihănit face sufletul monahului, mândrie 
făcând într-însul; iar micul preţ al hainelor, folos şi laudă a 
monahului este. Sârguieşte-te, călugăre, de lucrarea cea dinăuntru 
şi nu împodobi pereţii, că nu e de folos; că frumuseţea chiliei 
monahului răbdare nu dă. Cele de trebuinţă să căutăm, că cele 
prisositoare şi cele ce ne aduc risipirea minţii sunt vătămătoare şi 
pierzătoare. 


PRICINA A CINCIZECEA 


Că nu se cuvine către veselie? sau dintr-o o râvnă pătimaşă a face 
ceva. 


I. Din viaţa Sfântului Pahomie 


Marele Pahomie, într-una din mănăstirile cele de sub dânsul 
zidind case de rugăciune*” şi făcând şi foişoare şi stâlpi de 
cărămidă frumoşi, s-a veselit de lucrul pe care bine l-a zidit; şi, 
socotind că nu se cuvine a se minuna de lucrul mâinilor şi de 
frumseţea lucrărilor sale a se veseli, proaspăt încă fiind lucrul, 
luând funii şi legând stâlpii, a poruncit fraţilor a trage cu toată 
puterea, până ce stâlpii se vor strâmba şi se vor face neplăcuţi la 
vedere. Şi, aflând prilej, a început a zice: „Nici voi să nu vă 
întreceţi a împodobi mult lucrul mâinilor voastre, fraţilor, ci mai 
vârtos rugaţi-vă ca, cu harul lui Hristos şi cu darul Duhului Sfânt, 
nefurate să rămână lucrurile voastre, şi ca nu, prin lauda cea prin 
meşteşug alunecându-se mintea, vânare a Diavolului să se facă, că 
multe sunt meşteşugirile lui”. 


II. A Sfântului Varsanufie 


Un frate a întrebat pe stareţul, zicând: „De-mi va cădea în 
mână un lucru şi am trebuinţă de dânsul pentru slujba ce mi s-a 
încredinţat, şi văd că am împătimire spre dânsul, oare, de-l voi lua, 
nu-mi este mie patimă?” 

Răspuns-a stareţul: „De ai trebuinţă de acel lucru, dar te 
luptă gândul împătimirii, zi-i gândului că «trebuinţă este de el, de 
ce dar mă lupţi cu poftă a-l lua pe acesta?», şi, de va înceta patima 
de la tine, ia-l, iar de nu, de va fi cu putinţă a se face trebuinţa şi 
cu alt lucru, fă cu acela, şi chinuieşte-ţi patima, iar de nu se poate, 
ia lucrul prihănindu-te pe sineţi şi zicând «de n-ar fi fost trebuinţă, 
nu l-aş mai fi luat, pentru că mă biruiesc cu împătimirea»”. 

Zis-a fratele: „De-mi va da cineva un lucru şi am trebuinţă de 
dânsul, şi văd inima mea cum cu patimă voieşte a-l primi, ce voi 
face? Să-l iau pentru trebuinţă ori, din pricina împătimirii, să-l 
lepăd?” 

Răspuns-a stareţul: „Precum pentru hrană, la fel şi pentru 
aceasta: ştii că avem trebuinţă de hrană în toate zilele, dar opriţi 
suntem a o lua pe aceasta cu dulceaţă, dar, dacă mulţumind lui 
Dumnezeu, Cel ce a dat-o pe ea, şi osândindu-ne pe înşine că luăm 


386 Tépyw = plăcere, distracţie. 


3837 Trad. lit.: Biserici sau paraclise, cum le zicem noi azi. 


ca nişte nevrednici, Dumnezeu o face pe ea spre sfințire şi 
blagoslovenie. Deci, când ai trebuinţă de vreun lucru, şi te vei 
bine-noroci cu el, mulţumeşte lui Dumnezeu, Celui ce l-a sporit 
pentru tine, şi osândeşte-te pe sineţi ca pe un nevrednic, şi 
Dumnezeu va izgoni de la tine împătimirea, că la Dumnezeu toate 
sunt cu putinţă. lar de nu ai trebuinţă de lucru, nu-l lua pe el, de 
vreme ce lăcomie este. 


Sfârşitul cărţii celei dintâi 
a lui Everghetinos, 
şi lui Dumnezeu slavă. 


Amin. 


ÎNCEPUTUL CĂRŢII A DOUA 


A LUI EVERGHETINOS 


PRICINA! ÎNTÂI 
Că cei ce se smeresc pe sineşi, cinstiţi sunt la Dumnezeu. 
I. A lui Paladie 


În Tavenia? este o mănăstire de femei ca de patru sute, de 
cealaltă parte a râului fiind cea a bărbaţilor. Aici era o fecioară 
care făţărea nebunia pentru Hristos, cu numele Isidora, 
defăimându-se pe sine şi smerindu-se. Atât de mult se îngreţoşau 
surorile de aceasta, încât nici nu voiau să mănânce împreună cu 
dânsa. Iar ea cu bucurie primea aceasta. lar în mănăstire fapta ei 
bună era foarte de folos, ca o roabă ascultând de toţi la toată 
trebuinţa lor. Şi cu toată blândeţea slujind lor, era ca o cârpă a 
surorilor, precum a zis Domnul că cel ce voieşte să fie mare să fie 
tuturor slugă (Matei 20: 27) şi, de i se pare cuiva a fi înțelept, 
nebun să se facă (I Cor. 3: 18). 

Portul tuturor celorlalte era tunderea, căci aveau culion pe 
cap, iar ea, cu o cârpă legându-şi capul, aşa făcea toată slujba. Şi 
niciuna din cele patru sute nu a văzut-o vreodată mâncând, nici 
bucată de pâine luând, ci fărâmiturile meselor ştergându-le şi 
oalele curăţindu-le, cu acelea se îndestula; niciodată încălţându-se, 
nici nu a ocărât vreodată pe cineva. Nici n-a cârtit vreodată, nici n- 
a grăit mic sau mare grai, măcar că era ocărâtă şi pălmuită, şi 
blesteme primea şi de multe era nesuferită. 

Pentru această preacuvioasă, Sfântului Pitirun, bătrân 
preaiscusit şi îmbunătăţit sihastru, i-a stat înainte un înger şi i-a 
zis lui: „Pentru ce cugeţi înalt pentru îndreptările tale ca un 
cucernic, şezând într-un astfel de loc? Voieşti să vezi femeie mai 
cucernică decât tine? Du-te în mănăstirea de femei a 
Taveniosiţilor, şi vei afla acolo una, având cunună pe cap; aceea 
este mai bună decât tine. Pentru că, cu atât norod bătând război şi 
în multe feluri slujind tuturor, niciodată nu şi-a lăsat mintea să se 
depărteze de la Dumnezeu, măcar că era nesuferită de toate. Iar 
tu, şezând aici, cetăţile în cuget le năluceşti, cel ce niciodată n-ai 
văzut lumea. 

Şi sculându-se Marele Pitirun, a venit în Tavenia şi-i ruga pe 
dascăli să-l lase să treacă la mănăstirea de femei. Şi, ca unul ce 
era cinstit între Părinţi şi îmbătrânit întru nevoinţă, după ce au 
trecut râul, l-au băgat înăuntru cu îndrăzneală; şi, după ce s-au 


1 vno0eotc= lit. ceea ce este pus sub/în; subiect în discuţie, pretext. 


> 'Tavenia este o insuliţă pe fluviul Nil, în Egiptul de sus, aproape de 
Desna. 


rugat, Marele a căutat să vadă la faţă toate fecioarele. Şi venind 
toate în mijloc, aceea nu se arăta. Zis-a lor Marele: „Aduceţi-le pe 
toate!”. Iar ele zicând că de faţă sunt toate, le-a zis lor: „Lipseşte 
una, cea pe care mi-a arătat-o îngerul”. Zis-au lui: „Avem pe una 
proastă în bucătărie”. Zis-a Marele: „Aduceţi-o şi pe aceea, ca să o 
văd pe dânsa”. lar ea n-a ascultat, simțind pricina, că i se 
descoperise ei. Şi o târau cu de-a sila, zicându-i ei: „Sfântul Pitirun 
voieşte să te vadă” (căci el era cunoscut). 

Şi adusă fiind, a văzut Marele faţa ei şi cârpa care era pe cap 
şi pe frunte. Şi căzând la picioarele ei, i-a zis: „Blagosloveşte-mă, 
maică!”. Şi căzând şi ea la picioarele lui, zicea: „lu mă 
blagosloveşte, domnul meu, părinte”. Şi văzând aceasta toate, s-au 
uimit şi i-au zis lui: „Avva, nu-ţi face ocară, că nebună este”. Zis-a 
Sfântul tuturor: „Voi sunteţi nebune, iar aceasta, şi decât voi, şi 
decât mine mai bună fiind, Ammă este, adică maică 
duhovnicească; şi mă rog ca vrednic împreună cu dânsa să mă aflu 
în Ziua Judecăţii. Acestea auzind ele, au căzut la dânsul toate 
plângând şi mărturisind cum, în fel şi fel de chipuri, o necăjeau. Şi 
una zicea: „Eu pe dânsa pururea o luam în batjocură”. Iar alta: „Eu 
de portul ei cel smerit râdeam”. Şi alta: „Eu şi lăturile strachinei 
adeseori asupra ei le vărsam”. Alta iarăşi: „Eu lovituri i-am dat”. 
Alta: „Eu pumni i-am dat”. Alta: „Eu nasul ei de multe ori l-am 
făcut să strănute”3. Şi, pe scurt, toate felurile de ocări au vestit că 
le-au făcut spre dânsa. Deci, primind Sfântul Pitirun mărturisirea 
lor, şi rugându-se pentru dânsele împreună cu ea, şi mult rugând 
pe cinstita lui Hristos roabă să se roage pentru dânsul, aşa a ieşit. 

Iar după puţine zile, acea cinstită a lui Dumnezeu şi cuvioasă, 
de toate mult cinstindu-se şi mângâindu-se, şi nesuferind slava şi 
cinstea de la toată frăţimea, şi răspunsurile [laudele] fiecăreia, a 
ieşit din mănăstire. Şi unde s-a dus, sau unde s-a ascuns, sau unde 
s-a sfârşit, nimeni n-a cunoscut. 


II. A lui Grigorie Dialogul“ 


3 În Pateric, de unde e luată această istorisire, la acest pasaj, 
traducerea românească redă aşa; „Eu muştar de multe ori în nas i-am 
pus”. 

_ ^ Grigorie cel Mare (540-604), numit şi „Dialogul”, episcop al Romei. 
În Everghetinos sunt adunate multe fragmente din scrierea lui 
Dialogorum libri IV. De vita miraculis Patrum italicorum (Dialoguri 
despre viaţa şi minunile Părinților italieni). Cartea este concepută în 
patru cărţi, urmând modelul patericelor răsăritene. Dialogurile au fost 
traduse şi în greceşte, uneori sub numele de Patericul lui Grigorie 
Dialogul. Textul grecesc al Patericului său s-a publicat la Târgovişte pe la 
1730, şi s-a tradus la scurtă vreme în româneşte la Căldăruşani, iar 


Sfântul Acutie, cel ce de mari daruri de la Dumnezeu s-a 
învrednicit, şi multe suflete la Domnul a adus prin învăţătura şi 
propovăduirea sa, care de la Dumnezeu i se încredinţaseră, acesta 
foarte proastă îmbrăcăminte îmbrăca, încât, cei ce nu-l cunoşteau 
pe dânsul, atunci când se înfăţişa lor, se îngreţoşau de ela i se 
închina. lar când voia a merge într-alt loc, obiceiul lui era a se sui 
pe calul cel mai prost [prăpădit] dintre toţi din mănăstire, şi în loc 
de căpăstru îi punea frâu, iar în loc de şa îşi aşeza piele de oaie, iar 
sfintele cărţi le purta în desagi de piele. 

Şi oriunde se ducea, izvorul Scripturii deschizându-l, 
pământul îl adăpa de noime. Vestea despre dânsul a ajuns până la 
Roma, iar oareşicare, cu zavistie purtându-se, multe a grăit către 
Patriarh. Şi n-a încetat a-l pâri pe el până ce nu l-a înduplecat să-l 
trimită pe apărătorul” Iulian ca să-l aducă pe Sfântul, care 
defensor, ajungând degrabă la mănăstirea lui Echitie, a aflat pe cei 
mai aleşi dintre fraţi bine-petrecând, pe care i-a şi întrebat: „Unde 
e egumenul?”. Iar ei, răspunzând, au zis: „De vale, seceră iarbă”. 

Dar el, fiind foarte semeţ şi mândru, a trimis pe o slugă de-a 
sa ca să-l aducă pe Sfântul; iar sluga, mergând către secerători, 
căuta să vadă cine este Sfântul. Înţelegând îndată de la dânşii care 
dintre ei este bărbatul, cu frică nemăsurată cuprinzându-se, a 
început a tremura şi a slăbit, abia mai putând păşi. Deci, venind 
către Sfântul, şi la picioarele lui căzând, i-a vestit că stăpânul său 
doreşte venirea sa; iar omul lui Dumnezeu, îmbărbătându-se şi 
legându-şi încălţămintea sa, pe umăr purtând secera, a venit. 

Deci Iulian, înştiinţându-se de la slugă că acesta este Echitie, 
văzându-i portul, s-a îngreţoşat de dânsul, şi se gătea cum cu 
fudulie să vorbească cu dânsul. lar apropiindu-se Sfântul, 
nesuferită frică l-a cuprins pe Iulian şi, tremurând, de-abia a putut 
a-i vesti pentru ce a venit. Şi aşa smerindu-se, a căzut la picioarele 
Sfântului şi cerea să facă rugăciune pentru dânsul. lar el, 
sculându-se, a făcut rugăciune, şi îl ruga ca să meargă împreună 
cu dânsul pe calea ce ducea către Patriarh, căci zicea : „Dacă 
astăzi nu vom merge, atunci vom da de înţeles că ne este cu 
neputinţă a merge”. Iar Iulian a zis: „Am obosit de cale, părinte, şi 


ulterior, unele fragmente. Dialogurile culese pentru Everghetinos sunt 
întocmite cu un anume Petru, căruia Sfântul Grigorie îi povesteşte din 
vieţile Părinților. 

> Latinul defensor s-a păstrat în greacă în aceeaşi formă, care s-a 
tradus literal şi în româna veche (defensor). Acest latinism, ce cu greu şi- 
ar găsi un echivalent românesc sau grecesc, se referă la o funcţie din 
Biserica Romei. Defensorii erau un fel de avocaţi eclesiastici numiţi 
pentru a avea grijă de interesele bisericii. 

6€ I s-au înmuiat picioarele, zicem noi. 


astăzi a ieşi nu pot”. Deci, silit fiind de Iulian, în noaptea aceea a 
rămas în mănăstire împreună cu dânsul. 

Iar a doua zi, pe când se lumina de ziuă, a ajuns la Iulian o 
slugă de la Patriarh care-i poruncea să nu cumva să îndrăznească 
să-l mişte pe robul lui Dumnezeu din mănăstirea sa, şi întrebând 
pricina, sluga a zis: „Noaptea trecută, Patriarhul, prin vedenie 
Dumnezeiască, îngrozit se făcu, pentru că a îndrăznit să trimită ca 
să aducă pe robul lui Dumnezeu”. Şi îndată sculându-se lulian, a 
zis către Echitie: „Se roagă Patriarhul, părintele nostru, ca să nu 
osteneşti”. Iar el, foarte mâhnindu-se, a zis: „Au nu ţi-am spus ieri 
că, dacă nu vom merge degrabă, nicidecum nu vom mai putea să 
ne ducem?”. Deci, pentru dragoste, l-a mai oprit încă puţin pe 
Iulian, iar pentru osteneală, oarecare plată dându-i lui, măcar că 
nu voia, l-a trimis cu pace. 

Cunoaşte dar, Petre, în ce fel de slavă se află cei ce îşi aleg să 
fie mârşavi în viaţa aceasta; căci aceştia nu se numără împreună 
locuitori ai patriei cereşti. lar câţi prin înalta cugetare se 
îndreptăţesc pe eişi înaintea oamenilor şi prin slava deşartă se 
îngâmfă, înaintea ochilor lui Dumnezeu aceştia zac jos. Pentru 
aceea, şi mustrându-i pe ei Hristos, zice: Voi sunteți cei ce vă 
îndreptaţi pe voi înşivă, şi celelalte (Matei 23: 28). 


III. Din viaţa Sfântului Grigorie, Făcătorul de minuni” 


Odinioară, cei din cetatea care se învecinează cu Comana, 
venind cu toţii la minunatul Grigorie, l-au rugat să vină la dânşii, şi 
biserica dânşilor prin preoţie să o întemeieze, şi auzind Marele, a 
mers la dânşii. Şi socotelile tuturor celor de frunte le cerca, şi ale 
celor ce i se păreau a covârşi cu cuvântul şi cu neamul, dar şi ale 
celor ce păreau a fi lipsiţi de acestea. Dar ei în multe părţi se 
risipeau cu hotărârile, unii voind pe unul, alţii pe altul. 

Iar Marele aştepta ca numai de la Dumnezeu să-i vină sfătuire 
pentru lucrul ce-i stătea înainte; şi precum despre Samuil se 
pomeneşte că nu se minuna de frumuseţea şi de mărimea 
trupurilor pentru ungerea întru împărăție, ci suflet împărătesc se 
sârguia să afle - măcar în trup defăimat de s-ar întâmpla în acest 
chip să fie acela -, aşa sârguinţele fiecăruia dintre cei ce hotărau 
trecându-le cu vederea, către una numai privea: de poartă cineva 
sfinţirea în nărav* prin sârguinţa vieţii şi de este vestit pentru 
faptele sale bune şi minunate. 

În vreme ce aceia hotărau şi aduceau în mijloc prin laude pe 


7 Episcop al Neocezareei Pontului (c .213 - c. 275). 
3 Veche cetate din Asia Mică. 
? De este cineva vrednic a fi sfinţit preot. 


cei hotărâți, el îi îndemna să privească şi către cei mai simpli la 
viaţă, zicând: „Este cu putinţă ca şi între unii ca aceştia să se afle 
cineva cu suflet mai înalt decât aceia văzuţi numai pentru 
bogăţie.” Iar oarecine dintre cei ce stăteau de faţă, această 
judecată a Marelui a socotit-o ocară adusă hotărârii sfatului lor şi 
batjocură, adică să nu primească spre sfințire pe niciunul din cei 
mai aleşi şi cu cuvântul, şi cu dregătoria, şi cu mărturia cea 
arătată a vieţii, îndreptându-şi privirea către unii din cei ce se 
hrănesc din lucrul mâinilor, şi pe unii ca aceştia să-i socotească 
mai vrednici către un dar ca acesta. Şi îndată glumind acesta către 
dânsul, a zis: „Dacă aceasta porunceşti, să-i trecem cu vederea pe 
cei numiţi de cetate şi să aducem spre starea înainte a preoţiei pe 
cineva din cei de rând. Haide, dar, să chemăm pe Alexandru 
cărbunarul la preoţie, şi, dacă socoteşti de cuviinţă, să-l alegem pe 
el, ca astfel toată cetatea să fie în unire cu noi”. Acestea, dar, le 
zicea, prin această luătoare în râs hotărâre, socoteala lui 
prihănind-o şi judecarea lui pentru cele de mai-nainte defăimând-o. 
Iar prin cele zise se face pomenire nu numai de Marele, ci şi de 
Alexandru, fără a-l lăsa nevăzut întru pomenire celor hotărâți a fi 
aleşi. Şi zicea: „Cine este acest Alexandru de care făcurăţi 
pomenire?” 

Iar oarecine din cei ce stăteau de faţă, în râs aducându-l în 
mijloc pe cel pomenit, cu cârpituri sărăcăcioase îmbrăcat, şi nici 
măcar pe tot trupul, şi împreună arătând prin acea privelişte 
lucrarea sa: mânjit de cărbuni la mâini şi la faţă şi de cealaltă 
parte a trupului, celorlalţi adică, pricină de râs le era Alexandru, 
stând el în acest fel în mijloc. Iar ochiului acelui văzător multă 
uimire îi dădu a vedea acea privelişte: bărbat întru sărăcie şi 
negrijit la trup, către sine uitându-se, de ca şi cum întru acestea şi- 
ar fi găsit bucuria, care lucru celor nepedepsiţi [neştiutori] le era 
prea de râs. Dar el nu de nevoia sărăciei venise spre o viaţă ca 
aceea, căci bărbatul era filosof", precum după aceasta l-a făcut 
cunoscut viaţa, căci a ajuns chiar până la mucenicie, sfârşindu-şi 
drumul prin foc; iar aceea o meşteşugea pentru a se ascunde, el 
mai presus fiind decât toată buna-sporire cea sârguită de aceia, şi 
nimic socotind viaţa, şi de mai înalta şi adevărata viaţă având 
dorire, mai vârtos către fapta bună îşi îndrepta scopul, şi a se 
ascunde se măiestrea. 

Fiind unul ca acesta sub cel mai necinstit dintre meşteşuguri, 
sub un obraz urât se ascundea; şi încă într-alt fel: că înflorind cu 
tinereţile, sminteală socotea scopului păstrarea curăţeniei, căci 
făcea arătată frumuseţea trupului; căci ştia că un lucru ca acesta 


10 Aici: cugetător la viaţa cea adevărată. 


s-a făcut multora pricinuire de cumplite căderi. Deci, ca să nu 
pătimească ceva din cele fără de voie, nici să se alcătuiască pricină 
de patimă ochilor celor străini, facerea de cărbuni şi-a arătat-o 
luişi împrejur pe un obraz urât, prin care şi trupul prin ostenelile 
către fapta bună îl iscusea, iar frumuseţea cu mânjirea cărbunelui 
o acoperea; încă şi câştigul ce i se făcea lui din osteneli, spre 
slujirea poruncilor îl iconomisea. 

Deci mutându-l Sfântul pe dânsul din sobor, toate cele despre 
dânsul cu de-amănuntul a întrebat, pe care l-a şi lăudat celor 
dimprejurul lui, poruncind cele ce trebuia să se facă, după care 
iarăşi s-a întors în sobor, şi din cele de faţă pe cei adunaţi îi 
pedepsea (învăţa), punându-le înainte cuvintele cele despre 
preoţie. Iar prin acestea, zugrăvind viaţa cea după fapta bună, au 
petrecut întru cuvinte ca acestea, ţinând astfel lângă sine 
adunarea. lar ei au stat de faţă până când slujitorii au terminat de 
împlinit ceea ce s-a poruncit; lângă ei a stat apoi Alexandru, spălat 
cu baie de urâciunea funinginii şi îmbrăcat cu hainele Marelui, 
căci cu acestea le era lor poruncit a face sfinţirea. 

Apoi toţi către Alexandru întorcându-se, şi cu minune către 
cea privelişte aflându-se, a zis către dânşii sfântul dascăl: „N-aţi 
pătimit nimic nou, căci, cu ochii amăgindu-vă, judecata binelui aţi 
slobozit-o numai prin simţire, căci, despre adevărul celor ce sunt, 
simţirea aduce judecată cu greşeală: intrarea către adâncul 
adevărului prin voi înşivă încuind-o afară, dar încă şi demonului, 
vrăjmaşul adevărului, aceasta negreşit îi era dragă, că a acoperit 
vasul alegerii cu necunoştinţă, ca pe acest bărbat să nu-l treacă în 
mijloc, ca pe unul ce urma să fie surpător al aceluia.” 

Acestea zicând, prin sfințire a adus pe bărbat lui Dumnezeu, 
săvârşindu-l cu darul după rânduiala cea legiuită. Iar toţi priveau 
către tânărul preot, care, fiind îndemnat a face un oarecare cuvânt 
către adunare, încă dintru început a arătat nemincinoasă judecata 
lui Grigorie cea spre dânsul, anume că cuvântul lui era plin de 
înţelegere, deşi mai puţin împodobit cu floarea retoriei. 

Drept aceea, un oarecine fudul dintre cei tineri, fiind venit la 
dânşii de la Atena, a râs de neîmpodobirea vorbirilor sale, zicând 
că nu era împodobit cu iscodirea cea aticească; dar acest bărbat, 
care din Dumnezeiască vedenie era înţelepţit, văzând un stol de 
porumbei strălucind cu nepovestită frumuseţe, auzi pe oarecine, 
zicând: „Ai lui Alexandru sunt aceşti porumbei, pe care tu l-ai luat 
in râs”. 


IV. Din viaţa Cuviosului Marcel: 


11 Cuviosul Marcel (t 484) a fost egumen al Mănăstirii Neadormiţilor 
din Siria. Biserica îl prăznuieşte pe 29 decembrie. 


Dumnezeiescul Marcel, din Apamia!? trăgându-şi neamul, a 
venit în Mănăstirea ce se zice a Neadormiţilor'*, pentru primenirea 
neîncetată şi slavosloviile cele către Dumnezeu ce se fac întru 
dânsa; şi fiind primit înăuntru, după o vreme oarecare, se îmbracă 
în hainele monahiceşti de Alexandru, egumenul mănăstirii. Şi era 
acolo de mai-nainte şi unul Iacov, tot de dânsul călugărit, care mai- 
nainte de călugărie fusese prieten al lui Marcel; şi făcându-se 
ucenic al lui Alexandru, era întâiul între ucenici. Dar netrecând 
multă vreme, Marcel, nu numai pe ceilalţi, ci şi pe Iacov cu 
nevoinţă şi cu bunătăţile îi întrecea; pentru aceasta, foarte plăcut 
era el lui Alexandru. 

Apoi, mai-nainte cunoscând prin curăţia minţii sfârşitul 
povăţuitorului, aşijderea încă şi hotărârea ce era să cadă spre 
dânsul pentru începătorie! mai-nainte cunoscând-o, şi temându-se 
ca nu cumva, tânăr cum era, să fie începător înaintea bătrânilor şi 
iubita supunere să o lepede (o piardă), cu care el foarte se bucura 
pentru covârşirea smeritei cugetări, s-a depărtat pe ascuns din 
mănăstire, nimeni ştiindu-l pe dânsul. Apoi, după puţină vreme 
mutându-se Sfântul Alexandru, Marcel s-a aflat de îndată în gurile 
tuturor, şi, pentru că nu era de faţă, foarte rău le părea. Deci, dacă 
hotărât fiind pentru egumenie, n-a fost aflat, s-a judecat ca cel ce 
va începători să fie Ioan, bărbat cărunt şi la păr, şi la pricepere. Iar 
Marcel, sporind mai departe în bunătăţile lui, înştiinţându-se de 
acestea, s-a întors înapoi în mănăstire, şi cu loan se amesteca, 
făcându-se mâna lui cea dreaptă şi prea bine ajutându-l la 
începătorie. 

Odată, Marcel fiind dus, s-au făcut din pricina dânsului 
cuvinte oarecare către Ioan. Iar cei mai sârguitori dintre monahi 
erau minunându-se şi de alte [lucruri] ale bărbatului, anume cum 
s-a depărtat el de începătorie lipsindu-se de scaun cu atâta lesnire. 
lar cei mai leneşi, necunoscând mărimea sufletului lui Marcel, 
ziceau că însăşi aceasta, adică a fugi de iubirea de mărire, s-a 
făcut deoarece, ştiind că Ioan va fi cinstit mai întâi decât dânsul, şi 
nevrând ca să se arate al doilea faţă de acela, pentru aceasta s-a 
dus din mănăstire. Aceasta auzind loan, şi vrând să-i plece pe 
călugări, ca nu cu lesnire să osândească, le arătă încă o dată în ce 
înălţime a smeritei cugetări a ajuns Marcel, zicându-le: „O, fiilor, 
judecata să o lăsăm pe seama lucrurilor”. Şi nimic mai mult 
grăind, socotea cu mintea că, întorcându-se Marcel, o să-i dea în 


12 Apamia, veche cetate a Siriei, aşezată la sud de Antiohia, pe râul 
Oronti. 

13 Veche mănăstire din Bitinia, aşezată lângă strâmtoarea Bosfor, la 
gurile Mării Negre, datând din secolul IV. 

14 Egumenie, conducere. 


mână cea mai necinstită rânduială a slujirii, adică purtarea de grijă 
a măgarului. 

Deci după ce s-a întors acela, iar povăţuitorul poruncea 
înaintea tuturor acea hotărâre de ocară, Marcel a arătat aici 
luminat covârşirea smeritei cugetări: că nu numai bucurându-se a 
primit cea poruncită, ci şi mai mare şi mai minunat s-a arătat. 
Spun că cu aşa de mare bucurie sub slujbă s-a supus, încât a 
socotit-o pe dânsa chiar ca o facere de bine, şi negreşit cu 
scrisoare cerea o a lua”, ca niciodată să nu-l depărteze pe el de 
aceasta. Şi nu a zis numai adică aşa, şi nu a făcut, nici a făcut 
adică, dar, în puţină vreme, ci mult mai fierbinte se vedea 
sârguindu-se spre lucruri. Şi într-atât de mult a întins slujba sa, 
încât aceştia, de toate ruşinându-se, mult rugându-se ei, rugători 
toţi i se făcură, ca pe dânşii adică să-i ierte, şi de la o robie ca 
aceasta cerându-i să se depărteze: că lucru fără de cale este ca un 
bărbat ca acesta - care este vrednic a păstori şi turmă 
cuvântătoare, şi mult a-i folosi pe dânşii - să se îndeletnicească 
întru acea proastă slujire, pe care ar fi putut-o săvârşi oricine s-ar 
fi întâmplat să treacă pe acolo. 


V. Din Pateric 


1. Se povesteşte despre Avva Pamvo că trei ani a petrecut 
cerând de la Dumnezeu şi zicând: „Nu mă slăvi pe pământ!”. Şi aşa 
de mult l-a slăvit Dumnezeu, încât, pentru slava pe care o avea, 
nimeni nu putea să caute spre faţa lui, aşa era de strălucit; iar 
acest dar îl avea şi Avva Sisoe, şi Avva Siluan. 

2. Zis-a Avva loan Colovul: „Un bătrân duhovnicesc s-a 
zăvorât pe sineşi, şi era vestit în cetate, având multă slavă. Şi i s-a 
spus lui că oarecine dintre sfinţi va să se săvârşească: «Deci vino 
de-l sărută pe el, mai-nainte de a adormi», i se zicea lui. Şi zicea 
întru sine: «De voi ieşi ziua, vor alerga oamenii şi multă slavă mi se 
va face mie, şi nu mă voi odihni întru acestea; voi merge, dar, de 
cu seară, pe întuneric, şi mă voi ascunde de toţi». Şi ieşind seara 
din chilie, şi voind să se ascundă, iată, s-au trimis de la Dumnezeu 
doi îngeri cu făclii, luminându-i pe cale; şi văzând toată cetatea 
slava, au alergat înaintea lui, şi pe cât de mult a voit a fugi de 
slavă, pe atât de mult s-a slăvit, după cea scrisă: Tot acela ce se 
înalţă pe sine se va smeri (Matei 23: 12)”. 

3. Zis-a Avva Isaac: „Când eram mai tânăr, şedeam cu Avva 
Cronie şi niciodată nu mi-a zis să fac vreun lucru, măcar că, bătrân 
fiind şi tremurând, însuşi se scula îndată şi-mi dădea vasul, şi 
tuturor asemenea făcea. Şi cu Avva Teodor al Fermei am şezut, şi 


15 Cu acte în regulă, am zice noi. 


nici el nu-mi zicea să fac ceva, ci şi masa singur o punea, şi zicea: 
«Frate, de voieşti, vino de mănâncă». lar eu către dânsul ziceam: 
«Am venit la tine ca să mă folosesc, şi cum de nu-mi zici mie să fac 
ceva?». lar bătrânul totdeauna tăcea. Şi m-am dus şi am vestit 
bătrânilor, şi venind aceia către dânsul, au zis: «Avva, a venit 
fratele la sfinţia ta ca să se folosească, de ce, dar, nu-i zici lui să 
facă ceva?». Şi a răspuns lor bătrânul: «Au doară începător de 
obşte (egumen) sunt eu, ca să poruncesc lui? Eu cu adevărat nimic 
nu-i zic lui, iar de voieşte, ceea ce mă vede pe mine făcând, să facă 
şi el». Deci de atunci, apucam mai-nainte şi făceam orice voia 
bătrânul să facă. Iar el, orice făcea, tăcând făcea. Şi aceasta m-a 
învăţat pe mine: să fac toată treaba tăcând”. 

4. Povestea Avva Petru că întru atâta nerăutate trecea Avva 
Macarie către toţi fraţii, încât îi ziceau lui unii: „Pentru ce te faci 
pe sineţi aşa?”. lar el răspundea: „Doisprezece ani am slujit 
Hristosului meu ca să-mi dăruiască darul acesta, iar acum, voi mă 
sfătuiţi a-l lepăda pe dânsul?”. 

5. Zis-a Avva Pimen: „Dacă pe tine te vei prosti [defăima], vei 
avea odihnă în orice loc vei şedea”. 

6. Se spunea despre Avva Petru şi Avva Epimah că erau 
tovarăşi în Rait!€. lar mâncând ei la biserică, i-au silit pe ei să intre 
la masa bătrânilor, şi, cu multă osteneală, a mers doar Avva Petru. 
Şi dacă s-a sculat, i-a zis lui Avva Epimah: „Cum ai cutezat a intra 
la masa bătrânilor?”. Zis-a lui Avva Petru: „De aş fi şezut cu voi, 
fraţii voiau ca pe un bătrân a mă îndemna a blagoslovi întâi, şi ca 
un mai mare decât voi aveam a fi, iar acum, mergând aproape de 
Părinţi, şi mai mic decât toţi eram şi mai smerit cu cugetul”. 

7. Petru, preotul celor din locul ce se cheamă Dia, dacă 
cândva se ruga cu cineva, fiindcă pentru preoţie era silit a sta 
înainte cu smerita cugetare, dinapoia lor sta, mărturisindu-se, 
precum se scrie în viaţa lui Antonie. Şi aceasta o făcea, pe nimeni 
mâhnind. 

8. Zis-a un stareţ: „Sau fugind, fugi de oameni, sau 
batjocorind, batjocoreşte lumea - nebun pe tine în multe ori 
făcându-te”. 


VI. A lui Avva Casian 


1. Un tânăr din lume, fiind slăvit şi bogat, din părinţi slăviţi, 
încă şi întru cetirile cele dăscăleşti fiind iscusit, părăsind pe al său 
părinte şi toată slava cea multă lumească, către viaţa călugărească 
s-a pornit; iar spre cercarea credinţei şi ispitirea smereniei lui, i-a 
poruncit lui stareţul ca, zece coşniţe luând la umăr, întru a sa 


16 Veche mănăstire din Peninsula Sinai. 


cetate să le vândă, dar nu pe toate deodată, ci câte una să le 
vândă, pe care lucru acela cu toată răbdarea şi smerenia l-a 
împlinit. Punând pe umerele sale coşniţele, şi vânzându-le pe 
acestea câte una, nicidecum nu se ruşina de simplitatea lucrului şi 
strălucirea neamului sau de vânzarea părută de necinste; căci el se 
sârguia a se arăta pe sine următor smereniei lui Hristos. 

2. Văzut-am încă şi pe un altul oarecare din Părinţi, adică pe 
Avva Pinufie, bărbat împodobit cu toate bunătăţile, care era stareţ 
al unei chinovii (obşti) mari ce se afla în Egipt, aproape de cetatea 
Panefo. 

Acesta, văzându-se pe sine de toţi cinstit şi slăvit pentru 
cuvioasa lui petrecere, pentru bătrâneţe şi pentru egumenie, şi 
neputând a se iscusi pe sine la izvodirile smeritei cugetări, cu care 
dintru-nceput se nevoia pentru a lui mult-dorită supunere, pe 
ascuns fugind dintru a sa obşte, s-a depărtat singur întru cele mai 
depărtate părţi ale Tebaidei. Şi lepădând portul cel călugăresc, şi 
îmbrăcându-se cu hainele mireneşti - socotind întru aceasta să se 
ascundă pe sine cine este, dar şi pentru mulţimea fraţilor şi pentru 
a se depărta mult de locul său cel de obşte - s-a dus în obştea 
Taveniosiţilor. 

Deci, în multe zile rugându-se a fi primit, pentru răbdarea şi 
îngăduinţa sa a fost mai pe urmă primit de stareţ, care i-a dat lui, 
ca unui bătrân ce era, împreună şi altui frate, grija şi lucrul 
grădinii, la nimic altceva nefiind de vreo treabă. Acestui frate 
supunându-se el, pe mult-dorita lui smerenie şi ascultare o 
săvârşea. Şi nu numai cu această slujbă se îndestula, ci câte 
lucruri altora li se păreau a fi grele, el cu osârdie le făcea. 

Deci, petrecând el aşa ascuns vreme de trei ani, şi ucenicii lui 
căutându-l prin tot Egiptul, abia a fost cunoscut de un frate ce 
venea pe acolo; pe care văzându-l şi cunoscând chipul feţei lui, şi 
încă îndoindu-se, se ispitea ca şi glasul să-l audă. Căci nu se 
încredința numai din vedere, de vreme ce vedea pe un bărbat 
bătrân ca acesta sapa ştiind-o şi pământul lucrându-l, şi gunoi pe 
umerele sale ducând şi la rădăcinile verdeţurilor punând... 

Şi sunetul glasului cu dinadinsul cercându-l, a putut să 
priceapă cu dinadinsul cine e, şi aruncându-se pe sine înaintea 
picioarelor lui, prea mare spaimă pricinuia celor de faţă, pentru că 
a făcut aceasta unui om care la dânşii era începător, şi ca unuia 
care nu de demult a părăsit lumea, şi cel mai de pe urmă se 
socotea. Încă mai vârtos s-au spăimântat când au aflat numele 
acestuia, care mai-nainte de aceasta era cunoscut, mare la dânşii 
se auzea”, şi cereau iertăciune că, pe dânsul necunoscându-l, cu 


1 Care nume, înainte-vreme, când era pomenit pe buzele celorlalţi, cu 


cei de pe urmă l-au rânduit. Şi rugând ei pe dânsul mult, întru a sa 
obşte l-au trimis, nevrând el. Şi mult s-a tânguit că nu i-a fost 
îngăduit a-şi isprăvi cea iubită a lui smerenie şi ascultare. 

Deci petrecând puţină vreme întru a sa mănăstire, şi iarăşi 
înfocându-se cu dorul smereniei şi al supunerii, pândind vreme, 
noaptea a fugit, dar nu încă în Tebaida, ci în ţară străină şi 
nemernică [de pribegie]. Că, intrând în corabie, a venit în părţile 
Palestinei, nădăjduind că acolo se va ascunde desăvârşit. Şi venind 
în mănăstirea cea aproape de peştera unde Stăpânul Hristos S-a 
născut din Fecioară, a fost primit. Întâmplându-se ca eu să petrec 
pe acolo (zice Casian), nici întru aceea n-a putut să se ascundă 
multă vreme, după stăpânescul glas ce zice: Nu poate cetatea să 
se ascundă, deasupra muntelui stând (Matei 5: 14). 

Că venind fraţii din părţile Egiptului spre închinare la sfintele 
locuri, şi cunoscându-l pe dânsul, cu multe rugăminţi şi rugăciuni 
şi tânguiri plecându-l, l-au dus iarăşi întru a sa obşte. Cu acest 
sfânt bărbat am petrecut şi eu în Egipt puţină vreme. 


VII. A lui Avva Isaac 


Micşorează-te pe sineţi întru toate către tot omul, şi te vei 
înălța deasupra stăpânitorilor veacului acestuia; defăimează-te pe 
sineţi, şi vei vedea slava lui Dumnezeu întru sineţi; că unde răsare 
smerenia, acolo izvorăşte slava lui Dumnezeu. Dacă întru arătare, 
defăimat te vei nevoi a fi, Dumnezeu te va face să fii slăvit de toţi 
oamenii; iar dacă întru inima ta vei avea smerenie, întru inima ta 
îţi va arăta Dumnezeu slava Lui. Fii lesne defăimat întru dreptatea 
ta; sârguieşte-te a fi defăimat, şi de cinstea lui Dumnezeu te vei 
sătura; urăşte cinstea, ca să fii cinstit. Cel ce aleargă înaintea 
cinstei, fuge înaintea lui, iar cel ce fuge de dânsa, aceasta îl 
goneşte pe dânsul'* şi propovăduitoare a smereniei lui se face 
tuturor oamenilor. De te vei defăima pe sineţi, ca să te cinsteşti, 
Dumnezeu arătat te face; iar dacă pentru Dumnezeu întru adevăr 
pe sineţi te defăimezi, Dumnezeu va porunci tuturor zidirilor Lui să 
te laude, şi vor deschide înaintea ta uşa slavei Ziditorului tău, şi te 
vor lăuda!'%; că tu, în adevăr, după icoana şi asemănarea Lui eşti. 
Dar om luminat cu bunătăţile, şi oamenilor simplu arătându-se, şi 
luminat adică cu viaţa, şi înţelept cu cunoştinţa, şi smerit cu 
cugetul, cine a văzut? 


VIII. Din Pateric 


1. Un frate a întrebat pe un bătrân, zicând: „Cum se poate 


multă cinste era grăit şi împodobit. 


face cineva nebun pentru Domnul?”. Răspuns-a stareţul: „Un copil 
era într-o obşte, şi a fost dat unui bătrân nevoitor ca să-l crească 
bine şi să-l înveţe frica lui Dumnezeu. Şi zicea bătrânul copilului: 
«Fiule, când te va ocări cineva, de bine grăieşte-l pe dânsul, şi 
când vei şedea la masă, mănâncă cele proaste, şi lasă cele bune; şi 
când ţi se pune înainte să alegi haină, las-o pe cea bună, şi ia-o pe 
cea proastă». Zisui-a lui copilul: «Oare nebun sunt eu, Avva, de îmi 
zici mie să fac acestea?». Zis-a bătrânul: «Fiule, pentru aceasta îţi 
zic ţie să faci acestea, ca să te faci nebun pentru Domnul, şi astfel 
te va înţelepţi pe tine Domnul»”. Şi iată că a arătat bătrânul ce 
trebuie a face cineva pentru a fi nebun pentru Domnul. 

2. Spunea Avva Daniil despre Avva Dula că întâi a şezut în 


18 Cine umblă să câştige cinste de la oameni, aceasta va fugi neîncetat 
înaintea lui, el amăgindu-se ca doar-doar o va prinde cumva; iar cel ce 
fuge de dânsa este urmărit neîncetat de ea, care cinste îl poate uşor lipsi 
de cinstea lui Dumnezeu. Acest paradox îl vor înţelege deplin numai cei 
ce fug de cinstea lumească, căutând numai pe Dumnezeu. Dar zicerea 
aceasta nu e neapărat un îndemn de a lepăda orice vorbă bună pe care 
ne-ar spune-o cineva despre vreo ispravă a noastră. Deşi această vorbă 
bună sau laudă ne poate umple de cele mai multe ori de mândrie, ea 
poate fi totodată - din rânduială Dumnezeiască - şi o confirmare a 
calităţii faptei bune săvârşite, dar mai ales un îndemn de a săvârşi fapte 
tot mai bune, căci Dumnezeu voieşte ca niciodată să nu rămânem la vreo 
treaptă anume de desăvârşire (măcar că în desăvârşire treptele sunt 
nenumărate, în ciuda clasificărilor). Orice slăvire lumească e limitată; ea 
nu ne introduce în slava cea veşnică a lui Dumnezeu, ea o poate doar vădi 
pe aceasta. Toate sunt pline de slava Lui şi toate se fac pentru slava Lui, 
căci El le rânduieşte pe toate, şi deci din puterea Lui se fac toate; şi 
atunci, unde mai încape slava lumească? Slava sau lauda lumească e cel 
mult un îndemn de sporire în fapte bune. Înainte de a-l lăuda pe cineva 
pentru ceva (ca îndemn la o sporire mai desăvârşită), este trebuinţă de o 
împreună-aducere de laudă lui Dumnezeu, căci cu slava şi pentru slava 
Lui s-au făcut şi se fac toate. Dacă primim sau aducem laudă cuiva, să 
socotim deci dacă laudele primite sau date au vreo finalitate în slăvirea 
lui Dumnezeu sau dacă sunt săvârşite spre slava lui Dumnezeu. Această 
idee este arătată de altfel mai departe. Sfântul Isaac arată toate acestea 
prin metafora fugii, folosită de câteva ori şi de Apostolul Pavel (cf. Filip. 
3: 12; I Cor. 9: 24 etc.). După aceştia, toată viaţa ar fi astfel o „fugă” 
tensionată către Împărăţia lui Dumnezeu. 

19 Această se arată cu prisosinţă în viaţa sfinţilor: în jurul acestora, 
toată „frunza şi iarba” şi toată suflarea se pleacă, cu nimic vătămându-i, 
ci dimpotrivă, cu voia lui Dumnezeu, oferă toate cele de trebuinţă, şi aşa, 
de nimic lipsindu-i pe robii lui Dumnezeu, aceştia toată stricăciunea şi 
moartea cea semănată în fire o risipesc cu slava cea de la Dumnezeu, 
încât nu mai au aşa de mare trebuinţă de cele fireşti, trebuincioase 
trupului. 


Chinovie 40 de ani; apoi în Schit s-a liniştit, şi a fost socotit între 
Părinţii cei mari. Şi mai spunea acesta că: „In multe feluri ispitind- 
mă, am aflat că în chinovii, mai mult decât cei ce se liniştesc în 
Schit, mai vârtos şi mai degrabă sporesc în lucrarea bunătăţilor, 
dacă vor întrebuința supunerea din inimă adevărată. 

Că un frate era în obşte, simplu la schimă şi defăimat mai 
mult decât toţi cei ce erau într-însa, iar cu mintea, mare şi cinstit. 
Acesta, de toţi ocărându-se şi batjocorindu-se, încă de multe ori şi 
bătându-se fără dreptate, niciunuia neadu-cându-i vină. Iar un alt 
oarecare din fraţii cei de acolo, de diavolul fiind îndemnat, 
sfinţitele vase cele din biserică le-a furat pe ascuns de toţi. Apoi, 
cercetare făcându-se pentru cele furate, toţi puneau vina asupra 
fratelui celui ce se defăimează pe sine; şi pe acela din prepus îl 
osândeau că a lucrat furarea. Iar acela zicând că nu ştie nicidecum 
despre lucrul acela, cu porunca proestosului, schima de pe dânsul i 
s-a luat; şi în fiare băgându-l, l-a dat iconomului lavrei spre 
cercetare; care şi cu vine de bou bătându-l din destul, şi la alte 
cazne dându-l, dacă a văzut că nimic n-a mărturisit, ci deopotrivă 
pe necunoştinţa lucrului celui făcut arătată înainte punând-o, l-a 
trimis pe acesta la dregătorul oraşului, ca mai mult de acesta să se 
pedepsească; iar el, toate felurile de cazne către dânsul arătând, şi 
cu foc cărnurile lui arzându-le, şi la flămânzire de multe zile, şi la 
temniţă întunecoasă şi sugrumăcioasă dându-l pe bărbat, dacă l-a 
aflat că de furarea de cele sfinte se lepăda, cu învoiala proestosului 
şi a fraţilor pe dânsul la moarte l-a osândit, după rânduiala legii. 
Căci pedeapsa pentru furarea de cele sfinte e moartea; deci îl 
duceau ca să i se taie capul. 

lar văzând fratele cel ce furase cele sfinte şi durându-l la 
suflet, apropiindu-se de Avva, a zis: „M-am înştiinţat că s-au furat 
sfinţitele vase, pentru aceea sârguieşte-te a nu se tăia capul 
fratelui”. Iar el a vestit stăpânitorului, şi slobozindu-se fratele, a 
venit în obşte; şi trecând trei zile, s-a dus către Domnul, dându-şi 
sufletul întru rugăciune şi cădere în genunchi. Şi venind toţi cei ai 
mănăstirii, şi aflând trupul aşa zăcând în metanie [pocăință], l-au 
luat şi l-au adus în biserică, ca acolo să se aşeze. Şi lovind în toacă, 
s-a adunat toată Lavra; şi toţi alergau la trup, vrând fiecare a lua o 
parte din haine sau din păr pentru darul blagosloveniei. 

Iar Avva, temându-se ca nu cumva şi trupul să-l rupă, în altar 
pe acesta băgându-l, l-a încuiat cu cheia înăuntru, aşteptând să 
vină Avva al Lavrei. lar după puţină vreme venind şi acela, au 
aprins toţi lumânări; şi aprinzând tămâie, căuta a scoate trupul din 
altar, iar proestosul mănăstirii se silea degrabă a deschide. Iar 
deschizând acela, şi intrând împreună cu mulţi alţii, hainele şi 
încălțămintei e celui dus le-au aflat, dar trupul nu era nicăieri. Toţi 


au început a slăvi pe Dumnezeu şi a striga unii către alţii cu 
lacrimi şi a zice: „Vedeţi, fraţilor, ce ne soleşte nouă îndelunga- 
răbdare şi smerenia?” 

Să ne nevoim, dar, şi noi a răbda ispită şi defăimare pentru 
Domnul, şi vom fi slăviţi şi cinstiţi, şi împreună cu Dânsul vom 
împărăţi în veci. 

3. Pavel, oarecine cu numele, vestit cu dregătoria, având 
femeie şi fii şi bogăţie multă, a voit a se face călugăr; şi chemând 
pe femeia sa şi pe fii, le-a spus lor scopul său; şi i-a aflat şi pe 
dânşii râvnitori spre aceasta, şi de viaţa călugărească dorind 
deopotrivă cu dânsul. Şi le-a zis lor: „Dacă cu adevărat voiţi a vă 
folosi, vă voi vinde în mănăstire ca pe nişte robi”. Iar ei şi aceasta 
cu bucurie au primit. 

Deci, luând pe femeia sa, cu port prost şi îmbrăcată cu haine 
de roabă, şi partea ceea ce i se cuvenea ei din lucruri, s-au dus 
împreună într-o mănăstire de femei şi a dat-o pe dânsa egumenului 
pentru a fi roabă în mănăstire, dând împreună cu dânsa şi 
lucrurile. Aşijderea şi pe copiii săi ducându-i în altă mănăstire, i-a 
dat egumenului ca pe nişte robi, împreună şi lucrurile ce li se 
cădea lor. lar mai pe urmă mergând şi el într-altă mănăstire, a 
făcut asemenea, şi ca pe un rob s-a vândut pe sineşi. Apoi a zis 
egumenului: „De porunceşti, voiesc a intra singur în biserică”. Iar 
el, dându-i voie, a intrat. Şi uşile fiind încuiate, ridicându-şi 
mâinile, a strigat, zicând: „Dumnezeule, tu cunoşti că din toată 
inima m-am apropiat de Tine”. Şi i-a venit lui glas, zicând: „Şi Eu 
am cunoscut, şi cu toată inima te-am primit!”. Şi petrecând în 
obşte vreme multă, şi ca un rob, toată proasta slujbă făcând, şi 
dedesubtul tuturor făcându-se, s-a înălţat de Dumnezeu pentru 
smerenia lui; şi după ce s-a sfârşit, mormântul lui a izvorât mir, şi 
multe minuni şi semne s-au făcut de la dânsul. 


IX. Despre Eufrosin Bucătarul” 


Într-o obşte oarecare era un frate, tânăr cu vârsta, Eufrosin 
cu numele; şi slujea fraţilor la bucătărie, şi nu mulţi îl cunoşteau; 
cu cea deasă şi către cenuşă şi funingine petrecere, strălucirea 
bunătăţii sale acoperind-o. Pentru că de-a pururea era pârlit şi 
feştelit, râs şi jucărie era celor mai lenevoşi dintre fraţi, care şi cu 
imputări, şi cu ocări, şi cu batjocoriri totdeauna îl spălau, iar 
prostimea îmbrăcămintei şi blândeţea feţei lui, şi tăcerea, şi 
nerăutatea lui fără sfială le luau ca pricină de a-l lua pe dânsul în 
râs, chiar şi pentru a-l bate. Iar acela, unele ca acestea de la mulţi 
în fiecare ceas auzind şi pătimind, suferea vitejeşte, nimănui 


2 Cuvios din Alexandria (Egipt), prăznuit de Biserică la 11 septembrie. 


niciodată împotrivă grăind, sau băgând vină, sau posomorându-se 
pentru cele ce fără dreptate se ocăra sau se şi bătea. 

Deci egumenul mănăstirii aceea, întru toate după Dumnezeu 
vieţuind, şi pentru aceea cu multă aprindere întru Dumnezeu 
îmbogăţindu-se, s-a supărat odată de un gând ca acesta: a dorit să 
cunoască cine din mănăstire şi din turma lui cu fapta bună 
întrecea pe ceilalţi fraţi şi este întru cele după Dumnezeu decât 
ceilalţi mai deosebit. Şi mult supărându-se de un gând ca acesta, s- 
a rugat lui Dumnezeu dorirea lui a se isprăvi cu lucrul şi a se 
descoperi lui acela ce între fraţi pe întâietăţile faptei bune le 
poartă?!. 

Deci rugându-se el noaptea deosebi, se făcu întru uimire? şi 
se răpi întru oarecare loc, nepovestită veselie şi dulceaţă având 
locul; căci cu mireasmă minunată oareşicare era suflându-se, şi cu 
tot felul de pomi peste tot împodobiţi. lar roadele acestora cu 
niciunul de la noi nu era asemenea, ci, cu frumuseţea şi cu 
mărimea, cu mult de acestea se deosebea, biruind toată povestirea 
omenească. Şi apă prealimpede pe sub copaci curgea, şi cu totul 
limpede era, şi cu totul minunată era vederea şi frumuseţea 
locului. 

lar cel ce le vedea pe acestea mulțumea lui Dumnezeu, 
Pricinuitorul de bunătăţi, şi pe sine se fericea, ca cel ce s-a 
învrednicit de o cinste ca aceasta. Apoi poftind din acele minunate 
roade, s-a repezit a lua dintr-însele, la înălţime împreună cu 
ramurile ridicându-se ele. Iar dacă de multe ori aceasta înainte 
punând-o [adică pofta] şi apucându-se, asemenea cu mâinile 
deşarte sub copaci rămânea. 

Şi a văzut pe acel tânăr frate, cu numele Eufrosin (adică al 
veseliei), întru acel preaveselitor rai, înaintea lui mergând, şi 
îndulcirea tuturor de acolo îndestulată având-o: plecându-se lui 
ramurile, şi împărtăşirea roadelor celor dintr-însele gata o dădea, 
din cele ce voia. Înspăimântându-se, dar, de preaslăvita minune, a 
zis către dânsul: „Fiule Eufrosine, cine te-a adus aici, şi a petrece 
ţi-a dat voie?”. Iar el, cu faţă zâmbită, a zis către dânsul: „O, 
părinte, îndulcirea şi stăpânirea bunătăţilor acestora ce le vezi, 
Iubitorul de oameni singur mie mi-a încredinţat”. Iar părintele i-a 
zis: „Şi nu poţi să-mi dai măcar unul din acestea?”. Zis-a acela: „Ia, 
părinte, câte voieşti!”. Şi părintele iar: „Nu, fiule, zice, că de multe 
ori voind a face aceasta n-am putut”. lar Eufrosin apropiindu-se cu 
îndrăzneală de unul din pomii de acolo, şi din roadele cele dintr- 
însul luând cu mâna - şi erau mere, minunate foarte, şi la vedere, 


21 Pe cel ce este primul între cei ce-au adunat fapte bune, pe cel 
întâiul/mai sporit în fapte bune. 
22 Căzu în extaz, în vedenie duhovnicească. 


şi la mireasmă - i-a dat stareţului trei dintr-acestea. Iar el, cu 
bucurie primindu-le, din vedenie întru sine îndată s-a întors. 

Şi, întru adevăr, a aflat într-ale sale mâini acele trei mere. Şi 
înfiorându-se tot, şi cutremurat făcându-se, a poruncit ca îndată să 
se bată toaca, şi atunci împreună cu fraţii, cele de dimineaţă laude 
săvârşindu-le, s-a liniştit, nimănui nimic zicând din cele ce a văzut. 
lar vremea Dumnezeieştei Liturghii stând de faţă, şi fraţii în 
biserică  adunându-se, slujind el, şi împreună cu frații 
Dumnezeiasca Liturghie  săvârşind, după împlinire, înaintea 
jertfelnicului stând, încă cu sfinţita podoabă fiind îmbrăcat, a 
poruncit a se chema fratele Eufrosin. lar unii dintre fraţi, la 
bucătărie alergând, l-au adus degrabă şi înaintea proestosului l-au 
pus, peste tot fiind plin de cenuşa bucătăriei, şi de murdărie plin, 
şi hainele, şi faţa. Şi a zis către dânsul părintele: „Unde petreci, 
fiule, întru această noapte?”. Iar el, în pământ căutând, nicidecum 
nimic n-a răspuns. lar proestosul, mult întinzând întrebarea şi a 
răspunde silindu-l, lăcrămat făcându-se tânărul, cu blând şi sfiit 
glas către dânsul a răspuns: „Nu ştii, o, părinte, unde petrecem 
amândoi?”. Atunci, cu înfiorarea fiind ţinut stareţul, acele trei 
mere îndată scoţându-le, a zis: „Le cunoşti pe acestea?”. Iar el 
zice: „Da, părinte, că ştii doar că ţi le-am dat, de tine fiind 
poruncit”. Şi a zis către dânsul părintele înaintea tuturor: „Fericit 
eşti, fiule Eufrosine, învrednicindu-te unor bunătăţi ca acestea; şi 
pentru aceea mă rog ca tu să fii înainte-stătător al ticălosului meu 
suflet”; şi a povestit fraţilor pe rând cele ce a văzut în vedenie. Iar 
după povestire, a căzut la picioarele lui Eufrosin, iar acela, 
scârbindu-se foarte pentru cea făcută, şi ca şi cum prea cumplit ar 
fi pătimit, aşa se mângâia pentru covârşirea cinstei, şi cu jeluiri pe 
sine se tulbura?. lar după aceasta, proestosul, apucându-l pe 
dânsul de mână, în altar l-a băgat; şi bucăţind acele trei mere într- 
un vas sfinţit, tuturor fraţilor dintru acelea a dat; iar tânărul, 
nesuferind cinstitele cele de la toţi şi laudele, ieşind pe ascuns din 
mănăstire, nearătat s-a făcut; laudele cele de la oameni, ocări şi 
vătămări ale sufletului ştiindu-le, pentru aceasta departe de 
dânsele a dorit a fi, şi înţelepţeşte şi cu adevărat cele ale mântuirii 
le-a ales. 


23 Se tulbura şi se scârbea de slava cea de la oameni. 


PRICINA A DOUA 


Că defăimarea pe smerenie, iar cinstea pe mândrie le pricinuieşte, 
pentru aceea şi cei smerit-cugetători, defăimaţi fiind, se bucură, 
iar cinstiţi fiind, se mâhnesc. 


I. A lui Grigorie Dialogul 


Constantin, oarecine cu numele, bărbat preacucernic, 
aproape de cetatea Angonurilor”* locuind, slujea în biserica 
Întâiului Mucenic Ştefan. Odată, lipsindu-i lui untuldelemn, 
neavând de unde să gătească candelele, cu apă pe dânsele 
umplându-le şi, după obicei, punând fitil în fiecare, s-a aprins foc. 
Şi aşa, apa s-a aprins în candele ca şi untuldelemn. Despre un 
bărbat ca acesta, ascultă şi ce fel de smerenie avea, că vestea 
despre dânsul alerga până în depărtări, pentru puterile 
(tămăduirile) pe care le lucra Dumnezeu printr-însul. Şi mulţi din 
felurite locuri alergau ca să-l vadă. Un ţăran de departe veni şi el 
ca pe dânsul să-l vadă. 

S-a întâmplat atunci ca Sfântul, pe un scaun cu patru picioare 
stând, să gătească candelele; şi foarte mic era de stat, şi uscat la 
trup, şi urât la chip. Deci ţăranul, cerând a i se arăta lui cu 
dinadinsul cine e preacucernicul bărbat Constantin, cei de faţă au 
arătat ţăranului pe acela. Iar el, ca cel ce fapta bună din gătirea 
trupului o hotăra, văzându-l pe el aşa mic şi uscăţiv, socotea întru 
sine că acela nu era Constantin, pe care prin veste mare îl auzea a 
fi. 

Iar dacă de la mulţi s-a înştiinţat că nu altul, ci acela este cu 
adevărat cucernicul Constantin, din port şi din chipul trupului de 
dânsul îngreţoşându-se şi în râs luându-l, a zis: „Eu, om aşteptam a 
vedea, iar acesta, dintr-ale omului nu are nimic”. Deci aceasta 
auzind-o omul lui Dumnezeu, candelele lăsând, degrabă spre 
sărutarea ţăranului a alergat, şi îmbrăţişându-l, a început a-l 
săruta pe acesta cu drag şi mult a-i mulţumi, că pentru dânsul aşa 
a judecat; şi-i zicea lui: „Numai tu singur ai ochii deschişi spre 
mine”. 

Deci pricepe, Petre, câtă smerenie avea acel minunat bărbat, 
care pe lucrătorul de pământ, cel ce se îngreţoşa de dânsul, mai 
mult l-a iubit; pentru că aşezarea cea ascunsă înăuntrul fiecăruia o 
cearcă ocara cea adusă din afară. Că precum trufaşii întru cinstiri, 
aşa smeriţii întru necinstiri şi defăimări se bucură, şi mai vârtos se 
veselesc dacă înaintea ochilor multora necinstirile le pătimesc. Că, 
defăimaţi fiind, atunci pe a lor judecată, pe care întru sineşi o 


+ Mai exact, Ancona, veche provincie din Italia. 


aveau, adevărată a fi o cred: că în ce fel pe sine se aveau, într- 
acest fel şi la oameni s-au socotit. 


II. Din viaţa Cuviosului Efrem 


Minunatul Efrem, lângă alte ale lui fapte bune, şi aceasta 
avea, adică către laude foarte cu sfială se afla, iar pe cei ce îl 
lăudau pe dânsul, nu numai că nu-i primea, ci şi se sârguia ca nici 
măcar să nu fie văzut de dânşii, precum altul se ruşinează de cei 
ce-l iau în râs şi îl batjocoresc şi la pământ caută, iar faţa în multe 
feluri o schimbă, şi cu sudoare subţire asudă, şi desăvârşit fără 
glas rămâne, căci glasul lui cu ruşinea i se opreşte. 


III. Din viaţa Cuvioasei Singlitichia 


Zicea Fericita Singlitichia către cele ce veneau către dânsa: 
„Precum ceara se topeşte de la faţa focului, aşa sufletul de laude 
se varsă, şi pe a sa vârtute o leapădă. Şi dimpotrivă, precum 
răceala, pe ceara cea topită de fierbinţeală, închegată şi strânsă o 
lucrează, aşa şi ocara şi defăimarea, împreună îl strânge pe suflet 
şi vârtos îl arată. Că bucuraţi-vă, zice, şi vă veseliţi, când vă vor 
ocări pe voi şi vă vor goni şi celelalte (Matei 5: 11). Şi într-alt loc: 
Întru necaz m-ai desfătat (Ps. 4: 1). 

Şi nu numai aceasta, ci şi capul bunătăţilor, adică smerita 
cugetare, defăimarea prin fire [are putere] a o face mai vârtoasă în 
suflet. Căci cu adevărat, vine? ale smeritei cugetări sunt 
sudălmile, ocările, loviturile, defăimările, adică ca să audă cineva 
[zicându-i-se] nebun, sărac, prost, slab, nepricopsit în lucruri, 
necuvântăreţ [irațional] în grăire, necinstit în chip. 

Acestea, şi unele ca acestea, fac tare smerenia. Că acestea şi 
Domnul nostru le-a auzit şi le-a pătimit: că samarinean pe Dânsul Îl 
numeau zicea şi că are drac; şi chinuit a fost cu loviri şi pălmuit, şi 
făcător de rău şi înşelător a fost numit. Deci se cuvine şi noi a 
urma pe această lucrată smerenie; că sunt unii din schimele cele 
din afară? care făţărnicesc smerenie, şi dintru aceasta vânează 
slavă, dar din roade se cunosc că, pe dinafară fiind ocărâţi, n-au 
suferit, ci, ca nişte şerpi, pe a lor otravă au borât-o. 


IV. Din viaţa Sfântului Ioan cel Milostiv 


Minunatul loan Patriarhul avea un nepot, Gheorghe cu 
numele; acesta, ocărât fiind de oarecine din cârciumarii cetăţii, 
tare a fost muşcat”, şi prea cumplite a suferit. Pricina acesteia era 


25 Lit.: tendoane, muşchi; fig. puteri, energii. 
26 Ce duc alte feluri de viaţă. 
2 Calomniat, tulburat. 


deosebirea de cinste dintre cei doi, în virtutea legăturii sale cu 
Patriarhul, dar şi cel ce l-a ocărât, care a îndrăznit una ca aceasta. 
Şi a venit tânărul la fericitul loan cu lacrimi şi cu înghesuiala 
inimii?8, ocara plângând-o. 

Iar el, văzându-l aşa biruit de patimă, vrând a-l mângâia pe 
dânsul, de l-ar întoarce cumva, a zis: „Dar cum a cugetat să 
deschidă gura asupra ta? Cum au cugetat a ocări pe preaiubitul 
meu? Binecuvântat este Domnul, că lucru spre Dânsul voi face, 
încât toată Alexandria să se minuneze!”. lar dacă l-a văzut pe 
dânsul, pentru puţin cuvânt venit în fire din scârbă, a zis: „Fiul 
meu preadorit, dacă voieşti cu adevărurile, ca al meu nepot să fii şi 
să te numeşti, gândeşte-te că nu numai către ocări nu trebuie a 
zice ceva, ci, dacă pot spune ceva mai mult, a nu zice nimic nici 
către bătăi. Căci bunul neam, nu din sânge şi trup se închipuieşte, 
ci din bunătatea sufletului”. 

Deci degrabă pe mai-marele cârciumarilor chemându-l, cu 
poruncă i-a poruncit ca de aici înainte de la cel ce l-a ocărât pe 
nepotul să nu se mai ia niciodată obişnuita dajdie sau altceva din 
cele date de obicei de dânsul bisericii; pentru care, mirându-se toţi 
de neasemuita nerăutate a bărbatului, au priceput că aceasta este 
pedeapsa de care se miră toată Alexandria. 


V. Din povestirea călătoriilor Sfântului Ioan 
Bogoslovul [Cuvântătorul de Dumnezeul] 


Apostolul Ioan, izbăvindu-se din acea înfricoşată spargere de 
corabie, după patruzeci de zile, şi după ce marea l-a clocotit afară 
aproape de Efes, dacă m-a aflat şi pe mine, pe Prohor, stând pe 
țărmurile acelea, precum mai-nainte de sfărâmarea corabiei mi-a 
poruncit, îmbrăţişându-mă, a mulţumit lui Dumnezeu, apoi, 
luându-mă alături de el, am intrat în Efes şi am poposit în locul ce 
se cheamă al Artemidei, unde era şi o baie, a unui oarecare 
Dioscorid, fruntaş al cetăţii. Şi mi-a zis loan: „Fiule Prohore, ia 
aminte ca nimeni din cetatea aceasta să nu cunoască cine suntem 
şi pentru care pricină am venit aici, până când Domnul ne va 
descoperi pe noi şi vom avea îndrăzneală”. 

Grăind el acestea, a stat de faţă Romana, femeia cea fudulă 
de sub stăpânirea lui Dioscorid, care făcea purtare de grijă băii 
acestuia; de care femeie, pentru multa ei cruzime, toţi fugeau. Pe 
când aceasta purta de grijă de feredeu?%, ne-a văzut pe noi. Şi 
socotind ea din prostimea portului că suntem lipsiţi de pâine, voind 
a ne face îndemânatici la baia aceea, şi că, pentru neavere, nici 


25 Cu inima posomorâtă, zdrobită. 
2% Loc public pentru îmbăiere. 


simbrie mare nu vom cere, îndată a zis către loan: „Omule, de 
unde sunteţi? Şi din ce lege?”. Iar Ioan a zis: „Din pământ străin 
suntem, iudei de fel, creştini după dar, din înecarea corabiei acum 
izbăvindu-ne”. lar ea a zis către dânsul: „Voieşti tu adică a-mi arde 
cuptorul feredeului, iar tovarăşul tău, lucrul cel dinăuntru a-l 
săvârşi?”. Şi loan s-a făgăduit. 

Deci ne-a băgat pe noi în feredeu, şi la acele lucruri ne-a 
rânduit; şi ne dădea nouă spre hrană trei litre de pâine şi 4 
bănişori pe zi. lar în a patra zi a petrecerii noastre acolo, aflându- 
se loan oarecum nemeşteşugos la lucrul cuptorului, a greşit 
măsura arderii. lar venind Romana, şi pricepând aceasta, fără de 
ruşine cu mâna ei l-a bătut pe loan, şi de pământ trântindu-l, îl 
ocăra strigând: „Calicule, fugarule din cetate, rău norocitule, 
surghiunitule, de nicio treabă putând a fi, pentru ce ai intrat sub 
grija unui lucru ca acesta? Nătâng eşti, precum se vede. Eu voi 
vădi măiestriile tale, de acum Romanei să slujeşti, celei vestite 
până la Roma; de acum înainte, rob al meu eşti. Să nu ţi să pară că 
vei scăpa de mâinile doamnei tale, care cu lesnire te poate prinde; 
iar dacă vreodată vei cuteza a face aceasta şi rău a socoti, 
schimbă-ţi socoteala ta cea cu rău nărav. Şi precum la trebuinţa 
hranei cu dulceaţă iei aminte, aşa să faci şi la lucrul tău, ca nu 
cumva fără îndurări să fi stricat”. 

Iar Ioan a zis către dânsa: „Doamnă, lucrul l-am început de 
curând, neînvăţat fiind mai-nainte la acesta, iar vremea, 
încredinţând iscusinţa, îmi va dărui şi îndemânare”. Întru [Auzind] 
acestea, femeia s-a dus. Iar mie, foarte grea ceaţă a mâhnirii mi-a 
căzut pentru aceste înghesuiri şi obrăzniciri ce aşa de năprasnă le 
pătimi loan, mai vârtos pentru aceea că nici patru zile n-apucarăm 
a petrece noi în locul acela... 

Dar cunoscând loan cu Duhul, a zis către mine: „Fiule 
Prohore, îndoindu-se gândul meu atunci când mi s-a însorţit Asia, 
ştii în ce fel de înecare am căzut, şi nu numai noi, ci şi cei din 
corabie, ce nu erau vinovaţi de vreo pricină, căci din osânda mea s- 
au împărtăşit, spărgându-se corabia şi cu ei, măcar că deşi cu 
pronia lui Dumnezeu au scăpat; şi cum am făcut patruzeci de zile 
în mare, pedepsindu-mă a mă supune lui Dumnezeu mai vârtos 
decât gândurilor oamenilor, până când Dumnezeu, prin ale Sale 
milostiviri plecându-Se, m-a dat la uscat. Deci acestea ştiindu-le tu, 
nu a slăbi, ci trebuie a mulţumi pentru ispite. Dar nu trebuie a 
socoti ispită înfiorătoarele îngroziri ale unei femei; deci du-te la 
lucrul cel încredinţat ţie şi-l fă cu toată osârdia; că Domnul nostru 
lisus Hristos, Făcătorul tuturor, nouă făcându-Se pildă şi chip, şi 
pe câştigul răbdării arătându-l, a zis: Întru răbdarea voastră veți 
dobândi sufletele voastre (Luca 21: 19). 


Cu nişte cuvinte ca acestea, patima scârbei% scoțând, m-a 
mângâiat. lar a doua zi a venit Romana şi a zis lui Ioan: „Multe am 
asupra ta: se zice că la lucrul tău nu iei aminte, şi cum că cu rea 
voire îl faci pe acesta, ca să te slobod. Dar în zadar cugeţi acestea 
şi asupra capului tău meşteşugeşti“!, că, dacă cu adevărat voi 
cunoaşte că acestea se vor afla aşa, niciunul din mădularele tale 
nu-l voi lăsa întreg, ci de îndată pe toate le voi sfărâma, şi 
desăvârşit le voi netrebnici”. 

La aceasta loan n-a răspuns. lar ea, fricoasă mai vârtos, şi 
blândeţea şi liniştirea lui loan socotind-o mojicească, mai cu 
asprime către dânsul se purta, îngrozindu-l şi zicând: „Nu eşti tu al 
meu rob rău, îndărătnicule? Ce zici? Nu mărturiseşti pe a ta stare? 
Răspunde-mi!”. Şi loan a zis: „Adevărat, robi suntem, eu şi cel 
împreună cu mine, Prohor”. lar ea, apucând aceste graiuri, îndată 
a intrat asupra noastră slobozenie şi, de un judecător apropiindu- 
se, cele ale vicleşugului le grăia, zicând: „Doi robi, fiindu-mi lăsaţi 
de la părinţi, au fugit de mulţi ani, ale căror zapise de cumpărare - 
iată, împreună cu vremea - le-am pierdut, au venit acum la mine şi 
mărturisesc că sunt robi ai mei”. Poţi oare a face alte zapise?” Iar 
judecătorul a zis: „Dacă robi ai tăi de la moşi vor mărturisi a fi 
înainte, pot face aceasta”. 

Iar loan, cunoscând aceasta cu Duhul, a zis către mine: „Fiule 
Prohore, să ştii că femeia aceasta cere de la noi mărturisire în 
scris, robi ai ei a fi meşteşugind, şi cu mărturii vrând a întări 
aceasta înaintea judecătorului. Deci tu să nu ai scârbă în inima ta 
pentru aceasta, ci mai vârtos te bucură, că prin aceasta Se va 
proslăvi Dumnezeu, şi degrabă va arăta ai Cui chip suntem”. 

Acestea grăind Ioan, iată, a intrat Romana şi, luând de mână 
pe loan, a început a-l pălmui şi a zice: „Robule rău, pentru ce 
atunci când intră doamna nu o întâmpini şi nu i te închini? Au ţi se 
pare că eşti slobod?”. Şi îndată îl întreba îngrozind: „Nu sunteţi 
robii mei?”. Zis-a ei loan: „Şi o dată, şi de două ori am spus ţie că 
robi suntem”. Iar ea îndată către dânsul a zis: „Ai cui robi, rău 
nărăvealnicule?”. Iar el a zis: „Ai cui lucru îl facem”. Iar ea a zis: 
„Cu adevărat, de vreme ce şi lucrul este al nostru, şi voi sunteţi ai 
noştri”. Iar Ioan a zis. „Şi în scris şi nescris mărturisim că suntem 
robi”. Iar ea a zis: „În scris voiesc, înaintea martorilor”. Iar el: „lar 
de voieşti, dar, aşa, zice, să nu-ţi pese, ci fă ceea ce ţi se pare”. 

Atunci, luându-ne pe noi, ne-a dus aproape oareunde de 
capiştea Artemidei, în loc cu norod, şi înaintea martorilor a făcut 
înscris din tocmelile noastre. Apoi aşa ne-a adus iarăşi pe fiecare la 

&Ovpiao = nehotărârii, lehamitei. 
În zadar încerci să te îndreptăţeşti. 


cel încredinţat lucrului la baie, întru care dintru început un drac 
pândea pe oameni şi, din cei ce veneau a se spăla acolo, el 
sugruma câte trei oameni pe an. 

lar Domnos, fiul lui Dioscorid, îngrijindu-se pentru floarea 
trupului, într-o noapte, fără de vreme a intrat singur să se spele, 
iar dracul, năvălind fără veste, l-a sugrumat pe acesta. Şi intrând 
slugile lui şi aflându-l mort, au ieşit plângând şi zicând: „Amar 
nouă, că domnul nostru a murit! Ce vom face?”. lar Romana, 
auzind aceasta, rupându-şi învelitura patului şi părul smulgându-şi, 
plângea, şi tânguindu-se, striga: „Vai mie! Ce voi face? Sau ce voi 
răspunde domnului meu, Dioscorid, întrebându-mă el pentru 
aceasta? Poate cumva, căzând, îi va ieşi sufletul, nesuferind 
greutatea auzirii; că unul-născut era Domnos, domnul meu. Dar, o, 
mare Artemidă a Efesenilor, ajută!” 

Acestea şi mai mult decât acestea zicând, îşi tăia braţele sale 
şi faţa îşi bătea; iar loan, de la al său lucru ieşind, a zis către mine: 
„Fiule, ce este ceea ce se vesteşte, şi ce a păţit femeia?”. Iar 
Romana, dacă ne-a văzut pe noi vorbind unul cu altul, alergând a 
apucat pe loan, zicând: „Vrăjitorule, aflatu-s-au vrăjile tale pe care 
le făceai, că din ziua în care ai intrat aici, şi dumnezeoaia [zeiţa] 
noastră ne-a părăsit. Deci sau înviază pe fiul domnului meu, sau 
sufletul tău în ceasul acesta îl despart de la trupul tău”. Zis-a ei 
loan: „Doamnă, care este scârba ta? Vesteşte-mi!”. Iar ea, cu cea 
de pe urmă scârbă fiind cuprinsă, a ridicat mâna şi a pălmuit pe 
Ioan, zicând: „Robule, şi pentru aceea surghiunitul e, toată cetatea 
Efesului, iată, a cunoscut ceea ce se făcu, iar tu întrebi de ca şi 
cum n-ai fi ştiut? Fiul domnului meu, Dioscorid, a murit în baie”. 

Auzind loan acestea, vesel oareşicum mie deodată s-a văzut 
făcându-se; şi depărtându-se puţin spre rugăciune, a intrat în baie 
şi, pe necuratul drac gonindu-l de acolo, a băgat sufletul copilului 
înăuntrul trupului, şi, luându-l de mână, l-a scos păşind afară. Şi a 
zis către Romana: „la pe fiul domnului tău, viu, şi nu fi cumplită”. 
lar ea, văzând ceea ce se făcu, s-a spăimântat şi, căzând la 
picioarele lui loan, se ruga lui ca să i se ierte cele cumplite ce spre 
dânsul a lucrat. Iar el a zis: „Femeie, crede în Domnul nostru lisus 
Hristos, al Cărui ucenic şi Apostol sunt eu, şi acestea toate se vor 
ierta ţie”. lar ea a zis: „Cred, omule al lui Dumnezeu, de acum 
tuturor celor ce vor ieşi din gura ta”. 

Iar între acestea alergând oarecare din slugile lui Dioscorid, i- 
a vestit lui pentru moartea fiului său. lar el, cu lucrul cel 
neaşteptat al primejdiei, ca cu o sabie fiind rănit, îndată căzând, i-a 
ieşit sufletul. Iar Ioan, înştiinţându-se de aceasta, venind, l-a sculat 
şi pe dânsul, şi toţi pe dânşii crezând, i-a botezat; Mulţi încă şi din 
ceilalţi Efeseni dintru aceasta la credinţă s-au adăugat. 


VI. Din Pateric 


1. Mers-au odată oarecare la Avva Agathon, văzând că are 
multă dreaptă-socoteală, şi, vrând a-l ispiti pe dânsul până la a-l 
mânia, i-au zis lui: „Tu eşti Agathon? Auzim despre tine că eşti 
mândru şi curvar”. lar el a zis: „Adevărat, aşa este”. Zis-au lui 
iarăşi: „Tu eşti Agathon bârfitorul şi clevetitorul?”. Iar el a zis: „Eu 
sunt”. Iar ei iarăşi: „Tu eşti Agathon ereticul?”. Şi a răspuns: „Nu 
sunt eretic”. Şi l-au rugat pe dânsul, zicând: „Spune nouă, pentru 
ce atâtea ţi-am zis ţie, şi ai primit, iar acest cuvânt nu l-ai suferit?”. 
Zis-a lor: „Cele dintâi asupra mea le-am însemnat, că folos este 
sufletului meu; iar a fi eretic, despărţire este de Dumnezeu”. Iar ei, 
auzind socoteala lui, s-au minunat şi s-au dus folosindu-se. 

2. Zis-a un stareţ: „Cel ce laudă pe călugăr îl vinde pe dânsul 
satanei”. 

3. Spuneau Părinţii că s-au dat odată în Schit puţine smochine 
uscate; şi, pentru că erau proaste [stricate], lui Avva Arsenie nu i- 
au trimis niciuna, ca să nu socotească ocară; iar auzind bătrânul, 
n-a venit la biserică, zicând: „Despărţitu-m-aţi ca să nu-mi daţi mie 
din blagoslovenia pe care a trimis-o Dumnezeu fraţilor, pe care nu 
eram vrednic a o lua”. Şi auzind toţi, s-au folosit de smerenia 
bătrânului; şi ducându-se preotul, i-a adus lui smochinele, şi l-a 
adus pe dânsul în adunare cu bucurie. 

4. Spuneau despre Avva Ammona că au venit unii să se judece 
la dânsul; iar bătrânul se făcea nebun. Şi iată, o femeie a stat 
aproape de dânsul şi i-a zis: „Acest bătrân, nebunatic este”. Şi a 
auzit-o pe dânsa bătrânul şi, strigând-o, i-a zis: „Câte osteneli m- 
am ostenit în pustie ca să câştig nebunia aceasta, şi pentru tine să 
o pierd astăzi? Nicidecum!” 

5. Făcându-se odată sobor în chilii pentru un lucru, a grăit 
Avva Evagrie. Şi i-a zis lui preotul: „Ştim, Avva, că de-ai fi fost în 
oraşul tău, poate că şi episcop şi cap multora puteai ajunge, iar 
acum, ca un smerit şezi aici”. lar el, umilindu-se, nu s-a tulburat. 
Şi clătinând cu capul, i-a zis lui: „Adevărat este, părinte, însă o 
dată am grăit, iar a doua oară nu voi mai adăuga”. 

6. Zis-a Avva loan Colov: „Poartă a cerului este smerenia, şi 
Părinţii noştri, prin multe dosădiri bucurându-se, au intrat în 
cetatea lui Dumnezeu”. 

7. Acelaşi a zis fratelui său: „Deşi suntem foarte proşti 
înaintea oamenilor, totuşi să ne bucurăm întru aceasta, ca să ne 
cinstim înaintea lui Dumnezeu”. Acesta era fierbinte cu Duhul. Şi 
venind oarecine la dânsul, a lăudat lucrul lui (şi era lucrând 


şirul*?), iar el a tăcut. Şi iarăşi acela a pornit cuvânt de laudă 
pentru lucrul său; şi iarăşi acesta tăcea. lar dacă şi a treia oară 
acela l-a lăudat, i-a zis lui Avva loan: „De când ai intrat aici, ai 
lepădat pe Dumnezeu de la mine”. 

8. Acest Avvă Ioan şedea odată în Schit, şi fraţii împrejurul lui 
întrebând gândurile sale. Şi i-a zis lui unul din stareţi: „Ioane, ca o 
curvă împodobindu-se pe sine, aşa eşti, care îşi înmulţeşte 
ibovnicii ei!”. Şi îmbrăţişându-l pe dânsul Avva loan, a zis: „Adevăr 
grăieşti, părinte”. Şi după aceasta l-a întrebat pe dânsul oarecare 
din ucenicii lui, zicând: „Oare nu te-ai tulburat înăuntru, Avvo?”. Şi 
a zis lui: „Nu, ci precum sunt din afară, aşa sunt şi dinăuntru”. 

9. Zis-a Avva lacov: „Cel lăudat trebuie să-şi socotească 
păcatele sale şi să se gândească că nu este vrednic de cele zise, şi 
aşa nu se va lăuda atât de mult din laude”. 

10. Se povestea despre Avva Macarie că, dacă ar fi venit 
vreun frate la dânsul ca la un sfânt stareţ mare cu frica, nimic nu-i 
grăia lui. lar dacă cineva din fraţi îi zicea lui, ca defăimându-l pe 
dânsul: „Avva, oare când erai camilar şi furai săpun, nu te băteau 
păzitorii?”. Deci, dacă acestea îi zicea lui cineva, îi grăia cu 
bucurie orice îl întreba”. 

11. Se spunea despre Avva Moisi că s-a făcut cleric, şi l-au 
îmbrăcat cu stihar (alb), şi i-a zis lui Arhiepiscopul: „lată, te făcuşi 
cu totul alb, Avva Moisi”. Iar el a răspuns: „Oare în cele din afară 
sau în cele dinăuntru, chir Papa%?”. Şi vrând Arhiepiscopul a-l 
ispiti, a zis clericilor: „Când va intra Avva Moisi în altar, goniţi-l pe 
dânsul, iar apoi urmaţi-l, ca să auziţi ce zice”. Şi a intrat stareţul şi 
l-a gonit, zicând: „Du-te afară, arapule!”. Iar el, ieşind, zicea către 
sineşi: „Bine ţi-a făcut!”. „Piele încenuşată, şi negrule, tu, nefiind 
om, ce ai cu oamenii?” 

12. Zis-a un stareţ: „Cel ce este cinstit sau lăudat mai mult 
decât îi este vrednicia lui, mult se păgubeşte; iar cel ce nicidecum 
nu se cinsteşte de către oameni, de sus se va proslăvi”. 

13. Întrebat-a un frate pe un stareţ, zicând: „Spune-mi mie un 
lucru, ca să-l păzesc şi să trăiesc printr-însul”. Şi a zis stareţul: „De 
vei putea a fi ocărât şi a suferi, mare este aceasta peste toate 
bunătăţile”. 

14. Zis-a un stareţ: „Nu cel ce se face pe sine prost este şi 
smerit, ci cel ce primeşte cu bucurie ocările şi necinstirile cele de 
la aproapele”. 


3? Funia sau împletitura pentru coşniţe. 

33 Lit.: doamne, părinte; în context: Preasfinţite. Formă veche de 
adresare către un episcop sau un alt cleric, folosită şi azi în Biserica 
Greciei în evlavia populară. 


15. Zis-a iarăşi: „De te va lăuda vreun om în faţa ta, socoteşte 
îndată păcatele tale, şi-l roagă pe dânsul, zicând: «Pentru Domnul, 
frate, încetează a mă lăuda, că ticălos sunt, că nu pot suferi». Iar 
dacă cel ce te laudă este un om mare, roagă-te lui Dumnezeu în 
inima ta, zicând: «Doamne, acoperă-mă de lauda şi grăirea de rău 
a oamenilor””. 

16. Şezând odată Avva loan Colovul înaintea bisericii, l-au 
înconjurat pe dânsul fraţii, şi-şi cerca înainte-i gândurile sale. Iar 
văzând oarecine din bătrâni şi luptat fiind spre zavistie, i-a zis lui: 
„Paharul tău, Ioane, e plin de otravă”. Răspuns-a lui loan: „Aşa 
este, Avva, şi prin aceasta ai zis că cele din afară vezi numai; iar de 
ai fi văzut cele dinăuntru, ce aveai a zice?” 

17. Făcutu-s-a odată sobor în Schit şi, vrând Părinţii a ispiti 
pe Avva Moisi, l-au dosădit pe dânsul, zicând: „Ce vine arapul 
acesta în mijlocul nostru?”. Iar el, auzind, a tăcut. Iar după ce s-au 
risipit ei, i-au zis lui: „Părinte, acum nu te-ai tulburat?”. Iar el: „M- 
am tulburat, zice, dar n-am grăit”. 

18. Zis-a Avva Pimen: „Toată osteneala ce-ţi va veni asupră-ţi, 
biruirea ei aceasta este: tăcerea!” 

19. Se spunea despre un stareţ căci, cu cât îl ocăra cineva sau 
părea că-l întărâtă, cu atât mai mult şi mai vârtos către acelaşi 
alerga, zicând: „Către unii ca aceştia, pricinuitori de sporiri 
(îndreptări) sunt, iar cei ce fericesc, amărăsc şi tulbură sufletul”; 
că scris este: „Cei ce fericesc, vă amăgesc pe voi”. 


VII. A Sfântului Isaia“ 


1. Dacă din împuţinare de suflet îţi va răspunde fratele tău 
cuvânt, suferă-l pe dânsul cu bucurie; iar de vei cerca gândul tău 
întru judecata lui Dumnezeu, te vei afla pe sine greşit. 

2. A arunca sufletul înaintea lui Dumnezeu naşte a suferi 
ocara fără tulburare; şi lacrimile lui întregi sunt dinspre toate cele 
omeneşti. lar aceea adică a nu se mustra pe sine aduce şipeanu 
suferi iuţimea altora. 

3. Celui ce are smerenie, nu-i pasă de ocara oamenilor, căci 
ale sale păcate pomenindu-le, arme se fac lui şi-l păzesc pe dânsul 
de iuţime şi de răsplătire, şi [aşa] suferă cele ce îi vin asupră-i. Că 
ce fel de ocară se va atinge de dânsul, dacă el în felul acesta se are 
înaintea lui Dumnezeu, înaintea feţei sale fiind păcatele sale? 

4. Cel ce poate suferi graiul aspru - al celui aspru şi 
nepriceput - pentru Dumnezeu şi pentru a fi în pace cu gândurile, 
acesta putincios este a câştiga pacea trupului, a sufletului şi a 


34 Scrierile Cuviosului Isaia Pustnicul sunt publicate în Filocalie Vol. 
XII, Editura Harisma, 1991. 


duhului. Şi dacă acestea trei se vor întocmi, şi vor înceta cei 
întrarmaţi asupra legii minţii, şi se va strica robia trupului, unul ca 
acesta se va chema fiul păcii, şi va locui întru dânsul Duhul Sfânt; 
că al Lui s-a făcut, şi nu se va despărţi de la dânsul. 

5. Mare dobândă, frate, şi mântuire a sufletului tău să crezi a 
fi ocările şi necinstirile cele ce se fac pentru Domnul spre tine, dar 
să le suferi pe dânsele cu osârdie şi fără tulburare, socotind: 
„Vrednic sunt şi mai multe a pătimi pentru păcatele mele, şi că tot 
m-am  învrednicit a pătimi ceva pentru Domnul. Prin multe 
necazuri şi necinstiri, măcar o clipeală oarecare următor să mă fac 
patimii lui Dumnezeu”. Şi dacă deseori îţi vei aduce aminte de cei 
ce te-au necăjit, ca de cei ce mari câştiguri ti-au solit, roagă-te, 
dar, pentru dânşii din suflet întru adevăr, necârtind nicidecum 
asupra lor. 

6. Şi iarăşi, ca pe o moarte mare şi pierzare a sufletului tău şi 
muncă veşnică, îngreţoşează-te şi urăşte desăvârşit toată iubirea 
de începătorie, şi iubirea de mărire, şi pe a voi a fi cinstit şi lăudat 
de oameni. 

7. la aminte la sineţi cu de-amănuntul, că de te va necăji pe 
tine cineva în orice fel de lucru, şi se va face întru tine scârbă sau 
mânie, să taci şi să nu grăieşti nimic în afară de cuviinţă, până 
când mai întâi cu rugăciunea se va domoli inima ta, şi aşa, pentru 
aceea, mângâie pe fratele. 


VIII. A Sfântului Marcu: 


1. Batjocura oamenilor, necaz dă inimii, iar celui ce rabdă, 
pricină de curăţie se face. De voieşti fără osândă a lua laude de la 
oameni, mai întâi iubeşte mustrarea pentru păcatele tale. Pe cât 
cineva pentru adevărul lui Hristos ar primi înfruntare, pe atât 
însutit de la mulţime se va proslăvi. Dar mai bine este ca toată 
bunătatea să se lucreze pentru cele viitoare. Când vei auzi gândul 
omenesc şoptindu-ţi ţie mărirea, cunoaşte de aici luminat că ruşine 
tie îţi găteşte. 

2. Rădăcină a poftei celei urâte e lauda omenească, precum şi 


35 Oarecare scrieri ale Sfântului Cuvios Marcu Ascetul se găsesc şi în 
Filocalia, Vol. I, unde avem şi date despre viaţa şi scrierile sale. A murit 
pe la jumătatea veacului al cincilea, fiind egumen pentru mai mulţi ani al 
unei mănăstiri de lângă Ancyra, în Galatia. Sub numele lui s-au păstrat 
mai multe scrieri, din care o parte au fost traduse în Filocalie. în 
Everghetinos se găsesc fragmente şi din scrieri ce nu au fost incluse în 
Filocalie, precum din scrierile Despre pocăință, Dialog cu un scolastic şi 
altele. Adeseori, pentru a exemplifica mai bine o pricină, autorul 
Everghetinosului amestecă bucăţi culese din două lucrări ale Cuviosului. 


a curăţiei mustrarea pentru răutate; şi nu când auzim, ci când le 
primim. Păgubit fiind, sau ocărât, sau gonit de cineva, nu socoti pe 
cea de faţă, ci pe cea viitoare o aşteaptă, şi vei afla că de multe 
bunătăţi ţi se vor face solitori, nu numai în veacul de acum, ci şi în 
cel viitor. 

3. De vei vedea pe cineva după făţărnicie lăudându-te în 
osebită vreme, de la acela grăire de rău aşteaptă. Când necinste 
de la oameni vei pătimi, îndată cugetă pe aducerea asupră-ţi a 
măririi celei de la Dumnezeu, şi aşa, spre necinste, neîntristat şi 
netulburat vei fi, iar pentru mărirea ce va veni, credincios şi 
neosândit te vei afla. 

4. Lăudat fiind de mulţime după bunăvoirea lui Dumnezeu, 
nimic semeţ să nu amesteci întru Dumnezeiasca iconomie, ca nu, 
iarăşi surpându-te, întru cea împotrivă stare iarăşi să cazi. Când 
vei vedea pe cineva întru multe necinstiri durându-l, cunoaşte că, 
de gândul măririi deşarte săturându-se, snopii seminţelor celor din 
inimă cu îngreţoşare îi seceră. lubitorul de dulceaţă se mâhneşte 
întru grăiri de rău şi rele pătimiri, iar iubitorul de Dumnezeu, întru 
laude şi lăcomii. 


IX. A Sfântului Isaac 


Rabdă defăimarea şi smerenie cu bunăvoire ca să ai 
îndrăzneală către Dumnezeu. Tot cuvântul aspru răbdându-l omul 
întru cunoştinţă, fără a săvârşi mai-nainte vreo greşeală spre cel 
ce a grăit, cunună de mărăcini adică pune atunci pe capul său, dar 
fericit, este că în vremea în care nu ştie, nestricăcios se va 
încununa. Săvârşirea smereniei este a săvârşi defăimare cu 
bucurie şi toată pâra mincinoasă. Căci cel smerit cu cugetul, întru 
adevăr nedreptăţindu-se, nu se tulbură, nici răspundere [cu rău] 
nu face pentru acel lucru pentru care s-a nedreptăţit, ci primeşte 
năpăstuirea ca [pe un] adevăr, şi nu se îngrijeşte a încredința pe 
oameni că s-a năpăstuit, ci iertăciune cere. Că unii pe numele 
neastâmpărării asupra loruşi de bunăvoie şi-au tras, nefiind unii ca 
aceştia, alţii pe al preacurviei l-au răbdat, departe de aceasta fiind; 
şi rodirea păcatului pe care n-au lucrat-o prin lacrimi asupra loruşi 
o încărcau; şi iertăciune de păcatul ce n-au făcut cu plângere de la 
cei ce îi nedreptăţeau şi îi năpăstuiau cereau; cu toată curăţia şi 
neîntinarea fiind încununaţi la suflet. lar alţii, ca să nu se 
slăvească întru îmbunătăţită lor aşezare ce era ascunsă într-înşii, 
în chipul nebunilor se arătau pe sine oamenilor, cu Dumnezeiasca 
sare dreşi fiind, şi întru cea dinăuntru alinare, pentru desăvârşita 
lor săvârşire, Sfinţii îngeri propovăduiau vitejiile acestora. Iar tu, 
smerenie socotind că ai, nu suferi a fi prost şi rău grăit. Deci de 


voieşti a cunoaşte de eşti smerit-cugetător, ispiteşte-te întru cele 
zise. 


X. Din Pateric 


Mers-a odată în Tebaida un frate iscusit din Schit, şi a rămas 
în obştea Taveniosiţilor; şi erau într-însa bărbaţi, mai toţi sfinţi şi 
cu de-amănuntul nevoitori. Deci fratele, după treizeci de zile 
apropiindu-se de arhimandrit, a zis: „Fă-mi rugăciunea, Avva, şi 
mă slobozeşte, că nu pot rămâne aici”. Zis-a lui părintele: „Pentru 
ce, fiule?”. Răspuns-a fratele: „Pentru că aici osteneală nu este, 
nici plată, că toţi Părinţii nevoitori sunt, iar eu sunt bărbat păcătos 
şi mă duc mai vârtos acolo unde voi afla a fi ocărât şi defăimat, că 
acestea sunt cele ce mântuiesc pe omul păcătos”. Şi auzind 
stareţul, s-a minunat, căci, ştiind că este lucrător, l-a slobozit pe 
dânsul, zicând: „Mergi, fiule, îmbărbătează-te, şi să se întărească 
inima ta, şi aşteaptă pe Domnul”. 


XI. A lui Avva Zosima 


1. Zis-a Avva Zosima: „Osebite sunt pornirile înainte-voirilor3€, 
dar o înainte-voire fierbinte, într-un ceas, poate aduce lui 
Dumnezeu cele ce nu poate aduce o altă înainte-voire, trândavă 
fiind, în cincizeci de ani. Adică de vor vedea dracii că cineva s-a 
ocărât, sau s-a necinstit, sau s-a păgubit, sau de altceva a pătimit, 
şi se necăjeşte nu pentru că a pătimit rău, ci că n-a suferit vitejeşte 
de o pornire ca aceasta, foarte se tem dracii de unul ca acesta; 
căci cunosc că s-a atins de calea adevărului şi voieşte a umbla 
după poruncile lui Dumnezeu. 

2. Acelaşi zicea: „De-şi va aduce cineva aminte de cel ce l-a 
necăjit pe dânsul sau l-a batjocorit, sau l-a păgubit, sau altceva 
greu i-a făcut, dator e aşa a-şi aduce aminte de dânsul: ca de un 
doctor; şi din suflet pentru dânsul a se ruga, iar de împleteşte 
gânduri asupra lui, îşi vrăjmăşeşte sufletul ca şi dracii, şi mai 
vârtos lui însuşi drac şi luptător se face, nevoind a se izbăvi de 
răutate, ci mai vârtos a boli nevindecat; că de nu ar fi bolit, nu ar fi 
pătimit către cel ce l-a necăjit sau l-a ocărât pe dânsul, care ca un 
doctor s-a trimis lui de la Hristos, prin ocară sau pagubă arătând 
patima lui. 

Deci, de doreşte cu adevărat a se vindeca, dator este a-l avea 
pe dânsul ca pe un făcător de bine, şi a primi cele de la dânsul ca 
pe nişte lucruri tămăduitoare trimise lui de la lisus, şi a mulţumi 


36 Înainte-voire = mpoaipeotrq; = lit.: o alegere a unui lucru făcută 
înaintea altuia. Termenul a fost tradus de vechii traducători şi prin: 
alegere, voire, hotărâre. Termenul ca atare mai înseamnă şi scop, plan, 
principiu de lucru, acţiune. 


pentru dânsele, măcar deşi acum durere vor avea. Că nici celui ce 
boleşte nu-i este cu dulceaţă [plăcut] a se tăia, sau a se arde, sau a 
avea curăţiri, ci şi cu îngreţoşare pomeneşte de unele ca acestea, 
însă, fiind încredinţat că nu este cu putinţă a se izbăvi de boli fără 
de acestea, se dă pe sineşi de aici înainte doctorului, ştiind că 
printr-o mică scârbă se izbăveşte de mult venin şi de boală 
îndelungată. 

Arătător al lui lisus este cel ce ţi-aduce ţie pagubă sau ocară, 
care te izbăveşte pe tine de lăcomie sau de mândrie. lar de nu 
suferi unele ca acestea, şi nici nu mulţumeşti, ci împleteşti gânduri 
asupra fratelui, mare [urâciune] zici lui Hristos: „Nu voiesc a mă 
doctori de la Tine, nu voiesc doctoriile Tale; voiesc a putrezi întru 
rănile mele”. Şi ce-ţi va face de aici înainte Domnul cel bun? 

Cunoaşte, dar, frate, că cel ce fuge de ispită folositoare fuge 
de viaţa veşnică. 

3. Zicea şi Avva Evagrie: „Eu pe cei ce-mi grăiesc de rău nu-i 
învinuiesc, ci şi făcători de bine îi numesc, şi nu dau brânci 
doctorului sufletelor, aducând în deşert măritului suflet?” doctorie 
a necinstirii, ca nu cumva şi pentru sufletul meu să zică: Doftorit- 
am pe Babilon, şi nu s-a vindecat; (ler. 51 : 9) că bun fiind Domnul 
nostru, ne-a dat nouă porunci sfinte asupra răutăţilor noastre, 
curăţându-le pe ele prin arsuri şi curăţenii; deci cu neputinţă este 
să ne izbăvim în alt fel de boli, fără numai prin doctoriile cele 
potrivite şi cuviincioase”. 

4. Zicea iar: „Nimeni nu minte, fără decât numai cei ce mă 
laudă şi mă fericesc pe mine; şi nimeni nu grăieşte adevărul, fără 
de numai cei ce mă prihănesc şi mă defăimează. Şi nici tot 
adevărul nu-l grăiesc, că nici nu ştiu cu de-amănuntul toate ale 
inimii mele. lar de s-ar învrednici a vedea, nu zic pe toate, ci 
oarece parte din răutăţile mele, s-ar depărta de mine ca de un 
noroi împuţit, sau putoare, sau duh necurat; şi de s-ar face 
trupurile oamenilor tot numai limbi spre a ocări cele ale mele, 
încredinţat sunt că nimeni nu va fi îndestulat după vrednicie a 
spune pe a mea necinste. 

Că dacă dreptul lov a zis: Plin de necinste sunt (lov 10: 15), 
plinul, adăugire nu primeşte, şi deci eu ce voi zice, noian fiind a 
toată răutatea? Ne-a smerit pe noi vrăjmaşul şi nu suntem în stare 
să fim binecunoscători ai smereniei noastre. Deci cei de sineşi 
binecunoscători sfarmă pe satana, cel ce i-a sfărâmat pe dânşii; şi 
precum au zis Sfinţii Părinţi, când se va pogori smerenia în iad, în 
cer se suie, precum şi mândria, când se va înălța până la ceruri, în 
iad se pogoară. Şi ziceau: «Cine va putea pleca cândva pe cel 


37 Sufletului ce suferă de slava deşartă. 


smerit ca să nu împletească gânduri asupra cuiva?». 

Că orice lucru întristăcios va pătimi sau va auzi cel smerit, se 
face lui pricină de a se ocări pe sine şi a se necinsti, precum şi 
Avva Moisi, când l-au scos pe dânşii clericii din altar ocărându-l, 
mai mult decât aceia se ocăra el pe sine. Iar de se va întâmpla 
vreodată a se tulbura cel smerit din ocara sau nedreptatea pe care 
o va fi păţit, îndată spre rugăciune se întoarce, şi îndată inima i se 
domoleşte. Şi nu numai aceasta, ci şi când se tulbură foarte, 
pururea se îmboldeşte pe sine şi se mustră, zicând către sufletul 
său: «Ce te tulburi, mânioase suflete, şi te tulburi ca cei ce fac 
spume? Cu însuşi aceasta, adică cu a te tulbura, arăţi că boleşti, că 
de nu ai fi bolit, nu ai fi pătimit. Pentru ce, ticăloase, lăsând pe a te 
prihăni pe sineşi, baţi vină fratelui că ţi-a arătat ţie boala ta cea 
ascunsă întru tine şi necunoscută până atunci? 

Urmează lui Hristos, Care, ocărându-Se, nu ocăra împotrivă, 
pătimind, nu îngrozea (cf. Matei 26: 53, 62 etc.); auzi-L pe Dânsul 
zicând şi cu lucrul arătând: Spatele Mele le dădui spre bătăi, şi 
fălcile Mele spre pălmuiri, iar fata Mea nu am întors-o dinspre 
ruşinea scuipătorilor (Is. 50: 6). Şi tu, ticăloase suflete, pentru o 
ocară şezi împletind miriade de gânduri asupra fratelui celui ce ti- 
a făcut ţie bine prin mica necinstire, şi nu simţi vrăjmăşindu-ţi ţie 
ca şi dracii? Că ce mai mult are a-ţi face ţie dracul decât cele ce tu 
ţi le faci, nebunule şi ticălosule?»” 

Şi adăuga bătrânul că, deşi crucea lui Hristos o vedem şi 
despre patimile Lui citim în fiecare zi, adică cele ce a pătimit 
pentru noi, noi nici măcar o ocară nu suferim, căci cu adevărat ne- 
am abătut din calea cea dreaptă. 

5. Zicea iarăşi: „De ar trăi cineva anii lui Matusala şi nu ar 
călători pe această cale dreaptă pe care au călătorit toţi sfinţii - zic 
adică pe a fi necinstit şi păgubit şi a suferi vitejeşte -, nu va spori 
în nimic bun, mic sau mare, ci numai anii şi-i va cheltui în zadar”. 

6. Zicea iarăşi: „Odată, un frate m-a întrebat, zicând: «Aşa de 
multe sunt poruncile lui Hristos, încât mintea mi se întunecă şi nu 
le pot ţine pe toate. Spune-mi dar ce să fac?». 

Şi am răspuns lui: «Frate, nu te tulbura dintru aceasta, ci 
aceasta cugetă, şi ca pe toate ţine-o, adică pe toate cele ce-ţi vin 
asupră cu mulţumită să le suferi, şi printr-aceasta pe toate faptele 
cele bune le îndreptezi cu lesnire. Că ce fel de osteneală ai a te 
ruga pentru cel ce te-a scârbit? A săpa pământul? A călători pe 
cale? Sau a merge pe cale? Sau pagubă de bani a suferi? 
Mulţumeşte, dar, necinstindu-te, şi te vei face ucenic al Sfinţilor 
Apostoli, care se duceau bucurându-se pentru că s-au învrednicit a 
se necinsti pentru numele lui Hristos. lar aceia adică ca nişte 
curaţi pentru numele lui Hristos, iar noi pentru păcatele noastre 


datori suntem a ne necinsti. Şi chiar de nu ne va necinsti nimeni, 
necinstiţi suntem şi blestemaţi, că blestemați, zice, sunt cei ce se 
abat de la poruncile Tale (Ps. 118: 21). Că nu al tuturor este a se 
necinsti pentru numele lui Hristos, ci numai celor sfinţi şi curati, 
precum am zis; iar celor ca noi este adică a suferi cu bună 
cunoştinţă acele necinstiri şi ocări aduse asupră-ne şi a mărturisi 
că cu dreptate suntem necinstiţi pentru lucrurile noastre cele rele. 
Iar sufletul acesta ticălos, măcar că cunoaşte lucrurile sale cele 
necurate, şi că după vrednicie pătimeşte orice pătimeşte, şade, 
dar, amăgind pe a sa conştiinţă şi împletind gânduri asupra 
fratelui şi zicând: «Mi-a zis mie şi m-a necinstit şi m-a 
batjocorit...». Şi nu simte, nebunul şi nepriceputul, că pe sine se 
vrăjmăşeşte, şi lucrul dracilor îl face. Că precum la meşteşuguri, 
meşterul dă meşteşug ucenicului şi îl lasă pe sine singur de aici 
înainte a lucra, şi nu are trebuinţă a şedea totdeauna lângă dânsul, 
ci numai la vremi îl cercetează pe acesta, ca nu cumva să se fi 
lenevit sau să fi stricat ceva, aşa şi dracii, dacă vor vedea sufletul 
supunându-se lor, şi cu lesnire primind gânduri viclene, îi dă 
acestuia meşteşugul cel satanicesc, adică răutatea şi viclenia lor, 
iar de aici înainte nu vor mai avea trebuinţă a şedea lângă dânsul, 
ştiind că îşi ajunge luişi spre vrăjmăşire şi pierzare; numai ce vin la 
vreme, cercetându-l ca nu cumva să se fi lenevit de lucrul pe care 
de la aceia l-au luat»”. 

7. Zicea iarăşi: „Ce e mai cu lesnire decât a iubi pe toţi şi a fi 
iubit de către toţi? Care odihnă nu o au poruncile lui Hristos? Că 
iată, înainte-voirea nu porneşte spre ele; că de s-ar fi pornit, cu 
darul lui Dumnezeu, toate i-ar fi fost ei lesnicioase, căci o mică 
plecare a voii noastre pleacă pe Dumnezeu spre ajutor, precum de 
multe ori am zis. lar fapta bună numai de voirea noastră are 
trebuinţă, precum a zis Dumnezeiescul Antonie; şi nu este 
trebuinţă de vreo osteneală, întru toate darul ajutând. Deci cel 
blând şi smerit, ce odihnă nu are? Cu adevărat, cei blânzi vor 
moşteni pământul şi se vor desfăta întru mulţimea păcii”. 

8. Zicea tot acesta: „Petrecând odată cu mine un frate şi 
luând de la mine schima* şi mult ajutându-se de la mine spre 
lucrul cel bun, fiind el din cei fragezi (plăpânzi), multă grăire şi 
milostivire îi trebuia pentru neputinţa lui. Deci acesta, apropiindu- 
se de mine într-o zi, mi-a zis: «Părintele meu, mult te iubesc!». Şi i- 
am zis lui: «Eu încă n-am aflat pe cineva să mă iubească precum îl 
iubesc eu pe dânsul; iată, acum zici te iubesc, şi cred, dar, de se va 
întâmpla ca ceva să nu-ţi placă, nu petreci tot acelaşi; iar eu, orice 


38 oyńua = aici: modul de vieţuire, obiceiul, sau poate vreo treaptă 
monahicească. 


aş pătimi de la tine, petrec către tine tot aşa, şi nimic nu mă poate 
despărţi de dragostea ta». 

Puţină vreme a trecut (şi nu ştiu ce s-a întâmplat, că nu mai 
avea locuinţa împreună cu mine) şi a început a grăi asupra mea 
multe rele, până şi cele de ruşine. Iar eu, auzind toate cele ce 
grăia asupra mea, ziceam întru sinemi: «Acesta, arzător al lui lisus 
este, şi s-a trimis a tămădui pe în deşert măritul meu suflet; acesta, 
cu adevărat, îmi este făcătorul meu de bine» şi-mi aduceam aminte 
de dânsul ca de un doctor şi un făcător de bine, şi curat pentru 
dânsul mă rugam. lar către cei ce îmi vesteau mie pe cele grăite 
de dânsul ziceam: «Fratele, pe cele arătate ale mele răutăţi le ştie, 
şi nici pe acestea pe toate, ci doar o parte oarecare, şi numai pe 
acelea le spune, adică cele ce le ştie, de vreme ce nenumărate sunt 
cele tăinuite şi ascunse de dânsul». 

După o vreme, a venit în Cezareea; şi, după obicei, a venit şi 
m-a îmbrăţişat şi m-a sărutat, şi eu pe dânsul asemenea, de ca şi 
cum nimic nou nu s-ar fi întâmplat, şi aceasta nu o dată sau de 
două ori, ci de multe ori s-a făcut. Şi aşa, când zicea el unele ca 
acestea asupra mea când mă întâlnea, eu niciun prepus dându-i 
lui, nici vreo rămăşiţă de mâhnire arătând, măcar că, precum am 
zis, nimic din cele de la dânsul de auzurile mele n-a scăpat. 

Deci mai pe urmă, aşijderea pe mine întâlnindu-mă, alergând, 
a căzut la picioarele mele şi, pe acestea cuprinzându-le, mi-a zis: 
«lartă-mă, părintele meu, pentru Domnul, că multe cumplite am 
grăit asupra ta». Iar eu sculându-l pe dânsul şi sărutându-l, am zis 
lui cu zâmbire: «lşi aduce aminte iubirea ta de Dumnezeu că, 
atunci când mi-ai zis mie mult te iubesc, am răspuns ţie că nu am 
aflat pe cineva care să mă iubească pe mine precum îl iubesc eu pe 
dânsul, şi celelalte pe care ştii că le-am zis ţie? Să ştii că din cele 
ce mi-ai grăit niciuna nu mi-a scăpat: ci şi unde, şi către cine, toate 
m-au înştiinţat, şi niciodată n-am zis că «nu este aşa precum zice 
fratele»; nici nu m-a plecat pe mine cineva a zice ceva rău de tine, 
ci celor ce-mi vesteau mie, acestea le ziceam, că cele zise sunt 
adevărate, şi ziceam că, din dragoste, al tău m-am făcut. Şi nu am 
lipsit pomenindu-te la rugăciuni, şi ca semn al dragostei mele celei 
pentru tine, odinioară, m-a durut ochiul tare şi, pomenindu-te, am 
făcut semnul crucii şi am zis: Doamne lisuse Hristoase, pentru 
rugăciunile fratelui cutare, tămăduieşte-mă; şi îndată m-am 
tămăduit». 

Deci, de atunci, fratele a avut credinţă desăvârşită către mine 
şi de a grăi asupra mea a încetat, şi foarte mă cinstea şi mă iubea. 

Şi adăuga bătrânul: „Noi nu ştim a fi iubiţi, nici a ne cinsti [de 
către alţii], ci am pierdut priceperea noastră. Că dacă cineva va 
suferi pe fratele său atunci când va fi bântuit de vrăjmaşul şi se va 


mânia şi se va porni asupra lui şi după puţin întru sineşi se va 
întoarce şi, cunoscând nerăutatea fratelui şi cum l-a suferit pe 
dânsul, îi mulţumeşte lui foarte şi, într-o dragoste a lui ca aceasta 
vine, va fi gata şi sufletul său să şi-l pună pentru dânsul”. 

Povestea încă şi despre un stareţ, zicând: „Un stareţ era 
foarte blând, pe care, pentru bunătatea lui cea mare şi semnele ce 
le făcea, ca pe îngerul lui Dumnezeu toată latura dimprejur îl avea 
la evlavie. Dar odată, un frate, aproape de dânsul locuind şi pe 
dânsul povăţuitor către Dumnezeu de multe ori avându-l, îndemnat 
fiind de vrăjmaşul, între mulţi stând bătrânul, apropiindu-se 
acesta, cu cea după urmă ocară l-a ocărât. lar bătrânul stătea şi la 
singură gura lui lua aminte, zicând: «Darul lui Dumnezeu [este] în 
gura ta, fratele meu». lar acela, mai mult tulburându-se, zicea: 
«Aşa, înrăutăţitule şi mincinosule bătrân, acestea le zici ca să ţi se 
pară a te arăta blând!». Zis-a lui bătrânul: «Adevărat, cele ce zici, 
fratele meu, adevărate sunt». 

Apoi, oarecine din cei ce stăteau acolo l-a întrebat pe dânsul, 
zicând: «Acum nu te-ai tulburat, călugăre?». Iar el a răspuns: «Nu, 
ci sufletul meu îl simţeam de la Hristos acoperit: căci cu adevărat 
a mulţumi este dator, precum de multe ori am zis, şi a-i avea pe 
dânşii - dacă adică pătimaş este [sufletul] - ca pe nişte doctori, 
tămăduind rănile sufletului. lar dacă este nepătimaş, ca pe nişte 
făcători de bine, ce-i solesc lui Împărăţia Cerurilor””. 

10. Zis-a un stareţ: „Dacă suntem fii ai Sfinţilor Apostoli - că 
Pavel strigă şi zice că prin lisus Hristos, prin Evanghelie, eu pe voi 
v-am născut (| Cor. 4: 15) -, datori suntem, ca fii, pe acei Părinţi a-i 
urma. Că precum aceia, bătuţi fiind, se bucurau, năpăstuiţi, 
netulburaţi petreceau, că auzeau de la elini şi de la iudei că aceştia 
sunt cei ce tulbură lumea cu vrăjile şi fermecătoriilor lor, întru 
toate acestea şi ca acestea nu numai că nu se mâniau, ci se şi 
bucurau. Pentru aceea şi lăudându-se, ziceau: Ocărâţi fiind, grăim 
de bine; huliţi, mângâiem, şi celelalte (cf. I Cor. 4: 12-13). 

lar acestea pentru aceasta s-au scris, ca şi noi să urmăm. 
Deci când vom pătimi ceva de acest fel sau vom auzi, datori 
suntem a ne bucura, ca cei ce mult dobândesc, şi mai mari decât 
acestea a aştepta, ca şi mai curată pe rudenia cea către dânşii să o 
arătăm păzind-o, şi mai multe să câştigăm, părtaşi împreună cu 
dânşii făcându-ne ai slavei cele veşnice în ceruri”. 

11. Spunea că lăudat a fost un oarecare monah de către fraţi 
către Avva Antonie. lar venind acela, l-a cercat a vedea de poate 
suferi necinste şi, cunoscând că nu suferă, i-a zis lui: „Te asemeni 
cu o cetate, care dinainte adică este împodobită, iar dinapoi de 
tâlhari prădată”. 

12. Se spunea despre un stareţ că în părţile cele mai de jos 


şedea; şi îi slujea lui un mirean credincios, având şi fiu. Şi s-a 
întâmplat să se îmbolnăvească fiul său, şi, mult rugând pe 
bătrânul, îl poftea să vină şi să facă rugăciune pentru copil; şi 
sculându-se stareţul, a ieşit împreună cu dânsul. Şi alergând 
înainte mireanul, s-a dus în casa sa şi a chemat pe toţi cei dintr- 
însa şi pe vecini, zicând: „Veniţi întru întâmpinarea sihastrului!”. 
Şi s-au pornit mulţi. lar văzându-i pe dânşii bătrânul venind de 
departe cu făclii, a priceput ce voiau să facă; şi dezbrăcându-şi 
hainele sale, le-a pus în râu şi a început să le spele. Iar văzându-l 
slujitorul lui, s-a ruşinat şi a rugat pe oameni, zicând: „Întoarceţi- 
vă! Că stareţul şi-a ieşit din minţi”. Şi venind către dânsul, i-a zis 
lui: „De ce ai făcut aceasta şi i-ai smintit pe toţi? Că toţi cei ce te 
vedeau ziceau că «Drac are stareţul””; iar el a zis lui: „lar eu 
aceasta voiam să aud”. 


PRICINA A TREIA 


Că nu se cuvine ca cineva să fie fără lucru, ci şi trupeşte să 
lucreze, şi cum că deşertăciunea este pricină a multor răutăți. 


I. A lui Paladie 


Se povesteşte despre Cuviosul Pamvo că, atunci când era să 
moară, a zis Sfinţilor Părinţi care erau de faţă: „De când am venit 
în pustia aceasta şi mi-am zidit chilia şi am locuit aici, fără de 
rucodelia mea n-am făcut nicio zi, nici nu-mi aduc aminte să fi 
mâncat în dar pâine de la cineva”. 


II. A aceluiaşi 


Întâmplatu-s-a să fiu în Galatia şi am zăbovit împreună cu 
iubitorul de Dumnezeu Filorom, bărbat prea postnic şi răbdător, 
de care se îngrijea Marele Vasile, îndulcindu-se de a lui oţărâre şi 
posomorâre, şi de luarea aminte la lucru, care de condei şi de 
tetrapod pentru a scrie nu s-a depărtat, de optzeci de ani fiind cu 
vârsta. Acest Fericit a zis: „De la Botez şi până în ceasul acesta, 
pâine de la cineva în dar n-am mâncat, ci din ale mele osteneli, din 
rucodelie, două sute cincizeci de nomismata [monede] am dat 
bubogşilor”. 

Acesta şi pe jos s-a dus, închinându-se la mormintele Sfinţilor 
Apostoli în Roma, şi în Alexandria, şi în Ierusalim, de două ori 
pentru rugăciune şi închinăciune, şi cu ale sale cheltuieli s-a 
îndestulat. Ne spunea nouă aceasta şi pentru folos: „Nu-mi aduc 
aminte să mă fi depărtat vreodată cu mintea de la Dumnezeu”. 


III. A aceluiaşi 


În muntele Nitriei3* este o biserică prea mare, lângă care se 
află o casă primitoare de străini, întru care pe străinul ce merge îl 
ospătează în toată vremea, de voieşte a rămâne, până când de voia 
sa se va duce. Şi îl lasă pe dânsul a petrece întru nelucrare o 
săptămână. Apoi îl pun pe dânsul la lucruri, sau în grădină, sau în 
pitărie, sau în bucătărie, şi îi dau lui carte ca să citească, 
nelăsându-l pe dânsul până la ceasul al şaselea cu nimeni a se 
întâlni. Şi toţi aceştia lucrează pânză cu mâinile lor, atât cât să nu 
fie nimeni lipsit. 


3 Un loc pustiu din Egipt aşezat la 40 de mile de Alexandria. Avva 
Amun a fost cel ce a pus început populării acestui loc, construindu-şi 
prima chilie. 


IV. Din viaţa Sfântului Eftimie 


Zicea Marele Eftimie către ucenicii săi: „Se cuvine ca cei ce 
se leapădă de viaţă şi de cele din jurul vieţii să poarte grijă 
pretutindenea de ascultare şi de smerenie, şi să nu umble întru a 
lor voie, ci în toată vremea toată osteneala să rabde, şi în 
meşteşugul mâinilor şi în lucrare, şi mai vârtos dacă tânăr este 
cineva şi mişcat de vârstă spre pofte. Atunci trebuie pe lângă 
aceasta încă o altă păzire, cu multă trudă trupul cu totul a-l osteni, 
ca bine supus să fie cuvântului şi înfocarea tinereţilor să se 
vestejească, şi ca următori ai lui Pavel şi împlinitori ai legilor lui să 
ne facem, nu numai de vina nelucrării scăpând - care judecă nici 
de hrană vrednic pe cel ce este aşa trândav şi lenevos, că cel ce nu 
lucrează, zice, nici să nu mănânce (cf. II Tesal. 3: 10) ci şi pe 
aceleaşi mâini împreună cu acela împreună să câştigăm, că 
mâinile, zice acesta, au slujit mie şi celor cu mine (cf. Fapte 20: 
34), de vreme ce fără de cale este ca mirenii, adică pe femeie şi pe 
copii şi casa toată din lucrul mâinilor a-i hrăni şi dajdia lor cea de 
peste an a o plăti, încă şi pârgă a aduce lui Dumnezeu din osteneli 
şi bine a face după putere, iar noi, a nu împărtăşi şi pe alţii din 
rodul mâinilor noastre. 


V. Din viaţa Sfântului Savva 


Tânăr fiind Marele Savva, şi în Flavianes petrecând, mâinile 
lui nu încetau niciodată a face ceva: când nu le avea întinse la 
rugăciunea cea către Dumnezeu, lucrul era la dânsul totdeauna 
făcându-se, ca nu cumva slujba lui să slăbească întrucâtva, şi aşa 
să se tăinuiască pe ascuns vrăjmaşul, intrând încetişor. De aici, 
mai uşoară era lui pana faptei bune, şi pe toată frăţimea de acolo, 
ca la şaptezeci fiind, cu ascultarea, cu smerenia şi cu toate 
celelalte evangheliceşti îndreptări o întrecea. Apoi, de acolo 
ridicându-se cu sfatul egumenului şi cu slobozirea cea cu 
blagoslovenie, şi la Ierusalim ajungând, de Marele Eftimie s-a 
apropiat, spre biserică mergând, precum este obiceiul, şi la 
picioarele lui căzând, se ruga cu lacrimi, se ruga, suspina, ca oaie 
cuvântătoare a lui să se facă şi de dânsul împreună cu ceilalţi să se 
păstorească. De vreme ce vedea pe Savva încă tânăr fiind, 
părându-i-se că sârguinţa sa este fierbinţeală iute plecată, pe 
judecata cea din gânduri şi greutatea cea de acolo neavând-o, 
pentru început, până când va fi trecut prin toată pedepsirea 
[ucenicia] cea călugărească din obşte şi păzirea cea cerută va 
arăta, împreună cu monahii din lavră l-a lăsat numai să locuiască. 
Şi către dânsul a zis: „Cu totul nefolositor lucru este - o, fiule - 


tânăr fiind tu, în lavră a locui, că aceasta nici lavrei nu va aduce 
folos, nici ţie nu ţi se cuvine, iar acum, de mă asculţi, în 
mănăstioara cea de jos, către Avva Teoctist să te duci, lângă care 
bine ştiu că pe acest Mare îl vei avea ocrotitor spre folosinţă”. 

Către acestea supunându-se fericitul Savva, că deprinsese 
adică pe lângă altele şi ascultarea, şi făgăduindu-se ca oricâte i-ar 
porunci acesta cu osârdie pe toate să le facă, că „aceasta, zicea, 
voieşte şi scăparea mea cea către tine, ca prin tine să mă 
mântuiesc”, l-a trimis îndată acela către fericitul Teoctist, căruia i- 
a poruncit să facă multă purtare de grijă de dânsul. Căci „cu 
adevărat, bogată vărsare a harului Duhului, îi zicea, este a vedea 
la dânsul” şi cum că „nu va trece multă vreme, şi de slava lui se va 
umplea lumea”, care lucru s-a şi împlinit, şi adevărată a arătat 
grăirea aceluia. 

Deci aşa fericitul Savva, sub fericitul Teoctist făcându-se, tot 
pe sine curat s-a dat lui Dumnezeu, şi tot se făcea al doririi celei de 
acolo. Iar ştiind pe a sa alcătuire îndoită fiind (din suflet, zic, şi din 
trup) îndoită a izvodit şi pe nevoinţă. Acum adică ostenindu-se cu 
lucrul, iar acum cu sufletul; şi acum adică în trupeşti osteneli 
trecând ziua, iar acum nopţile fără somnuri întru rugăciuni 
isprăvindu-se, acum apă cărând, acum lemne aducând, şi tuturor 
celor ce le era încredinţată slujbă, lucrările acelora răbdându-le 
(lucrându-le), căci [partea] cea sufletească era după buna 
bărbăţie+”, şi mare la trup şi foarte vârtos. Însă şi el, unele slujiri le 
făcea odată, altele, altădată; şi încă şi sub grija catârilor intrând, şi 
mai-nainte de toţi întru adunare (biserică) mergând, şi după toţi 
iar ieşind de la biserică, şi cu Dumnezeiasca Liturghie osârduitor 
slujindu-se, tuturor acestora cap sfinţit punea ascultarea şi 
smerenia, pentru aceea şi la toată mulţimea monahilor minune era 
aceasta: cum pe o tânără vârstă ca aceasta cununa bunătăţilor şi a 
săvârşirii o împodobea. 


VI. Din viaţa Sfântului Sfinţitului Mucenic Luchian 


Marele Luchian, tânăr fiind încă, către călugăreasca viaţă 
abătându-se, îndată după începutul ei asupra dulceţilor trupului se 
lupta; de posturi şi rugăciuni necurmat lipindu-se, în scurtă vreme 
nerăzvrătit a supus trupul către duh. Meşteşugea încă şi pe iutea 
scriere, şi ce de acolo câştiga, şi luişi spre hrană era, împreună 
încă şi săracilor dădea; iar dacă nu s-ar fi împărtăşit alţii din hrana 
mâinilor lui mai-nainte de ce s-ar fi împărtăşit el din câştigul 
mâinilor lui, ar fi socotit pagubă. 


+9 Căci sufletul său era pătruns de buna bărbăţie. 


VII. Din Pateric 


1. Mers-au odată la Avva Achila Avva Moe şi Avva Vitimie de 
dimineaţă foarte şi l-au aflat pe dânsul lucrând împletitură, şi l-au 
rugat pe el să le spună cuvânt de folos, şi a zis: „Eu, de aseară 
până acum, am împletit douăzeci de stânjeni şi cu adevărat n-am 
trebuinţă de dânşii, dar, ca nu cumva să se mânie Dumnezeu şi să- 
mi bage vină zicând «pentru ce, putând lucra, n-ai lucrat», pentru 
aceasta mă ostenesc şi pun toată puterea mea”. Şi folosindu-se ei, 
s-au dus. 

2. Mers-a un frate în Muntele Sinai la Avva Siluan şi, văzând 
pe fraţi lucrând, a zis stareţului: „Nu lucraţi mâncare pieritoare, că 
Maria partea cea bună şi-a ales (cf. Luca 10: 42), precum zice 
Mântuitorul”. Zis-a stareţul ucenicului său, Zaharia: „Dă fratelui 
carte şi-l pune într-o chilie ce nu are nimic”. Şi el a făcut aşa. Deci 
când a venit ceasul al nouălea, fratele cel din străinătate lua 
aminte la obşte, vrând să afle dacă nu vor trimite să-l cheme şi pe 
dânsul la mâncare. 

Iar dacă nimeni nu l-a chemat, sculându-se, a mers la stareţ şi 
i-a zis: „Avvo, dar n-au mâncat fraţii astăzi?”. Iar bătrânul a zis: 
„Ba da (au mâncat)”. Şi fratele a zis: „Dar pentru ce nu m-aţi 
chemat?”. Răspuns-a stareţul: „Pentru că om duhovnicesc eşti, şi 
nu ai trebuinţă de mâncarea aceasta, iar noi, trupeşti fiind, voim a 
mânca, şi pentru aceasta lucrăm. lar tu partea cea bună ţi-ai ales, 
citind toată ziua, şi nu pofteşti să mănânci mâncare trupească”. Iar 
el, cum a auzit acestea, a făcut metanie, zicând: „lartă-mă, Avva!”. 
Şi stareţul a zis: „Negreşit şi Maria are trebuinţă de Marta, că, 
prin Marta, şi Maria este lăudată”. 

3. Un călugăr lucra într-o zi a unui Mucenic. Şi văzându-l pe 
dânsul alt călugăr, i-a zis lui: „Se poate astăzi a se lucra?”. Iar el, 
răspunzând, a zis: „Astăzi robul lui Dumnezeu se zgâria şi se 
chinuia mărturisind, iar eu la lucru oare nu sunt dator să mă 
ostenesc puţin?” 

4. Întrebat a fost un bătrân: „Ce se cuvine a face cineva ca să 
se mântuiască?” (Şi era lucrând împletitură şi nu şi-a ridicat ochii 
de la rucodelie). Şi a răspuns: „lată, precum vezi...”. 

5. Alt bătrân a venit la un râu şi, aflând lac de trestii, a şezut 
şi, tăind foiţă din râu, împletea şir şi-l arunca în râu; şi a făcut 
până când i s-a dus vestea printre oameni, şi l-au văzut pe dânsul; 
şi atunci, sculându-se, s-a dus, că nu lucra pentru că-i trebuia acel 
lucru, ci pentru osteneală şi linişte. 

6. Zicea un stareţ: „Sculându-te dimineaţa, zi către sineţi: 
<Trupule, lucrează ca să te hrăneşti; suflete, trezveşte-te ca să 
moşteneşti Impărăţia»”. 


7. Se spunea despre Avva loan Colovul că a zis către fratele 
său cel mai mare, tânăr fiind el: „Voiesc fără de grijă a fi, precum 
îngerii fără de grijă sunt, nimic lucrând, ci necurmat să slujesc lui 
Dumnezeu”. Şi, dezbrăcându-şi haina sa, a ieşit în pustie; şi făcând 
o săptămână s-a întors la fratele său. Şi pe când bătea la uşă, l-a 
auzit dinăuntru fratele său şi, mai-nainte de a deschide, i-a zis: 
„Cine eşti tu?”. Iar el a zis: „Sunt Ioan, fratele tău”. Iar acela, 
iarăşi dinăuntru, a răspuns, zicând: „loan, înger s-a făcut, şi nu 
mai este încă între oameni”. Iar el îl ruga, zicând că: „Eu sunt!” Şi 
nu i-a deschis lui. Şi l-a lăsat a se necăji până dimineaţa. Iar după 
aceasta, deschizând, i-a zis lui: „Om eşti? Trebuinţă ai iarăşi a 
lucra, ca să te hrăneşti”. Iar loan a făcut metanie, zicând: „lartă- 
mă!”. 

8. Zis-a un stareţ: „Pe cel leneş şi pe cel nelucrător nu-l 
voieşte Dumnezeu”. 


VIII. A Sfântului Efrem 


Frate, pentru lucrul mâinilor nu te împuţina [slăbi], că de 
multe ori îţi pofteşte gândul zicând: „Niciodată nu vei putea învăţa 
rucodelia aceasta; că slab eşti şi împuţinat şi truda lucrului 
acestuia nu o poţi suferi până în sfârşit. Că iată, mădularele tale au 
început a pătimi din osteneală, că n-ai fost obişnuit a munci. Dar 
trecând, du-te de unde ai venit. Că şi acolo zice: «De vei voi să te 
temi de Dumnezeu, te mântuieşti»”4. 

Deci nu te slăbi, frate, de nişte gânduri ca acestea, ci 
aşteaptă pe Domnul, Cel ce te-a chemat întru a Sa împărăție; că El 
a zis: Întru răbdarea voastră veţi dobândi sufletele voastre (Luca 
21: 19). Şi iarăşi: De veți avea credinţă cât un grăunte de muştar, 
veți zice muntelui acestuia: Mută-te de aici, şi se va muta. Şi nimic 
nu va fi vouă cu neputinţă (Matei 17: 20). Deci şi noi, iubitule, să 
răbdăm, că nu spre om am nădăjduit, care nu poate mântui, ci spre 
Dumnezeu, Cel ce mântuieşte pe cei ce nădăjduiesc spre Dânsul. 

Oare, iubitule, de ai fi învăţat carte, nu ai fi răbdat truda, că, 
chiar de este meşteşug lumesc, nu ai fi răbdat osteneala? Iar dacă 
întru acelea îndelung răbdai, nu cu mult mai vârtos datori suntem 
a răbda toate pentru Domnul? Că scris este: Ostenelile roadelor 
tale vei mânca. Fericit eşti, şi bine-ţi va fi (Ps. 127: 2). Şi Apostolul 
porunceşte, zicând: Cu mâinile voastre lucraţi lucrul cel bun, cât 
nu numai cel ce lucrează să mănânce, ci să dea dintru ostenelile 
sale şi celui ce are trebuinţă (Il Tesal. 3: 10). Deci celui ce-i este 
urât a lucra, iscoditor va fi, că multă răutate a arătat 
deşertăciunea; iar cel ce iubeşte a lucra, nescârbit va petrece. 


^l Citat neidentificat. 


Iubite frate, dacă îţi vei alege ţie evlavia, trezveşte-te, ca nu 
cumva prin evlavie să bage vicleanul gând străin, adică al slavei 
deşarte sau al mândriei întru a nu voi tu împreună a te osteni 
împreună cu fraţii, şi aşa să risipeşti evlavia; ci lucrează precum şi 
fraţii cei de un suflet cu tine, şi evlavia ta păzeşte-o, că lenevirea 
strică evlavia şi aduce nume de ocară celui ce o are pe dânsa. 
Înjugă, dar, pe evlavie împreună cu sârguinţa şi vei fi cu adevărat 
evlavios. 

Iubitule, de vei fi în Chinovie lucrând şi ostenindu-te mai 
presus de ceilalţi, vezi ca nu cumva să-ţi bage ţie vicleanul gând 
plin de amărăciunea morţii şi să zică întru sineţi că: „Deşi de mult 
lucrez, hrana mea nu este nimic”; şi să cauţi mai multă sau mai 
deosebită hrană decât ceilalţi fraţi, şi pentru mândrie să risipeşti 
lucrul lui Dumnezeu; că dacă unele ca acestea vei gândi, încă nu ai 
iubit după dragoste. Şi într-alt fel, că, de la oameni căutând plată, 
pierzi pe cea de la Dumnezeu. 

Deci tu, dacă de la Acela aştepţi răsplătirile, pe cele de la 
oameni nu le voi, ci mai vârtos smereşte-te pe sineţi fraţilor tăi, şi 
nu te bucura uitându-te la darea de plată a dreptului Judecător, 
Care răsplăteşte fiecăruia după lucrurile lui, Care a zis: Oare cine 
este sluga credincioasă şi înțeleaptă, pe care a pus-o domnul ei 
peste casa sa, ca să dea celor împreună cu ea hrană la vreme? 
Fericită este sluga aceea pe care, venind domnul ei, o va afla 
făcând aşa. Amin zic vouă că peste toate avuțiile sale o va pune pe 
dânsa (Matei 24: 45-47). 

Cunosc pe un frate care a zis: „M-aş ruga lui Dumnezeu 
zicând că, de ar da dar rucodeliei mele şi toată obştea dintr-însa s- 
ar hrăni, mare bucurie aş avea întru aceasta, şi lui Dumnezeu mai 
mult aş mulţumi, Celui ce a zis: Întrucât aţi făcut unuia dintre 
aceşti frați ai Mei mai mici, Mie aţi făcut (Matei 25: 40). 

Şi alt frate mult se nevoia în obşte şi mult era luptat de 
gânduri pentru osteneală, iar el răspundea, zicând: „Robule rău, 
te-ai vândut, şi ce-i poţi face încă?”. Şi Domnul i-a dat lui 
mângâiere. 

Fericit este monahul cel ce păzeşte poruncile Domnului şi cu 
dinadinsul poartă grijă de-a pururea de acestea trei, adică de 
îndeletnicirea întru rugăciune, de lucru şi de citire. Că scris este: 
Îndeletniciţi-vă şi cunoaşteţi că Eu sunt Dumnezeu (Ps. 45: 10), şi 
iarăşi: Sărac sunt eu, şi în osteneli din tinereţile mele (Ps. 87: 16), 
şi iarăşi: In legea Lui va cugeta ziua şi noaptea (Ps. 1: 2). 

Iubite frate, de eşti în obşte de fraţi, fii smerit, după toate 
slujind fraţilor tăi, ca şi pe cei veniţi din viaţa cea vrednică de 
plâns întru aceasta aşa să-i pedepsească [iscusească] buna- 
petrecere, şi văzându-te pe tine, să-şi deştepte sufletele spre 


lucrarea bunătăţilor. Deci când vor porunci proestoşii a ieşi cu 
fraţii la lucru, cu osârdie mai-nainte aleargă şi nu aştepta pe alţii 
să te întreacă, nici nu zădări pe cei mai leneşi, care pentru a lor 
lenevire mult se păgubesc pe sine şi se vatămă, întâi adică osânda 
nespunerii şi a iubirii de sine şi a nelucrării dobândind, iar apoi şi 
de plata cea din lucrare lipsindu-se. Iar a treia, care mai grea este, 
pricină celor mulţi dând de cârtire, de clevetire şi de neascultare, 
iar pentru vătămarea acelora, ei mai mare [cumplită] judecată vor 
pătimi. 

Iar tu, frate, nu lua aminte la acestea, că nimeni în vremea 
secerişului, nestrângându-şi grâul, nu zice vreodată: „Aproapele, 
nestrângându-şi grâu, nici eu nu-mi strâng mie, ci fiecare, cât are 
vreme, îşi adună luişi hrană şi dobitoacelor sale, ca nelipsit să 
petreacă în vremea iernii. Deci, dacă întru cele trupeşti atâta 
sârguinţă arătăm, nu cu mult mai vârtos trebuie noi a ne sârgui 
întru cele duhovniceşti? Iar dacă trupul tău, slab fiind, nu suferă 
osteneala precum cel al ţarinilor, tu adică arată voire întru adevăr, 
şi cei ce văd slăbiciunea şi neputinţa vor uşura de la tine 
greutatea; însă să nu o laşi desăvârşit a o ridica de la tine, ci roagă 
pe dânşii, zicând: „Şi eu împreună cu voi voiesc a avea parte”. Şi 
te osteneşte împreună cu dânşii după puterea pe care ţi-a dăruit-o 
Domnul, şi vei avea mare dare de plată de la Dumnezeu. 


IX. A Sfântului Isaia 


Frate, vezi să nu fii dispreţuitor faţă de rucodelia ta, pentru 
porunca lui Dumnezeu, ci îngrijeşte-te de dânsa în frică 
Dumnezeiască, ca să nu păcătuieşti întru necunoştinţă. Şi toată 
rucodelia, când te înveţi a lucra la ea, zi celui ce-ţi arată ţie şi nu 
te ruşina adeseori a-i zice lui: „Fă dragoste, uită-te de este bună 
sau nu”. De locuieşti cu frate şi eşti la lucru în treacăt, fă şi tu, 
împărtăşeşte-te într-însul cu fratele tău şi, pentru conştiinţa 
celorlalţi, nu cruța trupul tău; niciodată să nu cercetezi rucodelia 
fratelui tău: de a lucrat mai presus de tine sau tu mai presus de el. 
Nevoieşte-te pe sine la rucodelia ta şi frica lui Dumnezeu va locui 
întru tine. Că nelucrarea moarte este şi cădere a sufletului. 


X. Din Pateric 


1. Mers-a Avva Macarie cel Mare la Avva Antonie în Munte; şi 
cum a bătut în uşă, a ieşit către dânsul Avva Antonie, care i-a zis 
lui: „Cine eşti tu?”. Iar el a zis: „Eu sunt Macarie”. Şi cum a auzit 
acela, a intrat şi, închizând uşa, l-a lăsat pe dânsul afară. Şi 
trecând ca la un ceas, văzând răbdarea lui, i-a deschis şi, 


zâmbindu-se către dânsul, îi zicea: „De multă vreme dorit-am să te 
văd, auzind cele pentru tine”. Şi odihnindu-l pe dânsul, l-a ospătat, 
că era mult trudit. lar făcându-se seară, şi-a udat Avva Antonie 
smicele şi a zis către Avva Macarie: „Porunceşte ca să-mi ud şi 
mie”. lar el a zis: „Udă-ţi”. Şi făcând snop mare, a udat. Şi şezând 
ei de cu seară şi grăind pentru mântuirea sufletului, împleteau, iar 
şirul se pogora prin fereastră în peşteră. Iar intrând dimineaţa 
fericitul Antonie, a văzut mulţimea şirului lui Avva Macarie şi a zis: 
„Multă putere iese din mâinile acestea”. 

2. Eresul Masalianilor nu îngăduie a se lucra, că trebuie, zice, 
întru rugăciune pururea a fi, învățând urâciunea de lucru, adică 
eresul. 


XI. A Sfântului Efrem 


Călugăre, nu-ţi pricinui ţie lenevire prin neputinţă, pentru că 
scris este: Și pofta lor le-a dat lor (cf. Ps. 20: 2). 

Să nu ne lepădăm, fraţilor, de darul Domnului, Cel ce ne-a dat 
nouă putere a lucra cel bun; şi într-însa pe acesta lucrându-l, să 
mulţumim lui Hristos totdeauna, că scris este: Lucrați nu mâncare 
pieritoare, ci pe ceea ce rămâne spre viața veşnică (loan 6: 27). 
Mâinile tale să lucreze cel bun, încât, şi vreo trebuinţă având, să 
afli pâine şi inima ta să fie către Domnul de-a pururea, şi vei fi 
lucrând lucrarea ceea ce rămâne, nu cea pieritoare. Deci lucrează, 
şi nu te odihni, adică nu umbla deşert, că multă răutate a arătat 
nelucrarea. 


PRICINA A PATRA 


Cu care scop se cuvine a lucra călugărul, şi spre câte şi de care 
lucruri să se îngrijească. 


I. Din Pateric 


1. Odată, nişte fraţi au mers la un stareţ mare, iar el a zis 
celui dintâi dintre dânşii: „Ce lucrezi, frate?”. Răspuns-a acela: 
„impletesc şir, Avvo”. Zis-a lui stareţul: „Dumnezeu să-ţi 
împletească ţie cunună, fiule”. Zis-a şi celui de-al doilea: „Şi tu ce 
lucrezi?”. Iar el a zis: „Rogojini”. lar stareţul a zis: „Dumnezeu să 
te împuternicească, fiule”. Zis-a şi celui de-al treilea: „Dar tu ce 
lucrezi?”. Zis-a şi el: „Ciururi”. Zis-a lui: „Domnul să te păzească, 
fiule”. Zis-a şi celui de-al patrulea: „Dar tu ce lucrezi?”. Şi a 
răspuns: „Scriitor sunt”. Zis-a bătrânul: „Tu ştii”. Apoi a întrebat şi 
pe al cincilea: „Tu ce lucrezi?”. Iar el a zis: „Ţesătorie de in”. Zis-a 
lui bătrânul: „Cu aceasta eu treabă (lucru) nu am”. 

Iar prin aceasta stareţul însemna că cel ce împleteşte şirul, 
de se va trezvi, împreună cu Dumnezeu îşi împleteşte luişi cunună. 
Iar rogojina vârtute voieşte, că are osteneală. Iar cel ce lucrează 
ciururi are trebuinţă de păzirea cea de la Dumnezeu, că trebuie a 
le vinde pe ele în sate. Iar scriitorul trebuinţă are a smeri inima. 
Că lucrul (acesta) înaltă cugetare aduce celor ce iau aminte. Iar 
celui ce lucrează ţesătorie de in i-a zis „nu am lucru”, pentru că 
negustoreşte, şi nu face lucru călugăresc. Pentru că dacă cineva, 
de departe ducând coşniţe, sau rogojini, sau ciururi, zice: „Acesta 
călugăr este”; că iarbă e lucrul mâinilor lui, şi întru arderea focului 
se mistuie; iar de va vedea pe cineva vânzând pânze, zice: „lată, au 
venit negustorii”, căci al lumii este lucrul acesta, şi nu pentru 
mulţi folositor, adică pentru călugări. 

2. Avva loan Scopitul, mai tânăr fiind, a întrebat pe un stareţ, 
zicând: „Cum aţi putut face voi lucrul lui Dumnezeu cu odihnă, iar 
noi nici cu osteneală nu-l putem face?”. Şi a răspuns stareţul: „Noi 
am putut, de vreme ce avem cap pe lucrul lui Dumnezeu, iar 
trebuinţa cea trupească, mai de jos. Iar voi, cap aveţi pe trebuinţa 
cea trupească, iar pe lucrul lui Dumnezeu, mai de jos; şi pentru 
aceasta vă osteniţi, că nu socotiți ceea ce a zis Mântuitorul: 
Căutaţi mai întâi Împărăţia lui Dumnezeu, şi acestea toate se vor 
adăuga vouă (Matei 6: 33). 


* Poate voieşte a zice: Nu am ce să-ţi spun, nu găsesc nicio virtute în 
acest lucru al tău. În traducerea românească a Patericului egiptean, se 
redă (prin parafrază) astfel: Din țesătura pânzei nu iese folosul 
(sufletului). 


3. Un frate a întrebat pe un stareţ, zicând: „Ce să fac, că mă 
necăjesc pentru rucodelie. Că iubesc împletitura, dar nu o pot 
lucra pe ea”. Iar el i-a spus cum că Avva Sisoe zicea: „Nu trebuie a 
lucra lucrul care ne odihneşte pe noi”. 

4. Întrebat-a un frate pe Avva Viare: „Ce să fac ca să mă 
mântuiesc?”. Şi a răspuns stareţul: „Du-te, fă pântecele tău mic şi 
rucodelia ta puţină, şi nu te tulbura în chilia ta, şi te vei mântui”, 
adică petrece întru înfrânare şi întru puţina îndestulare şi întru 
negrijire. 


II. A Sfântului Efrem 


Frate, ia aminte de sineţi cu de-amănuntul: că multă şi 
pestriţăt? este răutatea vrăjmaşului, şi în multe feluri sunt 
măiestriile lui. Că uneori vicleanul, lenevire te sfătuieşte spre 
rucodelie, şi prin trândăvire [acedie] te luptă a te depărta de lucru 
şi a face cele ce nu sunt lucruri, sau a ieşi din chilie şi a te plimba, 
părăsindu-ţi a ta rucodelie. Iar de te vei împotrivi lui prin răbdare 
şi cugetare, cu alt chip te va lupta: că îţi dă ţie osârdie spre lucru, 
peste ceea ce se cuvine, după patimă, sau iubire de argint, sau 
iubire de materie, şi întru dânsul a mâneca şi a însera te 
împuterniceşte, încât, de va fi cu putinţă, şi de la rugăciune şi de la 
pravilă să te împiedice. Când toacă la pravilă, mai pe urmă decât 
toţi a ajunge făcându-te, iar la slobozirea pravilei, mai-nainte decât 
toţi a ieşi gătindu-te pentru sârguinţa cea peste măsură spre lucru, 
şi aşa, stăpânindu-te câte puţin, iarăşi materialicesc cu totul luişi şi 
pământesc te arată; şi mulţi se vor întreba de ce se biruieşte acela 
şi este rob. 

Deci tu, iubitule, cunoscând amăgirea vrăjmaşului, nu asculta 
de dânsul, ci toate cu măsură le fă precum se cuvine, şi cu măsură 
lucrează, şi la rugăciune, şi la pravilă să te îndeletniceşti, şi 
rugăciunea credinţei îţi va fi ţie tărie şi dar întru tot lucrul bun. 
Întru puţina îndestulare să ne purtăm, şi pentru trebuinţă să 
alergăm, iar nu pentru desfătare. lar dacă răsfăţarea o vom căuta 
şi lăcomia, multă va fi osteneala; şi aşa ne oprim drumul, şi 
necazul ni-l împletim şi viaţa de griji o umplem, dar una este de 
trebuinţă, fraţii mei, precum zice Domnul: nimic nu este mai înalt 
decât sufletul, sau mai cinstit. Pentru aceasta pururea să alergăm 
şi să ne îngrijim, şi să ne gătim, şi să nu cheltuim toată vremea 
noastră întru grija trupului. 

Deci atunci când flămânzeşte trupul şi cere hrană, să ne 
aducem aminte că şi sufletul pe a sa trebuinţă o caută. Precum 
trupul, de nu se va împărtăşi din hrană, a trăi nu poate, tot aşa şi 


43 Cu două feţe, mincinoasă, vicleană. 


sufletul, de nu se va împărtăşi din înţelepciunea cea 
duhovnicească, mort este; pentru aceea zicea Mântuitorul: Nu cu 
pâine singură va trăi omul (Matei 4: 4). Deci tu, ca un bun iconom, 
dă sufletului mâncărurile cele sufleteşti, şi pe cele trupeşti, 
trupului, şi nu lăsa sufletul tău să moară, ci hrăneşte-l pe dânsul cu 
cuvinte Dumnezeieşti, şi cu psalmi, şi cu laude şi cu cântări 
duhovniceşti, întru citirile Dumnezeieştilor Scripturi, în posturi, în 
privegheri, întru rugăciuni, în lacrimi, întru nădejdea şi cugetarea 
bunătăţilor ce vor să fie. 

Acestea şi cele asemenea, hrană şi viaţă sunt sufletului. 
Vedeţi, fraţilor, ca nu cumva cineva fără de rod să se afle, că zice 
Apostolul: Căci ce va semăna omul, aceea va şi secera (Gal. 6: 7). 
Deci, de seamănă în trupul său răsfăţare şi dulceţuri şi bună 
pătimire, din trup va secera stricăciune; iar cel ce seamănă în 
Duhul rugăciune şi post şi priveghere, din Duhul va secera viaţă 
veşnică. Cel ce nu petrece cu sârguinţă într-o rucodelie, în multe 
feluri de lucruri se va sfărâma (...). Bărbatul neaşezat la minte în zi 
de sărbătoare lucrează şi în cea lucrătoare se plimbă. A nu cinsti 
după rânduială ziua şi a fi nesimţitor faţă de ea nu e o virtute, ci 
mai vârtos a înţelege şi a lepăda lenevirea, că leneşul, zice, 
ocărându-se, nu se ruşinează (Pilde 20: 10). 


III. Din Aşezămintele Sfinţilor Apostoli 


Tot credinciosul sau credincioasa, de dimineaţă sculându-se 
din somn, mai-nainte de a face lucru, trezvindu-se să se roage. lar 
de se face cuvânt de învăţătură, mai-nainte decât lucrul să se 
cinstească cuvântul creştinătăţii. 


PRICINA A CINCEA 
Care lucruri se cuvin a păzi fraţii, lucrând unii cu alţii. 
I. A Sfântului Isaia 


1. Fraţilor, de veţi ieşi unii cu alţii la lucrul ce se întâmplă, 
fiecare din voi să ia aminte de sineşi, şi nu de fratele său, şi fără a 
lua aminte de a lucrat acela mai mult decât dânsul sau el decât 
acela; şi nici să nu-l înveţe sau să-i poruncească. Măcar de-l va 
vedea oricum făcând lucrul, să nu-i zică lui: „Ai prăpădit lucrul”, ci 
să lase pe cel ce face lucrul să-l facă cum voieşte. lar de va zice 
acela: „Fă dragoste, învaţă-mă”, să-l înveţe cu smerenie. Iar dacă, 
ştiind, va zice că nu ştie, şi nu va învăţa pe fratele, nu are 
dragostea lui Dumnezeu întru sine, ci ţine vicleşug; şi cel ce nu 
ştie lucrul să nu se ruşineze a zice adeseori celui ce ştie: „Fă 
dragoste şi vezi dacă aceasta este bine”. 

2. De veţi face lucrul unii cu alţii, şi unul din voi, din 
micşorare de suflet, va strica, nimeni să nu-l dojenească, ci mai 
vârtos să vă bucurati împreună cu dânsul. 

3. De vei lucra cu unul slab, să nu te întreci întru ascuns, 
vrând mai presus decât dânsul a face. 

4. De vei face lucrul mâinilor tale, nevoieşte-te să nu cugeţi la 
ce ai făcut sau la ce a făcut fratele tău în săptămână, că 
neiscusinţă este. 

5. De te vei duce la vreun lucru cu fratele tău, să nu voieşti ca 
să ştie că ai făcut mai mult decât dânsul; căci tot lucrul pe care-l 
face omul întru ascuns, acesta este ceea ce caută Dumnezeu de la 
dânsul. 

6. De veţi face lucru unii cu alţii, toată neajungerea [lipsa] pe 
care ai văzut-o afară la alţii sau ai auzit să nu o porţi cu tine în 
lume, sau să o laşi să se afle în gura ta ca să o spui fraţilor tăi, că 
moarte a sufletului tău este, de eşti înţelept. 


II. A Sfântului Casian 


Întru toate obştile cele din Răsărit, şi mai vârtos în cele din 
Egipt, un canon ca acesta stăpâneşte: „Indată slobozindu-se de la 
pravilă, niciunul din fraţi nu cutează a sta şi a vorbi cu altul. Şi nici 
din chilie nu iese, nici lucrul ce-l au în mâini nu-l lasă, apostoleasca 
poruncă împlinind-o (I Tesal. 2: 9), iar de va fi cândva trebuinţă de 
vreun lucru cuviincios al oarecăruia, ies cu toţii împreună, ca aşa 
cu sârguinţă şi cu linişte să-l plinească, încât nicio vorbă între 


dânşii să se ivească, ca fiecare de sine să ia aminte la psalmi şi la 
gândire, plinind lucrul cel poruncit”. Şi cu mare sârguinţă păzesc 
canonul acesta, ca nu cumva cineva cu altul, şi mai vârtos cu nou- 
începători, să rămână de fraţi deosebi vreodată, sau mâinile sale 
să îndrăznească a le întinde ca să apuce sau să se îmbrăţişeze cu 
altul; iar dacă cineva se va afla călcând canonul acesta, sub 
certare prea grea se va pune. 


PRICINA A ŞASEA 


Că în obşte nu se cuvine ca cineva să aibă ceva al său, iar celui ce 
are, prea grea muncă asupră-i i se atârnă. 


I. A lui Grigorie Dialogul 


Un călugăr oarecare, cu numele lust, meşteşugul doctoresc 
ştiindu-l, eu încă fiind în mănăstire, acolo şi el fiind, în toate zilele 
se obişnuise a-mi sluji şi mie întru cele din obicei căzute boli. 
Acesta, cu boală trupească fiind cuprins, era aproape de sfârşit. Iar 
un frate al lui bun după trup, Copios cu numele, stătea lângă 
dânsul şi îl slujea la boală, care, şi până acum trăind în cetatea 
aceasta, din meşteşugul doctoresc îşi agoniseşte luişi chiverniseala 
vremelnicei vieţi. Deci după ce s-a cunoscut bolnavul pe sine şi s-a 
apropiat de moarte, a spus lui Copios, fratele său, că avea trei 
galbeni de aur ascunşi; încă şi fraţii mănăstirii, cu de-amănuntul 
pe toate buruienile doctoriei lui căutându-le (scormonindu-le), au 
aflat acei trei galbeni ascunşi acolo, şi îndată mie mi-au vestit. Şi 
cum m-am înştiinţat de un rău ca acesta al fratelui ce trăia 
împreună cu noi în obşte, n-am putut suferi, căci canonul 
mănăstirii noastre era ca toţi fraţii să trăiască de obşte şi nimeni 
să nu aibă nimic de sine. Deci, de prea cumplită scârbă 
cuprinzându-mă, socoteam ce trebuie a face spre curăţarea adică a 
mortului, iar pentru fraţii cei vii spre frică şi îndreptare. 

Şi chemând pe iconomul mănăstirii, am zis: „Du-te şi 
porunceşte ca niciunul din fraţi să nu se apropie de acela ce se 
săvârşeşte, nici cuvânt de mângâiere din gura cuiva dintr-înşii să 
audă. lar dacă, apropiindu-se de moarte, va chema pe fraţi, fratele 
lui cel trupesc să-i spună lui că: «Pentru acei trei galbeni pe care 
întru ascuns îi aveai, de toţi fraţii te-ai urât». Ca măcar la moarte 
pentru greşeala aceasta, pe inima sa cu prea amară chinuire 
osândind-o, de păcatul ce l-a făcut să se curețe puţin, iar când se 
va săvârşi, să nu îngropaţi trupul lui unde se îngroapă ceilalţi fraţi, 
ci făcând o groapă oarecare la gunoi, într-însa să aruncaţi trupul 
lui, iar acei trei galbeni care au rămas să se arunce deasupra lui, 
strigând toţi deodată: «Argintul tău să fie cu tine întru pierzare!». 
Şi aşa pe dânsul cu pământ să îl acoperiţi”. 

Deci acest lust, iată, venind la moarte, şi foarte 
strâmtorându-se pe sine, a se pune lângă fraţi căuta, şi niciunul 
din călugări de dânsul apropiindu-se, fratele lui cel trupesc i-a 
vestit lui pentru ce s-a făcut tuturor greţos [de nesuferit]. lar 
îndată, pentru păcatul lui, tare a suspinat şi, aşa suspinând, a ieşit 
din trup. Şi s-a îngropat aşa precum am rânduit. Deci toţi fraţii, 


pentru hotărârea cea dată asupra lui, mult tulburându-se, au 
început fiecare dintr-înşii a aduce în mijloc acele simple şi mici 
lucruri pe care nu-i lăsa pe dânşii canonul cel obştesc a le avea, 
foarte temându-se ca să nu se afle ceva la dânşii ca să-i 
osândească pe ei. 

Iar după săvârşirea aceluia, treizeci de zile de acum trecând, 
a început sufletul meu a se milostivi spre fratele cel ce s-a săvârşit 
şi, cu durere prea grea, ale judecății a le gândi şi pentru izbăvirea 
lui izvodire oarecare a cerca. Deci iarăşi chemând pe iconom, cu 
multă posomorâre i-am zis lui: „Destul îi este acelui frate săvârşit 
de la noi a fi acum trecut cu vederea, deci datori suntem, pentru 
dragoste, ceea ce putem a-i ajuta lui; du-te dar, şi din ziua aceasta 
până la treizeci de zile, necurmat pentru dânsul jertfă fără de 
sânge fă a se aduce în fiecare zi”. Şi el a făcut aşa. 

Şi se aducea pentru dânsul mântuitoarea jertfă precum am 
zis; iar noi, pentru altele îndeletnicindu-ne şi zilele trecute 
nenumărându-le, însuşi fratele cel mort, lui Copios, bunului său 
frate, noaptea în somn s-a arătat, iar el, pe acela văzându-l, l-a 
întrebat, zicând: „Întru care loc eşti acolo?”. Iar el a răspuns: 
„Până acum adică foarte rău îmi era, iar acum bine îmi este”. Şi 
îndată Copios, venind în mănăstire, ne-a vestit nouă aceasta, şi cu 
de-amănuntul zilele numărându-le, am aflat că aceasta era ziua a 
treizecea întru care se împlinea jertfa pentru fratele cel mort. 


II. Din Pateric 


1. Un frate a întrebat pe Avva Pimen, zicând: „Voiesc a intra 
şi a locui în obşte”. Şi a răspuns bătrânul: „Dacă voieşti a intra în 
obşte, de nu vei fi fără de grijă dinspre toată vorba şi tot lucrul, nu 
poţi în obşte a te desăvârşi, căci afară de singură cisterna cu apă 
altă stăpânire nu ai”. 

2. Paisie, fratele lui Avva Pimen, a aflat un vas mic cu bani şi 
a zis către fratele său, Avva Anuv: „Ştii că cuvântul lui Avva Pimen 
este aspru foarte? Haideţi să ne zidim nouă mănăstire undeva şi să 
şedem acolo fără de grijă”. Răspuns-a lui Avva Anuv: „Şi de unde 
avem a zidi?”. Iar el i-a arătat lui banii; şi văzându-i pe ei Avva 
Anuv, foarte s-a mâhnit, socotind paguba sufletului fratelui cea 
dintru aceasta. Insă i-a zis: „Bine, haideţi şi să zidim chilie de cea 
parte de râu”. Şi a luat vasul Avva Anuv şi l-a pus în culionul său. 
Deci trecând râul, cum au ajuns la mijloc, s-a făcut Avva Anuv pe 
sine de ca şi cum s-ar răsturna, şi a căzut culionul cu banii în râu. 
Iar pentru aceasta Avva Anuv se prefăcea a se mâhni. Şi a zis către 
dânsul Paisie: „Nu te mâhni, Avvo, că, de vreme ce s-au dus banii, 
să mergem iarăşi la fratele nostru”. Şi întorcându-se, au petrecut 


cu pace. 

3. Zis-a un stareţ: „Mulţi dintre călugări au risipit banii, 
părăsind tată, mamă, fraţi şi rudenii pentru păcatele lor, şi, intrând 
în obşte, alte mari fapte bune le-au îndreptat, iar de cele mici şi de 
nicio treabă furându-se, se făcură bucurie dracilor pentru a-şi 
întocmi loruşi traiste şi cutii, având înăuntru poame şi mezelicuri, 
ace şi foarfeci şi dăltuţă şi cingătoare, care, ca nişte iubitori de 
sine, de la cei ce drept socotesc se vădesc, iar după Dumnezeiasca 
Scriptură se vor trimite ca nişte blestemaţi întru întunericul cel 
mai din afară. Că blestemat este, zice, cel ce mută hotarele 
Părinților, că din partea lui Anania şi Safirei şi Ioanei se vor 
învrednici ca nişte tainici împreună-părtaşi ai lor”. 


III. A lui Avva Casian 


Cel ce întru viaţa de obşte voieşte a se face călugăr, de 
opreşte ceva dintru ale sale, nu poate rămâne multă vreme în 
ascultarea mănăstirii şi învăţăturii, nici fapta bună a smereniei şi 
ascultării a o îndrepta, nici în sărăcia obştii până în sfârşit a răbda; 
căci ori de câte ori vreo pricină sau vreun necaz va mişca cugetul 
său, îndată şi nădejdea agoniselii ce-l învistiereşte pe dânsul, ca 
praştia pe piatră din mănăstire îl va zvârli. Că zădărârile altor 
patimi, a mâniei, zice, şi a poftei, din trup se par a avea pricinile - 
de ca şi cum ar fi sădite înăuntru, avându-şi începerea de la 
naştere - şi după vreme îndelungată se biruiesc, iar boala iubirii 
de arginti, din afară intrând, mai cu lesnire se poate tăia, dacă ar 
dobândi purtare de grijă şi luare-aminte. lar nedispreţuindu-se, 
mai pierzătoare decât alte patimi şi cu anevoie de lepădat se face. 
Căci iubirea de argint este rădăcină a tuturor răutăților, după 
Apostolul (I Tim. 6: 10). 

Deci această boală, când încropit [căldicel] şi necredincios la 
începuturile supunerii va afla sufletul, îi bagă lui în cuget oarecare 
părute drepte şi binecuvântate pricini spre a opri ceva din cele ce 
are. Că scrie în cugetul monahului bătrâneţe lungi şi boală 
trupească, şi cum că trebuinţele cele ce se dau de la mănăstire nu 
sunt îndestulate spre mângâiere, nu zic bolnavului, ci nici celui 
sănătos, şi cum că aici nu se face purtare de grijă după cum se 
cuvine la cei neputincioşi, ci lenevită, şi că, de nu ar avea ascuns 
aur, cu ticăloşie va muri. Pe scurt, îi pune lui în gând că nici nu va 
putea petrece în mănăstire până în sfârşit din pricina greutăţii 
lucrurilor şi pentru lipsa de acribie a părintelui. 

Şi când cu aceste gânduri îl va rătăci pe el, ticălosul, spre a 
tine măcar un dinar (o para) pentru dânsul, atunci îl pleacă pe 
dânsul şi rucodelia pe ascuns de părintele a învăţa, dintru care va 


putea pe cel sârguit [agonisit] lui argint a-l creşte, şi, de aici, cu 
nădejdi nearătate îl înşală pe el, ticălosul, punându-i lui în gând 
câştigul cel din rucodelie şi uşurarea cea dintru aceasta şi negrija. 
Şi cu pomenirea câştigului cu totul legându-se, nimic din cele 
potrivnice nu va socoti, nici turbarea mâniei, dacă vreodată i se va 
întâmpla să cadă în pagubă, nici întunecarea scârbei, de nu va 
nimeri [lua] câştigul nădejdii, ci se face precum altora pântecele 
dumnezeu, aşa acestuia, aurul. Pentru aceasta şi închinător de 
idoli este, după judecata Apostolului (cf. Col. 3: 5). Căci 
depărtându-şi mintea sa de la dragostea lui Dumnezeu, iubeşte 
idoli scobiţi în aur de oameni. Şi cu aceste gânduri întunecându-se 
monahul şi spre mai rău crescând, nici smerenie sau ascultare a 
avea nu poate, ci se mânie şi se zădăreşte cu patima, şi către tot 
lucrul cârteşte şi împotrivă grăieşte, şi nicidecum de dânsul nu se 
va păzi vreo poruncă sau evlavie, ci ca un cal prea iute spre 
prăpăstii se trage, neajungându-se nici cu hrana cea din toate 
zilele. Dar şi mărturiseşte că nu poate până în sfârşit pe acestea să 
le rabde, iar Dumnezeu, zice el, nu este numai acolo, nici pe a sa 
mântuire nu o încuie în acel loc, ci pretutindeni celor ce-L caută pe 
Dânsul se află, şi de nu se va depărta de mănăstirea aceea, va 
pieri. Şi aşa acestei stricate socoteli ajutători având arginţii cei 
păstraţi, ca nişte aripi cu aceştia înaripându-se şi ieşirea cea din 
mănăstire cugetând-o, de aici înainte cu asprime şi cu mândrie 
spre toate cele poruncite răspunde, şi ca pe un străin şi nemernic 
pe sine socotindu-se de orice va vedea în mănăstire, trebuinţă 
având de îndreptare, nu-i va păsa, şi va defăima şi pe toate cele ce 
se fac în mănăstire le va prihăni. Apoi va căuta pricini prin care să 
se mânie şi să se scârbească, ca să nu se pară că cu uşurătate, fără 
de pricină, iese de sub stăpânirea obştii. Şi de va putea încă şi pe 
altul cu şoptiri şi cu cuvinte seci amăgindu-l a-l scoate din obşte, 
nici aceasta nu se leapădă a o face, vrând a avea ajutător 
neajungerii sale. Şi aşa aprinzându-se cu focul banilor săi, 
niciodată nu va putea să se liniştească în mănăstire sau să trăiască 
sub canon. 

lar pe acesta, când dracul ca un lup îl va hrăpi şi îl va 
despărţi de turmă şi gata spre mâncare îl va apuca, atunci îl face 
pe dânsul ca lucrurile cele ce în viaţa de obşte, în orânduite 
ceasuri, făcându-le, se împuţinează, pe acestea în chilie ziua şi 
noaptea cu multă osârdie să le facă, şi nici obiceiurile rugăciunilor, 
nici felul posturilor, nici canonul privegherilor nu-l va păzi, ci cu 
turbarea iubirii de arginţi pe sine îmbrăcându-se, toată sârguinţa 
spre rucodelie o va pleca. 

Iar felurile acestei boli sunt trei, pe care deopotrivă le opresc 
şi Dumnezeieştile Scripturi, şi învăţăturile Părinților. Unul adică, 


pe care l-am scris mai sus, care face jalnici pe acei nenorociţi - 
căci cele ce nici în lume nu le aveau, pe acestea voiesc a le agonisi 
şi a le învistieri; al doilea, care îi face a se căi pe cei ce o dată s-au 
lepădat de bani, punându-le lor în gând a căuta spre acelea pe care 
i le-au adus lui Dumnezeu; al treilea, care la început cu necredinţa 
şi cu încropirea pe monah îngropându-l, nu-i îngăduie acestuia de 
lucrurile lumii desăvârşit a se izbăvi, ci îl sfătuieşte a ţine ceva 
lângă sine, frica sărăciei punându-i în gând, precum apucând am 
zis, şi necredinţă de Pronia lui Dumnezeu, şi arătându-l călcător al 
făgăduinţelor sale cele ce le-a mărturisit lepădându-se de lume. 

Şi felurile acestor trei pilde, şi întru Dumnezeiasca Scriptură, 
precum s-au zis, osândite le-am aflat: că Ghiezi“, banii pe care 
mai-nainte nu-i avea vrând a-i agonisi, n-a nimerit [dobândit] darul 
prorociei pe care a-l lăsa lui voia dascălul în rândul moştenirii, şi în 
locul blagosloveniei veşnică lepră prin blestemul prorocului a 
moştenit. Şi Iuda, voind să ia banii pe care mai-nainte i-a lepădat 
urmând lui Hristos, nu numai spre vânzarea Stăpânului bolind din 
ceata Apostolilor a căzut, ci şi viaţa cea în trup cu silnică moarte a 
stricat-o. lar Anania şi Safira, păstrând oarece din cele ce 
avuseseră, prin apostoliceasca gură prin moarte s-au pedepsit. 

Şi Dumnezeu încă şi prin Moise, în A Doua Lege 
[Deuteronom], cu taină porunceşte celor ce făgăduiesc a se lepăda 
de lume şi cu frica necredinţei iarăşi ţinându-se de lucrurile cele 
pământeşti, zicând: Care om este fricos şi slab de inimă să nu iasă 
la război, ci să meargă şi să şadă în casa sa, ca nu cumva să 
înspăimânte şi inimile fraţilor săi (20: 8). 

lar acestea le zice învăţându-ne pe noi, lepădându-ne de 
lume, desăvârşit să ne lepădăm, şi aşa la război a ieşi, şi nu, 
pentru a pune început molatic şi putred, să răsturnăm şi pe alţii 
dinspre evangheliceasca desăvârşire, şi frică întru aceştia a băga, 
ca nu cumva şi spre noi să se potrivească cuvântul Marelui Vasilie 
pe care le-a zis unui singlitean [senator] ce cu încropire se 
lepădase şi oprise oarece din banii săi: „Şi singlitul [senatul] l-ai 
pierdut, nici monah nu te-ai făcut”. 

Trebuie dar noi cu toată sârguinţa să tăiem din sufletul nostru 
rădăcina tuturor răutăţilor, adică pe iubirea de argint, temeinic 
cunoscând că, rămânând rădăcina, cu lesnire răsar odraslele; şi a 
avea înaintea ochilor pe nearătarea morţii, ca nu cumva în ceasul 
în care nu ne aşteptăm să vină Domnul şi să ne afle pe noi întinată 
având conştiinţa de iubirea de argint şi să zică nouă ceea ce s-a zis 
în Evanghelie către bogatul acela: Nebunule, într-această noapte 
vor să ceară sufletul tău de la tine; şi cele ce ai gătit ale cui vor fi? 


4 Despre Ghiezi (ebr. Ghehazi). a se vedea IV Împărați, cap. 4, 5 şi 8. 


(12: 20). Însă se cuvine să ştim că anevoie este ca cei ce nu petrec 
în obşte să îndrepte această faptă bună; pentru că într-însa nu 
avem griji şi nici trebuinţă pentru cele de nevoie. 


PRICINA A ŞAPTEA 


Că cel ce dă sau vinde ceva din lucrurile folositoare mănăstirii sau 
ia pe ascuns mult greşeşte la Dumnezeu, şi mai mult se va munci; 
pentru aceea se cuvine ca de dânsele, ca de cele ce sunt afierosite 
lui Dumnezeu, foarte a purta de grijă, şi despre cei ce dispreţuiesc 
cele prea mici, şi cum că lenevirea întru toate e vătămătoare. 


I. Din viaţa Sfântului Eftimie“ 


1. Oarecare călugăr din Galatia, Teodot cu numele, era frate 
în mănăstirea Sfântul Eftimie. Odată, prin sfătuirea celui viclean i 
s-au întâmplat unele ca acestea. Ştefan, care egumen al aceleiaşi 
mănăstiri înainte de Toma, aduse la mănăstire şase sute de 
galbeni, luaţi din averea fratelui său cel plecat din viaţă. Pe 
aceştia, în diaconicon fiind puşi, pe ascuns i-a luat Teodot, pe când 
lui Toma îi fusese încredinţată stăpânirea mănăstirii. Şi de 
dimineaţă sculându-se Teodot, se prefăcea a se iuți, şi a se mânia 
foarte izvodea, de ca şi cum nu s-ar fi putut îndulci de linişte, 
pentru aceea s-a şi ridicat din mănăstire, cu părerea, prin poftirea 
de loc curat de gâlcevi, iar cu adevărul, prin sârguinţă a se 
ascunde pe sine şi aurul a-l prăpădi. 

Deci pornindu-se către Sfânta Cetate, şi de călătoria cea către 
dânsa apucându-se, ajungând în dreptul mănăstirii Mărturisirii 
monahului, şezând încetişor şi galbenii socotindu-i, şi cincizeci cu 
numărul dintr-înşii luând, pe ceilalţi i-a pus sub o piatră mare, şi 
locul însemnându-l, îndată către Ierusalim a purces. Iar de acolo, 
către Iope năimind [închiriind] nişte cai şi arvună dând, s-a întors 
către piatra sub care ascunsese aurul, şi aproape acum ajungând - 
o, ochi ce vedeţi toate; o, judecăţi prea drepte! - a văzut un şarpe 
mai mare decât piatra şi cu chip înfricoşător dinăuntru târându-se, 
de parcă ar fi fost rânduit să păzească galbenii şi să-l oprească pe 
dânsul a ispiti lucru străin, şi temându-se acela, atunci adică cu 
mâinile deşarte s-a întors. Şi iarăşi s-a pogorât la piatră şi a aflat 
pe acel înfricoşător păzitor al aurului deşteptat foarte cu 
dinadinsul, de ca şi cum priveghea spre bani, încât nicidecum nu-i 
era cu putinţă a se apropia de piatră, chiar năvălind el, iute era 
gonit de şarpe până departe, încât se bucura măcar să scape şi de 
acolo să se ducă. 

Dar mai pe urmă, într-altă zi, a venit iar prin preajma locului, 


5 Eftimie cel Mare (378-473), Cuvios din Melitina (Armenia), prăznuit 
la 20 ianuarie. Fragmentul de faţă nu se regăseşte în Viaţa sa publicată în 
Vieţile Sfinţilor pe ianuarie. 


şi îndată oarecare putere din văzduh căzând, şi ca o beldie+*asupra 
lui 'Teodot slobozindu-se, rană de moarte întinzându-i, pe acela l-a 
răsturnat, şi multă nesimţire având el, la pământ l-a pus. lar nişte 
lazarioteni trecând pe acolo, şi aşa lepădat ticăloşeşte aflându-l, 1l- 
au luat şi în Sfânta Cetate în bolniţe l-au dus. Şi şezând acolo 
multă vreme, a văzut în vis pe un tânăr spre dânsul iuţindu-se şi 
zicând: „Nu este cu putinţă a te scula într-alt fel, de nu vei da 
înapoi lucrul cel furat mai-nainte de la mănăstirea lui Eftimie”. 

Şi chemând el pe bolnicerul [infirmierul] cel de acolo, şi 
furtişagul şi celelalte precum erau i le-a descoperit, şi la mănăstire 
a spune acestea l-a trimis. Iar înştiinţându-se cei dimprejurul lui 
Toma şi Leontie de cele făcute, s-au suit îndată către Sfânta 
Cetate, şi întru oarecare ducătoare [targă] pe Teodot ducându-l ca 
să le arate lor locul sub care era ascuns aurul, au aflat aurul 
zăcând sub piatra aceea, iar acel înfricoşător păzitor - o, minune! - 
nu era nicăieri, ca de nişte adevăraţi stăpâni dându-se în lături de 
la vistierie. Şi luând ei galbenii de îndată, s-au întors şi acei puţini 
cheltuiţi de 'Teodot, iar el de răutăţi era nepăţit, iar cu trupul se 
afla sănătos. 

2. Incă şi altul oarecare, cilician de neam, monah cu schima, 
pe nume Pavel, din mănăstirea Mărturisirii” trăgându-se, fiind 
prins de un duh rău, s-a adus de prieteni la mormântul lui Eftimie. 
Şi fiind pus acolo lângă racla moaştelor, arătându-se Marele 
[Eftimie] după puţine (zile) în miezul nopţii, pe drac l-a gonit. Iar 
aceasta cu adevărat a fost mărturie a tămăduirii; că într-acea 
noapte ducându-se Pavel, în ceasul cântării de psalmi al noptii, 
unul din cei ce cântau psalmi se făcu, şi înaintea noastră a tuturor 
lui Dumnezeu tămăduirea o mărturisea. „Că iată şi eu, zice 
scriitorul, în acea vreme am fost primit în mănăstirea Marelui”. 

Deci a rămas Pavel de aici înainte într-acea obşte, păzind 
neşters darul lângă sine, şi la toată osteneala şi slujba cu osârdie 
cu toţi fraţii se împărtăşea. Odată, culegând noi hrană prin pustie, 
am întrebat pe Pavel la cules, fiind şi el de faţă, ce a păţit şi de 
unde a venit în Chinovie şi ce fel de tămăduire a dobândit de la 
racla moaştelor. 

Iar el, fiind acum obişnuit cu noi, curat pe toate le-a povestit, 
zicând: 

„Mie slujbă în mănăstirea Mărturisirii încredinţându-mi-se, 
nu ştiu cum de m-am robit de dragostea iubirii de arginţi; şi, de 


46 Vargă, prăjină, nuia. 

4 Mănăstirea Mărturisirii este aşezată în Palestina, la vest de Lavra 
Sfântului Eftimie, ca la 5 stadii (2700 m) depărtare de aceasta, la 
aproximativ 5 km de Betania de azi. A fost construită în 473 de Porfirie, 
Patriarhul Ierusalimului. 


vreme ce eram lipsit şi nu aveam de unde să câştig nici două 
parale, mi s-a făcut gând ca să fur ceva din sfintele vase, şi întru 
chip ca acesta a-mi ocroti [aduna] oarece agoniseală. Deci, fiindcă 
m-am biruit de acel gând rău şi frica lui Dumnezeu am lepădat-o 
de la mine, am luat cheile din altar şi, deschizând unde era 
punerea sfintelor vase, dintr-acelea pe unele le-am făcut tâlhăreşte 
ale mele, iar altele, le-am împărţit altora. 

Apoi, slujba aceea isprăvind-o, cheile le-am dat înapoi, 
aducându-le iarăşi în altar; şi abătându-mă cu oarecare fraţi spre 
cină, şi întru saţiu vin bând, pe aşternut m-am culcat eu, ticălosul. 
Şi îndată tot gândul neastâmpărării s-a vărsat asupra sufletului 
meu, fiindcă spre însăşi aceasta toate împreună mie mi-au alergat 
[năvălit]. Iar eu, la cuget încă de beţie fiind stricat, cu dulceaţă m- 
am dat pe sinemi gândurilor acelora. lar ele, luându-mă în 
stăpânire, aşa m-au aşezat, încât şi femeie, de ca şi cum ar fi fost 
de faţă a simţi şi cu ea împreună a zăcea să mi se pară. 

Deci de năprasnă mi-a năvălit mie nor întunecat şi neluminat; 
iar acela poate că era spurcatul drac cel ce sărise asupra mea, de 
care, fiind prins, am rămas muncindu-mă de el vreme îndelungată, 
ca un robit. Dar ce n-am pătimit din cele cumplite? Că de unde ar 
lua saţiu un vrăjmaş ca acesta ca să facă rău, dacă nu de îndată ce 
se face stăpân a strica? Până când, jale luând fraţii, m-au ridicat şi 
lângă racla Sfântului m-au adus. Deci lângă dânsul punându-mă, şi 
îndată, de ca şi cum m-aş fi trezvit şi întru sine venindu-mi, mă 
rugam Sfântului cu lacrimi fierbinţi să mă miluiască şi din 
bântuiala cumplitului drac să mă izbăvească. Şi şedeam de cu 
seară lângă dânsa necurmând [neîncetat] şi nu slăbeam rugându- 
mă. 

Şi iată, la miezul nopţii mi se părea că petrec lângă un loc 
Dumnezeiesc, a cărui aşezare şi frumuseţe şi har, oricine s-ar fi 
rugat a-l vedea, iar cu cuvântul să-l spunem nicidecum nu este cu 
putinţă. Şi se părea a şedea pe capul meu şi un culion negru şi plin 
de miţuri“s. Iar miţurile ei, o, izbăvitorule de rău, plăcutule al lui 
Dumnezeu - Eftimie - de nu s-ar mai pune vreodată pe alţii, că 
peste tot, pe dinăuntru, era plină de ghimpi în loc de miţuri, şi cu 
acestea, cu nesuferite înţepături ce nu pot fi măsurate, cu ghimpi 
asemenea la mărime şi la lungime cu instrumentele cele de scris, 
iute îmi înghimpa patul meu şi nu-mi îngăduia, nici a răsufla. 

Deci, cu o răutate ca aceasta fiind înghesuit, mi se părea că 
întorc pe limbă numele lui Eftimie şi mă rog lui, iar el îndată mi s-a 
arătat cu multă lumină împrejur strălucindu-se, cărunt la păr, 
rotund la faţă, vesel la ochi, mic la stat, cu barba lungă, cu mantie 


48 Bucăţi sau fire de lână, de obicei inferioară; blană. 


neagră îmbrăcat şi toiag în mână ţinând, şi-mi zicea: «De ce te rogi 
către mine, ce voieşti să-ţi fac?». Iar eu, fiind înspăimântat şi 
fricos, am răspuns cerându-i ca să se milostivească să mă 
izbăvească de patimă şi de acel cumplit drac. lar el, mai cu 
asprime apucând, a zis: «Dar tu încredinţatu-te-ai că din cele ce se 
fac, nimic nu se poate ascunde de Dumnezeu? Învăţatu-te-ai din 
cele ce ai pătimit cât de mare rău este a defăima pe Dumnezeu şi 
cum se întâmplă a se isprăvi aceasta? Că precum darul acelora ce 
dau bisericilor către Dumnezeu trece - şi El iarăşi de sus ştie să le 
dea răsplătindu-le -, aşa şi cei ce rău le întrebuinţează pe dânsele, 
nu pe altul, ci pe Însuşi Acela Îl batjocoresc şi vrednică pedeapsă 
pătimesc. 

Că dacă Anania de demult cu femeia lui, din cele ce au adus 
pe furiş luând, atâta muncă au suferit, încât deodată împreună cu 
furtişagul au murit, oare ce iertare vei dobândi tu, cel ce aşa nici 
pe cele străine de danie nu le cruţi? Cu toate acestea, de dai încă 
făgăduinţă să nu mai pui mâini nedrepte pe lucruri sfinte, nici prin 
primirea gândurilor celor rele să te îndulceşti, se va milostivi 
Dumnezeu şi te va tămădui, că lubitor de oameni este şi nu voieşte 
moartea păcătosului, precum şi Dumnezeieştile cuvinte ne învaţă, 
ci ca să se întoarcă şi să fie viu (cf. lez. 18: 23, 32; 33: 11). Căci ţie 
pentru aceea ţi s-au întâmplat acestea, că slujire a lucrurilor 
sfinţite  încredinţându-se, nu adică credincios pe sineţi lui 
Dumnezeu te-ai păzit, ci îndată spre vicleşug şi furtişag ai privit, 
secerând, cu adevărat putem zice, unde n-ai semănat şi adunând 
de unde n-ai risipit. Dintru aceasta, vătămare trupului şi 
neastâmpărare, şi acest cumplit vifor de la draci ţi-a urmat». 

Acestea auzind eu, de aici înainte am făcut către dânsul 
făgăduinţă a păzirii; şi atunci a zis spurcatului drac îngrozindu-l, şi 
luând cu mâna culionul, cu de-a sila de pe cap l-a luat, iar el îndată 
şi-a schimbat chipul, şi mi se vedea în mâna Sfântului un arap mic 
cu ochii de foc. Aşijderea mi se părea înaintea picioarelor lui şi o 
groapă săpată foarte adânc şi pe el l-a aruncat în groapă, iar către 
mine întorcându-se iarăşi, mi-a zis aceea ce a zis şi Hristos 
slăbănogului: Iată, te-ai făcut sănătos, de acum să nu mai greşeşti. 
Ci ia aminte de sineţi, ca să nu ţi se facă ţie ceva mai rău (loan 5: 
14). Deci eu, slobozindu-mă din patimă, şi mai fierbinte mulţumire 
dând lui Dumnezeu, nepătimind dinspre tot răul, de atunci şi până 
acum sunt păzit”. 

Acestea mie Pavel povestindu-le (zice spre scriitorul Chiril), 
am zis de obşte povestirea înaintea tuturor. 


II. A Sfântului Casian 


La toate Obştile Răsăritului, pe scurt întru toată săptămâna, 
fraţii fac primenire la bucătării şi la alte treburi, împreună şi pe 
eişi odihnindu-se, şi legea dragostei prin a sluji unii altora o 
împlinesc. lar împlinindu-se săptămâna, în ziua duminicii, după 
laudele cele de dimineaţă, altora din cei ce intră a sluji, vasele“ 
cele spre trebuinţă, numărate, le dau în seamă, pe care, primindu- 
le, atâta purtare de grijă spre păzirea acestora se sârguiesc să 
arate, ca nu ceva din dânsele să se piardă sau să se strice, încât 
cei cărora le sunt încredințate, vase sfinţite şi lui Dumnezeu 
dăruite cu cuviinţă pot să arate. Pentru că se gătesc a da seamă nu 
numai iconomului celui de faţă, ci şi lui Dumnezeu, ca nu cumva să 
se întâmple ca din lenevire sau din trândăvire să se strice ceva sau 
să se împuţineze dintr-însele. 

Iar spre încredințarea celor zise, voi adăuga la povestire ceea 
ce însuşi am văzut cu ochii mei. Trecând iconomul în săptămâna 
cea rânduită unui frate şi văzând lepădate pe pământ nişte grăunţe 
de linte, nu l-a trecut cu vederea ca pe un lucru netrebnic şi, mult 
mustrând pe fratele căruia îi era încredinţată săptămâna, i-a dat 
canon ca celui ce se lenevea de lucrurile ce sunt date lui 
Dumnezeu, iar acesta îşi călca pe conştiinţă. Căci cu atâta credinţă 
şi sârguinţă de toate poartă de grijă şi pe toate le iconomisesc, 
încât şi înseşi cele ce se par la noi proaste şi vrednice defăimării, 
cu multă luare aminte le păzesc, adică pe vreun vas pus rău să-l 
pună bine, sau vreo unealtă oarecare să o strângă, crezând că şi 
pentru acestea vor avea plată de la stăpânul Dumnezeu. 

Deci în tot Răsăritul, aceste canoane ale săptămânilor se fac 
precum am zis; iar în Egipt, cei ce slujesc nu se schimbă 
nicidecum, ci fiecare, întru ceea ce este iscusit şi trebuie, întru 
aceea şi petrece, neprimenit cât poate”. Şi nici bătrâneţile, şi nici 
slăbănogirea nu-i fac lui împiedicare. Încă şi grija bucătăriei i-o dă 
în mâini unui frate prea iscusit, până când fapta lui bună va spori 
şi puterea trupului îi va putea sluji iarăşi. 


III. A Sfântului Efrem 


1. A tuturor celor bune este vânzătoare lenevirea, pe care o 
moşteneşte cumplita robie (a minţii) întru nelucrarea mâinilor, în 
trândăvie şi în rânduiala de sine [idioritmie], iar când voieşte, cel 
ce este întru dânsa va fugi dintru ea (adică din lenevire). 

2. Călugărul cel trândav nu va închide nici uşa ogrăzii sau a 
chiliei sale până ce aceasta nu se va sfărâma trântindu-se de vânt, 


+9 oxevn = vase sau lucruri. 
50 Nefiind înlocuit decât atunci când nu mai poate, spre deosebire de 
cei de mai-nainte, care făceau primenire periodic. 


iar cel treaz, neosândit va fi [...]. 


PRICINA A OPIA 


Cu ce fel de aşezare se cade a sluji sau a se sluji, şi ce dobândă 
este din slujire. 


I. A lui Antioh Pandectul 


Dator este slujitorul să slujească“! cu sârguinţă şi din toată 
puterea, ştiind că a lui Dumnezeu este lucrul cu care el se 
îndeletniceşte, şi să nu se lenevească întru ceva sau întru 
trândăvire, sau pentru scârba sau întărâtarea sau zavistia 
oarecăror fraţi să lepede (lucrul) şi să se lenevească. Că toate ale 
mănăstirii lui Dumnezeu sunt afierosite. Şi sub mare şi grea 
primejdie zace cel ce slujeşte cu lenevire, căci e ca unul care 
defăimează pe Dumnezeu, că zice: Întrucât aţi făcut unuia dintru 
aceşti prea mici, Mie aţi făcut (Matei 25: 40). Şi iarăşi. Întrucât n- 
ați făcut, nici Mie n-aţi făcut (Matei 25: 45). Deci, ori cu sârguire, 
ori cu lenevire de slujeşte cineva, la Dumnezeu se suie slujba lui. 

Ascultă, dar, ce zice prorocul leremia despre cei ce cu 
lenevire slujesc: Blestemat este omul cel ce face lucrul Domnului 
cu lenevire (ler. 48: 10). Deci să ne sârguim, fraţilor, să fim afară 
de un blestem înfricoşător ca acesta, şi ca nişte slujitori ai lui 
Hristos cu toată silinţa şi sârguinţa slujba noastră să o împlinim, 
ca şi blagosloveniei să ne facem părtaşi ca nişte ucenici ai Celui 
blagoslovit, ai Celui Care a zis: Dacă cineva Mie îmi slujeşte, Mie 
să-Mi urmeze, şi unde voi fi Eu, acolo va fi slujitorul Meu, că dacă 
cineva Imi slujeşte Mie, va fi cinstit de Tatăl Meu (loan 12: 26). Şi 
iarăşi: Fu sunt în mijlocul vostru ca cel ce slujeşte, că Fiul Omului 
n-a venit ca să I se slujească, ci ca să slujească şi să dea sufletul 
Său răscumpărare pentru mulţi (Luca 22: 27; Matei 20: 28). Şi tot 
aceasta şi ucenicilor Săi porunceşte, zicând: Cel ce voieşte între 
voi a fi întâiul, să fie mai pe urmă decât toți, şi tuturor slugă (Matei 
20: 27). 

Să auzim ce zice şi Apostolul: Iată acum vreme primită, iată 
acum ziua mântuirii, nicio împiedicare [sminteală] întru nimic 
dând, ca să nu se prihănească slujba noastră, ci întru toate 
înfățişându-ne ca nişte slugi ale lui Dumnezeu, întru multă 
răbdare, în necazuri, în nevoi, în privegheri, în strâmtorări, în 
osteneli, în îndelungă răbdare, în dragoste nefăţarnică, în cuvântul 
adevărului, ca nişte robi ai lui Hristos, voia Lui făcând din suflet, şi 
cu dragoste slujind, ca Domnului, şi nu ca oamenilor (II Cor. 6: 2 şi 
urm.). Şi iarăşi îndeamnă, zicând: Fraților, temeinici fiti, nemişcați, 
prisosind totdeauna în lucrul Domnului, ştiind că osteneala voastră 


51 E vorba de osebitele ascultări (slujiri) sau diaconii din Mănăstiri. 


nu va fi deşartă întru Domnul, că nu este nedrept Domnul a uita 
lucrul vostru şi dragostea ce aţi arătat-o întru numele Lui, slujind 
şi mai-nainte şi acum sfinţilor (Evr. 6: 10). Incă şi despre sine zice: 
Iar acum, mă duc în lerusalim pentru a sluji sfinţilor (Rom. 15: 25). 

Deci să înţelegem, fraţilor, că dacă acei luminători ai lumii şi 
stâlpi ai Bisericii cu atâta nevoinţă şi dorire slujeau săracilor celor 
din Ierusalim, cu atât mai vârtos suntem noi datori cu osârdie şi 
sârguinţă a sluji celor întru Domnul fraţi ai noştri, şi în tot chipul a 
ne nevoi ca să le slujim lor ca cei ce printr-înşii lui Dumnezeu 
slujim. 


II. Dintru ale Sfântului Varsanufie” 


1. Un frate a întrebat pe stareţ, zicând: „Cad la tine, părinte 
milostive, ca să mă împuternicesc prin rugăciunile tale; că văd că 
toată ziua întru răspândire sunt şi, pe scurt, nici nu-mi pot aduce 
aminte de Dumnezeu. lar dacă vreodată prin rugăciunile voastre 
dându-mi Dumnezeu puţină întristare pentru greşelile mele, eu, 
după puţin, o pierd pe dânsa prin răspândirile cele din afară. Mă 
tem încă şi pentru purtarea de grijă a bolniţei - căci este ca o 
stăpânie - ca nu cumva şi să mă îndemne spre înălţare şi 
îndrăzneală, şi aceasta pentru că adeseori mă îndeletnicesc cu 
materii de mâncăruri, deşi mă tem ca să nu fiu îngreuiat de 
îmbuibarea pântecelui. Ştii bine, părinte, că nu trândăvindu-mă 
spre slujire grăiesc acestea, dar ce să fac, ticălosul? Că mă tem ca 
nu cumva şi şezând să-mi întărât patimile mele ori de la sinemi, ori 
de la draci, precum socotesc; iar tu, părinte, arată-mi mie voia lui 
Dumnezeu şi mă întăreşte cu rugăciunile tale să fac ceea ce vei 
zice, şi mă iartă”. 

Răspuns-a stareţul: „Ascultă, frate, şi fii bine încredinţat întru 
Domnul, că de când ţi-am poruncit să intri în lucrul acesta, mâna 
noastră şi inima sunt cu tine, iar mai vârtos mâna lui Dumnezeu, a 
Celui ce este rugat de noi prin rugăciune pentru mântuirea 
sufletului tău şi pentru întărirea cea în lucru şi sporirea şi 
acoperământul cel întru Dânsul, şi nu este într-alt fel a se mântui 
decât numai aşa, deci nu te împuţina: căzând, scoală-te; greşind, 
prihăneşte-te pe sine, până ce va face Domnul mila Sa pe care o 


52 Scrierile Sfântului Varsanufie se găsesc în Filocalia, Vol. XI. El a fost 
trăitor în prima jumătate a secolului VI (+ 540) în mănăstirea lui Avva 
Serid, la sud de Gaza. Este supranumit „Marele Bătrân”. 

5 neponaou6c = distracţie, distragere de la cele de folos. Termenul 
mai e tradus şi prin împrăştiere, cu referire la împrăştierea minţii. Dacă 
citim mai jos, vedem că acestuia i se dă şi înţelesul de muncă asiduă, 
alergătură ce nu e neapărat o împrăştiere în sens negativ. 


doreşti. Ia aminte să nu te leneveşti. 

Cât despre răspândire, frate, mulţi pururea aud despre vreo 
cetate, şi se întâmplă lor a intra într-însa, fără a cunoaşte ei că 
aceea este despre care se vorbeşte. Deci şi tu, toată ziua, în 
pomenirea lui Dumnezeu eşti, şi nu cunoşti? Căci a avea poruncă şi 
a te îndeletnici ca să o păzeşti este supunere şi pomenire a lui 
Dumnezeu5f; şi bine ţi-a zis fratele loan: «Scoate întâi frunzele, şi 
prin porunca lui Dumnezeu vei scoate şi roadele». Necunoscând, 
dar, folosul, urmează celor ce ştiu, căci aceasta este smerenia, şi 
vei afla darul lui Dumnezeu. 

Deci să ştii că de aici îţi este ţie mântuirea. Că nu a fost 
venirea ta fără de Dumnezeu, ci Dumnezeu te-a povăţuit, întăreşte- 
te întru Domnul; că nu puţină dobândă [iscusinţă] aduni din 
răspândire; şi într-alt fel, de vreme ce nu am ajuns întru 
desăvârşire, ca desăvârşit să ne izbăvim de robia patimilor, 
foloseşte mai vârtos a te îndeletnici întru răspândirea slujbei decât 
în patimi. Îndrăzneşte, dar, că Domnul Cel ce te-a pus la lucrul 
acesta, El va iconomisi cele de trebuinţă, iar noi la rândul nostru 
ducem împreună cu tine grija ca să nu te amăgească diavolul prin 
îndreptăţiri; că zice: Prin buna grijă [vorbele lor frumoase] 
amăgesc inimile celor fără de răutate (Rom. 16: 18). Cel ce te-a 
aşezat pe tine la lucrul acesta, tot El este Cel ce a zis ucenicilor 
Săi: Iată, Eu vă trimit pe voi (Matei 10: 16). Şi iarăşi: Iată, Eu cu 
voi sunt (Matei 8: 20). Nu te teme şi nu cugeta nimic de la sineţi 
pentru bolniţe, că de vei înţelege cele ce ţi-am zis, pentru niciun 
lucru nu vei da seama, ci dator numai eşti să iei aminte de sineţi 
după puterea ta şi Dumnezeu te sprijină, întru Care şi întăreşte- 
te”. 

2. Alt frate, încredinţându-i-se poarta Chinoviei, şi ostenindu- 
se singur, a întrebat tot pe acel Mare Stareţ de se cade a lua 
împreună cu sine şi pe alt frate sau nu. 

Şi a răspuns stareţul: „Oricine voieşte a veni către Domnul şi 
a călători pe calea mântuirii, dator este a aştepta în fiecare ceas 
ispite, necazuri şi dureri. Că zice: Fiule, dacă te apropii a sluji 
Domnului, găteşte sufletul tău spre ispite (Sirah 2: 1), iar Domnul 
a zis: Cel ce vine către Mine să se lepede de sine şi să-şi ia crucea 
sa în fiecare zi şi să vină după Mine (Luca 9: 23). Deci cine voieşte 
a se face ucenic al Lui până la moarte dator este a face ascultare 
(cf. Filip. 2: 9), 


5% Fragmentul se găseşte în Filocalie la Răspunsul 330, p. 343. La nota 
482, păr. Stăniloae comentează astfel: „Chiar dacă nu pomeneşti de 
Dumnezeu cu numele, împlinind o poruncă de care ştii că e dată de El, de 
fapt Il pomeneşti. Cine lucrează în curtea unui stăpân, chiar dacă nu se 
gândeşte mereu direct la el, îl are în slujirea sa pe el”. 


Iar a fi tu singur şi a te folosi puţin, mai mult te foloseşte pe 
tine decât când ai avea pe altul; iar trebuinţă fiind pururea, îţi va 
ajuta ţie altul; că nu se va înmulţi aşa de mult îndrăzneala precum 
se înmulţeşte atunci când sunteţi împreună totdeauna. De vei 
obosi de osteneală, afli smerenie, iar de vei afla smerenie, este 
iertare a păcatelor; că zice: Vezi smerenia mea şi osteneala mea, şi 
lasă toate păcatele mele (Ps. 24: 18). De te vei smeri, vei lua dar, 
de vei lua darul, îţi va ajuta ţie darul; că, ostenindu-se Sfântul 
Pavel mai mult decât toţi Apostolii, zice: Nu eu, ci darul cel ce este 
împreună cu mine (I Cor. 15: 10). De vei crede fără îndoire, te vei 
împuternici a face nu numai trebuinţa portăriei, lucrul portarului, 
ci încă şi alte trebuinţe. Deci cu nădejde ia aminte la lucrul lui 
Dumnezeu, că nici nu ştii cum va iconomisi Dumnezeu lucrul”. 

Zis-a fratele: „Roagă-te, părinte, ca să mi se dea de la 
Dumnezeu pricepere şi putere, că prost sunt şi slab”. 

Răspuns-a Starețul: „Frate, de vei crede că din pietre 
neroditoare poate Dumnezeu să ridice fii lui Avraam (cf. Matei 3: 
9), şi că Cel ce a deschis gura măgăriţei [asinei] (cf. Num. 22: 28) 
poate şi pe a ta să o deschidă şi să te înţelepţească, şi priceput să 
te facă şi să te întărească, toate ţi le va da Dumnezeu. Frate, au nu 
ştii lucrurile? Poarta Chinoviei, poartă a lui Dumnezeu este, şi ştie 
Dumnezeu că trebuinţă are robul Său, portarul, de înţelepciune, de 
pricepere, de cunoştinţă, de putere, de ajutători şi de dreapta 
socotinţă; că știe, zice, Părintele vostru Cel ceresc de cele ce aveți 
trebuinţă mai-nainte de a cere voi de la Dânsul (cf. Matei 6: 8). De 
vei stărui şi vei răbda, fericit va fi sufletul tău”. 

Foarte era slab cu trupul, precum se vede din aceasta, pentru 
aceea şi întru slujba ce nu era foarte grea se ostenea singur®. Dar 
vezi de ce feluri de bunătăţi pricinuitoare i-a făgăduit purtătorul de 
Dumnezeu părinte că i se va face slujba! 


III. A Sfântului Efrem 


1. Monahule, ieşit-ai din chilie la slujbă? Păzeşte-ţi simţurile 
tale ca să nu-ţi aduci războaie şi tulburări cugetelor. Călugărul 
priceput, trimiţându-se la slujbă, sufletul său îl va aşeza întru pace, 
adică a nu aduce - după ce se va întoarce - cuvinte tulburătoare; 
iar cel nepriceput şi neiscusit găteşte gâlcevi. 

2. Portarul înţelept ştie să răspundă cu blândeţe săracului şi 
celui împuţinat la suflet [necăjit], iar cel nebun şi neînţelept, 
mândru va fi. Aşa, frate, de nu putem face nimic, măcar cuvânt 


> O notă marginală a traducătorului zice aşa: „A lui Everghetinos”, 
adică adăugire a lui Pavel Everghetinos, cel ce a întocmit această carte. 


bun să dăm, păzindu-ne să nu cădem şi noi întru aceleaşi. Că întru 
toate lucrurile tale, zice, adu-ţi aminte de cele mai de pe urmă ale 
tale, şi nu vei greşi (Sirah 7: 38). 

3. Portarul trândav mult se va păgubi, iar cel fierbinte cu 
duhul îşi va câştiga luişi cunună. Portarul credincios după 
Dumnezeu, păzitor al sufletului este, iar cel necredincios şi sufletul 
său îl va da spre jefuire; că cel ce deschide pe ascuns celor 
pătimaşi, păgân este; pentru aceasta, alături de aceia, şi sufletul 
său îl va da întru pierzare. Călugărului celui cu rău nărav nu-i va 
plăcea de portarul credincios. Cel ce urmăreşte dreptatea, nu va 
sminti pe aproapele său. Frate, dacă eşti pus înainte a mijloci ceva, 
adică în mijloc a sluji, să nu fii fără de grijă de o aşa mântuire, 
pricinuind pricinuiri întru păcate5, că şi Iosif mijlocea la lucrul său 
în Egipt, şi n-a purtat de grijă doar unei case, ci a tot Egiptul, şi nu 
s-a abătut din calea adevărului, şi Domnul l-a preaslăvit pe dânsul. 


IV. A Sfântului Isaac 


Pasărea, zburând din cuibul ei pentru trebuinţa hranei, iarăşi 
către dânsul pururea din tot locul aleargă ca să facă întru dânsul 
pui. Aşa şi călugărul, de ar ieşi vreodată din sălaşul său pentru 
vreo nevoie ce l-ar sili, dator este a avea pururea ca scop 
întoarcerea, şi a se grăbi a se întoarce spre sălaşul său cât de 
repede cu putinţă, întru care, prin sârguinţa sa şi prin darul lui 
Dumnezeu, rodul vieţii se va naşte lui. 


56 Ca să nu pricinuieşti sminteli îndemnătoare spre păcat. 


PRICINA A NOUA 


Când şi în care lucruri se cuvine a se cinsti slujba mai întâi decât 
rugăciunea 


I. A lui Avva Marcu 


Domnul nostru, ştiind că prin rugăciune toate se întăresc, 
zice: Nu vă îngrijiţi ce veţi mânca, sau ce veţi bea, sau cu ce vă 
veți îmbrăca, ci căutaţi mai întâi Împărăţia lui Dumnezeu, şi 
acestea toate se vor adăuga vouă (Matei 6: 33). Poate că, prin 
acestea, Domnul ne cheamă la o credinţă mai mare; că cine, 
lepădând grija pentru cele vremelnice, şi nelipsit făcându-se, nu va 
crede Lui de aici înainte şi pentru veşnicele bunătăţi? Care lucru şi 
arătat făcându-l, zicea: Cel ce este întru puțin credincios, şi întru 
mult este credincios (Luca 16: 10). Însă şi întru aceasta S-a arătat 
spre noi lubitorul de oameni; că ştiind cum că de nelepădat este 
trebuinţa cea de peste zi a trupului, n-a tăiat grija cea din fiecare 
zi, ci, dându-ne nouă loc [având îngăduinţă] pentru astăzi, ne 
porunceşte foarte cu Dumnezeiască cuviinţă a nu ne îngriji pentru 
mâine. Că nu este cu putinţă ca, trup purtând şi oameni fiind, pe 
celelalte trebuinţe trupeşti cu totul a le amăgi [trece cu vederea]. 

Că a strânge pe cele multe întru puţine prin rugăciune şi 
înfrânare, iar a le trece cu totul cu vederea nu se poate. Pentru 
aceea, cel ce voieşte a ajunge întru bărbat desăvârşit, la măsura 
vârstei împlinirii lui Hristos, după Scriptură (cf. Ef. 4. 13), nu 
trebuie a alege oarece slujbă mai-nainte de rugăciune, sau, afară 
de vreo nevoie, pe acestea a le trage asupră precum s-ar întâmpla, 
iar dacă întâmpinându-ne o oarecare nevoie şi iconomie a lui 
Dumnezeu, nu trebuie să le împingem sau să le lepădăm cu pricina 
rugăciunii, ci să cunoaştem deosebirea şi iconomiei lui Dumnezeu 
să slujim cu nedogmatisire*”. Că cel ce nu înţelege aşa nu va crede 
nici după Scriptură că poruncă de poruncă este deosebită şi mai 
cuprinzătoare, nici după Prorocul nu va voi către toate poruncile a 
se îndrepta, întâmpinând iconomiceşte. 

Deci pe cele de nevoie slujbe şi care iconomiceşte ne 
întâmpină, trebuie a le primi negreşit, iar de cele fără vreme 
îndeletniciri a ne lepăda, cinstind mai mult rugăciunea, mai vârtos 
decât cele ce ne trag spre preţul şi lăcomia banilor. Că pe cât 
cineva întru Domnul le-ar împuţina pe dânsele, şi pe cele 
dimprejurul materiilor lor le-ar tăia, pe atât şi grija din răspândiri 
ar înlătura-o. Şi pe cât ar înlătura grija, pe atât rugăciunii celei 
curate îi va da loc şi credinţa cea întru Hristos o arată. Iar dacă 


7 Fără a mai face alte socotinţe de sine, fără cârtire. 


cineva, pentru puţina credinţă sau pentru altă oarecare neputinţă 
nu poate face aceasta, măcar adevărul să-l cunoască şi, după 
putere silindu-se, pe a sa pruncie să o învinuiască, că mai bine este 
a da seamă pentru lipsă decât pentru înşelare şi mândrie. 

Însă peste toate cele zise, multă dreaptă socoteală ne trebuie 
nouă de la Dumnezeu ca să cunoaştem când şi care îndeletnicire 
să socotim mai mare decât rugăciunea, de vreme ce fiecare către 
cea iubită lor trebuinţă îndeletnicindu-se, datornica slujbă i se 
pare că face, necunoscând că mai vârtos pentru plăcerea lui 
Dumnezeu trebuie a judeca lucrurile decât către a lor datorie. Dar 
ce este mai anevoie de socotit decât aceasta, e aceea că şi înseşi 
cele de nevoie porunci nu totdeauna, şi nici tot acelea sunt, ci e cu 
datorie ca, întru vremea sa, una decât alta mai mult trebuie a se 
cinsti, de vreme ce nu toată slujba totdeauna, ci întru vremea sa se 
săvârşeşte, iar slujirea rugăciunii neîncetat s-a legiuit. Pentru 
aceasta, afară de îndeletnicirile cele prea de nevoie, pe dânsa mai 
mare a o socoti suntem datori. Pe această osebire toţi Apostolii ne- 
au învăţat, că, mulţimea vrând a-i trage pe dânşii spre slujbă, 
zicea: Nu este bine să părăsim noi cuvântul lui Dumnezeu şi să 
slujim meselor, ci cercetaţi dintre voi înşivă şapte bărbaţi 
mărturisiţi [cu nume bun] pe care să-i punem peste treaba aceasta. 
Iar noi întru slujirea cuvântului şi întru rugăciune vom stărui. Şi a 
plăcut cuvântul la toată mulţimea (Fapte 6: 2 şi urm.). Ce învăţăm 
dintru acestea? Cum că celor ce nu pot întru rugăciune a stărui, 
bine ar fi să fie puşi la slujbă, ca nu cumva să cadă dintr- 
amândouă; iar cei ce pot stărui, mai bine este a nu se lenevi de 
acest lucru mai mare. 


58 Lit.: liturghia. 


PRICINA A ZECEA 


Că trebuie cu osârdie a ne scula la rugăciune şi cu răbdare a stărui 
în dânsa; şi pentru ce şi de unde s-au rânduit rugăciunile cele de la 
hotărâtele ceasuri; şi cum că nu se cuvine de acestea a ne lenevi. 


I. A lui Grigorie Dialogul 


Într-una din Mănăstirile cele ce robul lui Dumnezeu, 
Benedict, le-a întemeiat, era un călugăr oarecare supărat de 
trândăvie, care în vremea rugăciunii nu răbda să stea împreună cu 
fraţii, iar când toţi fraţii întru plecarea genunchilor se aşterneau 
pe eişi înaintea lui Dumnezeu, acela ieşea afară şi deşartei 
cuvântări şi trândăviei se dădea. Iar bătrânul acestuia, de multe 
ori pe dânsul învăţându-l, şi nimic isprăvind, l-a dus pe dânsul 
către omul lui Dumnezeu căruia i-a vestit patima sa. lar cuviosul 
părinte, cu cinste şi cuviincios a mustrat lenevirea lui şi, cu 
sfătuirea întărindu-l, l-a slobozit. Petrecând acesta două zile în 
învăţătura Sfântului, în a treia zi iarăşi s-a întors întru diavolescul 
obicei, iarăşi în vremea rugăciunii a început a umbla încoace şi- 
ncolo. Iar bătrânul acestuia, văzând pe acesta biruit de dracul 
trândăviei, a venit iarăşi la Sfântul şi cele despre fratele i-a 
povestit, către care omul lui Dumnezeu a răspuns: „Eu, venind, 
prin sinemi îl voi îndrepta pe dânsul”. 

Deci venind în mănăstire şi împreună cu fraţii în biserică 
stând, când s-a împlinit lauda cântării de psalmi şi fraţii la 
rugăciune se dădură, şi genunchii plecându-i, iată, văzu Sfântul un 
voinic cu chip de arap apucând aripa hainei acelui frate pe care, 
neputându-l răbda la rugăciune, îl trăgea afară din biserică. Deci 
împlinindu-se rugăciunea şi omul lui Dumnezeu ieşind din biserică, 
aflându-l pe călugăr stând afară, pe el - pentru orbirea inimii lui - 
cu toiagul l-a bătut, iar din ceasul acela fratele s-a izbăvit de 
trândăvia ce-l ţinea pe dânsul. Iar de aici înainte stătea împreună 
cu fraţii la rugăciune, nemaicutezând dracul să se apropie de acel 
frate, depărtându-se cu desăvârşire de la dânsul. 


II. Din viaţa Sfântului loan cel Milostiv 


Fericitul Ioan, vrând a îndrepta lenevirea celor ce se leneveau 
în Dumnezeieştile adunări, a izvodit oarece întâmplare într-un fel 
vrednic de pomenire. De vreme ce a cunoscut că, după citirea 
Dumnezeieştilor Evanghelii, mulţi din cei leneşi ieşeau din biserică 
şi se îndeletniceau întru deşarta grăire, într-o zi de praznic, 
Dumnezeiasca Liturghie lăsând, a ieşit şi el din biserică şi a şezut 


împreună cu tot norodul. Şi toţi minunându-se de aceasta, acela a 
zis: „Nu trebuie să vă miraţi, că unde sunt oile, acolo negreşit 
trebuie să fie şi păstorul, fiindcă pentru voi şi pentru folosul vostru 
ne-am obişnuit a săvârşi adunările. lar voi afară petrecând, 
nefolositoare se întâmplă nouă a ni se face osteneala. Şi am 
hotărât ca, ieşind voi, împreună să ies şi eu, şi intrând voi 
împreună, să intru şi eu”. Aceasta pe mulţi i-a îndreptat şi de 
obiceiul cel ce nu bine se făcea i-a izbăvit. 


III. Din viaţa Cuviosului Pahomie 


Odinioară, Marele Pahomie, învățând pe monahii cei de sub 
dânsul şi arătându-le prea mare folos între cuvinte, făcându-se ca 
uimit, a stat ceas din destul. Apoi a zis încetişor iconomului 
mănăstirii: „Ducându-te în cutare chilie, vezi cine este acolo care 
nu bagă seamă de suflet şi mărturie te fă de vătămarea lui. Dacă a 
venit aici ca să asculte Dumnezeieştile cuvinte ca să se 
împuternicească asupra celui ce îl necăjeşte pe dânsul în lume, 
pentru ce stă acolo şi nu se roagă, ci doarme? Nu ştiu dacă acesta 
se va face călugăr”. Iar după puţină vreme, despărţindu-se acela 
de călugări, s-a întors în lume, neputând a suferi jugul Domnului 
cel uşor. 


IV. Din Pateric 


1. Zis-a un stareţ: „De vei lucra rucodelie în chilia ta, când va 
veni ceasul rugăciunii tale, să nu zici că trebuie să împlineşti 
aceste puţine smicele sau această coşniţă mică şi că apoi te vei 
scula, ci scoală-te în fiecare ceas şi plăteşte-ţi datoria la 
Dumnezeu. Căci, puţin câte puţin, te vei obişnui a te lenevi la 
rugăciune şi la slujba ta, iar sufletul tău se face pustiu de tot 
lucrul: şi trupesc, şi duhovnicesc; că osârdia ta de dimineaţă se 
arată. 

2. Se spunea despre Avva Macarie că, mergând odată la 
biserică ca să săvârşească pravila, a văzut în afara chiliei unuia 
dintre fraţi mulţime de draci, unii adică închipuindu-se în femei şi 
necuvioase lucruri zicând, iar alţii în tineri, aceleaşi lucruri grăind, 
alţii jucând, iar alţii în felurite chipuri schimbându-se. Deci 
stareţul, văzător fiind, a cunoscut pricina şi, suspinând, a zis întru 
sine: „Cu adevărat, fratele întru lenevire petrece, şi pentru aceasta 
îi înconjură chilia duhurile cele viclene”. Iar după ce a împlinit 
slujba, a intrat în chilia fratelui şi i-a zis lui: „Necăjit sunt, frate, 
dar am credinţă la tine că de te vei ruga pentru mine, negreşit mă 
va uşura Dumnezeu de necaz”. Iar el, făcând metanie stareţului, i-a 


zis: „Părinte, nu sunt vrednic a mă ruga pentru tine!”. Iar bătrânul 
a petrecut rugând pe fratele şi zicând: „Nu mă duc de nu-mi vei da 
cuvânt că vei face o rugăciune pentru mine în fiecare noapte”. Şi a 
ascultat fratele de porunca stareţului. lar aceasta a făcut-o 
bătrânul vrând a-i da lui pricină ca să se roage nopţile. 

Şi sculându-se fratele în noaptea ce a urmat, a făcut 
rugăciune pentru stareţ, apoi, umilindu-se, a zis întru sineşi: 
„Licăloase suflete, pentru un stareţ ca acesta te-ai rugat, şi pentru 
sineţi nu te rogi?”. Deci a făcut şi pentru sineşi o rugăciune 
întinsă. Apoi aşa făcând el în fiecare noapte, şi pe amândouă 
rugăciunile săvârşindu-le, în duminica ce a urmat, mergând iarăşi 
stareţul la biserică, a văzut pe draci stând afară de chilia fratelui, 
ca şi mai-nainte, dar trişti şi posomorâţi. Şi a cunoscut că s-au 
întristat din pricina rugăciunii fratelui. Şi umplându-se de bucurie, 
a intrat la fratele şi i-a zis lui: „Fă dragoste, şi mai adaugă pentru 
mine încă altă rugăciune”. Iar el a ascultat şi, făcând pe amândouă 
rugăciunile pentru stareţ, iarăşi umilindu-se a zis către sineşi: „O, 
ticăloase suflete, mai adaugă şi pentru sineţi încă altă rugăciune”. 

Deci aşa petrecând el şi întru acea săptămână, în toată 
noaptea pe cele patru rugăciuni săvârşindu-le, venind stareţul 
duminica iarăşi, a văzut pe draci mai mult trişti şi de tot tăcând. Şi 
mulţumind lui Dumnezeu, când s-a întors, a intrat iarăşi la fratele 
şi l-a rugat să mai adauge încă pentru dânsul. Iar el, primind şi pe 
aceea, şi adăugând şi pentru sine încă una, şi în fiecare noapte 
şase rugăciuni făcând, cum a trecut iarăşi stareţul duminică, a 
văzut pe draci departe stând de chilia lui. Iar dacă l-au văzut 
intrând către fratele, l-au ocărât şi mult s-au sălbăticit pentru 
mântuirea fratelui. Iar stareţul, slăvind pe Dumnezeu, a intrat la 
fratele şi l-a îndemnat pe dânsul a nu se lenevi, ci neîncetat a se 
ruga; şi aşa, osârdnic către rugăciune făcându-se fratele, cu darul 
lui Dumnezeu desăvârşit s-au depărtat de la dânsul dracii. 


V. A Sfântului Efrem 


Frate, când îţi va bate ţie fratele noaptea ca să te scoli la 
slavoslovia lui Dumnezeu, scoală-te cu osârdie, ca şi cel mai leneş, 
văzând osârdia ta, să-şi ridice sufletul său către trezvire, după cel 
ce a zis: Deschisu-mi-s-au ochii mei către dimineaţă, ca să cuget 
cuvintele Tale (Ps. 118: 48); şi iarăşi: In miezul nopții m-am sculat 
ca să mă mărturisesc spre judecăţile dreptăților Tale (Ps. 118: 62). 
Nu ai auzit că, de multe ori fiind chemat, Prorocul Samuil, măcar 
că era copil, nu s-a lenevit niciodată a se scula? lar de se va 
întâmpla cândva să fii cuprins cu somn adânc, poate prin ispită 
diavolească, şi a rămâne de pravilă, deşteptându-te după aceasta, 


să nu te leneveşti a merge la pravilă, zicând întru sineţi: „Acum, 
iată, aproape de otpust este pravila, şi eu unde merg?” 

Să nu zici aceasta, că al trândavilor şi al leneşilor este 
cuvântul acesta, ci, mai vârtos sculându-te spre rugăciune, aleargă 
la biserică, ca cel ce silă ai pătimit, şi ca o căprioară ce scapă din 
curse. Şi să ştii că precum cei ce umblă întru cele rele vor da 
seama în ziua judecății pentru grai şi cuvânt deşert, tot aşa şi 
pentru un pas şi un cuvânt bun plată va dobândi cel ce aleargă 
întru lucrul cel bun. Deci de vei ajunge la cea mai de pe urmă 
rugăciune, intră, şi nu te ruşina, că toţi, mărturisind întâmplarea la 
întâistătător, aceşti psalmi, pe care nălucirea drăcească i-a furat, 
poruncindu-ţi adică acela, în chilia ta îi vei rosti, şi aşa, în ziua ce 
va urma, mai gata te vei afla întru lucrul Domnului. Iar de vei lăsa 
aceasta din lenevire, afară de mare nevoie sau boală, mult te vei 
păgubi pe sineţi. 

Cunoaşte încă şi aceasta, iubitule, că pe cât aprinde cineva 
rău trupul său, pe atât înmulţeşte într-însul patimile; iar sufletul, 
de aici îngreuindu-se de obiceiul cel rău al trupului, neroditor se 
face; pentru aceea zice Mântuitorul: Căutaţi ca nu cumva să se 
îngreuieze inimile voastre cu îmbuibarea, şi cu beţia, şi cu grijile 
lumeşti (Luca 21: 34). Pentru aceasta zice şi Apostolul: Imi 
chinuiesc trupul meu şi îl robesc, nu cumva, altora propovăduind, 
însuşi neiscusit să fiu (I Cor. 9: 27), şi de va sili cineva trupul în 
lucrul Domnului, pe atât şi el sănătos se face şi sufletul se 
luminează. Că precum atletul se foloseşte cu osârdie de exerciţiile 
trupului pentru ca trupul să se deprindă spre meşteşugul nevoinţei 
(luptei), aşa şi nevoitorul blagocestiei** dator este a se sili pe sineşi 
la tot lucrul bun. 

Voiesc a-ţi spune ţie şi despre dormitat. Precum socotesc, trei 
sunt pricinile acestuia: [1] atunci când va începe fratele să cânte 
sau să se roage, îndată şi vicleanul îi aduce lui dormitare, ca să 
lase rugăciunea şi să se ducă; dar de se va deştepia fratele pe sine 
şi nu se va lenevi, nimic nu va putea asupra lui dracul. [2] Insă de 
va fi îngreuiat stomacul cu mâncăruri şi băuturi, mai tare va fi 
supărat, apoi iarăşi, pe la mijlocul pravilei, îi vine fratelui 
dormitare dintru a sa lenevire, când nestrângându-se“ pe sine va 
sta până la împlinirea canonului, ci moleşindu-se, nu socoteşte 
mare pagubă a lăsa pe cei ce cântă şi a merge în aşternutul său, 
sau, afară şezând, a dormi. [3] lar după împlinirea canonului, a 
pravilei celei obişnuite, se întâmplă fratelui dormitare după fire, şi 
mai vârtos de este slab, la care şi de se va pogori puţin, poate că 


5 evoefBeia = cucerniciei, evlaviei. 
5 Nesilindu-se, neîntărindu-se. 


nu-i cu necuviinţă la cei neputincioşi. 

Iar tu, frate, nu te lenevi a te trezvi întru toate: când stai la 
pravilă în mijlocul fraţilor sau, deosebi, la slavoslovia Domnului şi 
Mântuitorului nostru lisus Hristos, de te va supăra dormitarea cea 
dintâi, cunoscând viclenia, stai împotrivă şi rabdă cu stăruinţă, 
măcar şi de faţă te va surpa - fie o dată, fie de două ori, nu te muta 
din locuri, şi vei afla mare folos. Că se aseamănă patima somnului 
celui fără de saţiu cu lăcomia pântecelui; că de se va obişnui 
cineva mult a mânca, mult şi firea va cere, iar de se va obişnui cu 
înfrânarea, nici firea nu va cere multă mâncare; tot aceasta e şi la 
somn. Cum cutezi a lăsa pravila şi a ieşi mai-nainte de otpust, fără 
de mare nevoie? Oare, frate, de-ai fi fost chemat la cina vreunui 
om bogat, ai fi îndrăznit a te scula din mijlocul celor ce şed şi a te 
duce în casă? Au nu, aşteptând, ai fi aşteptat până ce toţi se vor fi 
sculat? Deci să ne temem, iubitule, de Stăpânul cerului şi al 
pământului; să ne sârguim a-l plăcea Lui, că scris este: Blestemat 
este tot cel ce face lucrul Domnului cu lenevire (ler. 48: 10). Ia 
aminte la păsări, că toată noaptea o trec priveghind şi lângă lucru 
petrec. lar dacă cineva dintr-înşii, îngreuindu-se de somn şi 
lenevindu-se, doarme, când se scoală din somn, se cunoaşte pe 
sine că nimic n-a prins; iar pe cei ce au privegheat îi află 
chivernisiţi, şi atunci începe a se căi întru sineşi şi a zice: „Vai mie, 
leneşului şi trândavului, că, trândăvindu-mă, am dormit, şi iată, mă 
întorc cu mâinile deşarte”, că zice: Adormit-au cu somnul lor, şi n- 
au aflat nimic (Ps. 75: 5). 

Ia în minte şi pe cărămidari, şi pe cei ce uneltesc meşteşugul 
fierăriei, şi vei afla şi acolo osteneală nemăsurată, şi priveghere 
multă şi împinsă. Aceia, pentru lucrurile veacului acestuia, o 
osteneală ca aceasta şi oboseală suferă, iar noi, nimic ostenicios 
sau nesuferit răbdând, în loc curat şi sfânt stând înaintea 
Domnului Dumnezeului nostru, în cinstire şi pace multă şi în 
bucurie duhovnicească şi nădejde bună, pentru ce ne lenevim, 
iubitule, şi ne moleşim, şi nu mai vârtos ne îndemnăm pe înşine 
întru preadulcea slujbă a Domnului şi Mântuitorului nostru? Că 
zice David: Cât sunt de dulci gâtlejului meu cuvintele Tale, mai 
mult decât mierea gurii mele! (Ps. 118: 103). Şi iarăşi: Bucura-se- 
vor buzele mele când vor cânta Ţie; şi sufletul meu pe care l-ai 
izbăvit (70: 26). 

Deci ce este vremea noastră pe pământ, că aşa ne lenevim de 
mântuirea noastră? lată, tot acest Proroc strigă: Omul, 
deşertăciunii s-a asemănat, zilele lui ca umbra trec (Ps. 143: 4). 
Deci nu te certa, robule al lui Hristos, iubite, cu mine, leneşul şi 
nerăbdătorul, ştiind cu de-amănuntul că cel ce se trezveşte, acela 
dobândeşte, iar cel ce se leneveşte, însuşi se păgubeşte - că 


fiecare din noi pentru sineşi răspuns va da la Dumnezeu -, nici ca 
pe o dobândă să socoteşti somnul şi odihna trupului, ci mai vârtos 
prea mare pagubă, că dobândă este Împărăţia lui Dumnezeu. 

Deci să ne silim şi noi, iubiţilor, ca şi Împărăţia să o 
dobândim, şi fericirea ei, precum a zis: Fericite sunt slugile acelea 
pe care, venind Domnul lor, le va afla priveghind (Luca 12: 37). 
Încă nu numai pe noi înşine, ci şi pe alţii să rugăm şi să sfătuim cu 
dragoste spre frica Domnului, şi să deşteptăm osârdia unii altora 
întru slavoslovia lui Dumnezeu şi Mântuitorului nostru lisus 
Hristos, ca nu numai pentru înşine, ci şi pentru folosul aproapelui, 
mari plăţi să luăm de la Dânsul, 

Care a zis: Întrucât aţi făcut unuia dintru aceşti fraţi ai Mei 
prea mici, Mie aţi făcut (Matei 25: 40). 


VI. A Sfântului Isaia 


De te vei scula în chilia ta ca să faci slujba ta, vezi să nu fii 
nebăgător de seamă întru lenevire: în loc de a cinsti pe Dumnezeu, 
să te afli mâniindu-L. pe El, ci stai întru frica lui Dumnezeu: să nu 
te pleci spre perete şi să nu slăbănogeşti picioarele tale stând întru 
unul şi uşurând pe celălalt, precum fac cei fără de minte; 
împotriveşte-ţi inima a nu iscodi întru voile tale, ca să primească 
Dumnezeu jertfa ta. 


VII. Din canoanele lui Petru şi Pavel 


Rugăciuni se săvârşesc dimineaţa şi la al treilea ceas*!, şi la al 
şaselea, şi la al nouălea, şi seara, şi la cântatul cocoşilor. 
Dimineaţa adică, că atunci ne-a luminat pe noi Domnul, trecând 
noaptea şi aducând ziua; iar la al treilea ceas, că întru dânsul a 
luat Hristos hotărârea de la Pilat; iar întru al şaselea, că întru 
dânsul S-a răstignit; iar întru al nouălea, că toate s-au mişcat, fiind 
răstignit Stăpânul, înfiorându-se de cutezarea rău-credincioşilor 
jidovi şi nesuferind ocara Domnului. lar seara, pentru că ne-a dat 
nouă odihnă din ostenelile cele din toate zilele. Iar noaptea, întru 
strigarea cocoşilor, pentru ceasul ce binevesteşte venirea zilei, 
spre lucrarea lucrurilor luminii. 


$1 Acestea sunt ceasurile numite, de regulă, bizantine. Cele trei ceasuri 
au corespondente relative în ceasurile de astăzi astfel: al treilea - ora 9; 
al şaselea - ora 12; al nouălea - ora 15. 


PRICINA A UNSPREZECEA 
Pentru cântare şi rugăciune, şi buna rânduială întru dânsele 
I. A lui Paladie 


Avva Pamvo a trimis pe ucenicul său să vândă rucodelia sa, şi, 
zăbovind, precum ne spunea nouă, şaisprezece zile, noaptea 
dormea în pridvorul bisericii la biserica Sfântului Apostol Marcu; şi 
văzând slujba bisericii, a învăţat tropare, apoi s-a întors la stareţ. 

Şi i-a zis lui stareţul: „Te văd pe tine, fiule, tulburat, nu cumva 
ţi s-a întâmplat vreo ispită în cetate?” 

A răspuns fratele: „Vai de noi, Avva, că întru lenevire 
cheltuim zilele noastre în pustia aceasta, că nici canoane, nici 
tropare nu cântăm; că, mergând în Alexandria, am văzut cetele 
[corurile] bisericii cum cântă, şi în scârbă multă m-am făcut, că nu 
cântăm şi noi canoane şi tropare”. 

Zis-a lui Starețul: „Amar nouă, fiule, că au ajuns zilele în care 
vor lăsa monahii hrana cea tare, cea zisă prin Duhul Sfânt, şi vor 
urma cântărilor şi glasurilor; căci ce umilinţă, ce lacrimi se nasc 
din tropare, când stă cineva în biserică sau în chilie şi îşi înalţă 
glasul său ca boii? Că dacă stăm înaintea lui Dumnezeu, întru 
multă umilinţă suntem datori a sta, şi nu întru răspândire. Că n-au 
venit călugării în pustia aceasta ca să stea înaintea lui Dumnezeu 
şi să se răspândească cu mintea şi să cânte cântări şi să numere 
glasuri şi să-şi clatine mâinile şi să mişte picioarele, ci datori 
suntem în frica lui Dumnezeu cu cutremur, în lacrimi şi în suspine, 
cu glas evlavios, umilit şi măsurat a duce rugăciuni la Dumnezeu. 

Iată, zic ţie, fiule, că vor veni zile când vor strica creştinii 
cărţile Sfintelor Evanghelii, şi ale Sfinţilor Apostoli, şi ale 
Dumnezeieştilor Proroci, ştergând Sfintele Scripturi şi scriind 
tropare şi cuvinte elineşti, şi se va vărsa mintea întru acestea, iar 
de acelea se vor depărta. Că pentru aceasta au zis Părinţii noştri 
că cei ce sunt în pustia aceasta să nu scrie vieţile şi cuvintele 
Părinților pe piele [pergament], ci pe hârtii, că va să şteargă 
neamul cel de pe urmă vieţile Părinților şi să scrie după voile lor, 
că mare va fi nevoia cea viitoare”. 

Şi i-a zis lui fratele: „Dar ce? Se vor schimba obiceiurile şi 
predaniile creştinilor, şi nu vor fi preoţi în biserici, de se vor face 
acestea?” = 

Şi a zis stareţul: „In nişte vremi ca acestea, se va răci 
dragostea multora, şi nu puţin necaz va fi: năvăliri ale neamurilor 
şi porniri ale noroadelor; nestatornicie a împăraţilor şi benchetuire 
a preoţilor; lenevire a călugărilor - egumenii vor fi nebăgători de 


seamă pentru a lor mântuire şi a turmei; osârdnici toţi şi sârguitori 
la mese şi gâlcevitori, leneşi la rugăciuni şi la clevetiri osârdnici; 
gata a osândi vieţile stareţilor şi cuvintele lor, nici urmându-le, nici 
ascultându-le, ci mai vârtos luându-le în râs şi zicând: «De-am fi 
fost şi noi în zilele lor, ne-am fi nevoit şi noi». 

Iar Episcopii vor fi în zilele acelea sfiindu-se de feţele celor 
puternici, judecând judecăţi cu daruri [mită], neţinând parte 
săracului la judecată, necăjind văduvele, pe copiii cei săraci 
obidindu-i; şi va intra în norod necredinţă, neastâmpărare, 
urâciune, vrajbă, zavistie, sfadă, furtişaguri, beţii”. 

Şi a zis fratele: „Şi ce va face cineva în vremile şi anii aceia?” 

Şi a zis stareţul: „Fiule, în nişte zile ca acestea, cineva, 
mântuind, mântuieşte pe al său suflet” şi mare se va chema întru 
Împărăţia Cerurilor” 5%. 


52 Un îndemn asemănător găsim la Fac. 19: 17 (vezi în LXX sau Biblia 
1914). 

55 O posibilă aluzie la Matei 5: 19. Cuvântul lui Avva Pamvo are, 
desigur, caracter apocaliptic, drept care nu e al celor mulţi să-l tâlcuiască 
deplin. A-l cerceta şi tâlcui cu de-amănuntul ar putea pune pe cineva în 
oarecare primejdii. Se cuvin totuşi făcute câteva precizări sau mai 
degrabă încercări de meditaţie, care, nădăjduiesc, vor fi de natură să 
risipească eventualele sminteli pe care le-ar putea resimti cei ce vor citi 
textul. 1) Troparele, condacele etc. cântate în Alexandria în marile 
bisericii sau în Răsăritul ortodox, au fost în general compuse de Sfinţii 
Cuvioşi sub înrâurirea Duhului Sfânt spre slăvirea lui Dumnezeu. Tot spre 
slăvirea lui Dumnezeu şi tot de Sfinţi Cuvioşi a fost rânduită şi viaţa 
anahoretică pe care o propune Marele Pamvo. Tristeţea lui Avva Pamvo 
se referea la lipsa evlaviei, lacrimilor etc. cu care trebuie asumate şi 
trăite acele cântări. 2) „Stricarea” cărţilor sfinte nu se referă la 
distrugerea lor, căci, după cuvântul Domnului, în acele vremuri cumplite 
(fie ele la sfârşitul veacurilor, fie din alte „sfârşituri” anterioare acestora), 
Evanghelia (şi, desigur, alte scrieri ale Părinților din vechime sau mai 
noi) se va propovădui la toată făptură (Matei 24: 14), numai că toate 
aceste scrieri, după cum reiese din cele ce le spune Marele Pamvo mai 
departe, vor fi relativizate (în sensul că mesajul lor va fi „returnat” în 
bună măsură epocii care l-a izvodit, el fiind socotit demodat, specific mai 
mult epocii în care a fost formulat), luate în râs etc., răspândite în ediţii 
„critice” sau transformate în „fosile” vii, bine împodobite şi frumos 
aşezate în muzeele-rafturi ale cititorilor sau ale librăriilor, spre plăcerea 
admirativă a curioşilor, şi aceasta din pricina decăderii vieţii creştine de 
care zice mai departe. Criteriul de recunoaştere al autenticului mesaj al 
lui Hristos şi al Sfinţilor Părinţii, ba chiar al lor personal, va fi chiar Duhul 
Sfânt, ca Cel ce a făcut cu putinţă şi a sfinţit Dumnezeieştile cuvinte, că 
doar, după un vestit cuvânt, scopul vieţii creştine este dobândirea 
Duhului Sfânt, ai Cărui purtători vor fi în acele vremuri tot mai puţini 
creştini, aceştia devenind mai mult „iconomi” şi „primitori” ai unor 


II. Din viaţa Cuviosului Luca cel Nou 


Cuviosul Luca a mers odinioară la oarecare din prieteni, 
sârguitor şi acela, povăţuitor al turmei bărbaţilor iubitori de 
Dumnezeu. Şi cum i-a trecut lui a treia zi, l-a apucat pe el dorul de 
colibă şi de pustie, drept care poftea să se întoarcă, dar proestosul 
nu i-o dădea; că şi pe dânsul dorul bărbatului îl ţinea, şi nu suferea 
despărţire, căci iuți sunt dorurile celor ce după Dumnezeu doresc 
şi decât cele fireşti mai puternice. lar cum acela nu slăbea, ci 
cerea arătat întoarcerea, egumenul, de vreme ce apucase şi 
pricină, praznic oarecare fiind, mai aspru oarecum, ca cel ce şi la 
suflet de dragoste se împuţina, zicea către dânsul: „Până când, 
aşa, mojiceşte, te împotriveşti, şi pustia, mai mult decât slujba 
bisericii, o cinsteşti? Că mai vârtos praznic mare lângă uşă fiind, 
de a cărui sfinţite graiuri te poţi păgubi, pagubă prea mare îţi poţi 
face”. 

Către acestea, Purtătorul de Dumnezeu, cu cea potrivită lui şi 
fericită simplitate, a zis: „Dascăle bune, păstorule blagoslovit, bine 
porunceşti, şi canoanele adică şi citirile foarte folosesc de vom lua 
aminte la dânsele, dar toată slujba bisericească către ce aduce, şi 
care este scopul acestora? Cu adevărat, precum însuţi înveţi, către 
frica lui Dumnezeu povăţuiesc şi aduc pe cei sârguitori. Dar cel ce 
se sârguieşte pe Însuşi Acela a-L avea în inimă, oare din acestea de 
care zici, are trebuinţă de ceva?” 

Şi cum a auzit acela acestea, mult minunându-se de dânsul 
pentru răspuns, n-a mai voit nicidecum să-l oprească, ci l-a slobozit 
îndată spre a se duce spre al său sălaş. 


III. A Sfântului Diadoh** 


Când sufletul va fi întru îndestularea fireştilor sale roade, îşi 
face şi cântare de psalmi cu glas mai mare, şi cu glas mai vârtos 
voieşte să se roage; iar când de Duhul Sfânt se lucrează, încet şi 
cu toată dulceaţa cântă şi se roagă cu toată inima. lar acestei 
aşezări adică îi urmează şi bucurie pătrunsă de închipuiri, iar 
acesteia, duhovnicească lacrimă, şi, după toate acestea, o veselie 
oarecare iubitoare de linişte. Că fierbinte este pomenirea ceea ce 
petrece prin măsurarea [domolirea] glasului, gătind inima a aduce 
oarecare cugetări înlăcrimate şi blânde; drept aceea, atunci cu 
adevărat e cu putinţă a se vedea seminţele rugăciunii cu lacrimi 
semănându-se în pământul inimii pentru nădejdea bucuriei 


rânduieli şi taine bisericeşti şi mai puţin purtători ai Duhului care le-a 
izvodit pe acestea. 
6 Despre Diadoh al Foticeei, a se vedea Filocalia, Vol. I. 


secerişului. Însă când ne îngreuiem de multă mâhnire, trebuie a 
face cântarea cu glas puţin mai mare, atingând sunetele sufletului 
cu bucuria nădejdii până când acel nor prea greu se va risipi de 
vânturile cântării. 


IV. A lui Avva Casian 


Toate Obştile cele de la Răsărit, şi mai vârtos cele din Egipt, 
au la rugăciune şi la cântări un canon ca acesta. Adunându-se 
fraţii împreună în vremea pravilei, atunci când se isprăveşte 
psalmul, nu îndată se pornesc către plecarea genunchilor, ci, mai- 
nainte de a pleca genunchii, stând puţin, mâinile întinse avându-le, 
se roagă, iar după acestea, căzând la pământ, şi câte puţin întru 
plecarea genunchilor iarăşi rugându-se, toţi împreună se scoală şi, 
iarăşi întinzând mâinile, mai întins şi mai cu osârdie împlinesc 
rugăciunile, niciunul genunchii plecând, nici de la rugăciunea 
îngenuncherii sculându-se până când nu se va scula şi nu va pleca 
mai întâi cel ce le face lor rugăciunea. 

Deci, precum s-a zis, atunci când, după ce pe cele mai-nainte 
zise slujbe le săvârşesc, se adună, atâta tăcere de către toţi se 
face, încât s-ar putea socoti că nu este niciun om într-atâta 
mulţime de fraţi. lar mai vârtos în vremea rugăciunilor, când nici 
scuipat nu se leapădă, nici tuse nu se aude, nici lene sau căscare 
de dormitare, nici oftare cu sunet în sus nu se trimite, cel ce întru 
moleşeala minţii cu strigare săvârşeşte rugăciunile, îndoit zic că 
greşeşte: întâi adică, ca cel ce cu trândăvie se roagă, iar al doilea, 
ca cel ce cu glas neiscusit* izbeşte auzul şi mintea o împrăştie, 
împresurându-l şi duhurile cele viclene, care, dacă ne văd pe noi 
stând la rugăciune, cu gânduri necuvioase şi cu trândăvie 
îngreuiază sufletul. Şi pentru aceasta şi psalmii fără strigare sau 
tulburare se sârguiesc să-i săvârşească: că nu se veselesc întru 
mulţimea stihurilor, ci în înţelegerea minţii, urmând acelui cuvânt 
ce zice: Cânta-voi cu duhul, cânta-voi şi cu mintea (I Cor. 14: 15). 
Că mai de folos este a cânta zece stihuri cu pricepere, decât tot 
psalmul cu tulburarea minţii. 

Iar sfârşindu-se psalmii şi canonul, precum am zis mai sus, 
nimeni din fraţi nu cutează câtuşi de puţin să stea şi să vorbească 
cu altul, ci, întru chilia lor intrând, la lucru stăruie, precum are 
fiecare în mâini, împlinind porunca Apostolului. Şi iar în vremea 
pravilei - la al treilea, al şaselea şi al nouălea ceas - dacă cineva 
nu ajunge mai-nainte de a se săvârşi cel dintâi psalm, de aici nu 
cutează să intre în biserică, nici să se amestece pe sine cu cei ce 
cântă, ci, înaintea uşilor stând, aşteaptă ieşirea fraţilor. Şi ieşind 


55 Aspru, neformat, zgomotos. 


toţi, punând metanie până la pământ, cere iertăciune lenevirii sale; 
iar în adunările cele de noapte, până la al doilea psalm se dă 
iertăciune celor ce zăbovesc [întârzie]. 


V. Din Pateric 


1. Avva Macarie cel Mare, cum slobozea biserica, zicea către 
fraţi: „Fugiţi, fraţilor!”. Şi i-a zis lui unul din bătrâni: „Unde avem 
să fugim mai mult decât în pustia aceasta?”. Iar el, punând degetul 
său în gura sa, a zis: „De aceasta fugiţi”. Şi, de aici, a intrat în 
chilie, iar încuind uşa, şedea. 

2. Se spunea despre Avva Sisoe Tebeanul că, cum apuca de 
slobozea biserica, îndată se pornea în chilia sa, tăcând degrabă, şi 
asemănându-se cu cel ce fuge; iar unii din cei ce-l vedeau pe 
dânsul făcând aşa ziceau: „Acesta drac are”. Iar acela, lucrul lui 
Dumnezeu făcând, nu lua aminte la cei ce grăiau asupra lui. 

3. Un frate a întrebat pe Avva Siluan, zicând: „Ce să fac, 
Avva? Cum să câştig umilinţă? Că foarte sunt surpat de trândăvie, 
de somn şi de dormitare, iar când mă scol din somn, mă lupt mult 
întru cântare, şi nu pot să biruiesc dormitarea, nici psalm fără glas 
nu pot zice”. 

Şi a răspuns lui stareţul: „Fiule, a spune tu psalmi cu glas, 
întâi e pricină de mândrie, că-ţi zice ţie gândul: «Eu cânt, iar 
fratele nu cântă»; al doilea că învârtoşează inima ta şi nu o lasă a 
se umili. Deci, de voieşti umilinţă, lasă cântarea, iar când stai 
făcând rugăciunile tale, să caute mintea ta la puterea stihului şi 
socoteşte că înaintea lui Dumnezeu stai, a Celui ce cearcă inimile 
şi rărunchii. lar când te scoli din somn, mai-nainte de toate să 
slăvească gura ta pe Dumnezeu, şi apoi citeşte credinţa [Crezul] şi 
Tatăl nostru, şi atunci începe canonul tău, rar suspinând, şi 
aducându-ţi aminte de păcatele tale şi de munca întru care te vei 
munci”. 

Zis-a fratele: „Eu, părinte, de când m-am făcut călugăr, 
urmarea canonului şi ceasurile după Octoih le cânt”. 

Răspuns-a stareţul: „Pentru aceasta fug de la tine umilinţa şi 
plânsul; socoteşte pe Părinţii cei mari, cum, neînvăţaţi fiind, şi nici 
glasuri, nici tropare ştiind, fără decât nişte puţintei psalmi, ca 
nişte luminători în lume au strălucit. Ce fel erau Avva Pavel cel 
Simplu, şi Avva Pamvo, şi Avva Apollo şi ceilalţi Purtători de 
Dumnezeu Părinţi, care şi morţi au înviat, şi puteri mari au făcut, 
şi stăpânire asupra dracilor au primit...! Nu cu cântări şi tropare şi 
glasuri, ci cu rugăciunea cea cu inimă zdrobită şi cu postul prin 
care şi frica lui Dumnezeu se face în inimă necurmat şi plânsul se 
ţine, cel ce curăţă pe om de tot păcatul, şi mintea mai albă decât 


zăpada o lucrează. 

Iar cântarea, pe mulţi întru cele mai dedesubt ale pământului 
i-a pogorât: nu numai pe mireni, ci şi pe preoţi i-a moleşit, şi în 
curvie şi în alte patimi urâte i-a adus. Deci cântarea, a mirenilor 
este, că pentru aceea se şi adună norodul în biserică. Socoteşte, 
fiule, câte cete sunt în cer, şi nu este scris despre niciuna dintr- 
însele că cu Octoihul [cele opt glasuri] cântă, ci o ceată neîncetat 
cântă «Aliluia!». Iar alta: «Sfânt, Sfânt, Sfânt, Domnul Savaot!». 
Iar alta: «Blagoslovită este slava Domnului din locul şi din casa 
Lui!». Deci tu, fiule, de voieşti întru rugăciuni umilinţă a câştiga, 
urmează Părinților, păzind pe cât poţi mintea nerisipită. lubeşte 
smerenia lui Hristos. Şi oriunde vei merge, nu te arăta pe sineţi ca 
un ascuţit la minte şi învăţător, ci ca un neînvăţat şi ucenic, şi 
Dumnezeu îţi va da ţie umilinţă”. 

4. Zis-a un stareţ: „Cei ce se roagă lui Dumnezeu, datori sunt 
în pace, în linişte multă şi în aşezare a o face, şi nu cu strigări 
necuviincioase şi amestecate prin care pe ei şi pe cei de aproape 
să-i tulbure, ci cu durere de inimă şi cu gânduri treze a lua aminte 
la Domnul. Că aşa sunt unii, patimi trupeşti având, atunci când îi 
ard sau îi taie, bărbăteşte şi cu răbdare suferă durerea, nestrigând 
sau tulburându-se, ci ţinându-se pe sineşi, şi durerile cele de 
doctorie cu tăcere răbdându-le. lar alţii, asemenea cu aceia 
aflându-se, şi tot aceleaşi pătimind, strigări necuviincioase şi 
tulburări uneltesc. Dar durerea tot aceeaşi este şi a acelora ce 
strigă, şi a acelora ce nu strigă; aşa şi la rugăciuni şi la umilinţe. 

Sunt unii care, cu linişte rugându-se, durerea inimii întru 
netulburare o păzesc, iar alţii, neoprindu-se pe eişi, cu tulburare şi 


5 Un alt Avvă din Pateric ar putea adăuga aici: „Mare lucru este cu 
adevărat a se ruga fără răspândire, dar mai mare este şi a cânta fără 
răspândire” (Avva Evagrie). Deşi se arată că marii Părinţi din vechime s- 
au nevoit fără (prea multă) cântare, Avva Siluan voieşte a arăta 
primejdiile ce le poate pune cântarea, căci conţine în ea elemente lumeşti 
(din tradiţiile antice), de aceea şi zice că este mai mult a mirenilor. Căci 
mireanul, după Apostolul Pavel, este cel împărţit între Dumnezeu şi soţie 
(deci şi lume), în timp ce călugărul se dă cu totul lui Dumnezeu, 
încercând a minimaliza la maxim cele ale lumii, ca unele ce pot fi pricini 
sau piedici în calea sa spre Dumnezeu. Dar dacă călugărul poate să se 
folosească de cântare (sau de toate celelalte) fără răspândire sau fără 
mândrie, adică fără a-şi despărţi mintea de Dumnezeu, mai mare lucru 
este, aşa cum zice Avva Evagrie mai-nainte. Cuvioşii din Pateric 
accentuau rugăciunea fără cântare ca una ce este o cale mai directă şi 
mai simplă (deşi nu mai uşoară) către Dumnezeu. Cântarea deja se făcuse 
multora din lume - cum zice Avva Siluan mai sus - pricină de „pogorâre 
în cele mai de jos ale pământului”, de aceea, ea trebuia evitată cât se 
poate de mult, fără a fi totuşi lepădată cu totul. 


cu sunet îşi fac rugăciunile, încât şi cei ce aud se smintesc. Dar nu 
se cuvine ca robul lui Dumnezeu să fie întru neaşezare, ci întru 
toată smerita cugetare şi liniştea, precum se zice la Prorocul: Spre 
cine voi căuta, fără de numai spre cel blând şi liniştit şi care se 
cutremură de cuvintele Mele (Is. 66: 2). Că cei ce petrec aşa, şi pe 
cei ce-i văd pe toţi îi folosesc”. 


VI. A Sfântului Efrem 


A ajunge mai-nainte de toţi în biserică, bun lucru şi mântuitor 
este; iar a ieşi din biserică mai-nainte de otpust, fără de mare 
nevoie, vătămător şi pierzător. Deci tu, iubite, ca să te foloseşti, 
aşteaptă şi ascultă Dumnezeieştile Scripturi. Că precum în zăduf, 
un pahar de apă rece e degrabă primit de omul călător, aşa 
Dumnezeieştile cuvinte rourează sufletul. De voieşti să auzi, 
aşteaptă, şi de vei auzi, înţelept vei fi; iar dacă cu greu suferi 
răbdarea de a auzi cuvântul, nu cu atât mai vârtos fapta? Deci de 
aici să te cunoşti pe sineţi dacă eşti lenevos ca şi mine. Iar intrând 
noi în casa Domnului, toată răspândirea să se depărteze de la 
cugetul nostru, iar omul nostru cel dinăuntru să se îndeletnicească 
întru vedenie şi rugăciune, iar mintea noastră să nu se tulbure de 
oarecare gânduri străine. 

Să cunoaştem înaintea Cui stăm la rugăciune, şi tot sufletul 
nostru şi inima să fie umilindu-se către Dânsul, şi nimic altceva 
nălucind. Inţelege şi pe cea zisă în pildă: „Dacă, luând cineva 
legătură de argint în mâna sa, se va duce la bâlci ca să cumpere 
boi, au doară la porci va lua aminte? Iar dacă voieşte să cumpere 
măgari, au doară îi va socoti pe câini? Au nu cugetul lui se va lipi 
de cele ce pofteşte, socotindu-le numai pe acelea, ca nu cumva, 
înşelându-se, să piardă în zadar cele din mâini?” 

Aşa şi noi, când intrăm în sfinţita casă, înaintea lui Dumnezeu 
să stăm, şi toată gândirea noastră la Dânsul să o întindem, şi pe 
cele ale Lui singure să le cugetăm şi să le închipuim, ca şi 
mântuirea noastră de aici să o neguţătorim, şi bunătăţile cele 
cereşti să le dobândim. Dar nici la oareşicare vorbă să nu ne 
abatem cu aproapele, ca nu în loc de a îmblânzi pe Făcătorul 
cerului şi al pământului, să ne aflăm întărâtându-L.. 

Căci aşa cum cineva, stând şi vorbind cu împăratul, dacă ar fi 
chemat de un împreună-rob, va lăsa pe minunata şi slăvită vorbire 
a împăratului, şi întorcându-se, va vorbi cu cel împreună-slugă, de 
sineşi ocărăşte pe împăratul şi înfricoşătoare urgie de la acela îşi 
pricinuieşte luişi, tot aşa şi cel ce vorbeşte în vremea cântării sau a 
rugăciunii. Deci datori suntem ca în chipul în care îngerii cu mult 
cutremur stând săvârşesc laudă Ziditorului, aşa şi noi la cântare să 


stăm. Iar dacă fratele cel ce stă lângă tine, fiind poate neputincios 
cu trupul, tuşeşte sau scuipă mult, nu te supăra pe dânsul, ci adu-ţi 
aminte că mulţi s-au dat pe sine spre slujirea bolnavilor şi a 
buboşilor, ca dintru aceasta mult să câştige, cu iscusul învăţându- 
se dragostea şi milostivirea. Şi tu, ca cel ce cu acelaşi trup eşti 
înfăşurat, aproape eşti de nişte neputinţe ca acestea, deşi acum, cu 
iubirea de oameni a lui Dumnezeu, eşti sănătos cu trupul; pentru 
aceea, nu te înălța asupra celui neputincios, ci teme-te ca să nu 
pătimeşti aceleaşi sau mai rele decât acelea, şi întăreşte-te pe 
sineţi cu milostivirea cea către frate. 


PRICINA A DOUĂSPREZECEA 


Că se cuvine a-i canonisi pe cei ce grăiesc în deşert la 
Dumnezeiasca slujbă, iar de nu se vor îndrepta, să-i izgonim cu 
asprime din Biserică. 


I. Din viaţa Sfântului loan cel Milostiv 


Marele Ioan, pe cei ce dobitoceşte vorbesc în biserică unii cu 
alţii, se sârguia cum să-i îndrepte mai degrabă; iar dacă pe cineva, 
după prima şi a doua învăţătură l-ar fi văzut neîndreptat, îndată îl 
scotea afară, zicându-i lui stăpânescul glas: Casa lui Dumnezeu 
casă de rugăciune se cuvine a fi (Matei 21: 13). lar pe cei mai 
sârguitori la Dumnezeieştile slujbe îi primea şi îi lăuda pentru 
iubirea [lor] de Dumnezeu; încă îi cinstea şi cu sporiri în treaptă. 


II. Din Pateric 


1. Zis-a un stareţ: „De va afla cineva vreme a vorbi în biserică 
cu mulţi sau cu puţini, şi va astupa gura” celui ce cântă, ca să nu 
strige el către Dumnezeu, acela lucrează lucrul dracilor; că şi 
dracii, neputând a asculta lauda lui Hristos, îi opresc pe cei ce 
cântă”. 

2. Zis-a Avva Evagrie: „Mare lucru este adică a te ruga fără 
răspândire, dar mai mare lucru este a cânta fără răspândire”. 


III. A Sfântului Efrem 


Frate, dacă vei sta în casa Domnului spre slujbă 
duhovnicească, osârdnic să fii către psalmodiere; iar dacă tu vei 
tăcea, şi voi tăcea şi eu, şi va tăcea şi aproapele, nevoie este să 
înceteze şi psalmodierea; dar să nu fie aşa. Că dacă cei ce laudă pe 
boieri sau pe împărat, atunci când vor sta în privelişte“? şi vor 
vedea pe cineva stând între dânşii şi nestrigând împreună cu 
dânşii cu glas întins, pe acesta împingându-l, îl pun jos, ca pe un 
nevrednic judecându-l de o stare ca aceasta, au nu mai vârtos noi, 
stând înaintea Stăpânului cerului şi al pământului, trebuie a face 
cântările cu osârdie şi cu bună întindere? Şi ia aminte ca nu cumva 
să tulburi ceata de bărbaţi asceţi ce stau şi cântă Domnului, ca să 
nu vină asupra ta mânie Dumnezeiască şi rană. Că a greşi spre 
Dumnezeu, cumplit este şi neiertat, încă şi duhurile Prorocilor, 
Prorocilor se supun, după cea scrisă: Că Dumnezeu nu este un 


© Poate „va bruia”. 
6 La loc deschis, în public. 


Dumnezeu al nestatorniciei, ci al păcii şi al rânduielii (I Cor. 14: 
33). 


IV. A lui Antioh Pandectul 


Cântarea de psalmi este lucrul puterilor celor fără de trupuri, 
a celor ce stau şi slujesc neîncetat lui Dumnezeu, după cea zisă: 
Lăudaţi pe Domnul din ceruri (lăudaţi pe El) toţi îngerii Lui şi toate 
puterile (Ps. 148: 1, 2; 150: 2); dar se potriveşte şi tuturor 
oamenilor, că zice: Toată suflarea să laude pe Domnul (Ps. 150: 6), 
iar cu mult mai vârtos călugărilor, care viaţă îngerească au luat 
asupră-le, că zice: Cei ce vă temeti de Domnul, lăudaţi pe Dânsul 
(Ps. 135: 20), seminţia lui Iacov, slăviţi-L pe Dânsul (Ps. 21: 15). 

Iar după cântare, adeseori este jertfă, şi jertfă de laudă, după 
cea scrisă: Jertfa laudei Mă va slâvi (Ps. 49: 24). Pentru aceea 
datori sunt călugării adeseori şi necurmat să slujească lui 
Dumnezeu cu cele legiuite Lui slavoslovii, ascultând pe David 
poruncindu-ne nouă şi zicând: Cântaţi Dumnezeului nostru, 
cântaţi; cântaţi Împăratului nostru, cântaţi; cântaţi cu înţelegere 
(Ps. 46: 6, 7), binecuvântaţi-L pe El întru strigare (Ps. 32: 3); 
Bucura-se-vor buzele mele când voi cânta Ţie, şi sufletul meu, pe 
care l-ai izbăvit (Ps. 70: 26); şi iarăşi: Cântaţi Domnului cei cuvioşi 
ai Lui (Ps. 29: 4), şi slujiți Domnului cu frică şi vă bucuraţi Lui cu 
cutremur (Ps. 2: 1). Că lauda Lui în biserica cuvioşilor (Ps. 149: 1) 
şi Fiii Sionului să se bucure de Impăratul lor (Ps. 149: 2); iar eu voi 
lăuda şi voi cânta întru slava mea (Ps. 107: 1), că s-a înfierbântat 
inima mea înăuntrul meu, şi în cugetul meu se va aprinde foc (Ps. 
38: 4). Aşa te voi binecuvânta în viața mea, şi în numele Tău voi 
ridica mâinile mele. Ca de seu şi de grăsime să se umple (sature) 
sufletul meu, şi cu buze de bucurie Te va lăuda gura mea (Ps. 62: 
5, 6), căci cu lucrul desfătării vei adăpa pe cei ce-Ţi cântă Ţie (Ps. 
35. 8). 

Dar ce, trebuie ca toate mărturiile lui David să le punem 
înainte pentru a cânta, şi pentru bucuria şi veselia ce se face în 
inima celui ce cu umilinţă şi cu trezvire cântă? Căci aceasta o ştiu 
bine cei ce au gustat cu de-amănuntul. Deci cu osârdie să stăm, 
iubiţilor, la cântare şi la rugăciune, întorcându-ne dinspre 
năvălirile gândurilor şi ale grijilor. Că obişnuiesc dracii ca, atunci 
când văd pe cineva cântând sau rugându-se, atunci vâră noimi ale 
oarecăror lucruri, ca şi când de nevoie ar mişca mintea către 
cercarea lor, ca, ţinută fiind mintea cu pomenirea lor, să piardă 
dulceaţa cântării. Că pentru aceasta Hristos din gura pruncilor 
săvârşeşte laudă, pruncind adică cu nerăutatea, ca prin cântarea 
de psalmi să sfărâme pe cel ce ne tiraniseşte pe noi, pe vrăjmaşul 


şi izvoditorul diavol, vrăjmaş adică al faptelor celor bune şi 
izvoditor al răutăţii. 

Deci şi noi, cu simplitate lăudând pe Domnul, zdrobim şi 
sfărâmăm măiestriile lui. Să fie, dar, psalmul rostit adeseori; că 
numai şi numindu-se Dumnezeu, goneşte dracii. Încă şi aceasta 
este de nevoie a vă aduce vouă aminte, anume că cântarea 
noastră, canon se zice, precum şi înşivă ştiţi. Şi precum lucrătorul 
de pământ, de nu va da deplin şi bine canonul“ său, miriade 
cumplite pătimeşte, în temniţă se bagă şi îl spânzură şi îl bat până 
va plăti toată datoria sa, aşa şi călugărul, când se va lenevi de 
canonul său, îndată îl părăseşte darul, şi îndată se dă vrăjmaşilor 
săi şi cade sub picioarele lor. 


V. A Sfântului Isaia 


Fraţilor, fără de mare nevoie, nu grăiţi nimic la trapeză sau în 
biserică, şi să nu îndreptaţi pe cineva când cântă de nu vă va 
întreba el pe voi. Că de se va rătăci în grai şi va trece, şi graiul a 
trecut, voi nu îndată să-i ziceţi lui şi să-l tulburaţi; iar de va zice 
„faceţi iubire, spuneţi-mi!”, spuneţi-i lui. 


VI. A Sfântului Efrem 


Frate, dacă nu voieşti a zidi, pe cele zidite nu le răsturna; 
dacă nu voieşti a răsădi, pe cele răsădite nu le smulge; adică, dacă 
la pravilă stând, nu voieşti a trimite laude Domnului, pe cei ce 
cântă nu-i împiedica. Bogatul a grăit şi toţi au tăcut, şi cuvântul lui 
l-a înălţat până la nori; iar Dumnezeu ne grăieşte prin Sfintele 
Scripturi, şi noi nu voim a tăcea şi a asculta? Ci unul adică 
vorbeşte, iar altul dormitează, iar altul se răspândeşte afară cu 
gândurile; dar ce zice Scriptura? Cel ce întoarce urechea sa ca să 
nu audă legile Celui Preaiînalt, şi el va fi nesuferit la Dumnezeu, şi 
rugăciunea lui (Pilde 28: 9). 

Călugărul leneş se sârguieşte la rugăciune a auzi „Amin”, iar 
cel ce se roagă cu trezvire nu se trândăveşte”?, nici nu se tulbură; 
ca nu cumva să se zică şi despre cea a prorocului: Aproape eşti de 
buzele lor, şi departe de rărunchii lor (ler. 12: 2). Călugăre, fraţii, 
la pravilă stând, binecuvântează pe Dumnezeu, iar tu afară te 
răspândeşti? Nu ştii că pe sineţi te păgubeşti? Zi gândului tău: 
„Oare de ar fi fost dare de aur, sau altceva din cele materialnice, 
au nu ne-am fi sârguit mai-nainte de toţi a ajunge?”. Şi dacă la cele 
trupeşti atâta sârguinţă [punem], au nu cu mult mai vârtos la cele 


© Sarcina care i s-a dat de făcut. 
7 Lit.: „nu cade în acedie”. 


duhovniceşti? Fii fierbinte cu duhul, precum sfinţii, ca să te 
sălăşluieşti împreună cu dânşii întru Împărăţia Cerurilor. 


PRICINA A TREISPREZECEA 


Că se cuvine a priveghea în toată vremea şi a dormi atât cât să se 
țină trupul şi că cei începători la nevoinţă trebuie şi prin izvodiri 
[cugetări] a deprinde privegherea. 


I. Din viaţa Sfântului Efrem 


Pe Marele Efrem, de multe ori nopţile priveghind primindu-l, 
treaz iarăşi luminii celei de zi îl dădea, ca domnul întunericului, pe 
ascuns uitându-se, să nu-l apuce pe dânsul ferecat cu somnul, şi 
pentru aceasta din pricina năvălirii aceluia priveghea; că foarte 
puţin somn îi ajungea lui, gustând numai, şi nu întru saţiu 
folosindu-l, ci atât cât era de nevoie a întări şi a ţine trupul lui cel 
întins cu multe sudori şi osteneli; şi pe multe altele le făcea somnul 
a fugi de la ochii lui”!, multe, iar mai vârtos culcarea pe jos, aspra 
petrecere şi cea în tot chipul topire şi necăjire a trupului. 


II. Din viaţa Sfântului Pahomie 


1. Cuviosul Palamon, învățătorul Marelui Pahomie, dacă se 
întâmpla vreodată ca în rugăciunile cele de noapte să vadă pe 
Pahomie cu somnul îngreuiat, ieşea împreună cu dânsul în munte, 
şi nisipul cel de acolo, în coşniţe luându-l, aşa îl muta din loc în loc 
şi îl deşerta, dintru aceasta pe trup şi pe mintea cea îngreuiată le 
gătea a se trezvi către rugăciuni şi cântări. Şi zicea către dânsul 
stareţul: „Irezveşte-te, Pahomie, ca nu cumva să te ispitească 
ispititorul şi în deşert să se facă osteneala noastră”. Deci se 
obişnuia Pahomie, stând la rugăciune, a-şi întinde mâinile şi 
nicidecum a le slobozi în jos pe dânsele, ci cu întinderea lor ca pe 
cruce întinzându-se, aşa chinuind trupul, sufletul către trezvire îl 
întorcea. 

2. Se spunea despre Avva Sarmata că, postind de-a pururea şi 
înfrânându-se, aşa a biruit somnul, încât, dacă-i zicea lui „du-te”, 
se ducea, şi când îi zicea „vino”, venea. 


III. A Sfântului Isaia 


Frate, fă privegherea ta cu bună rânduială, şi să nu lipseşti 
trupul tău de trebuinţa lui, şi săvârşeşte slujbele (rugăciunile) tale 


71 Ideea aghiografului pare a fi aceasta: pe lângă ispita somnului celui 
peste măsură şi feluritele ispite ale trupului, el reuşea a pune pe fugă cu 
privegherea şi cu celelalte nevoinţe trupeşti încă multe alte ispite sau 
chiar patimi. 


cu blândeţe şi cu cunoştinţă, ca nu cumva din multa priveghere să 
se întunece sufletul tău şi să fugă din stadion. Deci ajungă-ţi ţie a 
socoti că lucrurile faptelor bune sunt ostenelile cele trupeşti întru 
cunoştinţă şi că naşterile patimilor se fac întru lenevire. A iubi 
lăţimea [destinderea] izgoneşte cunoştinţa; iar a iubi osteneala 
este urâciune către patimi; iar trândăvia le aduce pe dânsele fără 
osteneală. Deci nu lua aminte, frate, la odihni, până când eşti în 
trupul acesta, nici să-ţi crezi ţie de te vei vedea pe tine la o vreme 
odihnit dinspre patimi. Pentru că vrăjmaşii se strâng [retrag] pe 
eişi până la o vreme, dar de va slobozi omul inima sa, socotind că 
s-a odihnit, fără de veste sar asupra ticălosului suflet, şi-l hrăpesc 
pe dânsul ca pe o vrabie; şi dacă se fac mai tari decât dânsul, îl 
smeresc fără milostivire întru tot păcatul, mai cumplit decât cele 
dintâi pentru care se ruga să i se ierte. 

Deci să stăm întru frica lui Dumnezeu, păzind şi săvârşind 
partea noastră cea lucrătoare, păzind toate faptele bune care 
opresc răutatea vrăjmaşilor; că ostenelile şi obosirile acestei vremi 
scurte, nu numai că ne păzesc pe noi de răutate, ci, iarăşi, ele 
gătesc sufletului cununi de mai-nainte, până ce va ieşi din trup. Că 
Domnul nostru şi Dascălul, ştiind marea nemilostivire a 
vrăjmaşilor, şi miluind neamul nostru, a poruncit întru asprimea 
inimii, zicând: Fiţi gata în toată vremea, că nu ştiţi în care ceas 
vine tâlharul, ca nu cumva să vină fără de veste şi să vă afle pe voi 
dormind (Matei 24: 42-43); şi iarăşi: Căutaţi ca nu cumva să se 
îngroaşe inimile voastre cu mâncăruri, şi cu beţii, şi cu griji 
lumeşti, şi va veni asupra voastră de năprasnă ceasul (Luca 21: 
34). 

Şi ştiind că, de nu va avea omul ceva de-al vrăjmaşilor, 
aceştia nu-l pot birui pe dânsul, trimițând pe ucenicii Săi, le zicea 
lor: Iată, Eu vă trimit pe voi ca pe nişte oi în mijlocul lupilor, ci 
nimic să nu luaţi pe cale (Matei 10: 16). Că atâta vreme cât aveau 
ceva dintr-ale lupilor, nu puteau scăpa de dânşii. Deci întorcându- 
se ei sănătoşi şi păzind porunca, S-a bucurat împreună cu dânşii şi, 
împuternicind inima lor, le zicea: Văzut-am pe Satana ca pe un 
fulger din cer căzând. lată, vă dau vouă stăpânire [putere] să 
călcaţi peste şerpi şi peste scorpii, şi peste toată puterea 
vrăjmaşului, şi nu vă vor nedreptăţi pe voi (Luca 10: 18-19). 

Deci trimiterea Lui în frică şi în păzire a fost; iar când au 
împlinit porunca, le-a dat lor stăpânire cu putere; aceste cuvinte 
nu sunt numai ale acelora, ci şi a tuturor celor ce împlinesc 
poruncile. Şi iarăşi împuternicindu-i pe dânşii ca să nu obosească 
întru necazuri, le zicea lor dându-le darul în inimile lor: Voi sunteți 
cei ce aţi rămas cu Mine întru năpastele Mele (Luca 22: 28), adică 
cei ce stau peste cele afară de fire, până când le vor tăia pe ele. 


Şi acestea le-a zis lor mergând spre Cruce: Și Eu, zice, vă 
rânduiesc vouă Impărăţie precum Mi-a rânduit Mie Tatăl Meu, ca 
să mâncaţi şi să beţi la masa Mea (Luca 22: 29-30). Deci cel ce 
voieşte a mânca şi a bea la masa Lui să meargă împreună cu 
Dânsul la Cruce, căci Crucea lui lisus este reaua pătimire şi 
înfrânarea dinspre toată patima, până când se vor tăia toate 
patimile; precum şi Apostolul, tăindu-le pe dânsele, zicea: Cu 
Hristos împreună m-am răstignit, şi de acum nu mai trăiesc eu, ci 
Hristos trăieşte întru mine. Şi iar a zis: Cei ai lui Hristos lisus şi-au 
răstignit trupul împreună cu patimile şi cu poftele (Gal. 2: 20). Şi 
scriind şi lui Timotei, zicea: Dacă împreună am murit, şi împreună 
vom împărăţi. Dacă ne vom lepăda, şi Acela se va lepăda de noi (II 
Tim. 2: 11-12). Şi cine sunt cei ce se leapădă de Dânsul, dacă nu 
cei ce fac voile lor cele trupeşti şi ocărăsc sfântul Botez, prin care 
s-a dat nouă iertare păcatelor? 

Dar avem pocăință şi după sfântul Botez, că de n-ar fi fost 
pocăință, nu s-a fi mântuit cineva. Căci cunoscând Apostolul cum 
că şi după Botez este cel ce păcătuieşte, zice: Cel ce fură să nu mai 
fure (Ef. 4: 28). Deci, de avem pecetea sfântului Botez, să ne 
sârguim a părăsi păcatele noastre ca să aflăm milă în ziua aceea. 
Că s-a apropiat, şi vine şezând pe scaunul slavei Sale, şi se vor 
aduna toate seminţiile înaintea Lui, şi fiecare în parte se arată 
întru făclia [candela] sa ce este în partea cea lucrătoare a 
bunătăţilor. Cel ce nu are untdelemn, făclia lui se va stinge, iar el 
se va arunca întru întuneric; iar acela a cărui făclie este luminată, 
va intra împreună cu Dânsul întru Împărăţie. 

Deci să ne sârguim, iubiţilor, să umplem cu untdelemn vasele 
noastre până ce suntem în trup, ca să lumineze făclia noastră. 
Vasele noastre sunt puterile sufletului, cele ce încap [cuprind] 
faptele bune, iar undelemnul cel dintru dânsele este lucrarea 
tuturor bunătăţilor. lar făclia cea luminoasă este mintea cea 
primitoare de strălucirea cea Dumnezeiască. Deci sufletul care se 
face purtător de lumină prin lucrurile cele bune va intra împreună 
cu Hristos întru Împărăţie; iar cel care se face întunecat din 
lucrarea lucrărilor întunericului sau din lenevirea spre bunătăţi se 
va duce întru întunericul care i s-a solit luişi prin cele ce a făcut. 

Zis-a iarăşi: „Urăşte, frate, pe toate cele din lume, şi 
trupeasca odihnă, că acestea te fac pe tine vrăjmaş al lui 
Dumnezeu. Că precum omul, având vrăjmaş, bate război cu dânsul, 
aşa datori suntem cu trupul nostru a bate război ca să nu-l odihnim 
pe dânsul. Că depărtarea, cei de demult, fugire de trup au zis-o, şi 
cugetare la moarte. 


IV. A lui Avva Marcu 


Domnul nostru lisus Hristos, cu cuviinţă Dumnezeiască, 
precum ştie, Însuşi mai-nainte purtând grijă de mântuirea tuturor, 
cu feluri de dogme pe cuvântul slobozeniei aşezându-l, un singur 
scop de cuviinţă a hotărât tuturor, zicând: Pocăiţi-vă! Aşa încât 
dintru aceasta să cunoaştem noi că felurimea poruncilor în hotarul 
pocăinţei încetează”. lar pocăinţa, precum mi se pare, nici în 
vremi, nici în fapte nu se îngrădeşte împrejur [circumscrie], ci, 
prin poruncile lui Hristos, după măsură se iscuseşte. Unele 
porunci sunt mai cuprinzătoare: pe multe din cele osebite întru 
dânsele cuprinzând şi multe miriade ale răutăţii tăindu-le; pentru 
aceea, iubitorii de Dumnezeu şi statornicii în credinţă spre 
poruncile cele cuprinzătoare se silesc, iar pe cele din parte 
[osebite], după întâmplare întâlnindu-le, nu le trec cu vederea. 

Tuturor dar - şi celor mici, şi celor mari - până la moarte, 
nesăvârşită este pocăinţa; căci Izbăvitorul sufletelor noastre, 
tuturor un singur hotar cuprinzător al poruncilor punând, a zis 
către Apostoli: Ziceţi-le lor: Pocăiţi-vă, că s-a apropiat Împărăția 
Cerurilor” (cf. Matei 3: 2), punând împreună şi porunci (cf. Matei 
cap. 5 şi urm.; Fapte 2: 38 şi urm.; 3: 19 şi urm.), care porunci 
isprăvesc pocăinţa, iar împlinirea lor până la moarte a hotărât-o, 
zicând: Cel ce-şi va pierde sufletul său pentru Mine şi pentru 
Evanghelie, în viaţa veşnică il va afla pe dânsul (Matei 10: 39), şi 
strigă, grăind: Cel ce va strica o poruncă dintru acestea mai mici, 
şi va învăța aşa pe oameni, prea mic se va chema întru Împărăţia 
Cerurilor (Matei 5: 19). Deci dacă până la moarte a hotărât 
pocăinţa, precum se arată, cel ce zice că mai-nainte de moarte a 
săvârşit-o strică porunca, scoțând moartea. 

Dar negreşit îmi vei zice mie: „Cei ce cu adevărat au plăcut 
lui Dumnezeu şi către desăvârşire au ajuns, de ce fel de pocăință 
încă mai au trebuinţă?”. Zic şi eu ţie cum că: „Au fost nişte oameni 
ca aceştia, şi încă sunt, şi eu mărturisesc aceasta. Dar ascultă cu 
pricepere şi cunoaşte cum şi aceştia au trebuinţă de dânsa. 
Minciuna, de la Diavolul a zis Domnul că este; şi a căuta la femeie 
pentru a o pofti, preacurvie a socotit, şi mânia cea către aproapele, 
cu uciderea a asemănat-o. 

Cine, dar, este unul ca acesta care nicicum să nu ştie de 
minciună, şi străin să fie de toată pofta cea din vedere, şi niciodată 
să nu se mânie în zadar pe aproapele, nici să se afle vreodată 
vinovat de grai deşert, încât să nu aibă trebuinţă de pocăință? Că, 
deşi acum nu este într-acest fel, dar fiindcă a fost odinioară, dator 
este a face pocăință până la moarte. Încă şi firea ne învaţă pe noi 
să nu o lăsăm pe dânsa până la moarte. Mintea cea cuvântătoare 

nu poate să nu lucreze: măcar şi desăvârşit în bine s-ar afla, întru 
cele de-a dreapta lucrează“; iar dacă cu pricina săvârșirii [depline] 
va înceta din lucrarea celor bune, negreşit spre stânga se pleacă”; 
şi depărtându-se dinspre stânga, iarăşi spre dreapta fireşte se 
trage. Iar lucrarea celor de-a dreapta, şi celor nou-începători, şi 
celor din mijloc, şi celor desăvârşiţi, rugăciunea este, şi curățirea 
gândurilor, şi răbdarea întru cele ce vin asupră-le, fără de care nu 
e cu putinţă a se îndrepta prin celelalte porunci prin care se face 
bine-primită pocăinţa. 

Caută pe cei ce din veac au călătorit în viaţa aceasta, şi vei 
afla că nimeni nu s-a făcut drept, fără numai cine a purtat grijă de 
aceasta, şi nimeni nu s-a osândit, fără numai cine a defăimat-o pe 
aceasta. Dacă diavolul nu încetează a bate război cu noi, pentru 
aceasta nici lucrarea pocăinţei nu trebuie a o lăsa vreodată. Că 
deşi chiar şi până la moarte de ne-am nevoi, nici aşa n-am împlini 
pe cât trebuie, că nimic vrednic de Împărăţia Cerurilor n-am făcut. 
Că precum mâncăm şi bem şi vorbim fireşte, aşa şi a ne pocăi 
fireşte suntem datori. Odată, cel vrednic de moarte, după lege, se 
omora; iar cel ce a trecut întru credinţă trăieşte pentru pocăință, 
deşi nu osebit [nu pentru altă pricină], ci pentru păcatul 
neascultării”?. 

Botezându-ne, ne-am curăţat, curăţându-ne, porunci am luat; 
cel ce nu face pe cea de-a doua [împlinirea poruncilor], pe cea 
dintâi a spurcat-o [curățirea prin Botez], uitare luând de curățirea 
păcatelor lui cele de demult, de care nimeni nu se află cu totul 
curăţat, niciodată, nimic din cele poruncite părăsind. Pentru 
aceasta, tuturor le este nevoie de pocăință până la sfârşit. Cel ce o 
ocoleşte (o hotărăşte împrejur [o circumscrie]) pe dânsa, se 
întoarce înapoi, şi căderile cele vechi le înnoieşte. Credinciosul 
Avraam şi Dreptul lov, pământ şi cenuşă s-au numit pe eişi, iar 
aceste smerite graiuri sunt semn al smeritei cugetări, iar cel 
despărţit de pocăință nu poate cugeta smerit. 

Cei trei tineri mari Mucenici, în mijlocul văpăii ce ardea se 
mărturiseau, şi ziceau cum că au greşit şi au nelegiuit, şi de relele 


73 Adică virtuțile sau, în general, cele de folos oamenilor şi plăcute lui 

74 Adică spre viaţa întru ispitele cele prin gânduri şi închipuiri rele şi 

75 Pocăinţa să fie săvârşită neîncetat pentru păcatul neascultării lui 
Adam sau omului în general, căci neascultarea ne-a lipsit de Rai, de slavă 

din nou, aduc cu ele urmări asemănătoare păcatului strămoşesc (acestea 
se arată în continuare), urmări care se vindecă prin pocăință neîncetată. 


cele de oarecând se pocăiau. Pe scurt, desăvârşiţi fiind, toată lauda 
lor are putere de pocăință. Deci dacă şi cei ce foarte bine au plăcut 
şi desăvârşiţi prin lucruri s-au arătat, de acest ajutor s-au folosit 
până la moarte, cine este de aici care, cu pricina dreptăţii 
îndrăznindu-şi, şi pocăinţa să o defăimeze? Mie mi se pare că nici 
dacă ar fi cineva sfânt ca Pavel sau ca Petru, nici aşa nu va alege a 
părăsi pricina smeritei cugetări. Pentru aceasta, Petru, pe sineşi 
cu Cornilie s-a alăturat, zicând: Scoală, că şi eu sunt om! (Fapte 
10: 26). Iar Pavel, de darul dat lui de la Hristos, pe sineşi înapoi 
până la moarte socotindu-se, aşa zicea: Alerg, ca doar o voi prinde, 
spre ceea ce m-am prins de Domnul (Filip. 3: 12). Prindere a numit 
petrecerea cea până la ieşire. 

Deci, spune-mi acum, firea noastră, câtă putere are spre 
blagocestie? Oare pe aceasta în fiecare zi suntem datori a o aduce 
lui Dumnezeu sau nu? Negreşit îmi vei zice că da, de vreme ce pe 
aceasta Dumnezeu a arătat-o firii, şi după putere a pus poruncile. 
Deci, dar, dacă astăzi, aducându-se Lui bunătate, de astăzi este 
datoria, arată-mi mie de aici vreo răsplătire a păcatului celui de 
demult pe care l-ai făcut?! Şi eu voi zice ţie că nu numai aceasta 
nu o vei avea a o arăta, ci nici toate zilele nu-ţi vor ajunge pentru a 
o plăti fără lipsă; arată-mi deci de unde este aceasta arătat? Dintru 
aceea că nu totdeauna întru aceleaşi fapte bune ne aflăm. 

Că pe cât astăzi vei adăuga la fapta bună, pe atât te-ai vădit 
dator al celei trecute, arătată făcând puterea firii. Că prin 
adăugirea de astăzi te-ai arătat cum că nu a firii, ci a voirii este 
lipsa de ieri, şi, pentru aceasta, de păcat ne lucrăm. 

Inima cea iubitoare de dulceţi, temniţă şi lanţ este sufletului 
în vremea ieşirii, iar cea iubitoare de osteneală, uşă deschisă este. 

Frica Gheenei şi dorul Raiului dau răbdare în cele 
necăjicioase. Şi aceasta nu de la noi, ci de la Cel ce cunoaşte 
gândurile noastre. 

Precum pe faptele noastre bune, ostenelile şi necinstirile, aşa 
şi pe răutăţi, dulceţile şi slavele de la oameni s-au obişnuit a le 
naşte. 

Cel ce, pentru frica relei pătimiri şi a ocării, cu oamenii se 
ceartă, sau va pătimi aici necazuri mai mult, sau în veacul cel 
viitor, fără de milostivire se munceşte. 

Cel ce reaua pătimire şi necinstirea pentru adevăr şi le alege, 
apostolicească cale călătoreşte, crucea răbdând, şi cu lanţ 
împrejurându-se. Iar cel ce se ispiteşte afară de aceste două feluri 
de luare aminte a inimii, se înalţă cu mintea şi cade în ispită prin 
cursa diavolului. 

Afară de zdrobirea inimii, cu neputinţă este cu totul a se 
izbăvi cineva de răutate. Iar inima o zdrobeşte înfrânarea cea din 


trei părţi: a omului, a hranei şi a odihnei celei trupeşti. Că 
prisosinţa acestora, pe dulcea pătimire o pune înăuntru. lar dulcea 
pătimire primeşte gândurile cele viclene; se împotriveşte încă şi 
rugăciunii, şi celei după cuviinţă slujiri. 


V. A Sfântului Isaac 


Precum din dureri se naşte rod, veselind pe cei ce l-au născut, 
aşa din osteneală se naşte în sufletul celui ce se nevoieşte 
cunoştinţa tainelor lui Dumnezeu. Iar celor spurcaţi şi iubitori de 
dulceţi, rodul ruşinii [se naşte]. Osteneala cea trupească, fără de 
curăţarea minţii, ca un zgău [pântece] neroditor şi ţâţe uscate [se 
face], căci de cunoştinţa lui Dumnezeu nu poate să se apropie, şi 
trupul adică cu totul ostenit îl face, şi nimic nu isprăveşte. După 
toată odihna, urmează truda, iar după toată truda cea după 
Dumnezeu urmează odihna. Spală, frate, frumuseţea sufletului tău 
cu lacrimi şi cu posturi şi cu cealaltă rea pătimire. Necazul cel ce 
se face pentru Dumnezeu este mai presus decât orice lucru ce se 
face fără de necaz, pentru că necazul cel de bunăvoie, lămurirea 
dragostei celei adevărate o răsare. lar lucrul odihnei, din 
săturarea”* conştiinţei se face. Pentru aceasta, în necazuri s-au 
lămurit sfinţii şi nu întru răsuflare [odihnă]. 

lar tu, o, râvnitorule al patimii lui Hristos, întru sineţi 
nevoieşte-te, ca să te învredniceşti a gusta din slava Lui. Că dacă 
împreună pătimim, tot împreună ne vom slăvi. Că dacă trupul nu 
pătimeşte pentru Hristos, mintea nu se slăveşte împreună cu 
Dânsul. Vieţuirea cea trupească cere deşteptarea simţirilor, iar 
vieţuirea cea sufletească, adică lucrarea cea gânditoare, 
deşteptarea inimii, şi precum în fire mai presus este sufletul decât 
trupul, aşa şi lucrul sufletului, mai mare este decât lucrul trupului. 
Şi precum dintru început, mai-nainte a mers plăsmuirea trupului 
decât insuflarea [harului], adică decât facerea sufletului, aşa şi 
lucrurile cele trupeşti mai-nainte aleargă decât lucrul sufletului. 


VI. A Sfântului Efrem 


Frate, sârguieşte-te să păşeşti pe calea cea strâmtă şi 
necăjicioasă, mai-nainte până ce o vei călători pe aceasta mai 


'* kópoç = plinătate, covârşire, saţietate; obrăznicie, ca o consecinţă a 
saturării. În Filocalie, Vol. X, p. 85, în loc de saturare găsim vârful. Deşi, 
după traducerea păr. Stăniloae, pare a fi vorba de covârşirea sau 
copleşirea conştiinţei de odihna cea întru Dumnezeu (aşa cum întăreşte şi 
la nota 73), Sfântul Isaac pare a-i da acestei odihne o conotaţie negativă, 
după cum reiese în continuare din context. 


strâmtă. Nu iubi odihna trupească, ca să nu afli într-însa pagubă 
duhovnicească. 


VII. A Sfântului Maxim 


Smerenia şi reaua pătimire, de tot necazul izbăvesc pe om, 
una adică taie patimile cele sufleteşti, iar cealaltă, pe cele trupeşti. 
Că aceasta se arată făcând şi Fericitul David, întru cele ce se 
roagă către Dumnezeu, zicând: Vezi smerenia mea şi osteneala 
mea, şi lasă toate păcatele mele (Ps. 24: 19). 


PRICINA A PAISPREZECEA 
Despre iubirea de sine 
I. A Sfântului Isaia 


Cel ce se teme de neputinţa trupului nu ajunge [la viaţa] cea 
după fire, nici fapte bune nu poate câştiga; iar dacă cineva cade la 
Dumnezeu întru toată osteneala sa, puternic este Dumnezeu a-l 
odihni pe dânsul. Că de n-ar fi sfărâmat Ghedeon vedrele, n-ar fi 
văzut lumina făcliilor (cf. Judec. 7: 19); aşa şi omul, dacă nu va 
defăima trupul, nu va vedea lumina Dumnezeirii. 


II. A Sfântului Maxim 


Fii cu luare aminte asupra iubirii de sine, că este maica 
răutăţilor, şi este iubirea necuvântătoare [iraţională] de trup; că 
dintru aceasta, în chip binecuvântat arătându-se, se nasc cele 
dintâi gânduri pătimaşe şi stăpânitoare: al îndrăcirii pântecelui, 
zic, şi al iubirii de argint, şi al slavei deşarte, pricină luând din 
părută trebuinţă de nevoie a trupului. Dintru care (gânduri) se 
naşte tot catalogul răutăţilor. Deci se cuvine, precum s-a zis, de 
nevoie a lua aminte, şi pe aceasta a o lupta cu multă trezvire; că 
aceasta stricându-se, se strică toate cele dintr-însa. Patima iubirii 
de sine îi vâră călugărului gândul miluirii trupului şi a se pogori 
întru mâncăruri mai mult decât se cuvine, aducându-i ca pricină 
iconomia, chipurile pentru chivernisire, astfel încât câte puţin 
târându-se, în groapa iubirii de dulceaţă să cadă; iar mireanului îi 
pune în minte de aici cum să facă grijă de dânsul spre poftă. 

Unele patimi sunt ale neastâmpărării [desfrânării], iar altele 
ale  urâciunii [vrajbei]. lar altele sunt făcătoare atât de 
neastâmpărare, cât şi de urâciune. Multa mâncare şi dulcea 
mâncare sunt pricini ale nestâmpărării, iar iubirea de argint şi 
slava deşartă, a urâciunii către aproapele. lar maica acestora, 
iubirea de sine, este pricină a amândurora. lar acesteia se 
împotriveşte dragostea şi înfrânarea. Deci cel ce o are pe dânsa 
are toate patimile; nimeni, zice Dumnezeiescul Apostol, nu şi-a 
urât trupul său (Ef. 5: 29), ci îl chinuieşte adică şi îl robeşte (cf. I 
Cor. 9: 27), nimic mai mult dându-i lui, afară de hrană şi de 
acoperăminte, şi acestea singure spre cele de nevoie spre a trăi i 
le dă. Deci aşa fără patimă să-l iubească cineva pe dânsul, ca pe un 
slujitor al celor Dumnezeieşti, hrănindu-l şi înălţându-l pe dânsul 
cu singure cele ce împlinesc trebuinta lui. 

Pe cine iubeşte cineva, acestuia negreşit şi se sârguieşte a-i 


plăcea; deci dacă cineva iubeşte pe Dumnezeu, cu adevărat şi cele 
plăcute Lui se sârguieşte a face; iar dacă iubeşte trupul, pe cele ce 
îl veselesc pe dânsul le săvârşeşte. Lui Dumnezeu îi place 
dragostea, curăţia, vedenia şi rugăciunea, iar trupului îi plac 
îmbuibarea pântecelui, zburdarea, şi cele crescătoare acestora. 
Pentru aceasta, cei ce sunt în trup, a-i plăcea lui Dumnezeu nu pot, 
iar cei ai lui Hristos au răstignit trupul împreună cu patimile şi cu 
poftele. Mintea, de va privi spre Dumnezeu, rob are pe trup, şi 
nimic mai mult nu-i dă lui, afară de cele de nevoie spre a trăi, iar 
de va căuta spre trup, rob se face patimilor, grijă de dânsul 
pururea făcând spre pofte. 


PRICINA A CINCISPREZECEA 


Ce folos este din înfrânare, şi ce vătămare din neîinfrânare, şi ce 
pierdere este din nemăsurarea vinului. 


I. Din viaţa Sfintei Singlitichia 


Sfânta Singlitichia, pe lângă alte bunătăţi ce avea, nu se 
lenevea nici de mântuitoarea doctorie cea pentru trup; că atât de 
mult iubea postirea, încât nimic din celelalte nu socotea a fi 
deopotrivă cu dânsa, căci o socotea păzitoare şi temelie a 
celorlalte. Şi dacă vreodată, din nevoie, afară de rânduiala cea 
obişnuită se hrănea, pătimea cele potrivnice celor ce mănâncă; căi 
se îngălbenea faţa ei şi-i scădea grosimea trupului. Deci, pururea, 
precum pomilor celor stufoşi li se taie ramurile cele neroditoare, 
aşa şi aceea, odraslele cele mărăcinoase ale cugetului ei le curăța 
prin postire şi prin rugăciune. Şi dacă vreuna din acestea sporea 
întrucâtva, feluri de chinuri aducea asupra lor, prin tot felul de 
osteneli necăjind trupul. 

Căci atunci când se lovea cu război de la vrăjmaşul, întâi 
adică pe stăpânul său îl chema spre ajutor prin rugăciune, apoi 
aspră nevoinţă asupra lui uneltea; şi pâine adică de tărâţe mânca, 
şi aceasta cu înfrânare şi cu păzire, iar apă de multe ori nicidecum 
nu primea. Şi către somn prin culcarea pe jos tare se lupta, şi prin 
acestea biruia pe vrăjmaşul. Şi puţin slăbind doar din prea aspră 
nevoinţă, aceasta o făcea spre a nu se slăbănogi de năprasnă 
mădularele trupului şi în primejdie să cadă; şi acesta este semn al 
biruinţei; deoarece, armele căzând, ce nădejde mai este ostaşului 
în război? lar unii nemăsuraţi fără socoteală cu flămânzeala, şi pe 
sineţi dărăpănându-se [epuizându-se], rană întreagă asupra loruşi 
şi-au adus, şi ca şi cum ar fi fost întru ostăşirea potrivnicului, aşa 
pe eişi s-au stricat. 

lar aceasta nu făcea aşa, ci pe toate cu socoteală le făcea, şi 
cu vrăjmaşul prin rugăciune şi prin nevoinţă foarte se lupta, iar de 
trup purta grijă doar spre alinarea sufletului. Căci şi cei ce umblă 
cu corăbiile, iarnă căzând asupră şi vifor, deşi petrec flămânzi, tot 
meşteşugul lor îl pun împotriva primejdiei celei dinaintea ochilor. 
Iar când scapă din furtună, atunci oareşice odihnă de osteneală 
primind, şi de cealaltă izbăvire fac grijă. Insă nici atunci nu petrec 
cu totul fără de grijă, nici cu somn adânc se cuprind, având 
iscusinţă din cele trecute şi grijă luând a celor viitoare; deşi 
furtuna a încetat, marea nu s-a împuţinat; şi dacă ceea ce fusese 
trece, cea viitoare aşteaptă; de aceea, se cuvine ca, pentru 
nestatornicia mării, neîncetat a lua aminte şi a ne păzi pe noi 


înşine. 
II. A Sfântului Efrem 


Frate, iubeşte pururea înfrânarea, ca să te foloseşti foarte. Iar 
de vei începe a fi nebăgător de seamă întru cea mai de pe urmă, în 
pierzare vei ajunge; şi întâi adică darul lui Dumnezeu îl vei 
întoarce înapoi, apoi şi faţă de cei ce te văd vei fi de râs; şi a treia, 
nici rucodelia ta nu o vei avea îndeajuns către o risipă ca aceasta. 
Şi vei avea de aici grijă de negustorii şi de cele următoare 
acestora, adică minciuni, nedreptăţi, călătorii dese şi mită către 
cei mai mari, şi toată viaţa îţi va fi în grijă, şi pomenirea lui 
Dumnezeu se va depărta de la tine. Şi întru aceasta, desăvârşit te 
vei da în mâinile vrăjmaşilor tăi, care te vor şi trage în fundul 
iadului, şi în veşnicul foc împreună cu dânşii te vor trimite, că 
multa mâncare şi multa băutură întru cea de faţă dulceaţă vor 
rămâne, greață şi slăbănogire dând gândului. 


III. A lui Antioh Pandectul 


Tuturor este de nevoie a ţine pântecele, iar mai vârtos celor 
ce voiesc a sluji lui Dumnezeu; ca pe slujba cea către Stăpânul, cu 
osârdie şi cu umilinţă să o plinească, iar cel ce fără ţinere mănâncă 
se aseamănă cu corabia cea încărcată peste măsură, care cu 
lesnire se scufundă de valuri, căci trupul de hrană are trebuinţă, 
nu de îngrăşare: de puţina mâncare, nu de săturare, că unele adică 
şi pe dânsul şi pe suflet îl folosesc, minţii adică, isteţime şi 
curăţire, iar trupului, sănătate şi bine dându-le, iar altele pe 
amândouă le vatămă, gândul adică îngroşându-l şi întunecându-l, 
iar trupul, nu numai spre gâdilări pornindu-l şi pofte urâte, ci şi 
boli cumplite şi dese îi solesc. Pentru aceea, şi sihaştrii cei ce 
trăiesc pururea cu puţină mâncare sunt mai pricepuţi decât cei 
hrăniţi cu multe desfătări, şi mai curaţi, şi mai sănătoşi. 

Deci să fugim, fraţilor, de săturare, ca nu cumva pe cel sădit 
înăuntru foc al trupului mai mare asupra noastră să-l aprindem; că 
precum cel ce dă lemne focului, mai multă văpaie ridică, aşa şi cel 
ce dă trupului mulţime de bucate, pofta o creşte şi ridică; aşijderea 
şi scumpetea mâncărurilor, pe gât în puţină vreme îl veseleşte, iar 
apoi hrăneşte viermele neadormit al neastâmpărării (cf. şi Marcu 
9: 44). 

Călugărul îndrăcit cu pântecele nu este altceva decât birnic al 
pântecelui, şi pomenirile sfinţilor în deşert le numără, iar cel 
înfrânat urmează vieţii acestora; cel lacom cu pântecele întru 
nimic altceva nu se făleşte fără numai în burta cea lată şi largă, 


cămara cinstitului şi iubitului său gunoi. Aşa, întristează pe Duhul 
Sfânt, Ce locuieşte întru dânsul, şi departe de sine Il izgoneşte; că 
nesuferind putoarea, Se depărtează de la dânsul. 

Că precum fumul goneşte albinele, aşa lacomul cu pântecele, 
darul Sfântului Duh. Şi zice şi Apostolul: Trupul şi sângele nu pot 
să moştenească Impărăţia lui Dumnezeu (I Cor. 15: 50). Trup şi 
sânge numeşte patimile cele trupeşti, prin care mintea se târăşte 
întru cugetul trupului, încă şi trupul hrană este a dracilor, că zice 
Prorocul: Când se apropiau de mine cei ce-mi fac rău ca să-mi 
mănânce cărnurile mele... (Ps: 26: 3)”. 

Deci cel ce prin înfrânare topeşte trupul, cu foamea omoară 
pe draci, şi mai slabi către războiul cel către sineşi îi face. Unul ca 
acesta pururea are mintea decât cele pământeşti adică mai înaltă, 
şi către cer ridicată, şi frumuseţile cele dintru dânsul, întru Duhul 
Sfânt le închipuieşte, şi pe dinafară adică este posomorât şi trist, 
iar dinăuntru luminat tot şi vesel. Că postitorul se aseamănă cu 
floarea finicului, care pe dinafară este posomorâtă, iar pe 
dinăuntru este albicioasă şi mult roditoare; aşijderea şi cel 
înfrânat: pe dinafară adică este posomorât, iar pe dinăuntru 
luminat de Dumnezeu, şi cu Dânsul cu îndrăzneală vorbeşte. 


IV. A Sfântului Isaia 


Precum oaia cu lupul nu se adună spre naşterea de fii, aşa 


” Trupul (lit.: carnea) este hrana dracilor, dar, pentru ca să o capete, 
ei luptă pe nevoitor cu ispitele cărnii (concupiscenţa), căci din cărnuri şi 
pentru cărnuri se lucrează patimile, ca unele ce sunt simbolul celor mai 
grosiere înclinații ale persoanei, cu deosebire curvia - ca una ce nu are 
ca scop decât plăcerea cărnii, cea care într-un final poate distruge 
sufletul şi trupul, care trup, cum s-a zis, se face hrană sau „materie 
primă” pentru draci. Prin fire, trupul nu se doreşte după înclinații 
grosiere, căci are, structural, o alcătuire şi o raționalitate Dumnezeiască, 
dar, făcându-se cu totul rob legilor oarbe ale cărnii, el devine una cu 
carnea, adică devine individ, predându-se cu totul dracilor, căzând în 
ispitele acestora sau făcându-se lor hrană, iar pe de alta, prin aceea că nu 
mai doreşte nimic din cele specifice trupului omenesc ca deosebit de 
animall[itate] şi chemat către o viaţă superioară; cu alte cuvinte, aceasta e 
inconştienţa, lipsa sensului. Din raţiuni stilistice, o&p$ s-a tradus în 
general de traducătorii de ieri şi de azi prin „trup”, deşi propriu-zis 
pentru trup există un alt termen - owua. Dar chiar şi în scrierile 
patristice, nu întotdeauna s-a făcut o deosebire clară între termeni, 
aceasta pentru că ei pot fi interschimbabili, folosiţi pentru a scoate în 
evidenţă un aspect sau altul, înţelesul unuia putând foarte bine reieşi şi 
din celălalt, unul dintre ei fiind folosit cu înţelesul celuilalt. Antioh a 
folosit aici aproape peste tot numai o&p$. 


nici saţiul cu durerea cea din inimă, spre naşterea bunătăţilor. 
Nimeni nu poate avea durere şi mâhnire după Dumnezeu dacă nu 
va iubi mai întâi pricinile acestora. Frica lui Dumnezeu şi 
mustrarea primesc întristarea, iar înfrânarea şi privegherea 
vorbesc cu durerea. Cărnurile tinereţilor, îngrăşându-se cu felurite 
mâncăruri şi iubirea de vin ca un porc gata de junghiat, aşa cu 
aprinderea dulceţilor se junghie sufletul şi cu fierbinţeala poftei 
celei rele mintea se robeşte, neputând să se împotrivească 
dulceţilor trupului. 

lar mai vârtos împărtăşirea vinului, tinereţile nici să nu 
miroasă, ca nu cumva îndoit pârjol aprinzându-se, cu lucrarea 
patimii celei dinăuntru şi cu cea din afară turnare a vinului printr- 
acestea dulceaţa trupului să se înfierbânte şi dulceaţa cea 
duhovnicească a durerii umilinţei dintru sine să o izgonească, şi 
tulburare şi împietrire în inimă să facă. Dar pentru pofta curăţeniei 
şi vieţuirea duhovnicească tinereţile să nu primească nici saţiu de 
apă, că foarte ajută către lucrarea întregii înţelepciuni şi lipsa 
apei. 


V. A Sfântului Isaac 


Precum norul acoperă lumina soarelui şi a lunii, aşa şi aburii 
pântecelui înţelepciunea lui Dumnezeu din suflet. 

Precum văpaia focului în lemne uscate, aşa şi trupul, 
pântecele fiind plin. 

Precum materie lângă materie creşte para focului, aşa şi 
felurimea bucatelor pe mişcarea pătimaşă a trupului. 

Întru trupul cel iubitor de dulceţi nu locuieşte cunoştinţa lui 
Dumnezeu; şi cel ce-şi iubeşte trupul său nu va dobândi darul lui 
Dumnezeu. 

Precum tatălui îi este milă de fiu, aşa şi Hristos cruţă trupul 
cel ce rău pătimeşte pentru dânsul, şi aproape este de acesta 
totdeauna, şi îl apără, şi nu-l lasă pe el de tot a cădea. 


VI. Din Pateric 


1. Venit-a odinioară cineva în Schit având drac; şi multă 
vreme petrecând, nu s-a tămăduit, Părinţii nevoind să-l 
tămăduiască pe dânsul, pentru covârşirea smereniei; milostivindu- 
se unul din bătrâni, a însemnat [cu semnul crucii] pe cel ce 
pătimea, şi omul s-a tămăduit îndată. lar dacă a ieşit dracul, 
jeluindu-se, a zis bătrânului: „lată, m-ai scos, acum vin asupra ta”. 
Zisu-i-a lui stareţul: „Vino bucuros, bucuros sunt”. Şi a intrat într- 


însul dracul (mi se pare că de la Dumnezeu a cerut bătrânul 
aceasta). Şi ajungând stareţul 12 ani având pe dracul şi 
sfărâmându-l prin nevoinţă postnicioasă: că în fiecare zi mânca 
doisprezece sâmburi de finic. lar după aceasta a ieşit dintr-însul 
dracul, iar stareţul, văzându-l ieşind dintr-însul, i-a zis lui: „Ce 
fugi? Mai aşteaptă!”. Răspuns-a lui dracul: „Dumnezeu să te 
prăpădească, că de nu El singur, altul nu poate asupra ta”. 

2. Zis-a Avva loan Colovul: „Dacă va voi împăratul să ia 
cetatea vrăjmaşilor, întâi opreşte apa şi hrana, şi aşa vrăjmaşii, de 
foame pierind, se supun lui. Aşa şi patimile trupului, dacă cu 
postire şi cu foame va trăi omul, vrăjmaşii, adică patimile şi dracii, 
slăbesc din sufletul lui”. 

3. Zis-a iarăşi: „Cine este tare ca leul? Şi pentru pântecele 
său cade în cursă şi toată puterea lui se smereşte”. 

4. Zis-a Avva Pimen: „De n-ar fi venit Navuzardan, mai-marele 
bucătarilor, biserica lui Dumnezeu nu s-ar fi ars, adică de n-ar fi 
venit odihnirea lăcomiei pântecelui în suflet, mintea n-ar fi căzut în 
războiul vrăjmaşilor”. 

5. Zis-a iarăşi: „Atunci când David s-a luptat cu leul, l-a 
apucat pe dânsul de gât şi îndată l-a omorât. Deci şi noi, de vom 
opri gâtul şi pântecele nostru, adică iubirea de dulceţi şi lăcomia 
pântecelui, biruim prin Dumnezeu pe nevăzutul leu”. 

6. Zis-a tot acela: „Acestea trei nu le poţi tăia cu totul: 
mâncarea şi îmbrăcămintea şi somnul, ci numai din parte poţi a le 
tăia”. Zis-a iarăşi: „Sufletul cu nimic nu se smereşte de nu-l vei 
micşora pe dânsul cu pâine, adică să-l strâmtorezi, hrănindu-l 
către singură trebuinţa”. 

7. Povestit-a oarecine lui Avva Pimen despre un călugăr care 
nu bea vin; şi a zis: „Vinul nu este nicidecum al călugărilor”. 

8. Zis-a Avva lIperehie: „Postul este călugărului frâu asupra 
păcatului; iar cel ce-l leapădă pe dânsul se află ca un îndrăcit spre 
femei”. 


VII. A Sfântului Efrem 


1. Leul vânează pentru pântecele său, iar lacomul cu 
pântecele se sfărâmă pentru îndulcirea pântecelui. Se osteneşte 
lacomul cu pântece şi se sfărâmă a-şi umple pântecele său cu 
bucate, şi, mâncând, se jeluieşte din pricina mistuirii, iar înfrânării 
îi urmează sănătatea şi trezvirea. 

2. Călugărul nărăvaş nu va fi nesăgetat. Iar cel ce rabdă în 
locul în care a fost chemat, mai vârtos va afla odihnă. 

3. Zis-a Avva Daniil: „Pe cât trupul înfloreşte, pe atât sufletul 
slăbeşte. Şi pe cât trupul se subţiază, pe atât sufletul înfloreşte”. 


PRICINA A ŞAISPREZECEA 


Cum au iubit Părinţii postul şi l-au săvârşit, şi până unde se 
nevoiau întru acesta cu acribie. 


I. Din Pateric 


1. Povestea Avva Daniil despre Avva Arsenie şi zicea: „Atâţia 
ani a petrecut stareţul cu noi, şi numai un sac de grâu îi făceam 
noi spre trebuinţa a tot anul; iar noi, când mergem la dânsul, 
dintru acela mâncăm”. 

2. Spunea iar: „Bătrânul se depărta de poame şi numai o dată 
în an, toamna, de sineşi zicea «aduceţi-mi», şi îi aduceam lui; şi din 
toate aceste poame el numai o dată gusta, mulţumind lui 
Dumnezeu”. Vezi cum şi pe dulceaţă o biruia cu depărtarea, şi 
slava deşartă şi mândria le-a surpat prin cea singură împărtăşire. 

3. Venit-a odată Avva Achila la Avva Isaia şi l-a aflat pe dânsul 
mâncând; şi pusese acesta în străchinuţă sare şi apă, pe care a şi 
ascuns-o dinapoia împletiturii, simțind că vine Avva Achila; că 
aceasta din iconomie o făcea, ca să nu smintească pe cel ce vine, 
precum şi însuşi lucrul mai pe urmă l-a arătat; căci în Schit nu era 
un obicei ca acesta. Deci Avva Achila, aflându-l pe el mâncând, 
nefiind nimic pus înaintea lui, l-a cercetat pe dânsul, zicând: 
„Spune-mi ce mâncai?”. Iar el a răspuns: „lartă-mă, Avva, că am 
tăiat smicele pe zăduf şi, cum am venit să mănânc, am pus în gura 
mea pâine cu sare, şi nu se pogora bucătura în pântece, pentru că 
gâtlejul meu s-a uscat de zăduf. Pentru aceea am fost şi silit a pune 
apă în sare, ca aşa să pot face trebuinţa mea; deci iartă-mă!”. Zis-a 
Avva Achila: „Veniţi de vedeţi pe Isaia, că mănâncă zeamă în Schit; 
dacă voieşti să mănânci zeamă, du-te în Egipt”. 

4. Spunea Avva Veniamin: „După ce ne-am pogorât de la 
seceră în Schit, ne-au adus nouă din Alexandria aducere de roadă 
câte o cinzeacă [0,16 litri] de untdelemn în vase astupate cu ghips. 
Şi la fiecare seceriş, fiecare din fraţi aducea la biserică vasul său, 
adică rămăşiţa [prisosul] de untdelemn; iar eu l-am adus pe al 
meu, pe care nu l-am destupat, iar cu acul găurindu-l, m-am 
împărtăşit dintr-însul; şi avea inima mea cum că mare lucru am 
făcut. Şi aducându-se vasele, nu s-au aflat nicidecum schimbate, ci 
erau încuiate cu ghipsul, precum li s-a dat de la început, iar al meu 
era găurit, şi, de ca şi cum aş fi curvit, aşa m-am ruşinat”. 

5. Spusu-ne-a nouă Avva Veniamin, preotul chiliilor: „Am 
mers în Schit la oarecare bătrân, la care mersesem şi altădată; şi 
vrând noi să punem puţin untdelemn în fiertură ca să mâncăm 
împreună cu stareţul, ne-a zis nouă acela: «lată, acolo stă vasul 


acela mic de untdelemn, pe care mi l-aţi adus cu trei ani în urmă, 
şi, precum l-aţi pus, aşa petrece neatins, luaţi dintr-însul cât voiţi». 
Iar noi, auzind, ne-am minunat de vieţuirea bătrânului”. 

6. Zis-a acelaşi: „Am mers la alt stareţ şi ne-a oprit ca să 
mâncăm, şi ne-a pus nouă ulei de seminţe de ridiche, şi am zis lui: 
«Pune-ne nouă mai vârtos puţin untdelemn». Iar el, auzind, şi-a 
făcut cruce, zicând: «Alt ulei afară de acesta nu ştiu””. 

7. Se povestea despre Avva Dioscor: „Pâinea lui, de orz era, 
sau de linte, şi în tot anul punea început unei vieţi, zicând: «In anul 
acesta voiesc să nu mă întâlnesc cu nimeni, sau să nu grăiesc 
nicidecum, sau să nu mănânc fiertură, sau poamă, sau verdeţuri». 
Şi întru toată lucrarea pustniciei, aşa făcea în fiecare an. Şi 
sfârşind lucrarea unui an, o începea pe a celuilalt, şi aşa, către 
toate a dobândit nepătimirea, şi, întru acelea prin care se vedea pe 
sineşi micşorat, pe toate le-a biruit”. 

8. A mers oarecare din fraţi la Avva Isaia; iar el i-a spălat 
picioarele lui, apoi i-a pus o mână de linte, şi cum s-a înfierbântat, 
a dat-o în lături. Iar fratele i-a zis lui: „Incă n-a fiert, Avva!”. 
Răspuns-a acela: „Nu-ţi ajunge că ai văzut lumina de Paşti? Şi 
aceasta e mare mângâiere”. 

9. Zicea Avva loan Colovul că, mâncând Părinţii Schitului 
pâine şi sare, nici întru aceasta nu se nevoiau pe eişi, adică nici de 
aceasta nu se săturau peste măsură, şi, pentru aceasta, puternici 
erau spre lucrul lui Dumnezeu. 

10. Povestit-a Avva Casian că a mers Avva loan, care era 
egumen al unei Obşti mari, la Avva Paisie, care petrecea întru 
adâncă pustie de patruzeci de ani; şi avea către dânsul multă 
dragoste şi îndrăzneală, şi a zis stareţului: „Ce ai îndreptat atâta 
vreme depărtându-te şi de niciun om supărându-te?”. Iar el a 
răspuns: „De când m-am călugărit, niciodată nu m-a văzut soarele 
mâncând”. Zis-a şi Avva loan: „Nici pe mine mâniindu-mă”. 

11. Un bătrân şedea în obştea lui Teodosie, începătorul de 
obşte, care de treizeci de ani acest canon păzea în săptămână: din 
pâine şi apă se împărtăşea doar o dată, şi lucra neîncetat, iar din 
biserică nu ieşea niciodată. 

12. Se spunea despre Avva Macarie că dacă ar fi aflat 
vreodată vreme să mănânce împreună cu fraţii, de se va afla vin, 
pentru fraţi bea, şi pentru un pahar de vin, o zi nu bea apă. lar 
fraţii, pentru odihnă îi dădeau lui, iar stareţul cu bucurie lua, ca pe 
sineşi să se chinuiască. Dar ucenicul lui, ştiind lucrul, zicea 
fraţilor: „Pentru Domnul, nu-i daţi lui; iar dacă nu, se va chinui pe 
sineşi în chilie”. Şi aflând fraţii ce făcea stareţul, nu-i mai dădeau 
lui vin. 

13. Se spunea despre Avva Marcu Sihastrul: „De şaizeci şi 


trei de ani o lucrare ca aceasta avea: săptămânile postea, încât 
oarecare ziceau că este afară de fire. Şi lucra ziua şi noaptea, şi 
dădea săracilor din cele câştigate din lucrul lui, şi niciodată nu lua 
ceva de la cineva. lar către cei ce îi dădeau lui zicea: «Nu am 
trebuinţă a lua, că rucodelia mea mă hrăneşte pe mine şi pe cei ce 
vin la mine pentru Dumnezeu»”. _ 

14. Povestit-a un ucenic despre Starețul său: „In toţi cei 
douăzeci de ani nu s-a culcat pe coaste, ci în scaunul în care lucra, 
acolo şezând, dormea. Şi întru toţi aceşti ani, mânca o dată la 
două, sau patru, sau cinci zile. lar când mânca, avea o mână 
întinsă la rugăciune, iar cu cealaltă mânca. Şi întrebându-l ei pe 
dânsul: «Pentru ce faci aceasta?», răspuns-a stareţul: «Judecata lui 
Dumnezeu o pun înaintea ochilor mei, şi nu pot suferi». Iar odată, 
ieşind stareţul şi aflându-mă în curte dormind, a stat deasupra mea 
şi a plâns şi, mângâindu-se, zicea: «Unde oare este gândul acestuia 
că doarme aşa, fără de grijă?»” 

15. Alt stareţ şedea în pustie departe, iar un frate, mergând la 
dânsul, a aflat pe bătrânul bolnav. Şi l-a spălat pe el, şi din 
trebuinţele cele ce le adusese a făcut puţină fiertură, şi i-a adus lui 
să mănânce. lar bătrânul i-a zis lui: „Adevărat, frate, am uitat că 
oamenii au o odihnă ca aceasta”. Şi i-a adus lui şi un pahar de vin 
şi, văzându-l, a plâns, zicând: „Nu m-aş fi aşteptat să beau vin până 
la moarte”. 

16. Spunea un frate: „Am văzut pe un bătrân şezând într-un 
munte înalt, neluând nimic de la nimeni, ci, având puţină apă, îşi 
adăpa verdeata sa, şi aşa se ocârmuia de cincizeci de ani, niciodată 
ieşind din îngrăditura cea dinainte. Şi s-a făcut vestit pentru 
tămăduirile ce le făcea celor ce veneau la dânsul, şi aşa a adormit 
în pace, lăsând în loc cinci ucenici”. 

17. Zis-a un stareţ: „Am văzut bătrâni în pustia aceasta, 
şaptezeci de ani împlinind, şi nimic altceva mâncând decât numai 
buruieni şi finice [curmale]”. 

18. Se spunea despre un stareţ mare ce şedea în lavra lui 
Avva Petru că cincizeci de ani a făcut şezând în peştera sa, şi nici 
vin nu a băut, nici pâine nu a mâncat, fără decât tărâţe, şi se 
împărtăşea de trei ori în săptămână. 


PRICINA A ŞAPTESPREZECEA 


Felurite fapte de la Părinţi Sfinţi, deşteptând neputinţa noastră 
spre răbdare, şi cu covârşire învăţându-ne pe noi smerenia. 


I. A lui Paladie 


1. Marele Macarie Alexandrinul, nu o singură nevoinţă, ci fel 
de fel întrebuința; căci dacă auzea de vreun fel de nevoinţă făcut 
de cineva din cei nevoitori, se sârguia nu numai a-l împlini, ci şi a-l 
covârşi pe acesta. Şi auzind de la oarecine că taveniosiţii în tot 
Postul cel Mare mănâncă netrecând mâncarea prin foc, a hotărât 
întru sine ca şapte ani să se lepede de trebuinţa focului, şi mânca 
verdeţuri crude, şi dacă se afla ceva din legume muiate, mânca şi 
din acelea. 

2. Apoi a auzit de la altul că un bătrân mănâncă o litră de 
pâine; şi dumicând pâinea pe care o avea, a pus-o într-un borcan, 
hotărând să mănânce în fiecare zi atât cât putea scoate mâna. Şi 
ne povestea nouă după aceasta cu glumă: „Că, cuprinzând adică 
mai multe frânturi, nu eram lăsat să le scot pe toate, din pricina 
îngustimii borcanului, căci un vameş nu mă lăsa”. 

3. Şi în alţi trei ani, această înfrânare a îndreptat, patru sau 
cinci uncii”? de pâine mâncând, şi după măsura acestora bând şi 
apă. 

4. Hotărât-a acest diamant (nebiruit) să biruiască şi somnul, 
şi, precum povestea pe urmă, n-a intrat sub acoperământ vreme de 
douăzeci de zile şi nopţi, ci a petrecut sub cer senin, pârjolit de 
arşiţa zilei, şi de răceala nopţii îngheţând, ca să biruiască somnul. 
Şi zicea: „Dacă n-aş fi intrat degrabă sub acoperământ şi nu m-aş fi 
împărtăşit de somn, întru hulire aş fi venit, căci mi se uscaseră 
creierii. Deci, cât despre mine, zice, somnul l-am biruit, iar cât 
despre fire, ce are trebuinţă de somn, acesteia m-am supus, dând 
loc nevoii firii”. 

5. Sfântul acesta, şezând într-o zi în chilie, a fost împuns în 
picior de un ţânţar; iar el, după ce acesta se săturase de sânge, l-a 
zdrobit cu mâna, apoi, căindu-se - ca cel ce şi-a izbândit [s-a 
răzbunat] şi pe cel ce l-a împuns l-a omorât -, s-a pus pe sine sub o 
pedeapsă ca aceasta: ducându-se în lunca Schitului, care este în 
pustie, unde sunt ţânţarii, care sunt ca viespile de mari şi care cu 
ciocul [acul] lor pot străpunge şi pieile porcilor sălbatici. Deci 


78 O notă marginală zice aşa: „Uncia este cincizeci de dramuri (dramul 
este o veche măsură de greutate egală cu 3, 18-3, 23 grame)”. Astăzi se 
socoteşte că o uncie cântărea (în special în Antichitate) între 28 şi 35 de 
grame. 


şezând acolo şase luni, atât de mult a fost mâncat de ei, încât a 
scos bube peste tot trupul. Iar întorcându-se, nici n-a mai fost 
cunoscut de cei ce-l ştiau cine este din vedere, ci cunoşteau numai 
din glas că este Marele Macarie. Iar unii, văzându-l pe dânsul, şi 
neştiind ceea ce se făcuse, gândeau că s-a leproşat; iată deci ce fel 
de răbdare a arătat nevoitorul lui Hristos. 

6. Acesta, auzind despre Taveniosiţi că au mare vieţuire, 
schimbându-şi hainele şi îmbrăcându-se în port mirenesc, 
ducându-se în Tebaida cale de cincisprezece zile, a ajuns la 
mănăstirea Taveniosiţilor, şi cerea ca să se vestească pentru 
dânsul arhimandritului Pahomie, dar acestuia, deşi era proroc, din 
Dumnezeiască iconomie nu i s-a făcut atunci cunoscut de la Duhul 
cele despre Macarie. Şi chemat fiind înăuntru şi cu Pahomie 
întâlnindu-se, a zis: „Rogu-mă ţie, Doamne, primeşte-mă în 
mănăstirea ta ca să mă fac monah”. Zis-a Marele Pahomie: „lată, 
la bătrâneţe ai ajuns, cum poţi să te nevoieşti? Că aici sunt fraţi ce 
din tinereţe se nevoiesc şi cu ostenelile împreună au crescut, care 
şi suferă truda, iar tu, într-o vârstă ca aceasta, nu vei putea suferi 
ostenelile postniciei şi grijile; iar întunecându-te la minte, te vei 
întoarce iarăşi în lume, şi pe noi de rău ne vei grăi, iar pe tine te 
vei vătăma”. 

Iar Pahomie nu l-a primit, ci l-a întors înapoi; iar el a aşteptat 
lângă poartă flămând şapte zile, şi înştiinţându-se Pahomie de 
aceasta, l-a chemat iarăşi înăuntru şi i-a zis ca şi mai-nainte; iar el 
a răspuns: „Primeşte-mă, Avva, şi de nu voi posti ca fraţii, şi nu voi 
lucra ceea ce lucrează, atunci porunceşte să fiu lepădat din 
mănăstire”. Şi l-a primit pe dânsul şi l-a ridicat cu cei din 
mănăstire (adunarea de fraţi ai mănăstirii aceleia numără o mie 
patru sute de bărbaţi până astăzi). Apoi, trecând puţintică vreme, a 
sosit Postul Mare. 

Şi a văzut bătrânul pe fraţi feluri de petreceri alegându-şi: pe 
unul mâncând seara, precum este obiceiul, iar pe altul după două 
zile, iar altul după cinci, pe altul stând toată noaptea (la 
rugăciune), iar ziua la rucodelie, şi pe altul altfel de nevoinţă 
izvodind, precum îl îndemna pe fiecare osârdia şi puterea. Iar el, 
udând smicele de finic, a stat într-un unghi [colţ] şi, până n-a 
trecut Postul şi Paştele a venit, pâine n-a mâncat, nici apă, nici 
genunchii nu i-a plecat, nici nu s-a întins, nici altceva n-a gustat, 
fără numai puţine foi de varză crude. Dar aceasta, mi se pare mie, 
doar ca să se arate că mănâncă numai. lar ca să nu cadă întru 
slavă, nimănui n-a grăit niciun cuvânt, ci stătea tăcând, şi de sine 
lua aminte: cu inima neîncetat vorbind cu Dumnezeu şi rugându- 
se, iar cu mâinile împletind smicele. 

Văzând fraţii covârşitoarea lui răbdare, venind la Pahomie, au 


zis: „De unde ai nouă, Avva, pe acest fără de trup, spre a noastră 
osândire? Sau scoate-l pe acesta de aici, sau să ştii că noi toţi ne 
despărţim astăzi de tine”. Iar Marele Pahomie, înştiinţându-se de 
cele despre bărbatul acesta şi de nevoinţa lui cea mai presus de 
om, s-a rugat lui Dumnezeu să-i descopere cine este acesta care a 
arătat o răbdare ca aceasta. Şi i-a descoperit lui că acesta este 
Macarie Monahul. 

Atunci, venind Pahomie la dânsul, l-a apucat de mână şi l-a 
dus în casa de rugăciune şi, sărutându-l pe dânsul, a zis: „Vino, 
călugăre, nu eşti tu Macarie? Pentru ce ai ascuns de mine numele 
tău? Că de mulţi ani voiam să te văd, auzind cele despre tine. 
Mulţumescu-ţi că i-ai pălmuit [mustrat] pe copiii mei ca să nu 
cugete înalt despre nevoinţa lor. Rogu-te dar, de aici înainte, du-te 
la locul tău, că ne-ai folosit îndeajuns, şi te roagă pentru noi”. 
Atunci, poftit fiind de dânsul şi de fraţi, s-a dus şi a venit în chilia 
sa. 

7. Povestit-a mie acest om ceresc: „Odată, zice, am voit cinci 
zile mintea de la Dumnezeu nerăspândită a o face, şi nimic 
materialnic a cugeta, ci la Acela singur a lua aminte, şi la vedeniile 
cele mai presus de lume a mă uita. Deci aceasta hotărând-o întru 
sinemi, am încuiat chilia şi curtea pe dinafară, ca nu cumva să dau 
răspuns vreunuia ce va veni. Şi am stat începând de luni, 
poruncind minţii mele şi zicând ei: «Vezi, nu te pogori din ceruri, 
ai acolo îngeri, arhangheli, pe puterile cele de sus, pe heruvimi, pe 
serafimi, pe Dumnezeu, Făcătorul a toate. Petrece acolo şi nu te 
pogori mai jos de cer. Nu cădea în gânduri materialnice». Deci, 
petrecând întru acestea două zile, zice, aşa de tare am întărâtat pe 
dracul, încât s-a făcut văpaie de foc şi pe toate cele din chilia mea 
le-a ars, şi chiar rogojina pe care stăteam s-a aprins. lar eu, 
socotind că şi pe sine mă voi arde, şi temându-mă, a treia zi m-am 
depărtat de acea vedenie mai presus de lume, pogorându-mă către 
privirea lumii acesteia: şi am luat asupră-mi gânduri materialnice, 
ca să nu mi se socotească lucrul întru mândrie”. 


II. A aceluiaşi 


Este în Egipt un munte ce duce spre Schit, care se numeşte 
Ferti; întru acesta şed nevoindu-se ca la cinci sute de bărbaţi, între 
care era şi un oarecare bărbat, Pavel cu numele, monah prea bun, 
care în vremea pustniciei sale această vieţuire a avut: nu s-a atins 
niciodată de lucru, nici de vânzarea a ceva, şi n-a luat ceva de la 
cineva, afară de ce era să mănânce întru acea zi, ci lucrul lui era 
totdeauna neîncetata rugăciune. Acesta avea rânduite a face în 
fiecare zi trei sute de rugăciuni. Aducând nişte pietricele şi în 


sânul său băgându-le, cu dânsele număra rugăciunile, lepădând 
câte una la fiecare rugăciune. 

Şi mergând odată acesta la Marele Macarie ce se zicea 
„cetăţeanul Alexandriei”, i-a zis lui: „Avva Macarie, foarte sunt 
necăjit”. Şi l-a silit robul lui Dumnezeu Macarie să-i spună pricina 
pentru care este scârbit. Iar el i-a zis lui: „Intr-un sat locuieşte o 
fecioară ce se nevoieşte de treizeci de ani, iar afară de sâmbătă şi 
duminică nu mănâncă în toată vremea, ci după cinci zile, şi în 
fiecare zi face şapte sute de rugăciuni. De aceasta înştiinţându-mă, 
m-am deznădăjduit: că eu, bărbat fiind, zidit cu vârtutea trupului 
mai presus decât aceea, nu pot face mai mult de trei sute de 
rugăciuni”. I-a zis lui Sfântul Macarie: „Eu de acum am şaizeci de 
ani de când fac rânduială de o sută de rugăciuni, iar cele pentru 
hrană le lucrez cu mâinile, şi fraţilor, datoria vorbirii o dau, şi nu 
mă judecă conştiinţa cum că m-am lenevit vreodată, iar tu, dacă 
trei sute de rugăciuni făcând, te judeci de conştiinţă, arătat eşti că 
nu curat te rogi, şi, putând mai multe a te ruga, nu te rogi”. 


III. A aceluiaşi 


Oarecare Dorotei, sihastrul teban, locuia la cinci semne de 
cetatea Alexandriei, întru cele ce se numeau „pustniceşti”, căruia 
m-am dat de Sfântul Isidor preotul şi primitorul de străini al 
Bisericii Alexandrinilor. Că la acesta am venit dintru-nceput, tânăr 
fiind, rugându-mă a mă învăţa la viaţa călugărească. lar el, 
scoţându-mă din cetate, m-a dus la sihastrul Dorotei şi, dându-mă 
lui, l-a poftit să mă înveţe cele călugăreşti. lar bătrânul trăia cu 
viaţă foarte aspră, toată ziua adică, şi întru însuşi zăduful amiezii, 
în pustia de lângă mare el aduna pietre, şi pe acelea zidindu-le şi 
chilii făcând, le lăsa celor ce nu-şi puteau zidi chilii din pricina 
slăbiciunii. lar eu am zis odată către dânsul: „Ce faci, părinte, 
întru atâta bătrâneţe ucigându-ţi trupul tău întru cumplitul 
zăduf?”. Răspuns-a bătrânul: „Acesta mă ucide pe mine, şi eu îl 
ucid pe dânsul”. 

Şi mânca în fiecare zi şase uncii de pâine. lar câteodată şi 
verdeţuri simple şi un pahar cu apă. Martor este Dumnezeu că nu 
l-am văzut vreodată pe acesta întinzând picioarele, nici dormind cu 
dinadinsul pe rogojină ori pe pat, ci toată noaptea şezând, împletea 
împletitură din smicele de finic, cu pricina hranei. Iar eu, gândind 
că poate pentru mine arată o nevoinţă ca aceasta, m-am înştiinţat 
de la cei ce-l ştiau pe el mai bine dintru început - cei ce au fost 
ucenici ai lui, şi care mai apoi se nevoiau de sineşi - cum că o 
petrecere ca aceasta a avut: nu dormea niciodată într-adins, fără 
de numai atunci când lucra sau mânca, închidea ochii puţin oarece 
fiind tras de somn, încât de multe ori îi cădea bucăţica din gură în 
vremea mâncării de covârşirea dormitatului. 

Într-o zi, silindu-l eu pe dânsul a se da puţin pe rogojină şi 
rugându-l fierbinte, acela, întristându-se, a zis: „De vei pleca pe 
îngeri să doarmă vreodată, vei pleca întru aceasta şi pe sârguitor”. 
Iar odată, în ceasul al nouălea trimis fiind de dânsul ca să aduc apă 
din puț cu pricina împărtăşirii de ea, am văzut jos în puț o aspidă. 
Şi, înspăimântându-mă, de-a fuga m-am întors, iar el, frumos 
zâmbind, mult se uita la mine şi, clătinând încetişor cu capul, a zis: 
„De se va părea diavolului a băga în fiecare puț aspide, sau şerpi, 
sau broaşte țestoase, sau alte fiare veninoase, tu vei petrece 
niciodată bând?”. Şi ieşind el, şi la puț mergând, singur cu mâinile 
sale a umplut ciutura şi, crucea însemnând-o peste apă, întâi însuşi 
a sorbit, şi a zis către mine: „Unde crucea soseşte, acolo nimic nu 
poate răutatea satanei”. 


IV. Din Pateric 


Povestit-a Avva Daniil despre Avva Arsenie că odată a chemat 
pe Părinţii mei, pe Avva Alexandru şi pe Zoil, şi, smerindu-se pe 
sineşi, a zis lor: „De vreme ce mă luptă dracii, şi nu ştiu dacă mă 
vor fura în somn, osteniţi-vă cu mine în noaptea aceasta şi mă 
păziţi de voi dormita la priveghere” Şi a şezut de cu seară unul de- 
a dreapta lui şi unul de-a stânga, tăcând, şi au povestit: „Noi adică 
am dormit şi ne-am trezit, iar pe dânsul nu l-am simţit nicidecum 
dormitând, fără numai spre ziuă, când l-am văzut pe dânsul trei 
răsuflări suflând, şi, de îndată ce s-a deşteptat, a zis: «Aşa-i că am 
dormitat?» Iar noi, răspunzând, am zis: «Nu ştim»”. 

1. Povestit-a acelaşi despre Avva Arsenie că toată noaptea o 
săvârşea de-a pururea priveghind, iar când ajungea spre ziuă, 
adormea pentru fire. Şezând, zicea somnului: „Vino, robule rău”. 
Şi-l răpea puţintel, şi îndată se scula. 

2. Zicea Avva Arsenie: „Ajunge călugărului să doarmă un ceas 
de va fi nevoitor”. 

3. Zis-a Avva Visarion: „Patruzeci de zile şi nopţi am petrecut, 
în mijlocul spinilor stând şi nedormind, ca să biruiesc somnul”. 

4. Iarăşi a spus acesta: „Patruzeci de ani nu m-am pus pe 
coaste, ci şezând sau stând dormeam”. Acest bătrân, ca una din 
cele zburătoare în aer, fără de tulburare şi fără de grijă şi-a 
săvârşit toată vremea sa: neagonisind nimic pe pământ, nici ceva 
prea mic, nici carte, nici haină, afară de una, şi aceea ruptă, şi nici 
sub acoperământ nu intra vreodată, ci în pustii şi în locuri 
nelocuite sub cerul senin totdeauna răbdând, şi cu frigul şi cu 
căldura luptându-se, mai presus de nevoile trupului s-a făcut. Iar 
dacă vreodată venea la vreun loc locuit, mergea la vreo mănăstire, 
în afara porţii şezând şi plângând, de parcă ar fi scăpat dintr-o 
înecare de corabie. Şi dacă era întrebat pentru ce plânge, zicea 
aşa: „Pentru cele ce le-am pierdut, adică bogăţia şi slava cea 
dinainte şi neamul cel bun, dintru care ticăloşeşte am căzut”. Iar 
dacă era chemat să intre în mănăstire ca de hrană să se 
împărtăşească, cu dânşii nu se pleca. Dându-i lui pâine, îi ziceau: 
„Primeşte aceasta, şi pe cele ce le-ai pierdut, puternic este 
Dumnezeu ca iarăşi să ţi le dea”. Iar el, pâinea primind-o, ofta tare 
şi zicea: „Nu ştiu de voi afla cele ce le-am pierdut, însă de căutat, 
pe cât voi putea, nu voi înceta”. Şi aşa făcând, şi-a săvârşit 
călătoria sa. 


PRICINA A OPISPREZECEA 


Cum se cuvine a purta grijă de trup şi ce sunt nevoinţa cea cu 
socoteală şi înfrânarea. 


I. Din viaţa Sfântului Antonie 


1. Marele Antonie, atunci când voia să mănânce sau să 
doarmă sau alte nevoi ale trupului să plinească, se ruşina, socotind 
partea cea gânditoare a sufletului. Şi de multe ori, împreună cu 
mulţi călugări vrând să mănânce, aducându-şi aminte de hrana 
duhovnicească, se lepăda şi pleca departe de la dânşii, socotind că 
se va ruşina de l-ar vedea alţii mâncând. Mânca însă deosebi 
pentru nevoia trupului, iar de multe ori şi cu fraţii, sfiindu-se de 
aceasta, dar îndrăznind către cuvinte de folos, şi zicea: „Trebuie ca 
toată îndeletnicirea să fie pentru suflet mai vârtos decât pentru 
trup, şi a lăsa puţină vreme trupului pentru nevoile lui, iar toată 
cealaltă vreme a o îndeletnici pentru suflet şi folosul acestuia a-l 
căuta, ca să nu se tragă acesta de dulceţile trupului. Că aceasta 
este cea zisă de Mântuitorul: Nu vă îngrijiţi cu sufletul, ce veţi 
mânca sau ce veţi bea, şi nu vă răspândiți (cu mintea), că pe 
acestea le caută toate limbile lumii, că ştie Tatăl vostru că aveţi 
trebuinţă de acestea toate. Insă căutaţi Împărăţia Lui, şi acestea 
toate se vor adăuga vouă (Luca 12: 29-31). 

2. Zicea Marele Eftimie cum că preabună este înfrânarea care 
nu ajunge până la săturare, adică, încă mai trebuindu-ne nouă 
hrană, să ne sculăm [de la masă], de care trebuie a ne împărtăşi 
mai puţin decât este [de obicei] trebuinţa. 


II. Din viaţa Sfintei Singlitichia 


Zicea Fericita Singlitichia că nu toată nevoinţa este lămurită; 
căci este nevoinţă întinsă şi de la vrăjmaşul, dar şi ucenicii fac 
aceasta. Deci cum vom deosebi nevoinţa cea Dumnezeiască şi 
împărătească de cea tirănească şi diavolească? Arătat este că din 
măsurare. Deci în toată vremea ta, un canon al postului să-ţi fie 
ţie: nu posti patru sau cinci zile într-o vreme, iar în cealaltă, întru 
mulţimea mâncărurilor să opreşti puterea lui; că în tot locul, 
nemăsurarea este făcătoare de stricăciune. Nu cheltui deodată 
toate armele tale, ca nu cumva, aflându-te lipsit în război, să te faci 
lesne robit. Armele noastre sunt trupul, iar sufletul este ostaşul; şi 
de amândoi poartă de grijă către cele trebuincioase. 

Tânăr fiind şi sănătos, posteşte, că vor veni bătrâneţile cele 
cu slăbiciune. Invistierează merinde atât cât mai poţi, ca, slab 


fiind, să le afli. Posteşte cu socoteală şi cu de-amănuntul, vezi să 
nu se vâre vrăjmaşul întru negustoria postului tău, ci fii zaraf 
iscusit, după glasul Domnului, şi împărăteasca închipuire”? cu de- 
amănuntul cunoaşte-o. Că sunt şi închipuiri viclene care fură 
aurul, ce pare că e tot aceeaşi, dar se deosebeşte în însuşiri. Deci 
aurul este postul, înfrânarea şi milostenia. Dar şi elinii pun înainte 
tiraniceasca lui icoană, încă şi ereticii printr-acestea se laudă. Iar 
tu vezi pe aceştia şi fugi de ei ca de nişte chipuri viclene şi ia 
aminte vârtos, ca să nu te păgubeşti cu lucrurile lor şi aşa să cazi 
fără iscusinţă. 


III. Din Pateric 


1. Intrebat-a Avva Iosif pe Avva Pimen: „Cum trebuie a 
posti?” 

Şi i-a răspuns lui: „Eu voiesc ca monahul să mănânce în 
fiecare zi, câte puţin mâncând, ca să nu se sature”. 

Iar Avva Iosif i-a zis: „Când erai mai tânăr, nu posteai la două 
zile?” 

Iar bătrânul a zis: „Adevărat, şi trei, şi patru. Toate acestea 
le-au cercat Părinţii ca nişte puternici, şi au aflat că mai bine este 
a mânca în fiecare zi, dar puţin; şi deci această cale împărătească 
ne-a dat nouă, căci este uşoară şi folositoare”. 

2. Zis-a iarăşi acesta: „Cele peste măsură, toate de la draci 
sunt”. 

3. Era un oarecare vânător prin pustie, vânând fiare sălbatice, 
şi a văzut pe Avva Antonie făcând haz cu fraţii; şi vrând bătrânul a- 
l adeveri pe dânsul cum că câteodată trebuie să se pogoare 
fraţilor, i-a zis lui: „Pune săgeată în arcul tău şi-l întinde”. Iar el a 
făcut aşa şi l-a întins. Şi iarăşi a zis: „Mai întinde”. Şi a întins. Şi 
iarăşi a zis: „Mai întinde”. Şi i-a răspuns vânătorul: „Dacă peste 
măsură voi întinde, se frânge arcul”. Zisu-i-a lui bătrânul: „Aşa şi 
cu lucrul lui Dumnezeu: dacă ne vom întinde asupra fraţilor mai 
presus de măsură, degrabă se vor vătăma. Deci se cuvine, vremea 
chemând, să ne pogorâm fraţilor”. 

4. Mers-a Avva Isaac la Avva Pimen; şi, văzându-l pe dânsul 
turnând puţintică apă pe picioarele sale, şi ca cel ce avea 
îndrăznire către dânsul, i-a zis lui: „Cum unii au uneltit necruţarea, 
aspru purtând-se cu trupurile lor?” 

Şi a zis Avva Pimen. „Noi nu ne-am făgăduit a fi omorâtori de 
trup, ci omorâtori de patimi”. 

5. Un frate a întrebat pe Avva Sarmata, zicând: „Avva, îmi zic 


79 Întipărire, imprimare; vorbeşte de chipul împărătesc al lui 
Dumnezeu din om. 


mie gândurile: «Nu lucra, ci mănâncă, bea, dormi»”. 

Răspuns-a lui bătrânul: „Când flămânzeşti, mănâncă; când 
însetezi, bea; când dormitezi, dormi”. 

Şi s-a dus fratele. Iar după întâmplare, a venit alt stareţ la 
acel frate, şi el i-a vestit stareţului cele ce i-a zis lui Avva Sarmata, 
şi i-a zis lui bătrânul: „Aceasta este ceea ce ţi-a zis ţie Avva 
Sarmata: «Când vei flămânzi tare şi când vei înseta până să nu mai 
poţi, atunci mănâncă şi bea. Iar când vei priveghea foarte mult şi 
vei dormita, dormi. lar afară de silnică trebuinţă, nimic din acestea 
să nu faci»”. 

6. Zis-a un bătrân: „Se află om care mănâncă mult, şi încă 
este flămând, şi este altul care mănâncă puţin, şi se satură; iar cel 
ce mănâncă mult şi încă nu se satură va avea (lua) mai multă plată 
decât cel ce mănâncă puţin şi se satură”. 

7. Zis-a iarăşi: „De este trupul tău neputincios, după dânsul fă 
şi tu trebuinţa ta, ca nu cumva să cazi la boală şi să cauţi apoi 
bucate şi să îngreuiezi pe cel ce-ţi slujeşte ţie”. 

8. Povestitu-s-a despre Avva Netra, ucenicul lui Avva Siluan, 
că şedea în chilia lui în Muntele Sinai şi cu bună măsură se 
ocârmuia pe sineşi la trebuinţa trupului. Iar când s-a făcut episcop 
în Faran, multă petrecere aspră arăta. Şi i-a zis ucenicul lui: 
„Părinte, când erai în pustie, nu te sporeai aşa”. Şi a răspuns 
bătrânul: „Acolo era pustie, şi linişte, şi sărăcie, şi voiam a 
chivernisi trupul, ca să nu slăbesc şi să caut cele ce nu aveam. lar 
aici lume este, şi pricini sunt, şi dacă mă voi bolnăvi aici, este cine 
să mă sprijine, ca să nu pierd pe monah [Schima monahală]”. 

9. La Avva Meghetie al doilea, ce locuia în Muntele Sinai, a 
mers oarecare stareţ şi a întrebat pe dânsul, zicând: „Cum petreci, 
frate, în pustia aceasta?”. Iar el a zis: „Postesc câte două zile, şi 
mănânc câte o pâine”. Iar bătrânul i-a zis: „De vei voi să mă asculti 
pe mine, mănâncă în fiecare zi câte o jumătate de pâine”. Şi făcând 
aşa, a aflat odihnă. 

10. Un frate a întrebat pe un stareţ, zicând: „Cum se cuvine a 
săvârşi măsura postului?”. Şi a zis stareţul: „Nimic peste cea 
poruncită; căci mulţi, voind mai presus de puterea lor să 
postească, mai pe urmă, nici puţin nu au putut săvârşi”. 


IV. A lui Antioh Pantectul 


Postul este nu numai a mânca târziu, ci şi puţin a mânca; iar 
nevoinţă nu înseamnă a mânca peste două sau trei zile, ci a nu 
mânca multe feluri. Că nevoinţă este masa scurtată într-un fel de 
mâncare, iar postul cel fără de socoteală este cel ce pe vremea cea 
hotărâtă mesei o aşteaptă, iar în ceasul mâncării, fără de frâu 


pornindu-se către masă, împreună cu trupul şi pe minte întru 
dulceaţa celor înainte puse o leagă. 


V. A lui Isaia Pustnicul 


Liniştindu-te în chilia ta, rânduieşte-te pe sineţi întru 
mâncare, dând trupului tău trebuinţa, ca să te poarte a-ţi face 
slujirile tale şi ca să nu voieşti a merge afară. Iar de-ţi vor vâri ţie 
dracii nevoinţă peste puterea ta, să nu-i asculţi pe dânşii, că-l 
înfierbântează pe om întru tot lucrul pe care nu-l poate, până când 
va cădea în mâinile lor şi se bucură de dânsul. 

Deci tu dă trebuinţa trupului tău, încât să te scoli atunci când 
încă mai voieşti a mânca; şi nimic nu mânca întru dulceaţă şi în 
pofta gustului - fie bun, fie rău. De se va face nevoie de vin, 
primeşte până la trei pahare“. Şi nu dezlega porunca pentru 
prieteşug. Nu fi lacom cu pântecele la bucate ca să nu se înnoiască 
întru tine greşelile tale cele mai dinainte. Să nu iubeşti vin întru 
beţie, ca să nu te lipseşti de veselia lui Dumnezeu. Nevoinţa cea 
sufletească este a uri răspândirea, iar a trupului este sărăcia. 
Căderea sufletului este a iubi răspândirea, iar îndreptarea lui este 
liniştea cea întru cunoştinţă. Deci, de voieşti, frate, a da pocăință 
lui Dumnezeu, păzeşte-te pe sineţi de multa băutură de vin. Că 
aceasta înnoieşte toate patimile şi izgoneşte frica lui Dumnezeu 
din suflet. 


VI. A lui Avva Marcu 


Se cuvine ca cei ce se nevoiesc, după ce încep, să şi 
săvârşească, şi cei tineri, şi cei mai bătrâni, sănătos având trupul, 
să nu se teamă de necaz, ci cu toată osârdia să primească pe 
preafolositorul şi temeinicul post. Cu cumpăna a mânca pâinea, şi 
cu măsura apa a o bea, din vreme în vreme; atât cât ne aflăm 
flămânzind şi însetoşând, de la cină să ne depărtăm, şi de la 
slujirea cea de nevoie către Dumnezeu să nu fim opriţi de dulceaţa 
mâncării. Dacă, mâncând, vom voi să ne săturăm, degrabă 
trândăvindu-ne, spre altă poftire ne vom abate; şi dacă dintr-însa 
împărtăşindu-ne ne vom sătura, şi pe aceasta asemenea iarăşi ca şi 
pe cea dintâi, dispreţuind-o, o vom părăsi, căci nu este cu putinţă, 
să ne săturăm, dacă vom petrece întru poftirile pe care ni le 
izvodim spre mângâiere. 

Ce este mai dulce şi mai scump între bucate decât mana? Şi 
după ce aceasta mâncând-o, s-a săturat Israil, când nu avea ceva 
mai bun a pofti, bucatele cele mai proaste a poftit: usturoi şi ceapă 


3 Paharele de atunci nu erau atât de mari precum cele de acum. 


(cf. Num. 11: 5); aşa încât putem socoti că înăuntrul saţiului este 
sădită poftirea altui lucru. Deci, dacă când ne săturăm de pâine 
poftim altele, pe aceasta mâncând-o să nu ne săturăm, ca de 
aceasta, flămânzi fiind, totdeauna să poftim a ne sătura, şi aşa de 
vătămarea cea din poftire să scăpăm, şi dreptatea cea din 
înfrânare să o câştigăm. 

Dar poate că va zice cineva din cei ce se află mai cu lenevire 
către post: „Au doară păcat este a se împărtăşi omul din hrană?”. 
Noi nu sfătuim aceasta de ca şi cum ar fi păcat de care să ne 
păzim, ci pentru că dintru aceasta urmează păcatul. Şi Israil n-a 
păcătuit poftind, ci prin poftire - căci prin poftire asupra lui 
Dumnezeu grăind, a păgânătăţit; că au zis: Au doară va putea 
Dumnezeu să gătească masă în pustie? (Ps. 77: 22). Şi după ce s-a 
gătit lor, atunci s-a aprins mânia lui Dumnezeu întru dânşii, şi a 
împiedicat pe cei puternici ai lor, ca nu trăind altă mâncare să 
poftească, şi cuvinte asupra Celui Inalt să grăiască şi să se stingă 
cei rămaşi ai lor. Mare lucru este a-l stăpâni pe neruşinatul 
pântece, că le este dumnezeu celor biruiţi de dânsul; iar cel ce îl 
îngăduie pe dânsul nu este cu putinţă să fie nevinovat. 

Şi nu numai al saţiului este lucrul cel primejduit, ci şi al 
postirii: căci când trecem noi mai multe zile, de nimic 
împărtăşindu-ne, trândăvirea încăpere luând, se va ridica asupră- 
ne şi ne va lupta pe noi. Şi privegherea noastră cea din noapte în 
somn o preface, iar rugăciunea zilei, în gânduri trupeşti, că din 
somn nu folosim nimic, iar din trupeştile gânduri mai vârtos ne 
vătămăm prea mult. Iar dacă începem, nevoindu-ne noi, chipurile, 
mai presus decât alţii, şi mare a cugeta şi pe cei mai mici a-i 
defăima, este lucru mai cumplit decât toată greşeala. Că, precum 
un plugar, dacă, cu multe cheltuieli pe a sa țarină lucrând-o, 
nesemănată o va lăsa, spre pagubă s-a ostenit, aşa şi noi, dacă 
trupul nostru cu multă luare aminte îl vom robi, dar pe cuvântul 
rugăciunii nu-l vom semăna, mai vârtos împotriva noastră ne-am 
silit. 

Dar poate că va zice cineva: „Care este trebuinţa postului, 
întru rugăciune sau întru dreptate?”. Multă, în tot felul. Că precum 
cineva din lucrătorii de pământ, dacă în țarină va semăna 
neînnoind pământul, în loc de grâu va culege mărăcini, aşa şi noi, 
dacă trupul nostru, cu postul nechinuindu-l, cuvântul rugăciunii îl 
vom semăna: în loc de dreptate, păcat vom aduna. Că trupul acesta 
din acel pământ este; şi dacă nu atâta grijire va dobândi cât acela, 
rodul dreptăţii niciodată nu-l va odrăsli. 

lar acestea le zicem nu ca înlăturând pe cei ce pot să se 
folosească din post, ci pe cei ce voiesc a nu se vătăma 
îndemnându-i; că în ce chip foloseşte pe cei ce se apropie cu 


socoteală de dânsul, aşa vatămă pe cei ce se lipesc fără socoteală 
de dânsul. Deci cei ce se îngrijesc de folosul lor, datori sunt să se 
păzească de vătămarea lui, adică de slava deşartă pe care o aduce, 
şi pâinea pe care voim s-o mâncăm, urmând împlinirii acelei postiri 
ce ne-am hotărât-o nouă înşine, pe aceasta să o despărţim întru 
zilele flămânziei: ca, câte puţintică parte în fiecare zi mâncând, să 
amuţim cugetul nostru cel trupesc, şi inima să o avem întărită 
întru folositoarea rugăciune, ca, prin puterea lui Dumnezeu de 
îngâmfare păzindu-ne, să petrecem întru smerita cugetare, toate 
zilele vieţii noastre să le grijim, fără de care nimeni nu va plăcea 
lui Dumnezeu. 


VII. A Sfântului Diadoh 


În ce chip de mulţimea bucatelor se îngreuiază trupul, 
fricoasă oarecum şi anevoie mişcată pe minte lucrând-o, tot aşa şi 
slăbind de multa înfrânare, posomorâtă şi iubitoare de grăire 
săvârşeşte partea cea văzătoare a sufletului. Deci trebuie după 
mişcările trupului a găti hrana, ca atunci când este sănătos să se 
chinuiască cu măsură, iar când este slab, să se ajutoreze cu 
măsură, căci nevoitorul nu trebuie să se slăbănogească cu trupul, 
ci, pe cât poate, să ajungă spre nevoinţă, ca, prin vârtutea 
trupului, sufletul să se curețe după cuviinţă. 

Postul are adică de sineşi fală, dar nu către Dumnezeu, căci 
este unealtă către întreaga înţelepciune*!, îndreptând pe cei ce 
voiesc. Deci nu se cuvine ca nevoitorii blagocestiei să cugete mare 
pentru dânsul, ci să aştepte numai în credinţa cea întru Dumnezeu 
sfârşitul scopului după care se doresc. Că nici cei ştiutori de 
oricare din meşteşuguri nu se fălesc vreodată din lucrarea 
uneltelor breslei, ci fiecare aşteaptă să isprăvească lucrul de care 
s-a apucat, ca dintru acela să arate măiestria meşteşugului lor. 

În ce chip pământul, cu măsură adăpându-se sămânţa cea 
semănată, o răsare curată şi cu multă adăugire [belşug], de se va 
îmbăta de multe ploi, va scoate numai mărăcini şi pălămidă, tot 
aşa şi pământul inimii, dacă puţin vin vom folosi, va da în sus la 
iveală, curate, seminţele lui cele fireşti, iar pe cele semănate într- 
însul de la Duhul Sfânt le va aduce bine înfrunzite foarte şi mult 
roditoare; iar dacă se va face cu totul udat de multa băutură, cu 
adevărat va preface întru mărăcini şi pălămidă toate gândurile 


51 owppoovbvnc este tradus de traducători în cele mai diverse feluri, 
urmând contexte diferite. Varianta „întreaga înţelepciune” a fost aleasă 
de traducătorii mai vechi ca fiind cea mai potrivită, ea incluzând toate 
implicaţiile termenului: cumpătare, dreaptă cugetare, raționalitate, 
sănătate a minţii, autocontrol, curăţie, cuminţenie etc. 


sale. 

Când mintea noastră, în valul multei băuturi va înota, nu 
numai la idolii cei plăsmuiţi în somn de la draci se va uita cu 
împătimirea, ci şi întru sineşi îşi plăsmuieşte cu înfocare oarecare 
fete frumoase. Căci înfierbântându-se organele cele împreunătoare 
de fierbinţeala vinului, toată nevoia minţii va să-şi pună înainte 
umbra cea îndulcitoare a patimii. 

Deci ni se cuvine ca, întrebuinţând buna măsurare, de 
vătămarea cea din poftă să fugim. Căci atunci când mintea nu are 
dulceaţă ca s-o târască către zugrăvirea păcatului, rămâne cu totul 
nenălucită şi nemoleşită. 


VIII. A lui Avva Casian 


Părinţii noştri, nu un canon al postului, niciun chip al 
împărtăşirii de mâncăruri, nicio măsură tuturor au hotărât, pentru 
că nu toţi au aceeaşi vârtute sau vârstă, ori din pricina slăbiciunii, 
ori din pricina aşezării mai nestatornice a trupului. Însă un scop au 
dat tuturor: să fugă de saţiu şi să se întoarcă dinspre săturarea 
pântecelui, iar cercând ei postul cel din fiecare zi, au socotit cum 
că este mai folositor şi mai ajutător către curăţenie decât postul 
cel ce se trage peste trei zile, sau patru, sau care se întinde pe o 
săptămână. Căci zic cum că cei ce se întind fără măsură la post 
folosesc de multe ori hrană peste măsură, încât dintru aceasta, 
uneori, cu covârşirea flămânziei slăbănogesc trupul şi către 
Dumnezeieştile slujiri se fac mai leneşi; iar alteori, cu mulţimea 
mâncărurilor îngreuindu-se, trândăvie şi moleşeală fac în suflet. Şi 
iarăşi au cercat şi au cunoscut că nu tuturor este potrivită 
împărtăşirea de  verdeţuri, adică celor sănătoşi, ci celor 
neputincioşi; nici tuturor împărtăşirea de legume, şi nici de hrana 
pâinii celei uscate nu se pot folosi toţi, adică cei slabi, ci cei 
sănătoşi. Şi au zis că unul mâncă două litre de pâine şi încă este 
flămând, iar altul, mâncând o litră sau şase uncii, se satură. Deci, 
precum s-a zis, un hotar al înfrânării s-a dat tuturor, adică să nu se 
amăgească cu săturarea pântecelui, nici să se târască furaţi de 
îndulcirea gâtlejului. Căci înfocatele săgeți ale curviei s-au obişnuit 
a le aprinde nu numai deosebirea felului bucatelor, ci şi mulţimea 
mâncărurilor; căci cu orice fel de hrană umplându-se pântecele, 
seminţele neastâmpărării le naşte. Şi iarăşi, nu numai beţia vinului 
s-a obişnuit să îmbete mintea, ci şi saţiul apei, dar şi covârşirea 
tuturor mâncărurilor, mahmură şi adormită o face pe aceasta. 
Sodomitenilor nu beţia vinului sau a felurilor de bucate se făcură 
pricină de prăpădire, ci saţiul pâinii, după prorocul (cf. lezechiel 


8 Vezi nota de la Pricina a Şaptesprezecea, primul fragment. 


16: 49). 

Slăbiciunea trupului nu stă împotrivă curăţării inimii când 
luăm aminte la trup nu cu cele ce voieşte dulceaţa, ci prin cele pe 
care le cere neputinţa. 

Trebuinţa bucatelor este bună numai atât cât slujeşte spre a 
trăi, nu spre a ne robi pornirilor poftei. 

Bine-măsurata împărtăşire de bucate de sănătatea trupului 
poartă grijă, şi nu jefuieşte sfinţenia. 

Hotar al înfrânării pe care Părinţii l-au dat, acesta este: cel ce 
se împărtăşeşte din mâncare, încă fiind înăuntru poftirea, de dânsa 
să se depărteze şi să nu aştepte săturarea. Incă şi Apostolul, 
zicând: Grija de trup să nu o faceţi spre poftă (Rom. 13: 14), nu a 
oprit pe cea de nevoie chivernisire a vieţii, ci silinţa cea iubitoare 
de dulceaţă. 


IX. Din Pateric 


1. Făcutu-s-a pomenire în muntele lui Avva Antonie, şi s-a 
aflat acolo ulcior de vin; dar luând unul din bătrâni un vas mic şi 
un pahar, a adus la Avva Sisoe şi i-a dat lui, şi a băut; aşijderea şi a 
doua oară, şi a primit; adusu-i-a lui şi a treia oară, şi n-a primit, 
zicând: „Încetează, frate, au nu ştii că este de la satana?”. 

2. Întunecarea sufletului se face din neorânduiala vieţuirii, iar 
măsura vremii întru vieţuire luminează cugetul şi izgoneşte 
tulburarea; că tulburarea cugetului cea din neorânduială face 
întunecare în suflet, dintru care se face neorânduială şi 
amestecare [confuzie]. Iar din orânduială se naşte pacea, şi din 
pace se naşte lumina în suflet, iar din lumina păcii se descoperă în 
cuget văzduhul cel curat; şi după măsura după care inima se 
apropie de înţelepciune, după aceea şi darul îl primeşte de la 
Dumnezeu. 

Deci, de voieşti să te apropii de Dumnezeu întru inima ta, 
întâi întru cele trupeşti arată-l Lui dorirea ta, adică întru lipsa 
trebuinţei, întru împărtăşirea de un fel de mâncare, în orânduială 
şi întru celelalte nevoinţe, şi întru reaua-pătimire a trupului cu 
socoteală şi cu cunoştinţă făcută. Că de aici şi Domnul a pus 
temelia desăvârşirii: din reaua-pătimire în pustie începând, aşa şi 
tu te vei sui către cele mai mari şi desăvârşite, şi gânditor la 
Dumnezeu te vei apropia cu ajutorul darului. 

Mare putere este acea mică vieţuire ce îndelung petrece; căci 
o adânceşte ca pe piatra cea vârtoasă. Să nu socoteşti, frate, că 
cele dinăuntru gânduri se opresc într-alt fel, fără decât numai din 
obişnuirea trupului în buna rânduială. 


PRICINA A NOUĂSPREZECEA 


Cum se cuvine a prăznui iubitorul de Dumnezeu, şi care este şi în 
praznice hrana Părinților. 


I. Din Pateric 


1. Zis-a un stareţ: „De-ţi va zice ţie gândul să faci în praznice 
fel de fel de bucate, să nu asculţi de el, de vreme ce iudaiceşte 
prăznuieşti, că aceia gătesc aşa; iar mâncarea cea bună a 
monahului este plânsul şi lacrimile”. 

2. Se spunea despre Avva Eladie că pâine şi sare mânca 
totdeauna, ca şi ceilalţi schitioţi. lar când veneau Paştile, zicea 
către sineşi: „Acum ceilalţi fraţi mănâncă pâine şi sare, după 
obicei, iar eu dator sunt a face puţină osteneală pentru Paşti; şi de 
vreme ce în celelalte zile mănânc şezând, acum, că sunt Paştile, să 
mă ostenesc puţin şi să mănânc stând”. Şi aceasta o făcea de-a 
pururea la Paşti. 

3. Zis-a oarecine din Părinţi: „Ştiu pe un frate, la Chilii fiind, 
că posteşte săptămâna Paştilor, şi dacă fraţii s-au adunat seara, a 
fugit, ca să nu mănânce la biserică, şi şi-a făcut puţintele sfecle 
opărite, şi a mâncat fără de pâine”. 

4. Zis-a un stareţ: „Intru Dumnezeieştile cuvinte să ne 
răsfăţăm, şi întru povestirile Sfinţilor Părinţi să prăznuim, nu cu 
pântecele răsfăţându-ne, ci duhovniceşte veselindu-ne”. 

5. Povestit-a nouă Avva Pavel Capadocianul: „Când s-a făcut 
pustiire de la perşi, am fugit şi noi din mănăstirea noastră şi ne-am 
risipit. Şi intrând eu în Țarigrad [Constantinopol], am aflat după 
întâmplare o corabie, vrând a purcede către Alexandria, şi, dând 
plata, am intrat într-însa, şi peste puţine zile am venit în 
Alexandria. Şi aflând acolo călugări din muntele Nitriei, am 
călătorit împreună cu dânşii. Şi ajungând la munte, am locuit 
împreună cu unul din bătrâni şi, petrecând împreună cu dânsul un 
an şi trei luni, m-am dus la egumenul muntelui şi i-am zis lui: „Fă 
milă, părinte, şi-mi dă chilie pentru a mă linişti, că nu pot să 
trăiesc împreună cu bătrânul, că nu păzeşte rânduiala călugărilor 
şi nici a mirenilor: că mă sileşte a posti duminica şi în celelalte 
praznice, şi în Penticostar; şi ce e mai cumplit e că nici nu mă lasă 
să cânt canoane şi tropare, pe care toţi obişnuiesc a le cânta; încă 
şi în zilele Marelui Post: afară de sâmbătă şi duminică, nici de 
pâine, nici de vin, nici de untdelemn nu ne împărtăşim, ci cu 
poame ne îndestulăm, la două zile mâncând”. 

Şi mi-a răspuns stareţul, egumenul muntelui: „De voieşti să te 
mântuieşti, întoarce-te, frate, şi locuieşte împreună cu bătrânul. 


Că cel ce pofteşte mântuire, nici în Praznic, nici în duminică nu se 
cuvine a conteni din slavoslovia lui Dumnezeu, care de la post şi de 
la priveghere se împuterniceşte şi se păzeşte. Că precum peştele 
nu poate trăi fără apă, aşa şi monahul, fără de neîncetată 
rugăciune şi postire şi priveghere, nu poate nicidecum a trăi şi a 
petrece după Dumnezeu. lar îndoite zile de post este potrivit 
numai sihaştrilor, aşijderea şi din poame adică a se împărtăşi, iar 
de pâine a se depărta nu-i lucru folositor, nici lăudat, căci are 
dovadă de slavă deşartă. lar aceea adică patruzeci de zile a se 
înfrâna, adică în Sfântul Post, iar în cincizeci a dezlega, şi a se 
odihni adică în Penticostar, se cuvine mirenilor şi bogaţilor, nu 
călugărilor. Aşijderea şi tropare şi canoane a cânta, şi glasuri a 
viersui, preoţilor celor din lume şi celorlalţi este cuviincios. Că 
pentru aceasta s-a obişnuit a se aduna şi norodul în biserici. lar 
călugărilor celor ce petrec departe de gâlcevile lumii, una ca 
aceasta nu numai că nu este folositoare, ci, de multe ori, şi 
solitoare de vătămare se face. Că precum pescarul prin undiţă şi 
prin vierme vânează peştele, aşa şi diavolul, prin înseşi troparele şi 
cântarea întru slava deşartă şi în plăcerea de oameni şi iubirea de 
dulceaţă, poate încă şi în curvie ca într-o groapă să-l surpe pe 
monah. Căci cântarea este departe de călugărul cel ce voieşte 
întru adevăr a se mântui”. 


II. A Sfântului Efrem 
Praznicul călugărului este păzirea poruncilor lui Hristos; iar 


mângâierea lui, a nu face rău. Veselia monahului este călătoria 
către Domnul; iar lauda lui, frica Domnului. 


PRICINA A DOUĂZECEA 


Că mare rău este mâncarea într-ascuns, pentru că aceasta poate 
Chiar şi numai singură să piardă pe monah. 


I. A lui Grigorie Dialogul 


O călugăriţă oarecare din mănăstirea ocârmuită de Marele 
Echitie, intrând în grădină şi văzând o varză, a poftit să o ia, şi, 
nici chipul crucii făcând, ca o lacomă cu pântecele pe aceea a 
mâncat-o, şi îndată a intrat într-însa duh necurat care a trântit-o la 
pământ. Şi văzând cei de faţă ceea ce se făcuse, i-au vestit degrabă 
părintelui Echitie, ca, degrabă venind, să o ajute pe ceea ce se 
primejduia. 

Şi îndată intrând părintele în grădină, a început dracul cel ce 
o trântise pe dânsa, de ca şi cum dădea seama prin gura ei, să 
strige şi să grăiască: „Eu ce-am făcut? Că şezând eu deasupra 
verzei, a venit ea şi m-a îmbunat”. Iar omul lui Dumnezeu l-a certat 
pe dânsul cu mânie ca să se depărteze de la dânsa şi să nu-şi mai 
aibă locul într-însa. Şi îndată a ieşit dintr-însa duhul necurat, şi 
nicidecum n-a mai îndrăznit de aici înainte a se apropia de dânsa. 


II. Tot a aceluiaşi 


Incă şi Atanasie, cel ce este preot la noi, mi-a povestit că în 
Iconia, de unde se trăgea el, este o mănăstire ce se numeşte a 
Galatenilor, întru care vieţuieşte un oarecare monah socotit de toţi 
ca unul care cu prea mare nevoinţă petrece şi are obiceiuri de 
cinste; şi a arătat şi sfârşitul, adică aceea că el era departe de ceea 
ce se părea: că pe sineşi se arăta postind împreună cu fraţii, iar pe 
ascuns de ei mânca. 

Dar venind boală asupră-i, a ajuns la sfârşitul vieţii; şi 
cunoscându-se pe sineşi cum că se apropie de sfârşit, i-a chemat la 
sineşi pe toţi fraţii cei din mănăstire, iar ei s-au adunat cu osârdie, 
oareşce mare şi dorit glas aşteptând a auzi de la un bărbat 
îmbunătăţit ca aceasta, precum socoteau ei, sfârşindu-se el. Iar 
acela, plângând şi tremurând către dânşii, a zis: „Voi credeţi că eu 
posteam împreună cu voi, dar eu mâncam pe ascuns, şi acum, iată, 
întru mâncare balaurului m-am dat, care a legat cu coada lui 
picioarele şi genunchii mei, iar capul lui înăuntrul gurii cu care 
mâncam pe ascuns l-a băgat, iar duhul meu dându-l, el îl smulgea”. 
Şi acestea zicând, îndată a murit, rămânând neiertat, şi fără a 
putea scăpa prin pocăință de balaurul acela. 

Întru aceasta se arată vederos că numai spre folosul nostru, 


al celor ce auzim aceasta, s-a văzut aceasta, adică spre a-l face 
cunoscut pe vrăjmaşul căruia s-a dat şi de care n-a putut scăpa. 


PRICINA A DOUĂZECI ŞI UNA 


Că se cuvine călugărului a mânca o dată în zi, şi aceasta către al 
nouălea ceas, către seară, de poartă grijă cu de-amănuntul, pe 
care rânduială toţi Părinţii au păzit-o, şi nu numai în isihie, ci şi în 
viețuire de obşte. 


I. Din viaţa Cuviosului şi Mărturisitorului Hariton 


Marele Hariton, în peştera tâlharilor locuind şi toată 
pustnicească petrecere desăvârşit împlinind-o, cu acest fel de viaţă 
pe mulţi îi trăgea către sineşi. Drept aceea, tot norodul către 
dânsul ca un râu curgând, şi pustia ca pe o cetate prin multa 
supărare arătând-o, s-a văzut fericitul din tulburarea cea făcută 
aici depărtat de iubita linişte. Sârguindu-se şi într-alt fel a fugi de 
slava oamenilor - căci ştia că cumplit lucru este a tulbura podoaba 
sufletului -, a cercat pentru toate cu ucenicii, câte se cuvin aşezării 
călugăreşti: a rânduit vreme de mâncare, care este la sfârşitul 
zilei, şi a nu mânca până la saţiu, înainte ca pântecele să ajungă la 
saţiu. Iar hrana să fie numai pâine şi sare, iar băutura să fie apa, şi 
aceea cu măsură şi cu cruţare să se primească, şi a uri nelucrarea, 
ca ceea ce este pricină a multor răutăţi, iar mâinilor a le da de 
lucru. 


II. Din Pateric 


Mers-a odată Avva Antonie la Avva Amun, în Muntele Nitriei, 
şi după ce au vorbit unul cu altul, i-a zis lui Avva Amun: „De vreme 
ce prin rugăciunile tale s-au înmulţit fraţii, iar oareşicare voiesc să 
zidească chilii departe ca să se liniştească, cât de departe 
porunceşti să se zidească chiliile?”. Iar el a zis: „Să gustăm în 
ceasul al nouălea şi să ieşim”. Şi călătorind ei prin pustie până ce a 
venit soarele să apună, a zis Avva Antonie: „Să facem rugăciune, şi 
să punem aici cruce, ca aici să zidească cei ce voiesc a zidi, ca şi 
cei de acolo, când vor veni la aceştia, şi aceştia la aceia, fără de 
grijă să rămână când vor merge unii la alţii”. 


III. Din istoria lui Filothei 


Marele Iulian, în oarecare peşteră nefăcută de mână vreme 
acum din destul locuind, a arătat întru sine nevoinţa cea 
desăvârşită (căci hrana lui era mălai de mei, şi acela necernut, din 
care făcea pită, punând şi sare, iar băutură prea dulce avea singur 


izvorul de ape, iar desfătare şi masă îndestulată de tot felul era 
pentru el cea de-a pururea către Dumnezeu vorbire). Deci aşa 
vieţuind acesta, mulţi s-au apropiat de dânsul, înştiinţându-se de o 
filosofie ca aceasta, fie că locuiau aproape, fie că locuiau departe, 
aceştia voiau să fie împreună cu dânsul şi sub dânsul să vieţuiască, 
ca să le fie lor învăţător. Iar el la început se lepăda; apoi, 
adeverindu-se cum că de la Dumnezeu sunt porniţi bărbaţii, cu 
drag îi primea. lar după puţină vreme, cei ce veneau au ajuns să 
fie o sută la număr, iar peştera aceea pe toţi îi primea. Şi se 
hrăneau şi ei, asemenea cu învățătorul lor, cu pita de mei cu sare. 

Şi i-a deprins pe dânşii, noaptea adică, toţi împreună a aduce 
laudă lui Dumnezeu înăuntrul peşterii, iar după ce se făcea ziuă, să 
iasă în pustie câte doi: unul plecând genunchii (făcând metanii), 
datornica închinăciune aducând Stăpânului, iar celălalt, cântând 
15 psalmi davidiceşti. Apoi schimbau lucrul: unul se scula la 
cântare, iar celălalt, la pământ plecându-se, se închina; şi aceasta 
o făceau de dimineaţă până la Vecernie. lar mai-nainte de apusul 
soarelui se adunau toţi de pretutindeni, şi lauda de seară de obşte 
Stăpânului o aduceau, apoi, în peşteră şezând, unii aici, iar alţii 
acolo, acea proastă hrană o primeau. 


IV. A lui Avva Isaia 


Liniştindu-te în chilia ta, rânduieşte-te pe sineţi întru 
mâncare, dând trupului tău trebuinţa lui ca să te poarte a-ţi face 
slujirile tale şi ca să nu voieşti să te duci afară; şi o dată mâncând 
în zi, dă cât este de trebuinţă trupului tău, încât să te scoli de la 
masă încă mai voind a mânca. 


V. A lui Grigorie Dialogul 


În mănăstirea cuviosului părinte Benedict, era o predanie ca 
aceasta, de dânsul legiuită: „De se vor trimite fraţii în slujire, să nu 
se împărtăşească nici de mâncare, nici de băutură până când se 
vor întoarce în mănăstire”. lar acest canon se păzea cu de- 
amănuntul de toţi în mănăstire. 

Într-o zi, oarecare fraţi ai mănăstirii aceleia, trimiţându-se la 
slujire de Cuviosul, şi mergând cale lungă, n-au ajuns a mai 
înnopta în mănăstire. Şi fiind siliţi de vreme, au înnoptat în chilia 
oareşicărei fecioare cinstite şi de hrană s-au împărtăşit. Iar unul 
dintr-înşii a trimis la părintele ca să ceară după obicei 
blagoslovenie ca să se împărtăşească de hrană, pe care şi noaptea 
venind văzându-l Marele, l-a întrebat, zicând: „Unde v-aţi 
împărtăşit de hrană?”. Iar el a zis: „Nicăieri, părinte”. Iar Sfântul: 


„Pentru ce minţi? Au nu în chilia cutărei fecioare aţi înnoptat şi de 
hrană v-aţi împărtăşit? Au nu atâtea pahare aţi băut?”. Iar el, 
mustrat fiind, căzând la picioarele lui, cerea iertăciune. 

Iar preamilostivul părinte i-a iertat lui greşeala, încă şi pe 
ceilalţi, după ce s-au întors a doua zi, asemenea mustrându-i şi din 
destul posomorându-i cu cuvinte - de vreme ce şi ei au mărturisit 
că au greşit -, aruncându-se pe dânşii la pământ şi rugându-se ca 
să-i ierte, le-a dăruit şi lor iertăciune de greşeală, adeverire de la 
dânşii luând ca de aici înainte să nu mai calce porunca cea dată de 
dânsul până la răsuflarea cea mai de pe urmă. 


PRICINA A DOUĂZECI ŞI DOUA 


Că nu se cuvine după îndulcire, ci după trebuinţă a mânca, şi cum 
că cel ce nu după îndulcire mănâncă, măcar dulci de vor fi 
bucatele, nici nu se păgubeşte. 


I. Din viaţa Sfântului Sava 


Cuviosul Sava, încă tânăr fiind, şi în mănăstirea ce se cheamă 
Flaviane petrecând, care este în Capadocia, se afla depărtat doar 
la douăzeci de stadii de satul său, Mutalac, şi se nevoia pe sine la 
toată înfrânarea, dar nu mai puţin cât privea îndulcirea gâtului, şi 
buna-pătimire a pântecelui şi mângâierea. 

Într-o zi, lucrând în livada mănăstirii, văzând mere atârnând 
în pomii cei de acolo, îşi clătina pofta lui pe care o mişca mai- 
nainte de vremea rânduită mâncării. Ca cel ce şi el era om, şi de 
poftiri omeneşti se trăgea, s-a biruit de vederea merelor, căci erau 
frumoase la vedere. Şi s-a biruit într-atât încât a luat mărul cu 
mâna. Apoi, cunoscând cum că o pândire ca aceasta este a 
vicleanului, şi că de-a pururea îi este în obicei a fura, punând el 
înainte dulceaţa ca pe o râmă în undiţă. Apoi încă socotind cum că 
şi în rod se ascunde şarpele, şi cum adică şi pe strămoşi i-a scos 
din rai dulceaţa şi mâncarea şi că miriade de răutăţi au gustat, 
acestea acela bine socotindu-le, a aruncat îndată mărul la pământ, 
şi cu picioarele, precum se afla călcându-l, a călcat şi împreună cu 
mărul şi pofta, şi pe ceea ce ochii i-a biruit, cu picioarele a ocărât- 
o, punându-și de aici înainte o lege ca aceasta: în toată vremea 
vieţuirii sale, mărul nicidecum să nu-l mănânce, nici poftei 
pântecelui să nu-i facă vreun hatâr. 


II. Din viaţa Sfintei Singlitichia 


Fericita Singlitichia aşa de mult iubea postul, încât niciodată 
nu voia a se dejuga de acesta, nici cât de puţin, că îl socotea 
păzitor şi temelie a tuturor celorlalte bunătăţi. lar dacă vreodată 
se făcea vreo nevoie, şi se hrănea afară de rânduiala cea obişnuită, 
împotrivă pătimea: că se îngălbenea faţa ei, şi se subţia mărimea 
trupului. Că mişcându-se îngreţoşarea, împreună se schimbă şi cel 
mişcat. Şi oricum se va aşeza începutul, negreşit de nevoie este a 
urma şi pe cele ce atârnă dintr-însul. Că celor ce li se aduce hrană 
cu dulceaţă, bine înflorită li se face mărimea trupului. Iar cei ce 
fără de dulceaţă şi fără de plăcere mănâncă, împotrivă pătimesc: 
trupul lor scade, făcându-se searbăd, şi faţa li se îngălbeneşte, iar 
pentru acest cuvânt îl mărturisesc şi bolnavii. 


III. Din Pateric 


1. În Tebaida locuind oarecare stareţ, Antian cu numele, în 
tinereţile lui multe şi mari petreceri a făcut, iar la bătrâneţile lui a 
slăbit şi a orbit. Iar fraţii multă mângâiere îi făceau pentru 
slăbiciunea lui: şi îi dădeau lui hrană în gură, că el, cu neputinţa 
lui, nu putea primi în mâini hrană. Şi oarecare au întrebat pe Avva 
Aio despre dânsul, care era mare şi vestit: „Ce va fi pentru 
aceasta, multă mângâiere?”. Şi le-a zis lor: „Zic vouă că, dacă 
inima lui va voi şi se va pogori cu dulceaţă, de va mânca o finică 
[curmală] pentru îndulcire, Dumnezeu o va lua pe ea din osteneala 
lui, iar dacă nu se va pogori, silit fiind şi nevrând să primească, 
Dumnezeu va păzi întreagă osteneala lui, şi aceia vor lua plată”. 

2. Întrebat-a oarecare din Părinţi pe Avva Meghetie: „De va 
prisosi fiertura într-altă zi, voieşti ca să o mănânce fraţii?”. 
Răspuns-a stareţul: „De s-a stricat, nu este bine să se silească fraţii 
a o mânca şi să se bolnăvească, ci să se lepede; iar dacă este bună, 
şi pentru dulceaţa ei se va fierbe alta, iar aceea să se lepede, lucru 
rău este acesta”. 

3. Zis-a oarecine din Părinţi: „Ochilor porcului din plăsmuire 
le este firesc de nevoie a privi numai spre pământ, şi niciodată a 
nu-i putea ridica ca să privească spre cer. Aşa zice şi sufletul celui 
ce se îndulceşte întru dulceţi, odată alunecându-se către noroiul 
dulcei-pătimiri: pe cele de sus a le cugeta nu poate”. 


IV. A lui Avva Isaia 


Dacă lăcomia pântecelui te luptă întru pofta bucatelor, adu-ţi 
aminte de putoarea lor, şi te vei odihni. 


V. A lui Avva Marcu 


Cel ce întru dulceţile cele trupeşti peste trebuinţă se 
îndulceşte, cu însutite osteneli va plăti prisosinta. 

Cel ce crede pentru cele viitoare, de cele dulci de aici se 
depărtează fără dogmatisire$3. Iar cel ce nu crede se face dulce şi 
nedureros, dorindu-se după dulceaţă şi nedurere. 

Să nu zici: cum se va împătimi săracul de dulce, neavând 
pricinile? Că cineva poate şi numai prin gânduri ticăloşeşte de 
dulce a se împătimi. 


55 A dogmatisi = aici: a avea o socotinţă sau opinie proprie; a cârti. Cu 
alte cuvinte, îndemnul e să se depărteze fără a mai cugeta ceva despre 
cele de aici, fără a mai avea vreo opinie, vreo iscodire. 


VI. A Sfântului Diadoh 


Toate băuturile cele izvodite [drese] - cele numite „mai-nainte 
băuturi” [aperitive] de meşterii unei izvodiri ca acestea -, precum 
se vede pentru ca să povăţuiască în pântece mulţimea bucatelor -, 
nu se cuvine a le căuta cei ce voiesc a înfrâna mădularele cele 
umflătoare ale trupului. Că nu numai felul lor se face vătămător 
trupurilor celor nevoitoare, ci şi însăşi amestecarea lor cea fără 
rost bate foarte conştiinţa cea iubitoare de Dumnezeu. Căci ce 
lipseşte la firea vinului ca, prin amestecarea a felurite îndulciri, să 
moleşească tăria aceasta? 

Domnul nostru lisus Hristos, Dascălul acestei sfinte vieţuiri, 
cu oţet la patimă s-a adăpat de cei ce slujeau diavoleştilor porunci, 
ca să ne lase chip, precum mi se pare, un chip lucrător al 
aşezământului sfintelor nevoinţe; că nu se cuvine, zice, ca cei ce se 
nevoiesc împotriva păcatului, cu bucatele cele ce îndulcesc, sau cu 
băuturi, să-şi aducă asupră-le război, ci mai vârtos să sufere cu 
stăruinţă amărăciunea luptei. Incă la buretele ocării s-a adăugat şi 
isop, ca desăvârşit să poarte în pildă chipul curăţeniei noastre. Că 
unul [buretele ocării] este însuşi iuţeală a nevoinţelor, iar celălalt 
[isopul] este curăţător cu adevărat spre toată desăvârşirea. 


VII. A Sfântului Maxim 


Precum zilele sunt moştenite de nopţi, iar verile de ierni, aşa 
şi dulceaţa, de scârbe şi de dureri, sau în veacul de acum, sau în 
cel ce va să fie. 


VIII. Din Pateric 


1. Zis-a un stareţ: „Asupra neajungerii monahului, diavolul 
de-a pururea se pune; că precum a zis oarecine din sfinţi, obiceiul, 
prin multă vreme întărindu-se, dobândeşte tărie în fire, şi mai 
vârtos între cei mai leneşi. Deci toată mâncarea ceea ce cu poftă o 
cauţi, să nu voieşti a o primi, şi mai vârtos, sănătos fiind, ia cele 
trimise ţie de la Dumnezeu şi le mănâncă, şi mulţumeşte în tot 
ceasul”. 

2. Intrebat-a oarecare Părinţi pe Avva Macarie Egipteanul, 
zicând: „Cum şi când mănânci; iar când posteşti, trupul tău este la 
fel de uscat?”. Şi le-a răspuns lor stareţul: „Lemnul ce întoarce 
uscăturile cele ce ard se mănâncă cu totul de foc; tot aşa, de va 
curăța omul mintea lui cu frica lui Dumnezeu, va mânca trupul 
lui”. 

3. Un frate a întrebat pe Avva Isidor, zicând: „Pentru ce se 


tem dracii aşa de tare de tine?”. Şi a răspuns stareţul: „De când m- 
am făcut călugăr, mă nevoiesc să nu las niciodată mânia să se suie 
la gândul meu”. Mânie, mi se pare mie, pe dulceaţă o zice, pentru 
care pornim asupra noastră mânia lui Dumnezeu şi sub însutite 
dureri ne vârâm. 

4. Zicea tot acelaşi: „Patruzeci de ani am acum de când simt 
cu mintea păcatul, dar niciodată nu m-am învoit cu pofta, nici cu 
mânia”. 

5. Adusu-s-au odinioară struguri la Avva Macarie, şi a poftit 
să mănânce; dar, arătând-şi înfrânarea, i-a trimis către un frate 
bolnav, ce foarte poftea struguri. Şi primindu-i pe dânşii fratele, 
bucuros se făcu. Şi nici el nevoind să-şi împline pofta sa, i-a trimis 
la alt frate, arătând că el se află fără plăcere spre bucate, iar 
aceasta a zis-o ascunzând-şi lucrarea înfrânării. lar acela, 
primindu-i, aşijderea a făcut şi, pentru că-i poftea pe dânşii, n-a 
mâncat, ci i-a trimis către alt frate. Şi acela asemenea la altul, şi 
aşa la mulţi fraţi venind strugurii, şi niciunul nicidecum gustându- 
i, mai pe urmă iarăşi la Avva Macarie întregi au ajuns, fratele cel 
ce pe urmă i-a primit, neştiind că de la acela s-au trimis întâi, ca 
un oarecare mare dar i-a adus lui pe aceia. lar bătrânul, 
cunoscându-i, şi mult iscodind, şi înştiinţându-se de ceea ce se 
făcuse, s-a minunat şi a mulţumit lui Dumnezeu pentru atâta 
înfrânare a fraţilor. 

6. Avva Pior, când voia să mănânce, se plimba, şi aşa 
plimbându-se mânca. Şi întrebat fiind de oarecine pentru ce face 
aceasta, a răspuns: „Nu voiesc, zice, să pregătesc mâncare ca pe 
un lucru, ci ca pe o nebăgare în seamă”. Şi către alt frate, tot 
aceleaşi întrebându-l, a răspuns: „Ca nu cumva când mănânc, zice, 
vreo dulceaţă din bucate să simtă sufletul meu. Pentru aceasta, 
întru a mă plimba îl iscusesc pe dânsul şi îl răspândesc, ca nu 
cumva să a aibă mintea pironită la bucate”. 

7. Un frate a întrebat pe Avva Sisoe despre vieţuire; şi a 
răspuns bătrânul: „Prorocul Daniil a zis: Pâinea poftelor n-am 
mâncat (Dan. 10: 3)”. 

8. Se povestea despre un stareţ oarecare că a poftit odată o 
smochină şi, luând-o, nebiruindu-se cu pofta, a spânzurat-o 
înaintea ochilor săi; şi aşa s-a împilat pe sineşi, căci venise în 
poftire. 


PRICINA A DOUĂZECI ŞI TREIA 


Cum se cade şi cu ce scop să şadă monahul la masă şi de cele puse 
înainte să se atingă, şi ce se cuvine a păzi după masă. 


I. Din Pateric 


1. Zicea oareşicare din Părinţi că la călugări trei rânduieli 
sunt mai vârtos cinstite, de care ni se cade să ne apropiem cu frică 
şi cu bucurie duhovnicească: împărtăşirea cu sfintele Taine, masa 
fraţilor, şi spălarea lor. 

2. Povestea încă şi oarecare într-acest fel: „Era un oarecare 
stareţ mare şi văzător, şi s-a întâmplat lui odată să şadă cu mai 
mulţi fraţi, şi, pe când mâncau ei, stareţul lua aminte cu duhul şi 
vedea adică pe unii mâncând miere, iar pe alţii pâine, iar pe alţii 
gunoi. Şi se minuna întru sineşi, şi se ruga lui Dumnezeu, zicând: 
«Doamne, descoperă-mi taina aceasta: cum tot aceleaşi bucate 
sunt tuturor puse înainte pe masă când mănâncă, şi aşa schimbate 
se arată». Şi i-a venit lui glas de sus, zicând: «Cei ce mănâncă 
miere, aceştia sunt cei ce cu frică şi cu cutremur şi cu bucurie 
duhovnicească şed la masă şi neîncetat se roagă, şi rugăciunea lor 
ca o tămâie se suie către Dumnezeu. lar cei ce mănâncă pâine, 
aceştia sunt cei ce mulţumesc lui Dumnezeu pentru împărtăşirea 
celor date lor de la Dânsul. Iar cei ce mănâncă gunoi, aceştia sunt 
cei ce cârtesc şi zic: aceasta este bună, iar aceasta proastă. Deci 
nu se cade, zice, pe acestea a le socoti, ci mai vârtos a slavoslovi 
pe Dumnezeu, şi laude a-l trmite Lui, ca să se plinească cea zisă de 
Apostolul: Ori de mâncaţi, ori de beti, ori altceva faceţi, toate întru 
slava lui Dumnezeu să le faceți (| Cor. 10: 31). 

3. Un frate a întrebat pe un stareţ, zicând: „lată, mă duc cu 
fraţii într-un loc, şi ne pun nouă de mâncare; iar dacă fraţii, ori 
pentru înfrânare, ori pentru că au mai mâncat, nu mai voiesc a 
mânca, iar eu sunt flămând, ce voi face?”. Şi a răspuns stareţul: 
„Dacă tu eşti flămând, ia aminte la cei ce şed câţi sunt, aşijderea 
socoteşte şi cele puse înainte, şi vezi ce parte ţi se cuvine ţie, 
aceea mănâncă, şi nu-ţi va fi ţie sminteală, că trebuinţa ai făcut; 
iar de te vei birui, şi vei mânca mai mult, aceasta îţi va fi biruire”. 


II. A lui Avva Isaia 


1. Frate, şezând la masă cu fraţii, mai tânăr fiind, să nu zici 
întru sineţi „Mănâncă tare” ci adu-ţi aminte de păcatele tale ca 
să nu mănânci cu dulceaţă, şi întinde mâna ta numai înaintea ta, 


84 tóvw= cu încordare, repezit. 


de ca şi cum ai fi silit să mănânci, iar de este ceva înaintea altuia, 
să nu întinzi mâna ta la aceea. Iar hainele tale să fie acoperind 
picioarele tale, şi genunchii tăi lipiţi unul de altul. Şi mâncând, să 
nu ridici faţa ta către aproapele, şi să nu iei aminte aici şi acolo, şi 
să nu grăieşti vreun cuvânt, afară de mare nevoie. Să nu întinzi 
mâna ta la ceva, voind pe aceea, mai-nainte de a zice: 
„Blagosloveşte”. Şi bând apă, să nu laşi gâtlejul tău să facă sunet, 
precum mirenii. De vei conteni a mânca, sculându-se fraţii, scoală- 
te şi tu. Şi să nu şezi cu cineva a vorbi ceva, nici chiar şi de-ar fi 
cuvinte Dumnezeieşti, ci intră în chilia ta şi plânge păcatele tale. 

2. De vei merge la vreun frate sau la obşte, tot ce se află 
dulce nu da gurii tale întru saţiu, ca degrabă să voieşti a veni la 
chilie, şi să nu te faci vânzător de sineţi. Şi şezând cu fraţii, de-ţi 
va veni ţie flegmă, să nu o lepezi pe ea înaintea lor, ci scoală-te şi 
lepăd-o pe ea afară. Nu întinde trupul în văzul lumii. De te va îneca 
căscarea, să nu deschizi gura înaintea oamenilor, şi va fugi de la 
tine. Să nu deschizi gura ta râzând nicidecum, că este semn al 
netemerii. De veţi mânca ceva la masă, şi este cineva din voi 
nevoind pe aceea, să nu zică că „nu pot să mănânc”, ci să se 
silească pe sine până la moarte, şi Dumnezeu îl va odihni pe 
dânsul. Dacă fratele tău va fierbe fiertură şi aceasta nu se va face 
bine, să nu zici „rău ai făcut”, că moarte este sufletului tău, ci 
cearcă-te pe sineţi - căci de-ai fi fost tu auzind aceasta de la altul, 
mult te-ai fi necăjit - şi te vei odihni. 


III. A Sfântului Diadoh 


A mânca şi a bea din toate cele puse înainte, mulţumind lui 
Dumnezeu, nicidecum nu este ceva care se împotriveşte canonului 
cunoştinţei; că toate sunt bune foarte; iar a se depărta cineva cu 
plăcere de cele dulci şi multe este a celor cu prea mare dreaptă- 
socoteală şi preacunoscători. Că nu vom defăima cu dulceaţă pe 
cele dulci de aici de nu vom gusta din dulceaţa lui Dumnezeu întru 
toată simţirea şi adeverirea. 


IV. A lui Avva Casian 


A se face citire în obştile Răsăritului în vremea mâncării am 
cunoscut că nu e o rânduială dată de canonul obştilor din Egipt, ci 
de cel al obştilor din Capadocia, care nu atât pentru iscusire 
duhovnicească, cât pentru tăcerea vorbirilor s-a rânduit. Iar celor 
din Egipt, dar mai vârtos la Taveniosiţi, atâta tăcere se arată de 
către toţi (când într-un loc, în vremea mâncării, se adună o 
mulţime mare de fraţi), cât întru alte obşti nu se află, încât a nu 


îndrăzni cineva nici a cârcăi, afară de începătorul mesei, care, de 
s-ar fi făcut vreo trebuinţă, cu lovire în clopoțel mai vârtos decât 
cu glasul o însemna pe aceea, încă şi culioanele până jos la gene le 
poartă aceştia, ca nu cumva să aibă ochii risipiţi şi să se uite unii 
la alţii cu iscodire, ci să privească numai la singură masa şi la 
mulţumirea lui Dumnezeu Celui ce îi hrăneşte. Şi o mare oarecare 
păzire este la dânşii, aceea că nimeni nu se împărtăşeşte de hrană 
afară de trapeză. 


V. Din Pateric 


1. Spuneau Părinţii că, mâncând odată fraţii la dragoste, a 
râs un frate la masă, şi, văzându-l pe dânsul Avva Ioan, a plâns, 
zicând: „Oare ce este în inima acelui frate de a râs, dator fiind mai 
vârtos a plânge, că doar dragoste (milostenie) mănâncă?” 

2. Bolnăvitu-s-a oarecare din Părinţi şi, neputând a primi 
hrană multe zile, îl ruga ucenicul său a face puţină fiertură; şi i-a 
dat voie. Şi ducându-se fratele, a făcut şi i-a adus lui să mănânce. 
Şi erau acolo agăţate două vase: unul având miere, iar celălalt ulei 
de sămânță de in, pe care, după fire fiind puturos şi cu totul de 
nemâncat, îl folosea pentru candelă. Iar fratele, vrând a pune 
miere în fiertura bătrânului, n-a luat bine aminte şi, în loc de 
miere, a pus ulei, şi aşa a dus fiertura la bătrânul. Iar el, gustând, 
a priceput necunoştinţa fratelui, dar n-a grăit nimic, ci a mâncat 
tăcând. Şi l-a silit pe dânsul fratele iarăşi a mânca. Iar el, silindu-se 
pe sineşi, a mâncat puţin. Şi pe când stătea fratele încă rugându-l 
pe dânsul ca să mai mănânce, a zis bătrânul: „Crede-mă, fiule, nu 
pot să mănânc mai mult”. lar el, de ca şi cum îndemnând pe 
bătrânul, şi pornind pofta lui cea căzută de boli, a zis: „Bună este, 
părinte, iată şi eu mănânc cu tine”. Şi cum a gustat, cunoscând 
ceea ce a făcut, a căzut cu faţa la pământ, zicând: „Vai mie, 
părinte, că te-am prăpădit, şi tu, pentru că n-ai grăit, ai pus 
păcatul asupra mea!”. Răspuns-a stareţul: „Scoală-te, fiule, şi nu te 
necăji, că de ar fi voit Dumnezeu ca să mănânc miere, miere ai fi 
pus”. 
3. Zis-a un stareţ: „Şezând ca să mănânci, dracul lăcomiei 
pântecelui cu trecerea vremii biruieşte-l şi-l ţine, zicându-i lui: 
«Aşteaptă, că nu eşti flămând»; şi mănâncă frumos şi binişor; şi pe 
cât te sileşte acela, mai vârtos tu încetişor mănâncă, căci aşa 
opinteşte pe cineva: încât a voi pe toate deodată să le mănânce”. 


VI. A Sfântului Efrem 


55 Agapă. 


Mai bine este a mânca şi a mulţumi Domnului, decât a nu 
mânca şi a osândi pe cei ce mănâncă şi mulţumesc Domnului. 
Frate, şezuşi la masă? Mănâncă pâine şi nu cleveti asupra 
aproapelui, ca să nu te afle mâncând cărnurile fratelui tău prin 
clevetire; că scris este: Cei ce mănâncă pe norodul meu întru 
mâncare de pâine, pe Domnul nu L-au chemat (Ps. 13: 4). Sănătos 
fiind cu credinţa, mănâncă întru Domnul tot ce este pus ţie înainte. 
Iar de este pus înaintea noastră ceva de mâncare pe care tu nu 
pofteşti a mânca, nu te întoarce dinspre dânsa, ci mai mult 
mănâncă şi mulţumeşte Domnului. 

Şezut-ai la masă? la aminte de sineţi şi nu căuta împrejur ca 
un neînvăţat. Neiscusire este monahului a mânca pe de-a-ntregul 
bucatele cele puse înainte. Nu defăima frânturile, că Domnul a zis 
ucenicilor Săi să adune prisosinţa frânturilor ca să nu se piardă 
ceva. Frate, de ţi se va întâmpla a bea un pahar de vin, du-te după 
rugăciune degrabă în chilia ta şi, închizând uşa, mulţumeşte 
Domnului Celui ce iconomiseşte, căci a înmulţi cuvinte cu fraţii 
după masă, bănuieli, prepusuri şi sfărâmări naşte. Bărbatul beţiv 
face şi grăieşte seara cele ce nu se cad, iar dimineaţa se căieşte; şi 
dacă iarăşi va afla, iarăşi le va face pe acelea. Dacă te-ai ispitit o 
dată, păzeşte-te de aici înainte; că scris este: Cel născut de la 
Dumnezeu se păzeşte pe sine, şi vicleanul nu se atinge de dânsul (| 
Ioan 5: 18). 

Cinsteşte pe toţi pentru Domnul, cinsteşte necerând ceva, şi 
de la Domnul vei afla dar; că scris este: Cel ce nu se rușinează de 
fețele drepţilor nu este bun; unul ca acesta, într-o bucată de pâine 
va da [vinde] pe om, şi cel ce nu se sfieşte de faţa fratelui său, prin 
osteneală se va pedepsi (Pilde 28: 21). De vei mânca împreună cu 
fraţii, după canon întinge în tipsie, adică după rânduială; căci şi 
turtureaua şi rânduneaua, păsări ale câmpului, au păzit vremile 
intrării lor. Intinge, şi nu te întrece cu cei mai mici decât tine, 
adică nu-i defăima pe aceia ca pe nişte mai mici: o dată întinzând 
ei mâna, tu de două ori întinzând, şi apucând mai-nainte decât 
dânşii. Şi tu, iubitule, toată ziua săvârşind-o flămând, pentru o 
bucată de ceas te tulburi, dar mai vârtos (se cuvine) ca părintele 
să-i aştepte pe toţi, şi pe cei mai mici a-i îndemna, şi să nu înceapă 
mai-nainte din mâncare, ci o dată cu fraţii să întindă mâna în 
strachină. 

Cel ce tace la masă este asemenea celui ce mănâncă pâinea 
sa cu miere; iar cel ce înmulţeşte cuvinte tulbură şi pe cel liniştit. 
Mănâncă cu aşezare, şi băutura ta să fie fără gâlceavă [zgomot]. 
Frate, mâncat-ai pâine şi te-ai săturat? Dă slavă lui Dumnezeu, 
Celui ce te-a săturat, iar dacă te-ai ales cu puţin, mai puţin decât 
trebuinţa luând, slăveşte aşijderea întru sineţi pe Domnul, Cel ce 


te-a întărit, şi nu zice înaintea tuturor „Numai atâta pâine am 
mâncat”, că, dacă vei zice aceasta şi dacă te vei sârgui a se 
cunoaşte ceea ce ai făcut, te depărtezi de la plata ta; iar dacă şi 
osândind pe cei ce mănâncă şi mulţumesc ai zis aceasta, ai 
prăpădit toată lucrarea ta, şi te-ai dat pe sineţi în mâinile 
vrăjmaşilor. 


PRICINA A DOUĂZECI ŞI PATRA 


Despre mâncare şi băutură, şi când, şi cum, şi de care se cade a ne 
împărtăşi sau depărta. 


I. A lui Paladie, către Laus Paharnicul* 


Îmbărbătează-te întru toată priceperea, rogu-te, robule al lui 
Dumnezeu, Lause, şi nu cu pricina plăcerii de oameni pentru o 
oarecare judecată să lepezi cu jurământ înainte-voirea ta, precum 
mulţi au pătimit: care cu slava deşartă cea iubitoare de priciri, a 
nu mânca cutare sau a nu bea cutare, dobitoceşte s-au jurat, 
robindu-şi stăpânirea de sine cu sila jurământului. Apoi iarăşi sub 
acel lucru au năzuit [căzut] ticăloşeşte: sau prin iubirea de viaţă, 
sau prin trândăvire, sau prin boala trupului, sau prin pofta 
oarecăror dulceţi, pe jurământul cel strâmb l-au născut. Deci cu 
socoteală mâncând, şi cu socoteală oprindu-te, nu vei greşi 
niciodată, că mai bine este a bea vin cu socoteală, decât a bea apă 
cu mândrie. Cercetează, dar, şi vezi pe cei ce cu socoteala 
blagocestiei beau vinul, şi iarăşi pe cei ce fără de socoteală 
leapădă vinul. 

Băut-a losif odată vin la Egipteni, a băut încă şi Domnul 
nostru lisus Hristos cu ucenicii Săi, şi a fost prihănit ca mâncăcios 
şi băutor de vin. Iar Maniheii, şi oarecare dintre filosofii elini, apă 
bând, şi cu mândria legându-se, de prăpădirea necunoştinţei lui 
Dumnezeu n-au scăpat. Dar materia bucatelor şi a băuturilor nu 
este prihănită, ci socoteala celor ce bine sau rău folosesc materia. 

Iar celor ce se împărtăşesc sau se înfrânează de materie a zis 
Domnul: Din roadele lor îi veţi cunoaşte pe dânşii (Matei 7: 16), 
care, după Apostolul, sunt dragostea, pacea, bucuria, îndelunga- 
răbdare, bunătatea, facerea de bine, credința,  blândețile, 
înfrânarea, curăţia (Gal. 5: 22). lar cel ce se nevoieşte a avea astfel 
de roade, de toate se înfrânează, şi fără socoteală nici nu va 
mânca, nici nu va bea, nici nu va locui împreună cu cineva ce are 
conştiinţă rea. Sănătos fiind, se va opri de la cele ce îngraşă, iar 
bolnav fiind, sau scârbit [suferind de oarece dureri], sau în 
primejdii fiind, sau spre stricarea măririi deşarte, le va folosi pe 
dânsele cu măsură, ca pe nişte doctorii, numai spre tămăduirea 


5 Titlul nu se găseşte în traducerea românească, ci doar în originalul 
grecesc. „Paharnic” redă mai mult sau mai puţin fidel termenul 
Tlpaindorov. Termenul desemna în Antichitate diferite funcţii înalte sau 
împărăteşti: ofiţeri, magistrați etc. cu rol important la curtea împăraţilor. 
În cazul lui Lausus, pentru care a fost scrisă Istoria Lausiacă de către 
Paladie, termenul se referă la o demnitate şi o funcţie specifică eunucilor. 


sufletului şi a trupului, mulţumind lui Dumnezeu. 
II. Din Pateric 


Suitu-s-a odată Avva Xantia de la Schit la Terenut, şi acolo 
unde a găzduit, pentru osteneala pustniciei, i-au adus lui puţin vin. 
Şi i-a adus lui oarecine pe un îndrăcit, şi a început dracul a ocări 
pe stareţ, zicând: „Către băutorul acesta de vin m-aţi adus pe 
mine?”. Şi stareţul nu voia să-l scoată pe dânsul. Iar pentru ocară a 
zis: „Cred lui Dumnezeu că nu voi sfârşi paharul acesta până nu 
vei ieşi”. Şi cum a început stareţul a bea, a strigat dracul, zicând: 
„Mă arzi, mă arzi!”. Şi mai-nainte de a săvârşi, a ieşit prin darul lui 
Hristos. 


III. A lui Antioh Pandectul 


Întru înfrânare de nevoie este să se păzească şi aceasta, adică 
a nu se opri [înfrâna] de vreun fel de mâncare ca de ceva greţos şi 
oprit; căci acest lucru este cu totul blestemat şi drăcesc. Că nu ne 
depărtăm de nişte bucate mai grase ca de nişte rele - să nu fie! ci 
ca patimile cărnii cele ce înfierbântă să le tăiem prin hrana cea 
uscată şi proastă, şi aşa să chinuim trupul cu cuviinţă când acesta 
este sănătos, iar când este bolnav, să-l îngrăşăm pe dânsul cu 
măsură, ca întru cele de nevoie să ajute sufletului, şi nevoinţa cea 
bună împreună cu dânsul să se nevoiască. 


IV. A Sfântului Anastasie Sinaitul 


Intrebare 

Dacă cineva va hotări cu jurământ să facă binele, adică să nu 
guste vin pentru o vreme, sau să nu cârtească, sau altceva de acest 
fel să nu facă, şi dacă din trândăvie nu va putea să împlinească 
ceea ce s-a apucat, ce este dator să facă? 

Răspuns 

A hotărî cu totul una ca aceasta cu jurământ este lucru cu 
greşeală şi oprit; căci nu de nevoie, ci cu înainte-voirea cea de 
sineşi stăpânitoare să ne îndestulăm; că nu trebuie ca prin sila 
jurământului să robim slobozenia socotinţei, nici de ceva din 
zidirile lui Dumnezeu ca de un rău să ne depărtăm, ci să folosim la 
toate dreapta socoteală. Însă Fericiţii Părinţi, cei ce ne-au scris 
nouă sfinţitele rugăciuni, au făcut rugăciuni şi pentru o pricină ca 
aceasta: o rugăciune ce dezleagă pe om. Căci s-a zis preoţilor celor 
adevăraţi ai lui Dumnezeu că cele ce veți dezlega pe pământ vor fi 
dezlegate şi în cer (Matei 16: 19); însă şi cei ce dezleagă şi cel ce 


încalcă jurământul datori sunt să se mărturisească lui Dumnezeu 
prihănind a sa lenevire şi împuţinare. Că dacă unui împărat 
stricăcios făgăduindu-se cineva, nu cutează până la moarte să se 
arate călcător de făgăduinţă, cu atât mai vârtos către nemuritorul 
şi cerescul Împărat: dacă oarecare făgăduinţă cu jurământ 
împreună a făcut, iar apoi se leapădă de ceea ce a făgăduit, oare 
nu este vinovat de muncă? Însă pocăinţa pe toate le poate. 


V. A Sfântului Diadoh 


Pe toate poftele cele dobitoceşti, cei ce se nevoiesc, într-un 
chip ca acesta se cade a le uri, încât, într-un obicei ca acesta 
ajungând, temeinic a cugeta urâciune către dânsele. Iar înfrânarea 
cea spre lucruri se cade a o păzi, aşa încât să nu vină cineva 
cândva întru îngreţoşarea lor, căci acest lucru blestemat este şi cu 
totul drăcesc. Că nu ca de nişte rele să ne depărtăm de dânsele - 
să nu fie! -, ci ca să ne smulgem pe înşine de la cele multe şi 
netrebnice mâncăruri, şi părţile cele fierbinţi ale cărnii cu măsură 
să le chinuim; ca pentru aceasta şi prisosinţa noastră spre 
iconomia celor săraci îndestulată să se facă, care este cunoaştere a 
dragostei celei adevărate. 


VI. Din Pateric 


leşit-au odată Părinţii în Alexandria, chemaţi fiind de Fericitul 
Arhiepiscop Teofil”, ca să facă rugăciune şi să surpe idolii. Şi 
mâncând ei cu dânsul, le-a pus înainte carne de vițel, şi mâncau, 
nimic socotind (îndoindu-se). Şi luând Arhiepiscopul o bucată, a 
dat bătrânului celui aproape de el, zicând: „lată, aceasta este 
bună!”. Iar bătrânii, auzind, au zis: „Noi până acum verdeţuri 
mâncăm, iar dacă este carne, nu mâncăm”. Şi n-a mai gustat 
niciunul dintr-înşii dintru dânsa. 


87 Teofil I, Patriarh al Alexandriei (385-412). 


PRICINA A DOUĂZECI ŞI CINCEA 


Care este deosebirea războiului curviei şi cum se cade a ne nevoi 
împotriva lui. 


I. A lui Paladie 


Supărat-a odată pe Fericitul Evagrie Diaconul dracul curviei 
cu îngreuiere, precum singur ne-a povestit nouă, şi toată noaptea a 
stat gol într-un puț, în vreme de iarnă, până i-a îngheţat trupul. 


II. Tot a aceluiaşi 


Se povesteşte despre Fericitul Amonie, ucenicul Cuviosului 
Pamvo, o povestire ca aceasta: „Ridicându-se odată în trupul lui o 
poftă necuvioasă, nu şi-a cruțat trupul, ci fier înfocând, punea pe 
mădularele sale, încât era el totdeauna rănit”. 


III. Tot a aceluiaşi 


Asupra viteazului Filorom Episcopul, întru începutul lepădării 
sale de lume, i s-a pus asupră-i prea foarte războiul curviei; care, 
tiranisind patima, a izgonit-o ca pe o aprindere nemăsurată, cu apă 
multă stingând-o, adică cu înfrânarea cea desăvârşită, şi cu 
purtarea de fier, şi cu zăvorârea şi cu depărtarea de mâncăruri: şi 
de pâine, şi de grâu, şi de toate cele ce trec prin foc; întru acestea 
cu răbdare petrecând optsprezece ani, cu Dumnezeiescul ajutor s- 
a făcut biruitor unei patimi ca aceasta. 


IV. A lui Grigorie Dialogul 


Liniştindu-se odată Sfântul Benedict, a venit ispititorul în chip 
de pasăre neagră, care se numeşte mierlă, şi zbura împrejurul 
obrazului lui, având atâta obrăznicie, încât Sfântul ar fi putut-o 
prinde şi cu mâna. Şi cunoscând Cuviosul gândirea vrăjmaşului, 
într-armându-se pe sine cu semnul de viaţă făcătoarei cruci, 
nevăzut l-a făcut pe vrăjmaş. lar după puţin timp s-a ridicat în 
carnea sa acest fel de patimă, într-un chip în care niciodată nu i s-a 
făcut; că pe o femeie oarecare pe care o văzuse Sfântul odată când 
era tânăr, închipuind-o dracul curviei, pe aceasta înaintea ochilor 
acestui drept a pus-o, şi atâta înfocare i-a aprins din carne, încât 
puţin de nu s-a clătinat de sufleteasca mâhniciune, ca iarăşi să 
alerge în lume. 


5 &xn6iac= acedie. 


Dar darul lui Dumnezeu cel mântuitor l-a întărit pe dânsul 
atât cât să trântească pe vrăjmaşul şi biruinţă asupra patimilor să 
ridice: că prin gând curat şi vitejesc îndreptându-se pe sine, 
căutând, a văzut pe aproape mulţime multă de urzici şi de 
mărăcini, şi, dezbrăcându-şi haina, gol s-a aruncat într-însele, şi în 
multe ceasuri s-a aflat întru dânsele tăvălindu-se, încât tot trupul 
cu ghimpii spinilor şi ai urzicilor zgâriindu-se, cu sânge împrejur s- 
a cruntat [înroşit]. Şi suferind vitejeşte nişte dureri ca acestea, 
războiul trupului l-a biruit. Şi, de atunci, cu darul lui Dumnezeu, în 
toată vremea vieţii sale n-a mai căutat să-l supere pe dânsul dracul 
acela al curviei, precum pe urmă a povestit acela ucenicilor săi. 


V. Din viaţa Sfântului Pavel Tebeul 


În vremea împăraţilor păgâni Deciu şi Valerian, prinzându-se 
de necredincioşi oarecare din sfinţi şi multe munci suferind, pe 
lângă altele, şi aceasta a pătimit: că văzându-l cei necredincioşi că 
este tânăr şi în floarea vârstei şi cu frumuseţea împodobit, au găsit 
aceasta ca materie a vicleniei lor, şi vrând nu numai cu trupul, ci şi 
cu sufletul să-l strice, ce au făcut şi în ce fel de măiestrie ca 
aceasta au sporit? Intr-o grădină moale şi bine înflorită aducându-l 
pe dânsul, unde şi aşternutul era moale, şi cu răsfăţare trupul 
odihnindu-l, întru acelea l-au culcat pe nevoitor cu faţa în sus, şi, 
lăsându-l cu mâinile legate, au lipsit pentru puţin. 

Şi se sfârşea sporirea lor într-un lucru foarte spurcat şi plin 
de urâciune: că, după ieşirea acelora, s-a băgat o fată frumoasă la 
chip, iar la suflet foarte puturoasă şi neastâmpărată, care, 
împreună cu viteazul acela culcându-se, lucra cele mai urâte 
lucruri cu putinţă: îl îmbrăţişa, se împleticea cu el, cu iscodire îl 
săruta, îl mângâia, cu spurcată mână de ruşine se atingea, prin 
toate cu totul îndemnându-l către dulceaţă. 

Deci ce trebuia să facă acel suflet curat? Ce trebuia, 
nedumerindu-se către dezlegarea unui rău ca acela? Să-i dea 
brânci spurcatei nu putea, dar nu s-a nedumerit [stat în cumpănă], 
foarte urător de rău fiind. Că împotriva „dragostei” punând pe 
dragoste, împotriva celei necuvioase pe cea Dumnezeiască, şi 
vrând a arăta că cel curat şi iubitor de Dumnezeu cu lesnire nu va 
cruța nici mădularele, nici carnea, ca numai să-şi păzească luişi 
întreagă curăţenia, cu muşcare pe a sa limbă tăind-o şi în gură 
mestecând-o, în loc de sărutare în faţa curvei a scuipat-o, cu 
pătimirea-patima - şi cu durerea-dulceaţa a o stinge bine socotind- 
O. 


VI. Din Pateric 


1. Intrebat a fost un stareţ: „De unde îmi este mie că mă 
bântui spre curvie?”. Şi a răspuns. „Dintru multa mâncare şi 
dormire”. 

2. Zis-a iarăşi: „Dacă firea va ridica poftele, întinderea 
nevoinţei le va stinge pe dânsele”. 


VII. A lui Avva Marcu 


Se cade ca tânărul aşa să-şi supună tinereţile sale cuvântului 
lui Dumnezeu, precum însuşi cuvântul cere, că zice: Puneti înainte 
trupurile voastre ca jertfă vie, sfântă, bine-plăcută lui Dumnezeu, 
ca slujba voastră cea cuvântătoare (Rom. 12: 1), şi aşa, toată 
umezeala poftei celei trupeşti - prin puţina mâncare şi putina 
băutură, şi privegherile cele din toată noaptea - a o răci şia o 
usca, ca şi el din aşezare să zică: Făcutu-m-am ca un foaie la fum, 
îndreptările Tale nu le-am uitat (Ps. 118: 83), şi cunoscând că al lui 
Hristos este, acest trup împreună să-l răstignească cu patimile şi 
cu poftele, şi să omoare nu numai fapta curviei, ci şi mădularele 
cele pământeşti, precum şi necurăţia ceea ce se lucrează în trup 
de la duhurile cele viclene. 

Cel ce aşteaptă cununa adevăratei şi neîntinatei şi 
desăvârşitei feciorii, nu numai până la aceasta pune să stea 
nevoinţă, ci, urmând apostoleştei învățături, şi însăşi însemnarea şi 
mişcarea patimii se nevoieşte a o omori. 

Cel ce cu iute dragoste preacurata şi îngereasca feciorie în 
trupul său a se sălăşlui aşteaptă, şi nici aşa nu se adevereşte, se 
roagă ca însăşi pomenirea cu gândul a acestei subţiri patimi ce se 
suie fără mişcarea şi lucrarea trupeştei patimi să se stingă, şi de 
este, dar, cineva care s-a învrednicit de darul acesta, acesta ştie că 
aceasta se poate isprăvi numai prin singură puterea cea de sus şi 
ajutorinţa şi dăruirea Duhului. 

Tot aşa cel ce aşteaptă cununa curatei şi luminatei feciorii, 
pentru dânsa cu dor Dumnezeiesc este străpuns, şi trupul îl 
răstigneşte prin nevoinţele cele pustniceşti. 

Omoară mădularele cele de pe pământ cu întinderea şi cu 
stăruința înfrânării, stricând omul cel din afară şi subţiindu-l pe 
acesta, şi ostenindu-l în felul pilei, ca, prin credinţă şi nevoinţă şi 
lucrarea darului, omul cel dinăuntru să se înnoiască, din zi în zi 
sporind spre mai bine. Că dragostea crescând, cu nădejdea se 
măreşte, cu bucuria Duhului se veseleşte, cu pacea lui Hristos se 
dăruieşte, de bunătate e purtată, cu facerea de bine se păzeşte, cu 
frica lui Dumnezeu se cuprinde, cu priceperea şi cunoştinţa se 
luminează, cu înţelepciunea străluceşte, cu smerita cugetare se 
povăţuieşte. 


Cu acestea şi cu fapte bune asemenea acestora înnoindu-se 
mintea de Duhul, însemnarea [caracterul] icoanei acesteia cu chip 
Dumnezeiesc întru sineşi o cunoaşte, şi frumuseţea cea gânditoare 
şi negrăită a stăpâneştei asemănări o pricepe, şi bogăţia 
înţelepciunii de sineşi învăţate a legii celei înăuntru puse o 
înţelege. 


VIII. A Sfântului Maxim 


Greu este dracul curviei, şi foarte se pune asupra celor ce se 
nevoiesc împotriva patimii, şi mai vârtos în dispreţuirea hranei şi 
în vorbirile femeilor. Că furând mintea pe ascuns cu netezirea 
[moliciunea] dulceţii, sare apoi asupra celui ce prin pomenire se 
linişteşte, trupul înfocându-l, şi, felurite feţe înaintea minţii 
punând, către alcătuirea păcatului o cheamă pe dânsa, care faţă, 
de voieşti a nu zăbovi întru tine, ia lângă tine post şi osteneală şi 
priveghere, şi buna-linişte cu rugăciune aprinsă. Când dracii scot 
mintea din întreaga înţelepciune şi cu gândurile curviei o vor 
înconjura, atunci cu lacrimi să zici către Stăpânul: „Izgonindu-mă 
acum, m-au înconjurat, Bucuria mea, izbăveşte-mă de cei ce m-au 
înconjurat”. 


IX. Din Pateric 


1. Un frate a întrebat pe Avva Paladie, zicând: „Părinte, 
spune-mi mie ce voieşti să fac, că trei ani am postit perechi- 
perechi, adică câte două zile, iar întru a treia mănânc, şi nu pot să 
mă izbăvesc de dracul curviei?”. Răspuns-a stareţul: „Fiule, când 
Dumnezeu l-a trimis pe Prorocul Isaia către israiliteni, aşa i-a zis 
lui: Strigă întru tărie, şi nu cruța, şi vesteşte norodului: Păcatele 
lor mă caută pe Mine din zi în zi, şi să se apropie de Mine poftesc, 
zicând: Ce e că am postit şi Tu n-ai cunoscut? Smerit-am sufletele 
noastre, şi n-ai văzut? Și le-a răspuns lor acestea: In zilele 
posturilor voastre vă aflaţi făcând voile voastre, şi pe cei de sub 
mâna voastră îi asupriţi, şi pe toți cei din preajma voastră îi obidiţi, 
şi postiţi spre judecăţi şi sfade, încât auzită se face înaintea 
Domnului strigarea voastră. Nu pe acest post l-am ales, zice 
Domnul. Nici de vei încovoia ca pe un lanţ şi ca pe un belciug 
grumazul tău, şi sac şi cenuşă de ţi-ai aşterne, nici aşa nu se va 
chema post primit (Is. 58: 1-5). 

Deci şi tu, fiule, dacă vei posti de mâncăruri, şi vei grăi de rău 
pe cineva, sau vei osândi, sau vei pomeni de rău, sau gânduri 
viclene vei primi, sau vei pofti ceva din dulceţi, sau de cele oprite 
cu cugetul vei închipui prin poftă, cum crezi că te vei izbăvi de 


războiul curviei? Sau nu ştii că tot cel ce-şi împlineşte pofta sa în 
cuget, şi fără bucatele cele din afară se îmbată şi se satură? Deci, 
de voieşti ca postul tău să fie primit la Dumnezeu, păzeşte-te mai- 
nainte de toate de tot graiul cel viclean, de toată clevetirea şi 
osândirea, şi auzire deşartă nu primi, după cea scrisă. Şi curăţă 
toată inima ta de toată întinăciunea trupului şi a duhului, şi de 
toată pomenirea de rău, şi de toată agoniseala urâtă, şi oboseşte 
trupul tău întru mulţimea metaniilor şi a privegherilor, şi a 
celorlalte osteneli întru cugetarea ascunsă. Şi când vei voi să 
dormi, nu te culca, ci şezând, aşa dormi. Intru acestea şi întru 
unele ca acestea, de ca şi cum ai fi copil cu tinereţile, învaţă-te, cu 
darul lui Dumnezeu, războiul curviei să-l biruieşti. 

Pentru aceasta şi Părinţii au zis că nu în chilie sau în sihăstrie 
trebuie a şedea, ci în obşte a petrece, şi cu mai multe osteneli a se 
obosi. Pe lângă acestea, monahul să se îmbrace cu haine aspre şi 
trănţoase [zdrenţăroase], şi nu cu cele moi, şi cu toată întărirea de 
la proestoşi să se ţină şi să se păzească. Căci nelucrarea şi negrija, 
şi mâncarea de două ori în zi, şi somnul mult s-au obişnuit a ridica 
asupra noastră nu numai pe dracul curviei, ci şi pe cel al 
trândăviei%, şi pe cel al slavei deşarte, şi pe cel al mândriei. 

2. Zis-a Avva Antonie: „Socotesc că trupul are mişcarea 
firească împreună frământată [amestecată] cu dânsul, dar nu 
lucrează nevoind sufletul, ci numai însemnează în trup nepătimaşa 
mişcare. Dar mai este o mişcare - întru a hrăni şi a încălzi trupul 
cu mâncăruri şi băuturi, dintru care căldura trupului deşteaptă 
trupul către lucrare. Pentru aceea şi poruncind Apostolul, zice: Nu 
vă îmbătaţi de vin, întru care este curvie (Ef. 5: 18); iar Domnul în 
Evanghelie zice: Vedeţi să nu se îngreuieze inimile voastre cu 
îmbuibarea şi cu beţia (Luca 21: 34). Şi este încă o mişcare 
oarecare, făcându-se la cei nevoitori din pândirea cea cu vicleşug 
şi pizma diavolilor. Drept aceea, se cuvine a şti că trei sunt 
mişcările poftei celei trupeşti: una adică firească; alta, din 
neluarea aminte la mâncăruri; iar a treia, de la draci. Deci se 
cuvine ca cel ce se nevoieşte, deosebirea acestora ştiind-o, şi nu 
necunoscând pricinile, potrivit către fiecare şi cuviincios să se 
nevoiască. 

3. Un frate a întrebat pe Avva Pimen, zicând: „Ce voi face, că 
sunt luptat spre curvie şi spre mânie?”. Şi a răspuns lui stareţul, 
zicând: „Zicea David: pe leu îl ciomăgeam şi pe urs îl sugrumam 
(Impărați 17: 34-37), arătând cuvântul că se cuvine ca pe mânie să 
o tăiem cu îndelunga răbdare, iar pe curvie să o tescuim 
[strâmtorăm] cu osteneli şi cu post”. 

4. Povestit-a Avva Foca că, mutându-se în Schit Avva Iacov, s- 
a luptat tare de dracul curviei, şi, aproape fiind de a se primejdui, 
a venit la mine şi mi-a arătat cele despre sineşi, şi mi-a zis mie: 
„De mă duc mâine în cutare peşteră, te rog, pentru Domnul, să nu 
spui nimănui cele despre mine, ci numără patruzeci de zile, şi când 
se vor fi împlinit, fă dragoste şi vino la mine, aducând Sfânta 
Cuminecătură; şi de mă vei afla mort, îngroapă-mă, iar dacă încă 
sunt viu, să mă împărtăşeşti cu Sfânta Cuminecătură”. Şi acestea 
zicând, s-a dus. 

Şi  împlinindu-se patruzeci de zile, luând Sfânta 
Cuminecătură, pâine curată şi puţintel vin, m-am dus către dânsul, 
şi numai cât m-am apropiat de peşteră, am mirosit multă putoare, 
care din gura lui se făcuse. Şi am zis întru sinemi: „A răposat 
fericitul”. Şi intrând în peşteră, l-am aflat pe dânsul zăcând mai 
mult mort. Şi dacă m-a văzut, mişcând puţin mâna sa cea dreaptă 
precum putea, însemna prin chipul mâinii pentru Sfânta 
Împărtăşanie. Iar eu am zis: „Am adus”. 

Şi deschizând cu sila gura lui puţin, şi sfărâmând o parte din 
cinstitul Trup întru de viaţă făcătorul Sânge, am turnat în gura lui. 
Iar el, împărtăşindu-se, s-a întărit. Apoi, udând din pâinea de obşte 
un miez, i-am adus lui, şi după puţin, iarăşi altul, şi, precum putea, 
a primit. Şi aşa prin darul lui Hristos împuternicindu-se, a ieşit 
după o zi, călătorind împreună cu mine, şi a venit întru chilia sa, 
izbăvindu-se cu darul lui Dumnezeu de pieritorul război al curviei. 

5. Un frate era luptat spre curvie, şi era războiul ca un foc 
arzând noaptea în inima lui; iar el se nevoia ca nicidecum să se 
învoiască cu gândul. Iar după puţină vreme a fugit războiul, nimic 
punând asupra fratelui pentru răbdarea lui, şi îndată a venit 
lumină în inima lui. 

6. Alt ucenic al unui stareţ mare aşijderea a fost luptat de 
dracul curviei, şi se nevoia vitejeşte; iar stareţul, văzându-l pe 
dânsul ostenindu-se, i-a zis lui: „Voieşti să rog pe Dumnezeu şi să 
se uşureze războiul de la tine?”. Iar el i-a zis: „Deşi mă ostenesc, 
Avva, şi acest război mult mă necăjeşte, văd totuşi din osteneală 
rod întru mine; însă, aceasta roagă pe Dumnezeu: ca să-mi dea 
răbdare a suferi”. Zis-a lui stareţul: „Incă eşti întru sporire, şi pe 
mine mă covârşeşti!” 

7. Zis-a un stareţ către oarecare frate ce era supărat de 
curvie: „Frate, dormind voieşti a te mântui? Du-te, osteneşte-te, 
trudeşte-te, caută şi vei afla, priveghează, şi bate, şi se va deschide 
ţie. Sunt în lume unii luptători care, deşi stau întru multă bătaie, 
se împuternicesc şi se încununează. Şi de multe ori, şi unul de doi 
fiind bătut, împuternicindu-se întru lovituri, pe cei ce-l bat îi 
biruieşte. Deci dacă aceia, pentru câştig trupesc, atât de mare 


răbdare arată, nu cu mult mai vârtos tu mai cu vârtute vei sta şi te 
vei nevoi pentru Împărăţia Cerurilor, şi mai vârtos având şi pe 
Dumnezeu împreună ajutător”? 

8. Un frate era nevoitor în Schit; şi i-a vârât lui vrăjmaşul 
pomenire a unei femei frumoase pe care o văzuse odată în Egipt, şi 
îl necăjea pe dânsul foarte. Iar după iconomie, alt frate, venind din 
Egipt în Schit, s-a dus la dânsul şi, vorbind cu dânsul, i-a spus că 
femeia cutăruia a murit; iar aceea era cea de care era luptat 
fratele. Şi cum a auzit, luând haina sa, s-a dus acolo şi a întrebat 
despre femeie, şi, înştiinţându-se, a destupat noaptea mormântul 
ei şi a şters puroile [putrejunea trupului] ei în haina sa şi s-a întors 
în chilia sa, aducând haina sa, plină fiind de puroile trupului cel 
mort, care multă putoare slobozea. Şi când îl supăra pe dânsul 
gândul curviei, punea haina înaintea sa şi zicea gândului: „lată 
pofta pe care o cauţi, ia-o pe ea, satură-te!”. Şi aşa se chinuia pe 
sineşi cu acea nesuferită putoare, până când desăvârşit s-a stins 
războiul de la dânsul. 

9. Venit-a odată oarecine în Schit vrând a se face monah, 
având şi pe fiul său cu sine tocmai atunci înţărcat, şi au petrecut 
amândoi în chilie vreme din destul. lar copilul, crescând şi 
făcându-se voinic, a început a fi cumplit supărat de războiul cărnii. 
Şi neputând a sta împotrivă, a zis către tatăl său: „Mă duc în lume, 
că nu pot să sufăr războiul”. Iar tatăl lui stăruia rugându-l pe 
dânsul să nu facă aceasta. Zis-a tânărul: „Avva, nu pot, lasă-mă să 
mă duc”. Zis-a lui tatăl său: „Ascultă-mă, fiule, de această dată, şi 
ia-ţi patruzeci de perechi [legături] de pâine, şi smicele pentru 
patruzeci de zile, şi du-te în pustia cea mai dinăuntru, şi petrece 
acolo patruzeci de zile, şi aşa facă-se voia Domnului”. lar el a 
ascultat de tatăl său. Şi, sculându-se, a intrat în pustie şi a 
petrecut ostenindu-se acolo, împletind smicele uscate şi mâncând 
pâine uscată. 

Şi făcând aşa, şi liniştindu-se douăzeci de zile şi douăzeci de 
nopţi, a văzut pe lucrarea sa un fel de arătare stând lângă el, şi 
slobozea o putoare atât de mare, încât tânărul abia o putea suferi, 
pentru aceasta şi degrabă o izgonea pe dânsa. lar ea, aşa gonită 
fiind, a zis către dânsul: „Eu în inimile oamenilor, dulce mă arăt, şi 
tu acum mă izgoneşti? Dar să ştii că, pentru ascultarea ta şi 
osteneala ta, Dumnezeu nu m-a lăsat să te amăgesc, şi ţi-a arătat 
ţie putoarea mea. Iar el, sculându-se şi multumind lui Dumnezeu, a 
venit la tatăl său şi i-a zis lui: „Nu mai voiesc să mă duc în lume, că 
am văzut lucrarea curviei şi putoarea ei”. Şi era şi tatăl lui 
încredinţat pentru dânsul. Şi a zis tânărului: „De ai fi petrecut 
patruzeci de zile şi ai fi păzit porunca, ai fi văzut mare vedenie”. 

10. Alt stareţ de asemenea a venit în Schit, aducând pe fiul 


său, încă sugând, şi neştiind ce este femeia. Şi dacă a crescut şi s-a 
făcut bărbat voinic, dracii îi arătau în somn chipurile femeilor, iar 
el spunea tatălui său cele ce vedea. Şi auzind bătrânul, s-a minunat 
de vicleşugul vrăjmaşului. Odată, suindu-se în Egipt, fiind şi 
tânărul împreună cu dânsul, s-au întâlnit cu femei. Zis-a tânărul 
către tatăl său: „Avva, aceştia sunt cei ce vin noaptea la mine în 
Schit”. Răspuns-a bătrânul: „Fiule, aceştia sunt călugării satelor, şi 
aceştia au alt port, iar cei din pustie altul”. Şi îndată s-au întors în 
chilia lor. 

11. Un frate a zis către un stareţ: „Ce să fac, că mă ucide 
gândul cel întinat?”. Şi a răspuns lui bătrânul: „Când mama voieşte 
a înţărca copilul ei, pune ceapă câinească la ţâţa ei, iar pruncul 
vine după obicei să sugă şi, gustând din ceapa câinească, fuge din 
pricina amărăciunii ei”. Deci pune şi tu ceapă câinească”. Întrebat- 
a fratele: „Ce este cuvântul, părinte?”. Şi a răspuns bătrânul: „În 
loc de ceapă câinească, pune întru sineţi pomenirea morţii şi a 
muncilor veacului ce va să fie”. 

12. Tot acel frate a întrebat pe alt stareţ pentru un alt gând, 
şi i-a zis lui bătrânul: „Eu n-am fost niciodată luptat întru acest fel 
de lucru”. Şi a auzit fratele şi s-a smintit. Şi sculându-se, a ieşit, 
nici ziua bună luându-şi. Şi s-a dus către alt stareţ, şi i-a vestit lui, 
zicând: „lată ce mi-a zis mie cutare stareţ, şi m-a smintit, că peste 
fire a grăit”. Zis-a bătrânul: „Nu simplu ţi-a zis ţie aceasta omul lui 
Dumnezeu; pentru aceea, întoarce-te curând de te pocăieşte lui”. 
Iar fratele, întorcându-se de îndată la stareţ, a făcut metanie, 
zicând: „lartă-mă, Avva, că nebuneşte am făcut ceea ce am făcut: 
ieşind neluându-mi ziua bună, dar te rog, tâlcuieşte-mi mie cum 
niciodată n-ai fost luptat de curvie?”. Zisu-i-a lui stareţul: „De când 
m-am făcut monah, nu m-am săturat nici de pâine, nici de apă, nici 
de somn, ci grija acestora foarte supărându-mă, nu m-a lăsat să 
simt războiul de care ai zis”. Şi folosindu-se fratele, s-a dus în 
chilia sa. 

13. Un frate era cumplit bântuit de dracul curviei; patru 
diavoli în chip de femei prefăcându-se au stat în preajma lui, şi au 
petrecut patruzeci de zile luptându-se cu dânsul spre a-l trage spre 
spurcata amestecare. lar acela, vitejeşte  nevoindu-se şi 
nebiruindu-se, Dumnezeu văzând răbdarea lui, a depărtat de la 
dânsul războiul şi i-a dăruit lui a nu se mai supăra de înfocarea 
cărnii. 

14. Un frate a întrebat pe un stareţ, zicând: „Avva, mă 
necăjeşte pântecele şi nu-l pot opri cu totul, şi de aceea zburdă 
trupul meu”. Zisu-i-a lui stareţul: „De nu vei pune pe dânsul frică şi 
post, nu umbli drept în calea lui Dumnezeu”. Şi i-a zis lui o pildă ca 
aceasta: „Un om oarecare a călătorit şezând pe asin, iar asinul îl 


purta abătându-se încoace şi-ncolo de drum, iar el, luând toiagul 
pe care-l avea, îl bătea pe dânsul. Şi a zis asinul: «Nu mă bate, că 
de acum voi merge drept». Şi dacă au mers puţin, s-a pogorât de 
pe asin, punând toiagul pe desagi deasupra asinului, iar asinul nu 
vedea că toiagul este deasupra lui. Şi cum a văzut pe domnul său 
neducând toiag, şi nebăgând de seamă de dânsul, a început a se 
abate şi a se trage ici şi colo în semănături. Şi alergându-l domnul 
lui, a luat toiagul şi n-a contenit bătându-l pe dânsul până cea 
mers drept. Aşa şi la trup, când zburdă şi se abate de a face calea 
lui Dumnezeu, bate-l pe dânsul cu postul şi va umbla drept; şi să 
stea acesta (adică postul) deasupra lui împreună cu frica lui 
Dumnezeu de-a pururea”. 
15. 


PRICINA A DOUĂZECI ŞI ŞASEA 


Că nu este cu putinţă a se izbăvi cineva desăvârşit de războiul 
curviei fără decât numai prin ajutorul lui Dumnezeu, ajutor care 
urmează neîndoios nevoitorilor, şi care este desăvârşita curăţie. 


I. A lui Paladie 


Fericitul Moisi Arapul [Etiopianul], care mai-nainte fusese 
povăţuitor al unei mari cete de tâlhari, iar mai pe urmă, 
botezându-se, s-a făcut monah preaiscusit şi preot, şi s-a numărat 
împreună cu Părinţii cei mari, acesta, la începutul lepădării sale de 
lume, a fost luptat de dracul curviei până întru atât, încât puţin a 
lipsit ca să nu cadă din punerea [treapta] sa. Şi se lupta împotriva 
vrăjmaşului prin mare post şi linişte. Şi încuindu-se pe sine în 
chilie, cu sfătuirea Marelui Isidor al Schitului, în multă vreme 
neieşit a fost, nimic altceva nemâncând, fără numai o litră de 
pâine, şi făcea cincizeci de rugăciuni pe zi. Apoi şi prin priveghere 
întinsă împotrivă se nevoia, nedormind toată noaptea vreme de 
şase ani, şi, topindu-şi trupul desăvârşit, a rămas încă înfocându-se 
şi având felurite vedenii de noapte. Apoi sub altă aspră petrecere 
s-a pus pe sineşi: că, ieşind nopţile, se ducea pe la chiliile 
Părinților celor bătrâni, la cei ce nu puteau aduce apă, şi, neştiind 
ei, lua vasele şi le umplea cu apă, că la unii dintr-înşii apa era la 
cinci mile” depărtare. 

Şi plecând-se el într-o noapte în puț ca să umple vasul unui 
monah, l-a lovit diavolul peste şale cu o beldie şi l-a lăsat în loc 
zăcând mort, că nu suferea, pizmăreţul, răbdarea nevoitorului. Iar 
a doua zi, venind oarecine din monahi şi văzându-l pe dânsul 
zăcând şi trăgând să moară, întorcându-se, a vestit Marelui Isidor. 

Şi venind acela cu oarecare şi luându-l pe dânsul, l-au dus la 
biserică, şi atât de mult a bolit, încât într-un an a venit în putere. 
Şi atunci i-a zis lui Isidor, Marele lui Hristos preot: „Conteneşte de 
aici înainte să mai baţi război cu dracii, frate Moisi, şi nu intra aşa 
asupra lor, căci în sihăstrie sunt şi măsuri ale luptei celei către 
draci”. lar diamantul“! lui Hristos, Moisi, i-a zis lui: „Nu voi conteni 
să mă lupt cu dânşii până nu va conteni nălucirea viselor”. Atunci 
i-a zis lui Marele Isidor: „Acum, întru numele lui lisus Hristos, au 
contenit visurile tale cele necuvioase; deci apropie-te cu 
îndrăzneală de Dumnezeieştile Taine şi cuminecă-te; ca să nu te 
trufeşti cum că cu a ta nevoinţă ai biruit această patimă, că pentru 
aceasta te-ai tiranisit cumplit din parte-i, spre folos ţie, ca să nu te 
—— 

surpi prin îngâmfare”. 

Acestea auzind, s-a întors în chilia sa, de aici înainte luând 
aminte cu linişte şi cu măsură întru nevoinţă, şi aşa de 
neastâmpărata patimă s-a izbăvit. 


II. A aceluiaşi 


Un oarecare Pahon după nume, ajungând ca la şaptezeci de 
ani, şedea în Schit. Şi mi s-a întâmplat (zice scriitorul) să mă supăr 
de dracul neastâmpărării, fiind cuprins şi supărat de gânduri întru 
nălucirile cele de noapte. Şi neîngăduind eu a spune cuiva lucrul, 
fiind gonit de patimă, am ieşit din pustie. Şi ducându-mă pe ascuns 
întru pustia cea adâncă, m-am întâlnit după cincisprezece zile cu 
sfinţii bărbaţi cei de la Schit, între care era şi Pahon. 

Şi aflându-l pe dânsul mai curat şi mai nevoitor, am îndrăznit 
să-i zic lui cele ale minţii mele, şi mi-a zis mie Sfântul aşa: „Să nu 
te uimească lucrul, că nu pătimeşti aceasta din lenevire - că te 
mărturiseşte lucrul şi lipsa celor trebuincioase şi depărtarea de 
vorbirea femeilor -, ci mai vârtos de la potrivnicul ţi se întâmplă 
ție aceasta, din pricina râvnei tale întru fapta bună. Că întreit este 
războiul cel curvesc: uneori, de bine bucurându-se, trupul se pune 
[aţâţă] asupra noastră, iar alteori, patimile se ridică asupra 
noastră prin gânduri, şi mai este când şi dracul se ridică 
tiraniseşte asupra noastră. lar eu, mult pândind, am aflat aceasta; 
şi iată, precum vezi, bătrân sunt, şi am patruzeci de ani de când 
stau în chilia aceasta îngrijindu-mă de mântuirea mea, şi chiar 
ajungând întru această vârstă, până acum sunt bântuit”. 

Şi s-a jurat, zicând: „După ce am trecut de al cincizecilea an, 
în doisprezece ani acest demon n-a încetat nici noapte, nici zi a se 
năpusti asupra mea. Şi gândind eu că Dumnezeu S-a depărtat de 
mine, şi pentru aceasta sunt tiranisit, am ales cu nesocoteală mai 
vârtos a muri decât să mă urâţesc din pricina patimii. Şi ieşind din 
chilie, înconjuram pustia; şi aflând o peşteră a unei hiene, m-am 
pus jos gol ca să mă mănânce fiarele. Şi făcându-se seară adâncă, 
au ieşit fiarele, cea bărbătească şi cea femeiască, şi m-au mirosit 
de la picioare până la cap, şi, lingându-mă, s-au depărtat. 

Şi zăcând eu acolo până dimineaţa, părându-mi-se că voi fi 
totuşi mâncat, am socotit că negreşit m-a cruțat Dumnezeu, şi, 
sculându-mă, m-am întors în chilie. Şi stăruind demonul puţine 
zile, iarăşi s-a năpustit asupra mea, mai tare decât înainte, încât 
era să şi hulesc. Că prefăcându-se într-o fetişcană arăpoaică 
[etiopiancă] - pe care o văzusem în tinereţile mele adunând spice 
la seceră -, a şezut pe genunchii mei şi atât de tare m-a zădărât, 
încât mi se părea că m-am împreunat cu dânsa. Şi tulburându-mă 


eu, i-am dat o palmă, şi aşa s-a făcut nevăzută; şi credeţi-mă ce 
grăiesc, că putoarea mâinii mele n-am putut-o suferi doi ani de 
zile. _ 

Împuţinându-mă la suflet, şi întru aceasta mai mult urându- 
mi-se de mine însumi, cu totul am ieşit rătăcind întru adânca 
pustie, şi, aflând o aspidă mică, luând-o, am apropiat-o de 
mădularele mele cele născătoare, ca măcar aşa, muşcat fiind de 
dânsa, să mor. Şi frecând capul fiarei de mădulare, ca de cele ce- 
mi sunt pricină de ispită, nici aşa n-am fost muşcat, cu pronia 
darului fiind cruțat. După acestea, am auzit venind glas în cugetul 
meu: «Du-te, Pahon, de te nevoieşte, că pentru aceasta te-am lăsat 
a te tiranisi atât de mult: ca nu cumva să cugeţi înalt, de ca şi cum 
cu o putere aşa mare să crezi că l-ai biruit pe demon, ci, 
cunoscând neputinţa ta, niciodată să nu te încrezi în vieţuirea ta, 
ci de-a pururea să alergi la ajutorul lui Dumnezeu». 

Încredinţându-mă astfel, m-am întors în chilie, şezând de aici 
înainte cu îndrăzneală, fără să mă mai grijesc de războiul cel 
pentru îndrăcirea de femei, rămânând cu pace din lupta aceea în 
zilele ce au urmat. lar diavolul, cunoscând dispreţuirea mea cea 
spre dânsul, de aici ruşinându-se, n-a mai putut să se apropie de 
mine”. 

Cu aceste cuvinte şi lupte către satana întărindu-mă Sfântul 
Pahon, şi mai vârtos către osteneli ungându-mă, şi învăţându-mă a 
suferi cu lesnire acest război, m-a slobozit, întru toate spre 
îmbărbătare îndemnându-mă. 


III. A aceluiaşi 


Fost-a oarecine foarte iubitor de feciorie, pe nume Ilie, 
sihastru preabun, grijă făcând de partea cea mai slabă 
[femeiască]. Că sunt unele suflete ca acestea, pe care le 
mărturiseşte scopul lor, că pentru fapta bună fac aceasta. 
Milostivindu-se acesta spre ceata pustniciţilor, în cetatea Africii%?, 
unde avea ceva cheltuieli, a zidit mănăstire mare, şi a adunat în 
mănăstire toate femeile cele risipite ce nu aveau loc de refugiu, 
purtând apoi grijă de ele, făcându-le lor toată odihna şi câte cere 
lor viaţa sihăstrească. lar acelea, din felurite vieţuiri şi osebite 
obiceiuri fiind adunate, dese sfezi făceau unele cu altele. Iar el, doi 
ani petrecând cu dânsele, trebuia să le asculte şi să le împace. 

Fiind apoi bântuit de potrivnicul spre îndulcire şi depărtându- 
se de mănăstire, rătăcea flămând prin pustie, două zile rugându-se 
lui Dumnezeu şi zicând: „Doamne, sau mă omoară - ca să nu le văd 
pe dânsele necăjindu-se -, sau ia de la mine patima mea, ca să port 

grijă de ele după cuviinţă”. Şi erau acelea trei sute la număr. Şi 
făcându-se seară, a adormit în pustie, şi, precum chiar el a 
povestit, au venit la dânsul trei îngeri şi i-au zis lui: „De te vom 
izbăvi de patima aceasta, merge-vei oare să grijeşti de dânsele?”. 
Şi el s-a făgăduit la aceasta. 

Atunci, unul ţinând picioarele lui, iar altul mâinile lui, iar al 
treilea luând un brici, i-au tăiat lui boaşele, dar nu aievea, ci după 
uimire şi nălucire*. Şi precum i s-a părut că a fost tăiat, aşa a fost 
şi vindecat. Apoi l-au întrebat pe dânsul: „Ai simţit vreun folos?”. 
Zis-a acela: „Foarte m-am folosit uşurându-mă astfel, şi sunt 
încredinţat că m-am izbăvit şi de durere, şi de patimă”. Iar ei i-au 
zis lui: „Du-te în sihăstria ta”. Iar s-a întors după cinci zile. Şi 
aflând toată mănăstirea plângând pentru dânsul, a intrat înăuntru, 
şi de atunci a petrecut în chilie aproape de mănăstire, de care 
aproape fiind, adeseori le putea îndrepta pe dânsele, trăind încă 
patruzeci de ani, adeverindu-se Părinților şi zicând: „Nu s-a suit în 
mintea mea poftă de patimă femeiască”. Şi aşa s-a sfârşit din viaţă 
într-o dăruire" ca aceasta a petrecerii. 


IV. A lui Avva Casian 


1. De este la noi sârguinţă după Apostoli (cf. I Tim. 2: 5; lac. 
1: 12), după lege a pătimi şi a ne încununa biruind pe necuratul 
duh al curviei, să nu ne bizuim pe puterea şi nevoinţa noastră, ci 
pe ajutorul Stăpânului nostru Dumnezeu. Că nu va conteni omul să 
se războiască de duhul acesta până nu va crede cu adevărat că nu 
cu sârguinţa, nici cu osteneala sa, ci cu acoperământul lui 
Dumnezeu şi ajutorul Lui se va izbăvi de această boală, şi va fi 
ridicat la înălţimea curăţiei. 

Căci lucrul, fiind peste fire, de aceea, cel ce a călcat pe 
zădărârile cărnii şi pe dulceţile acesteia se face oarecum afară de 
trup. Pentru aceasta este cu neputinţă ca omul, aşa-zicând, să 
zboare cu aripile sale către o cunună a sfinţeniei aşa de înaltă şi 
cerească şi următor îngerilor să se facă, dacă nu l-ar ridica spre 
aceasta de la pământ şi din tină darul lui Dumnezeu. Că prin nicio 
altă bunătate nu se aseamănă oamenii cei legaţi cu trup cu 
duhovniceştii şi gânditorii îngeri precum prin cea a întregii- 
înţelepciuni. Că printr-aceasta, pe pământ fiind şi petrecând, au, 
după Apostoli, petrecerea în ceruri. 

lar mărturia după care desăvârşit am câştigat noi această 
faptă bună este atunci când sufletul nu va alerga în somnuri la 

niciun chip al urâtei năluciri. Că deşi o mişcare ca aceasta nu se 
socoteşte păcat, este totuşi însemnare [înştiinţare] cum că sufletul 
boleşte şi că încă nu s-a izbăvit de patimă, iar pentru aceasta 
datori suntem a crede că urâtele năluciri cele ce ni se întâmplă 
nouă în somnuri sunt dovadă a lenevirii de care am fost cuprinşi 
mai-nainte şi a neputinței celei dintru noi, căci boala cea ascunsă 
întru ascunzătorile sufletului o face arătată scurgerea ceea ce ni se 
întâmplă nouă întru odihna somnului. Că cei ce au ajuns pe vârful 
sfinţeniei nici în somn nu sunt bântuiţi de năluciri, nici deşteptaţi 
fiind, nicidecum nu simt mişcarea. 

2. Cu un astfel de bărbat din cei de mai sus am vorbit în 
Schit, care, mai presus de ceilalţi Părinţi, era împodobit cu o mai 
strălucită cunună a curăţiei; iar curăţenia sufletului strălucea întru 
însăşi închipuirea feţei”, care, din Dumnezeiescul dar covârşind 
hotarele firii, şi de fireasca mişcare s-a lepădat. Precum m-am 
înştiinţat şi de la cei ce ştiau cu de-amănuntul cele despre dânsul, 
acesta, cu postul, cu privegherea, cu lacrimile, în multă vreme pe 
Dumnezeu rugând să-i dăruiască lui darul întregii-înţelepciuni 
îngereşti, a luat cererea de la Stăpânul şi bunul Dumnezeu. Şi a 
văzut în vremea nopţii pe înger deschizând oarecum pântecele lui 
şi o bucată de carne înfocată din cele ale lui smulgând, iarăşi cele 
din pântece le-a alcătuit la loc şi i-a zis lui: „lată, am luat de la tine 
înfierbântările poftelor trupeşti, şi să ştii că de astăzi ţi s-a dat ţie 
curăţia de la Dumnezeu, pe care cu credinţă şi cu răbdare ai cerut- 


n 


o”. 
V. A lui Avva Isaia 


De vei fi întru nevoință, să nu îndrăznească inima ta întru 
dânsa ca să cârteşti cumva, căci aceasta e cea care te păzeşte, ci 
să zici gândului tău: „Prin reaua pătimirea a trupului, Dumnezeu 
ascultă şi ticăloşia mea”. 


VI. Din Pateric 


1. Un frate nevoitor, supărat fiind de curvie, a întrebat pe 
Avva Agathon, zicând: „Ce să fac?”. Şi i-a răspuns lui bătrânul: 
„Du-te şi aruncă înaintea lui Dumnezeu puterea ta, şi vei avea 
odihnă”. 

2. Se povestea despre Amma Sarra că a petrecut treisprezece 
de ani luptată fiind de dracul curviei şi niciodată nu s-a rugat să se 
depărteze războiul, ci mai vârtos zicea: „Dumnezeule, dă-mi 

putere!”. Într-o zi, fiind cumplit supărată de dânsul, s-a suit în 
căscioara ei ca să se roage, şi s-a arătat ei trupeşte duhul curviei, 
şi i-a zis ei: „Sarro, tu eşti cea care m-ai biruit?”. Răspuns-a aceea: 
„Nu eu te-am biruit, ci Stăpânul meu, Hristos”. 

3. Un oarecare bărbat, lepădându-se de lume, a venit în Schit 
şi s-a făcut monah. Şi era nevoitor; şi s-a întâmplat lui prin pizma 
vicleanului să fie luptat de femeie, şi, zăbovind războiul, a vestit 
aceasta Părinților; iar ei, văzând că este luptător, îi puneau lui 
vieţuiri*, iar el, cu osârdie primindu-le, le făcea, de care vieţuiri 
trupul lui slăbise atât de mult, încât nici nu se mai putea scula. Iar 
din iconomia lui Dumnezeu a venit în Schit un oarecare părinte 
străin, şi, ducându-se către alţi stareţi, a venit şi către chilia lui, pe 
care, văzând-o deschisă, tare s-a minunat că nimeni n-a ieşit de 
acolo întru întâmpinarea lui. Şi a zis întru sineşi: „Nu cumva cel ce 
locuieşte într-însa este bolnav?” 

Şi apropiindu-se, a ciocănit, şi dacă vedea că nu ieşea nimeni, 
a intrat şi l-a aflat pe dânsul zăcând bolnav. Şi i-a zis lui: „Ce ai, 
părinte?”. Şi i-a povestit lui cele despre dânsul: cum luptat fiind de 
femeie, a vestit Părinților, care au pus asupra lui felurite vieţuiri, 
„pe care şi făcându-le eu”, zice, „trupul adică s-a îmbolnăvit, iar 
războiul creşte”. Iar stareţul, auzind, a zis: „Părinţii, ca nişte 
puternici ce sunt, au pus ţie vieţuiri, însă, de asculţi de smerenia 
mea, lasă de aici înainte vieţuirile, de vreme ce n-ai aflat folos 
dintr-însele, ci împărtăşeşte-te de puţină hrană, la vremea ei. Şi 
făcând putina ta pravilă, aruncă spre Domnul grija ta şi neputerea 
ta; că nu vei putea să biruieşti războiul prin ostenelile tale. Şi să 
ştii că trupul nostru este ca o haină: de-l vei griji pe dânsul, va fi 
păzit, iar de nu-l vei griji, putrezeşte”. Iar el a făcut aşa, şi, peste 
puţine zile, s-a depărtat războiul de la dânsul. 

4. Era un sihastru feciorelnic ce nu ştia deloc de femeie şi nici 
ce este curvia. Şi zicea el: „Mădularul acesta îl are omul spre a 
vărsa apa - la fel cum este la ibric ţâţişoara spre deşertarea apei 
celei dintr-însul”. Şi căutând cu ochii lui, a văzut împrejur pe draci 
ca pe nişte arapi [etiopieni], mişcându-i lui patima. Şi astfel se 
înfoca şi poftea, că nu ştia, neavând iscusinţă, de ce lucru se făcea 
îndrăgitor. 

Într-o zi, i-a arătat lui diavolul bărbat cu femeie, urâciunea 
lucrând-o. Dar văzând Dumnezeu covârşirea răutăţii diavolului, a 
acoperit pe fratele, povăţuind-l să meargă la un stareţ mare, care, 
învăţându-l pe dânsul cum se cuvine să se nevoiască împotriva 
dracilor, l-a slobozit. Şi întorcându-se fratele, s-a nevoit rugându- 


% Trad. lit.: Altfel spus: îl sfătuiau a se nevoi şi prin alte feluri de 

se lui Dumnezeu, şi i-a dat lui Dumnezeu să sporească atât de 
mult, încât s-a învrednicit de mare dar: că i se adeverea lui pentru 
fiecare suflet al fraţilor care mureau - ori de se afla bine, ori rău, şi 
unde va să meargă. 

5. Un frate, locuind în pustie, a fost supărat de curvie, şi, 
ducându-se undeva, a aflat o vizuină a unei hiene, şi, intrând într- 
însa, a petrecut flămând şase zile. Apoi, venind hiena, şi văzând-o 
pe dânsa, temându-se a zis: „Doamne, de ştii că voi ajunge ca să 
spurc trupul meu, dă-i acesteia stăpânire asupra mea, iar de nu, 
mântuieşte-mă de dânsa”. Şi îndată a auzit glas zicând: „Scopiţi-l” 
pe dânsul şi sloboziţi-l”. Şi numaidecât s-a depărtat războiul de la 
dânsul. 


9 Lit.: Faceţi-l eunuc. Se referea, probabil, ca şi mai-nainte în 
povestirea lui Paladie despre Cuviosul Ilie, la îngeri. 


PRICINA A DOUĂZECI ŞI ŞAPTEA 


Care este cinstea curăţiei, şi care este necinstea curviei, şi 
sfârşiturile* fiecăreia şi răsplătirile, fie în veacul de acum, fie în 
cel viitor. 


I. A Sfântului Efrem 


Frate, voieşti să înveţi cât de cumplită şi pierzătoare este 
curvia? Socoteşte pe cei care n-au putut să omoare mişcările 
şerpilor în pustie (cf. Num. 21), că pe aceştia i-a pus la pământ 
curvia în Madiam, şi pentru dânsa nu s-au lepădat a mânca şi 
jertfa idolească. Drept aceea, au căzut din norod într-o zi douăzeci 
şi trei de mii (cf. Num. 25: 1-9). 


II. Din Pateric 


1. Un frate a întrebat pe un stareţ, zicând: „Ce să fac, Avva, 
că sunt luptat cumplit de curvie?”. Iar stareţul i-a zis lui: „Pentru 
acest gând, păzeşte-te de deznădăjduire pe cât ţi-e puterea; căci 
dintru acest gând se face deznădăjduirea de mântuire a celui 
biruit. Că precum corabia se luptă cu valurile, cu furtuna şi cu 
marea, dacă va lepăda cârma, aproape este de primejdie, însă încă 
poate să înoate. Aşijderea dacă se va frânge catargul sau dacă 
altceva din cele trebuincioase spre a înota va pierde, cei ce sunt 
într-însa se vor afla încă întru nădejdi bune, mântuindu-se corabia 
(corabia rămânând întreagă). 

Aşa şi monahul, de se va lenevi şi va cădea întru alte patimi, 
trage nădejde că le va birui prin pocăință, iar dacă va cădea 
vreodată în patima curviei, ca celui ce i s-a stricat corabia, va veni 
întru deznădăjduire, ducându-i-se corabia întru adânc. 

2. Zis-a un stareţ: „Puțin pelin netrebniceşte un borcan cu 
miere, la fel un păcat trupesc izgoneşte din Împărăţia Cerurilor, şi 
în Gheena focului trimite. Fugi, o, smeritule monah, de păcatul 
trupesc ca de foc, ca nu cumva să te mistuieşti de dânsul”. 


III. A Sfântului Efrem 


Precum tămâia înmiresmează simţirea, aşa Se veseleşte şi 
Duhul Sfânt spre curăţenie, şi locuieşte în om. Şi precum porcul se 
veseleşte întru tăvălirea noroiului, aşa şi dracii se veselesc întru 
putoarea curviei. Lumină mare şi bucurie şi pace şi răbdare 
locuiesc întru curăţenie. Iar scârbă şi trândăvie şi somn fără saţiu 

şi întuneric pâclos sunt înjugate cu curvia. lubeşte, monahule, 
curăţia întru dragostea lui Hristos; că aşa este potrivit vieţuirii 
tale, precum e potrivită tesla meşterului de lemn. 

Frate, nu fără frică poartă grijă de trup atunci când îl 
împodobeşti, ci ascultă ce grăieşte Apostolul: Fugi de poftele cele 
tinereşti (II Tim. 6: 22). Nu ştii cu ce fel de vrăjmaş te lupţi? Nu 
ştii că este cumplit lucru a te face cursă altui suflet? Şi aceasta 
cunoaşte-o: că dacă omul cel din afară ar fi împodobit cu chip 
frumos, iar sufletul dinăuntru murdar, frumuseţea acestuia nu va 
zăbovi a se strica. lar de vei câştiga frumuseţea sufletului, şi 
împreună se va glăsui” din frumuseţea lui şi omul cel din afară, cu 
această frumuseţe vei petrece. 


99 Armoniza. 


PRICINA A DOUĂZECI ŞI OPTA 


Că vrednic de pedeapsă este a primi gânduri urâte şi a nu le 
alunga de îndată, aşijderea şi privirea cu iscodire şi grăirea şi 
auzirea de gânduri urâte, tot aşa, iarăşi, învoirea împreună cu 
fapta, şi că prin multe şi felurite meşteşuguri năvăleşte duhul 

curviei, pentru aceasta se cuvine de-a pururea a lua aminte. 


I. Din viaţa Sfântului Eftimie 


Era un frate în Lavra Sfântului Eftimie, roman de neam, cu 
numele Emilian, care ducea o viaţă bună, şi întreaga înţelepciune 
foarte tare a urmat-o dintru înseşi tinereţile sale. Acestuia, trecând 
odată noaptea spre Duminică, i-a pornit vrăjmaşul din trup un 
război cumplit, împotriva căruia a se ţine până în sfârşit obosind, 
se da, iată, şi sub gânduri se pleca. Aşa aflându-se, şi de patimă 
înconjurându-se, s-a întâlnit cu Sfântul, venind el la pravilă în 
vremea Utreniei, şi cu oarecare putoare pe acela izbindu-l, i-a 
arătat Marelui acestuia cumplita lui patimă. 

Şi mirosind-o pe dânsa Dumnezeiescul Eftimie, şi cunoscând 
pândirea cea vicleană, a cercetat pe vicleanul drac ce-i făcea 
supărare, şi îndată fratele s-a aruncat jos cu faţa în sus, zgâriindu- 
se şi scuturându-se şi spume scuipând, şi mulţi monahi s-au adunat 
la dânsul. 

Şi a poruncit Marele Eftimie să se aducă lumânare, căci şi 
locul era întunecos şi neluminos, şi a zis către dânşii: „Vedeţi, o, 
Părinţi şi fraţi, pe fratele cum, dintru fapta bună trăind din 
copilărie şi către întreaga înţelepciune sârguindu-se, acum, pentru 
că s-a dat puţin patimilor celor trupeşti, ne stă înainte ca o 
privelişte vrednică de tânguiri? Pentru aceea dar este de trebuinţă 
ca fiecare mintea sa să şi-o păzească, ca nu cumva prin vreo 
nălucire să ni se întâmple nouă a ne fura vrăjmaşul şi în prăpastie 
să ne pogoare. Că de se va face întru noi măcar şi un gând 
necuvios, zădărând pofta cea urâtă, iar noi nu ne vom sârgui 
îndată încă de la început a bate război cu dânsul, ci prieteneşte îl 
vom primi pe dânsul în cuget, nu vom fi slobozi de răutate, dar 
chiar şi neapropiindu-ne de trupuri, ca cei ce am curvit în cuget, 
tot vom fi judecaţi”. 

Şi le-a povestit lor şi un lucru ca acesta, „pe care mie”, zice, 
„mi l-a povestit odată unul din stareţii egipteni”. 

„Era oarecine într-o cetate, fiind socotit de toţi cu viaţă 
minunată, şi, ca şi cum cu multă apropiere către Dumnezeu ar fi 
fost bogat, cu adevărurile însă adeseori îl mânia cu mişcarea cea 
ascunsă a patimii din învoirea cea către gândurile cele rele, întru 


care, deşi nu cu lucrul, cu cugetul cu lesnire este cu putinţă a 
greşi. 

Şi în grea boală unul ca acesta odată căzând, la cele de pe 
urmă răsuflări era, şi acum către moarte privea. lar cetatea era 
cuprinsă de tânguire, şi toată vârsta se tânguia, şi toţi se rugau de 
ar fi cu putinţă ca mai bine să moară ei înaintea bărbatului, 
socotind că mai bine ar pătimi ei aceasta decât să vadă ducerea 
unui bărbat atât de lăudat de toată limba. 

Iar oarecine din cei văzători, la acea cetate ajungând, şi 
văzându-l pe acela greu plâns de tot norodul, a auzit apoi şi 
mulţimea ce cu suspinări îl plângea pe acela şi strigând aşa: „O, 
sfântul, o, părintele, o, mântuitorul nostru, cu a cărui solire către 
Dumnezeu toţi sunt mântuiţi; ce fel de nădejde de mântuire ne va 
fi nouă de aici înainte? Ce întărire după acesta?” 

Acestea văzând şi auzind acel văzător bărbat, se ducea cu 
sârguinţă către dânsul, silindu-se a se învrednici de vreo rugăciune 
şi blagoslovenie. Şi apropiindu-se, a văzut pe cei mai luminaţi!% 
dintre cetăţeni, a văzut şi clerul preoţilor, încă şi pe însuşi 
episcopul, făclii în mâini având, şi pompa [însoțitorii] trupului 
aşteptând-o. Împingând apoi în lături mulţimea şi îndreptându-se 
către cel ce zăcea, l-a aflat pe dânsul încă suflând puţin. Şi a văzut 
oarecare vedenie cu ochii cei ascunşi, pe care a o vedea este 
înfricoşător, şi a o auzi, vrednic de lacrimi. 

Că i se părea lui că oarecine pogora o ostie [furcă] de foc în 
inima aceluia, şi sufletul, vai, cu silă şi amar de acolo îl smulgea; 
apoi a auzit şi un glas de sus ce zicea: «In ce chip nu M-a odihnit 
sufletul acesta în nicio zi, într-acelaşi chip nici tu să nu conteneşti 
zgâriindu-l pe dânsul, cumplit trăgându-l şi chinuindu-l»”. 

Acestea le-a povestit Sfântul Eftimie celor ce erau de faţă, şi 
de aici înainte sfătuirea lui urmând-o, s-au făcut pe eişi luători 
aminte, şi de-a pururea gata spre ieşirea sufletului îngrijindu-i, 
zicea: „Acest Emilian să vă fie vouă pildă, pe care, şi pentru 
aceasta, negreşit Dumnezeu l-a trecut cu vederea, aşa urât şi 
ticăloşeşte lăsându-l să se chinuie, ca ochii voştri ai tuturor, de 
amarul drac al iubirii de dulceaţă să fie feriţi şi voi mai buni să vă 
faceţi, şi din chinuirea cea dintru el voi să câştigaţi. Dar să ne 
rugăm, zice, lui Dumnezeu, de o bântuială ca aceasta să slăbească 
pe acest bărbat”. 

Şi îndată s-a rugat pentru fratele, iar locul numaidecât de 
putoare s-a umplut, ca şi cum ar fi ars nişte pucioase, şi glas a 
urmat putorii, zicând: „Eu sunt duhul curviei”. Şi de atunci înainte 
înţelepţindu-se fratele şi trezvindu-se, s-a sculat, vas de alegere şi 


1% Însemnaţi. 


el, după Apostolul, făcându-se (cf. II Tim. 2: 21). 

Încă şi încheind Marele, învățând pe fraţi acestea, a zis că 
acei din fraţi care se luptă cu gândurile fără de cale să se păzească 
de voi de-a pururea, şi de îndemnare să se îndulcească totdeauna, 
şi de învăţătură şi de sfătuire să nu se întâmple câtuşi de puţin să 
se poticnească, căci cădere cumplită se vor face diavolului. 


II. Din viaţa Sfântului Savva 


Fericitul Savva, mergând odată la Iordan, ducând împreună 
cu sine şi pe oarecare dintre ucenici, tânăr cu vârsta, s-au întâlnit 
cu dânşii o mulţime de mireni, între care era şi o tânără frumoasă 
la chip, cursă nu lesne de trecut privirilor celor nepăzite. Iar după 
ce a trecut aceea, Savva, ispitind pe ucenic, i-a zis: „[ie cum ţi s-a 
părut a fi fata? Că mie mi s-a părut oarbă de un ochi”. Iar ela zis: 
„Ba nu, părinte, avea amândoi ochi”. Şi el a zis: „Nu cumva te-ai 
amăgit, fiule? Căci îţi spun că fecioara avea unul scos”. Iar 
ucenicul, necunoscând că întrebarea înţeleptului este ispitire, 
lucrul cel de cunoscut căutând să-l facă bine cunoscut de la 
dânsul, a zis: „Ba nu, părinte, ci mai vârtos şi mult luminaţi erau 
ochii dânsei, şi preadulci la vedere”. Iar Savva a zis: „Şi de unde e 
cu putinţă să ştii tu cu de-amănuntul despre aceasta şi apoi să 
adevereşti cu tărie?”. El a zis: „Cu grijă am luat aminte la dânsa şi 
curat am cunoscut că avea amândoi ochii”. 

Deci, de vreme ce ucenicul era acum înăuntrul mrejelor, 
atunci, Dumnezeiescul Savva, pe faţă mustrându-l, a zis: „Unde îţi 
şade ţie porunca, adică să nu pui ochiul către dânsa, şi să nu te 
repezi cu genele tale? De acum nu vei mai fi împreună cu mine, 
nici la chilia mea nu vei petrece, până ce te obişnuieşti a nu te 
amăgi astfel, ci a-ţi păzi ochii”. 

Aşa zicând, îndată l-a trimis pe acela în castelion!%; apoi, 
petrecând acolo vreme din destul şi bine pedepsindu-se, şi, cum s- 
ar zice, îndestulată osândă răsplătind ochiului cu nemincinoasa 
căinţă şi cu durerile inimii, iarăşi l-a primit Fericitul pe dânsul şi l- 
a numărat împreună cu cei ai chiliei. 


III. Din viaţa Sfintei Singlitichia 


Zicea Fericita Singlitichia către cele adunate: „Se cuvine ca 
fiecare din noi, cunoscând pe al ei cin, să nu se tragă către cele 
mai de jos, ci de cele mai înalte pururea să se dorească. Că ştiţi 
pilda cea din Evanghelie despre cele o sută, cele şaizeci, şi 
treizeci. Suta este cinul nostru, iar cele şaizeci, ceata postitorilor şi 
a celor ce se înfrânează, iar cele treizeci, a celor ce viețuiesc cu 
întreagă-înţelepciune. 

Şi bine este a se muta cineva de la cele treizeci la cele 
şaizeci, şi de la cele şaizeci la cele o sută; căci bine este a spori de 
la cele mai mici la cele mai mari. Iar pogorârea de la cele mai mari 
la cele mai mici nu e lucru fără primejdie; căci cel ce s-a povârnit o 

dată spre cele mai rele, nu se mai poate opri din căderea întru 
acestea, căci ca-ntr-un adânc de pierzare se pogoară. 

Drept aceea, unele [maici], după ce au făgăduit fecioria, iar 
cu neputinţa socotelii au tras pe gând, pricinuiesc pricini întru 
păcate, zicând către sineşi: «Dacă vom trăi cu întreagă- 
înţelepciune, (deşi mai bine aş zice cu desăvârşită nebunie) măcar 
de cele treizeci ne vom învrednici». Dar această socoteală este a 
vrăjmaşului, că cel ce vine de la cele mai mari la cele mai mici se 
batjocoreşte de vrăjmaşul; că precum un ostaş fugar, de va face 
aceasta, se va judeca şi nici de iertăciune nu se va învrednici, căci 
s-a dus către ostăşia cea mai mică, pentru că s-a depărtat de la cea 
mai mare, va lua chinuire. 

Deci ni se cuvine nouă de la cele mai mici pururea a trece la 
cele mai înalte, pe cele dinapoi uitându-le, după rânduirea 
Apostolului (cf. Filip. 3: 14), şi spre cele dinainte întinzându-ne, şi 
după cinul nostru a arăta preadesăvârşit întreagă-înţelepciune. Că 
deşi se pare că mirencele trăiesc după întreaga înţelepciune, cu 
aceasta însă este amestecată şi nebunia, căci păcătuiesc cu toate 
celelalte simţiri ale lor: că şi văd fără de cuviinţă, şi râd fără de 
rânduială. Iar noi, şi de acestea lipsindu-ne, să ne suim la faptele 
bune şi să scoatem din ochi nălucirea cea deşartă; că zice 
Scriptura: Ochii să vadă cele drepte (Pilde 4: 25). 

Şi trebuie şi limba a o înfrâna de la nişte păcate ca acestea; 
căci cu necuviinţă este ca organul cel de laude să scoată graiuri 
scârnave. Însă acestea sunt cu putinţă a fi păzite numai dacă nu 
vom întrebuința adeseori ieşiri: căci astfel, măcar deşi n-am vrea, 
furii intră prin simţirile noastre. Căci cum se poate ca fumul, pe 
dinafară umblând, şi ferestrele deschise fiind, să nu înnegrească 
casa? 

Deci de nevoie trebuie să părăsim ieşirile pe la târg. Că dacă 
greu şi nesocotit lucru socotim a vedea goi pe fraţii sau Părinţii 
noştri, cu atât mai vârtos de vătămare ne va fi nouă să vedem pe 
uliţe pe cei ce se dezgolesc cu necuviinţă, sau şi grăiri de curvie'* 
a auzi. Încă şi când în casă pe sine ne vom închide, nici atunci nu 
se cuvine a fi fără de grijă, ci, după cea scrisă, privegheați 
neîncetat (I Tesal. 5: 17), că pe cât ne îngrădim pe noi spre 
întreaga înţelepciune, pe atât cu mai iuți cugete batem război. Că 
pe cât sporesc atleţii, pe atât şi cu mai mari împotrivă-luptători se 
împletesc. 

Deci caută de vezi cât ai zburat, şi nu vei slăbi întru cele 
dinainte. Ai biruit pe materialnica şi lucrătoarea curvie? Dar 

urâciuni, în general, sau curvii. 


vrăjmaşul pe curvia cea prin simţuri ţi-o pune ţie înainte. Iar când 
şi dinspre aceasta pe sineţi te vei opri, apoi în locul cugetului tău 
se încuibează, pornindu-ţi ţie războiul cel nematerialnic: că feţe 
frumoase şi vorbiri vechi pe furiş aduce la cele ce se liniştesc. 

Deci se cuvine să nu ne învoim cu nălucirile; că scris este: De 
se va sui peste tine duhul celui ce stăpâneşte locul tău (adică al 
diavolului), să nu-l laşi (locul adică) (Eccl. 10: 4); învoirea cea către 
năluciri este deopotrivă cu curvia cea mirenească; că zice: Cei tari, 
tare vor fi cercetaţi (Inţ. lui Sol 6: 6). Mare este nevoinţa cea 
împotriva duhului curviei, căci cap întru răutăţile vrăjmaşului spre 
pierzarea sufletului este aceasta. Şi aceasta umbros însemnând-o 
fericitul Iov, zicea despre diavol ca de cel ce are putere peste 
buricul pântecelui (lov 40: 16). 

Drept aceea, cu multe şi felurite măiestrii porneşte diavolul 
boldul curviei asupra oamenilor celor iubitori de Hristos; de multe 
ori încă şi dragostea frăţească o abătut rău-cugetătorul spre a sa 
răutate. Căci pe fecioarele care au fugit de nuntă şi de toată 
nălucirea vieţii, prin tovărăşia frăţească le-au poticnit, încă şi pe 
monahi a rănit, pe cei ce fugiseră de tot felul de forme curveşti, şi 
pe aceia i-a momit prin oarecare vorbire evlavioasă; că acesta este 
lucrul vrăjmaşului: ca îmbrăcându-se în cele străine pe ale sale pe 
furiş să le lucreze. Arată grăunte de grâu, şi sub dânsul pune 
cursă. 

Pare-mi-se că şi Domnul zice despre dânsul că: Vin către voi 
în piei de oi, iar pe dinăuntru sunt lupi răpitori (Matei 7: 15). Deci 
să ne facem pe noi înţelepţi ca şerpii şi blânzi ca porumbeii; şi 
împotriva gândurilor lui gând şiret să uneltim, spre a nu se 
ascunde de noi măiestriile lui, că nici cel asemenea degrabă se [re] 
cunoaşte de cel asemenea, iar blândeţea porumbelului întru 
curăţenia faptei să o arătăm. 

Deci de trebuinţă este a ne trezvi noi totdeauna, îngrozirea 
vrăjmaşului luând-o în cuget, să ne păzim noi de feluritele lui 
pândiri; căci, precum s-a zis, şi prin lucrările cele din afară bate 
război, şi prin gândurile cele dinăuntru năvăleşte. 

Deci trebuinţă este nouă de nevoinţă dureroasă şi rugăciune 
neîncetată împotriva războiului acestuia; căci aceste doctorii 
folositoare sunt cuprinzătoare spre tot gândul cel pierzător; dar 
trebuie şi deosebite izvodiri asupra ciumei acesteia a unelti, şi a 
adăuga împotriva ei pe cele potrivnice. Şi de va pune în cuget 
nălucire de vreo faţă, mintea cu socoteală pe idolul acela cel pus în 
suflet să-l chinuiască: întâi adică să-i scoată ochii, apoi să-i smulgă 
carnea obrazului şi să-i taie şi buzele, şi de aici înainte să vadă o 
înşirare urâtă de oase goale şi să înţeleagă ce lucru era acela pe 
care-l dorea. Încă să zugrăvească cugetul şi tot trupul celui 


îndrăcit, al ibovnicului, plin de răni putrezite greu mirositoare, şi 
în puroi l[putrejune], şi cum în ruperi deşirându-se precum ale 
morţilor, sau şi pe sineşi moartă să se vadă cu ochii cei dinăuntru. 

Că aşa mintea de greață umplându-se, va stinge dorul către 
acel trup, şi pe sine din deşarta rătăcire va putea să se oprească, 
socotind că ce a iubit nu era nimic altceva fără numai decât sânge 
amestecat cu flegmă, care lucru şi pricină de scormonire dă 
osebitelor jigănii, şi de aici înainte de patima cea dulce se va 
depărta; însă mai mare decât cele zise este stăpânirea pântecelui, 
că aşa şi dulceţile cele de sub pântece poate cineva, ajutând 
Dumnezeu, cu lesnire să le stăpânească”. 


IV. A Sfântului Efrem 


Frate, toţi cei de demult aduceau viței, berbeci şi miei spre 
jertfă Domnului, iar noi am adus trupul nostru întru Duhul Sfânt. 
Deci să nu-l facem prihănit pe acesta, sau să-l întinăm cu cele 
oprite, ca nu cumva să fim daţi morţii ca nişte furi de cele sfinte, ci 
sfânt şi întreg să-l păzim pe dânsul. Iar spre a păzi sfinţenia, celor 
ce au minte trează le ajunge pomenirea lui Dumnezeu, a Cărui 
rază luminează inima, iar cei ce se află încă cu slăbiciune întru 
isprăvirea unei fapte bune ca aceasta, către o grijă ca aceasta au 
trebuinţă de oarecare pilde. 

Să luăm ca pildă pe cei din lume care fac izbânzi în războaie, 
pe ale căror icoane'% pe pereţi şi pe scânduri le scriu zugravii, pe 
toate cele din război istorisindu-le cu silinţă: pe unii îi arată fugind, 
iar pe ceilalţi gonindu-i, pe aceştia lovind sau străpungând şi ca pe 
nişte spice pe potrivnici secerându-i, iar aceia falnic căzând, şi fără 
cinste trăgând spre moarte. Mulţi încă şi chinurile sfinţilor le 
zugrăvesc în biserici, spre râvna celor trândavi cu inima, şi spre 
pomenirea celor ce s-au nevoit şi au izbândit asupra celor 
potrivnici. 

Deci precum trupul nostru este sortit ca cu de-amănuntul să 
se zugrăvească, şi la înălţime să se pună spre arătare tuturor celor 
cereşti şi a celor pământeşti şi a celor de dedesubt în ziua 
judecății, să ne sârguim a săvârşi fapta bună, ca nimic scârnav ori 
prihănit despre noi să se zugrăvească în icoană; că nu este ceva 
ascuns care să nu se cunoască (Matei 10: 26), şi celelalte. 

Căci cu adevărat scârnav lucru este a vedea în icoană bărbat 
cu femeie împreunându-se fără cinste, dar mai vârtos cel ce 
voieşte să pară a fi îmbrăcat cu o părelnică evlavie. Iar dacă şi cu 
bărbat să se împreuneze, după cel ce a zis bărbați cu bărbați 
urâciunea lucrând-o (Rom. 1: 27), oare cine va putea să se uite la 


103 Aici: osebite înfățișări sau reprezentări. 


icoana aceea? Căci singură vederea e una vrednică de fugit şi 
urâtă cu adevărat. Deci dacă într-o necinste ca aceasta şi 
scârnăvie nu voim a fi văzuţi de toată zidirea, aceasta să o socotim 
totdeauna: când de urâtele gânduri ne vom război, şi negreşit 
ruşinându-ne şi amorţind, patima o vom birui, darul împreună- 
lucrând cu noi. 

Aşa deci se cuvine a păzi de păcat trupul nostru, ca să nu 
minţim Ziditorului; că doar ne-am adus pe noi Domnului, şi nu mai 
avem stăpânire peste trupul nostru; că ori de ne strâmtorăm, ori 
de ne războim, nu mai putem să tragem darul spre voia noastră. 
Că precum cel ce se roagă rugăciune lui Dumnezeu, şi li aduce Lui 
ceva în dar - pe care prin preot în biserică înainte îl pune, de aici 
înainte nemaiavând putere de a lua ceea ce a adus, - chiar de ar 
voi să se şi căiască pentru aceasta, şi pe ascuns se va apuca să ia 
ceea ce a adus, şi se va prinde, nici aşa prin luarea aceluia nu va 
scăpa de vină, ci ca un fur de cele sfinte se va chinui -, tot aşa şi 
cei ce s-au dat pe sineşi danie lui Dumnezeu! nu mai au stăpânire 
pe trupul lor!%. 

Iar dacă şi încă ne supără pofta, să ne plecăm în mormânt şi 
să vedem tainele firii noastre: grămadă de oase unul peste altul, 
hârci goale de cărnuri şi pe celelalte oase; şi pe acelea văzându-le, 
pe noi între aceia să ne socotim a ne vedea, şi să socotim: „Unde 
este frumuseţea florii de acum, şi rumeneala obrazului şi cealaltă 
frumuseţe?”. Şi prin această gândire se va stinge înfocarea 
trupului. 

Se poate încă şi prin alte gânduri a războinici şi a împila 
patima cu împreună-lucrarea lui Dumnezeu. Că vrăjmaşul, 
supărând pe fratele adeseori prin înfocare, îi vâră lui nişte gânduri 
ca acestea şi zice: „Până când vei suferi osteneala şi supărarea 
patimii? Implineşte-ţi o dată pofta ta ca să nu mai fii luptat, şi 
iarăşi te vei pocăi; că nimic este lucrul; de un ceas, şi îndată trece; 
că milostiv şi iubitor de oameni este Dumnezeu, şi, iarăşi pocăindu- 
te, te va primi”. 


104 Tit.: cei ce s-au afierosit. 

1% Cei ce se afierosesc cumva lui Dumnezeu - fie printr-o rânduială 
oarecare, fie printr-un dar adus la biserică - se fac legaţi de Dumnezeu 
prin ceea ce au făgăduit în afierosirea lor, şi aşa vor fi judecaţi. În 
schimb, cei din afara Bisericii, sau ai lui Dumnezeu, în general, vor fi 
judecaţi nu după legea creştinească, ci după legea conştiinţei lor (cf. 
Rom. 2: 15), care fie îi va osândi, fie îi va îndreptăţi, după cum numai ei şi 
Dumnezeu ştiu, căci felul în care vor fi judecaţi aceştia va rămâne o taină 
până la sfârşitul veacurilor, căci ce ar putea spune creştinii despre cei ce 
n-au cunoscut pe Dumnezeu, şi ce ar putea ei judeca, inima lor 
necunoscând-o? 


Iar fratele, printr-o împotrivă-grăire ca aceasta îl va surpa pe 
dânsul, zicând: „O, vrăjmaşule al neamului nostru, şi luptătorule al 
[împotriva] mântuirii, îmi vâri mie [gânduri] până când voi stărui 
în a răbda osteneala? Dar zic ţie, până când va vedea Domnul 
smerenia mea şi osteneala mea şi va lăsa toate păcatele mele, de 
tine, pârâşul meu, ca pe văduvă mă va slobozi (cf. Luca 18: 3-8). Şi 
nu ştii, diavole, că de se va obişnui fiara să mănânce carne, de aici 
înainte mai amar către patimă se va face? 

Deci cum îmi vâri mie gânduri zicând că «de-ţi vei face o dată 
pofta ta, nu vei mai fi supărat»? Şi cine să-mi făgăduiască mie că, 
de-mi voi strica trupul meu, voi afla vreme de pocăință, şi nu voi fi 
tras împreună cu cei ce lucrează fărădelegea? Că umbră este viaţa 
noastră pe pământ. Şi ce nu va fi într-un ceas, de voi lua cuțitul şi 
mă voi tăia pe sinemi? Deci mai vârtos pentru aceasta sunt dator a 
nu te asculta, ca nu cumva să pierd într-un ceas bogăţia cea 
veşnică, şi cele ce le-am adunat prin mulţi ani şi osteneli, lucrând 
faptele bune, în mică clipeală risipindu-le, robit ţie să mă fac. 

Şi zici că lucrul este mic? Dar ascultă, vrăjmaşule al vieţii 
noastre, şi pizmăreţule, ce fel de cinste este celor ce prin 
blagocestie au biruit patima aceasta pe care tu o zici mică, şi ce fel 
de muncă s-a gătit celor ce s-au biruit de dânsa? Intregul cu 
înţelepciune Iosif, au nu patima aceasta biruind-o, întru toate 
neamurile se laudă şi se măreşte în cer şi pe pământ, iar de ocara 
egiptencei se râde, în toată lumea propovăduindu-se? Şi Fericita 
Suzana, au nu de toţi se laudă până acum şi în veci ca ceea ce nu 
s-a dat patimii acesteia, ci a păzit întreaga înţelepciune şi moartea 
a dispreţuit-o? Iar Bătrânii şi Judecătorii ce păreau că chivernisesc 
pe norod, biruindu-se de această patimă, au n-au murit împroşcaţi 
cu pietre, lăsându-şi nume rău întru neamurile cele de după 
dânşii? 

Deci depărtează-te de la mine, lucrătorule al fărădelegii şi 
războinice împotriva sufletelor. Domnul Dumnezeu, Cel ce a dat 
oamenilor Duhul Lui Cel Sfânt, Acela să te certe pe tine, şi 
nelucrătoare să pună măiestriile şi pândirile tale, căci ca un leu 
pândeşti a înghiţi sufletul meu; că dulceaţa este amară, iar 
netezirea!'% este gropoasă, şi în pierzare pogoară, şi dăruirile tale 
sunt pline de stricăciune şi de moarte. Imi vâri mie gândul a mă 
lepăda de atât dar pe care l-am luat de la Dumnezeul meu, şi a 
scârbi pe Duhul Sfânt întru Care m-am pecetluit în ziua 
slobozeniei, şi mădularele lui Hristos, mădulare ale curviei a le 
face, şi sfinţenia a o pierde - fără de care nimeni nu va vedea pe 


1% Forma netedă şi frumoasă la suprafaţă a gândurilor sau 
închipuirilor cu care diavolul ispiteşte pe nevoitor. 


Dumnezeu (Evr. 12: 14) - şi din nesfârşita bucurie şi slavă a 
Domnului a cădea, şi a moşteni împreună cu tine focul nestins şi 
viermele cel neadormit şi celelalte veşnice munci, care împreună 
cu tine şi îngerilor tăi de la Dumnezeu s-au gătit? Acestea a face şi 
a păcătui în scurtă vreme îmi vâri, şi îmi zici mie că nimic nu este 
lucrul? 

Ştiu că, de te voi asculta, tu te vei duce şi vei vesti tatălui tău, 
lui satana, pierzarea mea, împreună bucurându-vă întru a mea 
cădere. lar eu mă voi ruşina înaintea Tatălui meu Celui din Ceruri. 
Dar nu mă voi pleca ţie, diavole, că mai bine îmi este mie ca tu să 
mă superi ca un câine, decât să-ţi râzi de mine acest râs, căci 
Domnul este întărirea mea şi Sprijinitorul mântuirii mele. Domnul 
este Scutitorul [Apărătorul] vieţii mele şi voi nădăjdui spre Dânsul, 
şi de cursele tale mă voi mântui”!%. 

Pe lângă acestea, iubitule, adu împotriva lui frica Gheenei şi 
amărăciunea muncilor, şi aşa, cu frica acelui foc, focul cel dintru 
tine se va stinge. 

Şi, de voieşti, voi pune ţie înainte şi oareşice însemnare a 
muncii celei din Gheena, ca prin această mică însemnare acea 
durere netrecută şi nesuferită ca dintr-o socoteală să o pricepi. Ai 
intrat vreodată într-o baie să vezi acolo bărbaţi leşinaţi de căldură 
şi în răcoritoare băgaţi? În văpaia aceea ce va să moştenească pe 
păcătoşi, nici ţiitoare de apă nu este, nici uşă, nici ieşire, nici rază, 
nici vânt răcoritor, nici, de va striga cu mare glas cel ce se 
pârjoleşte, nu este cine să-i ajute sau să-l mângâie, că scris este: 
Nemilostivă este judecata celui ce n-a făcut milă (lac. 2: 13). 

Şi n-ai văzut oare şi cuptorul cel ce ardea sub baie, ce fel de 
frică dă numai celui ce se apropie? Iar acolo, în loc de lemne, se 
ard cu Dumnezeiescul foc cei necredincioşi, iar păcatele lor acea 
văpaie mai cumplit o aprind, iar munca le-o face şi mai nesuferită? 
Că scris este: Mânie şi urgie şi necaz şi strâmtorare peste tot 
sufletul de om ce a lucrat răutate şi a păcătuit (Rom. 2: 8-9). 

Deci, frate, socoteşte-le pe acestea, şi se va topi pofta dulceţii 
din cugetul tău precum se topeşte ceara de la faţa focului. Păzeşte 
încă şi ochii tăi, şi îi întoarce ca să nu vadă deşertăciune. Căci 
cumplit vânzător este ochiul cel spulberatic!%. Că prin celelalte 
simţiri mintea proaspăt va primi războiul, iar mai vârtos şi mai 
mult nefiind de faţă căzneşte sufletul decât când este de faţă, 
aprinzând pofta. 


107 Diferite frânturi din Catisma I din Psaltire. 

1% În lb. pop., nestatornic, uşuratic, fluşturatic; în gr. pertwpoc = lit. 
ridicat de la pământ şi agăţat sau suspendat undeva; fig. nesigur, dus de 
valuri etc. Sfântul Efrem va arăta mai departe ce înseamnă ochiul ridicat 
de la pământ sau „agăţat” şi ce înseamnă ochiul plecat. 


Adică ce zic? A auzit cineva deodată dulci viersuiri de muzică, 
şi a trecut; apoi a auzit glas de plâns şi de tânguire, şi prin 
tânguire s-a împins afară dulcea viersuire a muzicilor. Aşijderea a 
gustat miere, apoi vreun fel de hrană amară, şi s-a stins dulceaţa 
mierii de amărăciunea cea din urmă. Asemenea şi la mirosire: a 
mirosit cineva vreo mireasmă, apoi şi putoare, şi a uitat dulceaţa 
miresmei de grija putorii. Tot astfel şi la pipăire: s-a atins cineva 
de apă rece, şi apoi şi de fierbinte, şi fierbinţeala căldurii a copleşit 
răceala de dinainte. 

Iar războiul cel prin ochiul cel spulberatic, fie că materia este 
de faţă sau nu este, pârjoleşte mintea cu poftirea. Şi nu numai 
aceasta, ci şi în visuri urâte năluceşte inima, căci dracii, aflând pe 
furiş intrare prin gând, zugrăvesc ispita în minte, şi, obişnuind 
mintea în patima cea dulce, o surpă pe dânsa. 

Pentru aceea, scris este: Neînfrânarea poftei schimbă gândul 
cel fără de răutate (Inţ. lui Sol. 4: 12). Căci păcatul primeşte 
început prin biruirea ochilor, dintru care mintea, de nu se va trezvi 
îndată, câte puţin negreşit se va prăvăli, precum şi Domnul a 
mărturisit, zicând: Tot cel ce caută la femeie pentru a o pofti, iată, 
a preacurvit cu dânsa întru inima sa (Matei 5: 28). Deci această 
preacurvie o dezrădăcinează aceea, adică a avea totdeauna ochiul 
jos, iar sufletul sus. Şi ajută la aceasta şi înfrânarea, că zice: Cel ce 
şi-a înfrânat pântecele a înfrânat vederea. Fugi de cuvinte 
neruşinate, şi vei scăpa de gânduri scârnave. 


V. A lui Avva Isaia Pustnicul 


Dacă eşti în cetate sau în sat, ochii tăi să fie căutând jos, ca 
să nu-ţi ridice ţie războaie în chilia ta; de vei sta pentru ud, sau şi 
pentru trebuinţa de nevoie vei şedea, nu fi nebăgător de seamă, ci 
adu-ţi aminte de Dumnezeu că ia aminte la tine. Şi vrând să dormi, 
să fii încins cu brâul tău, şi sileşte a nu băga mâinile înăuntrul tău, 
că multe patimi are trupul pe care le isprăveşte inima. Să nu 
primeşti să dormi cândva cu cineva, fiind doar pe o rogojină, fără 
numai cu fratele tău, sau cu stareţul tău, şi aceasta cu frică, şi nu 
cu nebăgare de seamă. 

Îmbrăcând hainele tale, să fii nebăgător de seamă cu ochii, 
nici, tânăr fiind, să porţi haină bună, până nu vei ajunge la vârsta 
bărbăţiei; că tămăduire îţi este ţie. Să nu locuieşti în locul în care 
ai păcătuit lui Dumnezeu. Păzeşte-te pe sineţi să nu te robeşti întru 
cele ce ai păcătuit, ca să nu se înnoiască întru tine. Păzeşte-ţi ochii 
tăi, şi inima ta să nu vadă lucruri viclene. Cel ce caută pe cineva 
întru dulceaţă, preacurvie săvârşeşte. Dacă frumuseţea va trage 
trupeşte pe inima ta, adu-ţi aminte de împuţiciunea ei, şi te vei 


odihni. Dacă dulce îţi va fi dulceaţa femeiască, adu-ţi aminte de 
cele ce au murit până acum, unde s-au dus, şi te vei odihni. 

Ia aminte de sineţi cu de-amănuntul, ca precum te înfrânezi 
de curvie, aşa să te înfrânezi şi de poftele ochilor, de ale auzirii, de 
ale limbii şi de ale pipăirii, ca ochii tăi totdeauna să-i ai luând 
aminte la sineţi, şi la lucrul mâinilor tale, şi să nu priveşti la om 
decât de vei cunoaşte că este vreo treabă binecuvântată. Iar la 
femeie, sau chiar la bărbat cu faţă frumoasă, să nu iei aminte, fără 
de mare nevoie, iar auzirilor tale să nu le îngădui a auzi vorbe 
nefolositoare, şi gura ta, nefiind vreo nevoie, încă să tacă şi să nu 
grăiască nicidecum. 


VI. A lui Avva Casian 


Celelalte patimi adică au luptă numai în suflet, iar războiul 
curviei se duce îndoit, ridicându-se şi în suflet, şi în trup, pentru 
aceea şi îndoită luptă trebuie a primi împotriva lui. Că nici postul 
cel trupesc nu este singur îndestulat spre câştigarea desăvârşită a 
întregii şi adevăratei înţelepciuni, de nu se va face şi zdrobirea 
inimii, şi rugăciune întinsă către Dumnezeu, şi deasa citire a 
Scripturilor, şi osteneală, şi rucodelie, ca unele ce pot să oprească 
pornirile cele fără de rânduială ale sufletului, şi din scârnavele 
năluciri înapoi să-l cheme pe dânsul. Însă mai-nainte de toate ajută 
smerenia sufletului, fără de care nici curvia, nici alte patimi nu le 
poate birui cineva. 

Deci mai-nainte trebuie ca prin toată păzirea să păzim inima 
de gândurile cele scârnave, că dintru aceasta ies, după glasul 
Domnului, cugetele viclene, uciderile, preacurviile, curviile şi 
celelalte (cf. Matei 15: 19). Căci postul ni s-a poruncit nu numai 
spre reaua-pătimire a trupului, ci şi spre trezvirea minţii, ca nu, cu 
mulţimea mâncărurilor întunecându-se, să se slăbănogească spre 
păzirea gândurilor. 

Deci se cuvine nu numai în postul cel trupesc toată 
îndeletnicirea a o urma, ci şi întru luarea-aminte a gândurilor, şi 
întru cugetarea cea duhovnicească, fără de care nu este cu putinţă 
a ne sui la înălţimea adevăratei curăţii. 

Deci se cuvine a curăța mai întâi, după glasul Domnului, 
partea cea dinăuntru a paharului şi a blidului, ca să fie şi cea din 
afară curată (cf. Matei 13: 13-36). Căci Doftorul sufletelor, ştiind 
că boala este ascunsă întru ascunzătorile sufletului, acolo a pus şi 
doctoria, unde cunoaşte că sunt şi pricinile bolii, zicând: Cel ce 
caută la femeie spre a o pofti spre dânsa, iată, a preacurvit cu 
dânsa întru inima sa (Matei 5: 28), iar cu aceasta a îndreptat nu 
numai ochii cei iscoditori şi curveşti, cât sufletul cel sădit înăuntru, 


care, ochii cei daţi de la Dumnezeu spre bine, rău îi foloseşte. 
Pentru aceasta şi înțeleptul proverb nu zice „păzeşte cu toată 
păzirea ochii tăi”, ci cu toată păzirea păzeşte inima ta (Pilde 4: 23), 
pe aceea punând mai vârtos doctoria păzirii, ceea ce se foloseşte 
de ochi la orice voieşte. 

Deci fie-ne nouă aceasta înainte-păzitoare a curăţiei, ca 
atunci când în cugetul nostru se va face pomenire, ivindu-se în sus 
prin diavolescul vicleşug, fie de la mamă sau de la soră sau de la 
alte oarecare femei cucernice, îndată să o scoatem pe aceasta din 
inimile noastre, ca nu îndelung petrecând noi întru pomenirea 
aceea, amăgitorul sufletelor dintru aceste feţe să răstoarne şi să 
prăpăstuiască mintea în urâte şi vătămătoare gânduri. 

Pentru aceasta şi porunca cea dată de Dumnezeu întâiului 
zidit porunceşte păzirea de capul şarpelui (cf. Fac. 3: 15), care 
este începătură a gândurilor celor vătămătoare - prin care gânduri 
apucă a se târi în sufletele noastre -, ca nu cu primirea capului, 
care este năvălirea gândului, să primim celălalt trup al şarpelui, 
adică învoirea cu dulceaţa, şi dintru aceasta de acolo înainte 
mintea să se pogoare întru fapta nelegiuită. Ci se cuvine, după cea 
scrisă, în dimineţi a ucide'* pe toți păcătoşii pământului (Ps. 100: 
10), adică a-i deosebi cu lumina cunoștinței, şi a pierde din pământ 
gândurile cele păcătoase, care este inima noastră, după învăţătura 
Domnului, până încă viclenele gânduri sunt prunci, pe care 
Scriptura îi numeşte fii ai Babilonului (Ps. 136: 8):10. 

Că dacă prin învoirea noastră se vor face bărbaţi, nu se vor 
birui fără de mare suspin şi osteneală. Şi se cuvine a cunoaşte că 
privegherea mult poate către războiul acesta: că precum curâăţia şi 
păzirea zilei, sfinţenia cea de noapte înainte o găteşte, aşa şi 
privegherea nopţii după Dumnezeu face cărare sufletului către 
curăţenia cea din zi. 


VII. Din Pateric 


199 GIEKTEVVOV. 


110 După învăţătura Părinților, pomul cunoştinţei binelui şi răului este 
acest pământ, respectiv pământul inimii cu care formează un tot, căci 
inima cugetă din cele ce îi vin din acest pământ. Din acest pământ se 
iveşte capul şarpelui. Odată primit în inimă capul (începătura gândurilor 
sau sugestiile şarpelui), acesta îşi poate băga şi trupul (năvălirea 
gândurilor şi învoirea cu dulceaţa lor întru săvârşirea faptelor nelegiuite), 
de aceea se cuvine ca în dimineţi (încă de la început) a ucide pe păcătoşii 
pământului (a-i deosebi cu lumina cunoștinței şi a-i pierde din inimă) atât 
cât aceştia sunt prunci, căci dacă se vor face bărbaţi, cum se zice mai 
departe, nu vor fi biruiţi decât cu „mare suspin şi osteneală”. 


1. Un frate, de gândurile curviei bântuindu-se, a întrebat pe 
Avva Chiril al Alexandriei", zicând: „Ce să fac, părinte?”. Şi i-a 
răspuns lui bătrânul: „Dacă gânduri nu ai, ai faptă, adică dacă nu 
stai împotriva gândurilor, arătat este că le faci pe dânsele, şi nu te 
mai superi cu dânsele. Că cel ce împlineşte cele ce-l sfătuiesc 
gândurile, cum va mai fi supărat de dânsele?”. Şi a zis bătrânul 
către fratele: „Nu cumva obişnuieşti să vorbeşti cu femeie?”. Şi a 
zis fratele: „Nu, ci vechi şi noi sunt gândurile mele, adică sunt 
pomeniri ce mă supără şi idoli ai gândurilor”. Şi i-a zis stareţul: 
„Nu te teme de gândurile cele moarte, ci fugi de cele vii, şi te 
întinde mai vârtos la rugăciune; prin cele moarte să înţelegi 
pomenirile cele vechi, iar prin vii pe vorbele cele de faţă”. 

2. Întrebat-a Avva Anuv pe Avva Pimen despre gândurile cele 
necurate pe care le naşte inima omului, şi a răspuns lui Avva 
Pimen: „Au doară se va slăvi securea fără de cel ce taie cu dânsa? 
(cf. Is. 10: 15). Deci tu nu le da lor mână, şi vor înceta”. 

3. Zis-a acelaşi: „Se cuvine ca omul să se nevoiască împotriva 
acestor două gânduri, adică împotriva gândului curviei şi al 
clevetirii, şi nicidecum a cleveti, nici a gândi cu inima pentru ele. 
Că dacă vei voi să le deosebeşti cumva, nu te vor folosi, ci mai 
vârtos te vor vătăma; iar înstrăinându-te de dânsele, vei avea 
odihnă; şi numai scăpând la Dumnezeu se poate cineva înstrăina şi 
pe dânsele să le izgonească”. 

4. Un frate a întrebat pe oarecine din Părinţi, zicând: „Ce să 
fac, că gândul meu este întotdeauna în curvie, şi nu mă lasă să mă 
odihnesc nici măcar un ceas, şi se necăjeşte sufletul meu?”. Şi a 
răspuns lui bătrânul: „Când dracii vor semăna gândurile, să nu 
vorbeşti cu dânsele, că lucrul vrăjmaşului este a vâri totdeauna 
gânduri şi niciodată a se lenevi - însă nu pot să şi silească. Iar 
treaba ta e a primi sau a nu primi. Ştii ce au făcut madianiţii, cum 
au împodobit pe fetele lor şi le-au pus înaintea israilitenilor? Pe 
niciunul dintr-înşii n-au silit, ci cei ce au voit au căzut cu dânsele, 
iar ceilalţi, mâniindu-se, cu îngrozire i-au omorât!!?. Aşa este şi la 
gânduri, când vor începe a grăi, să nu le răspunzi lor, ci, sculându- 
te, te roagă şi fă metanii, zicând: «Fiule al lui Dumnezeu, 
miluieşte-mă, şi ajută neputinței mele»; şi vei vedea îndată 
topindu-se gândurile ca ceara de faţa focului, şi stingându-se”. 

5. Zis-a oarecine din Părinţi că în multe feluri este patima 
curviei, căci, după Apostolul: Curvia sau necurăția, sau lăcomia, 
nici să nu se numească între voi, precum se cuvine sfinților (Ef. 5: 


111 Sfântului Chiril, Patriarhul Alexandriei (375-444), mare părinte şi 
scriitor al Bisericii. Înainte de a ajunge pe scaunul patriarhal, el a 
petrecut o perioadă şi în pustia Egiptului. 

112 Se referă poate la episodul din Numeri 31. 


3). Curvia este a face în trup, iar necurăţia este a pipăi trupul. Iar 
râsul şi îndrăzneala, încă de multe ori vorbind cineva, de ca şi cum 
din blagocestie sau pentru îndreptare, împlineşte pofta, mişcându- 
se patima. lar de multe ori patima se mişcă şi din mirosirea hainei 
iubitului, necum prin pipăire sau vorbă. Deci se cuvine ca monahul 
să se trezvească în fiecare ceas, ca nu, molatic fiind, să se alunece 
întru cele mai-nainte zise, căci altminteri nu numai pe a sa patimă 
o va creşte, ci şi mai tiranisească şi mai greu de biruit o lucrează 
[desăvârşeşte] pe dânsa, iar pe el mult se păgubeşte şi se vatămă. 

6. Zis-a oarecine din Părinţi despre gândurile curviei cele ce 
se nasc în inimă şi nu se săvârşesc, adică nu se plinesc cu fapta: 
„Precum de ar vedea cineva vie, şi va pofti cu toată inima sa să 
mănânce struguri, şi, temându-se ca nu cumva, prinzându-se ca un 
fur, să moară, nu intră în ea, ci pe dinafară degrabă umblând, 
cercetează via şi se uită împrejur, şi aceasta făcând, de se va 
prinde, unul ca acesta nu va muri: că nici n-a intrat dinăuntrul 
gardului, nici n-a gustat, dar va primi bătăi'1'5, căci, poftind, s-a 
arătat iscoditor. Aşa şi cel ce pofteşte, iar păcatul nu-l săvârşeşte 
cu lucrul, nu de moarte, ci de bătăi este vrednici!” 

7. Un frate a întrebat pe un bătrân, zicând: „Luptat sunt de 
curvie”. Şi a zis bătrânul: „Dacă este lucru bun, pentru ce te-ai 
depărtat de dânsul, adică de lume lepădându-te, iar dacă este rău, 
pentru ce-l cauţi pe dânsul?” ' 

8. Un frate călătorea cu oarecine, şi s-au biruit gândurile lui 
spre curvie, şi, ducându-se, a vestit Părinților, zicând: „Ce voi face, 
că nu se mângâie inima mea de când m-am învoit cu războiul 
vrăjmaşului, că mă aflu de ca şi cum aş fi făcut păcatul?”. Şi i-au 
zis lui Părinţii: „Păcatul nu este săvârşit, că a venit vrăjmaşul să te 
bântuie pe tine, iar Dumnezeu te-a acoperit”. 

Iar fratele, auzind acestea, nu se pleca, de mâhnire fiind tras 
în jos. Şi i-au povestit lui Părinţii, zicând: „Doi fraţi, trimişi fiind de 
Chinovie la oarecare sat, călătoreau împreună, şi a fost unul luptat 
de dracul de cinci ori a face păcat. Iar el, sculându-se, făcea 
rugăciuni, şi aşa nu s-a stăpânit de gânduri, însă foarte a fost 
supărat. Şi după ce s-a întors la părintele lor, faţa fratelui aceluia 
era tulburată, şi întrebat fiind care este pricina tulburării, a făcut 
metanii, zicând: «Roagă-te pentru mine, părinte, că am căzut în 
curvie». Şi a povestit cum a fost luptat de gânduri. Iar Starețul lui, 

"13 nânywv = bătăi, loviri; răni, nenorociri. 

114 Aluzie poate la Luca 12: 45-46: cel ce nu ascultă de voia Stăpânului 
şi nici cu vrăjmaşul nu pare că vrea să se învoiască, va avea parte de 
numeroase bătăi sau chinuri din partea tuturor, nemaipunând la 
socoteală chinul pe care însuşi şi-l pricinuieşte prin nehotărârea sa. lar 
de la sfârşitul veacurilor, în veci se va chinui astfel. 


fiind văzător, a văzut pe capul lui cinci cununi. Şi i-a zis lui: 
«Îndrăzneşte, fiule, că nu te-ai biruit, ci mai vârtos ai biruit, fiindcă 
nu ai săvârşit păcatul». Şi i-au zis lui stareţii: «Deci, frate, 
îndrăzneşte şi nu te scârbi, că n-ai adus păcatul în lucru, că mare 
nevoinţă este când omul, îndemnare având, se va înfrâna, că mare 
plată este pentru aceasta, că nu este alt război mai mare decât 
acesta şi mai iute. Pentru aceasta, şi a-l birui pe acesta, greu este 
foarte şi cu osteneală. Că ce socoteşti despre Fericitul Iosif? Că 
fără de osteneală a îndreptat una ca aceasta? Nicidecum! Ci cu 
multă osteneală şi cu nevoinţă, şi ca într-o privelişte era cea 
făcută, şi Însuşi Dumnezeu şi Soboarele Îngerilor îl priveau de sus 
pe nevoitor nevoindu-se. 

Şi se lupta asupra lui diavolul cu toată tabăra lui cea vicleană: 
patima bărbatului mai mult aprinzând-o, şi pe femeie mai mult 
sălbăticind-o. Deci când a biruit punătorul de nevoinţă, toate oştile 
îngerilor, cu mare glas au dat slavă, zicând: A biruit atletul 
biruinţă neobişnuită! Deci bine este, frate, prin pomenire!” a nu 
face rău; iar dacă te bântuieşti, nevoieşte-te să nu te biruieşti de 
ele, adică să nu le lucrezi””. 

8. Zis-a un stareţ: „Dacă curvia luptă trupul tău sau inima ta, 
cearcă-l de unde ţi s-a pornit ţie războiul, şi îndreaptă [caută 
pricina lui]: ori din răsfăţare, ori din somn mult, ori din înalta 
cugetare, sau din aceea că te ai pe sineşi mai bun decât cineva, 
sau ai osândit pe cineva ce a greşit, că fără de acestea nu va fi 
luptat omul spre curvie”. 

9. Zis-a iarăşi: „De vei cădea în curvie, iar faţa [persoana] cu 
care ai căzut este aproape de locul întru care locuieşti, depărtează- 
te de locul acela, căci altminteri aşa nu te pocăieşti”. 

10. Un frate a întrebat pe un bătrân despre patimile cele 
trupeşti, adică despre gândurile curviei, şi a răspuns bătrânul: 
„Aceştia sunt cei ce cântă icoanei! lui Nabucodonosor. Că dacă 
fluieraşii şi lăutarii nu ar fi cântat oamenilor, nu s-ar fi închinat 
chipului!!”. Aşa şi dracii: cântă sufletului în patimi, adică deşteaptă 
patimile, doar-doar de l-ar amăgi şi ar cădea în păcat cu lucrul”. 


"15 'EvOvunoeuwc = cugetare, punere la inimă, reflectare cu atenţie 
asupra. 

116 Chipului idolesc. 

117 Vezi Daniil 3: 1-7. Ascultând de porunca lui Nabucodonosor, 
oamenii au venit să se închine chipului construit de el, iar atunci când se 
începea cântarea, toţi trebuiau să se plece la pământ spre închinare. La 
fel şi sufletul cel luptat de curvie: dacă ascultă de chemarea diavolului, îi 
dă pricină acestuia să-i cânte spre deşteptarea patimilor, doar-doar de ar 
cădea şi cu lucrul în faţa lui, aşa cum păgânii au căzut odinioară în faţa 
idolului lui Nabucodonosor. 


VIII. A Sfântului Efrem 


1. Grăieşte cu urgie împotriva dracului curviei precum 
împotriva unui câine, şi nicidecum să nu voieşti să fii răpit de un 
gând ca acesta, că din scânteie se înmulțește jăraticul, şi din 
pomenirea!!* rea cresc poftele cele rele. Scutură pomenirea lor 
mai vârtos decât putoarea noroiului curviei adusă de acestea. 

2. Oarecare frate, luptat fiind de curvie, certând pe dracul, 
zicea: „Du-te întru întuneric, satano, oare nu ştii că, deşi nevrednic 
sunt, mădulare ale lui Hristos port?!”. Şi îndată a încetat 
înfocarea, de ca şi cum, suflând cineva, ar fi stins lumânarea, încât 
se minuna singur de sineşi şi slăvea pe Dumnezeu. Dacă lucrând 
tu, te va supăra duhul curviei, să nu te leneveşti a întinde mâinile 
tale la rugăciune; iar dacă mai iute se va pune asupra ta, sculându- 
te, pleacă genunchii rugându-te, şi rugăciunea credinţei va bate 
război pentru tine. 


118 Vezi nota de mai-nainte de la cap. VII. 


PRICINA A DOUĂZECI ŞI NOUA 


Că trebuie a ne abate de la vorbirile femeilor, şi de la celelalte ce 
zădărăsc patimile. 


I. A lui Paladie 


Era un oarecare monah în vârful muntelui cetăţii Lico, pe 
nume loan, care, mergând noi la dânsul, ne-a povestit nouă o 
povestire ca aceasta, zicând: „Era un oarecare în pustia cea de 
aproape de cetate, întru toată nevoinţa petrecând, şi cu rucodelia 
pâinea sa scoţându-şi, şi la rugăciune stăruind, sporea cu 
bunătăţile. Şi de aici luişi şi bunei sale vieţuiri ticăloşeşte şi-a 
îndrăznit lucruri peste măsură; iar ispititorul, ca pe Iov l-a cerut pe 
el. Şi iată, i-a făcut lui lângă seară nălucire de femeie frumoasă 
rătăcită prin pustie, care, aflând uşa deschisă, a sărit în peşteră şi, 
căzând la picioarele lui, a cerut de la dânsul odihnă, că o apucase 
seara. 

Iar el, cu prea nebunească socoteală miluind-o pe ea, fără 
cuviinţă a primit-o în peşteră şi o întreba de rătăcirea ei. Iar ea 
îndată i-a spus, şi cuvinte de momire şi de amăgire pe furiş îi 
semăna lui, şi multă vorbire. Şi de aici înainte zâmbire şi râs, şi 
atingere de mână şi de barbă, şi pe după cap, şi a robit desăvârşit 
pe sihastru. lar cum se pornea el cu gândurile, ca cel ce avea în 
mâini poftire, îndemnarea şi vremea de a săvârşi dulceaţa 
socotindu-le, s-a învoit în cugetul său cu aceea, şi se ispitea să se 
împreuneze cu dânsa, făcându-se, iată, ca un nebun şi ca un cal 
turbat către femeie. 

lar ea, de năprasnă tare strigând, s-a făcut nevăzută din 
mâinile lui, fugind ca o umbră; şi se auzea în văzduh râs de draci 
mulţi mustrându-l pe dânsul că s-a plecat sub amăgirea lor, şi cu 
mare glas strigau: „Tot cel ce se înalţă pe sine se va smeri; tu te-ai 
înălţat până la ceruri, iar acum te-ai smerit până la adâncuri”. Iar 
el, petrecând noaptea aceea în tânguiri şi în gemete, s-a 
deznădăjduit de a sa mântuire, care lucru nu trebuia, şi în lume s-a 
întors. Că aceasta este sporirea vicleanului, atunci când, biruind 
pe cineva, îl va aşeza pe dânsul întru nebunie, ca de aici înainte să 
nu se mai poată scula. De unde, o, fiilor, ne învăţăm că nu ne 
foloseşte nouă vorbirea femeilor, ci prea mult ne vatămă, 
neştearsă pomenire tipărind întru noi, pe care din faţă şi din 
vorbire ne-o tragem asupră-ne. 


II. A lui Grigorie Dialogul 


În vreme ce povestesc, Petre, lucrurile bărbaţilor celor mai 
mari, de năprasnă am venit întru pomenirea lui Andrei, Episcopul 
cetăţii Fundis!!%, adică de ce a făcut întru dânsul Dumnezeiasca 
milostivire. Prin care, pe cei ce citesc îi îndeamnă mai vârtos a se 
păzi, ca cei ce trupul lor cu înfrânarea şi l-au sfinţit să nu cuteze a 
locui cu femei, ca nu cumva sub o atât de mare cădere cu gândul 
să se supună, că, de faţă fiind fata, pofta o zădăreşte, şi spre rău o 
pleacă pe dânsa. Că pentru lucrul ce-l povestesc eu aici nu este 
îndoială, pentru că atâtea mărturii sunt câţi locuiesc în cetatea 
aceea. 

Deci acest preacucernic bărbat, viaţa sa plină o petrecea de 
fapte bune, şi prin înfrânare păzirea cea dinăuntru cu sfinţenie o 
păzea. Şi avea o călugăriţă oarecare ce de multă vreme locuia 
împreună cu sine, şi n-a voit să o lepede pe ea din episcopie sau 
dintru grija sa, întru vestire fiind!% despre curăţia sa şi a aceleia, 
lăsând-o pe dânsa să locuiască cu el în episcopie. Dar, dintru 
aceasta, obişnuitul întru răutate vrăjmaş a cercat intrare de ispită 
în sufletul episcopului. Şi a început să vâre frumuseţea aceleia în 
ochii lui cei gânditori şi, pe pat culcându-se, i-a gătit acestuia a 
gândi cele ce nu se cuveneau. 

Într-o zi, un jidov din părţile Campaniei, venind în Roma, 
apucându-l pe dânsul seara pe cale şi neavând unde să găzduiască, 
a poposit spre a rămâne în capiştea lui Apollon, ce era aproape de 
locul acela. Şi temându-se de spurcăciunile ce se făceau în acel 
loc, măcar că nu avea credinţă în Cruce, pe sineşi cu semnul crucii 
îngrădindu-se, s-a culcat. Iar pe la miezul nopţii, linişte fiind din 
pricina pustietăţii locului, şi pentru singurătatea sa speriindu-se, 
zăcea treaz. 

Şi de năprasnă uimindu-se, a văzut norod mult de duhuri 
viclene cum mergea înainte ca într-un alai al unei stăpâniri. Iar cel 
mai întâi decât ceilalţi a şezut în scaunul său, şi au început 
duhurile cele ce stăteau înaintea lui să cerceteze faptele şi 
izvodirile lui, căutând să se înştiinţeze câtă răutate şi vicleşug 
dintr-înşii a lucrat fiecare. Iar când toţi îi povesteau lui cele ce au 
lucrat asupra oamenilor, unul, în mijloc sărind, a vestit ispita şi 
tulburarea cărnii ce s-a ridicat în sufletul episcopului Andrei prin 
frumuseţea călugăriţei ce locuia împreună cu dânsul în episcopie. 

Deci aceasta auzind-o proestosul celorlalte duhuri, vicleanul 
diavol, foarte cu dulceaţă a primit-o şi a mărturisit cum că mare 
câştig i s-a adus lui, anume că a înduplecat suflet de bărbat sfânt 
în greşeala pierzării. Iar dracul cel ce a vestit acestea, adăugând a 


119 Oraş din vechea Italie. 
120 ewp mânpopopia = (fiind) liniştit, asigurat. 


zis: „Până în ziua trecută n-am încetat supărându-l pe el, şi gândul 
lui a-l trage n-am putut, iar ieri, spre seară, l-am făcut a se atinge 
cu împătimire pe dinapoia sfintei fecioare cu mâna sa”. Atunci, 
vicleanul diavol, vechiul vrăjmaş al neamului omenesc, pe acesta 
mângâicios chemându-l, a zis: „Ceea ce ai început, sileşte-te a 
împlini, ca întru căderea lui, tu singur între ceilalţi semnul 
biruinţei să-l dobândeşti”. 

Deci acestea văzând jidovul şi auzindu-le, întru mare frică şi 
înghesuială  [strâmtorare] a căzut. lar diavolul, proestosul 
duhurilor celor viclene, le-a poruncit acelora să caute să afle cine 
este cel care a cutezat a se culca în casa lor. Şi venind duhurile 
vicleşugului, şi cu de-amănuntul cercându-l, dacă l-au văzut pe el 
cu semnul crucii pecetluit, mirându-se, au zis: „O, nevoie, vas 
pângărit şi pecetluit este”; şi aceasta lui vestind-o, toată 
tulburarea duhurilor celor viclene s-a făcut nevăzută. 

Iar jidovul cel ce a văzut şi a auzit acestea, îndată s-a sculat, 
şi la Episcop cu sârguinţă a venit, şi aflând-l pe dânsul în biserică, 
l-a luat deosebi. Şi căuta a se înştiinţa de la dânsul de ce fel de 
ispită este cuprins. Iar el, ruşinându-se, nu mărturisea. Atunci a zis 
jidovul: „Au nu pe roaba lui Dumnezeu cutare ţi-ai răzimat ochii tăi 
prin dragoste urâtă?”. Iar Episcopul se lepăda chiar şi de acestea. 
Şi a zis jidovul: „Pentru ce te lepezi? Au nu până la aceasta te-ai 
pogorât? Ieri, spre seară, au nu cu împătimire ai apropiat mâna 
dinapoia ei?” 

Atunci, Episcopul, cu graiurile acestuia vădit fiind, cu toată 
smerita cugetare a mărturisit cele pe care mai-nainte le tăgăduia. 
Şi vrând jidovul a-i mângâia ruşinea greşelii lui, i-a povestit lui 
cum a cunoscut aceasta, şi cele ce le-a auzit întru adunarea 
duhurilor celor viclene. lar acestea auzindu-le Episcopul şi 
cunoscându-le, îndată la pământ plecându-se, pe sineşi la 
rugăciune s-a dat; şi numaidecât din episcopie nu numai pe roaba 
lui Dumnezeu aceea, ci şi toată partea femeiască pe care o avea 
spre slujba episcopiei a lepădat-o, iar capiştea lui Apollon, biserică 
a Fericitului Apostol Andrei a făcut-o. 

Şi s-a izbăvit şi de bântuiala cărnurilor sale, cu darul lui 
Dumnezeu izgonindu-se desăvârşit de la dânsul, iar pe jidov către 
veşnica viaţă l-a tras: că tainele credinţei pe dânsul învăţându-l, şi 
cu apa Botezului curăţându-l, în sânul Sfintei Biserici l-a adus. Deci 
s-a făcut ca jidovul cel ce spre mântuirea altuia alerga, întru a sa a 
sosit, iar dintru aceasta puternicul Dumnezeu l-a adus pe altul la 
viaţă bună, de unde pe altul într-însa a fi păzit a binevoit. 

Petru 

Acest lucru ce s-a făcut şi pe care l-am auzit dă şi frică, şi 
nădejde de mântuire. 


Grigorie 

Aşa se şi cuvine a nădăjdui noi totdeauna la milostivirea lui 
Dumnezeu, şi de a noastră neputinţă a ne teme; că iată, şi cedrul 
grădinii, clătinat l-am auzit, dar nu dezrădăcinat, ca nouă, 
neputincioşilor, prin clătinarea lui, frică să ni se facă, iar 
îndrăznire, pentru statornicirea lui cea de pe urmă. 

A aceluiaşi 

În părţile Campaniei, în muntele cel din Marsin, un oarecare 
bărbat foarte cucernic pe nume Martin a petrecut viaţă singuratică 
într-o peşteră foarte strâmtă, închizându-se pe sine pentru mulţi 
ani. Şi se dădea lui din piatra peşterii, cu  îngăduinţa 
preaputemicului Dumnezeu, izvor de apă, atât cât ajungea lui spre 
trebuinţa cea de toate zilele. Iar începătorul răutăţii, vrăjmaşul, 
pizmuind răbdarea Sfântului, se ispitea a-l izgoni pe dânsul din 
peşteră: şi intrând într-un şarpe, iubita lui fiară, l-a făcut pe acela 
a intra în peşteră. Şi rugându-se Sfântul, s-a lungit înainte-i, şi 
Sfântul era cu totul nesperiat, şi punea mâna sau şi piciorul său la 
gura aceluia, zicând: „Dacă ai luat voie a mă vătăma, eu nu te 
opresc”. Iar aceasta s-a făcut până la trei ani. Apoi, vrăjmaşul, de 
răbdarea şi puterea lui cea multă biruindu-se, a scrâşnit, iar 
şarpele se dădu pe sineşi de-o parte a muntelui, într-o râpă, şi 
toate desişurile cele din locul acela s-au ars cu văpaia ce a ieşit 
dintr-însul, Dumnezeu silindu-l pe dânsul a-şi arăta câtă putere 
avea, care, biruindu-se, ruşinat s-a dus. Deci pricepe-l pe dânsul, şi 
ia aminte la ce fel de păzire a minţii a stat acest om al lui 
Dumnezeu, care trei ani fără de grijă împreună cu şarpele a 
petrecut. 

Petru 

Mă spăimântez chiar şi numai la auzirea acestora. 

Grigorie 

Deci acest preaputernic bărbat, încă din început de când s-a 
închis pe sine în peşteră, a hotărât ca să nu vadă femeie de aici 
înainte, nu ca şi cum ar uri firea femeiască, ci temându-se să nu 
cadă în primejdia ispitei ce se întâmplă din frumuseţea cea văzută. 
Iar o femeie oarecare, auzind aceasta, cu îndrăzneală în munte s-a 
suit, şi la peştera lui fără de ruşine a venit. Iar văzând-o Sfântul pe 
dânsa de departe venind, şi din haine cunoscând-o că este femeie, 
pe sineşi la rugăciune se dădu, şi la pământ a plecat faţa sa, şi atât 
a stăruit întins la rugăciune, până când, acea neruşinată femeie 
slăbind, de la fereastra chiliei lui s-a depărtat, şi pogorându-se din 
munte şi-a plinit viaţa ei chiar întru acea zi, şi dintru aceasta 
cunoscut tuturor se făcu că Preaputernicului Dumnezeu nu i-a 
plăcut ca printr-o îndrăzneală ca aceasta să-l scârbească pe robul 
lui Dumnezeu. 


III. A Sfântului Simeon cel din Siaul!” 


Odată, o femeie a fost cuprinsă de un dor Dumnezeiesc de a-l 
vedea cu ochii pe Marele Simeon, ca să se îndulcească de la dânsul 
de dar şi de blagoslovenie; dar poftirii ei i se făcea opreală, căci 
ograda stâlpului oprea intrarea femeilor. Şi fiind ea iubitoare de 
fapte bune ce se topea cu focul dorului de acesta, toate gândurile 
le mişca către sineşi. 

lar odată, oarecare ostaşi mergând pentru vederea 
bărbatului, îmbrăcându-se ea cu îmbrăcăminte asemănătoare 
acelora, toată prefăcându-se după portul acelora şi toată bănuiala 
alungând-o, s-a suit pe cal, mergând călare împreună cu ei, şi aşa 
drumul degrabă l-au isprăvit. 

Iar fiindcă au ajuns la ogradă, ostaşii s-au pogorât de pe cai, 
iar caii i-au lăsat femeii, ca la unuia din ostaşi, căci încă nu era 
cunoscută că era femeie. Iar ea a primit numaidecât însărcinarea, 
voind şi ea asemenea lor să dobândească, şi calul ei să-l lase iarăşi 
cu ei, că, dacă-l vor vedea pe Sfântul, apoi se vor întoarce. Deci de 
vreme ce ostaşii au venit la Sfântul şi au dobândit cele ce doreau, 
Dumnezeiescul Simeon a zis către dânşii: „Un ostaş dintre voi a 
rămas în urmă, iar voi, dacă vă veţi întoarce către dânsul, spuneţi-i 
aşa: «Rugăciunea sufletului tău s-a suit în urechile Domnului, şi te- 
a blagoslovit Domnul Dumnezeu, Cercetătorul pomenirilor şi al 
gândurilor inimii, şi blagoslovit eşti Domnului, căci, ajungând tu la 
un sfârşit al acestei sârguinţe, nu mai ai trebuinţă să vii până 
aici»”. 

Zicând minunatul Simeon acestea, ieşind ostaşii din ogradă, 
se înspăimântau de prorocia bărbatului şi se minunau de fapta 
bună a ostaşului care rămăsese în urmă. lar după ce au ieşit din 
ogradă, i-au spus lui cele ce li se porunciseră. Şi multă rugăciune 
aduceau fericitei aceleia, oricine ar fi fost ea, cerând ei să le arate 
care este mărimea isprăvilor ei; că ziceau: „Acea dulce gură şi de 
miere curgătoare a lui Simeon nu te-ar fi adus prin atât de multă 
pomenire de nu s-ar fi învistierit întru tine oarecare bogăţie de 
fapte bune ascunsă”. 

Iar ea, cunoscând că nu s-a ascuns de Sfântul nimic din cele 
despre dânsa, a descoperit bărbaţilor cele despre ea, dar nu pe 
toate, şi a zis: „Pe mine, fraţilor, de multă vreme un dor 
Dumnezeiesc spre vederea acestui Dumnezeiesc bărbat mă ţine a 
veni, şi cu darul Duhului cel dintru dânsul cu însuşi ochii a mă 
îndulci. Iar de vreme ce femeilor nu le era îngăduit să intre în 

ogradă, am socotit de trebuinţă să ascund firea (căci sunt femeie) 
şi înfăţişarea să mi-o ascund; dar fiindcă şi cunoscător de cele 
ascunse este bărbatul, iar a mă ascunde astfel n-a fost cu putinţă, 
de acum mă duc, şi nu grăiesc împotriva poruncii. Că iată, mă 
învrednicii blagosloveniei, şi nu prin cele prin care mi s-a părut că 
mă pot ascunde, ci îndulcindu-mă din cele prin care m-am prins de 
dar”. 

Unele ca acestea povestind acea femeie bună, mai mult 
minunându-se ostaşii de Sfântul, întru ale sale fiecare s-a întors. 


IV. Din viaţa Cuviosului Martinian 


Sfântul Martinian, mulţi ani locuind în pustie şi felurite fapte 
bune isprăvind, mai pe urmă, din bântuiala vicleanului, puţin de n- 
a ajuns să se primejduiască. Căci pe o femeie oarecare, pe care 
satana o rânduise spre a bântui pe acest drept, primind-o în chilia 
sa, de ca şi cum ea ar fi fost rătăcită prin noapte, şi temându-se ca 
nu cumva să piară, atât de tare s-a clătinat cu mintea de cuvintele 
ei drăgăstoase, încât s-a învoit cu păcatul, măcar că, cu mila lui 
Dumnezeu, îndată  trezindu-se din patimă, pe sineşi cu 
nemilostivire s-a chinuit, şi, foc aprinzând în mijlocul lui, a stat din 
destul, încât cumplit i s-au ars picioarele, şi aşa, cu arderea 
focului, a stins focul poftei şi a scăpat de primejdie. 

Şi stăruind acela la chilie până la şapte luni, căci se afla 
neputincios din pricina rănilor arsurii, după aceasta, din durerile 
rănilor uşurându-se, s-a ridicat din chilie şi a mers la mare, a locuit 
pe o piatră strâmtă ieşită din mare, stând departe de pământ, fiind 
povăţuit către dânsa de un corăbier, care, bine-credincios fiind, îi 
dădea lui trebuinţa cea de nevoie, pâine şi apă. Dar şi acolo i-a 
ridicat vrăjmaşul ispită, mai rea decât cea dintâi. 

Că iată, trecând de acum şase ani de când Martinian a ales să 
locuiască pe acea piatră strâmtă, neacoperit cu totul şi senin, iar al 
şaptelea curgând, trecând pe lângă locul acela o corabie plină de 
femei şi de bărbaţi, pândind vrăjmaşul, cu oarecare vânt silnic a 
izbit-o de piatră, şi îndată a sfărâmat-o pe dânsa, iar pe cei din 
corabie degrabă i-a înecat în apă. Iar o fată, cu frumuseţea peste 
fire, o scândură apucând, şi aproape de piatră venind, s-a agăţat 
de dânsa şi a început să strige: „Miluieşte-mă, robule al lui 
Dumnezeu, milostiveşte-te spre mine, ceea ce pier, întinde mâna, 
apucă mai degrabă, că iată, mă apucă adâncul”. 

Deci văzând fericitul pieirea ca pe ascuţişul briciului şi că de 
nicăieri altundeva nu este ei mântuire, zâmbind, a zis: „Şi acest 
lucru este meşteşug al tău, vicleanule, dar nu vei birui tu puterea 
lui Hristos spre Care eu am nădăjduit”. Şi numaidecât la cer 


întinzându-se, a zis: „Doamne, Doamne, întru Care eu nădăjduiesc, 
nu mă lăsa să pier, pe mine, care voiesc a izbăvi pe ceea ce se 
primejduieşte, ci ce este de folos pentru sufletul ei iconomiseşte şi 
mie”. 

Aşa zicând, a întins mâna femeii şi a scos-o din apă; iar după 
ce s-a uitat şi la faţa ei şi a cunoscut cât este de frumoasă, a zis: 
„Cu adevărat, nu se întocmeşte fânul cu focul, nu se poate eu şi tu 
a avea petrecerile de obşte, căci, prin vicleanul, va fi putrezire 
întru amândoi. Deci tu îngăduie aici şi de nimic să nu te temi, că 
este pâine şi apă, până ce va veni corăbierul care s-a obişnuit a 
aduce mie cele de trebuinţă; şi când va veni, spune-i lui 
întâmplarea, şi acela te va duce de aici, şi te vei duce în cetatea de 
acolo. Aşa zicând, semnul crucii pe apă l-a pus, rugându-se aşa: 
„Dumnezeule, de a Cărui certare marea şi vânturile ascultă, caută 
spre mine şi să nu mă laşi să pier; că iată, întru numele Tău Cel 
înfricoşător apelor pe sinemi mă las, hotărând a pieri mai bine aşa 
decât a mă robi cu patimă trupească”. Apoi şi către fată 
întorcându-se, şi mântuire sufletului ei cercându-i, s-a lăsat pe sine 
în mare. Şi numaidecât doi delfini punându-se dedesubt, şi vârtos 
pe bărbat pe spinări purtându-l, l-au scos din apă. 

Iar dacă a ieşit cuviosul pe pământ, multumind lui Dumnezeu 
pentru acea preaslăvită aducere, apoi aşa se judeca cu gândurile 
ce-l munceau, socotind ce trebuie să facă, „că nici în munţi, zicea, 
nici în apă nu mă lasă vrăjmaşul să mă liniştesc. Şi bine este a ne 
pleca lui Hristos, Care porunceşte: Goniţi fiind în această cetate, 
fugiţi în cealaltă (cf. Matei 10: 23)”. Şi zicând aşa, a plecat fugind 
şi zicând: „Fugi, Martiniane, ca să nu te prindă ispita. Fugi, sărace 
călugăre!”. Şi aşa a petrecut fugind, până la cea mai de pe urmă 
răsuflare a lui. 


V. Din viaţa Sfântului Arsenie 


În preajma Canoponului petrecând Marele Arsenie (iar acesta 
era una din cele şapte guri ale Nilului), a venit o oarecare 
singlitică!? din Roma, foarte bogată, dar şi iubitoare de 
Dumnezeu. lar scopul venirii ei era ca să-l vadă pe Arsenie şi să 
dobândească folos de la dânsul, şi împreună cu acela, cu cele după 
Dumnezeu faceri de bine să-l ospăteze. Aceea, pe Arhiepiscopul 
Teofil!” - cel ce o primise pe dânsa şi o găzduise - cu dinadinsul îl 
poftea ca să plece pe Sfântul să o învrednicească pe ea de vederea 

ochilor lui. 

Iar el s-a dus, şi, apropiindu-se, foarte cu căldură îl poftea, iar 
Arsenie nu îngăduia, măcar că Arhiepiscopul, pe lângă altele pe 
care le punea înainte-i spre plecare, a adăugat şi osteneala acelui 
drum depărtat, şi aşa se ispitea să-l înduplece adică pe Arsenie, iar 
singlitica, înştiinţându-se de aceasta, n-a răbdat; că o zădăra pe 
dânsa şi credinţa cea către Cuviosul şi dorul. Însă şi osteneala şi 
sfiala şi toate trecându-le cu vederea, a apucat pe calea cea către 
dânsul, voind să-l vadă. 

Apropiindu-se ea, afară din chilie aflându-se Sfântul, s-a pus 
pe sineşi înainte la picioarele aceluia; şi el a sculat-o cu mânie şi, 
luând aminte, a zis: „Daca faţa mea voieşti a mi-o vedea, vezi-o!”. 
Iar pe dânsa, cuprinzând-o frica împreună cu ruşinea, acestea nu 
au slăbit-o [lăsat-o] pe dânsa nicidecum să se uite. 

Apoi, adăugând iarăşi, a zis: „Au oare n-ai auzit de lucrurile 
mele, şi nu pentru acestea ai poftit a veni către noi? Şi cum ai 
îndrăznit să faci atâta călătorie pe mare şi să vii aici? Nu ştii că 
eşti femeie şi nu-ţi sunt spre cuviinţă cărările din afară? Dar, 
precum se vede, aceasta ţi-a venit în minte: ca, după ce te vei 
întoarce iarăşi în Roma, arătat să faci şi celorlalte femei zicând că 
«am văzut pe Arsenie»; şi dintru aceasta să pui marea plină de 
femei ca să vină necontenit către noi”. 

Iar ea a zis: „Nu voi pleca, părinte, Dumnezeu ajutându-mi, pe 
niciuna din femei să vină aici, numai tu să nu încetezi a te ruga 
pentru mine şi a mă pomeni”. lar el a zis: „Mă rog lui Dumnezeu, 
mai vârtos să şteargă pomenirea ta din inima mea”. 

Aceasta auzind aceea, cu prea mare scârbă s-a atins, şi 
fierbinţeala s-a aprins de dânsa, şi a hotărât să se întoarcă în 
Alexandria, care lucru, fiindcă a venit în urechile Episcopului, spre 
cercetarea ei s-a dus cât mai degrabă. 

Întrebând de pricina bolii, şi înştiinţându-se, o mângâia pe 
dânsa cu blândeţe şi-i zicea binişor: „Nu se cădea să te mâhneşti 
aşa pentru cele ce ai auzit, căci cuvintele nu sunt de îngreuiere, ci 
de păzire prea adevărate, de vreme ce şi tu cunoşti ce fel de 
războaie este în obicei vicleanului a ridica prin femei celor ce au 
ales a sluji lui Dumnezeu. Deci ceea ce ţi-a zis ţie stareţul, pentru 
aceasta ţi-a zis; însă acela nu va conteni nicidecum rugându-se 
pentru sufletul tău, ba şi pentru toţi creştinii neîncetat rugându- 
se”. Cu aceste cuvinte tămăduindu-se femeia de scârbă, s-a întors 
acasă. 


VI. Din Pateric 


1. Un frate a întrebat pe un stareţ, zicând: „De va ieşi vreun 


frate la slujire şi se va întâlni cu o femeie pe cale, cum va putea să 
scape de războiul curviei?”. Şi a răspuns bătrânul: „Poate că de 
război nu poate să fugă, dar de fapte poate să scape, numai de va 
tăcea în ceasul întâlnirii. Că precum cremenea împreună lovindu- 
se cu amnarul, scoate foc, aşa şi vorba femeii cu a bărbatului, 
împreună lovindu-se, păcatul îl lucrează”. 

2. Zis-a Avva Isaac: „Nu primiţi, o, monahilor, a locui cu copii; 
că în Schit, patru biserici s-au făcut pustii din pricina copiilor”. 

3. Zis-a un stareţ: „Punând copilul cuvântul său între cei mai 
mari decât dânsul, asemenea este cu omul ce aruncă foc în sânul 
fratelui său”. 


VII. A Sfântului Efrem 


Frate, de vei vorbi cu vârstă tânără şi înflorită cu frumuseţea, 
păzeşte-ţi ochiul, ca nu cumva pofta să tulbure mintea ta şi să 
începi a întinde cuvinte cu împătimire, şi astfel să te afli cu 
marginile buzelor vorbind pentru întreaga-curăţie, iar cu sufletul 
înverşunându-te. Dar când se va întâmpla ţie vreo vorbă ca 
aceasta, vorbeşte căutând jos pe cele mai multe şi, prin scurtime 
cuvântul tăindu-l, apucă-te de tăcere, că zice Scriptura: Și l-a 
rătăcit pe el multa vorbă (Pilde 7: 21). 


VIII. A lui Antioh Pandectul 


Fraţilor, bun lucru este, şi potrivit nouă, celor ce odată am 
fugit de lume şi ne-am făgăduit lui Dumnezeu să ne păzim curaţi şi 
neîntinaţi, să ne depărtăm de vorbirea femeilor, de este cu putinţă 
chiar şi de vederea lor. Căci vederea femeiască este săgeată plină 
de otravă, şi în sufletul pe care-l va străpunge, îndată pune într- 
însul otravă, şi pe cât zăboveşte, pe atâta mai multă putrejune 
lucrează; şi precum scânteia, zăbovind în paie, ridică văpaie, aşa 
pomenirea femeiască, stăruind în cuget, aprinde pofta; şi precum 
fitilul candelei este hrănit de untdelemn, aşa şi focul dulceţii e 
aprins de vorba femeiască. Deci să fugim de dânsele, iubiţilor, că 
otravă sunt vorbele lor, căci cu lesnire ucid sufletele noastre. 

Dar să ascultăm ce grăieşte Sfânta Scriptură despre dânsele. 
Zice Pilduitorul: Prin femeie e începutul păcatului, şi printr-însa 
murim toți (|nţ. lui Sol. 25: 24). Şi mai zice: Nu da apei cărare, nici 
femeii îndrăzneală spre tine (Sirah 25: 24). Şi iarăşi: Fiule, să nu te 
biruiască pofta frumuseţii, nici să te lipeşti cu genele tale, că 
femeia vânează suflete cinstite de bărbaţi (Pilde 6: 25-26). Multa 
vorbă amăgeşte pe om, şi cu laţurile cele din buze l-a scăpătat pe 
dânsul, iar el a urmat eişi, uşor din minte fiind; şi precum boul 


spre junghiere se aduce, şi ca un câine spre legături, neştiind că 
pentru suflet aleargă. Deci să nu se abată inima ta la căile ei, că, 
pe mulți rănindu-i, la pământ i-a pus, şi nenumărați sunt cei pe 
care i-a omorât; căci cărări ale iadului este casa ei, pogorând în 
cămările morţii. Departe, dar, fă calea ta de la dânsa, şi să nu te 
apropii de uşile casei ei, ca să nu se umple străinii de puterea ta, 
iar pe urmă să te căieşti (Pilde 5: 8-11). 

Deci de la aceasta şi noi să ne plecăm şi să ne depărtăm pe 
înşine de vederea şi vorba femeilor. Că am auzit despre Samson 
Nazireul, cu care umbla Duhul Domnului, cum s-a pogorât prin 
femeie în adâncul pierzării; încă şi David Prorocul, din nepăzita 
vedere prinzându-se, a împreunat uciderea cu preacurvia, iar 
pentru acestea a căzut în miriade de rele. Dar şi Solomon, cel ce 
avea înţelepciune şi pricepere mai presus decât nisipul, şi 
chibzuială a inimii, şi bogăţie, şi slavă multă, mai presus decât toţi 
oamenii, au nu şi unul atât de mare ca acesta prin femeie s-a 
surpat, şi depărtat de la Dumnezeu s-a făcut? Incă şi bătrânii şi 
judecătorii norodului, fără de socoteală uitându-se, şi la frumuseţe 
străină luând aminte, fiindcă cumplit şi-au aprins loruşi cuptorul 
poftei, sculându-se asupra Fericitei Suzana, şi neputând-o birui pe 
aceasta, spre pâră mincinoasă s-au abătut, şi la cea nevinovată pe 
a loruşi vină au lipit-o fără dreptate; dar vădiţi fiind, cu silnică 
moarte au pierit. 

Deci mai bine este să se apropie cineva de foc arzând decât 
de femeie, căci dacă de foc te vei atinge, durându-te, cu dulceaţă 
te vei depărta. lar dacă de femeie apropiindu-te, te vei atinge de 
graiurile ei, şi înmulţind cu dânsa vorba, nu vei mai putea să te 
depărtezi, iar mai vârtos dacă eşti tânăr, şi cu gândul neputincios, 
te vei primejdui încurcându-te în mrejele ei, precum gângăniile ce 
cad în mreaja păianjenului. 

Deci, se cade ca cel ce voieşte să păzească curăţenia să fugă 
de femeie precum fuge cineva de şarpe, pentru că sufletul aceleia 
este otravă purtătoare de moarte, şi nu numai vorba ei, ci şi 
aducerea aminte de dânsa. Că vinul, zice, şi femeile, depărtează!?4 
inimile înţelepților (Sirah 19: 2); şi Ecclesiastul zice: Mai amar 
decât moartea şi otrava este a vorbi cu femeia (Eccl. 7: 27). lar 
această patimă, şi lubitorul de suflete, Domnul, stricătoare de 
suflete ştiind-o, şi pierzătoare, a hotărât, zicând: Tot cel ce se uită 
la femeie spre a o pofti pe dânsa, iată, a preacurvit cu dânsa întru 
inima Sa (Matei 5: 28). 


IX. A lui Avva Isaia 

de gândurile bune etc.). 


Dacă te vei duce în sat sau în cetate, ochii tăi să fie căutând 
în jos, ca să nu-ţi ridici războaie în chilia ta; şi mergând, de-ţi va 
zice ţie vreo femeie: „Pace ţie!”, răspunde-i în inima ta, jos luând 
aminte cu ochii. Şi, de vei putea, să nu iei aminte până la haine 
femeieşti. Să nu primeşti a mânca împreună cu femeie, sau să ai 
prieteşug cu cei mai tineri, nici să dormi, mai tânăr fiind, cu cineva 
pe o rogojină, fără decât cu fratele tău sau cu Starețul tău, şi 
aceasta cu frică, şi nu cu nebăgare de seamă. 


X. A Sfântului Varsanufie 


Un frate, trimiţându-se departe la un răspuns al Chinoviei, a 
întrebat pe stareţ de se poate, chemat fiind de prieteni, ca să 
mănânce împreună cu femei. Şi a răspuns stareţul: „Nicidecum nu 
se cuvine să mănânci împreună cu ele”. Şi a zis fratele: „Şi de 
unde ştiu că, atunci când sunt chemat de cineva, nu vine şi o 
femeie să mănânce împreună cu noi, ca să nu mă duc?”. Răspuns-a 
stareţul: „Întreabă pe cel ce te cheamă pe tine de este cumva acolo 
femeie, şi de va zice că da, leapădă-te, zicând: «lartă-mă, că am 
poruncă să nu mănânc împreună cu vreo femeie»”. Zis-a fratele: 
„Şi dacă, uitând să întreb, mă voi duce, şi se va întâmpla să aibă 
femeie, şi va veni cu mine la masă, ce să fac?”. Răspuns-a stareţul: 
„Dator eşti a lua deosebi pe cel ce te-a chemat şi să zici lui: «lartă- 
mă că am uitat să-ţi spun ţie mai-nainte cum că am poruncă să nu 
mănânc împreună cu femeie, slobozeşte-mă, dar, şi mă duc». lar 
de va fi depărtat femeia, rămâi, iar de nu, depărtează-te. Şi să nu 
vatămi porunca, ca să nu se facă moarte din neascultare, şi să nu 
te temi, că nu se face spre sminteală, ci spre zidire”. 


XI. Din Pateric 


1. Zis-a Avva Macarie: „Să nu dormi în chilia fratelui ce are 
veste rea”. 

2. Ziceau Părinţii că, între călugări, copiii sunt o cursă a 
diavolului mai presus decât femeile. 

3. Ziceau iarăşi că, unde este vin şi copii, nu mai este 
trebuinţă de satana. 

4. Zicea un stareţ: „Fiilor, sarea din apă este, şi de se va 
apropia de apă, se topeşte şi se prăpădeşte. Asemenea, monahul: 
din femeie este, iar de se va apropia de femeie, se topeşte şi 
piere”. 

5. Zis-a ucenicul lui Avva Sisoe către dânsul: „Părinte, ai 
îmbătrânit, haide dar să mergem aproape de lume”. Zis-a lui 
stareţul: „Unde nu este femeie, acolo să mergem”. Zis-a ucenicul 


lui: „Şi care este locul acela unde nu este femeie, fără numai 
singură pustia?”. Şi i-a zis lui stareţul: „Deci, dar, în pustie mă du”. 
Şi s-a liniştit acest stareţ în muntele lui Avva Antonie 70 de ani, 
numai puţin petrecând mai-nainte cu Avva Or în Schit, şi vezi cum 
încă tot se îngrădea pe sineşi. 

6. Un frate a întrebat pe un stareţ, zicând: „De se va face 
nevoie să vină cineva în vorbire cu o femeie, cum se cade să o 
întâmpine pe dânsa?”. Şi a răspuns bătrânul: „Nevoia aceasta este 
de la diavolul, că multe şi din multe feluri de pricini, de ca şi cum 
ar fi de nevoie, punându-le înainte vicleanul, ca pe cel ce se 
nevoieşte împotriva lui cu una dintr-aceasta să-l robească şi să-l 
pogoare cu sineşi în prăpastia pierzării; însă, precum ai zis, de se 
va face vreodată nevoie de vorbă cu o femeie, să nu o laşi să 
vorbească mult cu tine. Încă şi tu când vei grăi, încheind în puţine 
graiuri, zi cât mai multe pricini şi degrabă las-o pe dânsa; iar dacă 
vei zăbovi cu dânsa, nu vei putea scăpa de putoarea ei, ci gândul 
tău, de dânsa umplându-se, se va moleşi şi va cădea de aici 
înainte”. 

7. Un frate oarecare s-a dus spre cercetarea surorii sale care 
era bolnavă într-o mănăstire; şi era credincioasă foarte, şi nu 
primea să vadă bărbat. Încă şi într-alt fel, nici vrând cu pricina ei 
fratele său să intre în mijlocul femeilor, l-a înştiinţat pe dânsul prin 
altcineva, zicând: „Du-te, frate, rugându-te pentru mine, şi, cu 
darul lui Hristos, te voi vedea întru Împărăţia Cerurilor”. 

8. Oarecare frate era călătorind cu maica sa, bătrână fiind ea, 
şi, dacă s-a apropiat de un râu, bătrâna nu putea să treacă. Şi 
luând fiul ei haina sa, şi-a învelit mâinile sale şi, aşa luând-o pe 
dânsa, o a dus de cealaltă parte. Apoi i-a zis lui aceea: „Fiule, 
pentru ce ai învelit mâinile tale?”. Iar el a zis: „Pentru că trupul 
femeiesc este foc, iar dintr-acest lucru vine pomenire de alte 
femei, şi pentru aceasta am făcut aşa, ca să nu mă ating de trupul 
tău gol”. 

9. Zis-a Avva Daniil către un oarecare frate supărat de curvie: 
„Niciodată să nu-ți întinzi mâna ta în blid cu vreo femeie şi să 
mănânci cu dânsa, iar cu aceasta vei scăpa de dracul curviei”. 

10. Zis-a Avva loan Colov: „Cel ce se satură şi vorbeşte cu 
copiii, iată, a curvit în gândul lui”. 

11. Zis-a Avva Carion: „Omul, petrecând cu copil, de nu va fi 
puternic, vine jos; iar de este puternic, nu vine jos, dar nici nu 
sporeşte”. 

12. Era oarecare sihastru în părţile Egiptului şezând singur în 
pustie într-o chilioară, şi era vestit. lar după lucrarea diavolului, 
oarecare femeie necinstită auzind despre dânsul, a zis unor tineri 
oarecare: „Ce-mi veţi da şi eu voi surpa pe sihastrul vostru?”. lar 


ei s-au făgăduit să-i dea oareşice lucru. Şi ieşind seara, a venit la 
chilia lui, prefăcându-se că este rătăcită. Şi stând lângă uşă, a 
ciocănit, şi ieşind bătrânul, şi văzând-o pe dânsa, s-a tulburat şi a 
zis: „Cum ai venit aici?”. lar ea a răspuns plângând: „Rătăcită am 
venit aici, ci fă milă cu mine, şi nu mă lăsa să fiu mâncată de 
fiare”. Şi milostivindu-se, a băgat-o înăuntru. Apoi, noaptea, 
diavolul a început să-i semene lui gânduri de neastâmpărare. lar 
el, cunoscând gândul vrăjmaşului, a zis către sineşi: 
„Meşteşugurile vrăjmaşului întuneric sunt, iar Fiul Lui Dumnezeu 
lumină este”; şi sculându-se, a aprins candela. Şi pe măsură ce 
văpaia poftei creştea într-însul şi cumplit îl învâpăia pe bărbat, 
iarăşi a zis întru sine: „Cei ce fac unele ca acestea, în muncă merg; 
deci cearcă de aici de poţi suferi focul cel veşnic”. Şi punând 
degetul său în focul candelei, nu l-a ridicat până n-a ars de tot. 
Căci, de covârşirea înfocării trupului, arzându-se de foc, nu simţea 
aşa de tare arderea lui. Deci arzând pe cel pus întâi, l-a pus apoi 
pe al doilea, apoi pe al treilea, şi, aşa făcând până dimineaţa, a ars 
toate degetele mâinilor. 

Iar acea ticăloasă, văzând cele ce făcea bătrânul, şi cum şi-a 
ars degetele sale, a îngheţat de frică, şi de tot i-a ieşit sufletul. Iar 
tinerii care făcuseră rămăşagurile, dacă s-a făcut dimineaţă, au 
venit la sihastru şi l-au întrebat pe dânsul, zicând: „Venit-a aseară 
o femeie aici?”. Răspuns-a lor: „Da, e înăuntru, doarme”. Iar ei, 
intrând, au aflat-o pe dânsa moartă. Apoi au zis lui Avva: „A 
murit”. Atunci bătrânul, descoperindu-şi mâinile sale, le-a arătat 
lor, zicând: „lată ce mi-a făcut fiica diavolului, că mi-a prăpădit 
degetele”. Şi povestindu-le lor cele despre sine, a zis: „Scris este: 
Să nu răsplăteşti cu rău pentru rău (Rom. 12: 17); să ne rugăm, 
dar, ca să învieze”. Şi, făcând rugăciune, au ridicat-o pe dânsa şi i- 
au dat drumul; iar ea, ducându-se, s-a înţelepţit de aici înainte. 

13. Se spunea despre un stareţ oarecare că, umblând pe 
drum, a aflat urmă de femeie, şi a acoperit-o, zicând: „...ca nu 
cumva să o vadă vreun frate şi să primească război”. 

14. Se spunea despre un stareţ mare că a mers la o obşte şia 
văzut acolo un copil, şi n-a voit să doarmă în locul acela. Şi i-au zis 
lui fraţii cei ce erau cu dânsul: „Şi tu te temi, Avva?”. lar el a zis: 
„Adevărat, nu mă tem, fiilor, dar ce trebuinţă este de război 
sec125?” 

15. Se spunea că s-a dus odinioară diavolul şi a bătut în 
poarta unei mănăstiri, şi a venit un copil să dea răspuns. Şi văzând 
demonul copilul, a zis: „Dacă tu eşti aici, de mine nu mai este 
trebuinţă”. 


125 &pyov notpuov = război fără rost. 


16. Zis-au Părinţii: „Dumnezeu nu aduce copii în pustie, ci 
satana, ca să răstoarne pe cei ce voiesc a trăi creştineşte”. 

17. Înnoptat-a odată o corabie în diolkon!?%, şi a tras la 
muntele monahilor. Şi ieşind o femeie din corabie, a şezut pe 
munte; iar un frate, venind să ia apă din râu, a văzut-o pe dânsa. Şi 
s-a întors lângă preot, zicând: „lată, lângă râu şade o femeie, care 
lucru, Avva, niciodată n-a fost pe aici”. Şi auzind stareţul, a luat 
toiagul, şi, ieşind, alerga, strigând şi zicând: „Ajutati, fraţilor, că 
sunt tâlhari!”. Şi toţi, văzându-l pe dânsul, alergau şi ei cu bețe 
spre râu. lar corăbierii, văzând pornirea lor, au priceput ce voiau 
să facă şi, răpind femeia în corabie, au tăiat funiile, şi au lăsat 
corabia să se ducă pe apă. 

18. Zis-a un stareţ: „Cursă a diavolului către om, şi mai vârtos 
dacă este şi tânăr, este trupul nostru, precum şi Avva Isaia 
porunceşte, zicând: «Să-nu apuci mâna cuiva, nici să te apropii de 
trup străin, afară de boală mare, şi aceasta cu frică. Nici de tine să 
nu se apropie mână străină, nici să te scarpine, nici să zici cuiva 
vreodată să-ţi ia păduche din barbă sau din capul tău, sau din 
haina pe care o porţi, şi nici să dormi cumva aproape de cineva, 
niciodată în viaţa ta. Nici să nu dai sărutare tânărului ce nu are 
barbă, nici chiar în biserică, nici venind din pământ străin, nici să 
râzi cu copil, ca să nu piară sufletul tău, nici să şezi sau să mergi 
aproape de dânsul. Încă şi întru treburile pântecelui tău, să nu şezi 
nicidecum cu altul, că cel ce este cu adevărat cucernic se 
ruşinează chiar şi de sine, că mulţi, nebăgând de seamă de aceste 
lucruri, socotindu-le ca un nimic, au căzut dintr-însele în groapă şi 
au pierit: că fiecare rău mare, de la unul mic se începe, şi aşa se 
face mare”. 


XII. A Sfântului Efrem 


Mare primejdie e copilul în obşte dacă nu este ocârmuire în 
mijloc, iar cel ce îl creşte cu plăcere lui Dumnezeu, fericit este. Nu 
fugi tu, iubitule, de cei ce săgetează trupul? Fugi, dar, mai vârtos 
de cei ce săgetează sufletul. Nu fugi de şarpele ce muşcă trupul? 
Fugi, dar, mai vârtos de femeia ce mişcă sufletul. Cel ce ia aminte 
la frumuseţea femeilor sădeşte în sufletul său pofta ei, şi cel ce 
merge adeseori la uşile casei ei, asemenea este cu cel ce umblă pe 
gheaţă, căci alunecarea nu e departe de dânsul. Dar de foc fugi, 
iubitule, ca să nu arzi trupul tău? Fugi şi de păcat, ca să nu te 
trimită în focul nestins, şi să ardă trupul tău împreună cu sufletul 
veşnic. Precum doi războinici, aşa călugărul vorbind cu femeie se 


126 Aioikov = cală de lansare pentru trecerea vaselor de-a lungul 
Istmului Corint. 


va prăda de întreaga curăţie, căci aceasta şi vorba femeiască sunt 
ca leoaica cu oaia într-o casă. 


PRICINA A TREIZECEA 


Că nicidecum nu se cuvine să audă credinciosul fluierul sau alăuta 
sau alte oarecare viersuri făţarnice!?, ci să fugă de acestea ca de 
nişte lucruri pierzătoare. 


I. Grigorie Dialogul 


Un oarecare cu numele Fortunat, bărbat de neam preabun, l- 
a rugat pe robul lui Dumnezeu Bonifatie, Episcopul cetăţii 
Femitidos!28, ce strălucea cu prea mari faceri de minuni, să vină în 
casa lui. Iar el, văzând că bărbatul cerea cu credinţă, cu osârdie l-a 
ascultat. Şi venind Episcopul în casa lui Fortunat, şi masa 
punându-se, mai-nainte să aducă el lui Dumnezeu rugăciunea cea 
hotărâtă la masă, un om oarecare sărac a stat înaintea uşii cu 
jucări şi cu chimvale, cântând şi cerând de mâncare cu acelea. Iar 
Episcopului, rău părându-i şi înfuriindu-se de sunetul chimvalelor, 
a zis: „Vai, vai, a murit nenorocitul acesta: eu la masă de veselie 
venind, încă n-am deschis gura mea spre lauda lui Dumnezeu, iar 
acesta, cu jucări venind, în chimvale a lovit”. Şi adăugând, a zis: 
„Daţi-i lui, pentru dragostea de mâncare şi de băut, ca să 
cunoaşteţi că a murit”. 

Deci acel om ticălos, luând pâine şi vin din casa aceluia, iar 
apoi voind să iasă pe uşă, o piatră mare foarte de sus din zid i-a 
căzut pe cap şi i l-a sfărâmat desăvârşit. Şi ridicându-l mai mult 
mort, a murit în ziua ce a urmat, după hotărârea omului lui 
Dumnezeu, dintru care lucru, Petre, se poate să cunoşti cum că 
arătat este că sfinţii sunt lăcaşuri ale lui Dumnezeu şi, dacă se vor 
mişca cândva înspre mânie, Cel ce locuieşte întru dânşii printr- 
înşii lucrează putere, şi le aduce asupră-le izbândă, în orice fel 
voiesc ei. 


127 OvpeMKk6c= teatrale, de scenă; de dragul îndulcirii pătimaşe a 
urechii şi minţii. 
128 Vechi oraş italian. 


PRICINA A TREIZECI ŞI UNA 
Că visarea se face din felurite pricini 
I. Din Pateric 


Întrebat a fost un bătrân despre visare şi a răspuns: „Se 
cuvine ca aceasta nicidecum a nu o face pricină a ta, ci a te socoti 
pe sineţi nebăgător de seamă. Că dacă umblând pe uliţă vei vedea 
cârciumă cu bucătărie şi, apropiindu-te când treci pe acolo, te vei 
împărtăşi din mirosul cărnurilor, au nu se socoteşte că ai mâncat? 
Negreşit vei zice că nu. Aşa nici a visa, întinăciune ţie nu-ţi va da: 
că dacă te va vedea pe tine potrivnicul fricos, mai mult se pune 
asupră-ţi; deci, păzeşte-te ca nu cumva, întru simţire venind, să te 
învoieşti adică cu cugetul; ca nu, deşteptându-te, să-ţi aduci 
aminte de nălucire şi să te învoieşti cu dânsa. 


II. A lui Avva Isaia 


De te ispiteşti noaptea cu nălucirea împreunării, păzeşte 
inima ta ca să nu le cugeţi ziua pe acestea, anume ce fel de trupuri 
ale nălucirii au fost acestea, ca să nu te supui întru dulceaţa lor şi 
să-ţi aduci asupră-ţi urgie rea, ci aruncă-te pe sineţi înaintea lui 
Dumnezeu întru toată inima ta, şi-ţi va ajuta ţie; că este îndurat 
spre neputinţa omului. 


III. A Sfântului Maxim 


Unii zic cum că dracii, atingându-se de mădularele trupului, 
pornesc în somn patima curviei; mişcându-se apoi patima, aduce în 
minte chip de femeie prin pomenire!*. lar alţii zic că se arată 
minţii în chip de femeie şi, atingându-se de părţile trupului, mişcă 
pofta, şi astfel se fac nălucirile. Iar alţii iarăşi zic că patima cea 
stăpânitoare, atunci când se apropie dracul, e mişcată de el, şi aşa 
sufletul se aprinde către gânduri, iar gândurile aduc chipurile prin 
pomenire. Încă şi pentru alte năluciri pătimaşe aşijderea zic unii că 
se întâmplă aşa, iar alţii într-alt fel. Insă în niciun fel din cele zise 
nu pot dracii oricum a mişca patima, de faţă fiind dragostea şi 
înfrânarea, nici deştept fiind trupul, nici în somnuri. 


IV. Din Pateric 


129 Vezi nota de la Pricina 28, cap. VII. 


1. Zis-a un stareţ: „Obişnuieşte câte puţin inima ta să zică 
întru sine pentru fiecare din fraţi: «Într-adevăr, acesta mă întrece 
după Dumnezeu». Şi iarăşi: «Acesta este mai osârduitor decât 
mine». Şi aşa, de acolo, te vei avea pe sineţi dedesubtul tuturor, şi 
va locui întru tine Duhul lui Dumnezeu. lar dacă vei defăima pe 
om, se depărtează darul lui Dumnezeu de la tine, şi te dă pe tine 
întru spurcăciunile trupului, şi se aspreşte [împietreşte] inima ta, 
şi nicio umilinţă nu se va afla întru tine”. 

2. Întrebat a fost Avva Pimen despre întinăciuni, şi a răspuns: 
„De vom opri partea cea lucrătoare, adică lucrarea păcatului, şi cu 
grijă ne vom trezvi adică împotriva gândurilor, nu vom afla întru 
înşine întinăciune”. 

3. Zis-a un stareţ: „Mare este pizma diavolului către oameni: 
că neputând pe aleşii lui Dumnezeu, deştepţi fiind, întru scârnave 
gânduri a-i trage, măcar noaptea îi năluceşte pe dânşii, dar 
vicleanul nu va dobândi nimic dintru aceasta. Că de va moşteni 
pruncul cel născut mort pe tatăl său, şi înseşi nălucirile se vor 
socoti spre păcat celor aleşi de Dumnezeu”1%. 


V. A Sfântului Efrem 


Să nu dormi având ceva asupra cuiva, ca nu cumva să te 
tulbure peste noapte năluciri necuvioase. 


130 Trad. lit. Altfel spus: Aşa cum nu e cu putinţă ca pruncul mort să 
moştenească pe tatăl său, tot astfel nici nălucirile nu se vor socoti spre 
păcat celor aleşi ai lui Dumnezeu. 


PRICINA A TREIZECI ŞI DOUA 


Că prea mare este lucrarea plânsului, şi de câte feluri este plânsul, 
şi că mare este deosebirea lacrimilor. 


I. A lui Grigorie Dialogul 


Petru 
Mă rog, preacinstite Stăpâne, să-mi spui câte sunt felurile 
umilinţei. 


Grigorie 

În multe chipuri ale frumuseţii este privită umilinţa, Petre; 
pentru aceasta zice şi Ieremia: Despărţire de ape a izvorât ochiul 
meu (Plângeri 1: 16), iar dintre umilinţe, două sunt mai de temelie: 
căci atunci când sufletul va înseta de Dumnezeu, întâi adică cu 
frica se umileşte, iar apoi cu dorirea: căci întâi se topeşte pe sineşi 
cu lacrimile, luând pomenire de răutăţile sale şi temându-se pentru 
dânsele, ca nu cumva să cadă în veşnica muncă. lar când de aici va 
ajunge întru multă strâmtorare a întristării, atunci ia sfârşit 
temerea şi o oarecare negrijă pentru iertare, şi într-însul se naşte 
îndrăzneala, iar de aici înainte sufletul arde întru dorirea bucuriei 
celei cereşti; iar cel ce mai-nainte plângea, temându-se ca să nu fie 
adus la judecată, întru cea de pe urmă iarăşi începe a plânge 
amar, socotind că este departe de IÎmpărăţie. Curăţându-se, dar, 
mintea, oglindeşte felul în care sunt cetele îngerilor, şi în cel fel 
este împărtăşirea lor, ce fel este strălucirea şi mărimea fericitelor 
duhuri şi care este înseşi privirea şi cercetarea lui Dumnezeu. 

Dar mult mai mult se tânguieşte că va fi lipsit de bunătăţile ce 
rămân în urmă. Deci aşa se face că, ce este desăvârşit, umilinţă cu 
frică se trimite sufletul în dragoste, care lucru bine este scris în 
sfinţita şi adevărata istorie despre Asha, fata lui Caleb, că, şezând 
ea pe asină, a suspinat. lar tată-său a zis către dânsa: „Ce ai?”. Iar 
ea, răspunzând lui, a zis: „Dă-mi blagoslovenie pământul dinspre 
Miazănoapte, că uscat îmi dăduşi, adaugă-l, dar, şi pe cel plin de 
apă”. Şi i-a dat ei tatăl ei şi pe cel plin de apă din sus, şi pe cel plin 
de apă din jos (cf. Iisus Navi 15: 13-20). Prin Asha şezând pe asin 
se  tâlcuieşte sufletul, şezând pe mişcările trupului cele 
necuvântătoare [iraționale]; iar că suspinând a cerut de la tată-său 
pământul cel plin de apă, aceasta arată că se cuvine nouă de la 
Ziditorul cu mare suspin a cere darul lacrimilor. 

Măcar că mulţi sunt cei ce s-au învrednicit de darul dăscăliei, 
ca prin îndrăzneală să grăiască îndreptarea adevărului, pe cei ce 
întru necazuri să-i mângâie, pe cei lipsiţi să-i îndestuleze şi 


râvnitori a se face împrejurul credinţei, totuşi darul lacrimilor încă 
nu l-au luat. Aceştia adică au pământul de la Miazănoapte, iar de 
cel plin de apă încă au trebuinţă: adică viețuiesc în lucruri bune, 
dar se cuvine ca, fie pentru frica judecății, fie pentru dorul 
Împărăției Cerurilor, să plângă răutăţile pe care le-au făcut mai- 
nainte, şi aşa, de aici înainte, acolo unde sunt cei mari şi fierbinţi 
cu dorirea, şi aceştia să intre. 

Precum am zis, două sunt felurile umilinţei: tată-său i-a dat ei 
atât pământul cel plin de apă din sus, cât şi pe cel plin de apă din 
jos. Deci cel plin de apă din sus îl ia sufletul cel ce în lacrimi 
plânge cu dorirea Împărăției Cerurilor, iar pe cel plin de apă din 
jos îl ia cel ce se tânguieşte cu frica veşnicei munci, măcar că întâi 
se dă cel plin de apă de jos şi apoi cel de sus, dar, pentru a covârşi 
umilinţa cu vrednicia locului, de nevoie era ca istoria să 
pomenească întâi de locul cel plin de apă din sus şi pe urmă de cel 
din jos. 


II. A Sfântului Efrem 


Inceputul plânsului este să se cunoască cineva pe sine; iar 
plânsul nostru să nu fie după om [omenesc], nici să nu fie văzut de 
oameni, ci să fie după Dumnezeu, Cel ce cunoaşte cele ascunse ale 
inimii, ca de la Dânsul să ne fericim. Iar atunci când ne întâlnim cu 
oamenii, să fim veseli la faţă, dar plângând şi lăcrimând cu 
cugetul, căci plânsul lucrează şi păzeşte; plânsul spală sufletul prin 
lacrimi, şi curat pe dânsul îl aşază; naşte întreaga-curăţie, 
dulceţile le taie, spre fapte bune îndreaptă. Dar ce zic? Plânsul se 
fericeşte de Dumnezeu şi de la îngeri se mângâie. 

Dăruieşte-mi mie, Doamne, lacrimile umilinţei, Cel singur bun 
şi îndurat, ca întru dânsele să mă plâng pe sinemi, şi să rog 
milostivirea Ta, ca să-mi cureţi tina păcatului. Vai mie, cum voi 
suferi Gheena focului şi întunericul cel mai din afară, unde este 
plânsul şi scrâşnirea dinţilor? Vai mie, cum voi suferi Tartarul şi 
acele veşnice munci de acolo, şi viermele cel veşnic şi fără de 
sfârşit? Vai mie, cum voi suferi înfricoşătoarea îngrozire a îngerilor 
celor ce sunt peste munci, căci înfiorători şi nemilostivi sunt? Cine 
va da apă capului meu şi ochilor mei izvoare de lacrimi, şi, şezând, 
să mă plâng noaptea şi ziua, ca să-L. îmblânzesc pe Dumnezeu, pe 
Care L-am întărâtat? 

Greşit-ai, suflete al meu, greşit-ai? Pocăieşte-te! Că iată, zilele 
noastre trec ca nişte umbre. Incă puţin şi te vei duce de aici, şi 
prin înfricoşătoare lucruri vei să treci. Nu este cu putinţă, suflete 
al meu, ca să nu călătoreşti tu prin acelea. Nimeni din cei de aici 
nu va călători împreună cu tine pentru ajutor, nici tată, nici maică, 


nici frate, nici prieten, nici altcineva din cei asemenea, ci singur cu 
lucrurile tale vei să treci boierii întunericului. Aceia nu se tem de 
împărat, nici nu cinstesc pe cel puternic, nici de mare, nici de mic 
nu se ruşinează, fără numai de singur cel ce vieţuieşte întru 
cinstire de Dumnezeu şi care, prin faptele lui cele bune, este 
îmbrăcat cu acoperământul lui Dumnezeu. De la faţa acestora, 
temându-se, se dau în lături, şi le dau lor călătorie cu slobozenie, 
căci dreptatea lor va merge înaintea feţei lor, iar slava lui 
Dumnezeu va izgoni pe draci. 

Doamne, luând aminte la ceasul acela, cad la bunătatea Ta, să 
nu fiu dat celor ce îmi fac mie strâmbătate, să nu se laude 
vrăjmaşii mei asupra robului Tău, Bunule Doamne, scrâşnind cu 
dinţii lor şi înfricoşând păcătosul meu suflet. Să nu zică: „ln 
mâinile noastre ai venit, aceasta este ziua pe care o aşteptam!” 
Nu, Doamne, să nu uiţi îndurările Tale! Doamne, să nu voieşti a-mi 
răsplăti mie după fărădelegile mele, nici să întorci faţa Ta de la 
robul Tău. Tu, Doamne, pedepseşte-mă, însă cu îndurări, că 
neputincios sunt, şi să nu se bucure de mine vrăjmaşul, ci stinge 
îngrozirea lui, şi tăria lui o strică, şi-mi dă mie a trece calea cea 
către Tine neocărâtă şi nebântuită. Milostiveşte-te, Bunule 
Doamne, nu pentru dreptăţile mele, ci pentru îndurările Tale şi 
milostivirea Ta cea nemăsurată, şi mântuieşte din moarte sufletul 
meu, care cheamă sfânt numele Tău. 

Adu-Ţi aminte, mult-milostive Doamne, că, şi păcătuind şi de 
moarte rănindu-mă, nu am alergat la alt doctor, nici am întins 
mâinile mele către Dumnezeu străin, ci către bunătatea Ta. Că Tu, 
Doamne, eşti Stăpânul tuturor, Cel ce ai stăpânire a toată suflarea; 
curăţă-mă, Doamne, mai-nainte de sfârşit de tot păcatul, şi nu 
lepăda rugăciunea mea, Bunule Doamne; gură necurată strigă 
către Tine, şi inimă întinată, şi suflet feştelit întru păcate. 

Auzi, Dumnezeule, nevrednicia mea, pentru multa şi negrăita 
Ta bunătate, şi îmi dă mie pocăință curată şi adevărată, că aceasta 
este stricată, că un ceas mă pocăiesc, şi două Te întărât. Întăreşte 
inima mea întru frica Ta, Bunule Doamne, întăreşte picioarele 
mele pe piatra pocăinţei cea limpede!*!. Să biruiască bunătatea Ta, 
Doamne, răutatea mea; biruiască lumina darului Tău întunericul 
cel dintru mine. 

Doamne, Cel ce ai deschis ochii orbilor, deschide ochii cei 
întunecaţi ai inimii mele. Cel ce cu cuvântul ai curăţat pe lepros, 
curăţă întinăciunile sufletului meu. Fie, Doamne, darul Tău întru 
mine, ca un foc arzând păcatele mele, că Tu singur eşti Doctorul 
sufletelor noastre, lumina cea mai presus de toată lumina, bucuria, 

odihna, uşurarea, viaţa cea adevărată, mântuirea ceea ce petrece 
în vecii vecilor, şi Ţie se cuvine slava, cinstea şi închinăciunea, 
acum şi în veci. Amin. 

Mă rog vouă, iubiţi aleşi ai lui Dumnezeu, să vă rugaţi 
bunătăţii Lui pentru mine, păcătosul, precum Apostolii pentru 
canaaneanca, cei vrednici pentru cel nevrednic, cei cinstiţi pentru 
cel nenorocit şi netrebnic; ca să intre cererea mea împreună cu 
rugăciunile voastre cele bine-primite înaintea lui Dumnezeu, şi să 
mi se dea iertăciune dinspre silnicia diavolului, şi să se scrie 
numele meu în cartea vieţii, şi să mă învrednicesc a mă închina 
fără de ruşine înaintea scaunului Împărăției Lui, că a Lui este 
Împărăţia şi puterea şi slava, în veci. Amin. 


III. A lui Avva Isaia 


1. Vai mie, vai mie, că nu m-am izbăvit din cele ale Gheenei! 
Cei ce mă cufundă în foc încă rodesc în trupul meu, şi toate 
lucrurile lui se mişcă în inima mea; că n-am cunoscut de aici unde 
mă voi duce, încă nu mi s-a gătit calea cea dreaptă, încă nu m-am 
izbăvit de lucrările cele ce vor să mă robească în văzduh, pentru 
lucrurile lor cele viclene ce sunt întru mine; încă n-am văzut 
îndrăznire între mine şi între Judecătorul, nici n-am fost mărturisit 
că nu sunt vrednic de moarte, încă nu m-am depărtat de la 
săvârşirea răului. 

Făcătorul de rele, încuiat în temniţă fiind, nu se veseleşte, nu 
poate să facă voia sa, legat fiind cu fier; nici să înveţe pe altul, căci 
este încuiat în gros'*2; nefiind pomenire de odihnă întru dureri, nici 
nu mănâncă cu dulceaţă, căci e legat de grumaji; nici nu gândeşte 
să mai facă rele, ci plânge întru inimă dureroasă, căci a greşit. 
Despre toate relele şi chinurile ce i se fac, zice aşa: „Vrednic 
sunt!”. Gândind de-a pururea la cele de pe urmă ale lui, iscodind 
muncile cele după păcatele sale, inima lui nu se îngrijeşte să 
judece pe cineva, durerea chinurilor roade inima lui. 

Vai, amară îi este lui gândirea. Nu întăreşte pe alţii să nu se 
mâhnească!%. Grija mâncării nu este nicidecum la el; mila celor ce 
fac cu dânsul, milă este!*4. Ocărât fiind, nu răspunde cu mânie 
celor ce-l ocărăsc; râsul dinţilor s-a depărtat de la el; clatină capul 
său, cu oftare aducându-şi aminte de divanul înaintea căruia va să 

stea. De va auzi graiuri, nu zice bine sau rău, şi nicidecum nu ia 
aminte la dânsele. Genele curg apă pentru durerile întru care este 
cuprins. De este din părinţi de neam bun, mai mult se mâhneşte de 
ruşinea celor ce-l vor vedea pe dânsul. 

Divanul gătindu-se pentru dânsul, nu ia aminte la norod, de 
sunt buni sau răi, ci stă tremurând cu inima şi cu trupul 
clătinându-se peste tot. De sunt şi alţii legaţi împreună cu dânsul, 
nu ia aminte la dânşii, nici nu socoteşte împreună cu dânşii ce 
trebuie să facă, căci fiecare îşi poartă sarcina sa, faţa lui 
întunecată trăgându-se spre luare'55. Nimeni dintre oameni nu face 
pentru dânsul cuvânt; de frica muncilor mărturiseşte cele ce a 
făcut şi cum că cu vrednicie se judecă pentru cele ce a greşit. 

„Deci până când mă voi îmbăta fără de vin? Până când mă voi 
lenevi, având acestea înaintea mea? Asprimea [împietrirea] inimii 
mele a uscat ochii mei, şi risipirea minţii mi-a făcut uitare până la 
ceasul întunericului. Plângeţi, dar, împreună cu mine toţi fraţii mei 
cei ce mă cunoaşteţi, şi rugaţi-vă lui Dumnezeu ca să-mi vină mie 
ajutor mai presus de puterea mea, şi să mă stăpânească şi să mă 
izbăvească de la cele ce mă trag în Gheena.” 

Fraţilor, să ne sârguim a ne câştiga nouă pe Marta şi Maria, 
cele ce sunt reaua-pătimire şi plânsul, care plâng înaintea 
Mântuitorului ca să ridice pe Lazăr, adică mintea cea legată cu 
multe fâşii ale voilor sale. Şi Mântuitorul face milă, şi îl înviază pe 
el pentru ele. Deci lucrul lor este ca să-l dezlege şi să-l sloboadă pe 
dânsul. lar dacă Lazăr se va izbăvi, atunci sârguinţa Martei şi a 
Mariei se arată în aceea că Lazăr de aici înainte se află şezând fără 
grijă împreună cu lisus: Marta făcând slujba ei cu sârguinţă şi cu 
bucurie, iar Maria aducând alabastru de mir şi ungând picioarele 
Domnului; căci Stăpânul primeşte plânsul ca şi mirul. Reaua- 
pătimire întru cunoştinţă ridică ca din boală lenevirile cele făcute 
mai-nainte de dânsa, iar plânsul tămăduieşte rănile războaielor 
celor dinăuntrul simţirilor. 

Acestea sunt lucrurile celor ce plâng cu adevărat, adică 
adunarea minţii împreună cu simţirile dintru cele văzute; şi 
nejudecarea aproapelui. Că cel ce vede mai mult de păcatele sale 
se abate de la a judeca plăsmuirea'* lui Dumnezeu. Să nu 
răsplătească cu rău celui ce face rău; să nu se scârbească pentru 
cele făcute fără de voia sa de la cel ce locuieşte împreună cu 
dânsul; să nu facă voia sa; să nu zică despre cineva că este bun sau 
rău, căci ruşine este cu totul; să nu se înveţe că este cineva mai 
scârnav decât dânsul; să nu voiască a cunoaşte ceva despre lucrul 

care nu este treaba lui; ocărât fiind, să nu-l doară; să nu-i pese că 
este trecut cu vederea întru darea cea de obşte; să nu se tulbure 
năpăstuindu-se în lucrul ce nu-l ştie, ci să zică îndată „iartă-mă”; 
de-l va slăvi cineva pe dânsul, să nu primească; ocărât fiind, să nu-l 
doară; să nu alerge spre prieteşugul celor slăviţi ai lumii, voind pe 
acela; să nu voiască a pune să stea [să aibă greutate] cuvântul lui, 
măcar bine de-ar zice, nici să se pricească întru ceva. 

Acestea şi cele următoare acestora, în oricine ar fi, arată 
omul ce are adevăratul plâns, şi că s-a cunoscut pe sineşi cu ochii 
cei gânditori şi neputinţa sa, şi a înţeles slava lui Dumnezeu, şi a 
cunoscut cum că nu poate să placă lui Dumnezeu după slava Lui. 
Pentru aceea se şi îndestulează cu mâhnirea sa, plânge pentru sine 
şi nu se grijeşte de plăsmuirea lui Dumnezeu, omul, pe care Acela 
va să o judece; pentru aceea îşi păzeşte întreagă zidirea Lui pe 
care a zidit-o înăuntrul său plânsul. Căci întristarea cea după 
Dumnezeu rozând inima lui, poate să câştige simţurile; şi iarăşi 
stând împotrivă cu trezvie, întregi păzeşte simţirile minţii. Căci 
dacă omul nu va merge în divan şi nu va auzi hotărârea şi nu va 
cunoaşte în ce fel este locul său, nu poate fi fără de grijă, nici a 
crede luişi. Căci atât cât este în trup, dator este ca neîncetat întru 
osteneală să fie. 

Fericiţi sunt cei ce nu se semeţesc în lucrul lor cum că au 
plăcut Domnului, iar pentru aceasta se ruşinează să se întâmpine 
cu Dânsul; şi de-a pururea plângându-se pe eişi pentru că nu pot 
să facă toată voia lui Dumnezeu după voirea Lui, vor afla cu 
adevărat mângâiere negrăită. Când vor mărturisi pentru dânşii cei 
cereşti că au trecut de boierii stângii!%”, atunci pomenirea lor va fi 
cu cei cereşti. lar până când este război, omul este sub frică şi 
cutremur: sau va birui astăzi, sau se va birui. Că nevoinţa strânge 
împrejur inima, iar nepătimirea este neluptată, căci a primit 
răsplata şi a rămas fără de grijă, cei trei în părţi făcând pace unii 
cu alţii, adică sufletul, trupul şi duhul. 

Căci când acestea trei se vor face una prin lucrarea Sfântului 
Duh, după Apostolul, nu mai pot să se despartă (cf. Ef. 4. 4). Că 
Hristos a murit, zice, şi a înviat, şi nu mai moare, şi moartea nu-L 
mai stăpâneşte pe Dânsul. Că moartea Lui s-a făcut mântuire; 
omorându-ne păcatul prin moartea şi învierea Sa, viaţă veşnică S-a 
făcut celor ce cred întru Dânsul. lar tu nu te socoti pe sineţi că ai 
murit, întrucât te sileşti [eşti asuprit] de vrăjmaşii tăi, ori în 
deşteptare, ori în somn; că pe cât este bietul om în stadion, nu are 
îndrăzneală şi, văzând de departe, nu crede faptelor sale; 

dimpotrivă, nebunului, în fiecare zi căzând, i se pare că biruieşte, 
nefiind nevoinţă în stadion. 

Pentru aceasta şi Domnul, trimițând la propovăduire pe 
ucenicii Săi, le poruncea lor, zicând: Nu dați închinăciune cuiva pe 
cale, ci daţi celor din casă; şi de va fi acolo fiul păcii, la dânsul să 
rămâneţi, şi acolo se va odihni pacea voastră (Luca 10: 4-7); căci 
încă le trebuie păzire. 

2. Zis-a acelaşi: „Pentru aceasta suntem întru atâtea osteneli 
ale vrăjmaşilor noştri, că încă n-am cunoscut cu de-amănuntul 
neajunsurile [neputinţele], nici plânsul nu l-am cunoscut întru 
cunoştinţă; dar de vreme ce ni se va descoperi nouă plânsul, ni se 
vor arăta şi păcatele noastre, şi dacă vrăjmaşii noştri ne vor lăsa să 
vedem păcatele noastre întru adevăr, ne vom ruşina atunci chiar şi 
să privim în faţă o femeie uşuratică; fiindcă femeile de acest fel 
sunt mai de treabă decât noi, căci cu îndrăzneală fac păcatele lor, 
pentru că nu ştiu pe Dumnezeu, în vreme ce noi, în inimile noastre, 
ale credincioşilor, ne învoim cu păcatele lor”. 

3. Zis-a iarăşi: „Omul, totdeauna văzând păcatele sale, nu are 
limbă a grăi cu cineva din oameni”. 

4. Zis-a acelaşi: „Vai mie, ticăloase suflete, că scârbă îmi este, 
şi neîncetată durere a inimii mele, că săgețile vrăjmaşului cele 
aprinse s-au înfipt în mine, şi au oprit omul meu cel dinăuntru şi 
umbra morţii m-a acoperit. Vai mie, ticăloase suflete, că am ales 
scârbă în loc de bucurie, şi pământul şi funinginea'* lui mai mult 
decât desfătarea Raiului, şi decât iubirea Impărăţiei Cerurilor. 
Cine nu mă va tângui? Cine nu mă va plânge amar, pe mine, cel ce 
mi-a cheltuit toată viaţa întru cele deşarte? Miluiţi-mă, miluiţi-mă! 
Miluiţi-mă, o, prietenilor, şi stăruitor rugaţi-vă pentru mine şi 
pentru izbăvirea mea de relele ce le-am deprins, ca Nepomenitorul 
de rău şi bunul meu Stăpân Hristos, îmblânzit fiind cu rugăciunile 
voastre, să Se milostivească spre mine şi să izgonească din cugetul 
meu cumplita întunecare a diavolului celui urâtor de bine, şi aşa 
voi vedea în ce noroi zac, că, deşi mă pot scula, nu voiesc. Rugaţi- 
vă, ca nu cumva, scurtată fiind vremea vieţii mele, să mi se taie 
mie toată nădejdea. Nu este durere precum durerea mea, nu este 
rană precum rana mea, nici chin precum chinul inimii mele, că 
fărădelegile mele au covârşit capul meu (Ps. 37: 4) şi m-am 
pogorât în tina adâncului, şi nu este stare!*. Vai mie, suflete, caută 
şi vezi cele vremelnice de acum şi după puţin trecătoare, şi 
cunoaşte cele viitoare, cele de-a pururea stătătoare şi statornice, şi 
din ce fel şi din câte bunătăţi vei să cazi şi la ce fel de munci 

moştean te vei face neprimenit şi nemângâiat. Mai-nainte până ce 
se va întuneca soarele deasupra capului meu, apucă mai-nainte şi 
te apropie şi cazi cu suspine, şi cu lacrimi cucerindu-te, roagă pe 
Dătătorul luminii celei fără de moarte ca să te izbăvească de acea 
nesuferită şi întunecată văpaie şi de alte asemenea munci, că 
numai El singur poate să ierte păcatele şi să lase fărădelegile 
noastre, ale celor vrednici de milă, că a Lui este Împărăţia şi 
puterea şi slava, în veci. Amin! 


IV. A Sfântului Isaac 


Sunt lacrimi arzând, şi sunt lacrimi îngrăşând; unele au 
pricină frica, iar altele, dragostea; cele dintâi, adică cele care se 
pogoară pentru păcate, usucă trupul şi-l ard, şi ies cu durere; că 
de multe ori şi mintea, întru ieşirea lor, simte vătămarea cea dintr- 
însele, iar cel de-al doilea fel de lacrimi întru care ajunge cineva - 
după ce din destul le va folosi pe cele dintâi, şi printr-însele îşi va 
spăla păcatele cu mila lui Dumnezeu - se pogoară fără silă şi cu 
dulceaţă, sufletul gustând din Dumnezeiescul dar, şi se varsă dintr- 
însul şi întru bucuria şi însetarea dragostei, fără durere, care 
lacrimi trag şi în liman, îngraşă trupul şi faţa omului o schimbă, 
după cea scrisă: Inima veselindu-se, faţa înfloreşte, iar în scârbă 
fiind, se posomorăşte (Pilde 15: 13). Deci dacă poftim să dobândim 
pe cele de-a doua, spre cele dintâi să ne sârguim, şi, pe cât este cu 
putinţă, le vom lua curând şi pe acelea prin darul lui Dumnezeu. 

Intrebare 

Este oare cu putinţă a plânge de-a pururea? 


Este cu putinţă, căci toată cugetarea monahului în chilia lui 
nu este nimic altceva fără numai tânguire, şi lucrul lui este numai 
plângere. Încă şi însăşi numirea lui îl îndeamnă către aceasta şi-l 
trage, căci plângător se numeşte, adică zdrobit cu inima; încă şi 
toţi sfinţii, plângând au ieşit din viaţa aceasta. Deci dacă şi Sfinţii 
de-a pururea plâng, cel plin de răni cum va suferi să înceteze 
vreodată din plângere? Sufletul tău este omorât cu păcatele şi zace 
mort înaintea ta, care îţi este ţie mai bun decât toată lumea, şi nu 
ai trebuinţă de plângere? Mângâierea monahului din plângere se 
naşte. Căci nu se poate ca cineva, plângând, să fie supărat de 
patimi, şi cel ce are întru sineşi pomenirea patimilor, se curăţă, şi 
din curăţie se învredniceşte de mângâierea lui Dumnezeu, pe care 
Domnul S-a făgăduit să o dea celor ce plâng neîncetat (cf. Matei 5: 
4). 


V. De la Sfântul Varsanufie 


Un frate a întrebat pe un stareţ, zicând: „Cum pot să-mi tai 
îndrăzneala şi să-mi ţin în frâu limba?”. Şi a zis lui stareţul: „Prin 
plângere”. Zis-a fratele: „Şi cum pot să-mi păzesc plânsul, intrând 
şi ieşind cu oamenii la slujirile diaconilor!%, şi este oare plâns al 
inimii fără de lacrimi?”. Şi a răspuns stareţul: „Nu plânsul se face 
prin lacrimi, ci lacrimile prin plâns; şi cel ce este între oameni, de- 
şi va tăia voia sa, şi nu va lua aminte la greşelile oamenilor, acesta 
câştigă plânsul. Dintru aceasta se adună gândurile lui şi naşte în 
inimă  întristarea cea după Dumnezeu, iar mâhnirea naşte 
lacrimile”. 


VI. Din Pateric 


1. Un frate a întrebat pe un stareţ, zicând: „Cum îi vine, 
părinte, omului să plângă?”. Şi a zis stareţul: „Plângerea este 
deprindere, şi multă vreme îi trebuie celui ce o caută pe aceasta să 
se îndeletnicească cu ea, ca mintea lui să se îngrijească totdeauna 
de păcatele sale pe care le-a făcut, sau de muncă, sau să aibă 
pomenire totdeauna de mormânt, şi, pe scurt, de toţi Părinţii lui, 
cum au trecut ei prin lume, şi zicând «şi oare unde sunt acum»?”. 
Zis-a fratele: „Şi dator este, părinte, monahul a-şi aduce aminte 
cumva şi de născătorii lui, măcar de s-au săvârşit?”. Răspuns-a 
stareţul: „De vei vedea că pomenirea aduce umilinţă sufletului tău, 
îndeletniceşte-te întru dânsa, şi când va veni lacrima, tu, de aici, o 
vei altoi pe dânsa unde voieşti, ori pentru păcatele tale, ori pentru 
altă pomenire bună”. 

2. Ştiu eu pe un frate lucrător, aspră fiind inima lui, care de 
multe ori se bătea pe sineşi, şi din multa durere plângea, iar 
atunci, de aici îşi aducea aminte de locul muncii şi de toate 
păcatele sale. 

3. Încă m-am înştiinţat despre un oarecare frate că, 
lepădându-se de lume, s-a sălăşluit în muntele Nitriei, şi chilia lui 
era aproape de cea a altui frate, şi în fiecare zi îl auzea plângând 
păcatele sale. lar când venea vreo vreme când nu-i veneau 
lacrimile, zicea sufletului lui: „Nu plângi, ticăloase, nu te 
tânguieşti? Crede-mă, că de nu vei voi, eu te voi face să plângi”. Şi, 
sculându-se, lua băţul pe care îl avea, care era de lemn tare, de 
care era legată funie îndoită, şi cu dânsul se bătea din destul, până 
când, durându-l, începea să plângă. 

Iar fratele cel ce locuia aproape de dânsul, minunându-se de 
cea făcută de fratele, ruga pe Dumnezeu să-i descopere lui dacă 

face bine muncindu-se pe sine. Şi într-o noapte a văzut pe fratele, 
în vis, purtând cunună şi stând în faţa mucenicilor, şi pe altul 
oarecare zicând către cel ce vedea: „Priveşte pe bunul nevoitor, 
cel ce pentru Hristos pe sineşi se chinuieşte, şi află cum s-au 
încununat Mucenicii”. 

4. Avva Arsenie, în toată vremea vieţii sale, şezând la lucrarea 
sa, avea în sânul său o cârpă pentru lacrimile ce curgeau neîncetat 
din ochii lui. Dar şi vestitul între monahi Pimen, aceasta văzând-o, 
zicea: „Fericit eşti, Arsenie, pentru că în lumea aceasta pe sineţi 
plângându-te, în cealaltă nu vei avea trebuinţă de lacrimi”. Dar şi 
Teofil, Episcopul Alexandriei, sfârşindu-şi viaţa, a pomenit şi a zis: 
„Fericit eşti, Arsenie, că n-ai încetat niciodată din cugetarea la 
ceasul acesta, şi neîncetat ai plâns”. 

5. Un frate a întrebat pe Avva Ammona, zicând: „Spune-mi un 
grai: «Cum să mă mântuiesc»?”. Şi a răspuns stareţul: „Du-te de fă 
gândul tău, precum fac tâlharii cei ce sunt în temniţă; că aceia de- 
a pururea îi întreabă pe oamenii cei ce se întâmplă să fie pe acolo 
«unde este dregătorul, când vine?», şi plâng şi de aşteptarea 
judecății şi a muncilor. Aşa şi monahul, dator este totdeauna să ia 
aminte de sufletul său, zicând: «Vai mie, cum voi sta înainte la 
înfricoşătorul divan al nemitarnicului Judecător? Şi ce voi face, şi 
cum voi răspunde Lui?». Daca vei cugeta aşa, în toată vremea te 
poţi mântui”. 

6. Zis-a Avva Longhin: „Postul smereşte sufletul, trupul, 
privegherea curăţă mintea; liniştea aduce plânsul; iar plânsul 
botează pe om şi-l face fără de păcat”. Şi avea acest părinte 
Longhin multă umilinţă întru rugăciunea şi cântarea sa. lar 
ucenicul său îi zicea într-una din zile: „Părinte, acesta este oare 
canonul cel duhovnicesc, adică pururea a plânge monahul întru 
slujirea sa?”. Şi a răspuns bătrânul: „Aşa, fiule, acesta este 
canonul pe care îl voieşte acum Dumnezeu de la noi. Căci, dintru 
început, Dumnezeu n-a făcut pe om ca să plângă, ci ca să se 
bucure şi să se veselească, slăvindu-L pe Dumnezeu curat şi fără 
de păcat, ca îngerii, iar cel ce a căzut în păcat are trebuinţă de 
plâns; şi toţi cei ce cad, aşijderea au trebuinţă de dânsul, iar unde 
nu este păcat, nu este trebuinţă de plâns”. 

7. Zis-a Avva Macarie Egipteanul: „Când eram copil, păşteam 
văcuţe, şi m-am dus împreună cu alţii să furăm smochine, şi, cum 
ne-am dus, a căzut una din smochine, şi, luând-o pe dânsa, am 
mâncat-o, iar când îmi aduc aminte de dânsa, şed plângând”. 

8. Zis-a Avva Moisi: „Biruitu-ne-am cu patimile cele trupeşti? 
Să nu lenevim pocăindu-ne şi plângându-ne pe noi înşine până nu 
ne va apuca pe noi plânsul judecății”. 

9. Zis-a acelaşi: „Prin lacrimi câştigă omul faptele bune, şi 


prin lacrimi se face iertarea păcatelor. Deci, când plângi, să nu 
înalţi glasul suspinului tău, şi să nu cunoască stânga, adică slava 
deşartă, ce face dreapta ta”. 

10. Întrebat-a un frate pe Avva Moisi, zicând: „Ce va face 
omul întru toată ispita ce vine asupra lui, sau întru tot gândul 
semănat de vrăjmaşul?”. Şi a răspuns bătrânul: „Dator este a 
plânge înaintea bunătăţii lui Dumnezeu ca să-i ajute lui, şi degrabă 
se va odihni şi se va ruga întru cunoştinţă. Că scris este: Aproape 
este Domnul de toţi cei ce-L caută pe El (Ps. 144: 18), şi celelalte”. 

11. Suindu-se odată Avva Pimen la Egipt, a văzut o femeie la 
mormânt şezând şi plângând cu amar, şi a zis: „De se vor aduna 
înaintea ei toate cele veselitoare ale lumii nu vor astâmpăra din 
plâns sufletul ei. Aşa şi monahul, dator este a avea totdeauna 
plângere întru sine”. 

12. Un frate a întrebat pe acelaşi stareţ, zicând: „Ce să fac ca 
să mă mântuiesc?”. Şi a răspuns bătrânul: „Avraam, când a intrat 
în pământul făgăduinţei, a cumpărat mormânt, şi cu mormântul a 
moştenit pământul”. Zis-a fratele: „Ce este mormântul?”. Şi a zis 
stareţul: „Locul tânguirii şi al plânsului”. 

13. Acelaşi a zis şi către alt frate ce l-a întrebat asemenea 
(Cum să mă mântuiesc?). Şi a răspuns stareţul: „Când ne va 
cerceta Dumnezeu, de ce avem a ne îngriji?”. Zis-a fratele: „De 
păcatele noastre”. Zis-a stareţul: „Să intrăm, dar, în chilia noastră 
şi, şezând, să pomenim înaintea bunătăţii Lui păcatele noastre 
până când va face mila Sa cu noi”. 

14. Povestit-a Avva Isaac, zicând: „Şedeam odată lângă Avva 
Pimen, şi l-am văzut pe dânsul ca întru uimire!“ făcut şi plângând. 
Şi având eu către dânsul îndrăznire, i-am făcut lui metanie, 
rugându-l şi zicând: «Spune-mi unde erai?». Iar el, silit fiind de 
mine, mi-a zis: «Acolo era gândul meu, unde stătea Sfânta Maria, 
Născătoarea de Dumnezeu, şi plângea lângă Crucea Mântuitorului; 
şi eu voiam totdeauna a plânge aşa»”. 

15. Zis-a Avva Pavel: „In noroi sunt cufundat până la grumaz, 
şi plâng înaintea lui lisus, zicând: «Miluieşte-mă»!”. 

16. Avva Siluan avea plânsul neîncetat, şi niciodată nu voia să 
iasă din chilia sa. Iar de se întâmpla să fie silit de vreo trebuinţă ca 
să iasă, îşi acoperea faţa sa cu culionul, iar către cel ce-l întreba 
pentru ce face aceasta, zicea: „Ce nevoie am să văd această lumină 
vremelnică, că niciun folos nu am?” 

17. Povestit-a nouă Avva Theodor că era un oarecare frate ce 
locuia la Chilii care câştigase darul umilinţei. Şi s-a întâmplat într- 
o zi şi din durerea inimii că i-a venit lui mulţime de lacrimi. Şi 

văzând fratele, zicea întru sineşi: „Cu adevărat, acesta este semn 
că ziua morţii mele este aproape”. Şi pe când gândea aceasta, 
lacrimile se tot înmulţeau. Şi văzându-le pe dânsele înmulţite, mai 
tare se ţinea de un gând ca acesta, zicând: „Cu adevărat, s-a 
apropiat vremea”. Şi în fiecare zi, dintru această gândire, mai 
mare adăugire luau lacrimile întru dânsul!'?. 

Şi l-am întrebat pe dânsul despre lacrimi: „Uneori vin şi de 
sineşi, iar alteori nici cu osteneală nu poate cineva să le scoată?”. 
Şi a răspuns stareţul: „Lacrimile sunt asemenea ploii; iar omul este 
lucrător de pământ. Venind ele, dator este cel ce lucrează 
pământul inimii sale să se nevoiască, ca să nu piardă nimic din 
ploaie, ci să intre toată în grădinuţă şi aşa să o adape pe dânsa. Că 
zic vouă, fiilor, că de multe ori se află o zi de ploaie păşind mai- 
nainte decât tot anul, şi păzeşte toate roadele'%; pentru aceasta, 
datori suntem a lua aminte, şi când vom înţelege că au venit, să ne 
nevoim a ne păzi pe sinene, şi să ne îndeletnicim a ne ruga întins 
lui Dumnezeu, că nu ştim dacă într-altă zi vom afla ploaia aceea”. 

18. Apoi iar l-am întrebat pe dânsul, zicând: „Dar umilinţa, 
când vine, cum o poate păzi cineva?”. Şi a răspuns stareţul: „Se 
cuvine să luăm aminte ca să nu meargă în ziua aceea către vreun 
om, sau în vremea întru care lucrează plânsul. Încă să se păzească 
pe sine şi de lăcomia pântecelui şi de înalta cugetare, să nu i se 
nălucească cumva şi cum că plânge, şi să nu osândească pe cineva, 
ci să se îndeletnicească la rugăciune şi la citire, însă când va veni 
plânsul, el ne va învăţa pe noi care sunt cele folositoare şi cele ce-l 
păzesc pe dânsul, şi care sunt cele ce-l opresc. Că ştiu pe un frate 
şezând în chilia sa, căruia, lucrând împletitură, aşa îi venea lui 
plânsul. Iar el, curgându-i lacrimile, se scula la rugăciune, iar 
acelea îndată conteneau. Şi iar se apuca de lucrul împletiturii 
adunându-şi mintea sa, şi numaidecât veneau lacrimile; asemenea 
şi la citire, citind, se umilea, şi cum se scula la rugăciune, nu mai 

avea lacrimi, şi iar, numai ce se pleca pe carte, iar îi venea a 
lăcrima. Şi atunci a cunoscut fratele pricina unei deosebiri ca 
aceasta, şi a zis întru sineşi: «Bine au zis Părinţii că plânsul este 
dascăl, şi el îl învaţă toate cele ce sunt de folos»”. 

Mi se pare că fratele pierdea plânsul întru rugăciune pentru 
două pricini: una adică pentru că câştigase rugăciune curată şi 
neîmprăştiată, iar risipind mintea prin împrăştiere, nu mai avea 
umilinţa cea dintâi, pe ceea ce se făcea lui întru rucodelie şi întru 
citire, că mai vârtos întru acestea îşi aduna mintea. Iar alta, ca să 
nu i se pară că dintru sârguinţă şi rugăciunea sa a îndreptat 
[dobândit] însuşi plânsul, ci să cunoască că i s-a dat lui cu mila şi 
cu darul lui Dumnezeu, şi pentru aceasta, şi spre mulţumirea 
Făcătorului de bine să se mişte, şi mai mare smerenie să aibă, căci 
plânsul întru dânsul mai mult s-a întărit. lar nouă, de ni se va 
întâmpla vreodată una ca aceasta, adică să ni se facă umilinţă a 
inimii şi fierbinţeală a lacrimilor, îndată pe toate trecându-le cu 
vederea, la rugăciune să alergăm şi lângă aceasta să stăruim, până 
când vom simţi focul cel din inimă, că poate nu vom mai câştiga 
aceasta altădată”. 

19. Zis-a un bătrân: „De vei vedea că Dumnezeu, mai-nainte 
de oarecare vreme, ţi-a dăruit ţie umilinţă, părăseşte-ţi în vremea 
aceea rucodelia ta, de vezi că îţi foloseşte ţie, adică de afli într-însa 
oarecare vreme [pricină] de plâns, îndeletniceşte-te întru dânsul, 
nu cumva să fie aproape vremea ieşirii tale, că pentru aceasta ţi-a 
dăruit ţie Dumnezeu a plânge, ca printr-însul să afli puţină milă. 
Că precum satana, la sfârşitul omului, se sârguieşte a-l pierde pe 
dânsul, aşa şi Dumnezeu, de multe ori, la sfârşitul omului, prin 
oarecare pricină îl mântuieşte”. 

20. Zis-a un stareţ: „Precum răutatea noastră, adică patimile 
şi păcatele, pretutindeni cu sine o purtăm, aşa datori suntem şi 
plânsul şi umilinţa, pururea a le avea întru sineşi, oriunde am fi”. 

21. Un frate a întrebat pe un stareţ, zicând: „Ce să fac, 
părinte?”. Şi a răspuns bătrânul: „Suntem datori de-a pururea a 
lăcrima. Că s-a întâmplat odată unuia din Părinţi, bolnăvindu-se, să 
leşine, şi iarăşi şi-a venit în fire, şi l-am întrebat pe dânsul să ne 
spună ce a văzut şi unde s-a dus. Şi ne-a povestit, zicând: «Am 
văzut glasul de plângere a celor ce ziceau neîncetat: Amar mie, 
amar mie! Aşa suntem şi noi datori să plângem de-a pururea»”. 

22. Doi fraţi după trup s-au lepădat de lume, şi, ducându-se, 
au petrecut întru supunerea unui părinte în Muntele Nitriei. Şi le-a 
dat Dumnezeu amândurora darul lacrimilor şi al umilinţei. Iar într- 
o zi, bătrânul i-a văzut în vedenie pe amândoi fraţii stând la 
rugăciune, şi ţinând fiecare dintr-înşii hârtie scrisă, şi udând-o pe 
dânsa cu lacrimile sale; şi slovele unuia cu lesnire se ştergeau, iar 


ale altuia cu osteneală; că se vedeau de ca şi cum ar fi fost arsă cu 
cerneală. Şi se ruga stareţul a i se tâlcui lui vedenia, şi, stând 
lângă dânsul îngerul Domnului, i-a zis: „Slovele cele de pe hârtie 
sunt păcatele amândurora. Şi unul după fire a păcătuit, şi pentru 
aceasta greşelile lui se şterg cu lesnire, iar altul întru necurăţii şi 
cu mârşave greşeli din afara firii s-a întinat, şi foarte se smereşte 
spre a se pocăi curat”. 

Şi de atunci zicea bătrânul către fratele acela: „Osteneşte-te, 
frate, căci înfierate sunt, şi cu osteneală se şterg”. Şi nu i-a arătat 
lui vedenia până la sfârşitul lui, ca să nu-i moleşească osârdia lui, 
ci pe acest cuvânt zis aici de-a pururea i-l zicea lui: „Osteneşte-te, 
frate, că înfierate sunt”. 

23. Un frate sârguitor, făcându-şi canonul său cu fratele său, 
atât se biruia de lacrimi, că lăsa stihul din psalmi. Intr-o zi, l-a 
rugat pe dânsul fratele lui să-i spună ce gândeşte la canon şi de ce 
plânge cu atât amar. lar el i-a zis lui: „lartă-mă, frate, că eu 
totdeauna la pravila mea privesc pe Judecătorul, şi pe sinemi stând 
înainte ca un cercetat şi osândit, şi, neştiind ce să răspund, mă fac 
uimit, şi gura mea se îngrădeşte, şi pierd dintru ea stihul 
psalmului, deci iartă-mă că te necăjesc; şi, de te odihneşti, să facă 
fiecare din noi pravila sa deosebi”. Zis-a fratele către dânsul: „Ba 
nu, părinte, că măcar de nu plâng şi eu, dar văzându-te pe tine, mă 
ticăloşesc pe mine”. Şi văzând Dumnezeu smerenia lui, i-a dăruit şi 
lui plânsul pe care îl avea şi fratele lui. Să ne sârguim dar şi noi a 
lua aminte la cei ce plâng, şi aşa şi noi vom câştiga pe cele 
asemenea cu fratele acesta. 

24. Zis-a un stareţ: „Precum tot păcatul pe care îl face omul 
este afară de trup, iar cel ce curveşte în trupul său greşeşte 
(pentru că dintr-însul ia întinăciunea), aşa toată lucrarea pe care o 
face omul este afară de trup, iar cel ce-şi lăcrimează sufletul său, 
şi trupul îl curăţă; că, de sus pogorându-se lacrimile, spală tot 
trupul şi-l sfinţesc”. 

25. Zis-a acelaşi: „Grăirea despre credinţă şi citirea dogmelor 
usucă umilinţa omului şi o trepădesc pe dânsa; iar vieţile şi 
cuvintele stareţilor luminează sufletul, umilindu-l pe dânsul spre 
lacrimi duhovniceşti”. 

26. Zis-a un stareţ: „Omul, şezând în chilia sa şi citind psalmi, 
se aseamănă cu omul care stă pe dinafară şi caută pe Impăratul. 
Iar cel ce cere cu plângere este asemenea cu cel ce s-a apucat de 
picioarele Împăratului şi cere milă de la Dânsul, precum acea 
curvă ce în scurtă vreme toate păcatele sale cu lacrimi le-a spălat”. 

27. Zis-a un stareţ: „Dacă omul fireşte este nevoitor, 
Dumnezeu cere de la dânsul ca să nu aibă împătimire către 
materia trupească, chiar şi până spre un ac mic; că aşa îi poate 


împiedica gândul de la îndeletnicirea cea către lisus şi de la 
plâns”. 

28. Un oarecare stareţ, luând pe ucenicul său, s-a dus într-o 
cetate pentru o oarecare trebuinţă; şi a petrecut într-însa o 
săptămână. Şi vedea pe mulţi din cei din cetate, bărbaţi şi femei, în 
fiecare zi de dimineaţă ieşind la morminte şi plângând fiecare pe 
mortul său până la ceasul al treilea'+4. Şi a zis bătrânul ucenicului 
său: „Vezi, frate, la ce mânecă aceştia? Crede-mă că de nu vom 
face şi noi aşa, în pierzare vom merge”. Şi întorcându-se la chilii, 
şi-au zidit şi ei îndată morminte, departe unul de altul, şi în fiecare 
zi, fiecare şedea înaintea mormântului său şi plângea sufletul său 
ca pe un mort de dimineaţă până seara. lar dacă vreodată ucenicul 
adormea peste zi, ca după canon, îl striga stareţul deşteptându-l 
pe dânsul şi zicând: „Frate, scoală, că aceia au un ceas de când 
plâng la mormintele şi la lucrul lor”. _ 

Iar într-o zi, ucenicul a zis către stareţul: „Impietrit este 
sufletul meu şi nu pot să plâng”. Şi a zis stareţul: „Sileşte-te, fiule, 
puţintică vreme şi te osteneşte şi, văzând Dumnezeu osteneala ta, 
va face milă cu tine. Că precum de va primi inima o săgeată, nu 
mai are tămăduire, aşa de o va răni Dumnezeu pe dânsa spre 
plâns, nu se mai duce niciodată de la dânsa, ci rămâne rănită până 
la moarte. Şi oriunde va merge unul ca acesta, are dinăuntrul său 
plânsul pururea nedepărtat”. 

Văzând odată stareţul pe ucenic îngreuindu-se de bucate (că 
erau oarecare veniţi seara la dânşii), i-a zis lui: „Nu ştii că plânsul 
este făclie aprinsă, şi, dacă nu te vei acoperi bine, îndată se stinge 
şi se duce? Că şi bucatele cele multe îl sting pe dânsul şi somnul 
mult îl împiedică, dar şi clevetirea îl prăpădeşte pe dânsul, 
aşijderea şi multa cuvântare, şi, simplu, toată odihna trupului îl 
izgoneşte pe dânsul şi-l pierde. Deci se cuvine ca cel ce iubeşte pe 
Dumnezeu şi voieşte să păzească plânsul, orice ar face în vreun 
lucru oarecare, să facă şi lui Hristos parte”. 

Zis-a fratele: „Ce este cuvântul acesta, părinte?”. Răspuns-a 
stareţul: „Voieşti să ştii cum face cineva parte lui Hristos în fiecare 
lucru? Ascultă: când îţi va cădea ţie pâine curată, las-o pe ea cu 
socoteală altui frate, iar tu mănânc-o pe cea proastă, pentru 
Hristos. Şi iarăşi: de se va întâmpla vin bun, amestecă într-însul 
puţin oţet pentru Hristos, Cel ce a băut oţet, şi să nu te saturi, ci 
lasă puţin, zicând «iată şi partea lui Hristos». De vei afla pernă 
moale, las-o pe dânsa şi pune o piatră, pentru Hristos. Dacă, 
dormind, vei tremura de frig, rabdă, zicând «Alţii nicidecum nu 
dorm». De-ţi vei face ţie fiertură, strică-o pe ea puţin, zicând «alţii, 

vrednici fiind, nici pâine nu mănâncă, iar eu, nevrednicul, mănânc 
şi fiertură, dator fiind a mânca cenuşă şi spuză pentru grozăvia 
lucrurilor mele». Şi, simplu zicând, întru tot lucrul tău, amestecă 
puţin necaz, şi trăieşte cu smerenie, aducându-ţi aminte cum au 
trăit Sfinţii, ca, venind ceasul morţii, să ne aflăm şi noi în oarecare 
necaz şi strâmtorare, şi să dobândim acolo odihnă”. 

29. Zis-a un stareţ: „De vei ieşi din chilia ta şi vei merge 
undeva, iar plânsul tău va slăbi puţin, ori din hrană, ori din vreo 
altă pricină oarecare, întoarce-te degrabă şi te apucă de nevoinţa 
ta cea dintâi, ca iarăşi să se înnoiască plânsul întru tine, şi să nu-l 
pierzi pe dânsul”. 

30. Zis-a iarăşi: „De voieşti să câştigi plânsul, nevoieşte-te ca 
toate vasele tale şi lucrurile tale să fie sărace, precum cele ale 
fraţilor noştri ce stau în târg şi cer”. 

31. Zis-a iarăşi: „De nu ai umilinţă, cunoaşte că boleşti cu 
slava deşartă sau cu iubirea de dulceaţă, că acestea nu lasă 
sufletul să se umilească”. 

32. Zis-a iarăşi: „Dacă îţi va dărui Dumnezeu plânsul, să nu 
socoteşti că, lăcrimând adeseori, faci ceva mare, şi să nu laşi 
gândurile înaltei cugetări să se semene în inima ta, că apoi ia 
Dumnezeu lacrimile de la tine, iar astfel, de aici înainte inima ta va 
rămâne împietrită şi neumilită”. 

33. Zis-a iarăşi: „De sunt morminte în locul în care locuieşti, 
du-te adeseori şi ia aminte la cei ce zac acolo, şi mai vârtos dacă ai 
război trupesc; şi când te vei înştiinţa că vreun frate se duce către 
Domnul, mergi şi petrece lângă dânsul, ca să vezi cum se desparte 
sufletul de trup; că şi dintru aceasta vei lua umilinţă”. 

34. Zis-a iarăşi: „Când va vedea satana pe Dumnezeu 
miluindu-te pe tine şi dând umilinţă sufletului tău, atunci vâră în 
chilia ta lucru de nevoie, zicând: «Fă lucrul acesta astăzi, că 
sârguit estet», sau vâră vreo treabă oarecare din afară, a merge 
adică la cineva pentru vreo trebuinţă, sau pentru oarecare aşezare 
duhovnicească şi pricină binecuvântată. Şi acestea toate le face 
vrăjmaşul ca să nu te lase să te îndeletniceşti în chilie şi să te 
îndulceşti de dulceaţa plânsului. Iar dacă, cunoscând vicleşugul, te 
vei păzi pe sineţi şi te vei îndeletnici la rugăciune şi citire, îndată 
aşteaptă ispită ori de la oameni, ori de la draci. Că atunci când 
omul se luptă bine, satana aduce război printr-un un om rău, căci 
mânia, mai mult decât toate, stinge umilinţa şi smerenia 
sufletului”. 

35. Zis-a iarăşi: „Când Dumnezeu a bătut Egiptul, nu era nicio 
casă în care să nu fie plâns. Deci, dacă, şi întru noi, frica şi 

cuvântul lui Dumnezeu a bătut păcatul, să nu încetăm din plâns; 
căci plânsul este îndoit, că şi lucrează şi păzeşte, care plâns să ne 
rugăm a ni se dărui şi nouă”. 


PRICINA A TREIZECI ŞI TREIA 


Că, la sfârşitul vieţii, mai cumplit se pun dracii asupra omului, 
pentru aceea foarte se cuvine să luăm aminte. 


I. A lui Paladie 


Un oarecare pe nume Evloghie, filosof alexandrin, rănindu-se 
cu dor Dumnezeiesc, şi-a risipit cele ale sale, afară de puţini bani, 
pe care, neputând să lucreze, şi-i lăsase lui pentru chiverniseală. 
Socotind cum să aşeze cele dintru sine, că nici în vreo adunare nu 
se încumeta să intre, nici singur nu voia să petreacă, aşa aflându- 
se, a aflat pe oarecare bubos lepădat în târg, care nu avea nici 
mâini, nici picioare, ci, numai limba având-o, chema spre milă pe 
cei ce se întâmplau să treacă pe acolo. Şi văzând-l Evloghie pe 
dânsul, şi umilindu-se cu inima, s-a rugat lui Dumnezeu întru sineşi 
şi a pus aşezământ cu Domnul, zicând: „Doamne, întru numele Tău 
voiesc să iau pe acest bubos şi să-l odihnesc pe dânsul până în ziua 
morţii lui, ca şi eu să mă mântuiesc printr-aceasta. Deci dăruieşte- 
mi, Doamne, răbdare întru slujirea lui!”. Apropiindu-se apoi de 
bubos, i-a zis: „Voieşti, cinstitule, să te iau în casa mea şi să te 
odihnesc?”. Zis-a acela: „O, de m-aş învrednici, dar sunt 
nevrednic!”. Şi i-a zis Evloghie: „lată, mă duc să aduc asin şi să te 
iau de aici”. Iar acela a primit cu multă bucurie. 

Şi aducând asin, l-a ridicat pe dânsul şi l-a dus în sălaşul său, 
şi era sârguindu-se şi îngrijind de dânsul la toate cele ce îi erau de 
trebuinţă, spălându-l şi ungându-l, purtându-l cu mâinile sale, şi cu 
osârdie aşa îi slujea lui în toate până la cincisprezece ani. Apoi 
demonul s-a povârnit foarte în bubos, şi-l sălbăticea cu asprime 
împotriva lui Evloghie, zădărându-l spre a-l ocări şi defăima. Şi a 
început să-l ocărască pe Evloghie, zicând: „Mâncătorule de 
stăpân!6, ai furat bani străini: rob fiind, l-ai furat pe stăpânul tău, 
şi vrei să te scunzi cu pricina mea, de ca şi cum, pentru facerea de 
bine luându-mă în sălaşul tău, voieşti să te mântuieşti”. 

Iar Evloghie îl ruga pe dânsul, zicând: „Nu, domnul meu, nu 
zice unele ca acestea, ci spune-mi cu ce te-am întristat, şi eu mă 
voi îndrepta”. Iar el, răstindu-se, zicea: „Nu voiesc să aud 
linguşirile tale, du-mă de mă aruncă în târg, că mai bun îmi este 
acela decât odihna ta”. Iar Evloghie zicea: „Rogu-te, mare doamne, 
de eşti supărat de ceva, îmblânzeşte-te!”. Iar el, mai vârtos cu 
mânie sălbăticindu-se, strigând, zicea: „Mă tem să stau singur cu 
tine, voiesc norod”. Zis-a lui Evloghie: „Iți voi aduce acum mulţime 
de fraţi”. Iar el, îngreuindu-se, a zis cu strigare: „Amar mie, 

ticălosului, faţa ta nu voiesc să o văd, şi tu să-mi aduci pe cei 
asemenea mie târziu-mâncători!47?”. Şi trântindu-se de colo-colo, a 
zis iarăşi: „Nu, vreau în târg! O, ce silă! Aruncă-mă acolo unde m- 
ai găsit!”. Şi de ar fi avut mâini poate s-ar fi şi spânzurat, sau s-ar 
fi omorât cu cuțitul, aşa de tare îl sălbăticea dracul pe el. 

Iar Evloghie, nedumerindu-se ce să facă, a judecat cu sfatul 
pustnicilor celor de lângă dânsul să meargă împreună cu 
slăbănogul la Marele Antonie şi să-i spună lui lucrul; şi orice va 
zice acela, aceea să facă. Şi momind pe bubos şi băgându-l într-o 
luntre, l-a dus la mănăstirea ucenicilor Marelui Antonie, întru care 
se zicea cum că Sfântul vine din munte, uneori la zece zile, iar 
alteori la douăzeci, spre folosul celor ce se adunau acolo. 

Şi s-a întâmplat ca după ce a mers Evloghie să vină, a doua zi, 
seara târziu a venit, şi Marele, îmbrăcat în haină de piele, precum 
mi-a povestit Cronie, care era atunci de faţă. Şi şezând, întâi pe 
Evloghie l-a chemat pe nume, niciodată văzându-l sau înştiinţându- 
se ceva despre dânsul. lar Evloghie, măcar că şi de trei ori fiind 
chemat de Sfântul pe nume, n-a răspuns, părându-i-se că Marele 
cheamă pe altcineva cu acel nume cunoscut lui. Iar el a zis: „Ţie îţi 
Zic, celui ce ai venit din Alexandria”. Atunci i-a răspuns Evloghie: 
„Rogu-mă ţie, ce porunceşti?”. Zis-a lui Marele: „De ce ai venit 
aici?”. Răspuns-a Evloghie: „Cel ce ţi-a descoperit ţie numele meu 
ţi-a descoperit şi toate cele despre mine”. Zis-a Sfântul. „Ştiu 
pentru ce ai venit, dar spune înaintea tuturor fraţilor, ca să ştie şi 
ei”. 

Atunci a zis Evloghie înaintea tuturor, de faţă fiind şi 
slăbănogul: „Omule al lui Dumnezeu, pe acest bubos l-am aflat 
lepădat în târg şi negrijit. Şi milostivindu-mă spre dânsul, m-am 
rugat lui Dumnezeu ca să-mi dea dar de răbdare spre dânsul, şi m- 
am făgăduit lui Hristos-Dumnezeu ca să-i slujesc la boala lui până 
la sfârşit, ca el să se odihnească prin mine, iar eu să mă mântuiesc 
printr-însul. Şi l-am luat pe dânsul în casa mea, şi iată, de 
cincisprezece ani pe cât se poate îi slujesc lui; iar acum, după 
atâta vreme, nu ştiu ce rău pătimind el de la mine, mă înviforează 
cu totul, şi m-am gândit să-l lepăd pe dânsul, el silindu-mă la 
aceasta, şi pentru aceasta am venit la sfinţia ta, ca să mă sfătuieşti 
ce sunt dator să fac şi să te rogi pentru mine, căci cumplit mă 
tulbură”. 

Zis-a lui Marele Antonie cu glas răstit şi aspru: „Evloghie, vrei 
să-l lepezi pe dânsul? Cel ce l-a făcut pe dânsul nu-l leapădă, iar tu 
să-l lepezi? Dar Dumnezeu îl îndeamnă pe norocitul tău şi îl adună 
pe dânsul”. lar Evloghie, auzind acestea, s-a înfricoşat şi s-a 

strâns. 

Întorcându-se apoi Sfântul către bubos, a început să-l bată cu 
limba şi să zică: „Bubosule, ciungule, nevrednice al cerului şi al 
pământului, nu vrei să conteneşti luptându-te cu Dumnezeu şi 
întărâtând pe fratele? Nu ştii că Hristos este Cel ce slujeşte Ţie? Şi 
cum cutezi să grăieşti lui Hristos unele ca acestea? Au nu pentru 
Hristos s-a robit pe sine întru slujba Ta?” 

Şi certându-l pe acesta cu cuvinte înţepătoare, lăsându-i pe 
dânşii, a vorbit cu ceilalţi fraţi despre trebuinţele fiecăruia. Apoi, 
iarăşi întorcând cuvântul către Evloghie şi către slăbănog, a zis. 
„Duceţi-vă, fiilor, în pace, şi să nu vă depărtaţi unul de altul, ci 
lepădând toată scârba pe care v-a băgat-o diavolul, întoarceţi-vă cu 
dragoste curată în chilia voastră în care aţi zăbovit. Căci ispita 
aceasta s-a semănat întru voi de la satana, fiindcă a văzut că 
amândoi vă aflaţi aproape de sfârşit şi că voiţi să vă împărtăşiţi de 
cununi de la Dumnezeu, el prin tine şi tu printr-însul. Deci să nu 
gândiţi într-alt fel, ca nu cumva, venind îngerul, pe care, iată, îl 
trimite Dumnezeu, să nu vă afle pe voi împreună într-un loc, şi aşa 
să vă lipsiţi de cununi”. 

Şi grăbindu-se fraţii, s-au întors în locul lor întru dragoste 
desăvârşită; apoi, după trei zile, s-a săvârşit fericitul Evloghie, iar 
după alte treizeci şi şapte, s-a dus către Domnul şi cel cu trupul 
bubos, iar cu sufletul sănătos. 

Iar Cronie, zăbovind în locurile cele dimprejurul Tebaidei, s-a 
pogorât după patruzeci zile în mănăstirile Alexandriei, şi s-a 
întâmplat ca întru această zi să se săvârşească de către frăţime 
pomenirea cea de patruzeci de zile a lui Evloghie şi a slăbănogului 
de a treia zi, despre care, înştiinţându-se Cronie, mult s-a mirat. 

Şi a povestit Părinților ceea ce a spus Antonie mai-nainte 
despre dânşii; că acesta a fost atunci tălmaci al cuvintelor pentru 
dânşii, al celor ce le-a zis Evloghie către Antonie cu limba 
elinească, şi al celor ce le-a zis Antonie către dânsul şi către bubos 
vorbind în limba egipteană, prin care vorbea şi tuturor celorlalţi, 
neştiind altă limbă. 


PRICINA A TREIZECI ŞI PATRA 


Că nimic nu e cu o aşa de mare nepotrivire credinciosului, ca 
îndrăzneala'*3 şi râsul; întru care pricină se mai zice şi despre 
evlavie şi deosebirile acesteia. 


I. Din Pateric 


1. Venit-a odată un frate la Avva Agathon, zicând: „Voiesc să 
locuiesc cu fraţii; deci spune-mi cum să locuiesc cu dânşii?”. Zis-a 
către dânsul bătrânul: „Precum în ziua dintâi când vei intra la 
dânşii, aşa păzeşte străinătatea ta în toate zilele vieţii tale, ca aşa 
să îndrăzneşti cu dânşii”. Zis-a lui Avva Macarie: „Dar ce face 
îndrăzneala?”. Zis-a bătrânul: „Indrăzneala se aseamănă cu o 
arşiţă mare de care, atunci când se face, toţi fug, şi rodul pomilor 
îl strică”. Zis-a Avva Macarie: „Aşa de cumplită este îndrăzneala”?”. 
Şi a zis Avva Agathon: „Nu este vreo altă patimă mai cumplită 
decât îndrăzneala; căci este născătoare a tuturor patimilor”. 

2. Se spunea despre Avva Pamvo că niciodată n-a râs. Într-o 
zi, voind dracii să-l facă să râdă, au legat o pană de un lemn şi o 
purtau de colo-colo, făcând gâlceavă şi zicând: „Aii, aii! 11%. Şi 
văzându-i pe dânşii Avva Pamvo, a râs. lar dracii au început să 
salte, zicând: „Vai, vai, Pamvo a râs!”. Iar el, răspunzând, a zis lor: 
„Nu am râs, ci am batjocorit neputerea voastră, căci deşi sunteţi 
atât de mulţi, abia duceţi o pană!” 

3. Zis-a un stareţ: „Indrăzneala şi râsul se aseamănă cu focul 
ce mănâncă trestia. Şi precum focul arde trestia în puţintică 
vreme, aşa îndrăzneala prăpădeşte fapta bună”. 

4. Zis-a Avva Moisi: „Să câştigăm curăţiei şi bună-rânduială, 
şi blândeţe, şi înţelegere către toţi oamenii, ca să putem fugi de 
îndrăzneală, de maica răutăţilor”. 

5. Zis-a Avva Nistero: „Lucru străin de monah este a înjura, a 
minţi sau a blestema, sau a ocări, sau a râde”. 

6. Văzut-a oarecare din stareţi pe oarecare monah mai tânăr 
râzând, şi i-a zis lui: „Nu râde, frate, că izgoneşti de la tine frica lui 
Dumnezeu”. 

7. Zis-a un stareţ: „Evlavia, împreună cu smerita cugetare, 
este bună pretutindeni; că este cineva glumind şi părându-i că face 
bucurie; iar dacă va face aceasta timp îndelungat, se face prihănit; 
iar cel evlavios, păzindu-se pe sine întru smerita cugetare, are 
cinste totdeauna”. 

II. A Sfântului Efrem 


Inceputul surpării monahului este râsul şi îndrăzneala. 
Călugăre, când te vei vedea pe tine întru acestea, cunoaşte cum că 
ai ajuns în adâncul răutăţilor, dar să nu conteneşti rugându-te lui 
Dumnezeu ca să te izbăvească de moartea aceasta. Râsul şi 
îndrăzneala pierd roadele monahului şi îl târăsc pe dânsul în 
patimi scârnave, şi nu numai pe cel ce este tânăr, ci şi pe cel 
bătrân. Căci râsul leapădă afară fericirea plânsului, şi scârbeşte 
Duhul Sfânt, şi izgoneşte frica lui Dumnezeu şi pomenirea morţii şi 
a muncii, şi răstoarnă pe toate cele zidite şi duce întru cea mai 
adâncă pierzare. „la de la mine, Doamne, râsul, şi-mi dăruieşte 
plânsul şi lăcrimarea pe care o cer de la Tine.” 


III. A lui Antioh Pandectul 


Creştinilor le este cu totul oprit să râdă, dar mai vârtos 
călugărilor celor ce s-au răstignit pe sineşi lumii, că oricine 
voieşte, zice, să vină după Mine să se lepede de sine, să-şi ia 
crucea sa şi să vină după Mine (Matei 16: 24). Deci cum mai poate 
a se vărsa şi a râde cel ce este pironit pe piroanele cele dulci ale 
crucii? Că nu sunt chemaţi spre răspândire, ca prin acesta adică să 
moştenim  amarul, precum neamurile lumii, ci întru plâns 
neîncetat, ca printr-însul să ne îndulcim de mângâiere. 


IV. A lui Avva Isaia 


De se va face întru voi cuvânt făcător de râs, păziţi-vă ca să 
nu lăsaţi glasul vostru să se facă auzit, fiindcă este semn al 
nepedepsirii!% şi al nefricii lui Dumnezeu, că nu este păzire 
înăuntrul vostru de vreme ce în zilele noaste a venit mânia peste 
lume. 


V. A lui Avva Isaac Sirul 


Nu lăuda pe cel ce se osteneşte trupeşte, iar simţurile le are 
dezlegate, zic adică auzul, şi gura căscată şi neoprită, şi ochiul 
fluşturatic.  Dragostei îi urmează fireşte simplitatea, şi 
nerămânerea întru măsura cea cuviincioasă a sfielii, ci păşirea 
peste dânsa. Iar tu, frate, trezveşte-te întru toate, şi către prietenii 
tăi du-te cu cucernicie; că aşa, şi pe sineţi, şi pe aceia îi vei folosi, 
întru cucernicie păzind sufletul tău şi nelepădând frâul păzirii. 

VI. A Sfântului Efrem 


1. Semn al neisprăvirii călugărului e ca el, şezând în mijlocul 
fraţilor, să-şi dezgolească pulpele sale; iar cel cucernic va şedea în 
chip frumos. 

2. Călugărul tânăr, înconjurând chiliile călugărilor, nu numai 
leneş se învaţă, ci şi bârfitor şi iscoditor, grăind cele ce nu trebuie. 
Iar cel ce se linişteşte întru smerita cugetare va fi iubit. Precum 
lanţul de aur de la gâtul bărbatului, aşa se cuvine monahului 
cucernicia. 

3. Frate, fugi de făcătorii de rău, ca nu cumva să te facă de 
ruşine; iar neruşinarea e maică a neastâmpărării. y 

4. Un stareţ a văzut pe oarecine râzând şi i-a zis lui: „Inaintea 
zidirii de sus şi celei de jos vom da seamă pentru toată viaţa 
noastră, şi tu râzi?” 


PRICINA A TREIZECI ŞI CINCEA 


Că nu se cuvine ca nimeni să nu se mânie pe vreun om sau să 
strige la el, şi care este naşterea mâniei, şi cum se tămăduieşte. 


I. Din Pateric 


1. Zis-a Avva Agathon: „Mâniosul, de ar învia chiar şi mort, nu 
este primit la Dumnezeu”. 

2. Zis-a Avva Pimen: „Nu este monah cârtitorul, nu este 
monah cel ce face răsplătire; nu este monah mâniosul, cei ce au 
acestea nu sunt călugări, măcar că se para fi”. 

3. Zis-a Avva Isidor: „M-am dus odată în târg să vând 
puţintele vase şi, văzând mânia apropiindu-se de mine, am lăsat 
vasele şi am fugit”. 

4. Venit-au odată arienii la Avva Sisoe în muntele lui Avva 
Antonie, şi, cum au început a cleveti pe pravoslavnici [ortodocşi], 
nu le-a răspuns lor nimic, ci, strigând pe ucenicul său, a zis: 
„Avraame, adu cartea Sfântului Atanasie şi o citeşte”. Şi tăcând ei, 
s-a aflat eresul lor, şi i-a slobozit cu pace. 

5. Un sihastru oarecare s-a făcut Episcop; acesta, pentru 
cucernicia şi liniştea sa, nu certa pe nimeni, suferind cu îndelungă- 
răbdare greşelile fiecăruia; iar iconomul aceluia nu ocârmuia cu 
socoteală lucrurile bisericii. Şi au zis unii către Episcop: „Pentru 
ce nu cerţi pe iconom pentru nebăgarea lui de seamă?”. Iar acela a 
amânat certarea până dimineaţă. Iar a doua zi s-au suit la dânsul 
cei ce au grăit asupra iconomului. Şi înştiinţându-se Episcopul, s-a 
ascuns într-un loc, şi vrând ei să-l afle pe dânsul, n-au putut; iar 
dacă l-au căutat mai mult, au reuşit cu greu să-l afle, şi i-au zis lui: 
„Pentru ce te-ai ascuns de noi?”. Iar el a zis: „Pentru că cele ce am 
îndreptat în şaizeci de ani rugându-mă lui Dumnezeu, voi pe acelea 
voiţi ca în două zile să le fur”. Mi se pare că bătrânul a fost silit să 
se facă Episcop, pentru aceea se îngrijea de legea pustnicilor mai 
mult decât ceea ce se cuvine Episcopului. 

6. Auzit-a Avva Pimen despre oarecine că, pentru că se 
mânie, suferă şase zile ale săptămânii, şi a zis: „Acesta s-a învăţat 
să cheltuiască pe cele şase, dar nu s-a învăţat să scoată mânia”. 

7. Un frate, pornindu-se spre mânie asupra oarecui, a stat 
rugându-se şi cerând să poată răbda îndelung pe fratele şi a trece 
fără de vătămare bântuiala; şi îndată a văzut fum ieşind din gura 
lui. 


II. A lui Avva Isaia 


Frate, de te va necăji pe tine cineva în vreun lucru oarecare, 
şi va fi trebuinţă să mustri pe fratele, şi te vei vedea pe sineţi întru 
mânie şi întru neaşezare, nicidecum să nu grăieşti lui ceva, ca să 
nu te tulburi mai mult; iar atunci când te vei vedea pe sineţi şi pe 
acela întru aşezare bună şi blândeţe, atunci grăieşte de ca şi cum 
mustrând, făcând-i pomenire întru toată smerita cugetare. 


III. A lui Avva Marcu 


Patima mâniei se întemeiază şi se întăreşte îndeosebi pe 

mândrie, şi aşa se face nerisipită. Şi oricine voieşte să risipească 
de la el şi să strice această casă a fărădelegii - pe care vicleanul o 
zideşte totdeauna în suflet, adunând ca pe nişte pietre felurite 
pricini binecuvântate [întemeiate] sau nebinecuvântate, fie prin 
gânduri, fie prin lucrurile sau grijile materiei, lucrând astfel în 
suflet la zidirea răutăţii, - să aibă smerenia Domnului neuitată în 
inima sa, socotind Cine este, ce S-a făcut pentru noi şi dintru ce fel 
de înălţime a luminii Dumnezeirii - celei descoperite după putinţă 
firilor celor de sus, şi în ceruri slăvită de toată firea cea gânditoare 
- întru ce fel de adânc al smereniei oamenilor S-a pogorât pentru 
negrăita Lui bunătate. Şi nu S-a ruşinat Stăpânul a toată zidirea 
cea văzută şi nevăzută să ia asupră-Şi pe omul cel de sub patimile 
cele de necinste şi osândit de stăpâneasca hotărâre, ci, smerindu- 
Se pe Sineşi, S-a făcut după toate asemenea nouă, afară de păcat, 
adică de patimile necinstirii; pentru că pe cele pentru păcatul 
călcării, aduse de la stăpâneasca hotărâre asupra omului: certările 
morţii, ale ostenelii, ale foamei, ale setei şi ale unora ca acestora, 
pe toate le-a luat, făcându-Se ceea ce suntem noi, pentru ca noi să 
ne facem ceea ce este El. Cuvântul S-a făcut trup, ca trupul să se 
facă Cuvânti*!, şi S-a asemănat nouă întru toate, ca noi să ne 
asemănăm Lui prin toată fapta bună; şi ca pe cele multe să le 
treacă!*?, pentru noi S-a necinstit, S-a ocărât, S-a bătut, S-a 
scuipat, S-a luat în râs, S-a batjocorit, iar la sfârşit S-a răstignit, cu 
sulița în coastă S-a împuns, a murit, în Iad S-a pogorât. 
j Şi, pe scurt, pentru ca roadele patimilor să le numărăm, adică 
Invierea cea din morți, prădarea Iadului şi a morții, a sufletelor 
celor ce au venit împreună cu Hristos, Înălţarea la ceruri, şederea 
de-a dreapta Tatălui, cinstea şi slava cea mai presus de toată 
începătoria şi stăpânia, şi de tot numele ce se numeşte, şi 
închinăciunea tuturor îngerilor la Cel întâi născut din morţi pentru 
pricina pătimirilor, după glasul Apostolului. 


151 Sau: ca şi Cuvântul. 
152 napiiow = să le dea de-o parte, să le stingă, să le treacă cu 
vederea, să le slăbească. 


Deci cel ce păzeşte întru inima sa aceste pomeniri întru 
dorire şi aşezământ neuitat, nu se va stăpâni de patima 
amărăciunii şi a mâniei. Că prin smerenia lui Hristos pe care o 
gândeşte, ieşind afară temeliile patimilor mândriei, toată zidirea 
fărădelegii mâniei cu lesnire şi de sineşi se strică. Căci ce inimă 
atât de aspră şi împietrită, de va pomeni neîncetat atâta smerenie 
pentru noi a Dumnezeirii Unuia-Născut şi răbdarea cea mai sus 
numărată întru atât de multe pătimiri, nu se zdrobeşte, şi nu se 
smereşte, şi nu se umileşte, şi nu se face pământ şi cenuşă şi 
călcare a tot omul? Iar pe un suflet atât de zdrobit, ce mânie sau 
amărăciune îl va putea stăpâni? 

Deci mi se pare că, de nu uitarea, mama răutăţilor, va fura 
din inimă nişte gânduri mântuitoare şi de viaţă-făcătoare ca 
acestea, niciodată nu se va birui omul de mânie. 


IV. A Sfântului Diadoh 


Se cade ca cei ce se nevoiesc pururea să păzească neînvăluită 
cugetarea lor, ca gândurile cele puse într-însa, mintea drept 
judecându-le, pe cele bune şi de la Dumnezeu trimise în cămările 
pomenirii să le învistierească?'%, iar pe cele stângace şi drăceşti, 
afară oareunde din cămările firii să le lepede. Că marea, dacă e 
liniştită, pescarii văd prin ea până în adâncul ei orice mişcare, 
încât nimic nu se ascunde atunci de dânşii din peştii cei ce umblă 
pe acolo. Iar când se tulbură de vânturi, se întrece să ascundă cu 
posomorârea tulburării pe cele ce pot fi văzute întru zâmbirea 
liniştirii. 

Drept aceea, atunci vedem nelucrător meşteşugul pescarilor, 
care lucru se întâmplă să-l pătimească şi mintea cea văzătoare 
atunci când, dintr-o mânie nedreaptă, mai vârtos se tulbură în 
adâncul sufletului. 


153 Aici poate fi vorba de subconştient. Subconştientul, socotit de mulţi 
descoperire a psihologiei moderne, a fost analizat şi valorizat în adevăr 
cu mult timp în urmă de Sfinţii Părinţii. Găsim numeroase analize la 
Sfinţii Marcu Ascetul, Diadoh, Maxim Mărturisitorul, Grigorie Palama şi 
alţii. Subconştientul este vistieria sau cămara unde sunt, aşa-zicând, 
depozitate „pomenirile” [uviun = amintirile, memoriile, cele de care 
facem pomenire sau ni le amintim], gândurile şi chipurile săvârşirii lor; 
acestea se fac tot atâtea legi şi îndemnuri spre nesfârşite lucrări ale 
omului, fie din împreună-lucrarea cu Dumnezeu, fie din cea a vrăjmaşului. 
De aceste legi a vorbit şi Apostolul Pavel (vezi de ex. Rom. 7). lar ceea ce 
numim noi astăzi inconştient e tocmai asumarea sau modul fără socoteală 
sau rațiune /dobitocească, cum este numită în scrierile ascetice] a 
acestor „pomeniri”, şi folosirea lor în scopuri potrivnice altora şi chiar 
nouă înşine. 


V. A Cuviosului Casian 


Cel ce voieşte nevoinţa cea duhovnicească, după lege să se 
nevoiască, şi să se înstrăineze de toată scăderea!* adusă de mânie 
şi iuţime, şi să asculte ce-i porunceşte lui vasul alegerii: Toată 
amărăciunea şi iuţimea şi mânia şi izbucnirea şi hula să piară de la 
voi, împreună cu toată răutatea (Ef. 4: 31). lar când zice toată, 
arată că nu ne îngăduie nicio pricinuire de mânie, nici la vreo 
nevoie, nici de-ar fi binecuvântată. 

Deci cel ce voieşte să îndrepteze pe fratele ce a greşit sau să-i 
dea acestuia canon, să se sârguiască pe sineşi ca să se păzească 
netulburat, ca nu cumva, vrând să tămăduiască pe altul, să-şi tragă 
boala asupra sa, iar apoi să i se zică acel cuvânt evanghelicesc: 
Doctore, tămăduieşte-te pe sineţi (Luca 4: 23); şi iarăşi: Ce vezi 
paiul din ochiul fratelui tău, iar la bârna din ochiul tău nu iei 
aminte? (Luca 6: 41). Sau în ce fel vei vedea să scoţi paiul din 
ochiul fratelui tău, tu, care ai bârna mâniei în ochiul tău 
acoperindu-te pe tine? Căci de se va înfierbânta mişcarea mâniei 
din vreo pricină oarecare, aceea va orbi ochii sufletului şi nu-l va 
lăsa să vadă pe Soarele dreptăţii. 

Aşa cum cel ce pune pe ochi foiţe de aur ori de plumb 
împiedică puterea văzătoare, iar scumpetea foiţei celei de aur nu 
va face nicidecum vreo deosebire orbirii, tot aşa, din orice pricină 
binecuvântată sau nebinecuvântată s-ar aprinde iuţimea, ea 
întunecă puterea cea văzătoarea a sufletului. Numai atunci vom 
întrebuința mânia fireşte, când o vom porni asupra gândurilor 
celor iubitoare de dulceţi şi pătimaşe. 

Aşa ne învaţă pe noi şi Prorocul David, zicând: Mâniaţi-vă şi 
nu greşiți (Ps. 4: 5). Adică: „Porniţi mânia împotriva patimilor 
voastre şi împotriva gândurilor celor viclene, şi nu păcătuiţi 
săvârşind cele vârâte în minte de dânsele. Iar acest înţeles îl arată 
limpede cele zise pe urmă, adică: Pentru cele ce ziceţi întru inimile 
voastre, întru aşternuturile voastre vă umiliti (Ps. 4: 5). Adică: 
„Când vor veni în inimile voastre gândurile cele viclene, scoţându- 
le pe acelea prin mânia cea către dânsele, după scoaterea lor, ca 
într-un aşternut în linişte aflându-vă, atunci să vă umiliţi spre 
pocăință”. 

Şi împreună cu aceasta glăsuieşte şi Fericitul Pavel şi, 
adăugând, zice: Să nu apună soarele întru mânia voastră, nici să 
daţi loc diavolului (Ef. 4: 26). Adică: „Nu gătiţi pe Hristos, Soarele 
dreptăţii, să apună, precum s-a zis, de la inimile voastre, prin 
întărâtarea voastră, pe Care Îl întărâtaţi prin învoirea voastră cu 


154 £AATTWNATOG = dezavantajul, slăbiciunea, neputinţa. 


gândurile cele rele, ca nu cumva prin depărtarea Lui să afle 
diavolul loc de şedere în voi”. 

Pentru aceea se cuvine ca, urmând Dumnezeieştilor legi, să 
ne nevoim cu toată puterea asupra duhului mâniei şi asupra bolii 
celei dinăuntrul nostru şi, pornind mânia asupra oamenilor, să nu 
căutăm pustietatea şi singurătatea, de ca şi cum acolo n-ar fi 
nimeni care să mişte spre mânie sau de ca şi cum întru singurătate 
am dobândi mai cu lesnire virtutea îndelungii-răbdări. 

Că din mândrie şi din voinţa de a nu ne prihăni pe înşine şi de 
a nu pune pe seama trândăviei noastre pricinile tulburării, poftim 
depărtarea de fraţi. lar până când vom cugeta astfel, aruncând 
neputinţele trândăviei noastre şi pricinile asupra altora, nu vom 
putea ajunge la săvârşirea  îndelungii-răbdări. Că temelia 
îndreptării noastre nu se îndreaptă din îndelunga-răbdare a 
aproapelui cea către noi, ci dintru nerăutatea noastră faţă de el. 

lar dacă urmărim singurătatea şi pustietatea, fugind de 
nevoinţa îndelungii-răbdări, cunoscut să ne fie nouă că prin 
pustietate mai mult se sălbăticesc patimile cele dintru noi, încât, 
şezând noi fără amestecarea cu oamenii, pierdem până şi umbra 
suferirii răutăţii şi a îndelungii-răbdări, pe care prin închipuire ni 
se părea că o avem, amestecați fiind cu fraţii, pentru nelucrarea ei 
cu iscusinţă. Pentru aceasta, cei ce caută desăvârşirea blândeţii 
datori sunt să arate toată sârguinţa, ca nu numai asupra oamenilor 
să nu se mânie, ci nici asupra dobitoacelor celor necuvântătoare 
sau asupra lucrurilor celor neînsufleţite. Că îmi aduc aminte cum 
petreceam în pustie, cum mă porneam cu mânie asupra trestiei, 
neplăcându-mi grosimea sau subţirimea acesteia, asemenea şi 
asupra lemnului, iar când am voit să-l tai pe acela, nu puteam 
degrabă, încă şi asupra cremenii m-am mâniat, că, grăbindu-mă eu 
să scot foc, scânteia nu sărea degrabă; aşa mi se întinsese coarda 
mâniei, încât mă sileam să o scot şi asupra lucrurilor celor 
neînsufleţite. 

Deci să lepădăm de la noi toată mânia, temându-ne de 
hotărârea Domnului pe care a zis-o în Evanghelii: Cel ce se mânie 
pe fratele său va fi vinovat judecății (Matei 5: 22); căci aşa se 
cuprinde în copiile-manuscrise cele mai cu de-amănuntul: aceea 
adică că în deşert s-a pus ca adăugire de la cei ce nu voiesc să-şi 
taie desăvârşit patima mâniei. Căci scopul Domnului, precum şi la 
alte patimi, este acela ca însăşi rădăcina şi pricina patimii să se 
taie de la noi, voind a se smulge aceasta în tot chipul. Pentru 
aceasta să nu păstrezi întru tine nicio pricină de mânie, ca nu 
cumva la început, pornindu-ne dintr-o pricină binecuvântată, mai 
pe urmă să cădem întru turbarea mâniei celei necuvântătoare. 

Deci aceasta este ceea ce aduce desăvârşit tămăduirea bolii 


acesteia: să ne sârguim să nu mişcăm mânia nici pentru cele 
drepte, nici pentru cele nedrepte. Căci această patimă întunecată, 
întunecând cugetul nostru, nu se va mai afla întru noi nici lumina 
dreptei socoteli, nici întemeiere [adeverire] de sfat drept, nici 
chivernisire a dreptăţii. Incă şi Sfântul Duh va fugi de la noi, 
izgonindu-se de tulburarea cea dinăuntru. 

lar peste toate cele zise, ni se cade să avem neîncetat 
înaintea ochilor icoana morţii, care nu ştim când poate veni, şi a ne 
păzi pe sinene de mânie, şi iuţimea a o părăsi până în sfârşit, după 
îndemnul prorocului (cf. Ps. 78: 5), ştiind că nici de întreaga 
înţelepciune, nici de lepădarea de toată materia, nici de postiri, 
nici de privegheri, nici de celelalte rele-pătimiri nu vom avea vreun 
folos, dacă, ţinuţi fiind de mânia şi de urâciunea iuţimii, ne vom 
afla vinovaţi înfricoşătoarei judecăţi. 


VI. A Sfântului Maxim 


Partea cea poftitoare a sufletului, adeseori zădărându-se, 
pune în suflet o deprindere cu dulceţile anevoie de mişcat; iar 
mânia, tulburându-se adeseori, fricos şi nebărbat îl face pe dânsul. 
Pe una o tămăduieşte postul, privegherea şi rugăciunea, iar pe 
cealaltă, bunătatea, şi iubirea de oameni, şi dragostea, şi mila. 


VII. Din Pateric 


1. Zis-a un stareţ: „Patimile cele din afara firii cu care suntem 
noi, oamenii, înfăşuraţi, elinii le făceau dumnezei şi se închinau 
lor, iar pe cei ce nu voiau să se închine, îi munceau şi îi omorau, şi, 
fără a voi, îi făceau mucenici. La fel şi noi, de ne vom închina 
patimilor, nu ne vom deosebi întru nimic de închinătorii la idoli; că 
cel ce slujeşte mâniei şi iuţimii şi se biruieşte de ele, şi nu taie de 
la sine îndrăcirea acestei patimi, se leapădă de Iisus, şi are întru 
sine pe Ares ca dumnezeu, şi se închină idolului tulburării, ca şi 
elinii. 

Încă şi iubitorul de argint ce încuie îndulcirile sale dinspre 
fratele său şi nu miluieşte pe aproapele lui, aşijderea este 
închinător de idoli, cinstind pe idolul lui Hermes şi slujind făpturii 
mai mult decât Ziditorului. Tot acelaşi lucru este şi la alte patimi 
de care se biruieşte fiecare, acelora se fac şi robi, după glasul 
Apostolului, care a numit iubirea arginţi o a doua închinare la idoli. 
Iar cel ce pe acestea le-a biruit şi de la sineşi le-a izgonit, sau se 
înfrânează dinspre dânsele, acesta a călcat idolii, şi s-a lepădat de 
frica lor, şi s-a făcut mucenic fără de sânge, mărturisind 


mărturisirea cea bună. g 

2. Zicea Fericitul Zosima: „Incepătura stăpânirii mâniei este a 
se tulbura şi a nu grăi, dintru care cineva, cu darul lui Dumnezeu, 
poate veni şi întru a nu se tulbura nicidecum. Că şi Avva Moisi, 
întâi, adică când s-a depărtat de la Părinții ce ziceau către dânsul: 
«Ce vine şi arapul [etiopianul] acesta în mijlocul nostru?», s-a 
tulburat, dar n-a grăit, precum chiar el a zis către cei ce l-au 
întrebat; iar apoi, de clerici ocărându-se şi din altar izgonindu-se, 
nu numai că nu s-a tulburat, ci şi se dosădea pe sineşi, zicând: 
«Piele încenuşată, negrule, bine ţi-a făcut, că, nefiind tu ca toţi 
oamenii, ce vii în mijlocul lor?>. 

Iar noi, fiind mult mai jos şi decât începătorii, şi pentru multa 
noastră lenevie socotim prea mari şi cu neputinţă a fi cele 
poruncite, zicem: «Cu neputinţă este să nu se tulbure cineva!». 
Dar nu auzim pe Prorocul zicând: Gătitu-m-am şi nu m-am 
tulburat! (Ps. 118: 60), nici nu căutăm să punem început temeinic 
şi să arătăm vitejească înainte-voinţă şi mărime de suflet, ca aşa să 
tragem asupră-ne, după măsură, darul lui Dumnezeu, prin care şi 
cele ce se par foarte anevoioase se fac lesnicioase foarte şi cu 
lesnire îndreptate”. 

Şezând eu odată cu Fericitul Serghie în câmpul egumenului şi 
citind Paremia [Pildele lui Solomon], dacă am ajuns la cuvântul 
acela ce zice că în lemne multe înfloreşte focul, iar unde nu este 
îndoită mânie, se linişteşte cearta (26: 20), i-am cerut Fericitului 
Serghie să-mi tâlcuiască cuvântul. Şi răspunzând, a zis: „Precum 
lemnele sunt pricinile văpăii focului, iar dacă cineva nu le pune pe 
acelea, focul se stinge, aşa şi la patimi sunt oarecare pricini, pe 
care, de le va tăia cineva, nu lucrează patimile. Spre pildă, 
pricinile mâniei sunt a da şi a lua, a voi să-şi facă voia sa, a iubi, a 
învăţa şi a se arăta [mândri în faţa] oamenilor şi a se socoti pe sine 
că este priceput”. 

De le va tăia cineva pe acestea, va slăbi patima mâniei, şi 
aceasta este ceea ce a zis Avva Sisoe, întrebându-se aşa de un 
frate: „Pentru ce nu se depărtează patimile de la mine?”. Şi a 
răspuns: „Lucrurile lor, adică pricinile, sunt înăuntrul tău: dă-le lor 
arvuna lor şi se duc. Iar cel îndoit mânios, întru care nu încetează 
cearta, este cel care nu se îndestulează cu cea dintâi tulburare, ci 
se întăreşte pe sineşi întru a doua mânie, adică dacă cineva se 
aprinde spre mânie şi îndată îşi va veni întru sineşi, şi se va osândi 
pe sineşi şi, ducându-se, se va pocăi fratelui pe care s-a mâniat, 
acesta nu se numeşte mânios îndoit. Intru aceasta linişteşte 
cearta, care pe prieteşugul cel către fratele nu-l dezleagă în 
vremea cea de faţă, ci prin pocăință vine întru lucrarea aceasta, ce 
de aici înainte pune început bun într-o aşezare alinată şi 


netulburată. 

Iar cel ce se mânie şi nu se osândeşte pe sineşi, ci mai vârtos 
se întăreşte pe sineşi întru mânie şi se căieşte că n-a grăit mai 
multe decât cele ce a zis întru tulburarea lui, acestuia să-i zici 
îndoit mânios. Şi întru acesta cearta nu se linişteşte niciodată, ci 
atunci când are parte de tulburare a inimii, moşteneşte pomenirea 
de rău, mâhnirea şi vicleşugul, iar întru cea după această ceartă, 
tulburarea mâniei creşte mai mult întru dânsul şi se înmulţeşte. Că 
lucrându-se înăuntru, adăugare ia de-a pururea, până când, 
desăvârşit stăpânindu-l, aduce pe ticălos întru aşezare drăcească; 
dar ne va izbăvi pe noi din partea unora ca aceştia lisus Hristos, 
bunul nostru Stăpân şi Domn”. 

3. Zis-a tot acela: „Trebuinţă ne este nouă de multă trezvie şi 
pricepere către feluritele meşteşuguri ale diavolului; că uneori 
face pe câte cineva să se tulbure din nimic, iar alteori aduce 
pricină binecuvântată ca să i se pară cuiva că s-a mâniat după 
dreptate, şi aceasta este vârârea lui [de gânduri] cea urătoare de 
oameni. Că celui ce întru adevăr doreşte a călători pe calea 
Sfinţilor, străină cu totul îi este mânierea pe om, precum zice 
Marele Macarie: «Străin lucru e, fraţilor, a se mânia, sau a mânia 
pe cineva”. 

4. Zis-a Avva loan Colovul: „Trecând eu odată pe drumul 
Schitului cu cămilarul ducând vasele mele pe cămilă, cum l-am 
văzut pe dânsul grăind şi mişcându-se spre mânie, lăsând vasele, 
am fugit”. 

5. Zis-a Avva Iperehie: „Cel ce nu-şi ţine limba în vremea 
iuţimii, unul ca acesta nu-şi va putea opri nici patimile”. 

6. Zis-a Avva Ammona: „Paisprezece ani am făcut în Schit 
rugăciuni lui Dumnezeu ziua şi noaptea ca să-mi dăruiască să-mi 
biruiesc mânia”. 

7. Întrebat a fost un stareţ: „Ce este mânia”?”. Şi a răspuns: 
„Pricire, şi minciună, şi nebunie!5”. 

8. Mânia este groapă a bărbatului, iar cel ce a păşit peste 
mânie, a păşit peste groapă. Fericit bărbatul care întru blândeţe a 
tras jugul Stăpânului Hristos până la sfârşit, iar cel mândru îşi 
înmulţeşte luişi tulburări şi vrajbe. Bărbatul iute şi strigător 
[gălăgios] mult jurător va fi, iar cel ce se linişteşte va fi înţelept. 
Mânia este patimă obraznică şi neruşinoasă pe care o moşteneşte 
mâhnirea şi căinţa, iar mâhnirea roade inima celui ce cade într- 
însa. 


VIII. A Sfântului Isaac 


155 Lit.: necunoaştere (&yvwoia), care, în fapt, e una cu nebunia. 


Omul râvnitor!'** nu ajunge niciodată în pacea cugetului, iar 
cel ce e străin de pace, străin e de bucurie. Pacea cugetului este şi 
se numeşte sănătate desăvârşită, iar râvna este potrivnică păcii; 
deci, dar, cel ce boleşte de dânsa, de mare boală boleşte. Omule, 
nu este bine, nici de folos aceea adică a voi să ajuţi altora, iar pe 
sineţi să te bagi în primejdie mare. Râvna nu este din înțelegerile 
înţelepciunii, ci din bolile sufletului; că lipsirea şi scurtarea 
priceperii are multă necunoştinţă. De pofteşti a tămădui pe cei 
neputincioşi, cunoaşte că bolnavii au nevoie de milă şi de grijire, 
nu de certare. Că zice: Voi, cei tari, datori sunteţi să purtați 
slăbiciunile celor slabi (Matei 15: 1). Şi iarăşi acelaşi porunceşte: 
Îndreptaţi pe cel ce greşeşte, nu cu mânie, ci cu duhul blândeţilor 
(Gal. 6: 1; Filip. 2: 2-4). 


156 CnAâwTvc = zelot; aici: entuziast, avântat peste măsură spre un scop 
(necugetat). 


PRICINA A TREIZECI ŞI ŞASEA 


Că cel ce doreşte desăvârşire, şi cât de puțin de s-ar tulbura cu 
inima către cel ce-l nedreptăţeşte sau îl ocărăşte, nu se arată 
nevinovat. 


I. Din viaţa Sfântului Pahomie 


Auzind cele despre Pahomie, Ioan, fratele lui după trup, a 
venit căutându-l pe dânsul acolo. Şi văzându-l pe dânsul, şi 
închinându-se, foarte s-a bucurat, că de când s-a botezat 
împreunându-se cu Hristos şi alegând viaţa călugărească, 
niciodată n-a mers către ai săi. Având acelaşi scop ca şi Pahomie, 
loan a rămas împreună cu dânsul, totdeauna cugetând la legea lui 
Dumnezeu, iar de toate cele de pe pământ nefăcând nicio grijă. 

Aducându-şi aminte Pahomie de porunca cea dată lui prin 
înger pentru nenumăratele suflete ce urmau să se mântuiască 
printr-însul, a început cu fratele său mai largă să zidească 
mănăstirea, spre a primi pe cei ce voiesc să se lepede de viaţă şi să 
se apropie de Dumnezeu. Şi zidind ei, având Pahomie acest scop, 
voia să lărgească locul, făcând mai mare ograda casei. Iar Ioan, de 
sihăstrie cugetând, strâmtora locuirea, şi, supărându-se loan, mai 
mare fiind decât el cu vârsta cea trupească, a zis către dânsul: 
„Incetează a mai fi uşor de minte şi de a te lăţi”. 

Iar el, auzind, s-a întărâtat, că a fost ocărât cu cele afară de 
scop, însă nu i-a grăit lui împotrivă, dar, blând fiind, s-a înfrânat; 
iar pogorându-se în noaptea următoare în pivniţa pe care o zidise 
de-o parte a casei, a început foarte a plânge, şi, mărturisindu-se lui 
Dumnezeu, zicea: „Amar mie, că cugetul trupului este încă întru 
mine, şi după trup umblă. Că atâta nevoinţă luând asupră-mi, 
iarăşi mă răpesc împreună cu mânia. Miluieşte-mă, Doamne, ca să 
nu pier; că dacă nu mă vei întări întru îndelungă-răbdarea Ta, ci va 
afla vrăjmaşul întru mine oarece parte şi din faptele lui, voi fi sub 
mâna lui, precum este scris: Dacă va împlini cineva toată legea, 
dar va greşi întru una, va fi tuturor vinovat (lac. 2:10). Şi cred că 
mulţimea îndurărilor Tale, Doamne, îmi vor ajuta mie şi mă vor 
învăţa să merg în calea Sfinţilor Tăi, spre cele dinainte întinzându- 
mă de-a pururea (Filip. 3:14), iar de cele dinapoi făcând uitare. Că 
Sfinţii Tăi cei din veac, ajutoraţi fiind de darul Tău, au ruşinat pe 
vrăjmaşul şi mult au strălucit, iar eu cum voi învăţa, Doamne, pe 
cei pe care Te-ai făgăduit a-i chema prin mine la viaţă 
călugărească, nebiruind mai întâi patimile cele ce se luptă prin 
trup cu sufletul, nici a păzi fără de prihană legea Ta? Dar cred, 
Doamne, că ajutorul cel de la Tine, de faţă fiind lângă mine, toate 


păcatele mele le vei ierta”. 

Acestea cu plângere mărturisindu-le, a petrecut lăcrimând 
toată noaptea până dimineaţa, şi de multa sudoare (că era vară, şi 
locul prea călduros) sub tălpile picioarelor lui s-a făcut tină. Că se 
obişnuise să stea la rugăciune întinzând mâinile, nevoind 
nicidecum să le sloboadă pe dânsele, ci cu întinderea acestora ca 
pe cruce întinzându-se, aşa chinuind trupul, sufletul către trezvie îl 
întorcea. Într-acest fel fiind, întru multă blândeţe şi aşezare cu 
pace petrecea împreună cu fratele său. 


II. A Sfântului Casian 


Dacă poftim a câştiga săvârşirea blândeţilor şi a dobândi 
fericirea Domnului, datori suntem să lepădăm de la noi nu numai 
mânia cea după lucrare, ci şi tulburarea cea din cuget. Că nu 
foloseşte oprirea gurii în vremea mâniei şi a nu scoate graiuri 
nebuneşti, cât foloseşte curăţarea inimii de pomenirea de rău, şi a 
nu întoarce în cuget gânduri viclene asupra fratelui. Căci 
evangheliceasca învăţătură porunceşte să lepădăm rădăcinile 
patimilor mai vârtos decât roadele. 

Căci tăindu-se din inimă rădăcina mâniei, nu se va scoate în 
lucrare nici urâciune, nici pizmă. Că celui ce urăşte pe fratele său i 
s-a zis ucigaş de oameni (cf. I loan 3: 15), ucigându-l pe dânsul cu 
aşezământul amărăciunii!* în cuget, al cărui sânge oamenii nu-l 
văd vărsat prin sabie, ci prin pornirea cea dinăuntru a inimii pe 
care o vede numai Dumnezeu, Care răsplăteşte cu cununi sau 
munci nu numai pentru fapte, ci şi pentru gânduri şi hotărâri, 
precum însuşi strigă prin Prorocul: Iată, vin ca să adun lucrurile, 
gândurile şi amintirile lor (Is. 46: 18); care zicere o învăţăm şi de 
la Apostolul: Gândurile între sineşi se vor pări, dând răspuns în 
ziua întru care Dumnezeu va judeca cele ascunse ale oamenilor 
(Rom. 2: 15). 


157 t ploovcTrov 6ia0toei= lit. dispoziţia urii. 


PRICINA A TREIZECI ŞI ŞAPTEA 


Că se cuvine ca fratele să fie îndelung-răbdător către cei ce 
greşesc lui şi pe cei ce-l nedreptăţesc să nu-i dosădească. 


I. Din Pateric 


1. Se spunea despre Avva Isidor, prezbiterul Schitului, că ori 
de câte ori avea cineva vreun frate neputincios, sau grăitor- 
împotrivă, sau ocărâtor, şi voia să-l scoată afară, zicea: „Aduce-ţi-l 
aici la mine”. Şi-l lua pe dânsul şi-l mântuia prin îndelunga- 
răbdare. Încă şi în Biserică grăia de-a pururea acest grai către 
fraţi: „Fraţilor, iertaţi, şi se va ierta vouă”. 

2. Povestit-au oarecare din Părinţi despre un stareţ mare că, 
dacă cineva venea să-l întrebe vreun cuvânt, avea obicei să zică 
aşa: „lată, eu iau faţa lui Dumnezeu şi văd scaunul de judecată; 
deci ce voieşti să-ţi fac? Dacă vei zice «miluieşte-mă!», îţi va zice şi 
ţie Dumnezeu «miluieşte pe fratele tău»; iar de vei zice «iartă-mă», 
va zice ţie «iartă şi tu pe fratele tău». Au doară este nedreptate la 
Dumnezeu? Să nu fie! Deci a voi să ne mântuim este întru noi”. 

3. Un frate, nedreptăţindu-se de alt frate, a venit la Avva 
Sisoe şi i-a zis lui: „M-am nedreptăţit de la un frate oarecare şi 
voiesc să-mi izbândesc”. Iar stareţul îl ruga pe el, zicând: „Nu, 
fiule, ci mai vârtos lasă lui Dumnezeu pe cele ale izbândirii”. Iar el 
zicea: „Nu voi conteni până nu-mi voi face izbândire”. Şi a zis 
stareţul: „Să ne rugăm, frate”. Şi sculându-se ei şi rugându-se, a 
zis bătrânul: „Dumnezeule, nu mai avem trebuinţă de Tine ca să Te 
îngrijeşti pentru noi, că noi înşine facem izbândirea noastră”. 
Auzind fratele aceasta, a căzut la picioarele bătrânului şi a zis: „N- 
o să mă mai judec cu fratele, iartă-mă, Avva!” 

4. Încă şi alt frate, libian, a venit la Avva Siluan în Muntele 
Panefo. Şi a zis lui: „Avva, un vrăjmaş am, care multe rele mi-a 
făcut: căci şi țarina mea, când eram în lume a răpit-o, şi de multe 
ori a vrut să mă omoare; iar acum, ca să mă omoare, a pornit 
otrăvi, şi vreau să-l dau în mâna dregătorului”. Zis-a lui stareţul: 
„Fiule, precum te odihneşti, aşa să şi faci”. Zis-a fratele: „Cu 
adevărat, Avva, de se va pedepsi, mult se va folosi sufletul lui”. 
Răspuns-a stareţul: „Fiule, precum ţi se pare, aşa să faci”. Şi a zis 
fratele: „Scoală, părinte, să facem rugăciune, şi apoi să mă duc la 
dregător!”. Şi sculându-se şi rugându-se, când a ajuns să zică şi ne 
iartă nouă greşelile noastre, precum şi noi iertăm greşiţilor noştri, 
a zis stareţul: „Şi nu ierta nouă greşelile noastre, precum nici noi 
nu iertăm greşiţilor noştri”. Şi a zis fratele către bătrânul: „Nu aşa, 
părinte!”. Zis-a stareţul: „Ba aşa, fiule, căci cu adevărat, dacă 


voieşti să te duci la dregător ca să-ţi izbândească ţie, Siluan nu-ţi 
va face ţie altă rugăciune”. Şi făcând fratele metanie, a iertat pe 
vrăjmaşul său. 

5. Oarecine, văzând un iubitor de osteneală ducând un mort 
pe pat, i-a zis lui: „Pe morţi îi duci? Du-te de suferă pe cei vii!” 

6. Nişte fraţi au mers la un stareţ sfânt ce şedea în pustiu şi 
au aflat în afară de chilia lui copii păscând dobitoace şi grăind 
graiuri necuvioase. După ce şi-au spus gândurile lor şi s-au folosit 
din cunoştinţa lui, i-au zis lui: „Cum suferi, părinte, pe copii 
aceştia, şi nu le porunceşti ca să se astâmpere?”. Şi a răspuns 
bătrânul: „Cu adevărat, fraţilor, am câteva zile de când voiesc să le 
poruncesc lor, şi m-am certat pe sinemi, zicând: «Dacă acest lucru 
mic nu-l pot suferi, cum voi suferi de se va slobozi ispită mare 
asupra mea? Pentru aceasta nu le zic lor nimic, ca să se facă 
obişnuire a suferi pe cele ce vin asupră-mi”. 

7. Un stareţ avea un copil împreună-locuitor cu el şi, văzându- 
l] pe dânsul făcând lucru nefolositor, i-a zis lui odată: „Să nu mai 
faci lucrul acesta!”. Şi copilul n-a ascultat de dânsul. Iar stareţul s- 
a făcut fără de grijă, aruncându-şi judecata asupra lui. Într-o zi, 
încuind copilul uşa chiliei întru care era pâinea, s-a dus. Şi se 
făcuse treisprezece zile de când plecase, iar stareţul petrecea 
flămând; şi era oarecine învecinându-se cu dânsul; şi dacă a simţit 
că tânărul zăbovise, şi stareţul nu avea trebuinţa sa, făcea puţină 
fiertură pe care i-o dădea lui prin perete şi-l ruga să o mănânce. Şi- 
i zicea stareţului: „A zăbovit fratele...”. Iar stareţul răspundea: „De 
va găsi pricină, va veni”. 

8. Un frate a întrebat pe un bătrân, zicând: „Voiesc să mă fac 
mucenic pentru Dumnezeu”. Şi i-a zis lui bătrânul: „Dacă în vreme 
de nevoie va suferi cineva pe aproapele, este deopotrivă cu cei trei 
tineri din cuptor”. 

9. Zis-a un stareţ: „De se va face între tine şi între altul 
cuvânt scârbicios, şi se va lepăda de cuvânt, să nu-l îndoieşti pe 
dânsul zicând «ce ai zis?», de vreme ce se va întoarce şi va zice 
«aşa am zis, şi ce?», şi se face mare întărâtare; ci şi tu lasă 
cuvântul, şi se va face mare pace”. 


II. A lui Antioh Pandectul 


Grăiesc despre Iacov, fratele lui loan Cuvântătorul de 
Dumnezeu, că cel ce l-a pârât, văzându-l pe dânsul ducându-se la 
moarte, căindu-se a căzut înaintea lui, zicând: „lartă-mă!”. Iar el, 
îngăduind puţin, a zis „pace ţie!”, şi l-a sărutat pe el. Iar el îndată 
cu glas mare s-a vestit pe sineşi creştin şi, osândindu-se împreună 
cu cel propovăduit de dânsul, împreună cu dânsul a dobândit 


răsplătirea chemării celei de sus. 
III. A lui Avva Isaia 


Frate, de vei auzi că ţi s-a făcut ceva rău de la cineva, 
sârguieşte-te să nu pui împotrivă voia ta cea bună, să nu 
răsplăteşti în inima ta celui ce te-a tulburat, sau să-l prihăneşti, 
sau să-l judeci, sau să-l cleveteşti, sau să-l dai pe dânsul în gura 
altora. Că dacă este întru tine frica Gheenei, va stăpâni gândul tău, 
al celui ce voieşti să răsplăteşti aproapelui, zicându-ţi: „Omule 
ticălos, tu te rogi pentru păcatele tale, şi Dumnezeu te rabdă până 
astăzi, nevădindu-le pe ele, şi cum cutezi tu, îndelung-mâniindu-te 
pe aproapele, să-l bagi pe dânsul în gurile oamenilor? Deci, dar, de 
vei face aceasta, nici Dumnezeu nu-ţi va ierta păcatele tale, ci le va 
vădi pe ele înaintea a toată zidirea”. 

Deci dacă inima ta se va muia dintru acest gând, şi te vei păzi 
să nu răsplăteşti aproapelui, va fi ţie milă de la Dumnezeu. lar 
dacă inima ta cea vicleană s-ar învârtoşa spre aproapele, cunoaşte 
că n-a venit ţie pomenire înaintea lui Dumnezeu, ci eşti fricos, 
nemutate având păcatele, nici vreo iertăciune care să te apuce pe 
tine. 

Deci să nu ne mâniem pe cei de aproape ai noştri pentru 
cuvintele cele zise de dânşii întru nebunie, căci nu din voia lor le- 
au zis, ci din bântuiala celui ce porneşte mădularele noastre 
împotriva noastră, ca, pe dânsele urându-le, sub mâinile lui să ne 
facem. Dar să luăm aminte la poruncile cele sfintele ale 
Mântuitorului şi să tăiem voia noastră: că dacă pe cel ce ne 
cinsteşte pe noi sau ne ascultă îl vom iubi, ce facem mai mult decât 
păgânul? Dacă ne vom ruga pentru cei ce ne fac bine, şi vameşul 
face asemenea; dacă ne vom bucura numai cu cel ce ne laudă pe 
noi, şi păcătosul face asemenea; dacă urâm pe cel ce ne face 
strâmbătate, sau nu ne ascultă, sau ne urăşte, suntem şi noi la fel 
ca iudeii. 

Deci, ce mai mult faci tu, cel ce te-ai botezat întru Hristos şi 
moartea Lui, că de aici nu mai eşti dator să trăieşti pentru sine, ci 
Celui ce pentru Tine a murit şi a înviat? Cearcă-te pe tine de 
urmezi urmelor Lui; El este fără de păcat, pildă arătându-Se ţie 
întru toate. A petrecut întru sărăcie, iar tu nici nu suferi sărăcia. El 
nu avea unde să-Şi plece capul, iar tu nu rabzi cu bucurie 
străinătatea. El a suferit ocările, iar tu nu suferi nicio ocară. El nu 
răsplătea, iar tu nu suferi să nu răsplăteşti. El nu se mânia 
pătimind, iar tu şi necăjind pe altul te mânii. Ocărându-Se, 
netulburat a rămas, iar tu, şi ocărând te tulburi. El întru smerită 
cugetare mângâia pe cei ce li greşeau Lui, iar tu şi pe cei ce te 


iubesc îi răneşti în cuvinte. El suferea cu bucurie toate cele aduse 
asupra Lui, iar tu, şi puţină scârbă auzind, te sălbăticeşti. El era 
blând cu cei ce cad în năpaste, iar tu spre cei mai mari decât tine 
cugeţi înalt. El S-a dat pe Sineşi pentru cei ce au greşit spre 
Dânsul, până ce îi va izbăvi pe dânşii, iar tu nici pentru cei ce te 
iubesc pe tine nu poţi să te dai. 

Deci vezi ce Ţi-a dat El ţie, şi ce-l răsplăteşti tu Lui; cunoaşte- 
L pe Dânsul prin înseşi lucrurile, şi pe sineţi prin cele ce le faci. 
Deci dacă ai murit cu Dânsul întru Dumnezeiescul Botez, de ce faci 
păcatele acestea? Cum dar te vei întâmpina cu Dânsul în Ziua 
slavei Lui, când Se va arăta din cer văzut de tot neamul întru slava 
Lui cea mare, având întru Sineşi semnele cele ce le-a pătimit 
pentru noi? lar tu vrei să te arăţi fără să ai nimic din pătimirile Lui 
în trupul tău? Prin urmare, negreşit îţi va zice ţie: „Nu te cunosc!”. 
Şi vei vedea atunci şi pe toţi sfinţii care au murit pentru numele 
Lui, având semnul Lui, şi atunci te vei ruşina înaintea lor. 

Caută viaţa fiecăruia din sfinţi, şi-i vei afla pe dânşii rău- 
pătimind şi nerăsplătind: adică pe Proroci, pe Apostoli, pe 
Mucenici şi pe ceilalţi dintre sfinţi al căror sânge strigă din fiecare: 
Răsplăteşte-ne nouă [răzbună-ne] pentru cei ce locuiesc pe pământ 
(Apoc. 6: 10). Căci toţi aceştia, rău-pătimind, îndelung-răbdau, nu 
răsplăteau nimănui, nici mâniindu-se, nici omorându-se, sau 
împroşcându-se cu pietre, sau arzându-se, sau înecându-se, sau cu 
totul tăindu-se, ci răbdau îndelung către cei ce îi munceau şi se 
rugau pentru dânşii ca să li se ierte lor, ştiind că nu după voia cea 
firească făceau ce făceau, ci dintr-o nedreptate a diavolului, de 
care întunecându-se, siliţi erau să le facă lor acestea. 

Deci socoteşte-te şi tu pe sineţi, iubitule, de ai şi tu o 
cugetare ca aceasta înaintea lui Dumnezeu; că nimic nu vei putea 
ascunde în ceasul acela. Că nu poate cineva să vorbească precum 
voieşte, ci lucrurile fiecăruia vor grăi, ori în ce fel sunt. Căci atunci 
când se va face înviere, fiecare se va îmbrăca cu fapta sa ca şi cu o 
haină - ori cu răutatea, ori cu dreptatea. Şi acestea sunt cele ce 
vor să grăiască, şi ele îşi ştiu fiecare locul său. 

Deci fericit este cel ce s-a nevoit şi s-a dezbărat de cele ce-l 
trag pe el în Gheena, şi s-a îmbrăcat întru cele ce-l trag pe dânsul 
întru Împărăţie. Că zice Apostolul: Știm că dacă se va strica 
lăcaşul cel pământesc al cortului nostru zidire avem de la 
Dumnezeu, casă nefăcută de mână veşnică în ceruri (Il Cor. 5: 1). 


IV. A lui Avva Marcu 


Întrebat-a un ştiutor de judecăţi!“ din cei vestiți pe un 

sihastru bătrân, zicând: „Mă rog, încredinţează-mă pe mine, cel ce 
voiesc să ştiu, de este adevărat că voi călugării socotiți şi ziceţi că 
nu se cuvine ca cei ce nedreptăţesc să fie judecaţi?”. Răspuns-a 
stareţul: „A nu nedreptăţi pe cei nedreptăţesc este poruncă a lui 
Dumnezeu, Care zice prin Prorocul: A Mea este izbânda, Eu voi 
răsplăti! (ler. 28: 36), şi în Evanghelii: Iertaţi, şi se va ierta vouă 
(Luca 6: 37); şi multe alte locuri ale Scripturii adeveresc că 
aceasta este poruncă. Oare este cineva care a hotărât legi mai 
drepte decât acestea, şi voieşte să judece mai-nainte de vreme ca 
un fără de păcat pe cei ce fac strâmbătate?”. Zis-a scolasticul: 
„Dar au nu greşesc boierii muncind pe cei ce fac nedreptate, 
păzind dreptatea celor ce li se face strâmbătate?”. A zis stareţul: 
„Judecătorii nu greşesc muncind pe cei ce fac strâmbătate, ci cei 
ce îi aduc în mâinile lor şi nu-i lasă în seama lui Dumnezeu, întâi 
adică pentru că tot ce vine asupra lor este pedeapsă a răutăţilor 
lor, trăgându-i pe dânşii spre pocăință, şi nu spre izbândire; iar a 
doua, măcar că şi cu nedreptate au pătimit greşeala cea rău- 
întâmplată, se cădea să ierte celui ce i-a făcut strâmbătate, după 
porunca Domnului, ca şi lor să li se ierte, şi nu, prin răsplătirea 
omenească, să facă neiertate răutăţile sale. 

Iar boierii, după Apostolul, nu sunt frică a lucrurilor celor 
bune, ci a celor rele; pentru că nu silesc pe cei credincioşi şi 
cucernici să pârască pe cei ce îi nedreptăţesc, nici nu învinuiesc pe 
cei fără de răutate pentru ce, fiind nedreptăţiţi, nu întrebuinţează 
judecăţile, ci dau izbândire celor ce voiesc; iar pe cei ce pentru 
Dumnezeu îndelung rabdă, ca pe cei ce mai vârtos bine-socotesc, îi 
cinstesc şi îi laudă. Deci, aşa cum nu-i trag la judecată pe cei ce nu 
vor să vină, aşa şi celor ce pârăsc, făcându-le dreptate, nu 
păcătuiesc. 

Drept aceea se cuvine, o, preaînţeleptule, după legile şi 
cuvintele cele din afară, să ne învăţăm şi legea cea duhovnicească, 
şi pe cele scârbicioase care ne vin asupră-ne, ca pe ale noastre să 
le răbdăm, şi pe cei ce le aduc să nu-i muncim, ci să-i iubim şi 
legile dragostei către dânşii să le păzim. Că dragostea, zice 
Scriptura, nu socoteşte răul, ci toate le acoperă, toate le 
nădăjduieşte, toate le crede, toate le rabdă (| Cor. 13: 4-8). Şi 
acestea făcându-le ea, nu poate să judece pe cel ce pare că o 
nedreptăţeşte pe dânsa; întru aceasta ne deosebim unul de altul, şi 
toţi de vrednicia ei rămânem înapoi, aşteptând cu darul lui Hristos 
împlinirea lipsurilor, dacă, după putere, nu ne vom lenevi de 
lucrare!5%. 

Pentru aceea, cei înţelepţi în cuvinte, numai pe cei ce fac 
strâmbătate îi socotesc că păcătuiesc, iar cei în Duhul, şi făcându- 
li-se strâmbătate, pe eişi se prihănesc, când nu cu bunăvoie vor 
suferi nedreptăţile; şi nu numai pentru aceasta, ci necazurile răsar 
şi din vechea lor pricină; deşi un păcat este mai uşor de purtat 
decât alt păcat. 

Că cel ce-şi izbândeşte luişi se arată că osândeşte nejudecata 
lui Dumnezeu, iar cel ce suferă ca pe al său necazul ce-i vine 
asupră, năravul'* său îl mărturiseşte, pentru care şi rabdă, 
pătimind cele cumplite; de păcat scapă cel nedreptăţit de oameni, 
şi află ajutor deopotrivă cu necazul. 


Cel ce crede lui Hristos pentru răsplătire, toată nedreptatea o 
rabdă după măsura credinţei. 

Cel ce se roagă pentru oamenii care l-au nedreptăţit, 
blestemă pe draci; iar cel ce stă împotriva celor dintâi, de cei de-al 
doilea se săgetează. 

Mai uşoară e nerânduiala oamenilor decât cea a dracilor; iar 
cel ce place Domnului, pe toţi i-a biruit. 

Cel ce se mânie pe aproapele pentru bani, slavă sau îndulcire, 
n-a cunoscut că Dumnezeu ocârmuieşte lucrurile întru dreptate. 

Nu voiesc să aud de reaua-întâmplare a oamenilor vrăjmaşi; 
că cei ce cu dulceaţă ascultă nişte graiuri ca acestea, culeg 
roadele voirii lor!*!. 

Nu se poate să ierţi cuiva greşeli din inimă, în afara 
cunoştinţei adevărate; că aceasta arată fiecăruia pe cele venite 
asupră, că sunt ale lui. 

Cel ce este lepădat de cineva, şi nici cu cuvântul, nici cu 
cugetul nu se priceşte cu cel ce l-a lepădat, are cunoştinţă 
adevărată, şi arată Stăpânului credinţă temeinică. 

Mincinoşi sunt fiii oamenilor care stau în cumpene a face 
strâmbătate (cf. Ps. 51: 10); dar Dumnezeu, păzind dreptatea 
fiecăruia, nici celui ce nedreptăţeşte nu-i va face prisosinţă, nici 
celui nedreptăţit, lipsă. lar de vreme ce acestea sunt aşa, cu 
adevărat, ca o umbră trece omul, şi în deşert se tulbură (cf. Ps. 38: 
7). 

Cel îndurat cu inima arătat este că va primi îndurare, iar 
milostivul aşijderea va fi miluit; iar celor potrivnice acestora, 
urmarea va striga împotrivă. 


V. A Sfântului Grigorie Dialogul 


15 TIpoAitw = preconcepţia, prejudecata, predispoziția. 
161 Jit.: scopurilor sale (ale graiurilor). 


Auzit-am de la oarecare cucernici că nu se cade, ziceau, să 
dăm loc celor ce se întâmplă să răpească cele pe care le aveam 
spre ocârmuirea noastră!“2, sau spre odihna săracilor, mai vârtos 
dacă pătimim acestea de la creştini, ca să nu ne facem solitori ai 
păcatului celor ce ne nedreptăţesc pe noi prin cele ce nu izbândim. 
Dar aceasta nu este nimic altceva decât a voi pentru aceasta 
aducând pricini fără rost. Că dacă părăsind rugăciunea şi luarea- 
aminte la inimă, voi vrea să grăiesc judecăţi către cei ce vor să mă 
ispitească, iar voind apoi să încep prin a stărui câte puţin şi la 
curţile judecătorilor, arătat este că pe cele nedreptăţite le socotesc 
mai bune decât mântuirea mea, ca să nu zic şi decât însăşi 
mântuitoarea poruncă. 

Că oare cum vom urma poruncii evangheliceşti care îmi 
porunceşte mie ca de la cel ce ţi le ia pe ale tale să nu le ceri 
înapoi? Dacă nu voi răbda cu bucurie împărţirea şi răpirea 
lucrurilor celor ce sunt la mine, după cuvântul Apostolului (cf. Evr. 
10: 34), nici când se judecă cineva şi-şi ia înapoi cele ale sale, îl 
izbăveşte oare aceasta pe lacomul de păcat? Fiindcă judecăţile 
cele stricăcioase nu pot stăpâni judecata lui Dumnezeu cea 
nestricăcioasă, anume pentru că aceste legi le adevereşte negreşit 
plinitorul, la care legi şi răspunzând, se sloboade pe sineşi din 
vină. Drept aceea, bine este a suferi sila celor ce voiesc să ne 
nedreptăţească şi a ne ruga pentru dânşii, astfel încât prin 
pocăință, şi nu prin a da înapoi cele răpite de la noi, să se 
izbăvească de vina lăcomiei. Căci dreptatea Domnului aceasta 
voieşte, ca nu averea, ci pe lacom să-l dobândim cândva slobod de 
păcat prin pocăință. 


VI. A lui Avva Isaac 


Cel ce zice că a părăsit lumea şi se ceartă cu oamenii pentru 
ceva, ca să nu-i lipsească lui ceva din odihna lui, acesta este orb 
desăvârşit, pentru că trupul, întreg, de bunăvoie l-a părăsit, iar 
pentru un mădular al lui se luptă şi se ceartă. Cunoaşte că a ierta 
greşelile greşiţilor este din lucrările dreptăţii, şi atunci vei vedea 
alinarea cu strălucire în mintea ta. Când te vei sui peste calea 
dreptăţii, atunci te vei lipi de slobozenie întru tot lucrul. Celor ce 
lumea le-a murit, aceştia rabdă bântuielile cu bucurie; iar cei în 
care trăieşte lumea, aceştia nu pot suferi nedreptatea, ci ori de 
slava deşartă se biruiesc, se mânie ori se tulbură, ori se cuprind de 
scârbă. 

O, cât de anevoie de dobândit este această faptă bună, adică 
a suferi nedreptatea cu îndelunga-răbdare, şi câtă slavă are la 

Dumnezeu! Deci cel ce voieşte a o dobândi pe aceasta, mai întâi îi 
trebuie să se depărteze de ai săi şi să se înstrăineze, pentru că nu 
poate să o dobândească întru tăria sa; căci a răbda durerea 
aceasta întru ai săi este a celor mari şi puternici şi a acelora 
pentru care lumea a murit de tot şi care de toată mângâierea s-au 
deznădăjduit şi s-au călcat. 


VII. Din Pateric 


1. Zicea Fericitul Zosima: „Fiind eu cu Fericita Dionisia, un 
frate oarecare a cerut de la dânsa blagoslovenie, şi i-a dat lui cât 
încăpeat®., Iar el, fiindcă n-a luat cât a cerut, a început a grăi de 
rău, zicând asupra ei şi asupra mea «Proaste cuvinte!». Auzind 
aceea şi durând-o, cerca să-i facă rău. Şi înştiinţându-mă eu, i-am 
zis ei: «Ce faci, vrăjmăşindu-ţi ţie? Căci aşa, toată fapta bună o vei 
ridica din sufletul tău; de ce nu rabzi după vrednicia celor ce le-a 
răbdat Hristos pentru tine? Ştiu, doamnă, că ai risipit banii ca pe 
nişte gunoaie. lar dacă nu vei dobândi blândeţile, eşti asemenea 
unui fierar bătând bulgări de fier, dar nescoţând niciun vas». 

Şi-i ziceam ei că zicea Purtătorul de Dumnezeu Ignatie: «Imi 
trebuie toate blândeţile întru care se strică toată puterea 
stăpânitorului veacului acestuia». Semn al lepădării lumii este să 
nu se tulbure cineva. Că se întâmplă ca cineva să nu bage seamă 
de multe sume de bani, dar apoi vine la un ac, iar împătimirea spre 
acesta îl face pe dânsul să se tulbure, iar acşorul acela plineşte 
locul sumei de bani, şi aşa cineva se poate face rob al acşorului şi 
al culionului, sau al basmalei, sau al cărţii, şi nu este rob al lui 
Dumnezeu. Şi bine a zis oarecine din înţelepţi: «Câte patimi sunt 
ale sufletului, atâţia stăpâni are». lar Apostolul: De orice s-ar birui 
cineva, aceluia îi este şi rob (II Pt. 2: 19). Iar ea, auzind acestea, s- 
a pocăit şi mi-a zis mie: «Ai aflat pe Dumnezeu pe care îl doreşti””. 

2. Zicea iarăşi Fericitul: „Cu adevărat poruncile lui Dumnezeu 
sunt uşoare foarte, dar voile noastre cele viclene le fac pe dânsele 
să pară grele; pe care voi, urmându-le sufletul, nu poate să 
împlinească poruncile, iar sufletul care le va lăsa pe acestea, 
lesnicioase se vor afla la dânsul poruncile, neavând nicio greutate, 
adică ca cineva, fără a socoti lucru anevoie să părăsească 
împătimirea de cele de faţă şi de a se certa cu dânsele cu oamenii, 
întru Dumnezeu singur să se îmbogăţească, - nădăjduind întru Cel 
ce a făcut toate şi le ocârmuieşte, - şi de Împărăţia Lui să 
dorească. Aceasta nu are nicio greutate. 

sau mai mare. 


Că ne-am obişnuit şi pentru năvălirea mării, şi pentru 
năvălirea tâlharilor, pe toate cele ce sunt la noi a nu le băga în 
seamă şi fără cruţare a lepăda lucrurile, pentru ca să ne ocrotim 
pe înşine pe această scurtă viaţă, pe care, şi nevrând noi, o va 
strica moartea. Dar, pentru ca să ne liniştim de dânsa acum 
deodată, noi pe toate le defăimăm, şi norocire socotim - deşi pe 
toate le-am pierdut - că pe înşine ne-am mântuit de tâlhari, sau de 
furtuna mării; iar cel ce cu puţin mai-nainte se turba şi cu mânie 
se certa ca să dobândească un bănişor, aflat într-o primejdie ca 
aceasta, cu osârdie pe toate le azvârle, ca pe vremelnica viaţă să o 
câştige. 

Pentru ce dar nu socotim acestea şi pentru viaţa veşnică şi 
aşa să cugetăm şi să ne aflăm cu aşezarea, şi pe toate cele de aici 
cu bun suflet să le trecem cu vederea şi să le lepădăm, ca să nu 
cădem din viaţa cea nemuritoare? Pentru ce nu poate frica 
Domnului pe cât poate frica oamenilor sau primejdia mării? 


lar spre alcătuirea celor zise a povestit şi o poveste ca 
aceasta, pe care o auzise el de la oarecine. 

3. Deci zicea: „«Odată, oarecare lucrător de pietre, pe care 
obiceiul îl numeşte cabidarion!%, având pietre scumpe şi 
mărgăritare, s-a suit în corabie cu feciorii săi, vrând să se ducă în 
oarecare loc pentru a neguţători. S-a întâmplat lui să se apropie de 
unul din corabie mai tânăr, luându-l ca ajutor, care-i slujea lui la 
lucrurile de nevoie, şi care s-a făcut părtaş cu dânsul la masă. Într- 
o zi, tânărul auzi pe corăbieri şoptind unii către alţii şi sfătuindu-se 
să arunce pe giuvaergiu în mare şi să-i ia pietrele şi toate cele ce 
le ducea cu el. Şi auzind acestea, întristat se făcu. Şi venind 
tânărul să-i facă obişnuita slujbă, dacă l-a văzut pe dânsul 
giuvaergiul trist şi posomorât, îl întreba ca să afle pricina 
posomorârii. lar el, la început nu răspundea nimic, păstrând 
vestirea ce a auzit pentru altă vreme. lar pentru că acela stăruia 
cerând să afle pricina posomorârii, atunci, tânărul, suspinând şi 
lăcrimând, i-a spus lui sfatul ce-l sfătuiau corăbierii pentru dânsul. 
Iar el, zăbovind puţin, a chemat pe feciori, şi le-a poruncit lor fără 
cruţare să facă ce le va porunci lor. A întins apoi o masă şi le-a 
poruncit lor să aducă vasele întru care erau pietrele şi 
mărgăritarele; iar dacă le-au adus, au scos toate pietrele şi 
mărgăritarele şi le-au întins pe pânză; iar după ce le-au întins, a 
zis: «Oare pentru acestea mă lupt eu, primejduindu-mă şi cu 
marea? Dar trăgând o viaţa dureroasă ca aceasta, cele pământeşti, 
după puţin, murind eu, în lumea aceasta le voi lăsa, şi nimic nu voi 

lua dintr-însele; aruncaţi-le deci pe toate în mare». Şi îndată 
apucând şi el de masă cu feciorii, le-au azvârlit pe toate în noian. 
Iar corăbierii, văzând, s-au uimit, şi şi-au stricat sfatul pe care îl 
sfătuiseră asupra lui». 

Să pricepem dar fraţilor că, atunci când s-a pornit gândul lui, 
măcar că şi era şi prost [neiscusit] şi mirean, îndată a stricat 
împătimirea şi se făcu filosof în lucruri şi în cuvinte, şi aceasta 
pentru ca să dobândească această mică şi vremelnică viaţă. Dar 
oare noi, pentru porunca lui Hristos şi pentru Împărăţia Cerurilor, 
nu putem să răbdăm nici măcar o mică pagubă, nici fără mâhnire 
să o suferim? 

Deci dacă se cade să ne întristăm, pentru pierzarea celui ce 
ne-a păgubit să ne întristăm, şi nu pentru luarea banilor; că nu noi, 
ci acela este pătimind rău, prin strâmbătate scoţându-se pe sineşi 
din Împărăţia Cerurilor. Că nedrepții, zice, nu vor moşteni 
Împărăția lui Dumnezeu (I Cor. 6: 9), în vreme ce noi, prin paguba 
cea vremelnică, ne solim viaţa veşnică. Că bucurați-vă, zice, şi vă 
veseliti, că plata voastră multă este în ceruri (Luca 6: 23). 

Dar noi, lucrarea cea împotrivă o facem şi, nevrând să ne 
mâhnim pentru pierzarea mădularelor lui Hristos, şedem împletind 
gânduri împotriva fratelui pentru lucruri stricăcioase şi proaste şi 
vrednice de nimic. Căci Dumnezeu ne-a pus pe noi şi într-o 
rânduială a mădularelor întru credinţă, Cap având pe Hristos, 
precum zice Apostolul (cf. I Cor. 12: 12), că toate mădularele 
trupului, multe fiind, un trup este, iar Hristos este Cap al tuturor. 

Deci, când te va necăji fratele tău, socoteşte cum că mâna ta, 
sau ochiul tău, sau altceva din mădularele tale pătimeşte şi te 
necăjeşte. Că zice: Dacă pătimeşte un mădular, împreună-pătimesc 
toate mădularele, şi celelalte (cf. I Cor. 12: 26). Şi precum la 
trupul nostru, dacă oboseşte unul din mădulare, din durere adică 
ne împarte şi nouă, şi nu-l lepădăm pe el de la noi, nici nu-l tăiem 
fugind de durere, ba şi prea mare pagubă am socoti de ne-am lipsi 
de ceva din mădulare. 

Chiar şi nevrând, mai vârtos împreună-pătimind cu mădularul 
ce ne doare, în tot chipul spre tămăduirea lui ne sârguim, şi 
cinstita lui Hristos pecete pe dânsul punând-o, şi cu untdelemn 
sfânt ungându-l, poate că şi la doctori arătându-l, pe toate cele de 
trebuinţă le izvodim spre tămăduirea patimii. 

Deci, ca să se vindece mădularul cel bolnav, iar nouă să nu ne 
mai împartă din necazul lui, aşa suntem datori să gândim şi să 
facem pentru fraţii noştri. Că dacă cineva dintr-înşii ne va 
nedreptăţi vreodată pe noi, sau printr-alt chip ne va scârbi prin 
rânduiala vrăjmaşului celui de obşte - slobozindu-l Dumnezeu spre 
iscusirea noastră, ori spre îndreptarea vreunei patimi de-ale 


noastre -, suntem datori să ne mâhnim nu pentru paguba banilor şi 
nedreptatea suferită, ci pentru fratele cel ce a făcut nedreptatea, 
care mai vârtos s-a nedreptăţit foarte, precum am zis mai-nainte, 
pătimind cădere jalnică din Împărăţia Cerurilor. Pentru aceasta 
dar să ne mâhnim şi să plângem, şi lubitorului de oameni 
Dumnezeu fierbinte să ne rugăm pentru dânsul, ca să ierte 
necunoştinţa fratelui. 

Că aşa făcând, vom fi într-adevăr următori ai lui Hristos, Care 
Se ruga pentru cei ce-L răstigneau şi pe Părintele Il ruga ca să le 
ierte lor, făcându-Se nouă şi întru aceasta chip al nerăutăţii. Deci 
pe Acesta urmându-L, să iertăm fraţilor necunoştinţele cele spre 
noi, ca şi Acela să ne ierte nouă greşelile, şi părtaşi slavei Lui să ne 
arate şi moştenitori”. 

4. Povestit-a tot acela că a poruncit odată unui scriitor isteţ să 
scrie nişte cărţi. După ce le-a săvârşit, trimițând, mi-a zis mie: 
„lată, am isprăvit, orice socoteşti, trimite-mi şi apoi le ia”. Iar un 
frate, înştiinţându-se de acestea, ducându-se, ca de la mine la 
scriitor, dând preţul, le-a luat pe dânsele. Iar eu, neştiind cea 
făcută, am trimis un frate cu scrisoare împreună cu preţul ca să le 
ia pe ele. 

lar dacă s-a dus fratele, iar scriitorul a cunoscut că a fost 
batjocorit de cei ce au luat cărţile, tulburându-se, a zis: „Cu 
adevărat mă voi duce şi-l voi scârbi pe dânsul pentru acestea două, 
că m-a batjocorit şi că cele ce n-au fost ale lui le-a luat”. Iar eu, de 
aceasta înştiinţându-mă, trimițând, i-am arătat lui aşa: „Ştii, fratele 
meu, cărţile, pentru aceasta le-am agonisit, ca să ne învăţăm dintr- 
însele dragoste, smerenie, blândeţe. Iar dacă începutul agonisirii 
cărţilor este ceartă, nu voiesc să agonisesc carte, şi aşa numai să 
nu ne certăm, că, zice, robul Domnului, nu se cade să se certe (II 
Tim. 2: 24)”. 

5. Au mers tâlharii asupra unui isihast, şi, înainte simțind 
bătrânul, a strigat. Şi auzind vecinii lui, au ieşit şi au prins pe 
tâlhari şi i-a trimis la ighemon. Iar el i-a băgat pe dânşii în temniţă, 
şi, auzind fraţii, s-au mâhnit, zicând: „Inţelege pe cea dintâi 
vânzare, de unde se făcu, şi atunci vei vedea pe cea de-a doua; că 
de nu te-ai fi vândut mai întâi dinăuntru, adică speriindu-te din 
necredinţă, nu ai fi făcut a doua vânzare, adică dând pe hoţi în 
mâna dregătorului”. 

Şi citind bătrânul epistola lui Avva Pimen, sculându-se, a 
venit în cetate, măcar că nu ieşea de obicei din chilia lui, şi a scos 
pe hoţi din temniţă; că era vestit în latura aceea, şi i-a slobozit pe 
dânşii afară. 


VIII. A Sfântului Efrem 


De vei împrumuta ceva fratelui tău şi va zăbovi pentru darea 
înapoi, şi vrei să faci pomenire [de lucrul dat], o dată să grăieşti; 
că de multe ori se face uitare. Şi tu, de te vei împrumuta de la 
altul, şi acela, cucernic fiind, nu-ţi va face pomenire, tu, pentru 
frica lui Dumnezeu, să nu voieşti să-l lipseşti pe dânsul de ale lui, 
pentru că scris este: Nimănui cu nimic să nu-i fiti datori, fără 
numai să vă iubiţi unul pe altul (Rom. 13: 8). 


PRICINA A TREIZECI ŞI OPIA 


Se cuvine ca creştinul să nu-şi facă izbândire numai cu cei 
necredincioşi, ci şi cu îndelungă-răbdare să sufere nedreptățirea, 
şi cu nerăutate să-i ruşineze. 


I. A lui Grigorie Dialogul 


Un oarecare bărbat cucernic, pe nume Libertin, era al doilea 
în mănăstirea Sfântului Onorat, căruia îi era şi ucenic. Într-o zi, 
comisul goților, Dardas, împreună cu oastea, s-a întâlnit cu robul 
lui Dumnezeu. lar unii dintre oamenii lui, dându-l jos pe Libertin 
de pe calul pe care şedea, i-au luat calul. Iar el, răbdând cu osârdie 
paguba calului celui luat, şi biciul pe care-l ţinea dându-l acelora, 
le-a zis: „Luaţi-l şi pe acesta, ca să aveţi cu ce mâna acest 
dobitoc”; apoi s-a dat pe sineşi la rugăciune. Iar ei, mergând mai 
departe cale lungă, au ajuns la râul ce se cheamă Vulturnos. 

Şi, de aici, fiecare a început să-şi bată calul său cu teaca 
sabiei, iar cu pintenii să-l împungă; iar caii, fiind bătuţi astfel, 
răbdau ostenelile, iar să se mişte nu puteau; şi aşa, ei se temeau să 
se apropie de apa râului ca de o prăpastie de moarte. lar dacă 
după ce i-au bătut îndelung pe cai, ei au început să slăbească, unul 
dintre ei a zis: „Pentru greşeala pe care am făcut-o pe cale robului 
lui Dumnezeu pătimim acestea”. Şi îndată întorcându-se, au aflat 
pe Libertin la rugăciune, căruia i-au şi zis: „Scoală-te de-ţi ia 
calul”. Iar acela a răspuns, zicând: „Duceţi-vă cu bine, eu n-am 
trebuinţă de cal”. Iar ei, pogorându-se, l-au ridicat cu sila pe cal de 
unde îl pogorâseră, şi s-au dus. Iar apoi, iarăşi venind la râul de 
care mai-nainte caii lor nu se puteau apropia, aşa cu lesnire l-a 
trecut, de ca şi cum n-ar fi avut apă. 

Nu avem deci decât să ne minunăm de răbdarea dreptului, 
cum blând a suferit nedreptatea şi cum dreapta judecată a lui 
Dumnezeu a stricat fărădelegea, şi prin cele necuvântătoare pe cei 
cuvântători i-a înţelepţit, şi cum pe robul Său minunat l-a 
preaslăvit. 


II. Din viaţa Sfântului Marchian 


Marele Marchian, la miezul nopţii, când i se părea că nu e 
văzut de nimeni, obişnuia să meargă către un oarecare zaraf 
cunoscut pentru a schimba aur, de la care lua bani mulţi de aramă 
pe care să-i împartă săracilor, iar apoi se ducea de îndată. Iar 
zaraful, luând pricina nopţii pentru a lua dobândă, cumpănea 
galbenii cu cumpene nedrepte. Iar acela, nimic împotrivă grăind 


sau iscodind, pe faţă lăsa totul la conştiinţa celui ce cumpănea. 

Iar dacă aceasta începuse să se facă de multe ori, Marchian, 
prefăcându-se că nu pricepe, nu învinuia cu nimic pe zaraf, încât 
multă mirare îl cuprindea pe acesta, şi îndată iscodind ceasul şi 
văzând că era miezul nopţii, s-a plecat spre gând mai bun, iar 
prepusurile le avea apropiate de adevăr, cuviincioase vieţii lui 
Marchian. Şi chiar uneia din slugile sale (un copil) i-a poruncit să-i 
urmeze lui atunci când va ieşi, ca să ştie unde se duc banii aceluia, 
iar copilul îi urma. Iar fiindcă Dumnezeiescul bărbat a dat peste un 
mort sărac zăcând pe pat, luându-l în oarecare casă 
cârciumărească [tavernă], precum avea obiceiul, a spălat mortul şi 
l-a îmbrăcat, apoi şi sculându-l, precum am zis, l-a sărutat pe 
dânsul şi, culcându-l iarăşi, s-a dus. 

Văzând copilul acestea, s-a cuprins de înfiorare, şi le-a 
lămurit pe toate celui ce l-a trimis, şi, intrând într-însul pocăință 
pentru cele făcute cuviosului, s-a aflat pe sine că era prea fără 
dreptate, şi pentru aceasta şi plângea, şi era chinuit de conştiinţă. 
Pentru aceea, venind, dar, Sfântul către dânsul ca zaraful să-i mai 
schimbe galbeni, a căzut la picioarele aceluia şi-i mărturisea 
răutăţile, şi tot ce lăcomise îi dădea înapoi. 

Iată, dar, cum fapta bună poate isprăvi mai multe tăcând, mai 
vârtos decât poate mulţimea graiurilor; iar mustrările şi sfătuirile 
nu i-au folosit la nimic, întru aceştia intrând lucru lăudat şi 
linişticios [plin de împăciuire] şi, atingându-se prea ascuns de 
conştiinţa lor, mai buni i-au făcut, gătindu-i să se mute de sineşi 
către bine. Însă Marchian, zicând că nu s-a nedreptăţit cu nimic de 
cea dată şi de însuşi cel ce a dat, de aici înainte s-a depărtat de la 
ei, dar nu fugind de el ca de un oarecare rău. Şi nu numai că i-a 
dat simplu iertăciune, ci l-a mărturisit pe dânsul că-l are ca pe un 
preaiubit, dar fugind din vătămarea care vine din slava deşartă şi 
vrând ca niciunui om să i se facă cunoscute cele ale sale, 
păstrându-le pe acestea numai lui Dumnezeu singur. 


III. Din viaţa Sfântului Spiridon 


1. Venit-a odată oarecine la Sfântul Spiridon, vrând să 
cumpere capre din turmă, o sută la număr. Şi poruncindu-se de 
cuviosul ca mai întâi să se dea preţul şi apoi a se lua, el dând 
numai pentru cele nouăzeci şi nouă, pe al uneia l-a oprit, părându- 
i-se să amăgească într-aceasta simplitatea cea mult neiscoditoare a 
aceluia. Şi, de vreme ce intrară amândoi înăuntrul staulului, unul 
poruncea ca, pe cât preţ a dat, pe atât să ia, iar celălalt, nici aşa 
pricepând, mâna din staul o sută. 

Ia, una din capre, simțind ca o slugă bună că pe ea nu a 


vândut-o stăpânul, se ducea iute mai vârtos către staul; iar el a 
adus-o iarăşi, şi cu sila o trăgea obraznicul, iar aceasta minunat s-a 
făcut de două ori, ba şi de trei ori: capra adică se întorcea, iar el o 
trăgea cu mână iute şi suflet mânios. 

Ce este aşadar? Neisprăvind nimic nici aşa, a luat-o, a pus-o 
pe umere şi s-a dus; iar ea, aşa tare şi aspru zbierând, şi cu 
coarnele lovindu-l pe dânsul, şi în cap împungându-l, era limpede 
că îşi arăta sila, şi ca pe un lacom îl nenorocea pentru nedreptate, 
încât şi cei de faţă veneau în uimire, neputând asemui pricina. lar 
Marele, nevrând să-l mustre arătat, a zis încetişor către nedrept: 
„Vezi, fiule, că nu în zadar face dobitocul acestea, nici fără de 
socoteală se îngreuiază cu durerea, căci, uitând preţul acesteia, nu 
l-ai dat mai-nainte”. Atât de tare străpungându-se acela la inimă, i 
s-a suit în minte şi, venindu-şi în simţire, a mărturisit ceea ce a 
făcut şi cerea iertăciune. Dând apoi şi preţul aceleia, nu o mai avea 
pe dânsa împotrivindu-se şi zbierând, ci urma liniştită celorlalte. 
De aceea se şi zicea: „Marele, având multă smerenie, de fudulie 
curățată, lucru iubitor de Dumnezeu socotea să se ţină de 
episcopie, dar cu nimic mai prejos a avea grijă şi de păscătoarele 
sale”. 

2. Odată, într-una din nopţi, fără de vreme intrând nişte furi 
în ocoale, încercau să fure una din păscătoarele sale. Iar 
Dumnezeu, Cel ce se îngrijeşte de păstor, nici de cele păstorite de 
dânsul nu se lenevea, iar furilor aceia, cu legături nescăpate 
nevăzut prinşi fiind, li s-au legat mâinile, şi nicidecum nu se 
puteau slăbi ca să se ducă. 

lată că sosise ziua, şi necunoscând Marele ceea ce se făcuse, 
a venit către dânşii, şi, văzându-i cu mâinile legate înapoi, i-a 
slobozit cu rugăciunea din legături, şi mult sfătuindu-i, ca din 
osteneli drepte să-şi câştige cele de nevoie, le-a dat lor şi un 
berbec, „ca nu în zadar să privegheaţi, le zicea, glume grăind”. 

3. Incă şi un alt oarecare bărbat din Trimitunda, fiind stăpân 
al unei corăbii, şi pentru neguţătorie având trebuinţă de aur, a 
venit la Sfântul ca să ia de la el; iar el, împreună cu celelalte, şi 
poruncii acesteia împlinitor fiind, care zice că dinspre cel ce 
voieşte să se împrumute de la tine, nu întoarce faţa ta (cf. Matei 5: 
42), din puţinul ce era la dânsul, şi acela din trebuinţa cea de 
nevoie a episcopiei, a dat cu osârdie în mâna omului. Iar el, 
luându-l şi pe acela, şi mergerea cu corabia fiindu-i la îndemână, 
odată întors, a venit cu dobândă la Sfântul, plătindu-i datoria; iar 
el, nimic cerând, nici numărul socotindu-l - precum este obiceiul la 
cei mulţi -, a poruncit ca însuşi acela să se scoale şi să-l pună chiar 
în acel vas de unde şi mai-nainte îl luase. Şi atunci de lucrul cel 
bun şi fără grijă al împrumutului ruşinându-se, a pus acolo aurul, 


precum i s-a poruncit. lar după ce l-a silit iarăşi trebuinţa, aşa de-a 
gata lua, şi aşa fără vicleşug plătea, şi chipul acesta de multe ori 
făcându-se, a intrat în neguţător patimă de iubire de argint, şi s-a 
arătat cu necredinţă şi vicleşug către cel ce-l credea, şi adevărul l- 
a stricat; aflând slobozenia pricină de furtişag, s-a făţărnicit că 
pune datoria, însă, nimic punând, ci deşert vasul încuindu-l, s-a 
dus. 

Şi cheltuind aurul cu cheltuieli ce nu priveau către câştig, 
ajungând apoi la lipsă, şi-a adus aminte iarăşi de calea cea mai 
dinainte, şi la Marele venind, aurul pe care nu l-a pus, de ca şi cum 
l-ar fi pus îl căuta, iar de Sfântul nu era necunoscut furtişagul, însă 
aşa, cu blândeţe, a poruncit, după obicei, ca să meargă să ia, iar el, 
de ca şi cum n-ar fi făcut nimic stângaci şi neslobod, s-a dus să ia 
aurul ca şi cum acesta părea să fie acolo. Şi deschizând, a aflat 
vasul deşert, precum l-a şi lăsat, şi a vestit aceasta către Sfântul, 
părându-i-se că nu ştie, iar Sfântul i-a zis să caute cu de- 
amănuntul, zicând că: „De când ai pus tu, mâinile nimănui n-a luat 
datoria cea pusă de tine”. Iar acela s-a prefăcut iarăşi a cerca, dar 
cu neputinţă era să fie ceea ce cu adevărat n-a fost; şi făţărnicind 
necunoştinţă, a zis că nicidecum nimic n-a aflat. lar acel bun şi 
blând bărbat a zis: „O, iubitule, dacă cu adevărat ai fi pus, ai fi 
aflat cu lesnire ceea ce ai pus, iar dacă cumva a rămas la tine şi pe 
aceea o cauţi acum să o iei de la noi, să ştii că pe sineţi mai vârtos 
decât pe noi te-ai înşelat”. Aceasta auzind-o acela, şi mustrarea 
conştiinţei cea ascunsă împreună-ajutătoare având-o, nicidecum n- 
a putut-o suferi, ci îndată a căzut la pământ, şi, atingându-se de 
sfinţitele picioare ale aceluia, cerea iertăciune. lar el mai gata era 
a ierta decât acela a cere, şi a-l sfătui pe acela înainte, ca să nu 
poftească aşa cele străine, nici cu vicleşuguri şi cu minciuni să 
spurce conştiinţa. „Că lucrul cel câştigat, zicea, dintru unele ca 
acestea nu este dobândă, ci lămurită pagubă”. 


IV. Din viaţa Sfântului Eftimie cel Nou din Madit 


1. Pereţii bisericii celei din seama acestui Cuvios Eftimie, 
spărgându-se odată de oarecare furi de cele sfinte, şi sfintele 
odoare cele dintr-însa noaptea furându-se, dimineaţa, după ce s-au 
vădit lucrurile, s-a sculat tot satul spre cercarea răului şi, dându-se 
de veste peste tot, au fost prinşi tâlharii, care s-au şi dat în mâinile 
cetăţenilor, care fără de iertăciune [cruţare] se mâniau, căutând 
cazne noi asupra tâlharilor. 

Iar după ce i-a cunoscut pe dânşii Marele, aşa hotărându-se, 
trecând în mijloc, a zis: „Nu este bine, fiilor, să se aducă pedeapsă 
de la altul acestor spurcaţi fiind eu de faţă, căci necăjindu-mă mai 


cu dreptate decât toţi, şi ca cel ce însumi am pătimit şi paguba, de 
aceea fără de milă îi voi munci pe dânşii cu strâmbături, cu foame 
şi cu sete, câte puţin lipsindu-i de viaţă. Cele zise au părut drepte 
tuturor, şi luându-i pe dânşii acasă, şi, risipindu-se gloata, el i-a 
ospătat prieteneşte, cărora dându-le şi merinde, i-a slobozit apoi 
din legături şi le-a dat voie să se ducă oriunde vor voi. 

2. Încă şi altădată, când noaptea era cu totul lunoasă [cu lună 
plină], iar întunericul nu fără oprire se întindea peste sânurile 
pământului, acum, Marele, laudele cele de miezul nopţii dând lui 
Dumnezeu, şi casele cele de rugăciune înconjurându-le, precum îi 
era lui obiceiul, a văzut sub cerul senin doi bărbaţi dând iama 
jitniţelor cu grâu celor din pământ; pe unul dedesubt scurmând şi 
grâu în saci punând, iar pe celălalt deasupra, luând cele date şi 
punându-le întru-un loc unde se şi puteau ascunde. 

Iar după ce a aflat că Cuviosul se plimbă pe acolo, cel ce căra 
grâu, îndată fugind, s-a dus, iar pe celălalt l-a lăsat în groapă. Iar 
Dumnezeiescul Eftimie, socotind cumplit lucru a opri hrana 
săracilor, când pentru groaznica lipsă, pâinea se părea a fi ca 
aurul, a socotit cu cale să meargă la cel lăsat şi să împlinească 
slujba celui ce a fugit; iar acela dădea sus grâu, neştiind nimic din 
cele făcute, iar el îl ducea. Şi iată, scoțând grâu din destul, se 
osârduia acum să iasă. Iar Marele i-a zis şoptindu-i la ureche: „Dar 
brânza aceea, de ce să o lăsăm şi să ne ducem (arătând locul cu 
degetul)?”. Iar lui, pentru spaima cea vărsată peste dânsul, nici 
aşa nu i s-a vădit lucrul, şi a zis: „Dar de unde ştii tu?”. Iar Marele 
a zis: „Am auzit cu puţin mai-nainte pe episcop spunând”. Iar el, 
nici nu terminase acela bine de zis, îndată cercetând locul şi 
brânza nimerind-o, a luat cât a vrut, punând în mâinile Marelui. Şi 
ieşind acela, el i-a dat mâna, şi, cunoscându-l pe el cine este, se 
făcu cuprins de frică şi de ruşine; şi de ca şi cum ar fi îngheţat de 
frică, aşa se tăvălea la picioarele aceluia. Iar Marele îl mângâia pe 
dânsul cu blândeţe, şi, ridicându-l de la pământ, îl îmbrăţişa şi 
zicea: „Nu te mâhni, fiule, de ca şi cum ai fi cutezat ceva nou, că 
ale tale şi ale lui Dumnezeu sunt acestea; şi orice ai luat, nu de la 
străini, ci dintru ale tale ai luat, şi dacă vei voi, vino şi ia ce-ţi 
trebuie”. 

lar acela, aşa mângâindu-se, s-a dus, mult mirându-se de 
nerăutatea şi milostivirea Sfântului, povestind către toţi cea 
făcută. Iar la el, pentru multa bogăţie a faptei bune, întru nimic nu 
se judeca pentru acestea, socotind că adevăratul creştin trebuie să 
socotească averile sale de obşte ca ale tuturora şi nimic al său să 
nu aibă. lar acestea le lucrau întru dânsul dragostea şi le păzea 
fericita smerenie, trimiţându-le în pungile cele ce nu se învechesc. 


V. Din Pateric 


1. Un frate a întrebat pe Avva Pimen, zicând: „Ce înseamnă să 
se mânie cineva în deşert pe fratele său?”. Şi a răspuns stareţul: 
„Toată lăcomia'% cu care te va lăcomi pe tine fratele tău, şi tu te 
vei mânia pe dânsul, în deşert te vei mânia; măcar de ţi-ar scoate 
ochiul cel drept, sau ţi-ar tăia mâna ta cea dreaptă, nu eşti dator 
să te mânii pe dânsul; iar de te va despărţi pe tine de Dumnezeu, 
atunci să te mânii”. 

2. Zis-a un stareţ: „Cel ce se nedreptăţeşte de bunăvoie şi 
iartă aproapelui este după [urmează] firea lui lisus; iar cel ce nici 
nu nedreptăţeşte, nici nu se nedreptăţeşte, este după firea lui 
Adam; iar cel ce nedreptăţeşte sau cere camătă sau umblă cu 
vicleşug este după firea diavolului”. 

3. Se spunea despre Ghelasie că avea o carte al cărei preţ era 
optsprezece bani, şi era cuprinsă într-însa toată Scriptura cea 
Veche şi Nouă, şi stătea în biserică, ca, oricine din fraţi va voi să 
citească, să o găsească acolo. 

Voind un oarecare frate străin să meargă la stareţ, dacă a 
văzut-o, a poftit-o, şi, furând-o, a ieşit. Iar stareţul n-a pornit pe 
urma lui, măcar că a priceput ce a făcut. Iar acela, ducându-se în 
cetate, încerca să o vândă; şi aflând pe cel ce voia să o cumpere, a 
cerut un preţ de şaisprezece bani; iar cel ce voia să o cumpere i-a 
zis lui: „Dă-mi-o întâi să o cerc, iar după aceea îţi voi da preţul”. 
Iar el, luând-o, a dus-o la Avva Ghelasie să o cerce, spunându-i şi 
preţul ce l-a pus vânzătorul; iar stareţul, pipăind-o pe dânsa de ca 
şi cum n-ar fi cunoscut-o, a zis omului: „Cumpăr-o, că este bună şi 
vrednică de preţul pe care l-a zis”. Iar întorcându-se acela către 
vânzător, a zis într-alt fel, nu după cum a zis stareţul; că a zis: 
„lată, am arătat cartea lui Avva Ghelasie şi mi-a zis că o faci de 
mult preţ, şi că nu este vrednică”. Iar acela, auzind, a zis: „Nu ţi-a 
mai zis stareţul şi altceva?”. Răspuns-a omul: „Nu”. Iar el, 
umilindu-se de nerăutatea bătrânului, a zis omului: „Nu voiesc să o 
vând pe dânsa!”. Şi luând cartea, a venit la stareţ pocăindu-se, şi-l 
ruga să o primească, iar bătrânul nu voia să o ia. Şi i-a zis fratele: 
„De nu o vei lua, nu voi avea odihnă!”. Zis-a stareţul: „Dacă nu te 
odihneşti, iată, o primesc”. Şi a rămas fratele acela până la 
sfârşitul lui folosindu-se de lucrarea bătrânului. 

4. Prădându-se Avva Evprepie, căra şi el împreună cu cei ce-l 
prădau pe dânsul; iar după ce au scos toate din chilia lui, toiagul 
unuia dintre tâlhari a rămas în chilia bătrânului, pe care, dacă l-a 
văzut bătrânul, s-a îngreuiat; şi, luându-l, alerga ca să-l dea lor şi 

pe acela, iar ei, nevrând să-l primească pentru că se grăbeau să se 
depărteze de loc, ajungând bătrânul pe oarecare mergând pe acea 
cale, le-a dat lor toiagul, poftindu-i ca să-l dea pe dânsul acelora. 

5. Venit-au odată la Avva Theodor trei tâlhari: doi îl ţineau, 
iar unul îi lua lucrurile. Iar după ce le-au scos pe toate, şi cărţile, 
voia să-i ia şi rasa pe care bătrânul o purta la biserică. Zisu-le-a 
lor: „Aceasta lăsaţi-o!”. Iar ei nu voiau; şi scuturându-şi mâinile 
sale, îi trânti pe cei doi; iar ei, văzând aceasta, s-au temut. Iar 
stareţul le-a zis lor: „Să nu vă spăimântaţi de nimic, ci face-ţi-le pe 
dânsele în patru părţi, şi luaţi trei părţi, iar una lăsaţi-o”. Iar 
aceasta o zicea ca să-şi ia partea sa, rasa cea de biserică. 

6. Se spunea despre Avva loan Persanul că, venind asupra lui 
tâlharii, le-a adus spălătoare, şi îi poftea să le spele picioarele; iar 
aceia, ruşinându-se, pocăindu-se s-au dus. 

7. Avva Macarie, întorcându-se într-o zi în chilie, a aflat pe un 
om care avea dobitoc şi fura trebuinţele lui. Şi stând şi el ca un 
străin lângă cel ce fura, încărca dobitocul împreună cu el, şi cu 
multă liniştire îl petrecea pe dânsul, zicând: „N-am adus nimic în 
lume, şi arătat e că nici nu pot să aduc ceva; Domnul a dat, 
precum însuşi a voit, aşa s-a făcut; binecuvântat este Domnul de 
toate!” 

8. lar altădată, nefiind el acolo, a intrat un tâlhar în chilia lui. 
Apoi, întorcându-se bătrânul, a aflat pe tâlhar furând lucrurile lui 
şi încărcându-le pe cămilă. Şi venind şi el în chilie, lua şi el din 
calabalâcuri şi încărca împreună cu tâlharul pe cămilă; iar după ce 
le-a pus pe toate pe cămilă, a început tâlharul s-o bată cu mâna să 
se scoale, iar ea nu se scula; şi văzând Sfântul Macarie aceasta, a 
aflat o covăţică şi, scoţând-o, a pus-o pe cămilă, zicând: „Frate, 
aceasta caută cămila”. Şi lovind-o pe ea bătrânul cu piciorul, a zis: 
„Scoală!”. Şi îndată s-a sculat şi a mers puţin, pentru cuvântul lui, 
şi iarăşi s-a culcat, până ce n-a ridicat de pe dânsa toate 
calabalâcurile, şi, ruşinându-se tâlharul, s-a dus neluând nimic. 

9. Venit-au tâlharii odată în chilia unui bătrân şi i-au zis lui: 
„Am venit să luăm toate din chilia ta”. Iar el a zis: „Oricâte socotiți, 
fiilor, luaţi”. Şi au luat toate cele ce le-au găsit în chilie şi s-au dus; 
dar au uitat un sac care stătea spânzurat acolo. Şi luându-l 
bătrânul, alerga în urma lor, strigând şi zicând: „Fiilor, luaţi ce aţi 
uitat în chilia voastră!”. lar ei, mirându-se de nerăutatea 
bătrânului, au întors în chilia lui toate câte au luat; şi s-au căit, 
zicând unii către alţii: „Cu adevărat, omul lui Dumnezeu este 
acesta”. 

10. Povestit-au oarecare că nişte filosofi au voit odată să 
ispitească pe monahi; şi trecea oarecine bine-îmbrăcat şi i-au zis 
lui: „Tu, vino încoace”. Iar el, mâniindu-se, i-a ocărât pe dânşii. 


Trecând apoi acela, a venit un altul, un oarecare monah libian; şi i- 
au zis lui aceia: „Hei, tu, monahule, bătrânule rău, vino încoace”; 
iar el cu sârguinţă s-a dus; iar ei i-au dat lui o palmă; şi el a întors 
îndată şi celălalt obraz. Iar ei, mirându-se, s-au închinat lui, zicând: 
„Cu adevărat, iată monah!”. Şi punându-l să şadă în mijlocul lor, l- 
au întrebat, zicând: „Ce faceţi voi mai mult decât noi în pustie? 
Postiţi? Şi noi postim. Privegheaţi? Şi noi priveghem, şi orice 
faceţi, şi noi facem. Deci ce faceţi voi mai mult şezând în pustie?”. 
Răspuns-a lor bătrânul: „Noi nădăjduim întru darul lui Dumnezeu 
şi mintea o păzim”. Zis-au aceia: „Noi pe aceasta nu o putem 
păzi...”. Şi folosindu-se, l-au slobozit pe dânsul. 

11. Erau doi călugări locuind într-un loc, şi a mers la dânşii 
un stareţ ca să-i ispitească; şi a luat un toiag cu care a început să 
sfărâme verdeţurile unuia; şi văzând fratele, a stat ascuns până 
când le-a sfărâmat pe toate; şi rămânând numai o rădăcină, a zis 
către bătrân: „Avva, de vei voi, las-o pe dânsa ca să o fierb şi să 
gustăm împreună; şi a făcut bătrânul metanii fratelui, zicând: 
„Pentru nerăutatea ta, se va odihni peste tine Duhul Sfânt, frate!” 

12. Povestit-a Fericitul Zosima despre un stareţ, zicând: 
„Fiind eu încă în mănăstire în Tir'%, a venit la noi un stareţ 
îmbunătăţit. 

Apoi, dacă am citit în cuvintele bătrânilor [Patericul] (căci 
acesta ne era nouă obiceiul, să le citim pe ele întotdeauna), am 
ajuns la povestirea despre acel stareţ căruia, venind tâlharii, i-au 
luat toate şi s-au dus, lăsând un sac, pe care, zicea, luându-l 
stareţul, a gonit în urma lor, strigând şi zicând: «Fiilor, luaţi ce aţi 
uitat în chilia voastră». Iar ei, mirându-se de nerăutatea lui, toate 
câte le-au luat din chilia lui, iarăşi le-au întors. Deci, după ce am 
citit povestirea aceasta, mi-a zis mie bătrânul cel ce venise la noi: 
«Foarte m-a folosit această povestire». Iar eu, rugându-l pe dânsul 
ca să-mi spună ce folos a aflat dintru aceasta, a zis bătrânul: 
«Odată, zice, petrecând în locurile de pe lângă Iordan, am citit şi 
eu povestirea aceasta, şi, minunându-mă de bătrânul pentru 
nerăutatea şi blândeţile lui, ziceam către Dumnezeu: «Doamne, 
Cel ce m-ai învrednicit să vin în schima acestor sfinţi bătrâni, 
învredniceşte-mă să merg şi pe urma acestora, şi să călătoresc pe 
aceeaşi cale pe care au călătorit şi ei, povăţuiţi fiind de darul 
Tău!». Acestea rugându-mă lui Dumnezeu, şi având întru sine 
această dorire, două zile trecând, cum şedeam în chilie, am simţit 
pe oarecare apropiindu-se de chilie, care, şi stând lângă uşă, au 
ciocănit. Iar eu, cunoscând că sunt tâlhari, am zis întru sinemi: 
«Mulțumită lui Dumnezeu, iată o vreme de a arăta rodul doririi!». 


1% Tir, veche cetate din Siria. 


Şi, deschizând, i-am primit pe dânşii cu faţă veselă; şi aprinzând 
candela, am început să le arăt lucrurile, zicând către dânşii: «Nu 
vă tulburaţi, că cred Domnului că nu voi ascunde nimic de voi». lar 
ei mi-au zis: «Ai aur?>. Şi am răspuns lor: «Da, am trei bani»; şi am 
deschis vasul înaintea lor. Şi luându-i, precum şi toate 
calabalâcurile, s-au dus cu pace. 

Iar eu, zicea Fericitul Zosima, glumind, am zis către bătrânul: 
«Dar după aceasta ce-a fost? Oare s-au întors ca la bătrânul cel 
mai-nainte de noi?». Şi a răspuns îndată: «Să nu dea Dumnezeu, că 
nici n-am voit aceasta, adică să se întoarcă». Deci vezi, zice, ce 
sporire şi slavă întru Dumnezeu i-a dat lui dorirea şi gătirea lui, că 
nu numai că nu s-a scârbit pentru luarea tuturor celor ce le avea, 
ci s-a şi bucurat, ca cel ce de prea mare dar cu adevărat s-a 
învrednicit”. 

13. Alt stareţ, trebuindu-i haină, s-a dus în târg şi a cumpărat 
de un ban şi puţintele parale. Şi luând haina, a pus-o şi şedea pe 
ea, şi dând banul vânzătorului, număra şi paralele pe o lespede ce 
zăcea acolo; şi venind cineva pe dinapoi, trăgea de haină voind să 
o fure pe ea. Şi simțind bătrânul că oarecine trage haina, s-a 
ridicat puţin - de ca şi cum voia să se depărteze de acolo ca să 
pună paralele -, până ce ce-l ce trăgea haina a reuşit să o ia şi să 
se ducă, şi aşa bătrânul, plătind tot preţul, s-a dus, neluând nimic. 

Şi a zis Fericitul Zosima: „Deşi haina aceea nu era de mare 
preţ, voinţa lui cea bună a fost mare. Căci având haina, era ca şi 
cum n-ar fi avut-o, iar când a pierdut-o, a rămas netulburat”. 


PRICINA A TREIZECI ŞI NOUA 


Că celor ce rabaă strâmbătate cu mulțumită, şi nu-şi izbândesc 
loruşi'S”, Dumnezeu Se face izbânditor, şi de multe ori cu mai mari 
le răsplăteşte decât cele prin care s-au nedreptăţit. 


I. Din viaţa Sfântului loan Milostivul 


Pe minunatul loan, pentru mărimea darului voirii şi a mâinii, 
pizmuindu-l vicleanul diavol, a vârât gând rău în Patriciul!66 
Nichita, care, deşi îi era prieten foarte apropiat, era oarecum 
nevrednic de a zice sau a gândi ceva despre fapta lui bună. Şi 
apropiindu-se de Fericitul, a zis: „Impărăteştei mâini, o, stăpâne, 
mulţi bani îi trebuie, spre treburile cele de nevoie ale împărăției în 
toate ceasurile cheltuind. Vezi, dar, şi singur că treburile 
împărăției foarte au stat întru strâmtorare; deci, pentru aceasta, 
cuviincios este ca pe cele în zadar şi de nicio treabă cheltuite de 
tine, să se aducă în cămara norodului”. 

Iar el, cu nimic dinspre dânsul tulburându-se, a zis: „Nu este 
drept ca cele afierosite Împăratului ceresc să se scoată pentru cel 
pământesc; oare aceasta n-ar însemna vădită furare de cele sfinte 
şi nu mic păcat spre Dumnezeu? lar dacă ţie ţi s-a părut să faci 
aşa, iată, luând toate ale bisericii, fă după voia ta, dacă din 
socoteala aceasta nu te mustră niciun cuvânt, căci, cu voirea mea, 
niciun ban din cele ce sunt nu voi scoate”. Şi, nu ştiu cum, 
nesfiindu-se de nimic acel minunat bărbat, a chemat pe cei ce-i 
urmau şi le-a poruncit să ia banii, lăsând Patriarhului nimic mai 
mult decât o sută de litre de aur. 

Iar când se pogorau cei ce duceau banii, s-au întâlnit cu unii 
care se suiau la Patriarh, aducând borcane de miere, dintre care 
pe unele era scris „de cea dintâi!%”, iar pe altele, „neafumată!””. 
Iar dacă le-a văzut Patrichie pe acelea, şi scrierea cum era a citit- 
o, a vestit Patriarhului să-i trimită şi lui unul din borcane. Iar celui 
ce i s-au încredinţat acelea, precum le este lor obiceiul, cercare 
făcând, şi aflând şi de minunea cea făcută întru dânsele, a făcut-o 
cunoscută Fericitului, cum că toate sunt pline de aur şi unul dintr- 
însele a trimis îndată lui Patriciului, anume cel care avea scriere 
„miere de cea dintâi”. 

Iar aceluia i-a trimis şi scrisoare, care avea o putere de acest 
fel: „Domnul Cel ce a zis: Nu te voi lăsa, nu te voi părăsi (Evr. 13: 
5), Însuşi nemincinos fiind, şi acum pentru banii cei ce i-a luat 
mărirea ta, a dat alţii în loc. Şi-ţi va arăta ţie şi borcanul cel trimis 
acum, unul dintru acelea fiind. Deci să ştii cu de-amănuntul că pe 
Dumnezeu, Cel ce dă hrană şi suflare tuturor, un om stricăcios 
niciodată nu-L va putea strâmtora”. Şi a poruncit şi celor ce au dus 
borcanul, cu martori a-l deschide înaintea feţei lui Patrichie şi a-i 
vesti lui cum că şi celelalte toate câte au văzut, aşa se află; şi pline 
de aur sunt. Şi aflându-l ospătându-se, i-a dat lui în mână 
trimiterea, arătându-i borcanul, pe care dacă l-a văzut, a zis: „Cu 
adevărat, amărât [supărat] este pe mine stăpânul, de vreme ce mi- 
a trimis numai unul”; însă slugile, precum le era lor poruncit, 
înaintea feţei lui deschizând borcanul, şi banii deşertându-i, de aur 
a fi pline şi celelalte asemenea îi vestea. Iar după ce, şi scrisoarea 
citind-o, „a aflat că omul” nu poate să-l strâmtoreze pe Dumnezeu, 
sfiindu-se de aceasta şi de frică umplându-se - că grabnic este 
sufletul cel blagorodnic şi iubitor de faptă bună spre pocăință 
lucrului celui nu bine făcut -, a strigat: „Viu este Domnul, nici 
smeritul Nichita nu va suferi să se ispitească ca să strâmtoreze pe 
acela”. 

Deci îndată sculându-se, şi banii bisericii cât adică a luat 
întorcând, încă şi acel borcan trimis, dar şi de la sine adăugând 
trei sute de litre de aur, s-a suit la Patriarh, cerând iertăciune 
pentru nechiteală, iar el, cu bucurie primindu-l, nici imputare, nici 
ceva din cele întristăcioase n-a grăit către dânsul, ci mai vârtos cu 
cuvinte mângâietoare de suflet şi cu sfătuiri duhovniceşti 
întărindu-l, l-a trimis. Şi dintru aceea, aşa cu prieteşug unul cu 
altul s-au legat, încât l-a făcut pe Patriarh şi naş al copiilor săi. 


II. A lui Avva Marcu 


Cel ce este nedreptăţit de cineva, şi nu cere cele 
trebuincioase de la cel ce-l nedreptăţeşte, din acea parte crede lui 
Hristos, şi în veacul acesta ia însutit, iar în cel ce va să fie va 
moşteni viaţă veşnică. 


III. Din Pateric 


1. Lăsatu-s-a odată lui Avva Ghelasie de la un stareţ oarecare, 
şi acela împrejurul Nicopolei locuind, chilia şi moşia dimprejurul 
ei. Iar un plugar al lui Vacat, cel ce era atunci fruntaş în Nicopole, 
fiind rudenie a stareţului celui adormit, venind la Vacat, îl ruga să 
ia moşia aceea, că i se părea cum că i s-ar fi cuvenit după lege. Iar 


Vacat l-a poftit ca mai întâi să dea moşia plugarului, iar fiindcă nu 
s-a plecat (căci Ghelasie se cucernicea să nu dea chilie 
călugărească unui om mirean), Vacat se ispitea să o ia şi cu sila. Şi 
pândind dobitoacele pe care Ghelasie le pusese să aducă măslinele 
rodite de moşia cea lăsată lui, pe acelea încărcate, smulgându-le 
cu sila, le-a băgat în casa sa, iar povara, toată luând-o, dobitoacele 
şi pe cei ce le duceau le-a slobozit deşarte şi cu ocară. 

Iar fericitul bătrân n-a luat nimic din rodul acela, dar de 
stăpânirea moşiei nu se da în lături, pentru pricina cea mai-nainte 
zisă. lar Vacat, înfierbântându-se cu mânie asupra stareţului, a voit 
să uneltească pâră împotriva lui; şi fiind chemat la alte trebuinţe, a 
purces la Constantinopol. Şi călătorind pe uscat, a voit să meargă 
şi la Sfântul Simeon cel din Staul [Stâlpnicul], şi rugăciunile să le 
dobândească spre merinde, că auzise despre dânsul şi poftea să-l 
vadă. Şi apropiindu-se el, şi văzându-l de sus de pe stâlp Fericitul 
Simeon, l-a întrebat: „De unde eşti şi unde mergi?”. Iar el a zis: 
„Sunt din Palestina, şi merg în Constantinopol”. Iar Sfântul a zis 
către dânsul: „Şi pentru ce?”. Zis-a Vacat: „Pentru multe trebuinţe, 
şi nădăjduiesc la ajutorul sfinţiei tale, ca să mă întorc iarăşi şi să 
mă închin sfintelor tale urme”. Zis-a lui Marele: „Nu vrei să spui, 
deznădâjduitule al oamenilor, că asupra omului lui Dumnezeu te 
sui, şi că ascunzi fărădelegea? Dar nu vei spori, şi nici casa ta nu o 
vei vedea. Deci, de te pleci sfatului meu, iată, porneşte de aici şi te 
pocăieşte lui, poate cumva vei ajunge acolo viu”. 

Şi îndată prinzându-se de fierbinţeală, şi de cei împreună cu 
dânsul în căruţă [lectică] punându-se, se silea să ajungă în 
Nicopole, şi mergând la Virit!”!, s-a săvârşit din viaţă, neajungând 
la Nicopole, nici casa sa neputând să o vadă, după prorocia 
Sfântului. 

2. Fericitul Pior, lucrând la seceră la oarecine, i-a adus 
aminte ca să-i dea plată; iar acela nevrând, s-a întors în mănăstire. 
Şi, fiind iarăşi chemat, s-a întors în anul viitor; şi ducându-se acolo, 
şi cu osârdie secerând şi lucrând, fiindcă nimic n-a luat de la om, s- 
a întors în mănăstire. Aşijderea încă lucrând şi întru celălalt an şi 
nimic luând, s-a dus. 

lar Domnul, certând casa omului aceluia cu primejdii şi cu 
boli multe, adunând omul plata, înconjura mănăstirile căutând pe 
bătrânul, şi, abia putând să-l afle, a căzut la picioarele lui şi cerea 
iertăciune, dând împreună şi cuvenita plată pentru osteneala celor 
trei ani, şi zicând: „Mie Domnul mi-a răsplătit!”. Iar el n-a voit să o 
ia, ci i-a poruncit să o dea preotului la biserică. 

3. Un frate a făcut o cheie cu care deschidea chilia unuia din 

bătrâni, căruia îi lua paralele!?. Iar bătrânul a scris o hârtie, 
zicând: „Doamne frate, oricare eşti, fă pomană şi-mi lasă jumătate 
spre trebuinţa mea!”. Şi făcând paralele două părţi, a pus hârtia. 
Iar el iar intrând, şi rupând hârtia, a luat tot. Apoi, bolnăvindu-se 
el după doi ani şi de moarte apropiindu-se, sufletul lui petrecea 
chinuindu-se îndelung şi neieşind; atunci, trimițând, a chemat pe 
bătrân şi i-a zis: „Roagă-te pentru mine, părinte, că eu eram cel 
care îţi furam paralele tale”. Şi a zis bătrânul: „Pentru ce nu ai 
spus degrabă?”. Şi rugându-se el îndată, acela şi-a dat duhul. 

PRICINA A PATRUZECEA 


Că se cade să-i iubim şi pe vrăjmaşi, ca pe cei ce mult ne folosesc, 
şi să le facem bine, şi să ne rugăm pentru mântuirea lor. 


I. Din mucenicia Sfântului Mucenic Mina şi a celor 
dimpreună cu dânsul 


Cu multă îndrăzneală Sfântul Mucenic Mina cu puterea lui 
Hristos vorbind cu Ermoghen, care şedea atunci înainte ca 
judecător şi chinuitor, şi adeverind cum că el poate să le facă pe 
toate cu numele şi chemarea Aceluia, şi boli cumplite, şi patimi 
netămăduite, şi celelalte, pe care numai singur lui Dumnezeu li 
este cu putinţă să le vindece, martori ai celor zise înainte punând 
pe norodul ce sta de faţă, eparhul a zis către dânsul: „Îndată te voi 
arăta bârfind şi lăudându-te în deşert! Când eu voi tăia sau arde 
oarecare mădulare ale tale, Hristos, Căruia tu I te închini, nu le va 
putea pune la loc, deci cum oare te vei arăta dând pe acestea 
altora împreună cu adevărul, pe care nu eşti în stare a ţi le dărui 
nici ţie însuţi?”. Sfântul a zis: „Mă rog să iau întru mine cercare de 
la Hristos, eparhe, că mă nădăjduiesc cum că, de îndată ce te vei 
dezbrăca de dregătoria cu care acum eşti înconjurat, şi tu te vei 
arăta ca unul din cei stăpâniţi de Hristos”. 

Iar eparhul, căutând a-şi izbândi mânia, şi nădăjduind ca şi pe 
Sfântul să-l vădească pentru cele ce a zis înaintea tuturor, a 
poruncit ca toată carnea şalelor picioarelor lui sub care stau 
amândouă tălpile să o despoaie cu cuțite, şi aşa, pe oasele cele 
goale, să stea către întrebările lor cele despre Dumnezeu, aşa ca, 
cu urgia durerilor la inimă lovindu-se, către răspunsurile şi 
dezlegările celor puse înainte”? cu lesnire să se împiedice. Deci 
fără de milă tăindu-i-se Sfântului carnea cu cuțite, şi toată vâna!” 
ce era împrejur împreună dezbrăcându-i-se, smulgându-se şi ceea 
ce ocârmuia mişcarea vinelor, a suspinat puţin, darul dându-se 
cumva în lături şi ispitind pe nevoitor, dar dându-i lui pricini de 
cununi, căci, vădit fiind că cununile sunt roadele durerilor, râbda 
împotriva durerilor. 

Iar după ce a fost lăsat din munci, îndată sărind Sfântul, a 
stat drept pe oasele goale: „Piciorul meu a stat întru dreptate, 
cântând: În biserici te voi binecuvânta, Doamne (Ps. 25: 12), iar de 
pretutindeni din şalele lui curgea mulţime de sânge, iar el avea 
faţa luminată şi întinerind sufletul către primejdii. 

Şi îndată priveliştea suna de biruinţă; eparhul, vrând deodată 

împreună să scape de mustrări şi pe împotrivă nevoitor să-l pună 
fără arme şi lesne nelucrător sub mâna lui să se facă, îndată a 
poruncit dintru chiar gâtlejul lui să se taie limba Mucenicului. lar 
Sfântul a zis: „Deşi-mi vei putea stinge şi luminile ochilor mei, nici 
aşa nu mă voi poticni, că legea lui Hristos este lumină picioarelor 
mele. Şi, îndrăznesc să zic, că dacă voi lepăda eu limba, atunci tu 
vei lua limbă, cu mare glas cântând măririle lui Hristos”; care 
lucru se şi făcu mai pe urmă, precum a prorocit Sfântul. Şi de la 
Hristos, şi picioarele, şi limba, iarăşi înapoi luându-le, ca cum ai 
zice!”5, şi ieşind în cealaltă zi în privelişte, aşa întreg a avut şi pe 
însuşi eparhul crezând şi cu dânsul împărtăşindu-se din mucenicie. 


II. Povestirea călătoriilor Apostolului Petru, cea scrisă 
de Sfântul Climent!”6 


Pentru cercarea cea pentru iubirea de oameni, încă 
nedumerindu-mă eu, Climent, către Apostolul Petru, şi cerând să 
aflu cu ce fapte poate să fie cineva iubitor de oameni, răspuns-a 
acela: „lubitor de oameni este cel care şi către vrăjmaşi se poartă 
blând şi cu facere de bine. Că înţelegem că iubirea de oameni se 
alcătuieşte din două părţi, din care o parte este milostenia, iar 
cealaltă, dragostea către aproapele. Iar aproapele omului este tot 
omul, că om este şi cel bun, şi cel rău, şi vrăjmaşul, şi prietenul. 
Deci se cuvine ca cel ce se nevoieşte către iubirea de oameni, să 
fie următor lui Dumnezeu, făcând bine şi celor drepţi, şi celor 
nedrepţi, precum Dumnezeu Însuşi în lumea cea de acum dă 
tuturor şi soarele, şi ploile. Iar de voieşti să faci bine celor buni, iar 
pe cei răi să-i munceşti, să ştii că te apuci să faci lucrul 
judecătorilor”. 

Iar eu am zis: „Dar oare şi Dumnezeu, când vrea să judece, nu 
este iubitor de oameni?” 

Şi Petru a zis: „Impotrivă zici, că, de vreme ce judecă, este 
iubitor de oameni; că iubind şi miluind pe cei nedreptăţiţi, 
munceşte pe cei ce au făcut strâmbătate”. 

Iar eu am zis: „Deci, dar, dacă şi eu celor buni le fac bine, iar 
celor ce fac strâmbătate, pentru că au nedreptăţit oameni, îi 
muncesc, sunt iubitor de oameni?” 

Şi Petru a răspuns: „Dacă ţi-ai luat ţie şi stăpânirea de a 
judeca, având pentru aceasta înainte-cunoştinţa, drept ai făcut 
judecând prin luarea stăpânirii”. 

Iar eu am zis: „Drept ai zis şi adevărat; că cu neputinţă este 

15 Trad. lit. Altfel spus: degrabă, într-o clipeală. 

ca cineva, neavând mai-nainte cunoştinţă, să judece drept; că, 
uneori, unii se arată buni, lucrând nelegiuiri ascunse, iar alteori, 
din clevetirea vrăjmaşilor, cei buni sunt socotiți răi. Dar şi având 
cineva stăpânire de a cerceta, a munci şi a judeca, nici aşa nu va 
putea negregşit să judece drept. Că unii, ucigaşi fiind, apoi chinurile 
suferindu-le, s-au slobozit ca nişte nevinovaţi; alţii iarăşi, 
nevinovaţi fiind, chinurile nesuferindu-le, şi pentru aceasta minţind 
despre ei, au fost munciţi ca nişte vinovaţi”. 

Iar Petru a zis: „Deci, dar, este de trebuinţă ca cel ce se ţine 
de fapta bună, precum a zis Hristos, pe vrăjmaşi îi iubeşte, şi chiar 
se şi roagă pentru dânşii; pe cei ce-i iau în batjocură îi 
binecuvântează, şi pe cei ce-i prigonesc îi iartă şi aşa cu dinadinsul 
va fi iubitor al poruncilor - prin dragostea cea către aproapele 
toate păcatele i se vor ierta, şi aşa se va duce din viaţă. lar dacă se 
va încredința cineva cum că vrăjmaşii, vremelnic necăjind pe cei 
pe care îi urăsc, se fac lor pricinuitori ai izbăvirii de munca cea 
veşnică, ca pe nişte făcători de bine îi va iubi pe dânşii. Altfel, cu 
neputinţă este să împlinească cineva o poruncă ca aceasta, de n-ar 
iubi foarte pe Dumnezeu şi cu frica Acestuia pedepsindu-se mai- 
nainte. Că zice: Inceputul înţelepciunii este frica Domnului (Pilde 
10: 7). 

Deci întru frica Aceluia învăţându-se cineva, întru dragoste va 
veni negreşit, şi aşa va avea pe aproapele ca pe sine”. Şi mi-a zis 
mie: „Nu ţi se pare că, doi împărați, vrăjmaşi fiind, având ţările 
despărțite, oricine din supuşi, de ar fi prins de una din părţi şi ar fi 
dat astfel la moarte, dacă cineva îl va slobozi din caznă cu bătaie, 
şi nu cu moarte, nu se arată astfel că cel ce l-a slobozit este iubitor 
de oameni?” 

Iar eu am zis: „Ba încă foarte”. 

Şi Petru: „Dar ce? Dacă însuşi acesta va şi fura ceva al 
aceluia, sau alt străin, şi întru aceea se va prinde, una sau îndoit 
va da, fiind dator a da împătrit, sau chiar va fi omorât, ca cel ce s-a 
prins în hotarele potrivnicului, nu ţi se pare că cel ce a luat îndoit 
şi l-a slobozit pe dânsul de la moarte este iubitor de oameni?” 

Şi eu am zis: „Acum m-ai încredinţat că cei ce nedreptăţesc ei 
singuri se nedreptăţesc, iar cei nedreptăţiţi mai vârtos iau câştig; 
şi, pentru aceasta, cei ce fac nedreptate mai vârtos pe eişi s-au 
vătămat, iar celor ce le-au făcut strâmbătate, le-au câştigat folos. 
Iar celor ce li se pare că sunt nedreptăţiţi, mai vârtos ei sunt cei ce 
nedreptăţesc, dar, măcar că se folosesc de la aceia, cele asemenea 
lor nu le răsplătesc”. 

lar Petru: „Dar nu de la cei ce ispitesc, ci de la socoteala 
celor ce le primesc pe acestea”. 

Şi lăudând eu cele zise, am zis către Petru: „Dar, o, domnul 


meu, lămureşte-mi acest cuvânt, pe care ai apucat să-l zici mai- 
nainte, adică cum spre iertarea păcatelor pătimim nedreptăţile şi 
patimile”. 

Iar Petru: „Aşa este, căci cu câte agonisim noi, oamenii, tot 
mai mult poftim, zic ori haine, ori bucate ori altele, negreşit nu 
bine făcând le agonisim, pentru că, dacă voieşte cineva să trăiască 
cu dreptul, se cuvine să nu aibă nimic. Că, dacă agoniselile ştiu să 
pricinuiască greşeli celor ce le au, lipsa acestora, oricum ar fi, este 
uşurare de păcate, pentru aceea, dintru multa iubire de oameni a 
lui Dumnezeu, se aduc pedepse asupra celor ce nu viețuiesc după 
plăcerea lui Dumnezeu, pentru ca, pentru iubirea de Dumnezeu 
răbdând cât de cât cazne vremelnice, de muncile cele veşnice să se 
izbăvească”. 


III. Din mucenicia Sfântului Longhin Sutaşul 


Primind Pilat o scrisoare de la Cezarul, ce hotăra moarte 
asupra lui Longhin pentru credinţa în Hristos, îndată a dat-o 
precum era în mâna iudeilor, şi către uciderea Fericitului 
osârduitor pe osârduitori a trimis. lar ei, ajungând în hotarul 
Capadocienilor şi înştiinţându-se că Longhin se nevoieşte cu viaţă 
simplă într-una din ţarinile părinteşti, îndată au ajuns în țarină, şi 
s-au adunat în cuvinte cu Longhin, neştiind că acela este cel 
pentru care au suferit ostenelile cele lungi şi călătoria au săvârşit, 
drept aceea pe însuşi acela l-au întrebat cine este Longhin. Iar 
Duhul Sfânt pe toate i le făcuse lui Longhin cunoscute în ceasul 
acela, iar el, întorcându-se încetişor către dânşii, a zis cu glas 
blând şi iubitor de oameni: „Veniţi după mine, şi eu vă voi arăta pe 
cel căutat”. 

Deci, atunci, veselindu-se Fericitul întru sineşi şi de mai- 
nainte îndulcindu-se de dulceaţa cea viitoare, şi mai-nainte de 
mucenicie moartea mucenicească sărutând-o, unele ca acestea le 
vorbea către sineşi: „Cât de frumoase sunt picioarele celor ce 
binevestesc cele bune (Rom. 10: 15; Is. 52: 7). Acum voi vedea 
cerurile deschise, acum voi istorisi slava Tatălui, acum în 
Ierusalimul cel de Sus, în patria îngerilor şi în Mitropolia întregii 
cete a Sfinţilor cu sunete de biruinţă şi cu vitejii luminate prea 
dulce mă voi sui. Acum mă voi dezbrăca de haina cea de lut, iar 
legăturile cele de suspinare ale trupului le voi lepăda. Acum mă voi 
slobozi de stricăciune, şi întru nestricăciune bucurându-mă mă voi 
îmbrăca. leşi-voi din viaţa cea vremelnică şi din iarnă, ale cărei 
valuri sunt mari şi spargerile de corăbii cumplite, şi voi ajunge 
către adevăratul şi singurul liman; întru care viaţă neîntristăcioasă 
şi veşnică veseleşte-te, suflete, mergând către Stăpânul tău; arată 


faţă veselă, vremea chemând; pe cei solitori ţie de bunătăţile tale 
primeşte-i prieteneşte, ca pe cei ce ne cheamă la cina cea 
împărătească cu îndestulare să-i ospătăm”. 

Acestea vorbind către sineşi Longhin, pe cei ce au venit 
asupra lui în casa sa i-a dus; şi, găzduindu-i luminat, a început apoi 
să-i întrebe în vremea cinei despre pricina pentru care au venit şi 
ce este atâta căutare a lui Longhin. lar ei, mai-nainte de a-i 
descoperi taina, jurământ de la dânsul luând, i-au spus cele scrise 
lui Pilat de Cezarul, şi cum că capetele lui Longhin şi ale celorlalţi 
ostaşi pentru a le tăia au venit. Iar dacă s-a înştiinţat şi cine sunt 
aceştia care vor să moară împreună cu el, zic adică cei ce mai întâi 
au cinstit pe Hristos decât darea de plată cea jidovească, a vestit 
bărbaţilor care se depărtaseră puţin mai-nainte să vină degrabă la 
dânsul, ca să se împărtăşească cu dânsul din bunătăţile cele de 
frunte. 

Aşa ziua dintâi şi a doua prieteneşte găzduind pe cei trimişi 
de Pilat, luându-i pe dânşii a doua zi în țarină, aştepta să-i cheme 
pe cei pe care îi trimisese. Şi înştiinţându-se că, iată, s-au apropiat, 
îndată a spus celor ai lui Pilat: „Eu sunt Longhin, cel căutat de 
voi”. Iar ei la început nu credeau, căci cum l-ar fi putut socoti pe 
dânsul a fi cel ce urma să pătimească, văzându-l aşa vesel către 
primejdii? Iar dacă s-au înştiinţat cu de-amănuntul că el este acela, 
nemairămânându-le nicio îndoială, greu le părea, şi multe lovituri 
de la conştiinţă primeau, zicând: „O, ospăț rău-norocit! O, cumplită 
găzduire! Ce ţi s-a părut ţie, prietene Longhin, această cinstire? 
Pentru ce primeai în casă pe cei ce au venit spre uciderea ta? 
Moarte ţi se face ţie găzduirea, şi pe tine te junghii la masă. Pe cei 
găzduiţi de tine cu minune i-ai aflat tâlhari. Pentru ce, aşa făcând, 
ai întristat pe cei ce voiau să-ţi aducă junghiere? Du-te, dar, plată 
luând de la găzduire slobozirea de moarte; nu primim ca să punem 
ţie sabie; ne ruşinăm de masă, ne ruşinăm de văzătorul 
[veghetorul] străinătăţii, se întunecă mâna către ucidere, mintea 
se dă înapoi dinspre moartea făcătorului de bine; mai lesnicioasă 
ne este nouă primejdia cea de la Pilat decât loviturile cele de la 
conştiinţă; gata suntem toate a le pătimi decât să răsplătim lui 
Longhin cu nişte mulţumiri ca acestea”. 

Aşa ostaşii către mucenicul lui Hristos foarte cu milostivire îi 
ziceau, dar pe Longhin nu puteau să-l plece, dar şi vitejeşte către 
dânşii cu adevărat răspundea viteazul: „Ce mă pizmuiţi pentru 
bunătăţile cele mari? Ce-mi plângeţi moartea cu atâta jale? 
Aceasta de acum nu-mi este moarte, ci început de viaţă. Mie cu 
adevărat mai vârtos moarte îmi este petrecerea întru cele de aici, 
căci nu stau lângă Stăpânul meu, şi nu mă îndulcesc de fericirea 
cea de acolo; sfârşitul este sfârşit relelor, şi nu-mi va soli mie şi 


sfârşit al vieţii, ci mă va trece către adevărata vieţuire. 

Acestea, şi mai multe decât acestea Longhin încă vorbindu-le, 
şi plecând pe ai lui Pilat să facă cea poruncită, au ajuns la moarte 
şi ostaşii cei osândiţi cu dânsul. Iar el, uitându-se la bărbaţi cu faţa 
luminată, punea dreapta pe dânşii şi grumazii îi cuprindea, şi ochii 
cu dulceaţă îi săruta şi le zicea „bucuraţi-vă, o, ostaşi ai lui Hristos 
şi moştenitori ai Împărăției, bucuraţi-vă, că iată, s-a deschis nouă 
poarta cea din ceruri, şi îngerii ne vor lua sufletele noastre şi le 
vor duce la Fiul Cel Unul Născut. lar orice vă este poruncit, le 
zicea celor trimişi, împliniţi”. 

Apoi, îmbrăcându-se şi cu podoabă frumoasă adusă lui din 
casă, de ca şi cum ar fi fost chemat la nuntă, şi către dânsa 
sârguindu-se, în genunchi plecându-se cu cei împreună cu dânsul, 
a isprăvit nevoinţa fericitului sfârşit, tăindu-li-se capetele, în cetele 
mucenicilor s-au scris. 


IV. Din viaţa Sfintei Teodora!” 


Oarecari călugări din cei ce se nevoiau cu Sfânta Teodora, 
lovindu-se cu boldul pizmuirii, - căci o vedeau pe Fericita ajungând 
la capătul faptelor bune, pe ascuns, fără de ştirea egumenului, au 
trimis-o pe aceea într-una din sihăstrii, dându-i şi scrisoare, prin 
care se vădea cum că ar fi avut trebuinţă de ceva din cele ce nu 
sufereau amânare şi care se cereau împlinite degrabă, iar în 
adevăr era gătire [o cursă], de vreme ce se lucra şi noaptea, ca 
astfel aceea să se facă mâncare fiarelor; căci drumul acela era 
pustiu şi hrănitor al fiarelor singure; dar zadarnică a fost pândirea 
vrăjmaşilor şi împotrivă mai vârtos decât cum meşteşugeau ei. 

Că rătăcindu-se Cuvioasa pe drum, cu îngăduinţa lui 
Dumnezeu, s-a apropiat o fiară care s-a făcut ei povaţă nerătăcită, 
până când, aducând-o, a stat înaintea mănăstirii la care s-a 
întâmplat să fie trimisă; iar fiara nici aşa nu s-a depărtat, că, 
intrând ea, împreună a intrat şi fiara; iar aceea, ducându-se către 
proestos ca să-i dea scrisoarea, fiara s-a dus la portar, pe care 
numaidecât era să-l rupă de nu ar fi strigat acela, şi, întorcându-se 
Fericita şi cunoscând felul zgomotului, a ajuns pe bărbat, care 
acum se făcuse hrană fiarei. 

Şi îndată apucând-o pe fiară de grumaji, a izbăvit pe om de 
stricăciune, şi cu untdelemn ungând părţile vătămate, şi numele 

lui Hristos chemând, l-a arătat pe acela sănătos ca şi mai-nainte, 
iar pe fiară a făcut-o să cadă şi să crape la picioarele lor. 

Acestea toate voia să le ascundă, drept care după întoarcere 
n-a arătat nimic călugărilor; iar cei ce au dobândit facerea de bine, 
dis-de-dimineaţă, cu rugăciunile lui Teodor, s-au făcut de sineşi 
vestitori ai lucrului celui făcut, zicând: „Omul s-a slobozit dintr-o 
moarte cumplită, şi din gâtul fiarei ne-au dăruit nouă pe cel mai- 
nainte luat spre mâncare”; de ale căror cuvinte mirându-se şi 
proestosul, întreba nedumerindu-se cine este cel ce l-a trimis acolo 
pe acela. Iar după ce toţi s-au lepădat, uitându-se la Fericita, a zis: 
„Cine este acela, Teodore, care întru arătată primejdie, afară de 
vreme, noaptea, te-a grăbit să ajungi acolo?”. Şi vezi aici plăsmuire 
a sufletului celui drept care, netrufia eişi ocrotind-o şi fraţilor 
neînvinuire păzind, a zis: „Fiind îngreuiat atunci cu somnul, şi la 
ochii cei dinăuntru, şi la cei din afară, nu pot să-i numesc acum pe 
cei ce m-au trimis”. 


V. Din Pateric 


1. Povestea despre Avva Motie ucenicul său, Isaac, că întâi a 
zidit mănăstire în Iracla; iar după ce s-a dus de acolo, a mers într- 
alt loc, şi a zidit acolo încă una, şi, după lucrarea diavolului, s-a 
aflat acolo un frate care-l vrăjmăşea şi-l necăjea. Şi sculându-se 
bătrânul şi de acolo, s-a dus în satul său şi şi-a zidit luişi 
mănăstioară şi s-a închis pe sineşi. 

lar după o vreme au venit bătrânii locului de unde ieşise, 
luând şi pe fratele care avea scârbă către dânsul, şi s-au dus către 
dânsul ca să-l roage să se întoarcă în mănăstirea sa. lar după ce s- 
au apropiat de locul unde era Avva Sori, au lăsat aproape de 
dânsul cojoacele lor şi pe fratele ce avea scârba şi s-au dus la Avva 
Motie, şi, cum au ciocănit, a pus bătrânul scărişoara şi s-a plecat 
spre ei; şi cunoscându-i pe dânşii, a zis: „Unde sunt cojoacele 
voastre?”. Iar ei au zis: „lată, colea, cu cutare frate”. Iar după cea 
auzit bătrânul numele fratelui celui ce l-a întristat, de bucurie a 
luat toporul şi a răsturnat uşa şi a ieşit alergând către fratele. 

Şi văzându-l pe dânsul, întâi i-au făcut lui metanie şi l-au 
sărutat, apoi l-au băgat în chilia lui şi trei zile s-a veselit cu dânşii, 
lucru care nu-i era în obicei. Şi sculându-se, a mers cu dânşii; iar 
după ce acesta s-a făcut Episcop, fiindcă era purtător de semne’, 
dar şi pe ucenicul lui, Avva Isaac, Fericitul Chiril l-a făcut Episcop. 


18 >npevowpâpoc. Cu alte cuvinte, făcător de minuni. Despre minuni sau 
diferite lucrări înţelese ca semne, a scris în nenumărate locuri 
Evanghelistul Ioan, vorbind de Hristos, Cel ce lucra semnele Împărăției 
pentru mântuirea oamenilor. 


2. Zis-a Avva Pimen: „Răutatea nicidecum nu strică răutatea; 
iar de-ţi va face ţie cineva vreun rău, bine fă-i lui, ca prin facerea 
de bine să ucizi răutatea lui”. 

3. Un iubitor de Hristos, fiind dat la mucenicie de slujnica sa, 
dus fiind spre săvârşire, a văzut pe slujnica sa care l-a dat pe el; şi 
luând inelul cel de aur pe care-l purta, l-a dat ei, zicând: 
„Mulţumesc ţie, că astfel te făcuşi mie pricinuitoare de bunătăţi”. 

4. Se spunea despre un frate ce se învecina cu un mare stareţ 
că, intrând în chilia stareţului, fura; iar stareţul îl vedea şi nu-l 
mustra pe dânsul, ci mai mult lucra, zicând că poate are trebuinţă 
fratele. Şi avea mult necaz bătrânul, aflându-şi pâinea sa cu lipsă. 
Apoi, vrând să se sfârşească, l-au înconjurat fraţii pe dânsul; şi 
văzând pe fratele care îl fura pe dânsul, a zis: „Apropie-te de 
mine”. Şi a sărutat mâinile lui, zicând: „Mulţumesc mâinilor 
acestora, că pentru acestea merg în Împărăţia Cerurilor”. Iar el, 
umilindu-se şi pocăindu-se, s-a făcut şi el monah iscusit din faptele 
cele ce le-a văzut la marele stareţ. 

5. Zis-a un stareţ: „Dacă vei auzi despre cineva că te urăşte 
pe tine şi te batjocoreşte, trimite-i sau dă-i lui ceva pentru 
dragoste, după puterea ta, ca în ceasul judecății să ai îndrăzneală 
şi să zici: «Iartă-ne nouă, Stăpâne, greşelile noastre, precum şi noi 
am iertat greşiţilor noştri»”. 

6. Un frate, călătorind şi rătăcind, a întrebat pe oarecare ca 
să se înştiinţeze despre cale; iar ei, făcători de rele fiind, l-au 
rătăcit pe dânsul în locuri pustii; urmându-l unul ca să-l prade pe 
dânsul, şi poruncindu-i ca să treacă peste o râpă, pe acolo pe unde 
treceau ei, un crocodil alerga asupra tâlharului. Iar fratele, văzând 
fiara pornită asupra făcătorului de rele, nu l-a trecut cu vederea, ci 
a strigat către hoţi, însemnând pornirea fiarei; şi fugind acela, 
mulțumea fratelui, minunându-se de dragostea lui. 

7. Zis-a un stareţ: „De-ţi va veni pomenire de la cel ce te-a 
necăjit, sau te-a necinstit, sau te-a păgubit, dator eşti să faci 
pomenire de dânsul ca de un doctor trimis de la Hristos, şi să-l ai 
pe dânsul ca pe un făcător de bine; că însuşi aceasta, adică a te 
necăji tu întru acestea, însemnează că sufletul tău boleşte; că de 
nu ai fi bolit, nu ai fi pătimit. Deci dator eşti să mulţumeşti fratelui 
şi să te rogi pentru dânsul, că printr-însul cunoşti boala ta, şi să 
primeşti pe cele de la dânsul ca pe nişte doctorii tămăduitoare 
trimise ţie de la Iisus. Iar de te scârbeşti asupra fratelui, cu tărie 
strigi către Hristos: «Nu voiesc să primesc doctoriile Tale, ci 
voiesc să putrezesc în rănile mele». 

Deci cel ce voieşte să se vindece de rănile lui cele sufleteşti, 
dator este a răbda cele aduse asupra lui de la Doctorul, în orice fel 
ar fi ele. Că nici celui ce boleşte trupeşte nu i se pare dulce 


[plăcut] să i se taie sau să i se ardă ceva, sau vreo curățenie să 
aibă, căci cu greață îşi aduce aminte de ele. Insă încredinţându-se 
pe sineşi că nu este cu putinţă să se izbăvească într-alt fel de 
boală, fără decât printr-acelea ce le suferă vitejeşte, mulţumeşte 
doctorului, văzând că de boală îndelungată nu se va izbăvi fără 
decât numai prin puţina greață. 

Arzător!”* al lui lisus este cel ce te necinsteşte pe tine sau te 
batjocoreşte, dar care te izbăveşte pe tine de slava deşartă. 
Curăţie a lui lisus este cel ce ţi-aduce ţie pagubă sau ocară, că te 
izbăveşte pe tine de lăcomie. Iar de fugi de ispite folositoare, fugi 
de viaţa cea veşnică; că cine a dăruit Sfântului Ştefan o slavă ca 
aceasta, de felul celei solite lui de cei ce l-au ucis pe el cu pietre?” 

8. Fost-a un oarecare Patriarh cu numele de Alexandru, în 
oarecare cetate ce se chema Teopolis'5; iar unul din scriitorii 
[notarii] lui, furând aurul pe care-l avea spre cheltuiala bisericii, a 
fugit; şi, rătăcind, a căzut între nişte barbari egipteni sălbatici, 
care, şi luând aurul de la dânsul, l-au dus către marginile cele 
depărtate ale ţării lor. Iar Patriarhul, înştiinţându-se de aceasta, 
trimițând după el, l-a cumpărat pe el cu optzeci de bani, şi, 
întorcându-se, aşa cu milostivire şi cu iubire de oameni îl purta, 
încât şi oarecare din locuitorii cetăţii, minunându-se, ziceau: „Nu 
este nimic mai de folos decât a greşi cu ceva Patriarhului aceluia” 
[...]. 

9. Povestit-a Fericitul Zosima, zicând: „Un oarecare bătrân se 
învecina cu o chinovie; şi era foarte bun şi blând; pentru aceea şi 
cei din obşte foarte îl iubeau pe dânsul şi i se cucerniceau!'*!. Încă 
şi oarecare frate locuia lângă bătrânul. Intr-o zi, nefiind el acolo, 
îndemnându-se fratele de vrăjmaşul, ducându-se, a deschis chilia 
bătrânului şi, intrând, a luat toate lucrurile lui şi cărţile şi s-a dus. 

lar după puţin, întorcându-se bătrânul, a văzut chilia sa 

deschisă, şi, intrând, n-a aflat lucrurile sale, şi s-a dus la fratele 
său ca să-i spună întâmplarea. Şi stând din afară chiliei lui, şi 
strigând pe fratele, după ce a văzut lucrurile zăcând în mijlocul 
chiliei (că încă nu apucase fratele să le strângă), nevrând a-l vădi 
sau a-l ruşina pe dânsul, pricinuind!* oarecare trebuinţă de 
nevoie, adică cum că s-a împuns la pântece, s-a dat în lături de la 
chilia fratelui şi a aşteptat ceas din destul până când fratele va da 
în lături din mijloc lucrurile lui. Apoi, întorcându-se, a început să 

179 xavrhp. Este numit arzător al lui lisus ca cel ce arde, printr-o 
rânduială ascunsă a lui Hristos, patimile celui ce boleşte. 

180 „Cetatea lui Dumnezeu”. Un alt nume al Antiohiei, numită aşa de 
împăratul Iustinian. Patriarhul Alexandru a păstorit-o între anii 695-702. 

181 Aveau mare evlavie la el. 

182 Pretextând. 


zică despre alt lucru, nepomenind nicidecum despre chilie sau 
pentru lucrurile lui pe care le-a pierdut. 

Iar după câteva zile, lucrurile bătrânului au ieşit la iveală, că, 
prinzându-l nişte cunoscuţi ai bătrânului, l-au pus în temniţă, fără 
ştirea bătrânului. Şi auzind bătrânul că fratele este în temniţă, şi 
neştiind pricina pentru care fratele era băgat în temniţă, ducându- 
se la egumenul chinoviei celei de aproape (căci bărbatul era cinstit 
şi lui, şi tuturor pentru covârşirea faptei lui celei bune, precum s-a 
zis mai-nainte), i-a zis lui: «Fă dragoste, şi-mă dă câteva ouă şi 
puţină pâine». lar el i-a zis: «A venit cineva la tine, părinte?». Şi a 
răspuns bătrânul zicând că da. Şi poruncind egumenul, i s-a dat lui 
câte au voit. Şi luând bătrânul pâinile şi ouăle, s-a dus în temniţa 
întru care era fratele şi a intrat la dânsul. 

Iar fratele, văzând pe bătrânul alergând, a căzut la picioarele 
lui, zicând: «lartă-mă, că pentru tine sunt aici, că am furat 
lucrurile tale, şi iată, cartea ta este la cutare, şi haina ta la 
cutare»; şi le spunea pe toate pe rând. Iar bătrânul a zis către 
dânsul: «Să se încredinţeze inima ta, fiule, că nu pentru acestea 
am venit aici, nici nu m-am înştiinţat că eşti aici pentru mine, ci 
pentru că am auzit că te-au băgat în temniţă, fără a cunoaşte şi 
pricina; şi mâhnindu-mă pentru scârba ta, am venit să-ţi fac 
mângâiere. Şi iată, vezi pâinile şi ouăle pe care le-am adus pentru 
tine. Dar de vreme ce mă înştiinţai că eşti aici pentru mine, voi 
face pe toate până când, cu ajutorul lui Dumnezeu, te voi scoate 
din temniţă». Şi ducându-se, a rugat pe oarecare din cei slăviţi ai 
lumii (căci bătrânul, pentru bunătatea lui, era cunoscut şi unora ca 
aceştia), şi, trimițând ei, au scos pe fratele din temniţă”. 


PRICINA A PATRUZECI ŞI UNA 
Că nu se cuvine a uri pe vreun om. 
I. Din Pateric 


Un frate a mers la Avva Pimen; şi împreună-şezând şi alţii, a 
lăudat pe un frate, zicând că este urâtor de rău. Şi i-a zis lui Avva 
Pimen: „Ce înseamnă urâtor de rău?”. Iar fratele stătea şi chibzuia, 
şi nu avea ce să-i răspundă lui. Şi sculându-se, s-a pocăit 
bătrânului, zicând: „Spune-mi, părinte, ce este urârea de rău?”. Şi 
a răspuns bătrânul: „Urârea de rău a îndreptat-o [câştigat] cel ce 
şi-a urât păcatele sale, şi pe aproapele l-a îndreptat”. 


II. A Sfântului Diadoh 


Sufletul iubitor de Dumnezeu este la început supărat de multe 
patimi, iar mai mult decât toate este supărat de mânie şi urâciune 
[urârea aproapelui]. Şi aceasta o pătimeşte nu atât din pricina 
dracilor celor ce le lucrează pe acestea, cât pentru sporirea sa. Că 
atât timp cât sufletul se îndeletniceşte cu înţelepciunea cea 
lumească, chiar dacă ar vedea dreptatea călcată în picioare de unii 
şi de alţii, rămâne nemişcat şi netulburat, căci, grijindu-se de 
poftele sale, nu mai priveşte la dreptatea lui de Dumnezeu. lar 
când va începe să se ridice deasupra patimilor lui, pentru 
defăimarea acestora de acum şi pentru dragostea lui Dumnezeu, 
nu suferă să vadă nici în vis dreptatea lepădată, însă se amărăşte 
şi se tulbură asupra făcătorilor de rele, şi se tulbură până când va 
vedea pe ocărâtorii dreptăţii că răspund cu gând blagocestiv la 
vrednicia acesteia. 

Deci pentru aceasta îi urăşte pe cei nedrepţi, iar pe cei drepţi 
îi preaiubeşte; căci ochiul sufletului se face negreşit împreună- 
răpit, atunci când perdeaua sa, adică trupul, o va ţese prin 
înfrânare întru multă subţirătate; însă este cu mult mai bine a 
plânge nesimţirea celor nedrepţi, decât a-i uri. Că deşi aceia sunt 
vrednici de urâciune [de a fi urâţi], cuvântul [raţiunea] nu voieşte 
ca sufletul cel iubitor de Dumnezeu să fie supărat de urâciune, de 
vreme ce, de faţă fiind urâciunea, sufletul nu lucrează cunoştinţa. 


III. A Sfântului Isaac 
Nu uri păcătosul; că toţi suntem vinovaţi; iar dacă te porneşti 


pentru Dumnezeu asupra lui, plângi pentru dânsul, şi nu-l uri, ci 
păcatele lui le urăşte, şi roagă-te pentru el, ca să te asemeni lui 


Hristos, Care nu Se mânia asupra păcătoşilor, ci Se ruga, şi Care a 
plâns încă şi pentru Ierusalim. Iar noi întru multe ne batjocorim de 
diavolul, şi oare pe cel asemenea nouă batjocorit de vrăjmaşul cel 
de obşte să-l urâm şi de el să ne îngreţoşăm? lar dacă urăşti 
pentru aceasta pe păcătos, că nu este drept asemenea cu tine, 
dintru aceasta te arăţi că şi tu eşti păcătos, neavând dragoste; 
dacă Dumnezeu este dragoste, cel lipsit de dragoste este lipsit de 
Dumnezeu. 

Deci nici nu uri, nici nu prigoni pe păcătos, ci, prin 
milostivire, fă-te propovăduitor al bunătăţii lui Dumnezeu, Care, 
nevrednic fiind tu, te chiverniseşte şi nu te leapădă, nici nu Se 
îngreţoşează de tine, nici nu te cercetează pentru datoriile tale 
cele multe şi mari. Deci urmează şi tu, după putinţă, milostivirea şi 
bunătatea Lui, şi fă-te îndurat către cel împreună rob cu tine, ca 
prin milostivirea cea mică să dobândeşti marea milostivire a lui 
Dumnezeu. 


PRICINA A PATRUZECI ŞI DOUA 


Că pomenirea de rău! este pierzătoare; şi nu numai Că 
netrebniceşte toată lucrarea duhovnicească, ci şi întoarce înapoi 
milostivirea lui Dumnezeu, şi cum trebuie să stăm împotriva ei. 


I. Din Mucenicia Sfântului Nichifor!8 


Un bărbat preot, pe nume Saprichie, avea prieten prea mare 
pe Fericitul Nichifor, care era mirean. Şi atâta dragoste aveau 
unul către altul, încât se părea că unul trăieşte în sufletul celuilalt; 
dar, prin pizma vrăjmaşului, oarece lucru întâmplându-se, toată 
prietenia aceea au risipit-o, şi i-a adus pe dânşii întru atâta vădită 
vrăjmăşie, încât au ajuns ca nici să nu se mai uite cu ochii unul la 
celălalt, şi oriunde se întâlneau, întorceau ochii, îngreţoşându-se 
de însăşi vederea celuilalt. Căci prieteşugurile cele mari, în 
măsura socotelii celei potrivnice, prin fire se abat spre tot atâta 
urâciune, pe cât de mare era prieteşugul. 

Dar Fericitul Nichifor, sufletul cel bun şi blând şi prea 
milostiv, degrabă din patimă trezindu-se şi necunoscând care este 
pricina, bunătatea dragostei fierbinte şi cu sârguinţă iarăşi umbla 
să o întoarcă înapoi: întâi adică prin oarecare prieteni solind la 
prietenul lui, aruncând asupra sa pricina greşelii şi cerând 
fierbinte iertăciune. Apoi, după ce acesta se dovedi neînduplecat şi 
neîmblânzit, vrăjmăşia nicidecum voind să o dezlege, şi mai vârtos 
şi preot fiind şi jertfitor şi ucenic al Împăciuitorului şi Blândului şi 
Nepomenitorului de rău Hristos, şi, împreună cu altele, şi despre 
nepomenirea de rău de-a pururi învățând pe poporul cel de sub 
dânsul, de însuşi acesta (de Saprichie) apropiindu-se dulcele 
Nichifor la vreme îndemânatică [potrivită] şi căzând la picioarele 
lui, îl ruga cu lacrimi fierbinţi să-i ierte lui vrăjmăşia şi aşa să ia 
înapoi prieteşugul cel de dinainte. 

Dar Saprichie, nemilostivindu-se cu nimic faţă de acestea, nici 
înmuindu-se din mânie, măcar că el dăduse pricină de sminteală, 
împingând pe acesta, îndată a trecut, nedând prietenului nici 
cuvânt, nici bună ziua, nici măcar o simplă căutătură. 

Deci aşa aflându-se ei unul către altul, şi unul în tot chipul 
umblând să întoarcă prieteşugul cel mai dintâi, iar celălalt, 
urâciunea  nestricând-o, se ridică iarăşi prigoană asupra 
creştinilor, împărăţind Iulian, care porunci ca toţi creştinii cei de 
sub dânsul să fie munciţi foarte şi omorâţi dacă nu se vor lepăda 


183 Sau: amintirea răului (uvnoikaKkia). 
184 Sfântul Mucenic Nichifor din Antiohia Siriei este prăznuit de 
Biserică la 9 februarie. 


cu jurământ de blagocestie. 

Şi ajungând o poruncă ca aceasta şi în cetatea în care 
amândoi - Nichifor şi Saprichie - locuiau, Saprichie, fiind mai 
vestit, pentru vrednicia preoţiei, îndată prinzându-se, suferea 
osândă de la ighemon, şi era silit să se lepede de credinţă. Iar 
după ce acela a stat vitejeşte împotrivă şi cu păgânătatea 
nicidecum nu se învoia, ighemonul, deznădăjduindu-se de toată 
plecăciunea [de toate încercările de convingere], s-a pornit către 
munci. Şi întâi l-a băgat pe Saprichie într-un coşciug!% oarecare de 
muncă cumplit, şi cu măiestrii şi cu meşteşuguri târându-l pe 
acesta şi prăvălindu-l, li se părea tuturor că tăria stării lui 
împotrivă se va deznoda, nădăjduind el ca tot trupul lui să se 
nimicească şi să se cheltuiască, şi, pe scurt, să-l lipsească pe 
dânsul prea cu silnicie de viaţa aceasta de acum. Dar, de vreme ce 
a răbdat şi acea cumplită caznă a muncii, şi nicidecum nu slăbea 
din mărturisire, de toată nădejdea primenirii deznădăjduindu-se 
prigonitorul, a dat asupra lui hotărâre de moarte, poruncind să fie 
omorât cu sabia. 

Şi îl duceau pe cale la moarte; iar Nichifor, necunoscând 
acestea, ci cunoscând că Saprichie călătoreşte calea cea mai de pe 
urmă, şi socotind că acum este vremea de lucrul cel dorit al 
împăcării, de năprasnă arătându-se, se apuca de picioarele aceluia 
şi prea fierbinte se ruga şi se cucerea ca să nu lase pe prietenul 
său neiertat, ci să dea greşelii iertăciune. lar acela aşa se ruga, 
încât vărsa lacrimi fierbinţi pe picioarele aceluia; iar el, o, suflet 
neiubitor de oameni şi neîmblânzit, nici aruncat acesta fiind la 
picioare, nu s-a întors către prieten, nici nu s-a înduplecat spre 
atâta pătimire şi tânguiri, ci, astupându-şi urechile cu ceara 
pomenirii de rău, mai degrabă încă se ţinea de călătorie, grăbindu- 
se să treacă pe lângă jalnicele plecăciuni şi rugăminţi ale 
prietenului. 

lar minunatul Nichifor, nici aşa deznădăjduindu-se, ci 
mergând pe altă cale, mai scurtă, şi întinzându-se pe sineşi pe cât 
putea cu picioarele, iarăşi l-a întâmpinat prin cetate spre călătorie, 
aceleaşi, dar încă şi mai miloase rugăciuni, nu numai cu limba şi 
cu buzele, ci aşa ca printr-un suflet gol făcându-se, şi milă cerând 
cu toate mădularele şi formele, şi cu bogată curgere de lacrimi, 
acela încă era surd către acestea, cu piatra desăvârşit 
asemănându-se; şi aşa cu vrăjmăşie şi cu iuţime aflându-se, şi ca 
tulburat de mânie, a ajuns la locul cel de tăiere. 

lar de vreme ce mâinile muncitorilor întindeau sabia, iar 


185 koyàíac = instrument de tortură; tradus de unii tălmăcitori mai 


vechi şi prin „roată”. 


Saprichie aproape apucase să plece grumajii, cununile erau 
deasupra capului, şi frumos se gătea să treacă către dătătorul de 
nevoinţă, fiindu-i poruncit să-şi plece genunchii spre tăiere de la 
muncitori. Iar el, amar la suflet, cu întunericul pomenirii de rău 
umplându-se, şi de cununi uitând [negrijind], de ca şi cum s-ar fi 
strecurat printre mâini, şi necunoscând întru cele ce era, a 
întrebat pricina uciderii, ca un nedumerit [tulburat] şi ieşit din 
minte. Iar aceia, răspunzând, au zis: „Poruncile împărăteşti le-ai 
disprețuit, şi n-ai ascultat ca să jertfeşti dumnezeilor lor 
[împăraţilor]”. O, ticăloşiile mele! O, cumplită cădere a pomenirii 
de rău! Unul din necredincioşii cei ce-l ţineau pe dânsul s-a 
mărturisit [mucenicit] pe sine, iar Saprichie, şi înaintea tuturor, 
fără de ruşine s-a lepădat de creştinătate. 

Aceasta văzând Dumnezeiescul Nichifor, mai mult îl durea la 
suflet şi încă mai fierbinte ruga pe Saprichie, zicând: „Nu, frate şi 
părinte, să nu voieşti să vinzi pe Dumnezeu, Care şi pe tine te-a 
adus la fiinţă şi către Care vei a te întoarce prin dezlegare; şi nici 
legile bunei credinţe să nu le ocărăşti, nici de mărturisire să nu te 
lepezi, pe care [căci] ai făcut-o înaintea lui Dumnezeu şi a 
îngerilor. Cucerniceşte-te de cele mai-nainte nevoinţe pentru 
Hristos, de acele nenumărate  tăvăliri ale  coşciugului, 
înfricoşătoarea chinuire a trupului; cinsteşte vrednicia cea mare a 
preoţiei; nu te face rea începere de închipuire altora şi pildă de 
păgânătate; nu, rogu-mă ţie, prietene, şi genunchii îmi plec şi de 
picioare mă apuc. Nu minţi mărturisirea cea pentru Treime, iată 
ţie în mână dăruirile [premiile], pe scurt, deasupra capului 
cununile nevoinţei”. 

Cu acestea se ruga către prieten, şi împreună la suflet se tăia; 
iar la Saprichie semeţia era mult mai mare, iar acea inimă 
faraonicească mai mult se asprea, şi nu se înmuia, că alesese mai 
vârtos să se lepede de buna-credinţă decât să se schimbe din 
pomenirea de rău. Mai cu putere topindu-se bunul Nichifor cu 
râvna bunei credinţe şi a prietenului, şi neavând de aici ce să mai 
facă, s-a dat pe sineşi în locul lui la mucenicie, pe cea deopotrivă 
mărturisire arătând, pe cea asemenea moarte chemând-o, şi 
grumajii îşi pleca şi sabia o cerea, şi mâinile muncitorilor foarte 
asupra sa voiniceşte le într-arma; iar pornirea acelora cea asupra 
lui deodată o oprea, aceea că ighemonul nu auzise niciodată cele 
despre dânsul şi nici nu li se poruncise acelora ceva pentru dânsul. 
Iar după ce, printr-un oarecare din cei de acolo, care în fugă se 
dusese la dânsul, s-au vestit acestea ighemonului, acesta a mutat 
hotărârea spre mucenicie. Şi aducându-se la muncitori osânda în 
scris, bunul Nichifor a primit prin sabie sfârşitul, cu puţină vreme 
şi durere cumpărând Împărăţia Cerurilor, şi purtător de biruinţă 


arătându-se, mai vârtos din lucru decât din nume, aşa într-atât să 
lipească de Dumnezeu muceniciile cele trupeşti, şi ostenelile şi 
relele-pătimiri, precum milostivirea sufletului şi iubirea de oameni 
şi dragostea către aproapele, capul tuturor bunătăţilor, care şi de 
la Însuşi Stăpânul cel de obşte şi Dascălul bine nouă ni s-a legiuit. 


II. Din Pateric 


1. Zis-a Avva Macarie: „De vom pomeni răutăţile cele aduse 
asupra noastră de la oameni, ucidem de la noi puterea pomenirii 
lui Dumnezeu. lar dacă nu vom pomeni răutăţile pe care le 
pătimim, vom fi nerăniţi de draci”. 

2. Zis-a un bătrân că cel ce fură, sau minte, sau alt păcat face, 
de multe ori, îndată după ce săvârşeşte păcatul, suspină şi se 
prihăneşte pe sineşi şi vine întru pocăință. Iar cel ce are pomenire 
de rău în suflet, ori de mănâncă, ori de doarme, ori de umblă, ca 
de rugină se roade, iar păcatul îl are totdeauna nedespărţit, şi 
rugăciunea lui i se va face blestemul lui, şi toată osteneala lui îi va 
fi neprietenă, măcar şi sângele de şi l-ar vărsa pentru Hristos. 

3. Un frate, bântuindu-se de oarecine, s-a dus la un stareţ de 
la Chilii şi i-a zis lui: „Părinte, un frate m-a necăjit, şi mă supără 
dracul ca să izbândesc şi eu pe dânsul”. Zis-a lui bătrânul: 
„Ascultă-mă, fiule, şi te du în chilia ta şi te linişteşte, rugându-te 
întins lui Dumnezeu pentru fratele care te-a nedreptăţit, şi 
degrabă te vei izbăvi de patimă”. Şi a făcut fratele după cum l-a 
sfătuit pe el bătrânul, şi, până într-o săptămână, Dumnezeu a şters 
mânia de la dânsul pentru sila cu care s-a silit pe sineşi şi pentru 
ascultarea pe care a arătat-o către stareţ. 

4. Doi fraţi oarecare, fiind prinşi în vremea prigoanei, au fost 
aduşi la mucenicie, şi îndată muncindu-i, i-au aruncat în temniţă. 
Şi se făcu din bântuiala drăcească între dânşii oarecare prigonire 
şi întărâtare. 

Unul degrabă a făcut metanie fratelui său, zicând: „Se 
întâmplă să ne săvârşim mâine, să stricăm, dar, vrăjmăşia dintre 
noi şi să lucrăm dragostea; iar celălalt nu se pleca. Iar a doua zi, 
fiind aduşi iarăşi la divan, i-au muncit, iar cel ce nu primise 
pocăinţa, dintru întâia năvălire s-a biruit. Şi i-a zis lui dregătorul: 
„Pentru ce, ieri, atât fiind muncit, nu mi te-ai plecat mie?”. Iar el, 
răspunzând, a zis: „Pentru că ieri aveam dragoste către fratele şi 
darul lui Dumnezeu mă împuternicea, iar acum, am avut pomenire 
de rău către dânsul, şi pentru aceasta m-am dezgolit de acoperirea 
şi mângâierea lui Dumnezeu”. 


III. A lui Antioh Pandectul 


Precum norul, ajungând pe dedesubt, întunecă soarele, aşa 
gândul cel pomenitor de rău întunecă mintea. Că în sufletul 
pomenitorului de rău sălăşluiesc şi în inima cea tulburată se 
încuibează fiare sălbatice, adică viclenii şi stricătorii draci. 


IV. A lui Avva Isaia 


Dacă vreun frate îţi va face vreun rău şi va cleveti, şi-l va 
cleveti cineva pe dânsul înaintea ta, păzeşte inima ta, ca nu cumva 
răutatea să se înnoiască întru tine; adu-ţi aminte de păcatele tale 
înaintea lui Dumnezeu, că voieşte ca să ţi le ierte, şi să nu 
răsplăteşti cu rău aproapelui tău. De vei auzi că a zis cineva vreun 
cuvânt asupra ta, şi te vei întâlni cu dânsul în vreun loc, sau va 
veni la tine, fă veselă şi bună faţa ta către dânsul, după puterea ta, 
şi nimic să nu-i zici din cele ce le-ai auzit. Că scris este: Cel ce 
pomeneşte pe rău este călcător de lege (Pilde 21: 24). De te vei 
linişti în chilia ta, şi-ţi aduci aminte că cineva ţi-a făcut rău, scoală 
şi te roagă lui Dumnezeu cu toată inima ta ca să-l ierte pe dânsul, 
şi gândul răsplătirii se duce de la tine. Nu voi să auzi vătămarea 
celui ce te-a întristat, ca nu în inima ta să-i răsplăteşti lui [cu rău]. 


V. A lui Avva Marcu 


Răutatea în gânduri cugetându-se, îndrăzneşte inima, iar 
stricându-se prin înfrânare şi nădejde, o înfrânge pe dânsa. 


VI. A Sfântului Maxim 


Scârba se înjugă cu pomenirea de rău: când mintea, faţa 
fratelui cu scârbă o oglindeşte, arătat este că are pomenirea de 
rău către dânsul; iar căile pomenitorilor de rău sunt spre moarte, 
pentru că tot pomenitorul de rău este călcător de lege. 

Dacă tu pomeneşti pe cineva de rău, roagă-te pentru dânsul, 
şi aşa vei opri patima din pornire, despărţind [înlăturând] prin 
rugăciune patima şi scârba din pomenirea răului ce ţi-a făcut; iar 
drăgăstos făcându-te şi iubitor de oameni, stingi cu totul toată 
patima din suflet. lar dacă altul are pe tine pomenire de rău, fă-te 
dăruitor şi smerit către dânsul, şi chemându-l, ospătează-l 
împreună cu tine, şi umblă împreună cu el, şi împreună te 
încurteneşte [împrieteneşte], şi aşa îl vei izbăvi pe dânsul de 
patimă. 


VII. A Sfântului Efrem 


Fumul goneşte albinele, iar pomenirea de rău, cunoştinţa din 
inimă. Roagă-te Domnului, şi varsă lacrimi înaintea bunătăţii Lui, 
şi pomenirea de rău să nu se încurtenească'%€ în sufletul tău. 


186 Jit.: să nu se alipească/asocieze cu, să nu se adune cu. Aproape la 
fel şi mai sus, în fragmentul din Sfântul Maxim. 


PRICINA A PATRUZECI ŞI TREIA 
Că nu se cuvine a blestema pe cineva. 
I. A lui Grigorie Dialogul 


În părţile Nursiei locuiau doi călugări, vieţuind cu cinste, şi se 
numeau unul Florentie, iar celălalt, Eutihie. lar Eutihie, prea 
crescând cu râvnă duhovnicească şi cu fierbinţeala puterii, se 
nevoia ca sufletele multora prin sfătuire să le aducă lui Dumnezeu. 
lar mai pe urmă a fost multă vreme rugat de fraţi să le fie înainte- 
stătător al mănăstirii lor celei din locul acela, şi pe mulţi întru 
îndeletnicirea sfintei-petreceri, întru desăvârşire i-a suit; pentru 
aceea, şi după moarte s-a slăvit de Dumnezeu cu semne şi cu 
minuni, haina lui săvârşind dezlegare de secetă şi alte tămăduiri. 

lar Florentie, stăruind întru nerăutate şi rugăciune, viaţa 
aceasta de acum - după ducerea lui Eutihie în mănăstire - a 
săvârşit-o singur, rămânând în casa de rugăciune întru care 
locuiseră amândoi mai-nainte; şi se ruga Atotputernicului 
Dumnezeu să-i dea lui vreun ajutor ca să locuiască acolo. 

Într-o zi, după rugăciune, apropiindu-se de chilie, a aflat o 
ursoaică stând înaintea uşilor, care, capul pe pământ plecându-l, 
arăta vederos că spre slujba lui s-a trimis de la Dumnezeu. Şi 
cunoscând omul lui Dumnezeu pricina pentru care venise ursoaica, 
a mulţumit lui Dumnezeu, şi patru oi pe care le avea le-a dat ei, 
neavând pe nimeni să le pască, şi i-a poruncit ei, zicând: „Du-te şi 
scoate aceste patru oi la păşune, iar în ceasul al şaselea să te 
întorci”. 

Şi luând ursoaica oile, le scotea la păşune, iar la ceasul în 
care i se poruncise să se întoarcă era înapoi cu oile; iar când 
dreptul voia să postească, îi poruncea să se întoarcă la ceasul al 
nouălea; şi, fără greşeală, întru care ceas îi poruncea să se 
întoarcă, întru acela pururea se şi întorcea. Iar în vremea când 
totdeauna făcea aceasta, şi, iată, multă vreme cu sârguinţă 
ursoaica păştea oile, şi vestea minunii alerga în depărtări, intrând 
vicleanul în patru bărbaţi din ucenicii Preacucernicului Eutihie, şi 
pizmă într-înşii punând, deoarece învățătorul lor nu făcea semne, 
iar Florentie întru atâta minune se arăta strălucit, care pândind, 
au omorât ursoaica. 

lar Florentie - iată, ceasul stând de faţă, întru care îi 
poruncise ursoaicei să se întoarcă - o aştepta ca să se întoarcă 
după obicei; iar după ce a venit şi seara, şi ursoaica nicidecum nu 
se arăta, pe care acela, din multă nerăutate, o numea frate, a 
început a se necăji, şi aşa mâhnit, noaptea trecând-o, a doua zi s-a 


dus în câmp, căutând ursoaica împreună cu oile. lar după cea 
aflat-o pe ea omorâtă, cercetând, s-a înştiinţat de ucigaşi, iar pe 
sine se dădu spre tânguire, mai vârtos tânguind răutatea fraţilor 
decât moartea ursoaicei. 

Iar cinstitul Eutihie, înştiinţându-se de ceea ce se făcuse, şi 
chemând pe acela către sineşi, umbla să-l mângâie, iar robul lui 
Dumnezeu Florentie, înaintea lui cu prea mare durere fiind mişcat, 
rugându-se, zicea: „Nădăjduiesc întru Atotputernicul Dumnezeu că 
aceştia, în viaţa aceasta, înaintea oamenilor îşi vor lua răsplătire 
pentru răutatea lor, cu care, ursoaica nimic vătămându-i, au 
omorât-o”. 

Şi îndată, din glasul lui a urmat şi izbândirea de la Dumnezeu; 
iar cei patru călugări care au omorât ursoaica au căzut în boala 
leprei, încât mădularele lor desăvârşit putrezind, aşa s-au săvârşit. 
Şi făcându-se aceasta, foarte s-a spăimântat omul lui Dumnezeu 
Florentie, temându-se că i-a blestemat pe ei, şi pe sineşi se numea 
ucigaş al acelora, şi în toată vremea vieţii sale n-a lipsit să nu 
plângă pentru dânşii, rugându-se lui Dumnezeu ca să-i ierte lui 
greşeala. Credem că pentru aceea Preaputernicul Dumnezeu a 
făcut aceasta, ca să nu mai cuteze de aici înainte acest bărbat 
minunat şi fără de răutate, în oarece fel de supărare tulburându- 
se, să arunce în cineva glonţul blestemului. 

Petru 

Şi aşa, foarte greu este păcatul acesta, dacă vreodată, poate 
cu mânie mişcându-ne, vom blestema pe cineva. 

Grigorie 

Ce mă întrebi, Petre, despre păcatul acesta dacă este greu, 
când Pavel zice că ocărâtorii nu vor moşteni Împărăţia lui 
Dumnezeu? Pricepe, dar, cât de greu este păcatul, că lipseşte pe 
om de Împărăţia lui Dumnezeu. 


PRICINA A PATRUZECI ŞI PATRA 


Că se cade ca nu numai să nu ocărâm pe cineva, ci şi a-i 
binecuvânta pe cei ce ne ocărăsc, şi aşa vom potoli mânia lor. 


I. Din Pateric 


1. Se spunea despre Avva Macarie că s-a suit odată din Schit 
în Muntele Nitriei; şi, cum s-a apropiat de lac, a zis ucenicului său: 
„Mergi puţin înainte”. Şi mergând ucenicul mai-nainte, s-a întâlnit 
cu un popă elinesc alergând, şi i-a zis lui cu strigare: „E, e, drace, 
unde alergi?”. Iar acela, mâniindu-se, l-a bătut foarte tare cu băţul 
pe care-l avea şi, lăsându-l mai mult mort, s-a dus. 

Şi mergând puţin mai-nainte, l-a întâlnit Macarie alergând, şi 
i-a zis lui: „Mântuitu-te-ai, mântuitu-te-ai, ostenitorule”. Iar el, 
primind cuvântul, a venit către dânsul şi i-a zis: „Ce bine ai văzut 
întru mine de mi-ai grăit de bine?”. Răspuns-a bătrânul: „...Că te- 
am văzut ostenindu-te, şi nu că în zadar te osteneşti”. Zis-a acela: 
„Eu de închinăciunea [salutarea] ta m-am umilit şi am cunoscut că 
eşti parte a lui Dumnezeu; că alt călugăr, rău întâmpinându-mă, m- 
a ocărât, iar eu i-am dat o bătaie până la moarte”. Şi a cunoscut 
stareţul că este ucenicul său. Şi ţinându-se popa de picioarele 
stareţului, îi zicea: „Nu te voi lăsa până nu mă vei face călugăr!” 

Şi au venit la locul unde zăcea ucenicul lui ca un mort de 
bătaie, şi l-a ridicat şi l-a dus pe dânsul în biserica muntelui. Şi 
văzând Părinţii pe popa cu Avva Macarie, s-au spăimântat; şi 
slăvind pe Dumnezeu, l-au făcut călugăr; şi mulţi dintre elini s-au 
făcut pentru dânsul creştini. 

2. Şi zicea Avva Macarie că cuvântul rău îl face rău şi pe cel 
bun, iar cuvântul cel bun, şi pe cel rău îl face bun. 

3. Zis-a oarecine din Părinţi: „De te va ocări pe tine cineva, 
binecuvântează-l pe dânsul; şi dacă va primi, bine va fi 
amândurora. 

lar de nu va primi, el va fi cel care va lua de la Dumnezeu 
ocara, iar tu, blagoslovenia”. 

4. Zis-a un bătrân: „Crucea lui Hristos o vedem, şi patimile 
Lui le citim, dar pentru ce noi nici măcar singură ocara nu o 
suferim?” 


II. A lui Avva Isaia 
De-ţi va zice ţie cineva cuvânt aspru, nu înălța inima ta peste 


dânsul, ci sârguieşte-te să-i faci lui metanie, mai-nainte până nu se 
va face prihănire în inima ta, de vreme ce mânia vine degrabă. De 


te va ocări cineva, să nu-i grăieşti împotrivă, până când va tăcea. 
Iar de te vei cerca pe sineţi, vei afla întru tine cele ce ai auzit de la 
dânsul; deci pocăieşte-te de ca şi cum tu ai fi greşit, iar bunătatea 
lui Dumnezeu ne va primi pe noi iarăşi. 


PRICINA A PATRUZECI ŞI CINCEA 
Că nu se cade a minţi, ci a grăi adevărul. 
I. Din Pateric 


1. Intrebat a fost un bătrân: „Ce este viaţa monahului?”. 
„Gură adevărată [nemincinoasă], trup sfânt, inimă curată”. 

2. Zis-a un bătrân: „Minciuna este omul cel vechi care se 
strică după poftele amăgirii; iar adevărul este omul cel nou, cel 
zidit după Dumnezeu”. 

3. Zis-a iarăşi: „Rădăcina lucrurilor celor bune este adevărul, 
iar minciuna este moarte”. 


II. A lui Antioh Pandectul 


Precum gura bărbatului cel adevărat se sfinţeşte din adevăr, 
adică din Domnul, că Însuşi zice: Fu sunt Adevărul (loan 14: 6), 
aşa şi cel ce minte se întină din tatăl lui, Diavolul: că minciuna este 
de la cel viclean, precum limpede a zis Mântuitorul. 


III. A Sfântului Isaia Pustnicul 


Să nu lauzi decât cele pe care le-ai văzut; iar cele ce le-ai 
auzit să nu le spui de ca şi cum le-ai fi văzut. Invaţă-ţi limba ta 
întru cuvintele lui Dumnezeu întru cunoştinţă, şi minciuna să fugă 
de la tine. A iubi slava oamenilor naşte minciuna; iar răsturnarea 
minciunii prin smerenie face şi mai mare frica lui Dumnezeu în 
inima ta. Păzeşte-te de minciună, că aceasta goneşte de la tine 
frica lui Dumnezeu. 


IV. A lui Avva Marcu 


Gura celui smerit va grăi adevărul, iar cel ce se împotriveşte 
acestuia, este asemenea slugii aceleia ce a pălmuit pe Domnul 
peste obraz. 


V. Din Pateric 


1. Zis-a Avva Anuv: „De când s-a numit peste mine numele de 
călugăr, n-a ieşit din gura mea minciună”. 

2. Zis-a Avva Grigorie: „Acestea trei cere Dumnezeu de la tot 
omul ce are Dumnezeiescul Botez: credinţa dreaptă - din suflet; 
adevărul - din limbă; şi întreaga-curăţie - din trup”. 


VI. A Sfântului Efrem 


Odinioară, făcând fraţii noaptea lucrul de întâmplare, iarnă 
fiind, unul dintr-înşii, supărându-se de ger, s-a întors în chilia sa. 
Iar altul cârtea asupra lui. Şi a trimis la dânsul pe un frate ca să-l 
cheme. Ducându-se acela, l-a aflat pe dânsul pătimind cumplit şi i- 
a zis lui: „Fraţii întreabă cum te afli, iar pentru lucrul tău să nu-ți 
fie în grijă, că îl facem noi”. Iar el a zis: „Pomenită să fie dragostea 
voastră, că şi eu voiam să mă ostenesc împreună cu voi, dar mă 
împiedică boala”. Şi întorcându-se cel trimis către cei ce l-au trimis 
pe dânsul, le-a zis lor: „Foarte pătimeşte fratele, şi mi-a zis că şi el 
voia să se ostenească împreună cu noi, dar nu poate”. Acesta este 
cel ce a împlinit iconomia întru minciună. 


VII. Din Pateric 


1. Doi bătrâni aveau necaz între dânşii; şi s-a întâmplat ca 
unul dintre dânşii să se îmbolnăvească. Şi a venit la dânsul un 
frate pentru cercetare. Iar bătrânul a rugat pe fratele, zicând: „Eu 
şi cutare bătrân avem scârbă, şi voiam ca să-l rogi pe dânsul să ne 
împrietenim”. Răspuns-a fratele: „Poruncit-ai Avva? Eu îl voi ruga”. 
Şi ieşind fratele, cugeta întru sineşi cum să schimbe lucrul; că se 
temea ca nu cumva bătrânul să nu primească rugămintea, sau să 
le facă şi mai multă întărâtare. 

Dar, după iconomia lui Dumnezeu, oarecare din fraţi a adus 
lui cinci smochine şi puţintele dude; şi luându-le fratele pe acelea, 
le-a pus în chilia sa; şi alegând o smochină şi puţintele dude, a dus 
bătrânului la care voia să meargă, şi a zis: „Părinte, pe acestea le-a 
adus oarecine cutărui bătrân care e bolnav şi, fiindcă m-am 
întâmplat acolo, mi-a zis: «Primeşte acestea şi le du cutărui 
bătrân». Şi le-am adus la tine”. Iar dacă a auzit bătrânul, a stat 
gândind ca la un ceas şi a zis: „Mie mi-au trimis acestea?”. Şi a 
răspuns fratele: „Da, părinte”. Şi le-a primit bătrânul pe ele, 
zicând: „Bine ai venit!”. Şi întorcându-se fratele în chilia sa, a luat 
două dintre smochine şi puţintele dude şi a dus şi celuilalt bătrân 
bolnav. Şi făcându-i lui metanie, a zis: „Primeşte acestea, părinte, 
că ţi-a trimis ţie cutare bătrân”. Iar el, vesel făcându-se, a zis: 
„Împrietenitu-ne-am?”. lar fratele a zis: „Da, părinte, prin 
rugăciunile tale”. Şi a zis bătrânul: „Slavă lui Dumnezeu”. Şi s-a 
împrietenit bătrânul prin darul lui Dumnezeu şi prin priceperea 
fratelui, care i-a tras pe ei la pace prin trei smochine şi puţintele 
dude, şi n-a cunoscut bătrânul ce a făcut fratele. 


2. Întrebat-a odată Avva Agathon pe Avva Alonie dacă se 
poate să minţi vreodată pe cineva. Şi a răspuns Avva că se poate. 
Iar el a întrebat: „Când?”. Şi el a zis: „lată, doi oameni înaintea ta 
au făcut ucidere, iar unul a fugit în chilia ta. Şi dregătorul îl caută 
pe el, şi te întreabă pe tine, zicând: «Ştii de ucidere?». Deci, de nu- 
l vei minţi, îl dai pe dânsul la moarte; lasă-l mai vârtos pe dânsul 
înaintea lui Dumnezeu fără de legături, că El ştie toate. Deci arătat 
este dintru aceasta că, câteodată, minciuna se poate cinsti înaintea 
adevărului”. 


PRICINA A PATRUZECI ŞI ŞASEA 


Că mare este păcatul năpăstuirii, şi, spre slava celor năpăstuiţi, de 
vor răbda cu mulțumită de multe ori, şi în această viaţă vine 
pedeapsă de la Dumnezeu asupra năpăstuitorilor 


I. A lui Paladie 


Fata unui preot din Cezareea Palestinei căzând şi îngreuindu- 
se, a fost învățată de la cel ce o stricase pe dânsa să năpăstuiască 
pe un cleric [citeţ] al cetăţii. Şi fiind cercetată de tatăl său, l-a 
pârât pe citeţ. lar el a vestit Episcopului; iar Episcopul, chemând 
ceata preoţilor, şi aducând în mijloc pe citeţ, întreba despre lucru. 
Iar el a răspuns: „Eu nu am treabă la aceasta”. Şi oţărându-se 
Episcopul, i-a zis cu glas răstit: „Nu mărturiseşti întâmplarea ta, 
ticălosule, şi aşa să te pocăieşti?”. Răspuns-a citeţul: „Eu mă rog, 
am spus adevărul, că la aceasta nu am lucru, căci nu sunt vinovat 
de pricina către dânsa, iar dacă voiţi ca să spun ceea ce nu este, 
[vă spun că] am făcut aceasta”. Spunând el aceasta, l-au caterisit 
din citeţ. Iar acela, căzând la Episcop, l-a rugat, zicând: „Dacă 
aceasta ai socotit, chir Episcope, pentru că am zis eu că am căzut, 
să nu mai fiu vrednic de clerul sfinţiei tale, porunceşte ca să mi-o 
dea mie de femeie. Şi aşa, de aici înainte, nici eu nu mai sunt 
cleric, nici ea fecioară. Iar Episcopul şi tatăl ei, aşteptând a se afla 
el cu dragoste către dânsa, şi aşa să nu se poată într-alt fel să se 
taie obişnuirea, i-a dat-o lui pe dânsa. Iar el a pus-o într-o 
mănăstire de călugăriţe, rugând pe egumena de acolo ca să o 
sufere [îngăduie] pe dânsa până la naştere. Şi lăsând-o acolo, s-a 
dus într-o chilie părăsită şi s-a încuiat pe sineşi, alegând desăvârşit 
petrecere aspră. 

Şi s-a apropiat către Hristos cu inimă înfrântă şi cu multe 
lacrimi, zicând: „Tu, Doamne, Cunoscătorule de inimi al tuturor, 
ştii faptele mele, că pe toate le vezi mai-nainte de facerea lor, şi 
cunoşti aducerea-aminte a tot omul. Tu eşti cercătorul cel iute al 
gândurilor, Tu eşti ajutorul celor nedreptăţiţi şi Izbânditor 
neamăgit năpăstuiţilor, că Ţie nu-[i place niciun lucru nedrept, şi 
toată plecarea cumpenei este dreaptă la Tine. Deci, de aici înainte, 
Stăpâne, a judecății Tale celei neamăgite şi drepte este a hotărî şi 
a scoate la margini [bun sfârşit] judecata mea”. 

Deci întru aceste rugăciuni şi postiri stăruind el, a venit 
vremea ca ticăloasa să nască; şi dreapta judecată a lui Dumnezeu 
i-a adus ei durere iute şi nesuferită, vederi ale iadului şi chinuri 
înfricoşătoare timp de şapte zile înconjurând-o pe ticăloasă. Iar 
pruncul nu se ivea din pântece. Iar durerile se adăugau tot mai 


nesuferite în tot ceasul. Şi a început a se văieta şi a striga cu 
glasuri jalnice: „Vai mie, ticăloasei, că mă primejduiesc să pier 
căzând în două răutăţi: în curvie şi în năpăstuire; că de altul 
stricându-mă, pe citeţ l-am asuprit”. Şi, după ce nu mai putea nici 
să trăiască, nici să moară, nici să nască, şi nici adunarea surorilor 
nu mai sufereau ţipetele ei cele mari, pentru aceasta, de-a fuga 
ducându-se, au vestit Episcopului. Şi făcându-se de la toţi 
rugăciune în biserică, această rugăciune neprimită o făceau la 
Dumnezeu nevinovatului. 

Şi sculându-se episcopul s-a dus acolo unde se închisese 
citeţul; şi a stat înaintea uşii ciocănind multă vreme, iar acela nici 
nu asculta, nici nu răspundea, drept care Episcopul porunci să se 
ridice uşa. Şi intrând, l-au aflat pe dânsul zăcând jos. Şi de ca şi 
cum ar fi dat răspuns, a zis către dânsul: „Frate citeţule, Eustathie, 
arătându-se cu Dumnezeiască judecată năpăstuirea cea spre tine 
prin rugăciunile tale, miluieşte de acum pe ceea ce ţi-a greşit; din 
destul chinuindu-se ea cu muncile, dezleagă păcatul, că prin 
rugăciunile tale pătimeşte unele ca acestea. Roagă-te, dar, lui 
Dumnezeu ca să se izbăvească de dureroasa naştere”. Iar el, 
împreună cu Episcopul, întins rugându-se, îndată ticăloasa s-a 
izbăvit de nevoie, născând pruncul; şi-i ruga pe toţi ca să-i ierte ei 
fărădelegea cea asupra dreptului. 

Şi, de atunci, toţi îl aveau pe dânsul în rânduială de mucenici; 
că de toate grijile despărţindu-se pe sineşi, întru înălţime de 
petrecere prea bună s-a suit, încât s-a umplut şi de dar 
duhovnicesc. lar acestea le-au trecut [povestit] ca să cunoaştem la 
ce feluri de cazne mai-nainte de munca ce va să fie în Gheena şi 
aici se dau năpăstuitorii; şi iarăşi, de ce fel de cinste şi daruri - şi 
acum, şi în veacul cel ce va să vie - se învrednicesc cei năpăstuiţi, 
care spre rugăciuni şi mulţumiri se întorc şi la Dumnezeu aleargă. 


II. Din viaţa Sfântului Grigorie Făcătorul de Minuni 


Marele Grigorie, trecând prin toată învăţătura elinească, şi 
cunoscând cu  iscusul [din cercare]  nealcătuirea'”, şi 
nepotrivirea!% şi slăbiciunea dogmelor celor de la dânşii, se făcu 
ucenic al Evangheliei; iar înainte să se nască prin Botez, aşa de 
tare îşi îndrepta viaţa, încât nu voia să aducă în scăldătoare nicio 
întinare din păcat. Şi petrecând în Alexandria, întru care se 
adunau toţi cei ce se sileau spre filosofie şi doctorie, deşi era 
tânăr, era grea vedere [privelişte] celor de o vârstă cu el, deşi cu 
întreaga înţelepciune era împodobit mai mult decât cărunteţile [cei 

bătrâni]; că lauda celui ce se curăța era ocară celor ce se întinau. 
Deci, de ca şi cum ar fi fost un răspuns oarecare [apologie 
împotriva] neastâmpăraţilor, adică aceea a nu se arăta numai ei 
singuri a fi într-acel fel, au măiestrit o izvodire ca să lipească 
oarecare prihană de viaţa Marelui. Şi au pus înainte spre 
clevetirea aceluia pe o femeie curvă osândită spre necinste. 

Iar el, după obicei, cu bărbaţi înţelepţi cu frumoasă rânduială 
cercând din oarece ale filosofiei, s-a apropiat femeia, miorcăindu- 
se şi moleşindu-se, prin cele ce zicea şi prin cele ce făcea 
prefăcându-se că l-ar fi cunoscut de mai-nainte. Apoi zicea că este 
lipsită de plăţi pentru păcatul cel trupesc pe care l-ar fi săvârşit cu 
dânsa. 

Iar cei ce cunoşteau viaţa lui se oţărau pornindu-se cu mânie 
asupra femeii, dar el nici nu s-a tulburat împreună cu cei ce se 
aprindeau pentru dânsul, nici, năpăstuit fiind, nu a zis ceva 
împotrivă, adică în ce fel este cu cuviinţă să zică cel ce se 
îngreuiază cu astfel de învinuiri, nici mărturii ale vieţii n-a chemat, 
nici cu jurământ n-a vrut scape de prihănire, nici răutatea celor ce 
au gătit acestea asupra lui nu a vădit-o, ci cu glas liniştit şi aşezat, 
întorcându-se către unul din prieteni, a zis aşa: „Plăteşte-i ei 
argintul, ca nu mai mult supărându-ne să tulbure cercarea ce ne 
zace înainte”. Iar după ce cel căruia i se poruncise aceasta s-a 
înştiinţat de la curvă cât argint cerea de la dânsul, i-a numărat tot 
pe dată, şi aşa a luat sfârşit sfătuirea cea vicleană a 
neastâmpăraţilor asupra celui întreg cu înţelepciunea; iar acum, 
când le era în mâini câştigul necinstei, atunci s-a făcut de la 
Dumnezeu şi mărturia tânărului celui curat şi vădirea năpăstuirii 
vârstnicilor. 

Că, de îndată ce a primit argintul în mână, de duh necurat 
strâmbându-se, şi cu țipăt sălbatic afară de glas omenesc văitându- 
se, a căzut de năprasnă cu faţa în jos, făcându-se celor de faţă 
vedere înfiorătoare şi înfricoşătoare: părul rupându-şi, cu mâinile 
zgâriindu-se, şi ochii întorcându-i, şi din gură slobozind spume, n-a 
slăbit dracul sugrumând-o până ce însuşi Marele acela n-a chemat 
pe Dumnezeu ca să-L îmblânzească pentru dânsa. Unele ca 
acestea sunt povestirile tinereţilor minunatului Grigorie, vrednice 
începături ale celor ce le-a trăit după acestea. 


III. Din viaţa Sfântului Grigorie Acragantinul'* 


Astfel este şi povestirea despre Marele Grigorie, Episcopul 
Acragantinenilor!%, care, cu blândeţe suferind năpăstuirea, şi doi 
ani întregi fiind închis şi legat într-o temniţă întunecoasă, fără rază 
şi sugrumăcioasă [înăbuşitoare], pe toate cu mulţumire şi cu 
nerăutate le-a suferit, iar mai pe urmă s-a slăvit de Dumnezeu în 
mijlocul soborului, iar fata care a minţit asupra lui, de atunci 
înainte îndrăcindu-se, a fost tămăduită de dânsul, văzând toţi, şi, 
aşa arătată făcându-se năpăstuirea, a mărturisit şi pe faţă 
minciuna. 

Iar cei ce cu Savin şi cu Crischentie au gătit acestea asupra 
Sfântului, şi în chilia lui pe fată o încuiaseră pe când Sfântul dădea 
lui Dumnezeu în biserică rugăciunile cele de miezul nopţii, au 
alergat degrabă cu lumina înăuntru şi, scoţând-o pe ea de acolo şi 
plecând-o ca să zică cele asupra cuviosului, înaintea lui Dumnezeu 
şi a soborului, volbură pâcloasă s-a vărsat împrejurul lor şi în toată 
adunarea acelora ceas din destul. 

Apoi, după ce s-a risipit volbura, feţele tuturor s-au arătat 
negre şi buzele vâlcede [învineţite], şi mai vârtos ale începătorilor 
năpăstuirii, încât nu putea nici a strânge, nici a grăi nicidecum; şi 
iată cum vederos au primit de la Dumnezeu pedeapsa pe care de 
atunci şi neamul lor a moştenit-o, osândindu-se să fie nehirotonit, 
şi slujitor al Domnului să nu se facă'*!. 


IV. Din Pateric 


1. Povestit-a despre sineşi Avva Macarie, zicând: „Când eram 
mai tânăr şi şedeam în chilie în Egipt, m-au apucat şi m-au făcut 
cleric în cetate. Şi nevrând a primi, am fugit într-alt loc; şi a venit 
la mine un mirean cucernic care-mi lua rucodelia mea şi-mi slujea. 
Şi s-a întâmplat dintr-o bântuială [ispită] ca o fecioară oarecare din 
satul din apropiere să cadă în curvie, şi, luând în pântece, a fost 
întrebată cine a făcut aceasta. Iar ea a zis: «Sihastrul!». Şi ieşind 
cei ai satului, m-au prins şi au spânzurat de grumazul meu oale 
afumate şi toarte de cofe, şi mă purtau cu alai pe ulițele satului, 
bătându-mă şi zicând: «Acest călugăr a stricat pe fata noastră; 

apucaţi-l pe el, apucaţi-l!». Şi m-au bătut, încât puţin era de n-am 
murit. Şi venind oarecine din bătrâni, a zis: «Până când veţi bate 
pe acest călugăr străin?». lar cel ce îmi slujea urma după mine 
ruşinându-se, că erau ocărându-l pe el şi zicând: «lată ce a făcut 
sihastrul pe care tu l-ai lăudat!». Şi au zis părinţii fetei: «Nu-l vom 
slobozi pe el până nu va da chezăşie că o va hrăni pe dânsa». Şi am 
zis celui ce-mi slujea, şi apoi m-au luat în chezăşie. Şi, slobozit 
fiind, am venit cu dânsul în chilia mea şi i-am dat câte coşniţe 
aveam, zicând: «Vinde-le pe acestea şi dă femeii mele să 
mănânce». Şi ziceam gândului: «Macarie, iată, îţi aflaşi ţie femeie, 
deci trebuie să lucrezi puţin mai mult ca să o hrăneşti pe dânsa». 
Şi lucram ziua şi noaptea şi îi trimiteam ei. 

lar când a venit vremea ca ticăloasa să nască, a petrecut 
multe zile chinuindu-se şi nu năştea. Şi a început a striga şi a zice: 
«Miluiţi-mă pe mine, ticăloasa, miluiţi-mă pe mine, ceea ce am 
căzut în două rele: în curvie şi în năpăstuire. Că am minţit asupra 
sihastrului, şi l-am învinuit pe dânsul în deşert, că acela n-a făcut 
nimic, ci cutare tânăr, acela m-a stricat». Şi cum a auzit cel ce-mi 
slujea, a alergat şi a venit la mine şi mi-a zis: «lată, tot satul vine la 
tine ca să se pocăiască ţie şi să te slăvească». Iar eu, temându-mă 
de vătămarea laudelor omeneşti, m-am sculat îndată şi am fugit în 
Schit. Acesta este începutul şi pricina pentru care am venit aici”. 

2. Fost-a un stareţ iubitor de fraţi, şi plin de dragoste foarte, 
nesocotind niciodată răul. Iar un frate, furând nişte vase!%?, le-a 
adus şi le-a dat lui, necunoscând el nicidecum despre acel lucru. 
Iar după câteva zile, s-au cunoscut vasele şi, închis fiind bătrânul, 
a făcut metanie, zicând: „lertaţi-mă, că mă pocăiesc!”. Iar după 
puţin, a venit fratele cel ce a furat vasele şi le-a pus la el, şi a făcut 
vorbă [dialog] cu el, şi zicea bătrânului: „Tu ai furat vasele?”. Şi a 
făcut bătrânul metanie fratelui, zicând: „lartă-mă!”. Incă dacă 
vreodată şi altcineva dintre fraţi greşea şi făgăduia, el făcea 
metanie zicând „iertaţi-mă”. Atât era de cucernic şi smerit- 
cugetător cuviosul, încât nici cu cuvântul n-a vătămat pe cineva 
vreodată. 

3. Povestit-a un bătrân că, pe vremea Marelui Isidor, preotul 
Schitului, era un oarecare frate diacon pe care, pentru covârşirea 
faptei bune, l-au făcut preot, pentru ca să fie moştenitor [să-i 
urmeze] după moartea lui. Iar el, pentru evlavie, nu s-a atins de 
cele ale hirotoniei, ci a rămas diacon. Pe acesta, din bântuiala 
vrăjmaşului, l-a pizmuit unul din bătrâni, şi, toţi fiind în biserică 
pentru pravilă, ducându-se bătrânul acela, a băgat cartea sa în 
chilia diaconului şi, venind, a vestit lui Avva Isidor, zicând: 

„Oarecine din fraţi mi-a furat cartea. Trimite cu mine doi din 
Părinţi, ca să cercăm chiliile”. Şi ducându-se, întâi adică au căutat 
în chiliile altora, iar mai pe urmă au venit în chilia diaconului, şi, 
aflând acolo cartea, a adus-o la preot în biserică, căruia i-au spus 
unde au găsit-o, de faţă fiind şi diaconul şi auzind. Şi a făcut acesta 
metanie lui Avva Isidor înaintea a tot norodul, zicând: „Am greşit, 
dă-mi canon!”. Şi i-a dat lui canon trei săptămâni să nu se 
împărtăşească. 

Şi venind fratele la pravilă, stătea înaintea bisericii şi cădea 
la tot norodul, zicând: „lertaţi-mă, că am greşit!”. Iar după trei 
săptămâni, a fost primit la împărtăşire, şi îndată s-a îndrăcit 
bătrânul care-l năpăstuise, şi a început a mărturisi, strigând şi 
zicând: „Am năpăstuit pe robul lui Dumnezeu!”. Şi făcându-se 
rugăciune de către toată biserica pentru dânsul, nu se tămăduia. 
Atunci, Marele Isidor a zis înaintea tuturor fraţilor către diacon: 
„Roagă-te pentru dânsul, că tu ai fost năpăstuit, că nu se va 
tămădui fără numai prin tine”. Şi rugându-se el, îndată se făcu 
bătrânul sănătos. 

4. Era oarecine din Părinţi pe nume Nicon, locuind în Muntele 
Sinai, iar nu departe de dânsul locuia un faraonit care avea o fiică. 
Şi venind un om în casa faraonitului, şi aflând pe fiica lui singură, 
nefiind acela acolo, a stricat-o, apoi a învăţat-o să spună tatălui său 
că „Avva Nicon mi-a făcut mie aşa”. lar după ce s-a întors 
faraonitul, înştiinţându-se de ceea ce se făcuse, cu mânie şi cu 
întristare la inimă învăpăindu-se, luând sabia, s-a dus la bătrânul. 
Şi stând pe dinafară, a ciocănit, şi, ieşind bătrânul, faraonitul a 
întins mâna ca să-l lovească cu sabia, şi îndată i s-a uscat mâna. Şi 
neputând să-l omoare pe bătrân, ducându-se, a spus preoţilor, şi 
trimițând aceştia, au chemat pe bătrân. lar după ce a venit, 
punând pe dânsul multe bătăi, au vrut să-l gonească. lar el se 
ruga, zicând: „Pentru Dumnezeu, lăsaţi-mă aici ca să mă pocăiesc”. 
Şi despărţindu-l pe dânsul trei ani de împărtăşirea sfintelor şi de 
biserică, au dat poruncă ca nimeni să nu meargă la el. Şi a 
petrecut trei ani pocăindu-se în fiecare duminică înaintea bisericii, 
şi-i ruga pe toţi, zicând: „Rugaţi-vă pentru mine!”. lar mai pe 
urmă, cel ce a făcut păcatul şi a năpăstuit pe bătrânul s-a îndrăcit. 
Şi, bătut fiind de dracul, a mărturisit la biserică, zicând: „Robul lui 
Dumnezeu nu ştie nimic, eu am făcut păcatul, şi am zis aşa ca să-l 
năpăstuiesc pe el!”. Şi auzind tot norodul, s-a dus la bătrânul ce se 
liniştea în chilie, şi s-au pocăit lui [i-au făcut lui metanie], zicând: 
„lartă-ne pe noi, părinte!”. Iar el le-a zis lor: „Dumnezeu să vă 
ierte. lar eu nu voi mai petrece aici cu voi, că nu s-a aflat unul să 
aibă dreaptă-socoteală şi să arate spre mine milostivire”. lar 
bătrânul s-a depărtat îndată de acolo. 


Mi se pare că bătrânul - care mustrase nemilostivirea şi 
nesocoteala lor, spre îndreptare îndemnându-i - nu numai pentru 
aceasta s-a depărtat de dânşii, ci şi ca să fugă de lauda şi slava cea 
de la dânşii prin care de atunci voiau să-l slăvească pe el, 
cunoscând ei covârşirea faptei lui celei bune şi a bărbăţiei şi a 
vitejiei!% celei după Dumnezeu’. 


V. A lui Avva Isaia 


De te vei năpăstui de cineva într-un lucru, nu te speria, ci fă 
metanie, zicând: „lartă-mă, că nu voi mai face”, fie că ştii lucrul, 
fie că nu-l ştii. 


VI. A Sfântului Maxim 


Când ne vor vedea pe noi dracii nebăgând de seamă de 
[dispreţuind] lucrurile lumii, ca nu pentru dânsele să urâm pe 
oameni şi să cădem din dragoste, atunci ridic năpaste asupra 
noastră, ca, nesuferind întristarea, să urâm pe cei ce ne 
năpăstuiesc. 

Că nu este durere mai grea decât cea a năpastei, ori că te 
năpăstuieşte în credinţă, ori în viaţă, şi nimeni nu o poate trece pe 
aceasta cu vederea fără numai singur cel ce priveşte la Dumnezeu, 
precum Suzana, Cel ce singur poate şi din nevoi să-i izbăvească, 
precum pe aceea, şi oamenilor să le vădească adevărul, precum la 
aceea, şi sufletul să-l mângâie cu nădejdea. 

Precum tu te rogi din suflet pentru cel ce te-a năpăstuit, pe 
atât şi Dumnezeu arată adevărul celor ce s-au smintit. 


VII. A Sfântului Efrem 


De ţi se va întâmpla să fii năpăstuit, iar după aceasta se va 
arăta curăţia conştiinţei tale, nu cugeta înalt, ci slujeşte Domnului 
în smerita cugetare, Celui ce te-a izbăvit de năpăstuirea oamenilor, 
ca să nu cazi cu cădere grozavă. 

PRICINA A PATRUZECI ŞI ŞAPTEA 


Despre cuvânt şi tăcere, şi cum se cuvine să ne folosim de acestea, 
şi că a cuvânta nu este fără de vină. 


I. A lui Paladie 


Vrând a se săvârşi Marele Pamvo, stând împrejurul lui preoţii 
Origen!” şi Ammonie şi ceilalţi sfinţi bărbaţi, se zice că le-a zis lor: 
„De când am venit în pustia aceasta, până în ceasul de acum nu m- 
am căit de vreun cuvânt pe care l-am grăit, şi aşa mă duc către 
Dumnezeu, de ca şi cum acum încep blagocestia”. Şi mi-au povestit 
mie cei mai-nainte zişi bărbaţi că ori de câte ori era întrebat de 
cineva vreun cuvânt - fie scripturistic, fie alt oarecare negustoresc 
- nu răspundea îndată, ci zicea: „Incă n-am găsit răspunsul”. Şi de 
multe ori treceau şi trei luni, şi el tot nu dădea răspuns, zicând: 
„Incă n-am ajuns să înţeleg”. Tot aşa şi hotărârile, le dădea cu 
cercetare şi după Dumnezeu, încât toţi le primeau pe acestea cu 
multă frică, ca de la Dumnezeu. 


II. Din Pateric 


1. Zis-a un stareţ: „Este un om care pare că tace, dar inima 
lui osândeşte pe alţii; unul ca acesta totdeauna vorbeşte. Şi este 
altul care vorbeşte de dimineaţa până seara, dar tăcerea o păzeşte, 
adică nu vorbeşte nimic fără folos”. 

2. A fost întrebat un bătrân: „Ce este aceea a da seamă 
pentru orice cuvânt deşert (cf. Matei 12: 36)?”. Şi a răspuns: 
„Orice fel de cuvânt vorbit pentru vreun lucru trupesc, afară de 
trebuinţa cea de nevoie, este cuvântare deşartă. Numai a vorbi 
pentru mântuirea sufletului nu este cuvântare deşartă, însă şi întru 
aceasta, despre cele mai multe trebuie să tăcem; că dacă începi să 
grăieşti de cele bune, vine apoi şi grăirea de cele rele”. 

3. Mers-a un frate către un stareţ şi i-a zis lui: „Părinte, 
spune-mi cuvânt, cum să mă mântuiesc?”. Iar el i-a zis lui: „Dacă 
vei merge la cineva, să nu apuci să vorbeşti mai-nainte de a 
cerceta”. Iar el, umilindu-se de cuvânt, i-a făcut lui metanie, 
zicând: „Cu adevărat, multe cărţi am citit, dar o învăţătură ca 
aceasta n-am aflat niciodată”. Şi, folosindu-se, a ieşit. 

4. Se spunea despre Avva Ammonie că atunci când se ducea 
la biserică, nu-l lăsa pe ucenicul său să meargă aproape de dânsul, 
ci departe; şi de venea să-l întrebe despre gânduri şi-i zicea lui 
singur [deosebi], îl gonea pe dânsul, zicând: „Ca nu cumva vorbind 


1% Nu e vorba de Origen din Alexandria, cunoscutul teolog. 


noi pentru folos, să se ivească vorbă străină, pentru aceea nu te las 
aproape de mine”. 

5. Se spunea despre Avva Ammun că a mers la Avva Pimen şi 
i-a zis lui: „Când mă duc în chilia aproapelui sau el vine la mine 
pentru vreo trebuinţă, ne sfiim să vorbim unul cu altul, ca nu 
cumva să se ridice vreo vorbă străină”. Zis-a lui stareţul: „Bine 
faci, că tinereţile au trebuinţă de păzire”. Şi l-a întrebat pe dânsul 
Avva Ammun, zicând: „Dar bătrânii ce făceau?”. Şi a răspuns 
stareţul: „Nu aveau întru eişi altceva sau străin în gura lor ca să 
vorbească aceea”. Şi a întrebat iarăşi: „Deci, de se va face nevoie a 
vorbi cu aproapele, vrei să vorbesc din Scripturi sau din cuvintele 
bătrânilor?”. Zis-a stareţul: „De nu poţi să taci, mai bine este să 
vorbeşti din cuvintele stareţilor, şi nu dintr-ale Scripturilor; că de 
vei vorbi dintru acestea, nu mică primejdie aduce celui ce nu-i 
desăvârşit”. 

6. Zis-a Avva Isaia: „Nu este înţelepciune a vorbi, ci 
înţelepciune este a cunoaşte vremea când trebuie a vorbi şi a 
răspunde cele trebuincioase. Fii necunoscător întru cunoştinţă, ca 
să scapi din multe osteneli, că cel ce se arată pe sine întru 
cunoştinţă îşi ridică osteneală luişi. Nu te făli întru cunoştinţa ta, 
că nimeni nimic nu ştie”. 

7. Un frate a întrebat pe Avva Matoi, zicând: „Ce să fac, că 
limba mea mă necăjeşte, iar când vin în mijlocul oamenilor nu pot 
să o opresc pe dânsa, ba şi îi judec pe dânşii întru lucru bun şi-i 
mustru; ce să fac?”. Şi răspunzând bătrânul, a zis: „De nu poţi să 
te opreşti pe sineţi, fugi deosebi; că aceasta este neputinţă. Că cel 
ce şade cu fraţii nu trebuie să fie în patru părţi, ci rotund, ca aşa 
către toţi să se rostogolească; că şi eu, nu pentru fapte bune şed 
deosebi, ci pentru neputinţă; că puternici sunt cei ce vin în 
mijlocul oamenilor”. 

8. Zis-a Avva Iosif: „Şezând noi odinioară cu Avva Pimen, a 
numit «Avva» pe Agathon; şi am zis lui: «Este mai tânăr, pentru ce 
îl numeşti pe el Avva?». Şi a zis stareţul: «Gura lui l-a făcut pe 
dânsul a se numi Avva»”. 

9. Zis-a un bătrân: „De vei câştiga tăcere, să nu te ai pe sineţi 
[cugetând cum că] ai dobândit faptă bună, ci zi că «nevrednic sunt 
şi de a vorbi»”. 

10. Povestea unul din Părinţi: „Şezând odinioară stareţii şi 
vorbind pentru folos, unul dintre dânşii era văzător, şi-i vedea pe 
îngeri făcându-le semne cu mâna şi lăudându-i pe dânşii, iar când 
începea altă vorbă'%, porcii se tăvăleau în mijlocul lor plini de 


1% án Gpuidia. O vorbă fără folos, alta decât cele de folos cu care se 
îndeletnicesc de obicei. 


împuţiciune şi îi mânjeau pe dânşii; iar după ce vorbeau iarăşi 
pentru folos, veneau îngerii şi îi lăudau pe dânşii”. 

11. Se spunea despre Avva Or că niciodată n-a minţit, nici nu 
s-a jurat, nici n-a blestemat pe vreun om, nici n-a grăit afară de 
nevoie. 

12. De-a pururea îi zicea acesta ucenicului său, Pavel: „Vezi 
ca niciodată să nu aduci cuvânt străin în chilia aceasta”. 


III. A Sfântului Efrem 


Nu va zăbovi monahul într-un loc, nici nu va afla odihnă de nu 
va iubi mai întâi tăcerea şi înfrânarea. Cel ce înmulţeşte cuvinte în 
mijlocul fraţilor, va înmulţi sfade, şi-şi va înmulţi urâciune luişi. Iar 
cel ce îşi cruţă buzele sale, va fi iubit. Frate, atletul, nevoindu-se, 
gura sa o strânge, aşa şi tu strânge gura ta de la cele ce prisosesc, 
şi vei avea odihnă. Cel ce înmulţeşte cuvintele sale, gretos va fi. Iar 
cel ce păzeşte gura sa păzeşte sufletul său şi iubit va fi. Iar cel 
obraznic cu buzele se va face pe sineşi apropiat de sfărâmare, 
precum zice într-alt loc (cf. Pilde 6: 15; 10: 14). Grădina, neavând 
gard, călcându-se, se pustieşte, iar cel ce nu-şi păzeşte gura, va 
pierde roadele sale din pricina multei cuvântări. Înţelege, monahe, 
că sfârşitul a miriade de cuvinte este tăcerea. Deci, apucând mai- 
nainte câştigul, adică tăcerea, scapi de pagubă. Tăcerea este la cel 
tânăr precum frâul la cal; iar cel neînfrânat, în multe rele va 
cădea. 


IV. A lui Antioh Pandectul 


Se cade ca monahul să vorbească cu Dumnezeu multe, iar cu 
oamenii, puţine; că multa cuvântare fără de măsură face mintea 
nebăgătoare de seamă şi o arată pe dânsa deşartă nu numai către 
duhovniceasca lucrare, ci o trimite pe dânsa şi dracului 
trândăviei!%. Deci tăcerea ne foloseşte nouă întru toate; că 
vistieriile împărăteşti se vor umple de aur, iar minţile monahilor 
celor adevăraţi se vor umple de duhovniceasca cunoştinţă. lar de 
va zice cineva „pentru ce Pavel a întins cuvântul până la miezul 
nopţii (cf. Fapte 20: 7)?”, am zice către dânsul întâi adică pentru 
că urma să călătorească, iar apoi pentru că acolo erau noi-ucenici 
[catehumeni], căci era începutul propovăduirii, iar ei aveau 
trebuinţă de mai mult sprijin în învăţare; dar însă şi Pavel era plin 
de Dumnezeiescul Duh, şi nu el, ci Duhul grăia printr-însul, 
precum şi însuşi zice: Căutaţi cercare [dovadă] că Hristos grăieşte 


197 Lit.: acediei. 


întru mine (II Cor. 13: 3)? 

Purtătorii de Duh nu când vor ei grăiesc, ci când îi mişcă pe 
ei Duhul, Care locuieşte întru ei. Iar dacă şi unii ca aceştia vor grăi 
vreodată multe, nu se vatămă cu nimic, că au darul Duhului 
luminându-i pe dânşii, şi mintea păzind-o netulburată. Cu toate 
acestea, şi aceluia îi este mai folositoare tăcerea cea în bună 
vreme şi binecuvântată. lar semnele celui ce are pe Duhul Sfânt 
întru sineşi sunt blândeţile şi iubirea de linişte, şi smerita cugetare 
în înţelepciune multă şi cunoştinţă, şi aceea adică să se afle cu 
neplăcere a către toată îndulcirea şi slava lumii acesteia, iar de 
cele cereşti fără de sărutare să dorească. 


V. A Sfântului Isaia Pustnicul 


De va fi trebuinţă să vorbeşti cu fratele tău, vorbeşte mai 
puţin, cu smerenie şi cu cucernicie, că Dumnezeu de-a pururea ia 
aminte la noi, şi să nu vorbeşti sau să asculţi ceva din cele ce nu te 
folosesc. A nu se număra pe sineşi şi a se avea pe sineşi 
necunoscător şi a tăcea arată pe omul care nu se îndeletniceşte în 
patimi a face voile lor, ci ale lui Dumnezeu; iar cel ce voieşte să 
zică cuvântul său înaintea multora arată că nu este întru dânsul 
frica lui Dumnezeu. Că frica lui Dumnezeu este păzitoare şi 
ajutătoare sufletului, adunând mintea întru sineşi, ca să piardă pe 
toţi vrăjmaşii ei. A griji de limbă adevereşte pe om că este lucrător, 
iar neiscusinţa limbii înseamnă arătat că nu are fapta bună 
înăuntrul lui. Păzirea gurii ridică cugetul către Dumnezeu, dacă 
tace întru cunoştinţă; iar multa cuvântare naşte lenevirea!% şi 
trândăvia. 

Frate, să ai sufletul tău plângând totdeauna, şi smerit, şi 
suspinând întru sineşi, şi, ca cel ce eşti nevrednic şi neştiutor, taci 
de-a pururea, şi nicidecum nu grăi fără trebuinţă. lar de va fi 
trebuinţă să grăieşti, şi te vei cerca mai-nainte pe sineţi văzând că 
este o pricină binecuvântată şi după Dumnezeu, este mai bine să 
vorbeşti decât să taci, şi de aici deschide gura ta cu frică şi cu 
cutremur, având faţa jos şi cuvântul cinstitor şi plecat, ca, dacă vei 
vorbi cu cineva, pentru dragoste, puţin să vorbeşti şi curând să 
taci; iar dacă vei fi întrebat ceva, ascultă numai pentru nevoie şi 
nimic mai mult să nu grăieşti. 


VI. A Sfântului Diadoh 


Precum uşile băilor, adeseori deschizându-se, îndată împing 
afară căldura cea dinăuntru, aşa şi sufletul, când voieşte să 

grăiască multe, măcar de le-ar spune toate bune, risipeşte luarea- 
aminte la sine prin poarta cea glăsuitoare. Drept aceea, de aici 
înainte se lipseşte de cugetările cele în vreme potrivită, şi 
rătăcirea gândurilor o vorbeşte supărăcios celor ce se întâmplă să 
grăiască cu el, de vreme ce de aici nici pe Duhul Sfânt nu-l are 
întru cuget, păzindu-l pe dânsul de năluciri. Că lucrul preabun de-a 
pururea fuge de multa cuvântare, ca ceea ce este solitoare a toată 
tulburarea. Deci bună este tăcerea cea în bună vreme, nefiind 
nimic altceva decât maică a grijilor preaînţelepte. 


VII. A Sfântului Maxim 


Cel ce făţărniceşte tăcere pentru facerea de rău întocmeşte 
vicleşug aproapelui; neizbândind întru aceasta, se duce adăugând 
patimii sale durere. lar cel ce tace pentru folos, sporeşte 
prieteşugul, şi se va duce bucurându-se, ca cel ce a luat luminare 
ce prăpădeşte întunericul. Cel ce în adunare taie cu obrăznicie 
ascultarea cuvintelor, nu se poate ascunde că boleşte slavă 
deşartă, de care prinzându-se, pune înainte nenumărate întrebări 
[pricini de tulburare], voind să taie şirul celor ce se zic. 


VIII. Din Pateric 


1. Avva Iosif a întrebat pe Avva Nistero, zicând: „Ce să fac 
limbii mele, că nu o pot opri pe dânsa?”. Şi i-a răspuns lui stareţul: 
„Dar de vei vorbi, afli odihnă?”. Zis-a acela: „Nu”. „Şi dacă nu ai 
odihnă, pentru ce vorbeşti? Mai vârtos taci, şi de se va întâmpla 
vreodată vreo vorbă, mai vârtos ascultă decât să grăieşti”. 

2. Zis-a Avva Pimen: „Dacă vei fi tăcut în tot locul în care vei 
locui, vei avea odihnă”. 

3. Doi fraţi din Schit au voit să meargă la Avva Antonie; şi au 
intrat în corabie, şi cu dânşii a intrat şi un stareţ pe care fraţii nu-l 
cunoşteau, mergând şi el aşijderea la Avva Antonie. Deci fraţii, 
şezând în corabie, vorbeau cuvinte părinteşti din Scriptură, încă şi 
despre rucodelia lor. Iar bătrânul tăcea. 

Iar după ce au ieşit din corabie, au venit la Avva Antonie, şi a 
zis Avva Antonie fraţilor: „Bun tovarăş aţi aflat pe bătrânul 
acesta”. Apoi a zis şi bătrânului: „Buni fraţi ai aflat cu tine, Avvo”. 
Şi a zis stareţul: „Buni sunt, dar curtea lor nu are uşă; şi cel ce 
voieşte să intre în grajd dezleagă şi măgarul”. Iar aceasta o zicea 
însemnând că cele ce le vin în gura lor, acelea le grăiesc. 

4. Se spunea despre Avva Agathon că trei ani a pus piatră în 
gura sa până a îndreptat [dobândit] tăcerea. Vezi, nevoitorule, şi 
urmează şi tu răbdarea bătrânului, sau, neputând urma, smereşte- 


te. 

5. Zis-a Avva Pimen: „De-şi va aduce aminte omul de cuvântul 
cel scris că din cuvintele tale te vei îndrepta, şi din cuvintele tale 
te vei osândi, va alege mai vârtos a tăcea. 

6. Zis-a acelaşi: „Un frate a întrebat pe Avva Pamvo de este 
bine a lăuda pe aproapele. Şi i-a zis lui: «Mai bine este a tăcea»”. 

7. Zis-a Avva Sisoe: „lată, am treizeci de ani de când nu mă 
mai rog lui Dumnezeu pentru păcat, ci pentru altul, orice fel ar fi, 
aceasta mă rog, zicând: «Doamne Iisuse, apără-mă de limba 
mea!». Şi până acum, în fiecare zi cad printr-însa şi păcătuiesc”. 


IX. A Sfântului Isaac 


A voi de-a pururea a tăcea, şi păzirea liniştirii, se face dintru 
aceste trei pricini: ori pentru slava oamenilor, ori pentru căldura 
râvnei întru fapta bună, ori că omul are înăuntrul său o oarecare 
vorbire Dumnezeiască şi cugetul lui se trage către dânsa. Şi 
oricine nu are una din cele de pe urmă, adică pe a doua sau pe a 
treia, de nevoie este să bolească cu cea dintâi. De vei păzi limba 
ta, vei avea de la Dumnezeu darul umilinţei celei din inimă întru 
care-ţi vei vedea sufletul, adică lumina minţii, şi te vei umple de 
bucuria Duhului. Iar de te va birui limba, nu vei scăpa niciodată 
din întunecare. Dacă nu ai inimă curată, să ai măcar gură curată, 
precum a zis oarecare din sfinţi. 

PRICINA A PATRUZECI ŞI OPTA 


Că şi simplu a se fura este păcat, iar jurământul strâmb are 
pedeapsă nemilostivă, şi cum că jurământul cel ce se face din 
obrăznicie spre lepădarea poruncii lui Dumnezeu trebuie să fie 

dezlegat, iar pentru dânsul trebuie să se facă pocăință. 


I. Din viaţa Sfântului Eftimie 


Un bărbat oarecare pe nume Chiriac, trăgându-se din satul 
Faran, era păstor de oi, şi, păscând turma prin acele pustietăţi, i s- 
a încredinţat de la oarecine alte oi, zece la număr, trăgându-se din 
acelaşi sat, sărac şi acela, ca şi pe acelea să le pască împreună cu 
ale sale. Şi trecând ceva vreme la mijloc, l-a ajuns pe acel sărac o 
trebuinţă de neocolit; iar el, neavând nimic altceva decât mica 
turmă, îndată a trecut-o cu vederea, şi s-a văzut silit să o vândă şi 
pe aceea pentru nevoia trebuinţei. Şi precum se vede, rău la 
socoteală fiind Chiriac, necinstind mai vârtos adevărul pentru 
putinul câştig ce l-a luat de pe urma oilor, a dat înapoi numai opt, 
întărind că atunci a luat doar atât de la dânsul; iar acela, cerându- 


le şi pe cele două, Chiriac era făgăduind, iar lucrul lor intra întru 
ceartă, şi amândoi foarte se certau. Şi intrând în mijlocul lor nişte 
împăciuitori, au pus jurământ celui ce va voi, ca aşa să risipească 
acea ceartă. lar Chiriac, alegând să jure, săracul cerea ca 
jurământul să se facă asupra raclei moaştelor Marelui Eftimie; şi 
iată că li s-a hotărât lor o zi oarecare; şi purcezând Chiriac să jure 
în ziua aceea, se pogori cu săracul către mănăstire. 

Şi în vreme ce calea ce duce din Ierusalim în Ierihon o aveau 
în picioare, iată că li se vedea lor şi mănăstirea. Văzând săracul pe 
Chiriac dedat cu totul spre jurământul cel strâmb, şi, ca şi cum 
avea jurământul în vârful limbii, şi, mai mult temându-se de cum ar 
jura el decât cum ar jura acela strâmb, a zis: „Frate, haidem să ne 
întoarcem, că din destul ne este spre încredințare chiar şi numai 
această pornire spre jurământ, şi [drept care] nu trebuie adăugat 
nimic mai mult”. Acestea zicând el, se ruga că să nu jure, iar acela 
nu îngăduia, până nu va săvârşi şi cu lucrul jurământul, că socotea 
că fără de cale mai vârtos va face. 

Iar după ce au intrat în mănăstire şi au cutezat acel cumplit 
lucru peste racla moaştelor, acela, fiind cu adevărat nebun, 
jurământul cel strâmb l-a adus la sfârşit, zicând întru inima sa că 
nu este Dumnezeu (cf. Ps. 13: 1); dar mai vârtos uitare luând el de 
Dumnezeu, socotea să se ascundă de Dânsul. Şi atunci s-a întors 
acasă, nebuneşte îndulcindu-se de norocitul câştig cel din 
dobândă. lar a doua zi, zăcând pe la miezul nopţii deştept pe pat, 
şi părându-i-se că uşa se deschidea de sine, văzu un călugăr 
oarecare bătrân purtat de cinci tineri, în mâna dreaptă având toiag 
şi casa cu multă lumină luminând-o, aspră căutătură având către 
dânsul, cu glas răstit a zis: „Ce ai cugetat, deşertule, peste 
coşciugul lui Eftimie?”. Iar el, amuţind cu totul, şi neputând cu 
nimic a da răspuns, acelaşi îndată a poruncit celor dimprejurul lui 
ca să-l muncească: apoi patru întinzându-l, celui de-al cincilea i-au 
dat toiagul în mână, şi a zis să-l bată tare ca să nu fie dispreţuitor 
faţă de Dumnezeu, nici jurător strâmb, nici lipsitor de cele străine. 

După aceea, părându-i-se că a fost bătut din destul, oprind 
mâna tânărului, l-a apucat de păr şi a zis: „Ai cunoscut acum cu 
adevărat, necuvioase, cum că, pe pământ, unele ca acestea le 
judecă Dumnezeu? Iată, întru această noapte, suflete, vor să ceară 
sufletul de la tine, dar cele ce rău le-ai făcut, cum vor fi? Pentru 
aceasta ţi-am adus această chinuire, ca alţii să se facă mai buni 
dintr-însa, şi de primejdia cea din jurământul strâmb să fugă cu 
totul, iar mai vârtos şi de însuşi aceea de a jura, măcar şi drept de 
vor jura”. 

Acestea zicându-i şi cu ele îngrozind pe Chiriac, cu cei de 
lângă dânsul îndată s-a dus, iar el, de vedenie tulburându-se, încă 


şi durerile bătăilor neputând să le sufere, iute glas înălța, şi pe cei 
de aproape îi chema, rănile le arăta, şi jurământul strâmb fierbinte 
îl mărturisea, şi de cele ale primejdiei către dânşii se plângea; apoi 
se ruga să fie dus de dânşii la racla Sfântului, zicând: „Poate că cel 
ce mi-a dat mie aceste răni nesuferite cu lesnire le va şi vindeca, 
fiind ucenic al Aceluia ce fireşte face binele mai vârtos decât să 
muncească, de vreme ce nicidecum meşteşugurile şi mâinile 
doctoreşti nu ar fi îndestulate către nişte dureri ca acestea”. 

Şi auzind aceia acestea, apoi şi văzând că prea greu era rănit, 
şi înspăimântându-se nu puţin şi ei, însă plecându-se către dorirea 
bărbatului, au meşteşugit durerea într-acest fel: umplând doi saci 
de paie, şi pe aceia binişor punându-i de-alăturea pe un asin, apoi 
în mijloc punându-l şi pe el, aşa pe dânsul în mănăstire la raclă l- 
au dus. Aceştia ne-au povestit şi nouă toate cele despre dânsul, şi 
rănile cele de pe spatele lui arătându-le, atâta frică a băgat în fraţi, 
încât, de atunci înainte, n-au lăsat pe nimeni să se jure peste racla 
Sfântului, nici să aducă jurământ asupra altuia. lar acei oameni, 
atunci la noi petrecând ziua, după ce vedeau pe Chiriac lipsindu-se 
şi de înseşi acele slabe şi subţiri nădejdi către viaţă, şi către 
moarte privind, şi pântecele lui stricându-se, şi din gura lui 
neputând câtuşi de puţin să oprească borâtura, l-au luat pe dânsul 
şi l-au dus iarăşi acasă; iar el, în noaptea aceea, de-abia trăind, a 
doua zi s-a sfârşit. 


II. Din Pateric 


Zicea Avva Zosima: „Mergând în Sfânta Cetate [Ierusalim], a 
venit oarecine din cei iubitori de Hristos şi mi-a zis mie: «Părinte, 
am un frate care locuieşte cu mine, şi, din bântuiala vrăjmaşului, 
avem oarece ceartă între noi; apoi eu, pocăindu-mă, acela nu 
voieşte să se împace cu mine; deci milostiveşte, pentru Domnul, şi 
fă cu dânsul cele de pace». Iar eu, după ce am auzit, chemând 
îndată pe fratele, i-am grăit lui cele ce ajută spre pace şi unire. Iar 
el la început părea că se pleacă, apoi, prefăcându-se la cuget, mi-a 
zis: «Nu pot să mă împac cu dânsul, de vreme ce m-am jurat pe 
cruce ca de aici înainte să mă am neîmpăcat cu dânsul». Iar eu, 
zâmbind, i-am zis lui: «Jurământul tău, frate, are o putere ca 
aceasta, e ca şi cum ai fi zis: Mă jur pe cinstită Crucea Ta, 
Hristoase, că nu voi păzi poruncile Tale, ci voi face voile 
vrăjmaşului Tău, ale diavolului. Deci nu numai că nu eşti dator, 
frate, să opreşti acel rău care te-a mâniat, ci şi să te pocăieşti şi să 
te necăjeşti pentru dânsa, şi să te umileşti pentru obrăznicia ta, ca 
să nu mai fii astfel răpit de dânsa. Că şi Irod, de s-ar fi pocăit şi nu 
ar fi întărit jurământul său, nu ar fi făcut acea cumplită ucidere, 


tăind pe Înainte-Mergătorul lui Hristos». Şi umilindu-se fratele 
spre aceasta, a făcut metanie fratelui său şi mie, şi aşa, cu darul 
lui Dumnezeu, iarăşi s-au unit întru dragoste”. 


PRICINA A PATRUZECI ŞI NOUA 


Că se cade nu numai să nu clevetim, ci nici celui ce cleveteşte să 
nu-i îngăduim să şoptească sau să cârtească. 


I. Din viaţa Sfintei Singlitichia 


Zicea Fericita Singlitichia că grea foarte şi pierzătoare este 
clevetirea, iar unora le este hrană şi odihnă; iar tu, o, credincioasă, 
nu te face vas al răutăţilor celor străine, ci găteşte sufletul tău 
neprisosit, că, primind putoarea cuvintelor  clevetitorului, 
întinăciuni ale necurăţiei vei soli rugăciunii tale prin gânduri şi 
fără de pricină vei uri pe cei ce vorbesc; că, spoindu-ţi-se auzul de 
neomenia clevetitorilor, te vei uita ca un neam de jos!” la toţi, 
socotindu-i deopotrivă de necuraţi, precum şi ochiul, peste tot cu 
văpseală fiind cuprins de-amănuntul pe dinainte, nedeosebită are 
nălucirea înaintea celor văzute2%. 

Deci se cuvine să se păzească auzul şi limba spre a nu zice 
ceva de acest fel, nici a suferi a auzi; că scris este: Auzire deşartă 
nu primi (Exod 23: 1), şi iarăşi: Pe cel ce cleveteşte întru ascuns pe 
aproapele său, pe acela l-am gonit (Ps. 100: 5), şi iarăşi aiurea: Ca 
să nu grăiască gura mea lucruri omeneşti”! (Ps. 16: 4). Iar noi 
grăim şi lucrurile cele ce nu sunt. Deci trebuie nici să credem celor 
zise, nici să le primim vreodată, ci împreună cu Prorocul să zicem 
şi să facem: Și m-am făcut ca un om ce nu aude şi nu are în gura 
lui mustrări (Ps. 37: 14). 


II. Din Pateric 


1. Venit-au nişte eretici la Avva Pimen şi au început să 


1% ăyevwo= un om de nimic, nimeni. 

2% Text dificil. Găteşte sufletul tău aşa încât să nu se arate între alţii 
prisosind cu oarecare virtuţi sau alte fapte bune care să te înalțe mai 
presus de ei, luând seama că nu ţie, ci lui Dumnezeu I se cuvine toată 
slava şi ajutorul; iar dacă vei face altminteri, vei stârni clevetirile 
oamenilor celor pizmaşi, şi astfel te vei umple, ca de o spoială, de 
putoarea cuvintelor lor, ce-ţi vor soli la rugăciune întinăciuni ale 
necurăţiei prin gânduri, de care tulburându-te, vei începe a uri fără 
pricină pe cei ce te-au clevetit, de ca şi cum ei ar fi pricina tulburării tale, 
şi nu tu, cel ce te-ai arătat plin de mândrie prin „prisosinţele” ostenelilor 
tale. Şi aşa, cu auzul şi cu ochiul tulburat, vei privi ca prin nişte văpsele 
[culori], şi nu vei face deosebire limpede între cele văzute, confundând pe 
unele cu altele, ba chiar văzându-i pe toţi deopotrivă de necuraţi. 

201 Continuarea: „...pentru cuvintele buzelor Tale eu am păzit căi 
aspre”. 


clevetească pe Arhiepiscopul Alexandriei, zicând că are hirotonia 
de la preoţi; iar el a strigat pe fratele care era cu dânsul şi a zis: 
„Pune masă şi le fă lor să mănânce şi-i primeşte pe cei cu pace”. 

2. Un frate a întrebat pe un stareţ, zicând: „Ce e clevetirea şi 
ce este a osândi?”. Şi a răspuns bătrânul: „Clevetirea se zice [că se 
lucrează] întru cele nearătate şi cele ascunse, iar a osândi se zice 
în păcatele cele arătate; deci tot graiul [rău] pe care cineva nu-l 
poate grăi înaintea fratelui său este clevetire, adică de va zice 
cineva că cutare frate este bun şi blând, dar este neprietenos şi nu 
are dreaptă-socoteală, aceasta este clevetirea. lar de va zice 
cineva că acel frate este negustor şi iubitor de arginţi, aceasta este 
a osândi; pentru că a osândit faptele lui şi toată viaţa lui, iar 
aceasta este mai rea decât clevetirea”. 

3. Zis-a un stareţ: „De vei cleveti pe fratele tău, şi te va bate 
conştiinţa, du-te de-i fă lui metanie, şi spune că «te-am clevetit», şi 
de aici înainte păzeşte-te ca să nu te mai batjocoreşti, că clevetirea 
este moarte a sufletului”. 

4. Zis-a iarăşi: „De va cleveti frate pe frate înaintea ta, vezi să 
nu te ruşinezi de dânsul şi să zici «adevărat, aşa este», ci, ori taci, 
ori zi lui: «Eu, frate, sunt osândit, şi nu pot să judec», şi aşa te 
mântuieşti şi pe sineţi, şi pe acela”. 


III. A lui Antioh Pandectul 


Să fugim, fraţilor, de şoptire?%, ca să nu ne lipsească pe noi 
de Rai şi să ne trimită în Gheena focului, că, şoptind, şarpele a 
scos pe Eva din Rai. 


IV. A lui Isaia Pustnicul 


Dacă vreun frate se va sili să clevetească pe fratele său 
înaintea ta, să nu te ruşinezi şi să te pleci lui, şi aşa să păcătuieşti 
la Dumnezeu, ci zi lui întru smerenie: „lartă-mă, frate, că păcătos 
sunt; şi acestea pe care le zici sunt ale mele, şi nu pot să le sufăr 
[port] pe ele”. Iar dacă tu eşti luptat [eşti silit de cineva] spre a 
cleveti pe fratele tău, adu-ţi aminte că, de va auzi, se va scârbi, şi 
te vei ruşina să te întâlneşti cu dânsul, şi aşa te vei odihni. 


202 Mai-nainte s-a vorbit despre clevetire (xaraA&ALo), acum Antioh 
Pandectul pomeneşte despre şoptire (W19vprou6c). Şoptirea e tot un fel 
de clevetire, dar ceva mai subtilă, e un fel de primă etapă către clevetire. 
E o vorbire în taină despre alţii, fără ştirea lor, o pălăvrăgeală, fără o 
manifestare vădită a pizmei faţă de cei ce, în scurt timp, vor fi ţintă a 
clevetirii. Aceasta se arată în continuare. 


V. A lui Isaac Sirul 


Petrece de-a pururea binecuvântând cu gura, şi nu vei fi 
ocărât. Că ocara naşte ocară, şi blagoslovenia, blagoslovenie. În 
ziua când vei deschide gura ta şi vei grăi asupra cuiva, socoteşte- 
te pe tine a fi mort şi deşert întru toate lucrurile tale pe care le 
faci, măcar de ţi s-ar părea că întru dreptatea inimii ai grăit spre 
zidire. Că nu este nevoie să-şi strice cineva casa ca s-o zidească pe 
a altuia, iar dacă cineva înaintea ta s-ar porni să clevetească pe 
fratele tău, posomorăşte-ţi faţa ta, şi atunci te vei afla păzindu-te 
lui Dumnezeu şi aceluia. 

Nu poţi să astupi gura celui ce cleveteşte pe aproapele său? 
Păzeşte-te încai [măcar] pe sineţi să nu fii părtaş cu dânsul la 
clevetire. Cunoaşte, dar, că dacă va ieşi foc de la tine şi va arde pe 
alţii, pe sufletele cele arse în focul tău, Dumnezeu le va căuta din 
mâinile tale. Iar dacă nu tu vei pune foc, dar vei binevoi cu cel ce îl 
aruncă, şi afli plăcerea întru aceasta, vei fi tovarăş cu dânsul întru 
judecată. 


VI. A Sfântului Maxim 


Să nu dai auzul tău limbii clevetitorului, nici limba ta auzului 
iubitorului de prihănire, ascultând cu dulceaţă cele grăite asupra 
aproapelui, ca să nu cazi din Dumnezeiasca dragoste, şi aşa să te 
afli străin de viaţa veşnică. 

Nu primi asupra părintelui tău ocară, nici să nu-l îndemni pe 
cel ce îl necinsteşte pe dânsul, ca să nu se mânie Domnul pe 
lucrurile tale şi să te piardă din pământul celor vii. 

Astupă gura celui ce cleveteşte întru auzurile tale, ca să nu 
săvârşeşti păcat îndoit împreună cu dânsul: pe tine să te 
obişnuieşti întru pierzătoarea patimă şi pe acela neoprindu-l să 
clevetească asupra aproapelui. 

Cel ce fără de patimă spune greşeala fratelui, după două 
pricini o spune: sau ca să-l îndrepte pe dânsul, sau pe altul să-l 
folosească. Iar dacă spune afară de acestea - sau lui, sau altuia - îl 
spune ori imputându-i-l, ori pentru a-l batjocori; dar astfel nu va 
scăpa de Dumnezeiasca părăsire, ci ori într-acea, ori într-altă 
greşeală negreşit va cădea, şi, de alţii mustrându-se şi ocărându- 
se, se va ruşina. 

Când vei vedea pe oarecare mândri nesuferind ca cei mai 
buni să fie lăudaţi şi meşteşugind să facă nepropovăduit adevărul 
cel grăit, oprindu-l pe dânsul de la aceştia cu miriade de ispite şi 
cu nelegiuite diavolii, să înţelegem din acestea că Domnul e din 
nou răstignit şi îngropat de aceştia, şi păzit cu ostaşi şi cu peceţi, 


pe care prin Înviere răsturnându-i Cuvântul, pe cât de mult este 
luptat, pe atât mai strălucit se arată, dobândind prin pătimiri gură 
spre nepătimire, căci, ca Unul care şi este şi se numeşte Adevărul, 
este mai tare decât toate. 


VII. Din Pateric 


1. Zis-a un bătrân: „Precum cel ce primeşte foc în sân, se va 
arde de dânsul, aşa şi cel ce primeşte vorbele multora, nu va scăpa 
de clevetire”. 

2. Zis-a Avva Iperehie: „Mai bine este a mânca carne şi a bea 
vin, decât a mânca întru clevetire trupurile fraţilor”. 

3. Zis-a acelaşi: „Şoptind şarpele, a izgonit pe Eva din Rai. 
Asemenea cu acestea este şi cel ce cleveteşte pe aproapele, căci 
împreună cu sufletul său îl pierde şi pe al celui ce-l aude”. 

4. Zis-a iarăşi: „Să nu grăiască gura ta cuvânt viclean, că via 
nu scoate spini”. 

5. Întrebat a fost un stareţ: „Ce este clevetirea?”. Şi a 
răspuns: „Aceea adică a nu cunoaşte pe Dumnezeu sau slava Lui, 
şi pizma cea către aproapele”. 


VIII. A Sfântului Efrem 


Frate, nu suferi pe cel ce cleveteşte, măcar de ar grăi şi 
adevărul, ca să nu te împărtăşeşti cu dânsul dintru aceeaşi 
pierzare. Căci de se va întâmpla ca cineva, cu adevărat, să-l 
numească rău pe împăratul ce a greşit, nimeni din cei de faţă nu 
va suferi să asculte cele zise asupra împăratului, iar de va suferi să 
stea şi să audă, se va scoate un chin deopotrivă asupra 
amândurora: unul adică va fi omorât din pricina limbii, iar celălalt 
pentru auz. De tâlcuieşte ceva mincinosul, iar tu pleci urechea ta 
către dânsul, sânul auzului tău va primi moartea pe care o scoate 
prin gură, iar luând aluatul plin de amărăciune al minciunii, îl vei 
frământa întru sineţi. 

De unde a luat moartea pricină să intre în om? Au nu prin 
auz, prin care Eva a primit graiurile şarpelui? Printr-acesta, de 
atunci şi până acum, pierzarea are obicei să intre. Că Diavolul îl 
poate ucide pe cel ce tace prin cel ce grăieşte, iar pe cel pe care 
nu-l poate omori prin gură, îl ucide prin ureche. Căci atunci când 
dracii ziceau adevărul, Mântuitorul n-a îngăduit să se audă (cf. Mc. 
1: 24; Lc. 4: 34 şi urm.). 

Încă şi Apostolii n-au primit să audă pe dracul ce-i lăuda pe 
dânşii, ca nu cumva glasul cel plin de amărăciune să se pună în 
auzul cel curat, şi dintru aceasta şi minciuna să se facă neprimită; 


că vicleanul are fire să amestece adevărul cu minciuna, şi aşa, 
amăgind pe cei mai simpli, îi surpă în prăpastia pierzării. lar 
şarpele, mâncând plăcere, îndată o preface întru amărăciune, şi, 
de o va trimite în cineva, vai celui ce a primit-o! 

Tot aşa şi minciuna e trimisă din adevăr ca o otravă plină de 
moarte. Că în cuvintele cele prea dulci este ascunsă amărăciune 
cumplită şi pierzătoare, care nu se poate cunoaşte de mulţi. Aşa şi 
Iscarioteanul, ascunzând vicleşugul în sărutarea gurii şi în limbă 
paşnică, a gătit vânzare asupra Stăpânului celui cunoscător de 
inimi. Şi dacă unul ca acesta s-a arătat mincinos către Ziditorul, cu 
atât mai mult se va arăta către tine. Datu-S-a pe Sineşi 
Mântuitorul la moarte, dar n-a dat auzului Său glasul mincinosului. 

Deschizându-Şi gura Sa, a gustat oţet cu fiere, dar urechea 
Sa nu şi-a dat spre a primi graiurile spurcatului. Datu-Şi-a gura Sa 
ca să o sărute vânzătorul, dar n-a dat răspuns amăgitorului. Dă 
gura ta mincinosului să o sărute, dar nu da lui auzul tău, că 
sărutarea îl osândeşte, iar prin auz te va ucide gustarea graiurilor 
lui; dar mult mai bine vei face dacă vei fugi cu totul de mirosul şi 
de gustul otravei. 

Pentru ce de fum iute fugim, iar pe mincinos îl asculţi cu 
dulceaţă? De ce de putoare te lepezi, dar lângă prihănitor voieşti a 
şedea? Eşti dator ca negreşit să păzeşti de cele vătămătoare 
fiecare din mădularele tale. Dacă trupul tău este nevinovat de 
curvie, păzeşte gura ta de clevetire; gura ta, neputând să 
preacurvească, poate să mintă şi să năpăstuiască, şi cu aceeaşi 
pierzare să se îmbrace; că dacă unul din mădularele tale va fi 
vinovat, eşti osândit cu totul prin acel mădular osândit. 

Ostaşul şi trupul este îngrădit în za de fier, iar dacă se va 
rupe una din cele prea mici găurele ale zalei, şi aceasta va da 
intrare săgeţii, moarte aduce asupra viteazului. Aşa şi la uşa 
urechii, de se va afla deschisă clevetitorului, pierzare precumplită 
va face să locuiască în cel ce a primit-o. Că această uşă este atât 
de mare, încât printr-însa a putut să încapă şi o moarte atât de 
grozavă, care, intrând în lume şi înghițind toate neamurile, petrece 
nesăturată. Deci se cuvine să încuiem urechile cu încuietori şi cu 
zăvoare, ca prihănirea să nu intre. Să nu dispreţuieşti clevetirea ca 
pe un lucru mic ce nu poate să ucidă. 

Mariam s-a făcut leproasă ca zăpada, osândindu-se într-un 
cuvânt al prihănirii. Şi dacă aceea, Prorociţă fiind, înfricoşată 
răsplătire luă pentru limbuţie (cf. Num. 12), oare cât de grozav va 
fi chinul celor ce folosesc fără osebire clevetirile? Iar prin ceea ce 
a grăit Mariam, adevărul a fost lepădat, căci cu prihănire a grăit. 
Aşijderea de va folosi cineva clevetirea cu dreptate, dreptatea lui 
este plină de nedreptate; deci sau mustră cu dreptate, sau nu 


prihăni pe ascuns. Căci dreptatea se defăimează atunci când cu 
dânsa este amestecată răutatea vicleşugului. lar mâncarea ucide 
de va avea ascunsă otravă. 

Prin cele arătate să le înţelegem pe cele nearătate, prin 
Mariam zugrăvim să vedem adevărul, că în chip arătat trupul ei se 
făcu cu totul leproşat, în timp ce, în chip nearătat, cu tot sufletul a 
greşit; prin vătămarea cea arătată a cunoscut vătămarea pe care o 
pătimea pe ascuns. Prin prea greţoasa lepră s-a învăţat cât de rea 
şi de urâtă e prihănirea, iar trupul ei cel văzut se făcu oglindă a 
sufletului celui dinăuntru nevăzut; prin stricăciunea trupului s-a 
învăţat cum se strică inima iubind clevetirea; prin omul cel din 
afară a priceput ce a pătimit omul ei cel dinăuntru. 

Că precum aceea s-a despărţit de fratele ei, aşa şi de la dânsa 
a despărţit singur trupul ei (cf. Num. 12: 15), ca ea prin sineşi să 
se înveţe câtă bunătate este în unirea dragostei ce se făcu întru 
mădularele cele potrivnice dintru dânsa, de vreme ce şi ea se 
făcuse potrivnică fratelui său, pentru ca prin împotrivirea trupului 
să se sârguiască să câştige pace şi un cuget către aproapele. 


PRICINA A CINCIZECEA 


Cum trebuie să locuiască fraţii şi împreună să se îndrepte, greşind 
ei întru ceva, şi când şi în ce greşeli se cuvine a se păstra tăcerea, 
şi când şi în ce [imprejurări] se cuvine să grăiască şi să nu 
ascundă. 


I. De la Sfântul Varsanufie 


a) Un frate a întrebat pe un bătrân, zicând: 

„De vreme ce pun cuvântul meu către stareţ, adică vestesc 
greşelile fraţilor, fiindu-mi poruncit de acela, am simţit că oarecare 
se necăjesc; deci, ce să fac, nu cumva şed vătămându-mă? Că 
gândul nu mă judecă pe mine, luând aminte la scop, că nu pentru 
patimă pun, însă mă tem ca nu cumva lucrul să sporească spre 
întărâtare şi să mă clătească”. 

Şi a răspuns bătrânul: 

„Dacă spui cu inimă curată, pentru folos sufletesc şi pentru 
oprirea patimii, nu băga de seamă graiurile oamenilor; că a mijloci, 
adică a vesti către stareţul fără de patimă bine este; că nu tuturor 
li s-a dat să grăiască către stareţ, şi nici nu foloseşte. Deci tu, dacă 
vei grăi după Dumnezeu, nici nu vei grăi, nici binele nu-l vei face 
de la sineţi, ci din Dumnezeu, Care este întru toate, iar bunătatea 
lui Dumnezeu nu naşte pizmuire; dar, chiar de se şi arată în scurt 
timp, se stinge degrabă”. 

b) Şi a zis fratele: 

„Dar dacă şi un alt oarecare va fi dator şi va zice fratelui, 
dator este să-l încredinţeze pe acel frate că nu urându-l, ci iubindu- 
l, a spus să tacă?” 

Zis-a stareţul: „Pentru slava deşartă voieşte a-l încredința, ca 
să nu se arate clevetitor, ci să se arate oamenilor drept; deci ia 
aminte în inima ta şi te vei învăţa dacă după Dumnezeu şi vrând să 
folosească a spus stareţului, şi dacă va afla aşa, va lăsa totul la 
Dumnezeu, şi acela va încredința inima fratelui precum ştie. Iar 
dacă însuşi fratele va zice lui ori prin sineşi, ori prin altul cele ce s- 
a înştiinţat că a spus despre el stareţului, şi se va scârbi pentru 
acelea, atunci dator este cu smerenie să-l încredinţeze pe dânsul, 
zicând: «Dumnezeu ştie, frate, că, iubindu-te pe tine şi voind 
folosul tău, acestea am grăit. Dar spune-mi mie: dacă cu alt chip aş 
fi spus acestea, ce m-aş fi folosit dintru ele? Au nu mă tem de 
hotărârea ceea ce zice că cel ce urăște pe fratele său este ucigaş 
de oameni? (I loan 3: 15). Deci, aducându-mi aminte de Cel ce zice 
iubeşte pe aproapele tău ca pe sineţi (Matei 19: 19), am căutat să 
te îndrept pentru Cel ce zice că frate ajutat de frate este ca o 


cetate tare şi zidită (Pilde 18: 19). Mă rog, dacă şi tu vei vedea 
greşeala mea, mustră-mă şi tu, ca măcar aşa, ruşinându-mă, mă 
voi pocăi pentru greşeală». 

Iar dacă nu ca vrând a îndrepta pe fratele, ci ca pârându-l pe 
dânsul va spune, dator este întâi a se osândi pe sineşi, şi a se ruga 
lui Dumnezeu ca să-i ierte lui. Apoi, dacă ştie cu de-amănuntul că a 
simţit fratele, dator este să se ducă cu smerenie şi să-i facă lui 
metanie, mărturisind şi zicând: «lartă-mă, frate, că m-am 
batjocorit de draci şi te-am clevetit, şi te rog pentru mine ca să mă 
ierte Domnul şi să-mi dea vreme de pocăință, că mă rătăcesc». 

Că nu este cu putinţă prin plăsmuire şi minciună a încredința 
pe cineva din fraţi, ci cu smerenie, prin adevăr. lar dacă fratele n-a 
cunoscut, lui adică nimic să nu-i spună, ca să nu-l pună pe dânsul 
în gânduri, cu toate acestea dator lui Dumnezeu este a se pocăi 
pentru greşeala sa şi a o mărturisi pe dânsa stareţului”. 

c) Acelaşi a întrebat pe acelaşi stareţ, zicând: 

„Dacă fratele mă va întreba despre un cuvânt sau lucru, şi-l 
ştiu pe el, auzindu-l ori şi ispitindu-l, să-i răspund lui sau nu? lar 
dacă nu voi fi întrebat şi voi vedea lucrul nu bine făcându-se, oare 
bine este a face pomenire odată celui ce-l face sau nu?” 

Răspuns-a stareţul: 

„Păzeşte-te să nu zici cu slavă deşartă, ci cu smerenie şi cu 
frica lui Dumnezeu; şi pentru toate pe care le-ai întrebat spune şi 
fă pomenire, trebuinţă fiind; însă în obştea ta şi nu într-altă parte, 
căci cei ai obştii sunt ca un trup, iar dacă vei fi în altă parte, de la 
sineţi să nu zici nimic, iar de vei fi întrebat, spune cu smerenie”. 

d) Zis-a fratele: 

„De voi vedea inima mea îndulcindu-se cu slava deşartă când 
zic, sau atunci nu se îndulceşte, dar pricep că va a mi se face mai 
pe urmă, oare bine este a tăcea sau nu?” 

Răspuns-a stareţul: 

„A zice vreodată cuiva ceva cu smerenie aceasta este, a nu 
zice învățând, ci ca şi cum auzind de la stareţ sau de la Părinţi. 
Deci dacă are folos lucrul când zici fratelui, şi te luptă slava 
deşartă făcând dulceaţă întru tine, ia aminte, că aceasta voieşte să 
împiedice folosul fratelui, şi dacă o vei asculta pe dânsa, niciodată 
nu va lăsa să se folosească vreun frate de la tine. Deci ceartă slava 
deşartă şi o defăimează pe dânsa şi, după ce ai zis fratelui, 
pocăieşte-te lui Dumnezeu, zicând: «Iartă-mă, Doamne, că am grăit 
cu slavă deşartă». Asemenea fă şi când vine pe urmă”. 

e) Zis-a fratele: 

„Cum, părinte, mi-ai poruncit ca, de voi vedea lucru făcându- 
se dobitoceşte, să vorbesc mai-nainte până ce voi fi întrebat, 
Părinţii zicând că mai-nainte de întrebare să nu se răspundă?” 


Răspuns-a bătrânul: 

„Frate, stareţii grăiesc după măsura omului. Deci e vreme 
întru care a sluji omului este cu cuviinţă, tânăr fiind adică şi 
nedesăvârşit, şi întru această vreme este dator a arăta lucrurile 
slujbei. Şi este vreme când acelaşi vine a sluji, şi altele sunt 
lucrurile măsurii acesteia; că cele desăvârşite se zic celor 
desăvârşiţi, iar celelalte, celor ce sunt sub lege; că încă sunt sub 
învățături de copii”. i 

f) Intrebat-a fratele: 

„Face cineva lucru de mijloc neavând păcat, iar eu pentru 
voia mea mă necăjesc întru dânsul; oare tăcea-voi să nu odihnesc 
inima mea şi să zic ca cu dragoste, şi să nu petrec tulburându-mă? 
Iar dacă pe alţii va necâji lucrul şi nu pe mine, să zic pentru alţii? 
De nu cumva aceasta se va părea începere de lucru”. 

Răspuns-a bătrânul: 

„De va fi lucrul neavând păcat, ci de mijloc, şi vei grăi pentru 
ca să odihneşti inima ta, biruire ţie este, că din neputinţă n-ai 
putut să suferi, dar prihăneşte-te pe sineţi şi taci; iar dacă pe alţii 
necăjeşte, spune stareţului tău, şi sau el va zice lui, sau va spune 
ţie ce trebuie să-i zici lui, şi tu fără de grijă rămâi”. 

g) Zis-a fratele: 

„Deci dacă nu pentru sinemi, ci pentru că se necăjesc alţii voi 
spune egumenului, dar presupun că se tulbură fratele, ce să fac? 
Iar dacă şi eu împreună cu aceia din lucru mă necăjesc, spune-voi 
pentru odihna acelora sau tăcea-voi să nu mă vestesc eu?” 

Răspuns-a bătrânul: 

„Pentru tulburarea fratelui, dacă vei spune stareţului, tu 
treabă nu ai, când este trebuinţă a spune. Deci dacă lucrul nu te 
necăjeşte, pentru alţii spune stareţului; iar dacă şi tu aşijderea te 
vei necăji cu aceia, măcar că îţi pasă pentru aceia, dar pentru 
sineţi singur şi pentru a nu împlini patima ta, sileşte-te a nu 
spune”. 

h) Zis-a fratele. 

„Alt gând îmi zice mie că, de se va tulbura fratele, mi se face 
mie vrăjmaş, având că am clevetit pe dânsul către stareţ”. 

Răspuns-a bătrânul: 

„Acest gând este viclean, vrând a împiedica îndreptarea 
fratelui, precum am zis ţie mai-nainte; deci să nu asculţi pe dânsul, 
ci spune, însă după Dumnezeu, şi nu pentru clevetire; căci şi 
asupra doctorilor cârtesc bolnavii cei ce se doctoresc, dar 
doctorilor nu le pasă de cârtirea lor, deodată ştiind că pe urmă vor 
mulţumi lor”. 

i) Intrebat-a fratele: 

„De voi vedea gândul meu că nu pentru folos a spune, ci 


chitesc a cârti pe fratele, spune-voi, au tăcea-voi?” 

Răspuns-a bătrânul: 

„Indeamnă gândul să spună după Dumnezeu, şi nu pentru 
pâră; iar dacă se biruieşte cu clevetirea, şi aşa (tot) spune 
mărturisind stareţului clevetirea ta, ca amândoi să vă tămăduiţi, 
acela de greşeală, iar tu de clevetire”. 

j) Zis-a fratele: 

„Dar dacă nu mă lasă gândul să mărturisesc stareţului, că 
chitesc să clevetesc pe fratele, zic, ce să fac? Să-i spun sau nu? 

Răspuns-a bătrânul: 

Nimic să nu-i zici lui, şi Domnul poartă grijă; că nu este 
trebuinţă a zice tu cu vătămare sufletească, şi Dumnezeu, cum 
voieşte, poartă grijă pentru îndreptarea fratelui”. 

k) Intrebat-a fratele: 

„Incă şi însuşi fratele cel ce a greşit pentru care eu sau 
altcineva a spus stareţului, cum este dator a se afla către cel ce a 
spus despre dânsul lui Avva?” 

Răspuns-a bătrânul: 

„Dacă va fi credincios şi după Dumnezeu vieţuind, deşi pentru 
vrăjmăşie a spus cel ce a spus despre dânsul, acela însă este dator 
a socoti că «vrând fratele să mă folosească a spus acestea», şi se 
împlineşte la dânsul cea zisă: Omul cel bun, din comoara sa cea 
bună scoate cele bune; şi acestea aducându-şi aminte, dator este a 
iubi mai mult pe fratele şi a-i mulţumi lui. Deci cel ce petrece aşa, 
va spori degrabă după Dumnezeu”. 

1) Întrebat-a fratele: 

„incă şi pe fraţii care sunt cu mine la slujba bolniţei, de vor 
greşi, cum să-i îndrept pe dânşii?” 

Răspuns-a bătrânul: 

„Dacă mai-nainte vei pricepe voia lui Dumnezeu în inima ta, 
nu te vei tulbura, ci obicei vei face precum Părinţii; iar dacă nu vei 
lua aminte şi te vei răpi ca un om, zi lui Dumnezeu, pocăindu-te: 
«lartă-mă, Stăpâne, şi miluieşte-mă»; şi zi celor împreună cu tine: 
«Vedeţi, fraţilor, că dintru acestea ne osândim şi pierdem sufletele 
noastre»; şi ia aminte să nu strigi tare când le zici lor, ci măsurat, 
spre auzirea urechii, şi dacă întru acestea te vei zdrobi, vine 
aşezarea cea după Dumnezeu”. 

m) Zis-a fratele: 

„Rogu-mă, părinte, spune-mi cum trebuie să fie felul 
îndreptării şi când trebuie a se face cineva pe sineşi nebun şi a 
trece cu vederea lucrul cel ce se face? Şi dacă voi fi biruit în lucru, 
adică mă voi răpi şi mă voi tulbura, ce legătură sunt dator a-mi 
hotări mie, adică certare?” 

Răspuns-a bătrânul: 


„Către oameni pururea fă; de vei vedea că este priceput şi 
primeşte, adică fratele cel tulburat de tine ce este cu tine la 
ascultare, zi lui: «Frate, dacă cu lenevire vom face lucrul lui 
Dumnezeu, pierzare sufletului este; oare acum aceasta este bine 
făcută? Sârguieşte-te de acum». lar de va fi neînţelegător, zi lui: 
«Crede-mă, frate, ai trebuinţă să fii pedepsit; cum, dar, de te 
leneveşti aşa? De voi spune lui Avva, adică egumenului, te va 
pedepsi bine». lar pentru a face nebuneşte, după greşeală fă: de 
este mică, copilăreşte fă; de este mare, nicidecum să nu o faci pe 
aceasta; şi nu pune legătura asupra ta pentru biruire, nici să fii 
iarăşi nebăgător de seamă când vii întru dânsa, ci roagă pe 
Dumnezeu să te ierte, iar dacă nu vei băga în seamă, se face 
lenevire”. 

n) Zis-a fratele: 

„Şi dacă greşind vreunul din fraţii cei ce sunt cu mine sau 
chiar dintre bolnavi, vrând să-l îndrept pe dânsul, să zic oare 
cuvânt cu tulburare? Oare nu sunt dator să-i fac lui metanie? Iar 
dacă şi mâniindu-se se va duce din bolniţă, ce să fac? Şi 
cuprinzător [în general], pentru care greşeli se cade să-i fac 
metanie? Că mândria şi îndreptarea întunecă mintea şi nu lasă să 
se prihănească pe sineşi şi să facă fratelui metanie. lar deşi face 
cineva, slava deşartă urmează iarăşi, îngâmfând pe cel ce a făcut 
metanie că bun lucru a făcut”. 

Răspuns-a bătrânul: 

„Nimic să nu grăieşti cu tulburare; nimic bun nu naşte răul; 
adică lucrul cel grăit din inimă tulburată nu odihneşte pe cel ce-l 
aude, nici nu-l îndreaptă pe dânsul, ci îndelung rabdă, până va 
înceta gândul tulburării, şi atunci grăieşte cu pace, şi de se va 
pleca, iată, bine este, iar de nu, zi lui: «De voieşti să spui lui Avva, 
orice va socoti, vom face», şi aşa se va odihni. Şi dacă mâniindu-se 
se va duce, spune lui Avva, şi-l va canonisi pe dânsul; şi să nu-i faci 
metanie pentru că-i dai prepus [suspiciune] cum căci cu adevărat 
ai greşit, aşa grăindu-i lui, şi mai mult se va lupta cu tine. 

Iar la ceilalţi fraţi, adică cei ce nu sunt sub tine întru aceeaşi 
slujbă, după greşeala care vezi, fă cu sârguinţă; dacă este mare 
greşeala pe care ai greşit, fă fratelui metanie; iar dacă este mică, 
zi către dânsul cu gura şi cu metania [pocăinţa] inimii: «Iartă-mă, 
frate»; şi foarte păzeşte-te de mândrie şi de îndreptăţire, de vreme 
ce nu lasă pe om să sporească. Dar se poate şi din slava deşartă să 
faci metanie; deci, defăimând acestea trei, fă unde trebuie, cu 
smerenie şi cu frica lui Dumnezeu şi cu dreaptă socoteală, întru 
acestea fă puterea ta, şi Dumnezeu îţi va ajuta ţie, cu rugăciunile 
Sfinţilor Părinţi, Căruia se cuvine toată slava, cinstea şi 
închinăciunea, acum şi pururea şi în vecii vecilor. Amin. 


Sfârşitul Cărţii a doua a lui Everghetinos. 

[dobandeste recane an ca aaa Dean bata a nai OVA NRE 117 


PRICINA A DOUĂZECEA Că nu se cuvine ca cineva să creadă 
luişi, ci din sfătuirea Părinților să se împărtăşească în toate, şi 
pe cele ascunse ale inimii curat a le mărturisi, fără a ascunde 


PRICINA A DOUĂZECI ŞI UNA Despre aceea că celor cu 
dreaptă-socoteală dintre Părinţi ni se cuvine a spune gândurile, 
şi nu celor ce ajung să creadă (loruşi); şi cum că se cuvine a 
mărturisi şi a întreba; şi cu cel fel de credinţă a primi 
răspunsurile Părinților; şi cum că prin aceasta se ajutorează. 136 


PRICINA A DOUĂZECI ŞI DOUA Că se cuvine a ne abate de la 
vorbirile oamenilor ce nu iau aminte şi de la gâlcevi, şi cum că 
celui ce voieşte a se mântui de nevoie îi este înstrăinarea cea 
dinspre Mireni esii tente iad De eee ti eat a dedat aul aie Mata ant da 150 


PRICINA A DOUĂZECI ŞI TREIA Că se cuvine a ne depărta de 
toţi cei ce ne vatămă, măcar de vor fi prieteni sau vom avea 
oarece nevoie Olsen tao atatea de atei ia ae a ata a cal d ala d 159 


PRICINA A DOUĂZECI ŞI PATRA Se cuvine ca cel ce s-a lepădat 
de lume să nu se amestece nicidecum cu iconomiile lumeşti, 
chiar de se vor părea că au ceva binecuvântat, ci să dea loc 
Dumnezeieştei Pronii şi în unele ca acestea... 162 


PRICINA A DOUĂZECI ŞI CINCEA Că răutatea este [se face] cu 
lesnire, şi mulţi sunt cei ce o aleg pe aceasta, mai vârtos acum; 
şi că bunătatea este ostenicioasă, şi puţini sunt cei ce o urmează 
pe aceasta; pe care şi trebuie a-i râvni, iar la cei mulţi a nu lua 
AMINTE ei o pati ceai ese ta EIERE pă ca pate EEEE coaie a Dupa iu 168 


PRICINA A DOUĂZECI ŞI ŞASEA Că pe cei ce se apropie de 
viaţa călugărească se cuvine a-i primi cu multă cercare; căci, de 
cele mai multe ori, cei primiţi cu cercare, aceia se fac şi iscusiţi; 
şi despre ce se cuvine a porunci lor... eee eee eee eee 174 


PRICINA A DOUĂZECI ŞI ŞAPTEA Că şi lepădările de lume cele 
primejdioase nu sunt de lepădat cu totul; şi cum că pe tot cel ce 
vine la obşte şi cere cu fierbinţeală a locui împreună cu fraţii, nu 
se cuvine ca de îndată să-l izgonim, mai-nainte adică de a 
cunoaşte cu deadinsul cele despre el şi a-l cerca şi ispiti după 
cele scrise; iar de va stărui în voinţa sa şi după ispitire, se cuvine 
a-l primi, dar numai dacă lucrului acesta [cercării şi primirii] nu- 
i va urma ceva oprit de dumnezeieştile legi... 188 


PRICINA A DOUĂZECI ŞI OPTA Despre cum se cuvine a începe 
nevoinţa (călugărească), şi că cei ce încep au trebuinţă de 
răbdare şi de silă, pentru că fapta bună la început pare a fi 
aspră, din pricina patimilor şi a deprinderilor, iar mai pe urmă se 
află netedă; şi cum că începutul temeinic prea mult foloseşte; şi 
cum că cu neputinţă este a urma lui Hristos şi a îndrepta vreo 
faptă bună cel ce mai-nainte nu s-a gătit pe sineşi spre moarte. 
seta E ate ia aa atatea ui n 00 da a ai ali dă ct alea Daia ba ua S dig aia 192 


PRICINA A DOUĂZECI ŞI NOUA Că, celui ce se nevoieşte, şi 
dracii cu tărie i se împotrivesc şi-i dau război; iar de cei ce se 
lenevesc, ca de unii ce sunt în mâna lor, nu le pasă; şi cum că cei 
ce voiesc binele, ajutor află pe Dumnezeu, Cel ce şi războaiele le 
sloboade spre folos, sicrie ca ce tan oc ie tisa es anaintea ot 00 Săauas 2 200 


PRICINA A TREIZECEA Că nu se cuvine a da vina pe draci în 
toate cele ce greşim, ci pe noi înşine, pentru că pe cei ce iau 
aminte, mare fiind ajutorul cel de la Dumnezeu, dracii nu-i pot 
vătăma; şi cum că Dumnezeu sloboade războaie după puterea 


GAMEeNILOI:: i aaa ce etala ae aaa E ala ad d aia cita iai a a 0 pa ata 207 


PRICINA A TREIZECI ŞI UNA Se cuvine ca cel ce se apropie de 
nevoinţa călugărească, după ce din destul se va iscusi spre 
faptele bune, atunci să se îmbrace cu hainele călugărești; şi că 
schima cinstită este, de suflet-folositoare şi de mântuire........ 212 


PRICINA A TREIZECI ŞI DOUA Se cuvine ca cel credincios să 
arate viaţă cuviincioasă schimei sale; iar cel ce nu petrece după 
schimă nu este credincios; şi că nu din vreme, ci din nărav se 
însuşesc cărunteţele cele după Dumnezeu... eee 216 


PRICINA A TREIZECI ŞI TREIA Că se cuvine ca cel credincios, 
pe cele de la părintele lui duhovnicesc, a le primi cu osârdie, ca 
pe unele ce sunt de folos, măcar de vor fi întristăcioase şi 
dureroase; căci pentru scopul lui se dau şi mila lui Dumnezeu, şi 
NEOGaZUL IE: ee cei eee a aaa tert aE a 0 d tă de Dida gi ba 228 


PRICINA A TREIZECI ŞI PATRA Că se cuvine ca până la moarte 
a ne supune celor întru Domnul egumeni, şi a-i iubi pe dânşii, şi 
ane teme de ein nenien iza gta ai oaia aia REIESE EE rE Erias 239 


PRICINA A TREIZECI ŞI CINCEA Că se cuvine întru simplitate a 
ne supune celor întru Domnul egumeni, şi judecăţile lor ca de la 

Dumnezeu fără iscodire a le primi, şi a nu le cerceta pe ele saua 
le îndrepta, chiar dacă uneori nu par a fi folositoare............... 243 


PRICINA A TREIZECI ŞI ŞASEA Care este osânda neascultării şi 
a cârtirii către cei întru Domnul învăţători; şi că se cade ca 
creştinul nicidecum a grăi împotrivă sau în cuvânt a se 
îndreptăţi, ci întru toate a sta împotriva voii sale, şi aşa a iubi 
mustrarea Si a nu O VII ce ca ss area ds Bate cata at at e Ma a dit ai tul pata 248 


PRICINA A TREIZECI ŞI ŞAPTEA Că nu se cade a osândi pe 
învăţător, măcar de ar face lucruri potrivnice celor pe care le 
învaţă; căci mulţi ucenici, la dascăli lenevoşi încredinţându-se, 
neosândindu-i pe dânşii, ci întru Domnul supunându-se, s-au 
mântuit, iar de multe ori şi pricină de mântuire se făcură 
invatatorlor LOT 4 cca sia boli a AA dau ata a iata D A EE at al ui 250 


PRICINA A TREIZECI ŞI OPTA Pentru că cei ce iau aminte de 
sineşi şi la Pronia lui Dumnezeu, harul de multe ori şi prin mojici 
şi necunoscători îi învaţă cele cuviincioase, şi cum că cei smerit 
cugetători nu se leapădă a învăţa nici de la oricine peste care se 
mtampla a dâir n a AEE RA DRP RAR Ea OR 9 PRINT 254 


PRICINA A TREIZECI ŞI NOUA Se cuvine credinciosul să nu se 
bizuie pe sine, ci a crede că prin duhovnicescul său părinte se 
mântuieşte şi se împuterniceşte spre toată bunătatea, şi aşa a se 


sârgui la rugăciunile sale, că mult pot... eee 259 


PRICINA A PATRUZECEA Că nu se cuvine cu lesnire să se mute 
cineva sau a se duce din mănăstirea în care a făgăduit lui 
Dumnezeu a se sfârşi; căci Părinţii nici din chilie nu se mutau cu 


lesnire, întru care pricină nu puţin folos au aflat..................... 268 
PRICINA A PATRUZECI ŞI UNA Că celor nedeprinşi a fi singuri, 
a locui singuri e lucru primejdios... eee eee eee 286 


PRICINA A PATRUZECI ŞI DOUA Că nu se cuvine a grăi 
împotrivă cu pricire, nici întru cele ce par a fi bune, ci a ne 
supune aproapelui, pentru Dumnezeu, în toate..........cceeeeeeeeee 295 


PRICINA A PATRUZECI ŞI TREIA Toate cele ce se fac, cu 
dreptatea lui Dumnezeu se fac; pentru aceea se cuvine ca 
credinciosul să urmeze Proniei, şi a nu căuta voia sa, cipe ceaa 
lui Dumnezeu; că cel ce aşa pe toate le face şi le primeşte, acela 
SE OUINIIES LE a poa sâni ai ce dada piu ciudată Taia dea lied săi calcata 301 
PRICINA A PATRUZECI ŞI PATRA Că smerita cugetare cu totul 
neprădată de draci este, şi care este naşterea smeritei cugetări 
şi puterea ei; şi cum că mai presus decât toate faptele bune este 
smerenia, şi singură degrabă poate mântui pe om.............ci.. 304 


PRICINA A PATRUZECI ŞI CINCEA Că osebit lucru al celui ce 
cugetă-smerit este a se prihăni pe sineşi, şi a se defăima, şi a 
socoti ca nimic bunătăţile cele făcute de sine; şi care sunt 


însuşirile smeritei cugetări şi care sunt roadele...................... 309 
PRICINA A PATRUZECI ŞI ŞASEA Despre ce dobândă avem de 
pe urma prihānirii de SINE; i imune pie Pot cota de pia ga e tag ta peel 325 


PRICINA A PATRUZECI ŞI ŞAPTEA Că nu se cuvine a căuta 
cinste şi a dori locurile dintâi; că cele ce la oameni sunt cinstite, 
la Dumnezeu sunt nesuferite... eee ee ee eee eee eee neaaae 327 


PRICINA A PATRUZECI ŞI OPTA Că smerit a cuvânta fără de 
vreme sau fără măsură nu e folositor, ba şi vătămător este; şi ce 
trebuie a face către cei ce ne laudă, şi că, pe cel ce ia aminte, 
laudele nu-l vatămă cu nimic... eee eee ee eee eee eee 329 


PRICINA A PATRUZECI ŞI NOUA Despre cum se cuvine şi până 
unde trebuie a folosi cineva acoperământul trupului, şi de ce fel 
trebuie să fie aceasta; şi cum Părinţii şi întru îmbrăcăminte 
iubeau ticăloşirea, pe care întru toate cel credincios se cuvine a 
i gin Ve E POE NO A PoE e RDI DOO a A Io 8 RP Ra RI ici II ee 330 


PRICINA A CINCIZECEA Că nu se cuvine către veselie sau dintr- 
o o râvnă pătimaşă a face ceva... eee eee anna 333 


ÎNCEPUTUL CĂRŢII A DOUA A LUI EVERGHETINOS............... 335 


PRICINA ÎNTÂI Că cei ce se smeresc pe sineşi, cinstiţi sunt la 
Düumnezőü: 05 teii a male aaa dia ar il al atata la ata cdi aa aa a 336 


PRICINA A DOUA Că defăimarea pe smerenie, iar cinstea pe 
mândrie le pricinuieşte, pentru aceea şi cei smerit-cugetători, 
defăimaţi fiind, se bucură, iar cinstiţi fiind, se mâhnesc.......... 351 


PRICINA A TREIA Că nu se cuvine ca cineva să fie fără lucru, ci 
şi trupeşte să lucreze, şi cum că deşertăciunea este pricină a 
TH ULLOT ots 10 i Ha 1 A PRIAN EEEE boat pita saiiitte Bla at li 0 aiba pila 0i gta 367 


PRICINA A PATRA Cu care scop se cuvine a lucra călugărul, şi 
spre câte şi de care lucruri să se îngrijească... eee 374 


PRICINA A CINCEA Care lucruri se cuvin a păzi fraţii, lucrând 
üni cu alike e eadra SES e Ra N IER IC POTI aa RI 377 


PRICINA A ŞASEA Că în obşte nu se cuvine ca cineva să aibă 
ceva al său, iar celui ce are, prea grea muncă asupră-i i se 
atarna DEI ORI RO aa Dei) PONI E SONET RDI Era aa PR TR RD SRR 378 


PRICINA A ŞAPTEA Că cel ce dă sau vinde ceva din lucrurile 
folositoare mănăstirii sau ia pe ascuns mult greşeşte la 
Dumnezeu, şi mai mult se va munci; pentru aceea se cuvine ca 
de dânsele, ca de cele ce sunt afierosite lui Dumnezeu, foarte a 
purta de grijă, şi despre cei ce dispreţuiesc cele prea mici, şi 


cum că lenevirea întru toate e vătămătoare.........cec eee 383 
PRICINA A OPTA Cu ce fel de aşezare se cade a sluji sau a se 

sluji, şi ce dobândă este din slujire... eee eee 388 
PRICINA A NOUA Când şi în care lucruri se cuvine a se cinsti 

slujba mai întâi decât rugăciunea... eee eee eee 393 
PRICINA A ZECEA sites n d 3 ERa aaa ai S E A a as 395 
PRICINA A UNSPREZECEA Pentru cântare şi rugăciune, şi buna 
rânduială întru dânsele..........ce eee eee eee aneaa 401 


PRICINA A DOUĂSPREZECEA Că se cuvine a-i canonisi pe cei 
ce grăiesc în deşert la Dumnezeiasca slujbă, iar de nu se vor 
îndrepta, să-i izgonim cu asprime din Biserică... nenea 408 
PRICINA A TREISPREZECEA Că se cuvine a priveghea în toată 
vremea şi a dormi atât cât să se ţină trupul; şi că cei începători 
la nevoinţă trebuie şi prin izvodiri [cugetări] a deprinde 
priveghereai Aa iii ad pet ad En a a a ati dea ta 20 a pala e 411 
PRICINA A PAISPREZECEA Despre iubirea de sine€................ 418 


PRICINA A CINCISPREZECEA Ce folos este din înfrânare, şi ce 


vătămare din neînfrânare, şi ce pierdere este din nemăsurarea 


pa 045 RO E PERI RR DCR ORCE AO N E RR N EU RIA O ICON E N RR 420 
PRICINA A ŞAISPREZECEA Cum au iubit Părinţii postul şi l-au 
săvârşit, şi până unde se nevoiau întru acesta cu acribi€........ 425 


PRICINA A ŞAPTESPREZECEA Felurite fapte de la Părinţi Sfinţi, 
deşteptând neputinţa noastră spre răbdare, şi cu covârşire 


învăţându-ne pe noi smerenia... eee eee eee 428 
PRICINA A OPTISPREZECEA Cum se cuvine a purta grijă de trup 
şi ce sunt nevoinţa cea cu socoteală şi înfrânarea................... 433 


PRICINA A NOUĂSPREZECEA Cum se cuvine a prăznui 
iubitorul de Dumnezeu, şi care este şi în praznice hrana 
PEPI NILOE, sonense enta tao iu cu aja licentiat eat af 441 


PRICINA A DOUĂZECEA Că mare rău este mâncarea într- 
ascuns, pentru că aceasta poate chiar şi numai singură să piardă 
DE monah. sieas atatea Deea d fel a data e udata 443 
PRICINA A DOUĂZECI ŞI UNA Că se cuvine călugărului a 
mânca o dată în zi, şi aceasta către al nouălea ceas, către seară, 
de poartă grijă cu de-amănuntul, pe care rânduială toţi Părinţii 
au păzit-o, şi nu numai în isihie, ci şi în vieţuire de obşte........ 444 
PRICINA A DOUĂZECI ŞI DOUA Că nu se cuvine după îndulcire, 
ci după trebuinţă a mânca, şi cum că cel ce nu după îndulcire 
mănâncă, măcar dulci de vor fi bucatele, nici nu se păgubeşte. 
PERI ARE) PR DD CEE PRI DO PURCTO IOIIE PRODI NO CN OR RP E PRONO PRAI 446 


PRICINA A DOUĂZECI ŞI TREIA Cum se cade şi cu ce scop să 
şadă monahul la masă şi de cele puse înainte să se atingă, şi ce 
se cuvine a păzi după MaSă...........s.sssessessesersesersesesesesrsesereseseso 450 


PRICINA A DOUĂZECI ŞI PATRA Despre mâncare şi băutură, şi 
când, şi cum, şi de care se cade a ne împărtăşi sau depărta.. .454 


PRICINA A DOUĂZECI ŞI CINCEA Care este deosebirea 
războiului curviei şi cum se cade a ne nevoi împotriva lui....... 457 


PRICINA A DOUĂZECI ŞI ŞASEA Că nu este cu putinţă a se 
izbăvi cineva desăvârşit de războiul curviei fără decât numai 
prin ajutorul lui Dumnezeu, ajutor care urmează neîndoios 
nevoitorilor, şi care este desăvârşita curăţie............ccececeeeeeeee 465 


PRICINA A DOUĂZECI ŞI ŞAPTEA Care este cinstea curăţiei, şi 
care este necinstea curviei, şi sfârşiturile fiecăreia şi răsplătirile, 
fie în veacul de acum, fie în cel viitor.......cceee eee eee eee 471 


PRICINA A DOUĂZECI ŞI OPTA Că vrednic de pedeapsă este a 
primi gânduri urâte şi a nu le alunga de îndată, aşijderea şi 


privirea cu iscodire şi grăirea şi auzirea de gânduri urâte, tot 
aşa, iarăşi, învoirea împreună cu fapta, şi că prin multe şi 
felurite meşteşuguri năvăleşte duhul curviei, pentru aceasta se 


cuvine de-a pururea a lua aminte... eee eee eee 473 
PRICINA A DOUĂZECI ŞI NOUA Că trebuie a ne abate de la 
vorbirile femeilor, şi de la celelalte ce zădărăsc patimile........ 487 


PRICINA A TREIZECEA Că nicidecum nu se cuvine să audă 
credinciosul fluierul sau alăuta sau alte oarecare viersuri 
făţarnice, ci să fugă de acestea ca de nişte lucruri pierzătoare. 

PRICINA A TREIZECI ŞI UNA Că visarea se face din felurite 
j0) m Ke h ci PDSR INDIA ED E A 7 Rae E 00 SIRET e ARE DR ED RI ee oda a 501 


PRICINA A TREIZECI ŞI DOUA Că prea mare este lucrarea 
plânsului, şi de câte feluri este plânsul, şi că mare este 
deosebirea acri fil: sia aicea dle că ce ones ra sala dai da dial 503 


PRICINA A TREIZECI ŞI TREIA Că, la sfârşitul vieţii, mai 
cumplit se pun dracii asupra omului, pentru aceea foarte se 
cuvine să luăm ârmințe. ie nea ea toate te mata data a dud dala 518 


PRICINA A TREIZECI ŞI PATRA Că nimic nu e cu o aşa de mare 
nepotrivire credinciosului, ca îndrăzneala şi râsul; întru care 
pricină se mai zice şi despre evlavie şi deosebirile acesteia....521 


PRICINA A TREIZECI ŞI CINCEA Că nu se cuvine ca nimeni să 
nu se mânie pe vreun om sau să strige la el, şi care este naşterea 
mâniei, şi cum se tămăduieşte.........cee eee eee eee eaeeeee 524 


PRICINA A TREIZECI ŞI ŞASEA Că cel ce doreşte desăvârşire, şi 
cât de puţin de s-ar tulbura cu inima către cel ce-l nedreptăţeşte 
sau îl ocărăşte, nu se arată nevinovat... eee eeaee 532 


PRICINA A TREIZECI ŞI ŞAPTEA Că se cuvine ca fratele să fie 
îndelung-răbdător către cei ce greşesc lui şi pe cei ce-l 
nedreptăţesc să nu-i dosădească..........cc eee eee eee 534 


PRICINA A TREIZECI ŞI OPTA Se cuvine ca creştinul să nu-şi 
facă izbândire numai cu cei necredincioşi, ci şi cu îndelungă- 
răbdare să sufere nedreptăţirea, şi cu nerăutate să-i ruşineze. 

PRICINA A TREIZECI ŞI NOUA Că celor ce rabdă strâmbătate 
cu mulțumită, şi nu-şi izbândesc loruşi, Dumnezeu Se face 
izbânditor, şi de multe ori cu mai mari le răsplăteşte decât cele 
prin care s-au nedreptăţii. n pe cca eta aveai conte da oala de cn d ata atat da 552 


PRICINA A PATRUZECEA Că se cade să-i iubim şi pe vrăjmaşi, 


ca pe cei ce mult ne folosesc, şi să le facem bine, şi să ne rugăm 


pentru mântuirea LOTD ce sei ioana a Pair aaa at aie doit 0 a Out 555 
PRICINA A PATRUZECI ŞI UNA Că nu se cuvine a uri pe vreun 
(0) na apopeste Eee ue aaa al pia E T A a aa et eee pie ai 564 


PRICINA A PATRUZECI ŞI DOUA Că pomenirea de rău este 
pierzătoare; şi nu numai că netrebniceşte toată lucrarea 
duhovnicească, ci şi întoarce înapoi milostivirea lui Dumnezeu, şi 


cum trebuie să stăm împotriva ei... eee eee 566 
PRICINA A PATRUZECI ŞI TREIA Că nu se cuvine a blestema pe 
CINEVA PERON VDO RN pi a PRE Ro E EE NEE TR SIA PER 571 


PRICINA A PATRUZECI ŞI PATRA Că se cade ca nu numai să nu 
ocărâm pe cineva, ci şi a-i binecuvânta pe cei ce ne ocărăsc, şi 


aşa vom potoli mânia lor... eee eee nene aeeee 573 
PRICINA A PATRUZECI ŞI CINCEA Că nu se cade a minţi, ci a 
Oral: adevarul, i catea eaeeceaei tatea fete tame aa tn Da a eul dci ea d cat fa 574 


PRICINA A PATRUZECI ŞI ŞASEA Că mare este păcatul 
năpăstuirii, şi, spre slava celor năpăstuiţi, de vor răbda cu 
mulţumită de multe ori, şi în această viaţă vine pedeapsă de la 
Dumnezeu asupra năpăstuitorilor........cc eee eee eee eee 577 


PRICINA A PATRUZECI ŞI ŞAPTEA Despre cuvânt şi tăcere, şi 
cum se cuvine să ne folosim de acestea, şi că a cuvânta nu este 
fara de Vilas ie RR ARIE A A RN N O RR E a Ri OTE PA 583 


PRICINA A PATRUZECI ŞI OPTA Că şi simplu a se fura este 
păcat, iar jurământul strâmb are pedeapsă nemilostivă, şi cum 
că jurământul cel ce se face din obrăznicie spre lepădarea 
poruncii lui Dumnezeu trebuie să fie dezlegat, iar pentru dânsul 
trebuie să se facă pocăință, șes ese etnia 00 e Boiu eee aleea 588 


PRICINA A PATRUZECI ŞI NOUA Că se cade nu numai să nu 
clevetim, ci nici celui ce cleveteşte să nu-i îngăduim să şoptească 
saü SE CAILE ASE tie eiaz ăia casuta na ca a ec dala EEEE 591 


PRICINA A CINCIZECEA Cum trebuie să locuiască fraţii şi 

Să nu socoţi că îţi e de ajuns numai citirea 
Evangheliei, fără citirea Sfinţilor Părinţi! Acesta este 
un gând trufaş, primejdios. Mai bine să te aducă la 
Evanghelie Sfinţii Părinţi ca pe un fiu iubit, care a 
fost pregătit pentru aceasta prin scrierile lor. 

Sfântul Ignatie Brianceaninov 


Everghetinosul este o mare binefacere, pentru 
că putem cunoaşte pe deplin duhul Sfinţilor Părinţi 
împotriva tuturor patimilor, pe rând; sufletul 
cunoaşte cum au lucrat aceia şi se foloseşte. 

Cuviosul Paisie Aghioritul 


Părinţii din pustia Patericului vin la noi, 
îndemnându-ne să primim mărturia lor în inimile 
noastre şi în viaţa noastră. Deşi au trăit cu mult timp 
înaintea noastră, poveţele lor sunt foarte actuale. 
Dacă va fi citit cu luare aminte, marele Everghetinos 
va fi una dintre cărţile cele mai importante pentru 
viaţa fiecărui monah şi a fiecărui mirean. 

Editorii 


